
Yr  wyi  yn  raeddwl  na  ddylid  petruso  wrth  ddywedyd  fod  bywyd  y 
Parch.  Thomas  Jones  yn  fywyd  mawr,  nac,  wrth 

BYWYD  MAWR.  chwanegu,  ei  fod  yn  un  o'r  rhai  mwyaf  y  cafodd 
llygaid  Cymru  yr  hyfrydwch  o  edrych  arno,  o  fewn 
ei  therfynau,  yn  ystod  y  ddau  can  mlynedd  diweddaf.  Gŵyr  pawb  na 
raid  i  ddyn  gael  oes  faith  mewn  trefn  i  allu  byw  bywyd  mawr.  Y 
mae  llawer  un  wedi  gaUu  gwneuthur  hyny  mewn  oes  gymmharol  fèr. 
Ac  yn  wir,  nid  oedd  y  Bywyd  mwyaf  a  gafodd  ei  fyw  ar  y  ddaear 
erioed,  Bywyd  y  Duw-ddyn,  ond  byr  ei  barhâd,  os  meddylir  yn  unig 
am  nifer  blynyddoedd.  Darfu  iddo  ef  fyw  y  bywyd  mwyaf  mewu 
amser  byr  iawn.  Y  mae  meddwl  a  chalon  y  byd  Cristionogol  yn  dyfod 
yn  raddol,  o  ganrif  i  ganrif,  i  sylweddoli  mawredd  y  bywyd  hwnw.  Y 
mae  ambell  ddyn  yn  llwyddo  i  fyw  bywyd  mawr  drwy  gael  ei  fendithio 
âg  oes  faith.  Am  fod  ei  yni  a'i  weithgarwch  wedi  cael  eu  hestyn  yn 
mlaen  dros  nifer  lled  liosog  o  fiynyddoedd,  y  mae  yn  cael  ymadael  â'r 
byd  wedi  byẃ  byAvyd  mawr.  Nid  oedd  bywyd  gwrthddrych  yr  hanes 
canlynol  yn  hynod  ar  gyfrif  ei  fyrder,  nac  ar  gyfrif  ei  feithder.  Nid 
byw  Uawer  mewn  ychydig  flynyddoedd,  na,  chwaith,  cael  oes  eithriadol 
o  faith,  ac  estyn  ei  weithgarwch  ar  ei  hyd,  oedd  yr  hyn  a  roddwyd 
iddo  ef ;  eithr  llenwi  oes  gymmedrol,  o  ran  meithder,  â  swm  da  o'r 
l)ethau  hyny  ag  sydd  yn  cyfansoddi  bywyd  mawr. 

Yr  oedd  cryn  lawer  o  gyfnewidiadau  arwynebol  a  chymmharol  ddi- 
bwys  yn  perthyn  i  fywyd  Mr.  Jones  ;  megys  newid 

CYFNEWIDIADAU.  lleoedd  ei  breswylfod  amryw  weithiau,  a  threulio 
rhai  blynyddoedd  mewn  mwynhâd  o  iechyd  corph- 
orol,  a  blynyddoedd  eraill  mewn  aíìechyd,  a  chyfnewidiadau  tebyg. 
Y  mae  pethau  fel  hyn  yn  rhoddi  defnyddiau  at  ryw  fath  o  hanes. 
Gwyddis  mai  cyfnewidiadau  sydd  yn  creu  hanes.  Ond  nid  ar  gyfrif 
ei  gyfnewidiadau  yr  wyf  yn  galw  ei  fywyd  yn  fywyd  mawr,  eithr  ar 
gyfrif  ystyriaethau  fel  y  rhai  canlynol  n  welir  yn  ei  hanes : — Am  fod 
ei  fywyd  yn  c^mnwys  llawer  o  feddwl  ac  o  fyfyrio  ar  y  gwirioneddan 
mwyaf  sydd  yn  hysbys  i  ddyn ;  am  ei  fod  ef  ei  hun  wedi  cael  proíì 

GWIR  FAWREDD  argyhoeddiadau  dyfnion  o'r  gwirioncddau  liyny,  ac 
BYWYD.  wedi  mwynhau  proíìad  dwys  a  dwfn  o  hon^'nt  yn 

ei  fynwes  ci  hunan ;  am  ei  fod,  fel  duwinydd,  yn 
meddu  dirnadaeth  pur  glir  yn  ei  ddeall  o  athrawiaethau  mawr  yr 
efengyl ;  ara  ei  fod  wedi  ymroddi  i  lafur  er  dwyn  ei  gyd-genedl  i  ddir- 
nad  ac  i  werthfawrogi  gwirionedd  Duw;  am  ei  fod  yn  meddu  cariad  cry- 
yn  ei  galon  at  ddyn  yn  ei  bechod  a'i  drtieni ;  ac  am  ei  fod  wedi  llafurio 
yn  egniol  a  di-orphwys,  trwy  ei  ysgrifcniadau  a  thrwy  ei  weinidogaeth, 
am  yn  agos  i  ddeugain  mlynedd,  a  hyny  gyda  galhi,  ac  ymroddiad,  a 
medr  mawr,  er  goleuo  a  gwella  dynion;  mewn  gair — am  ei  fod  wedi  byw 
bywyd  Ihiwn  meddwl,  Uawn  teimlad,  a  llawn  gwaith.  Ar  gyfrif  yr 
ystyriaethau  h}^,  a'u  cyífelyb,  yr  Avyf  yn  tybio  ei  fod  yn  hoUol  briodol 
galw  ei  fywyd  ef  yn  fywyd  mawr.  Credaf  na  bydd  neb  di-ragfarn 
a  ymgydnabydda  â'i  hanes,  yn  anfoddlawn  i'w  alw  felly.  Taflaf  gip- 
drem  fèr  ar  brif  ífeithiau  ei  fywyd  yn  y  fan  hon,  fel  prawf  o'r  hyn  a 
ddyw^edwyd,  ac  fel  arweiniad  i'r  hanes  cyflawnach  sydd  yn  y  pennodau 
canlynol.     Ni  wnaf  ond  cyffwrdd  y  prif  fieithiau. 

Bu  dan  yr  addysg  oreu  a  ellid  ei  chael  yn  agos  i'w  gartref,  o'r  adeg 

yr  oedd  efc  yn  bedair  blwydd  oed  hyd  nes  yn  un 

ADDYSG.  mlwydd  ar  bymtheg.     Yr  oedd  yn  ddysgwr  ym- 

roddedig,  galhiog,  a  chyfiym.     Ar  derfyn  yr  adeg 

a  nodwyd,  yr  oedd  wedi  dyfod  yn  lled  hyddysg  mewn  Groeg  a  Lladin, 

heb  law  yn  yr  ieithoedd  Cymraeg  a  Saesneg.     Drwy  lafur  ac  ymrodd- 

iad,  mewn  blynyddoedd  diweddarach,  enniUodd  wybodaeth  pur  fanwl 

a  thrwyadl  o'r  pedair  iaith  a  nodwyd ;  ac  hefyd,  ymgydnabyddodd  â'r 

Hebraeg  fel  i  allu  gwneyd  peth  def nydd  o  honi  yn  ei  ymdrech  i  ddeall 

y  rhanau  o'r  Ysgrythyrau  Sanctaidd  sydd  wedi  eu  hysgrifenu  ynddi. 

Bu  dan  argyhoeddiad  am  tua  saith  mlynedd.     Dechreuodd  ei  ar- 

gyhoeddiad,   mewn  gwedd  ddwys  arno,  pan   yr 

SAITH  MLYNEDD  0    oedd  ychydig  dros  un  ar  byratheg  ralwydd  oed; 

ARGYHOEDDIAD.  a  phai'haodd  hyd  nes  yr  oedd  yn  agos  i  bedair 
blwydd  ar  hugain.  Ac  wrth  '  argyhoeddiad  ' 
yma  y  golygir,  yn  benaf,  argyhoeddiad  o  bechod.  Yn  ystod  y  saith 
mlynedd  maith  a  therfysglyd  hyn  yn  ei  hanes,  yr  oedd  yr  Ysbryd 
Glân,  trwy  Air  y  Gwirionedd,  yn  dangos  iddo  ei  fawr  euogrwydd  fel 
pechadur  ger  bron  Duw,  ynghyd  â  llygrcdd  hollol  ei  holl  enaid,  a  phla 
ei  galon ;  gwehii  bechod  raewn  Uiw  du,  ac  anghrediniaeth  a  gelyniacth 
ei  galon  yn  erbyn  Duw  yn  ddrygau  arswydhiwn,  y  rhai  a  barent  ofìd 
blin  iddo,  ac  oeddynt  yn  broíion  pruddaidd  ac  erchyll  i'w  feddwl  o 
gyflwr  gresynus  dyn  trwy  ei  gwymp.  Gofaled  y  darllenydd  am  ddal 
sylw  craff  ar  y  dyfyniadau  helaeth  a  roddwyd  allan  o'i  Hunan-Gojiant, 
Ue  y  mae  yn  adrodd  ei  hanes  ysbrydol  yn  ystod  'y  saith  mlynedd 
hynod '  yr  wyf  yn  bresennol  yn  cyfeirio  atynt. 

Ond  caniatawyd  iddo,  o'r  diwedd,  gael  dadgiiddiad  eghir,  a  thra 

cfteithiol,  iSv  feddwl  a'i  galoii  o  Grist  a'i  waed,  fel 

DADGUDDIAD  0      uiiig  a  digonol  sail  iddo  i  obeithio  am  faddeuant  ac 

GRIST.  iachawdwriaeth.    Yr  oedd  rhai  pelydrau,  megys,  o 

oleuni  ar  Grist  a'r  lawn  wedi  bod  yn  llewyrchu, 

ar  adegau,  i'w  feddwl  yn  ystod  y  saith  mlynedd  a  nodw\'d;  ond  nid 

oedd  yn  profi  ei  fod  wedi  cael  yr  ymwared  y  dyhëai  ei  enaid  cyffröedig 

am  dano.     Eithr  c}^  iddo  gyrhaedd  pedair  ar  hugain  mlwydd  oed, 

arweiniwyd  ef  gan  yr  Ysbryd  Sanctaidd  i  olwg  eglur  ar  yr  lachawdwr. 

Dadguddiwyd  Crist  yn  ei  haeddiant  a'i  anchwiliadwy  olud  i'w  feddwl, 

a  daeth  yntau  i  ddechreu  mwynhau  llawen^'dd  a  gorfoledd  yr  iachawd- 

\VTÌaeth — yr  hyn  nad  ydoedd  yn  flaenorol  yn  gwybod  am  dano.     Yn 

ystod  yr  holl  amser  y  cyfeiriwyd  ato,  yr  oedd  yn  dra  dyfal  yn  ei 

ymarferiad  â  phob  moddion  crefyddol  o  feAvn  ei  gyrhaedd.     Gwran- 

dawai  yr  efengyl,  pa  le  bynag  y  gallai  gael  gafael  arni,  fel  ymofynydd 

pryderus   am   iachawdwriaeth.      Darllenai   yr   Ysgrythyrau,  a  dyfal 

*  chwiliai '  hwynt,  fel  un  '  yn  meddwl  cael  by wyd  tragwyddol '  yn  unig 

drwy  yr  hyn  a  ddysgid  ynddynt.     Ac  yn  ystod  y  blynyddoedd  dan 

sylw,  darllenodd  nifer  mawr  o  lyfrau  ac  o  draethodau  crefyddol,  megys 

Gwaith  Gurnal,  a  Uyfrau  cyffelyb,  y  rhai  a  roddent  fwyaf  o  oleuni 

iddo  ar  ffordd  Ysbryd  Duw  o  ymwneyd  âg  ysbryd  dyn.     Yn  y  cwbl, 

un  ymofyniad  oedd  yn  ei  galon: — '  Pa  beth  sydd  raid  i  mi  ei  wneuthur 

fel  y  byddwyf  gadwedig?'     A  chafodd  ei  arwain  at  yr  unig  Feddyg. 

Yn  y  fan  hon,  dylid  sylwi  mai  yn  ystod  yr  amser  yr  oedd  yn  profi 

yr  argyhoeddiad  dwfn  a  nodwyd,  a  phan  yr  oedd 
FFYNNONELLAU  Ei  yn  mwynhau  y  profiad  melus  ac  effeithiol  o  drefn 
DDUWINYDDIAETH.   yr  iachaM'dwriaeth  a  grybwylhvyd,  y  dechreuodd 

y  golygiadau  eglur,  ac  íachus,  a  phendant,  ag  y 
daeth  yn  feddiannol  arnynt,  ac  yn  ddysgawdwr  gaUuog  o  honynt,  ar 
athrawiaeth  yr  efengyl,  wreiddio  yn  ddwfn  yn  ei  feddwl  a'i  galon. 
Gwreiddiodd  ei  Dduwinyddiaeth,  yn  gyntaf  oll,  yn  ei  argyhoeddiad 
a'i  brofiad  ef  ei  hun.  Wrth  graâii  ar  ei  hanes  yn  y  peth  hwn,  tybiaf 
y  gwelir  tebygolrwydd  ynddo  i  Awstin  a  Luther,  yn  gystal  a  llawer 
eraill,  yn  ddíau.  Gwreiddiodd  eu  Duwinyddiaeth  hwythaii  yn  eu 
hargyhoeddiad.  Ond  dylid  cofio  am  dano  yntau,  fel  am  y  dynion 
mawr  eraiU  a  enwyd,  fod  ei  Dduwinyddiaeth  wedi  tyfu  ac  ymddad- 
blygu  yn  ei  feddwl  wrth  iddo,  yn  ystod  blynyddoedd  dilynol  ei  ocs, 
barhau  i  fyfyrio  yn  meusydd  toreithiog  yr  Ysgrythyrau,  ac  yn  hanes 
Duwinyddiaeth  yr  eglwys  drwy'r  canrifoedd.  Yr  ystyriaethau  hyn 
a  barodd  i  mi  sylwi  eisoes,  wrth  sôn  am  Mr.  Jor.es  fel  Duwinydd,  fod 
ei  Dduwinyddiaeth  yn  cael  ei  thynu  ganldo  ì'ay  feddwl  allan  o  dair 
íîynnonell  fawr;  sef,  jn  gyntaf,  ei  brofiad  ci  hunan ;  yn  ail,  yr 
Ysgrythyrau  Sanctaidd ;  ac  yn  drydydd,  Hancs  Duwinyddiaeth  yn  yr 

Eglwys  Gristionogol.     Gobeitbiaf  y  bydd  i'r  hanes,  sydd  yn  cael  ei 
r.drodd  yn  }'  pennodau  canlynol,  egluro  a  chadarnhau  y  pethau  hyn. 
Daeth   yn  bregethwr  yr  efengyl  pan  oedd  ychydig  dros  saith  ar 
hugain  mlwydd  ocd.     Ond  yr  oedd  wedi  bod  yii 
DECHREU  PREGETHU.  profi  cymmhellion  cryfion  iawn  i  ymaflyd  yn  y 
gwaith  mawr  hwnw  dros  ystod  y  tair  blynedd 
blaenorol ;  sef,  er  pan  ddaethai  allan  o  gaethiwed  deddf  Duw,  ac  i 
fwynhâd  o  oleuni  a  heddwch   yr  efengyl.     Ar  ol  dechreu  pregethu, 
ymdaflodd  i'r  gwaith  gyda  sêl  ac  ymroddiad  y  gwir  efengylydd,  gan 
deithio  llawer  ar  y  wlad  i  gyhoeddi  gair  yr  iachawdwriaeth  hon.     Yr 
oedd  erbyn  hyn  yn  efrydydd  llafurus  a  manwl.     Dar- 
EFRYDYDD.    llenodd  y  llyfrau  goreu  ar  Ddu-\nnyddiaeth,  yn  athraw- 
iaethol  a  hanesiol;  ymroddodd  i  efrydiau  Ysgrythyrol; 
talodd  sylw  manwl  i'r  ieithoedd  iy  crybwyllwyd  ei  fod,  i  raddau,  yn 
flaenorol  yn  gydnabyddus  â  hwynt ;  dysgodd  yn  fanwl  reolau  bardd- 
oniaeth  Gymraeg,  a  mynodd  ddeall  yn  dda  ardduU  a  neillduolion  yr 
iaith,  fel  ag  i  allu  ei  hysgrifenu  gyda  diUynder  a  phrydferthwch,    Cyn 
hir,  daeth  i'r  golwg  fel  awdwr.     Y  pethau  cyntaf 
EI  YMDDANGOSIAD    a   gyhoeddodd   ydoedd   Maricnad  Ann    Farry ; 
FEL  AWDWR.         Maricnacl  Daniel Rowland,  WiUiams,  Pant-y-celìjn, 
a   Dafydd   Morys ;    a'i   lyfr   duwinyddol    cyntaf 
oedd,  Sylwadau  ar  Draethav)d  a  elwir  Undeh  Crefyddol,  &c.    Yn  ystod 
yr  adeg  hon  ar  ei  fywyd  hefyd,  sef,  yn  lled  fuan  ar  ol  dechreu  preg- 
ethu,  y  cyfansoddodd  ei  Gyicydd  ir  Äderyn  Bronfraith,  a'r  Enylymon 
(ir  Enedigaeth,  Byicyd,  Maricolaeth,  ac  Adgyfodiad  lesu  Grist,  ynghyd 
â  chywydd — Achicyniad  yn  erbyn  Rliyfel.     Y  mae  yr  holl  gyfansodd- 
iadau  hyn  yn  gwirio  yn  llawn,  neu  chwaneg,  y  cwbl  a  ddywedais  am 
dano  uchod  fel  efrydydd  caled  mewn  Duwinyddiaeth,  Barddoniaeth,  ac 
laith.     Y'n  ystod  y  cj^fnod  hwn,  yn  1785,  dwy 
YN  CYFARFOD  A     fljmedd  wedi  iddo  ddechreu  prsgethu,  a  phan  yn 
MR.  CHARLES.       naw  ar  hugain  oed,  y  daeth  i  gyfarfyddiad,  am  y 
tro  cyntaf,  â  Mr.  Charles.     Yr  oedd  hwn  yn  ddi- 
gwyddiad  mawr  yn  hanes  y  ddau.     Parhaodd  eu  cyfeillgarwch  agos, 
eu  dylanwad  mawr  ar  eu  gilydd,  eu  cydymgynghoriad  cysson,  a'u 
cydweithrediad  caruaidd,  a  hyny  gyda  golwg  ar  liaws  mawr  o  bethau 
pwysig  a  gymmerid  mewn  Ilaw  gan  y  naill  neu'r  llall,  neu  yn  hytrach, 
gyda  golwg  ar  bob  peth  a  gymmerid  mewn  llaw  gan  un  o'r  ddau — 
parhaodd  hyn  oll  am  naw  mlynedd  ar  hugain — hyd  farwolaeth  Mr. 
Charles,  yn  1814.  Soniai  y  diweddar  Barch.  Eoger  Edwards  am  danynt 
unwaith  fel  '  dau  o  dy wysogion  y  llwythau ;'  a  gwelir  yn  amlwg  oddí 
wrth  eu  hanes  fod  y  ddau  wedi  treulio  eu  holl  nerth,  nid  i  wrthweithio, 
ond  i  gydweithio.     Bron  nas  gellir  dywedyd  mai  un  hanes  yw  hanes  y 
ddau  am  y  naw  mlynedd  ar  hugain  hyn. 

Pan  yn  bedair  ar  bymtheg  ar  hngain  mlwydd  oed,  cfe  a  s^'mmud- 

odd,  drwy  briodas,  o'i  hen  gartref  yn  Mhen  Uchaf, 
YN  Y  WYDDGRUG.    Caerwys,  sir  Fflint,  i  fyw  i  dref  y  Wyddgrug, 

o  fewn  yr  nn  sir.  Bu  yma  am  naw  mlynedd,  yn 
Uafurio  yn  ddyfal  yn  ngweinidogaeth  y  Gair,  ac  yn  adeiladu  saint 
Duw.  Bu  farw  ei  wraig  yn  mhcn  dwy  flynedd  ac  un  mis  wedi  eu 
priodas.     Yr  oedd  yntau  ei  hunan  yn  ddioddefydd  cysson,  ond  amyn- 

eddgar,  dros  ystod  tuag  ugain  mlynedd  o'r  rhan 
AFIECHYD.  hon  o'i  oes,  gan  afìechyd  blin  yn  ei  gorph  ;  a  bu 

ar  ddwy  adeg,  sef  yn  1797,  ac  yn  1802,  dan  drin- 
iaeth  law-feddygol  beryghis.  Gwellhaodd  yn  dda  ar  ol  yr  operaiion 
diweddaf.  Llafuriodd  yn  ddi-baid  fel  awdwr.  Yn  ystod  y  naw 
mlynedd  hyn  yn  y  Wyddgrug   cyhoeddodd  y  Drydedd  Ran  o  Waith 

Gurnal,  o'i  gyfieithiad  ei  hun,  a'r  hon  oedd  yn 
LLAFUR  LLENYDDOL.  392  o  dudalenau  wythj^lyg  ;  a'i  Eiriadur  Saesneg 

a  Chymraeg,  cywir  a  defnyddiol,  a  Iled  helaeth. 
Ysgrifenodd,  hefyd,  Gair  yn  ei  Amser  at  Drigolion  Gymru,  yn  achos  y 
rhyfel  gyda  Ffraingc  ;  daeth  yn  gyd-olygydd,  ac  yn  gyd-gyhoeddwr, 
y  Drysorfa  Ysbrydol  â  Mr.  Charles,  ac  ysgrifenodd  gryn  lawer  i'r 
cyhoeddiad  gwych  hwnw,  mewn  rhyddiaeth  a  barddoniaeth. 

Bu  fyw  am  y  pum  mlynedd  nesaf,  1804 — 1809,  yxí  Rhuthyn.     Ei 

ail  briodas  a  fu  yn  achlysur  o'i  symmtidiad  i'r 
YN  RHUTHYN.       dref  hon.     Eithr  cymmerwyd  ei  briod  hon  etto 

ymaith  drwy  angeu  yn  mhen  pymtheg  mis  wedi 
iddynt  ddyfod  i  fyw  ynghyd,  a  gadawyd  ef  yn  weddw  yr  ail  waith. 
Ysgrifenodd  rai  o'i  lyfrau  mwyaf  gorchestol  yn  ystod  y  pum  mlynedd 

hyn: — Y  Drych  Athraiinaethol ;  Ymddiddanion 
LLYFRAU  PWYSIG.     Crefyddol ;  tiylwadau  ar  Lyfr  Mr.  Owen  Davies  ;  a 

chyhoeddodd  ei  gyfieithiad  o'r  Bedwaredd  Ean  o 
Waith  Gurnal,  yn  gyfrol  helaeth  o  41G  tudalen  wythplyg.  Gwnaeth 
gryn  lawer,  tua'r  blynyddoedd  hyn,  yn  gystal  a  chynt,  ac  wedi,  i 
gynnorthwyo  ei  gyfaill  Mr.  Charles  ynglŷn  â'r  Ysgolion  Rhad  Cylch- 
ynol ;  a  chymmerodd  ran,  fel  y  credaf,  gyda  Mr.  Charles  yn  sefydliad 
'  argraphwasg  Saunderson,'  yn  y  Bala,  er  na  pharhaodd  ei  gyfranog- 

aeth  yn  yr  argraphwasg  hono  yn  hir.     Pan  yn 
ARGRAPHWASG.      Ehuthyn,  hefyd,  y  prynodd  argraphwasg  iddo  ei 

hunan,  ac  y  dygodd  Mr.  Thomas  Gee  ato  i  ofalu 
am  dani ;  a  bu  yr  argraphwasg  hono  yn  eiddo  iddo  am  amryw  flyn- 
yddoedd,  hyd  nes  y  prynwyd  hi  gan  Mr.  Gee,  tad  Mr.  Thomas  Gee,  y 
cyhoeddwr  presennol,  o  Ddinbych. 

Ar  ol  symmud  i  Ddinbych  i  fyw,  yn  y  flwyddyn  1809,  aeth  Mr. 

Jones  rhagddo,  gyda'i  egni  a'i  ymroddiad  blaen- 
YN  NINEYCII.        orol,  yn  ei  lafur  gwcinidogaethol  a  llenyddol.     Yr 

oedd  efe,  ei-byn  hyn,  -wedi  priodi  y  drydedd  waith.  Bu  yn  byw  yn  y 
dref  hono,  ar  hyn  o  bryd,  a  chyn  symmud,  ani  saith  mlynedd.  Y 
llyfrau  a  gyhoeddodd  o'i  lafur  ei  hun,  yn  ystod  y  cyfnod  hwn,  oedd  y 
rhai  canlynol : — Catecisni  Eyhoys  Loegr,  yn  gyfìeithiad  o'i  waith  o'r 
Lladin;  Atteh  hì)r  i  Bapurlen,  yn  derfyniad  ac 
LLAFüR  LLENYDDOL  eglurhâd  ar  y  pethau  a  ysgrifenasai  yn  flaenorol 
ETTO.  mewn  amddiífyniad  i'r  wedd  Galfinaidd  ar  athr- 

awiaethau  yr  efengyl ;  Aclios  o  DdiolrJujarìocli, ; 
Hanes  y  Mertliyron,  yn  gyfrol  helaeth  o  1,165  tudalen  pedwar-plyg; 
Hymnau  Newyddion ;  Cofiant  Mr.  Charles ;  ac  Ymddiddanion  ar 
Brynedigaeth,  sef  y  Tri  Ymddiddan  cyntaf.  Ac  heb  law  ei  lafur  llen- 
yddol  ar  yr  adeg  dan  sylw,  cymmerodd  i-an  flaenllaw,  ac,  fel  y  credaf, 
y  rhan  fwyaf  blaenllaw,  yn  yr  ymdrech  i  ddwyn  oddi  amgylch  ordein- 
iad  gweinidogion  i'r  Methodistiaid  yn  Nghymru,  am  yr  hyn  y  teimlid 
angen  gresynus  gan  eglwysi  y  Cyfundeb  hwnw. 

Yr  oedd  cfe,  bellach,  ar  ol  preswylio  yn  Ninbych  am  saith  mlynedd, 

yn  ẃr  trigain  mlwydd  oed,  a'i  iechyd  yn  Iled  am- 

YN  SYRIOR  GOCH.    mharus  a  bregus.     Er  mwyn  ceisio  gwellhád  yn 

hyn,  symmudodd  i  fyw  i  Syrior  Goch,  ger  llaw 

Bettws,  Abergele.     Bu  yno  am  ddwy  flynedd,  cyn  dychwelyd  i  Ddin- 

bych  yn  ol.     Hyd  y  gwn,  yr  unig  bethau  a  gyhoeddodd,  tra  yn  byw 

yn  Syrior,  oedd  y  pethau  canlynol: — Anrheg  i  Blentyn;  Cân  neio  Gthyn 

Ymostyngar  ;  Cân  am  y  Cynhauaf,  1816.     Er  hyny,  y  mae  ei  hanes 

tra  yn  Syrior  yn  bennod  ddyddorol. 

Wedi  dychwelyd  i  Ddinbych  yn  ol,  ac  yn  ystod  dwy  flynedd  olaf 

ei  oes,  cyhoeddodd  y  gweithiau  canlynol : —  Ym- 

LLAFUR  LLENYDDOL  ddiddanion  ar  Brynedigaeth,  un  o  Iyfrau  goreu  a 

Y  DDWY  phwysicaf    ei   fywyd ;    Gwaith    Gurnal,    Ilyfr   I., 

FLYNEDD  OLAF.       cyfrol  o  336  o  dudalenau;    Gioaith  Gurnal,  llyfr 

II.,  yn  cynnwys  388  o  dudalenau.    Dyma  yr  adeg 

y  cyfieithodd  y  ddwy  gyfrol  hyn.    Ac  ysgrifenodd  hefyd,  yr  adeg  hon, 

Lythyr  at  y  Bedyddivyr,  yn  achos  Ilyfr  o  eiddo  y  Parch.  Christmas 

Evans ;  a  chyfansoddodd  Atodl  ar  Farwolaetìi  Sior  y  Trydydd,  yr  hon 

a  gyhoeddwyd  wedi  ei  farwolaeth.     Yr  wyf  wedi  gadael  rhai  cyfan- 

soddiadau  lled  fychain  o'i  eiddo  heb  eu  crybwyll,  megys  ei  Hunan- 

Gofiant ;  Cytcydd  Trugaredd  a  Barn  ;   Y  Deiliad  Yshrydol ;  Cywydd  y 

Lleuad ;  Cywyddy  Ffurfofen,  &c.     Ceir  manylion  am  danynt  oll  yn 

yr  hanes  canlynol.     Gyda'u  gilydd,  yr  oedd  ei  holl  weithiau  tua  5,500 

o  dudalenau.     Dylwn  yma  grybwyll,  yr  hyn  yr 

ANFEIDROLDEB      amcanwyd  ei  ddangos  yn  yr  hyn  sydd  yn  dilyn, 

YR  lAWN.  mai  ei  lafur   a'i   bryder   jjenaf   yn    ystod   chwe 

blynedd  olaf  ei  oes,  oedd  yr  ymdrech  a  wnaeth, 

mewn  gwahanol  ffyrdd,  i  amddiffyn  y  gwirionedd  am  Anfeidroldeb 

líiwn  Crist.  Y  mae  yn  gwbl  aralwg  oddi  wrth  ci  hanes,  am  y  chwe 
blynedd  a  nodwyd,  fod  hyn  wedi  peri  mwy  o  lawer  na  dim  arall  o 
lafiir  a  phryder,  a  gofìd  i'w  feddwl.  Ar  yr  adeg  neillduol  hono,  h^m 
oedd  baich  ei  ymdrechion. 

Heb  aros  hyd  yn  oed  i  enAvi  dira  íFeithiau  chwanegol,  credaf  fod  y 
crybwyllion  blaenorol  yn  cadarnhau,  o  leiaf  i  ryw  radd,  y  sylw  cyntaf  a 
wnaethura ;  sef,  f od  by wj^d  Mr.  Jones  yn  fy wyd  mawr : — mawr  mewn 
meddwl,  mewn  argyhoeddiadau,  mewn  dioddefiadau,  mewn  llafur  llen- 
yddol,  mewn  ymdrechion  o  blaid  y  gwirionedd,  ac  mewn  dioddef  yn  ei 
achos ;  ac,  yn  enwedig,  yr  oedd  yn  fawr  mewn  ymroddiad  i  oleuo  dyn- 
ion,  a'u  hennill  oddi  wrth  bob  cj'feiliornad,  mewn  meddwl  a  buchedd, 
a'u  dwyn  at  Grist — y  Gwirionedd  a'r  Bywyd. 

Pa  beth  bynag  fydd  barn  eraill  am  nerth  neu  gwmpas  ei  alluoedd 
a'i  fywyd,  yr  wyf  yn  hyderu  y  bydd  i'r  hanes 

YMGYSSEGRIAD.      sydd  yn  canlyn  ddangos  yn  bur  eglur  ei  fod  wedi 

cyssegru  ei  hun,  a'r  oll  a  feddai,yn  gwbl  a  hollol  i 

wasanaeth  ei  AYaredwr,  ac  er  dyrchafìad  a  Ues  ei  gyd-ddynion.    Ehodd- 

odd  ei  alluoedd  naturiol,  ei  dalentau,  ei  addysg,  ei  amser,  ynghyd  â 

swra  lled  helaeth  o  gyfoeth  bydol,  yn  gyfangwbl  i  lesoli  eraill. 

Gyda  golwg  arno  yn  ei  brif  gyraraeriad,  fel  Duwinydd,  aracanwyd 
rhoddi  cymraaint  o  fantais  i'w  adnabod  ag  a  ellid 

FEL  DUWINYDD.  o  fewn  y  terfynau.  Yn  y  cyrameriad  hwn,  fe 
welir  fod  ei  feddwl  wedi  nofio  yn  bur  deg  a  thawel 
yn  afon  ddofn  a  chyfoethog  Duwinyddiaeth  yr  Eglwys  Gyffredinol. 
Nid  ymdroi  mevvii  llynau  bychain  a  bâs,  ar  hyd  ochrau  yr  afon,  a 
wnaeth  efe.  Yn  ei  ymdriniaethau  â'r  hoU  athrawiaethau  mawrion  yr 
ysgrifenodd  arnynt,  gofynai  yn  wastad  ddau  gwestiwn  : — Pa  beth  a 
ddy wed  yr  Ysgry thyr  ?  a  Pha  beth  a  ddy wed  dysgeidiaeth  gyffredinol 
yr  Eglwys  Gristionogol,  a'i  phrif  dduwinyddion  ?  Ac  yr  oedd  rhoddi 
arbenigrwydd  ar  y  gofyniad  diweddaf  yn  beth  Ued  ddyeithr  yn 
Nghymru  hyd  ei  araser  ef.  Hyd  yr  wyf  wedi  gallu  sylwi,  darfu  i'w 
feddwl  fel  Duwinydd  ddal  i  ymagor  ac  ymddadblygu  yn  yr  un  cyf- 
eiriad  ar  hyd  ei  oes.  Hyny  ydyw,  nid  wyf  wedi  canfod  fod  unrhyw 
gyfnewidiad  o  bwys  wedi  bod  yn  ei  olygiadau  ar  unrhyw  athraw- 
iaeth  Gristionogol.  Y  mae  ei  holl  lyfrau  duwinyddol  yn  dyíiant 
naturiol  y  naill  o'r  llall,  ac  nid  oes  ynddjait  ddim  o  bwys  yn  dangos 
cyfnewidiad  yn  syniadau  yr  awdwr.  Y  mae  y  golygiad  a  ddysgir 
ganddo  yn  y  Drych  Athrawiaethol,  ac  yn  yr  Yrnddiddanion  Crefyddol, 
y  rhai  a  ysgrifenodd,  y  cyntaf  yn  1805,  a'r  ail  yn  1807,  yn  gwbl  unol, 
o  ran  sylwedd,  â'r  golygiadau  a  geir  ganddo  ar  yr  un  athrawiaethau  yn 
y  llyfr  duwinyddol  cyntaf  a  ysgrifenodd,  yn  1793;  sef,  Syhoadati  ar 
Draethawd  a  elwir  Undeb  Cre/yddol.  A  thrachefn,  mae'r  golygiadau  a 
geir  yn  ei  Ymddiddanion  ar  Brynediyaeth — llyfr  a  gyhoeddodd  bron  ar 

artlerfyn  ei  oes,  yn  1819— yr  un,  o  ran  hanfod,  ag  a  geir  yn  y  llyfrau  a 
nodwyd  gyntaf,  mor  bell  ag  y  mae  yr  Ymddiddanion  ar  BrìjneiHgaeth 
j\\  trafod  yr  un  atbrawiaethau  ag  a  fu  dan  sylw  gan  yr  awdwr  yn 
y  Ilyfrau  byny.     Yr  oedd  y  tri  Ilyfr  a  enwyd  gyntaf  yn  cael  eu  bys- 
grifenu  er  gwrtbwynebu  syniadau  Arminaidd;    ond  yr  oedd  y  Ilyfr 
ddiweddaf,    Ymddiddanion  ar  Br>/nedigaeth,   yn   cael   ei    ysgrifeu    er 
gwrtbwynebu  y  syniad  Ucbel-Galfinaidd  am  yr  lawn,  ac  er  amddiíFyn 
ei  Anfeidroldeb  a'i   Holl-ddigonedd.      Dicbon  y  gall  y  gwahaniaetb 
hwn  yn  yr  amgylchiadau  dan  ba  rai  yr  ysgrifenwyd  y  llyfrau  beri  i 
ambell  un,  wrth  eu  darllen,  dybio  fod  yr  awdwr  yn  sefyll  ar  dir  ëang- 
acb,  o  ran  ei  olygiad  ar  yr  lawn,  yn  y  Ilyfr  diweddaf,  nag  y  ceir  ef  yn 
y  tri  llyfr  arall     Ond  ar  ol  craffu  ar  yr  addysg  sydd  yn  y  pedwar 
llyfr  a  nodwyd  ar  yr  athrawiaeth  hon,  credaf  y  teimlir  mai  yr  un,  o 
ran  sylwedd  ydyw  ynddynt  oll,  a'i  fod  yn  y  cwbl  yn  sefyll  yn  gryf  dros 
annherfynolrwydd  ac  anfeidroldeb  yr  lawn  ynddo  ei  bun,  gan  mai 
Efe  yw  yr  lawn ;'  tra,  ar  yr  un  pryd,  y  mae  yn  mhob  un  o'r  llyfrau 
yn  dysgu  fod  yr  lawn  wedi  ei  osod  yn  neillduol  dros  y  rbai  hyny,  o 
fysg  hoU  genhedloedd  y  byd,  a  gredant  ynddo,  a  thrwy  byny  a  fyddant 
gadwcdig  drwyddo.  Tra  yn  ei  boll  Iyfrau  yn  dal  fod  digon  o  haeddiant 
yn  yr  lawn  i  fod  yn  sail  acbubiaeth  boll  ddynion  y  byd,  nis  gallai 
feddwl  fod  Crist  wedi  ei  osod  i  farw  dros  rai  a  fyddant  bytb  yn  golledig. 
Gwelir  fod  yn  y  pennodau  canlynol  beth  sôn  am  y  Dadleuon  Duw- 
inyddol  a  fu  3'n  Ngbymru  tua  diwedd  y  ganrif 
DADLEUON  DUWIN-   ddiweddaf,  a  dechreu  yr  un  bresennol.     Nid  wyf 
YDDOL  CYMRU.       yn  tybio  fod  angenrheidrwydd   gwneuthur  un- 
rhyw  esgusawd  dros  ddwyn  y  Dadleuon   byny 
unwaith  etto  i  sylw ;  ac  y  mae  yn  syn  os  ceir  neb  a  ofynant  am  y  f ath 
esgusawd.     Ar  yr  un  pryd,  y  mae  yn  wybj^ddus  fod  rhai  i'w  cael  yn 
ein  gwlad  a  dybiant  mai  pethau  a  ddylent  gael  eu  claddu  mewn  bedd 
dwfn  0  dragwyddol  ebargofiant  jw  y  Dadleuon  Duwinyddol  Cymreig. 
Ymddengys  byn  i  mi  yn  beth  hynod  iawn.     Yr  wyf  wedi  sylwi  fod 
dau  ddosbartb  neillduol  o  j^sgrifenwyr,  yn  ystod 
DAU  DDOSBARTH     y  blynyddoedd  diweddaf  hyn,  yn  tueddu  i  feddwl 
HYNOD.  fel  y  nodwyd.     Un  dosbartb  ydyw  y  rhai  byny 

na  wyddant  ddim  am  Dduwinyddiaeth,  ac  nad 
oes  ganddynt  unrbyAv  flâs  ar  unrhyw  drafodaeth  ar  y  gangen  hon  o 
•\vybodaeth.  Y  dosbarth  arall  ydyw  y  rhai  hyny  sydd  yn  byw  cym- 
maint  yn  sẃn  dadleuon  crefyddol  y  dyddiau  byn — dadleuon  ynglŷn  â'r 
Beibl,  a  dysgeidiaetb  yr  Uwch-feirniadaetb,  a  phethau  tebyg — y  rhai 
sydd  yn  cael  eu  dwyn  yn  mlaen  yn  Lloegr  yn  3'Stod  y  blynyddoedd 
hyn.  Ymdrüant  gymmaint  gyda'r  pethau  hyn  fel  nad  oes  ganddynt 
nac  amser  na  thuedd  i  feddwl  fod  unrhyw  werth  mewn  dim  Cymraeg. 
Gellir  deall  y  dosbarth  cyntaf : — nid  oes  ganddynt  hwy  flâs  ar  ddim 

perthynol  i  Dduwinyddiaetb,  ac  am  hyny,  condemniant  bawb  a  soniant 
am  y  dadleuon  Duwinyddol,  yn  gystal  a  pbob  petb  arall  pertbynol  i 
Dduwinyddiaeth.     Ond  y  mae  y  dosbarth  arall  yn  fwy  o  ddirgehvch; 

ac  y  maent,  hefyd,  yn  sefyll  ar  dir  mwy  afresymol. 
POBL  ANGHYSSON.    Gellir  gofyn  iddynt  hwy— Paham  y  dylid  claddu 

hanes  Dadleuon  Duwinyddol  Cymru,  mwy  na 
hanes  rhyw  Ddadleuon  Duwinyddol  eraill  a  fu  yn  yr  eglwys  ar  unrhyw 
gyfnod  o'i  hanes,  o'r  oes  apostolaidd  i  lawr  hyd  yr  oes  hon  ì  Paham  y 
darllenant  hanes  yr  hoU  ddadleuon  eraiU,  ac  y  gwgant  yu  unig  ar  y 
Dadleuon  Cymreig,  fel  petbau  annbeilwng  o  sylw  ?  A  pbabam  y 
dilynant  yn  fanwl  hanes  dadleuon  crefyddol  a  Duwinyddol  Lloegr  ar 
hyn  0  bryd,  tra  y  codant  eu  íFroen  mewn  agwedd  Avawdlyd  ar  ymdrech 
ein  hen  dadau  yn  Nghymru  yn  ceisio  chwilio  am  y  gwirionedd  ?  Os 
attebant  fod  y  dadleuon  eraiU  yn  cael  eu  dwyn  yn  mlaen,  o  ran  iaith 
ac  ysbryd,  yn  fwy  teilwng  nag  a  ddangosir  yn  y  Dadleuon  Cymreig,  yr 
wyf  yn  meddwl  y  gellir  dywedyd  yn  ddibetrus  fod  hyny  yn  gam- 
gymmeriad.  Yr  wyf  yn  hollol  gredu  fod  hanes  Dadleuon  Duwinyddol 
Cymru,  a  siarad  yn  gyflFredinoI  am  danynt,  yn  dangos  fod  gan  y  rha  i 
a  gymmerasant  ran  ynddynt  lawn  cymmaint,  a  dyweyd  y  lleiaf,  o 
barch  yn  eu  meddwl  i  Air  yr  Arglwydd,  ac  i  grefydd,  ag  sydd  gan  y 
rhai  sydd  yn  cymmeryd  rhan  yn  y  dadleuon  crefyddol  a  duwinyddol, 
sydd  yn  cael  eu  dwyn  yn  mlaen  o  fewn  y  deyrnas  bon  yn  y  dyddiau 
presennol.  A  deil  y  rbai  a  gymmerasant  ran  yn  y  Dadleuon  Cymreig, 
a  siarad  ara  danynt  etto  yn  gyífredinol,  gymmhariaetb  yr  un  mor 
íFafrioI  gyda  dadleuwyr  unrbyw  gyfnod  yn  hanes  yr  eglwys,  o  ran  eu 
hysbryd  crefyddol,  a'u  hymostyngiad  parod  i  dderbyn  dysgeidiaeth 
eglur  Gair  Duw;  ac  nid  wyf  yn  meddwl  eu  bod  yn  mhell  ar  ol  i  eraill 
o  ran  coethder  a  gweddusder  iaith.  Nid  wyf  am  aros  yn  hwy  i 
ymesgusodi  dros  gymmeryd  y  sylw  a  wnaethum  o  gyssylltiad  Mr. 
Jones  â'r  Dadleuon  Duwinyddol.  Fel  y  crybwylla  y  diweddar  Dr. 
Dale  yn  ei  Ragymadrodd  i'w  Iyfr  ar  Athraiuiaeth  yr  laion,  y  mae  y 
sylw  y  mae  dynion  yn  barod  i'w  roddi  i  bob  íFurf  ar  ymdriniaeth  â 
gwirioneddau  crefydd  yn  cyfatteb  i'r  Ile  a  roddant  i'r  gwirioneddau 
hyny  yn  nyrchafiad  dyn,  ac  yn  ngwareiddiad  y  byd, 

Amcenais  roddi  arbenigrwydd  ar  yr  ymdrech  neillduol  a  wnaeth  Mr. 

Jones  i  amddiífyn  y  gwirionedd  am  Anfeidroldeb 

Y  BLYNYDDOEDD      yr  lawn,  o'r  flwyddyn  1814   hyd  1820;    sef,  o 

1814 — 1820.  farwolaeth  Mr.  Charles  hyd  ei  farwolaeth  ef  ei 

hun.  Y  mae  yn  gwbl  amlwg  oddi  wrtb  ei  hanes 
fod  y  mater  hwn  wedi  bod  yn  achos  o  bryder  mawr  a  dwys  iddo  áT^yj 
ystod  yr  hoU  flynyddoedd  a  nodwyd.  Dioddefodd  erledigaeth  lem  o 
herwydd  iddo  sefyll  ei  dir,  yn  y  Wasg  ac  yn  Nghymdeithasfaoedd  y 
Methodistiaid,  gyda'r  fath  wrolder  a  phenderfyniad  ag  a  ddangoswyd 

ganddo.  Arno  ef  y  disgynodd  rlmthriadau  cyntaf  y  gawod  o  ymosod- 
iadau  a  ddaeth  oddi  wrth  y  rhai  a  ogwyddent  at  y  golygiad  cyfyng  ac 
Uchel-Galfinaidd  ar  y  Prynedigaeth.  Ystyriai  y  syniad  am  lawn  cyd- 
bwys  fel  o  natur  cableddus,  ac  yn  ddifriawl  ar  Berson  a  gwaith  Crist. 
Ac  felly  yr  edrychwyd  arno  gan  Dduwinyddion  goreu  y  Methodistiaid 
bob  amser.      Heb  enwi  3'n  bresennol  ond  un  esampl,  allan  o  lawer, 

fel  y  canlyn  y  dy  wed  3^  diweddar  Dr.  0.  Thomas 
DR.  o.  THOMAS  AR  am  dano  : — '  Xi  a  allwn  ddywedyd  nad  ydym  i 
lAWN   CYD-r.WYS.    olygu  yr  lawn  yn  rhywbeth  masnachol,  fel  taliad 

arianol ;  meg^'s  pe  buasai  ein  Harglwydd  â 
phechodau  ei  bobl  yn  cael  eu  rhoddi  yn  ei  erbyn  wrth  eu  rhif,  a  rhyw 
gymmaint  o  ddioddefaint  3'n  dd^dedus  ar  gj'fer  pob  un  o'r  pechodau 
hyny  fel  ei  gosp  priodol,  ac  yntau  3^  dioddef  yn  gyfattebol  i  nifer  ac 
ysgelerder  y  pechodau  a  gyfrif w^^d  arno ;  fel,  pe  buasai  mwy  i'w 
hachub,  neu  y  rhai  a  achubir  3'n  iwy  pechadurus,  y  buasai  raid  iddo 
yntau  ddioddef  mwy.  Y  mae  3'  s^'uiad  yna,  heb  law  ei  fod  yn  awgrymu 
rh^'wbeth  cableddus  am  ddioddefiadau  ein  Harglwydd,  yn  hoUol  groes 
i  dd^'sgeidiaeth  yr  Ysgryth^-rau  am  natur  yr  lawn,  3'r  angenrheid- 
rw3'dd  ara  dano,  y  cariad  tragw\-ddol  y  tarddodd  o  hono,  a'r  graslon- 
rwydd  dwyfol  a  ddangosir  ^niddo.' — PregeÜiau  y  Parcli.  Owen  Thomas, 
D.D.,  dan  oh'giad  Josiah  Thomas,  M.A  ;  tudal.  308,  309.     Yn  erbyn 

3^  d^'b  gyfeiliornus  a  chableddus  uchod  am  3^ 

ÜCHEL-GALFINIAID  lawn   yr   3'mdrechodd    Mr.    Jones    gydag    egni 

YN  EELID.  eithriadol  dros  ystod  chwe  blynedd  olaf  ei  oes  yn 

3'  byd;  a  h^'n^^  pan  yr  oedd  rhai  gwír  o  fri  mawr, 
perth^^nol  i  fwy  nag  un  o  enwadau  Y'mneillduol  C^'mru,  yn  ei  dd^^sgu 
ac  3'n  ei  amddiffyn ;  a  phan  yr  oedd  lliaws  o  rai  llai  o  lawer  o  ran  eu 
galhioedd  a'u  talentau  na'r  rhai  y  cyfeiriwyd  atynt,  etto  yn  eu  dilyn 
hwynt  yn  y  peth  hwn,  ac  yn  ymosod  yn  anfrawdol  arno  yntau  am 
feddwl  a  dysgu  yn  wahanol.  Cafodd  eraiU,  o  bregethwyr  y  Method- 
istiaid,  driniaeth  debyg,  yn  ddiweddarach,  gan  y  blaid  gyf^'ng  ac 
Üchel-Galfinaidd ;  ond  arno  ef  y  disg^'iiodd  rhuthr  c^n^taf  yr  3'storm. 
Nid  oes  un  ammheuaeth  nad  3'  diweddar  Dr.  Owen  Thomas,  yn 

Ngìiojiant  y  Parcìi.  John  Jones,  Talsarn,  a  wnaeth 

DR.  THOMAS  AR      fw^'af  o  lawer,  ar  ol  marwolaeth  Mr.  Jones,  er 

LYFRAU  MR.  JONES.  codi  ei  enw  a'i  goffadwriaeth  i  sylw  ei  genedl, 

ac  3'n  enwedig  er  ei  osod  3'n  y  safle  a  berthyn 
iddo  fel  Duwinydd.  Ceir,  yn  y  Cofiant  a  nodw^'d,  gan  Dr.  Thomas 
gr^'nodeb  da  o  bron  yr  oll  o  lyfrau  Duwinyddol  Mr.  Jones ;  a  phrawf 
fod  3'r  hyn  a  ddysgir  ganddo  yndd^'nt  3'n  gwbl  unol  â'r  h^'n  y  gcllir  ei 
gyfrif  fel  gol^'giad  y  ]\Iethodistiaid  yn  Ngh^'mru,  drw^^  hoU  ysbaid  eu 
hanes ;  neu,  o  leiaf,  fod  golygiadau  Mr.  Jones  yr  un  o  ran  sylwedd  a 
golygiadau  3'  rhai  mwyaf  ëang  ac  efeng^'laidd  perth^-nol  i'r  Cyfundeb. 

Yr  unig  sylw  sydd  genyf  ì\v  wneuthnr  mewn  perthynas  i'r  hyn  a  geir 
gan  Dr.  Thomas  am  lyfrau  Mr.  Jones  ydyw  hwn: — Yr  wyi  yn  mcddwl 
ei  fod  wedi  rhoddi  gwedd  fwy  dadleuol  arnynt  i  feddwl  y  rhai  ang- 
hyfarwydd  â  h wy nt  nag  sydd  arnynt  mewn  gwirionedd.  Y  mae  yn 
wir  fod  llyfrau  Mr.  Jones  wedi  eu  hysgrifenu  yn  ystod  Dadleuon 
Duwinyddol  Cymru;  ac  y  mae  yn  wir,  hefyd,  ei  fod  yn  cymmeryd 
sylw  o  ysgrifeniadau  gwỳr  o  olygiadau  gwahanol  iddo  yn  ei  lyfrau; 
ond  am  y  nifer  fwyaf  o'r  llyfrau  hyn,  dylid  dyweyd  eu  bod,  o  ran 
-corph  y  llyfrau,  wedi  eu  hysgrifemi  ar  yr  athrawiaethau  mawr  sydd 
ga.n  yr  awdwr  dan  sylw,  a  hyny  mewn  duU  cwbl  dawel — mor  dawel  a 
rbydd  oddi  wrth  bob  gwedd  ddadleugar  ag  unrhyw  lyfrau  y  gellir  eu 
darllen  ar  y  fath  byngciau.  Mewn  Altodiad  hyv  ar  ddiwedd  cyfrol 
helaeth,  fel  rheol,  y  mae  Mr.  Jones  yn  troi  i  gymmeryd  sylw  o'r  rhai  a 
ysgrifenent  yn  erbyn  ei  olygiadau  yn  Nghymru  ar  y  pryd ;  tra  y  mae 
corph  y  rhan  fwyaf  o'i  lyfrau  yn  draethodau  tawel,  ysgrythyrol,  a 
hanesyddol,  llawn  meddwl  ac  ymresymiad  digyífro,  a  chwbl  rydd  oddi 
wrth  bob  cyfeiriadau  at  y  rhai  a  anghydolygent  âg  ef.  Yr  hyn,  gan 
hyny,  yr  wyf  yn  meddwl,  sydd  i  raddau  yn  gamarweiniol  yn  adrodd- 
iad  Dr.  Thomas  o  gynnwysiad  llyfrau  Mr.  Jones,  ydyw  ei  waith  yn 
aros  cyhyd  ag  y  gwna  gyda  yr  Attodiad  i'r  llyfrau,  tra  yr  eir  dros  y 
llyfrau  eu  hunain  yn  fwy  cyflym.  Rhydd  hyn  ymddangosiad  mwy 
dadleuol  i'r  llyfrau  nag  sydd  yn  perthyn  iddynt.  Ond  er  gwneuthnr  j 
sylw  hwn,  gwn  yn  dda  na  wnaeth  neb  y  fatii  garedigrwydd  a  thegwch 
â  choífadwriaeth  Mr.  Jones  ag  a  wnaeth  Dr.  Thomas ;  ac  yr  wyf  yn 
addef  yn  rhwydd  iawn  nad  yw  yn  debyg  y  gallaswn  ysgi-ifenu  cryn 
lawer  o  gynnwys  y  pennodau  canlynol,  yn  y  Uun  sydd  arnynt,  oni 
bae  fod  Dr.  Thomas  wedi  cerdded  yn  frenhinol  o'm  blaen.  Mynych  y 
gofynais  : — '  Beth  a  wna  yr  hwn  a  ddel  ar  ol  y  brenin  V 

Rhoddais  le  mor  gyflawn  ag  a  alhvn  i  hanes  Mr.  Jones  ynglyn  âg 

ordeiniad  cyntaf  gweinidogion  i'r  Methodistia'd. 

MR.  JONES,  a'r      Geliais  gael  gafael  ar  rai  íFeithiau  a  defnyddiau 

ORDEINIAD  CYNTAF.  newyddion   nad  oeddynt  wedi   eu   cyhoeddi   o'r 

blaen  ynglyn  â'r  achos  hwn.  Y  mae  y  gwasan- 
íieth  pwysig  a  wiiaeth  Mr.  Jones,  trwy  ymdrechu  cael  yr  ordeiniad  o 
amgylch,  yn  cael  ei  gydnabod  gan  y  Methodistiaid  yn  gyffredinol. 
Ceir  rhai  hanes^vyr  Methodistaidd  yn  rhoi  ei  le  iddo  yn  y  peth  tiwn, 
ond  heb  ddyweyd  ond  y  nesaf  peth  i  ddim  am  dano  fel  Duwinydd,  nac 
am  y  gwasanaeth  a  wnaeth  i'w  Gyfundcb  a'i  genedl  yn  y  cymmeriad 
diweddaf.  Er  esampl,  ni  cheir  ond  ychydig  iawn  am  dano  fei  Duwin- 
ydd  yn  Methodistiaeth  Cymru,  gan  y  Parch.  John  Hughes ;  tra  y 
rhoir  yno  gryn  lawer  o  hanes  yr  hyn  a  wnaeth  ynglŷn  á'r  ordeiniad. 
Ond  nid  rhagfarn  yn  erbyn  golygiadau  duwinyddol  Mr.  Jones  a  barodd 
hyn ;  o  blegid  yr  oedd  Mr.  Hughes  yn  edmygydd  mawr  o  hono  ef,  a'i 

olygiadau,  ac  yn  ddilynydd  iddo  ynddynt;  a  dioddefodd  yntau,  fel 
Mr.  Jones,  gryn  lawer  ot  achos — yn  un  peth,  trwy  gael  ei  gadw  am 
gryn  amser  heb  ei  ordeinio  i  hoU  waith  gweinidog  yr  efengyl,  o  blegid 
rhagfarn  y  blaid  gyfyng  ac  Uchel-Galfinaidd  yn  sir  Fflint  ar  y  pryd 
yn  ei  erbyn.  Dichon  na  pherthynai  i  Mr.  Hughes  ddyweyd  nemawr 
am  lafur  duwinyddol  Mr.  Jones ;  ac  nid  llawer  a  geir  ganddo  o  hyny 
ynglyn  â  hancs  neb  arall.  Pa  fo  !d  bynag,  erys  yr  hyn  a  wnaeth  Mr. 
Jones  ynglỳn  â'r  ordeiniad  cyntaf  yn  rhan  o'r  hanes  hwnw  tra  y  pery 
i  gael  ei  adrodd ;  a  theimlwn  innau  y  dylaswn  roddi  Ile  amlwg  i'r  or- 
deiniad  yn  ei  hanes  yntau.  Perthynai  gymmaint  iddo,  os  nad  mwy^ 
ag  i  neb  arall  a  gymmerodd  ran  yn  y  symmudiad. 

Gan  fy  mod  ^-n  adrodd  hanes  un  sydd  bellach  wedi  gadael  y  byd  er's- 

dros  un  ar  bymtheg  a  thrigain  o  flynyddoedd, 
EI  AMSEROEDD.      teimlwn  y  dylaswn  ddyweyd  rhyw  gymmaint  am 

yr  amser  yr  oedd  efe  yn  byw  ynddo  ;  yn  enwedig 
y  dylaswn  roddi  cyfleusdra  i  rai  o'r  darllenwyr  a  allant  fod  heb 
ymgydnabyddu  Ilawer  â  hanes  crefydd  yn  Nghymru,  ac  â  hanes  y 
Methodistiaid,  tua  dyddiau  Mr.  Jones,  i  ddyfod  i  wybod  rhyw  gym- 
maint  am  y  pethau  hyny.  Gwêl  y  darllenydd  fy  mod  wedi  gwneyd 
ychydig  o  hyn.  Ond  ped  amcanaswn  roddi  dim  tebyg  i  olwg  gyflawn 
ar  hanes  ei  oes  ef  yn  Nghymru,  ac  ar  hanes  y  Methodistiaid,  aethwn 
yn  Ilawer  rhy  faith,  a  buaswn  yn  rhwyni  o  adrodd  yr  un  pethau  ag  a 
geir  mewn  llyfrau  eraill.  At  y  pethau  a  nodwyd,  wrth  adrodd  hanes 
Mr.  Joiies,  gallaf  yma  grybwyll  un  peth  yn  unig.  Y  mae  o  bwys  cofio 
fod  y  Methodistiaid  yn  Nghymru,  ac  Ymneillduwyr  eraill  hefyd,  mae'n 
ddíau,  yn  mwynhau  arwyddion  amlwg  iawn  yn  ystod  oes  Mr.  Jones,  o 

bresennoldeb  yr  Ysbryd  Glàn  yn  eu  mysg.     Bu  o 

DIWYGIADAU  CREF-  leiaf  dri  Diwygiad,  neu  adfywiad,  pur  rymus  ar 

YDDOL  YN  NGHYMRU  grefydd  yn  y  wlad  yn  ystod  ei  oes.     Yr  oedd  y 

YN  EI  OES.         cyntaf  yn  y  fl.  1762,  pan  oedd  efe  yn  fachgen  pur 

ieuangc.  Parhaodd  hwn  am  gryn  nifer  o  flyn- 
yddoedd.  Drwy  hwn,  yn  benaf,  yr  iachäwyd  ac  yr  adnewyddwyd  yr 
eglwysi  Methodistaidd  ar  ol  yr  oerder  gauafol  a  ddaeth  drostynt  trwy 
yr  ymraniad  profedigaethus  a  fu  rhwng  Daniel  Rowland  a  Howell 
Harris,  tua  1751.  Am  Ddiwygiad  17G2,  dywed  Mr.  Eobert  Jones,  o 
Khos-Ian,  yn  Nrych  yr  Amseroedd,  fel  hyn  : — '  Tua'r  flwyddyn  17G2, 
yn  ngwyneb  mawr  annheilyngdod  a  gwaeledd,  cofiodd  Duw  ei  gyfam- 
mod,  trwy  ymweled  yn  rasol  â  thorf  fawr  o  bechaduriaid  ar  hyd  amryw 
o  ardaloedd  Cymru.  Cododd  Haul  Cyfiawnder  ar  werin  fawr  o'r  rhai 
oedd  yi\  mro  a  chysgod  angeu.  Yn  y  dyddiau  hafaidd  hyny,  gellid 
dywedyd  : — '  ^Yele,  y  gauaf  a  aeth  heibio,  y  gwlaw  a  basiodd,  ac  a 
aeth  ymaith.  Gwelwyd  y  blodau  ar  y  ddaear,  daeth  amser  i'r  adar 
ganu,  clywyd  llais  y  ddurtur  yn  ein  gwlad.'     Cyttunir  gan  bawb  sydd 

jn  adrodd  jt  banes  fod  Diwygiad  1762  yn  un  o'r  rhai  mwyaf  grymus 
a  bendithiol  a  welwyd  un  amser  yn  ein  gwlad.  Bu  dÌAvygiad  arall 
grymus,  a  lled  gyffredinol  drwy'r  wlad,  tna  1790  a  1791.  Yr  oedd  hwn 
vn  Iled  fuan  ar  ol  sefydlu  yr  Ysgolion  Rhad  Cylchynol,  ac  ar  ol  scfydlu 
yr  Ysgolion  Sabbothol.  Tystir  ei  bod  yn  amser  hafaidd  a  llewyrchus 
ar  grefydd  ysbrydol  yn  eglwysi — bychain  y  pryd  hwnw — y  Methodist- 
iaid  tua  diwedd  y  ganrif  o'r  blaen,  a  dechreu  yr  un  bresennol.  A  bu 
diwygiad  arall  yn  y  wlad  yn  1817  ac  1818.'  Yr  wyf  yn  crybwyll  y 
ffeithiau  hyn  yma,  am  y  dylai  y  darllenydd  eu  cadw  yn  ei  güf  Amh 
ddarllen  hanes  Mr.  Jones.  Ganwyd  a  magwyd  ef,  a  threuliodd  lawer 
o'i  fywyd,  yn  sŵn  ac  yn  ysbryd  hen  ddiwygiadau  bendigedig  Cymru. 
Os  bydd  y  darllenydd  yn  awyddus  am  adnabod  ]\Ir.  Jones,  o  ran  ei 
ddyn  oddi  mewn,  rhaid  iddo  dalu  s\'lw  neiUduol 
YR  HUNAN-GOFIANT  i'r  dyfyniadau  a  roddwyd  o'i  Hunan-Gofiant,  ac 
a'r  eraiU  o'i  ysgrifeniadau.     Dymunaf  alw  sylw  yn 

DEILIAD  YSBRYDOL.  arbenig  at  Y  Deiliad  Yshrydol  hefyd  —  ysgrif 
ddoniol  dros  ben  o  eiddo  Mr.  Jones,  yr  hon  a 
welir  yn  y  bennod  olaf  o'r  hanes  hwn.  Fel  yr  adnabyddir  calon  Paul 
yn  ei  lythyrau,  felly  yr  adnabyddir  ei  galon  yntau  yn  yr  ysgrifau  hyn. 
Y  mae  ynddynt  yn  chwilio  dirgeledigaethau  ei  galon,  ac  yn  plymio 
i  lawr  i  ddyfnderoedd  ei  brofiad  ysbrydol.  Y  mae  yn  wir  ei  fod  yn 
adrodd  peth  o'i  hanes  allanol ;  ond  nid  yw  yn  aros  gydag  ymddangos- 
iadau  arwynebol.  Yn  lle  hyny,  y  mae  yn  olrhain  yr  ymddangosiadau 
yn  barhaus  i  lawr  at  yr  achosion  dyfnion  a  dirgel  oedd  yn  eigion  ei 
enaid  ef  ei  hun.  0  herwydd  ysbrydolrwydd  ei  feddwl,  nid  am  fod 
dim  tuedd  ynddo  at  ofergoeledd,  bron  nad  ellir  dywedyd  fod  '  breudd- 
wydion'  yn  weledigaethau  nefol  iddo,  a  bod  'nadroedd'  yn  genhadon 
Duw  ato,  i'w  alw  i  edifeirwch,  ac  at  "Waredwr  ei  enaid. 

Dywedai  y  Parch.  James  Hastings,  M.A.,  golygydd  The  Expository 
Times,  wrth  wneyd  nodiad  ar  Lij'e  and  LcUers  of  Jolin  Cairns,  D.D., 
unwaith,  am  Fywgraphiaeth,  fel  y  canlyn  : — '  Os  ydy w  Bywgraph- 
iaeth  yn  werth  ei  ysgrifenu  o  gwbl,  y  mae  yn  werth  ei  ysgrifenu  yn 
dda,  ac  yn  llawn.  Yn  wir,  Bywgraphiad  llawn  yn  unig  sydd  o  un- 
rhyw  fudd;  ac  nis  gellir  darllen  ond  un  llawn.'  Ac  y  mae  yn  enwi 
amryw  Fywgraphiadau  poblogaidd  fel  profion  o'r  hyn  a  ddywed.  Yr 
wyf  yn  hollol  gydolygu  â'r  sylw,  mai  adroddiad  manwl  a  chyflawn  ara 
fywyd  dyn  sydd  yn  ddyddorol  ac  addysgiadol  i'r  darllenydd.  G\vyr 
pawb  fod  y  neb  a  ymgymmero  âg  ysgrifenu  hanes  dyn,  allan  o  lyfrau 
ac  ysgrifeniadau,  mewn  anfantais  bwysig  o'i  gymmharu  á'r  hwn  sydd 
yn  ysgrifenu  hanes  cydoeswyr  a  chydnabod.  Da:i  yj  amgylchiadau 
cyntaf  yn  gwbl  y  gorfu  i  mi  fyned  yn  mlaen,  iA  y  mae  yn  gwbl  hysbys. 
Rhoddais  i  mewn  bob  peth  y  cefais  afael  arno  ag  oedd  yx\  tafiu  goleuni 
ar  gymmeriad  Mr.  Jones.     Gallaswn  ymdroi  llawcr  chwrneg  nag  a 

wnaethum  íîyda  rhai  o'i  lyfrau  ;  ond  ofnwn,  pe  gwnawn  hyny,  yr  elaí 
ei  hanes  personol  yn  fwy  o'r  golwg  nag  yr  acth  yn  y  rhanau  sydd  yn 
ymwiicyd  â'r  llyfrau.     Y  cwbl  a  ddy wedaf  yw  :  y  mae  mor  llawn  ag 
V  goUais  gael  defnyddiau,  a  dybiwn  yn  briodol  i'w  wncuthur  fclly. 
Yr  oedd  Uawer  yn  Nghymru,  er's  blynyddoedd  bellach,  yn  teimlo 

fod   angen   am   gael   hanes   Mr.    Jones   yn   fwy 

YR  ANaEN'  A        trcfnus  gyda'i  gilydd  nag  yr  oedd  wedi  ei  osod. 

DEIMLID  .\M  GASGLU  Tybiaf  mai  y  Ue  a  roddwyd  iddo  gan  Dr.  Thomas, 

HANES   MR    JONES,    yn  Ngltofiant  y  Parch.  John  Jones,  Talsarn,  oedd, 

yn  benaf,  wedi  codi  yr  awydd  hwn.  Meddai  y 
Parch.  Thomas  Roberts,  Bethesda,  ar  hyn: — 'Man  gwâg  iawn  yn  hanes 
meddwl  Cymru,  yn  gystal  ag  yn  hanes  ei  duwinyddiaeth  a'i  chrefydd, 
oedd  y  diffyg  o  rywbeth  teilwng  am  waith  a  choffadwriaeth  Mr.  Jones. 
Ac  od  oes  rhywun  nad  yw  yn  gofalu  am  na  duwinyddiaeth  na  chrefydd, 
yna  mi  a  ddywedaf  fod  y  man  hwnw  yn  fan  gv/âg  yn  hanes  llenydd- 
iaeth  Cymru  hefyd.  0  blegid,  yn  chwanegol  at  bethau  eraill,  yr  oedd 
efe  yn  un  o  lenorion  cryfaf  ein  genedl.'  Credaf  fod  Mr.  Roberts  yma 
yn  mynegu  pcth  a  deimlid  gan  nifer  mawr  yn  y  wlad ;  sef,  y  dylesid 
casglu  hanes  Mr.  Jones  at  ei  gilydd. 

Y  mae  yn  debyg  y  dylwn  ddyweyd  pa  fodd  y  digwyddodd  i  mi  ym- 
gymmei'yd  â  hyn  o  waith.  Gallaf  adrodd  y  cwbl 
ACIILYSUR  YSGRIFEN- mewn  ychydig  eiriau.  Yn  y  flwyddyn  1892, 
lAD  Y  COEIANT  HWN.  rlioddwyd  Bywgraphiad  y  Parch.  Thomas  Jones,  o 
Ddinhych,  yn  un  o  destynau  yr  Eisteddfod  Gen- 
edlaethol  a  gynnelid  y  flwyddyn  hono  yn  Rhyl.  Daeth  cyfaill  i  mi, 
Mr.  Ja-cob  Jones,  o'r  Rhyl,  ataf,  gan  ddywedyd  y  dylwn  ysgrifenu  ar 
y  testyn,  yn  gymmaint  a  bod  genyf  fantais  well  na  Ilawer  i  wneyd 
hyny,  am  fy  mod  ar  y  pryd  yn  hjw  yn  Nghaerwys,  y  dref  Ile  y  pres- 
wyliodd  Mr.  Jones  am  ddeugain  mlynedd  cyntaf  ei  oes.  Heb  ymdroi 
yma  gyda  hyn  o  beth,  y  diwedd  fu  i  mi  anfon  rhyw  ranau  o'r  hanes 
canlynol  i'r  Eisteddfod.  Wrth  ddyfarnu  yr  ysgrifen  hono  yn  fuddugol, 
dywedodd  yr  Archddiacon  Howell  y  dylai  gael  ei  chyhoeddi.  Ar  ol 
ei  chael  o  ddwylaw  Cymdeithas  yr  Eisteddfod,  aethum  yn  mlaen, 
drwy  annogaeth  amryw  gyfcillion,  a  pharotoais  hi  i'r  wasg. 

Yr  wyf  wedi  crybwyll,  yn  yr  hanes  canlynol,  y  byddai  yn  ddymunol 
cael  ail  argraphiad  o  rai  o  brif  Iyfrau  duwinyddol  Mr.  Jones,  megys  y 
Drych  Athraw'iaethol,  Ymddiddanion  Crefydilol,  a'r  Ymddiddanion  ar 
Brynedigaeth,  &c.  Caf  weled  ar  ol  hyn  a  fydd  yn  debyg  y  bydd 
galwad  am  y  fath  ymgymmeriad.  A  gobeithiaf  y  caiff  pob  un  a  ddar- 
lleno  y  pennodau  canlynol  fudd  a  bendith  drwy  wneuthur  hyny, 

JONATHAN    JONES. 

Llanelwy,  lonaicr  la/,  1897. 

Y     DAULUNIAU 


1 .    Y  Parch.  Thonias  Jones,  Dinìnjch Y  Wyneh-ddcden. 

Y  mae  tri  darlun  ar  gael  o  Mr.  .Jones  :  un  yn  minature  painting,  wedi  ei  gymmeryd  o 
hono  pan  oedd  yn  ddyn  lled  ieuangc.  Gwelir  hwn  ar  tudal.  177.  Yr  ail  ydyw  yr 
un  uchod,  sydd  ar  gyfer  y  wyneb-ddalen,  a'r  hwn  a  ymddangosodd  yn  yr  Evangel- 
irnl  Mugatine  am  fis  Tachwedd,  1817,  yn  fuan  wedi  i  Mr.  Jones  fod  yn  pregethu  o 
flaen  Cymdeitlias  Genhadol  Llundam.  Cymmerwyd  hwn  o  hono  tua  chanol  ei 
ddyddiau,  ac  yatyriwn  ef  y  goreu  o'r  tri.  Dengys  y  trydydd  ef  fel  yr  oedd  yn  ystod 
ei  fiynyddoedd  diweddaf,  ac  yr  oedd  i'w  gael  ar  ddechreu  y  Cofiant  a  gyhoeddwyd 
iddo  yn  1820,  yn  fuan  wedi  ei  farwolaeth.     Gwelir  hwn  ar  tudalen  249. 

2.  Feìi  Uchnf,  Caericys .33. 

Dyma  y  Ue  }•  ganwyd  Mr.  Jones,  ac  y  bu  fyw  am  yn  agos  i  ddeugain  mlynedd  cyntaf  ei 
oes.     Erys  y  tỳ  yn  Ued  debyg  liyd  heddyw. 

3.  Cctpel  Main,  Caericys 33. 

Yma  yr  aeth  Älr.  .Jones  i'r  seiat  yn  1772,  ac  y  pregethodd  ei  bregeth  gyntaf  yn  1783. 
Y  mae  y  Ile  yn  aros  yn  debyg  etto  i'r  hyn  oedd  y  pryd  hwnw,  er  fod  y  gynnulleidfa 
wedi  symmud  i  gapel  mwy,  a  gwell,  er  y  flwyddj'n  1790.  Ac  y  mae  gwelliant  pellach 
wedi  ei  wneyd  arno  yn  ddiweddar. 

4.    Y  Pccrch   Daniel  Rowland,  Llangeitho 49. 

5     Y  Parch.  Thomas  Chnrles,  B.A.,  y  Bala 49. 

Bu  cyssylltiadau  nes  o  lawer  rhwng  Mr.  Jones  a  Mr.  Charles  nag  a  fu  rhyngddo  ag  un 
dyn  cyhoeddus  arall  yn  ei  oes  ;  a  dengys  ei  hanes  gryn  lawer  o  gyss}'Iltiadau  â  Mr. 
Rowland  hofyd,  a  chyfansoddodd  Farionad  iddo  ar  ol  ei  farwolaeth. 

6.  Capel  jìresennol  y  Wyddgrtuj 113. 

Bu  Mr.  Jones  yn  byw  yn  y  "Wyddgrug  am  naw  mlynedd.  Y  mae'r  capel  yr  elai  efe  iddo 
pan  yno  ;  sef,  hen  gapel  Pont  Erwyl — a'r  hwn  a  saif  yn  ymyl  gorsaf  y  London  and 
North  Westcrn  lìailirai/ — 311  aros  yn  ei  le  hyd  heddyw.  Ond  y  mae  wedi  ei  droi  yn 
dafarndy  er's  Ilawer  blwyddyn.  Barnasom  mai  gwell  ocdd  rhoddi  i  mewn  yma  ddar- 
lun  o  gapel  presennol  y  Wyddgrug. 

7 .   Capel  Mcaor,  Dinhych 113. 

Capel  presennol  Dinbych  ydyw  hwn.  Mae  yr  hen  gapel  bychan  a  di-addurn — deg  Ilath 
bob  íîordd — yr  hwn  oedd  yn  bod  iian  ddaeth  ì\Ir.  Jones  i  fyw  yma,  j-n  1809,  wcdi 
diflanu  er's  ugeiniau  o  flynyddoedd ;  a  saif  y  capel  presennol  ar  y  fan  Ile  yr  oedd. 

8.   Capel  y  Bont  üchel,  gerllaio  Rlmthyn 1 29. 

Er  fod  y  capel  hwn  wedi  ei  adeiladu  mor  foreu  a'r  flwyddyn  1777,  erys  ei  furiau  allanol 
hj'd  heddyw  fel  yr  ocddynt  ar  y  cyntaf ;  ond  aeth  dan  gyfnewidiadau  mewnol  aml 
waith  ;  ac  ar  hyn  o  bryd,  y  mae  yn  myned  dan  gyfnewidiad  trwyadl  felly,  yr  hyn  a'i 
gwna  yn  gysurus  a  destlus. 


-Wli  COFIANT  Y  PARCH.    THOMAS  JONES. 

9.  A ryrapli chj  Cìjnlaf  Mr.  Jones  yu  Rhuiìnjii 129. 

Gellir  gwelcd  yr  licn  atlcilad  liwn  j-n  Rhuthyn  byd  lieddyw.  Saif  tu  ol  i  dỳ  a  elwir 
gan  rai  yn  Anidopc,  yn  Heol  y  Ffynuon,  yn  agos  i'r  Bont  sydd  yn  crocsi  y  ffordd 
haiarn.  I'r  lle  hwn  y  daeth  y  diweddar  l\Ir.  Thonias  Oee  at  ]\Ir.  Joncs,  yn  ISOS;  ac 
yma  yr  argraphwyd  y  gyfrol  ddiwcddaf,  sef  Rhan  y  lîedwaredd,  o  Waith  Gurncd. 
Symmudodd  Mr.  Jones,  a  Älr.  Gee  gydag  cf,  yn  fuan  ar  ol  hyny  i  Ddinbych. 

1 0.   Y  dhceddar  Mr.  Thomas  Gee 152. 

Ar  gais  a  thrwy  gymmhelliad  jt  awdwr  y  rhoddir  darlun  Mr.  Gee  i  mewn.  Gwelir 
oddi  wrth  yr  hancs  yu  y  ])ennodau  canljMiol  niai  Mr.  Jones  a  fu  yr  offeryn  i'w  ddwyn 
ef,  a  thrwy  hyuy  i  ddwyu  ci  blant — Mr.  Thomas  Gec  yresennol,  y  diweddar  Dr.  Gee, 
Liveriiool,  ic. — i  íod  yn  rhau  nior  fawr  o  fywyd  y  gcnedl  Gymreig.  Nid  oes  eisieu 
esgusawd  pellach  dros  roddi  y  darlun  hwn  yn  Ntjhojiant  Mr.  Joacs. 

11.  Mr.  Thomas  Evans,  Maes-y-coed,  Caerwys 152. 

Yr  ydym  yn  rhoddi  darlun  Mr.  Evans  ynia  fel  hen  gymmydog  a  chyfaill  i  Mr.  Joncs  ;  ac 
yn  arbenig  fel  un,  ac  fe  allai  y  penaf,  o  flaenoriaid  y  Methodistiaid  yn  Ngogledd 
Cymru,  a  safodd  yn  gadarn,  am  flynyddoedd  lawer,  o  blaid  golj-giad  ëang  5Ir.  Joncs 
ar  .i\jif  eidroldeb  yr  lawn,  a  hj-nj-  pan  wrth^vynebid  a  phan  erlidid  ef  gan  erailh 

12.    Y  Parch.  Owen  Davies,  gioeinidog  Wesleyaidd 177. 

DÌ3gw}-liwn  i"n  gwaith  yn  dangos  darlun  Mr.  Davies  i'n  darllenwyr  wneyd  ychydig  bach 
tuag  at  eu  dwyn  1  deimlo  mwj-  o  ddyddordeb  yn  y  ddadl  Iled  frwd  a  fu  rhyngddo  cf  a 
!Mr.  Jones,  o  180.")  liyd  1811,  ar  yr  athrawiaethau  hyny  ag  y  mae  Calfiniaid  ac  Armin- 
iaid  yu  gwahaniaethu  yn  eu  gohgiadau  arnynt.  Er  y  cwbl  a  ddywcdwyd  gan  }•  ddwy 
ochr  3"n  y  ddadl  hono,  tybiwn  y  bydd  y  darllenydd,  fel  ninnau,  yn  tueddu  i  gasglu, 
hj-d  yn  oed  oddi  wrth  ddai'Iun  Mr.  Davies  yu  unig,  mai  cymmeriad  uaturiol  rhadlawn 
oedd  efe. 

]  3.   Y  Farch.  Thomas  Jones,  Dinhych 177 

Darlun  yw  hwn  a  gymmerwyd  oddi  wrth  y  minaturc  painíinr/,  ac  a  ddengj's  Mr.  Joncs 
pan  oedd  yn  ddyn  lled  ieuange. 

1 4.  jBry7i  Disgicylfa,  Dinhych 193. 

13u  Jlr.  Joncs  yn  preswylio  j-n  y  iỳ  hwn — yr  hwn  a  adeiladodd  efe  yn  1806 — o  1809  hyd 
1810  ;  a  thrachefu  o  1818  hyd  ei  farwolaeth  yn  1820.  Bu  felly  yn  byw  yn  Ninbych, 
ac  yu  y  tŷ  hwn,  am  naw  mlynedd. 

15.    Y  Parcli .  John  Evans,  y  Bala 225. 

IG.    Y  Parch.  Rohert  Jones,  Rhoslan 225. 

Rhoddir  darluniau  y  ddau  hen  bregcthwr  enwog  1  mewn,  yn  benaf,  am  mai  hwy  ocdd 
yn  cymmeryd  rlian  gyda  IMr.  Charles  yn  y  gwasanaeth  ordemio  yn  y  Bala  yn  1811, 
pan  ordeiniwyd  yr  wyth  gweinidog  cyntaf  gan  y  Methodistiaid,  o  ba  rai  yr  ocdd  Mr. 
Joues  yn  un. 

17.  Y  Parch.  Tìionias  Jones,  Diuhycìi 249. 

Hwn  yw  y  tr>idiidd  darlun  o  Mr.  Jones,  ac  y  mae  yn  ei  ddangos  fel  yr  oedd  tua  blyn- 
yddoedd  olaf  ei  oes. 

18.  y  Parch.  John  Daries,  NanUjhjn 249. 

Yr  oedd  3Ir.  John  Davies  yn  gymmydog  agos  i  :Mr.  Jones.  Ordeiuiwyd  y  ddau  yn  y 
Bala,  yn  1811.  rrcgcthodd  yn  nghladdedigaeth  Mr.  Jones;  a  bu  fyw  am  tua  thair 
blynedd  ar  hugain  ar  ei  ol.  Ganwyd  ef  yn  1700 ;  dechreuodd  bregethu  tua  1785,  dwy 
flynedd  ar  ol  Mr.  Jones.  Bu  yn  llafurio  fel  crefyddwr  a  phregeth\vr  am  tua  thrigain 
mlynedd;  a  bu  farw  yn  1843,  yn  S2ain  mlwydd  oed.  Yn  ei  ddydd,  yr  oedd  yn  adna- 
byddus  i  hoU  Fcthodistiaid  Cymru  fel  prcgethwr;  a  bu  yn  ddyfal  yn  ei  ofal  a'i  lafur 
am  achotì  crefydd,  yu  arbcnig  yii  sir  Ddinbych— Ile  y  prcswyliai.  Er  nad  oedd  gym- 
maiut  o  lawer  ci  ddysg,  na"i  alluocdd,  a  ]Mr.  Joncs,  yr  ocdd  yn  dra  ffyddlawn  a 
defuyddiol. 


Y  DAllLUNIAU.  xxiil 

19.    Y  Parch.  Evan  liichardson,  Caernar/on 253. 

20.   Y  Parch.  John  Boberts,  Llanfjwm 253. 

21 .    Y  Parch.  John  Elias,  o  Fôn 256. 

22.   Y  Parch.  Richard  Lloyd,  Beaumaris 25G. 

Yr  oetklj-m  wedi  bwriadu  rhoddi  darluniau  iir  wyth  a  ordeiniwi/d  yn  ij  Bala,  nìi  1811, 
yiighyd  â'r  tri  oedd  yn  gweiiiyddu  ar  yr  achlysur.  Ond  y  mae  yn  ddrwg  genym  ddcall 
nad  oes  darluuiau  ar  gael  o'r  Parchn.  Evan  Griffiths,  Meifod,  a  WiUiam  Joues,  Dól-y- 
Fonddu,  y  ddau  o  sir  Drefaldwyn— y  rhai  a  ordciniwyd  y  pryd  hwnw.  Felly,  nis 
gallwn  roddi  ond  y  chwech  diweddaf  a  enwyd  uchod  o'r  rhai  a  ordeiniwyd,  gyda  Mr. 
Charles,  John  Evaus,  a  Robert  Jones,  y  rhai  a  gymmerent  ran  yn  y  cyfarfod 
ordeinio. 

Darlun  Mr.  Lloijd,  Bmuìiiaris. — Ofnid  unwaith  nad  oedd  darlun  o  hono  ef  ar  gael. 
C'afwyd  y  darlun  a  roddwn  o  hono  yn  nghanol  sypyn  o'i  brcgcthau  ysgrifenedig. 
Gwnaethom  bob  peth  a  allem  er  cael  boddlonrwydd  perlîaith  i'n  mcddwl  ei  fod  yn 
ddarlun  dilys  o  Mr.  Lloyd,  a  theimlwu  yn  dawel  erbyn  hyn  ei  fod  felly.  Dymunwn 
gydnabod  y  cymmhorth  a  roddodd  Mr.  Evan  Davies,  o'r  Bala,  a  Mr.  E.  R.  Owen, 
Bodsuran,  Llangefni,  i  ni  yn  hyn  o  Ijeth.  Y  mae  yn  dda  geuym  eiu  bod  wcdi  bod  yn 
llwyddiannus  i  ddyfod  o  hyd  i  ddarlun  Mr.  Lloyd. 

23.  Syrior  Goch,  yer  llaio  y  Beltws,  Ahergele 2üí. 

24.  Capel  lìresennol  A heryele 2ö4. 

25.   Y  Parch.  John  Roherts,  Llanhrynmair 289. 

26.    Y  Parch.  Christmas  Evans 289. 

27.   Y  Parcli .  Hiujh  Hughes,  Ahergele 336, 

28.   Y  Parch.  Owen  Thomas,  D.D. ,  Liverpool  336. 

Rhoddwn  y  darlun  o  Dr.  Thomas  i  mewn  am  mai  efe  a  wnaeth  fwyaf  o  lawcr  tuag  at 
osod  Mr.  Jones  ya  ei  le  priodol  fel  Duwinydd.  Bu  Mr.  Hughes  yn  golofn  gref  o  dan 
yr  achos  yn  sir  Ddinbych  am  hanner  can  mlynedd  ar  ol  marwolaetli  Mr.  Jones.  Yr 
oedd  wedi  dechreu  pregethu  yn  1818;  ac  felly,  ddwy  flynedd  cyn  ei  ymadawiad  cf. 

29.   Sassiwn  y  Bala,  yn  1816 3ü5. 

Ein  prif  amcan  wrth  roi  y  darlun  hwn  i  mewn  ydyw,  gofyn  i'r  darlleuydd,  wrth  edrych 
arno,  feddwl  am  Älr.  Jones,  yn  y  tì.  1810,  yn  pregethu  ar  Aufeidroldeb  yr  lawn  yn  y 
iSassiwu  dra  chofiadwy  yn  y  Bala,  y  flwyddyn  houo.  Pa  beth  bynag  a  ddywcdir  aui 
gywirdeb  y  darlun,  gall  wasanaethu  er  gwneuthur  yr  achlysur  pwysig  hwnw  yn 
gofiadwy  yn  meddwl  y  darllcnydd.     Gwel  tudal.  340 — 342. 

30.   Bedd  y  Parch.  Thomas  Jones,  a  Beddau  y  Parc/ni.  Aloses  Parry, 
ac  Emrys  Erans  yn  yr  Eglivyswen,  Dinhych...o6d. 

Dylem  grybwyll  y  buasai  yn  dda  gcnym  roi  darluniau  o  rai  pcrsonau  craill  i  mcwn. 
yn  enwedig  y  Parch.  John  Humphreys,  o  Gaerwys ;  yr  hwu,  ynghyd  â'r  l'arch.  John 
Robcrts,  a  ysgrifenodd  Gofiant  Mr.  Jones.  Ond  yr  ydym  wedi  methu  dyfod  o  hyd  i 
ddarlun  o  hono  ef,  a  thybir  nad  ocs  un  ar  gael. 


GWALLAU 


Tudal.     27,  llinell    2  o"r  gwaelod,  yn  Ue  'uwch  na'r,'  darllener 'uwch  na'r  llall.' 

35,  4  ,,  yn  Ue  'cyntaf    i    feddwl,'   darllener    'cj'ntaf    iddo 

feddwl.' 

42,   7     oddi  fyny,    yn  lle  'ei  enaid  oedd,' darllener 'ei  euaid.' 

.50,  7  „  yn  lle  'graddol,' darllener 'greddfol.' 

(jii,  1!)  ,,'  yn  lle  'o'i  fiaen,' darllener 'o'i  fewn.' 

77,  3  o'r  gwaclod,  yn  lle  '1874,' darllener  '1784.' 

— 8S,  ■ 18  ,,  yn  lle  'l.ythyr  ar, '  darllener  'lythyr  at.' 

112,  21  ,,  yn  lle  'ddigwyddiadau  helyntoedd,'  darllener  'dig- 

wyddiadau  a  helyutoedd.' 
131,  2  ,,  ynlle  '10S4,'darllener '1804.' 

144,  11  ,,  yu  lle  'Kichener,' darllener 'Kicherer.' 

1G7,  3    oddi  fyny,    yn  lle  'awdwr,'  darllener  'awdwyr.' 

213,  3  „      '      ynlle  '18.31,' darlleuer' 1813.' 

303,  2  ,,  yn  lle  'i'r    gwrthwynebiad,'  darllener    'i'r    gwrth- 

wyneb. ' 

3.50,  14  ,,  yu  Ue  '  Richards, '  darllener  '  Richardson. ' 

379,  2  o"r  gwaelod,  yn  lle  '  ni  byddai, '  darllener  '  y  bj-ddai. 

403,  2  ,,  yn  lle  'j-u  y  llyfr/ darllener 'ar  y  llyfr.' 

407.  20  „  ynUe  '1784,' darlleuer  '1874.' 


PENNOD     I. 


BLYNYDDOEDD  BOREUOL  EI  OES. 

1756—1772. 

Ei  enedigaeth — Pen  Uchaf — Ei  hynafiaid — Ei  daid,  a'i  dad — Ei  fam — Ei  frawd — 
Ei  chwaer,  a'i  disgynyddion — Pen  ucliaf  yn  gartref  i  grefydd — Ei  addysg — Yn 
yr  ysgol  yn  bedair  oed — Owen  Thomas,  ei  athraw — Bwriad  ei  rîeni  i'w  ddwyn  i 
fyny  j^n  glerigwr  yn  Eglwj-s  Loegr — Ei  athrjlith — Ysgol  J.  Lloyd  yn  Nghaer- 
wys — Dr.  Williams,  Rotherham,  yn  yr  un  ysgol — Ei  farn  am  Dr.  Williams — Y 
ddau  yn  gyfeillion,  er  nad  yn  cydweled — Ei  fanteision  crefyddol — Dechreuad 
y  Methodistiaid  yn  y  wlad ;  yn  y  Dyffryn,  Llandyrnog,  a  Berthen  CTron — Robert 
Llwyd,  a  Jolm  Owens — Dechreuad  yr  aclios  yn  Nghaerwys — Ei  Deimladau 
Crefyddol  cyntaf — Ei  Lys-fam — Gwrandaw  y  Í^Iethodistiaid — Ei  Iygredd  yn 
bj-gwth  tori  allan— Tj'nerwch  ei  gj'dwybod — Dolenau  y  gadwen — Gwaredig- 
aethau  hynod — Nadroedd,  &c. — Yn  yr  ysgol  yn  Nhreífynnon — Gwrhj'dri  a 
direidi  perj'glus — Yn  gorphen  ei  ysgol,  a'i  gyrhaeddiadau  fel  Ysgolhaig — Pryder 
mawr  am  gj'llwr  ei  enaid — Ammheuou  a  Dychrynfeydd — Gwrandaw  Eobert 
Llwyd,  Plas  Ashpool;  Robert  Evans,  Llanrwst;  ac  Edward  Parry,  Bryn  Bugad 
— Ffynnon  Beuno — Gair  yr  Arglwydd  j'n  gèni  j'nddo — Yr  olwg  gj'ntaf  ar  'bla 
ei  galon ' — Ammheuon  cythrj'blus — Peth  goleuni — Yr  hen  Gapel  Main,  Caerwj's 
— Eglwys  fechan  yno — Yntau  j'n  ymuno  â'r  eglwj's  j'n  un-ar-bymtheg  oed. 

Ganwyd  y  Parchedig  Thomas  Jones  raewn  amaethdŷ  o'r  enw 
Pen  Uehaf,  ger  llaw  Caerwys,  yn  mis  Chwefror,  fel  y  bernir,  yn  y 
flwyddyn  1756.  Nid  oes  sicrwydd  am  ddydd  ei  enedigaeth ;  ac 
y  mae  cael  y  sicrwydd  hwnw,  bellach,  fel  yr  ydys  yn  credu,  yn 
anmhossibl.  Dywed  ei  hun,  yn  ei  Hunan-Gofiant,  mai  'o  ddeutu 
diwedd  Chwefror '  y  ganwyd  ef ;  ond  yn  ol  y  cofrestriad  sydd  yn 
eglwys  Caerwys,  bedyddiwyd  ef '  Chwefror  20fed,  1756.'  Mwy  o 
fanylrwydd  na  hyn,  dybygAvu,  nis  gellir  ei  gael  am  amser  ei 
enedigaeth. 

Saif  y  Pen  Uchaf  tua  milldir  a  hanner  ar  linell  union  i  gyfeir- 
iad  y  gorllewin  o  Gaerwys,  yn  sir  Fflint.  Pan  anwyd  Thomas 
Jones,  yr  oedd  y  Ue  yn  feddiant  treftadol  i'w  dad,  ac  yn  gynnwys- 
edig  o'r  amaethdŷ,  gyda  thua  deugain  erw  o  dir,  ynghyd  â  nifer 
lled  liosog  o  dai  yn  Nghaerwys  a'r  gymmydogaeth — i  ba  rai  hefyd 
y    perthynai   ychydig   o   diroedd.     A    chyda'u    gilydd,  gwnelent 

etifeddiaeth  ddestlus,  Daetli  yr  etifeddiaeth  jm  eiddo  i  Edward 
Jones,  taid  Thomas  Jones,  yn  1711,  drwy  weithred  briodas  a  wnaed 
rhyngddo  a  merch  ieuangc  o'r  enw  Dorothy  BiUings — merch  i 
Robert  Billings,  yn  meddiant  yr  hwn  yr  oedd  yr  etifeddiaeth  yn 
flaenorol.  Yn  ol  achyddiaeth  a  gymmerwyd  allan  o'r  Heraldic 
Yisitations  o/  Wales,  y  mae  teulu  y  Billings  wedi  bod  yn  Dy- 
meirchion,  neu  Dremeirchion — plwyf,  ger  llaw  yr  hwn  y  saif  y 
Pen  Uchaf — er  diwedd  y  bedwaredd  ganrif  ar  ddeg.  Sylfaenydd  y 
teulu  oedd  gŵr  o'r  enw  Syr  William  Billings;  a'r  traddodiad  yn 
eu  mysg  yw,  mai  o'r  Alban  y  daethant  yn  wreiddiol.  Ac  y  mae, 
hefyd,  yn  draddodiad  yn  y  teulu  fod  etifeddiaeth  y  Pen  Uchaf  wedi 
bod  yn  feddiant  iddynt  er's  yn  agos  i  bum  cant  o  flynyddoedd. 
Yn  bresennol,  y  mae  hi  yn  eiddo  i  Mr.  John  Herbert  Lewis,  yr 
aelod  seneddol  dros  fwrdeisdrefi  sir  Fflint. 

Brodor  o  blwyf  Ysgeifiog,  ger  llaw  Caerwys,  oedd  yr  Edward 
Jones  uchod,  sef  taid  Thomas  Jones;  a  mab  i  ŵr  o'r  enw  John  ap 
Edward  yn  y  plwyf  hwnw.  Yn  ol  y  weithred  ar  ei  eiddo,  yr  hon 
sydd  yn  swyddfa  y  cofrestrau  yn  Llanelwy,  bu  farw  yn  1755 — ac 
felly  tua  blwyddyn  cyn  geni  ei  ŵyr  enwog. 

Enw  tad  Thomas  Jones,  fel  ei  daid,  oedd  Edward  Jones.  Ganwyd 
ef  yn  1713;  a  bu  farw  Hydref  28ain,  1802,  yn  89ain  mlwydd  oed. 
Perthynai  i'r  Eglwys  Sefydledig,  ac  ymddengys  y  coleddai  gryn 
eiddigedd  dros  yr  eglwys  hono.  Mewn  cyssylltiad  â  hi  y  cawsai 
ei  hun  o'i  febyd;  ac  nid  oedd,  yn  ystod  rhan  gyntaf  ei  oes  ef,  neb 
o'r  YmneiUduwyr  wedi  codi  yn  un  o'r  cymmydogaethau  yn  agos 
i'w  gartref  Dywed  ei  or-ŵyrion  hefyd  am  dano,  dau  o  ba  rai 
sydd  etto  yn  fyw,  er  nad  ydynt  yn  ei  gofio,  ei  fod  yn  ddyn  mawr, 
cydnerth  o  ran  corph,  a  phenderfynol  ei  afaeliad,  ac  yn  meddu  ar 
ewyllys  gref,  anhyblyg;  a'i  fod  yn  ŵr  anhawdd  i'w  wrthwynebu 
yn  llwyddiannus.  Fel  prawf  o  rai  o'r  pethau  hyn,  dywedant 
ddarfod  iddo,  unwaith,  ymaflyd  mewn  echel  trol,  a'r  ddwy  olwyn 
ar  benau  yr  echel,  yr  hon  oedd  drwy  y  bothau,  gan  eu  cario  felly 
ar  ei  ysgwydd  yr  holl  ffordd,  tua  dwy  filldir,  ar  hyd  y  cyfeiriad  yr 
oedd  raid  iddo  ef  ei  gymmeryd,  o'r  Pen  Uchaf  i  Gaerwys.  Bydd 
yn  angenrheidiol  i  ni  gofio  pa  fath  un  oedd  Edward  Jones,  y  grym 
anhyblyg  oedd  yn  ei  ewyllys,  y  penderfyniad  a'r  nerth  oedd  yn 
ei  hoU  agwedd,  a'r  gwroldeb  diŵyro  oedd  yn  ei  ddynoliaeth  oll, 
pan  ddelom,  wrth  fyned  yn  mlaen  gyda'r  hanes,  i  adrodd  am  y 
gorchwyl  anhawdd  oedd  gan  ei  fab,  Thomas,  i'w  gyflawni,  pan 
wrthwynebodd,  a  hyny  yn  llwyddiannus,  ewyllj^s  gref  ei  dad.  Yr 
ydyni  yma  yn  cyfeirio  at  waith  y  mab,  pan  o  un-ar-bymtheg  i 

ugain  oed,  yn  gwrthod  ymgais  ei  dad  i'w  jru,  yn  erbyn  ei  ewyllya 
a'i  argyhoeddiad,  i'r  weinidogaeth  yn  Eglwys  Loegr.  I  wneuthur 
hyn,  rhaid  oedd  i'r  mab,  fel  y  tad,  fod  yn  wrol  a  phenderfynol. 

Enw  mam  Thomas  Jones  oedd  Jane  Jones.  Ganwyd  hi  yn  y 
flwyddyn  1732  ;  a  bu  farw  Mawrth  6ed,  17G4,  yn  32ain  mlwydd 
oed.  Dyna  y  dyddiad  a'r  oedran  sydd  ar  gareg  ei  bedd  yn  myn- 
went  eglwys  Caerwys.  Yr  oedd  Thomas,  gan  hyny,  nid  '  yn  saith 
ocd,'  fel  y  dywed  ei  hun  yn  ei  Himan-Gojiant,  pan  fu  farw  ei 
fam,  ond  ychydig  dros  wyth  oed ;  canys  ganesid  ef,  fel  y  nodasom, 
yn  Chwefror,  1756.  Y  mae  yn  draddodiad  yn  mysg  ei  disgynydd- 
ion  ei  bod  hi  yn  ferch  i  weinidog  yn  yr  Eglwys  Sefydledig;  ond 
yr  ydym  wedi  methu  cael  dim  o'i  hanes  ef,  na'i  enw,  nac  enw  ei 
breswylfod.  Chwanegir  ei  bod  yn  wraig  ieuangc  lân  ei  buchedd, 
ddichlynaidd  ei  rhodiad,  dosturiol  a  hael  wrth  y  tlawd  a'r  rhei- 
dus,  ac  yn  aelod  cysson  a  pharchus  yn  yr  Eglwys  Sefydledig  yu 
Nghaerwys.  Dyna  nodweddau  y  fam  a'i  meithrinoedd  am  yr  wyth 
mlynedd  y  gadawyd  hi  iddo  gan  Dduw.  Y  cyfryw  oedd  ei  hoff- 
der  a'i  mawr  dynerwch  tuag  at  ei  phlant,  fel  y  dywedodd  ei  mab 
hynaf,  wrth  gyfeirio  unwaith  ati,  y  bu  arno  hiraeth  am  dani  dros 
hir  amser,  er  ieuanged  oedd  efe  pan  gollodd  hi. 

Ganwyd  i  Edward  a  Jàne  Jones  dri  o  blant — dau  fab,  ac  un 
ferch.  Yr  hynaf  yw  gwrthddrych  yr  hanes  hwn.  Nid  oes  dim, 
erbyn  hyn,  yn  wybyddus  am  y  mab  arall ;  a'r  dyb  yn  y  teuhi  yw, 
ddarfod  iddo  farw  pan  yn  Ued  ieuangc.  Y  mae  ei  frawd,  Thomas, 
yn  cyfeirio  ato  unwaith  yn  unig,  yn  ei  Hunan-Gojiant,  pan 
ddywed  fod  '  brawd  iau  nag  ef '  yn  myned  gydag  ef  i  Ffynnon 
Beuno,  yn  Nhremeirchion,  i  wrandaw  pregeth.  Mwy  na  hyn  ni 
wyddys  am  dano. 

Enw  morwynol  chwaer  Mr.  Jones  oedd  Mary.  Bu  hi  fyw  yn  y 
Pen  Uchaf  dros  ei  dyddiau.  Ganwyd  hi  yno  tua'r  flwyddyn  1757  ; 
a  bu  farw  yn  1854,  tua  97ain  mlwydd  oed.  Yr  oedd  hi,  drwy 
ddamwain  a'i  cyfarfu,  yn  gloff  o'i  thraed  o'i  mebyd ;  ac  mewn  cer- 
byd  neu  ar  farch  yn  unig  y  gallai  deithio  nemawr  bellder  o  ffordd. 
Bu  yn  briod  deirgwaith  ;  y  tro  cyntaf  gydag  un  Robert  Edwards,  o 
Gilcen,  yn  sir  Fflint,yr  hwn  a  fu  farw  yn  lled  fuan  ar  ol  priodi.  Yr 
ail  waith,  priodwyd  hi  âg  un  Thomas  Edwards  ;  ac  iddynt  ganwyd 
amryw  o  blant — un  o  ba  rai,  Jane,  a  fu  farw  yn  ferch  ieuangc,  tra 
nad  oedd  ond  22ain  mlwydd  oed.  Dywedir  ei  bod  yn  hynod  ar 
gyfrif  ei  chrefyddolder,  yn  aelod  diargyhoedd  yn  yr  eglwys  Feth- 
odistaidd  yn  Nghaerwys ;  a  bod  amgylchedd  ei  gorweddfa,  yn 
ystod  ei  chystudd  olaf  yn  Mhen  Uchaf,  yn  perarogli  yn  nefolaidd, 

a  hithaii  ei  hun  yn  llaweu  a  gorfoleddus.  Ehedodd  ei  hysbryd 
ymaith  gyda  ei  bod  wedi  dywedyd  y  geiriau,  '  Therés  Jesus, 
coming  to  fetch  me.  I  see  him  smiling  on  me  now'  Ar  ol 
marwolaeth  Thomas  Edwards,  priododd  ei  weddw,  Mrs.  Edwards, 
y  drydedd  waith,  â  g^vr  o'r  enw  Robert  Roberts,  yv  hwn  a  bres- 
wyliai  yn  nhueddau  Llansannan,  yn  sir  Ddinbych  ;  ac  fel  Mrs. 
Roberts,  neu  'Mary  Roberts,  Pen  Uchaf,  chwaer  Thomas  Jones,'  yr 
adnabyddir  hi  hyd  heddyw  gan  drigolion  hynaf  Caerwys  a'r 
cymmydogaethau.  Yr  oedd  Robert  Roberts,  ei  gŵr  diweddaf, 
yn  ddyn  crefyddol,  yn  aelod  am  flynyddoedd  lawer  gyda'r  Method- 
istiaid  Calfinaidd  yn  Nghaerwys;  a  bu  farw  Ebrill  3ydd,  1821,  yn 
76ain  oed.  Merch  i  Robert  a  Mary  Roberts  oedd  y  ddiweddar 
Mrs.  Elizabeth  Lewis  o  Ben  Uchaf ;  yr  hon  oedd  mam  y  diweddar 
Mr.  Enoch  Lewis,  Mostyn  Quay,  ac  felly  nain  Mr.  Herbert  Lewis ; 
at  yr  hwn  cyfeiriwyd  eisoes.  Yn  ystod  yr  holl  flynyddoedd  y  bu 
Mrs.  Mary  Roberts  yn  byw  yn  y  Pen  Uchaf,  yn  niwedd  y  ganrif 
o'r  blaen,  ac  am  dros  hanner  can'  mlynedd  o'r  ganrif  bresennol,  bu 
y  Pen  Uchaf  yn  gartref  clyd  i  grefydd,  ac  yn  llawer  o  swcwr  i 
grefyddwyr.  Gan  fod  Mrs.  Roberts,  fel  y  crybwyllwyd,  yn  an- 
alluog  i  gerdded  ond  ychydig  i  foddion  gras,  mwy  nag  i  leoedd 
eraill.  byddai  cyfarfodydd  crefyddol,  Ysgol  Sabbothol,  a  phregethu 
mynych  ar  nos  Sadwrn,  ac  ar  adegau  eraill,  yn  cael  eu  cynnal  yno 
yn  y  tŷ  dros  ysbaid  llawer  o  flynyddoedd.  Y  mae  amryw  etto  yn 
fyw  sydd  yn  cofio  yr  'hen  bulpud'  yn  y  gegin  yn  y  Pen  Uchaf. 
Parhaodd  y  gwasanaeth  crefyddol  i  gael  ei  gynnal  yno — yn  fwy 
neu  lai  cysson  -  ar  ol  marwolaeth  Mrs.  Roberts,  yn  ystod  yr  amser 
yr  oedd  Mr.  John  Lewis,  a'i  briod,  Mrs.  Elizabeth  Lewis,  yn  byw 
yno,  hyd  ei  marwolaeth  hi  yn  y  flwyddyn  185G.  Bu  Mr.  John 
Lewis,  ei  gŵr,  yn  flaenor  am  lawer  o  flynyddoedd  yn  eglwys  Pen- 
y-cefn,  ger  llaw  Caerwys. 

Y  mae  yr  ychydig  grybwyllion  hyn  a  wnaethom  am  dad  a  mam, 
a  pherthynasau  eraill  Mr.  Thomas  Jones,  yn  rhoddi  rhyw  gym- 
maint  o  fantais  i  ni  weled  yr  amgylchiadau  o  dan  ba  rai  y  treul- 
iodd  efe  flynyddoedd  ei  febyd  a'i  ieuengctid.  Cafodd  ei  freintio 
â  mwy  o  fanteision  addysg  nag  a  roddid  yn  gyffì'edin  yn  y  dydd- 
iau  hyny,  hyd  yn  oed  i  blant  a  feddent  rieni  mewn  amgylchiadau 
bydol  mor  fanteisiol  i  hyny  ag  yr  oedd  ei  rieni  ef.  Gan  fod  ei 
dad  yn  byw  ar  ei  dreftadaeth  ei  hun,  ac  yn  derbyn  swm  lled  dda 
o  arian  mewn  ardrethoedd  gyda  hyny,  nid  oedd  rwystr  o'r  cyf- 
eiriad  hwnw  iddo  roddi  addysg  dda  i'w  blaut.  'Cefais  fy  rhoddi 
mewn  ysgol,' meddai  Mr.  Jones  yn  ei  Hunan-Gojiant,  'cyn  bod 

yn  bedair  oed  ;  ac  yr  oedd  ynof  duedd  ac  athrylith  i  ddysgu  tu 
hwnt  i  blant  yn  gyffredin.'  Yr  ydyni  yn  tybio  mai  gyda  yr  hen 
athraw  adnabyddus,  Mr.  Owen  Thomas,  yn  Nghaerwys,  y  rhodd- 
wyd  ef  yn  yr  ysgol  y  pryd  hwn.  Dywedir  fod  Mr.  Owen  Thomas 
yn  ysgolhaig  da;  yn  Ued  gyfarwydd  mewn  amryw  ieithoedd,  ac 
wedi  derbyn  ei  addysg  yn  yr  Ysgol  Rammadegol  a  gynnaliwyd  y 
pryd  hwnw,  ac  a  gynnelir  etto,  yn  Llanelwy.  Heb  law  bod  yn  ys- 
golhaig  gwell  na'r  nifer  liosocaf  o  ysgolfeistriaid  y  dyddiau  hyny, 
yr  oedd  efe  hefyd  yn  ddyn  o  gyrhaeddiadau  anghyffredin — yn 
enwedig  mewn  duwinyddiaeth.  Dyn  bychan,  crwca,  oedd,  dwys 
ei  deimlad,  ac  o  duedd  dawedog.  Yr  oedd  yn  Gristion  cywir,  yn 
aelod  ac  yn  ddiacon  am  íiynyddoedd  lawer  gyda'r  Methodistiaid  yn 
Nghaerwys,  Dyma  athraw  cyntaf  Mr.  Jones  ;  a  dangosodd  yntau 
y  pryd  hwnw,  fel  y  dangosodd  yn  eglur  ar  ol  hyny,  fod  ganddo 
allu  i  dderbyn  dysg,  fel  yr  oedd  gan  yr  athraw  allu  i'w  gyfranu. 
Wrth  weled  gaUu  y  bachgen  i  ddysgu,  yn  ei  flynyddoedd  boreu  a 
thyner  hyny,  yr  oedd  ei  r'ieni  yn  dechreu  tori  cynlluniau  ar  gyfer 
ei  ddyfodol ;  a  phenderfynasant  ei  ddwyn  i  fyny  i'r  weinidogaeth 
yn  Eglwys  Loegr.  '  Fy  rhieni,  wrth  weled  hyn  ynof,'  meddai,  sef, 
ei  dalent  i  dderbyn  dysg,  'a  fwriadasant,  ac  a  addawsant  wrthyf,  fy 
nwyn  i  fyny  i  fod  yn  Eglwyswr ;  yr  hyn  a'm  boddhaodd  yn  fawr.' 
Mae  yn  rhaid  nad  oedd  efe  wedi  cyrhaedd  wyth  mlwydd  oed  pan 
yr  oedd  yr  addewid  hon  am  ei  ddwyn  i  fyny  yn  weinidog  yn 
Eglwys  Loegr  yn  cael  ei  gwneyd  iddo,  ac  yn  cael  ei  theiralo  yn 
foddhaol  ganddo,  o  blegid  yr  oedd  ei  fam  yn  fyw  y  pryd  hwnw  ;  a 
bu  hi,  fel  y  gwelsom,  farw  pan  nad  oedd  efe  ond  wyth  mlwydd  oed. 
Parhaodd  ei  dad  i  fjd  o'r  un  bwriad  gyda  golwg  arno  yn  ystod 
y  blyuyddoedd  dilynol,  ar  ol  marwolaeth  ei  fam ;  a  chadwodd  ef  yn 
yr  ysgol  nes  yr  oedd  yn  un-ar-bymtheg  oed,  gyda'r  amcan  hwnw. 
Ond  yr  adeg  hono,  fel  y  cawn  etto  weled,  gwrthododd  y  mab  gyd- 
synio  âg  ewyllys  ei  dad  i  fod  yn  weinidog  yn  yr  Eglwys  Sefydl- 
edig.     Cawn  nodi  ei  resymau  dros  hyn  yn  mhellach  yn  mlaen. 

Yn  y  flwyddyn  1706,  dwy  flynedd  ar  ol  marwolaeth  ei  fam,  pan 
yn  ddeg  oed,  yr  ydym  yn  ei  gael  yn  yr  hyn  a  elwir  yn  Ysgol 
Eammadegol  yn  Nghaerwys.  Cedwid  hi  gan  un  oedd  ar  y  pryd 
yn  giwrad  yn  y  plwyf  hwnw,  o'r  enw  y  Parch.  J.  Lloyd.  Ychydig 
a  wyddom  am  yr  ysgol,  na'r  athraw.  Yr  ydym  yn  casglu  eu  bod 
radd  yn  uwch  nag  ysgolion  elfenol  cyffredin  yr  adeg  hono,  Gydag 
ef,  yn  yr  ysgol  hon,  yr  oedd  gẃr  ieuangc  arall,  yr  hwn  a  ddaeth 
ar  ol  hyny  yn  dra  aduabyddus,  ac  yn  enwog;  sef,  Mr.  Edward 
Williams,  neu  fel  yr  adnabyddir  ef  yn  gyffredin,  Dr.  WiUiams,  o 

Eotherham.  Yr  oedd  Mr.  Edward  Williams  tua  phum  mlynedd 
a  hanner  hjmach  na  Mr.  Thomas  Jones,  canys  ganesid  ef  Tach- 
wedd  14eg,  1750.  Nid  oedd  ei  gartref  neppell  o'r  Pen  Uchaf — 
tua  phum  milldir;  sef,  yn  Glanclwyd,  ychydig  dan  Blas  Ashpool, 
yn  Nyffryn  Clwyd.  Nid  yn  fynj^h  y  ceir  dau  fachgen,  un  yn 
ddeg,  a'r  llall  yn  bymtheg  neu  un-ar-bymtheg  oed,  a  brofasant 
yn  efrydwyr  mor  ymroddedig  a  Ilwyddiannus,  yn  digwydd  bod 
gyda'u  gilydd  mewn  ysgol  rammadegol  mewn  tref  fechau  wledig, 
y  rhai  a  ddaethant  mor  enwog  fel  duwinyddion  cryfìon  a  galluog 
cyn  diwedd  eu  hoes.  Yn  nghofiant  Dr.  Williams,  ni  a  gawn  Mr. 
Jones  yn  dadgan  ei  farn  a'i  syniad  am  dano,  yn  ol  yr  argraph  a 
wnaeth  ar  ei  feddwl  ef  pan  yr  oeddynt  gyda'a  gilydd  yn  yr  ysgol 
hono  yn  Nghaerwys.  Bu  farw  Dr.  WiIIiams  yn  1813 ;  ac  felly, 
rhaid  fod,  o  leiaf,  saith  mlynedd  a  deugain  er  pan  yr  oeddynt 
gyda'u  gilydd  yno,  hyd  yr  adeg  y  gwna  Mr.  Jones  y  sylwadau 
canh'nol  am  Dr.  WiIIiams : — 

'At  that  time,'  sef,  pan  yr  oedd  y  ddau  yn  ysgol  Mr.  Lloyd,  'I 
regarded  him  as  a  youth  of  uncommon  parts,  and  endued  with  a 
seriousness  and  solidity  of  temper  beyond  his  years;  and  far  above 
what  was  possessed  by  myself,  and  the  generality  of  our  school 
fellows.  At  times,  he  would  converse  with  us  in  a  jocular  strain, 
and  show  his  skill  in  telling  a  diverting  story ;  but  he  appeared 
to  have  no  delight  in  our  common  diversions  and  boyish  plays, 
although  several  in  the  school  Avere  above  his  age.' — [Memoir  of 
Edwarcl  Williams,  D.D.,  by  Gilbert,  td.  20,  21]. 

Y  mae  y  crybwyllion  uchod  o  eiddo  Mr.  Jones  yn  rhoddi  peth 
mantais  i  ni  Ôurfio  rhyw  syniad  am  yr  ysgol  yr  oedd  efe  a  Mr. 
Edward  Williams  ynddi.  Yr  oedd  Edward  Williams,  ar  y  pryd, 
tuag  un-ar-bymtheg  oed,  ac  yn  ddysgwr  gwych.  Yr  oedd  efe 
wedi  bod  mewn  ysgolion  yn  gysson  er  pan  yr  oedd  yn  bum 
mlwydd  oed ;  ac  wedi  bod  tua  dwy  ílynedd,  cyn  rayned  i  ysgol 
Caerwys,  yn  yr  Ysgol  Rammadegol  yn  Llanelw}^  Felly,  mae'n 
rhaid  fod  yr  addysg  a  gyfrenid  cryn  lawer  yn  uwch  na'r  hyn  a 
gyfrenid  mewn  ysgolion  elfenol.  Dichon  y  gallwn  hefyd  dynu  y 
casgliad,  gan  fod  Thomas  Jones,  yr  hwn  nad  oedd  ond  tua  deg 
oed,  yn  yr  un  ysgol,  a  hono  yn  ysgol  rammadegol,  â  bechgyn  un- 
ar-bymtheg  oed,  ac  amryw  yn  fwy  na  hyny,  fod  yn  rhaid  ei  fod 
wedi  gwneyd  cynnydd  da  yu  ei  addysg  mor  foreu  a  hyny  ar  ei 
ddyddiau.  Y  mae  yn  amlwg  ei  fod  hyd  yn  oed  y  pryd  hwn  wedi 
tyfu  uwch  law  ysgol  elfenol  Owen  Thomas  ;  er  fod  hono,  o'i  dos- 
barth,  yn  cael  ei  chyfrif  yn  ysgol  ragorol. 

Gan  i  ni  yma  grybwyll  enwau  Mr.  Edward  WiUiams  a  Mr. 
Thomas  Jones  mewn  cyssylltiad  â'u  gilydd,  gallwn  sylwi  hefyd 
ddarfod  i'r  ddau  ŵr  ieuangc,  y  rhai  y  pryd  hwnw  oeddynt  yn 
gymmydogion  lled  agos,  ac  yn  ddiau  yn  gyfeillion  caruaidd,  fel  y 
dengys  eu  hanes  dilynol,  wrthod  ymgymmeryd  â'r  weinidogaeth 
yn  Eglwys  Loegr,  a  hyny  heb  fod  yn  mhell  oddi  wrth  eu  gilydd  o 
ran  amser,  ac  hefyd  am  yr  un  rhesymau,  ac  yn  wyneb  yr  un 
rhwystrau  yn  hollol;  o  blegid  yr  oedd  rhieni  Edward  Williams 
yn  Eglwyswyr  selog,  ac  yn  ceisio  dylanwadu  yn  fawr  arno  yntau 
hefyd  i  fyned  yn  glerigwr.  Ond  er  iddynt  weithredu  yn  debyg 
yn  y  peth  hwnw,  fel  y  cawn  weled,  ffurfiasant,  bob  uu,  yn  anni- 
bynol,  eu  golygiadau  duwinyddol ;  er  nad  ydym  yn  awgrymu  fod 
y  gwahaniaeth  rhyngddynt  yn  hyn  chwaith  yn  fawr  iawn.  Cawn 
fanylu  ar  hyn  yn  mhellach  yn  mlaen.  Sôn  yr  oeddyni  yn  awr  am 
addysg  Thomas  Jones  ;  ond  y  mae  yn  ddrwg  genym  nas  gallwn 
ddyweyd  dim  yn  chwaneg  am  dani,  tra  y  bu  efe  yn  yr  ysgol 
rammadegol  hono  yn  Nghaerwys,  gan  nad  ydym  yn  gwybod  fod 
dim  hanes  ar  gael  am  yr  athraw,  Mr.  J.  Lloyd,  nac  ara  nodwedd 
yr  addysg  a  gyfrenid  ganddo.  Rhaid  i  ni,  gan  hyny,  aros  hyd 
nes  y  byddom  wedi  dilyn  ein  gwrthddrj^ch  yn  mhellach  yn  mlaen 
ar  ei  oes,  er  gallu  casglu  pa  gynnydd  a  wnaeth  efe  mewn  dysgeid- 
iaeth  y  pryd  hwn. 

Y  mae  yn  bryd  i  ni,  bellach,  droi  i  gymmeryd  sylw  o'r  dylan- 
wadau  crefyddol  oedd  o'i  amgylch  yn  ystod  ei  flynyddoedd  boreuol 
hyn,  a  cheisio  gweled  pa  fodd  yr  effeithiodd  y  dylanwadau  hyny 
ar  ei  feddwl  bachgenaidd  ef  Yr  oedd  ei  dad  a'i  fam,  fel  y  gwel- 
som,  yn  Eglwyswyr  cysson  ac  ymroddedig;  a  diau  mai  i'r  Eglwys 
Sefydledig,  yn  Nghaerwys,  y  dygid  yutau  ganddynt  pan  yr  oedd 
yn  fachgen  ieuangc.  Nid  oedd  gan  un  o'r  enwadau  YmneiUduol 
achos  crefyddol  yn  un  man  o  fewn  cyrhaedd  iddo  yn  ei  flynyddau 
boreuaf;  nac  hyd  nes  y  dechreuodd  y  Methodistiaid  yn  Nghaer- 
wys,  rywbryd  rhwng  1760  a  1770.  Yr  oedd  y  Methodistiaid 
wedi  dechreu  cynnal  moddion  yn  y  Dj'ffryn,  Llandyrnog,  lle  tua 
phum  milldir  neu  chwech  o  Ben  Uchaf,  mor  foreu  a'r  tìwyddyn 
1749.  Ond  nid  oeddynt  yno  yn  ystod  blynyddoedd  cyntaf  Mr. 
Thomas  Jones,  ond  ychydig  mewn  nifer,  a  bychan  o  ran  dylanwad 
— heb  law  eu  bod  yn  mhell  o'i  gyrhaedd  ef.  Dechreuwyd  achos 
crefyddol  bychan  gan  y  Methodistiaid  yn  y  Berthen  Gron,  yn 
mhlwyf  Ysgeifiog,  lle  tua  phum  milldir  i'r  dwyrain  o'r  Pen  Uchaf, 
gan  Johü  Owens,  'tad  Methodistiaid  sir  Fflint,'  fel  ei  gelwir,  tuag 
adeg  genedigaeth  Mr.  Thomas  Jones ;  sef,  yn  y  flwyddyn  1755, 

ueu  1756.  Yuo  hefyd,  am  íîynyddoedd,  nid  oeddynt  'oud  ychydig 
enwau.'  Oud  yr  oedd  yn  y  ddau  le  a  nodwyd,  sef  y  DyíFryn  a'r 
Bertheu  Gron,  ddau  bregethwr;  y  rhai,  yn  ddîau,  a  aflonyddent 
gryn  iawer  ar  agwedd  gysglyd  a  digrefydd  y  trigolion  yn  y  rhanau 
hyny  o'r  wlad.  Y  ddau  hyn  oeddynt  Mr.  Robert  Llwyd,  o  Blas 
Ashpool,  yn  y  DyfFryn,  a  Mr.  John  Owens,'''  Berthen  Grou.  Yn 
y  flwyddyn  1762,  neu  ychydig  yn  ddiweddarach,  ac  felly  pan  yr 
oedd  Thomas  Jones  tua  chwech  oed,  y  dechreuodd  y  Methodistiaid 
gynnal  pregethu  a  gwasanaeth  crefyddol  yn  Nghaerwys.  Mewn 
tai  anuedd  yn  y  dref  y  cynnelid  y  pregethu  am  rai  blynyddoedd  ; 
sef,  o  tua  1762  hyd  1772.  Ychydig  iawn  oedd  nifer  y  crefyddwyr 
Methodistaidd  yn  yr  hoU  ardaloedd  o  amgylch  Caerwys  yu  ystod 
y  blynyddoedd  hyny.  A  gellid  chwanegu  fod  y  trigolion  yn  gyff- 
redinol  yn  gwbl  ddyeithr  i  wir  ddylanwadau  crefyddol.  Tywyll- 
wch  ac  ofergoelion  a  ffynent  drwy  yr  holl  dir. 

Er  mwyn  ceisio  ffurfio  syniad  am  agwedd  meddwl  Mr.  T.  Joues 
gyda  golwg  ar  grefydd  yn  ystod  blynyddoedd  boreuaf  ei  oes,  rhaid 
i  ni  gymmeryd  ein  harwain  ganddo  ef  ei  hun,  fel  y  mae  wedi 
ysgrifenu  yn  ei  Hunan-gojiant.  '  Un  o'r  pethau  cyntaf  wyf  yn  ei 
gofio  (meddai)  am  danaf  íy  hunan  yn  fy  mebyd  ydyw,  fod  ymddi- 
ddanion  neu  grybwyllion  a  gly wn  am  y  nef,  neu  uffern,  ac  weithiau 

^  Ganwyd  John  Owens  yn  y  flwyddyn  1'727.  M.ab  ydoedd  i  Owen 
Thomas,  Mwrcwd — tyddyn  yn  nihlwyf  Ysgeiíiog,  sir  Fflint.  Daeth  ei 
rìeni  i  fyw  i  Ysgeifíog  o  Leyn,  yn  sir  Gaernarfon.  Argyhoeddwyd 
John  Owens  trw^y  bregeth  o  eiddo  y  Parch.  Daniel  Rowland,  Llan- 
'^eitho,  yn  Nhŷ  Modlen,  yn  y  Dyfí'ryn,  Llandyrnog  ;  a  hyny  pan  yr 
oedd  John  Owens  tua  25ain  oed,  yn  1751,  neu  1752.  Yn  fuan  wedi 
hyn,  priododd  ferch  ieuangc  o'r  enw  Miss  Mary  Edwards,  yr  hon  oedd 
yn  grefyddol  o'i  flaen  ef.  Aethant  i  fy w  i'r  Berthen  Gron— tyddyn  yn 
mhlwyf  Ysgeifíog.  Y'^no,  dechreuasant  gynnal  gwasanaeth  grefyddol 
yn  eu  tŷ  ;  a  dyma  ddeohreuad  Methodistiaeth  yn  sir  Fflint.  Dechreu- 
odd  ]\L-.  John  üwens  bregethu  yn  y  flwyddyn  1756  ;  ac  felly,  yr  un 
flwyddyn  ag  y  ganwyd  Thomas  .Jones.  Parhaodd  yn  y  gwaith  am  ugain 
mlynedd,  gan  bregethu  yn  ei  dŷ  ei  hun  yn  y  Berthen  Gron,  ac  mewn 
lleoedd  eraill  yn  y  cymmydogaethau  cyfagos.  Fel  hyn  y  ceisiai  ymlid 
ymaith  dywyllwch  ac  anghrefydd  o'i  fro.  Egnîol  a  ífyddlawn  fu.  Di- 
oddefodd  lawer  o  erledigaethau  o  amryw  fathau.  Dechreuodd  adeiladu 
capel  yn  y  Berthen  yn  1775,  a  hyny  braidd  yn  gwbl  ar  ei  draul  ei  hun. 
Dyna  gapel  cyntaf  y  Methodistiaid  yn  sir  Fflint.  Y"  flwyddyn  ganlynol 
(1776)  bu  farw  John  Owens,  yn  Llangurig,  heb  fod  yn  mhell  o  Lanidloes, 
ar  ei  fTordd  adref  o  Langeitho,  wedi  bod  yno  yn  ymofyn  Mr.  Eowland 
i  agor  y  capel  newydd  yn  y  Berthen.  Nid  oedd  efe  ond  49ain  mlwydd 
oed.  Claddwyd  ef  yn  Y'sgeifiog.  Efe  a  hir  gofir,  am  mai  ganddo  y 
cychwynwyd  Methodistiaeth  yn  sir  Fflint. 

freuddwydion  hefyd,  yn  cael  effaith  ddwys  arnaf '  Ar  ol  marwol- 
aeth  ei  fam,  pan  yr  oedd  yn  wyth  oed,  ac  iddo  yntau  fod  yn  teimlo 
'hiraeth  am  dani  dros  hir  amser,'  dywed  fod  ei  dad  wedi  priodi  eil- 
waith.  Un  o  gymmydogaeth  Pen-y-cefn,  ger  iiaw  Pen  Uchaf,  oedd 
y  wraig  hon ;  a  dygodd,  meddir,  gyda  hi  beth  chwanegiad  at  gyf- 
oeth  ei  gŵr.  Ni  a  roddwn  y  dyíyniad  byr  canlynol  yn  ei  eiriau  ef 
ei  hun.  Yr  ydym  yn  casglu  ei  fod  o  ddeg  i  ddeuddeg  oed  ar  yr 
adeg  y  cyfeiria  ati  yn  y  brawddegau  canlynol : — 

'Yr  oedd  yn  fy  llysfam  rywfaint  o  ogwyddiad  i  wrandaw  ar  y 
Methodistiaid.  Mi  a  aethum  gyda  hi  uuwaith  neu  ddwy  i'r  cyf- 
arfodydd' — i  Gaerwys,  y  mae'n  debygol ;  'ac  a  synais  beth  wrth 
weled  rhai  o'r  merched  yn  wylo,  a  chly wed  y  pregethwr  yn  dy weyd 
yn  niwedd  y  bregeth  'uas  gwyddai  efe,  yn  y  dechreu,  pa  fodd  i 
agoryd  ei  enau;  ond  fod  yr  Arglwydd  wedi  rhoddi  iddo  ddrws  ym- 
adrudd,  ac  wedi  ei  gynuorthwyo  i  draethu  y  gwirionedd.'  Ond  er 
hyn,  nid  oeddwn  yn  gwneuthur  nemawr  o  gyfrif  o  houynt;  am  nad 
adwaenwn,  y  pryd  hyny,  nemawr  un  o'r  rhai  a'u  gwrandawent  yn 
rhodio  rnewn  harddwch  a  duwioldeb  buchedd.'  Dyna  syniad  y 
bachgen  deg  neu  ddeuddeg  oed  am  yr  hyn  a  glywodd.  Fe  gofir 
nad  oedd  ond  ychydig  iawn  o  Fethodistiaid,  na  dim  YmneiUdu- 
wyr  eraiU,  o  fewn  cyrhaedd  iddo,  ar  yr  adeg  y  cyfeiria  efe  ati  yma. 

Fel  yr  oedd  yn  cynnyddu  mewn  dyddiau,  a  phan  oedd  yu  rhywle 
rhwng  deg  a  phymtheg  oed,  yn  ystod  y  blynyddoedd  o  1766  i 
1771,  teimlai  lygredigaeth  ei  galon  yn  cryfhau,  ac  yn  bygwth  tori 
allan  yn  ei  fuchedd  gyda  grym.  Ac  wrth  ddisgrifio  y  ífurfiau  yr 
oedd  ei  Iygredigaeth  yn  ei  gymmeryd,  dywed: — 'Mi  a  ymhyfrydais, 
fel  eraill  o'm  cyfoedion,  mewn  pob  pleserau  gwael  a  diriaid  a'r  a 
allai  fy  oedran  gyrhaedd ;  yn  enwedig,  mynwn  ddilyn  chwarëydd- 
iaethau  ar  y  Sabbath,  er  cael  ceryddon  mynych  yn  fy  iighydwybod, 
ac  weithiau  ddwrdiad  a  gwîalen  f}^  uhad  hefyd.'  Y  mae'n  amlwg 
fod  llawer  o  dynerwcb  yn  aros  yu  ei  gydwybod  y  pryd  hwn,  ac  o 
rym  yn  ei  lleferydd  hefyd.  Dywed: — 'Un  tro,  yr  wyf  yn  cofio, 
wedi  ymddíosg  i  chwareu,  daeth  y  fath  ddychryn  arnaf — y  Sab- 
bath  oedd  y  diwrnod  hwnw — fel  y  bu  raid  i  mi  wisgo  am  danaf,  ac 
ymlithro  ymaith  yn  dra  phoenus  fy  meddwl,  etto  dan  gymmeryd 
arnaf  fy  mod  yn  sâl  o  gorj)h,  er  uiwyn  cael  fy  esgusodi  gan  fy 
nghyfeillion.' 

Bu  amryw  beryglon  y  bu  ei  fywyd  ynddynt,  a'r  gwaredigaethau 
rhyfedd  a  rhagluniaethol,  íel  y  credai  efe,  a  gafodd  o  honynt,  yn 
foddion  bendith  iddo  yn  y  blynyddoedd  dan  sylw  ;  a  chadwasant 
ef  rhag  cwbl  anghofio  iachawdwriaeth  ei  enaid.     Y  mae'n  crybwyll 

aniryw  o  waredigaethau  felly  a  gafodd  tua'r  adeg  hon,  y  rhai  yr 
oedd  yn  eu  cofio  yn  dda  yn  mhen  deng  mlynedd  ar  hugain,  neu 
ragor;  canys  ysgrifenodd  y  rhan  hwn  o'i  Hunan-gojiant  yn  1800. 
A  dylid  cofio,  wrth  wrandaw  arno  yn  eu  crybwyll,  mai  nid  ei  amcan 
wrth  sun  am  danynt,  y w  adrodd  am  fân  ddigwyddiadau  a  gymmer- 
asant  le  yn  ei  hanes,  fel  yn  hanes  llawer  bachgen  arall ;  ond  dangos 
pa  argraphiadaii  crefyddol  a  wnaeth  y  digwyddiadau  a'r  gwared- 
igaethau  hyny  ar  ei  feddwl  a'i  galon  ei  hun  ar  y  pryd.  Byddai  i 
anghofilo  hyn  wneyd  yr  hanesion  canlynol  yn  bethau  di-werth  iawn 
yn  ein  golwg;  ond  o  edrych  arnyut  fel  gwahanol  ddolenau  yn  y 
gadwen  yr  oedd  Ysbryd  yr  Arglwydd  yn  ei  graddol  ffurfio  i  rwymo 
enaid  y  bachgen  ieuangc  i  fod  byth  yn  eiddo  i  lesu  Grist,  y  mae 
gwerth  a  phwysigrwydd  mawr  yn  dyfod  ar  y  'gwaredigaethau 
hynod '  y  sonia  am  danynt.  Gwrandawer  arno  ef  ei  hun,  gan  hyny, 
yn  adrodd  am  y  rhai  yr  oedd  yn  eu  cofio  oreu,  ac  a  ddaliasant 
ddwysaf  ar  ei  feddwl,  am  flynyddoedd  lawer  i  ddyfod : — 

'Yr  oedd  ynof  arswyd  mawr  rhag  nadroedd ;  ond  heb  weled  un 
hyd  pan  oeddwn  ynghylch  un-ar-ddeg  oed.  Ar  ganol  dydd,  wrth 
chwilio  am  bêl  a  gollasid  ar  ein  chwareu,  clywn  sŵn  chwythiad 
oedd  dan  fy  nhroed.  Edrj'chais,  a  gwelwn  ran  o'r  neidr  oedd  yn 
gorwedd  yn  dorchog,  ond  heb  allu  i  fy  niweidio,  am  fod  fy  nhroed  ar 
ei  phen  a'i  chynffon.  Llemais  ymaith  mewn  dychryn ;  a'm  cyf- 
eillion  oedd  hynach  na  mi  a'i  lladdasant.  Dro  arall,  wedi  codi 
seldrem  o  ŷd  ar  y  maes,  gwelwn  neidr,  oedd  yn  gorwedd  dani,  yn 
ymlusgo  ymaith.  Drachefn,  wedi  tynu  mefusen  oddi  ar  ochr 
clawdd,  gwelwn  fy  mod  \yedi  rhoddi  fy  llaw  o  fewn  torch  neidr 
frech  fawr  oedd  yn  gorwedd  yno.  Dro  arall,  pan  oeddwn  yn  Ysgol 
Treffynnon,  wedi  blino  yn  chwareu  ar  ganol-ddydd  gwresog,  gor- 
weddais  ar  lechwedd  serth  sydd  yn  ochr  ddw^Teiniol  y  fynwent 
hono,  gan  feddwl  hepian  yno;  ond  cyn  i  gwsg  fy  llwyr  ddal,  clywn 
rywbeth  yn  ymgynnhyrfu  dan  fy  mhen,  yn  cyffwrdd  â'm  gwallt,  ac 
â'm  clust.  Erbyn  codi  fy  mhen,  a'i  droi  i  edrych,  neidr  oedd  yno 
— wedi  ei  deffroi,  y  mae'n  debygol,  gan  bwys  íy  mhen,  ac  yn  ym- 
lusgo  i'w  thwU.' 

Dywed  Dr.  Edwards,  yn  ei  emyn  dlws  a  gwir  farddonol  ar  'Ddir- 
gelion  Rhagluniaeth,'  mai 

'  Trwy  dclirgel  ffyrdd  mae  'r  uchel  lôr 
Yn  dwyn  ei  Avaith  i  ben.' 
Ac  y  mae  Mr.  Jones,  pan  mewn  addfedrwydd  oedran  a  phrofiad, 
yn  meddwl  fod  a  fyno  y  gwaredigaethau  uchod  o  eiddo  Rhaglun- 
iaeth  rywbeth  â  bod  yn  attalfeydd  ar  ei  ffyrdd  yntau,  rhag  rhedeg 

o  hono  i  ddrygioni,  ac  anghofio  ci  Greawdwr  yn  ei  ieucngctid. 
Ond  y  mae  ganddo  chwaneg  o'r  gwaredigaethau  rhaghmiaethol  i'w 
coíhodi.  Cymmerodd  y  tair  canlynol  le  pan  oedd  yn  yr  ysgol  yn 
NhreíFynnon,  o  ddeutu  y  fiwyddyn  1771 ;  ac  felly,  jjan  yr  oedd 
tua  phymtheg  oed: — 

'Pan  oeddynt  yn  ail  adeiladu  rhanau  o'r  eglwys  (yn  Nhreffyn- 
non)  yr  oedd  y  plwm  i'w  thoi  yn  cael  ei  roddi  mewn  darn  o'r 
hen  gapel  Pabaidd  sydd  uwch  ben  y  ffynnon,  a  elwir  Ffynnon 
Gwenffrewi.  Yno,  hefyd,  yr  oedd  yr  ysgoldy.  A  chau  fod  y 
gweithwyr  Avedi  gosod  rhaff  dros  uu  o'r  trawstiau  cryfion  sydd  yn 
nen  yr  adeilad  .  .  .  yr  oeddym  ninnau,  yr  ysgolheigion,  yn  defn- 
yddio  hono  i  chwareu  sigl-hongiau.  Ar  un  tro,  fel  yr  oeddwu  i, 
a  bachgen  arall,  yn  brysur  ar  y  difyrwch  hwn,  un  o'r  hen  gyffìou 
cerfiedig,  oedd  wedi  eu  gosod  dan  groes-gyssylltiau  y  trawstiau,  a 
ddaeth  i  lawr  yn  ddisymmwth.  .  .  .  Syrthiodd  yn  ddau  ddarn 
o  gryn  bwysau  yn  eiu  hymyl  ni  eiu  dau.  Ond  trwy  Ragluuiaeth 
dirion,  ni  a  ddiangasom  heb  niwed.' 

Etto: — 'Yr  oeddym  yn  arfer  myued  ambell  waith  i  ben  y  cloch- 
dŷ  (yn  Nhreffynnon  etto).  Ar  un  diwrnod,  mi  a  aethum,  ac  a 
sefais  ar  uchaf  uu  o  adwyau  ei  fur-ganllaw.  Ac  nid  digou  oedd 
hyny  geuyf ;  ond  i  ddangos  chwaneg  o'm  gwrhydri  rhyfygus,  mi  a 
ddringais  ar  uchaf  ei  grîb,  ond  yn  unig  fod  yno  un  gareg  wedi  colli; 
ac  yno  y  sefais  ar  fy  un-troed;  ie,  edrychais  i  lawr,  ac  o'm  deutu; 
tynais  fy  het  hefyd,  a  bloeddiais  o  orfoledd  gwâg.  Ond  yn  fuau, 
ar  floedd  arswydlawn  heu  ŵr  oedd  ar  y  fynwent,  mewu  dychryu 
o'm  hachos,  minnau  a  ddechreuais  arswydo  a  phen-ysgafnhau;  a 
phrin  y  gwyddwn  pa  ochr  yr  oedd  fy  nisgyniad,  ueu  yn  hytrach  íy 
nghodwm.  Ond,  trwy  ddaioni  Duw,  ar  y  tô  plwm  oddi  mewn  y 
disgynais — heb  gael  niwed.' 

Y  drydedd  waredigaeth  a  gafodd  rhag  angeu,  fel  y  credai,  pan 
yn  yr  ysgol  yn  Nhreffynnon,  oedd  fel  y  canlyu: — Yr  oedd  cym- 
deithas  o  chwarëyddion  yn  y  dref,  ac  wedi  gwneuthur  chwareudy, 
dros  amser,  o  goed,  mewu  gardd  gauedig.  A  dyma  helyut  beryglus 
Thomas  Joues  ieuaugc  mewn  cyssylltiad  â'r  chwareudy  coed 
hwnw: — 'Gan  fod  fy  awydd  yn  gryf  am  weled  y  chwareu  yn  fyn- 
ychach  uag  yr  oedd  geuyf  arian  i  dalu,  ymroddais,  gyda  dau  neu 
dri  eraiU  o'm  cymdeithion,  i  grafu  twll  dan  ystylleu  isaf  yr  adeilad' 
— ac  fe  gofir  mai  mewn  gardd  y  gosodasid  yr  adeilad;  'ac  felly, 
o'r  diwedd,  ymv/thiasom  i  fewu.  Oud  gau  fod  y  meiugciau  ar 
radd-esgyniad,  y  naiU  yn  uwch  na'r  nid  oeddym  ui,  er  eiu 

hymdrech  lladradaidd,  ond  mewn  gwagle  tywyll,  îs  law  y  bobl,  ac 

allan  o  olwg  y  chwareu.  O'r  diwedd,  wedi  bod  yno  dro  hir  yn 
yraddifyru  fel  y  gallem,  cawsom  sisial  wrth  rai  o'n  cydnabyddiaeth, 
a  thyciasom  i  gaul  ganddynt  wneuthur  lle,  a'n  helpio  i  eistedd  yn 
eu  mysg;  a'u  caredigrwydd  hwy,  mewn  iawn  bryd,  a  fu  y  moddion 
i  gadw  ein  bjnyydau.  Pe  buasem  oddi  tanodd  ychydig  funydau — 
neu,  fe  allai,  un  munyd  yn  hwy — cawsem  ein  llethu  i  farwolaeth, 
0  herwydd,  yn  fuan  iawn  ar  ol  i  ni  gael  eistedd,  y  meiugciau  a 
ymollyugasant  .  .  .  ac  a  gyd-syrthiasant,  ynghyd  â'r  edrychwyr 
lliosog  oedd  arnynt,  i'r  gwagleoedd  tanodd.' 

'Yr  oedd  3'no  ddychryn  mawr  (meddai),  ond  nid  llawer  0  friwiau 
na  niwed,  oddi  eithr  ar  ddau  neu  dri.'  A  sylwer  ar  ei  eiriau  nesaf: 
— '  Am  danaf  finnau,  bum  dros  ychydig  mewn  braw  a  syndod  dwys, 
yn  cydnabod  mai  Uaw  Duw  a  gadwodd  fy  mywyd;  ie,  a'm  henaid 
hefyd,  allan  o  uffern.  Ond,  och!  buan  yr  anghofiais,  neu  y  coUais 
effaith  y  tro ;  ac  felly,  rhedais  ar  ol  gwâg  bleserau  mor  awyddus 
ag  o'r  blaen.' 

Y  mae  dau  beth  yn  dyfod  yn  gwbl  amlwg  am  dano  yn  yr 
adroddiadau  hyn  a  rydd  efe  am  dano  ei  hun.  Yr  oedd  yn  llawn  o 
asbri  a  nwyfiant  ieuengctid,  ac  fe  allai  hefyd  0  wrhydri  rhyfygus 
ynglỳn  â  hyny,  ar  y  naiU  law;  ac  ar  y  llaw  arall,  yr  oedd  llawer  o 
dynerwch  yn  ei  gydwybod,  a  rhyw  fath  o  ofn  Duw  yn  ei  galon.  Y 
mae'n  amlwg  nas  gellid  dyweyd  am  dano  ef,  pan  oedd  yn  fachgen 
ieuangc  o  ddeg  i  bymtheg  oed,  nad  oedd  ganddo  'flâs  ar  chwareu.'' 
Y  gwrthwyneb  hoUol  i  hyny  yw  y  gwirionedd  Ond  ni  ddylem  ar 
un  cyfrif  ddychymygu  fod  y  duedd  hon  at  ddifyrwch,  oedd  yn  gref 
ynddo,  yn  ei  attal  neu  yn  ei  rwystro  i  ymroddi  i'w  efrydiau  yn  yr 
ysgol,  ac  i  yfed  yr  addysg  a  gyfrenid  yno.  Yr  oedd  y  gallu  a'r 
athrylith  a  feddai  i  dderbyn  addysg,  hyd  yn  oed  pan  yn  bedair 
blwydd  oed,  erbyn  ei  fod  yn  bedair  ar  ddeg  a  phymtheg,  wedi  cyn- 
nyddu  yn  fawr.  Nid  y w  efe  yn  sôn  nemawr  am  hyn  yn  ei  Hunan- 
gojiant;  ond  y  mae'n  amlwg  oddi  wrth  y  ffaith  ei  fod  yn  dyfod 
o'n  blaen  yn  ei  ysgrifeniadau  lliosog,  yn  ystod  ei  oes,  fel  ysgolhaig 
pur  wych  mewn  Groeg  a  Lladin,  yn  gystal  ag  mewn  Cymraeg  a 
Saesneg;  ac  mai  yn  yr  Ysgoì  Rammadegol  hon  yn  Nhreffynnon, 
cyn  ei  fod  yn  llawn  un-ar-bymtheg  oed,  y  derbyniodd  yr  addysg 
hono — heb  law  yr  hyn  a  gawsai  yn  flaenorol  yn  Nghaerwys.  Y 
mae  yn  amlwg  oddi  wrth  hyn  ei  fod  ef,  er  ei  hoU  asbri  at  chwareu, 
yn  ymroddi  yn  egniol  i'w  efrydiau.  Yr  ydym  yn  meddwl,  hefyd, 
y  daw  digon  o  brofion  i'r  golwg,  yn  ystod  ei  hanes,  y  gallai  efe 
gyflawni  gwaith  mawr  fel  efrydydd  mewn  amser  byr  iawn. 

Yn  ystod  y  blynyddoedd  hyny — sef,  0  3769  hyd  1771 — pan  yr 

oedd  0  dair-arddeg  i  im-ar-bymtheg  oed,  a  phan  yn  yr  ysgol  yn 
Nhreffynnon,  y  bu  llawer  o  gyfnewidiadau  arno  o  ran  agwedd  ei 
feddwl  gyda  golwg  ar  grefydd  bersonol,  a  dull  ei  ymddygiad  a'i 
fuchedd,yn  ei  gyfrif  ei  hun,  ac  yn  ngolwg  ei  gyfoedion.  Weithiau, 
delid  ef  gan  ofnau  ;  weithiau,  ymroddai  trwy  addunedau  yn  erbyn 
ei  dueddiadau  ynfyd  a  drwg,  fel  eu  geilw ;  ond  brydiau  eraill,  ym- 
ollyngai  gyda'r  tueddiadau  hyny,  ac  i  fwynhau  ei  bleserau.  Y 
mae  yn  amlwg  fod  y  meddwl  am  fod  yn  weinidog  rywbryd  yn  yr 
Eglwys  Sefydledig  yn  glynu,  i  raddau  mwy  neu  lai,  yn  ei  íeddwl 
yr  adeg  hon,  yn  ol  y  gogwyddiad  a  roddasid  ynddo  o'i  febyd  gan 
ei  rîeni.  Pan  dueddai  at  hyny,  yn  ei  adegau  difrifol,  addunedai 
fod  yn  weinidog  deffrous,  ymdrechgar,  a  ffyddlawn;  a  dychymygai 
lawer  am  y  modd  yr  argyhoeddai,  y  ceryddai,ac  y  rhoddai  esamplau 
da  i'w  blwyfoHon.  lë,  penderfynai  y  gwasanaethai  Dduw  â'i  holl 
galon.  Ond  nid  oedd  y  penderfyniadau  hyn  yn  tycio  i  roddi  iddo 
gysur  a  thangnefedd  gwastadol.  Dychwelai  ei  ofnau  ato  yn  fyn- 
ychach  ac  yn  dry mach ;  meddyliai  y  gallai  farw  yn  ieuangc ;  ac  hyd 
yn  oed  pe  yr  estynid  ei  ddyddiau  hyd  henaint,  ofnai  y  byddai  yn 
llawer  mwy  anhawdd  iddo  fyw  yn  dduwiol  y  pryd  hyny  os  na  dde- 
chreuai  yn  gynt.  Dychrynid  ef  gan  freuddwydion  yn  y  nos ;  yn 
enwedig  un  tro,  pan  freuddwydiodd  'fod  y  ffwrn  danllyd  dragyw- 
yddol  (fel  y  dywed)  yn  ymagoryd  i'w  dderbyn,  ac  yn  cael  ei  chau 
am  dano.'  Parai  helyntoedd  blin  ei  enaid  iddo,  yn  enwedig  ar 
adegau,  rodio  yn  syn-fyfyriol,  a  rhoddi  aml  gais  at  wellhau  ei 
fuchedd.  Nid  oedd  yr  arferiad  bechadurus  o  dyngu  wedi  bod  yn 
un  gyffredin  ganddo,  er  y  dywed  iddo  'fynych  gwympo  iddi  yn 
nghyfeillach  y  rhai  a'i  harferent.'  Ond  yn  yr  adegau  difrif-ddwys 
fyddai  arno  yr  amser  hwn,  byddai  yn  ofalus  i  ochel  y  drwg  hwnw ; 
ac  ar  yr  ysbeidiau  hyny,  nis  gallai  ei  gyd-ysgolheigion  ddim  tynu 
cymmaint  a  gwên  i'w  wynebpryd.  Cynghorai  hwynt  yn  sobr ;  a 
diangai  ei  hun  i'w  letty  i  ddarllen;  ac  wedi  hyny,  syrthiai  ar  ei 
liniau  'i  ddywedyd  hyn  a  hyn  o  weddîau.'  Y  mae  yn  amlwg  na 
wyddai  efe  y  pryd  hwn  ond  am  'ddarllen'  neu  'adrodd'  gweddiau. 
Pan  mewn  tymmherau  fel  y  rhai  a  grybwyllwyd  ddiweddaf,  barnai 
ei  hun  yn  ddyn  duwiol;  ond  yn  fuan  wedi  hyny,  coUai  ei  deimladau 
crefyddol,  a  syrthiai  yn  ol  at  ei  hen  arferion,  y  rhai  a  farnai  yn 
anghydnaws  â  chrefydd. 

Gan  ein  bod  yn  teimlo  ein  hunain  yn  y  fan  hon  yn  '  sangu  ar 
ddaear  sanctaidd ' — y  gẃr  duwiol  a  phrofiadol,  llawn  pedair-a- 
deugain  mlwydd  oed ;  canys  ysgrifenodd  y  rhan  hon  o'i  Hunan- 
Gojiant  yn  y  flwyddyn  1800 — yn  adrodd  yn  syml  rai  o  ymdrech- 

fe^-dd  cyntaf  ei  enaid,  pan  3'n  fachgen  ieuangc  o  bedair-ar-ddeg  i 
un-ar-byratheg  oed,  yn  erbyn  pechod,  ac  o  blaid  rhinwedd  a  daioni 
— yr  ydym  yn  gweled  mai  gweddus  yw  i  ni  adael  iddo  cf  lefaru  yn 
gwbl  yn  ei  eiriau  ei  hun ;  ac  fel  hyn  y  Ilefarai : — 

'  Fel  hyn  y  treuliais  lawer  o  fisoedd — weithiau,  yn  rhedeg  gyda 'r 
blaenaf  ar  ol  pob  ynfj'drwydd  bachgenaidd;  ac  weithiau,  yn  cael 
attaliad  dwys,  trwy'r  dychrynfeydd  a'r  ceryddon  yr  oedd  yr  Ar- 
glwj'dd  yn  eu  rhoddi  arnaf  Ond  o'r  diwedd,  math  o  anobaith  a 
ddechreuodd  orchuddio  a  sarnu  fy  enaid:  meddyliais  ei  fodyn  beth 
llwyr  ammhossibl  i  mi  garu  duwioldeb,  na  gadael  fy  mhechodau; 
er  na  wyddwn  nemawr  fod  dim  uwch  law  ymarferiadau  allanol 
mewn  duwioldeb;  nac  am  ddim  pechodau  i'w  gadael,  heb  law  fy 
chwarëyddiaethau : — hela,  cardiau,  a'r  cyffelyb,  ar  y  Sabbathau,  a 
dyddiau  yr  wythnos.  Meddyliais  hefyd  am  }'•  nef,  fod  y  gwaith 
sydd  yno  yn  berffaith  groes  i'm  harchwaeth  a'm  hanian  i;  gan 
hyny,  nad  oedd  dim  well  i  mi  nag  ymorchestu  i  gael  fy  rhan  yn 
helaeth  o  bleserau  daear  a  phechod,  ac  anghofio  y  gosp,  hyd  oni 
orfyddaí  arnaf,  yn  un  o  lawer  iawn,  ei  goddef.  Dj^ma'r  feddygin- 
iaeth  dlawd,  resynol,  a  gynnygiodd  Satan  a'm  calon  druenus  i  mi; 
ond  gan  fy  mod  yn  gweled  fy  ngresyni  i  raddau  mawr,  weithiau,  ac 
yn  dra  anesmwyth  o'r  achos,  cynnygiodd  y  gelyu  i  mi  feddygin- 
iaeth  arall,  nid  llai  gresynol  ac  ofnadwy,  etto  yn  tueddu  j-n  fawr  i 
roddi  esmwj'thdra  i  fy  meddwl  yn  y  cyflwr  truenus  yr  oeddwn 
ynddo.  Cefais  fy  llithio  i  feddwl,  neu  yn  hytrach  i  obeithio  yn 
gadarn,  nad  oes  na  Duw,  na  diafol,  nef,  nac  uffern.  Fel  hyn  yr 
ymdrybaeddais  yn  fy  ngwaed;  etto,  ni  adawodd  yr  Arglwydd  mo 
honof;  ond  dilynodd  fi  â'i  ymrysonau,  a'r  rhei'ny,  weithiau,  yn  fy 
nal  mewn  modd  mwy  tyner  a  thoddawl.  Yr  wyf  yn  cofio  rhai 
amserau,  pan  y  byddwn,  ar  íy  mhen  fy  hun,  yn  cael  íy  ngorddiwes 
yn  ddisymmwth  â  thristwch  am  fy  mhechodau,  a  hunan-fiieiddiad, 
ynghyd  â  meddyliau  gobeithiol  am  iachawdwriaeth,  nes  y  byddai 
fy  serchiadau  yn  toddi,  íy  llygaid  yn  Uifo  gan  ddagrau,  a'm  tafod 
hefyd  ar  waith  mewn  ymbiliau  a  diolch.  Dymunaswn  dreulio  fy 
oes  yn  y  fath  le,  ac  yn  y  fath  agwedd  meddwL' 

Dyna  agwedd  ei  feddwl,  ac  agwedd  ei  fuchedd,  pan  yn  fachgen 
ieuangc  yn  yr  ysgol  yn  Nhreffynnon.  Ac  yr  ydym  yn  meddwl  mai 
yn  bur  anfynych  y  darllenir  nac  y  gwrandewir  am  ddim  tebyg  i'r 
trallod  a'r  pangfeydd  enaid  ac  ysbryd,  a'r  ymdrechfeydd  egníol  yn 
erbyn  drygioni,  sydd  yn  cael  eu  hadrodd,  mewn  modd  syml  ganddo 
yn  y  dyfyniadau  a  roddasom  yn  bresennol  o'i  Hunan-Gojíant,  a 
hyny  pan  oedd  ond  pymtheg  oed,  a  chrefydd  yn  isel  yn  y  wlad. 

Yn  agos  i  ddiwedd  y  flwyddyn  1771,  pan  yr  oedd  efe  o  fewn  tiia 
dau  fis,  neu  lai,  i  fod  yn  un-ar  bymtheg  oed,  gorphenodd  ei  ysgol 
yn  Nhreffynnon,  ac  yn  mhob  man  arall.  Cawn  weled  etto  paham 
nad  aeth  efe  yn  mlaen  am  addysg  chwanegol  y  prifysgolion.  Yr 
oedd  efe,  ar  hyn  o  bryd,  pa  fodd  bynag,  wedi  cael  gafael  ar  elfenau 
gwybodaeth  a  fu  yn  dra  gwasanaethgar  iddo,  a  defnyddiol  iawn  i'w 
genedl,  yn  ystod  ei  oes.  Yr  oedd  ar  yr  adeg  hon,  meddai, '  yn  gryn 
hyddysg  yn  yr  ieithoedd  Lladin  a  Groeg.' 

Yn  nechreu  y  flwyddyn  1772,  ar  ol  gadael  yr  ysgol,  yr  oedd  ei 
bryder  a'i  ymdrechion  ynghylch  crefydd  bersonol  yn  parhau  yn 
gyffelyb  i'r  hyn  a  fuasent  gynt.  Yr  adeg  hon,  pan  wedi  gadael  yr 
ysgol,  a  phan  gartref  yn  Mhen  Uchaf,  '  heb  i  mi  fod  yn  profi 
(meddai)  yr  un  radd  o  drallod  ac  ofnau  ag  a  fuasai  o'r  blaen  yn  fy 
ngwasgu,  dechreuais  roddi  lle  i  ryw  ddymuniad  gwan  am  fyw  yn 
dduwiol;  gan  feddwl,  oddi  wrth  yr  ofaau  a'r  llawenydd  hedegog 
a  deimlaswn,  mai  hyny  a'n)  gwnai  yn  wir  ddedwydd,  yn  y  bywyd 
hwn,  ac  i  dragwyddoldeb.  Ymroddais  i  gilio  yn  fynych  i'r  dirgel, 
lle  y  darllenwn  amryw  ffurfiau  o  weddîau,  megys  am  edifeiryjch, 
am  ffydd,  ac  yn  enwedig  am  y  gras  o  harhdd :  am  fy  mod  yn 
mawr  ofni  y  syrthiwn  yn  ol,  fel  y  darfuasai  i  mi  amseroedd  eraill.' 

Yr  adeg  hon,  ac  yn  yr  agwedd  meddwl  hwn,  dechreuodd  gym- 
meryd  cyfleusderau  mynych — mwy  mynych  nag  yn  flaenorol — i 
wrandaw  pregethwyr  y  Methodistiaid,  pa  le  bynag  y  gallai  gael 
cyfleusderau  felly,  yn  y  gwahanol  leoedd  o  amgylch  ei  gartref  Un 
a  wrandawodd  oedd  Mr.  Robert  Llwyd;''  Plas  Ashpool,  at  jr  hwn  y 

"Ganwyd  Mr.  Robert  Llwyd  yn  y  flwyddyn  1715;  a  bu  fyw  am  flyn- 
yddoedd  boreuaf  ei  oes,  a  hyd  1749,  mewn  tyddyn  ynNghilcen,  sir  Fflint, 
a  elwid  Tarth  y  dwfr,  yn  agos  i  balasdy  Penbedw.  Dywedodd  un  am 
dano,  '  Yr  oedd  yn  adnabyddus  fel  gŵr  crefyddol  jn  yr  ardal  houo  tua'r 
flwyddyn  1747.'  Yn  y  flwyddj^n  1749,  cymmerodd  dyddyn  helaeth  yn 
Nyä"ryn  Clwyd,  o'r  enw  Plas  Ashpool — lle  rhwng  capel  y  Waen,  Bodfari, 
a  chapel  y  Dyff'ryn,  Llandyrnog.  Yr  adeg  hono  y  dechreuodd  efe 
gynnal  gwasanaeth  cref yddol  yn  y  lle  a  elwid  '  Tŷ  Modlen ' — tŷ  bychan 
tô  gwellt.  Dyna  ddechreuad  achos  y  Methodistiaid  yn  y  Dyfíryn.  A 
thua'r  adeg  hon  y  dechreuodd  Robert  Llwyd  bregethu,  neu  gynghori  ei 
gyd-ddynion.  Bu  yn  off'cryn  i  ddwyn  Mr.  Edward  Winiams,  Glan- 
clwyd,  lle  ger  llaw  i  Bhis  Ashpool,  a'r  hwn  a  ddaeth  ar  ol  hyny  yn  ad- 
nabyddus  fel  Dr.  WiHiams,  o  Rotherham,  i  geisio  ci-efydd.  Bu  Dr.  Wil- 
liams,  meddir,  yn  aelod  gyda'r  Methodistiaid  yn  '  Nh)' Modlen '  am  ddwy 
neu  dair  blynedd.  Llafuriodd  Robert  Llwyd  yn  ddiesgeulus  ac  egniol 
yn  y  winllan  fel  pregethwr  am  dros  ddeugain  mlynedd ;  a  bu  farw  yn 
77ain  mlwydd  oed,  yn  mis  Tachwedd,  1792,  gan  adrodd,  fel  ei  eiriau 
diweddaf,  '  Mi  a  wn  fod  fy  Mhrynwr  yn  fy w,  ac  y  saif  yn  y  diwedd  ar 
y  ddaear,'  &c. 

cyfeiriasom  eisoes,  yr  hwn  oedd  yn  araaethwr  cyfrifol,  ac  yn  arfer 
pregethu  a  chynghori  ei  gyd-ddynion  yn  y  cylchoedd  hyny. 
Gwnaeth  pregeth  yr  hen  ŵr  syml,  Robert  Llwyd,  oddi  ar  ryw 
adnod  yn  Esaiali  xl.,  beth  argraph  ar  feddwl  y  bachgen  ieuangc. 
Gallem  feddwl  fod  hyn  yn  lonawr  neu  yn  Chwefror,  1772.  Yn 
ystod  y  mis  Mawrth  canlynol,  daeth  gŵr  o  Gaerwys  at  Mr. 
Edward  Jones,  tad  Mr.  Thomas  Jones,  i  ofyn  iddo  osod  tŷ  i'r 
Methodistiaid  i  bregethu,  ac  i  gynnal  gwasanaeth  crefyddol  yn 
y  dref  houo.  Drwy  y  bregeth  y  cyfeiriwyd  ati,  a  rhai  eraill 
a  wrandawodd  yn  flaenorol  gan  y  Methodistiaid,  ac  yn  enwedig 
wrth  sylwi  ar  y  cyfnewidiad  mawr  er  gwell  oedd  i'w  ganfod  ar 
fuchedd  rhai,  a  fuasent  unwaith  yn  rhodio  yn  hynod  afreohis  a 
drygionus,  ar  ol  iddynt  ymuno  â'r  Methodistiaid,  yr  oedd  Thomas 
Jones,  er  ieuanged  j-doedd,  wedi  ei  ennill  i  goleddu  meddyliau  go 
dda  am  y  bobl  newydd  hyn  oedd  yn  aflon^-ddu  ar  dywyllwch  ac 
anfoes  y  wlad.  Am  hyn}-,  erfyuiodd  ar  ei  dad  ganiatau  y  cais  a 
dderbyniodd  o  Gaerwys ;  yr  hwn,  hefyd,  er  yn  synu  at  ogwyddiad 
meddwl  ei  fab,  ac  er  yn  teimlo  peth  gwrthwynebiad,  a  ganiataodd 
o'r  diwedd.  Y  mae  yn  debyg  mai  yr  hen  adeilad  a  elwir  yn  bre- 
sennol,  gan  rai,  yn  '  Gapel  Main,'  ar  y  Marian,  ger  llaw  y  dref,  oedd 
y  tŷ  hwnw.  Cyn  hyn,  yr  oedd  y  pregethu  a'r  cyfarfodydd  cref- 
yddol  eraiU  yn  cael  eu  cynnal  yn  rhai  o  dai  y  dref  Aeth  Thomas 
Jones,  er  mewn  ofn  a  chywilydd,  a  brawd  iddo  hefyd,  ieuaugach 
nag  ef  gyda  y  gẁr  hwnw  o  Gaerwys  i  Ffynnon  Beuno,  yn  Nhre- 
meirchion,  lle  tua  dwy  filldir  o'i  gartref,  y  diwrnod  hwnw  i  wrando 
pregeth.  Yr  oedd  y  ddau  fachgen  yn  cael  eu  cymmhell  i  fyned  i'r 
odfa  gan  eu  Hys-fam,  yr  hon  ei  hun  a  elai  yn  fynych  i'r  cyfryw 
gyfarfodydd.  Y  pregethwr,  3^  tro  hwn,  yn  Ffynnon  Benno  oedd 
Robert  Evans,*o  Lanrwst;  a'i  destyn  oedd  Salm\-^'s.xvì.  11 ;  'Dysg 

"  Nid  oedd  Eobert  Evans.  pan  glywodd  Mr.  Thomas  Jones  ef  yn  preg- 
ethu  y  tro  uchod,  ond  dyn  ieuangc  dwy-ar-hugain  oed,  ac  wedi  dechreu 
pregethu  er's  dwy  flynedd.  Ganesid  ef  yn  y  flwyddjai  1750;  ac  felly, 
nid  oedd  ond  tua  chwe  blynedd  hynach  na  Mr.  Jones.  Gwehydd  oedd 
efe  wrth  ei  alwedigaeth.  Bu  farw  ^NIr.  Eobert  Evans  yn  ddyn  ieuangc 
32ain  oed,  drwy  gyfarfod  câ  damwain ;  sef,  syrthio  o  ben  y  cerbyd  pan 
yn  dychwelyd  o  Lundain,  wedi  bod  yno  yn  pregethu  i'r  Cymry.  Cym- 
merodd  hyn  le  yn  mis  Mai,  1782.  Ni  bu  efe  yn  pregethu  ond  am  tua 
deuddeng  mlynedd ;  canys  dechreuodd  ar  y  gwaith  hwnw  yn  y  flwyddyn 
1770,  pan  yr  oedd  yn  ugain  nilwydd  oed.  Bu  yn  ymdrechgar  yn  ei  ddydd 
byr  i  gyfarwyddo  ei  gydddynion  at  y  Gwaredwr.  CynneHd  gwasanaeth 
crefyddol  yn  ei  weitlidy  yn  Llanrwst  am  ryw  dymmor  yn  yr  adeg  jDan 
ddechreuodd  Methodistiaeth  vn  v  dref  honc. 

i  mi  dy  ffordd,  0  Arglwydd  !'  &c.  Cafodd  y  brogeth  hon  o  eiddo 
Robert  Evans  effaith  ddofn  ar  ei  feddwl  bachgenaidd  a  thyner ;  yn 
gymmaint  felly  fel  y  penderfynodd  fyned  i  Ffynnon  Beuno  drachefn 
dranoeth,  i  glywed  pregeth  arall.  Ac  elai  yno  y  tro  hwn,  hyd  y 
gwyddiá,  heb  arweiniad  na  ch^'mmhelliad  y  '  gŵr  o  Gaerwys,'  na 
neb  arall;  ac  ni  sonir  y  tro  hwn  hyd  yn  oed  am  gymmhelliad  ei 
lys-fam,  na  bod  ei  frawd  ieuangach  nag  ef  yn  gydymaith  iddo.  Y 
mae  yn  bur  sicr  nad  oedd  yn  cael  ei  annog  i  fyned  gan  ei  dad ;  ac 
mai  ei  ogwyddiad  ef  ei  hun  a'i  gyrai.  Eglur  yw  fod  pregethiad  yr 
efengyl,  erbyn  hyn,  yn  dechreu  cael  dylanwad  dwys  arno.  Y  preg- 
cthwr  y  diwrnod  hwn  oedd  Edward  Parry,^  Bryn  Bugad,  Llansan- 
nan ;  yr  hwn  nid  oedd  ond  gŵr  cyffredin  a  syml.  Saer  coed  oedd 
efe  wrth  ei  gelfyddyd,  ac  heb  gael  nemawr  o  fanteision  addysg  yn 
moreu  ei  ddyddiau,  er  ei  fod  yn  berchen  ar  radd  o  athrylith,  arhyw 
fesur  o'r  awen  farddonol.  Efe  oedd  tad  Methodistiaeth  yn  yr  holî 
barthau  gogleddol  a  gorllewinol  o  sir  Ddinbych;  ac  yr  oedd  efe, 
erbyn  yr  adeg  y  clywodd  Thomas  Jones  ef  yn  pregethu  yn  Ffyn- 
non  Beuno,  yn  1772,  wedi  bod  yn  cynghori  neu  yn  pregethu  mewn 
ysguboriau  a  thai  annedd,  a  phob  math  o  wahanol  leoedd,  am 
dros  ugain  mlynedd.  Nid  oedd  gan  y  Methodistiaid,  nac  un  enwad 
Ymneillduol  arall,  gapelau  yn  y  rhanau  hyny  o'r  wlad  ar  yr  adeg 
dan  sylw.  Cafodd  pregeth  Edward  Parry  effaith  ddaionus  iawn  ar 
feddwl  Thomas  Jones. 

Yn  ystod  y  misoedd  nesaf,  ar   ol  gwrandaw  Robert  Evans  ac 

»  Ganwyd  Mr.  Edwarcl  Parry  mewn  lle  a  elwir  Llys  Bychan,  yn  nihlwyf 
Llansannan,  yn  sir  Ddinbych,  yn  y  flwyddyn  1723.  Pan  yr  oedd  tua 
25ain  oed,  argyhoeddwyd  ef  o'i  gyflwr  coUedig  fel  pechadur.  Cymmer- 
odd  hyn  le  yn  yr  Henllys— amaethdy  yn  mhlwyf  Llanfair  Talhaiarn — 
drwy  bregeth  un  Dafydd  William  Rhys,  gŵr  o'r  Deheudir — yr  hwn  a 
alwai  Edward  Parry,  mewn  canlyniad,  '  fy  nhad.'  Am  yr  odfa  hono  yn 
yr  Henllys,  dywed,  '  Mi  a  synais  yn  fawr  pan  aethum  i'r  tŷ  ;  ac  wrth 
wrandaw,  teimlwn  lawr  y  tŷ  yn  crynu  dan  fy  nhraed.  Teimlwn  fod  y 
dysglau  yn  curo  wrth  eu  gilydd  yn  eu  lle  ;  a  daethum  ar  unwaith  i'r 
penderfyniad  o  ymlynu  wrth  y  bobl  hyn  tra  y  byddwn  byw.'  Gwnaed  ef 
yn  ddyn  newydd  drwy  y  bregeth.  Dechreuodd  bregethu  yn  fuan  wedi 
hyny;  sef,  yn  1749.  Derbyniodd  bregethu  i'w  dŷ  hefyd  tua'r  un  adeg, 
a'r  gelynion  a  fuont  chwerwon  wrtho.  Trowyd  ef  allan  o'i  dŷ  o  blegid 
ei  ymdrechion  crefyddol;  ac  adeiladodd  yntau  dŷ  iddo  oi  hun,  gan  ei 
alw  yn  Tan-y-fron — enw  a  lithrodd  ar  y  capel  ar  ol  hyny,  ac  a  lyn  wrtho 
hyd  heddyw.  Dyma  y  capel  liynaf  i'r  Methodistiaid  yn  holl  ranau 
canolbarthol  sir  Ddinbych,  Bu  Edward  Parry  farw  Medi  16eg,  178(i,  yn 
63ain  mlwydd  oed,  wedi  ymdrechu  yu  ddyfal,  yn  ol  ei  fedr  a'i  ddawn,  i 
wneuthur  daioni  yn  ei  ddydd. 

Edward  Parry,  cawn  ef  3^1  ceisîo  cyfleusderau  mynych  i  wrandaw 
pregethwyr  Methodistaidd  eraiU  a  ddigwyddent  ddyfod  o  fewn 
cyrhaedd  iddo.  Yr  oedd  ynddo  awyddfryd  i'w  clywed,  a  derbyniai 
les  a  budd  wrth  eu  gwranda^y.  A  dylid  cofio  o  hyd,  niai  bachgen 
un-ar-bymtheg  oed,  newydd  adael  ei  ysgol,  oedd  efc;  ac  nad  oedd 
braidd  neb  o'i  gyfoedion  o  gyffelyb  dueddiadau  iddo. 

Heb  law  y  pregethau  a  wrandawai,  yr  oedd  Gair  yr  Arglwydd, 
bellach,  yn  triu  ei  galon  a^i  gydwybod.  Nid  oedd  ei  wybodaeth  o 
gynnwys  yr  Ysgrythyrau  ond  bechan  iawn,  medd  efe :  am  hyny, 
pan  ddaeth  y  geiriau  melus  hyny,  '  Mi  a'th  gerais  â  chariad  tra- 
gwyddol,'  yn  sydyn  a  grymus  i'w  feddwl  un  diwrnod,  tra  yr  oedd 
yn  cyflawni  rhyw  orchwyl  yn  y  maes,  nid  oedd  ganddo  ond  dyfalu 
eu  bod  yn  rhywle  yn  y  Beibl ;  a  meddyliai  mai  yr  Arglwydd  oedd 
wedi  eu  hanfon  i'w  feddwl.  Chwiliodd  lawer  am  y  geiriau  hyn ; 
a  phan  gafodd  hwynt  yn  Jer.  xxxi.  3,  yn  lied  debyg  fel  y  daethant 
i'w^  feddwl,  teimlai  yn  falch  iawn  o  honynt.  Cafodd  y  geiriau  ddy- 
lanwad  dwys  ar  ei  feddwl  a'i  deimlad  am  amser.  Gallai,  bellach, 
adael  pleserau  a  gwrhydri  bachgenaidd — nid  o  anfodd  ac  oddi  ar  ofn 
fel  cynt;  eithr  o  fodd,  a  chyda  hyfrydwch.  Yr  un  pryd,  yr  oedd  yn 
ofni,  wrth  adrodd  ei  deimladau  crefyddol  yn  ystod  y  misoedd  dan 
sylw,  fod  elfen  o  hunan-gyfiawnder  yn  gymmysgedig  â  hwy.  Yr 
oedd  hefyd  'croes  drom  oddi  allan' — fel  y  geilw  efe  wrthwynebiad 
cryf  ei  dad  iddo  ymgyfathrachu  â'r  Methodistiaid — ar  hyn  o  bryd, 
yn  pwyso  yn  ddwys  iawn  ar  ei  ysgwyddau. 

Blwyddyn  fawr  yn  ei  hanes  y  cyfrifai  efe  y  flwyddyn  1772. 
Dyma  y  flwyddyn  yr  ymunodd  âg  eglwys  Dduw.  Ond  heb  law 
hyny,  cafodd  afael  ar  rai  profiadau,  ac  argyhoeddiadau  crefyddol, 
yn  ystod  y  flwyddyn  hon,  ag  y  rhoddai,  y  mae  yn  amlwg,  werth 
mawr  arnynt.  '  Yr  oeddwn  trwy  yr  hoU  amser ' — sef,  yn  ystod 
misoedd  cynnaraf  y  flwyddyn  a  nodwyd — 'yn  dra  anwybodus  o'm 
cyflwr  euog  dan  y  ddeddf,  ynghyd  â  phla  fy  nghalon;  ie,  yr  oedd 
yn  rhyfedd  genyf  pa  fodd  nad  oeddwn,  ar  ol  gwellhau  cymmaint  ar 
fy  muchedd,  yn  fwy  teilwng  o  iachawdwriaeth  na'm  hen  gyfeillion 
oedd  etto  yn  byw  yn  eu  pechodau.'  Ond  cafodd  eglui'hâd  ar  yr 
anhawsder  hwn  fel  y  canlyn: — '  Yn  mhen  ychydig  ar  ol  hyn, 
gwelais  beth  o'm  trueni  a'm  drj'-gioni  tufewnol,  trwy  fod  fy  nghalon, 
dybygwn,  yn  ymgaledu,  a'r  hen  ddi-dduwiaeth  meddwl  yn  dechreu 
ail  ymddangos :  a  hyn  fu  yr  achlysur  cyntaf  i  mi  feddwl  yn  ddwys 
am  blâ  fy  nghalon.'  Wrth  gyfeirio  at  Mr.  Jones,  tua  diwedd  ei 
oes,  a  phan  yr  oedd,  er's  blynyddoedd  lawer,  wedi  cyrhaedd  add- 
fedrwydd  mawr  mewn  duwioldeb  a  phrofiad,  crybwylla  Dr.  Owen 

Thomas  mai  im  oedd  efe  oedd  '  wedi  arfer  gwyliadwriaeth  fanwl 
iawn  ar  ei  galon  yn  ei  gogwyddiadau  dirgelaf  i  adael  y  Duw  byw.' 
Yn  y  dyfyniad  olaf  o'i  Hunan-gofiant,  yr  ydym  yn  gweled  'yr 
achlysur  cyntaf '  i  feddwl  yn  ddwys  am  'blâ  ei  galon.'  Cadwodd 
Avyliadwriaeth  fanwl  iawn  ar  ogwyddiadau  y  galon  hono  am  hanner 
cant  o  fiynj'ddoedd  ar  ol  yr  adeg  y  cyfeirir  ati  uchod. 

Y  mae  y  dernyn  canlynol  sydd  ganddo  yn  ei  Hunan-gofiant  yn 
•ddisgrifiad  mor  íyw  o  agwedd  ei  feddwl  ar  yr  adeg  hon ;  ac  hefyd, 
yn  ddangosiad  mor  ragorol  o  nodwedd  ac  o  ogwydd  ei  deimladau 
ar  hyd  ei  oes,  fel  y  byddai  yn  gam  âg  ef  pe  na  roddem  ef  j-ma  yn 
llawn,  fel  y  mae  ganddo  ef  ei  hun: — 

'  Ynghylch  yr  amser  hwn,  neu  ychydig  ar  ol  hyn  (meddai),  bu 
arnaf,  dros  rai  wythnosau,  gryn  helbul  yn  achos  arfaeth  Duw,  ac 
etholedigaeth ;  nid  am  fy  mod  yn  ammheu  pa  un  a  oedd  athraw- 
iaeth  rhagluniaethiad  yn  unol  â'r  Ysgrythyrau,  ai  nid  oedd  (vr 
•oeddwn  yn  cwbl  faruu  ei  bod,  yn  enwedig  wrth  edrych  ar  Eplies.  1, 
a  RJmf.  viii.  aix.)  Ond  fy  mhrofedigaeth  oedd,  'Pa  fodd  3- mae 
Duw  yn  gyfiawu,  yn  rasol,  ac  heb  fod  yn  dderbyniwr  wyneb,  vn  ei 
waith  yn  ethol  rhai,  ac  yn  gadael  eraill  i'w  dinystr,  gan  beri  y 
fath  wahaniaeth  diderfyn  yn  eu  cyflyrau  ?'  Wrth  geisio  dattod 
y  cwlwm,  trwy  rym  fy  rheswm  a'm  synwyr,  nid  oeddwn  yn  tycio 
nac  yn  llwyddo  dim  ;  eithr  yn  hytrach  3'n  ymdd3Ty.su  fw3--f\vv. 
Ond  wrth  geisio  ymbil  am  oleuni  ac  addysg  gan  3^  Arglwvdd, 
gwelais  fy  mod  i,  a  holl  hil  Adda,  yn  greaduriaid  gwenwynig, 
sarphaidd  o  anian ;  a  hyny,  nid  trwy  weithrediad  Duw.  Yn 
ganlynol,  ebe  fi,  '  Yr  wyf  fi  yn  sicr  yn  haeddu  fy  namnio :  ac  os 
.arfaethodd  Duw  ogoneddu  ei  gyfiawnder  yn  fy  namnedigaeth  i, 
a  m^-rddiynau  o'm  bath,  ni  wnaeth  efe  â  ni  ddim  cam.'  Trw^- 
3'styriaethau  o'r  fath  yma  y  distaw^'d,  y  pryd  hyny,  ddadleuon 
■chwerwon  y  gelyn,  a'm  calon  wrthryfelgar.'  Gwelir  oddi  wrth  y 
dyfyniad  hwn,  nid  yn  unig  fod  iachawdwriaeth  ei  enaid  ef  ei  hun 
yn  cael  llawer  o  le  yn  ei  ystyriaethau  ar  3^  adeg  foreu  hon  o'i  oes 
ond  hefyd  fod  rhai  o  byngciau  mwyaf  anhawdd  a  dyrys  duwinydd- 
iaeth — pyngciau  y  daeth  efe  ar  ol  hyny  i  fyfyrio  ac  i  3'sgrifenu 
llawer  iawn  arnynt — eisoes  ^^n  dechreu  ymwthio  i  fod  yn  destynau 
pwysig  ganddo. 

0  ddeutu  diwedd  yr  haf,  yn  y  flw^yddyn  hon,  1772,  yr  3^munodd 
efe  â'r  eglwys  Fethodistaidd  yn  Nghaerwys.  Nid  oedd  yno  ond 
nifer  b^^han  o  grefyddwyr,  a'r  rhan  fw^-af  o  hon^^nt  yn  dlodion  a 
distadl,  yn  ymgynnull  i'r  tỳ,  neu  yn  h^^trach  y  llofft  hir  uwch  ben 
ystafelloedd  eraiU — yn  y  rhai  3T  oedd  teulu  yn  byw.     Dyma'r  tý  a 

osodasai  Mr.  Edward  Jones,  tad  Thomas  Jones,  i'r  Methodistiaid  i 
addoli  ynddo  yn  Nghaerwys — 'Y  Capel  Main'  fel  ei  gelwid.  Yr 
oedd  im  gŵr  ieuangc,  o'r  enw  John  Prys,  mab  y  gŵr  oedd  yn  byw 
yn  Mhlas-yn-Nghaerwys,  yn  eu  mysg.  Yr  oedd  John  Prys  yn 
ŵr  ieuangc  duwiol  iawn,  ac  yn  fwy  ei  ddysg  na'r  cyffredin  o'i 
gyfoedion.  Yr  oedd  Owen  Thomas,  yr  ysgolfeistr,  hefyd,  yn  un 
o'r  'ychydig  enwau  ;'  ac  Edward  Anwyl,  gyda  John  Anwyl,  ei 
frawd,  y  rhai  a  fuant  yn  ddefnyddiol  iawn  gyda'r  achos  crefyddol 
a  fu  yno  am  flynyddoedd;  a  James  Buckley,  yr  hwn,  ar  ol  hyny, 
fu  yn  bregethwr  am  flynyddoedd  lawer,  hyd  nes  y  bu  farw,  yn  y 
flwyddyn  1803.  Y  rhai  hyn,  gydag  ychydig  eraill,  a  nifer  bychan 
o  chwiorydd  crefyddol,  oedd  yn  gwneuthur  i  fyny  y  gymdeithas 
eglwysig  Fethodistaidd  yn  yr  hen  '  Gapel  Main '  ar  y  Marian,  yn 
Nghaerwys,  pan  yr  ymunodd  Thomas  Jones  icuangc  â  hwy.  Yr 
oedd  wedi  ei  gymmhell  gan  rai  o'r  crefyddwyr  yno  i  ymuno  â'r 
gymdeithas.  Cafodd  dderbyniad  siriol  ganddynt ;  ac  ni  bu  yn  hir 
heb  gael  gweled  a  theimlo  mai  braint  fawr  iddo  oedd  cael  bwrw 
ei  goelbren  yn  eu  mysg.  Ehydd  ei  hanes  dilynol  brawf  dîymwad 
mai  Ysbryd  yr  Arglwydd  a'i  galwodd  i'w  dŷ.  Ei  deimlad  ef  ar  y 
pryd  oedd,  fod  arno  angen  am  ryw  fendithion  ysbrydol  nad  oedd 
yn  eu  mwynhau  ;  a  chredai  fod  mesur  o  gri  yn  ei  enaid  am  gael 
profi  y  bendithion  hyny.  Dyma  ei  brofiad  pan  yr  ymunodd  âg 
eglwys  Dduw. 

Yr  ydym,  bellach,  wedi  dilyn  ei  gamrau  yn  ystod  blynyddoedd 
boreuaf  ei  oes ;  wedi  gweled  y  manteision  addysg  a  gafodd,  a'r 
defnydd  a  wnaeth  o  honynt ;  ac,  yn  enwedig,  yr  ydym  wedi  cael 
mantais  i  sylwi  ar  'y  rhyfel  ysbrydol'  oedd  yn  cael  ei  dwyn  yn 
mlaen  yn  ei  enaid  ef  ei  hun;  ac  wedi  gweled  yr  ymdrech  egniol  a 
wnelai  i  gadw  ei  fuchedd  yn  lân  ;  hyd  nes  y  gorchfygodd  lawer  ar 
ei  dueddiadau  at  ysgafnder  a  gwagedd  ei  oes,  ac  y  penderfynodd 
ymuno  â  phobl  yr  Arglwydd,  pan  tuag  un-ar-bymtheg  mlwydd  a 
chwe  mis  oed. 


PENNOD    II. 


BLYNYDDOEDD  O  ARGYHOEDDIADAU  A 
DYLANWADAU  CROESION. 
1772—1779. 
Agwedd  grefyddol  Caerwys,  a'r  cymmydogaethau— Yr  aberth  a  wnaeth  Mr. 
Jones  fel  crefyddwr  ieuangc— Cymmhelliad  ei  dad  iddo  fyned  i'r  weinidogaeth 
yn  EglwysLoegr— Yntau  yn  gwrthod — Yn  cyflawni  'gorchwylion  hwsmonaidd' 
— '  Saith  mlynedd  o  argylioeddiad '— Rhoddi  heibio  ei  lyfrau  ysgol— Llafur 
mewn  darllen  llyfrau  crefyddtjl— Ofni  llygredd  y  Prifysgolion— Howel  Harris, 
a  Dr.  Williams— Trallod  mawr  ara  fater  ei  enaid— Gwrandaw  Daniel  Rowland 
—  Seiat  hynod  yn  Nghaerwys— Ei  'gadwen'  yn  syrthio  mewn  rhan  — Sicrwydd 
ffydd— Y^  '  saith  mlynedd  '  etto— Angliydfod  yn  eglwys  Caerwys— '  Canlyn 
di  fyfi '— Cynnygion  i  wellhau  ei  sefyllfa  yn  y  byd— Y  modd  y  treuliodd  y 
blynyddoedd  o  1774  hyd  178U— Cynnydd  amlwg  mewn  gwybodaeth  gref- 
yddül— Cyfyngder  enaid  mawr — '  Anghrediniaeth  mewn  lliw  du ' — Afiechyd 
ac  anobaith — Y"n  '  mhyrth  angau  ' — Y  wawr  yn  tori — Yn  cael  ei  barotoi  1 
ddefuyddioldeb  mawr— Cael  gollyngdod  hoUol,  a'i  ddwyn  i  ryddid  efengylaidd 
trwy  groes  Crist  yn  unig— Y  '  saith  mlynedd'  o  dywyllwch  yn  dyfod  i  ben. 

Y  MAE  Thomas  Jones,  bellach,  yn  aelod  eglwysig  gyda'r  Method- 
istiaid  Calfinaidd  yn  Nghaerwys,  yn  ŵr  ieuangc  dwys  ei  deiml- 
adau  ac  addawol  ei  nodweddiad.  Mae  yn  fab  hynaf,  ac  yn  etifedd,  i 
amaethwr  parchus,  ac  Eglwyswr  selog,  yn  y  gymmydogaeth;  yr  hwn 
sydd  hefyd  yn  byw  yn  ei  dreftadaeth  ei  hun,  mewn  amgylchiadau 
pur  dda — gwell  na'r  rhan  fwyaf  sydd  yn  byw  yn  y  fro  o'i  amgylch. 

Y  mae'r  teulu  yn  cael  edrych  i  fyny  atynt  ar  y  cyfrifon  hyn  gan 
drigolion  yr  ardal.  Mae  crefydd  ysbrydol  yn  dra  isel  yn  yr  holl 
blwyf,  ac  y  mae  bryd  y  trigolion  yn  ddaearol  a  bydol.  Heb  law 
ceisio  cyfoeth  ac  ennill  y  byd  hwn,  mae  bron  yr  hoU  drigolion,  yn 
hen  ac  yn  ieuaiugc,  â'u  hoU  feddylfryd  ar  chwareuon  a  champau, 
diotta  a  meddwdod.  Ychydig  iawn  yw  nifer  y  rhai  sydd  hyd  yn 
oed  yn  gwneyd  unrhyw  ymdrech  i  nofio  yn  erbyn  y  ffrwd  lifeiriol 
o  îygredigaeth  sydd  yn  gorchuddio  yr  holl  fro.  Ac  oni  bae  ein 
bod  yn  tybied  nad  oes  angenrheidrwydd  yn  y  fan  hon  am  i  ni 
ddadguddio  gwendidau  a  drygioni  dymon  sydd  erbyn  hyn  wedi 
cael    cyfiawnder    oddi    ar   law   eu  Barnwr  er's  llawer  blwyddyn 

gallasem  nodi  ac  enwi  rhai,  ar  gyfrif  eu  swydd  a'u  proffes,  y 
gallesid  disgwyl  iddynt  fod  yn  arweinwyr  mewn  daioni  a  rhin- 
wedd ;  ond  nad  oeddynt  mewn  gwirionedd  ond  arweinwyr  mewn 
cyfeiriadau  gwrthwyneb  i  hyny.  Yrychydig  Fethodistiaid  tlodion 
oedd  yn  ymgynnull  yn  y  Llofft,  ar  y  Marian,  ger  lUiw  y  dref,  oedd 
yr  unig  rai,  o'r  bron,  oedd  yn  dangos  fod  bywyd  yu  werth  i'w 
ddefhyddio  i  unrhyw  amcanion  uwch  nag  i  argeisio  gohid  bydol,  a 
rhedeg  ar  ol  pleserau  y  cuawd-  Wrth  ystyried  yr  amgylchiadau 
hyn  yn  unig  y  gallwn  ddirnad,  i  ryw  raddau,  beth  oedd  rhai  o'r 
auhawsderau  yr  oedd  gan  Thomas  Jones  i  dori  drwyddynt,  wrth 
wneuthur  y  dewisiad  a  wnaeth  efe  pan  yr  ymunodd  â'r  achos 
Methodistaidd  bychan  yn  Nghaerwys. 

Yr  oedd  efe,  hefyd,  pan  adawodd  3^r  ysgol  yn  Nhreffynnon,  yn 
niwedd  y  flwyddyn  flaenoroi  (sef,  1771)  wedi  enniU  gradd  Ued 
dda  mewn  dysgeidiaeth.  Heb  law  ei  fod  yn  hyddysg  yn  ei  iaith  ei 
hun — y  Gymraeg — ac  yn  y  Saesneg ;  ac,  wrth  gwrs,  mewn  hanes 
a  rhifyddiaeth,  a'r  canghenau ,  cyffrediu  eraiU  a  ddysgid  i  wŷr 
ieuaingc  o'i  sefyllfa  ac  o'i  ragolygon  ef  yr  amser  hwuw,  yr  oedd 
wedi.  dyfod,  medd  efe,  '  yn  gryn  hyddysg  yn  yr  ieithoedd  Lladin 
a  Groeg.'  Mewn  gair,  yr  oedd  yn  ysgolhaig  gwych,  ac  ystyried  ei 
oedran.  Bwriad  ei  dad  gyda  golwg  arno,  ar  ol  iddo  ddyfod  o'r 
ysgol,  yn  Rhagfyr,  1771,  oedd  iddo  aros  gartref  am  beth  amser, 
am  ei  fod  yn  ei  ystyried  yn  rhy  ieuangc  i^v  anfon  i  brifysgol.  Ond 
wrth  ei  weled,  yn  ystod  misoedd  cyntaf  y  flwyddyn  ganlynol 
(1772)  yn  gogwyddo  i  fyned  yma  a  thraw  i  wrandaw  pregethwyr 
y  Methodistiaid  yn  pregethu,  ac  wrth  graffu  ar  ei  dueddiadau 
cyffredin  i  ymgyfathrachu  â'r  crefyddwyr  Methodistaidd,  mae  yn 
amlwg  fod  meddwl  ei  dad  yn  anesmwytho  yn  fawr  yn  ei  gylch.  Y 
farn  gyffredin  am  un  a  ymunai  â'r  Methodistiaid,  y  pryd  hwnw, 
oedd,  ei  fod  yn  hunan-ddinystrydd.  Tua  dechreu  yr  haf,  y  flwyddyn 
olaf  a  enwyd,  cymmerodd  ymddiddan  difrifol  le  rhyngddo  a'i  dad ; 
ac  yn  yr  ymddiddan  cymmhellai  ei  dad  ef  i  fyned  yn  ol  i'r  ysgol — 
a  hyny  i  Dreffynnon,  gallem  feddwl.  Sylwedd  yr  hyn  a  ddywed- 
odd  wrth  ei  dad,  mewn  attebiad  i'r  annogaeth  hon  oedd,  '  Nad 
oedd  efe  yn  gwrthod  ufuddhau  i  orchymyn  ei  dad;  ond  ei  fod  yn 
meddwl  nad  attebai  myned  i'r  ysgol  ddim  er  cyrhaedd  yr  amcan 
oedd  gan  ei  dad  mewn  golwg ;  sef,  ei  barotoi  i  fod  yn  weinidog 
yn  yr  Eglwys  Sefydledig.'  Gwnaeth  y  dadganiad  hwn  cyn  ei 
fod  yn  ddwy-ar-bymitheg  oed.  Mae  yn  mynegu  ei  roswm  dros 
wrthod  ymgymmeryd  â  bod  yn  weinidog  yn  yr  eglwys  hono  fel 
Yiyn: — 'Yr  oedd  genyf  y  fath  olwg  ar  fucheddau  yr  offeiriaid  fel  y 

llwyr  gashëais,  ac  y  dychrynais  rhag  bod  yn  im  o  honynt.'  Ac  y 
mae  ychydig  eiriau  eraill  yn  caei  eu  dyweyd  ganddo  am  yr  adeg 
hóuo  sydd  yn  taflu  goleuni  mawr  ar  agwedd  ei  feddwl  a'i  deimlad 
ar  y  pryd: — '  Yr  oedd  arnaf  ofn  hefyd  [pe  yr  elai  i'r  ysgol,  yn  ol 
cynghor  ei  dad]  yr  anghofiwn  gyflwr  fy  enaid,  ac  y  dychwelwn  at 
fy  hen  bleserau,  trwy  rym  y  deniadau  a'r  croesau  a  gawn  eu  cyf- 
arfod  yn  yr  j-sgolion  Mewn  gair,  daeth  y  fath  ysbryd  caethiwed 
arnaf  fel  y  rhoddais  heibio  fy  holl  lyfrau  ysgol ;  a  phrin  y  gallwn 
edrych  ar  un  o  honynt  drwy  y  saith  mlynedd  a  ganlynodd.  Yr 
oeddwn  hefyd  yn  ddyfal  ar  lafurwaith  ddyddiau  yr  wythnos ;  a'r 
ycbydig  amser  a  gawu  y  nosweithiau,  a'r  Sabbothau,  gwell  oedd 
genyf  ei  dreulio  yn  darllen  y  Beibl,  a  llyfrau  crefyddol  eraiU.' 
Dymunir  ar  y  darllenydd  dalu  sylw  arbenig  i'r  brawddegau  hyn, 
y  rhai  yr  ydym  yn  eu  dyfynu  o'i  Hunan-Gofiant  (td.  20).  Ni 
ddylem,  ar  un  cyfrif,  feddwl  mai  blynyddoedd  di-lafur  yn  ei  hanes 
oedd  y  '  saith  mlynedd '  y  cyfeirir  ganddo  atynt  yma.  Byddai 
hyn  yn  gamgymmeriad  mawr.  Ceir  gweled,  wrth  ddilyn  ei  hanes 
i  ddyfüdol  ei  oes,  mai  blynyddoedd  o  lafur  calcd  oedd  y  rhai 
hyn.  Byddai  3'n  gwbl  anhygoel  genym  fod  un  a  gynnyrchodd  y 
fath  doraeth  o  ^-sgrifeniadau  dysgedig  a  gwerthfawr  cyn  diwedd 
ei  ddyddiau,  Avedi  treulio  '  saith  mlynedd,'  o  un-ar-bymtheg  hyd 
dair-ar-hugain  -  ar  lawer  cyfrif,  blynyddoedd  pwysicaf  efrydydd — 
i  wneyd  dim  ond  cyflawni  'gorchwylion  hwsmonaidd'  ar  dyddyn  ei 
dad,  a  gadael  i'w  feddwl  ddilyn  gogwyddiad  ofnus  a  breuddwyd- 
iol.  Heb  law  yr  awgrym  a  rydd  efe  ei  hun  yn  y  dyfyniad  uchod, 
am  'ddarllen  y  Beibl,  a  llyfrau  cref^ddol  eraill,'  ni  a  wyddom.  oddi 
wrth  bob  hanes  a  ddisgynodd  3'n  y  teulu,  ac  yn  y  gymmydogaeth, 
am  ei  arferion,  pan  yn  ddyn  ieuangc  yn  y  Pen  Uchaf,  yn  gystal  ag 
oddi  wrth  yr  ysgrifeniadau  a  ddaeth  oddi  wrth  ei  ysgrifell  cyn 
gadael  ei  gartrcf  yno,  ac  yn  fuan  iawn  wedi  iddo  Avneyd  hyny,  y 
rhaid  ei  fod  wedi  llenwi  yr  holl  flynyddoedd  sydd  genym  yn  awr 
dan  sylw  â  gwaith,  a  hwnw  yn  waith  o'r  íath  fwyaf  caled.  Rhaid 
y  bu  ei  ddarlleniad  yn  ëang  a  manwl  yr  adeg  hon,  mewn  hanes 
a  duwinyddiaeth.  Yr  ydym  yn  gweled  y  gallai  fod  dau  beth  yn 
rhoddi  cyfrif  am  ei  Avaith  yn  rhoddi  ei  '  lyfrau  ysgol'  o'r  neilldu. 
Yn  un  peth,  y  mae  yn  amlwg  ei  fod,  ar  hyn  0  bryd  o  leiaf,  wedi 
gollwng  ei  afael  yn  hollol  o'r  syniad  am  fod  yn  weinidog  yn  Eglwys 
Loegr,  pa  faint  bynag  o  afael  a  fu  gan  y  syniad  hwnw  ar  ei  feddwl 
pan  yn  ieuangach.  A  pheth  arall — a  dyma  y  peth  penaf  o  lawer 
yr  ydym  yn  tybied — yr  oedd  yr  argyhoeddiadau  a'r  teimladau 
crefyddol  a  ymweithient  yn  ei  enaid  yn  ystod  y  blynyddoedd  hyn 

yu  ei  wneuthur  ef  yn  llawer  mwy  tueddol  i  '  ddarllen  y  Beibì,  a 
llyfrau  crefyddol  eraill,'  nag  ydoedd  i  fyned  yn  mlaen  gyda'i 
'lyírau  ysgol.'  Dyma,  o  leiaf,  rai  o'r  rhesymau  am  ei  waith  yn 
rhoddi  ei  '  lyfrau  ysgol'  o'i  ddwylaw,  o'r  bron  yn  gwbl,  am  saith 
mlynedd. 

Y  mae  efe,  bellach,  o  ìeiaf  ar  y  pryd,  wedi  gwneyd  ei  feddwl  i 
fyny  i  aros  gartref  yn  y  Pen  Uchaf ;  ac  y  mae'n  gorfod  gweithio 
yno  ar  dyddyn  ei  dad,  fel  y  gwna  meibion  amaethwyr  yn  gyíFredin. 
Y  mae  hefyd  wedi  bod  mewn  ysgolion  yn  rheolaidd  er's  deuddeng 
mlynedd,  neu  ragor,  gan  ei  íod  wedi  dechreu  ar  ei  ysgol  pan  nad 
oedd  ond  prin  bedair  blwydd  oed ;  ac  y  mae  cyflawnder  o  brofion 
yn  ei  hanes  ei  fod  yn  ddysgwr  cyfl^^m  a  dewr.  Nid  oedd  ond 
gwanaidd  ac  eiddilaidd,  mae'n  wir,  o  ran  corph,  a  bregus  o  ran 
iechyd.  Ac  yn  chwanegol  at  hyn  oll,  medd  efe,  yr  oedd  wedi  tynu 
arno  ei  hun  ẁg  ac  autoddlonrwydd  ei  dad,  ac  yn  gorfod  goddef 
amlygiadau  mynych,  'ie,  beunyddiol,  o'r  g^vg  a'r  anfoddlonrwydd 
hwnw,  am  iddo  wrthod  cymmeryd  y  cyfeiriad  a  gymmhellid  arno 
ganddo.  Ond  cafodd  nerth  i  ymostwng  i  hyn  oll,  am  ei  fod  yn 
credu  mai  anfanteisiol  i  gyflwr  ei  enaid  a  fuasai  iddo  fyned  yn 
mlaen  i'r  ysgolion,  ac  i'r  brifysgol,  lle  y  gwyddai  y  cyfarfj'ddai  â 
themtasiynau  Uymion,  ac  âg  anystyriaeth,  a  rhyfyg,  a  gwagedd 
lawer.  Yr  oedd  yn  well  ganddo  ymgymmeryd  â  gorchwylion 
hwsmonaidd  ar  y  fferm  nag  wynebu  ar  beryglon  yr  ysgolion.  Yr 
jdym  yn  meddwl  na  ddylid  rhyfeddu  llawer  ato  yn  hyn ;  o  ble- 
gid  nid  efe  oedd  yr  unig  uu  a  ofnai  i  agwedd  moesau  sefydliadau 
addysgawl  y  deyrnas,  tua'r  amser  hwnw,  effeithio  yn  ddiraddiol  ar 
gymmeriad  y  rhai  a  elent  iddynt.  Ceir  toraeth  o  rai  eraiU  a 
goleddent  ofnau  cyffelyb ;  a  hyny  nid  heb  achos.  Yn  y  flwyddyn 
1735,  dwy  flynedd-ar-bymtheg-ar-hugain  cyn  i  Thomas  Jones 
wrthod  myned  yn  mlaen  gyda'i  addysg,  yr  oedd  Howel  Harris 
wedi  diangc,  fel  am  ei  fy wyd,  o  Rydychain ;  a  hyny  bron  newydd 
iddo  gyrhaedd  yno,  fel  y  dy  wedai — '  wedi  llwyr  flino  ar  annhrefn 
ac  anfoes  y  lle  hwnw.'  A  thua  deug  mlynedd  yn  gynt,  yn  1762 
neu  1763,  yr  oedd  cydwybod  dyner  Mr.  Edward  WiUiams,  Glan 
Clwyd — ar  ol  hyny  Dr.  Williams,  o  Rotherham — wedi  ei  orfodi  i 
ddiaugc  o'r  Ysgol  Rammadegol  lewyrchus  oedd  yn  Llanelwy,  o 
blegid  anfoesoldeb  y  rhai  oedd  yno.  Nid  yw  hyn  ond  ychydig  o 
fieithiau,  allan  o  lawer  o  rai  cyffelyb,  y  rhai  a  brofant  beth  oedd 
agwedd  anfoesol  ysgolion  y  dyddiau  hyny.  Y  mae'n  ddiammheu 
fod  y  ffaith  ddiweddaf  a  grybwyllwyd  am  ei  gymmydog  o  Glan 
Clwyd,  os  nad  y  llall  hefyd  am  y  diwygiwr  enwog  o  Ddeheudir 

Cymru,  a  Uawer  o  ffeithiau  eraiil  cyffelyb,  yn  wybyddus  i'r  gŵr 
ieuangc  o  Ben  Uchaf — yu  yr  hwn,  er  pob  peth  a  ddywedir  ganddo 
am  ei  wrthgiliadau  a'i  ddrygioni,  y  rhaid  i  ni  gredu  fod  llawer 
iawn  o  dynerwch  cydwybod  yn  aros.  Yr  oedd  ofn  llygredd  yr 
ysgolion  yn  peri  arswyd  yn  ei  feddwl  rhag  wynebu  iddynt. 

Blynyddoedd  o  argyhoeddiadau,  dwys-bigiadau,  trallodion,  a 
gofidiau  meddyliol  yn  achos  ei  gyÜwr  gresynus,  oedd  y  blynydd- 
oedd  hyn  iddo.  O  leiaf,  felly  yr  edrychai  efe  ei  hun  ar  ei  gyíiwr. 
Mae'n  anhawdd  i'r  galon  fwyaf  adamantaidd  beidio  teimlo,  wrth 
ddarllen  ei  gyffesion  gonest,  a'i  riddfanau  per-lewygol,  pan  y 
tremiai  i  lawr  i  ddyfuderoedd  ei  ysbryd  cythryblus.  '  Ar  ol  aml 
frwydr  galed  (meddai),  a  rainnau  weithiau  yn  colli,  ac  weithiau  yn 
ennill  y  dydd,  fel  y  meddyliwn,  fy  hen  ddidduwiaeth  talgryf  a 
gasglodd  ei  fyddinoedd,  ac  a  'ddaeth  i  mewn  fel  afon.'  Nid  oedd 
dim,  dybygwn,  yn  Ngair  Duw,  nac  yn  ei  natur,  a'i  briodoliaethau, 
na'i  hanfod,  nad  oeddwn  i  yn  cael  fy  nwys-demtio  i'w  ammheu, 
a'i  wrthod — ie,  i'w  ddiystỳru,  a'i  gablu.  Yr  oeddwn,  yn  wir,  yn 
mawr  chweuuych  ymdrechu  yn  erbyn  y  fath  feddyliau,  ac  yn  taer 
lefain  am  faddeuant,  a  goruchafiaeth  arnynt;  ac  ambell  waith,  mi 
fyddwn  mewn  gobaith  cryf  am  gael  gwaredigaeth,  trwy  Dduw 
yn  unig,  oddi  wrthynt.  Ond  er  hyny,  ymgryfhau  yr  oeddynt  i'm 
teimlad  i,  a  thrymhau  yr  oedd  f}'  maich,  dros  rai  wythnosau  a 
misoedd ;  a  lliaws  o  wrthresymiadau  yn  ymgodi  ynof  beunydd ;  a 
minnau  yn  Ilwyr  ddigaloni.  Rhyfedd  oedd  genyf  fy  mod  heb  gablu 
Duw  a  m  tafod,  ac  heb  wallgofi  ;  îe,  dros  beth  amser,  mi  a  roddais 
le  i'r  meddwl  fy  mod  wedi  pechu'r  pechod  aníaddeuol;  a  bûm,  i 
ryw  radd,  fel  un  condemniedig  o'r  achos  yn  fy  nghydwybod.'  Er 
nad  oedd  ar  hyn  o  bryd  yn  Ilawn  dwy  flwydd-ar-bymtheg  oed ; 
■etto,  yr  oedd  rhyfel  ysbrydol  fel  hyn  yn  cael  ei  dwyn  yn  mlaen 
yn  ei  (3naid. 

Yn  mhen  ychydig  wythnosau  ar  ol  dyfod  yn  aelod  cglwysig,  aeth 
i'r  Bont  Uchel  ar  ryw  Sabbath  yn  agos  i  ddiwedd  mis  Medi,  1772, 
i  wrandaw  y  Parch.  Daniel  Rowland,  o  Langeitho,  yn  pregethu. 
Nid  oedd  ganddo  lai  na  deunaw  milldir  o  ffordd,  rhwng  myned  a 
dychwelyd,  i'w  cerdded.  Wrth  gwrs,  yr  oedd  wedi  clywed  am 
■ddoniau  ardderchog  y  pregethwr :  ond  ei  amcan  mawr  wrth  fyned 
yno  oedd,  'cael  ymwared  oddi  wrth  ei  faich.'  Yr  oedd  testyn  Mr. 
Rowland  yn  dra  chyfaddas  i  roddi  y  fath  ymwared  iddo : — '  Am  dy 
iachawdwriaeth  di  y  disgwyliais,  Arglwydd ;'  Gen.  xlix.  18.  Caf- 
odd  ychydig  gysur  wrth  wrandaw,  ond  'ei  faich  oedd  yn  aros.'  Yr 
oedd  Mr.  Rowland  yn  pregethu  dranoeth  yn   ffermdy  y  Berthen 

Gron — lle  heb  fod  yu  llawn  bum  milldir  o  Ben  Uchaf;  ond  yr 
oedd  y  llaugc  d\vy-ar-bymtheg  oed  yn  rhy  ddigalon  i  f^-ned  yuo 
i'w  wraudaw ;  a  hyny,  mae'n  ddiau,  '  gan  y  baich  hwn  oedd  ar  ei 
gefn.'  Pa  fodd  byuag,  aeth  i'r  cyfarfod  eglwysig,  bychan,  distadl, 
oedd  yu  Nghaerwys  y  noson  hono.  Yr  oedd  yn  ofnus  iawn ;  oud 
nid  oedd  vn  mynegu  ei  gyflwr  i  neb.  Un  ymofyuiad  mawr  a 
orlethai  ei  enaid  oedd : — 'Beth  a  wuaf  fel  y  byddw^yf  cadwedig?' 
Yr  oedd  un  o'r  chwiorydd  oedd  yu  y  cyfarfod  eglwysig  wedi  bod 
yn  gwrandaw  Mr.  Rowland  yu  y  Berthen  y  diwrnod  hwnw  ;  ac 
adroddai  hon  am  ddaioni  yr  Arglwydd  yu  ymweled  â'i  heuaid 
drwy'r  bregeth,  ac  yu  ei  chodi  o  ddwfu  ddigalondid.  Cyn  diwedd 
y  cyfarfod,  yr  oedd  rhai,  wrth  wrandaw  profiad  y  chwaer  y  cyf- 
eiriwyd  ati,  ac  wrth  fyfyrio  ar  ryfeddodau  yr  iachawdwriaeth, 
AYedi  tori  allau  i  gauu,  ac  i  gaumawl,  ac  i  laweuhau — mewu  gair,  i 
orfoleddu.  Nid  oedd  yno  ond  nifer  bychan  o  saint  distadl  mewn 
heu  lofift  gyífredin — heb  ddim.  _  rhwj^sg  ua  doniau  i'w  cyunhyrfu. 
Ünd  diau  fod  '  y  peth  hwn,'  a  ddy wedwyd  trwy  y  prophAvyd  Joel, 
wedi  ei  dywallt  arnyut.  Yr  oedd  Thomas  Joues  ieuangc  ar  y 
pryd  wedi  cilio  o'r  naiU  du,  oddi  wrth  y  rhai  oedd  yn  moliannu,  ac 
yn  edrych  arnynt  mewn  myfyrdod  dwys  a  phoenus — yn  rhyfeddu 
at  yr  hj^n  a  welai  ar  y  pryd.  Tra  yr  oedd  yno  felly  mewn  syn- 
dod,  ac  wedi  ei  feddiannu  â  thrallod  nid  bychan  yughylch  sefyllfa 
ei  euaid,  meddyliodd  fel  hyn  : — 'Mae  yn  dra  thebyg  fod  rhyw- 
beth  mewn  crefydd  goruwch  dychymmygiou.  Onid  oddi  wrth  yr 
Arglwydd  y  mae  llawenydd  y  rhai  hyu  yn  deilliaw  ? '  Yna,  yn 
ddisymmwth,  a  chyda  grym  mawa-,  cododd  meddwl  arall  ynddo. 
Nis  gwyddai,  meddai,  pa  fodd  i  adrodd  y  peth  ;  oud  teimlai  fel  -pe 
buasai  Duw  yn  ymresymu  âg  ef,  ac  yn  dywedyd,  'A  wyt  ti  yn 
barod  i  goelio  tystiolaeth  y  rhai  hyn,  dy  gyd-greaduriaid  gwael- 
ion,  ac  ai  ni  chredi  di  mo  dystiolaeth  fy  Ngair  i?'  Gyda'r  meddwl 
yua,  tywynodd  goleuni  ar  ei  ysbryd ;  ac  ystyriodd  a  gwelodd  y 
Gair  fel  Gair  Duw.  '  Fy  nghalon  a  gydnabu  fod  dwyfoldeb  yn 
argraphedig  yn  yr  Ysgrythyrau  uior  amlwg  a  goleuni  yn  yr  haul. 
Fy  üghadwen  a  syrthiodd  oddi  wrthyf  Cywilyddiais,  a  ffieidd- 
iais  fy  huu.  Yna,  dychwelais  at  fy  nghyfeillion  ;  a '  chyda  hwy,  i 
dalu  diolch.  Yr  wyf,  rai  gweithiau  ar  ol  hyuy,  wedi  cael  prawf 
o  lymder  amryw  bicellau  o  eiddo'r  fall.  O'r  amser  hwnw  (Medi, 
1772),  hyd  heddyw  (Tach.  26ain,  1800),  ni  chafodd  y  brofedigaeth 
houo,  yn  ei  grym  cyfau,  ddim  ceuad  i  ruthro  ar  fy  enaid  gwau. 

Am    beth    amser   w^edi   hyn,  bu  yn    teimlo    yn  dra   chysurus. 
Gallwu  feddwl  ci  fod,  bellach,  wedi  cael  yr  hyu  a  alwai  yr  hen 

dduwinyddion  yn  'sicrwydd  fifydd ;'  sef,  sicrwydd  gwrthddrychol  o 
wirioneddau  crefydd.  Ni  chawn  ef  mwyach  yn  cael  ei  boeni  gan 
ammheuon  am  'fodolaeth  Duw,  na  diafol,  nef,  nac  uftern,'  fel  awel- 
som  yn  ei  hanes  ar  adegau  blaenorol.  Ond  nid  hir  y  bu  heb  ei  ar- 
gyhoeddi,  dybygai,  i  fesur,  fod  yr  hyn  a  gawsai  yn  ei  adael  yn  fyr 
o  broti  heddwch,  a  chysur,  a  thangnefedd  yr  efengyl.  Teimlai  fod 
arno  ei.sieu  nerth,  nid  yn  unig  i  gredu  fod  Duw  yn  bod,  a  bod  yr 
Ysgrythyrau  yn  Air  Duw,  ond  hefyd  i  dderbyn  Crist  yn  ol  y  Gair  ; 
a'i  dderbyn,  trwy  ddadguddiad  a  chymmhwysiad  yr  Ysbryd  Glân, 
yn  lachawdwr  iddo  ef  yn  bersonol  fel  pechadur  euog.  Teimlai  y 
seíyllfa  yr  oedd  ei  feddwl  ynddi  yn  gyflwr  o  gaethiwed ;  ac  nid 
oedd  yn  mwynhau  rhyddid  a  llawenydd  yr  efengyl. 

Bu  vn  yr  agfwedd  hon,  o  ran  ei  brofiad  crefyddol,  am  saith 
mlynedd ;  ac  felly,  o'r  adeg  yr  oedd  tua  dwy-ar-bymtheg  oed,  nes 
yr  oedd  yn  bedair-ar-Kugain — neu,  o  tua  dechreu  y  flwyddyn 
1773  hyd  tua  diwedd  y  flwyddyn  1779.  Nid  oedd  yn  gwybod  i 
foddlonrwydd  beth  oedd  cael  gorphwysdra  enaid  yn  Nghrist,  a 
heddwch  tuag  at  Dduw  yn  ei  gydwybod.  Yr  oedd  efe,  bron  drwy 
yr  holl  flynyddoedd  hyn,  megys  â 'llaw  ganddo  ar  ei  ddolur;'  ac 
ar  rai  adegau  yn  hynod  drallodus.  Adroddai  hanes  ei  gyflwr 
weithiau  wrth  ei  gyfeillion,  neu  wrth  ryw  weinidog  Cristionogol ; 
a'r  rhai  hyny  a'i  cysurent,  ac  a'i  cymmhellent  i  ddisgwyl  wrth  yr 
Arglwydd.  Llawer  gwaith,  yn  ystod  y  blynyddoedd  hyn,  y 
danfonwyd,  megys,  rhy w  belydr  o  oleuni  i'w  enaid,  ac  y  cafodd  ryw 
gipolwg  ar  ogoniant  Crist.  Ond  credu  fod  Crist  yn  lachawdwr 
iddo  ef  ei  hun,  nis  gallai. 

Cafodd  heíyd,  yn  ystod  y  blynyddoedd  hyn,  ei  brofi  o  ran 
diysgogrwydd  ei  ymlyniad  wrth  grefydd — ac,  yn  arbenig,  wrth  y 
Methodistiaid,  mewn  amryw  ffyrdd.  Tua  chanol  y  flwyddyn  1773, 
torodd  rhyw  anghydfod,  fel  yr  ymddengys,  allan  yn  yr  eglwys 
yn  Nghaerwys,  â'r  hon  yr  oedd  efe,  drwy  M'rthwynebiadau  lawer, 
Avedi  ymuno  yn  ystod  y  flwyddyn  flaenorol.  Nid  yw  yn  mynegu 
yn  eglur  beth  oedd  yr  achlysur  o'r  anghydfod.  Mewn  rhyw  fíurf 
neu  gilydd,  cyfododd  efrau  y  gelyn,  medd  efe,  eu  penau  yn  mysg 
yr  ychydig  grefyddwyr  oedd  yno.  Tramgwyddiadau  ac  ymrat- 
aelion  a  rwygasant  yr  eglAvys  fechan.  Y  mae  yn  hawdd  gweled 
fod  hon  yn  brofedigaeth  lem  i  un  oedd  wedi  ymuno  â'r  Method- 
istiaid  o  dan  yr  amgylchiadau  y  gwnaethai  efe  hyny. 

Tua'r  un  adeg,  ac,  fe  allai,  yn  gyssylltiedig  â'r  anghydfod  hwn,  os 
nad  yn  achos  o  hono,  fel  y  bu  ar  adegau  eraill  lawer,  daeth  Thomas 
Jones  i  wybod  am  y  gwahaniaeth  barnau,  neu  yr  hyn  a  eilw  eíe 

yn  '  amrafaeliaeth,'  oedd  yn  bod  y  pryd  hwnw  rhwng  3^  gwahanol 
bleidiau  Ymneillduol  a'u  gilydd  gyda  golwg  ar  rai  pyngciau 
duwinjddol,  a  phethau  eraill ;  ac  y  mae  yn  ymddangos  ddarfod 
iddo,  ar  y  pryd,  derfysgu  a  thramgwyddo  yn  ei  feddwl  yn  achos 
y  pethau  hyn.  Yn  y  cyfamser,  ac  fel  canlyniad  yr  ymbleidio  a 
welai  yn  mysg  Cristionogion,  collodd  yr  olwg  ddyfal  fyddai  yn 
arferol  a  bod  ganddo  ar  gyflwr  ei  enaid  ei  hun.  Gogwyddai  i 
dramgwyddo  wrth  grefydd.  Ond  yr  Arglwydd,  mewu  iawn  bryd, 
cyn  iddo  fyned  yn  mhell,  a'i  cofiodd,  ac  a  anfonodd  genadwri 
gymmhwys  i'Avalwynol: — 'Pa  beth  yw  hyny  i  ti  ?  Canlyn  di 
fyfi.'  Ac  i'r  llais  hwn  efe  a  ufuddhaodd,  gan  benderfynu  na 
chymmerai  ei  dramgwyddo  ar  ei  yrfa  grefyddol  gan  unrhyw  faen 
tramgwydd. 

Yn  ystod  y  blynyddoedd  hyn  hef^^d,  pau  yr  oedd  efe  o  ddeunaw 
i  bedair-ar-hugain  oed,  gwnaed  iddo,  gan  ei  dad,  ac  eraiU  mae'n 
debyg,  amryw  gynnygion  i  wellhau  ei  sefyllfa  yn  y  byd.  CaAvsai, 
trw}'  dderbyn  y  cynnygion  hyny,  ddiangc  oddi  tan  y  groes  o  ŵg 
ac  anfoddlonrwydd  yr  oedd  yn  gorfod  byw  dani,  am  iddo  wrthod 
myned  yn  weinidog  yn  Eglwys  Loegr ;  heb  law  y  cawsai  dreulio  ei 
amser  gyda  rhyw  orchwylion  esmwythach  i'w  gyfansoddiad  gwan- 
aidd  na  rhai  amaethyddol  ei  dad.  Ond  ymddengys  fod  y 
cynnygion  hyn  yn  cael  eu  gwneyd  ar  3'r  ammod  iddo  'ymddi- 
eitbrio  oddi  wrth  y  bobl  ddirmygedig  yr  oedd  efe  yn  ymlynu 
wrthynt  fel  ei  athrawon  a'i  gyfeiUion.'  Buasai  raid  iddo  wadu 
ei  Ymneillduaeth,  a  chefnu  ar  Fethodistiaeth,  pe  y  derbyniasai 
hwy.  Ei  sylw  ar  y  cynnygion  hyn  oU  ydyw: — 'Cadwodd  yr 
Arglwydd  fi  rhag  rhoddi  lle  i  un  o'r  rhai'n.'  Fodd  bynag,  daeth 
un  cynn^'giad  o'r  diwedd,  yr  hwn  oedd  yn  ymddangos  yn  fwy 
hudoliaethus  nag  un  a  ddaethai  o'i  flaen ;  a'r  hyn  a'i  gwnelai 
felly  iddo  ef  oedd,  fod  mwy  o  ryddid  crefyddol  ynglyn  âg  ef  nag 
oedd  ynglŷn  â'r  Ileill,  er  fod  terfynau  gosodedig  i'r  rhyddid 
cysylltiedig  â  hwn  hefyd.  Hudodd  y  cynnyg  hwn  ei  serch  ef  ato 
am  beth  amser ;  ond  ymbwyllodd  eilwaith,  ac  aeth,  ar  ei  ffrwst,  i 
ymgynghori  â'r  Arglwydd :  ac  anfonwyd  y  gair  hwnw,  fel  y  credai, 
fel  cleddyf  i'w  enaid: — '  Demas  a'm  gadawodd,  gan  garu  y  byd 
presennol.'  Trwy  rj'm  y  genadwri  efifeithiol  hon  oddi  wrth 
Dduw,  gwrthododd  y  cynnyg  yn  benderfynol.  Cafodd  ei  argy- 
hoeddi  mai  esmwythder  ac  elw  daearol  oedd  yn  ei  olwg  wrth 
iddo  ogwyddo  i  dderbyn  y  cjmnygiad  hwn.  Ac  ofnai  pe  buasai  yn 
ei  dderbyn,  y  cawsai  Iwybr  teg  i  foddio  anian  Iygredig,  i  daflu 
ymaith  groes  Crist,  ac  i   ymwrthod  â'i  achos  yn  y  byd.      Gyda 

gwroldeb    Moses — 'gan    farnu    yn    fwy   golud   ddirmyg   Crist   na 
thrysorau  yr  Aipht' — gwrthododd  ef ;  a  chafodd,  medd  efe,  achos  i  ^ 
ryfeddu  daioni  Duw  o'r  herwydd.     Dyma  un  enghraifft,  allan  o 
lawer  o  rai  cyffelyb,  a  ddangosant  y  gwroldeb  moesol  a  chrefyddol 
cryf  oedd  yn  nodweddu  ei  gymmeriad. 

Er  nad  oes  ond  ychydig  o'i  hanes  ar  gôf  a  chadw  am  y  blynydd- 
oedd  nesaf,  sef  o  tua'r  flwyddyn  1774  hyd  1780,  pan  yr  oedd  efe  o 
ddeutu  deunaw  oed  hyd  yn  bedair  neu  bump-ar-hugain,  otto  mae 
yn  hawdd  canfod  pa  both,  mewn  sylwedd,  oedd  ei  hanes,  fel  ag  i 
fîurfìo  syniad  cywir  am  y  modd  y  treuliodd  efe  y  blynyddoedd 
pwysig  hyn  o'i  einioes.  Yr  oedd  efe  dros  ystod  yr  holl  amser  hwn 
yn  dilyn  y  gorchwylion  cyfìfredin  y  bydd  mab  i  amaethwr  11  ed 
gefnog;  ac  yn  ol  pob  awgrym  sydd  i'w  gael  ganddo  ef  ei  hun, 
a  chan  bob  un  oedd  yn  meddu  unrhyw  fantais  i  wybod,  megys 
trwy  draddodiad  teuluaidd,  gwnelai  hyny  gyda  ífyddlondeb,  ac 
ymostyngiad,  ac  ymroddiíid  i  ewyllys  ei  dad,  raor  bell  ag  yr  oedd 
sefyllfa  eiddilaidd  ei  gorph  yn  caniatau  hyny.  Heb  law  ei  lafur 
yn  ystod  y  dydd,  dilynai  y  cyfarfodydd  crefyddol  ar  y  Sabbath,  ac 
ar  ddyddiau  a  nosweithiau  yr  wythnos,  gyda  chj'ssondeb  di-ball 
yn  Nghaerwys.  Ac  yn  fynych,  elai  i  leoedd  eraill — weithiau  i  gryn 
bellder — i  wrandaw  pregethau,  megys  i'r  Dyfîryn, y  Berthen  Gron; 
ac  hyd  yn  oed  weithiau,  fel  y  gwelsom  eisoes,  ac  y  cawn  weled  etto, 
elai  mor  bell  a'r  Bont  Uchel,  a  lleoedd  eraill;  a  hyn  oll,  yn  yr  adeg 
yma,  ar  ei  draed;  canys  tua  1780  y  darfu  i'w  dad  dosturio  wrtho, 
medd  efe,  a  phrynu  anifail  bychan  iddo  i'w  farchogaeth,  Nidoedd 
efe,  cyn  yr  amser  a  nodwyd,  erioed  wedi  cael  anifail  i'w  gario  i 
foddion  gras,  nac  ar  un  neges  grefyddol.  Yr  oedd  ganddo  bron 
bedair  milldir,  rhwng  myned  a  dychwelyd,  i'w  cerdded,  er  cael  y 
cyfarfodydd  crefyddol  yn  y  Ue  agosaf  ato,  sef  Caerwys,  heb  sôn  am 
y  lleoedd  eraill  a  nodwyd,  a'u  cyfîelyb.  Am  hyny,  yr  oedd  efe 
yn  falch  iawn  o'r  march  bychan ;  am  yr  hwn  y  talodd  ei  dad  ' 
ddwy  bunt  a  deg  swUt. 

Yr  oedd  yn  amlwg  i  bawb  oedd  yn  sylwi  arno  yn  ystod  y  blyn- 
yddoedd  hyn,  ei  fod  yn  cael  ei  barotoi  i  fod  yn  seren  ddisglaer,  ac 
yn  weithiwr  defnyddiol  yn  eglwys  Dduw  yn  y  byd.  Iddo  ef,  mae'n 
wir,  blynyddoedd  o  hau — îe,  a  hau  mewn  dagrau — oedd  y  blynydd- 
oedd  hyn.  Yr  oedd  yn  myned  trwy  argyhoeddiadau  llym  a  dwys 
yn  ystod  yr  adeg  hon.  Yr  oedd  yn  cynnyddu  yn  gyflym  mewn  gwy- 
bodaeth  grefyddol  a  duwinyddol ;  ac  yn  enwedig  mewn  profiad  o'r 
gwirionedd  yn  ei  gydwybod  a'i  galon  ei  hun.  Attebodd  y  blyn- 
yddoedd  hyn  yr  un  dyben  iddo  ef,  gallwn  feddwl — ac  os  goddefìr 

y  g\'mmhariaetli — aga  attebwyd  gaii  y  'tair  blynedd  yn  Arabia'  i'r 
Apostol  Paiil;  neu  y  'deugaiu  mlynedd  yn  nhir  Midian'  i  Moses. 
Blynyddoedd  o  ârgyhoeddi,  dwys-bigo,  profi,  tristau,  a  llawenhau, 
a  thrwy  y  cwbl,  o  gymmhwyso  i'w  waith  mawr  dyfodol,  oedd  yr 
adeg  hon  o'i  oes.     Dysgid  a  dysgyblid  ef  yn  ysgol  Duw. 

Pan  yr  oedd  efe  o  ddeutu  tair-ar-hugain  oed — sef,  tua  diwedd  y 
flwyddyn  1778,  a  dechreu  1779 — yr  oedd  cyflwr  ei  enaid  yn  pwyso 
yn  drwm  iawn  ar  ei  feddw].  Yroedd  efe  bellach  yn  aelod  eglwysig 
er's  dros  chwe  blynedd ;  ac  etto,  nid  oedd  efe  wedi  ei  ddwyn  i 
fwvnhâd  o  heddwch  â  Duw,  ac  o  dangnefedd  yr  efengyl,  er  fod 
yn  amlwg  fod  heddwch  wedi  ei  wneuthur  rhyngddo  a  Duw  er's 
blynyddoedd.  Dan  y  ddeddf  yr  oedd  yn  byw  yn  benaf  o  ran  ei 
deimlad  er  hyny.  Yr  oedd  y  'saith  mlynedd,'  am  ba  rai  y  soniai 
yn  fuan  ar  ol  ymuno  â'r  eglwys,  etto  heb  ddirwyn  i  ben.  O  dan 
Sinai  yr  oedd  efe  etto  yn  trigo  ;  ac  y  mae  yn  amlwg  fod  y  mellt 
a'r  taranau,  sain  yr  udgorn,  a  llef  y  geiriau,  y  rhai  oeddynt  ar  y 
mynydd  hwnw,  yn  peri  arswyd  a  braw  i'w  hoU  enaid  trallodus  yn 
feunyddiol.  Yr  oedd  yntau,  fel  Moses,  'yn  ofni  ac  yn  crynu'  yn 
llaw  deddf  Duw,  a  than  argyhoeddiadau  ei  Ysbryd.  Pechod,  fel 
euogrwydd  a  llygredd,  oedd  yn  ei  olwg  fynychaf  o  lawer.  Fel  un 
vn  'argyhoeddi  o  bechod,'  yr  oedd  Ysbryd  Duw,  hyd  yn  hyn,  yn 
ymwneyd  âg  ef.  Ac  i  ryw  ddybenion  doeth,  gadawyd  iddo  ym- 
drybaeddu  yn  hir  tua  '  chors  anobaith."  Yr  oedd  seíyllfa  ei  enaid 
yn  peri  arswyd  arno.  Nid  oedd  efe,  mae'n  wir,  erbyn  hyn,  yn  cael 
ei  flino  gan  dueddiadau  i  gyflawni  troseddau  cyhoeddus,  fel  y  bu 
efe  pan  yn  fachgen  ieuangc.  Yr  ocdd  wedi  cwbl  orchfj^gu  y 
tueddiadau  hyny ;  etto  yr  oedd  yn  drallodedig  iawn :  ond,  erbyu 
hyn,  yr  oedd  maes  y  frwydr  wedi  ei  symmud,  o'r  fuchedd  i'r  enaid 
— o'r  cylch  allanol,  i'r  galon  a'r  gydwybod.  Rhyfel  mewnol  ac 
ysbrydol  oedd  y  rhyfel  bellach — nid  rhyfel  â  phechodau  cyhoeddus 
yn  y  fuchedd.  Yr  oedd  ei  gyflwr,  er  hyny,  ar  hyn  o  bryd,  yn 
pwyso  yn  drymach  arno  nag  y  bu  erioed  o'r  blaen.  Yr  oedd 
holl  lygredd  a  thrueni  ei  enaid  megys  yn  ymrithio  o  flaen  ei  feddwl 
beunydd.  Dywed  ei  fod,  gan  ei  bryder,  'yn  colli  blâs  ar  fwyd  a 
dîod,  a  phob  mwyniant  daearol.' 

E-hoddwn  ddyfyniad  byr  o'i  eiriau  ef  ei  hun  am  dano  ei  hun 
ar  yr  adeg  dan  sylw  : — '  Yr  oeddwn  yn  gorfod  edrych  ar  anghred- 
iniaeth  mewn  lliw  du,  ac  yn  teimlo  ei  rym  yn  orthrwm  yn  fy 
enaid  tlawd.  Geiriau  yr  apostol,  'Yr  hwn  nid  yw  yn  credu  i 
Dduw,  a'i  gwnaeth  ef  yn  gelwyddog,'  a  llawer  o'u  cyífelyb,  a 
fyddent  yn  fynych  yn  peri  i  mi  archollion  ac  ocheneidiau  dwys. 

Er  cynnaliaeth  dan  fy  maich,  yr  oedd  ynof  ddisgwyliad — weithiau 
yn  gryfach,  weithiau  yn  wanach — am  waredigaeth ;  a  rhai  prydiau, 
wrth  geisio  tywallt  fy  nghyflwr  ger  bron  yr  Arglwydd,  byddai  v 
gair  hwnw,  'Os  erys  y  weledigaeth,  disgwyl  am  dani,'  ac  amryw 
ysgrythyrau  eraill,  yn  adseinio  megys  o'm  mewn,  er  cysur  a  chvn- 
naliaeth  i  f}^  ysbryd  gwan.' 

Yn  ystod  ei  oes,  fel  y  bydd  yn  rhaid  i  ni  yn  fynych  sylwi, 
gwnaethpwyd  iddo  ef  'weled  aml  a  bliu  gystuddiau '  corphorol, 
3'n  gystal  a  blinderau  meddyliol,  Yn  mis  l^íai,  1779,  yu  lled 
fuan  ar  ol  iddo  fod  yn  dioddef  yr  arteithiau  meddyliol  y  cyfeiriwyd 
atynt  ddiweddaf,  goddiweddwyd  ef  gan  afiechyd  lled  ysgafn ; 
ond  yr  oedd  yn  gyfryw  ag  a'i  cadwodd  ef  i  orwedd  dano  am  rai 
dyddiau :  a  mwy  na  hyny,  syrthiodd  ei  feddwl  i  afael  caledrwydd 
a  thrallod  yn  y  clefyd.  Yn  ystod  yr  afiechj-d  hwn,  yn  lle  calon 
ddrylhog,  yn  ceisio  Duw,  ac  yn  ymbil  am  ei  heddwch — yr  hyn  y 
meddyliasai  cyn  hyny,  ar  adegau,  ei  fod  yn  ei  meddu — nid  oedd, 
medd  efe,  yn  profi  ond  ymchwydd  a  gwrthryfel  calon  yn  erbyn 
yr  Arglwydd,  ac  yn  erbyn  ei  gyfraith  a'i  efengyl.  Goddefwyd  i 
ífynnonau  dyfnder  ei  galon  gael,  megys,  eu  rhwygo  yn  agored. 
Teimlai  ei  lygredigaeth  yn  ymgynnhyrfu  ynddo ;  ystyriai  ei  hun 
ar  y  pryd  yn  dra  phell  oddi  wrth  iachawdwriaeth ;  ac,  o  ran  ei 
deimlad,  meddyliai  ei  fod  yn  nesau  at  dir  anobaith.  Yr  oedd  ei 
fywyd  yn  boen,  a  marwolaeth  yn  ddychryn  iddo.  Gwellhaodd  o'r 
afiechyd  hwn  heb  brofi  iachâd  enaid.  Yn  lle  hyny,  ac  i'w  deimlad 
ef,  yr  oedd  euogrwydd,  anghrediniaeth,  gelyniaeth  at  Dduw,  a 
gwrthodiad  o'i  iachawdwriaeth,  megys  yn  gorfoleddu  arno.  Er 
hyn  oll,  yr  oedd  rhai  ysgrythyrau  yn  rhoddi  gradd  o  gynnah'aeth 
i'w  feddwl ;  megys  y  rhai  canlynol : — 'Pan  ddaeth  y  gorchymyn  vr 
adfywiodd  pechod,  a  minnau  a  íûm  farw.'  'A'r  gorchymvn  vr 
hwn  ydoedd  i  fywyd,  hwnw  a  gaed  i  mi  i  farwolaeth.'  'Fel  y  cauer 
pob  genau,  ac  y  byddo  yr  hoU  fyd  dan  farn  Duw.'  Meddyliai  y 
gallai  fod  ystyr  ymadroddion  fel  hyn  yn  cael  eu  gwirio  vnddo 
yntau  drwy  y  pethau  chwerwon  a  brofid  ganddo. 

Wedi  bod  ar  ol  hyn,  am  rai  wythnosau,  yn  rhodio  yn  alarus  a 
phruddaidd,  heb  fwynhau  tangnefedd  yr  efengyl,  ac  yn  teimlo 
fel  pe  buasai  yr  eglwys  a'r  byd— ie,  fel  pe  buasai  hyd  yn  oed 
nefoedd  a  daear — mewn  cynghrair  â'u  gilydd  na  roddent  ddim 
cysur  iddo,  dechreuodd  pethau  yn  raddol  droi  ychydig  o  ran  eu 
hagwedd  yn  ei  deimlad.  Gwelodd  yr  Arglwydd  yn  dda  roddi  ei 
law  arno  eilwaith  yn  fuan  wedi  hyny,  trwy  ei  ddwyn  dan  dwymvn 
drom.  ;;Dygodd  hyn  ef,  am  y  pryd,  o  ran  ei  deimlad,  i  byrth  angau. 


48  COFIANT  Y  PARCH.    THOMAS   JONES. 

Pan  yn  ngafael  yr  afiechyd,  ac  yn  Uawn  o  ddychryn,  daeth  y  geiriaii 
canlj'nol  gyda  goleuni  a  gryni  nellduol,  i'w  feddwl : — 'Canys  os 
pan  oeddym  yn  elynion,  y'n  heddychwyd  â  Duw  trwy  farwolaeth 
ei  Fab  ef'  Wrth  fyfyrio  ar  y  geiriau,  raeddyliodd  íel  hyn: — 'Yn 
sicr,  er  i  mi  feddwl  nad  oedd  un  gair  o  fewn  y  Beibl  a  ddygai 
i'm  henaid  i  nac  ymwared  na  chysur,  etto  y  mae  hwn  yn  rhoi  sail 
o  obaith  i  minnau.  Gan  fod  'gelynion'  wedi  cael  eu  heddychu  â 
Duw  y  mae  lle  i  minnau  gael  fy  achub.  Nid  wyf  ddim  yn 
rhagor  nag  un  o'r  cyfryw,  er  fy  mod  yn  dduaf  un  ag  sy'n  bossibl 
ei  fod  tu  yma  i  ufFern.' 

Yn  y  modd  hwn  codwyd  ei  enaid,  fel  y  tybiai,  megys  o  ddaear- 
dŷ  dwfn.  Yn  lle  euogrwydd  ac  ofn,  a  chynnhyrfiadau  blin  ei  lygr- 
edigaethau,  dechreiiodd  brofi  meddyliau  tyner  am  Dduw.  Yr 
oedd  cysur  gobeithiol,  bellach,  yn  Uifo  i'w  enaid.  Cafodd  ryw 
radd  o  nerth  i  gredu,  yn  wyneb  ei  drueni  mawr,  medd  efe,  fod 
'  marwolaeth  y  groes,'  'marwplaeth  Mab  Duw,'  yn  llawn  ddigon 
rhinweddol  i'w  achub,  a'i  achub  yn  gyfiawn — îe,  i'w  waredu  am 
byth  oddi  wrth  bechod  a  digofaint.  Er  y  dwymyn  a'r  afiechyd 
corphorol,  ac  er  yr  holl  drallod  meddyliol  oedd  yn  sarnu  ei  enaid 
cythryblus,  gallasai  yntau  bellach  ddywedyd,  fel  y  Salmydd,  gyda 
hyder  a  gorfoledd — 'Ti  yw  fy  nghysur  yn  íy  nghystudd;  canys  dy 
air  di  a'm  bywhaodd  i.' 

Oud  nid  oedd  i  gael  mwynhau  cysur  a  llawenydd  ^m  hir.  Wedi 
bod  am  amryw  ddyddiau,  megys  wyneb-yn-wyneb  âg  angau  yn  ei 
glefyd,  ac  etto  ei  enaid  yn  ymlynu  yn  obeithlawn  wrth  Grist,  a'r 
iachawdwriaeth  sydd  ynddo,  dechreuodd  wellhau  o'i  afiechyd. 
Ond,  er  ei  ofid,  tywyllodd  ei  feddwl,  a'i  gysur  a  giliodd.  Ofnau  ae 
ammheuon  a  ddaethant  arno.  Ofnai  nad  oedd  y  profiad  a  gawsai 
pan  yn  ei  afiechyd  ond  twyll  a  siomedigaeth.  Er  hyn  oll,  yr  oed 
llef  hiraethlawn  yn  cael  ei  chadw  yn  ei  enaid  am  iachawd- 
wriaeth  ei  Dduw. 

Un  diwrnod,  pan  yn  dechreu  cryfhau,  aeth  allan  i  rodio  am 
ychydig  ar  hyd  y  meusydd  tua  Pen  Uchaf.  Myfyriai  ar  ei  gyfiwr, 
a  gwir  ddymunai  adnabod  y  sail  y.gallai  ei  enaid  gwan,  terfysglyd, 
bwyso  arni.  Dymunai  yn  daer  am  gael  ei  sefydlu  ar  y  Graig. 
Deuai  y  geiriau  canlynol,  ac  eraiU  cyffelyb,  i'w  feddwl : — '  Wedi 
iddo  wneuthur  heddwch  trwy  waed  ei  groes  ef.'  '  A  hwy  wedi  eu 
cyfiawnhau  yn  rhad  trwy  ei  ras  ef,  trwy  y  prynedigaeth  sydd  yn 
Nghrist  lesu.'  Gyda  y  geiriau  hyn,  llewyrchodd  goleuni  mawr 
i'w  íeddwl.  Gwelai  fod  yn  Nghrist  yn  unig  gyfiawnder  cwbl 
berffaith  yn  cael  ei  gynnyg,  a'i  roddi  yn  gwbl  râd,  i  wneuthur  y 

fath  bechadur  ag  ef  yn  ddifeius  ger  bron  Duw.  Ar  hyn,  dy- 
chwelodd  yn  ol  i'r  tŷ,  ac  i'w  ystafell,  mewn  syndod  a  llawenydd 
mawr.  Yn  y  fan,  agorodd  y  Beibl,  gyda'r  bwriad  o  ddarllen  cyíran 
o  hono :  a'r  geiriau  y  disgynodd  ei  lygaid  gyntaf  arnynt  oedd  y 
rhai  hyn: — 'Ni  Iwydda  un  ofiferyn  a  lunier  i'th  erbyn;  a  thi  a 
wnei  yn  euog  bob  tafod  a  gyfodo  i'th  erbyn  mewn  barn.  Dyma 
etifeddiaeth  gweision  yr  Arglwydd,  a'u  cyfiawnder  hwy  sydd 
oddi  wrthyf  fi,  medd  yr  Arglwydd.'  Am  ei  brofiad  o  gynnwys  y 
geiriau  hyn,  efe  a  ddywed  : — 

'  Nid  oeddwn  am  ddefnyddio  geiriau  y  Beibl  mewn  fíbrdd  ofer- 
goelus;  ond  yr  oedd  mater  y  testyu  hwn  yn  ddigon  genyf,  a'i 
adsain  yn  llenwi  fy  enaid.  Fy  nghalon  a  ëangwyd,  a  chefais  brofi 
peth  o  '  orfoledd  3T  iachawdwriaeth.'  Syrthiais  ger  bron  yr 
Arglwydd,  gan  ddymuno  diolch  iddo ;  a  dywedais  fy  mod  yn 
anturio  yn  hyderus  fy  oU  i  dragwyddoldeb  ar  gyfiawnder  yr 
Emmanuel,  'Duw  gyda  ni;'  gau  ddymuno  gras  i'w  ddyrchafu 
mewn  calon  a  buchedd,  a  rhodio  yn  ol  ei  gynghor  tra  y  byddwn 
yn  y  byd.' 

Dyma  ei  hanes  yn  ystod  misoedd  haf  1779,  pan  yr  oedd  efe 
rhwng  tair  a  phedair-ar-hugain  oed.  Am  dalm  o  amser  Avedi  iddo 
fwynhau  y  cysuron  a'r  llawenydd  a  ddisgrifiwyd  yma,  cafodd  ei 
feddwl,  nid  yn  unig  ei  gadw  yn  effro,  ond  hefyd  cafodd  fwynhau 
heddwch  a  rhyddid  ysbrydol.  Yr  ydym  yn  casglu  fod  y  'saith 
mlynedd  o  dywyllwch,'  yn  ystod  pa  rai  y  dirdjmid  ei  enaid  tyner 
gan  argyhoeddiadau  o  bechod,  yn  ei  euogrwydd  a'i  fryntni,  ac  y 
gofidid  ef  wrth  syllu  ar  'bla  ei  galon,'  bellach  yn  tynu  at  eu  terfyn. 
Mae'n  amlwg  ei  fod  o'r  diwedd  yn  cael  ei  raddol  symmud  oddi 
wrth  Sinai  i  Galfaria — oddi  wrth  Moses  at  Grist.  Yr  oedd  y 
'  Dyddanydd  arall,'  yn  lle  aros  gydag  ef  yn  barhaus,  fel  yr  hwn  sydd 
'  yu  argyhoeddi  o  bechod,'  bellach  yn  troi  ato  fel  yr  hwn  sydd  '  yn 
argyhoeddi  o  gyfiawnder.'  Yn  awr,  yr  oedd  yn  cael  golygiadau  a 
blâs  ar  yr  Ysgrythyrau  Sanctaidd  na  wyddai  efe  yn  flaenorol  am 
danynt;  ac  yn  cael  'cysur  boddlonawl,'  medd  efe,  wrth  fyfyrio  ar 
ryfeddodau  y  prynedigaeth.  Yr  oedd  y  cysur  hwn  yn  mynych 
lifo  i'w  enaid.  Etto,  pan  gollai  y  profiadau  melus  a  chj'surlawn, 
byddai  nid  yn  unig  yn  drallodus,  ond  hefyd  yn  dra  thueddol  i 
syrthio  i  ammheuaeth  am  y  cwbl  a  brofasai  o'r  blaen.  Pan  ddelid 
ef  gan  ammheuaeth  felly,  cai  drachefn  ymweliad  cynnorthwyol,  i'w 
godi  o  hono,  drwy  foddion  gras;  a  rhoddai  hyny  ddyddanwch  mawr 
iddo.  Bu  y  geiriau  hyny,  '  Cyfammod  fy  hedd  ni  syfl,'  yn  dra 
effeithiol  ar  un   adeg,  y  pryd  hwu,  i  chwalu  ofnau  ac  ammheuon 

trymion  o'i  feddwl,  ac  i'w  lanw  â  gorfoledd,  a  diolchgarwch.  Y 
mae  yn  disgrifio  ei  fwynhâd  ysbrydol  ar  yr  adeg  hon  yn  y  geiriau 
canlynol : — '  Mewn  gair,  yr  oedd  rhy wbeth  o  ogoniant,  sicrwydd,  ac 
addasrwydd  yr  addewidion,  ynghyd  â'm  hawl  innau  ynddynt,  yn 
cael,  dybygwn,  eu  cyd-selio  ar  fy  ysbryd.  Yr  oedd  addewidion 
T)mv,  a  thr^'sorau  grasol  ei  gyfammod,  yn  rhy  anhawdd  i  mi  eu 
gwrthod.  Er  fy  anghrediniaeth  cryf  a  graddol,  yr  oedd  yn  rhy 
anhawdd  i  mi  anghredu.' 

Y  mae  yn  amlwg  ei  fod,  bellach,  wedi  dyfod  i  dir  gwahanol  iawn 
i'r  hwn  y  buasai  ynddo  gynt,  o  ran  ei  brofiad  crefyddol.  Nid  yn 
unig  yr  oedd  wedi  ymddyrchafu  yn  rhy  uchel  i  gael  hyd  yn  oed  ei 
hudo  i  gyflawni  troseddau  cyhoeddus,  fel  a  Avelsom  oedd  yn  ei 
flino  pan  yn  fachgen ;  ond  yr  oedd  hefyd,  erbyn  hyn,  i  raddau 
mawr,  wedi  gadael  o'i  ôl  dir  yr  ofnau  a'r  ammheuon,  yr  argyhoedd  - 
iadau  llymion  o  bechod,  y  teimlad  llethol  o  euogrwydd,  y  prudd- 
der  a'r  galar  ysbryd  wrth  fyfyrio  ar  lygredd  ei  galon,  a'r  pang- 
feydd  o  anobaith,  ar  adegau,  a  rwygent  ei  enaid.  Ar  Grist  yr 
oedd  efe  bellach  yn  edrych ;  y  prynedigaeth  oedd  ynddo  ef  o  hyny 
allan  oedd  testyn  ei  fyfyrdod  a'i  obaith.  Mwynhaodd  flâs  ar  yr 
Ysgrythyrau  oedd  yn  ddyeithr  iddo  o'r  blaen;  ac  yr  oedd  cyfam- 
mod  Duw,  a'r  gobaith  ei  fod  yntau  wedi  gwneuthur  cyfammod  â 
Duw;  ac  addewidion  Duw,  a'i  hawl  yntau  ynddynt,  bellach  yn  cael 
eu  defnyddio  ganddo  fel  cysuron  penaf  ei  enaid.  Yn  lle  '  ysbryd 
caethiwed/  yr  hwn  oedd  yn  peri  ofn,  yr  oedd  efe  bellach  yn  de- 
chreu  cael  ei  lanw  âg  'ysbryd  mabwysiad,'  trwy  yr  hwn  y  de- 
chreuai  lefain  '  Abba,  Dad.' 

Yn  niwedd  y  bennod  o'r  blaen,  ni  a'i  gadawsom  ef  wedi  ymuno 
âg  eglwys  Dduw  yn  fachgen  ieuangc,  rhwng  un  a  dwy  ar  bymtheg 
oed.  Yn  niwedd  y  bennod  hon,  yr  ydym  yn  cael  ei  adael  mewn 
tir  uwch  o  lawer,  o  ran  ei  brofiad  crefyddol,  na  phan  y  daeth  i'r 
eglwys.  Nid  oedd  ond  ofnau  ac  ammheuon  yn  beichio  ei  enaid 
y  pryd  hwnw  ;  ond  erbyn  hyn,  yr  oedd  llawenydd  a  gorfoledd  yn 
'  mynych  lifo '  i'w  ysbryd.  Yr  oedd  y  '  saith  mlynedd,'  yn  ystod 
pa  rai  nis  gallai  efe  gymmaint  ag  edrych  ar  ei  '  Iyfrau  ysgol,'  na 
mwynhau  bron  ddim  cysuron  daearol,  o'r  diwedd  yn  nesau  at  eu 
terfyniad.  Tynwyd  y  bachgen  dwy  ar  bymtheg  oed  trwy  brofiad- 
au  hynod  a  dyfnion,  cyn  iddo  lawn  gyrhaedd  pedair  ar  hugain  oed. 
Dîau  y  gwelai  Ysbryd  Duw  fod  y  driniaeth  ysbrydol  hon  yn  ang- 
enrheidiol  iddo.  Fel  pawb  sydd  i  gyflawni  gwaith  mawr  gyda'r 
efengyl,  yr  oedd  yn  rhaid  iddo  wrth  y  blynyddoedd  hyn.  Ond 
bellach,  ar  eu  terfyn,  yr  oedd  raewn  goleuni  siriol,  o'i  gymmharu 

â'r  tywyllwch  arswydlawn  yr  oedd  ynddo  ar  eu  dechreu.  Gallasai 
yntau,  bellach,  fel  ei  gyfaiU  mynwesol,  y  Parch.  Thomas  Charles, 
o'r  Bala,  ddywedyd  ar  derfyn  y  '  saith  mlynedd,'  fel  y  dywedodd 
Mr.  Charles  pan  ddygwyd  ef  i  fwynhâd  o  heddwch  a  thangnefedd 
yr  efengyl : — 

'  Ciliodd  daear,  aeth  o'r  golwg, 

Nef  a  ymagorai'n  amlwg  ; 

Sain  angylaidd  oedd  i'm  clustiau, 

Adsain  nefol  bêr  ganiadau.' 

Yn  ystod  misoedd  meithion,  a  dyddiau  blinion  y  saith  mlynedd 
hynod  iawn  y  buom  yn  sôn  am  danynt,  a'r  rhai  y  bydd  pawb 
meddylgar,  ag  sydd  yn  gwybod  rhywbeth  am  ffordd  Duw  o  barotoi 
dynion  i'w  waith  yn  y  byd,  yn  barod  i  gydnabod  mai  blynyddoedd 
tra  phwysig  oeddynt  yn  y  parotoad  a  fu  ar  Thomas  Jones  i'r  gwaith 
mawr  oedd  gan  Dduw  ar  ei  gyfer  yn  ystod  ei  oes — ond  yn  ystod 
y  saith  mlynedd  hyny,  gallem  feddwl  mai  y  cwestiynau  oedd  yn 
llenwi  ei  enaid  dwys  a  chythryblus  oedd  y  rhai  y  mae  efe  yn  eii 
gofyn  yn  un  o'i  bennillion  goreu  : — 

'  A  oes  gobaith  am  achubiaeth  ? 
*  'Oes  maddeuant  am  bob  bai  ? 

A  oes  hedd  a  meddyginiaeth  ? 
A  oes  Ceidwad  i'r  fath  rai  f 

Ond  tua  diwedd  'y  saith  mlynedd' — ac  felly,  rywbryd  tua  diwedd 
y  flwyddyn  1779,  neu  ddechreu  1780,  pan  3^r  oedd  yn  agos  i  bedair 
ar  hugain  oed — efe  a  glywodd  attebiad  pur  glir  a  diammwys  i'w 
gwestiynau  difrifol  uchod  : — 

'  Oes,'  medd  Duw,  o'r  nef  yn  eglur — 

'  Mi  ddarperais  aberth  llawn  ; 
Y  mae  hedd,  a  gras,  a  chysur, 
Geny'n  rhoddion  parod  iawn.' 
Trwy  yr  argyhoeddiadau  mawrion  a  dyfnion  a  brofwyd  ganddo 
yn  ystod  y  blynyddoedd  a  fu  genym  yn  awr  dan  sylw,  cymmhwys- 
wyd  ef  gan  Ysbryd  yr  Arglwydd  ar  gyfer  gwaith  pwysig  blynydd- 
oedd  dyfodol  ei  oes. 

Yn  niwedd  un  o'r  llyfrau  goreu  a  ysgrifenwyd  ganddo  yn  ystod 
ei  fywyd — sef,  Ymddiddanion  ar  Brynedigaeth — ceir  yr  hymnau 
canlynol.  Yr  ydym  yn  cael  ein  tueddu  i'w  gosod  i  mewn  yn  y  fan 
hon,  am  nas  gallwn  feddwl  am  ddim  sydd  yn  well  dangosiad  o'i 
brofiad  yn  ystod  y  blynyddoedd  a  fu  genym  yn  awr  dan  sylw,  ac 
am  nas  gwj'ddom  am  ddim  a  rydd  well  mynegiad  o'r  profiad  hwnw. 
Nid  ydym  yn  gwybod  pa  bryd  y  cyfansoddodd  efe  hwynt.  Yr 
ydym  braidd  yn  tueddu  i  feddwl  mai  tua'r  adeg  hon  y  gwnaeth 

efe  hyny ;  ac  os  ydym  yn  methu,  y  mae  yn  sicr  mai  yr  argyhoedd- 
iad  a'r  profiad  dwfn  a  dwys  y  d^^gwyd  ef  drwyddynt  tua'r  adeg 
hon  sydd  yn  cael  eu  mynegu  ganddo  yn  yr  hymnau.  Yr  un 
teimladau  enaid  a  chalon  ag  a  welsom  yn  y  dyfyniadau  a  rodd- 
asom  o'i  Hunan-gofiant,  sydd  yn  cael  eu  tywallt  allau  ganddo 
yn  yr  hymnau  canlynol.  Rhoddwn  hwynt  yma  yu  gwbl  fel  y 
maent  yn  niwcdd  ei  Ymddiddanion  ar  Brynedigaeth : — llyfr  a 
gyhoeddodd  bron  yn  niwedd  ei  oes : — 

HYMN    I. 
'  Cyffes  a  Pheoffes  yr  Afeadlawn. 

'  Myfi,  myfì  y w'r  un 

Afradlawn,  hyll  ei  lun, 
Fu'n  gwrthod  hedd, 

Da  haeledd  Duw  ei  hun. 

Myfi  fu'n  dewis  pleser  brau, 

0  fiaen  y  gwleddoedd  sy'n  parhau  ; 

Er  hyn,  daeth  im'  newyddion, 

1  drechu'r  galon  gau. 

Am  noddfa  clywais  lef, 

0  uchder  llys  y  nef,  ^ 

Yn  tìoedd  ar  led, 
'  Mae  nodded  gan  Dduw  nef  ; 
Ei  wiwhiwn,  rashiwn  Fab  a  roes, 

1  oddef  angeu  ar  y  groes ; 

Maddeuant  sydd  i'r  duaf, 
Trwy  ddyfnaf,  lawnaf  loes.' 

Wel,  minnau,  yn  fy  ngwaed, 
A  gwympaf  wrth  ei  draed, 

Yn  wael  fy  llun, 
A  gwaethaf  un  a  gaed  ; 
Ei  lef  yw  '  Deuwch,'  ac  nid  '  Dôs ' — 
Nid  '  Ewch  i'r  ddofn  ufíernol  ífos  !' 

Mi  lefaf  am  ei  gymmod, 
A'i  'nabod,  cyn  y  nos. 

Mae  gwerth  ei  aberth  ef 
Yn  drymach  yn  y  nef, 

Na'm  beiau  i  gj^l, 
Er  maint  eu  llid  a'u  llef  : 
Mawr  iawn  yw  drwg  fy  mhechod  câa  • 
Er  hyn  mae  rhinwedd  afon  gras, 

Yn  dwyn  maddeuant  cyhoedd 
I  luoedd  daear  lâs. 

At  lesu'r  wyf  am  fíbi, 
Efe,  yn  rhad,  sj^'n  rhoi 
Hedd  fel  y  môr, 

Cyn  cau  y  ddôr,  a'i  gloi  ; 

Ei  waed,  mae  'ii  uchel  iawn  ei  lef, 

Ei  fraich,  mae  'n  ddwyiol,  grasol,  gref  ; 

I  etifeddion  distryw, 
Achubwr  ydyw  ef ! 


HYMN    II. 

CYFfES,  &G. 

Mae  gweision  gan  fy  Nhad, 
Yn  cael  digonedd  riiad, 

A  minnau  'n  syn, 
Gan  newyn,  yn  ddi-wâd  : 
Cyfodi  wnaf  ;  af  ato  efi; 
Ac  arno  mi  gyfoda'm  llef  ; 

Pwy  ŵyr  na  chaf  achubiaeth, 
O'i  iachawdwriaeth  grcf. 

Yn  ngwlad  y  cibau  câs, 
Ce's  glywed  llef,  o  ras, 

'  Bechadur,  ffo  ! 
At  Grist  ;  bydd  iddo'n  was ; 
Mae  ganddo  wledd  i'w  weision  gwael ; 
Mae  ganddo  wisg  a  thrysor  liael ; 

I  farw  paid  á  gorwedd  ; 
Ymgeledd  sydd  i'w  gael !' 

Trwy'r  Oen  fu  ar  y  bryn, 
Fe  genir  byth  am  hyn, 

Mae  gwisg  i'r  noeth, 
I'r  euog,  annoeth,  sj-n  ; 
Yn  lle  gŵg  Duw,  a'i  farnol  wŷs, 
Ce's  wisg  a  modrwy  am  fy  mŷs, 

A'r  pasgedigion  puraf, 
0  fewn  ei  lawnaf  lys. 


H  Y  M  N    III. 

Cyffes,  ikc. 
Myíi  yw  'r  un  a  fu 
Ar  drangc  gan  newyn  du, 

Yn  mysg  y  lîbl, 
A'r  traws  elyuol  lu  ; 
Myü  fu  'n  portlii  moch  yn  liir, 
Yn  chwennych  rhan  o'u  cibau'n  wir, 

Ac,  eiddo'm  Tad  dan  wario, 
Yn  tàrio  yn  eu  tir. 

Ond  yn  yr  ardal  gâs, 
Daeth  rhad  newyddion  gras, 
Am  wledd  lôr  liael, 

Nes  blysiais  gael  eu  blâs  ; 
Prysuraf  bellach  gyda'r  11  u 
Sy'n  ceisio  gwleddoedd  lesu  cu  ; 

Prysuro  wnaf,  dan  erfyn, 
O  dir  y  newyn  du. 

Wel,  bellach,  tua  gwlad, 
Althŷ  fy  Nefol  Dad, 

Yr  wyf  am  droi ; 
Nid  y  w  E'n  rhoi  nacâd  ; 
Yn  wár,  cyfFesaf  wrtho  ef, 
Mi  bechais,  do,  yn  erbyn  Nef  ; 

Ond  maddeu,  er  na  haeddais  ; 
Hyn  y  w  fy  llais  a'm  llef. 


HYMN    IV. 

Cyffes,  &c. 
Mae  'n  newydd  da  i  mi, 
Fod  gwaed  âg  uchel  gri, 

Yn  gryf  ei  hawl, 
Yn  llawn  ei  f reiniawl  fri  ; 

Trwy  'r  gwaed,  yn  rhad,  mae  'r  íFordd  yn  rhydd, 
At  orsedd  gras  ;  O  !  deíFro,  fíydd  ! 

A  dadleu  hwn  yn  gysson  ; 
Y  Ne   yn  foddlawn  fydd. 

0  !  rhyfedd  !  rhyfedd  ras  ! 
I'r  du  afradlawn,  câs  ! 

I'r  hyll  ei  hwyl, 
Heb  haeddu  gorchwyl  gwas  ! 
Dosturiol  Dad  !  mae'n  gwenu  hedd  ; 
Maddeuol  gariad  yn  ei  wedd  ! 

Mae  'n  rhoi  i'r  annheilyngaf 
Felusaf  lonaf  wledd  ! 

1  mi,  oedd  farw  'n  wir, 
Yn  mllellder  anial  dir, 

Ilhoes  laeth  a  mêl, 
Er  fy  ngwrthryfel  hir  : 
Mae  'n  gwisgo  'r  euog,  llyma'  gaed, 
Mae  'n  rhoi  esgidiau  am  ei  draed, 

Llawn  wledd,  a'r  gwisgoedd  goreu, 
O  wiw  rinweddau  ei  waed. 


HYMN     V. 

Cyffes,  &c. 
A  âf  fi  etto'n  ol, 
I  ddilyn  chwantau  ífol  1 
Rhagflaena,  Naf ! 

0  !  gwasgaf  i  dy  gôl  : 

Yn  mlaen,  yn  mlaen,  at  wleddoedd  nef, 

Gwir  faeth  ei  iachawdwriaeth  ef, 

Fu  'n  gwaedu  ar  Galfaria, 
Yn  drist  ei  lyma'  lef . 

Trwy  'r  Oen  a'i  farwol  gri, 
Mae  gwir  iachâd  i  mi, 

A  thrwy  ei  loes, 
Ar  groes,  ar  Galfari  : 
Ar  hon  '  Gorphenwyd '  oedd  ei  lef  ; 
Ar  hon  llonyddwyd  dig  y  nef  ; 
Ar  hon,  yn  ing  marwolaeth, 
Ca'dd  oruchafiaeth  gref. 

Rhyfeddu  byth  a  fydd, 

Hyd  faith  drag'wyddol  ddydd, 

Y  gras,  a'r  maeth, 
Sy'n  rhoi  y  caeth  yn  rhydd  ; 
Fe  brynai  'r  caethion  gwaela'u  gwedd  ; 
Traws  euog  lu,  i'w  dwyn  i  hedd  ; 

Mae  'n  galw  'r  af radlonaf, 
I'w  buraf  lawnaf  wledd. 

Er  mai  ein  hamcan  penaf  wrth  roddi  yr  hymnau  hyn  i  mewn 
yma  oedd  gadael  i  Mr.  Jones  drwyddynt  fynegu  ei  deimladau  cref- 
yddol  ei  hun ;  etto,  gall  y  darllenydd  fanteisio  arnynt,  gyda  hyny, 
er  dechreu  ymgydnabyddu  â'u  hawdwr  fel  bardd,  yn  gystal  ag  fel 
Cristion.  Y  mae  Hymn  VI.,  yr  hon  sydd  yn  dilyn  y  rhai  uchod, 
yn  traethu  ar  un  o  hoff  wirioneddau  yr  awdwr.  Ei  thestyn  ydyw, 
Mawredd  y  Prynwr,  a'i  Äberth — y  pwngc  y  mae  Mr.  Jones  wedi 
bod  yn  traethu  yn  alluog  a  goleu  arno  yn  ei  lyfr  lle  y  ceir  yr 
hymnau ;  sef,  Ymddiddanion  ar  Brynedigaeth.  Cawn  roi  yr 
hymn  hono  i  mewn  pan  ddelom  i  sôn  am  olygiadau  yr  awdwr  ar 
yr  lawn  a'r  Prynedigaeth.  Gobeithiwn  y  bydd  yr  hymnau  a  rodd- 
asom  ger  bron  yn  bresennol  yn  gymmhorth  i'r  darllenydd  i  ífurfio 
rhyw  ddrychfeddwl  am  brofiad  dwfn  a  dwys  eu  hawdwr  ar  yr  adeg 
y  dygwyd  ef  gan  yr  Ysbryd  Glan,  am  y  tro  cyntaf,  i  olwg  gwledd- 
oedd  tŷ  ei  Dad,  ac  i  feddiant  a  mwynhad  o  '  anchwiliadwy  olud 
Crist.'  Dyma  yr  adeg  yr  oedd  sylfeini  ei  ddefnyddioldeb  mawr 
dyfodol,  fel  pregethwr  ac  fel  awdwr,  yn  cael  eu  gosod  i  lawr.  Dyma 
y  pryd  y  '  dadguddiwyd  Crist '  ynddo  ef  ei  hun,  fel  y  pregethai  efe 
ef  yn  mhlith  ei  gydgenedl  yn  ystod  blynyddoedd  dyfodol  ei  oea 
Yn  y  Crist  a'r  Groes  a  ddadguddiwyd  iddo  y  pryd  hwn,  yr  ym- 
ffrostiodd  efe  dros  weddill  ei  ddyddiau. 


PENNOD     III. 


BLYNYDDOEDD   Y   CYMMHELLION   I   BREGETHU. 
1779—1783. 

Ei  brofiacl  a'i  wybodaeth  grefyddol — Cyssondeb  ei  brofiFes — Bwriad  i  fyned  i'r 
ystâd  briodasol  yn  cael  ei  lethii — Gwendid  corphorol— '  Y  march  bychan ' — 
Cymmhellion  i  bregethu — Yntau  yn  eu  gwrthwj'nebu — '  Ymweliad  o  eiddo'r 
fall ' — Buddugoliaeth  ar  ammheuon— Ei  efrydiau  yu  yr  Ysgrythyrau — Y  cj'm- 
mhellion  i  bregethu  ctto— Yn  cael  ei  daraw  â  thwymyn — Y  cymmhellion  i 
bregethu  yn  cryfhau — Twymyn  drom  arall — Addunedu  dechreu  pregethu — 
Ofnau  ac  ammheuon — Myned  i  Gymdeithasfa  y  Bala — John  Pierce  yn  gyfrwng 
dyddanwch  iddo — Mewn  *  môr  o  ofidiau'  etto — Y  meddwl  am  fyned  i'r  weinid- 
ogaetli  yn  Eglwys  Loegr  j'n  ymosod  arno — Y^mgynghori  â'r  Gymdeithasfa  ar  yr 
achos — Cael  ei  annog  yno  i  hyny — Breuddwyd  dychrynllyd — Dechreu  afiechyd 
hir-barhaol — Trallod,  fel  'poen  yr  ysbrydion  yn  ngharchar ' — Jonah  yn  cael  ei 
fwrw  ganddo  i'r  môr — Cynnyg  arall  i  wellhau  ei  sefyllfa  yn  y  byd — Arteithiau 
ei  ddolur — Ei  ymostyngiad  hollol  i  ewyllys  Duw — Yr  ymladd  â'r  cymmhellion  i 
bregethu  yn  darfod — Yn  dechreu  pregethu — Ei  bregeth  gyntaf  yn  Nghaerwys 
— Y  gwahaniaeth  rhwng  y  dyddiau  hyny  a'r  dyddiau  hyn. 

Bellach,  yr  ydym  wedi  dilyn  haues  Thomas  Jones  hyd  nes  ydyw 
efe  yn  agos  i  bedair  blwydd  ar  hugain  oed ;  sef,  hyd  tua  diwedd 
y  flwyddyn  1779.  Erbyn  hyn,  yr  oedd  wedi  cyrhaedd  y  tir  yr 
amcanwyd  ei  ddangos  yn  y  bennod  o'r  blaen,  o  ran  dwysder  a 
dyfnder  argyhoeddiad  a  phrofiad  crefyddol;  ac  y  mae  yn  gwbl  ddi- 
ammheuol  fod  ei  fwynhâd  o  Air  ac  addewidion  Duw  ar  yr  adeg 
hon  yn  fawr,  ac  yn  felus  iawn.  '  Fy  nghalon  a  ëangwyd,'  ebe  efe, 
'  a  chefais  brofi  peth  o  orfoledd  yr  iachawdwriaeth.'  Credwn  ei 
fod  megys  yn  hen  mewn  profiad,  pryd  nad  oedd  ond  dyn  ieuangc 
mewn  dyddiau.  Yr  oedd  erbyn  hyn,  hefyd,  wedi  cyrhaedd  gwy- 
bodaeth  ëang,  a  helaeth,  a  manwl  o  gynnwysiad  cyffredinol  Gair 
Duw,  a'i  adnodau  yn  gwbl  at  ei  alwad  a'i  wasanaeth  ;  a  hyny, 
cofierj  heb  nemawr  ddim  o  gynnorthwyon  y  dyddiau  presennol  i 
hyny.  Nid  oedd  Ysgolion  Sabbothol  etto  yn  y  wlad;  ac  yr  oedd 
amddifadrwydd  gresynus  o  fanteision  i  ddyn  ieuangc  i  enniU  gwy- 
bodaeth  Ysgrythyrol.  Er  hyn  oU,  yr  oedd  efe  wedi  dyfod  yn  gyd- 
nabyddus  iawn  â  chynnwys  y  Beibl,  drwy  ymdrech  bersonol  yn 

iinig,  yn  gystal  ag  wedi  darllcn  nifer  fawr  o  lyfrau  crefyddol  eraill ; 
ac  yr  oedd  rhanau  dyfnaf  a  mwyaf  efengylaidd  y  Gyfrol  Ddwyfol 
yn  gweinyddu  yrageledd,  a  chysur,  a  gorfoledd  mawr  i'w  enaid. 
Chwennychai  eiriau  Duw  '  yn  fwy  na'i  ymborth  angenrheidiol.' 

Yn  ystod  y  blynyddoedd  íu  genym  dan  sylw,  fel  y  crybwyllw^^d 
eisoes,  cyfiawnai  orchwylion  cyffredin  mab  amaethwr  yn  ei  gartref. 
Y  mae  yr  un  peth  i'w  ddyweyd  am  y  blynyddoedd  jsydd  yn  dyfod 
yn  bresennol  dan  sylw,  sef,  o  1779  i  1783.  Heb  law  y  gorchwyl- 
ion  amaethyddol  hyny,  y  mae'n  bwysig  i  ni  gofio  ei  fod  hefyd  yn 
treulio  llawer  o  amser  i  ddarllen  llyírau  crefyddol,  ac  i  ymborthi 
yn  ddyfal  ar  eu  cynnwysiad.  Daw  i'r  golwg  yn  ei  hanes,  cyn  y 
byddwn  wedi  ei  ddüyn  ond  am  ychydig  Üynyddoedd  dros  y  cyfnod 
sydd  genym  yn  bresennol'dan  sylw,  fod  yn  rhaid  ei  íod  wedi  llenwi 
yr  adeg  yr  oedd  gartref  yn  gweithio  ar  y  fferm,  bob  egwyl  a 
gaffai,  i  gy foethogi  ei  feddwl  â  gwybodaeth  Ysgrythyrol  a  duw- 
inyddol ;  ac  er  nad  oes  genym  hanes  na  thystiolaeth  bendant  ar 
hyn,  nis  gellir  rhoddi  cyfrif  am  y  cyfansoddiadau  gorchestol  a 
ddaethant  oddi  wrth  ei  ysgrifell  yn  fuan  ar  ol  hyn,  heb  gredu  ei 
fod  yn  ymboeni  yn  ddyfal  yn  y  Gair  a'r  athrawiaeth. 

Yr  ydym  hefyd  i  gofio  ei  fod,  yr  holl  flynyddoedd  hyn,  yn  aelod 
cysson  a  ffyddlawn  yn  eglwys  fechan  y  Methodistiaid  Calfinaidd 
yn  Nghaerwys.  D'iau  y  dilynai  yr  holl  gyfarfodydd  crefyddol  a 
gynnelid  yno.  Ac  elai  yntau^  fel  pawb  yn  y  dyddiau  hyny  ag 
oeddynt  wedi  ymimo  â'r  Methodistiaid,  i  bell  ac  agos  i  wrandaw 
pregethau — gan  ddilyn  y  pregethwr  yn  fynych  o  fan  i  fan  am 
ddyddiau  olynol,  hyd  nes  yr  elai  yn  gwbl  allan  o'u  cyrhaedd.  Y 
mae  amryw  awgrymiadau,  yn  gystal  a  llawer  o  ffeithiau,  yn  cael 
eu  crybwyll  ganddo  ef  ei  hun,  sydd  yn  cadarnhau  y  sylwadau  hyn. 
Gair  yr  Arglwydd  oedd  werthfawr  iddo  yn  y  dyddiau  hyny. 

Yr  ydym  yn  galw  y  cyfnod  sydd  genym  yn  awr  dan  ein  sylw, 
sef,  1779 — 1783,  yn  '  flynyddoedd  y  cymmhellion  i  bregethu,'  am 
mai  hyn  sydd  yn  rhoddi  iddo  ei  brif  nodwedd.  Y  cymmhellion 
hyn  sydd  yn  rhoddi  arbonigrwydd  i'r  cyínod  hwn  o'i  oes.  Hyn 
sydd  yn  ei  wahaniaethu  oddi  wrth  bob  cyfnod  arall  o'i  hanes. 
Ond  nid  hyn  yn  unig  sydd  yn  creu  hanes  iddo  yn  y  blynyddoedd 
dan  sylw.  Y  mae  amryw  bethau  eraill  ag  y  dylid  eu  hadrodd  cyn 
y  byddis  yn  cael  golwg,  dim  tebyg  i  gyflawn,  arno  yn  ystod  y 
blynyddoedd  hyn. 

Ymddengys  mai  tua  diwedd  y  flwyddyn  1779,  neu  ddechreu 
1780,  y  dechreuodd  yn  gyntaf  goledd  y  meddwl  am  '  newid  ei  gyf- 
Iwr  yn  y  byd,'  fel  y  geilw  ef  [y  bwriad  o  fyned  i'r  ystâd  briodasol. 

Yr  oedd  efe,  felly,  pan  ddechreuodd  ogwyddo  yn  y  cyfeiriad  hwn, 
tua  phedair  ar  hugain  mlwydd  oed.  Yn  ystod  y  blynyddoedd 
blaenorol,  y  '  saith  mlynedd  tywyll/  nid  oedd  wedi  gallu  cynnwys, 
medd  eíe,  un  meddwl  am  hyn.  Yr  oedd  y  '  caethiwed  ysbrydol,' 
a  deimlai  yn  gwasgu  ar  ei  enaid,  yn  ei  gadw  yn  gwbl  rhag  dim 
tueddiadau  o'r  fath.  '  Ceisiwch  yn  gyntaf  deyrnas  Dduw,'  a  geir- 
iau  cyffelyb,  oedd  uchaf  yn  ei  feddwl  a'i  deimlad  ef  yn  ystod  y 
blynyddoedd  a  aeth  heibio.  Ond  rywbryd  tua  blynyddoedd  1780 
a  1781,  y  mae  yn  ymddangos  fod  y  bwriad  o  fyned  i'r  ystâd  briod- 
asol  wedi  cael  rhyw  fesur  o'i  sylw.  Yr  oedd  hyn  ar  y  pryd  yn  un 
o'r  ystyriaethau,  meddai,  a  gadwent  ei  feddwl  yn  effro  i  bwysig- 
rwydd  bywyd  dyn  ar  y  ddaear,  ac  i'w  rwymedigaeth  i  drefnu  a 
chynllunio  ei  fywyd  yn  y  fath  fodd  ag  y  gallo  ddisgwyl  bod  yn 
fwyaf  dedwydd  ei  hun,  ac  ar  yr  un  pryd  yn  fwyaf  defnyddiol  i'w 
gyd-ddynion,  a  gwasanaethgar  i  deyrnas  Dduw  ar  y  ddaear.  Y 
mae  yn  amlwg  mai  mewn  goleuni  fel  hyn,  ac  oddi  ar  gymmhellion 
fel  hyn,  y  coleddai  efe  fwriad  am  fyned  i'r  ystâd  briodasol.  Am 
fod  hyn  yn  cael  lle  yn  ei  feddwl,  yn  gystal  a  phethau  eraiU  tua  yr 
un  amsor,  yr  oedd  ganddo,  medd  efe,  '  neges  at  orsedd  trugaredd.' 
Ymgynghorai  â'r  Arglwydd  yn  ddwys  a  difrifol  er  cael  goleuni  ac 
arweiniad.  Ond  cafodd  allan,  drwy  ryw  foddion  neu  gilydd,  nad 
oedd  ei  feddyliau  a'i  fwriadau  ef  ddim  yn  cydredeg  â  meddyliau 
a  bwriadau  Duw  gyda  golwg  arno.  Tueddai  efe  i  ymlwybro  un 
ffordd,  tra  yr  arweinid  ef  gan  Dduw  ffordd  arall.  Ac  hyd  y 
gwyddom,  rhoddodd  ei  fwriad  i  fyned  i'r  ystâd  briodasol  heibio  yn 
gwbl  ar  y  pryd ;  neu,  o  leiaf,  ní  chymmerodd  hyn}^  le  am  flynydd- 
oedd  ar  ol  1780  neu  1781.     '  Nid  eiddo  gŵr  ei  ffordd.' 

Peth  arall  a  gaffai  gryn  lawer  o  sylw  ganddo,  ac  a  barai  gryn 
bryder  a  gofid  iddo,  yn  ystod  yr  adeg  dan  sylw,  oedd  ei  wendicl 
corphorol.  Teimlai,  mae'n  ymddangos,  radd  pur  ddwys  o  boenau 
yn  aelodau  ei  gorph;  a  hyny,  hefyd,  gallwn  feddwl,  bron  yn  gys- 
son  a  pharhaus.  Yr  oedd  hon  yn  groes  drom,  medd  efe,  ar  ei  ys- 
gwyddau.  Heb  law  y  gofid  meddyliol  a  gaffai  oddi  wrth  yr  ystyr- 
iaeth  ei  fod  yn  magu  afiechyd  yn  ei  ieuengctid,  yr  oedd  y  boen 
corphorol  yn  ffynnonell  barhaus  o  flinder  a  gofid  iddo.  Teimlai 
oddi  wrth  hyn,  yn  enwedig  gan  ei  fod  yn  gorfcd  cyflawni  rhyw 
orchwylion  ar  dyddyn  ei  dad,  yn  y  Pen  Uchaf  Ac  ar  ol  gweithio 
felly  yn  ystod  y  dydd,  yr  oedd  ganddo  drachefn  i  gerdded  i  foddion 
crefyddol,  yn  fynych,  i  Gaerwys ;  heb  law  yr  elai  yn  aml  i  leoedd 
eraill  pellach.  Wrth  sylwi  arno  yr  adeg  hon,  a  gweled  ei  ymrodd- 
iad  di-ildio,  a'r  boen  gan  y  cryd-cymmalau,  a  phob  peth,  y  darfu 

i'w  dad  dosturio  wrtho,  a  phrynu  y  'march  dwy  bunt  a  deg  swUt' 
hwnw  y  soniasom  o'r  blaen  am  dano,  i  fod  iddo  at  ei  wasanaeth. 
Yr  oedd  yn  falch  o'i  galon  o  hono,  ac  yn  fwy  diolchgar  i'r  Ar- 
glwydd  am  dano,  raedd  efe,  nag  un  march  fu  ganddo  byth  wedi 
hyny,  er  iddo  gael  llawer  o  rai  mwy  Uuniaidd.  Bu  yn  wasanaeth- 
gar  iddo  am  gryn  nifer  o  flynyddoedd;  a  chariodd  ef  filoedd  o  fill- 
diroedd  ar  ei  deithiau,  ynglŷn  âg  amcanion  crefyddol.  Yr  oedd 
ganddo  adgofion  melus  iawn  am  y  '  march  bychan '  yn  mhen  blyn- 
yddoedd  lawer  ar  ol  i'r  creadur  farw:  bu  hwnw  iddo,  mae'n  amlwg, 
yn  gydymaith  dyddan. 

Ond  i  ddychwelyd.  Son  yr  oeddym  am  ei  wendid  corphorol. 
Ni  raid  i  ni  aros  yn  hir  gyda  hyn  yn  y  fan  hon,  gan  y  bydd  yu 
angenrheidiol  cyfeirio  yn  fynych  at  afiechyd  a  gwendid  ei  gorph 
wrth  ddilyn  ei  hanes  yn  mlaen  i'r  blynyddoedd  dyfodol ;  ac  yn 
wir,  am  ystod  holl  flynyddoedd  ei  einioes  yn  y  byd.  Cawn  yn 
íynych  a  pharhaus  achos  i  ryfeddu  pa  fodd  y  gallodd  un  a  ddiodd- 
efodd  gymmaint  o  boenau,  a  gwendid,  ac  afiechyd  yn  ei  gorph,  gyf- 
lawni  swm  mor  fawr  o  waith  meddwl — mewn  darllen,  ac  ysgriíenu, 
a  phregethu — heb  sôn  am  ei  holl  deithiau  blinderus  ynglŷn  â'i 
bregethu,  ac  â'r  cymdeithasfaoedd,  ac  â'r  hoU  gyfarfodydd  a  fyn- 
ychwyd  ganddo  drwy  ei  oes ;  a  hyny  oll  heb  gyfleusderau  teithio 
y  dyddiau  presennol.  Y  mae  efe  eisoes,  cyn  cyrhaedd  pump  neu 
chwech  ar  hugain  oed,  yn  gorfod  galw  yr  hyn  a  ddioddefai  yn  ei 
gorph — ac  yn  enwedig,  gallwn  feddwl  ar  hyn  o  bryd,  y  cryd-cym- 
malau — yn  '  swmbwl  yn  ei  gnawd.'  Teimlai  fod  sefyllfa  ei  iechyd 
yn  faich  oedd  yn  trymhau  arno.  Ond  teimlai,  ar  yr  un  pryd,  fod 
'  ei  ras  ef '  yn  ddigonol  i'w  gynnal  ac  i'w  gadw  ;  a  chafodd  radd  o 
nerth  i  ymfoddloni  i  drefn  ei  Dduw,  a'i  Dad,  gyda  golwg  arno. 

Ond  fel  y  sylwasom  eisoes,  yr  hyn  sydd  yn  rhoddi  eu  prif  nod- 
weddiad  i'r  blynyddoedd  hyn  o'i  hanes — diwedd  1779,  a'r  blyn- 
yddoedd  1780,  a  1781 — yw  y  cymmhellion  cryfion  a  deimlai  yn 
ei  feddwl  i  bregethu  yr  efengyl  i'w  gyd-ddynion  a'i  gydgenedl. 
'  Cymmheìliad  neu  ogwyddiad  i  ddyweyd  gair  dros  yr  Arglwydd 
wrth  fy  nghydgreaduriaid '  y  geilw  efe  yr  hyn  a  deimlai.  Yr 
oedd  rhyw  raddau  o'r  cymmhellion  hyn  wedi  bod  yn  ei  ddilyn,  ar 
amserau,  yn  ystod  y  blynyddoedd  blaenorol,  '  blynyddoedd  y  ty- 
wyllwch  a'r  caethiwed,'  fel  y  geilw  y  rhai  a  flaenorodd  haf  1779. 
Ond  erbyn  diwedd  y  flwyddyn  hono,  ac  yn  ystod  y  ddwy  ddil}Tiol, 
sef,  1780  a  1781,  yr  oedd  y  cymmhelliad  i  bregethu  gydag  ef  yn 
Iwy  mynych,  ac  hefyd  yn  íwy  ei  rym.  Erbyn  hyn,  byddai  ambell 
waith  yn  gorfod  meddwl,  '  Rhaid  i  mi  fyned  at  y  gwaith  mawr 

hwnw.'  Yn  w}- neb  meddwl  fel  hyn,  ei  ymwared  oedd,  '  bwrw  ei 
faich  ar  yr  Arglwydd.'  Ac  wrth  wneuthur  hyny,  caffai  brofiad  o 
ddaioni  yr  Arglwydd  mewn  llawer  cyfyngder  a  dyryswch,  heb  law 
ei  nerthu  yn  wyneb  ei  bryder  yughylch  ymgymmeryd  â'r  gwaith 
mawr  o  bregethu  yr  efengyl. 

Ar  rai  adegau,  gwrthwynebai  yn  hollol  y  gogwyddiad  a  deimlai 
i  bregethu.  Ar  yr  adegau  hyny,  cyfriíai  y  teimlad  yn  ffrwyth 
balchder  ac  ynfydrwydd  ei  galon.  Ac  elai  hyd  yn  oed  mor  bell, 
yn  ei  ymdrech  i'w  orchfygu,  fel  ag  i  weddio  yn  daer  am  gael  gwar- 
edigaeth  oddi  wrtho.  Ond  ar  adegau  eraill,  ammheuai  ei  ym- 
ddygiad  tuag  at  y  gogwyddiad  si  deimlai ;  a'r  prydiau  hyny,  dy- 
muuai  am  i'r  Arglwydd  ei  oleuo  a'i  gyfarwyddo  yn  mhellach  yn 
yr  achos.  Ofnai,  drwy  y  cwbl,  nad  oedd  ganddo  gymmhwysderau 
i'r  gorchwyl — o  ran  profiad,  na  doniau.  Nid  oedd  yn  teimlo  grym 
i  fyned  yn  ei  gylch,  medd  efe,  '  mwy  nag  i  godi  mynydd.' 

Yn  ystod  yr  adeg  yr  oedd  yn  pryderu  ynghylch  '  newid  ei  sef- 
yllfa  yn  y  b^^d,'  a'r  anesmwythder  oedd  ynddo  mewn  perthynas  i 
sefyllfa  ei  iechyd,  ac  yn  enwedig  pan  yr  oedd  yn  teimlo  cymmhell- 
ion  cryfion  i  ddechreu  pregethu,  ac  yn  ceisio,  mewn  gweddiau  ac 
ymbiliau  taerion,  am  oleuni  a  chyfarwyddyd  gan  yr  Arglwydd  yn 
yr  achos,  ymddengys  iddo  gyíarfod  â'r  hyn  a  ystyriai  yn  '  brofed- 
igaeth  chwerw  iawn '  arall.  Dy wed  am  dani  fod  yn  debygol  mai 
'  eiddo'r  fall '  ydoedd.  Ond  ni  chafodd  hi  fod  yn  hir  ei  pharhâd. 
Gwell  iddo  gael  adrodd  ei  hanes  yn  gwbl  yn  ei  eiriau  ei  hun : — 

'Pan  oeddwn  wedi  colli  y  mwynhâd  cysurus  a  fuasai  ambell 
waith  genyf,  a'm  meddwl  hefyd  wedi  ymlithro  i  ddiofalwch  a  chysg- 
adrwydd,  cetais  gyfarthiad  hyll  y  pryd  hwn  i'm  deffro — daeth  haid 
o  ammheuou  am  wirioneddau  gogoneddus  yr  efengyl  i  ddwys 
aflonyddu  íy  enaid,  nes  yr  ofnais  fy  mod  ar  gael  fy  llenwi  â'r  hoU 
gableddau  a  fuasent  megys  yn  gorfoledda  arnaf  amryw  flynyddau 
o'r  blaen.  Holiadau  fel  hyn  oedd  yn  cael  eu  cymmhell  arnaf: — Pa 
fodd  y  gall  dyn  euog  gael  ei  wneuthur  yn  wir  gyfiawn  trwy  gyf- 
iawnder  un  arall?  Pa  fodd  y  dichon  rhoddiad  un  i  farwolaeth 
ddwyn  bywyd,  a  bywyd  tragwyddol,  i  fyrddiynau  ?  Pa  fodd  y 
dichon  un  Person  fod  yn  Dduw  ac  yu  ddyn  ?  A  llawer  o'r  cyfíelyb. 
Bûm  yn  drallodus  gan  y  pethau  hyn  dros  rai  dyddiau  ;  ond  rhodd- 
odd  yr  Arglwydd  i  mi  rym  i  ymdrechu  âg  ef  ei  hun  yn  eu  hachos ; 
ac  fel  yr  oeddwn  ar  un  diwrnod  yn  tywallt  fy  nghŵyn  ger  ei  fron, 
cafodd  y  gair  hwnw  ei  gymmhwyso,  gyda  grym  neillduol,  at  fy 
meddwl : — '  Crist  gallu  Duw  a  doethineb  Duw.'  Buan  iawn  y  bu 
raid  i'm  hammheuon  ddistewi,  a  ffbi.     Cefais  olwg  gogoneddus  ar 

Barson  a  dioddefiadau  yr  Emnianuel,  nes  oedd  fy  enaid  yn  gorfol- 
eddu  ynddo,  gan  gydnabod  fod  yr  iachawdwriaeth  sydd  drwyddo 
yn  benaf  o  weithredoedd  Duw  hollalluog  a  holl  ddoeth,  ac  yn  rhoi 
y  sail  gadarnaf  o  obaith  a  chysur  i  bechadur.'. 

Cymmerodd  yr  hyn  a  adroddir  ganddo  yma  le  ar  ryw  ddyddiau 
yn  y  flwyddyn  1780,  neu  1781.  Ni  raid  ond  cyramharu  yr  am- 
mheuon  y  sonia  am  danynt  yn  y  dyfyniad  uchod  âg  ammheuon  a'i 
blinent  o  chwech  i  ddeng  mlynedd  yn  gynt,  am  y  rhai  yr  adrodd- 
asom  eisoes,  na  welir  fod  gwahaniaeth  dirfawr  rhyngddynt.  Nid 
ammheuon  '  am  Dduw  a  diafol,  nef  ac  uffern,'  pa  un  a  ydynt  yn 
bod  ai  peidio,  oedd  yn  ei  flino  erbyn  hyn  ;  ond  yn  hytrach,  yr  an- 
hawsderau  ag  sydd  yu  naturiol  yn  codi  yn  meddwl  pob  dyn  medd- 
ylgar.  Ac  heb  law  hyuy,  dylem  graffu  ar  wahaniaeth  pwysig 
arall :  pan  soniai  am  ei  ammheuon  ar  adegau  blaenorol,  addefai  eu 
bod,  o  leiaf  mewn  rhan,  yn  codi  o'i  ddyìnuniadau ;  tra  y  mae'n 
amlwg,  ar  yr  adeg  dan  sylw  yn  awr,  mai  anhawsderau  yn  codi  o 
ymdrech  y  deall  a'r  rheswm  i  ddirnad  ac  amgyffred  dirgeledig- 
aethau  mawrion  yr  Ymgnawdoliad  a'r  lawn,  a  gwirioneddau  mawr- 
ion  eraill,  a'i  taflodd  am  ychydig  ddyddiau  i'r  helbul  a  ddisgrifiwyd 
ganddo  yn  y  dyfyniad  a  roddasom  yn  bresennol.  Ansawdd  y  serch. 
a'r  gydwybod,  a'r  galon,  a  roddent  fod  i'w  ammheuon  unwaith  ; 
ond  bywiogrwydd  a  grym  deall  a  rheswm  sydd  wedi  ei  daflu  am 
ennyd  i'w  ddyryswch  presennol. 

Ond  buan  iawn,  y  mae'n  ymddangos,  y  cafodd  gwbl  ymwared  ; 
iiid,  mae'n  ddiammheu,  na  theimlai  ar  ol  hyn  anhawsderau  i  ddeall 
ac  amgyffred  gwirioneddau  dirgeledig  yr  efengyl ;  ond  am  y  teiml- 
ai  gwbl  barodrwydd  i  ymostwng,  yu  hollol  ac  ar  unwaith,  i  gredu 
yr  hyn  a  fárnai  oedd  yn  ddysgeidiaeth  eglur  a  diammheuol  Gair 
yr  Arglwydd.  Ymddengys  ddarfod  iddo,  ar  ol  cael  yr  oruchafiaeth 
a  nodwyd  genym  ar  ei  ammheuon,  gael  hyfrydwch  mawr  '  dros 
lawer  o  ddyddiau '  i  ddal  sylw  manwl  ar  y  modd  y  mae  yr  Hen 
Destament,  yn  ei  brophwydoliaethau  a'i  gysgodau,  yn  cyhoeddi  yr 
un  Crist  a'r  Testamcnt  Newydd  yn  ei  adroddiadau  eglur.  Mae'n 
debyg  ddarfod  iddo,  yn  ystod  yr  adeg  hon,  gymmeryd  pleser  mewn 
cymmharu  dysgeidiaeth  y  ddau  Destament  ar  wahanol  athraw- 
iaethau.  Bu  hyn  yn  'archwaeth  felus'  iddo,  ac  yn  'hyfrydwch 
mawr'  ganddo,  medd  efe,  am  amser  maith;  a  bod  'y  myfyrdodau 
a'r  golygiadau  hyn  '  wedi  bod  '  er  maeth  a  chryfhâd  '  i'w  enaid  dros 
lawer  o  ddyddiau.  Y  mae  yn  amlwg  oddi  wrth  hyn  mai  mewn 
efrydiau,  trwy  ddarllen  a  meddwl  llawer  yn  y  modd  hwn,  y  treul- 
iodd  efe  lawer  o  oriau  ac  o  ddyddiau,  yn  hwyr  ac  yn  foreu,yn  ystod 

y  blynyddoedd  yr  oedd  gartref  gyda  ei  dad  yn  Mhen  Uchaf,  a  hyny 
cyn  iddo  ddechreu  pregethu. 

Drwy  ystod  y  blynyddoedd  sydd  genym'dan  ein  sylw,  sef,  1780 
a  1781,  ynghyd  â  misoedd  cyntaf  y  flwyddyn  1782,  yr  oedd  y 
cymmhellion  i  bregethu  yn  ei  ddilyn  gyda  grym,  a  chyda  chysson- 
deb  oedd,  gallwn  feddwl,  bron  yn  ddi-ball.  Y  cymmhellion  i  breg- 
ethu  oedd  baich  ei  fyfyrdod,  a'i  bryder,  a'i  weddi  yn  ystod  yr  am- 
ser  hwn,  Bu  afiechyd  a'i  goddiweddodd  yn  nechreu  haf  1782  yn 
foddion  i  gryfhau  a  dwyseiddio  yn  fwy  fyth  ar  ei  feddwl  ei  rwym- 
edigaeth  i  ddechreu  pregethu.  Yr  oedd,  bellach,  dros  chwech  ar 
hugain  oed,  ac  yn  ddiau  yn  teimlo  fod  ei  flynyddoedd  yn  myned 
heibio,  ac  yntau  heb  roddi  ufudd-dod  i'r  cymmhelliad  mewnol 
dwfn  a  dwys  a  deimlai  i  ymgymmeryd  â  gwaith  y  weinidogaeth. 
Tra  yr  oedd  yn  yr  agwedd  hon  o  ran  ei  feddwl,  tarawyd  ef  gan 
dwymyn  drom,  neu  lycheden''  {fever)  arall;  yr  hyn  a'i  dygodd  etto, 
o  ran  ei  feddwl  a'i  deimlad  ei  hun,  o  leiaf,  i  byrth  marwolaeth. 
Nid  oedd  o  gwbl  yn  ofni  marw,  canys  teimlai  y  tro  hwn,  trwy 
ryw  lewyrchiad  grasol  ar  ei  enaid,  yn  dawel  a  hyderus  am  ei  gyflwr 
tragwyddol :  ac  etto,  yr  oedd  y  meddwl  am  waith  y  weinidogaeth 
yn  faich  nid  bychan  arno  yn  ystod  dyddiau  ei  gystudd.  Yr  oedd 
pwysigrwydd  pregetha  ynddo  ei  hun,  a'i  rwymedigaeth  yntau  i 
ymgymmeryd  âg  ef,  yn  cydwasgu  arno.  Penderfynodd,  ie,  addun- 
edodd,  os  estynai  Ehagluniaeth  rhyw  gymmaint  ar  ei  oes,  y  byddai 
raid  iddo  bregethu  Crist  i'w  gyd-bechaduriaid.  Er  hyn  oll,  teiml- 
ai  yn  dra  anghymmhwys  yn  mhob  ystyr  at  y  gwaith.  Ac  er  y 
penderfynu  a'r  addunedu  yn  yr  afiechyd,  bu  drachefn  am  bymtheng 
mis,  o  tua  Mai,  1782,  hyd  Awst  neu  Medi,  1783,  '  heb  fedru  rhoddi 
un  cynnyg  ar  ymafiyd  yn  y  gorchwyl.'  A  misoedd  gofidus  iawn  i'w 
deimlad,  medd  efe,  a  fu  amry w  o'r  '  pymtheg '  hyn. 

Yr  oedd  Cymdeithasfa  yn  cael  ei  chynnal  yn  y  Bala  yn  ystod  y 
Mehefin  canlynol — sef,  1782 — yn  fuan  iawn  ar  ol  iddo  ddechreu 
codi  allan  wedi  ei  afiechyd :  ac  er  ymdeimlo  yn  fawr  â'i  wendid 
corphorol,  penderfynodd  fyned  i'r  Bala  i'r  Gymdeithasfa.  Diau 
mai  hon  oedd  y  Gymdeithasfa  gyntaf  y  bu  ynddi  yn  y  Bala  Cy- 
chwynai  yno  dan  groes  drom  oddi  allan ;  sef,  gwrthwynebiad  oddi 
wrth  eraill,  ac  yn  arbenig  oddi  wrth  ei  dad,  mae'n  debygol,  iddo 
fyned  i'r  fath  leoedd  ;  ond  ei  drallod  a'i  ofid  penaf  ef  oedd,y  dyrys- 
wch  meddyliol  a'i  meddiannai  ynghylch  pregethu,  a  phethau  eraill 
oedd  megys  yn  ymgynnyg  o'i  flaen.  Pan  ar  y  ffordd  yn  myned  i'r 
Bala,  rhoddodd  yr  Arglwydd,  mewn  iawn  bryd,  atteg  gref  iddo 
"  Gair  Mr.  Jones  am  dwymyn  {feyer)  ydyw  '  llycheclen.' 

drwy  anfon  iddo  y  geiriau  hyny  o  eiddo  y  prophwyd  Esaiah : — 
'Arweiniaf  y  deilliaid  ar  hyd  ffbrdd  nid  adnabuant,'  &c.  Bu  y 
geiriau  hyn  yn  gordial  iddo  ar  lawer  adeg  ar  ol  y  pryd  hwn  am 
íiynyddoedd  lawer.  Yn  ystod  cyfarfodydd  y  Gymdeithasfa,  cafodd 
lawer  o  fwynhâd  ac  o  foddlonrwydd  i'w  feddwl.  Yr  oedd  John 
Pierce,  o  sir  Gaernarfon,  yr  hwn  a  ddechreuasai  bregethu  yn  Llan- 
geitho,  ac  a  symmudasai  erbyn  hyn  i  fy w  i  Llanidloes,  yn  pregethu 
yn  un  cyfarfod.  Yr  oedd  efe,  fel  y  mae'n  hysbys,  yn  bregethwr 
grymus  iawn  yn  ei  oes,  ac  yn  un  o'r  rhai  mwyaf  buddiol  a  medrus 
i  gynnal  cyfarfodydd  eglwysig.  Yr  oedd  yn  dra  darostyngedig  i 
dymmherau  isel  a  phruddglwyfus,  yn  enwedig  ar  adegau.  Ei  des- 
tyn  y  tro  hwn  yn  y  Bala  oedd  Exodus  iii.  3 ;  '  Y  berth  yn  Ilosgi, 
ac  heb  ei  difa.'  Bu  y  bregeth  hon  i  Mr.  Jones,  yn  yr  agwedd 
nieddwl  yr  oedd  efe  ynddi  ar  y  pryd,  yn  un  o'r  rhai  melusaf  a 
wrandawodd  yn  ei  oes.  Yr  ydym  braidd  yn  tueddu  i  ddyfalu 
fod  mesur  o  debygolrwydd  ac  o  gydnawsedd  rhwng  teimladau  a 
thymmherau  John  Pierce*  a'r  eiddo  Thomas  Jones;  a  hyny,  nid  ar 
yr  adeg  hon  yn  y  Bala  yn  unig,  ond  yn  fynych  neu  yn  gyífredin  yn 
ystod  eu  bywyd.  Yr  oedd  y  ddau  yn  liawn  o'r  difrifol  a'r  dwys,  ac 
hefyd  o  duedd  at  brudd-der  ac  iselder  ysbryd.  Dychwelodd  adref  o'r 
Gymdeithasfa,  pa  fodd  bynag,  yn  gysurus  iawn  o  ran  ei  feddwl,  ac 
yn  y  mwynhâd  o  fwy  o  iechyd  corphorol  nag  yr  oedd  yn  rhesymol 

"Cranwyd  Mr.  John  Pierce  yn  y  flwyddyn  1744,  yn  sir  Gaernarfon. 
Daeth  dan  argyhoeddiad  yn  lled  foreu  yn  ei  oes  ;  a  chan  nad  allai  gael, 
yn  ei  ardal  ei  hun,  yr  hyíForddiant  crefyddol  y  dyhëai  ei  enaid  am  dano, 
a  chan  ei  fod  mewn  cyfyngder  a  helbul  mawr  am  ei  gyflwr  rhyngddo  a 
Duw,  a  bron  gwallgofi  o'r  achos,  penderfynodd  fyned  i  Langeitho,  i 
gyfranogi  o  fanteision  crefyddol  y  Ue  hwnw.  Yno  y  dygwyd  ef  i 
oleuni  yr  efengyl ;  ac  yno  hefyd,  gan  iddo  fethu  gadael  y  lle  ar  gyfrif 
yr  hyfrydwch  a  gaftai  yn  ei  awyr  a'i  freintiau  crefyddol,  y  dechreuodd 
efo  bregethu.  Bu  yno  am  dymmor  lled  faith,  yn  yfed  o  ysbryd  y  di- 
wygiad,  dan  weinidogaeth  Eowland,  a'r  diwygwyr  eraill.  Dychwelodd 
eilwaith  am  dymmor  i'w  sir  enedigol ;  a  thrwy  ei  briodas,  symmudodd 
drachefn  i  Lanidloes,  lle  y  gorphenodd  ei  yrfa  ddaearol.  Yr  oedd  efe  yn 
un  o  bregethwyr  hynotaf  a  grymusaf  ei  oes,  meddir  ;  a  meddai  ddawn 
hynod  i  adeihidu  y  saint  yn  y  cyfarfodydd  eglwysig.  Nid  oedd  wedi 
cael  nemawr  ddim  manteision  addysg.  Etto,  dysgodd  Gymraeg  yn 
dda,  a  Saesneg  yn  weddoL  Bu  farw  yn  ei  gartref  yn  Llanidloes,  yn 
nghanol  ei  ddyddiau,  ar  Chwefror  Laf,  179.3,  pan  nad  oedd  ond  49aiii 
mlwydd  oed.  Llawer  o  bol)l  a  drodd  efe  at  yr  Arglwydd,  a  mynych  y 
gwnaeth  galonau  galarwyr  Seion  yn  llawen,  er  ei  holl  iselder  ysbryd 
a'i  bruddglwyfni  ei  hun.  Yr  oedd  yn  ei  fedd  er's  saith  mlynedd  pan 
ysgrifenai  Mr.  Jones  hanes  y  fend.ith  a  dderbyniasai  efe  drwy  ei  breg- 
eth  ar  '  y  bei'th  yn  llosgi '  yn  Sasiwn  y  Bala — yn  haf  1782. 

iddo  ei  ddisgwyl,  ar  ol  y  fath  daith,  tra  yr  oedd  ei  iechyd  mor 
fregus,  ac  yntau  newydd  fod  dan  lycheden  {fever)  drom  cyn  cy- 
chwyn  yuo. 

Cyn  diwedd  y  flwyddyn  hon,  1782,  tua  chalangauaf,  dechreuodd 
drachefn  syrthio  i  ryw  fôr  o  amryw  ofidiau.  Bydd  3'n  llawer  gwell 
dangosiad  o  hono  ef,  yn  gystal  ag  o'r  '  môr  o  ofidiau '  yr  oedd  yn- 
ddynt,  i  ni  adael  iddo  adrodd  yr  hanes  ei  hun,  yn  enwedig  gan 
mai  gofidiau  meddyliol,  yn  ei  enaid  pruddaidd  a  dwys  ef  ei  hun, 
oeddynt : — 

'  Yr  oedd  yr  Arglwydd  wedi  fy  rhybuddio,  tybygaf,  yn  mlaen 
llaw  am  danynt,  trwy  ryw  argraphiadau  dyfnion  ar  fy  meddyliau, 
ddydd  a  nos ;  y  rhai,  er  nad  oeddwn  yn  sicr-wybod  yr  achos  o  hon- 
ynt,  er  hyny,  oeddynt  yo  peri  i  mi  ddisgwyl  am  gyfnewidiadau 
chwerwon — am  angeu,  neu  ryw  groesau  trymion.  Yn  y  misoedd 
hyn,  yr  oedd  cyfyng-fyfyrdodau  ynghylch  pregethu  Gair  Duw  yn 
fy  nilyn  yn  barhaus.  Ar  y  naill  law,  yr  oedd  genyf  olwg  ogonedd- 
us  ar  y  gwaith,  fel  y  meddyliwn,  er  ei  fwyn  ei  hun  ;  yr  oedd  arnaf 
ofn  cuddio  fy  nhalent  fechan  yn  y  ddaear  ;  ac  yr  oeddwn  yn  medd- 
wl  hefyd  fod  achos  gogoniant  Duw  a  chyflwr  eneidiau  yn  gwasgu 
peth  arnaf.  O'r  ochr  arall,  yr  oeddwn  yn  ammheu  fyngalwad,  yn 
ofni  t\\'\\\  a  balchder  fy  nghalon,  ac  yn  gorfod  cywilyddio  wrth 
edrych  ar  íy  anghj^mmhwj'sder  i'r  gwaith  yn  mhob  ystyriaeth.  Yn 
yr  ymrysonfa  hon,  dechreuodd  y  meddyliau  am  fyned  yn  weinidog 
yn  Eglwys  Loegr  ail  fywiocau  ynof,  ar  ol  bod  yn  gladdedig,  fel  y 
tybiaswn,  er's  llawer  o  flynyddoedd.' 

Ymresymai  fel  hyn : — 1.  Os  oedd  yr  Arglwydd  yn  ei  alw  i 
bregethu,  ei  fod  yn  debyg  o  fod  yn  Ilai  anaddas  yn  Eglwys  Loegr 
nag  yn  mysg  y  Methodistiaid ;  o  herwydd  ei  wylder,  a'r  hyn  a  ys- 
tyriai  yn  ddiff^-g  dawn  ymadrodd.  2.  Meddyliai  hefyd  fod  mwy  o 
angen  am  weinidogaeth  efifro  a  grymus  yn  yr  Eglwys  Sefydledig; 
am  na  ddeuai  Ilawer  o'i  phobl,  y  rhai  oeddynt  yn  Ilawn  tywyllwch 
a  rhagfarn,  i  wrandaw  gweinidogaeth  felly  yn  mysg  yr  Ymneill- 
duwyr.  3.  Cafodd  hefyd  annogaeth  i  gymmerj'd  y  cwrs  hwnw  gan 
weinidog  duwiol,  neu  ddau.  4.  Pan  oedd  felly  yn  petruso  rhwng 
myned  i'r  weinidogaeth  yn  yr  Eglwys  Wladol,  a  rhy w  gynnyg  arall 
a  wneid  iddo,  cafodd  ei  ogwyddo  yn  fwy  i  ddewis  y  cyntaf,  am  fod 
cynnorthwy,  a  fuasai  yn  debyg  o  ddwyn  hyny  i  ben,  yn  dyfod  i'r 
golwg.  Credai  nad  oedd  y  parch  neu  yr  elw  daearol  yn  pwyso 
ond  ychydig  iawn,  os  dim,  yn  ei  feddwl,  i'w  ogwyddo  y  naill  fíbrdd 
na'r  Uall.  Ac,  yn  wir,  rhydd  iawn  oedd  efe  bob  amser  oddi  wrth 
swvn  hunan-Ies. 

Er  hyn  oll,  yr  oedd  yn  methu  dyfod  i  unrhyw  benderfyniad  ter- 
fynol  yn  yr  achos.  Rhyngddo  ef  a'r  Arglwydd,  yn  ei  weddíau,  yr 
oedd  yn  gyfyng  a  thywyll  arno.  Nid  oedd  yn  gallu  cyrhaedd  un- 
rhyw  foddlonrwydd  i'w  feddwl  pa  fodd  i  fyned  yn  mlaen  ;  yr  oedd 
mewn  ammheuaeth  ac  ofn  gwastadol  rhag  na  byddai  yr  Arglwydd 
gydag  ef,  os  cymmerai  efe  y  Uwybr  y  gogwyddai  iddo.  Yr  oedd 
hyn  yn  peri  ei  fod  fel  un  wedi  soddi  i  ddwfn  drallod.  Parhaodd 
mewn  teimladau  felly  am  amryw  ddyddiau,  os  nad  rhai  wythnosau, 
tua  diwedd  y  fiwyddyn  1782.  Yn  ei  gyfÿngder,  ymgynghorodd 
â'i  frodyr  Methodistaidd  mewn  Cymdeithasfa  Chwarterol,  Y  mae 
yn  anhawdd,  os  nad  yn  ammhossibl,  erbyn  hyn,  gwybod  yn  mha  le, 
nac  ar  ba  ddyddiau,  yn  hollol  y  cynnaliwyd  y  Gymdeithasfa  houo. 
Y  cwbl  a  wyddis  ydyw,  iddi  gael  ei  chynnal  yn  Ngogledd  Cymru, 
yn  ystod  mis  Tachwedd  neu  Ragfyr,  3782.  Nis  gellir  bod  yu 
sicr,  chwaith,  pwy  oedd  y  prif  bersonau,  fel  arweinwyr,  oeddynt  yn 
bresennol  yn  y  Gymdeithasfa.  Nid  oedd  y  Methodistiaid,  hyd 
yn  mhell  ar  ol  yr  adeg  hon,  wedi  dechreu  cadw  ond  ychydig,  ac  yn 
fynych  dim  o  gwbl,  fel  cofnodion  o'u  cymdeithasfaoedd.  Y  prif 
bersonau  a  fyddent  yn  bresennol  yn  y  cymdeithasfaoedd  yn  y 
Gogledd  yn  ystod  yr  adeg  dan  sylw  oedd  Mr.  John  Evans,  o'r 
Bala ;  Mr.  Robert  Jones,  Rhoslan  ;  Mr.  Thomas  Fonlkes,  o'r  Bala  ; 
Mr.  Charies  Marc,  o  Leyn ;  Mr.  John  Pierce,  Llanidloes ;  Dafydd 
Jones,  Adwy'r  Clawdd;  Thomas  Evans,  o'r  Waenfawr;  ac  Edward 
Parry,  Bryn  Bugad,  &c.  Ond  byddai  un  neu  ddau,  ac  weithiau 
ragor,  o'r  gweinidogion  o  Eglwys  Loegr  yn  y  Deheudir,  oedd  wedi 
dyfod  at  y  Methodistiaid  oddi  wrth  yr  eglwys  hono,  yn  breseunol 
bron  yn  mhob  Cymdeithasfa  yn  y  Gogledd  yr  adeg  hon,  megys  y 
Parch.  Daniel  Rowland,  ac  eraill.  Fe  goíir  nad  oedd  Mr.  Charles 
etto  wedi  ymuno  â'r  Methodistiaid,  gan  na  wnaeth  hyny  hyd  1785. 
Nid  oedd  un  gweinidog  ordeiniedig  perthynol  i'r  cyfimdeb  yn  y 
Gogledd  ar  yr  adeg  hon.  Pa  fodd  bynag,  pan  ymgynghorodd  Mr. 
Thomas  Jones  â'r  Gymdeithasfa  gyda  golwg  ar  y  priodoldeb  iddo 
fyned  i'r  weinidogaeth  yn  Eglwys  Loegr,  ni  chafodd  ddim  gwrth- 
wynebiad — ond  yn  hytrach  annogaeth  i  gymmeryd  y  llwybr  hwn  i 
wasanaethu  ei  Dduw,  os  dyna  oedd  ei  dueddiad.  Mae'n  ammhos- 
sibl  deall  ystyr  y  cynghor  a  gafodd,  a'r  rheswm  am  ei  roddi  y  pryd 
hwnw,  heb  gymmeryd  sylw  manwl  o'r  arngylchiadau  dan  ba  rai  y 
rhoddwyd  ef.  A  rhaid  cymmeryd  sylw  manwl  o  sefyllfa  Mr.  Jones 
hefyd,  yn  gystal  ag  o  amgylchiadau  y  Corph,  ar  yr  adeg  y  rhodd- 
wyd  yr  annogaeth,  neu  y  caniatâd  uchod,  iddo. 

Ond  methai  a  phenderfynu  pa  beth  i'w  wneyd,  er  cael  y  rhyddid, 

ac  hyd  yu  oed  y  cymiiihelliad,  a  nodwyd.  Parhau  i  betruso  yr 
oedd  efe,  hyd  ddiwedd  y  Üwyddyn,  a  dechreu  yr  un  ddilyuol.  Yr 
oedd  yn  gallu  gweddio,  ac  erfyn  am  i'r  Arglwydd  ei  gyfarwyddo; 
a  pharai  ei  fod  yn  cael  nerth  i  hyn  gysur  mawr  i'w  feddwl.  Da 
iawn  gauddo  yr  adeg  hou,  fel  ar  adegau  blaeuorol  a  dilynol,  oedd 
cofio  yr  addewid : — 'Arweiniaf  y  deilliaid  ar  hyd  ffordd  nid  adna- 
buant,'  &c.     Dadleuai  hon  yn  daer  o  tìaen  yr  orsedd  rasol. 

Pa  fodd  byuag,  arweiniwyd  ef  o'r  diwedd  drwy  amgylchiadau  a"i 
galluogodd  i  ddyfod  allan  o'r  cyfyng-gynghor  a'r  benbleth  yr  oedd 
ynddi.  A  chan  ein  bod  yn  ystyried  y  mater  yn  un  o  bwys,  yr  ydym 
yu  barnu  nas  gallwn  wueyd  tegwch  àg  ef  hcb  adrodd  yu  lled  tanwl 
hanes  y  modd  y  penderfynwyd  }t  achos  yn  ei  feddwl.  Dylai  gael 
gwneyd  hyuy  yn  beuaf  yu  ei  eiriau  ei  hun,  gan  mai  efe  yu  uuig  a 
wyddai  haues  yr  ymrysonfa,  a'i  therfyniad  yn  y  modd  y  gwuaed. 

Yn  mis  lonawr,  1783,  yr  oedd  wedi  myned  oddi  cartref,  naill  ai 
i  ymgyughori  neu  i  drefnu,  gyda  golwg  ar  ei  fynediad  i'r  weinidog- 
aeth  yn  Eglwys  Loegr.  Yr  oedd  pob  peth  oddi  allan  ar  y  pryd  yn 
ymddaugos  yn  debyg  o  fod  yn  hwylus  i'r  amcan  ;  ond  yr  oedd 
helbul  a  phetrusder  mawr  yu  aros  o'i  flaen  ef  ei  hun.  Tra  yn  yr 
agwedd  meddwl  hwn.  darfu  iddo,  un  noswaith,  freuddwydio  breu- 
ddwyd  ;  ac  fel  hyn  yr  adroddir  y  breuddwyd  ganddo : — 

'Gwelwn  fy  hun  yn  eistedd  mewn  tŷ,  gydag  amryw  eraill:  clywu 
guro  wrth  y  drws ;  a  phan  agorwyd,  daeth  i  mewn  farch  o  liw 
gwelw-las,  ac  ar  ei  ol  daeth  ei  farchogwr  hefyd,  â  gwn  yn  ei  law ; 
daeth  yn  ebrwydd  hyd  ataf  fi,  ac  annelodd  à'i  ddryll  at  fy  nwyfron. 
Ar  hyn,  deffroais  yn  frawychus ;  ond  cyu  hir,  mi  a  huuais  drachefn. 
Yna,  gwelwu  fy  hun  mewu  tŷ  fel  o'r  bhien ;  a  daeth  ataf  ẁr  à 
chauddo  ddau  bistol,  un  yu  mhob  llaw,  ac  a'u  hannelodd  ataf  ar 
iinwaith,  yr  hyn  a'm  deffrodd  mewn  braw  eilwaith.  Meddyliais 
yn  ebrwydd,  fel  yr  wyf  yn  meddwl  hyd  heddyw  ' — ddeunaw  mlyn- 
edd  yu  ddiweddarach — '  er  mor  ddi-sylwedd  ydyw  llawer  o  freu- 
ddwydion,  etto  fod  rhywbeth  o  law  yr  Arglwydd  yn  y  rhai  hyn,  ac 
a,  srrthiais  i'w  dohouirli.  Oddi  wrth  v  cyntaf,  dechreuais  feddwl, 
wrth  gofio  am  y  march  g-.velw-lâs  yn  Dad.  vi.  8.,  fod  angau,  neu 
ddwys  fygythiad  o  hono,  yn  agos  ataf.  Oddi  wrth  y  llall,  heb  law 
cadaruhàd  o'r  cyntaf,  meddyliais  y  gallwn  fod  yn  cael  (y  rhybuddio 
ara  ddwy  brofedigaeth  oedd  yn,  neu  ar,  ymosod  arnaf  Pa  fodd 
bynag,  fel  hyn  y  bu.  O'r  noswaith  hono  dechreuodd  afiechyd  fagu 
ynof;  y  mae  heb  fy  ugadael  hyd  yu  hyn '  (yn  mis  Rhagfyr,  1800 
yn  mhen  yn  agos  i  ddeuuaw  mlynedd),  '  ac  nid  oes  argoel  y  sym- 
mudir  ef  y  tu  yma  i'r  bedd.' 

Dyna  ddechreuad  yr  afìechyd  y  dioddefodd  oddi  wrtho,  i  raddau 
mwy  neu  lai,  ar  wahanol  adegau,  am  tuag  ugain  mlynedd,  ac  na 
chafodd  gwbl  wellhâd  oddi  wrth  ei  effeithiau  am  weddill  ei  oes. 
Aeth  i'r  gwely  yn  oer  a  rhynllyd.  Yr  oedd  hwnw  yn  ysgafn  o 
ddillad,  a'r  tywydd  yn  oer,  ac  ni  chynnhesodd  yn  dda  drwy  y  nos. 
Bu  yn  y  lle  yr  aethai  iddo,  pa  le  bynag  oedd  hwnw  (nid  yw  efe  yn 
ein  hysbysu),  am  dridiau  yn  mhellach.  Ond  ni  wyddis  ddim  pa 
oleuni  neu  pa  rwyddineb  a  gafodd  ynglŷn  â'r  mater  a'i  dygasai 
yno;  sef,  cael  myned  i'r  weinidogaeth  yn  yr  Eglwys  Sefydledig. 
Ond  y  mae  yn  amlwg  nad  oedd  dim  terf^'nol  wedi  ei  benderfynu. 

Daeth  adref  i  Ben  Uchaf  Yr  oedd  ei  faich  o  bryder  a  phen- 
bleth,  ynglŷn  â  myned  i  geisio  urddau  esgobol  yn  myned  yn 
drymach,  drymach,  ar  hyá  yr  wythnos  ar  ol  iddo  ddyfod  adref 
Yr  oedd  yn  cael  cymmhorth  i  weddîo  yn  ddyfal  am  oleuni  ac  ar- 
weiniad.  Dymunai  am  i'r  Arglwydd  roddi  nerth  iddo  i  fyned  yn 
mlaen,  neu  ynte  ei  ragflaenu  a'i  droi  yn  ol,  fel  y  gwelai  efe  ei  hun 
yn  dda.  Hyn  oedd  ei  erfyniadau  ar  hyd  yr  wythnos ;  ac  ym- 
ddengys  ei  fod  yn  credu  fod  Duw  wedi  ei  atteb — ond  ei  atteb  'trwy 
bethau  ofnadwy  yn  ei  gyfiawnder.'  Nid  gwiw  ceisio  disgrifio  yr 
•attebiad  a  gafodd  i'w  weddíau  ond  yn  ei  eiriau  ef  ei  hun : — 

' Ar  yr  wythfed  dydd  wedi  fy  nyfod  adref,  wrth  weled  fy  aficchyd 
yn  parhau,  a  phrofi  y  fath  gwmrawl  tew  rhyngof  â  wyneb  cysurol 
yr  Arglwydd,  syrthiodd  arnaf  yn  drallod  mor  ddwys  fel  na  fedraf 
ei  ddarlunio.  Pan  na  fedrwn  sefyll  ar  fy  nhraed  yn  hwy,  nac 
yn  ngŵydd  neb  dynion,  ymlusgais  im'  hystafell,  a  syrthiais  ar  y 
gwely,  lle  y  bum  dros  rai  oriau  mewn  cyflwr,  o  ran  teimlad  fy 
meddwl,  na  ddymunwn  fod  un  creadur  yn  ei  gyffelyb.  Yr  oedd  y 
fath  deimlad  o  absennoldeb  Duw  ar  fy  enaid  nes  oeddwn  yn 
meddwl  fod  rhyw  ran  o  boen  yr  ysbrydion  yn  ngharchar  amaf. 
.  .  .  .  Ond  yr  ymwared  a  gefais  oedd  hyn : — Meddyliais  o'r 
diwedd  yn  hollol  mai  o  blegid  y  bwriad  oedd  genyf  (sef,  myned 
yn  weinidog  yn  Eglwys  Loegr),  yr  oedd  g^g  yr  Arglwydd  fel  hyn 
arnaf,  a'r  ystorm  yn  y  modd  hwn  wedi  codi  i'm  herbyn  ;  ac  yna, 
ymroddais  i  fwrw  fy  Jonah  dros  y  bwrdd.  Gwnaethum  hyny 
hefyd ;  a'r  ystorm  a  aeth  yn  dawel.  Cefais  brofi  ychydig  gysur  a 
rhyddhâd  o'm  baich  trwm.  Felly,  cyn  hir,  mi  a  gyfodais  i  fyny, 
gan  Iwyr  fwriadu  na  lettywn  feddwl  mwyach  am  y  fath  beth,  a 
chan  ymroddi  i  oddef  pa  groesau  bynag  a  ddeuai  i'm  rhan  o'r 
achos.' 

Y  mae,  bellach,  erbyn  tua  diwedd  lonawr,  1783,  wedi  pender- 
fynu  'am  byth'  na  chais  efe  mwyach  le  yn  y  weinido2^aoth  yü 

Eglwys  Loegr,  a  hyny  ar  ol  bod  '  yn  gyfyng  arno  o'r  ddeutii '  yn 
y  mater  am  amryw  wythnosau,  neu  rhwng  dau  fis  a  thri — o 
Taehwedd,  1782,  hyd  yn  agos  i  ddiwedd  lonawr,  1783.  Fe  gofir 
ei  fod  crbyn  hyn  bron  a  chyrhaedd,  os  nad  wedi  llawn  gyrhaedd, 
ei  saith  mlwydd  ar  hugain  oed.  Am  yr  ychydig  wythnosau  hyn 
yn  unig  y  bu  efe  yn  coledd  y  gogwyddiad  i  fyned  yn  weinidog  i'r 
Eglwys  Sefydledig,  hyd  y  gallwn  ni  ddeall,  ar  ol  iddo  ddyfod  i 
oedran  gŵr,  er  i  hyny  fod  yn  hofran  yn  mysg  ei  feddyliau  pan 
oedd  yn  fachgen  o  bump  i  bymtheg  oed,  yn  ol  awgryraiadau  a 
chyfeiriadau  a  roddid  iddo  gan  ei  rîeni. 

Yn  ystod  misoedd  y  gwanwyn,  1783,  yr  oedd  câr  agos  iddo, 
wrth  weled  na  fynai  fod  yn  weinidog  yn  yr  Eglwys  Sefydledig,  yn 
cynnyg  ei  roddi  mewn  sefyllfa  dda  i  gael  bywoliaeth  mewn  rhyw 
ffordd  arall.  Ymgynghorodd  yntau  â'r  Arglwydd  yn  y  mater — 
taenodd  ef  ger  ei  fron ;  ac  er  iddo  ar  y  cyntaf  deimlo  peth  tuedd- 
iad  i  dderbyn  cynnyg  ei  gâr.  etto,  wrth  ystyried  ei  fod  yn  dra 
thebyg  i  gynnygiad  a  gawsai  rai  blynyddoedd  yn  gynt,  yr  hwn  a 
wrthodasai  am  nad  oedd  llawn  ryddid  crefyddol  yngiŷn  âg  ef, 
cafodd  ei  ogwyddo  i  wrthod  y  cynnyg  hwn  hefÿd,  ar  ol  y  Uall ;  a 
hyny  a  wnaeth.  Dewisai  adíyd  pobl  Dduw  yn  fwy  na  holl  fwyn- 
iant  y  byd  presennol. 

Yn  ystod  y  misoedd  hyn  hefyd,  dioddefodd  yn  ddirfawr  gan 
afiechyd.  Yr  oedd  yr  oerfel  a  gawsai  pan  oddi  cartref  y  noson  y 
cyfeiriwyd  ati  yn  ddiweddar  wedi  cymmeryd  gafael  gadarn  a  pher- 
yglus  yn  ei  gyfansoddiad.  Yn  mhen  ychydig  ddyddiau,  yu  wir,  ar 
ol  dychwelyd  adref,  meddyliai  fod  ynddo  arwyddion  amlwg  o  ddar- 
fodedigaeth.  Yr  oedd  angeu,  medd  efe,  megys  yn  syllu  yn  ei 
Avyneb ;  ac  yntau  yn  anfoddlawn,  y  tro  hwn,  i'w  groesawu.  Ac  o 
ran  ei  gyflwr  ysbrydol,  teimlai  ei  hun  fel  dyn  wedi  ei  ysigo  yn  ei 
holl  esgyrn.  Er  hyny,  mewn  gweddi,  ac  mewn  moddion  eraill  o 
ras,  caffai  beth  cynnaliaeth  a  chysur  i'w  enaid.  Dyma  yr  adeg  y 
dechreuodd  arteithiau  trymion  'y  gareg'  ymosod  arno.  Bu  hyn 
yn  swmbwl  difrifol  yn  ei  gyfansoddiad  am  flynyddoedd.  '  Yr  oedd 
dolur  y  gareg  yn  fy  mlino,'  meddai,  '  er  Awst,  1783  ;'  a  dioddefodd 
anfanteision,  a  phoenau,  a  gwendidau  drwyddo,  i  ryw  raddau,  holl 
ddyddiau  ei  einioes,  er  iddo,  ar  ddau  achlysur,  fel  y  cawn  weled, 
gael  ymwared  mawr  drwy  Iaw-(eddygiaeth.  '  Etto,  wedi'r  cwbl,' 
medd  efe  wrthym  ar  yr  adeg  hon,  'ni  adawodd  yr  Arglwydd  mo 
'nof ;  a  gallaf  ddywedyd  chwaneg,  mynodd  dori  fy  ngafael,  mewn 
rhyw  fesur,  o'm  henw,  o'm  ewyllys  fy  hunan,  ac  o'm  bywyd.  Gall- 
aswn,  gyda  gradd  o  ryddid   boddlonus,  ddywedyd,  '  Gwneler  dy 

ewyllys  ar  y  ddaear,  raegys  y  mae  yn  y  nefoedd/  a  hod  yn  ivell 
genyý  gael  fy  malurio  i'r  ijridd  na  bod  yn  y  cyflwr  uchaf  ar  y  j 
dclaear  yn  groes  i  feddwl  fy  Nuw,  ac  heb  ei  gymdeithas.'  Y 
fath  eiriau  cryfion,  a'r  fath  deimlad  uchel !  Yn  enwedig  felly  pan 
gofiom  raai  dyn  ieuangc,  saith  ar  hugain  oed,  sydd  yn  dadgan  ei 
deimladau  ynddynt.  Aralwg  yw  ei  fod,  erbyn  hyn,  yn  gwbl 
hydrin  yn  llaw  ei  Dduw. 

Yn  uiwedd  Awst,  neu  ddecbreu  Medi  y  flwj^ddyn  hon  [1783]  y 
dechreuodd  bregethu  gyda'r  Methodistiaid.  Tua'r  adeg  y  de- 
chreuodd,  nid  oedd  cymraaint  o  bryder  a  thrallod  yn  ei  feddwl 
ynghylch  yr  achos  ag  a  fuasai  arferol  o  fod  ar  lawer  adeg,  a  braidd 
bob  amser  er's  blynyddoedd  cyn  hyny.  Yr  oedd  wedi  bod  yn  di- 
oddef  yn  fawr  oddi  wrth  ei  afiechyd  corphorol  tua  dechreu  Awst ; 
ac  yr  oedd  wedi  dyfod  raegys  yn  farw  i'r  pwngc  o  ddechreu  preg- 
ethu.  Ni  theiralai  lawer  o  duedd  ato,  ar  y  naill  law,  na  Ilawer  o 
arswyd  rhagddo,  na  gwrthwynebiad  iddo,  ar  y  Ilaw  arall.  Ag- 
wedd  ei  feddwl,  ar  y  pryd  y  dechreuodd  bregethu,  oedd,  un  'yu 
tawel  ddisgwyl  wrth  yr  Arglwydd.'  Gallwn  feddwl  fod  yr  adeg 
i  yraladd  yn  erbyn  y  cyrarahellion  wedi  rayned  heibio  yn  ei  hanes, 
a'r  adeg  i  yraostwng  ac  ufuddhau  o'r  diwedd  wedi  dyfod.  Yr  oedd 
wedi  graddol  aeddfedu,  o  ran  cymmhwysderau  a  theimlad,  i  dde- 
chreu  ar  y  gwaith  raawr  a  gymrahellasid  arno,  y  raae  yn  ddiara- 
raheuol  genym,  gan  Ysbryd  yr  Arglwydd ;  a  hyny  hefyd,  bellach, 
er's  llawer  o  fisoedd,  os  nad  rhai  blynyddoedd. 

Dechreuodd  bregethu,  fel  llawer  un  o'i  flaen,  ac  ar  ei  ol,  megys 
yn  ddiarwybod  iddo  ei  hun.  Yr  oedd  ar  brydnawn  Sabbath,  yr 
adeg  a  nodwyd,  yn  dychwelyd  adref  i'r  Pen  Uchaf,  ar  ol  bod  yn 
gwrandaw  dwy  bregeth  yn  rhywle,  na  ddywedir  yn  mha  le,  yn 
ystod  y  dydd;  a  phenderfynodd  fyned  i  Gaerwys  y  noson  hono 
drachefn  i  wrandaw  pregeth  arall,  fel  y  bwriadai  efe  wrth  gy- 
chwyn.  Erbyn  iddo  gyrhaedd  yno,  nid  oedd  y  pregethwr  a  ddis- 
gwylid  wedi  dyfod  yn  ol  y  disgwyliad.  Cymmhellodd  y  brodyr  ef 
yn  daer  i  '  roddi  gair  o  gynghor '  i'r  gynnulleidfa  fechan,  siomedig, 
oedd  yn  yr  hen  lofft  yn  disgwyl.  Cydsyniodd  yntau  i  ddarllen 
cyfran  o  Air  yr  Arglwydd,  a  myned  i  weddi,  heb  fwriadu  ar  y  de- 
chreu  gwneyd  dira  chwanegol.  Darllenodd  Hchreaid  xi.,  a  chaf- 
odd  oleuni  a  blâs  ar  gynnwysiad  y  bennod  wrth  ei  darllen.  Wrth 
deiralo  felly,  anturiodd  ddywedyd  rhyw  gymraaint  oddi  wrth  y 
bennod ;  a  dyraa  ei  ymgais  cyntaf  ar  y  gwaith  o  bregethu,  ag 
y  buasai  efe  yn  ofni,  ac  yn  petruso,  ac  yn  arswydo  cymmaint 
wrth  feddwl  am  dano  am  fisoedd  lawer  yn  flaenorol.     Dywed  ef 

mai  teimlo  yn  wan  a  chywilyddgar  iawn  yr  oedd  ar  y  pryd,  wrth 
feddwl  pwy  ydoedd,  a  beth  yr  oedd  yn  ei  gylch.  Ond  y  mae  yn 
amlwg  fod  '  y  gair  am  dano '  wedi  myned  i'r  wlad  o  amgylch,  fel 
na  adewid  llonydd  iddo  mwyach  heb  iddo  fyned  i  leoedd  eraill 
hefyd,  yn  g^'stal  a  Chaerwys,  i  draethu  geiriau  'y  fuchedd  hon.' 

Yr  oedd  dechreu  pregethu  yn  mysg  y  Methodistiaid  Calfinaidd, 
yn  y  dyddiau  hyny,  yn  beth  pnr  wahanol  i'r  hyn  ydy w  yn  awr ;  ac 
yn  wir,  i'r  hyn  ydyw  er's  Uawer  o  flynyddoedd,  yn  eu  mysg  hwy, 
yn  gystal  ag  yn  mysg  y  cyfundebau  crefyddol  eraill,  yn  Nghymru. 
Yn  lle  y  rheolau,  a'r  trefniadau,  a'r  arholiadau  presennol,  nid  oedd 
gan  ddyn  y  pryd  hwnw  ond  i  ddyfod  i  deimlo  boddlonrwydd  gyda 
golwg  ar  ei  alwad  a'i  gymmhellion  ei  hun,  ac  yna  i  roddi  boddlon- 
rwydd  i  eraill  drwy  ymddiddanion,  a  thrwy  ei  ymddygiadau  cy- 
fifredin  yn  eu  mysg,  fod  yr  alwad  a'r  cymmhellion  hyny  wedi  d^'fod 
oddi  wrth  Dduw,  na  byddai  drws  y  pulpud  yn  agored  iddo.  Ond 
y  mae  yn  amlwg  fod  Mr.  Thoraas  Jones,  drwy  yr  addysg  a  gawsai 
yn  ei  ieuengctid,  a  thrwy  ei  lafur  cysson  blaenorol,  yn  un  o 
ychydig  iawn,  y  pryd  hwnw,  a  allasai  yn  rhwydd  ddyfod  drwy  holl 
brawfion  y  dyddiau  presennol,  pe  y  gofynasid  hyny  ganddo. 


PENNOD    IV. 

EI   SYMMUDIAD    O    GAERWYS. 

1783— 1'/ 95. 

Paham  na  ddechreuasai  bregethu  yn  gynt — Ei  ragolygon — Agwedd  Methodistiaetb 
yn  siroedd  Dinbych  a  Fflint  ar  y  pryd — Y  ddwy  sir  yn  un  cyfarfod  misol— Y 
Ueoedd  y  pregethid  j'nddj-nt,  a'r  capelau  cyntaf — Nid  oedd  achles  i  uchelgais 
— Nid  oedd  gan  y  Methodistiaid  gymmaint  ag  un  gweinidog  yn  Ngogledd 
Cymru — Rhestr  o  bregethwyr  siroedd  Dinbych  a  Fflint  ar  y  pryd — Ei  ragor- 
iaeth  arnynt  oll — Agwedd  focsol  a  chrefyddol  y  wlad — Ei  jmroddiad  i  arloesi 
yr  anialwch — Yn  pregethu  yn  jt  ysgubor  yn  Mhen  Uchaf,  a'i  dad  yn  gwrandaw 
— Dafydd  Ellis,  Pen-y-Cefn — Cyfarfod  Misol  cyntaf  siroedd  Dinbych  a  Fflint 
— Ei  afiechyd  a'i  wendid — Robert  Prys,  Plas  Winter,  a'r  ciniaw  hynod — Mr. 
Jones  a  Mr.  Charles  yn  cyfarfod  am  y  waith  gyntaf — Dylanwad  y  naiU  ar  y 
llall— Eu  cyfeillgarwch  a'u  cydweithrediad — Cyfochredd  eu  banes — Sasiwn  yn 
y  Bont  Uchel,  ac  odfa  hj^nod  Mr.  Charles  ynddi — Llafur  Mr.  Jones  am  wybod- 
aeth— Yn  pregethu  i  lìntai  o  chwareuwyr — Ei  ymddangosiad  cyntaf  fel  awdwr 
— '  Marwnad  Ann  Parry,  Bryn  Mulan  ' — Taith  i  dueddau  Gwrecsam — Afìechyd 
yn  ei  oddiweddyd  yno — Ei  ymddangosiad  cyntaf  fel  awdwr  ar  Dduwinyddiaeth 
— '  Sylwadau  ar  Draethawd  a  elwir  Undeb  Crefyddol ' — Gallu  a  gwybodaeth  yr 
awdwr — 'Cywydd  i'r  Aderyn  Bronfraith  ' — '  Englynion  ar  Enedigaeth,  &c., 
lesu  Grist ' — a'i  lafur  Uenyddol  tra  yn  Nghaerwys. 

Y  MAE  Mr.  Thomas  Jones  bellach  yn  bregethwr  gyda'r  Methcdist- 
iaid  Calfinaidd :  y  mae  yn  ddyn  ieuangc  rhwng  saith  ac  wyth  ar 
hugain  oed ;  ac  er  iddo  ddechreu  pregethu  megys  yn  ddiarwybod 
iddo  ei  hun,  y  mae  efe  yn  dechreu  sylweddoli  ei  sefyllfa  newydd,. 
ac  y  mae  eraill  hefyd  yn  dechreu  edrych  arno,  a  siarad  am  dano^ 
fel  pregethwr  Methodistaidd,  yr  hyn  a'i  gosodai  yn  ngolwg  nifer 
mawr  yn  wrthddrych  dirmyg.  Yr  ydym  ni  yn  meddwl  y  dylasai, 
yn  ol  y  cymmhellion  a  gawsai,  ac  yn  ol  y  cymmhwysder  arbenig  a 
feddai,  fod  wedi  dechreu  ar  ei  waith  o  leiaf  dair,  os  nad  pedair 
blynedd  yn  gynt;  sef,  pan  ddaethai  allan  o  dywyllwch  y  'saith 
mlynedd '  rhyfedd  hyny  yn  ei  hanes,  y  rhai  a  ddechreuasant  pan 
oedd  rhwng  un  ar  bymtheg  a  dwy  ar  bymtheg  oed,  ac  a  deríyn- 
asant  pan  oedd  rhwng  tair  a  phedair  ar  hugain  oed.  Dichon  ein 
bod  yn  methu  yn  hyn  ;  ond  dyna  yr  argraph  sydd  ar  ein  meddwl 

wrth  fyfyrio  ar  ei  haues.  Y  mae  yn  bur  hawdd  gwelcd  hefyd 
paham  yr  oedodd  cyhyd.  Yn  un  peth,  nid  oedd  yn  cael  dim  cetn- 
ogaeth  oddi  wrth  ei  berthynasau ;  ac  yn  arbenig,  y  mae  yn  amlwg 
fod  hoU  ddylanwad  ewyllys  gref  a  phenderfynol  ei  dad  yn  wrth- 
wynebol  hoUol  iddo  fod  yn  bregethwr  Methodistaidd.  Peth  arall  :^ 
nid  ydyw  yn  ymddangos  fod  neb  o  ddylanwad  mawr  yn  mysg  y 
Methodistiaid  eu  hunain  wedi  ymaÜyd  yn  ei  law  i'w  dynu  yn 
mlaen.  Yr  oedd  sefyllfa  ei  iechyd  yntau  ei  hun  hefyd,  ac  yn  enw- 
edig  y  syniadau  gwylaidd  ac  isei  a  goleddai  am  ei  gymmhwysder 
i'r  gwaith,  yn  neillduol  yn  mysg  y  Methodistiaid  ar  yr  adeg  hono, 
yn  peri  iddo  deimlo  yn  dra  hwyrfrydig ;  a  hyny  drachefn  yn  fwy, 
gan  fod  ganddo  y  fath  syniadau  uchel  am  fawredd  a  phwysigrwydd 
y  gwaith  o  bregethu  yr  efengyl  i  ddynion.  Dyna,  yn  ein  bryd  ni, 
rai,  o  leiaf,  o'r  rhesymau  am  na  buasai  yn  bregethwr  amryw  íiyn- 
yddoedd  yn  gynt. 

Y  mae  yn  angenrheidiol,  yn  y  fan  hon,  cyn  y  gallwn  gyrhaedd 
dim  tebyg  i  syniadau  clir  am  y  dewisiad  sydd  bellach  wedi  ei 
wneuthur  ganddo,  drwy  wrthod  myned  i'r  weinidogaeth  yn  yr 
Eglwys  Sefydledig,  a  gwrthod  yr  holl  gynnygion  eraill  a  wnaethid 
iddo  gyda  golwg  ar  fywoliaeth  neu  alwedigaeth  yn  y  byd,  i  ni 
sylweddoli  beth  oedd  sefyllfa  a  rhagolygon  un  o'i  fath  ef,  wrth 
ymgymmeryd  â  bod  yn  bregethwr  gyda  y  Methodistiaid  ar  yr 
adeg  yr  oedd  ef  yi\  dechreu.  Tuag  at  hyn,  dylasem  fwrw  golwg 
ar  sefyllfa  y  Corph  ar  y  pryd  hwn  yn  Nghymru.  Ond  gan  yr 
arweiniai  hyny  ni  i  orraod  meithder,  bydd  yn  rhaid  i  ni  gyfyngu 
ein  hunain  i  ychydig  iawn  o  grybwyllion  am  agwedd  y  Methodist- 
iaid  yn  siroedd  Dinbych  a  Fflint  yn  unig.  Gellir  casglu  hanes 
siroedd  eraill  Cymru  oddi  wrth  hanes  y  siroedd  hyn ;  er  y  rhaid 
addef  fod  y  Methodistiaid,  ar  yr  adeg  hono,  yn  wauach  ac  eiddilach 
3'n  y  ddwy  sir  hyn,  ac  yn  arbenig  íelly  yn  sir  Fflint,  nag  oeddynt 
bron  mewn  uu  sir  arall  yn  Nghymru.  Nid  oedd  etto  oud  ychydig 
gyda  deugain  mlynedd  er  pan  ddechreuodd  yr  ysgogiadau  cyntaf, 
gan  y  diwygwyr,  a  roddasaut  fôd  i'r  Corph  ;  ac  yr  oedd  yr  ysgog- 
iadau  hyny  wedi  bod  yu  fwy  auuyben  yn  cyrhaedd  y  siroedd  hyn, 
— yn  enwedig  sir  Ffliut — uag  uu  rhau  arall  o  Gymru.  Ac  uid  oes 
angen  dywedyd  wrth  neb  cyfarwydd  mewn  hanesiaeth  Fethod- 
istaidd  mai  yu  y  Deheudir  y  dechreuodd  y  Diwygiad  Methodist- 
aidd  Cymreig. 

Pan  ddechreuodd  Mr.  Thomas  Jones  bregethu,  nid  oedd  mwy 
nag  o  bymtheg  i  \jgain  o  leoedd  gau  y  Methodistiaid  yn  siroedd 
Fflint  a  Dinbych,  yn  y  rhai  y  cynuelid  pregethu  gyda  dim  tebyg 

i  gyssondeb.  Mae'r  darllenydd  Methodistaidd  deallus  yn  gwybod 
fod  y  ddwy  sir  yr  ydym  yn  sôn  am  danynt,  ar  yr  adeg  hono,  yn 
cael  eu  hystyried  fel  un,  i  ddybenion  Methodistaidd.  Un  Cyfar- 
fod  Misol  oeddynt ;  ac  felly  y  bu  iddynt  barhau,  meddir,  hyd  y 
flwyddyn  18i5,  pan  ranwyd  hwy  yn  ddau  gyíárfod  misol.  Dyma 
un  rheswm  paham  30:  ydym  yn  cyfyngu  ein  sylwadau  presennol 
i'r  ddwy  sir  dan  sylw. 

Gallwn  grybwyli  y  lleoedd  canlynol  fel  rhai  ag  yr  oedd  yr  achos 
Methodistaidd  wedi  dechreu,  i  raddau  mwy  neu  lai,  ynddynt  cyn 
y  iiwydd^^n  1783,  pan  ddechreuodd  Mr.  Thomas  Jones  bregethu : 
— Adwy'r  Clawdd ;  y  Dyffryn,  yn  Llandyrnog  ;  Llanrwst,  neu  rywle 
yn  y  gymmydogaeth ;  Tan-y-tron ;  Llansantíîraid  Glan  Conwy ;  y 
Berthen  Gron  ;  y  Bont  Uchel ;  Llanarmon-yn-íâl ;  Caerwys  ;  Rhos 
llanerchrugog ;  Wyddgrug;  Llangollen ;  Henllan ;  ac,  fe  allai,  un 
neu  ddau  o  leoedd  eraill.  Ond  dylid  cofio  nad  oedd  capelau  wedi 
eu  hadeiladu  ond  mewn  rhai  yn  unig  o'r  lleoedd  uchod.  Yr  ydym 
yn  meddwl  eu  bod  wedi  cael  eu  hadeiladu  yn  debyg  fel  y  canlyn. 
Y  cyntaf  yn  y  siroedd  hyn,  ac  yn  wir  yn  Ngogledd  Cymru,  oedd 
Adwy'r  Clawdd.  Yna,  adeiladwyd  capel  yn  Rhosllanerchrugog  yn 
1770 ;  Tan-y-fron  a  Llangollen,  1773 ;  Berthen  Gron,  1775  ;  Dyíf- 
ryn,  Llandyrnog,  1776 ;  Bont  Uchel,  1777 ;  a  LlansantfFraid,  neu 
Mochdre,  1780.  Ac  ymddengys  mai  dyna  yr  hoU  gapelau  yn  y 
ddwy  sir  pan  ddechreuodd  Mr.  Thomas  Jones  bregethu  yn  1783. 
Dechreuodd  y  Methodistiaid  gynnal  pregethu  yn  Ninbych  a  Thre- 
lîynnon  yr  un  flwyddyn  ag  y  dechreuodd  efe  bregethu ;  ond  nid 
adeiladwyd  capel  yn  Ninbych  hyd  1793,  nac  yn  Nhreífynnon  hyd 
1802.  Nid  oedd  yr  holl  gapelau  uchod  ond  bychain,  a  diaddurn 
ddigon.  Nid  oedd  eglwysi  wedi  eu  corphori  yn  yr  oll  o  lawer  o'r 
lleoedd  y  dechreuasid  cynual  pregethu ;  ac  nid  oedd  nifer  yr  hoU 
aelodau  drwy  yr  oll  o'r  ddwy  sir  ond  ychydig  ugeiniau.  Fel  prawf 
o'r  ffaith  ddiweddaf,  gellir  crybwyll  nad  oedd  nifer  yr  aelodau 
eglwysig  yn  A.dwy'r  Clawdd,  er  ei  fod  yu  un  o'r  lleoedd  hynaf  yn 
yr  holl  wlad,  yn  y  flwyddyn  1804,  ac  felly  dros  ugain  mlynedd  ar 
ol  i  Mr.  Thomas  Jones  ddechreu  pregethu,  ond  ugain,  o  gwbl.  Ac 
yr  ydys,  wrth  gwrs,  yn  cofio  nad  oedd  yr  Ysgol  Sabbothol  wedi  ei 
chychwyn  yn  y  wlad. 

Dyna  agwedd  Methodistiaeth  Galfinaidd  yn  siroedd  Dinbych  a 
Fflint  yn  1783 : — rhyw  saith  neu  wyth  o  gapelau  bychain  a  di- 
addurn  iawn ;  rhyw  naw  neu  ddeg  o  gynnuUeidfaoedd  bychain 
eraiU,  yn  ymgynnull  mewn  tai,  neu  leoedd  tebyg;  o  ddeg  i  ugain, 
ychydig  fwy  neu  lai,  o  aelodau  yn  y  Ueoedd  hyny,  ar  gyíartaledd, 

wedi  ymffurfio  yn  fân  eglwysi ;  a'r  oll  gyda'u  gilydd  yn  cyrhaedd  o 
gant  i  ddau,  neu  fe  allai  dri  chant  o  nifer.  Y  mae  gan  y  cyfundeb 
lawer  o  eglwysi  unigol  erbyn  hyn  yn  y  ddwy  sir  sydd  yn  rhifomwy 
o  lawer  nag  oedd  hoU  aelodau  y  ddwy  sir  y  prj^d  hwnw.  Yn  1890, 
yr  oedd  gan  y  Methodistiaid  yn  y  siroedd  hyn  222  o  gapelau,  a 
lleoedd  i  bregethu,  neu  i  gynnal  ysgolion  ;  195  o  eglwysi ;  agos  i 
18,000  o  aelodau  cyflawn  yn  yr  eglwysi;  a  thros  29,300  yn  yr 
eglwysi — gan  gynnwys  yr  aelodau  a'r  plant,  gydag  eraill  yn  cael 
eu  parotoi  i  gyíiawn  aelodaeth ;  ac  yr  oedd  yr  holl  wrandawyr  yn 
y  ddwy  sir  y  flwyddyn  a  nodwyd  bron  yn  38,500.  Ein  hunig 
amcan  yn  crybwyll  y  pethau  hyn,  yn  y  fan  hon,  yw  dangos  y  gwa- 
haniaeth  mawr  sydd  yn  rhagolygon  dyn  ieuangc  addechreua  breg- 
ethu  yn  awr  gyda'r  Methodistiaid,  rhagor  yr  hyn  oeddynt  pan  dde- 
chreuodd  Mr.  Thomas  Jones.  Nid  oedd  yn  bossibl  fod  unrhyw 
elw,  nac  esmwythyd,  nac  anrhydedd  daearol,  yn  cael  lle  ynglŷn  â'i 
gymmhellion  ef  i  bregethu  ;  canys  gwyddai  yn  dda,  cyn  cychwyn^ 
nad  oedd  dim  o'r  pethau  hyny  i'w  cael  wrth  wasanaethu  y  bobl 
ddistadl,  dlodion,  wasgaredig — a  mwy  na'r  cwbl,  ddirmygedig,  y 
pryd  hwnw — gau  gorph  poblogaeth  yr  hoU  wlad.  Nid  o'r  ddaear, 
eithr  o'r  nef,  y  tynai  efe  ei  gymmhellion. 

Pan  ddechreuodd  Mr.  Thomas  Jones  bregethu,  yn  1783,  nid 
oedd  gan  y  Methodistiaid  gymmaint  ag  un  gweinidog  ordein- 
iedig  yn  yr  oll  o  Ogledd  Cymru.  Yn  1785,  y  gadawodd  y  Parch. 
Thomas  Charles,  Bala,  Eglwys  Loegr,  ac  yr  ymunodd  â'r  Meth- 
odistiaid ;  gwnaeth  y  Parch.  Simon  Lloyd,  B.A.,  Bala,  yr  un  peth 
yn  1789 ;  ac  yn  1805  y  gadawodd  y  Parch.  William  Lloyd,  Caer- 
narfon,  yr  Eglwys  Sefydledig,  ac  y  daeth  i  berthyn  i'r  Methodist- 
iaid.  Y  tri  hyn  oedd  yr  unig  rai  yn  y  Gogledd  a  wnaeth  hyn  o 
gwbl ;  a  hwy  fu  yr  unig  weinidogion  ordeiniedig  hyd  y  flwyddyn 
1811,  pan  yr  ordeiniodd  y  Methodistiaid  rai  o'u  pregethwyr  eu 
hunain  i  gyflawn  waith  y  weinidogaeth. 

Rhyw  naw  neu  ddeg  oedd  nifer  y  pregethwyr,  neu  y  cynghor- 
wyr,  yn  siroedd  Dinbych  a  Fflint  ar  yr  adeg  y  daeth  Mr.  Thomas 
Jones  yn  un  o  houynt.  Y  rhai  hyn  oeddynt:— Edward  Parry, 
Bryn  Bugad,  Llansannan :  John  Llwyd,  Llansannan ;  Thomas 
Hughes,  Mochdre ;  Robert  Llwyd,  Plas  Ashpool,  yn  Nyffryn 
Clwyd;  Robert  Prys,  Plas  Winter,  yn  agos  i'r  Berthen  Gron ; 
Humphrey  Ower^,  Berthen  Gron  ;  William  Davies,  y  Golch,  ger 
llaw  Treftÿnnon ;  Evan  Llwyd,  Adwy'r  Clawdd  ;  ac,  fe  allai,  James 
Buckley,  Caerwys;  a  dichon  hefyd  fod  un  neu  ddau  arall  yn  arfer 
cynghori  neu  bregethu,  yn  fwy  neu  lai  cysson.     Amaethwyr  neu 

grefftwyr  yn  dilyn  eu  gorchwylion  bydol,  ocdd  y  dynion  hyn  oll ; 
ac  nid  ydym  yn  meddwl  fod  nemawr  un  o  honynt  wedi  cael  ond 
ychydig  iawn  o  fanteision  addysg;  a  gwyddom  am  y  nifer  liosocat 
o  honynt  mai  yr  hoU  wybodaeth  a  feddent  oedd  yr  hyn  a  enniU- 
asent  drwy  eu  hymdrechion  personol  eu  hunain,  heb  unrhyw  gym- 
mhorth  mewn  ysgolion.  Yr  unig  wybodaeth  a  feddent  oedd  eu 
gwybodaeth  Ysgrythyrol ;  yr  unig  iaith  a  ddeallid  ac  a  arferid 
ganddynt  oU  oedd  y  Gymraeg ;  a'r  uníg  lyfrau  a  ddarllenid  gau- 
ddyut,  agos  oll,  oedd  llyfrau  yn  yr  iaith  hono.  A  gellir  dyweyd 
mai  y  Beibl  oedd  bron  unig  lyfr  y  nifer  amlaf  o  honynt.  O  ran 
dygiad  i  fyny,  manteision  addysg,  a  gwybodaeth  gyfifredinol,  yr 
oedd  Mr.  Thomas  Jones,  fel  y  mae'n  amlwg,  yn  tra  ragori  arnynt 
oU — os  oedd,  yn  wir,  gymmaint  ag  un  o  honynt  hwy  a  ddaliai  ei 
gymmharu  âg  ef  o  gwbl  yn  y  pethau  hyn. 

Er  mor  angenrheidiol,  tuag  at  ddeall  ei  sefyllfa  newydd,  pan 
ddaeth  yn  bregethwr  Methodistaidd,  ydy  w  rhoi  disgrifiad  o  agwedd 
grefyddol  a  moesol  y  cylch  yr  oedd  efe  bellach  i  lafurio  ynddo, 
ofnwn  yr  elem  i  ormod  meithder  pe  yr  amcanera  at  ddim  felly. 
Yn  unig  gallwn  sylwi  fod  yn  amlwg  mai  tra  isel  o  ran  moesoldeb, 
a  difîygiol  iawn  o  ran  crefydd,  y  pryd  hwnw,  oedd  yr  oll  o  Ogledd 
Cymru ;  ac  nad  oedd  un  o'r  siroedd  yn  mhellach  ar  ol  yn  y  pethau 
hyn  nag  oedd  siroedd  Fflint  a  Dinbych.  Gant  a  deg  o  flynyddoedd 
yn  ol,  yr  oedd  agwedd  grefyddol  a  moesol  y  siroedd  hyn  yn  dra 
gwahanol  i'r  hyn  ydyw  yn  awr.  Nid  oedd  yr  Ymneillduwyr ;  sef, 
yr  Annibynwyr  a'r  Bedyddwyr,  y  pryd  hwnw  ond  ychydig  iawn  o 
ran  nifer,  a  bychau  o  ran  dylanwad  ar  foes  a  chrefydd  yn  y  wlad 
o'u  cymmharu  â'r  hyn  ydynt  erbyn  hyn ;  yr  oeddynt  gyda'u  gilydd 
yn  liai  o  lawer,  yr  ydym  yn  meddwl,  nag  oedd  hyd  yn  oed  y 
Methodistiaid ;  ac  nid  oedd  y  Wesleyaid,  fel  y  gwyddis,  yr  adeg 
hono,  wedi  dechreu  yn  Ngogledd  Cymru  o  gwbl.  Pe  soniem  am  yr 
Eglwys  Sefydledig,  ni  byddem  ond  yn  ail  adrodd  hen  hanes  sydd 
w^edi  ei  draethu  lawer  gwaith  drosodd  eisoes.  Yr  oedd  mor  farw  i 
grefydd  ysbrydol  ag  y  gellid  yn  hawdd  dychymygu  am  i  ddim  dan 
yr  enw  o  eglwys  fod.  Camp-chwareuon  ar  y  Sabbothau  oedd  yu 
ffynu  bron  yn  mhob  ardal  a  thref  drwy'r  hoU  wlad — interliuliau, 
canu  gyda'r  tannau,  nosweithiau  llawen,  chwareu  cardiau,  ymladd 
ceiliogod,  meddwdod,  ac  ymladdau — ar  y  pethau  hyn,  a'u  cyff"elyb, 
yn  unig  yr  oedd  bri  yn  y  dyddiau  hyny.  Nid  oedd  Ysgolion 
Sabbothol  etto  yn  y  tir ;  yr  oedd  Beiblau  yn  dra  anaml,  a'r  nifer  a 
allent  eu  darllen  yn  fwy  anaml  na  hyny.  Dywedai  Mr.  CharleSj 
yn  mhen  blynyddoedd  ar  ol  hyn,  '  nas  gallai  un  o  bob  ugain  o 

drigolion  Gogledd  Cymru  ddarllen  yr  Ysgrythyrau  Sanctaidd.' 
Yr  oedd  bron  yr  hoU  wlad  yn  '  eistedd  mewn  tywyllwch,'  ac  yn 
'gorwedd  mewn  drygioni.'  Yr  oedd  hyn  yn  wirionedd,  yn  arbenig 
am  siroedd  Fflint  a  Dinbych,  ar  yr  adeg  y  cyfeiriwn  ati. 

Ar  yr  anialwch  hwn  y  mae  y  dj^n  ieuangc,  saith-ar-hugain  oed, 
o  Ben  Uchaf,  yn  penderfynu  wynebu ;  ac  arloesi  ychydig  arno  yw 
yr  unig  neges  sydd  ganddo  mewn  golwg  wrth  fyned  allan.  Nid 
yw  yn  disgwyl,  ac  ni  chaiíf,  chwaith,  nemawr  ddim  gwobr  na  thâl 
am  ei  lafur,  ond  yr  hyfrydwch  a  gaiíf  wrth  weled  y  '  tywyllwch ' 
yn  cilio  cryu  lawer,  a'r  '  drygioni '  yn  cael  ei  ddarostwng  i  raddau 
pur  fawr,  yn  ystod  y  ddwy  fljaiedd-ar-bymtheg-ar-hugain  y  bydd 
efe,  gyda  gwŷr  grymus  iawn  eraill,  yn  ymosod  arnynt  â'r  '  arfau  y 
rhai  nid  ydynt  guawdol.'  Cawn  achos  i  ryfeddu  at  y  cyfnewidiad 
a  welwn  erbyn  1820,  pan  fu  farw,  ragor  yr  hyn  a  welwn  yn  1783, 
jìan  ddechreuodd  bregethu.  Erbyn  diwedd  ei  oes  ef,  yr  oedd  yr 
Arglwydd  wedi  '  gwneuthur  pethau  mawrion '  i'r  Cymry  ;  ac  felly, 
hefyd,  yn  siroedd  Dinbych  a  Fflint. 

Yn  uniongyrchol  ar  ol  iddo  draddodi  ei  bregeth  gyntaf  hono, 
yn  yr  hen  loíft  ar  y  Marian,  yn  Nghaerwys,  ar  y  nos  Sabbath 
hwnw  yn  niwedd  mis  Awst,  neu  ddechreu  Medi,  17S3,  yr  oedd 
galwad  parhaus  am  ei  wasanaeth  i  bregethu  mewn  lleoedd  eraill. 
Cymmhellid  ef  i  fyned  yn  mlaen  gan  ei  gyfeillion  mwyaf  eu  deall 
ac  aeddfetaf  eu  barn,  yn  gystal  a  chan  ei  wrandawyr  byraf  eu 
cyrhaeddiadau,  a  lleiaf  eu  profiad.  Ac  yr  oedd  yntau,  yn  raddol, 
yn  ystod  yr  wythnosau  a'r  misoedd  canlynol,  yn  cael  ei  nerthu  i 
3'mroddi  yn  wrol  at  y  gwaith.  Credai  fod  '  gair  y  cymmod '  yn 
cael  ei  osod  ynddo,  a  bod  yr  Arglwydd  yn  ei  nerthu  yn  ei  wein- 
idogaeth.  Caffai  arwyddion,  hefyd,  fod  ei  lafur  yn  cael  ei  fendithio 
i  fod  er  lles  i'r  saint,  ac  er  dychweliad  i'r  anedifeiriol. 

Ond  tra  yr  oedd  efe  yn  myned  rhagddo  i  bregethu,  yn  Nghaer- 
wys,  ac  mewn  tai  o  amgylch  ei  gartref,  yn  gystal  a  lleoedd  eraiU 
pellach,  cafodd,  ar  ryw  ddiwrnod  cyn  diwedd  y  flwyddyn,  ymosod- 
iad  llym  unwaith  etto  oddi  wrth  ei  hen  ddolur  corphorol.  Bu 
yn  goddef  poenau  dwys  am  amry w  ddyddiau ;  ac  yr  oedd,  erbyn 
hyn,  wedi  dyfod  yn  llawn  A-mwybodol  o  natur  yr  afiechyd  oedd 
wedi  dyfod  arno ;  3'r  hyn,  fel  yr  ymddengys,  nid  oedd  yn  ym- 
wybodol  o  hono  ar  y  cyntaf  Erbyn  gwanwyn  y  flwyddyn  ganlynol, 
yr  oedd  yn  teimlo  ychydig  yn  grj'fach  ac  yn  siriolach.  Pan  allai, 
gan  sefyl]fa  ei  iechyd,  ymroddai  i  bregethu  i'w  gymmydogion. 

Dichon  mai  at  yr  hyn  a  gymmerodd  le  tua'r  pryd  hwn  y  cyfeirir, 
gan  draddodiad  yn  mysg  ei  deulu,  yn  yr  adroddiad  canlynol: — 

Gwelai  ei  dad,  nn  noson,  gryn  nifer  o  bobl  yn  ymgasglu  at  y  Pen 
Uchaf,  a  gofynodd  i  un  o'r  gweision  oedd  ganddo  '  beth  oedd  hyn  ?' 
Atcebodd  hwnw  mai  Thomas  Jones  oedd  wedi  gofyn  iddynt  ddyfod 
yno,  er  mwyn  iddo  gael  'rhoddi  gair  o  gynghor'  iddynt  yn  yr 
ysgubor  y  noson  hono.  Nid  rhyw  foddlawn  iawn  y  tcimlai  Edward 
Jones  wrth  weled  pobl  yn  ymgasglu  at  ei  dŷ  ef,  ar  y  fath  adeg,  ac 
i'r  fath  ddyben.  Pa  fodd  bynag,  i'r  ysgubor  yr  aethant,  ac  yno, 
hefyd,  yr  aeth  Thomas  Jones  atynt  i  bregethu  iddynt.  Ar  ol  i'r 
gwasanaeth  ddechreu,  aeth  ei  dad  yn  ddirgelaidd  i  adeilad  arall 
gyssylltiedig,  lle  y  gallai  glywed  beth  oedd  yn  cael  ei  ddyweyd 
gan  y  mab.  Cafodd  y  bregeth  argraph  ddymunol  ar  feddwl  y  tad, 
gymmaint  felly  fel  y  dywedodd,  mewn  canlyniad,  na  chai  Thomas 
ddim  cerdded  mwyach  ar  ei  deithiau  i  bregethu.  Y  mae  hyn  yn 
cadarnhau  sylw  o'i  eiddo  ef  ei  hun ;  sef,  na  bu  y  croesau  a  ddaeth- 
ant  i'w  ran  fel  canlyniad  i'w  waith  yn  gwrthod  myned  yn  weinidog 
yn  Eglwys  Loegr,  ac  yn  mynu  myned  yn  bregethwr  gyda  y  Meth- 
odistiaid,  ddim  yn  hollol  mor  drymion  a  gofidus  ag  yr  oedd  ef 
unwaith  yn  ofni  y  buasent ;  ac  y  mae  yr  hanesyn,  hefyd,  yn  profi 
fod,  drwy'r  cwbl,  ryw  gymmaint  o  dynerwch  yn  aros  yn  mynwes 
Edward  Jones  tuag  at  ei  fab,  er  mor  wrthwynebol  i'w  feddwl  a'i 
deimlad  oedd  y  Ilwybr  yr  oedd  ei  fab  wedi  dewis  ei  rodio.  Nid  3' 
tro  uchod  oedd  yr  unig  waith  y  bu  Mr.  Thomas  Jones  yn  pregethu 
yn  yr  ysgubor  yn  Mhen  Uchaf.  Arferai  wneyd  hyny  yn  fynych 
yno,  yn  gystal  ag  mewn  tai,  a  Ileoedd  eraill  yn  ardal  Pen-y-Cefu  a 
Chaerwys.  Mewn  odfa  yn  ysgubor  Pen  Uchaf,  a  gynnelid  gan 
Mr.  Thomas  Jones,  yr  argyhoeddwyd,  meddir,  Mr.  Dafydd  EUis,  yr 
hwn,  ar  ol  hyny,  a  fu  yn  ddyn  defnyddiol  iawn  am  flynyddoedd 
lawer  i  grefydd  yn  y  gymmydogaeth,  ac  yn  ddiacon  fifyddlawn  yn 
eglwys  Pen-y-Cefn  am  amser  maith. 

Y  mae  yn  werth  ei  gofnodi  mai  yr  un  flwyddyn  ag  y  dechreuodd 
Mr.  Thomas  Jones  bregethu — sef  1783 — y  cynnaliwyd  y  Cyfarfod 
Misol  cyntaf  perthynol,  y  pryd  hwnw,  i  sir  Ddinbych  a  sir  Fflint  ; 
y  rhai,  fel  y  dywedwyd,  oeddynt  yr  adeg  hono  yn  un  cylch.  Yn  y 
Berthen  Gron  y  cynnaliwyd  y  Cyfarfod  Misol  hwnw,  a  hyny  tua 
saith  mlynedd  ar  ol  agoriad  y  capel  cyntaf  yno.  Nid  oes  genym 
sicrwydd  a  oedd  Mr.  Jones  yn  y  cyfarfod  misol  hwnw  ;  ond  y 
tebygolrwydd  yw,  ei  fod;  yn  enwedig  os  cynnaliwyd  y  cyfárfod  tua 
diwedd  y  flwyddyn — ac  felly,  wedi  iddo  ef  ddechreu  pregethu. 

Yn  ystod  y  flwyddyn  1874,  sef  y  gyntaf  wedi  iddo  ddechreu 
pregethu,  aeth  oddi  amgylch  y  wlad  gryn  lawer  i  ddwyn  i'w  gyd- 
ddynion  'air  y  cymmod ' — y  credai  efe  oedd  wedi  ci  osod  ynddo. 

Yn  y  gwanw^m,  y  flwyddyn  hono,  wrth  gerdded  o'r  Pen  Uchaf  i'r 
Bont  Uchel,  tua  naw  milldir  o  ffordd,  cafodd  brawf  sicr  nad  oedd 
sefyllfa  ei  iechyd,  na  nerth  ei  gorph,  yn  gyfryw  ag  a  oddefai  y  fath 
ymdrech  ;  ac  yn  fuan  wedi  hyny,  argyhoeddwyd  cf  fod  agwedd  ei 
afiechyd  y  fath  fel  yr  oedd  marchogaeth,  yn  gystal  a  cherdded 
llawer,  yn  niweidiol  a  pheryglus,  heb  law  yn  boenus  iddo.  Ac  yn 
ystod  yr  haf  canlynol,  dywed  fod  hyd  yn  oed  marchogaeth  yn  peri 
y  fath  boen  iddo,  fel  y  byddai  chwys  yn  dyferu  oddi  wrtho  drwy 
ei  ymdrech  i'w  ddioddef.  Arferodd  lawer  o  feddyginiaethau  a 
meddygon,  ond  nid  oedd  dim  yn  tycio  i  roddi  iddo  iachâd.  Ac  am 
lawer  o  flynyddoedd  ar  ol  hyn,  arferai  ymdrochi  mewn  dyfroedd 
hallt  a  chroyw,  a  hyny  weithiau  yn  y  gauaf  a'r  gwanwyn,  yn 
gystal  a'r  haf ;  a  bu  yr  arferiad  hwn,  medd  efe,  yn  llesol  i'w  gryf- 
hau  ychydig,  er  nad  i'w  wellhau  oddi  wrth  ei  ddolur. 

Yr  ydym  yn  gweled  oddi  wrth  hyn  nad  heb  achos  yr  ofnai  efe, 
cyn  dechreu  pregethu,  nad  oedd  ansawdd  ei  iechyd  yn  gyfryw  ag 
a'i  gwnelai  yn  bregethwr  addas  ar  gyfer  y  llafur  oedd  ynglŷn  â 
phregethu  teithiol  y  Methodistiaid  yn  y  dyddiau  hyny.  Ond  heb 
law  ei  wendid  a'i  lesgedd  corphorol  ef,  yr  oedd  tlodi  a  gweudid 
y  mân  eglwysi  Methodistaidd  yn  ystyriaeth  bwysig  i  un  fel  efe. 
Gall  yr  hanesyn  canlynol  a  adroddir  am  dano,  fel  peth  a  gymnier- 
odd  le  yn  ystod  un  o  flynyddoedd  cyntaf  ei  bregethu  teithiol,  daflu 
cryn  lawer  o  oleuni  ar  yr  amgylchiadau  yr  oedd  yn  rhaid  iddo  ef, 
fel  bron  bob  pregethwr  arall  y  pryd  hwnw  gyda'r  Methodistiaid, 
fyned  drwyddynt  ar  eu  teithiau. 

Yr  oedd  yn  cael  ei  ddisgwyl  i  dyddyn  o'r  enw  Plas  Winter,  ar 
foreu  Sabbath,  erbyn  naw  o'r  gloch,  i  bregethu.  Yn  y  tyddyn 
hwnw,  yr  hwn  a  saif  yn  agos  i'r  Berthen  Gron,  yn  sir  Fflint,  yr 
oedd  yr  hen  gynghorwr  gwladaidd  a  di-amaethedig,  Robert  Prys,* 
yn  byw.  Dywed  yr  hanes  nad  oedd  Mr.  Jones,  ar  y  pryd,  ond 
'  Ilengcyn  tàl,  main,  Ilwyd  ei  wedd,  a  Iled  wanaidd  ei  iechyd.'  Yr 
oedd  rhyw  nifer  o  gyfeillion  crefyddol,  fe  allai  o  Gaerwys,  neu  o 

a  Un  genedigol  o  sir  Gaernarfon,  meddir,  oedd  Robert  Prys  ;  ond 
daeth  i  Blas  Winter  i  fyw  yn  lled  foreu  ar  ei  oes.  Ganesid  ef  yn 
y  flwyddyn  1738  ;  ac  ar  ol  dyfod  i  P)las  Winter,  a  chael  manteision 
crefyddol  y  Berthen,  cafodd  ei  alw  at  grefydd.  Dechreuodd  bregethu, 
neu  gynghori,  yn  1756,  pan  yn  ddeunaw  ml.  oed.  Dyn  tàl,  gwladaidd 
yr  olwg,  ei  lais  yn  crynu  yn  drwm,  a'i  ddull  o  draddodi  yn  unfturf,  oedd 
liobert  Prys.  Ar  y  cyfan,  lled  ammhoblogaidd  ydoedd  fel  pregethwr. 
Yr  oedd  yn  un  o'r  rhai  mwyaf  diaddurn  a  ellid  weled;  ac  nid  oedd  ei 
wybodaeth  ond  bychan  iawn.  Ni  wyddai  ddim,  meddir,  ond  am  '  god- 
wm  Adda  ac  ara  y  drefn  ryfedd  i  gadw  pechadur.'    Yr  oedd,  er  hyny, 

rywle  arall,  ar  ei  fFordd  o  Ben  tJchaf  i  Blas  Winter,  wedi  dyfod 
gydag  ef  i'r  odfa.  Golwg  anserchog  iawn  oedd  ar  yr  hen  amaethdy. 
Yr  oedd  y  buarth  wedi  ei  orchuddio  â  thail,  a'r  tŷ  yn  cynnwys  hen 
ddodrefn  cryfion,  a  gwladaidd  yr  olwg  arnynt.  Pan  ar  y  buarth, 
cy.farfu  Robert  Prys  y  pregethwr  ieuangc,  a  chyfarchodd  ef.  gan 
ddy wedyd : — '  Wel,  a  ddaethoch  chwi,  Tom  Jones,  i  ddy weyd  gair 
■wrth  y  bobl  ?'  Aeth  yr  odfa  drosodd  ;  ac  yr  oedd  y  pregethwr  yn 
aros  yn  y  tŷ  i  giniawa.  A  dyma  y  disgrifiad  manwl  sydd  ar  gael 
am  y  ciniaw: — '  Leg  of-mutton,  hallt,  galed,  a  du  fel  het ;  bara 
haidd  caled,  a  du  fel  glöyn ;  tatws  melynion  afrywiog ;  ymenyn  â 
lympiau  o  halen  brâs  ynddo  fel  shots ;  llaeth  gan  sured  a  gwinegr ; 
Iwmp  anferthol  o  bwdin  du,  o  flawd  haidd;  llwyau  a  dysglau  bwyta 
pren ;  ac  un  gyllell  rhwng  pawb !  a  gŵr  y  tŷ  yn  cymmhell  o 
galon, '  Bwytewch,  gyfeillion  anwyl ;  mae  y  Tad  Nefol  yn  dda  iawn 
wrthym,  yn  trefnu  mor  helaeth  i  rai  yn  haeddu  dim  :  diolch  iddo 
byth."  Nid  ydym  am  funyd  yn  meddwl  fod  arferion  hen  grefydd- 
wyr  y  dyddiau  hyny  oll  mor  erwin  a  chethin  ag  y  gellid  meddwl 
oddi  wrth  yr  hanesyn  hwn.  Byddai  tynu  casgliad  felly  yn  annhêg, 
yn  ddiau.  Ar  yr  un  pryd,  nid  oes  eisieu  dychymyg  bai-dd  i  ganfod 
fod  yn  rhaid  ddarfod  i'r  hen  bregethwyr  Methodistaidd,  ac  yn  eu 
mysg,  o  dro  i  dro,  Mr.  Thomas  Jones  hefyd,  orfod  rhoddi  i  fyny 
gydag  arlwy  lled  gyffredin,  a  chroesaw  pur  gartrefol.  Er  hyn  oU, 
yr  oedd  yr  hen  bobl  yn  meddu  calonau  llawn  cariad  at  grefydd, 
a  dyhëadau  dyfnion  a  thaerion  iawn  am  ei  gweled  yn  llwyddo  yn 
y  wlad.  Ac  ni  ommeddwyd  iddynt  eu  dymuniadau.  Cawsant 
weled  y  *  fechan '  yn  myned  yn  '  fil '  mewn  llawer  rhan  o'r  wlad. 
'  Hwynthwy  a  lafuriasant,  ac  eraiU  (diweddarach)  a  aethant  i 
mewn  i'w  llafur  hwynt.' 

yn  wir  grefyddol,  hollol  gywir  a  dihoced.  Ar  ddechreu  y  cyfarfodydd, 
rhoddai,  braidd  bob  amser,  yr  un  pennill  allan  i'w  ganu  : — 

'Er  cyn  rhoi  sail  i'r  mynydd  iBawr, 
Cyn  llunio  llawr  cwrapasfyd; 
Duw  o  dragwyddol  wyt  cyn  neb, 
Hyd  dragwyddoldeb  hefyd.' 

Ond  er  nior  fyr  oedd  gwybodaeth,  ac  er  mor  fychan  oedd  dawn  Eobert 
Prys,  bu  yn  oíferyn  i  ddychwelyd  llawer  o'i  gyd-ddj'nion  at  Dduw. 
Caífai  ei  ddyrchafu  i  hwyl  fawr  ar  adegau,  a  byddai  effeithiau  hynod 
yri  dilyn.  Dywedir  i  gynnifer  a  deg  ar  hugain  gael  eu  hargyhoeddi 
drwyddo  mewn  un  odfa  yn  Tan-y-fron,  Llansannan.  Bu  ganddo  ran 
helaeth  mewn  cychwyn  yr  achos  Methodistaidd  llewyrchus  yn  Rhos- 
esmor  ;  yr  hwn  le  sydd  ger  llaw  Plas  Winter.  P>u  farw  Robert  Prys  yn 
1809,  ac  efe  yn  71ain  mlwydd  oed. 

Nid  oes  genym  ond  un  amcrylchiad  o  bwys  i'w  adrodd  ara  Mr. 
Thomas  Jones  yn  ystod  y  flwyddyn  1785;  ac  y  mae  yr  amgylchiad 
hwn  yn  ddolen  bwysig  iawn  yn  ei  hanes  ef.  Dyma  y  flwyddyn  y 
dechreuodd  ei  gyfeillgarwch  â'r  Parch.  Thomas  Charles,  o'r  Bala. 
Yr  ydvm  yn  ystyried  cyfarfyddiad  y  ddau  ẃr  da  hyn  â'u  gilydd  yn 
amgylchiad  pwysig;  nid  iddynt  hwy  yn  bersonol  yn  unig,  ond  hefyd 
i'r  cyfundeb  yr  oeddynt  yn  perthyn  iddo,  ac  hefyd  i  Gymru  yn  gy- 
ffredinol — yn  arbenig  felly  i  Ogledd  Cymru.  Yr  ydym  wedi  cry- 
bwyll  eisoes,  mai  yn  ystod  y  flwyddyn  hon  yr  ymunodd  Mr.  Oharles 
â'r  Methodistiaid;  ac  mai  efe  oedd  y  cyntaf  o'r  tri  gweinidog  per- 
thynol  i  Eglwys  Loegr  a  wnaethant  hyny  yn  y  Gogledd.  Am  ein 
bod  yn  ystyried  cyfeillgarwch  Mr.  Jones  a  Mr.  Charles  yn  elfen 
pur  bwysig  yn  ei  hanes,  ac  yn  ddechreuad  dylanwad  mawr,  a 
dylanwad  er  daioni  lawer,  ar  holl  weddiil  oes  y  ddau,  ac  yn  ddarn 
pwysig  o  hanes  dyfodol  y  cyfundeb,  ni  a  adroddwn,  mor  fanwl  ag 
y  mae  genym  ddefnyddiau,  hanes  eu  cyfarfyddiad  cyntaf,  yn  1785. 

Yn  ebrwydd  ar  ol  ymuno  â'r  Methodistiaid  Oalfinaidd,  fe  ym- 
roddodd  Mr.  Charles  i  deithio  yn  siroedd  y  Gogledd  i  bregethu, 
ac  i  edrych  i  mewn  i  sefyllfá  grefyddol  a  moesol  trigolion  y  wlad. 
O  ddeutu  diwcdd  mis  Medi,  yn  y  flwyddyn  dan  sylw,  yr  oedd  efe 
yn  sir  Gaernarfon ;  ac  ymddengys  mai  hono  oedd  ei  daith  gyntaf 
fel  pregethwr  teithiol,  ar  ol  ymuno  â'r  Methodistiaid.  Yr  oedd 
Mr.  Jones  yn  digwydd  bod  ar  daith  yn  sir  Gaernarfon  yr  un  dydd- 
iau,  neu  yr  un  wythnosau,  a  Mr.  Charles.  Dyma  yr  adeg,  fel  yr 
vmddengys,  y  darfu  iddynt  gyfarfod  eu  gilydd  am  y  tro  cyntaf 
erioed.  Dechreuodd  cyfeillgarwch  rhyngddynt  y  pryd  hwnw,  a 
barhaodd  am  lawn  naw  mlynedd  ar  hugain,  hyd  farwolaeth  Mr. 
Charles,  yn  y  flwyddyn  1814.  Dywed  Mr.  Jones,  yn  ei  Gojiant  i 
Mr.  Charles  (tudal.  164),  eu  bod  wedi  bod  gyda'u  gilydd  mewn 
dau  neu  dri  o  leoedd  yn  y  sir  a  nodwyd  ;  a'u  bod  wedi  dechreu  cyd- 
nabyddiaeth  â'u  gilydd,  ac  wedi  mwynhaa  cymdeithas  eu  gilydd. 
Dywed  yn  mhellach  hefyd,  ddarfod  iddo  ef  glywed  Mr.  Charles  yn 
pregethu  ;  ac  y  mae  ^m  debygol  ddarfod  i  Mr.  Charles  ei  glywed 
yntau,  gan  fod  yn  naturiol  meddwl  mai  mewn  cyfarfodydd  preg- 
ethu,  neu  gynnulliadau  tebyg,  yr  oeddynt  gyda'u  gilydd. 

Dyma  gyfarfyddiad  cyntaf  y  ddau  ddyn  ieuangc  ag  oeddynt  i 
lanw  lle  mawr  yn  Ngogledd  Cymru  am  tua  deng  mlynedd  ar  hug- 
ain  o  amser.  Y  mae  y  ddau,  ar  adeg  y  cyfarfÿddiad,  yn  lled  agos 
i  ddeg  ar  hugain  oed: — Mr.  Charles  o  fewn  ychydig  ddyddiau,  a 
Mr.  Jones  o  fewn  tua  thri  mis.  Ganwyd  Mr.  Charles,  Hydref  14eg, 
1755 ;  a  Mr.  Jones,  fel  y  gwelsom,  yn  lonawr  neu  Chwefror,  1756. 

Dyddorol  iawn  a  fuasai  meddu  hanes  manylach  nag  sydd  genym 
am  yr  ymddiddanion  a  gymmerodd  le  rhwng  y  ddau  ddyn  ieuangc, 
y  rhai  yr  oedd  eu  calonau  yn  llosgi  gan  dosturi  wrth  edrych  ar 
agwedd  anwybodus,  ac  anfoesol,  ac  anghrefyddol  trigolion  eu  hen 
wlad  enedigol  ar  y  pryd.  Y  mae'n  ddiammheuol  <od  tân  yn 
ennyn  yn  y  ddwy  galon  yr  adeg  hono,  a  bod  y  naiU  fel  y  llall  yn 
dadgan  eu  teimladau  wrth  eu  gilydd.  Dywed  Mr.  Jones  ei  fod 
wedi  cael  y  fath  feddyliau  ara  Mr.  Charles,  '  drwy  y  prawf  a  gaf- 
odd  o  hono  y  pryd  hwpw,  o  ran  ei  symledd,  ei  ddiwydrwydd,  a'i 
holl  agweddau  Cristionogol,  ynghyd  â'i  ysbryd  dcffrous,  a'i  ddoniau 
rhagorol  fel  pregethwr,  hyd  oni  enniUwyd  ef  o  raid,  ac  o  fodd 
hefyd,  i'w  barchu  a'i  garu  yn  fawr  o  hyny  allan.' 

Yr  oedd  hanes  y  ddau  ŵr  hyn  yn  rhedeg  ochr  yn  ochr  mewn 
modd  hynod.  Ganwyd  hAvy  o  fewn  tua  thri  mis  i'w  gilydd.  Yr 
oeddynt  yn  derbyn  eu  haddysg,  y  naill  yn  y  Deheudir  a'r  llail 
yn  y  Gogledd,  yn  ystod  yr  un  blynyddoedd.  Yr  oedd  y  ddau  yn 
profi  eu  hargyhoeddiadau  crefyddol  dwysion  a  dyfuion  tua  yr  un 
pryd: — lonawr  20fed,  3773,  oedd  dydd  mawr  genedigaeth  newydd 
Thomas  Charles,  wrth  wrandaw  Daniel  Rowland  yn  pregethu  yn 
Nghapel  Newydd ;  a  thua'r  un  adeg  yr  oedd  Thomas  Jones  yn 
ocheneidio  ac  yn  llefain  ar  hyd  y  meusydd  a'r  adeiladau,  yn  Mhen 
Uchaf,  yn  fachgen  dwy  ar  bymtheg  oed,  yn  achos  ei  gyflwr  ys- 
brydol  rhyngddo  a  Duw,  ac  am  ei  iachawdwriaeth  i'w  enaid  coll- 
edig.  Ar  yr  20fed  o  Awst,  1783,  yr  ymsefydlodd  Mr.  Charles,  drwy 
briodas,  yn  nhref  y  Bala;  yr  hyn,  yn  mhen  Uai  ua  dwy  flynedd 
wedi  hyny,  a  ddilynwyd  gan  ei  dröad  allan  o'r  Eglwys  Sefydledig, 
drwy  iddo  fethu  cael  Ue  ynddi,  a  thrwy  i^r  rhybudd  a  gafodd  i 
ymadael  â'r  guradiaeth  yn  Llan  y  Mawddwy  ddyfod  i  ben,  lonawr 
laf,  1785.  Ac  yn  niwedd  yr  un  mis,  neu  ddechreu  yr  un  dilynol 
íAwst  neu  Medi,  1783),  y  pregethodd  Mr.  Jones  ei  bregeth  gyntaf 
gyda  y  Methodistiaid  yn  Nghaerwys.  Felly,  sefydlodd  Mr.  Charles 
yn  y  Bala,  a  dechreuodd  Mr.  Jones  bregethu  bron  yr  un  dyddiau. 
Ac  yn  Medi,  1785,  drachefn,  wele  y  ddau  yn  cyfarfod  â'u  gilydd,  am 
y  waith  gyntaf,  ar  daith  bregethwrol  yn  yr  un  sir,  ac  yn  dechreu 
cyfeillgarwch  oedd  i  barhau,  yn  agos  ac  anwyl,  a  thra  bendithiol  o 
bob  tu,  am  weddiU  eu  hoes ;  ac  i  fod  yn  fendith  fawr  i'w  cenedl  yn 
ogystal,  am  weddiU  eu  dyddiau  hwy — ac  hefyd  am  genedlaethau 
dyfodol  lawer.  Yn  mhen  blynyddoedd  ar  ol  hyn  ;  sef,  yn  ystod  y 
deng  mlynedd  cyntaf  o'r  ganrif  hon,  fel  y  cawn,  yn  ddîau,  sylwi 
wrth  fyned  yn  mlaen,  y  mae  y  ddau  yn  sefydlu  bob  un  ei  argraph- 
wasg  ei  hun — y  naill  yn  y  Bala,  er  mwyn  argraphu  ei  brif  waith 

llenyddol,  sef  y  Geiriadur  Ysgryíliyrol  ;^  a'r  llall  yn  Ninb^'ch,  er 
niwyn  argraphu  ei  brif  waith  yntau,  sef  Hanes  y  Merthyron. 
Yr  oedd  y  ddau  yn  nes  at  eu  gilydd,  o  ran  dysg  a  gwybodaeth,  na 
neb  arall  yn  nghyfundeb  y  Methodistiaid  yn  niwedd  y  ganrif  o'r 
blaen,  a  dechreu  yr  un  bresennol.  Y  ddau  hyn  oedd  arweinwyr 
meddyliol  y  corph  yn  y  Gogledd  yn  eu  hoes,  ac  y  mae  y  ddau  wedi 
parhau  felly  i  raddau  helaeth  hyd  y  dydd  hwn.  Ymgynghorent  a 
chydweithredent  gyda  golwg  ar  y  prif  symmudiadau ;  ac  aethant, 
o'r  diwedd,  ac  ar  ol  cryn  lawer  o  bwyll  ac  arafwch,  yn  enwedig 
ar  du  Mr.  Charles,  law-law  drwy  y  prif  symmudiad  yn  hanes  y 
Methodistiaid  Calfinaidd ;  sef,  ordeiniad  pregethwyr  i  gytìawn 
Avaith  y  weinidogaeth.  Gan  y  cawn  achlysuron  wrth  fyned  rhagom 
i  sôn  ara  gyfeillgarwch  a  chydweithrediad  Mr.  Jones  a  Mr.  Charles, 
ac  i  fanylu  ar  yr  holl  amgylchiadau  a  nodwyd  yn  bresennol,  ni  a 
adawn  hyny  ar  hyn  o  bryd,  ar  ol  cofnodi  fel  yna  eu  cyfarfyddiad 
cyntaf  ar  y  daith  hono  yn  sir  Gaernarfon. 

Ond  y  mae  un  cyfarfyddiad  a  gymmerodd  le  rhwog  y  ddau 

weinidog  enwog  yn  niwedd  y  flwyddyn  sydd  genym  dan   sylw, 

sef  1785,  y  dylem  ei  adrodd  yn  y  fan  hon.     Yr  oedd  Cymdeith- 

asfa  yn  cael  ei  chynnal  gan  y  Methodistiaid  Calfinaidd  yn  ystod 

dyddiau  y  Nadolig  y  flwyddyn  hono.     Cynnelid  y  Gymdeithasfa 

mewn  lle  bychan,  a  Ued  anghysbell — y  Bont  Uchel,  tua  dwy  fiUdir 

o  Ruthyn,  yn  sir  Ddinbych.     Yr  oedd  y  Parch.  T.  Charles  yn  y 

Gymdeithasfa,  ac  yn  pregethu  yno.      Yr  oedd  Mr.  Jones  hefyd 

yno;  ond  nid  ydym  yn  gwybod  a  oedd  efe  yn  pregethu  y  tro  hwn. 

Fodd  bynag  am  hyny,  cafodd  Mr.  Charles,  fel  y  mae'n  hysbys,  un  o 

odfaon  hynotaf  ei  oes  yn  y  Gymdeithasfa  hono.      Ymddengys  ei 

bod  yn  '  odfa  fawr '  mewn  gwirionedd  iddo.     Y  raae  sôn  ani  dani 

mewn   traddodiad   Methodistaidd  yn  y  wlad  o  amgylch  y  Bont 

TJchel  a  Rhuthyn  hyd  heddyw;  heb  law  ei  bod  yn  cael  cyfeirio 

ati  gan  bawb  wrtli  adrodd  hanes   Mr.  Charles.     Ei  destyn  oedd 

Gal.  iv.  4,  5 :  '  Ond  pan  ddaeth  cyflawnder  yr  amser,  y  danfonodd 

Duw  ei  Fab,  wedi  ei  wneuthur  o  wraig,  wedi  ei  wneuthur  dan  y 

ddeddf,  fel  y  prynai  y  rhai  oedd  dan  y  ddeddf,  fel  y  derbyniera  y 

mabwysiad.'     Fel  '  testyn  Mr.  Charles  yn  Sasiwn  y  Bont  Uchel ' 

y  siaradai  pawb  oedd  yn  bresennol  am  y  geiriau  hyn,  o  hyny  hyd 

ddiwedd  eu  hoes.     Dywed  Mr.  Jones,  yn  ei  Gojiant  i  Mr.  Charles, 

ei  fod  y  pryd  hwnw  yn  '  llefaru  am  Berson  Anfeidrol,  ac  ufudd-dod 

»  Cawn  etto  fanylu  yn  mhellach  yn  mlaen  gycla  golwg  ar  sefydliad  yr 
argraphwasg  yn  y  Bala,  er  gweled  pa  ran  oedd  gan  Mr.  Jones  yn  y 
gwaith  da  hwnw. 

gweithredol  a  dioddefol  y  Prynwr,  g'yda'r  fath  eglurdeb,  awdurdod, 
ac  eífeithiau  nefolaidd,  ag  a  roddodd  y  gynnulleidíá  mewn  syndod 
deffrous  a  diolchus,  ac  mewn  ymdoddiad  serchiadol  ac  ysbrydol,  na 
welwyd  y  cyffelyb  ond  yn  anfynych.'  Mae'n  hawdd  dychymygu 
am  lawenydd  holl  Fethodistiaid  Gogledd  Cymru,  wrth  weled,  ar 
y  pryd  hwnw  yn  enwedig,  y  fath  seren  ddisglaer  o  bregethwr 
ieuangc,  deg  ar  hugain  oed,  wcdi  graddio  yn  un  o  brifysgolion  y 
deyrnas ;  ond  yn  awr,  gyda'i  ysbryd  gwresog,  a'i  euaid  ar  dân  am 
ddyrchafu  y  Cymry  tlôdion,  ac  isel  eu  moes  a'u  manteision,  wedi 
bwrw  ei  goelbren  yn  mysg  pregethwyr  y  cyfundeb.  Diau  genym 
füd  enaid  Mr.  Thomas  Jones  yn  llawn  llawenydd  wrth  ddychwelyd 
adref  i  BenUchaf  o'r  Gymdeithasfa  hono;  a'i  fod  yn  ystyried  ei  fod 
wedi  cael  gafael  ar  drysor  mawr  mewn  bywyd,  drwy  gael  cyfrif  y 
pregethwr  ieuangc,  a'r  dyn  hoffus  a  gly wsai,  fel  cyfaiU  iddo  ef  yn 
bersonol.  Anhawdd  ydyw  dirnad  y  gwerth  a  fu  ei  gyfaiU  newydd 
iddo  ar  ol  hyn.  Byddwn  yn  cael  achlysuron  mynych  i  gyfeirio  at 
hyn  wrth  fyned  rhagom, 

Nid  rhyw  lawer  sydd  ar  gael  a  chadw  o'i  hanes  am  y  blynydd- 
oedd  nesaf ;  sef,  o  1786  hyd  1794.  Treuliodd  y  blynyddoedd  hyn, 
drachefn,  yn  ei  gartref  yn  Mhen  Uchaf ;  a  gallwn  feddwl  ei  fod 
etto  yn  parhau  i  gyflawni  rhyw  gymmaint  o  orchwylion  ar  y 
tyddyn,  fel  yr  arferasai  gynt.  Yr  ydym,  fodd  bynag,  yn  casglu 
oddi  wrth  y  cyfansoddiadau  gwych  a  ddaethant  oddi  wrtho  cyn 
terfyn  y  tymmor  hwn  ar  ei  oes,  yn  gystal  ag  oddi  wrth  yr  hyn  a 
ysgrifenodd  wedi  hyny,  fod  yn  rhaid  ei  fod  wedi  ymroddi  yn  llwyr 
i  lafur  mewn  llenyddiaeth,  yn  gystal  ag  i  efrydiaeth  o  Air  yr  Ar- 
glwydd,  ac  i  gyfo3thogi  ei  feddwl  â  gwybodaeth  gyffredinol,  ac  yn 
arbenig  gwybodaeth  dduwinyddol,  yn  ystod  y  blynyddoedd  hyn. 
Yn  ebrwydd  iawn,  bellach,  cawn  ei  weled  yn  ymddangos  fel  llenor 
a  bardd  gwych,  yn  gystal  ag  fel  duwinydd  ëang  ei  wybodaeth,  ac 
aeddfed  ei  farn.  Credwn  iddo  lafurio  yn  galed,  mewn  amser 
ac  allan  o  amser,  a  thrwy  lawer  o  anfanteision,  yn  codi  oddi  wrth 
wendid  ei  iechyd  a  diffyg  cefnogaeth,  os  nad  gwrthwynebiad 
a  '  chroesau,'  yn  ystod  yr  holl  amser  hwn.  Y  mae  ystafell  yn  y 
PenUchaf,  hyd  y  dydd  hwn,  yn  cael  ei  dangos  fel  yr  un  y  darllenai 
ac  yr  efrydai  efe  ynddi.  Yno  yr  ysgrifenodd  ei  lyfrau  a'i  gyfan- 
soddiadau  barddonol  cyntaf ;  ac  yno,  tua'r  adeg  hon,  y  cj'íieithodd 
y  '  Drydedd  Ran'  o  Waith  Gurnal;  yr  hon  sydd  yn  gyfrol  helaeth 
o  bron  400  o  dudalenau  wythplyg.  Gwir  nad  allodd,  o  herwydd, 
fel  y  credwn,  diffyg  meddu  arian  at  ei  alwad  ar  y  pryd,  gyhoeddi 
y  gyfrol  hon  o  Waith  Gurnal,  er  ei  bod  yn  barod  ganddo  i'r  wasg, 

ar  yr  adeg  yma.  Cawn  ymhelaethu  ar  hyn  pan  ddeuwn  i  adrodd 
hanes  cyhoeddiad  y  gwaith,  yn  niwedd  179G,  ar  ol  iddo  briodi,  a 
synimud  i'r  Wyddgrug  i  fyw. 

Heb  law  ei  lafur  hwn  i  gyfoethogi  ei  feddwl  ei  hun,  ac  i  ddar- 
paru  llenyddiaeth  i'w  genedl,  yr  oedd,  drwy  holl  ystod  y  blynydd- 
oedd  dan  sylw,  yn  myned  oddi  amgylch  yn  siroedd  Dinbych  a 
Ffliut,  ac  i  leoedd  pellach,  i  bregethu  yr  efengyl,  Gwir  ei  fod  wedi 
cael  ei  luddias  i  wneyd  cymmaint  ag  a  ddymunasai  yn  y  ffordd 
hon,  ar  yr  adeg  hono,  gan  yr  afiechyd  blin  a  phoenus  y  diodd- 
efai  dano.  Methai  fyned  yn  mhell  oddi  cartref,  yn  enwedig  yn 
3'Stod  misoedd  y  gauaf.  Pan  fyddai  felly  yn  methu  teithio  i  bell- 
der  ffordd,  ymroddai  yn  fwy  i  bregethu  mewn  tai,  neu  unrhyw  le- 
oedd  eraill,  o  amgylch  ei  gartref.  Yr  ydym  i  gofìo  fod  yr  hoU  wlad, 
y  pryd  hwnw,  o  Gaerwys  i  Lanelwy,  ac  i'r  Rhyl,  ac  i  Dreffyn- 
non ;  sef,  i'r  gorllewin  a'r  gogledd,  hyd  y  môr,  heb  ddim  lleoedd 
addoliad  gan  y  Methodistiaid,  na  chwaith  gan  un  enwad  Ymneill- 
duol  arall;  oddi  gerth  un  achos  bychan  iawn  oedd  gan  y  Presbyter- 
iaid  Sacsnig  yn  Newmarket.*  Ond  y  mae  gan  y  Methodistiaid  yn 
unig,  erbyn  hyn,  o  ddeg  ar  hugain  i  ddeugain  o  leoedd  addoliad 
yn  y  parthau  hyny  o  siroedd  Fflint  a  Dinbych. 

Y  mae  yr  hanesyn  canlynol  yn  taflu  goleuni  ar  ei  ddull  ef,  yn 
gystal  ag  eraill,  o  lafurio  yn  y  dyddiau  a'r  blynyddoedd  yr  ydym 
yn  sôn  am  danynt.  Aeth  Mr.  Jones,  un  Sabbath,  â  dau  gyfaill 
gydag  ef;  sef,  Robert  Jones,  Gronant ;  a  Samuel  Morris,  tad  y 
diweddar  Barch.  WiUiam  Morris,  o  Ruddlan ;  i  le  rhwng  Caerwys 
a'r  Pthyl,  o'r  enw  Gwaunysgor.  Yn  y  fan  hono,  fel  yr  arferid  mewn 
llawer  o  leoedd  eraill  drwy  y  wlad  y  pryd  hwnw,  cynnelid  rhyw 
gampau  neu  gilydd  ar  y  Sabbath.  Amcan  mynediad  y  tri  gŵr 
da  yno,  y  tro  hwn,  ydoedd  darbwyllo  y  chwareuwyr  i  adael  eu 
campau,  a  rhoddi  clust  i'r  efengyl.  Pan  ddaethant  i'r  lle,  deall- 
odd  y  campwyr  yn  y  fan  mai  crefyddwyr  oeddynt,  a  pha  beth 
ydoedd  eu  bwriad.  Dechreuodd  rhai  waeddi  mewn  gwawd,  '  Del- 
iwch  yr  Oen  !'  beth  bynag  oedd  yn  eu  meddwl  wrth  arfer  y  fath 
eiriau.  Pa  fodd  bynag,  nesaodd  Mr.  Jones  atynt,  â'i  wên  ar  ei 
enau,  a'i  galon  yn  llawn  tosturi  dros  gyflwr  eu  heneidiau,  a  gof- 
ynodd  iddynt  yn  dawel,  '  A  wyddoch  chwi,  gyfeillion,  pwy  3'dyw 
yr  Oen  yr  ydych  chwi  yn  sôn  am  dano  ?      A  welwch   chwi   fod 

a  Yn  ddiweddarach,  daeth  yr  achos  crefyddol  Saesneg  hwn  yn  New- 
market  i  berthyn  i'r  Annibynwyr  Cyrureig ;  ac  iddynt  hwy  y  perthyna 
liyd  heddyw.  Tua'r  adeg  yr  ydym  yn  cyfeirio  ati  nchod,  nid  oedd  ond 
un  hen  chwaer  yn  cael  ei  chyfrif  fel  yn  aelod  eglwysig  yn  y  lle. 

yn  dda  roi  eich  celfi  chwareu  heibio  am  dipyii  bach,  er  mwyn  i 
nii  gael  dyweyd  tipyn  wrthych  am  lesu  Grist  'î"  Cydsyniwyd 
â'i  gais  yn  y  fan ;  a  chafwyd  Uonyddwch  gweddol,  ac  ystyried  pa 
fath  oedd  y  gynnulleidfa.  Gorweddai  rhai  ar  y  llawr;  cerddai 
eraill  o  amgylch ;  a  deuai  eraill  ychydig  yn  mlaen  i  wrandaw. 
Ond  ymddengys  mai  canu  Ued  wael  oedd  yn  y  gwasanaeth  hwnw, 
'Ni  fedrai  y  pregethwr,  nac  un  o'r  ddau  gyfaiU  oedd  gydag  ef, 
ddim  ar  y  gwaith,'  ebai  yr  adroddydd ;  '  a  mwy  tebyg  i  wartheg 
yn  brefu  nag  i  ddynion  yn  canu  ydoedd.  Ond  yr  oedd  y  tri  yn 
wylo'  Parodd  hyn  sobrwydd  a  difrifwch  ar  lawer  o'r  chwareu- 
wyr  ar  y  pryd. 

Yn  y  modd  hwn  yr  ymdrechai  Mr.  Jones,  fel  ei  gydoeswyr  eraill, 
yn  bregethwyr,  a  rhai  heb  fod  yn  bregethwyr,  i  ymlid  ymaith  dy- 
wyllwch  a  llygredigaeth  o  ardaloedd  cysglyd  a  thywyll.  Gwnaeth 
lawer  iawn  o  ymgyrchoedd  tebyg  i'r  un  uchod  i  ganol  gwersyll  y 
gelyn ;  a  hyny,  yn  ddîau,  gydag  eíîeithiau  tra  bendithiol.  Preg- 
ethodd  lawer  iawn  mewn  tai,  ysguboriau,  ac  yn  yr  awyr  agored — 
pa  le  bynag  y  caffai  ryw  nifer  o  bobl  i  wrandaw  arno — yn  yr  adeg 
sydd  yn  awr  dan  sylw.  Yn  ystod  yr  holl  amser  hwn,  nid  oedd  ei 
ofal  yn  pallu  am  y  ddeadell  eghyysig  fechan  yn  Nghaerwys.  Di- 
lynai  ei  hoU  gyfarfodydd  hyd  y  gallai,  a  phregethai  yn  dra  mynych 
yn  yr  hen  lofît  ar  y  Marian,  lle  y  pregethodd  ei  bregeth  gyntaf. 
Tua'r  adeg  dan  sylw,  bu  yn  oíferyn  argyhoeddiad  a  dychweliad 
gŵr  o  r  enw  Mr.  David  Jones — un  a  fu  ar  ol  hyny  yn  dra  ymrodd- 
edig  a  defnyddiol  gyda  chrefydd  yn  Llaneurgain.  Meddir,  yn 
Methodistíaeth  Cymru,  cyf  iii.,  td.  180 — '  Yr  oedd  Dafydd  Jones 
wedi  cael  ei  ddeflfro  trwy  weinidogaeth  Mr.  Jones,  Pen  Uchaf,  yn 
Mhlas  Winter.'  Yr  oedd  y  gŵr  da  hwn  felly  yn  un  o  sêliau  gwein- 
idogaeth  Mr.  Jones  yn  nechreuad  ei  yrfa. 

Yn  y  flwyddyn  1788  y  gwnaeth  efe  ei  ym.ddangosiad  gyntaf,  hyd 
y  gwyddom,  fel  awdwr — a  hyny  fel  bardd.  Ei  Farwnad  ar  Farw- 
olaeth  Mrs.  Änn  Parry,  a  ysgrifenwj'd  ac  a  argraphwyd  ganddo  y 
flwyddyn  hon,  yr  ydym  yn  credu  oedd  y  peth  cyntaf  a  ddaeth  oddi 
wrtho  drwy  y  wasg.  Gwraig  dra  hynod  yn  ei  dydd,  ar  gyfrif  ei 
duwioldeb  a'i  hymroddiad  i  geisio  deall  a  rhodio  íîordd  iachawd- 
wriaeth,  oedd  yr  un  oedd  yn  destyn  ei  gân.  Yr  oedd  hi  yn  byw 
yn  Mryn  Mulan — tyddyn  yn  mhlwyf  Llanrhaiadr,  rhwng  Rhuthyn 
a  Dinbych.  Er  fod  Mr.  Jones  yn  byw  gryn  nifer  o  filldiroedd  o 
íîordd  oddi  wrth  Fryn  Mulan,  y  mae'n  amlwg  ei  fod  yn  adnabod 
y  wraig  hon  yn  dda.  Byddai  cyfarfodydd  crefyddol  yn  cael  eu 
cynnal  yn  ei  thŷ  am  flynyddau  ;  a  digon  tebyg  fod  Mr.  Jones  wedi 

bod  yno  yn  pregethu  lawer  gwaith.  Bu  farw  yn  y  flwyddyn  1787, 
wedi  cyrhaedd  sj^niadau  tra  aeddfed  ar  wirioneddau  crefydd,  ac 
wedi  cyrhaedd  ysbrydoh'wydd  meddwl  na  Avelir  ond  yn  anfynych 
ei  gyffelyb.  Ysgrifenwyd  hanes  Ann  Parry  yn  y  Drysorfa  ani 
Mawrth,  1831,  tudal.  73,  gan  y  diweddar  Barch.  John  Wynne,  o 
Lanbedr,  ger  llaw  Rhuthyn.  Dichon  hefydy  dylem  chwanegu  mai 
am  dani  hi  y  dywedir  nad  oedd  ei  chorph  yn  llygru  ar  ol  ei  roddi 
3'n  y  bedd.  Clywsom  hen  bobl  lawer  gwaith  yn  dyweyd  yr  arferai 
Ann  Parry  weddio  am  i'w  chorph  gael  ei  gadw  rhag  llygru  ar  ol  ei 
marwolaeth,  yn  gystal  ag  am  ddiogelwch  ei  henaid.  Fodd  bynag, 
agorwyd  ei  bedd  yn  1830,  a  thrachefn  yn  1836;  a  chafwyd  nad 
oedd  yr  arch  na'r  corph  yn  llygru.  Nid  ydym  ni  yn  dadgan  syn- 
iad  o  gwbl,  y  naiU  ffordd  na'r  llall,  ar  y  mater  hwn:  yn  unig 
gallwn  grybwyll  fod  gwŷr  adnabyddus  a  chredadwy  o'r  ardal  wedi 
ardystio,  ar  ol  bod  yn  llygaid-dystion,  fod  yr  hanes  a  adroddid 
yn  wirionedd.  G\veler  y  Drysorfa  am  1836 ;  a  Methodistiaeth 
Cyrnrii,  cyf  iii.,  tudal.  152,  153.  Pa  fodd  bynag,  hyd  y  gwyddom, 
marwolaeth  y  wraig  dduwiol  hon,  yr  hon  a  fuasai  mor  ymchwilgar 
am  wirionedd,  ac  oedd  mor  dduwiolfrydig  ei  meddwl,  a  fu  yn 
achlysur  i  alw  allan  awen  y  pregethwr  ieuangc  o  Ben  Uchaf  Gau 
fod  yn  ein  bwriad  roddi  pennod  etto  i  sylwi  arno  fel  awdwr  a 
bardd,  ni  a  adawn  y  Farwnad  yn  y  fan  hon.  Yn  unig  gallwn 
grj'bwyll  fod  y  testyn  a  ddewisodd  i  ganu  arno  yn  brawf  o  gyfeir- 
iad  ei  feddwl  yn  yr  adeg  hon  ar  ei  oes.  Nid  gwroniaid  meusydd 
rhyfeloedd  y  byd,  ond  gwroniaid  y  ffydd,  oedd  gwrthddrychau 
ei  edmygedd  a'i  gân  ef.  Ail  argraphwyd  y  Farwnad  hon  o  eiddo 
Mr.  Jones  yn  y  Drysorfa  am  Gorphenaf,  1831,  tudal.  216 — 18, 
Argraphwyd  Marwnad  Ann  Parry  hefyd  mewn  Casgliad  o  Hen 
Farwnadau  Cymreig,  gan  y  Parch.  Thomas  Levi;  yr  hwu  a 
gyhoeddwyd  yn  Ngwrecsam,  gan  y  Meistri  Hughes  a'i  Fab,  yn 
y  fiwyddyn  1872.     Cawn  ddychwelyd  ati  etto. 

Y  mae  yn  ddrwg  genym  orfod  myned  heibio  amryw  flynyddoedd 
o'i  hanes,  sef  1789 — 1791,  heb  allu  dyweyd  dim  am  danynt.  Y 
rheswm  am  hyny  yw,  nad  oes  dim  o'i  hanes  yn  y  blynyddoedd 
hyn  ar  gael.  Ond  er  nad  oes  unrhyw  ffeithiau  wedi  eu  cadw,  y 
mae'n  gwbl  hawdd  i  bwy  bynag  a  sylwo  ar  ranau  eraill  ei  fywyd, 
ol  a  blaen,  wybod  pa  fodd  y  treuliodd  y  blynyddoedd  hyn.  Pan 
gartref,  ac  yn  cael  hamdden  gan  alwadau  eraill,  treuliai  ei  amser  i 
efrydu  Uenyddiaeth,  a  duwinyddiaeth,  a  hanesyddiaeth  eglwysig, 
gweithiau  prif  dduwinyddion  yr  Eglwys  drwy'r  oesoedd,  yn  gystal 
ag  i  efrydu  y  Beibl,  a  pharotoi  gogyfer  a  phregethu.     Yr  oedd  efe. 

bellach,  yn  ddyn  ieuangc  o  ddeuddeg  i  bymtheg  ar  hugain  oed,  yn 
meddu  côf  cryf,  a  meddwl  gafaelgar,  ac  yn  gwneyd  defnydd  dior- 
phwjs  o'i  alluoedd  i  ymbarotoi  gogyfer  a  gwaith  dyfodol  ei  oes. 
Y  mae'n  gwbl  amlwg,  oddi  wrth  ei  hanes  dyfodol,  ddarfod  iddo 
weithio  yn  galed  yr  adeg  hon.  Parhaodd  hefyd  i  fyned  oddi  am- 
gylch  i  bregethu,  mor  bell  ag  yr  oedd  sefyllfa  ei  iechyd  yn  can- 
iatau  iddo  wneuthur  hyny. 

Yn  y  íîwyddyn  1792,  a  thua  dechreu  haf  y  flwyddyn  hono,  yr 
oedd  wedi  myned  i  ranau  dwyreiniol  sir  Ddinbych,  tua  Llangollen, 
Gwrecsam,  Adwy'r  Clawdd,  &c.,  ar  daith  fèr,  o  fan  i  fan,  fel  yr 
arferid  yn  y  dyddiau  hyny,  i  bregethu.  Pan  yr  oedd  tua'r  Mwn- 
glawddj  lle  yn  agos  i  Wrecsam,  ar  y  daith,  gwelodd  yr  Arglwydd 
yn  dda  ei  daraw  â  chlefyd  y  gymmalwst.  Darostyngodd  hyn 
ef  i  wendid  a  gwaeledd  mawr;  yr  hyn  a'i  cadwodd  yn  orweiddiog 
am  lawer  o  wythnosau — a  hyny  oddi  cartref.  Teimlai  yn  ddi- 
olchgar  iawn,  yn  mhen  blynyddoedd  ar  ol  hyny,  wrth  gyfeirio  at 
yr  amgylchiad,  i  Mr.  R.  Jones,  a'i  briod,  o  Wrecsam,  am  yr  ym- 
geledd  amserol  a  dderbyniodd  yn  ei  afiechyd  ganddynt.  Nis 
gallodd  ddychwelyd  adref  i  Ben  Uchaf  hyd  fis  Awst ;  ac  felly, 
rhaid  ei  fod  wedi  bod  dan  y  clefyd  am  rai  misoedd.  Wrth  ddy- 
chwelyd  adref,  dymunai  gydnabod  rhyfedd  ddaioni  Duw  tuag  ato 
yn  achos  ei  enaid,  a'i  gorph.  Meddyliai  yn  ei  gustudd,  ac  wrth 
ei  adfer  o  hono,  fod  iachawdwriaeth  Duw  yn  Nghrist  yn  werthfawr 
iawn  yn  ei  olwg.  Yr  oedd  mwynhâd  o'i  bendithion  yn  tawehi  ac 
yn  dyddanu  ei  ysbryd.  Gwnai  hyn  ef  yn  foddlawn  i  ymostwng 
i  ewyllys  yr  Arglwydd,  ac  yn  awyddus  hefyd  i  dreulio  ei  amser  ar 
y  ddaear  yn  ei  wasanaeth,  ac  er  ei  ogoniaut.  Ymddengys  ddarfod 
iddo,  tua'r  pryd  hwn,  pan  ar  y  daith  uchod  fe  allai,  neu  ar  ol  dy- 
chwelyd  adref,  os  nad  pob  un  o'r  ddau,  gael  llawer  o  hyfrydwch 
wrth  bregethu  ar  y  geiriau  hyny  yn  Llyfr  yr  Actau: — 'I  chwi  y 
danfonwyd  gair  yr  iachawdwriaeth  hon.' 

Yn  y  flwyddyn  1793  y  daeth  efe  allan  gyntaf  fel  awdwr  o  fri 
amlwg  mewn  duwinyddiaeth.  Yr  oedd  yn  hawdd  i  bob  dyn  deallu.s 
ar  y  pryd  hwnw  weled  nad  ysgrifenwr  cyfí'redin  oedd  yn  gwneyd 
ei  ymddangosiad.  Nid  oes  genym  ni,  erbyn  hyn,  nemawr  ddim 
mantais,  drwy  unrhyw  dystiolaeth,  i  wybod  yr  argraph  a  wnaed  ar 
feddyliau  ei  gyfeillion  a'i  gydnabod  pan  ddaeth  ei  lyfr  cyntaf  hwn 
ar  dduwinyddiaeth  allan  oV  wasg ;  ond  os  nad  ydym  yn  cam- 
gymmeryd  yn  fawr  iawn,  y  mae  yn  rhaid  ei  fod  wedi  peri  syndod, 
yn  gystal  a  llawenydd  mawr,  i  lawer  o  honynt;  ac  wedi  codi  eu 
disgwyliadau  yn  uchel  wrtho  am  lawer  o  wasanaeth  cyífelyb  yn  y 

dyfodol.  Mae'n  hyfn-dwch  i  ni  ein  bod  yn  cael  cyfle  yma  i  dde- 
chreu  ei  ddwyn  i  sylw  yn  ei  brif  gytnraeriad ;  sef,  fel  duwinydd. 
Yr  hyn,  uwch  law  pob  peth  arall,  sydd  yn  gwneuthur  ei  enw  a'i 
gotîadwriaeth  ef  yn  ddyddorol  a  gwerthfawr  i  ddarllenwyr  yr  oes 
hon  ydyw  y  gwaith  mawr  a  wnaeth  fel  awdwr  ar  dduwinyddiaeth  ; 
a  hyn,  yr  ydym  yn  tybio,  a  geidw  ei  enw  mewn  bri  yn  Nghymru 
am  flynyddoedd  lawer  i  ddyfod.  Wrth  i  ni  ddywedyd  fel  hyn,  na 
feddylied  neb  ein  bod  yn  tueddu  i  edrych  yn  isel  arno  yn  mhob 
cymmeriad,  oddi  eithr  fel  duwinydd.  Byddai  meddwl  mai  dyna 
ein  syniad  ni  yn  gamgymmeriad  hollol.  Credwn  ei  íod  yn  rhagori 
mewn  llawer  o  gymmeriadau.  Yr  oedd  yn  ddyn  o  alluoedd  cryf- 
ion  iawn;  yr  oedd  yn  fardd  awenyddol,  ac  yn  enwedig  celfyddgar; 
yr  oedd  yn  un  o  lenorion  goreu  ei  oes  yn  Nghymru  ;  yr  oedd  yn 
wleidyddwr  goleuedig,  a  phell  o  flaen  ei  oes ;  yr  oedd  yn  breg- 
ethwr  galluog  bob  amser,  a  grymus  a  dylanwadol  iawn  ar  adegau ; 
ac  yr  oedd  yn  un  o'r  dynion  mwyaf  duwiolfrydig  y  darllenir  ei 
hanes  un  amser,  Ond  er  hyn  oll,  tybiwn  y  cyttunir  gan  bawb 
hysbys  o'i  hanes,  ac  sydd  wedi  talu  sylw  i'w  ysgrifeniadau  lliosog, 
mai  fel  awdwr  duwinyddol  y  mae  efe  yn  sefyll  uchaf,  ac  mai  fel 
duwinydd  yr  erys  ei  enw  hAvyaf  mewm  coffadwriaeth  yn  mysg  ei 
gydgenedl. 

Ond  dyma  enw  ei  lyfr  duwinyddol  cyntaf: — '  Sylwadau  ar 
Draetìiawd  a  elwir  '  Undeh  Crefyddol,  neu  Rhyhudd  yn  erhyn 
Schísm,'  &c.;  mevm  ffordd  o  Lythyr  ar  yr  Awdwr  o  hono : — 
yn  dangos  ddarfod  iddo,  yn  y  Traethawd  hwnw,  gondemnio 
amryw  Byngciau  o  Athrawiaeth  a  amddiffynir  gan  y  Beihl,  a 
chan  Erthyglau  a  Homiliau  Eglwys  Loegr ;  yn  mha  un  y  mae 
efe  yn  proffesu  ei  fod  yn  weinidog ;  ynghyd  â  pltraiuf  o'i 
gam-farn  ar  y  Bohl  a  elwir  Methodistiaid,  tC-c.  Gan  Thomas 
Jones.  Llundain :  argraphwyd  gan  Yaughan  Grifíìths,  1793.' 
Enw  y  traethawd,  a  attebir  gan  Mr.  Jones  yn  ei  lyfr,  o'i  roddi  yn 
Uawn,  sydd  fel  hyn  : — 'Undeb  Crefyddol,  neu  Rybudd  yn  erbyn 
Schism.  Yn  dangos  ei  anghyfreithlondeb,  wrth  Reswm  a'r  Ys- 
grythyr,  a  barn  yr  hen  dadau  yn  y  brif  Eglwys.  Gan  weinidog  o 
Eglwys  Loegr.  Gwrecsam :  argraphwyd  gan  T.  Marsh.'  Yn  y 
fl.  1792  y  cyhoeddwyd  hwn,  Nid  ydyw  yn  ymddangos  íod  neb, 
erbyn  hyn,  o  leiaf,  yn  gwybod  pwy  oedd  y  '  gweinidog  o  Eglwys 
Loegr.'  Gellir  meddwl  na  wyddai  Mr,  Jones  wrth  ei  atteb  pwy 
oedd  yr  awdwr  yr  ysgrifenai  yn  ei  erbyn.  Fel  y  canlyn  y  mae  yn 
dechreu  ei  '  Lythyr '  ato — canys  y  mae  y  traethawd,  fel  y  gwelir, 
wedi  ei  ysgrifenu  ar  ffurf  llythyr : — '  Barchedig  syr,  Yr  wyf  yn  eich 

cyfarch,  heb  eich  adnabod,  ac  heb  wybod  yn  sicr  pwy  ydych ;  am 
eich  bod,  i  ryw  ddybenion,  wedi  anfon  llyfr  i'r  byd  heb  osod  eich 
enw  wrtho.  Pa  un  ai  cywilydd,  ai  rhywbeth  aiall,  oedd  yr  achos 
o  hyn,  nis  gwn  i ;  er  y  meddyliwn,  wrth  edrych  iddo,  fod  ynddo 
ddigon  o  achos  i  beri  i  chwi  gywilydd,  a  gofid  mawr.'  ^lae  rhag- 
ymadrodd  llyfr  neu  lythyr  Mr.  Jones  wedi  ei  ddyddio,  'Pen  Uchaf, 
ger  Uaw  Caerwys,  Goiyhenaf  \2fed,  1793.'  Yn  y  rhagymadrodd 
hwn,  dy wed  íod  y  '  gwaith  '  y  mae  yn  ei  atteb  '  mor  ddielwig  a  di- 
sylwedd,  a'i  wraidd,  anwybodaeth  a  rhagfarn,  mor  amlwg  fel  y 
meddyliodd  llawer  mai  trafferth  afreidiol  oedd  ei  atteb.'  Bu  yntau 
hefyd  'mor  bell  o'r  un  farn  a'r  cyfryw  am  dauo.  fel  ag  y  bu  iddo 
gael  ei  adael  nìewn  angho'  ganddo  dros  '  amryw  tisoedd  ar  ol  ei 
ddyfod '  i'w  law.  '  Ond  wrth  ystyried  íod  llawer  yn  Nghymru  mor 
fyr  eu  deall,  a'u  harchwaeth  ysbrydol,  fel  y  gall  y  llysieuyn  mwyaf 
drygsawrus  a  ddél  o  ardd  Eglwyswr  gael  ei  lyugcu  ganddynt, 
trwy  anwybodaeth,  er  eu  mawT  niwed ;  ac  wrth  leddwl  hefyd  fod 
ar  y  wlad  yn  gyfifredin  fawr  eisieu  addysg  ynghylch  egwyddorion 
crefydd ;'  ac  yn  gwybod  hefyd  'y  gall  Duw  ddefuyddio  gwreichion 
dadl  i  oleuo  peth  ar  ardaloedd  tywyll  a  difraw '  ein  gwlad ;  heb 
law  fod  rhyw  rai  yn  arfer  '  mwy  o  ddiwydrwydd  a  sêl'  i  ledaenu  y 
'  rhybuddiwr  anonest  ac  anghy  wrain '  a  attebir  gauddo,  '  nag  a  ar- 
ferasant  erioed  i  daenu  y  Beibl,  nac  un  Jlyfr  da  arall.'  Wrth  ystyr- 
ied  hyn  oll,  meddai,  '  anturiais  ac  ymroddais  at  hyn  o  waith,  er  fy 
ngwendid  a'm  hanghymmhwysder.' 

Nis  gallwn  ui,  ar  hyn  o  bryd,  aros  gyda  y  traethawd  cyntaf  hwn 
o  eiddo  Mr.  Joues  yn  bwy  nag  y  mae  yn  ofynol  i  ni  wneyd  hyny 
er  mwyn  ffurfio  syniad  am  yr  awdwr.  Dyma  y  prawf  cyntaf  ydym 
yn  ei  gael  yn  ei  hanes,  drwy  ei  ysgrifeniadau  rhj'ddiaethol,  o  ëang- 
der  ei  wybodaeth,  ei  fedr  mewn  dadl,  ei  allu  fel  llenor,  ei  ddifrif- 
wch  a'i  onestrwydd  fel  ymofynydd  am  wirionedd,  ei  deimlad  dwfn 
o'i  rwymedigaeth  i  ddysgu  ei  genedl  yn  ^-r  hyn  a  ystyriai  yn  wir- 
ionedd,  ei  ymostyngiad  llwyr  i  ddysgeidiaeth  Gair  yr  Arglwydd 
ar  bob  pwugc  íyddai  ganddo  mewn  Ilaw,  ei  gydnabyddiaeth  â 
hanes  yr  Eglwys  drwy'r  oesoedd,  a'i  barch  mawr  i  dduwinyddion 
nniongred  pob  oes  a  gwlad,  heb  feddwl  dim  i  ba  gangen  o'r 
Eglwys  Gristiouogol  y  perthynent.  Y  mae  yr  hoU  bethau  hyn,  a 
chwaueg,  yn  ddiau,  yn  dyfod  i'r  golwg  yn  amlwg  wrth  i  ni  ddarllen 
y  Sylwadau  cyntaf  hyn  a  gyhoeddwyd  ganddo  i'r  byd.  Nid 
ydyw  y  traethawd,  gan  gynnwys  y  rhagymadrodd  'at  y  darllenydd,' 
ond  SG  o  dudalenau  ;  ond  y  mae  yn  gyfansoddiad  gw-ych  iawn. 

Y  mae  ynddo  ymdriniaeth  ar  yr  athrawiaethau  canlynol: — Yn 

gyntaf,  Etholedigaeth ;  yn  ail,  Cwymp  dyn ;  yn  drydydd,  Parhâd 
mewn  Gras;  yn  bedwerydd,  Ffydd  a  Chariad  yn  íFynnonell  gweith- 
redoedd  da ;  yn  bummed,  Cyfiawnhâd  dyn  ger  bron  Duw ;  ac 
yn  olaf,  Ailenedigaeth.  Yn  ei  ymdriniaeth  ar  y  pyngciau  hyn,  ei 
ddull  o  fyned  yn  mlaen,  ar  ol  rhoi  mynegiad  o  syniad  y  Method- 
istiaid  y  pryd  hwnw  arnynt,  ydyw  dwyn  yn  mlaen  ac  egluro  y 
profion  Ysgrythyrol  dros  y  golygiadau  a  draetha:  yna  êl  rhagddo 
i  roddi  syniadau,  ac  ychydig  ddyfyniadau  o  weithiau,  rhai  o  brif 
dduwinyddion  yr  Eglwys  ar  y  pj'Ugciau,  gan  ddangos  eu  bod  yn 
cyttuno  â'r  farn  a  goleddid  ganddo  ef,  a  chan  y  Methodisciaid, 
Wedi  hyny,  rhydd  ddyfyniadau  helaeth  o  Homiliau  ac  Erthyglau 
Eglwys  Loegr,  er  dangos  mai  yr  un  yw  dysgeidiaeth  y  rhai  hyny 
a'r  ddysgeidiaeth  yn  mysg  y  Methodistiaid ;  ac  er  dangos  fod  y 
'  Gweinidog  o  Eglwys  Loegr '  yn  gwbl  groes  i  ddaliadau  ei  eglw^-s 
ei  hun  ar  y  materion  yr  ysgrifenasai  arnynt.  A  rhydd,  mewn  tair 
colofn  gyfochrog,  farn  Eglwys  Rhufain,  Eglwys  Loegr,  a  Gwein- 
idog  o  Eglwys  Loegr,  i  ddangos  mai  cyttuno  âg  Eglwys  Rhufain, 
ac  nid  â'i  Eglwys  ei  hun,  y  mae  y  'gweinidog'  hwnw.  Drwy  yr 
holl  draethawd,  y  mae  yn  dangos  ei  fod  yn  gydnabyddus,  nid  yn 
unig  â  syniadau  yr  eglwysi  a  nodwyd  ar  y  gwahanol  faterion  a 
ddygai  ger  bron,  ond  hefyd  â  gweithiau  a  golygiadau  dynion  fel 
Ignatius,  Polycarp,  Grotius,  Awstin,  Luther,  Erasmus,  Calvin,  La- 
timer,  Esgob  Beveridge,  ac  Archesgob  Cranmer,  &c.  A'r  hyn 
sydd  yn  peri  cryn  fesur  o  syndod  i  ni  ydyw,  pa  fodd  y  gallodd  un 
oedd  wedi  treulio  blynyddoedd  boreuol  ei  oes  dan  yr  amgylch- 
iadau  y  gwnaethai  efe  hyny  ddyfod  mor  fuan,  ac  mor  annisgwyl- 
iadwy,  o  ran  dim  a  wyddem  oddi  wrth  ei  hanes,  i  ddangos  ei  fod 
wedi  ennill  gwybodaeth  mor  ëang  o'r  Ysgrythyrau,  ac  yn  enwedig 
i  ddangos  y  fath  gydnabyddiaeth  â  duwinyddiaeth,  yn  ei  gwedd 
hanesyddol.  Y  mae  ar  ei  draethawd  cyntaf  hwn  ol  darlleniad 
ëang,  ac  efrydiaeth  galed  am  flynyddoedd. 

Y  mae  yma  hefyd  brawf  amlwg  o'i  fedr  diymdrech  i  drin  ei 
wrthwynebydd  mewn  dadl ;  yr  hyn  a  ddaeth  mor  arbenig  fel  ei 
h^'nodrwydd  mewn  blynyddoedd  diweddarach.  Cymmerer  un  dy- 
fyniad  byr  fel  dangosiad  o  hyn : — '  I  ddechreu,  gan  hyny,  gyda'ch 
Ehagymadrodd'  meddai  wrth  y  'Gweinidog  o  Eglwys  Loegr,' 
'  nis  gallaf  lai  na  gwneuthur  hyn  o  sylwad  arno  ;  sef,  ei  fod  yn  fyr 
iawn  o  ysbryd  efengylaidd.  Yr  ydych  ynddo  yn  cynnyg  eich  llyfr 
yn  unig  i'r  rhai  sydd  o  dueddfryd  addas  i  dderbyn  lleshâd  oddi 
wrtho,  &c.  Am  leshâd,  y  mae  eich  llyfr  yn  hollol  annhueddol 
i'w  wneuthur  i  neb,  oddi  eithr  trwy  fod  Duw  yn  tynu  daioni  allan 

o  ddrwg,  megys  y  gwnaeth  efe  lawer  gwaith.  Ond  am  eich  gwa- 
hoddiad,  yr  wyf  yn  meddwl,  pe  buasech  yn  gwybod  am  ras  a  rhin- 
wedd  yr  efengyl,  ac  yn  ysgrifenu  dros  Dduw,  y  buasech  yn  tueddu 
i'w  estyn  i  bob  math,  heb  lysu'r  gwaethaf,  y  balchaf,  a'r  caletaf, 

ar  wyneb  y  ddaear Oddi  wrth  hyn  o  ddechreuad,  fe 

ellir  gweled  beth  sydd  i'w  gael  yn  ol  eich  egwyddorion  chwi ; 
gras  i  bobl  rasol,  a  maddeuant  i'r  neb  a'i  haeddo.  Gwae  i  mi,  a 
gwae  i  chwithau,  os  dyna  ffordd  Duw !' 

Dywed  y  diweddar  Dr.  Owen  Thomas  nad  oedd  efe  yn  gwybod 
ddarfod  i'r  'Gweinidog  o  Eglwys  Loegr'  gynnyg  unrhyw  fath  o 
attebiad  i  lyfr  Mr.  Jones ;  ac  mai  y  tebygolrwydd  oedd,  'iddo 
deimlo  ei  fod  wedi  cyfarfod  âg  un  y  byddai  yn  ddoethach  iddo  ei 
osgoi,  na  meddwl  ymladd  yn  ei  erbyn.'  Yr  ydym  ninnau  wedi 
methu  dyfod  o  hyd  i'r  llyfr  a  attebir  gan  Mr.  Jones  yn  ei  dracth- 
awd  hwn  ;  ond  nid  yw  ein  colled  na'n  hanfantais  o  blegid  hyny 
yn  fawr,  canys  y  mae  Mr.  Jones  yn  dyfynu  swm  a  sylwedd  y  llyfr 
a  attebir  ganddo  yn  ei  lyfr  ef;  ac  y  mae  yn  hollol  amlwg  fod  y 
'  Gweinidog  o  Eglwys  Loegr '  yn  gŵyro  yn  mhell  oddi  wrth  safonau 
ei  eglwys  ei  hun,  yn  gystal  ag  yn  llawn  rhagfarn  yn  erbyn  Ym- 
neiUduaeth — yn  arbenig  y  Methodistiaid.  Am  waith  Mr.  Jonesyn 
awgrymu  nad  oedd  yn  bossibl  i  awdwr  y  llyfr  '  fod  yn  gwybod  am 
ras  a  rhinwedd  yr  efengyl '  yn  ei  galon,  nis  gallwn  ddyweyd  dirn, 
oddi  gerth  fod  difrifwch  a  gonestrwydd  mawr  yn  analluog  i  weled 
pa  fodd  y  gall  gras  fod  mewn  calon  sydd  yn  llawn  rhagfarn. 
Hwyrach,  ar  yr  un  pryd,  mai  mwy  priodol  ydyw  peidio  mynegu 
ammheuaeth  ynghylch  egwyddorion  calon  gwrthwynebydd  mewn 
dadl.  Ac  etto,  er  hyn,  y  mae  yr  Ysgrythyr  yn  dy weyd,  '  Wrth  eu 
ffrwythau  yr  adnabyddwch  hwynt.' 

Y  mae  Mr.  Jones  yn  dyfod  o'n  blaen  yn  dra  mynych,  yn  ystod 
ei  holl  oes,  fel  bardd.  Yn  y  flwyddyn  1793,  cyfansoddodd  ddau 
ddarn  barddonol ;  a'r  rhai  hyny,  er  ar  ddau  destyn  pur  wahanol, 
mor  wahanol  ag  y  gellid  meddwl  am  danynt,  ni  a  dybiwn;  etto,  y 
mae  y  ddau  gyfansoddiad  yn  ei  ddangos  ef  mewn  cydymdeimlad 
dwfn  a  dwys  â'r  testynau  y  cyfansoddai  arnynt.  Ni  chyhoeddwyd 
y  darnau  hyn  am  flynyddoedd  lawer  ar  ol  eu  cyfansoddiad;  ac  yn 
wir,  am  rai  blynyddoedd  ar  ol  ei  farwolaeth  ef.  Yr  ydym  yn 
cymmeryd  syiw  o  honynt  ^nna  am  mai  dyma  y  pryd  y  cyfansodd- 
odd  hwynt ;  a'u  bod  yn  rhoddi  mantais  i  ni  i  gael  golwg  ar  gyf- 
eiriadau  a  nodweddion  ei  feddwl  ar  yr  adeg  hon  o'i  fywyd.  Y 
disgrifìad  a  gawn  ar  wyneb-ddalen  y  llyfryn  bychan  sydd  yn  cyn- 
nwysy  cyfansoddiad  cyntaf  o'r  ddau  hyn,  sydd  fel  y  canlyn:  — 

'Cywydd  i'r  Äderyn  Bronfraith.  A  gyfausoddwyd  lonawr, 
1793.  Gaii  y  diweddar  T.  Jones,  Dinbych;  argraphwyd  gan  Thomas 
Gee,  1823.'  Mae  y  cywydd  oll  yu  ddau  cant  a  deg  o  liuellau,  ac 
yn  dangos  fod  yr  awdwr,  nid  yu  unig  yn  fedrus  a  hyddysg  fel 
bardd  rheolaidd,  ond  hefyd  yn  meddu  hygad  i  ganfod  tlysni  a 
phrj-dferthwch  natur.  Gallem  feddwl  fod  yn  rhaid  i'r  neb  a  allo 
gyfansoddi  diuv  cant  a  deg  o  linellau  ar  destyn  fel  'Yr  Aderyn 
Broufraith'  feddu  y  cynneddfau  sydd  yn  sylwi  ac  yn  canfod  mewn 
gradd  lled  helaeth;  yn  enwedig  pau  ddj^wedir  ei  íbd  yn  cadw  at  ei 
destyn  yn  mhob  llinell  yn  ddi-ŵyro.  Buasai  yn  dda  genyni  allu 
rhoddi  yr  holl  Gyiuydd  i  mewn  yma ;  ond  yr  ydym  yn  ymattal 
rhag  hyny,  gan  y  cawn  ddyfod  etto  i  sylwi  ar  Mr.  Jones  fel  bardd. 
Fel  y  canlyn  y  mae  yn  dechreu  ymchwedleua  ar  aderyn: — 

'Ti  edn  eirioes,  bergoes,  bacb, 

Dlysyn— p'le  ceir  dy  Iwysach  ? 

Dy  fron  froc,  dew,  firain,  fraith, 

lawn-luniaidd,  y  mae'n  lanwaith ; 

A  dawnus  y w  dy  anian ; 

A  mydr  gwych  y  medri  gân; 

Gwas  sy'  lon,  ag  osle  iach, 

O'th  fanwydd  p'le  raae  'th  fwynach  f 
Dywedir  yr  arferai  aderyn  bronfraith,  yr  adeg  y  cyfansoddodd 
Mr.  Jones  y  Cywydd  hwu,  ddyfod  i  ganu  ar  gangen  pren  oedd  yn 
agos  at  ac  yn  union  ar  gyfer  fíenestr  ei  lyfrgell  yn  Mhen  Uchaf,  ac 
mai  wrth  grafí'u  ar  y  cantor  tlws  ar  y  gangen  hono  y  cyfansoddodd 
efe  y  Cywydd.  Amlwg  yw  ei  fod  tua'r  blyuyddoedd  dan  sylw  yn 
eírydu  c.ryn  lawer  ar  farddoniaeth,  gan  astudio  ei  rheolau,  ac  ym- 
ddifyru  mewn  cyfansoddi  ar  amrywiol  destynau.  Yr  oedd  yn  hoff" 
o  gyfansoddi  barddouiaeth  ar  hyd  ei  oes.  Hyderwn  y  byddwn, 
cyn  gorphen  ysgrifenu,  wedi  rhoddi  cyfleusdra  lled  helaeth  i'r 
darlleuydd  ei  adnabod  fel  bardd.  Pa  fodd  byuag,  rhaid  i  ni,  ar 
hyn  o  bryd,  adael  ei  Gywydd  i'r  Äderyn  Bronfraith  ar  ol  gwneyd 
y  crybwylliad  byr  hwn  am  dano. 

Fel  yr  awgrymwyd,  y  mae  cyfansoddiad  barddonol  arall  yn  bur 
wahanol  ei  destyn,  er  nad  ydym  yn  barod  i  ddadgan  unrhyw  farn 
ar  eu  teilyngdod  cymmhariaethol  fel  cyfansoddiadau  barddonol. 
Fel  y  canlyn  y  mae  wyneb-ddaleu  y  Ilyfryn  sydd  yu  cynnwys  y 
cyfansoddiad  yr  ydym  yn  awr  yn  cyfeirio  ato: — 

' Englynion  ar  Enedigaeth,  Bywyd,  Marwolaeth,  ac  Adgyfod- 
iad  lesu  Grist.  Cyfansoddwyd  tua'r  flwyddyn  1793.  Gau  y  diw- 
eddar  Barch.  Thomas  Jones.  Dinbych  :  argraphwyd  gan  Thomas 
Gee.     ]825.'     Mae  yma  dri  ugain  o  englyuion,  yu  lìawn  o  fedd- 

yliau  am  yr  Enedigaeth,  y  Bywyd,  y  Farwolaeth,  a'r  Adgyfodiad 
rhyfedd  a  goruwch-naturiol  y  traethant  am  danynt.  Er  mwyii 
boddio  blŷs  y  beirdd,  ac  fel  dangosiad  o'r  oll  o'r  englynion,  rhowu 
yma  yn  unig  ychydig  o  honynt  ger  bron.  Y  Farwolaeth  a'r  Groes 
sydd  gan  y  bardd  yn  y  fan  hon  dan  sylw: — 

Oer  helynt !  pan  yr  hoeliwyd — a  gresyn  ! 
Ei  groes  a  syth  blanwyd  ; 
A  syclyn  fe'osodwyd 
I  ẃydd  mawr  lu  wedd  mor  Iwyd. 

Uchod,  ynghyd  cai  ochain— â  lladron; 
Eu  lledrith  oedd  cymmain'; 
A  diau  rhwng  dau  o'r  rhai'n 
Gwyliwyd  nes  aeth  yn  gelain. 

O'i  ben  ni  roi  sèn  (y  Sant !)  — i'r  Ueiddiaid 
A'i  lladdodd  mewn  drygchwant  ; 
Mwy  lludded  am  eu  llwyddiant 
Ddygodd,  er  chwer'der  eu  chwant. 

lë,  heddwch,  íFrwyth  ei  haeddiant — rhanodd 
I'r  rhai'n,  a  maddeuant : 
Gwaeddodd,  '  O  Dad  !  nis  gwyddant, 
O'u  poeth  nwyd,  y  peth  a  wnant !' 

Erchyllaf  oedd  archollion— ei  gnawd  ef  ; 
A'i  gu  enaid  cyfion 
Gai,  o  drom  law,  fraw  i'w  f ron : 
'E  ddygai  ìoesau  ddigon. 

0  waddod  hyn,  ei  weddi — äi  'n  fwynaidd, 
'  Fy  Nuw,  pa'm  i'm  poeni  ? 
Yn  nghanol  oriau  nghyni, 
Du-wae  fawr,  gadewi  fi.' 

Gwiw  gwynion  y  Gogoned — a'i  ddoniau 
I  ddyn  oedd  cyn  gryfed, 
I'w  dderbyn  e'  n  ddiarbed ; 
Pwy  eu  pwys,  mor  ddwys,  a  ddwêd  ? 

Felly'r  ing  cyfing  cafodd— do,  oriau 
Du  hirion  dioddefodd  : 
Er  ífyniant  fe  orphenodd ; 
Rhodd  ei  Ilun,  a'i  fFûn  a  ífôdd. 

Gofynwn  am  sylw  arbenig  y  darllenydd  at  y  syniad  sydd  yn  y 
llinell  olaf: — Mah  Duw  yn  rhoddi  ei  Hun.  Y  drychfedddwl 
hwri  ydoedd  canolbwynt  golygiad  Mr.  Jones  ar  athrawiaeth  yr 
lawn.  Yn  ol  ei  olygiad  ef,  am  fod  Mab  Duw  yn  aberthu  ei  Hun, 
yr  oedd  yr  lawn  yn  ddiderfyn  ac  anfeidrol  o  ran  ei  werth.  Yra- 
drechodd  lawer  drwy  ei  ysgrifeniadau,  ac  mewn  llawer  dull  arall, 
ar  hyd  ei  fywyd,  o  blaid  y  gwirionedd  am  anfeidroldeb  yr  lawn. 

Cawn  gyfeirio  at  hyn  etto  mewn  rhanan  dyfodol   o'r  hanes ;    ac 
felly,  yr  ydym  yn  ei  adael  yn  bresennol. 

Ar  ol  ymdroi  cryn  lawer  wedi  hyn,  yn  yr  englynion,  gyda'r 
Gi'oes,  a'r  Bedd,  a'r  Adgyfodiad,  a'r  Eiriolaeth,  y  mae  yn  dwyn  y 
cwbl  i  derfyniad  gyda'r  ddau  englyn  teimladol  hyn : — 

Bras  hanes,  mewn  brys  hynod — a  eiliais 
O  helynt  ein  cymmod ; 
O  !  na  b'ai  difai  dafod 
Ganai  mwy  ei  glwy  a'i  glod. 

Cenir,  pan  welir  ei  waith — gan  íiloedd, 
Gân  felus  a  hirfaith  ; 
Teilwng,  medd  llawer  talaith, 
Yw'r  lesu  mwy'r  oesau  maith. 

Ond  rhaid  i  ni  ar  hyn  o  bryd  adael  yr  englynion.  Ein  gorchwyl 
yn  y  bennod  hon  oedd  ceisio  dangos  Mr.  Jones  yn  ystod  ei  flyn- 
yddoedd  cyntaf  fel  pregethwr.  Yr  oedd  genym  i  geisio  ei  ddangos 
fel  yr  oedd  pan  yn  ei  gartref  yn  Mhen  Uchaf,  a  hyny  am  ddeu- 
ddeng  mlynedd  o  amser,  a  hwnw  yn  amser  tra  phwysig  ar  ei  oes; 
sef,  o'r  adeg  yr  oedd  tua  saith  ar  hugain  oed,  hyd  nes  oedd  yn 
bedair  ar  bymtheg  ar  hugain.  Yn  ystod  yr  holl  flynyddoedd  hyn, 
yr  oedd  yn  dal  perthynas  agos  ac  ymroddedig  â'r  eglwys  Fethod- 
istaidd  yn  Nghaerwys.  Teithiai  yn  ddyfal  i  bregethu  yr  efengyl 
yn  siroedd  Dinbych  a  Fflint,  ac  mewu  cylchoedd  ëangach  yn  fyn- 
ych,  fel  y  gwelsom  ;  er  fod  sefyllfa  fregus  a  gwanaidd  ei  iechyd  yn 
ei  attal  rhag  gwneyd  cyramaint  o  hyny  ar  lawer  adeg  ag  a  ewyll- 

3-siai  efe. 

Oddi  wrth  ei  gyfansoddiadau,  barddonol  a  rhyddiaethol,  a  fu 
genym  dan  sylw,  y  mae  yn  amlwg  ei  fod  yn  efrydydd  caled  a 
Uwydiannus  yn  ystod  y  blynyddoedd  hyn.  Er  ei  fod  yn  llafurio 
dan  lawer  o  anfanteision,  y  mae  ei  gynnydd  yn  amlwg  ac  yn  gyf- 
lym.  Cynnyddodd  yn  fawr  mewn  gwybodaeth  ieithyddol  a  llen- 
yddol,  yn  gystal  ag  mewn  gwybodaeth  o  dduwinyddiaeth.  Os  bu 
unwaith  am  '  saith  mlynedd'  heb  agor  'ei  lyfrau  ysgol,'  y  mae'n 
amlwg  nad  felly  y  bu  am  y  deuddeng  mlynedd  a  fu  genym  dan 
sylw  yn  y  bennod  hon.  Bydd  i'r  llyfrau  a  ysgrifenwyd  ganddo,  ac 
a  ddaw  yn  fuan  etto  dan  ein  sylw,  gwbl  wirio  yr  hyn  a  ddywedwn; 
sef,  mai  gweithiwr  caled  iawn  oedd  efe  drwy  ei  oes. 

Gan  nad  oes,  hyd  y  gwyddom,  unrhyw  ífeithiau  chwanegol  yn 
ei  hanes,  tra  bu  yn  Mhen  Uchaf,  ar  gael  a  chadw,  nid  oes  genym 
ond  symmud  yn  bresennol  gydag  ef  i  le  arall.  Y  mae  efe,  o'r 
diwedd,  ar  ol  treulio  yn  agos  i  ddeugain  mlynedd  gartref  ar 
aelwyd  ei  dad,  yn  penderfynu  ymadael  â'r  Pen  Uchaf,  i  beidio 

dychwelyd  yno  i  gyíanneddu  mwy,  er  fod  y  dreftadaeth  hono,  ar  ol 
marwolaeth  ei  dad,  yn  eiddo  i  Mr.  Jones  am  weddill  ei  oes.  Y  mae, 
hefyd,  am  y  tro  cyntaf,  i  dori  ei  gyssylltiad  â'r  eglwys  a'i  derbyn- 
iodd  yn  garedig  pan  yr  oedd  yn  ymofynydd  pryderus  a  difrifol  am 
fywyd  ac  iachawdwriaeth,  yn  fachgen  ieuangc  un-ar-bymtheg  oed 
— a'r  eglwys  a'i  meithrinodd  pan  yn  dechreu  pregethu.  Gallwn 
yma  grybwyll  mai  mewn  cyssylltiad  âg  eglwys  Caerwys  y  treul- 
iodd  efe  yr  araser  hwyaf,  o  gryn  lawer,  a  dreuliodd  mewn  cyssyllt- 
iad  âg  unrhyw  eglwys  u.nigol.  Bu  naw  mlynedd  yn  y  Wyddgrug, 
a  naw  yn  Ninbych  ;  ond  ni  bu  ond  pump  yn  Rhuthyn,  a  dwy,  tra 
yn  y  Syrior  Goch,  yn  y  Bettws.  Eithr  bu  mewn  cyssylltiad  âg 
eglwys  Caerwys  am  dair  blynedd  ar  hugain — un-ar-ddeg  fel  aelod, 
a  deuddeg  drachefn  fel  pregethwr.  Nid  gorchwyl  bychan  yn  ei 
olwg,  nac  yn  ei  deimlad,  oedd  tori  ei  gyssylltiad  â'r  eglwys  hon,  fel 
y  cawn  brofion  allan  o  law. 

Cyfnod  o  dyfiant,  mewn  modd  arbenig,  yn  ei  hanes  ydoedd  y 
deuddeng  mlynedd  a  fu  genym  dan  sylw  yn  y  bennod  hon.  Gwir 
ddarfod  iddo  gyfansoddi,  fel  y  gwelsom,  amryw  ddarnau  gwych, 
mewn  rhyddiaeth  a  barddoniaeth ;  ond  er  hyny,  y  mae  yn  amlwg 
mai  treulio  ei  amser  a  wnai  yn  benaf  y  pryd  hwn  i  estyu  gwraidd 
ei  feddwl  treiddgar  i  lawr  i  ddaear  gyfoethog  duwinyddiaeth  Ys- 
grythyrol  a  hanesyddol.  Gall  y  neb  a  ddarlleno  y  traethawd 
duwinyddol  o'i  eiddo  a  fu  genym  dan  sylw,  hefyd  weled  fod 
meddwl  Mr.  Jones,  hyd  yn  oed  yn  yr  adeg  gymmharol  foreu 
hon  ar  ei  oes,  yn  graddol  ymsefydlu  yn  y  dduwinyddiaeth  gref  ac 
iachus  y  daeth  efe  ar  ol  hyn  yn  ddeonglydd  galluog  arni,  ac  yn 
amddiffynydd  tra  medrus  iddi,  yn  gystal  ag  yn  ddioddefydd 
amyneddgar  drosti. 


PENNOD     V. 


EI   SYMMUDIAD    O   GAEmVYS  I'R  WYDDGRUG,  A'I  HANES 

AM    Y   NAW   MLYNEDD    Y    BU    EFE    YNO. 

1795—1804. 

Ei  briodas  gyntaf — Y  golled  ar  ei  ol  yn  Nghaerwys — Llythyr  o'i  eiddo  at  yr 
eglwys  yno— Amgylchiadau  tenluaidd  yn  achlysur  symmudiad  pregethwyr  yn 
y  dyddiau  hyny — Agwedd  Methodistiaeth  yn  y  Wyddgrug  pan  aeth  yno — Y 
cynnydd  a  ddilj'uodd— Ei  afiechyd,  ac  afiechyd  ei  wraig— Goruchwyliaeth  law- 
feddygol — Marwolaeth  ei  wraig  gyntaf ;  a'i  hewyllys  olaf — Efe  yn  c^-hoeddi  y 
Drydedd  ran  o  Wnith  Gurnal — '  Gair  yn  ei  aì7iser,'  a  Mr.  Jones  fel  gwladwr — 
Llythyr  argraphedig  o  eiddo  Mr.  Charles  ato — '  Y  llong  Diijf' — ISIr.  Jones  a 
Mr.  Charles  yn  oychwyn  y  Drysorfa  Ysbrydol — Llythyr  o"i  eiddo  at  Mr. 
Charles — Golwg  ar  y  Drysorfa,  a  rhan  Mr.  Jones  yn  y  gwaith— Llythyr  etto 
at  Mr.  Charles — '  Rheolau  a  dybenion  y  Cymdeithasau  NeiUduol '— Ei  'Eiriadur 
Saesneg  a  Chymraeg'— Llythyr  at  gyfaiU  yn  Nghaerwys— Ei  aml  a  blin  gys- 
tuddiau — Afiechyd  Mr.  Charles  yn  achos  ei  fawd,  a  llythyr  Mr.  Jones  ato 
— Llythyr  arallat  Mr.  Charles — Rhanau  o  lythyr  Mr.  Charles  ato  yntau — Atteb- 
iad  Mr.  Jones  iddo — Llythyr  ynghylch  yr  Ysgolion  Rhad  Cylchynol — Llythyr 
Mr.  Charles  ato  mewn  gwaeledd — Goruchwyliaeth  law-feddygol  etto— Yn 
aüwyddiannus— Rhagolygon  tywyll  am  barhâd  ei  fywyd — Yr  oruchwyliaeth 
law-feddygol  yn  Uwyddiannus — Ei  brofiad — Teithio  '  cannoedd  o  filhliroedd  ' — 
Marwolaeth  ei  dad — Dan  erledigaeth  wrth  bregethu  ar  fin  y  ff'ordd  yn  Nannerch 
— Yn  Llundain — Mr.  Cluirles  yno  yr  un  adeg — Sefydliad  y  Feibl  Gymdeithas — 
Y  naw  mlynedd  hyn  yn  y  Wyddgrug. 

Y  SYMMUDIAD  cyntaf  a  wnaeth  Mr.  Jones  o'i  hen  gartref  yn  Mhen 
Uchaf,  Caerwys,  oedd  yr  im  a  wnaeth,  yn  Hydref,  1795,  i'r  Wydd- 
grug.  Yr  oedd  efe  bellach  o  fewn  tua  phedwar  mis  i  fod  yn  llawn 
deugain  mlwydd  oed  ;  nid,  fel  y  dywed  efe  ei  hun,  drwy  gamgym- 
meriad  o  flwyddyu,  'yn  agos  namyn  un  deugain  oed.'  Yr  oedd  yn 
bedair  ar  bymtheg  ar  hugain  er  Chwefror,  os  nad  er  lonawr  blaen- 
orol,  fel  y  gwelir  yn  amlwg  wrth  sylwi  ar  ddyddiad  ei  enedigaeth. 

Y  mae  yn  rhyfedd  iawn  na  buasai  golygwyr  ei  Hunan-gofiant  yn 
sylwi  ar  y  gwall  bychan  hwn  ;  ac  yn  hynod  iawn  hefyd,  na  buasai 
rhywun  o'r  lliaws  a  ysgrifenasant  yr  un  gwall,  mewn  gwahanol 
fywgraphiadau,  &c.,  drosodd  a  throsodd  drachefn,  yn  gweled  mai 
llithriad  o  eiddo  ei  ysgrifell  oedd  hyn.     Pa  fodd  bynag,  y  mae  yn 

amlwg,  gan  iddo  gael  ei  eni  yn  Chwefror,  os  nad  lonawr,  1756,  ei 
fod,  yn  Hydref,  1795,  nid  yn  'agos  namyn  un  deugain,'  ond  o  fewn 
ychydig  fìsoedd  i  fod  yn  ddeugain.  Ni  buasem  yn  manylu  fel 
hyn  oni  bae  mai  hon  oedd  adeg  ei  briodas  gyntaf,  ac  adeg  ei  sym- 
mudiad  cyntaf  oddi  cartref,  heb  law  fod  cywirdeb  yn  bwj'sig  bob 
amser. 

Yn  y  mis  Hydref  hwn,  1795,  yr  ymbriododd  â  Miss  Elizabeth 
Jones,  o'r  Wyddgrug ;  a  hyn  fu  yn  achlysur  iddo  symmud  i'r  dref 
hono  i  fyw.  Yr  oedd  bwriad  i  briodi  wedi  bod  yn  cael  ei  goledd 
ganddo  er's  blynyddoedd  yn  gynt,  fel  y  gwelsom  ;  ac  yr  oedd  wedi 
bod  yn  dal  i  fyny  gydnabyddiaeth  â'r  ferch  dduwiol  a  rhinweddol 
hon,  a  ddaeth  y  pryd  hyn  yn  wraig  iddo,  er's  cymmaint  ag  wyth 
mlynedd  yn  flaenorol ;  eithr  cyfodai  anhawsderau  o  bob  tu  iddynt 
roddi  eu  bwriad  mewn  gweithrediad.  Y  fath  oedd  y  rhwystrau  ar 
un  adeg,  yn  ystod  y  blynyddoedd  a  aethant  heibio,  fel  y  rhoddas- 
ant  eu  bwriad  i  fyny  yn  hollol.  Erbyn  hyn,  pa  fodd  bynag,  ym- 
ddangosai  iddynt  fod  Rhagluniaeth  yn  ail  agor  y  drws  iddynt ;  a 
chan  y  credent  yn  gryf  yn  yr  arweiniadDwyfol  yn  y  fath  amgylch- 
iadau,  hwy  a  ddilynasant  '  y  golofn,'  ac  a  gymmerasant  y  cam 
pwysig  hwn  mewn  bywyd.  Yr  oedd  Mrs.  Jones  yn  un  o  deuhi  a 
adnabyddid  dan  yr  enw  o  '  Jonesiaid,  Spon  Green  Farm,'  lle  sydd 
yn  gorwedd  tua  dwy  fìlldir  i  gyfeiriad  Caerlleon  o'r  Wyddgrug ; 
ac  yr  oedd  hi  yn  chwaer  i  ŵr  a  adnabyddid  yn  ei  ddydd  fel  Mr. 
Edward  Jones,  y  Star,  Wyddgrug. 

Y  mae  efe,  bellach,  wedi  ymsefydlu  yn  ei  dŷ  ei  hun  yn  y  Wydd- 
grug,  ac  wedi  dyfod  i  gyssylltiad  â'r  eglwys  Fethodistaidd  yn  y  lle 
hwnw.  Ond  er  symmud  i'r  Wyddgrug  i  fyw,  nid  ydyw  yn  ang- 
hofio  ei  hen  gyfeillion  crefyddol  yn  Nghaerwys.  Yn  mhen  tua 
mis  ar  ol  gadael  y  Pen  Uchaf,  ac  ar  ol  gadael  yr  eglwys  fechan  yn 
Nghaerwys,  cawn  ef  yn  ysgrifenu  y  llythyr  caruaidd  a  ganlyn  at  ei 
frodyr  crefyddol  yno.  Gallwn  grybwyll  yma  mai  trwy  ei  eiriol- 
aeth  ef  gyda'i  dad,  ryw  bum  mlynedd  cyn  hyn,  sef,  yn  1790,  y 
cawsai  y  Methodistiaid  yn  Nghaerwys  le  i  adeiladu  y  capel  cyntaf 
a  adeiladwyd  yn  y  dref  hono.  Yn  y  flwyddyn  hono  yr  agorwyd  y 
capel  hwnw,  a  bu  ef  yn  ddiau  yn  meddu  rhan  yn  ei  adeiladiad,  yn 
gystal  ag  yn  aelod  ynddo  am  bum  mlynedd,  ar  ol  i'r  gynnulleidfa 
symmud  iddo,  o'r  hen  lofft  y  buasai  ynddi  am  yn  agos  i  ddeunaw 
mlynedd  yn  flaenorol ;  a'r  hon  hefyd,  fel  y  gwelsom,  a  gawsid  i'r 
Methodistiaid  drwy  eiriolaeth  Mr.  Jones  gyda'i  dad.  Dyma  y  lly- 
thyr  a  ysgrifenodd  efe  at  yr  eglwys  yn  Nghaerwys,  dyddiedig 
Tachwedd  21ain,  1795 :— 

Anwyl  Gyfeillion, 

Yr  wyf  yma  yn  eich  anerch  â  hyn  o  linellau,  fel  arwydd  bychan  o 
ryw  garedigrwj^dd  wyf  j^n  ei  deinilo  atocli,  er  fy  ngwahanu  oddi  wrth- 
ych.  Yn  wir,  er  oered  ydwyf,  ni  fedraf  lai  na  dyniuno  ac  erfyn  am  eich 
llwyddiant  yn  nihob  ystyr ;  yn  enwedig  eich  cynnydd  mewn  gras,  a 
phob  dawn  ysbrydol.  Er  pan  adewais  chwi,  yr  ydych  wedi  bod  aml 
waitli  yn  fy  meddwl,  ac  yr  wyf  yn  gobeithio  fy  mod  innau  yn  eich 
meddyliau  chwithau,  o  flaen  gorsedd  gras.  Os  dy  wedaf  ddim  wrthych 
imewn  ftbrdd  o  gynghor,  dyma  y  pethau  sydd  yn  fwyaf  ar  fy  meddwl — 
\Llafuriwch  a  giL'eddiioch  am  i  chwí  imcn-barchu,  derhyn,  a  defnyddio 
\giverthfawr  Air  Duw.  Heb  y  gwirionedd  o  hyn,  nis  gallwn  gael  diangfa 
'  gyfreithlawn  oddi  wrth  gyhuddiadau  deddf  a  chydwybod,  ac  oddi  wrth 
ofn  drwg.  Ac  heb  hyn,  nis  gall  ofn  mabaidd  a  pliarch  duwiol  i  orchym- 
ynion  Duw  gael  na  sail  na  lle  dyhidwy  yn  ein  heneidiau.  lë,  oddi  eithr 
i  hyn  gael  ei  feithrin  a'i  chwanegu  ynom,  nid  ydym  yn  debygol  o  fod 
yn  gysson  mewn  egwyddorion,  na  rhodiad.  Cymmhwysiad  ysbrydol  a 
sylweddol  o  wirioneddau  y  Gair  at  yr  enaid  ydyw  y  feddyginiaeth  oreu 
rhag  pob  afiechyd  ysbrydol  ;  megys  balchder,  deddfoldeb,  anfoddlon- 
rwydd,  anystyriaetli,  digalondid,  digter,  rhagfarn,  ysgafnder  llygredig,  a 
phob  chwantau.  O'm  rhan  i,  yr  wyf  yn  addef  fod  yr  awel  leiaf  o  hawdd- 
fyd,  neu  adfyd,  o  ŵg  neu  wên,  pa  un  bynag  ai  o'r  nef  neu  o'r  ddaear — os 
cysur,  os  croes,  iechyd  neu  afiechyd,  parch  neu  ammharch — pob  un  o 
honynt  yn  fy  nhaflu  i,  oddi  eithr  bod  yr  Arglwydd  yn  dwyn  fy  meddwl 
at  ei  Air,  ac  yn  awdurdodi  y  Gair  i  lywodraethu  ynof.  Dymuniad  fy 
enaid  drosoch  chwithau,  fel  trosof  fy  hunan,  ydyw  ar  i'r  Arglwydd  eich 
dal  uwch  ben  materion  a  gwirioneddau  y  Gair  ;  ac  i  chwi  gael  profi  fod 
awdurdod  hwnw  yn  ennill  y  dydd  ar  eich  ofnau  a'ch  llygredigaethau  oll, 
a'i  fod  megys  hallast  yn  eich  llestri,  yn  wyneb  awelon  haf  a  gauaf,  den- 
iadau  a  rhuthriadau  byd,  cnawd,  a  Satan,  a  chyfnewidiadau  a  phrofedig- 
aethau  bywyd  a  marwolaeth.  Edrych  y  byddoch  hefyd,  yn  fynych  ac 
yn  ffyddiog,  at  y  Duw  sydd  yn  Awdwr  pob  gwir  Iwyddiant  a  rhodd 
ddaionus,  yn  llenwi  pob  difíyg  a  gwagle,  yn  amlhau  cryfder  i'r  dirym, 
yn  gwneuthur  yr  ammhhmtadwy  yn  llawen  fam  plant,  ac  yn  dwyn  gol- 
euni  allan  o  niwl  a  thywyllwch.     Efe,  sydd  yn  Dduw  pob  gras,  a'ch  cryf- 

Ihäo,  ac  a'ch  amlhäo,  ac  a'ch  sefydlo  chwi,  yn  a  thrwy  ei  wirionedd.  Na 
foed  genych  ymrafael,  ond  gan  bawb  âg  ef  ei  hun ;  nac  ymdrech,  ond  dros 
,  y  gwirionedd ;  na  chasineb,  ond  at  bechod  ;  ac  na  cheisied  neb  yr  eiddç 
'ei  hun,  ond  yr  eiddo  Crist  lesu.  Gras  a  gorfoledd  ei  iachawdwriaeth  a 
ymaflo,  a  drigo,  ac  a  gynnyddo  ynoch  hyd  y  diwedd.  Y  mae  fy  ymys- 
garoedd,  yn  wir,  mewn  peth  helaethiad,  tuag  atoch,  a  throsoch  ;  er  fy 
mod,  dybygwn,  gan  law  Rhaghiniaeth,  wedi  fy  symmud  oddi  wrthych ; 
ac  heb  wybod  pa  bryd,  os  ryw  bryd  etto,  y  caf  fod  yn  eieh  plith  yr  ochr 
yma  i'r  bedd.  Pa  fodd  bynag,  hyn  ydyw  fy  nhystiolaeth  am  danaf  fy 
hun— Yr  Arglwydd  a  fu  yn  dda  wrthyf  yn  mhob  modd  hyd  yn  hyn ; 
am  hyny,  frodyr,  diolchwch.  Yr  wyf  hefyd  yn  wan  yn  ngwyneb  fy 
ngwaith  a'm  profedigaetliau;  am  hyny,  gweddiwch  drosof,  ar  i  weddill 
fy  nyddiau  byrion  fod  yn  f wy  i  ogoniant  yr  Hwn  a'm  carodd,  ac  a'm  neill- 
duodd  at  ei  waith  mawr.    Hyn  oddi  wrth  eich  gwael,  etto  caredig  gyfaill, 

Y  mae  yn  amlwg  fod  ei  '  ymysgaroedd,'  fel  y  dywed  ef  ei  hun. 
yn  llawn  o  gariad  Cristionogol  at  ei  hen  gyfeiUion  crefyddol  yn 
Nghaerwys  wrth  ysgrifenu  y  llythyr  hwn  atynt.  Nid  yn  unig 
atynt  hwy  y  daethai  efe  i  gymmundeb  eglwysig  gyntaf,  pan  yn 
fachgen  ieuangc  un  ar  bymtheg  oed  ;  ond  hwynthw}^  hefyd  oedd- 
ynt  wedi  bod  yn  ei  gymmhell  i  ymuno  âg  eglwys  Dduw,  ac  yn  ei 
'  ddysgu  i  gerdded  '  yn  ei  flynyddoedd  cyntaf  fel  crcfyddwr.  Pan 
gyda  hwy  y  treuliodd  y  '  saith  mlynedd '  o  dywyllwch  ac  ammheu- 
on,  ac  ofnau,  pan  yr  oedd  bron  j^n  cael  ei  lethu  i  angeu  gan  bryder 
ynghylch  iachawdwriaeth  ei  enaid.  Wrth  eu  gweled  hwy  yn  mol- 
iannu  ac  yu  goi'foleddu  yn  yr  hen  lojft  yr  ymlidiwyd  o'i  feddwl,  i 
ryw  raddau,  o  leiaf,  ar  y  pryd,  yr  ymosodiadau  arswydus  a  wneid 
arno  gan  anghrediniaeth  a  gofidiau  enaid.  Y  bobl  hyn,  oedd  ar 
y  nos  Sabbath  tra  chofiadwy  hwnw  iddo  ef,  yn  niwedd  Awst  neu 
ddechreu  Medi,  1783,  ddeuddeng  mlynedd  yn  ol,  wedi  ei  wthio, 
megys  yn  erbyn  ei  ewyllys,  a  bron  yn  ddiarwybod  iddo  am  yr  hyn 
a  wnelai,  i  bregethu  iddynt.  Yr  oedd  wedi  bod  gyda  hwy  yn  eu 
cymdeithasau  eglwysig,  yn  pregethu  iddynt  ddegau  o  weithiau,  yn 
gwrandaw  eu  profiadau — yn  rhyfeddu,  weithiau,  Avrth  eu  gorfoledd, 
brydiau  eraiU  wrth  eu  colliadau.  Ac  wrth  ystyried  y  pethau  hyn 
oll,  a  llawer  iawn  o  bethau  cyffelyb,  ni  ddylid  rhyfeddu,  gan  iddo 
ymgymmeryd  âg  ysgrifenu  atynt  o  gwbl,  ddarfod  iddo  ddangos  y 
fath  serchiadau  dyfnion  a  chynnhyrfus  ag  sydd  yn  dyfod  i'r  golwg 
yn  amlwg  yn  y  llythyr  coeth  a  thra  meddylgar  a  roddasom  i  mewn 
yma.  Yr  oedd  cariad  cryf  at  ei  frodyr  crefyddol,  hefyd,  jm  un  o 
brif  nodweddion  ei  gymmeriad  ef  bob  amser. 

Amgylchiadau  teuluaidd,  a  chyfleusderau  i  ennill  bywoliaeth 
mewn  cyssylltiad  â'r  byd,  oedd  yn  achìysuro  symmudiad  pregeth- 
wyr  y  Methodistiaid,  yn  y  dyddiau  hyny,  o  un  eglwys  i  eglwvs 
arall;  ac  nid  galwad  yr  eglwysi,  fel  yw  yr  achlysur  o  symmudiad 
pregethwr  yn  fwyaf  mynych  yn  y  dyddiau  hyn.  Ac  fel  y  gwelsom, 
ei  fynediad  i'r  ystâd  briodasol  a  fu  yn  achlysur  o  symmudiad  Mr. 
Jones  o'i  gyssylltiad  âg  eglwys  Caerwys  i  gyssylltiad  â'r  eglwvs 
Fethodistaidd  yn  y  Wyddgrug.  Ond  y  mae  yn  deg  i  ni  gofio  am 
y  nifer  liosocaf  o'r  hen  bregethwyr,  ac  yn  arbenig  felly  am  Mr. 
Jones,  eu  bod  yn  ymroddi,  gydag  egni  a  ffyddlondeb  mawr,  i  was- 
anaethu  yr  eglwysi  y  byddent  yn  digwydd  bod  mewn  cyssylltiad 
âhwy;  a  hyny  pryd  na  chaent  nemawr  ddim  tâl  arianol  am  eu 
llafur.  Credwn  fod  hyn  yn  ei  nodweddu  cf  yn  arbenig.  Er  ei  fod 
yn  teithio  llawer,  ar  rai  adegau  ar  ei  oes,  oddi  cartref  i  bregethn 
yr  efengyl,  etto,  y  mae  yn  ymddangos  ei  fod,  ar  gyfrif  gwendid  ei 

iechyd,  ac  ystyriaethau  eraill,  yn  fwy  cartrefol  na'r  rhan  fwyaf  o'í 
^e^yd-oeswyr  fel  pregethwyr.  Y  mae  yn  amlwg  ei  fod  wedi  dyfod  i 
deimlo  y  dyddordeb  dyfnaf  yn  yr  achos  crefyddol  yn  y  Wyddgrng 
yn  uniongyrchol  ar  ol  ymsefydlu  yno  i  fyw,  fel  yr  oedd  wedi  teimlo 
yn  flaenorol  yn  Nghaerwys. 

Nid  oedd  yr  eglwys  Fethodistaidd  yn  y  Wyddgrug  ond  bechan 
a  distadl,  a  thlodaidd  ei  gwedd,  pan  yr  aeth  efe  yno  i  gartrefu.  Yn 
y  flwyddyn  1762,  meddir,  nid  oedd  yno  ond  14)  yn  cael  eu  cyírif  yn 
aelodau  eglwysig;  ac  yr  oedd  rhai  o'r  rhai  hyny  yn  cyrchu  yno  o 
bellder  mawr  o  ffbrdd,  tua  phedair  i  chwe  milldir  o'r  tu  allan  i'r 
dref — o  Llanferes,  Llanarmon,  Mynydd  Buckley,  Mynydd-y-Fflint, 
a  lleoedd  pell  eraiU.  Y  mae  yn  wir  fod  yr  eglwys  wedi  cynnyddu 
crj'n  lawer  o  hyny  hyd  1795,  pan  aeth  Mr.  Jones  yno :  ar  yr  un 
pryd,  nid  ydoedd  etto  ond  bechan  a  gwan.  Yn  1794,  y  flwyddyn 
cyn  ei  fynediad  yno,  yr  adeiladwyd  y  capel  cyntaf  yno ;  o'r  blaen, 
cynnelid  y  gwasanaeth  crefyddol  mewn  tai,  neu  mewn  ysgubor.  Yr 
oedd  y  capel  cyntaf  yn  nghẃr  y  dref,  mewn  lle  a  elwid  Pont  Erwyl ; 
ac  nid  oedd  ond  bychan  a  di-addurn,  er  ei  fod  yn  tra  ragori  ar  y 
lleoedd  y  buasai  y  Methodistiaid  yn  ymgynnull  ynddynt  yn  y  dref 
yn  flaenorol.  I  hen  gapel  Pont  Erwyl  y  bu  Mr.  Jones  yn  perthyn 
am  y  naAv  mlynedd  y  bu  efe  yn  byw  yn  y  dref ;  ac  yno  hefj'd  y  bu 
yr  eglwys  am  tua  deng  mlynedd  ar  ol  ei  ymadawiad  ef ;  sef,  hyd 
tua'r  flwyddyn  1814,  pan  adeiladwyd  yr  ail  gapel. 

Bu  dyfüdiad  Mr.  Jones  i  gyssylltiad  â'r  eglwys  fechan  yn  y 
Wyddgrug  yn  dra  bendithiol  iddi.  Yn  ystod  y  naw  mlynedd  y 
bu  yno,  chwanegwyd  tua  60  at  nifer  aelodau  yr  eglwys;  ac  yr  oedd 
amryw  o  honynt  yn  ei  gyfrif  ef  yn  dad  ysbrydol  iddynt.  Daeth 
achos  y  Methodistiaid  i  fri  a  dylanwad  yn  y  dref  Ymunodd 
llawer  o'r  teuluoedd  mwyaf  parchus  â'r  eglwys ;  a  lledodd  yr  achos 
ci  wraidd,  ac  estynodd  ei  ganghenau  i  gymmydogaethau  o  am- 
gylch  y  dreí  Dyma  yr  adeg  y  sefydlwyd,  o  leiaf,  ddwy  gangeu 
eglwys,  y  rhai  oeddynt  wedi  tarddu,  o  leiaf  mewn  rhan,  o'r  eglwys 
vn  y  Wyddgrug — y  naill  yn  Rhosesmor,  a'r  Ilall  yn  Nghilcen.  Y 
mae  yn  anhawdd  i  ni,  erbyn  heddyw,  sylweddoli  maint  y  dylanwad 
er  daioni  mewn  eglwys  fechan,  dlawd,  ddi-ddoniau  i  raddau  mawr, 
oedd  dyfodiad  gẃr  o  alluoedd  ac  aeddfedrwydd  gwybodaeth  a 
phrofiad,  fel  yr  oedd  Mr.  Jones,  i  wneyd  ei  gartref  ynddi.  Gŵr  yn 
meddu  ynddo  ei  hun  '  nerth  llu,'  y  cyfrifid  ef  gan  bawb  yn  y 
Wyddgrug  pan  ddaeth  yno.  Yr  oedd  ëangder  ei  wybodaeth,  dyfn- 
der  a  dwysdtT  ei  brotìad,  ei  gymmeriad  gloyw  a  chadarn,  ei  addysg 
grefyddol  goeth  ac  aeddfed,  yn  ei  bregethau  ac  yn  y  cyfarfodydd 


EI  SYMMUDIAD   O  GAERWYS  I'R  WYDDGRUG.  101 

eglwysig,  yn  gystal  a'i  sefyllfa  barchiis  ac  annibynol,  yn  elfenau  o 
nerth  iddo,  ag  a  barent  fod  ei  wasanaeth  a'i  ddefuyddioldeb  yn 
gwbl  uwch  law  eu  prisio,  ac  yn  dyrchafu  yr  eglwys  y  perthynai 
iddi  i  safle  anrhj^deddus  a  dylanwadol  yn  ngolwg  holl  drigolion  y 
dref,  a'r  cymmydogacthau  o  amgylch. 

Ond  y  mae  yn  ammhossibl  ffurfio  dirnadaeth  gywir  a  chyflawn 
am  lafur  mawr  Mr.  Jones  yn  ei  waith  cyhoeddus  yn  mysg  pobl  yr 
Arglwydd,  ac  yn  ei  ymdrech  dyfal  a  chysson  i  oleuo  a  dysgu  ei 
genedl  trwy  ei  ysgrifeniadau  gwerthfawr,  heb  gadw  golwg  barhaus 
ar  yr  anfanteision  dirfawr  yr  oedd  efe  yn  llafurio  danynt  ar  gyfrif 
yr  afiechyd  poenus  a  thra  blinderus  yr  oedd  yn  ei  ddioddef  drwy 
holl  ystod  y  blynyddoedd  hyn.  Cyn  i  lawer  o  fisoedd  fyned  heibio, 
ar  ol  ei  briodas  yn  Hydref,  1795,  cafodd  ef,  a'i  briod  grefyddol  a 
duwiolfrydig,  arwyddion  amlwg,  oddi  wrth  sefyllfa  iechyd  y  naiU 
a'r  llall,  na  fynai  yr  Arglwydd  iddynt  ddisgwyl  am  lawer  o  wynfyd 
daearol;  a  theimlent,  meddai,  eu  bod  yn  cael  '  galwad  uchel  i  ym- 
ofyn  am  y  Cìjsur  cryf  oddi  uchod — yn  lle  cysuron  gwael  y  ddaear 
isod.'  Yn  ystod  y  flwyddyn  1796,  trymhau  a  wnaeth  ei  afiechyd 
ef,  a'i  effeithiau  poenus  arno  oeddynt  fawrion  iawu.  Nid  oedd 
iechyd  Mrs.  Jones,  chwaith,  un  amser  o'i  mebyd  wedi  bod  yn  gad- 
arn ;  ond  yn  ystod  y  flwyddyn  hon,  aeth  hithau  hefyd  yn  ddyfnach 
i  afael  gwendid  a  nychdod.  Ar  ol  dioddef  llawer  o  ddyddiau  a 
nosweithiau  o  boen  a  gofid  ar  hyd  y  flwyddyn,  darfii  i  Mr.  Jones, 
ar  ol  ymgyughori  â'i  wraig  o  ran  ei  theimlad  hi,  ac  ar  ol  ymgyng- 
hori  hefyd  â  meddyg  yn  y  Wyddgrug,  benderfynu  gwynebu  yr 
anturiaeth  o  fyned  dan  oruchwyliaeth  law-feddygol.  Y  diwrnod 
pennodedig  iddo  i  fyned  dan  ddwylaw  y  llaw-feddygon  oedd 
Mawrth  20fed,  1797  ;  ac  yr  oeddid  wedi  galw  meddyg  o  Gaerlleon, 
Dr.  Morrall,  at  y  gorchwyl.  Yn  sefyllfa  wanaidd  ei  iechyd,  ac  yn 
wyneb  dyeithrwch,  a  pherygl,  ac  ansicrwydd  canlyniadau  yr  or- 
uchwyliaeth,  pan  ddaeth  y  meddygon  i'r  tŷ,  meddiannwyd  Mrs. 
Jones  gan  bryder  a  gofid  dwys  iawn;  ac  yr  oedd  edrych  ar  ei  gofid 
hi  yn  gwneuthur  ei  ofid  yntau  yn  ddeublyg.  Darfu  i'r  ddau  gyd- 
blygu  eu  gliniau,  a  chydymbil  ger  bron  yr  Arglwydd  am  ei  nerth 
a'i  ymwared ;  ac  wedi  hyny  ymwahanasant — efe  i  fyncd  dan  ddwy- 
law  y  llawfeddyg  a'i  gynnorthwywyr,  a  hithau  i  le  arall  i  geisio 
ymbarotoi  gogyfér  a'r  canlyniadau,  pa  beth  byuag  fyddent.  Bu 
ymdrech  y  llawfeddyg  yn  llwyddiannus.  Tynwyd  careg  o  gryn 
faintioli  o  gorph  y  dioddefydd,  a  theimlai  yntau  ei  fod  wedi  cael 
nerth  gan  yr  Arglwydd  i  ddioddef  yr  arteithiau,  er  mor  galed  yr 
oedd  hi  arno.     Gwrthododd  gais  y  llaw-feddj-g  i  chwilio  am  gareg 

arall,  am  ei  fod  yn  ofni  ei  fod  yn  rhy  wan  i  ddal  yn  hwy  dan  ei 
ddwylaw.  Fodd  bynag,  cyn  pen  mis  o  amser,  a  chyn  iddo  adaeî 
ei  wely,  cafodd  brawf,  '  teimladol  a  gofidus,'  fod  careg  arall  yn  ei 
gorph. 

Nid  oes  eisieu  dychymmyg  cryf  i  alhi  sylweddoli  fod  y  '  prawf' 
hwn,  nid  yn  un  '  teimladol  a  gofidus '  yn  ei  gorph  yn  unig,  ond 
hefyd  yn  dal  gafael  siomedig  a  blinderus,  yn  gystal  a  phryderus 
iawn,  yn  ei  feddwl  a'i  deimlad  hefyd.  Yn  yr  agwedd  meddwl  hwn 
y  gorfu  iddo  dreulio  misoedd  yr  haf  a'r  hydref,  1797.  Ond  yr 
oedd  gofid  arall  ar  yr  iin  pryd  yn  pwyso  yn  ddwys  arno.  Yr  oedd 
gwaeledd  a  nychdod  ei  anwyl  wraig  yn  myned  rhagddo  o  ddydd  i 
ddydd,  ac  o  fis  i  fis.  Cynnyddodd  ei  hafiechyd  a'i  gwendid  i'r  fath 
raddau  fel,  ar  yr  2il  ddydd  o  Dachwedd,  1797,  a  defnyddio  geiriau 
ei  phriod,  '  y  gwelodd  yr  Arglwydd  yn  dda  roi  iddi  ryddhâd  oddi 
wrth  faich  y  cnawd,'  a  '  mynediad  i  mewn  i  gymdeithas  nefol  ei 
Harglwydd  a'i  Hachubwr.'  Arferai  ddywedyd  mai  '  peth  mawr 
ydy w  marw  ;'  ond  cafodd  hi  '  gynnaliaeth  gyfattebol '  i  fawredd  yr 
amgylchiad.  Nid  oedd  colyn  yn  angau  iddi,  a  gollyngwyd  ei  hys- 
bryd  i  mewn  i'r  trigfanau  tragwyddol. 

Yr  ydym  yn  meddwl  y  dylem,  yn  y  fan  hon,  adrodd  ffaith  syml 
arall.  Crybwyllir  hi  gan  Mr.  Jones  yn  ei  Hiinangofiant ;  ac  yr 
ydym  yn  meddwl  na  wneleni  degwch  â  choftadwriaeth  Mrs.  Jones 
heb  ei  rhoddi  i  mewn.  Caiíìf  ef  ei  hun  ei  hadrodd : — '  O  ddeutu 
wytlî  o  oriau  cyn  ei  hymadawiad,  yr  oedd  ei  hewyllys  ddiweddaf 
wedi  ei  gorphen ;  ac  ynddi,  hi  a  fynodd  ddangos  ei  gofal  caredigol 
ataf  fi,  tu  hwnt  i  ammodau  oedd  rhyngom  o'r  blaen,  ac  heb  fy 
nghais  i  yn  y  radd  leiaf,  îe,  ac  mewn  rhan  yn  groes  i'm  dymuniad.' 
Ysgrifenai  hyn  yn  mhen  blynyddoedd  lawer  ar  ol  marwolaeth  Mrs. 
Jones ;  sef,  yn  y  flwyddyn  1814,  fel  yr  ydym  yn  tybio  ;  ac  yna, 
chwanegodd,  '  Gwelais  achos  wedi  hyn  i  gydnabod  llaw  fánwl  a 
thirion  yr  Arglwydd  yn  darparu  at  fy  angen,pryd  nad  oeddwn  i  yn 
gofalu  drosof  fy  hun,  a  phryd  nad  oedd  yn  gweddu  i  mi  geisio  bod 
yn  ddarparydd  i  mi  fy  hunan.'  Dywed  ei  fod  wedi  bod  yn  gysur 
iddo  lawer  gwaith  fod  ganddo  d^^stiolaeth  ei  gydwybod  nad  'bydol 
serch'  oedd  ei  arweinydd  mewn  bywyd,  Yr  ydym  wedi  crybwylí 
y  ífaith  uchod  ;  sef,  fod  Mrs.  Jones,  cyn  ei  marwolaeth,  wedi  gadael 
swm,  a  hwnw,  yn  ol  yr  adysgrif  o'i  hewyllys  sydd  yn  bresennol  o'n 
blaen,  yn  un  sylweddol  iawn,  i'w  phriod  ar  ei  hol,  am  ein  bod  yn 
credu  fod,  nid  efe  yn  unig,  ond  yn  arbenig  y  cyfundeb  crefyddol 
y  perthynai  efe  iddo,  ac  i  ryw  raddau  cenedl  y  Cymry  yn  gy 
ffredinol,  o  dan  ddyled  drom  iddi  am  yr  hyn  a  wnaeth.     Drwy  yr 

eiddo  hwn  a  gafodd  efe  gyda,  ac  ar  ol  ei  wraig  hon,  galluogwyd 
ef,  o  leiaf  mewn  rhan,  i  wasanaethu  y  Methodistiaid  heb  dder- 
byn  ond  y  nesaf  peth  i  ddim  cydnabyddiaeth  arianol  ganddynt ; 
ac  yn  arbenig,  galluogwyd  ef  hefyd  i  sefydlu  argraphwasg,  a  chy- 
hoeddi  drwyddi  laweroedd  o  draethodau  a  llyfrau  tra  gwerthfawr 
i'w  genedl.  Am  hyny,  parched  y  Methodistiaid,  a  pharched  y 
Cymry,  goffadwriaeth  y  wraig  grefyddol,  a  thirion,  a  thyner  hono, 
a  gollwyd  gan  ei  gẁr  hiraethus,  drwy  angau,  yn  mhen  dwy  flyn- 
edd  ac  un  mis  ar  ol  iddynt  briodi.  Wrth  i  ni  fyned  rhagom,  yn 
rhanau  dilynol  yr  hanes,  i  adrodd  am  Mr.  Jones  yn  ymgymmeryd 
â'r  naiU  anturiaeth  dreulfawr  ar  ol  y  llall,  megys  yn  cyhoeddi 
cyfrol  ar  ol  cyfrol  o  Waith  Gurncd,  ymuno  â  Mr.  Charles  i  gy- 
chwyn  y  Drysorfa  YsbrydoL — yr  hyn  y  pryd  hwnw  oedd  yn  antur- 
iaeth  bwysig,  gan  mai  y  Drysorfa  hono  oedd  y  cylchgrawn  cref- 
yddol  cyntaf  a  ddygwyd  allan  yn  y  Gyraraeg;  ac  yn  enwedig,  pan 
ddelora  i  adrodd  am  anturiaethau  Mr.  Jones  ynglŷn  â  sefydliad  yr 
argraphwasg  yn  y  Bala  ac  yn  Ninbych,  yn  gystal  a  phethau  treul- 
fawr  yr  ymgymmerodd  efe  â  hwy — wrth  i  ni  adrodd  am  y  pethau 
hyn  oll,  meddwu,  di'au  y  bydd  i'r  darllenydd  gofio  mai  y  cyfoeth  a 
adawyd  iddo  gan  ei  wraig  gyntaf,  marwolaeth  yr  hon  a  gofnodwyd 
genyra  yn  bresennol,  a  fu,  i  raddau  helaeth,  at  ei  alwad  am  weddill 
ei  oes  i'w  dreulio  ar  yr  amcanion  a  nodwyd,  ac  eraiU.  Er  hyny, 
dylem  gofio  fod  etifeddiaeth  y  Pen  TJchaf  wedi  disgyn  iddo,  ar 
farwolaeth  ei  dad,  yn  1802;  ac  i'r  cyfoeth  hwnw  hefyd,  yn  ganlynol, 
fod  at  ei  alwad  i'r  un  dybenion  am  weddiU  blynyddoedd  ei  oes; 
sef,  hyd  y  flwyddyn  1820. 

Yn  nghanol  ei  holl  brofedigaethau,  a'i  afiechyd,  nid  ydyw  Mr. 
Jones  yn  anghofio  ei  ddyled  i  wasanaethu  ei  oes  a'i  genhedlaeth, 
Yn  niwedd  y  flwyddyn  1796,  a  phan  oedd  ei  ddolur,  felly,  yn  drwm 
arno,  efe  a  argraphodd  ac  a  gyhoeddodd  '  Y  Cristion  meivn  cyf- 
lawn  Ärfogaeth ;  neu  Draethawd  am  Ryfel  y  Saint  yn  erhyn  y 
Diafol,&c.  Gan  William  Gurnal,  B.  D.  Y  Drydedd  Ran.  Neiuydd 
ei  Ghyjieithu  i'r  Gymraeg,  er  budd  i'r  Gymry.  Wyddgrug :  ar- 
graphwyd  gan  W.  Godington,  tros  T.  Jones,  1796.'  Yr  oedd  y 
Rhan  Gyntaf  o  Waith  Gurnal  wedi  ei  chyhoeddi  gan  Robert 
Jones,  Rhoslan,  yn  y  flwyddyn  1773 ;  a'r  Ail  Ran,  gan  yr  un  gŵr, 
yn  1784.  Ond  ymddengys  nad  Robert  Jones  oedd  y  cyfieithydd, 
ac  nad  oedd  efe  yn  ddira  ond  cyhoeddwr  y  ddwy  Ran  hyny.  Y 
cyfieithydd  oedd  un  Mr.  Thomas  Humphreys,  Pen-y-bryn,  Edeyrn, 
sir  Gaernarfon.  Cyfieithiad  trwsgl  a  chlogyrnaidd,  meddir,  oedd 
wedi  ei  wneyd  o'r  ddwy  Ran  hyny.     Prin  y  gellid  gwneyd  allan  y 

synwyr  mewn  llawer  o  fanau.  Y  mae  hyny  yn  ddigon  o  brawf 
mai  nid  Robert  Joues  oedd  y  cyfieithydd.  Pa  fodd  bynag  am  y 
ddwy  Ran  gyntaf,  nid  oes  eisieu  dyweyd  fod  Mr.  Jones  yn  cael  ei 
ystyried  gan  bawb  yn  llawn  feistr  ar  ei  waith  fel  cyfieithydd,  yn 
gystal  ag  yn  feistr  ar  ardduU  ddiUyn  a  thlws  iawn  fel  ysgrifenwr 
Cymraeg  bob  amser.  Y  mae  y  Drydedd  Ran,  a  gyhoeddodd  yn  y 
Wyddgrug  yn  1796,  yn  gyfrol  drwchus,  yn  384  o  dudalenau  wyth- 
plyg,  neu  yn  cynnwys  o  tudalen  394  hyd  585  o'r  argraphiad  cyf- 
lawn  o'r  holl  waith,  ac  o  gyfieithiad  Mr.  Jones,  a  gyhoeddwyd  yn 
Ninbych,  gan  Mr.  Thomas  Gee,  yn  y  fl.  1862.  Ond  yr  hyn  sydd 
genym  ni  yn  bresennol  dan  sylw  ydy w  y  Drydedd  Ran ;  ac  y  mae 
genym  i  gofio  yr  hyn  a  grybwyllwyd  genym  eisoes,  er  ei  fod  ef 
wedi  cyfieithu  hon  cyn  ei  symmudiad  o'i  gartref  yn  Mhen  Uchaf : 
etto,  nad  allodd  gyhoeddi  y  gyfrol  hyd  oni  chafodd  foddion  i  hyny 
drwy  yr  eiddo  a  ddaeth  i'w  íeddiant  drwy  ei  briodas.  Y  mae  yn 
dyddio  y  Rhagymadrodd,  neu  '  At  y  darllenydd,' '  Wyddgrug,  Rhag- 
fyr  laf,  1796.'  Fe  welir,  wrth  sylwi  ar  y  dyddiad  hwn,  ei  fod  ef 
yn  gofalu  am  ddygiad  y  gyfrol  hon  drwy  y  wasg  pan  yr  oedd  yn 
nghanol  pryder  a  phoenau  gau  ei  afiechyd  ei  hunan,  yn  gystal  a 
chan  wendid  a  nychdod  ei  wraig.  Fel  dangosiad  o  ansawdd  ei 
feddwl,  ac  fel  prawf  o'i  awyddfryd  i  wneuthur  daioni  i  eraill,  ni  a 
roddwn  i  mewn  yma  y  Rhagymadrodd  byr  sydd  ganddo  i'r  gyfrol 
hou  0  Waith  Gurìial: — 

'At  y  Darllenydd, 

Trwy  Ragluniaeth  yr  Arglwydd,  dyma'r  Drydedd  Ran  o  waith  Mr. 
Gurnal  wedi  dyfod  i  blith  y  Cymry  yn  eu  hiaith  eu  hunain.  Pa 
fodd  bynag  y  barna  rhai  am  dano,  yr  wyf  fi,  mewn  symlrwydd,  yn 
cyhoeddus  addef  fy  mod  yn  cyfrif  hyn  yn  chwanegiad  pwysfawr  at 
ein  breintiau  ysbrydol,  oedd  eisoes  yn  fawr  eu  hamledd  a'u  sylwedd 
yn  ymgymmhell  arnom.  Yr  wyf  yn  hyderu  fod  llawer  yn  Nghymru  a 
gafodd  äâs  neillduol  ar  y  Rhaìi  Gyntaf,  a  bendith  o'i  darllen.  Gyda'r 
rhei'ny,  nid  wyf  yn  ammheu  na  chaift'  hon  hefyd  dderbyniad  croesawus. 
Hwy  a  welant  ynddi  yr  un  ddawn  a'r  un  ysbryd,  ac  amrywiaeth  o  fater- 
ion  newyddion,  am  broíiad  ac  ymarferiad,  yn  cael  eu  gosod  ger  bron  at 
ddefì'ro'r  halogedig  a'r  rhagrithiol,  a  chadw  enaid  y  duwiol  mewn  bywyd 
a  bywiogrwydd.  Bydded  i  Dduw,  o'i  ddaioni,  dy wallt  yn  ein  plith  fwy 
o  ddeall  ysbrydol  iachus,  mwy  o  awydd  syml  i  ddarllen  a  chwiHo'r 
Beibl,  ynghyd  â  llyfrau  sylweddol  unol  âg  ef ;  a  mwy-fwy  o  bob  grasau 
a  doniau  buddiol,  i  ogoniant  ei  enw  ac  adeiladaeth  ei  eglwys. 

'Am  y  cyíieithiad,  yr  wyf  fy  hunan  yn  gweled  ei  ammherffeithrwydd, 
ac  yn  meddwl  y  gwêl  eraill  yr  un  modd — fe  allai,  i  radd  mwy  o  lawer  ; 
ond  fy  yingais  oedd  am  osod  gwir  feddwl  yr  awdwr  o  flaen  y  Cymry 
yn  mhriodoldeb  eu  hiaitli  eu  hunain,  ac  mewn  dull  a  fyddai  yn  ddeall- 
adwy  gan  ddarllenwyr  cyfl'redin. 

'  Gan  y  bydd  amryw  yn  ymofyn  ynghylch  y  Bedwaredd  lìan,  sy'n 
Ihiwn  cymmaint  ei  gwerth  ag  un  o'r  Ueill,  os  nid  yn  ragori  arnynt  oll, 
bydded  hysbys  fod  o  ddeutu  dwy  ran  o'r  tair  o  honi  wedi  ei  hysgrifenu 
yn  Gymraeg  ;  ac  nid  oes  genyf  ond  ei  adael  i  drefniad  Rhagluniaeth,  ac 
i  lais  y  whid,  gan  bwy,  a  pha  bryd,  y  caifì'  ei  gorphen  a'i  chyhoeddi. 

T.  JONES. 
Wyddgmg,  Rhagfìjr  laf,  1796. 

Cawn  weled,  ar  ol  myned  i  adrodd  hanes  Mr.  Jones  yn  Rhuthyn, 
ddarfod  i  Ragluniaeth  drefnu  moddion  iddo  i  orphen  cyfieithu,  a 
chyhoeddi  y  Bedwaredd  Ran  o  Waith  Gurnal  yn  y  flwyddyn 
1808. 

Nid  llawer  o  ddim  gwaith  cyhoeddus  o'i  eiddo  sydd  genym  i 
adrodd  am  dano  yn  ystod  y  flwyddyn  17P7.  Y  teb^'golrwydd  yw, 
fod  y  ddwy  brofedigaeth  fawr  a'i  goddiweddasant  ef  yn  ystod  y 
flwyddyn  hono ;  sef,  yr  oruchwyliaeth  law-leddygol  ar  ei  gorph  ef 
ei  hun  yn  agos  i  ddechreu  y  flwyddyn,  a  niarwolaeth  ei  wraig  yn 
agos  i  ddiwedd  y  flwyddyn  hefyd,  wedi  ei  luddias  rhag  gwneuthur 
llawer  o  waith  gyda  ei  ysgrifeniadau,  na  phregethu  yn  mhell  oddi 
cartref,  yn  ystod  y  misoedd  hyny,  er  mor  Uawn  ydoedd  o  ysbryd 
llafur  ar  hyd  ei  holl  fywj^d. 

Y  mae  genym  un  cyfansoddiad  bychan  o'i  eiddo,  pa  fodd  bynag, 
i  alw  sylw  ato,  fel  un  a  ysgrifenwyd  ac  a  gyhoeddwyd  ganddo  yn 
ystod  y  flwyddyn  dan  sylw.  Nid  oes  enw  awdwr  wrth  y  traeth- 
odyn  yr  ydym  yn  awr  yn  myned  i'w  ddwyn  i  sylw ;  ond  nid  oes 
dim  ammheuaeth  i  fod  ynghylch  ei  awduriaeth.  Heb  law  ein  bod 
wedi  ei  weled  yn  cael  ei  enwi  mewn  gwahanol  restrau  o  weithiau 
cyhoeddedig  Mr.  Jones,  gall  pawb  sydd  i  ry w  radd  yn  gydnabyddus 
âg  arddull  ac  â  meddwl  yr  awdwr  ar  unwaith  ei  aduabod  fel  ei 
eiddo  ef  Nid  oes  yma,  chwaith,  un  dyddiad  o  gwbl  yn  un  man 
ynglŷn  â' r  traethawd :  ond  y  mae  yn  hawdd  penderfynu,  nid  yn 
unig  y  cyfnod,  ond  hyd  yn  oed  y  flwyddyn  yr  ysgrifenwyd  ef. 
Gwelir,  yn  agos  i'w  ddechreu,  fod  Lloegr  wedi  bod  mewn  rhyfel  am 
'  fwy  na  phum  mlynedd ' — a  hwnw  yn  '  rhyfel  tra  chostus  o  ran 
arian^  a  gwaed  hefyd.'  Mae  holl  rediad  y  traethodyn  yn  dangos  mai 
y  rhyfel  rhwng  y  wlad  hon  a  Ffraingc  oedd  y  rhyfel  hwnw;  yr  hwn 
a  barhaodd  o  1793  hyd  1815,  ac  a  derfynodd  drwy  frwydr  gofiadwy 
Waterloo.  Ond  y  mae  brawddeg  sydd  yn  agos  i  ddiwedd  y  traeth- 
awd  sydd  yn  penderfynu  yn  hollol  y  flwyddyn  yr  ysgrifenwyd  ef 
Dywedir: — 'Pan  diriodd  pedwar  cant  ar  ddeg  o'n  gelynion,  y  llyn- 
edd,  yn  sir  Benfro,'  &c.  Gan  mai  yn  1796  y  cymmerodd  yr  hyn 
y  cyfeirir  ato  yma  le,  y  mae  yn  rhaid  mai  yu  1797  yr  ysgrifenodd 
Ur.  Jones  y  traethodyn  dan  sylw.    Nid  ydy w  oll  ond  wy th  tudalen 

wythplyg.  Cyhoeddwyd  ef  yn  bamphledyn  wrtho  ei  hnn :  ac  y 
niae'n  amlwg  y  bwriedid  iddo  gael  ei  wasgaru  yn  gyffredinol  yn 
niysg  y  Cymry  ar  yr  adeg  dra  difrifol  hono  yn  hanes  y  deyrnas 
hon.     Y  mae  wyneb-ddalen  y  pamphledyn  fel  y  eanlyn  : — 

'GAIR  YN  EI  AMSER  AT  DRIGOLION  CYMRU.  Gan 
EwYLLYSlWR  DA  l'w  Wlad.  Caerlloon :  argraphwyd  gan  W.  C. 
Jones.'  Yr  ydyra  yn  tueddu  i  roddi  y  traethodyn  i  mewn  yma  yn 
llawn,  fel  y  mae  o'n  blaen.  Buom  yn  hir  cyn  taraw  arno,  er  llawer 
o  ymholiad  ac  ymchwiliad ;  caoys  gwyddem  am  dano  yn  mheli 
cyn  ei  gael.  Y  mae'n  ddangosiad  rhagorol  o  ysbryd  teyrngarol  a 
gwladgarol  yr  awdwr ;  ac  ar  yr  un  pryd,  yn  fynegiad  tra  amlwg  o'i 
grediniaeth  gref  mewn  Rhagluniaeth  ddwyfol,  ac  o'i  ddibyniad  ar 
ei  goruwchreolaeth  doeth  a  da.  Gwelir  ynddo  hefyd  alar  yr  awd- 
wr  am  bechodau  ei  oes  a'i  genhedlaeth,  ei  ofid  am  drueni  dynol- 
ryw,  ac  ar  yr  un  pryd,  ei  gydymdeimlad  dwfn  a  dw^'s  â  dyn  yn 
holl  agweddau  ei  ddrygedd  a'i  gyni.  Tuag  at  ddeall  ystyr  ac 
amcan  y  traethawd,  rhaid  cofio  ei  fod  wedi  ei  ysgrifenu  yn  yr 
amser  pan  oedd  Ewrop  '  fel  crochan  berwedig '  drwy  y  chwyldroad 
a  fu  yn  Ffraingc,  pan  yr  oedd  Napoleon  Bonaparte  yn  arwain  ei 
fyddinoedd  o  wlad  i  wlad,  gan  orchfygu  pob  peth  o'i  flaen;  a  phan 
oedd  cryn  nifer  yn  y  deyrnas  hon  yn  amlygu  peth  cydymdeimlad 
â'r  chwyldroadwyr  yn  Ffraingc.  Ond,  wele,  y  Gair  yn  ei  Ämser 
a  anfonodd  Mr.  Jones  '  at  Drigolion  Cymru '  yn  nghanol  y  berw 
cyffredinol  hyny : — 

Anwyl  Gydwladwyr, 

Yr  wyf  yn  dymuno  eich  anerch  niewn  difrifwch  diddichell  a  di-bleid 
garwch  ;  a  gosod  ger  eich  bron  ychydig  bethau  sy'n  ymddangos  i  mi  yn 
bei'thynol  a  rheidiol,  ar  y  fath  amser  o  berygl. 

Y  niae  yr  awrhon  fwy  na  phum  mlynedd  o  ryfel,  a  rhyfel  tra  chostus  o 
ran  arian  a  gwaed  hefyd,  wedi  myned  cb-os  ein  penau—blynyddoedd 
goHdus  yn  wir,  yn  mha  rai  y  gwelodd  ein  teyrnas  amryw  gyfnewidiau 
nad  oedd  hi  yn  eu  disgwyl,  ac  na  feddyliasai  calon  dyn  am  danynt.  Nyni 
a  gyfarfuom  â  siomedigaethau  chwerwon,  o  ran  canlyniad  yr  ymladd 
yn  nghyffiniau'r  gelyn,  ac  o  ran  effaith  ein  cyd-gynghrair  âg  amryw  o 
wledydd  cynnorthwyol.  Fe  orfu  ar  fyddinoedd  crytìon  gilio  n  ol,  gan 
adael  ardaloedd  meithion  a  phoblog  yn  meddiant  y  gelyn  :  Ac  fe  orfu  ar 
Brj'dain  edrych,  gyda  syndod  a  phoen,  ar  jnnadawiad  llawer  o  Lywodr- 
aethau  oedd  yn  unblaid  â  hi  yn  y  dechreu.  lë,  y  inae  dwy  o  honynt, 
Yspaen  a  Holland,  wedi  troi  yn  gwbl  yn  ein  lierbyn,  ac  o  ochr  ein  gwrtli- 
wynebwŷr  Ilidus.  Y  mae  ein  holl  gyd-bleidwŷr  wedi  bod  i  ni  yn  '  "ftbn 
gorsen — pan  bwysasom  arnynt,'  '  liwy  a  dorasant,  gan  rwygo  ein  hoU 
ysgwydd.'  Fe  eiU  Brydain  ddywedyd,  fel  Judah,  gynt,  "'Gelwais  am  fy 
nghariadau,  a  hwy  a'm  twyllasant :'_  Ac  nid  pell  ydy w  oddi  wrth  broíi 
»  Ezec.  xxix.  6,  7.  ''  Galar.  i.  19. 

hyn  hefycl,  '"  Ei  holl  gyfeillioii  a  fufint  anghywir  iddi,  ac  a  aethant  yn 
elynion  iddi.'  T  fyrhâu  'r  adroddiad  yma,  y  mae'n  gwlad,  y  tìwyddyn 
hon,  dan  aniryw  feichiau  dwys  ;  ac,  yn  ben  ar  y  cwbl,  y  mae  disgwyhad 
cytìredinol  y  bydd  i'n  gelynion,  cjni  y  bo  hir,  roddi  cais  hyf  a  ftyrnig  at 
ddwyn  arswydus  floedd  rhyfel  i'n  cyffiniau,  a  rhoddi  i  ni  deimlo  eu  dial- 
edd  i'r  eithaf.  Yn  sicr,  y  rqae'r  pethau  hyn  oU  yn  galw  arnom  i  ddefìVoi 
o  ddifrif. 

Am  sail  y  rhyfel,  pa  un  ai  doeth  ai  annoeth  ydoedd,  ar  ein  rhan  ni,  yn 
y  cychwyniad  o  hono,  ac  a  oedd  modd  cymmhwys  i  Gynghorwyr  ein 
Brenin  ei  ochelyd,  nid  oes  genyf  oud  bod  yn  ddistaw :  y  mae  fy  llinyn 
yn  rhy  fyr  i  blymio  dyfnderoedd  y  cweryl.  Ond  yr  wyf  yn  sicr  o  hyn, 
Pa  heth  hynarj  oedd,  fel  ail-achosion  yn  ei  fagu,  pechod  oedd  yr  achos 
rjìoreiddiol  a  phenaf  o  hono.  Y  mae  hyn  yn  ddigon  i  beri  i  ni  beidio 
chwerwi  ac  ymddigio  wrth  y  rhai  oedd  â'u  barn  a'u  cynghor  o'i  blaid, 
cyn,  ac  ar  ol,  ei  doriad  allan  ;  ie,  pe  rhoem  eu  bod  wedi  cam-farnu,  a 
cham-gynghori,  am  les  y  deyrnas.  Ac  y  mae  dau  beth  arall,  yn  bresen- 
nol,  yn  ymddangos  i  mi  fel  achosion  cyf reithlawn  a  chedyrn  yn  ein  galw 
i  wneuthur  cyd-ymdrechiad,  mewn  egni  anarferol,  yn  wyneb  yr  an- 
hawsderau  sydd  o'n  deutu.  Un  yw,  Fod  ein  gelynion,  yn  ddiweddar, 
wedi  dangos  anewyllysgarwch  hollol  i  wneuthur  heddwch  â  ni,  ar  am- 
modau  teg  :  yr  hyn,  yn  ol  fy  meddwl  i,  sydd  wedi  troi  y  rhyfel,  ar  ran 
Brydain,  i  fod  yn  rhyfel  er  ei  hamddifFyniad  ei  hunan,  yn  hytrach  nag 
yn  ymgyrch  niweidiol  yn  erbyn  un  wlad  na  Uywodraeth  estronoL  A'r 
llall  yw  hyn,  Eu  bod,  yr  awrhon,  yn  parotoi  byddin  hosog  iawn,  a 
llynges  hefyd  i'w  throsglwyddo  i'n  terfynau,  i'r  diben  o'n  hyspeiHo  a'n 
darostwng  hyd  y  gallant.  Hwy  a  soniant,  yn  wir,  am  garedigrwydd  at 
gyftredinolion  y  wlad :  ond  hawdd  ydyw  dirnad,  pe  caent  eu  hamcan  i 
ben,  pa  fath  fyddai  'r  caredigrwydd  a  ddangosent.  Diau  hwy  a'n  cyf- 
archent  yn  uchel,  ac  yn  wresog  iawn,  o  fi'roenau  haiarn  a  phres  ;  hwy 
a'n  cusanent  â'u  miniau  Ilyfnion  o  ddur  ;  ac  a'n  cofleidient  mor  dynn 
nes  gwasgu  ein  heiddo  o'n  pyrsau,  o'n  tai,  a'n  meusydd,  yn  lled  Iwyr  ;  a'n 
gwaed  o'n  gwytheiinau,  fe  allai,  cyn  gollwng  eu  gafael. 

Yn  wir  nid  wyf  yn  dymuno  gwneuthur  cam,  nac  wj'f.  hyd  yn  nod  â'r 
Ffrangcod  ;  nac  am  eu  duo  na'u  difrio  yn  ddi-achos.  Un  Tad  sydd  i  ni 
oll.  Creaduriaid  Duw  ydynt,  er  eu  bod  yn  elynion  i'n  teyrnas  ni.  Ond 
rhag  bod  neb  o'r  Cymry  yn  meddwl  yn  well  na  'r  gwir  am  danynt,  ac 
oddi  ar  hyny  (ni  ddywedaf,  yn  barod  i  droi  o'u  hochr  ;  hyny  nid  wyf  yn 
ei  ofni  am  un  yn  mysg  ugain  mil  ;  ond  rhag  eu  bod)  yn  llai  deflfrous 
ac  ymdrechgar  i'w  herbyn  nag  y  mae  'r  achos  yn  gofyn,  mi  a'geisiaf  ddy- 
wedyd  rhywfaint,  a  dim  ond  y  gwir,  i  ddangos  peth  o'u  tueddiad  a'u 
hymddygiad. 

Gwir  yw,  y  maent  yn  wrthwynebwŷr  i'r  Pab,  ac  wedi  ei  droi  allan  o 
ddinas  Rhufain :  ond  y  maent  yn  wrthwynebwŷr  hefyd  i  Grist — i'w 
efengyl,  ac  i  bur  grefydd.  Y  maent  yn  tynu  Pabyddiaeth  i  lawr  hyd  y 
gallant ;  ond  yn  gosod  i  fyny  Anghrist'nogaeth  waeth  o  lawer  yn  ei  Ile. 
Y  maent  yn  cyfrif  yr  Ysgrythyrau  sanctaidd  fel  hen  chwedlau  dí-awd- 
urdod  ac  anwireddus ;  ac  yn  annog  y  wlad  oU  i'w  hanghredu,  i'w  llwyr 
ddirmygu,  a'u   taflu  i'r  tân.     Y  raaent,  drwy  gyfraith   bendant,  wedi 

newid  dull  CaUndar  y  flwj-ddyn  ;  gan  ranu'r  dyddiau  yn  ddegau,  yn 
lle  yn  seithiau  ;  a  hyny  i'r  diben  o  gael  y  Sabbath  Crist'nogol  yn  Uwyr 
allan  o  gôf  o  fewn  terfynau  eu  gwlad.  Y  maent  yn  cyfrif  addoliad  Duw 
yn  ynfydrwydd  rhyfygus  ac  anoddefol ;  a  phrin  y  mae'r  fath  beth  yn 
cael  ei  arferu,  oddi  eithr  ei  fod  mewn  conglau  cuddiedig,  mewn  un  parth 
o'u  gwladwriaeth  annedwydd.  Y  maent  yn  mawrygu  Rlieswm  yn  y  gradd 
a'r  dull  mwyaf  di-reswm.  Gormod  fyddai  ceisio  dangos  y  ganfed  o'u 
hynfydrwydd  ysgeler  yn  y  rlian  hon.  Ond  yn  niysg  pethau  eraill  o'r 
cytìelyb  a  arferir  ganddynt  ar  eu  gŵyliau  Paganaidd,  hwy  a  wisgant 
Buttain  wyneb-galed  ar  wedd  o'r  gwychaf ;  ac  ar  ol  arwain  hon,  gyd  â 
rheolti  mawr,  drwy'r  ddinas,  neu'r  dref,  hwy  a'i  gosodant  i  eistedd  ar 
fath  o  orsedd  ddyrchafedig  (a  hyny,  fel  y  dywedant)  i  gynddrychioli  y 
Dduwies  Eheswm !  '  Ofer  fuont  yn  eu  Rhesymau,  a'u  calonau  anneallus 
hwy  a  dywyllwyd.  Pan  dybient  eu  bod  yn  ddoethion,  hwy  a  aethantyn 
tfyíiaid  ;'  Ehuf.  i.  21,  22. 

Ac  am  eu  creulonderau,  prin  y  gellir  cael  mewn  hanesion  un  wlad,  nac 
■oes,  ystoriau  mor  erchyll  ag  a  gynnwysai  adroddiad  di-duedd  o'r  helynt 
a  fu  yn  eu  lolitii  hwy  yn  y  chwe  blynedd  diweddaf.  Gwir  yw,  yr  oedd- 
ynt  tan  amgylchiadau  anarferol :  ond  yr  oedd  eu  haf  reolaeth  gwaedlyd 
yn  anghymmharoL  Mi  feddyHwn  nad  yw  ddim  yu  i-heidiol  jDennodi 
esamplau.  Y  mae  arnaf  ofn  bod  yn  rhy  faith  :  ac  am  hyny,  bydded  yn 
<Idigon  dywedyd  hyn  o'r  gwir,  fod  yno  Jìloedd  wedi  cael  eu  rhoi  i  farwol- 
aeth— rhai  heb  gyfraith,  ac  eraill  wrth  y  cyfreithiau  mwyaf  creulawn  ac 
afresymol !  Yn  ddiweddar  hefyd,  fe  alltudiwyd  llawer  i  boethdir  afiach 
America  Ddeheuol,  heb  gael  galw  na  Thj^st,  na  Ehaith,  na  Barnwr,  i 
chwiHo  eu  hachos. 

Ond  fe  allai  y  dy wed  ambell  un,  Beth  er  hyn  oll,  a  llawer  yn  rhagor  ? 
Os  ydynt  ar  j  bwriad  o  wneuthur  mwy  o  wastadfa  deg  yn  mysg  dynion 
<i  rhoddi  mwy  o  ryddid  i'r  bobl  gyfiredin  y  deuaut  i'w  plith,  pa  raid  i  ni, 
yn  enwedig  i'r  tlodion,  eu  hofni  ì  I  hyn  yr  wyf  yn  atteb,  y  mae'n  ddi- 
^on  sicr  eu  bod  wedi  cael  amryw  wledydd,  yn  ddiweddar,  dan  eu  hawd- 
urdod  ;  ac  mor  sicr  hefyd  fod  annhrefn,  drwg-foesau,  a  thlodi  yn  cyd- 
gynnyddu  yn  y  gwledydd  hyny  :  fod  y  drwg  yn  myned  yn  waeth,  a'r 
truenus  yn  druenusach.  Hwy  a  ddaethant  at  y  rhai  hyny  hefyd  dan 
hòni  mai  cariad  a  thosturi  at  eu  cyfiwr  oedd  yn  benaf  yn  eu  cyn- 
liyrfu :  etto,  chwerw  fu'r  profiad— '  Tosturi  y  drygionus  sydd  greulon."» 
Eithr  am  Ynys  Brydain,  pe  caent  hono  unwaith  dan  eu  hawdurdod,  y 
mae'n  rhy  sicr  (i  fenthycio  iaith  Rehoboam)  y  byddai  eu  '  bŷs  bach  ' 
hwy  yma  j'n  '  freisgach  na'u  llwynau '  mewn  gwledydd  eraill.  Ac  os 
cospwyd  eraill  '  â  firewylhiu,'  rhaid  fyddai  i  ni  ddioddef  eu  'hysgorpion- 
au.'"^  Y  mae  amryw  o'u  Blaenoriaid,  wrth  sôn  am  Loegr,  wedi  arferu'r 
gair  a  fyddai  gan  yr  hen  Bufeinwyr,  o  ddeutu  dwy  fil  o  flynyddoedd  yn  ol, 
pan  oedil  ganddynt  gweryl  greddfol  yn  erbyn  y  Carthageniaid,  Delenda 
est  Carthago.  Yn  safnau'r  Ffrangcod  y  mae'n  cynnwys  cymmaint  a  hyn 
— '  Ehaid  i  ni  gael  dyfetha  Llundain,  a  dwyn  holl  Ynys  Brydain  i'r  fath 
gyflwr  isel  na  bo  ganddi  allu  mwyacli  i  godi  ei  phen  i  fyny  ond  wrth 
ein  cenad  ni.  Ehaid  i  ni  gael  ei  Brenin  a'i  Dau  Dŷ  o  Barliament  i  lawr; 
•ei  Llynges  gref  i'r  dim ;  ei  Chyfoeth  ci'i  ^Marsiandíaetli  helaeth— y  rhan 

{\vyaf  yn  yspail,  a'r  rhan  arall  i'w  droi  niewn  rlij'w  fodd  at  wasanaoth 
Ffraingc'  Y  maent,  o'u  Senedd-dŷ,  wedi  cyhoeddi  i'r  byd  eu  bod  yn  an- 
fon  byddin  {Bijddin  Lloecjr  y  galwant  hi)  i  bennodi  yn  Llundain  Ammod' 
au  heddiuch.  Ac  y  mae'r  deisytiad,  Distryw  i  Loejr,  wedi  cael  ei  yfed,  yn 
lle  lechijd  da,  gan  hiwer  o  Swyddogion  eu  byddin.  Erbyn  hyn,  jDa  beth 
sy  genym  ni  i'w  ddisgwyl  ar  eu  dwylaw  (os  eu  dymuniad  a  gânt)  ond 
ein  hyspeilio,  a"n  gorthrechu,  yn  y  modd  mwyaf  echrydus,  os  nid  ein 
dyfetha,  wrth  y  miloedd,  oddi  ar  wyneb  y  ddaear  ? 

Ac  yma  meddylied  cyffredin  a  thlodion  y  wlad,  sy'n  byw  ar  lafur  eu 
dwylaw,  pa  fath  welliant  a  allent  gael  ar  eu  byd,  wrth  fod  ein  Gweithiau 
Plwm,  Copr,  Haiarn,  Gwhm,  LUn,  Cotton,  (fcc,  &c.  yn  cael  eu  hattal, 
a'n  Marsiandaeth  yn  cael  ei  dyfetha.  Diau  pe  gadawai  y  gelynion  i'r 
i-hai  tlottaf  yn  y  tirgael  rhan  hehieth  o  holl  gyfoeth  y  Boneddigion,  y 
Marsiandw5'r,  tfcc,  na  wnai'r  ysglyfaeth  ond  ycliydig  les,  neu  yn  hj^trach 
ond  y  mawr  niwed.  Buan  y  darfyddai  y  wledd  wyllt— gan  adael  y  tlodi, 
yr  annhrefn,  a'r  newyn  dygnaf  o'u  liol.  O  herwydd  fe  all  pob  dyn  a  ar- 
fero  ei  reswm  wybod — 1.  Xad  oes  dim  modd  i  batfò  fod  yn  gyfoethogion 
niewn  un  wlad  pa  bynag.  2.  Mai  trwy  fod  etifeddiaethau  a  moddion 
helaethach  gan  rai  y  mae  llafurwaith  a  chelfyddydau,  ac  yn  ganlynol 
bywoliaeth  i  gyffredin,  yn  cael  eu  dal  i  fyny.  Ac,  3.  Ped  yspeilid  y  cyf- 
oethogion,  y  byddai  i  attaliad  gorchwylion,  ac  afreolaeth,  y'nghyd  â'u 
holl  ganlyniadau  blin,  ruthro  arnom  yn  eu  gryni  mwyaf.    Buan  y  teiinlid 

coUed  y  cyfoethogion  yn  golled  i'r  tlodion  hefyd. Pe  byddai  i'n  gel- 

ynion  ond  cael  eu  traed,  yn  fyddin  go  líosog,  ar  dir  ein  gwlad  am  un  mis, 
a  hyny  ddau  can  milltir  o'r  parthau  hyn,  ni  a  gaem  deimlo  digon  o'r 
effeithiau  (mi  dybygwn)  i  beri  i  dlawd  gystal  a  chyfoethog  ddymuno  eu 
hymadawiad.     Cadwed  Duw  ni  rhag  cael  y  fath  brawf  ac  addysg  drud! 

Oddi  wrth  y  pethau  a  ddywedwyd,  gadewch  i  ni  ystyried  ychydig  am 
ein  dyledswydd  at  Dduu',  ac  hefyd  at  ein  Gwlad,  yn  y  fath  amser  cym- 
mylog  a  thywyll.  Am  y  gyntaf,  Eglur  yw  fod  gan  Dduw  lais— Ilais 
uchel — Uais  bygythiol,  tuag  atom  fel  Cenedl  :  '"  Llef  yr  Arglwydd  a 
lefa — gwrandewch  y  wíalen,  a  phwy  a'i  hordeiniodd.'  Y  mae  Ffraingc, 
j'n  y  blynyddoedd  hyn,  yn  fwyall  drom,  finiog ;  ac  yn  ysgythru'n  dost. 
Ond  cofiwn  niai  Rhagluniaeth  ddoeth  y  Nef  y  w'r  Ilaw  sydd  wedi  ei  chodi, 
ac  a  fedr  ei  hattal,  neu  ei  thaflu  heibio.  Gan  hyny,  y  mae  cyfyngder  ein 
gwlad,  y'nghyd  â  rhwysg,  bygythion,  a  chynddaredd  y  gelyn,  yn  sicr  yn 
galw  arnom  i  ymostwng,  o"r  uchaf  i'r  isaf,  fel  pobl  Ninifeh  gynt,  '•'gan 
alw  ar  Dduw  yn  lew,  a  dychwelyd  bob  un  oddi  wrth  ei  ftbrdd  ddrygion- 
us.'  Ein  pechodau  ni  sy  wedi  magu  rhyfel  a  blinder  :  O  na  bâi  ysbryd 
o  ymostyngiad,  o  edifeirwch,  ac  o  ofn  yr  Arglwydd,  yn  cael  Ile  gyd  à  ni 
oll,  i'n  gwir  ddychwelyd  ato,  megys  âg  un  galon.  Pe  gwelid  liyn  yn 
ymddangos  yn  ei  ffrwythau  priodol,  mi  a  feiddiwn  ragddywedyd,  er 
cymmaint  ein  perygl  (ac  er  nad  wyf  brojDhwyd)  y  byddai  Prydain  etto 
yn  ^"  faen  rhy  drwm '  i  freichiau'r  Ffrangcod;  ac  na  wnaent  ond  ysigo 
a  rhwygo  eu  hunain  wrth  ymlwytho  â  hi.  Wele  ynte  na  chaffer  mo'nom 
yn  yraroi  i  ddilyn  budr-chwantau— un  ei  gybydd-dod,  arall  ei  feddw- 
dod,  a'r  trydydd  ei  falchder  a'i  anlladrwydd,  ifec.  Yn  hytrach, '  J  Ceisiwn 
a  chwiliwn  ein  ffyrdd,  a  dychwelwn  at  yr  Arglwydd.'  Yn  Ue  bytheirio 
»  Mica  vi.    .  >>  Jonah  iii.  8.  '  Zech.  xü.  3.  d  Galar.  iii.  10. 

lhvon,  rhegfeydd,  a  chelwyddau  (iaith  Diafliaid,  ynhytrach  nadynion),  yn 
ile  halogi'r  Sabbath  ;  ìe,  yn  lle  ymddifyru  niewn  cardiau,  gŵylmabsant- 
au,  dawnsiau  a  chwarëyddiaethau  gwâg  ;  caffer  ni  yn  parchu  ac  yn  caru 
Gair  Duw  a  gwir  sancteiddrwydd;  caffer  ni  yn  cydnabod  ein  hanwir- 
eddau,  ac  yn  eu  gadael  hefyd ;  a  chaffer  ni  yn  ymbil  â  Duw  yn  ostyng- 
edig  ac  yn  ffyddiog,  '  "  Arbed  dy  bobl,  O  Arglwydd  !  ac  na  ddyro  dy  eti- 
feddiaeth  i  warth,  i  ly wodraethu  o'r  cenhedloedd  arnynt ;  paham  y  dy- 
wedent  ym  mhhth  y  bobloedd,  Pa  le  y  mae  eu  Duw  hwynt  ?  Yna  yr 
Arglwydd  a  eiddigedda  am  ei  dir,  ac  a  arl)ed  ei  bobl.' 

Yn  nesaf,  Ychydig  am  ein  dyledswydd  i'n  Gwlad.  Y  mae'n  orchymyn 
i  ni  bob  amser  '  •>  fod  yn  ddarostynedig  i'r  ty wysogaethau  a'r  awdurdodau, 
fod  yn  ufudd,  fod  yn  barod  i  bob  gweithred  dda.'  Yn  bresennol,  y  mae'n 
awr  o  brawf  a  chaledi  anarferol  :  '  *  Diwrnod  cyfyngder,  a  cherydd,  a 
chabledd,  y  w'r  dydd  hwn  :"  Ac  am  hyny  mi  feddyliwn  y  dylai  fod  arnom 
i-w^ymau  mwy  i  fod  yn  ufudd,  ac  yn  barod  i  iifuddhau;  gan  fod  ein  Llyw- 
odraeth  wlaclol  yn  cael  ei  huchelfygwth,  a'r  Llywodraeth  houo  wedi  bod 
ya  offerynol  i  ddwyn  i  ni  gymmaint  rhagorfreintiau,  os  nid  mwy,  nag  y 
mae  un  genedl,  trwy  gylch  y  ddaear,  yn  eu  mwynhau.  Bydded  i  ni  ynte 
ddarfüd  â  phob  dadleuon  gwrthwynebus  ;  íe,  ddarfod  â  '  ^  chloffi  rhwng 
dau  feddwl  :'  Y  mae'n  amser  heddyw  i  gyd  gynhyrfu,  mewn  prysurdeb 
íi  ffyddlondeb  eithaf,  yn  yr  achos  cyffredin.  Os  ydym  yn  caru  Duw, 
carwn  ein  gwlad  :  ac  os  ydym  yn  caru  ein  gwlad,  dyma'r  amser  i  ddang- 
o3  ein  caredigrwydd  ati.  Bydded  i'w  hachos  gael  y  blaen  ar  ein  helw, 
ein  hesmwythdra,  ie,  a'n  diogelwch  tymhorol  ein  hunain.  Bydded  poì) 
un  yn  barod,  yn  ei  le  a'i  sefyllfa,  ac  yn  ol  ei  allu,  i  ufuddhau  i  alwad  y 
Llywodraeth,  ac  i  gyflawni  'r  gwasanaeth  a  osodo  hi  iddo.  Ymroddwn 
oU  (gan  wybod  mai  ein  dyledswydd  ydyw)  i  sefyll  neu  i  syrthio,  gyda 
Chrefydd  Crist,  gyda'n  Brenin  a'n  Dau  Dŷ  o  Barliament,  gyda'n  Cyf- 
reithiau  a'n  Pthyddid,  a  chyda  Gwir  Achos  ein  Gwlad  a'n  Teyrnas. 
Wrth  sefyll  yn  yr  agwedd  hon,  i  amddiffyn  ei  hunan,  yn  ofn  yr  Ar- 
glwydd,  ac  mewn  ymddiried  ynddo,  fe  eill  Brydain  etto  fod  yn  anorch- 
fygoL  Gwir  yw,  nid  ein  Llynges  na'n  Byddin,  na  Uiaws  ein  Gwlad,  a 
allant,  o  honynt  eu  hunain,  ein  diogelu  :  er  hyny,  fe  all  pob  dyn  wybod 
nad  yw  moddion  egniol  o  amddiffyniad  ddim  i'w  hesgeuluso.  Pan  dir- 
iodd  pediuar  cant  ar  ddeg  o'n  gelynion,  y  llynedd  yn  sir  Benfro,  mor  fuan  y 
rhoisant  eu  harfau  i  lawr  o  äaen  tri  chant  o'n  milwyr  cartrefol,  a  phobl  y 
wlad  yn  dangos  eu  ffyddlondeb  wrth  eu  cefnau  ! — íe,  er  fod  y  rhai'n  dan 
íinfantais  fawr  iawn,  o  herwydd  diffyg  arfau  cymmwys,  a  medrusrwydd 
i'w  trin.  Pa  faint  mwy  cadarn  a  fydd  gwlad  yn  debygol  o  fod,  pan  fo  ei 
thrigoUon,  neu  ran  fawr  o  honyut,  yn  ymroddi  yn  mlaen  llaw  i  gael  eu 
harfogi,  eu  cydgorphori,  eu  dysgu,  a'u  liarwain,  gan  Swyddogion  addas  ! 
Os  gelwir  ar  y  Cymry  yn  y  modd  hwn,  gyd  âg  eraill  o'u  cyd-ddeiliaid, 
yr  wyf  yn  gobeithio  y  dangosant  barodrwydd  i  groesawu  'r  alwad.  Yr 
wyf  yn  gobeithio  hyn,  meddaf,  am  fy  mod  yn  meddwl  fod  Rhagluniaeth 
Duw,  yn  bresennol,  yn  ei  gosod  yn  ddyledswydd  arnom  i  wrthsefyll  ym- 
gyrch  yr  yspeilydd  creulon,  fel  ag  y  mae  hi  hefyd  yn  uchel  yn  ein  galw 
i  edifarhau,  a  gadael  ein  pechodau.  le,  Prodyr,  ' "  Coüwch  yr  Arglwydd 
mawr  ac  ofnadwy,  ac  (os  hydd  raid)  ymleddwch  dros  eich  brodyr,  eich 
a  Jo  l  ii.  17, 18.       b  Titus  iii.  1.       c  Esay  xxxvii.  3.       «i  i  Bren.  xviii.  21.       ^ Xe'iem.  iv.  11. 

nieibion  a'cli  merched,  eich  gwragedd  a'ch  tai.'  Nac  ofnwch  fygytliion 
na  grym  y  gelyn  :  ' "  Arglwydd  y  lluoedd  ei  hun  a  sancteiddiwch  ;  a 
bydded  efe  yn  ofn  i  chwi.'  Y  mae  efe,  yr  hwn  a  osododd  y  '  tywod  yn 
derfyn  i'r  môr,'  yn  ddigon  galluog  i  osod  Ynys  Brydain  yn  derfyn  i 
erchyll  gynddaredd  Ffraingc,  ' "  Gan  ddywedyd,  Hyd  yma  y  deui,  ac 
nid  yn  mhellach  ;  ac  yma  yr  attelir  ymchwydd  dy  donau  di.'  Trown 
ato  ;  ymddiriedwn  ynddo':  a  phwy  a  ŵyr,  er  annheilynged  ydym,  na 
chwûl  efe  'n  fuan  y  cwmmwl  du  oddi  uwch  ein  penau,  gan  adferu  hedd- 
wch  i'n  teyrnas,  ar  ol  ei  mawr  helbul.  Bydded  felly  !  a  bydded  i'r  gen- 
hedlaeth  sy'n  tyfu  i  fyny,  ac  i  blant  eu  plant,  gael,  yn  Mhrydain,  addoli 
Duw  eu  Tadau,  a  mwynhau  breintiau  gwir  Ryddid,  hyd  oesoedd  di- 
weddaraf  y  byd.     '  A  dy weded  yr  holl  bobl,  Amen.' 

D  I  W  E  D  D  . 

Yr  oedd  y  rhyfel  â  Ffraingc,  yn  ystod  y  blynyddoedd  hyny,  yn 
pwyso  yn  drwm  ar  adnoddau  y  wlad  hon.  Y  flwyddyn  fiaenorol  i 
ysgrifeniad  traethodyn  Mr.  Jones,  sef  1796,  yr  oedd  Arglwydd 
Malmesbury  wedi  ei  anfon  i  Paris  i  geisio  aramodau  heddwch ;  ond 
yr  oedd  Napoleon  yn  wTthwynebol  i  hyny,  gan  mai  y  blynydd- 
oedd  hyn  oedd  blynyddoedd  cyntaf  ei  rwysg  ef  yn  y  byd.  Ac  fel  y 
mae  yn  wybyddus,  ni  chafodd  Lloegr  heddwch  gan  Ffraingc  a'i 
hymherawdwr  nes  y  dygwyd  ef  at  ei  thraed  yn  Waterloo,  yn  1815. 

Y  mae  amryw  bethau  yn  taraw  ein  meddwl  wrth  ddarllen  y 
traethawd  blaenorol  o  eiddo  Mr.  Jones.  Un  ydyw,  grym  a  phryd- 
ferthw^h  yr  iaith.  Y  mae  tlysni  a  nerth  yn  cydredeg  drwy  yr 
holl  gyfansoddiad.  Perchen  athrylith,  ac  un  yn  ymhoffi  mewn 
nyddu  cyfansoddiad  prydferth,  ac  yn  gallu  gwneyd  hyny  yn  ddi- 
drafferth,  ac  yn  ddiymdrech,  yh  unig,  a  allai  ffurfio  brawddegau  fel 
y  rhai  canlynol : — '  Dîau  hwy  a'n  cyfarchent  yn  uchel,  ac  yn  wresog 
iawn,  o  ffroenau  haiarn  a  phres  ;  hwy  a'n  cusanent  â'u  miniau 
llyfnion  o  ddûr ;  ac  a'n  cofleidient  mor  dỳn  nes  gwasgu  ein  heiddo 
o'n  pyrsau,  o'n  tai,  a'n  meusydd,  yn  Ued  Iwyr;  a'n  gwaed  o'n 
gwythîenau,  fe  allai,  cyn  gollwng  eu  gafael'  Etto : — '  Eglur  ydyw 
fod  gan  Dduw  lais — llais  uchel — liais  bygythiol,  tuag  atom  fel 
cenedl :  '  Llef  yr  Arglwydd  a  lefa — Gwrandewch  y  wîalen,  a  phwy 
a'i  hordeiniodd.'  Y  mae  Ffraingc,  yn  y  blynyddoedd  hyn,  yn 
fwyell  drom,  finiog,  ac  yn  ysgythru'n  dost.  Oud  cofiwn  mai  Rhag- 
luniaeth  ddoeth  y  Nef  yw'r  Ilaw  sydd  wedi  ei  chodi,  ac  a  fedr  ei 
hattal,  neu  ei  thaâu  heibio.'  Yr  oedd  ei  iaith  yn  ddillyn  a  chref, 
am  mai  hen  Gymraeg,  a  Chymraeg  y  Beibl,  ydoedd.  Díau  fod  y 
darllenydd,  wrth  fyned  dros  y  Gair  yn  ei  Amser,  wedi  sylwi  fod 
cydnabyddiaeth  Mr.  Jones  â'r  Ysgrythyrau  Sanctaidd  yn  fanwl  ac 
ëang — a  hyny  o  ran  eu  hiaith  a'u  meddyliau.     Amlwg  ydyw  mai 

»  Esay  viii.  13.  *>  Job  xxxviii.  11. 

gyda  lamp  yr  Ysgrythyr  Lân  yn  ei  law  y  darllenai  efe  hanes  a 
helyntoedd  ei  oes  ei  hun ;  a  thraethai  ei  feddyliau  am  hanes  ei 
oes  yn  ngoleuni  ac  yn  ngeiriau  yr  Ysgrythyr. 

Ond  dichon  mai  y  peth  penaf  o'r  cwbl  sydd  yn  aros  ar  feddwl  y 
darllenydd,  oddi  wrth  y  Gair  yn  ei  Amser,  ydyw  dyfnder  a  dwys- 
der  sylw  Mr.  Jones  ar  ryfeloedd  a  helyntoedd  ei  oes  a'i  genhedl- 
aeth.  Edrychai  efe  ar  y  pethau  hyn  fel  amlygiadau  o  drüadau 
olwyn  fawr  Rhagluniaeth  Ddwyfol,  ac  ar  yr  un  pryd  yn  ymchwydd- 
iadau  egwyddorion  drygionus,  neu  ynte  daionus,  y  natur  ddynol. 
Olrheiuiai  yr  effeithiau  i'w  gwir  achosion  anweledig.  Gwelai  y 
ffrydiau  yn  tarddu  mewn  ffynnonellau  dyfnion.  Nid  sylwedydd 
cyffredin  ac  arwynebol  ar  ddigwyddiadau  ei  ddydd  oedd  efe.  Fe 
gofìa  rhai  o'n  darllenwyr,  yn  ddiau,  am  erthygl  a  ysgrifenodd  y 
diweddar  Dr.  Edwards,  o'r  Bala,  yn  y  Goleuad,  1870,  ar  '  Yr  Ach- 
osion  Moesol  o  ddinystr  Fíraingc,'  yn  yr  hon  yr  oedd  yn  priodoli 
methiant  y  wlad  hono,  yn  y  rhyfel  a  ddygid  yn  mlaen  ar  y  pryd 
rhyngddi  a'r  Almaen,  i  achosion  moesol;  megys,  trahausder  a 
halchder  ysbryd,  amuyhodaeth,  diffyg  geiriviredd,  yshryd  cith- 
afol,  &c.  Gwêl  Traethodau  Duwinyddol,  gan  Dr.  Edwards, 
tudal.  612 — 616.  Fel  Mr.  Jones,  yr  oedd  Dr.  Edwards  yn  sylwed- 
vdd  dwfn  a  dwys  ar  ddigwyddiadau  helyntoedd  teyrnasoedd  y  byd. 
Yn  yr  ystyr  hwn,  teimlwn  fod  tebygolrwydd  rhwng  Gair  yn  ei 
Amser  gan  y  cyntaf  âg  Achosion  Moesol  dinystr  Ffraingc  gan 
y  diweddaf  Gwahanol  iawn  ydyw  yr  hyn  a  geir  gan  ysgrifenwyr 
cyffredin,  mewn  newyddiaduron  a  chyfnodolion,  ar  ryfeloedd  a 
therfysgoedd  gwladol,  i'r  hyn  a  geir  gan  wŷr  o  nodwedd  meddwl 
ì,lx.  Jones,  neu  Dr.  Edwards.  Tra  nad  ydyw  y  sylwedyddion  ar- 
wynebol  a  chyffredin  yn  gweled  dim  pellach  na  bod  tonau  y  môr 
yn  curo  eu  hunain  yn  brysur  yn  erbyn  y  glanau,  y  mae  dynion  o 
alluoedd,  a  meddylgarwch,  ac  yn  enwedig  o  dduwiolfrydedd,  yn 
treiddio  i  lawr  i  gymmundeb  â'r  deddfau  a'r  pẃerau  anweledig 
sydd  yn  achos  ac  yn  rheswm  am  y  cwbl.  Un  o'r  dynion  hyn  oedd 
Mr.  Jones.  Y  mae  hyny  yn  hollol  amlwg  oddi  wrth  y  traethawd 
byr  o'i  eiddo  a  rodda^'^om  i  mewn  yma.  Llaw  Duw  a  welai  efe  yn 
gweithio  yn  helyntoedd  ei  oes,  a  llais  Duw  a  glywai  ynddynt;  ond 
ar  yr  un  pryd,  gwelai  ynddynt  ymchwydd  nerthol  calonau  dynion ; 
a'r  dynion  hyny  yn  cael  eu  defnyddio,  yn  fynych,  yn  gwbl  ddiar- 
wybod  iddynt  eu  hunain,  fel  arfau  yn  nwylaw  Rhagluniaeth  y  Nef 
i  ddwyn  i  ben  amcanion  goruchel  a  phell-gyrhaeddol.     Gyda  hyn 

0  eiriau,  yr  ydym  yn  gadael  y  Gair  yn  eí  Amser,  gan  y  cawn  ar 

01  hyn  gyflc  i  gyfarfod  Mr.  Jones  fel  gwladwr. 

Yr  hyn  a  fu  genym  dan  sylw  yn  bresennol  oedd  yr  olwg  gyntaf 
a  gawsom  ar  Mr.  Jones  fcl  gwladwr.  Y  mae  yn  amlwg  ei  fod  yn 
cymmeryd  dyddordeb  dwfn  iawn  yn  amgylchiadau  a  helyntion  ei 
wlad,  ac  yn  deall  ei  hanes  a'i  symmudiadau  yn  rhagorol.  Gan  y 
cawn  gyíie  etto,  yn  mhellach  yn  mlaen  yn  ei  hanes,  i  aros  gydag  ef 
yn  hwy  yn  y  cymmeriad  hwn,  gadawn  ef  yn  bresennol  yn  unig  ar 
yr  hyn  a  roddasom  ger  bron.  Awgrymasom  o'r  blacn  nas  gellir 
deall  ei  hanes  ef  heb  ddal  sylw  mynych  ar  ei  gyssylltiadau  a'i 
gydweithrediad  â  Mr.  Charles. 

Yr  ydj' m  eisoes  wedi  sylwi  ar  eu  cyfarfyddiad  cyntaf,  a  dechreuad 
eu  cyfeillgarwch  a'u  cydymgynghoriad  er  budd  eu  gwlad  a'u  hoes. 
Y  mae  yn  amlwg  wrth  hanes  y  naiU  a'r  llall  fod  gohebiaeth  gysson, 
a  chyd-ddealltwriaeth  hollol  rhyngddynt,  yn  ystod  yr  holl  flyn- 
yddoedd,  gyda  golwg  ar  bob  symmudiad  o  bwys  a  gymmerwyd 
mewn  llaw  gan  bob  un  o  honynt,  yn  eu  hamcan  mawr  o  ddiwyllio  a 
dyrchafu  eu  cydgenedl  a'u  cyd-ddynion.  Byth  er  eu  cyfarfyddiad 
cyntaf  yn  1785,  pan  ymunodd  Mr.  Charles  â'r  Methodistiaid,  hyd 
ei  farwolaeth  yn  1814,  buont  yn  cerdded  law-law  gyda  golwg  ar 
nifer  mawr  o  symmudiadau  a  brofasant  yn  dra  bendithiol  i'w  cen- 
edl  yn  ystod  eu  hoes  hwy,  ac  sydd  yn  parhau  felly  hyd  y  dydd  hwn ; 
ac  nis  gellir  yn  bresennol  ganfod  terfyn  ar  effeithiau  daionus  yr 
hyn  a  roddasant  mewn  ysgogiad.  Y  mae  yn  gwbl  amlwg  fod  gan 
y  ddau  ŵr  da  ddylanwad  mawr  ar  eu  gilydd — a  hwnw  yn  ddylan- 
wad  tra  Ilesol  iddynt  hwy  yn  bersonol,  a  bendithiol  iawn  hefyd 
i'w  cenedl  a'u  cyfundeb.  Daw  y  pethau  hyn  yn  amlwg  ddigon 
wrth  i  ni  fyned  rhagom  i  adrodd  hanes  Mr.  Jones  yn  ystod  y  blyn- 
yddoedd  sydd  etto  i  ddyfod  dan  ein  sylw.  A  chawn  esiampl  o'r 
hyn  yr  ydym  yn  cyfeirio  ato  yn  yr  hanes  dilynol. 

Yn  y  flwydddyn  1798,  cyhoeddwyd  yr  hyn  a  ganlyn  : — 'Llythyr 
at  Mr.  T.  Jones,  o'r  Wyddgrug ;  yn  cynnwys  hanes  fer  o  For- 
daiih  Iwyddiannus  y  llong  '  Ditff,'  yr  hon  a  anfonwyd  i  dros- 
glwyddo  deg  ar  hugain  o  Genhadon  {Missionaries)  i  bregethu'r 
Efengyl  i  drigolionpaganaidd  Ynysoedd  y  Môr  Deheuol;  ynghyd 
ug  ychydig  Ännogaethau  i  gynnorthwyor  gorchwyl  piuys/ctwr 
a  chanmoladwy.  Gan  y  Parch.  T.  Charles,  A.  B.  Caerlleon :  ar- 
graphwyd  gan  W.  C.  Jones,  1798.'  Yr  oedd  Mr.  Charles  yn  dig- 
wydd  bod  yn  Llundain  pan  yr  ysgrifenodd  y  Ilythyr  maith  a  thra 
dyddorol  hwn  at  Mr.  Jones.  Ac  yr  oedd  yno  yn  mis  Mai,  yn  y 
flwyddyn  uchod  ;  ac  felly,  pan  yr  oedd  yr  amrywiol  gymdeithasau 
cenhadol,  a  chymdeithasau  daionus  eraill,  yn  cynnal  eu  cyfarfod- 
ydd  blynyddol.     Y  mae  y  teimlad  dwys  sydd  yn  rhedeg  drwy  y 

llythyr,  o'i  ddechreu  i'w  ddiwedd,  yn  dangos  fod  Mr.  Charles  ar  y 
pryd  yn  llawn  o  ysbryd  cenhadol,  ac  yn  dra  awyddus  i  drosglwyddo 
yr  ysbryd  hwnw  yn  helaethach  i'w  gyfaill  o'r  Wyddgrng.  Y  mae 
y  llyfryn  sydd  o'n  blaen,  sydd  yn  cynnwys  y  llythyr,  a  dim  arall, 
yn  ddeuddcg  tudalen  wythplyg ;  ac  felly,  y  mae  y  llythyr,  nid  yn 
unig  yn  gynnwysfawr  a  rhagorol  o  ran  ysbryd  a  naws,  ond  hefyd 
yn  llawer  meithach  na  llythyrau  cyfeillgar  a  phersonol  yn  gyfifred- 
in.  Yr  ydym  yn  credu  mai  yn  Saesneg  yr  ysgrifenwyd  ef;  ac  y 
mae  yn  amlwg  ar  ei  ieithwedd  mai  Mr.  Jones,  ar  ol  ei  dderbyn,  ac 
wedi  teimlo  oddi  wrth  ragoriaeth  ei  gynnwysiad,  a'i  cyfieithodd  i'r 
Gymraeg,  ac  a'i  hanfonodd  i  Gaer  i'w  argraphu  yn  llyfryn.  Y  mae 
yn  rhoddi  golwg  ar  ddeffroad  yr  ysbryd  cenhadol  ar  y  pryd  hwnw; 
yn  gofidio  yn  fawr  fod  yr  ysbryd  hwnw  wedi  bod  mor  dra  marw- 
aidd  er's  canrifoedd  lawer ;  yn  ymollwng  i  agwedd  hyderus  iawn 
gyda  golwg  ar  ddyfodol  y  gwaith  mawr  cenhadol  yn  mysg  gwa- 
hanol  genhedloedd  y  byd ;  ac  yn  dadgan  gobaith  hiraethlawn  a 
íFyddiog  y  byddai  holl  dylwythau  y  ddaear,  cyn  hir  iawn,  wedî 
dyfod  '  yn  eiddo  ein  Harglwydd  ni,  a'i  Grist  ef '  Y  mae  hanes  yr 
hen  long  enwog,  y  Duý]  yn  dra  dyddorol ;  a  buasai  yn  dda  genym 
roddi  y  rhanau  o  hono  sydd  yn  adrodd  ei  hystori  hi  i  mewn  yma ; 
ond  elai  hyny  yn  rhy  faith,  Dîau  nad  oedd  neb  yn  y  deyrnas 
yn  gofidio  yn  ddwysach  na  Mr.  Jones  a  Mr.  Charles  pan  ddeall- 
asant  fod  y  Ffrangcod,  'ar  y  19eg  o  Chwefror,  1799,'  wedi  lladrata 
y  llong,  ac  ysbeilio  y  cenhadon,  ac  eraiU.  Y  maent  yn  teimlo  yn 
brudd,  meddant,  wrth  adrodd  yr  hanes  yn  y  Drysorfa  Ysbrydol 
am  Hydref,  1799.  Ond  rhaid  i  ni  adael  y  llong  genhadol  Duf,  ac 
hefyd  lythyr  Mr.  Charles  yn  ei  chylch  at  Mr.  Jones,  ar  ol  yn  unig 
roddi  dau  ddyfyniad  byr  o  hono — y  naill  o'i  ddechreu,  a'r  llall  o'i 
ddiwedd : — 

Fy  Anwyl  Gyfaill, 

Mi  a  dderbyniais  eich  Uythyr  caredig  gyda  llawer  o  hoíFder.  Nid 
oeddwn,  cyn  hyn,  heb  aml  fwriad  o  ysgrifenu  atoch  ;  ond  chwi,  yn  ol 
eich  arfer,  a  ragflaenodd  mewn  caredigrwydd.  Mi  allaf  mewn  gwirion- 
edd  dystiolaethu  nad  wyf  heb  feddyliau  mynych  am  fy  hen  gyfaill  af- 
iachus  ;  a  phe  bae  ar  fy  llaw  i,  fe  ymadawai  eich  afiechyd,  a'ch  aml  ddo- 
luriau,  â  chwi  mewn  un  awr.  Ond  y  mae  hyny  ar  law  Un  sydd  yn  eich 
caru  fil  o  weithiau  yn  f wy  nag  y  gallaf  fi ;  a  phe  bae  hyny  yn  oreu,  efe 
a'i  gwnai,  mae'n  gwbl  sicr  genyf.  Yn  ei  law  dirion  ef  y  buoch  hyd  yma; 
ac  er  eich  dolurio,  efe  a'ch  cynnaliodd  ;  efe  a  ddichon  gynnal  etto,  a 
thynu  rhinwedd  allan  o'r  pethau  mwyaf  chwerw  i  natur.  Ein  dyled- 
swydd  a'n  braint  y  w  ymostwng  tan  ei  alluog  law.  Nid  hawdd  yw  credu, 
bob  amser,  mai  aìn  ei  fod  yn  caru  y  mae'n  ceryddu.  Diammheu  genyf  i 
chwi  brofi  llawer  awr  pan  na  ddymunasech  eich  cystudd  un  gronyn  llai ;. 

ond  bod  eich  enaid  yn  ymhyfrydu  yn  ewyllys  sanctaidd  eich  Tad,  er  i 
chwi  ddioddef.  Prysuro  y  mae  y  boreu  hyfryd  pan  y  cawn  weled, 
rhyfeddu,  a  chanmawl,  ei  ddybenion  doeth  a  daionus  yn  y  cwbl.  Yna  y 
dywedwn  yn  eglur,  nad  oedd  dioddefiadau  yr  amser  presennol  hwn  yn 
haeddu  eu  cytfelybu  i'r  gogoniant  a  ddadguddiwyd. 

Gwelsom,  fy  anwyl  gyfaill,  bethau  rhyfedd  yn  ein  hoes.  Ein  clustiau 
a  glywsant  ddirgeledigaetliau  teyrnas  Dduw  yn  cael  eu  traddodi  i  fil- 
oedd,  gyda  helaethrwydd  doniau  ysbrydol — ie,  gyda  goleu,  blàs,  ac 
effeithiau  nefolaidd.  Ein  llygaid  a  welsant  arwyddion  fod  teyrnas 
Satan  yn  cael  ei  hysgwyd  yn  chwilfriw  gan  nerthoedd  yr  efengyl,  mewn 
amry w  ardaloedd  o'n  gwlad :  do,  ni  a  welsom  arwyddion  fod  cannoedd, 
os  nad  miloedd,  yn  cael  eu  'troi  o  dywyllwch  i  oleuni,  ac  o  feddiant 
Satan  at  Dduw.'  Ond,  a  ddarfu  trysorau  y  nefoedd  ?  Naddo :  fe  geir 
gweled  pethau  mwy.  Feel  y  dywedodd  efe  wrth  Jacob,  felly  y  dywedaf 
finnau — '  Ni  edy  efe  mo'i  eglwys  hyd  onis  gwnelo  yr  hyn  a  lefarodd 
wrthi  yn  ei  Air.'  Llawenychwn  am  hyn :  ond  llawenychwn,  yn  hytrach, 
os  oes  genym  le  i  obeithio,  ar  iawn  seiliau,  fod  ein  '  lienwau  yn  ysgrif- 
enedig  yn  y  nefoedd.'  Nis  gallaf  ddymuno  i'ch  rhan  fwy  cysur,  na 
helaethach  bendith. 

Wyf,  eich  ffyddlawn  Frawd,  a'ch  Cyfaill  mewn  cystudd, 

THOMAS   CHARLES. 
Llundain,  Medi  9fed,  1798. 

Yn  y  ílwyddyn  ganlynol,  1799,  y  daeth  Mr.  Jones  yn  gydolyg- 

ydd  ac  yn  gydgyhoeddwr  y  Brysorfa    Ysbrydol  â  Mr.   Charles. 

Gan  mai  hwn  oedd  y  cyhoeddiad  cyntaf  a  ddygwyd  allan  o  gwbl 

at  wasanaeth  y  Methodistiaid  Calfinaidd  yn  Nghymru,  a'n  bod  yn 

credu  y  teimlir  dyddordeb  neiUduol  ynddo  ar  y  cyfrif  hwnw,  yr 

ydym,  gyda  phleser,  yn  rhoddi  i  mewn  yma  y  llythyr  canlynol  o 

eiddo  Mr.  Jones  at  Mr.  Charles  pan  oedd  y  rhifyn  cyntaf  o'r  Dry- 

sorfa  ar  ddyfod  allan   o'r  wasg.     Credwn  na  bu  yn  argraphedig 

o'r  blaen,  a'i  fod  yn  ddyddorol,  os  nad  yn  bwysig  iawn : — 

Y  Wyddgrug,  IJbrül  2Zain,  1799, 
Barchedig  Syr, 

Y  mae  y  rhifyn  cyntaf  o'r  Drysorfa  bron  wedi  ei  orphen ;  canys  der- 
byniais  yr  hanner  llen  diweddaf  i'w  chywiro,  yr  hon  a  ddychwelwyd 
ddoe,  gyda  defnyddiau  ar  gyfer  yr  amlen,  yn  cynnwys  hefyd  gwallau 
{errata)  yr  oeddwn  wedi  sylwi  arnynt,  ac  ychydig  eiriau  ar  y  rhyddid 
yr  oeddwn  wedi  ei  gymmeryd,  er  nad  yn  unffurfiol  {uniformly)  etto, 
gyda  golwg  ar  sillebiaeth  y  fath  eiriau  a  dyoddef,  dyhenu,  dyfetha,  &c. 
<kc.  Yn  hyn,  a  materion  eraill,  y  mae  genyf  fy  ammheuon  a'm  hofnau  ; 
ond  yr  wyf  yn  gobeithio,  os  rhoddais  ofid  i  cliwi,  y  cewch  fi  yn  hydrin 
wrth  dderbyn  cerydd  a  hyfforddiant. 

Ond  yr  hyn  yr  wyf  yn  ei  ystyried  waethaf  yn  y  Rhifyn  hwn  y w  yr  am- 
ryfusedd  canlynol.  Yr  oeddwn  wedi  anfon  ein  '  Newyddion  Crefyddol ' 
iddynt,  gan  ddechreu  gydag  ail  fordaith  y  Dnff;  ond  ar  dderbyniad 
eich  llythyr  chwi,  yn  yr  hwn  y  mynegech  eich  dymuniad  am  iddo  gael 

ei  olrhain  yn  mhellach  yn  ol,  gwnaethum  bob  brys  a  allwn  i  barotoi 
rhywbeth  fel  rhagarweiniad,  ac  anfonais  ef  gyda  Mr.  D.  Jones,  yn  mhen 
ychydig  ddyddiau  wedi  iddo  eich  gweled  chwi  yn  Ninbych.  Pan  ddaeth 
ef  i  Gaerlleon,  yr  oeddynt  wedi  dwyn  allan  tua  500  o  hanner-lleni,  gyda 
fy  '  Newyddion'  cyntaf  mewn  rhan  i  mewn  ynddynt.  Yna,  hwy  a  attal- 
iasant  y  wasg,  ac  a  gyssodasant  yr  hyn  a  anfonaswn  yn  awr.  Felly,  fel 
yr  wyf  yn  tybio,  bydd  y  500  uchod  yn  cynnwys  yr  un  mater  ddwywaith 
drosodd,  gyda  rhywbeth  wedi  ei  adael  allan  ag  y  bydd  y  lleill  yn  ei  gyn- 
nwys.  Gan  nad  wyf  wedi  gweled  dim  o  honynt,  nis  gallaf  ddyweyd 
chwaneg,  ond  y  mae  yr  argraphydd  yn  dadgan  gobaith  na  bydd  y  coll 
yn  un  pwysig  iawn.  Byddaf  mewn  peth  anhawsder  i  wybod  i  ba 
leoedd,  a  pha  nifer,  a  drefnir  i'w  dosbarthu  pan  y  byddant  wedi  eu 
gorphen ;  ond  gan  fod  y  Bala  yn  lle  mor  ganolog,  yr  wyf  yn  bwriadu 
gorchymyn  tua'r  drydedd  ran  o  honynt  i  chwi,  ac  yr  wyf  yn  meddwl  y 
gellwch  ddisgwyl  nifer  o  honynt  yr  wythnos  nesaf.  Nis  gellid  cael 
lle  i'r  un  o'r  ddau  ddernyn  mwyaf  o'r  eiddoch  yn  y  rhifyn  hwn,  na 
llythyr  Mr.  "W.  WiUiams,  er  y  dymunaswn  yn  fawr  ei  fod  i  mewn. 

Yr  wyf  yn  deall  oddi  wrth  eich  llythyr  diweddaf  nad  ydym  i'ch  dis- 
gwyl  yma  ar  eich  flbrdd  i  Gaer  ;  ond  yr  ydym  yn  gobeithio  y  gellwch 
ymweled  â  ni  wrth  ddychwelyd.  Bydd  ymgynghoriad  personol,  fel  y 
gwyddoch,  yn  angenrheidiol ;  ac  y  mae  genyf  li  achos  cryf  i  ofni  nad 
aüaf  fod  yn  bresennol  yn  y  Gymdeithasfa  yn  Liverpool,  na  Chaer. 

Gan  obeithio  eich  bod  wedi  gwellhau  oddi  wrth  effeithiau  y  ddamwain 
a  gawsoch  ar  eich  ífordd  i  Lansannan,  am  yr  hon  nid  oeddwn  wedi 
clywed  dim  hyd  heddyw,  a  chan  weddio  am  i'r  Arglwydd  eich  cadw  yn 
hir  mewn  by wyd,  ac  iechyd,  a  def nyddioldeb ;  ac  y  mae  f y  chwaer  yn 
ymuno  â  mi  mewn  cariad  a  pharch  Cristionogol  i  Mrs.  Charles,  a  chwi- 
thau,  a'n  holl  gyfeillion  yn  y  Bala. 

Gorphwysaf,  Barchedig  syr, 

Eich  Cyfaill,  a'ch  Brawd  annheilwng, 

THOMAS  JONES. 

Nid  ydym  yn  gweled,  oddi  wrth  ddau  gopi  sydd  o'n  blaen,  fod 
dim  o'r  '  amryfusedd '  y  cyfeiria  Mr.  Jones  ato  yn  ei  lythyr  uchod 
wedi  ymddaugos  yn  y  rhifyn  cyntaf  o'r  Drysorýa  Yshrydol  0 
Ebrill,  1799,  hyd  Rhagfyr,  1801,  fe  gyhoeddwyd  chwe  rhifyn  o'r 
Drysorfa — oll  yn  cynnwys  cyfrol  o  376  o  dudalenau  wythplyg. 
Cynnwysai  'Amrywiaeth  o  bethau  ar  amcan  crefyddol — yn  Athr- 
awiaethol,  yn  Annogaethol,  yn  Hanesiol,  &c.:  ynghyd  âg  ychydig 
Farddoniaeth.'  Argrephid  y  Drysorfa  yn  Nghaerlleon,  gan  W. 
Collins  Jones.  Ei  phris  hi  oedd  chwe  cheiniog  y  rhifyn ;  a  bwr- 
iadai  y  golygwyr  parchus  iddi  ddyfod  allan  bob  tri  mis.  Ond  ni 
ddaeth  allan  yn  ol  y  bwriad,  fel  y  gwelir ;  a  hyny,  y  mae  yn  ddi- 
ammheu  genym,  o  herwydd  galwadau  eraill  ar  amser  y  golygwyr, 
yn  gystal  a'r  afiechyd  difrifol  y  bu  Mr.  Charles  dano  yn  ystod  yr 
amser  hwn,  pan  gollodd  efe  fawd  ei  law  aswy;  ac  yr  oedd  Mr.  Jones 
hefyd  yn  ddioddefydd  gwastadol  a  thrwm  iawn  yr  adeg  hon. 

Y  mae  y  gyfrol  gyntaf  hon  o'r  Drysorfa  yn  cynnwys  dwy  breg- 
eth,  neu  ddau  draethawd  maith  a  sylweddol  o  eiddo  Mr.  Jones — oll 
tua  40ain  o  dudalenau,  ar  2  Gor.  ii.  15,  16  ;  '  Canys  perarogl  Crist 
ydym  ni  i  Dduw,  yn  y  rhai  cadwedig,  ac  yn  y  rhai  colledig,'  &c. 
Ymddangosai  yr  erthyglau  hyn  ar  ddechreu  pob  un  o'r  pum  rhifyn 
cyntaf  Yr  ydym  yn  eu  gadael  yn  bresennol,  gan  y  bwriadwn 
ddychwelyd  atynt  etto,  a  rhoi  dyfyniadau  o  honynt,  pan  ddelom  i 
geisio  rhoddi  syniad  am  eu  hawdwr  íel  pregethwr.  Y  mae  yn  y 
gyfrol  hon  hefyd  lawer  o'i  '  lythyrau '  at  gyfeillion,  ac  amryw 
ddarnau  barddonol  o'i  eiddo ;  a  chawn  etto  alw  sylw  at  y  rhai  hyn 
pan  ddelom  i  edrych  arno  yn  arbenig  fel  '  cyfaiU,'  ac  fel  '  bardd.' 

Nis  gallwn  yma  ymattal  rhag  rhoddi  i  mewn  rai  dyfyniadau 
o'r  hyn  a  ymddangosodd  fel  '  Rhagymadrodd,  neu  Lythyr  y  Cy- 
hoeddwyr  at  eu  cydwladwyr,  y  Cymry,'  o  üaen  y  rhifyn  cyntaf  o'r 
Drysorfa,  am  y  tybiwn  mai  nifer  bychau  o'n  darllenwyr  sydd  wedi 
ei  weled,  ac  am  ei  fod  yn  ddangosiad  rhagorol  o  ysbryd  y  golygwyr, 
ac  yn  arbenig  felly  o'r  eiddo  Mr.  Jones,  gan  fod  yn  amlwg  mai  efe 
a'i  hysgrifenodd : — 

Anwyl  Gydwladwye, 

Ein  cìymuniad  hiraethlawn  a  pharhaus  ydyw  lles  eich  eneidiau  an- 
farwol  :  a  thra  chysurus  ydy w  genym  weled  arwyddion  fod  cynnifer  o 
honoch  yn  dwys-feddwl  am  yr  achos  mwyaf  ei  bwys;  sef,  cyflwr  eich 
eneidiau,  a'ch  sefyllfa  ya  y  byd  tragwyddol,  Pwy  ni  lawenhäai,  oddi 
eithr  y  sawl  a  garant  y  tywyllwch,  -wrth  weled  gwybodaeth  yn  amlhau, 
miloedd  o  ieuengctyd  ein  gwlad  yn  ymroddi  yn  awyddus  i  ddysgu  dar- 
llen  Gair  Duw,  yn  gwrandaw  ei  bregethu  gydag  awyddf  ryd  a  llawenydd, 
ac  yn  dangos  arwyddion  hefyd  o'i  eüeithiau  iachusol  yn  eu  bucheddau  ? 

Yr  ydym  yn  golygu  ein  hunain  megys  eich  gweision  gwael  ac  annheil- 
wng  tra  b'om  yn  y  llafur  a'r  achos  hwn.  Fel  y  cyfryw,  ac  i'r  dyben  o 
daenu  gwybodaeth  etto  fwy-fwy  yn  eich  pHth,  y  penderfynasom,  trwy 
annogaethau  llawer  o'n  brodyr,  ar  gyhoeddi  hyn  o  gasgliad.  Yr  ydym  yn 
bwriadu  ei  adnewyddu  bob  tri  mis,  liyd  y  galluogir  ni  gan  Ragluniaeth 
Ddwyfol ;  ac  nis  gallwn  lai  na  gobeithio  yr  edrychwch  ar  ein  hymgais 
hwn  gyda  thiriondeb  a  hynawsedd.  Ein  herfyniad  ar  Dduw  a  gaiíf  fod 
am  ei  gymmhorth  a'i  fendith,  ac  arnoch  chwithau  am  dderbyniad  a  fa 
weddaidd  a  chyfaddas.  Yr  hyn  a  fyddo  yn  fuddiol  er  eich  addysg  a'ch 
adeiladaeth,  defnyddiwch  yn  ddifrifol,  ac  i'r  perwyl  goreu  ;  a'r  pethau  a 
farnoch  yn  feius  (canys  pwy,  a  pha  waith  dynol,  sydd  heb  feiau?), 
cleddwch  hwynt  yn  y  bedd  o  anghof  a  raaddeuant,  etto  nid  heb  ym- 
drech  i'n  hyíìbrddio  a'n  diwygio.  Gadewch  i  ni  fyw  ar  dir  yr  efengyl 
gyda  chwi.    Eflíeithiau  hono  ydy  w  maddeuant  a  diwygiad.' 

Ar  ol  cydnabod  y  cynnorthwy  yr  oeddynt  eisoes  mewn  addewid 
0  hono,  yn  eu  hymdrech  i  ddwyn  allan  y  Drysorfa,  a  rhoddi  am- 
liuelliad  o  gynllun  a  sylwedd  y  cyhoeddiad,  ânt  rhagddynt : — 

'  Yr  ydym  yn  bwriadu  rlioi  adroddiad  a  sylwad  byr  ar  helynt  allanol 
ein  gwlad,  gan  gadw  ein  golwg  yn  fwy  dyfal  ar  ansawdd  ac  agwedd 
crefydd  trwy  y  byd  yn  gyffredinol,  a  hysbysu  i'n  cydwladwyr  bob  peth 
a  ymddangoso  o  bwys  a  chanlyniad  arbenig  yn  yr  achos.  Y  mae  olwyn- 
ion  Ehagluniaethau  yn  dirwyn  yn  mlaen  gyÜawniad  o'r  prophwydol- 
iaethau  am  deyrnas  y  Messiah  mawr ;  a  thra  chy mmhwys  ydy  w  i  ninnau 
geisio  sylwi  yn  fanwl,  ac  yn  graff,  ar  eu  llwybr  a'u  tueddiad. 

Yn  fyr,  yr  ydym  yn  anturio  at  hyn  o  orchwyl  mewn  teimlad  o  fawr 
waeledd  a  gwendid  ynom  ein  liunain,  ac  heb  ddisgwyl  amgenach  na 
chael  oddi  wrth  eraill  amrywiaeth  o  farnau  am  dano  ;  ac  yn  mysg  y 
ffrydiau  hyn,  odid  na  bydd  i  ni  gyfran  o  wawd  a  gogan.  Ond  yn  wyneb 
y  cwbl,  bydded  yn  ddigon  i  ni  fod  ein  '  barn  gyda  Duw  ' — Un  a  farna  yn 
gyfiawn,  ie,  yn  dirion  a  maddeugar  hefyd.  Yn  ei  law  ef  y  syrthiwn  ac 
y  rhown  ein  hachos.  Gan  ddymuno  i  Gymru  gynnydd  o  bob  bendith  a 
dawn  ddaionus. 

Ydym,  eich  annheilwng  Frodyr, 

A'ch  ufudd  weision  yn  efengyl  Crist, 

T.  CHARLES. 

T.  JONES. 
Wyddgrug,  Mawrth  7fed,  1799. 

Fel  y  canlyn  y  daeth  y  Drysorfa  Yshrydol  allan  o'r  wasg : — 
Rhifyn  l.,  yn  Ebrill ;  Rhifyn  il.,  yn  Mehefin ;  Rhifj^n  iii.,  yn 
Hydref,  1799;  Rhifyn  iv.,  yn  lonawr;  Rhifyn  V.,  yn  Hydref, 
1800  ;  Rhifyn  VI.,  yn  Rhagfyr,  1801.  Gan  fod  y  Uythyr  canlynol 
yn  taflu  peth  goleuni  ar  yr  oediad  hwn  yn  nygiad  allan  rifÿnau  y 
Drysorfa  Ysbrydol,  yr  ydym  yn  ei  roddi  i  mewn  yma.  Y  mae 
geuym  amryw  iythyrau  eraiU  o  eiddo  Mr.  Jones  at  Mr.  Charles,  yn 
gystal  a  rhai  oddi  wrth  Mr.  Charles  ato  yntau,  sydd  yn  egluro  yr 
un  peth.  Rhoddir  y  rhai  hyny  yn  eu  lleoedd  priodol.  Y  mae  y 
llythyr  hwn  yn  cyfeirio  at  yr  ymga.is  i  ddwyn  allan  y  rhifyn  di- 
weddaf  o'r  gyfrol  gyntaf  o'r  Drysorfa,  yr  hon  a  gyhoeddwyd  gan  y 
ddau  olygydd  pan  yr  oeddynt  mewn  undeb : — 

Y  Wyddgrug,  Äiüsf  4ydd,  1801. 
Baechedig  ac  Anwyl  Syk, 

Derbyniais  eich  llythyr  yn  ddiweddar,  ynghyd  âg  Amseryddiaeth,  &c., 
Mr.  Lloyd,  ac  hefyd  lythyr  Robert  Jones  gogyfer  a'r  Dri/sorfa.  Ond 
gyda  golwg  ar  fyned  yn  mlaen  gyda  rhifyn  arall,  rhaid  i  mi  addef 
nad  wyf  hyd  yma  wedi  gwneyd  dim.  Heb  law  fy  nheithiau  byrion  yn 
ystod  yr  haf,  y  mae  genyf  fy  mhoenau  corphorol  i'w  ddadleu  fel  esgus- 
awd,  ac  hefyd  y  diffyg  ymddangosiadol  o  alwad  am  ein  llafur  yn  y  ffordd 
hon  ;  ond  er  pob  diffyg  cefnogaeth  arall,  dichon  mai  calon  anffyddlawn 
ydyw  fy  rhwystr  penaf.  Yr  wyf  yn  erfyn  arnoch  weddio  am  i'r  Ar- 
glwydd  fy  rheoli  a'm  harwain.  Yn  wir,  y  mae  fy  anhwylder  yn  ym- 
ddangos  i  mi  yn  myned  ar  gynnydd  ;  y  mae  fy  mhoenau  yn  fynych  ac 
yn  bur  fawr,  ac  y  mae  fy  anhwylder  yn  dangos  ei  effeithiau  mawrion  ar 
.    Ar  un  llaw,  y  mae  myned  oddi  cartref  yn  groes  drom,  ac  yn 

brofedigaeth  lem  ;  cac  ar  y  llaw  arall,  y  mae  eistedd  llawer  yn  ymddangos 
yn  waeth  yn  ei  effeitliiau  nag  ysbeidiau  o  farchogaeth,  &c.  Diwedd  yr 
wythnos  hon,  yr  wyf  i  ddechreu  taith  am  o  9  i  10  o  ddyddiau  i'n  Cyf- 
urfod  Misol  yn  y  Ro  ;  ond  yn  wir,  y  mae  y  tebygoh-wydd  yn  bresennol 
yn  yniddangos  yn  gryf  yn  erbyn  y  gallaf  fod  yn  alluog  i  gyfíawni  hyn. 

Y  mae  yr  Arglwydd  yn  gwybod  pa  fodd  i  ymwneyd  â  nii,  a  j)ha  beth  a 
duedda  yn  fwyaf  i'w  ogoniant  ef.  Vw  law  ef,  yr  wyf  yn  meddwl,  y  dy- 
munwn  roddi  fy  hun  i  fyny.  Y  mae  fy  mhoen  yn  hytrach  yn  fwy  er 
ddoe,  ac  yn  fwy  mynych  nag  arferoL  Yn  bresennol,  y  mae  yn  ym- 
ddangos  yn  debyg  ei  fod  yn  cynnyddu,  yn  hytrach  na  lleddfu;  a  chyda 
chryn  anhawsder  yr  wyf  yn  ysgrifenu  hyn. 

Goddefwch  i  mi  erfyn  arnoch  ymweled  á'r  parthau  hyn  mor  fuan  ag 
yr  egyr  Ehagluniaeth  y  drws,  ac  hefyd  dreulio  rhy w  gymmaint  o  amser 
i  arolygu  yr  ysgolion  yn  y  gymmydogaeth  hon,  os  bydd  modd  ;  canys 
yn  wir,  nid  wyf  11  wedi  gallu  gwneyd  dim  yn  y  fibrdd  hono. 

Gyda  chariad  a  pharch  Cristionogol  at  Mrs.  Charles,  a'r  holl  gyfeillion 
yn  y  Bala, 

Gorphwysaf,  Barchedig  syr, 

Yr  eiddoch,  mewn  edmygedd  a  chariad, 
THOMAS  JONES. 

O.  Y.  Anfonais  y  '  rheolau '  er's  peth  amser  i'r  argraphydd,  a  dymun- 
ais  arno  anfon  prawflen  i  chwi,  fel  y  caffbch  gyfle  i  wellhau,  &c.  Nid 
wyf  wedi  clywed  ar  ol  hyny  pa  mor  bell  y  mae  yr  argraphydd  wedi 
myned  yn  mhxen. 

Yr  ydj^m  yn  gadael  y  Drysorfa  Ysbrydol,  ar  ol  adrodd  yr  hanes 
byr  a  roddasom  am  ei  chyhoeddiad  gan  Mr.  Jones  a  Mr.  Charles. 

Y  mae  yn  y  llythyr  a  roddasom  i  mewn  ddiweddaf,  fel  y  gwelir, 
heb  law  yr  olwg  bruddaidd  sydd  i'w  chael  drwyddo  ar  sefyllfa 
iechyd  Mr.  Jones,  gyfeiriad  hefyd  at  rai  pethau  eraiU  o  ddyddordeb 
mawr.  Daw  yr  '  ysgolion '  y  cyfeirir  atynt ;  sef,  yr  'ysgolion  cylch- 
ynol,'  dan  ein  sylw  ar  ol  hj'n ;  ac  felly,  awn  heibio  iddynt  yn  bre- 
sennol.  Gyda  golwg  ar  y  '  rheolau '  y  sonir  am  danynt  yn  yr 
ôl-ysgrif,  yr  ydym  yn  golygu  mai  y 'rheolau'y  cyttunwyd  arnynt 
yn  y  Gymdeithasfa  yn  y  Bala,  Mehefin  IGeg  a'r  I7eg,  1801,  yw  y 
rhai  y  cyfeirir  atynt,  '  Rheolau  a  Dybenion  y  Cymdeithasau  Neill- 
duol/ &c.  Argraphwyd  )''rheolau^  hyny  yn  Nghaer,  yn  1801, 
gan  W.  C.  Jones.  Y  mae  yn  amlwg  oddi  wrth  y  llythyr  uchod 
mai  o  ddwylaw  Mr.  Jones  yr  aeth  y  '  rheolau  '  hyn  i  ddwylaw  yr 
argraphydd.  Y  mae  yn  debyg  mai  wedi  cyttuno  ar  yr  amcan  o'u 
cyhoeddi,  ac,  fe  allai,  ar  eu  sylwedd,  yr  oedd  y  Gyradeithasfa  yn  y 
Bala  yn  Meheíin,  gan  ymddiried  eu  geiriad  a'u  dygiad  drwy'r  wasg 
i  Mr.  Charles  a  Mr.  Jones.  0  leiaf,  y  mae  Mr.  Jones  yn  sôn  am  i 
Mr.  Charles  eu  gwellhau  {amendinçj)  yn  yr  Awst  canlynol.  Nis 
gwyddom  pa  un  ai  Mr.  Jones,  ynte  Mr.  Charles,  ydoedd  eu  hawdwr 

penaf,  er  mai  i'r  diweddaf  yn  iinig  y  mae  ysgrifenwyr  a  siaradwyr, 
gwybodus  ac  anwybodus,  yn  gyffredin  yn  eu  priodoli.  Nid  ydyw 
hyn  o  bwys  mawr  fel  ífaith  hanesyddol ;  ond  y  mae  cywirdeb  yn 
bwysig  bob  amser. 

Yn  y  flwyddyn  1800,  pan  yn  byw  yn  y  Wyddgrug,  y  cyhoedd- 
odd  Mr.  Jones  yr  argraphiad  cyntaf  o'i  EÌTÌadiir  Saesneg  a 
Chymraeg.  Argraphwyd  y  Geiriadur  hwn  yn  Nghaerllcon,  gan 
W.  C.  Jones.  Gallem  yma  grybwyll  mai  yn  y  swyddfa  hono  yr 
argraphai  y  Methodistiaid  y  rhan  fwyaf  o'u  hysgrifeniadau  a'u 
Uyfrau  yn  ystod  y  blynyddoedd  hyny.  Yr  oedd  y  Parch.  John 
Humphreys,  o  Gaerwys,  wedi  myned  i  Gaer,  yn  y  flwyddyn  1798, 
fel  darllenydd  a  golygydd  ar  y  llyfrau  Cymraeg  a  argrephid  yn 
swyddfa  Mr.  W.  C.  Jones ;  a  bu  Mr.  Humphreys  yno  gyda'r  gor- 
chwylion  hyny  hyd  1802 :  a  dyna  un  rheswm,  mae'n  debygol,  am 
fod  y  Methodistiaid  yn  argraphu  eu  llyfrau,  gan  mwyaf,  ar  hyny  o 
bryd,  yn  y  swyddfa  hono  yn  Nghaerlleon.  Cyhoeddwyd  amryw 
argraphiadau  diweddarach  o  Eiriadur  Mr.  Jones  yn  swyddfa  Mr. 
Thomas  Gee,  Dinbych.  Y  mae  wyneb-ddalen  y  trydydd  argraph- 
iad  fel  hyn : — '  Geiriadur  Saesneg  a  Chymraeg.  Än  English 
and  Welsh  Dictionary ;  in  v)hich  the  English  Woìxls  are  ex- 
plained  by  those  which  synonymize  or  correspond  with  them 
in  the  Welsh  Language.  Compiled  from  the  best  Sources  and 
Materials.  By  Thomas  Jones.  Third  Edition,  corrected  and 
improved.  Clwydian  Press:  Denbigh,  printed  and  sold  by 
Thomas  Gee,  1826.'  Bu  y  llyfr  hwn  yn  ddefnyddiol  a  phoblogaidd 
iawn  yn  mhlith  y  Cymry  am  lawer  o  flynyddoedd.  Er  fod  yr 
awdwr,  pan  y  cyfansoddodd  ef,  yn  ddioddefydd  parhaus  gan  afiech- 
yd,  ni  adawai  ef  i  ddim  ei  attal  rhag  gwasanaethu  ei  genedl  mewn 
rhyw  fodd  neu  gilydd.  Gwerthwyd  yr  argraphiad  cyntaf  yn  fuan 
ar  ol  ei  ddwyn  allan  yn  1800,  a  daeth  galwad  uchel  am  ail  argraph- 
iad.  Dygwyd  yr  ail  argraphiad  allan  gan  Mr.  Jones,  yn  1811, 
wedi  ei  adolygu,  ei  chwanegu,  a'i  helaethu,  i  radd  pur  fawr — 'yn 
enwedig,  medd  ef,  yn  y  rhan  Gymraeg.  ' /  have  added'  meddai, 
'  some  hundreds  of  Welsh  words  .  .  .  from  my  own  mind ;' 
hyny  yw,  yn  chwanegol  at  y  rhai  a  gaffai  mewn  geiriaduron  oedd 
ganddo  wrth  ei  law.  Yr  ydym  ni  yn  ystyried  y  Geiriadur  hwn, 
o'i  faint,  yn  un  o'r  rhai  goreu,  os  nad  y  goreu  oll,  sydd  genym  o 
Eiriaduron  Saesneg  a  Chymraeg.  Ceir  ynddo  y  geiriau  Cymraeg 
goreu,  a  mwyaf  arferedig,  am  y  geiriau  Saesnig: — nid  geiriau 
anarferedig,  ac  o  ddyfeisiad  a  nyddiad  y  geiriadurwr  ei  hun,  fel  a 
geir  niewn  amryw  Eiriaduron  Saesneg  a  Chymraeg  erailL 

Er  mwyn  cael  golwg  ar  agwedd  ei  feddwl,  ac  ansawdd  ei  deiml- 
adau  crefyddol  tua'r  amser  hwn,  ni  a  roddwu  i  mewn  yma  lythyr  a 
ysgrifenwyd  gan  Mr.  Jones  at  gyfaiU  iddo  yn  Nghaerwys,  Mawrth 
6ed,  1801  :  — 

Anwyl  Gyfaill, 

Derbyniais  eich  llythyr  gyda  llawenydd — nid  yn  unig  am  eich  bod,  i 
ryw  radd,  yn  well  o  ran  eich  corph  nag  yr  oeddwn  yn  disgwyl  clywed, 
ond  hefyd  am  fy  mod  yn  cael  lle  i  obeithio  fod  llaw  rasol  yr  Argiwydd 
yn  ymgeleddu  eich  ysbryd,  a  bod  lesu  i  chwi  yn  '  Grist  gallu  Duw,  a 
doethineb  Duw.'  Da  ydy w  y  wasgfa,  a  da  ydy w  y  lladdfa,  a'n  dygo  ni 
at  y  Crist  hwn  ;  annhraethol  dda  ydyw  y  llaw  a'n  t}'n,  a'r  dyrnodiau  a'n 
cûr  ni  ato  ;  o  blegid  ynddo,  ac  ynddo  ef  yn  unig,  y  mae  by  wyd  i  bech- 
adur  :  yn  ei  wyneb  hawddgar  ef  cawn  ni,  bechaduriaid  aflan,  euog,  olwg 
ogoneddus,  golwg  foddlonol,  ar  y  Duw  a'n  piau — ie,  ar  y  Duw  sanctaidd 
a  chyhawn  y  troseddasom  i'w  erbyn.  Yn  y  cyssegr  sancteiddiolaf  hwn 
cawn  y  gyfraith  daranllyd  a  thanllyd  yn  ddiogel  yn  nghadw,  yn  dawel- 
ddistaw,  a'i  Hawdwr  Mawr  ar  orsedd  ei  ras  yn  llewyrchu  ei  wyneb  ar 
y  troseddwr  !  Yma,  gallwn  anghotìo  ein  croesau  a'n  cystuddiau,  o  ran 
eu  pwysau  ysgafn ;  a  llawen-ddiolch  am  danynt,  o  ran  eu  heöeithiau  a'u 
canlyniadau  dwys-ddedwydd.  Yma,  gallwn  weled  Duw  trosom,  ac  yn 
eiddom  ;  yn  ganlynol,  '  pob  peth  yn  dda ;'  ein  bywyd  amserol  wedi  ei 
raglunio  yn  y  modd  goreu  ;  ei  ddechreuad,  ei  hoU  helynt,  ei  gyfnewid- 
iadau,  a'i  ddiweddiad,  wedi  eu  trefnu  gan  ein  Tad  doeth  a  da  ;  a'n 
by wyd  ysbrydol  a  thragwyddol  wedi  ei  guddio  yn  ddiogel,  ac  yn  nghadw 
alian  o  gyrhaeddiad  pob  gelyn.  Os  ydj^m  yn  gorfod  rhodio  mewn  ty- 
wyllwch,  o  ran  ein  teimladau  oddi  fewn,  neu  ein  hamgylchiadau.  oddi 
allan,  neu  bob  un  o'r  ddau,  y  mae  yn  wirionedd  safadwy,  er  i  demi 
Solomon  syrthio,  '  Yr  Arglwydd  a  ddy wedai  yr  arhosai  efe  yn  y  ty wyll- 
wch  '  (2  Cron.  vi.  1).  lë,  'cymmyiau  a  thywyllwcli  sydd  o'i  amgylch  ef ;' 
etto  ni  wna  efe  ddim  yn  galed  â'i  eiddo — '  cytìawnder  a  barn  ydy w  trigfa 
ei  orseddfaingc  ef ;'  Salm  xcvii.  2.  MeddyHau  da  a  helaeth  am  Dduw 
a  lanwo  ein  heneidiau :—  'Pe  lladdai  efe  fi,  mi  a  ymddiriedaf  ynddo.' 

Am  danaf  tì,  yr  wyf  rywfaint  yn  well  nag  y  bu'm — fy  anwyd  megys 
yn  gwisgo  ymaith,  ond  fy  nolur  gwreiddiol  yn  i^arhau,  etto  heb  beri  i  mi 
lawer  o  boen  yn  y  dyddiau  hyn.  Fy  ngharedig  anerch  at  fy  hen  gyf- 
eilHon  yn  Nghaerwys,  heb  lysu  neb,  gan  obeitliio  bod  yr  Arglwydd  gyda 
cliwi  yn  wyneb  eich  holl  anghenion.  Y  mae  genym  dymmor  da  iawn  i 
hau,  er  drudaniaeth,  ac  anghrediniaeth  hefyd  ;  gan  hyny,  hauwn  '  mewn 
dagrau,  ac  ni  a  gawn  fedi  mewn  gorfoledd.'  Fy  anerch  at  deulu  y  Pen 
Uchaf. 

Eich  brawd,  a'cli  cyfaill, 

THOMAS  JONES. 

Y  Wijdâ/jrug. 

Yr  ydym  wedi  methu  dyfod  i  wybod  dim  pwy  oedd  y  'brawd'  a'r 
'cyfaill'  hwn  yr  ysgrifenai  ato,  heb  law  mai  '  D.  Jones'  oedd  ei 
enw,  ac  mai  yn  Nghaerwys  yr  oedd  yn  byw  ar  y  pryd  hwnw.  Y 
mae  yn  amlwg  fod  syniad  Mr.  Jones  yn  uchel  am  ci  ras  a'i  dduw- 
ioldeb.      Ceir  y   llythyr  uchod  yn  argraphedig  yn  y  rhifyn   am 

Mawrth,  1810,  o'r  ail  gyfrol  o'r  Drysorfa,  tudalen  112,  113.  Cy- 
hoeddwyd  y  gyfrol  hon  o'r  Drysorfa,  fel  y  mae  yn  hysbys,  dan 
olygiad  Mr.  Charles  ei  hun,  mewn  deuddeg  o  rifynau,  o'r  flwyddyn 
1S09  i'r  flwyddyn  1813. 

Am  ei  hanes  yn  ystod  bron  yr  holl  flynyddoedd  y  bu  Mr.  Jones 
vn  byw  yn  y  Wyddgrug,  gallasai  ddefnyddio  geiriau  yr  ysgrifen- 
ydd  ysbrydoledig,  a  dywedyd,  '  Ti,  yr  hwn  a  wnaethost  i  mi  weled 
aml  a  blin  gystuddiau,  a'm  bywhäai  drachefn,  ac  a'm  cyfodi  dra- 
chefn  o  orddyfnder  y  ddaear.'  Anfynych  iawn  y  gelwir  ar  neb  i 
ddioddef  mor  faith,  ac  i  ddioddef  mor  drwm,  ag  y  galwyd  arno  ef 
yn  ystod  y  blynyddoedd  hyn.  Ei  daflu  i,  a'i  gyfodi  o'r  gorddyfn- 
der,  oedd  ei  hanes  am  flynyddoedd.  O'r  flwyddyn  1797  hyd  1802, 
fe  aeth  ei  '  anhwylder '  rhagddo  mewn  grym  ac  angerddolder  di- 
orphwys.  Helynt  flin  '  yr  ail  gareg — fwy  o  lawer  na'r  gyntaf,'  oedd 
hwn.  Y  mae  efe,  drwy  ei  Hunan-gojiant,  yn  ein  galluogi  i  ddiîyn 
yr  helynt  hono  gyda  manyh-wydd ;  ond  gan  ein  bod  yn  teimlo  na 
byddai  gwneyd  hyny  o  lawer  o  ddyddordeb,  nac,  fe  allai,  o  fudd  i 
ddarllenwyr  yr  oes  hon,  nid  ydym  am  wneyd  nemawr  ddim  ond 
rhoddi  cyfleusdra  iddynt  i  weled  pa  fodd  yr  oedd  Cristion  disglaer 
ac  amyneddgar  yn  dwyn  y  baich  a  roddodd  ei  Dduw  arno  drwy  ei 
gystuddio.  Y  mae  genym  amryw  lythyrau  a  ysgrifenwyd  ganddo 
at  Mr.  Charles  yn  ystod  yr  adeg  hon ;  ac  yr  ydym  yn  nieddwl  y 
dylem  roddi  y  rhai  hyny  i  mewn  yma,  yn  enwedig  gan  y  credwn 
na  buont  yn  argraphedig  o'r  blaen.  Nodaeom  eisoes  fod  Mr. 
Charles  wedi  bod  yn  '  wael,  ac  agos  i  angeu  '  yr  un  amser ;  o'r  adeg 
hono  y  cafodd  ef  ei  'bymtheg  mlynedd'  chwanegol  at  ei  oes  ddefn- 
yddiol.  Gan  fod  Mr.  Charles  wedi  ysgrifenu  llythyrau  at  Mr. 
Jones  yn  attebion  i'w  lythyrau  ef,  ac  ar  yr  un  materion,  bydd  yn 
gwbl  naturiol  i'r  darllenydd  ddisgwyl  i  ni  roddi  rhyw  gymmaint  o 
gynnwys  y  rhai  hyny  hefyd  i  mewn  yn  y  fan  hon.  Díau  y  teimlir 
dyddordeb  yn  y  cyfeiriadau  sydd  yn  y  llythyrau  canlynol  at  yr 
'  ysgolion  cylchynol,'  a  phethau  eraiU,  yn  gystal  ag  yn  yr  eglurhâd 
a  geir  ynddynt  ar  ansawdd  ysbryd  y  ddau  ŵr  anwyl  a'u  hysgrifen- 
asant,  fel  yr  eglurwyd  yn  barod,  at  eu  gilydd.  Dyma  lythyr  o 
eiddo  Mr.  Jones  at  Mr.  Charles  : — 

Y  Wyddgrug,  Tachioedd  l^eg,  1800. 
Barchedig  ac  Anwyl  Sye, 

Er  yn  absennol  yn  y  corph,  nid  yn  anfynych  yr  ydwyf  gyda  cliwi  yn 
yr  ysbryd.  Yr  wyf  yn  gwybod,  ac  mewn  rhan,  o  leiaf,  yr  wyf  yn  teimlo, 
fod  eicli  profedigaethau  yn  aml  a  thrymion  ;  a  gwn  fod  y  '  gofal  dros  yr 
holl  eglwysi'  yn  mysg  y  beichiau  sydd  genych  i'w  dwyn.  Bydded  iddo 
ef,  yr  hwn  '  sydd  yn  perfieitliio  ei  nerth  mewn  gwendid,'  fod  i  chwi  yn 

gyflawnder  nerth.  Gobeithiaf  ei  fod,  ae  y  bydd  efe  i  chwi  oll  yn  oll.  Y 
fath  greaduriaid  tlodion,  anwybodus,  a  gweiniaid  ydym  !  Efe  yn  unig 
sydd  ddoeth,  doethineb  anfeidrol,  yn  anfeidrol  alluog,  da,  a  graslawn. 
Arweinia  efe  '  y  deillion  ar  liyd  íibrdd  nid  adnabuant.'  Gwna  efe 
dywyllwch  yn  oleuni  o'u  blaen.'  lë,  efe  sydd  yn  dywedyd,  ac  y  mae 
dy wedyd  a  gwneuthur  gydag  ef  yr  un  peth,  '  dyma  y  pethau  a  wnaf 
iddynt,  ac  nis  gadawaf  hwynt.'  Yr  oedd  eich  profedigaeth  neillduol 
cliwi  ar  hyn  o  bryd  yn  angenrheidiol  yn  ei  olwg  ef.  Y  mae  efe  wedi  ei 
phwyso  a'i  mesur.  Bydded  hyny  yn  ddigon  i  chwi  ac  i  ninnau.  Yr  wyf 
yn  gobeithio  ac  yn  hyderu  eich  bod  yn  bresennol  dan  hytîbrddiant  a 
pharotoad  ar  gyfer  mwy  o  waith,  er  adeiladu  ei  dŷ  ef  yn  helaethach. 
Iddo  ef  y  byddo  ymostyngiad — iddo  ef  y  byddo  clod. 

Llawen  a  diolchgar  fyddaf  os  byddwch  yn  alluog  i  ysgrifenu  ychydig 
linellau  ataf,  canys  nid  wyf  wedi  clywed  dim  am  sefyllfa  eich  iechyd  er 
dydd  Mawrth. 

Clywais  heddyw  fod  David,  yr  ysgolieistr  yn  agos  i  Brestatyn,  wedi 
bod  yn  glaf  dros  y  cliwech  wythnos  diweddaf ;  ei  fod  erbyn  hyn  wedi 
gwella  yn  lled  dda ;  ond  eu  bod  yn  ammheu  a  ellir  cael  yr  ysgoldy  i'r 
amcan  yn  bresennol.  Yr  wyf  wedi  anfon  i  ddymuno  os  bydd  y  drws  yn 
cael  ei  gau,  ar  ei  fod  ef  (David)  yn  dyfod  drosodd  ar  unwaith  i  Gilcen,  yn 
y  gymmydogaeth  hon,  Ile  y  mae  t}'  yn  barod,  a  galwad  daer.  Nid  oes 
genyf  ond  dau  ddwsin  o'r  Ilyfrau  a  ddaeth  yn  rliodd  o  Lundain :  felly,  yr 
wyf  yn  ofni,  oddi  gerth  ein  bod  yn  argraiîhu  rhywbeth,  neu  fod  cyíien- 
wad  chwanegol  yn  dyfod,  y  byddwn  yn  ddiíiygiol  o'r  pethau  hyny. 

O  ran  fy  iechyd,  yr  wyf  yn  hytrach  yn  well  na  phan  ysgrifenais  ddi- 
weddaf ;  ond  etto,  o'r  bi'aidd  y  gallaf  oddef  eistedd  yn  y  tỳ  heb  goban. 
fawr  am  danaf.  Y  mae  meddyginiaeth  Haerlem  yn  ymddangos  o  leiaf 
yn  fuddiol  gyda  golwg  ar  fy  nolur  gwreiddiol,  ac  yr  wyf  yn  dibynu  ar 
Mr.  Lloyd  am  gyíienwad  pellach.     .     .     . 

Byddwch  wych,  Barchedig  syr, 

Eich  annhfcilwng  GyfaiU, 

THOMAS   JONES. 

Yn  y  llythyr  canlynol,  gwelir  y  pryder  dwys  a  feddiannai  feddwl 
a  theimlad  y  wlad  yn  gyfifredinol,  a  chyíundeb  y  Methodistiaid  yn 
neillduol,  yn  ystod  afiechyd  Mr.  Charles;  ac  nid  oedd  neb  yn  fwy 
dwfn  yn  ngafael  y  pryder  hwnw  na'i  gyfaill  o'r  Wyddgrug,  yr 
hwn  a  ysgriíenodd  y  llythyr  canlynol  ato  : — 

Y  Wyddgrug,  lonaiur  3ì/thl,  1801. 
Barchedig  ac  Anwyl  Syb, 

Yr  wyf  yn  gwir  ddiolch  i  Mrs.  Charles  a  chwithau  am  y  Ilythyr  a  an- 
fonasoch  ataf  ar  yr  20fed  o"r  mis  diweddaf,  yr  hwn  a  dderbyniais  yn 
brydlawn  (gyda  hefyd  y  Ilyfrau  ysgol) ;  ac  yr  wyf  yn  gobeithio  ddarfod 
i  chwi  dderbyn  yr  eiddof  íJnnau  yr  un  auiser.  Yr  wyf  yn  meddwl  yn 
wir  fy  mod  yn  cyfranogi,  i  ryw  radd  o  leiaf,  o'ch  profedigaethau,  ac  yn 
cydymdeimlo  â'ch  perthynasau  anwyl.  A  gwn  nad  wyf  yn  y  teimladau 
hyn  ond  un  distadl  yn  mysg  miloedd  pobl  anwyl  gan  Dduw  Y  mae 
Seion  yn  wir  yn  anfon  ei  herfyniau  i  fyny,  gan  edrych  ar  eich  atiecliyd 

fel  goruchwj'liaeth  gyinmylog  yn  crogi  uwch  ei  phen  hi  ei  liun.  Yn  ein 
eyfarfod  diwecìdar,  yr  wyf  yn  meddwl  y  gallaf  yn  wirioneddol  ddywedyd 
ein  bod  yn  cael  ein  hanrhydeddu,  i  ryw  fesur,  o  leiaf,  â'r  presennoldeb 
Dwyfol  yn  y  cj'farfodydd  neillduol  a  chyhoeddus.  Yr  hyn  sjald  yn  fy 
ngliysuro  i  yn  fawr  ydyw  y  gobaith  nad  ydym  yn  cael  ein  rhoddi  i  fyny 
i  ddideimladrwydd  meddwl.  Yr  oedd  yn  ymddangos  fod  yn  ein  plith,  o 
leiaf ,  ry w  radd  o  deimlad  byw  fod  yr  Arglwydd  ar  hyn  o  bryd  yn  galw 
arnom,  drwy  amrywiol  ragluniaethau,  yn  gystal  a  thrwy  ei  Air,  'i  wylo- 
f ain  a  galaru,'  &c. ;  ac  nis  gallem  ymattal  rhag  gweddio,  ac  annog  y  naill 
y  llall  ar  ein  bod  i'n  cael  mewn  agwedd  addas  o  ymostyngiad  ger  ei  fron 
ef  yn  ei  holl  oruchwyliaethau,  yn  llefain, '  Arbed,  O  Arglwydd  !  dy  bobl  !' 
a  thrachefn,  'Dyrcha  arnom  lewyrch  dy  wyneb.'  Chwi  a  gewch,  fe  aHai, 
adroddiadau  manylach  oddi  wrth  gyfeillion  eraill.  [Yr  ydym  yn  tybio 
mai  at  y  Gymdeithasfa  chwarterol,  yr  hon,  yn  gyífredin,  a  gynnelid  yn 
ystod  y  blynyddoedd  hyny,  ar  ddyddiau  ohif  y  flwyddyn,  y  cyfeirir  yn 
y  brawddegau  blaenorol.  Y  mae  yn  amlwg  fod  y  pryder  yii  achos  af- 
ieehyd  ^lr.  Charles  yn  ddwfn  ac  yn  ddwys  iawn  yn  mysg  ei  holl  frodyr 
crefyddol.] 

Gyda  golwg  ar  yr  '  ysgolion,'  gan  fy  mod  yn  deall  fod  eich  trysorfa 
ar  hyn  o  bryd  wedi  myned  yn  wâg,  mi  a  ymgymmerais  â  thalu  i  David, 
sydd  yn  bresennol  yn  Ngronant,  yn  gystal  ag  i  Evan  Roberts  sydd  yn 
Nghilcen ;  ac  y  mae  i  mi  yr  hyfrydwch  o  chwanegu  fod  y  ddau,  ar  hyu 
o  bryd,  yn  ymddangos  yn  dra  defnyddiol  yn  y  Ueoedd  tywyll  hyny.  Mi 
a  dybiais  ei  fod  yn  beth  hollol  angenrheidiol  addaw  i'r  ddau  ryw  gyni- 
maint  o  chwanegiad  yn  eu  cyflogau.  Y  swm  a  grybwyllais  oedd  14^.  yn 
y  flwyddyn ;  er,  yn  wir,  yn  ol  fy  syniad  i,  fod  hyny  yn  rhy  f ychan — dogn 
bj^chan  iawn  (a  pittancé)  yn  y  sir  hon,  ac  yn  yr  aniseroedd  drudion  hyn. 
Ond  yr  wyf  yn  cyflwyno  yr  achos  i'ch  ystyriaeth  chwi. 

O  ran  fy  iechyd,  nid  wyf  ond  gwael.  Pan  oeddwn  yn  ysgrifenu  fy 
llythyr  diweddaf,  yr  oedd  arnaf  ry w  ofnau  fod  llewygfa  boenus  ar  ddyfod 
arnaf  ;  ac  felly  fu.  Yn  bresennol  etto,  er's  rhai  dyddiau,  yr  wyf  wedi 
cael  ysbeidiau  poenus  ;  ac  er  ddoe,  yr  wyf  gymmaint  dan  efteithiau  oer- 
fel  fel  mai  drwy  anhawsder  yr  wyf  yn  ysgrifenu  hyn.  Bydded  i'r  Duw 
graslawn  fy  nhueddu  a'm  galluogi  i  '  ymddarostwng  dan  ei  alluog  law 
ef.'  Bydded  iddo  ef  hefyd  eich  llawn  nerthu  cliwithau  a'ch  teulu  dan 
eich  profedigaeth  bresennol,  a  phob  un  arall ;  a  bydded  iddo,  o'i  foddlon- 
rwydd  grasol,  ac  yn  ei  amser  da  ei  hun,  eich  adfer  er  mwyn  ei  waith,  ac 
adeiladaeth  ei  eglwys.  Yn  wir,  ni  a  fynem,  er  drwy  eich  colledu  chwi,. 
eich  attal  am  dymmor  yn  hwy  yn  nyffì'yn  dagrau. 

Terfynaf,  gan  barhau,  Barchedig  Syr, 

Eich  Cyfaill  annheilwng, 

THOMAS   JONES. 

Oddi  wrth  y  llythyr  uchod,  gwelir  fod  Mr.  Jones,  nid  yn  unig  ya 
cymmeryd  dyddordeb  mawr  yn  yr  ysgolion  cylchynol,  ond  hefyd 
yn  ddadleuydd  taer  ar  ran  hen  athrawon  fFyddlawn  a  wasanaeth- 
ent  ardaloedd  ty wyll  y  wlad  am  gyíiogau  mor  ryí'eddol  o  fychain. 

Yr  ydym  wedi  bod  yn  petruso  cryn  lawer  pa  un  a  ddylasem 

roddi  i  mewn  yma  lythyr  maith  a  ysgrifenodd  Mr.  Charles  at  Mr. 
Jones.  Ei  feithder  yn  unig  sydd  yn  ein  hattal.  Y  mae  eisoes  yn 
argraphedig  yn  y  Coûant  a  ysgrifenodd  Mr,  Jones  i  Mr.  Charles: 
tudalen  202 — 205.  Yr  oedd  Mr.  Charles  wedi  ysgrifenu  y  llythyr 
mewn  llyfr,  er  mwyn  ei  gadw  yn  ei  feddiaut  ei  hun,  cyn  ei  anfon  i 
Mr.  Jones.  Ysgrifenodd  ef  pan  yr  oedd  yn  cael  ei  adfer,  neu  bron 
wedi  ei  adfer,  o'i  aíìechyd  yn  '  achos  ei  fawd.'  Geilw  ef,  '  Llythyr 
at  gyfaill,  yn  gosod  allan  ychydig  o  ymweliadau  yr  Arglwydd  â  mi 
yn  fy  nghystudd  diweddar,  ar  doriad  fy  mawd.'  Ar  ol  diolch  yn 
gynnes  ara  ddau  lythyr  a  gawsai  yn  ddiweddar  gan  ei  gyfaill,  a 
mynegu  ei  íFydd  gref  yn  ei  wedd'iau  ef  a'i  gyfeillion  eraiU  ar  ei 
ran  yn  ei  gystudd — '  y  nesaf  peth  at  eiriolaeth  Crist  yn  y  nef ' — ä 
rhagddo  i  roddi  dadganiad  o'i  brofiadau  a'i  lawenydd  mawr  yn 
ystod  ei  afiechyd,  gan  fel  yr  oedd  ei  Dad  Nefol  yn  Uewyrchu  ei 
wyneb  arno.  '  Y  rnae  yn  hyfryd  meddwl,'  meddai  efe,  '  y  caf  dra- 
gwyddoldcb  maith  a  llawen  gyda  fy  mrodyr  sydd  mor  gu  genyf  ar 
y  ddaear.  Y  mae  pob  peth  wrth  fy  modd.  Nis  gallaf  ddymuno 
eu  bod  yn  well.'  Drachefn :  '  Nid  wyf  yn  meddwl  y  gweddai  i  mi 
ddywedyd  llawer  am  danaf  fy  hun,  rhag  fy  nghael  yn  ymffrostio 
yn  ngolwg  Duw.  Yr  wyf  yn  arswydo  rhag  hyny.  Y  mae  rhai  o 
ymweliadau  Duw  tuag  at  ei  bobl  nad  ydyw  gyfreithlawn  i  ddyn, 
jn  y  byd  hwn,  eu  hadrodd,  yn  eu  hamgylchiadau  olL'  Etto :  '  Am- 
lygodd  i  mi  gymmaint  o'i  ogoniant,  ac  o  ogoniant  trefn  yr  iach- 
awdwriaeth  yn  ei  Fab,  nes  y  plygodd  fy  ysbryd  dan  ei  law  gyda 
thawelwch  a  gorfoledd.'  Cymmerer  y  darn  canlynol  o'r  llythyr 
gwych  hwn  yn  gyfan : — 

'  Golwg,  trwy  ffydd,  ar  lesu  croeshoeledig,  a'm  hiachaodd.  Dywedodd 
wrthyf,  (Irachefn  a  tlirachefn,  nes  oedd  fy  enaid  yn  credu,  '  Cyfammod 
fy  hedd  ni  syfl.'  Teimlais  rym  y  '  ddau  beth  díanwadal '  (O  !  y  gwerth  o 
_gael  rhywbeth  díanwadal  yn  ngwyneb  cyfyngder  !)  yn  gadarn  i  gynnal 
fy  enaid,  ac  yn  fy  nghyfodi  i'r  lan,  yn  mhell  uwch  law  fy  hoU  ofnau,  i 
gael  ychydig  olwg  ar  yr  '  etifeddiaeth  anllygredig,'  S:c.,  àc,  àc.  Yn 
y  golygiad  ar  y  pethau  rhyfedd  hyn,  profais  fy  enaid  yn  nesu  at  y 
wlad  nefol,  gyda  gradd  o  ddymuniad  hiraethlawn  am  ei  chwbl  fedd- 
iannu.  Pellhaodd  y  cwbl  sydd  yma  isod  o'm  golwg,  i  radd  nas  profais 
erioed  o'r  blaen ;  nid  oedd  ond  ychydig  iawn,  i'm  tyb  i,  rhyngof  a  medd- 
iannu  y  pwrcas  a  brynwyd.  Parhaodd  y  golygiadau  hyn,  a'r  tawelwch 
oedd  yn  tarddu  oddi  wrthynt,  gan  mwyaf  yn  ddianwadal,  trwy  fy  holl 
gystudd.  Yr  oedd  marw  yn  fwy  cynneíìn  a  Iiyfryd  i  fy  meddwl  na  byw, 
a'r  wlad  t  draw  i  angeu  yn  ymddangos  yn  dra  dymunol— y  cwmpeini 
a'r  gwaith  wrtli  fy  raodd.  Yr  oeddwn  yn  canfod  nefoedd  o  wynfyd 
bythol  yn  ngwaith  y  côr  gogoneddus  uchod,  yn  addolí  yn  berffaith,  á'u 
holl  galon,  yr  unig  wrthddrych  sydd  yn  deilwng  o  addoliad,  ac  yn  mol- 

iannu  yn  ddidòr  yr  hwn  a'u  carodd,  ac  a'n  golchodd  oddi  wrth  ein  pech 
odau  yn  ei  waed  ei  hun.' 

Y  mae  yr  un  adroddiad  syml  am  y  profiad  tra  gorfoleddus  a 
gawsai  y  gẃr  anwyl  yn  ei  gystudd  diweddar  yn  rhedeg  drwy  y 
llythyr  oll :  a  diwedda  fel  hyn : — 

'  Gan  i'r  Arglwydd  wasgu  arnoch  i  gofio  am  danaf  mewn  gweddi,  tyb- 
iais  fod  yn  ddyledus  arnaf  hysbysu  i  chwi  am  ei  ddaioni  tuag  ataf,  fel  y 
byddo  raawl  hefyd  yn  dychwelyd  iddo.  Y  mae  fy  llaw  wedi  ei  hiachau, 
ond  heb  ei  hadferu  yn  gwbl  i'w  chynnefin  rym.  Y  mae  fy  iechyd  yn 
gyftredinol  ar  adferiad,  ac  yn  gwellhau  beunydd  ;  ond  y  mae  gradd  o 
lesgrwydd,  heb  boen,  ac  o  dynerwch,  etto  yn  aros.  Nis  gallaf  oddef 
nemawr  oerfel,  na  lleithder.  Awyr  sych  a  gwres  sydd  yn  fy  lloni  yn 
fawr.  Byddwch  wych.  Parhewch  mewn  gweddi  trosof. 
Eich  annheilwng  Frawd, 

T.    CHARLES. 

Yn  mis  lonawr,  neu  ddechreu  y  gwanwyn,  1801,  cawn  Mr. 
Charles  yn  ysgrifenu  drachefn  at  Mr.  Jones,  i  ddadgan  ei  fod  yn 
'dra  gofidus'  ar  ol  clywed  am  'y  cyfiwr  isel  a  chystuddiol '  yr  oedd 
yntau  ynddo.  Terfyna  y  Hy thyr  fel  hyn : — '  Yr  wyf  yn  cydym- 
deimlo  â  chwithau  dan  eich  cystudd  maith,  ac  yn  cofio  am  danoch 
beunydd  yn  fy  ngwael  weddiau  o  flaen  gorsedd  gras.  Nid  wyf  yn 
ammheu  nad  ydych  chwithau  yn  profi  cynnaliaeth  a  chysur  nefol- 
aidd;  o  herwydd  fifyddlawn  ydyw  ein  Duw  ni.  Pa  bryd  y  gallaf 
gael  eich  gweled,  nis  gwn :  y  mae  y  meddwl  am  farchogaeth  etto 
yn  fy  nychrynu,  gan  mor  wanaidd,  hyd  yn  hyn,  ydyw  fy  mhen. 
Gadewch  i  mi  glywed  oddi  wrthych  yn  fuan.' 

Ac  yn  attebiad  i'r  llythyr  y  cyfeiriwyd  ato,  ac  y  dyfynwyd  o 
hono  ddiweddaf,  fel  yr  ydym  yn  credu,  yr  ysgrifenodd  Mr.  Jones  y 
llythyr  canlynol  at  Mr,  Charles : — 

Y  Wyddgrug,  Clmefror  \2fed,  1801. 
Barchedig  ac  Anwyl  Syr, 

Yr  oedd  eich  llythyr,  a  ddaeth  i  law  neithiwr,  yn  wir  dderbyniol — yn 
fwy  felly  yn  gymmaint  ag  nad  oeddwn  wedi  gallu,  yn  ystod  y  saith  neu 
wyth  niwrnod  diweddaf,  cael  unrhyw  hysbysrwydd  am  sefyllfa  eich 
iechyd ;  er,  cyn  liyny,  fy  mod  AYedi  clywed  lawer  gwaith  ei  fod  yn  gwella 
yn  barhaus.  Y  mae  ein  Duw  graslawn,  yr  wyf  yn  hyderu,  wedi  gwran- 
daw  gweddiau  ei  bobl,  ac  wedi  gorchymyn  eich  arosiad  yn  y  cnawd  ain 
dymmor  etto  yn  hwy,  er  eu  mwyn  hwynt,  ac  er  mwyn  llawer  eraill  sydd 
etto,  fe  allai,  heb  eu  geni.  Y  mae  fy  enaid  yn  deisyf  bendigo  ei  enw  ef 
o'ch  achos  chwi.  Pell,  pell,  yn  wir,  wyf  fi  yn  ol  i  chwi.  O  !  fy  nghulni ! 
O  !  fy  nghulni !  ydyw  llawer  o  faich  fy  nghân.  Pa  hyd,  O  !  fy  Nuw,  y 
bydd  dy  geryddon  di  arnaf  fi,  adyn  pechadurus,  a'u  dybenion  heb  eu 
cyrhaeddyd  ? 

Anwyl  syr,  yr  wyf  yn  gobeithio  ac  yn  erfyn  am  barhâd  o'ch  gweddíau 
ar  fy  rhan,  am  i'r  Arglwydd,  o'i  rad  ddaioni,  beri  i'w  wîalen  arnaf  fod 

yn  wir  fendith  i'm  henaid,  ara  iddo  ef  hefyd  fy  arwain  â'i  gynghor,  yn 
arbenig  yn  fy  amgylchiad  ty wyll  i^resennol ;  ac  am  iddo  fawrhau  ei  ras 
ynof,  mewn  bywyd  ac  mewn  angeu;  a  hyn  oll  fel  ernes  o'i  ddaioni  am  y 
tragwyddoldeb  diddiwedd. 

Rhaid  i  mi  yn  awr  ddyweyd  rhywbeth  am  y  modd  y  mae  y  cymmylau 
yn  ymgasglu  uwch  fy  mhen  gyda  golwg  ar  y  corph  bregus  hwn.  Er 
adeg  ein  Cymdeitliasfa,  yr  wyf  wedi  fy  nghaethiwo  mor  llwyr  drwy  oer- 
fel,  yr  hyn  a  adnewyddir  yn  barhaus,  fel  nad  wyf  wedi  bod  gymmaint 
ag  unwaith  mewn  gwasanaeth  cyhoeddus  na  chyfarfod  eglwysig'  .  .  . 
[Yna  rhydd  ddisgriíìad  manwl  o'i  anhwylderau  i'w  gyfaill,  ac  ä  rhagddo.] 
'  Yn  fyr,  y  mae  y  meddyHau  am  fyned,  yr  ail  waitli,  dan  oruchwyliaeth 
cyllell  y  Ihiw-feddyg  yn  bresennol  yn  dyfod  i  bwyso  arnaf  yn  drwm.  Fy 
ngweddi  wael  yn  yr  achos  hwn  ydyw,  am  i'r  Arglwydd  fy  nghynnysg- 
aeddu  â  doethineb  ac  ymostyngiad  i'w  ewyllys  ef — am  iddo  fy  arwain 
â'i  gynghor,  a'm  hattal  rhag  ceisio  bod  yn  farnydd  drosof  fy  hun.  Gwn 
y  cynnorthwywch  íi  â'ch  gweddi  a'ch  cynghor. 

Yr  wyf  ar  brydiau  yn  meddwl  gosod  yr  achos  ger  bron  Dr.  Rowlands. 
.  .  .  .  Chwennychwn  oedi  y  driniaeth  law-feddygol  (operation)  hyd 
ddiwedd  Mawrth,  neu  ddechreu  Ebrill,  os  na  bydd  Rhagluniaeth  yn 
gorchymyn  yn  wahanol, 

Rhaid  i  mi  bellach  ddyweyd  rhywbeth  am  yr  ysgoHon.  Y  mae  galw- 
adau  cryíion  yn  y  parth  hwn  am  un  neu  ddwy  yn  chwanegol ;  ac  yr  wyf 
wedi  addaw  gwneyd  fy  ngoreu  drostynt.  Onid  aUem  anturio  cymmeryd 
dau  ysgolfeistr  yn  chwanegol  i  mewn  1  Byddai  hyn  yn  ddymunol ;  o 
herwydd  y  mae  cymmun-weinyddwyr  D.  EUis "  yn  barod  yn  dechreu 
siarad  am  danom  fel  rhai  aníFyddlawn  i'n  hymddiriedaeth.  Y  mae 
Edward  Jones,  diweddar  o'r  Groyn  (Ceryg-y-drudion)  etto  wedi  amlygu 
dymuniad  am  gael  ei  dderbyn  i'r  gwasanaeth.  Ond  gaHai  fod  genych 
chwi  rai  mwy  profedig  mewn  golwg. 

Nid  oes  genym  ond  nifer  bychan  o  Destamentau  ;  gan  hyny,  os  gell- 
wch  hebgor  50  neu  60,  nac  ammheuwch  na  byddant  yn  dra  dei'byniol. 
Llyfrau  siHebu  hefyd  sydd  eisieu — 50  o  honynt ;  a  thua  yr  un  nifer  o'r 
Expodtion,'  &c.;  y  rhai,  y  mae'n  ddiau,  a  werthant  yn  fuan.  Os  byddaf 
byw  i  weled  angen  am  chwaneg,  ni  bydd  anhawsder  i'w  hanfon. 

Y  mae  Mr.  a  Mrs.  ElHs  yn  ymuno  â  mi  mewn  anerch  a  chofion  caredig 
at  Mrs.  Charles  a  chwithau,  ac  at  Mr.  T.  a  D.  Charles.  Gan  obeithio 
clywed  oddi  wrthych  cyn  hir  etto,  a  chan  daer  .  .  .  .  [Y  mae  traul 
ac  amser  wedi  cymmeryd  ymaith  ddiwedd  y  Hythyr.] 

Fe  welir  fod  Mx.  Jones  wedi  ysgrifenu  y  llythyr  uchod  pan  oedd 
yn  gyfyng  arno  o  blegid  ei  afiechyd.  Yn  mhen  ychydig  ddyddiau, 
ysgrifena  ]VIr.  Charles  y  llythyr  tyner  canlynol  yn  ol  ato  yntau : — 

Fy  Nghyfaill  tra  Anwyl, 
Yr  wyf  yn  athrist  wrth  glywed  eich  amry w  gẃynion ;  yn  enwedig  am 

» Yr  oedd  Mr.  David  EUis,  Helygen,  sir  Fflint,  wedi  gadael  pum  cant 
0  bunnau,  yn  ei  ewyHys  ddiweddaf,  yn  ngofal  Mr.  Jones  a  Mr.  Charles, 
'at  gynnal  ysgoHon  rhad  i  ddysgu  darllen  Cymraeg.'  Gwel  Trysorfa 
Yshrydoì,  am  Hydref,  1800,  td.  315. 

eich  hen  afiechyd,  yr  hwn  sydcl,  mi  dybygwn,  yn  eich  tueddu  i  fyned 
eilwaith  dan  ddwyhiw  y  meddygon.  Nid  wyf  yn  ammheu  na  chewch 
yn  mhob  peth  eich  cynnal  gan  yr  Arglwydd,  a'ch  cyfarwyddo  pa  beth 
i'w  wneuthur.  Yr  wyf  yn  gallu  cydymdeimlo  â  chwi,  a  gweddío  dros- 
och  ;  ond  eich  cyfarwyddo  nis  gallaf. 

Tra  yr  wyf  fi  fyw,  fy  nymuniad  ydyw  am  i'r  ychydig  gyfeilHon  sydd 
genyf  gael  byw  gyda  mi.  Nid  ydy w  fy  meddwl  yn  barod  i  ymadael  â 
chwi,  fy  anwyl  frawd,  er  fy  mod  yn  llawn  hyderus  y  byddai  hyny  i  chwi 
yn  elw  mawr,  Y  mae  disgwyhad  ynof  y  bydd  i'r  Arglwydd  eich  cyfar- 
•wyddo  at  ryw  foddion,  a  wêl  efe  yn  dda  eu  bendithio,  at  estyn  eich  aros- 
iad,  a  chwanegu  eich  defnyddioldeb.  Etto,  ysgatfydd,  yn  hyn,  yn  gystal 
ag  mewn  pethau  eraill,  bydd  raid  i  mi  gael  fy  ngalw  i  hunan-ymwadiad 
ac  ymostyngiad.  Mor  gynted  ag  y  byddaf  yn  gallu  teithio,  yr  wyf  yn 
gobeithio  ymweled  â  chwi. 

Yr  eiddoch  mewn  ffyddlondeb, 

T.  CHARLES. 

Yn  y  mis  Ebrill  canlynol,  yn  y  flwyddyn  hon,  1801,  yr  oedd  Mr. 
Jones  wedi  ymwroli  i  fyned  eilwaith  '  dan  ddwylaw  y  llaw-feddyg- 
on.'  Daeth  llaw-feddyg,  gyda  ei  gynnorthwywyr,  ato  i'w  dŷ ;  ond 
am  nas  gallai  y  llaw-feddyg  gael  boddlonrwydd  i'w  feddwl  fod 
careg  yn  ei  goi^h,  gwrthododd  fyned  rhagddo.  Erbyn  hyn,  ofnai 
y  dioddefydd  a'i  gyfeillion  nad  oedd  ond  gobaith  gwan  am  estyn- 
iad  ei  einioes ;  a  thybid  y  byddai  i'w  boenau  roddi  terfyn  buan  ar 
ei  fywyd  llafurus.  Pa  fodd  bynag,  gwellhaodd  ychydig  yn  ystod 
misoedd  yr  haf,  a  gallodd  fyned  o  amgylch  i  bregethu  yr  efengyl, 
a  gwasanaethu  eglwys  Crist.  Eithr  erbyn  diwedd  y  flwyddyn,  yr 
oedd  wedi  gwaethygu  a  gwaelu  yn  ddirfawr ;  yn  gymmaint  felly 
fel  yr  ofnid  yn  gyffredinol  fod  angau  yn  myned  i  roddi  terfyn  buan 
ar  ei  fywyd.  Ei  boenau  oeddynt  wedi  angerddoli  yn  fawr,  ei 
gnawd  wedi  curio,  a'i  hoU  natur  wedi  ei  darostwng  i  fawr  wendid. 
Tueddai  yntau  ei  hun  i  gredu,  yn  fynych,  fod  terfyn  ei  fywyd  ger 
llaw.  Yr  oedd  yn  cael  grym  i  drefnu  yr  hoU  achos  ger  bron  gor- 
seddfaingc  y  gras,  ac  i  ddisgwyl  yn  hyderus  am  '  drugaredd  ein 
Harglwydd  lesu  Grist  i  fywyd  tragwyddol ;'  yr  hyn  oedd  yn  gysur 
cryf  iddo  yn  ei  ofidiau  a'i  gyfyngder.  Ar  adegau,  ac  '  megys  heb  yn 
waethaf '  iddo,  meddai,  coleddai  rhyw  obeithion  am  estyniad  ar  ei 
einioes.  '  Trwy  y  cwbl,  fy  neisyfiad  oedd  am  i'r  Arglwydd  ogon- 
eddu  ei  ras  ynof,  mewn  bywyd  a  marwolaeth — a  thrwy  farwolaeth 
yn  y  pryd  a'r  modd  y  gwelai  efe  yn  dda.' 

Ar  yr  20fed  o  Ebrill,  1802,  aeth  drachefn  dan  oruchwyliaeth 
law-feddygol.  Y  pryd  hwn,  llwyddodd  y  llaw-feddyg,  ar  ol  ym- 
drech  galed,  'i  gymmeryd  o'i  gorph  gareg  fawr,  fwy  o  lawer  na'r 
gyntaf.'      Gwellhaodd  yu  raddol  wedi  hyn,  er  iddo  yn  mhen  tua 


CAPEL  Y  BONT  UCHEL,  ger  ilaw  iínuthyn. 

thaîr  wythnos  ddisgyn  yn  ol  i  sefyllfa  beryglus,  drwy  ennyniad  yn 
3'r  archoll  a  wnaethid  yn  ei  gnawd;  eithr  trowyd  agwedd  pethau 
drwy  wasanaeth  gele — yr  hyn  a  ganmolid  yn  fawr  ganddo.  Yr 
oedd  bellach  yn  dra  diolchgar  am  yr  ymwared  a  gawsai,  yr  ail 
Avaith  hon : — '  Pa  beth  a  dalaf  i'r  Arglwydd  am  ei  holl  ddoniau  i 
mi  ?'  meddai.  '  I  mi,  y  pechadur  duaf  a  gwaelaf,  annheilyngaf  o'i 
blant — ie,  ac  i  mi  y  gwas  anffyddlonaf  a  mwyaf  anfuddiol  o  fewn 
ei  dŷ  a'i  winllan  ?  Yn  ddiau,  wrth  feddwl  am  y  trugareddau  a'r 
gwaredigaethau  aml  a  rhyfedd  a  ddangosodd  fy  Nuw  tuag  ataf, 
ped  ystyriwn  ond  cynnaliaeth  bywyd  fy  nghorph  yn  unig,  a'r  gwar- 
edigaethau  fu  amlwg  i  mi,  heb  sôn  am  y  rhai  nad  oes  genyf  ddir- 
nadaeth  am  danynt,  y  mae  i  mi  achos  i  ryfeddu  a  chlodfori  Duw 
yr  hoU  ddaear  am  ei  amynedd  maith,  ei  ddaioni  manwl  a  thyner, 
ei  ragluniaethau  rhyfedd,  a'i  waredigaethau  mawrion  ac  aml,  a'm 
dilynasant  hyd  yr  awr  hon.  Ac  wrth  ystyried  ond  ychydig.  .  .  am 
ei  ras  ymgeleddol,  a'i  holl  drngareddau  rhad  yn  Nghrist,  y  rhai 
n.is  gallaf  lai  na  bod  yn  obeithiol  am  eu  cyfraniad  arnaf,  yr  wyf  yn 
wir  dan  orfod,  a  gorfod  melus  a  hyfryd  ydyw,  i  ddywedyd,  '  Nid  i 
mi,  nid  i  mi,  0 !  Arglwydd,  ond  i'th  enw  dy  hun  d'od  ogoniant.' 
Ond  mewn  golygiad  arnaf  fy  hun,  a'm  ffrwythau  goreu,  neu  fy 
mywyd  tra  anffrwythlawn  yn  hytrach,  y  mae  i  mi  fawr  achos  i  gy- 
AYÌlyddio  a  galaru.  0 !  na  buasai,  ac  0 !  na  byddai  i  mi  etto  ddwyn 
ffrwythau  gwell,  a  mwy  helaeth  o  îawer,  er  clod  iddo  ef,  fy  Nghre- 
awdwr,  fy  Nghynnaliwr,  fy  Rhagflaenydd,  a'm  Hachubydd.  Etto, 
oni  weddai  i  mi  chwanegu,  dan  olygu  a  chydnabod  fy  ngradd  isel, 
'  Trwy  ras  Duw  yr  ydwyf  yr  hyn  ydwyf ?'  Iddo  ef  y  byddo  y  clod 
am  bob  ymwared,  ac  am  bob  daioni,  hyd  byth.  Amen.' 

Yn  mhen  tua  saith  wythnos,  ac  felly,  tua  chanol  Mehefin,  1802, 
ar  ol  bob  dan  yr  oruchwyliaeth  law-feddygol,  yr  oedd  yn  abl  i  rodio 
allan ;  ac  yn  fuan,  daeth  yn  aUuog  i  gerdded  a  marchogaeth  heb 
boen.  A  chyn  diwedd  mis  Medi,  yr  oedd  wedi  teithio  '  cannoedd 
o  filldiroedd,'  ar  hyd  a  lled  y  wlad,  i  bregethu  yr  efengyl  i'w  gyd- 
genedl.  Bellach,  llafuriai  yn  ddyfal,  gartref  ac  oddi  cartref,  yn 
ngwasanaeth  ei  Arglwydd. 

Hydref  28ain,  1802,  y  bu  farw  ei  dad,  Mr.  Edward  Jones,  yn 
Mhen  Uchaf,  Caerwys ;  a'r  pryd  hwnw,  daeth  y  dreftadaeth  yn 
eiddo  iddo  ef,  fel  y  mab  hynaf,  a'r  unig  fab.  Ond  nid  oes  dim 
yn  amlycach,  wrth  graffu  ar  hanes  ei  holl  oes,  nad  oedd  ymgyf- 
oethogi,  yn  y  radd  leiaf,  yn  cael  lle  yn  ei  fryd  ef ;  a  defnyddiai  ei 
feddiannau  bydol,  nid  i  argeisio  esmwythyd  neu  foethau  iddo  ei 
hun,  ond  yn  gwbl  er  Uesoli  ei  gyd-ddynion.     Gwrthododd  bob  man- 

teision  bydol  pan  yn  ddyn  ieuangc,  fel  y  gwelsom,  a'r  na  roddeut 
iddo  gyfleusderau  i  roddi  ei  hun  a'i  eiddo  yn  hollol  at  wasanaeth  ei 
genedl  a'i  gyfundeb ;  a  plian  ddelai  eiddo  bydol,  o  wahanol  gyfeir- 
iadau,  i"w  ran  ar  hyd  ei  fywyd,  troai  y  cwbl  yn  fantais  i  wasan- 
aethu  ei  oes  drwy  y  wasg  a'r  pulpud.  Nid  oedd  hunan-gais,  gall- 
em  feddwl,  yn  cael  lle  yn  ei  galon  am  funyd. 

Erbyn  gwanwyn  a  haf  y  flwyddyn  1803,  yr  oedd  Mr.  Jones  yn 
mwynhau,  gallem  feddwl,  gwell  iechyd  nag  a  fuasai  ganddo  er's 
blynyddoedd,  ac  yn  ymroddi  i  lafur  drwy  bregethu  ac  ysgrifenu. 
Gallwn  yma  adrodd  hanesyn  am  amgylchiad  a  gymmerodd  le  ryw- 
bryd  yn  ystod  3'r  amser  hwn,  ag  sydd  yn  dangos  nodwedd  dyner 
ac    addfwyn  ei  ysbryd,  ac  ar  yr  un  pryd  yn  dangos  yr  ymdrech 
cysson  a  gwrol  a  wneid  ganddo,  fel  gan  liaws  mawr  eraiU  o'r  hen 
bregethwyr  a'r  hen  grefyddwyr  ymroddedig,  i  ddwyn  gwybodaeth 
o'r  efengyl  i  gyrhaedd  holl  dri^olion  cymmoedd  ac  ardaloedd  tywyll 
ein  gwlad.     Rywbryd  yn  ystod  y  flwyddyn  1803,  ceir  hanesyn  am 
dano  yn  pregethu  ar  fin  ffordd,  ac  yn  agos  i  dŷ  ger  llaw  y  llan, 
Nannerch,  yn  sir  Fflint.     Nid  oedd  y  Methodistiaid  y  pryd  hwnw 
wedi  llwyddo  i  roi  eu  troed  i  lawr  o  gwbl  yn  mhlwyf  Nannerch,  er 
eu  bod  wedi  cychwyn  achosion  }ti  yr  ardaloedd  cylchynol ;  megys 
Caerwys,  Berthen  Gron,  a  lleoedd  eraill,  er's  llawer  o  flynyddoedd. 
Yr  oedd  trigoUon  Nannerch,  hef^'d,  wedi  ymdynghedu  na  ddeuai 
Ymneillduwyr  yno.     Pa  fodd  bynag,  yr  oedd  gwraig  y  tŷ  wrth  yr 
hwn  y  safai  Mr.  Jones  i  bregethu  yn  gogwyddo  at  y  Methodistiaid  ; 
a  hi  oedd  yr  unig  un  a  goleddai  y  cyfryw  ogwyddiad  yn  y  fro  hono, 
meddir,  ar  y  pryd  hwnw.     Yr  oedd  rhyw  nifer  Avedi  ymgasghi  o 
amgylch  y  pregethwr — rhai  o  honynt,  fel  mae'n  debyg,  wedi  dyfod 
o'r  ardaloedd  o  amgylch  Nannerch.     Ar  ganol  yr  odfa,  daeth  bon- 
eddwr  o'r  gymmydogaeth  ar  ei  farch  at  y  gynnulleidfa ;  a  phan 
dybiodd  Mr.  Jones  mai  eisieu  mjmed  heibio  oedd  arno,  ymattal- 
iodd  oddi  wrth  bregethu,  gan  ofyn  i'r  bobl  roddi  lle  i'r  boneddwr 
fyned  yn  mlacn.     Yn  lle  gwneyd  hyny,  ymofynodd  y  gŵr  hwnw 
'  pa  beth  oedd  peth  fel  hyn  oedd  yno  ?'     Attebodd  Mr.  Jones  ef  yn 
foneddigaidd,  nad  oedd  yno  ddim  ond  ei  fod  ef  yn  ceisio  rhoi  gair 
o  gynghor  i'w  gydbechaduriaid  ynghylch  mater  eu  heneidiau.     Ni 
raid  i  ni  yma  ddilyn  yr  helynt  flin  yr  arweiniwyd  Thomas,  gŵr  y 
tŷ,  wrth  yr  hwn  y  cynnelid  yr  odfa,  iddi  mewn  canlyniad.*     Ein 
hamcan  wrth  adrodd  yr  hanesyn  ydyw  nodi  un  o  lawer  o  esamplau 
cyffelyb,  i  ddangos  yr  awyddfryd  pur  oedd  yn  Mr.  Jones,  fel  Ilawer 
eraill  o'i  gydoeswyr,  i  gyhoeddi  newyddion  da  yr  efengyl  yn  holl 
*  Gwel  Methodistiaeth  Cymrii,  cyf .  iii.,  tudal.  296,  297. 

gonglau  tywyll  ein  gwlad.  Dywedir  y  bu  efifeithiau  tra  bendithiol 
i'r  odfa  y  soniasom  am  dani,  er  iddi  gael  ei  dyrysu  ar  ei  chanol. 
Cafodd  y  rhai  oedd  yn  bresennol  y  fath  fudd  drwyddi  fel  y  dymun- 
asant,  ac  y  trefnwyd  hefyd,  iddynt  gael  pregeth  arall  y  Sabbath 
canlynol  gan  bregethwr  o'r  Deheudir,  oedd  yn  myned  heibio  y 
lle.  '  Y  mae  genym  dymmor  da  iawn  i  hau,'  cbe  Mr.  Jones  yn  ei 
lythyr  at  ei  gyfaiU  o  Gaerwys ;  ac  y  mae  yn  amlwg  mai  '  hauwr ' 
diwyd  iawn  oedd  efe.  '  Y  boreu  hauai  ei  hâd,  a'r  prydnawn  nid 
attaliai  ei  law.'  Y  mae  Cymru  dan  ddyled  ddirfawr  iddo,  ac  i 
gannoedd  o  hauwyr  tebyg  iddo.  Gellir  gweled  oddi  wrth  y  ffaith 
syml  a  grybwyllasom  yn  bresennol,  a  gallesid  nodi  llawer  o  ffeith- 
iau  cyffelyb  yn  hanes  Mr.  Jones,  mai  '  symmudiad  ymosodol ' 
(forward  moveinent),  yn  ngwir  ystyr  y  gair,  oedd  ei  lafur  gwein- 
idogaethol  ef,  yn  gystal  a'r  llu  eraill  a  gydlafurient  âg  ef  yn  y 
blynyddoedd  hyny  yn  ein  gwlad. 

Yn  mis  Medi,  1803,  aeth  i  fyny  i  Lundain  '  i  wasanaethu  yr 
achos '  am  dymmor,  fel  y  dywedid  mewn  cylchoedd  Methodistaidd 
gynt.  Yr  oedd  yn  myned  yno  trwy  bennodiad  Cymdeithasfa  y 
Gogledd,  fel  yr  ymddengys  ;  ac  arosodd  yno  i  bregethu  i'r  Cymry 
am  tua  phedwar  mis  ;  sef,  hyd  lonawr,  1804.  Yr  oedd  hefyd  yn 
pregethu  yn  achlysurol  yn  ystod  ei  arosiad  yno  i  gynnulleidfa  neu 
ddwy  o  Saeson.  Yr  oedd  ychydig  Gymry  wedi  ymgasglu  ynghyd 
yn  Llundain,  ac  Avedi  ffurfio  eglwys  fechan  yno,  er  tua'r  flwyddyn 
1774,  er  nad  oedd  y  capel  cyntaf,  yn  Wilderness  Roiv,  wedi  ei 
adeiladu  hyd  y  flwyddyn  1785.  Dywed  Mr.  Jones,  yn  ei  Gofiant  i 
Mr.  Charles,  fod  y  ddau  yn  Llundain  gyda'u  gilydd  y  tro  hwn  ;  sef, 
yn  niwedd  1803,  a  dechreu  1804.  Ymddengys  fod  Mr.  Charles,  ac 
yntau  hefyd,  yn  ddiau,  wedi  taer  gymmhell  yr  aelodau  eglwysig 
perthynol  i'r  cyfuniad  {connexion)  yn  y  brif  ddinas,  i  arfer  cynnal 
cyfarfodydd  eglwysig  yn  fwy  cysson  a  rheolaidd,  er  hyfforddi  eu 
gilydd  mewn  crefydd  a  duwioldeb.  Er  nad  ydyw  y  crybwylliad  a 
geir  am  hyn  yn  Nghojiant  Mr.  Charles  gan  Mr.  Jones  ond  byr,  y 
mae'n  amlwg  mai  yr  hyn  a  gymmhellid  oedd,  ar  i'r  Cristionogion 
a  nodwyd  sefydlu  yn  eu  mysg  gyfarfod  tebyg  i'r  seiat  Fethodist- 
aidd  yn  Nghymru.  Ymddengys  ddarfod  i'r  annogaeth,  o  leiaf  ar  y 
pryd,  gael  sylw,  a  pheth  cydymffurfiad.  Mae  pawb  hysbys  o  hanes 
cyehwyniad  y  Feibl  Gymdeithas  Frytanaidd  a  Thramor  yn  gy^y- 
bod  mai  prif  neges  Mr.  Charles  yn  Llundain  yr  adeg  hon  ydoedd 
hyrwyddo  sylfaeniad  y  gymdeithas  hono.  Y  mae  llythyr  Mr. 
Joseph  Tarn  at  Mr.  Charles  w^edi  ei  ddyddio  Mawrth  7fed,  1084 ; 
ac  yn  y  llythyr  hwnw  y  rhydd  Mr.  Tarn  adroddiad  manwl  i  Mr. 

Charles,  yr  hwn  oedd  newydd  ddychwelyd  o  Lundain,  am  sefydliad 
Cymdeithas  y  Beiblau  ar  y  diwrnod  a  nodwyd.  Y  mae  yn  amlwg, 
oddi  wrth  y  ffeithiau  blaenorol,  fod  Mr.  Joncs,  gyda  ei  gyfaiU  o'r 
Bala,  yn  Llundain  yr  adeg  yr  oedd  yno,  yn  cymmhell  sefydliad 
y  gymdeithas,  ac  yn  dadleu  ac  yn  erfyn  ar  ran  Cymru  dlawd  am 
Feiblau  rhad  i  ddiwallu  y  syched  a  grëasai  ef,  yn  benaf,  am  Air 
Duw  yn  y  wlad.  Nid  oes  wybod  pa  faint  o  gynnorthwy  ac  o 
galondid  a  gafodd  Mr.  Charles,  yn  ei  ymdrech  fendigedig  hono  ar 
ran  ei  wlad,  oddi  wrth  ei  gyfaiU  mynwesol  o'r  Wyddgrug,  yr  hwn 
a  ddigwyddai  fod  yn  y  brif  ddinas  ar  y  pryd.  Pa  fodd  bynag,  y 
mae  yn  deg  cofio  fod  Mr.  Jones  yn  ymyl  y  fan,  a  bron  yr  un  adeg, 
ag  y  gosodwyd  i  lawr  sylfeini  un  o'r  cymdeithasau  sydd  wedi 
gwneyd  mwyaf  o  wasanaeth  i  Gristionogaeth.  Y  mae  yn  debyg  i 
Mr.  Charles  ac  yntau  ddychwelyd  o  Lundain  gyda'u  gilydd.  Nid 
rhyfedd  i  Mr.  Jones  fod  yn  bleidiwr  mor  selog,  ac  yn  ddadleuydd 
mor  aiddgar,  dros  y  Feibl  Gymdeithas  ag  a  fu  am  weddill  ei  oes. 
Dîau  hefyd  i'w  arosiad  yn  Lhindain  am  bedwar  mis  fod  yn  fen- 
dithiol  iawn  i'r  Cymry  Methodistaidd  yno,  yn  yr  adeg  isel  hono  ar 
eu  hanes.  Cawn  etto,  cyn  terfyn  yr  hanes,  ddychwelyd  i  ddyweyd 
gair  am  ymdrechion  Mr.  Jones  yn  mhlaid  y  gymdeithas  ;  canys  bu 
yn  ysgrifenydd  cangen  gynnorthwyol  sir  Ddinbych  ar  ol  hyn  am 
lawer  blwyddyn,  a  siaradodd  ac  ymdrechodd  lawer  ar  ei  rhan. 

Rhaid  i  ni  derfynu  ei  hanes  tra  fu  yn  byw  yn  yr  Wyddgrug  yn 
y  fan  hon,  gan  ei  fod  bellach  wedi  penderfynu  ar  symmudiad  arall 
yn  ei  fywyd.  Dioddefodd  brofedigaethau  llymion  tra  bu  yno ; 
collodd  ei  briod  yn  mhen  dwy  flynedd  ar  ol  iddynt  briodi ;  a  bu 
yntau  ddwywaith  dan  arteithiau  cyllell  y  llaw-feddygon,  yn  gystal 
ag  yn  ymladd  yn  erbyn  gwendidau  corphorol  eraill  lawer.  Er  hyn 
oll,  gwnaeth  waith  tra  defnyddiol  yn  ystod  ei  arosiad  yn  y  Wydd- 
grug,  trwy  gyhoeddiad  cyfrol  o  Waith  Gurnal,  ei  Eiriadur  Saes- 
neg  a  Chymraeg,  y  Drysorfa  Yshrydol,  ac  ysgrifenu  llawer  iddi, 
yn  gystal  a  thrwy  ei  bregethu  ar  hyd  a  lled  y  wlad,  a'r  ymgeledd 
tadol  a  roddodd  i'r  achos  crefyddol  yn  y  Wyddgrug,  a  sir  Ffiint. 
GelUr  dyweyd  am  y  naw  mlynedd  hyn  o'i  oes  mai  blynyddoedd  o 
ddioddef  pur  galed  a  fuont  bron  oll.  Fel  y  gwelsom,  gallodd  efe 
wthio  llawer  iawn  o  waith  tra  defnyddiol  i  mewn  iddynt.  Yr  oedd 
ynddo  radd  pur  gref  o'r  un  ysbryd  ag  oedd  yn  ei  Waredwr,  pan 
ddy wedai,  '  lihaid  i  mi  Aveithio  gwaith  yr  hwn  a'm  hanfonodd,  tra 
yr  ydyw  hi  yn  ddydd  ;  y  mae  y  nos  yn  dyfod,  pan  na  ddichon  neb 
weithio.'  Ar  lawer  adeg  yn  ystod  y  blynyddau  hyn,  ofnai  fod  y  nos 
jn  ymyl,  a  phrusurai  gyda'i  waith,  megys  cyn  i'r  haul  fachludo. 

EI    SYMMUDIAD    O'R   WYDDGRUG   I    HUTHYN,    A'I   HANES 

TEA   YN    Y    DREF    HONO. 

1804—1809. 

Ei  symmudiad,  a'i  ail  briodas — Ei  ddefnyddioldeb  tra  yn  y  Wyddgrug,  a  sir 
Fflint — Llythyr  at  eglwys  Caerwys — Yr  Ysgolion  Rhad  Cylchynol,  a'i  ymdrech 
yn  eu  plaid — Llythyr  at  Mr.  Charles,  a  llythyr  Mr.  Charles  ato  yutau  yn  achos 
yr  ysgolion— Gwerth  mawr  yr  ysgolion  hyny — Agwedd  Methodistiaeth  yn 
Rhuthyn  a'r  cylchoedd  pan  aeth  efe  yno — Y  cynnydd  mawr  a  fu  yno — Marw- 
ülaeth  ei  ail  wraig,  a'i  brofìad  yn  wyneb  yr  amgjdchiad — Y'mroddiad  i  lafur 
ynglŷn  â'r  wasg — Ei  briodas  â'i  drydedd  gwraig— Sefydliad  yr  argraphwasg 
yn  y  Bala,  a'r  rhan  agymmerodd  ^lr.  Jones  yn  liyny— Dyfodiad  Mr.  R.  Saun- 
derson  yno— Ymdrech  Mr.  Jones  a  Mr.  Charles  i  oleuo  y  genedl.  Awduriaeth 
y  Geiriadur  Ysfjrythyrol—lslr.  Charles  yn  unig  awdwr  y  gwaith — Y  llyfrau  a 
gyhoeddodd  Mr.  Jones  yr  adeg  hon— Efe  yn  sefydlu  argraphwasg  ÿn  Rhuthyn 
— Dyfodiad  Mr.  T.  Gee  ato  yno — \"n  cyhoeddi  y  bedwaredd  ran  o  Waith 
Gurnal — Dyfyniad  o'r  rhagymadrodd  er  dangos  teimlad  a  Uafur  Mr.  Jones — Y 
ddadl  â"r  Armiuiaid. 

Yr  oedd  Mr.  Jones,  bellach,  wedi  ei  adael  yn  weddw  ei-'s  dros 
chwe  blynedd ;  canys  buasai  ei  wraig  gyntaf  farw,  fel  y  gwelsom, 
yn  Tachwedd,  1797.  Ac  y  mae  yn  ymddangos  ei  fod,  erbyn 
dechreu  y  íiwyddyn  1804,  wedi  gwneyd  ei  feddwl  i  fyny  i  fyned 
eilwaith  i'r  ystad  briodasol.  Y  mae'n  ymddangos  hefyd  ei  fod, 
ynglŷn  a  r  penderfyniad  hwn,  ac  fel  canlyniad  iddo,  yn  gweled  yn 
angenrheidiol  iddo  symmud  o'r  Wyddgrug  i  Ruthyn.  Buasai 
yn  flaenorol  yn  coledd  y  syniad  na  elwid  mwyach  arno  i  newid  ei 
drigfod.  Disgwyliasai,  drwy  amddiffyniad  Rhagluniaeth  ddwyfol, 
a  thrwy  gymmhorth  y  '  gofal  tirion,'  fel  y  dywed,  yr  oedd  ei  wraig 
gyntaf  wedi  ei  ddangos  yn  ei  hewyllys  am  ei  gysur  dyfodol,  y 
cawsai  aros  yn  y  Wyddgrug  hyd  ddiwedd  ei  oes.  Yr  oedd,  yn 
ystod  y  naw  mlynedd  yr  oedd  wedi  bod  yn  cyfanneddu  yn  y  dref 
hono,  wedi  dyfod  i  deimlo  y  dyddordeb  dyfnaf  yn  yr  achos  cref- 
yddol  yn  y  lle.  Yr  oedd  rhai  ugeiniau  o'r  aelodau  eglwysig,  fel 
y  gwelsom,  yn  ei  gyfrif  ef  megys  eu  tad  ysbrydol ;  ac  y  mae  yn 
hawdd,  gan  hyny,  dirnad  mai  nid  gorchwyl  hawdd  i'w  deimlad  ef, 

na  hwythau,  oedd  meddwl  am  dori  y  cyssylltiad  oedd  wedi  bod  yn 
agos  ac  anwyl  rhyngddynt  am  gynnifer  o  flynyddoedd. 

Pa  fodd  bynag,  y  mae  efe  bellach  wedi  penderfynu  symmud  i 
Ruthyn ;  ac  ni  '  ddeallodd,  ar  ol  hyny,  fod  y  symmudiad  yn  groes 
i  ewyllys  }t  Arglwydd.'  Yn  mis  Mawrth,  1804,  aeth  i'r  ystâd 
briodasol  yr  ail  waith,  gydag  un  Miss  A.  Maysmor — yr  hon  ar  y 
pryd  oedd  yn  cartreíu  yn  mhlwyf  Llauelidan,  tua  phedair  i  bum 
milldir  o  Ruthyn.  Saesnes  oedd  hi  o  genedl ;  ond  yr  oedd  wedi 
dysgu  ychydig  o'r  iaith  Gymraeg,  ac  yn  gallu  ei  siarad  yn  Ued 
rwydd,  er  gyda  llediaith  pur  drwm.  Un  fechan  o  gorpholaeth 
hefyd,  meddir,  oedd  hi ;  ond  un  lednais,  a  thyner,  a  hydrin  iawn 
o  ran  teimlad  a  thymmher.  Yr  oedd  naws  grefyddol  a  mwyn- 
aidd  ar  ei  hysbryd  yn  wastadol ;  a  theimlai  fod  yr  Arglwydd  wedi 
bod  yn  dda  iawn  wrthi  drwy  roddi  iddî  hi  briod  mor  '  dduwiol,  ac 
mor  ofalus  '  am  dani,  ag  ydoedd  wedi  ei  gael  yn  Mr.  Jones.  Llawer 
gwaith  y  dywedodd  eiriau  i'r  ystyr  hwn  wrth  ei  gŵr  yn  ystod  yr 
amser  byr  y  cawsant  fyw  ynghyd.  Ymsefydlodd  Mr.  Jones  i  fyw 
yn  Rhuthyn  gyda'i  briod,  yn  mis  Mai,  1804 ;  ac  yr  oeddynt  yn 
cyfanneddu  mewn  tŷ  yn  Heol  y  Castell,  yn  mhen  uchaf  y  dref 

Yr  oedd  Mr.  Jones  wedi  bod  yn  gysurus  a  defnyddiol  iawn  yn 
ei  gyssylltiad  â'r  eglwys  Fethodistaidd  yn  y  Wyddgrug.  Yr  oedd 
yr  eglwys  hono  wedi  chwanegu  yn  fawr  yn  ei  rhif  yn  ystod  yr 
amser  y  buasai  efe  yno,  ac  yr  oedd  canghenau  wedi  tori  allan  o 
honi  mewn  ardaloedd  o  amgylch  y  dref.  Naturiol,  gan  hyny,  oedd 
i'r  cyfeillion  crefyddol  yno  ddal  gafael  gref  ynddo,  a  theimlo  yn 
dra  gwrthwynebol  i'w  symmudiad  o'u  plith.  Ni  fynai  yntau, 
chwaith,  meddai,  ar  un  cyfrif  beri  gofid  iddynt,  pe  gallasai  weled 
ei  ffordd  yn  oleu  i  aros  yn  hwy  gyda  hwynt.  Yr  oedd  yn  wir 
ddrwg  ganddo  groesi  eu  teimlad  a'u  hawydd  yn  y  peth  hwn.  '  Nid 
oes  ammheuaeth/  meddai  Mr.  Hughes,  yn  Metliodistiaeth  Gymru, 
'  na  bu  arosiad  Mr.  Jones  yn  y  Wyddgrug  yn  foddion  neillduol  i 
godi  yr  achos  Methodistaidd  i  radd  o  enwogrvvydd,  wrth  a  fuasai 
arno  cyn  hyny.' 

Ac  nid  yn  yr  eglwys  yn  y  Wyddgrug  yn  unig  y  teimlid  wrth  ei 
ymadawiad — eithr  yn  yr  holl  gylch  Methodistaidd  yn  sir  Fflint 
hefÿd.  Nis  gellir  dirnad  na  phrisio  gwerth  gwasanaeth  gŵr  o 
wybodaeth  ëang,  a  phrofiad  dwfn  a  dwys,  fel  ag  oedd  Mr.  Jones,  i'r 
holl  eglwysi  ieuaingc  ar  hyd  a  lled  y  sir,  drwy  ei  ymweliadau  â 
hwy  i  bregethu,  a  thrwy  ei  gyfarwyddyd  a'i  gynghor  ar  lawer  adeg 
o  gyfyngder  a  dyryswch.  Yn  ystod  y  blynyddoedd  hyny,  yr  oedd 
y  capelau  yn  cael  eu  hadeiladu,  a'r  eglwysi  yn  cael  eu  ffurfio,  gan 

y  Methodistiaid,  mewn  llawer  o  fanau  yn  y  gir ;  yr  hyn  a  ofynai 
am' lawer  iawn  o  ddoethineb  a  phwyll. 

Yr  adeg  yr  oedd  yn  symmud  o'r  Wyddgrug,  anfonodd  eglwys 
Caerwys  ato  i  erfyn  arno  ddyfod  atynt  hwy  yno  i  breswylio.  Yr 
oedd  ei  dad  erbyn  hyn  wedi  marw,  a'r  dreftadaeth  yn  Mhen  Uchaf 
yn  eiddo  i  Mr.  Jones ;  ac  ymddengys  mai  cais  cyfeillion  Caerwys 
oedd  ar  iddo  ddyfod  i'w  hen  gartref  i  anneddu.  Attebiad  i'r  cais 
hwn  o  Gaerwys  ydyw  y  llythyr  caredig  canlynol  a  ysgrifenodd  at 
y  brodyr  yno.  Nid  oes  dyddiad  manwl  wrth  y  llythyr ;  ond  y  mae 
ei  gynnwys  yn  dangos  mai  pan  yr  oedd  ar  symmud  o'r  Wyddgrug 
i  Ruthyn  yr  ysgrifenwyd  ef  ganddo  : — 

Y  Wyddgeug,  Mtrcìier  y  horeu. 
Anwyl  Gyfeillion, 

Yr  ydwyf  yn  teimlo  y  caredigrwydd  ydych  yn  ei  ddangos  ataf,  trwy 
eich  taer  wahoddiad  arnaf  i  anneddu  yn  eich  mysg.  Ac  yr  wyf  yn 
ddiau,  dybygwn,  yn  gweled  fy  hun  yn  amiheilwng  o'ch  neillduolsylw 
chwi,  a  phob  cangen  o  eglwys  Dduw.  Ond  yn  atteb  i'ch  galwad,  nid  oes 
genyf  ond  mynegu  fod  amry w  bethau  wedi  gogwyddo  fy  meddwl  at  dref 
Rliuthyn,  ynghyd  â  gradd  o  annogaeth  amryw  o'm  brodyr  yn  y  wein- 
idogaeth.  Yn  ganlynol,  os  bydd  yr  Arglwydd  yn  gweled  yn  dda  roi 
rywfaint  etto  o  estyniad  i  fy  oes,  y  mae  yn  debygol  mai  yno  yr  âf. 

Bu'n  dda  genyf  feddwl  cyn  hyn  fod  cyfeilHon  yn  fy  ughofio  yn  eu 
gweddiau.  A'm  dymuniad  yn  bresennol  ydy w,  fy  mod  yn  cael  y  dyst- 
iolaeth  hon  o'ch  caredigrwydd  yn  chwaneg: — Gweddîwch  ar  i'r  Ar- 
glwydd  fy  rhagöaenu,  fy  arwain,  a'm  llywodraethu  yn  ol  ei  feddwl  ei 
hun,  ac  i  glod  ei  anfeidrol  ras. 

Da  genyf  glywed  am  eich  llwyddiant;  a'm  gobaith  a'm  herfyniad  a 
gaiíf  fod,  ar  i'r  Ai'glwydd  eich  cynnal,  a'ch  amlhau,  a'ch  dwyn  ar  gyn- 
nydd ;  ar  i  chwi  allu  sefyll  '  yn  nghwbl  o  ewyllys  Duw,'  yn  rhwymyn 
cariad  a  thangnefedd,  gan  ddwyn  tfrwyth  yn  mliob  gweithred  dda.  Y 
mae  genym  drysorau  anchwiHadwy  a  diderfyn  o'n  blaen  yn  iachawdwr- 
iaeth  ac  efengyl  Crist ;  a  gorchwyl  o'r  anrhydeddusaf  yn  ei  d5'  a'i  was- 
anaeth,  dan  ei  iau,  a  than  ei  groes  hefyd.  Mewn  symledd  a  deffroad 
duwiol  y  byddo'n  heneidiau  a'n  cyrph ;  yr  hyn  a  feddom  ac  ydym,  yn 
offrymedig  ac  ymroddgar  yn  y  gwaith. 

Hyn  yn  fyr,  Anwyl  GyfeiHion, 

Oddi  wrth  eich  brawd  a'ch  cyfaill  gwael, 

THOMAS    JONES. 

Gwelir  nas  gallodd  efe  gydsynio  â  dymuniad  ei  hcn  gyfeilh'on 
yn  Nghaerwys;  a'n  hamcan  ni  wrth  adrodd  y  ífeithiau  blaenorol 
ydyw  dangos  yr  afael  gref  oedd  gan  ei  gyfeillion  yno  ynddo,  yn 
gystal  a'r  brodyr  yn  sir  Fflint  yn  gyffredinol,  pan  yr  oedd  efe  ar 
symmud  i  sir  Ddinbych.  Y  mae  y  Ilythyr  uchod  a  ysgrifenodd  i 
Gaerwys  hefyd  yn  ddangosiad  o'i  gariad  at,  a'i  ymlyniad  wrth  yr 
eglwys  lle  y  magwyd  ef,  a'r  lle  y  dechreuodd  ar  waith  ei  weinid- 

oçjaeth  ;  ac  nid  oeroedd  y  cariad  a'r  gofal  hwn  tra  fu  efe  byw,  yn  ei 
fynwes  ef  nac  yn  mynwes  eglwys  Caerwys.  Yn  wir,  y  mae  yn 
fyw  hyd  y  dydd  heddyw,  yn  yr  eglwys  hono,  tuag  at  goífadwriaeth 
y  mab  teilwng  hwn  a  fagodd.  Peth  pur  ddyeithr  i  bregethwj^r  y 
Methodistiaid,  yn  y  dyddiau  hyny,  oedd  cael  '  galwad '  gan  eglwys 
i'w  bugeilio.  Ac  er  nad  ydym  i  edrych  ar  yr  '  alwad  '  hon  a  gaf- 
odd  Mr.  Jones  o  Gaerwys  yn  hollol  yr  un  peth  a'r  '  galwadau '  i 
fugeilio  yn  yr  oes  hon ;  etto,  y  mae  y  flaith  uchod  yn  brawf  fod 
gradd  o'r  un  teimlad  ac  awydd  yn  bod  yn  yr  eglwysi,  hyd  yn  oed 
yr  adeg  hono. 

Y  mae  yn  ddyled  arnom  roddi  lle  arbenig  i'r  rhan  a  gymmerodd 
Mr.  Jones,  mewn  undeb  â  Mr.  Charles,  er  sefydlu  a  dwyn  yn  mlaen 
yr  Ysgolion  Rhad  Cylchynol.  Y  mae  yn  amlwg  oddi  wrth  y  cyfeir- 
iadau  sydd  yn  y  llythyrau  oddi  wrtho  at  Mr.  Charles,  y  rhai  a 
roddasom  i  mewn  eisoes,  ei  fod  wedi  gwneyd  llawer  yn  mhlaid  yr 
ysgolion  hyny,  mewn  ffordd  o  chwilio  am  athrawon,  chwilio  am 
leoedd  cyfaddas  i  osod  yr  ysgolion  i  fyny  ynddynt,  a  bwrw  golwg 
drostynt,  yn  gystal  a  cheisio  rhoddion,  a  chyfranu  ei  hunan  tuag 
at  eu  cynual.  Yn  y  Drysorfa  Ysbrydol  am  Hydref,  1800,  cyfrol 
i.,  tudalen  315,  ymddangosodd  yr  hysbysiad  canlynol: — 

'  Yr  ydym  yn  hysbysu  ein  bod  wedi  derbyn  yr  arian  a  adawyd,  trwy 
ewyllys,  gan  D.  Ellis,  yn  ddiweddar  o  blwyf  Lygen,  yn  sir  Fílint.  Y 
swm  ydyw  pum  cant  o  bunnau,  ond  fod  deg  punt  ar  hugain  wedi  myned 
allan  o  honynt  yn  dreth.  Y  maent  wedi  eu  rhoddi,  mewn  ymddiried,  yn 
ein  dwylaw,  y7i  benaf,  at  gynnal  ysgolion  rhad  i  ddysgu  darllen  Cym- 
raeg.  Nid  oes  etto  ond  un  ysgol  wedi  ei  gosod  ar  droed  ar  bwys  yr 
arian  hyn,  a  hono  yn  mhlwyf  Cilcen;  ond  yr  ydym  yn  bwriadu  chwan- 
egu  ati  yn  fuan. 

T.  C,     T.  J.' 

Nid  oes  eisieu  dyweyd  mai  golygwyr  y  Drysorfa  ydyw  y  '  T.  C. 
a'r  T.  J.'  uchod ;  sef,  y  Parchedigion  Thomas  Charles  a  Thomas 
Jones.  Y  mae  yn  ddrwg  genym  nad  ydym  yn  gwybod  dim  pwy 
oedd  y  '  D.  EUis '  hwn,  heb  law  ei  fod  yn  byw  yn  mhlwyf  Helygain. 
Y  mae'n  amlwg  ei  fod,  nid  yn  unig  yn  ddyn  haelionus,  ond  hefyd 
yn  adnabod  angen  ei  wlad — yr  hyn  sydd  mor  bwysig  a'r  llall. 
Hwyrach  na  byddem,  chwaith,  yn  anghywir  pe  meddyliem  mai 
drwy  offerynoliaeth  Mr.  Jones  y  cafwyd  yr  arian  hyn  at  yr  amcan 
uchod,  gan  ei  fod  yn  gymmydog  agos  i  Mr.  D.  EUis  pan  roddodd 
hwynt.  Gan  fod  y  llythyr  canlynol  yn  dal  perthynas  â'r  ysgolion, 
ac  yn  ddangosiad  o  ymdrech  Mr.  Jones,  yn  gystal  a  Mr.  CharleSj 
yn  eu  plaid,  nid  ydym  yn  meddwl  y  bernir  ef  yn  rhy  ddibwys  i 
gael  Ile  yn  y  fan  hon.     Gadawn  ef  yn  yr  iaith  yr  ysgrifenwyd  ef. 

'MoLD,  Octobcr  2lth,  1800. 
EYEEEND  SlE, 

I  send  you  per  bearer  the  bills  received  from  D.  Ellis'  executors, 
amounting  to  £470.  Thirty  i^ounds  were  charged  for  duty;  viz.,  6  per 
cent.  Tiie  following  is  the  substance  of  the  clause  [hyny  yw,  yn  ewyllys 
Mr.  D.  Ellis]  relating  to  them :— 

'  I  give,  &c.,  to  the  ltev.  T.  C.  and  T.  J.,  the  sum  of  £500  in  trust  to 
be  applied  by  them,  and  used  as  soon  as  may  be  convenient,  towards 
supporting  Welsh  Charity  Schools,  purchasing  books,  and  other  such 
necessaries,  or  to  any  other  purpose  which  they  shall  choose,  notdoubting 
that  they  will  lay  it  out  towards  propagating  the  Gospel,  or  some  such 
laudable  end.  In  case  of  the  decease  of  either  of  them  before  the  money 
be  so  used,  then  R.  Ellis,  of  Mold,  to  succeed  as  joint  trustee  with  the 
survivor.' 

On  the  present  emergency  at  Manchester  they  might  be  used,  but  I 
refer  to  you  whether  it  would  not  be  proper  (if  possible)  to  reserve  a  sum 
in  hand — suppose  .£20  or  £30 — to  be  laid  out  immediately.  The  matter 
being  now  made  public,  I  expect  there  will  be  calls  for  a  school ;  and 
Edward  Jones,  late  of  Groyn,  Ceryg-y-druidion,  offers  himself  as  a  school- 
master.    He  is  distressed  (now  at  Holywell)  for  want  of  employment. 

I  will  be  glad  if  you  are  able  to  write  me  a  line  in  answer.  Hoping 
and  praying  in  your  behalf,  and  begging,  as  an  unprofitable  and  sinful 
creature,  to  be  had  in  remembrance  of  you. 

I  remain,  lieverend  Sir, 
Yours,  &c., 

THO:\IAS  JONES.' 

P.  S. — '  T.  Harrison,  one  of  the  executors,  is  to  call  with  you  to-morrow 
for  your  signature  to  tlie  discharge.  1  would  be  glad  to  know  your 
mind  respecting  the  quantity  of  letter-press  to  be  in  the  next  number, 
whether  3  or  4  sheets  [cyfeirir  yma  at  y  Drr/sorfa,  wrtli  gwrs].  I  ex- 
pect  also  to  hear  from  the  printer,  to  have  a  copy  of  what  has  been 
wrought  otf,  and  to  know  what  number  of  pages  will  be  Hkely  to  be 
vacant  for  the  '  Hanesion  Crefyddol,'  &c. 

1  thought  to  have  come  myself  to  see  you  ;  but  my  tender  framo,  and 
the  severity  of  the  weather,  forbid  it.' 

Nis  gwyddom  ddim  at  ba  beth  y  cyfeirir  yn  y  llythyr  uchod  pan 
sonir  am  '  the  present  emergency  at  Manchester.'  A  rhaid  i  ni 
hcfyd  adael  i'r  darllenydd  ddeongli  fel  y  gallo  rai  cyfciriadau  lled 
ddibwys  eraill  sydd  yn  y  llythyr. 

Y  mae  y  llythyr  uchod  yn  codi  cryn  lawer  ar  gẁr  y  llen,  cr  ein 
galluogi  i  weled,  o'r  pellder  hwn  o  ran  amser,  ychydig  o'r  ymdrech 
dyfal  a  wneid  gan  y  gwŷr  da  hyn  i  oleuo  ardaloedd  tywyll  ein 
gwlad  â  gwybodaeth  o  Air  yr  Arglwydd.  Er  y  gallai  ambell  un 
feddwl  fod  cynnwys  y  llythyr  yn  ddibwys,  yn  gystal  a  rhai  Ilyth- 
yrau  eraill  a  roddasom  i  mewn  o'r  blaen,  yr  ydym  ni  yn  tybio  eu 
bod  yn  ein  gosod  raewn  cyffyrddiad  mor  uniongyrchol,  a  dyweyd  y 

lleiaf,  â  llafur  y  tadau  hyn,  a  dim  a  allwn  ei  adrodd.  Yr  un  fath 
y  dywedwn  am  y  llythyr  canlynol,  a  ysgrifenwyd  gan  Mr.  Charles 
at  Mr.  Jones,  a  hyny  j'n  mhen  pedair  blynedd  ar  ol  yr  uu  o  eiddo 
Mr.  Jones  a  roddasom  i  mewn  ddiweddaf.  Nid  pwysigrwydd  cyn- 
nwys  y  llythyrau,  ond  pwysigrwydd  y  gwaith  y  maent  yn  cyf- 
eirio  ato ;  sef,  dysgu  trigolion  ein  gwlad  i  ddarllen  Gair  Duw  drwy 
yr  Ysgolion  Cylchynol,  sydd  yn  rhoi  dyddordeb,  a  swyn,  a  gwerth 
mawr  yn  ein  golwg  ar  y  llythyrau  hyn  sydd  yn  cyfeirio  ato.  0 
herwj'dd  hyn,  ac  am  fod  y  llythyr  canlynol  o'n  blaen  yn  llawys- 
grif  Mr.  Charles  ei  hun — wedi  ei  gyfeirio  at  '  Mr.  T.  Jones,  Castle 
street,  Ruthin ' — yr  ydym  yn  gadael  i'n  darllenwyr  hefyd  ei 
weled : — 

Bala,  Hjjdref  23ain,  1804. 
Fy  Anwyl  Syr, 

Y  mae  yn  wir  ddrwg  genym  eich  bod  wedi  cael  y  draíìerth  o  anfon 
yma  genad  pwrpasol,  drwy  t'y  anghof  i.  Pa  fodd  bynag,  nis  gellir  gwella 
hyny  erbyn  hyn.  Yr  wyf  yiua  yn  amgau  i  chwi  ddau  fangc-nodyn  am 
20/).  bob  un,  oll  yn  40/).,  tuag  at  yr  ysgol,  a  phedwar  gini  am  400  o'r 
Talfyriad.  Y  mae  genyf  IGp.  yn  chwaneg  o'r  ai'ian  tuag  at  yr  ysgolion, 
a  dywed  Mrs.  Charles  yr  anfona  hi  hwy  i  chwi  yn  mhen  tua  mis  o  amser ; 
gan  ei  bod  yn  digwydd  ar  y  pryd  hwn  fod  braidd  yn  brin,  wedi  rhoi 
allan  gryn  lawer  yn  y  tìair,  ac  heb  gael  dim  yn  ol  etto.  Yr  wyf  yn 
gobeithio  y  bydd  hyn  yn  ddigon  i  chwi  i  gyfarfod  yr  alwad  bresennol. 
Nis  gallaf  ddyfod  o  hyd  i'r  Jlethodist  H.istorìj  ar  y  funyd  hon.  Anfonais 
Syr  E,.  a  Eobinson. 

Yr  ydym  newydd  orphen  y  rhan  gyntaf  o'r  Beibl.  Yr  wyf  yn  go 
beithio  y  gwnewch  chwi  yr  hyn  a  alloch  ar  yr  ail  a'r  drydedd,  mor  fuan 
ag  y  caniatâ  eich  iechyd  a  galwadau  eraill.  Yr  ydym  oll  yma  yn  uno 
mewn  cofion  tra  serchus  at  Mrs.  Jones,  a  chwithau;  ac  y  mae  yn  ofid  i  ni 
nad  ydym  i'ch  disgwyl  i  Ddolgellau.  Gweddiwch  drosom  ;  a  chredwch 
fy  mod, 

Yr  eiddoch  yn  gy  wir, 

THOMAS  CHARLES. 

Gallwn  yma  grybwyll  mai  yn  Saesneg  yr  oedd  llythyrau  Mr. 
Jones  a  Mr.  Charles  at  eu  gilydd  yn  cael  eu  hysgrifenu ;  ac  fe 
ddeallir,  felly,  mai  ni  sydd  yn  gyfrifol  am  y  wisg  Gymreig  a  roddir 
i'r  rhai  sydd  yn  ymddangos  yn  yr  iaith  hono. 

Gadawn  y  darllenydd  i  fanteisio  hyny  a  allo  oddi  wrth  amryw 
gyfeiriadau  sydd  yn  y  llythyr  uchod.  Yr  hyn  sydd  genym  ni  dan 
sylw  yn  bresennol  ydyw,  y  rhan  a  gymmerodd  Mr.  Jones,  mewn 
undeb  â  Mr.  Charles,  yn  mlilaid  yr  Ysgolion  Rhad  Cylchynol.  Nid 
oes  ammheuaeth  yn  ein  meddwl  nad  yr  eglurhâd  ar  ran  gyntaf  y 
llythyr  ydyw,  fod  Mr.  Jones  wedi  anfon  cenad  yn  bwrpasol  o 
Huthyn  i'r  Bala  i  ymofyn  am  arian  i  dalu  i  athrawon  ysgohon 

oeddynt  yn  nhueddau  Rhuthyn  a  Dyffryn  Clwyd  ar  y  pryd.  Y 
ma-e  yr  ysgrifeuydd  yn  gwybod  fod  un  o'r  ysgolion  wedi  bod,  tua'r 
adeg  hon,  mewn  lle  a  elwir  Melin  y  Coed,  ar  derfyn  plwyfydd  Llan- 
elidan  a  Llanfair  Dyfiryn  Clwyd,  Yr  oedd  un  o'i  hynafiaid  yn  yr 
ysgol,  ac  yn  cofio  Mr.  Charles  yno  ar  ymweliad,  pryd  yr  adroddid 
allan  ranau  o'r  Ysgrythyrau  iddo  gan  yr  ysgolorion.  Dyna  yr  adeg 
y  dysgodd  amryw  o  blant  a  phobl  mewn  oed,  yn  Llanfair  a  Llan- 
elidan,  ddarllen  y  Beibl  Cymraeg.  Diammheu  fod  rhai  eraiU  o'r 
Ysgolion  Cylchynol  tua'r  un  adeg — sef,  o  1800  i  1805 — yn  cael  eu 
cynnal  yn  nhueddau  Dyffryn  Clwyd,  a  sir  Ddinbych.  A  mawr  y 
lles  a  wnaethant  yn  y  blynyddoedd  hyny. 

Y  mae'n  aralwg  oddi  wrth  amryw  o  lythyrau  Mr.  Jones  at  Mr. 
Charles,  yn  gystal  ag  oddi  wrth  lythyrau  y  diweddaf  ato  yntau,  yn 
ystod  y  blynyddoedd  hyn,  ddiwedd  y  ganrif  o'r  blaen,  a  dechreu  yr 
un  bresennol,  ei  fod  wedi  gwneyd  llawer  i  gynnorthwyo  ei  gyfaill 
o'r  Bala  gyda'r  ysgolion.  Nid  oes  nemawr  lythyr  yn  cael  ei  ys- 
grifenu  gan  y  naiU  na'r  llall  nad  oes  ynddo  ryw  gyfeiriad  neu  gil- 
ydd  at  yr  ysgolion. 

Yr  ydym  yn  meddwl  y  dyleni  aros  am  funyd  i  dalu  gwarogaeth 
i  hen  sefydliad  bendithiol  yr  Ysgolion  Cylchynol.  ISÍid  dysgu  dar- 
llen  Cymraeg  oedd  yr  unig,  neu  fe  allai  y  penaf,  o'u  hamcanion 
daionus.  Mae'n  wir  nad  peth  bychan  oedd  fod  rhai  miloedd  bob 
blwyddyn,  am  lawer  o  ílynyddoedd,  yn  cyrhaedd  y  medr  hwnw. 
Ond  yr  oedd  y  daioni  a  wnelid  drwy  yr  ysgolion  hyny  yn  llawer 
helaethach  na  dysgu  y  plant  a'r  bobl  i  ddarllen.  Gan  mai  drwy  y 
Gymraeg  y  cyfrenid  yr  addysg,  sef  yr  unig  iaith  a  ddeallai  bron  yr 
oll  o'r  ysgülorion,  j^r  oeddynt  yn  cael  agor  eu  deall  a  deffro  eu 
meddwl ;  yn  derbyn  i'w  deall  syniadau,  ac  nid  pentwr  o  eiriau 
mewn  iaith  na  ddeallent,  fel  y  mae  plaut  y  Cymry  drwy'r  blynydd- 
oedd  wedi  bod  yn  cael  eu  cam-ddysgu.  A  chan  mai  y  Beibl,  a 
llyfrau  yn  egluro  y  Beibl,  neu  yn  dysgu  ei  egwyddorion  mawrion, 
oedd  yn  cael  eu  defnyddio  bron  yn  gwbl  yn  yr  ysgolion  hyn,  yr 
oedd  gwirioneddau  mawrion  Cristionogaeth  yn  dyfod  yn  alluoedd 
grymus  ac  yn  ddylanwadau  nerthol  yn  fíurfiad  cymmeriad  yr 
ysgolheigion  am  weddill  eu  hoes.  Ond  dylid  cofio  mai  yr  hyn  a 
roddai  y  grym  hwn  yn  addysg  yr  ysgolion  oedd,  ei  bod  yn  cael 
ei  nerthu  gan  gymmeriad  da,  duwioldeb  diammheuol,  gweddiau 
dwysion,  a  chynghorion  tra  difrifol  yr  athrawon.  Heb  hyn,  ofer- 
edd  a  fuasai  yr  holl  addysg,  a  chwbl  aneffeithiol  i  gyrhaedd  ei 
hamcanion  uchaf,  er  iddi  gael  ei  galw  yn  'addysg  grefyddol.' 
Dynion  âg  ofn  Duw,  a  chariad  cryf  at  iachawdwriaeth  eneidiau  y 

rhai  a  ddysgid  ganddynt,  yn  amlwg  ynddynt,  a  neb  ond  rhai  felly, 
a  fynai  Mr.  Charles,  a  Mr.  Jones  hefyd,  y  mae  yn  ddiammheu 
genym,  eu  cael  fel  athrawon  yn  yr  Ysgolion  Cylchynol.  Gwnelai 
dj-nion  felly  argraph  ddofn  a  pharhäol  ar  feddwl  ardal  gyfan,  hyd 
yn  oed  mewn  chwech  neu  naw  mis  o  amser. 

Y  mae  y  llythyrau  a  roddasom  i  mewn  yn  y  bennod  hon,  ac  yn 
y  bennod  flaenorol,  yn  dangos  y  bu  Mr.  Jones  yn  gydweithiwr 
dyfal  a  Mr.  Charles  ynglŷn  ar  Ysgolion  Cylchynol  am  lawer  o 
flynyddoedd  yn  niwedd  y  ganrif  o'r  blaen,  a  dechreu  yr  un  bresen- 
nol.  Y  mae  yn  amlwg  fod  eu  llywodraethiad,  yn  siroedd  Dinbych 
a  Fflint,  i  raddau  lled  helaeth  yn  ei  ddwylaw  ef  mewn  cydymgyng- 
horiad  â  Mr.  Charles.  Ac  nid  oes  ammheuaeth,  yn  ol  yr  awgrym- 
iadau  sydd  yn  y  llythyrau,  a  phrofion  eraill,  na  bu  efe  hefyd  yn 
gyfranwr  haelionus  at  eu  cynnaliaeth. 

Os  bu  gan  Mr.  Jones  chwaneg  i'w  wneyd  gyda  yr  ysgolion  hyn 
nag  a  adroddasom,  ac  yr  ydym  yn  hollol  gredu  íod,  ein  hes- 
gusawd  dros  beidio  rhoddi  chwaneg  o  le  i  hyny  yn  ei  hanes  ydyw, 
na  ddacth  adroddiad,  hyd  y  gwyddom,  am  ei  waith  yn  y  cyfeiriad 
hwn  i  lawr  hyd  ein  dyddiau  ni.  Y  mae  yn  amlwg  ei  fod  ef,  drwy 
3'r  holl  flynyndoedd,  yn  gynnorthwywr  parod  i  Mr.  Charles  gyda'r 
ysgolion,  fel  gyda  llawer  o  bethau  eraill.  Gwelsom  ef,  yn  ei  lyth- 
yrau  at  Mr.  Charles,  yn  eiriol  am  ragor  o  ysgolion  yn  nhueddau  y 
W^'ddgrug  a  sir  Fflint,  yn  dadleu  am  ychydig  godiad  yn  nghyflog- 
au  rhai  o'r  hen  athrawon  fíyddlawn,  yn  nodi  ardaloedd  Ue  y  gellid 
gosod  i  fyny  ysgohon,  ac  mewn  llawer  dull  yn  dangos  fod  ei  bryder 
yn  eu  cylch,  a'i  ofal  am  danynt,  yn  fawr  a  dwys.  Maint  ei  wasan- 
aeth  ef  i'w  wlad  a'i  genedl,  yn  y  cyssylltiad  hwn  yn  unig,  '  y  dydd 
hwnw,'  ac  nid  un  dj'dd  cynt,  a'i  dengys.  Ond  rhaid  i  ni,  ar  hyn  o 
bryd,  adael  ei  gyssylltiad  a'r  Ysgoliou  Cylchynol,  gan  nad  oes 
genym  unrhyw  ddefnyddiau  y  gallwn  ddibynu  yn  hollol  arnynt  fel 
rhai  dilys  a  safadwy  i'n  galhiogi  i  draethu  chwaneg  am  dano  yn  y 
llafur  hwn  o'i  eiddo.  Yn  unig,  gofynwn  i'r  darllenydd  graffu  ar  y 
llythyrau  a  roddasom  ger  bron  yn  y  bennod  hon  a'r  un  flaenorol. 

Yr  hyn,  yn  arbenig,  sydd  genym  yn  bresennol  mewn  llaw  ydyw 
hanes  Mr.  Jones  am  y  pum  mlynedd  y  bu  yn  byw  yn  Rhuthyn. 
Tuag  at  ddeall  ei  hanes  tra  bu  yno,  buasai  yn  fanreisiol  i  ni  fwrw 
golwg,  er  y  rhaid  iddi  fod  yn  fer  a  brysiog,  ar  agwedd  cyfundeb 
y  Methodistiaid  yn  y  dref  hono,  ac  yn  yr  ardaloedd  cylchynol,  pan 
aeth  efe  yno  i  fyw.  Rhyw  ddeuddeng  mlynedd  cyn  y  ganrif  bre- 
sennol,  neu  tua  phymtheng  mlynedd  cyn  i  Mr.  Jones  fyned  yno, 
nid  oedd  Methodistiaeth,  nac  Ymneillduaeth  o  fath  yn  y  byd^  Avedi 

rhoddi  ei  throed  i  lawr  o  gwbl  yn  Rhuthyn.  Yn  y  flwyddyn  1788 
y  darfu  i'r  Methodistiaid  ddechreu  ymsefydlu  yn  y  dref.  Gallai  fod 
nifer  bychan  cyn  hyny  yn  arfer  myned  i'r  Bont  Uchel,  lle  tua  dwy 
filldir  allan  o'r  dref,  i  gyfarfodydd  crefyddol.  Yr  oedd  gwrthwyn- 
ebiad  ffyrnig  yn  y  dref  i'r  Methodistiaid  ;  a  bu  '  bechgyn  yr  ysgol 
fawr,'  fel  y  gelwid  yr  Ysgol  Rammadegol  oedd  yno,  yu  cael  eu 
'  gy^u  y^  y^fyd '  am  rai  blynyddoedd  yn  eu  herledigaeth  a'u  hym- 
osodiadau  digywilydd  ar  y  crefyddwyr  Methodistaidd  diniweid  y 
gallent  gael  gafael  arnynt.  Ymosodai  y  '  bechgyn '  hyny,  ac  eraill 
gyda  hwy,  hefyd  ar  bob  pregethwr  y  gallent  gael  gafael  arno.  Pa 
fodd  bynag,  gan  mai  blin  a  brwnt  fyddai  adrodd  '  hen  ystori  yr 
erledigaeth '  etto,  ni  a  adawn  lonydd  iddi.  Ymddengys  ddarfod  i 
bregeth  dra  efifeithiol  gan  yr  efengylydd  mwyn  o  Langan,  y  Parch. 
David  Jones,  yn  y  flwyddyn  1789,  dori  llawer  ar  fin  yr  erledigaeth; 
er  y  bu  raid,  hyd  yn  oed  iddo  ef,  er  mor  fwynaidd  a  llariaidd  oedd, 
íyned  dros  filldir  allan  o'r  dref,  at  Blas  Isa,  Llanbedr,  a  than  fas- 
arnen  fawr  yno,  i  draddodi  ei  bregeth.  Dilynid  ef  gan  ychydig  o 
rai  a  ogwyddent  ato,  neu  a  hoffent  ei  glywed ;  a  dilynid  hwythau 
gan  fintai  o  erlidwyr ;  eithr  '  y  bregeth  hono '  a  wnaeth  bawb  yn 
'  llariaidd '  ac  yn  '  fwynaidd.'  '  Yr  annuwiolion  a  beidiasant  â'u 
cyffro '  i  raddau  mawr  ar  ol  hyn.  Testyn  yr  efengylydd  o  Langan 
oedd,  'Xi  lefarodd  dyn  erioed  fel  y  dyn  hwn.'  Ac  amlwg  ydyw 
ddarfod  i  erlidwyr  Rhuthyn  deimlo  peth  oddi  wrth  dynerwch  ac 
addfwynder,  yn  gystal  ag  awdurdod,  y  '  lleferydd '  y  diwrnod  hwn. 
Y  personau  mwyaf  blaenllaw  yn  nghychwyniad  yr  achos  Method- 
istaidd  yn  Rhuthyn  oeddynt,  Robert  Lloyd,  William  Parry,  a'i 
frawd,  Frederick  Parry,  y  rhai  oeddynt  yn  aelodau  yn  y  Bont 
LTchel  yn  flaenorol.  Dechreuwyd  cynnal  Ysgol  Sabbothol  mewn 
ysgubor  yn  Stryd  y  Rhos,  yn  y  flwyddyn  1788. 

Tair  blynedd  ar  ddeg  cyn  i  Mr.  Jones  fyned  i  fyw  i  Ruthyn,  yr 
adeiliasai  y  Methodistiaid  eu  capel  cyntaf  yn  y  dref  hono.  Gwnaed 
hyny  yn  1791.  Mr.  Charles,  John  Jones  o  Edeyrn,  Dafydd  Cad- 
waladr,  ac  eraill,  oedd  yr  ymddiriedolwyr.  Gwelir  nad  oedd  yr 
achos  Methodistaidd  ond  tua  phymtheg  oed,  os  yn  hyny,  pan  aeth 
Mr.  Jones  i  Ruthyn ;  a  dîau  mai  bychan  a  thlodaidd  ei  wedd  hefyd 
ydoedd.  Nid  oedd  gan  y  Methodistiaid  y  pryd  hwnw,  chwaith, 
ond  un  capel  arall ;  sef,  y  Bont  Uchel,  yn  yr  holl  gylch  a  elwir  yn 
awr  yn  'ddosbarth  Rhuthyn.'  Ond  erbyn  hyn,  mae  gany  cyfundeb 
hwn  yn  unig  ddau  ar  bymtheg  o  gapelau,  a'r  un  nifer  o  eglwysi, 
yn  y  dosbarth.     Yn  niwedd  1893,  yr  oedd  2,163*  yn  perthyn  i'r 

''  Hyny  ydy w,  gan  gynnwys  aelodau  ar  brawf,  a  phlant  yr  eglwysi. 

eglwysi ;  2,404  ar  lyfrau  yr  Ysgolion  Sabbothol ;  a  2,693  yn  perth- 
yn  i'r  cynnulleidfaoedd.  Pan  aeth  Mr.  Jones  i  fyw  i'r  dref  hon, 
nid  ocdd  yr  holl  aelodau  eglwysig,  yn  yr  holl '  ddosbarth '  dan  sylw, 
yr  ydym  yn  credu,  yn  cyrhaedd  100  mewn  nifer,  a'r  rhai  hyny  yn 
perthyn  i  ddwj^  eglwys,  y  naill  yn  Bont  Uchel,  a'r  llall  yn  Rhuth- 
yn,  ond  yn  cyrchu  at  eu  gilydd  i'r  ddau  le  hyn  o'r  hoU  wlad  lle  y 
mae  dwy  ar  bymtheg  o  eglwysi  yn  bresennol.  A  dylid  cofio,  hefyd 
mai  poblogaeth  sefydlog,  neu  os  rhywbeth,  yn  lleihau,  sydd  yn  y 
cylch  amaethyddol  hwn.  Fe  welir,  gan  hyny,  fod  Mr.  Jones  wedi 
myned  i  wlad  '  wrth  fodd  ei  galon,'  fel  gwlad  mewn  angen  am  ei 
harloesi  a'i  hefengylu,  pan  yr  aeth  i  Ruthyn. 

Yn  ebrwydd  wedi  iddo  ymsefydlu  yno,  dechreuodd  gymmeryd 
dyddordeb  dwfn  yn  yr  eglwys  Fethodistaidd  yn  y  lle ;  ac  oddi  ar 
adnabyddiaeth  o  hono  er's  blynyddoedd  yn  flaenorol,  yr  oedd  dis- 
gwyliadau  y  cyfeillion  yn  Rhuthyn  a'r  Bont  Uchel  yn  fawrion 
wrtho  yntau.  Ymollyngodd  ef  ar  unwaith  i  fugeilio  yr  ychydig 
braidd  gyda  gofal,  a  thynerwch,  a  medrusrwydd  mawr;  ac  ewyll- 
ysgar  iawn  oeddynt  hwythau  i  gymmeryd  eu  harwain  a'u  porthi 
ganddo.  Yn  ystod  y  pum  mlynedd  y  bu  yn  cartrefu  yno,  cafodd 
yr  eglwysi  bychain  a  nodwyd  ymborth  iachus,  ac  ymborth  maeth- 
lawn,  o'i  law.  Bu  ei  lafur  hefyd  yn  Rhuthyn,  fel  y  buasai  yn  y 
Wyddgrug,  ac  yn  Nghaerwys  yn  flaenorol,  yn  fendithiol  i  chwan- 
egu  llawer  at  rifedi  dysgyblion  Crist.  Yr  oedd  ei  gymmeriad 
urddasol,  a'i  foneddigeiddrwydd  naturiol,  yn  dyrchafu  y  cyfundeb 
ieuangc  yn  y  dref  i  sefyllfa  o  barch  a  dylanwad  yn  ngolwg  y  trig- 
olion.  Tywysog,  a  gẃr  mawr,  galluog,  yn  ei  air  a  thrwy  ei  ysgrif- 
ell,  y  cyfrifai  pawb  ef  ^m  Rhuthyn. 

Ond  rhaid  i  ni  etto  yn  y  fan  hon  droi  i  sylwi  nad  oedd  efe,  ar 
unrhyw  adeg  ar  ei  oes,  i  gael  myned  yn  mhell  ar  ei  yrfa  heb  gael 
ei  oddiweddyd  gan  ofidiau  a  siomedigaethau.  Ar  ol  ei  brofedig- 
aethau  mawrion  blaenorol  yn  y  Wyddgrug,  a  chyn  hyny  yn 
Nghaerwys,  y  mae  blinderau  etto  yn  ei  aros  yn  Rhuthyn.  Cyn 
pen  blwyddyn  ar  ol  ei  ail  briodas,  cafodd  Mrs.  Jones,  drwy  anwyd 
trwm,  ei  dal  gan  nychdod  angeuol.  Wrth  sylweddoli  sefyllfa 
iechyd  ei  briod,  cafodd  yntau  brawf  o  ofid  a  phrofedigaeth  ddwys. 
Yn  ei  bryder  oll,  teimlai  fod  yr  un  Llaw  ddoeth  ag  oedd  yn  cys- 
tuddio  yn  rhoi  iddynt  ill  dau  ras  a  nerth  cyfattebol  i  ddioddef  ac 
ymostwng.  Yn  y  fan  hon,  wrth  adrodd  ei  deimlad,  arwydda  ddy- 
led  i  gydnabod,  mewn  diolchgarwch  i  Dduw,  a  pharch  i'w  was 
fíyddlawn,  y  Parch.  T.  Charles,  fod  ei  ymweliadau  a'i  lythyrau  Avedi 
bod  yn  yr  adeg  adfydus  hon,  fel  y  buasent  hefyd  yn  ei  brofedig- 

aethau  blaenorol,  yn  gynnaliaeth  ac  yn  gysur  neillduol  iddo.  Par- 
haodd  Mrs.  Jones  yn  ngafael  ei  nychdod  ar  hyd  misoedd  y  gwan- 
wyn,  1805  ;  ac  er  i  ymweliad  â  glanau  y  môr  yn  ystodyr  haf  ddwyn 
i'r  amlwg  rai  arwyddion  gobeithiol  am  adferiad,  etto,  yn  fuan  ar  ol 
dychwelyd  adref,  gwaethygodd  yn  amlwg  a  chyflym.  Awst  14eg, 
1805,  hi  a  ymadawodd  â'r  byd  mewn  tangnefedd,  Ni  chaniatawyd 
iddynt  fyw  ynghyd  mewn  bywyd  priodasol,  ond  un-ar-bymtheg  o 
fisoedd.    Wele,  mor  fynych  y  siomir  amcanion  hoíf  meibion  dynion ! 

Gan  ei  fod  mor  lawn  o  deimladau  dwysion  yn  ei  aml  brofedig- 
aethau,  ac  Avedi  ysgrifenu  rhai  o'r  teimladau  hyny  â'i  law  ei  hun, 
byddai  yn  annhegwch  âg  ef  pe  na  roddem  gyfle  mynych  iddo  i 
lefaru.     Fel  hyn  y  dadgana  ei  deimlad  ar  ol  colli  ei  anwyl  briod : — 

'  Wrth  fod  llaw  yr  Arglwydd  fel  hyn  yn  fy  nghuro  ac  yn  fy 
nwys-brofi,  mi  a  feddyliwn  ei  fod  yn  peri  i  mi  ddeall,  mewn  rhyw 
fesur,  ei  lais  a'i  alwad  arnaf  i  blygu  iddo,  a  galw  arno,  heb  ddym- 
uno  dim  yn  fwy  nag  iddo  ef  fy  rheoli,  fy  nghynnal,  fy  arwain,  a'm 
dysgu,  fel  y  byddwn  yn  dyst  am  ei  ras.  yn  y  byd  hwn,  a  hyd  byth. 
Ond  er  hyn,  achos  parhaus  oedd,  ac  sydd  genyf,  i  alaru  a  chywil- 
yddio  am  fy  mod  cyhyd  megys  yn  ei  ysgol  ef,  ac  wedi  derbyn  cyn 
lleied  o'i  addysg — yn  enwedig  yn  y  wers  dra  rheidiol  hono,  '  Ymos- 
tyngwch  dan  alluog  law  Duw.'  lë,  wedi  i  mi  feddwl  fy  mod  yn 
cael  fy  nysgu  ynddi,  megys  yn  y  boreu,  nid  llai  fydd  fy  niíFyg  o 
galon  i  dderbyn  yr  un  addysg  cyn  y  nos.'  Yn  ystod  y  gauaf 
dilynol  i  farwolaeth  ei  wraig,  dywed  fod  yr  Arglwydd,  '  mewn  am- 
ryw  ffyrdd,'  a  '  thrwy  amryw  ragluniaethau,'  wedi  dangos  iddo  '  ei 
eisieu  o  galon  ymddarostyngol  iddo '  ef.  Yr  un  pryd,  teimlai  fod 
Duw  yn  dywedyd  wrtho,  '  â'm  llygaid  arnat  y'th  gynghoraf.'  Nid 
oedd  amledd  gofidiau  yn  peri  ei  fod  ef  yn  cynnefìno  â  hwy,  nac  yn 
dyfod  i  deimlo  llai  oddi  wrthynt.  Clywai  lais  Duw  yn  mhob  taran 
a  rüai  yn  ei  ghistiau ;  ac  nid  oedd  y  llais  yn  gwanhau,  er  i'r  tar- 
anau  gael  eu  mynychu.  Yr  oedd  pob  ergyd  a  gaffai  gan  law  ei 
Dad  Nefol  yn  cyffwrdd  a'r  by wyd  tyner  oedd  yn  ei  galon ;  ac  nid 
oedd  mynychiad  yr  ergydion  yn  pyhi  dim  ar  dynerwch  y  galon 
hono. 

Ar  ol  bod  yn  weddw  yr  ail  waith  hon  am  o  ddeutu  blwyddyn  a 
chwarter,  aeth  Mr.  Jones  y  drydedd  waith  i'r  ystad  briodasol,  gyda 
Miss  Mary  Lloyd,  Tan-y-Pendist,  Llanrwst.  Cymmerodd  hyn  le 
Hydref  6ed,  1806.  Yr  oedd  ei  drydedd  gwraig  hon  yn  enedigol  o 
Lanrwst,  ac  yn  chwaer  i  fam  Mrs.  Hughes,  priod  y  diweddar  Barch. 
Hugh  Hughes,  o  Lanrwst,  ac  ar  ol  hyny  o  Abergele — yr  hwn^  yn 
ei  ddydd,  a  fu  yn  dra  adnabyddns  yn   sir   Ddinbych  a  Gogledd 

Cymru  fel  pregethwr  sylweddol,  efengylaidd,  a  grymus,  ac  fel 
gweinidog  o  farn  a.eddfed  a  diogel  yn  mhlith  y  Methodistiaid ;  ac  a 
fu  farw  yn  lonawr,  1869,  yn  gyflawn  o  ddyddiau  ac  o  bareh.  Caf- 
odd  Mr.  Jones,  a'i  briod  hon,  medd  efe,  '  eu  cynnal  yn  mhob  modd 
yn  gysurus  dan  yr  iau,  er  mai  nid  heb  brofedigaethau,  yr  hyn  nid 
ydym  i'w  ddisgwyl  yn  y  byd  a'r  by wyd  hwn,'  dros  ystod  holl  weddiU 
ei  ddyddiau  ef ;  a  bu  hi  fyw  am  wyth  ar  hugain  o  flynyddoedd,  yn 
mron,  ar  ol  ei  farwolaeth  ef.     Cawn  fanylu  etto  ar  hyn. 

Yn  ystod  y  blynyddoedd  sydd  genym  yn  bresennol  dan  ein  sylw 
yn  hanes  Mr.  Jones,  y  mae  dau  beth  yn  ein  cyfarfod,  y  rhai  nad 
ydym  yn  meddwl  y  dylem,  wrth  geisio  ysgrifenu  ei  hanes  ef  mor 
gyflawn  ag  y  gallwn,  fyned  heibio  iddynt  yn  gwbl  heb  wneyd  rhyw 
gyfeiriad  atynt.  Y  mae  a  fyno  y  naill  â  sefydliad  yr  argraphwasg 
yn  y  Bala ;  sef,  yr  un  a  ddaeth  yn  adnabyddus  wedi  hyny  fel  yr 
eiddo  Mr.  Robert  Saunderson ;  ac  y  mae  a  fyno  y  llall  âg  awdur- 
iaeth  y  Geiriadur  Ysgrythyrot.  Gallwn  ddywedyd  ein  bod  wedi 
rhoddi  ystyriaeth  pur  fanwl  a  dyfal  i'r  ddau  beth  hyn  cyn  pender- 
fynu  gwneyd  cyfeiriad  atynt  ynglỳn  â  hanes  Mr.  Jones;  a  barn- 
asom  eu  bod  yn  rhy  bwysig  i  beidio  rhoi  sylw  iddynt,  yn  enwedig 
pan  gofiom  fod  cyfeiriadau  yn  cael  eu  gwneyd  atynt,  o  bryd  i  bryd, 
mewn  ymddiddanion — a  hyny  gan  wŷr  hyddysg  yn  hanes  Mr. 
Charles,  yn  gystal  ag  yn  hanes  Mr.  Jones.  Ni  a  osodwn  y  ffeith- 
iau  sydd  yn  ein  meddiant  ger  bron  yn  gyflawn.  Bydd  y  darllen- 
ydd  felly  yn  meddu  yr  un  fantais  a  ninnau  i  ffurfio  ei  farn,  ac  i 
dynu  ei  gasgliadau.  Os  bydd  ei  gasgliadau  ef  oddi  wrth  y  ffeith- 
iau  yn  wahanol  i'r  eiddom  ni,  bydded  felly :  nid  ymrysonwn  âg  ef 
mwyach. 

Sylwn,  yn  gyntaf,  ar  sefydliad  yr  argraphwasg  yn  y  Bala.  Y 
mae  o'n  blaen  yn  bresennol  lyfryn  bychan  a  argraphwyd  yno  yn 
1804,  wyneb-ddalen  yr  hwn  sydd  fel  y  canlyn : — '  Talfyriad  o  hanes 
Mr.  Richener,  gweinidog  yr  efengyl,  am  ei  lafur,  ei  beryglon,  a'i 
Iwyddiant  yn  mysg  y  Boschemen,  un  o'r  llwythau  tywyllaf  a 
mwyaf  anifeilaidd  o'r  Hottentots,  yn  Neheudir  Affrica.  Hefyd,  byr 
hanes  am  lafur  amryw  eraill  yn  mysg  y  paganiaid;  holiadau  ac 
attebion  tri  o'r  Boschemen  a  ddychwelwyd  i'r  ffydd,  &c.,&c.  Bala: 
argraphwyd  yn  argra'phdy  Jones  &  Co.,  1804.'  Yr  hyn  y  mae 
arnom  eisieu  galw  sylw  yn  arbenig  ato  yn  bresennol  ydyw  enw  yr 
argraphdy  yn  unig.  Y  mae  y  llyfryn  oU  yn  44  o  dudalenau  wyth- 
plyg.  Yn  nghorph  y  llyfr,  heb  law  yr  hj'n  a  enwir  ar  y  wyneb- 
ddalen,  ceir  y  ddau  beth  canlynol : — '  Bjt  hanes  yn  mhellach  am 
Genhadau,  a'u  sefyllfaoedd  yn  Affrica  Ddeheuol,  allan  o  gof-nodau'r 

Gymdeithas  Genhadawl  yn  Llundain,  Mai,  1803.'  Ac  hefyd: — 
'Hanes  am  Gymdeithas  a  sefydlwyd  yn  Llundain,  Alawrth  7fed, 
1804,  tuag  at  Ddosbarthu  Beiblau  y'mhlith  holl  Genhedloedd  y 
ddaear.'  Ac  ar  ddiwedd  y  llyfr  drachefn,  ceir,  ' Ärgraphwyd  gan 
Jones  cò  Co.,  Bala,  1804.'  Yr  ydym  yn  tueddu  yn  gryf  i  feddwl 
mai  Mr.  Charles  a  ysgrifenodd  y  llyfryn  hwn,  er  nas  galìwn  fod 
yn  hollol  sicr,  gan  nad  oes  enw  awdwr  wrtho.  Fodd  bynag,  am  y 
gweddill  o'r  llyfryn,  y  mae  sicrwydd  hoUol  mai  Mr.  Charles  a  ys- 
grifenodd  y  rhan  o  hono  sydd  yn  adrodd  '  Hanes  y  Gymdeithas  a 
sefydlwyd  yn  LUmdain,  Mawrth  7fed,  1804;'  hyny  ydyw,  Cym- 
deithas  y  Beiblau.  Gweler  '  Cofiant  y  Parch.  T .  Charles,  gan  y 
Parch.  T.  Jones,'  tudal.  193. 

Y  mae  o'n  blaen  lyfryn  bychan  arall,  o  wyth  tudalen.  Ei  enw 
ydyw,  '  Pethau  dwys  i'w  hystyried;'  ac  wrth  fyned  rhagddo,  y 
mae  yn  dy wedyd  : — '1.  Ystyriwch  eich  hunan.'  '2.  Ystyriwch 
Dduw.'  '  3.  Ystyriwch  Gyfraith  Duw,'  &c.,  &c.'  Y  mae  oll  yn 
draethodyn  dwys,  a  buddiol.  Ond  ein  hamcan  ni  wrth  grybwyll 
am  hwn  etto  yw,  galw  sylw  at  enw  ei  argraphydd.  Ar  ei  dde- 
chreu,  dywedir,  ' Argraphtuyd  yn  argra^íhdy  Jones  &  Co.,  Bala ;' 
a  bron  yr  un  modd  ar  ei  ddiwedd  ceir,  '  0  argraphwasg  Jones  & 
Co.,  Bala'  Nis  gwyddom  a  oes  mwy  na'r  ddau  lyfryn  a  nodasom 
ar  gael  yn  dwyn  enw  yr  argraphdy  hwn,  gan  mai  y  rhai  hyn  yn 
unig  a  welsom  ni,  neu  y  digwyddodd  i  ni  glywed  am  danynt. 

Yr  ydym  wedi  cymmeryd  trafferth  i  osod  y  ífeithiau  uchod  ger 
bron  ani  ein  bod  yn  gwybod  y  b^'ddwn  yn  dadgan  syniad  newydd, 
a  hyny  i  rai  sydd  yn  meddu  llawer  o  fantais  i  wybod,  pan  ddywed- 
wn  ein  bod  yn  meddwl  yn  gryf  mai  Mr.  Thomas  Jones  ydyw  y 
'  Jones '  a  nodir  yn  enw  y  cwmni  uchod  a  berchenogent  yr  argraph- 
wasg  yn  y  Bala.  Nid  oes  eisieu,  fe  allai,  crybwyll  mai  y  dybiaeth 
gyffredin  ydyw  mai  Mr.  Charles  yn  unig  oedd  yn  meddu  llaw 
mewn  gosod  i  fyny  '  argraphwasg  Saunderson '  yn  y  Bala  ;  ac  nid 
oes  ammheuaeth  i  fod  nad  oedd  ganddo  ran  helaeth  yn  y  gwaith 
da  hwnw.  Y  cwbl  yr  ydym  yn  ei  feddwl  yw,  fod  gan  Mr.  Jones 
ran  ynddo  hefyd.  Ond  dylem  yma  grybwyll  fod  rhai  yn  tybio  mai 
Mr.  W.  C.  Jones,  yr  argraphydd  yn  Nghaerlleon  ar  y  pryd,  ydyw 
y  '  Jones'  a  nodir  yn  enw  y  cwmni  a  sefydlodd  yr  argraphwasg  yn 
y  Bala.  Er  mwyn  bod  yn  fyr  ar  hyn  o  beth,  gallwn  grynhoi  yr 
ystyriaethau  sydd  wedi  argyhoeddi  ein  meddwl  ni  mai  Mr.  Thomas 
Jones,  ac  nid  neb  arall,  oedd  yr  un  a  enwir  yn  enw  y  cwmni,  fel  y 
canlyn  : — 1.  Ni  bu  yn  y  Bala,  ar  un  adeg,  tua  dechreu  y  ganrif 
hon,  argraphdy  yn  dwyn  yr  enw  '  Jones '  ond  yr  un  a  nodir  genym 

iichod.      2.  Nid  oes  im  prawf  fod  un  cyssylltiad  wedi  bod  rhwng 

Mr.  W.  C.  Jones,  Caerlleon,  âg  argraphdy  y  Bala,  hyd  y  gwyddom 

ni,  pellach  nag  mai  oddi  wrtho  ef  y  daeth  Mr.  Robert  Saundersou 

i'r  Bala  i  gymmeryd  gofal  yr  argraphwasg.     3.  Y  mae  y  dull  o 

eirio  sydd  gan  Mr.  Jones  yn  Nghofiant  Mr.  Charles  yn  tueddu  i 

gadarnhau  yr  un  syniad  yn  ein  meddwl ;  sef,  mai  ei  enw  ef  ei  hun 

ar  y  cyntaf,  ac  am  ychydig  amser,  oedd  yr  enw  a  nodir  wrth  enwi 

argraphdy  y  Bala.     Geiriau  Mr.  Jones  ydynt : — '  Yn  y  flwyddyn 

\^Ç)'^,agorivyd  argraphd}^  Ji^  7  Bala'(gwel  Cofi.ant  Mr.  Charles, 

gan  Mr.  Jones,  tudal.  209).     4.  Ond  yr  hyn  sydd  yn  penderfynu 

y  mater  braidd  yn  hollol  yn  ein  meddwl  yw,  cynnwys  llythyr  at 

]\lrs.  Charles,  wedi  ei  ysgrifenu  gan  Mr.  Jones,  ac  yn  ei  law-ysgrifen 

ef  ei  hun — yr  hwn  sydd  yn  awr  o'n  blaen.     Y  mae'n  ddrwg  genym 

fod  rhai  pethau  cyfrinachol  yn  y  llythyr  sydd  yn  peri  nas  gallwn 

ei  gyhoeddi  yn  llawn  fel  y  mae,  yr  hyn  a  fuasai  yn  dda  genym,  gan 

ei  fod  yn  llawn  o'r  un  teimlad  da  ac  o'r  un  cariad  Cristionogol  ag 

sydd  yn  gryf  yn  yr  holl  ohebiaeth  sydd  ar  gael  rhwng  Mr.  Jones  a 

Mr.  Charles,  a'i  deulu.     Y  mae  y  llythyr  wedi  ei  ddyddio,  '  Rhu- 

thyn,  Medi  8fed,  1804,'  ac  wedi  ei  gyfeirio,  fel  y  nodwyd,  at  Mrs. 

Charles.     Y  mae  yr  elfen  gyfrinachol  y  cyfeiriasom  ati  yn  treiddio 

drwyddo  i'r  fath  raddau  fel  nas  gallwn  ddyfynu  nemawro'i  frawdd- 

egau.      Yn  unig  gallwn  ddyweyd  ei  fod  yn  son  o'r  dechreu  i'r 

diwedd  am  doriad  i  fyny  gyfranogaeth  (parí'ners/iip)  yr  oedd  Mr. 

Jones  a  Mr.  Charles  wedi  bod  yn  meddu  eu  rhan,  bob  uo,  ynddi. 

Y  mae  yn  gwbl  amlwg  oddi  wrth  y  llythyr,  hefyd,  mai  cyfranog- 

aeth  mewn  argraphwasg  y  cyfeirir  ati ;  ac  mai  ychydig  o  ddyddiau, 

neu  ychydig  wythnosau,  oedd  wedi  myned  heibio  er  pan  oedd  y 

gyfranogaeth  wedi  ei  thori  i  fyny.     Y  mae  yn  y  llythyr  y  fath  ym- 

adroddion  a'r  un  canlynol,  sydd  yn  dangos  yn  amlwg  mai  cyfran- 

ogaeth  yr  argraphwasg  oedd  mewn  golwg  gan  Mr.  Jones  wrth  ei 

ysgrifenu : — '  Darfod  i  mi  roddi  i  fyny  yr  argraphwasg  yn  unig  o 

herwydd,'  &c. — '  that  I  only  gave  up  the  press  hecause,'  &c.     Yn 

niwedd  y  llythyr,  y  mae  yn  dadgan  gobaith  y  byddai  iddo  gael  yr 

hyfrydwch  o  weled  Mr.  Charles  y  dyddiau  canlynol  yn  Nghaernar- 

fon — yn  y  Gymdeithasfa,  y  mae  yn  ddiau  genym,  gan  mai  tua 

diwedd  Medi  y  cynnelid  y  Gymdeithasfa  bob  amser  yn  y  blynydd- 

ocdd  hyny  yn  sir  Gaernarfon ;  a  disgwyliai  yno  gael  ymddiddan 

pellach  ar  yr  hyn  y  sonia  am  dano  yn  y  llythyr.     Dichon  y  dylem 

grybwyll,  gan  i  hyny  gael  ei  awgrymu,  ein  bod  yn  ystyried  nad 

ydyw  yn  bossibl  mai  at  y  cyssylltiad  a  fuasai  rhwng  Mr.  Jones  a 

Mr.  Charles  yn  nygiad  allan  y  Drysorfa  Yshrydol  y  cyfeirir  yn  y 

llythyr  uchod,  gan  fod  y  cyhoeddiad  hwnw  wedi  peidio  dyfod  allan 
er's  yn  agos  i  dair  blynedd  yn  flaenorol;  sef,  yn  Rhagfyr,  1801, 
heb  law  ystyriaethau  eraill  sydd  yn  amlwg  yn  y  llythyr,  ond  na 
raid  eu  nodi  yma." 

'  Ar  ol  ystyriaeth  bellach  uwch  ben  y  llythyr  y  cyfeirir  ato  uchod,  yr 
ydym  yn  cael  ein  tueddu  i'w  roi  i  uiewn  yma  yn  gwbl  fel  y  mae  o'n 
blaen.  Nid  oes  ynddo  ddim  a  all  beri  gofid  i  deimlad  neb  sydd  yn  fy  w 
heddy  w,  na  dim,  hyd  y  gwelwn,  ag  sydd  yn  taflu  anfri  ar  goffadwriaeth 
neb  sydd  wedi  marw.  Y  mae  y  dynion  mwyaf  cywir,  a'r  cyfeiHion 
mwyaf  agos  a  charuaidd,  ar  adegau,  wrth  ymdrafod  llawer  â'u  gilydd,  yn 
agored  i  syrthio  i'r  perygl  o  gamddeall  eu  gilydd ;  ac  y  mae  eu  geiriau 
am  eu  gilydd  yn  agored  i  gael  eu  cam-adrodd,  a  hyny  hefyd  heb  unrhyw 
fwriad  drwg  ac  annheilwng.  Y  mae  y  llythyr  canlynol  yn  ddangosiad 
rhagorol  o  uniondeb  amcanion  Mr.  Jones,  ac  o'i  ofal  mawr  am  beidio 
rhoddi  poen  na  gofid  i'w  gyfeilHon.  Fe  ddealla  y  darllenydd  mai  y 
'  John  Humphreys '  y  cyfeirir  ato  yn  y  llythyr,  yn  ddíau,  oedd  y  diw- 
edd  ar  Barch.  John  Humphreys,  o  Gaerwys  ;  yr  hwn,  hyd  y  gwyddom  ni, 
oedd  yn  gyfaill  caredig  i  Mr.  Jones,  ac  a  gymmerodd  ran,  gyda  y  Parch. 
John  Roberts,  o  Langwm,  mewn  ysgrifenu  ei  Gofiant.  Díau  nad  oedd 
yr  hyn  y  cyfeirir  ato  yn  y  llythyr  ond  tipyn  o  gamddealltwriaeth  di- 
ddichell.  Gadawn  y  llythyr  i  lefaru  drosto  ei  hun,  ac  yn  yr  un  iaith  ag 
yr  ysgrifenwyd  ef : — 

'  RuTHiN,  Septemher  8th,  1804. 
Dear  Mrs.  Charles, 

This  morning  we  receired  your  letter,  and  I  make  haste  to  answer, 
having  tomorrow  to  set  off'towards  Carnarvonshire.  It  is  a  matter  of  grief 
and  surprise  to  me  that  John  Humphreys  should  havebeen  able  tobring 
any  charge  against  you  and  Mr.  Charles  from  anything  said  by  me.  In- 
deed,  I  do  not  recollect  exactly  the  very  short  conversation  that  passed 
between  us  at  Cefn ;  but  it  is  possible  he  might  have  asked  whether  I 
had  received  notice  (meaning  a  formal  one)  to  break  up  the  iDartnership? 
and  I  have  answered,  No.  But  at  the  same  time,  if  I  so  expressed  my- 
self,  I  am  very  sure  I  never  imputed  any  blame  to  ^lr.  Charles  on  that 
account.  Where  mutual  assent  is  given,  what  necessity  is  there  for  a, 
formal  notice  ?  I  will  remember  tliat  Mr.  Charles,  in  his  letter  to  me 
in  London,  mentioned  his  intention  of  giving  up  the  partnership  ;  and 
that  I  then  answered  that  I  would  most  willingly  assent  at  any  time.  I 
never  thought  anything  furthur  requisite  between  him  and  me.  Though 
I  have  many  of  dear  ^lr.  Charles'  letters  by  me,  yet  I  cannot  find  at 
present  that  particular  one.  However,  I  shall  be  ready  at  any  time  to 
clear  him  from  the  charge  of  unfair  dealing;  and  sure  I  am  I  never 
uttered  a  word  that  had  any  tendency  to  a  comphiint  of  that  kind,  un- 
less  a  very  false  deduction  was  made  from  what  I  said  as  to  the  other 
expression  : — that  I  only  f/ave  up  the  press  because  I  loanted  money  at  that 
time.  I  certainly  never  said  anything  Hke  it.  On  the  whole,  1  cannot 
but  be  amazed  at  the  man's  perverseness.  I  have  already  declared  that 
I  never  uttered  a  word  of  complaint  against  Mr.  Charles,  or  you.  So  far 
am  I  from  it,  that  I  have  always  thought,  not  only  that  you  dealt  fairly, 

Y  casgliad  yr  ydym  yn  dyfod  iddo  oddi  wrth  y  cwbl  ydyw,  fod 
gan  Mr.  Jones  ei  ran  yn  ngosodiad  i  fyny  yr  argraphwasg  yn  y 
Bala  yn  1803,  er  na  pharhaodd  y  cyssylltiad  rhyngddo  a  hi  ond 
hyd  tiia  chanol  y  flwyddyn  ddilynol.  Ond  yn  meddwl  pwy  y 
gwreiddiodd  y  syniad  am  gael  argraphdy  yno  nis  gwyddom,  er  y 
byddai  yn  ddigon  hawdd  gonym  gredu  nad  oedd  y  syniad  hwnw, 
hefyd,  yn  chwanegol  at  lawer  o  rai  eraiU  tebyg,  ond  yr  hyn  a 
ddaeth  i  galon  fywiog  a  thosturiol  Mr.  Charles,  yn  ei  ymdrechion 
di-orphwys  i  lesoli  ei  genedl.  Ni  buasem  yn  ymdroi  gyda  sefydl- 
iad  argraphwasg  yn  y  Bala,  fel  yr  ydym  yma  wedi  gwneyd,  pe  mai 
anturiaeth  fasnachol  a  fuasai.  Nid  hyny  o  gwbl  oedd.  Ond  gan 
mai  un  o  lawer  o'r  dyfeisiau  a  roddodd  Mr.  Charles  a  Mr.  Jones  ar 
waith  i  daenu  gwybodaeth  grefyddol  a  buddiol  i'r  Cymry  tywyll 
ar  y  pryd  oedd,  yr  yd^^m  yn  meddwl  mai  ein  dyled  ydyw  adrodd  yr 
hanes  mor  fanwl  ag  y  mae  ein  defnyddiau  yn  galluogi.  Gwnaeth 
yr  argraphwasg  hono  wasanaeth  ammhrisiadwy  i'r  genedl  ara  flyn- 
yddoedd  ar  ol  ei  sefydliad.  '  Y  mae  y  wasg  neu  ddwy  sydd  yno,' 
meddai  Mr.  Jones  yn  Ngliojiant  Mr.  Charles,  'o'r  pryd  hwnw 
(1803),  hyd  ei  farwolaeth  ef  (1814),  ac  hyd  heddyw,  mwy  na 
blwyddyn  ar  ol  hyny,  wedi  bod  gan  mwyaf  ar  waith  yn  argraphu 
llyfrau  buddiol  a  chrefyddol   o  amryw   faintioli.'      Y  prif  iyfr  a 

but  with  exceeclino:ly  great  làndness  towards  me,  on  this  and  every 
other  occasion.  Aiid  were  I  inclined  to  defame  any  one  (which  Heaven 
forbid),  I  think  that  ^lr.  and  ^Mrs.  Charles  would  be,  as  they  certainly 
ouo-ht  to  be,  the  last  objects  of  my  defaming  tongue.  I  don't  know  what 
more  to  say,  but  that  I  hope  to  see  Mr.  Charles  at  Carnarvon— that  I 
siucerely  sympathize  with  you  both  in  your  present  trial,  and  that  I 
hope  we  shall  mutually  remember  each  other  at  the  throne  of  Crace. 
Joined  by  my  partner  in  sincere  respects  to  Mr.  Cliarles,  yourself,  and 
Mr.  T.  Charles,  jum'or, 

I  remain,  Dear  Mrs.  Charles, 

Your  unworthy  Friend  and  Brother. 
THOMAS  JONES.' 

P.  S. — We  also  have  our  trials.  I  suppose  Mr.  Davies,  of  Aberystwyth, 
lias  mentioned  something  of  the  demand  that  he  and  brother  Edward 
Jones,  of  Mold  [brawd  i  wraig  gyntaf  Mr.  Jones,  yn  ddíau]  have  made 
upon  me.  I  can  only  say,  if  they  prosecute  their  demand,  they  will  act 
contrary  to  the  mind  and  intention  of  the  testatrix— my  late  dear  de- 
ceased  wife.' 

Ein  dyben  penaf  wrtli  roi  y  llythyr  hwn  i  mewn  oedd,  dangos  fod  Mr. 
•Jones  wedi  bod  yn  gyfranddahwr  — ac  f e  allai,  y  prif  gyf randdaliwr,  gan 
mai  ei  enw  ef  oedd  ynglŷn  â  hi — yn  y  cyfrifoldeb  cyssylltiedig  âg  ar- 
graphwasg  y  Bala;  yr  hon,  ar  ol  hyny,  a  ddaetli  i  gael  ei  dwyn  yn  mlaen 
gan  Mr.  Robert  Saunderson. 

gyhoeddodd  Mr.  Charles  yn  yr  argraphwasg  yn  y  Bala,  yn  ystod 
yr  amser  hwn,  fel  y  gwyddis,  oedd  y  Geiriadur  Ysgrythyrol : — 
Llyfr  1.,  yn  1805 ;  Llyfr  II.,  yn  1808;  Llyfr  III.,  yn  1810;  a  Llyfr 
IV.,  yn  1811.  Ac  mewn  nodiad,  mewn  lle  arall  yn  y  Cofiant, 
dywed  Mr.  Jones  fod  o'r  fl.  1803  hyd  1814,  sef  hyd  farwolaeth  Mr. 
Charles,  '  bymtheg  a  deugain  o  argraphiadau,  yn  cynnwys  traeth- 
odau,  mân  lyfrau,  jn:'  A.  B.  C,  &c,'  wedi  eu  dwyn  allan  o'r  wasg 
hono ;  a'u  bod  '  oU  ynghyd  yn  fwy  nag  un  ugain  ar  hymtheg  o 
Moedd !  fel  y  mae  y  cyfrif  o  honynt,  bob  un  ar  ei  ben  ei  hun,  yn 
cael  ei  ddangos  gan  yr  argraphydd :' — '  a  hyn  oll,'  meddaì, '  heb  law 
y  Geiriadur  Ysgrythyrol,  yn  bedwar  llyfr  wythplyg,  a  dau  lyfr  o 
hono  wedi  ei  argraphu  ddwy  waith.' 

Oddi  Avrth  yr  hyn  a  adroddasom  yn  bresennol,  gellir  gweled  yr 
ymdrech  cysson  a  wneid  gan  Mr.  Jones,  mewn  undeb  â  Mr.  Charles, 
i  ddysgu  a  dyrchafu  cenedl  y  Cj'mry.  Dywedasom,  ychydig  yn 
fiaenorol,  eiu  bod  yn  ystyried  fod  awduriaeth  y  Geiriadur  Ys- 
grythyrol  yn  galw  am  sylw  byr  oddi  wrthym,  wrth  adrodd  hanes 
Mr.  Jones.  Dylem  ddyweyd  ar  unwaith  ein  bod  ni  yn  credu  mai 
Mr.  Charles,  ac  nid  neb  arall,  ydyw  awdwr  y  Geiriadur — a  hyny 
yn  gwbl  ac  yn  hollol.  Ond  mae  dau  beth  yn  ein  tueddu  i  feddwl 
y  dylem  gymmeryd  sylw  o'r  pwngc  hwn  wrth  adrodd  hanes  Mr. ' 
Jones.  Yn  un  peth,  y  mae  yn  íFaith  sicr  fod  enw  Mr,  Jones  wedi 
ei  osod  ynglŷn  â'r  '  hysbysiad '  cyntaf  o'r  bwriad  i  ddwyn  allan  y 
Geiriadur ;  a  pheth  arall,  yr  ydym  wedi  clywed  rhai  dynion  lled 
hyddysg  yn  hanes  Mr.  Charles  a  Mr.  Jones  yn  awgrymu  ac  yn 
tueddu  i  feddwl  fod  gan  y  diweddaf  ryw  ran  yn  awduriaeth  y 
Geiriadur.  Am  hyny,  ni  a  geisiwn  osod  y  ffeithiau  yn  syml  ger 
bron,  mor  bell  ag  yr  ydym  wedi  liwyddo  i  gael  gafael  arnynt.  Am 
fod  y  Geiriadur  yn  llyfr  ag  y  mae  cenedl  y  Cyrary  yn  teimlo 
dyddordeb  mawr  ynddo,  ac  am  fod  y  '  ddau  dudalen '  sydd  yn  cyn- 
nwys  3'r  'hysbysiad'  am  y  bwriad  i'w  ddwyn  allan  yn  awr  ger  ein 
bron,  yr  ydym  yn  meddwl  na  bydd  neb  yn  anfoddlawu  i  ni  roddi 
swm  yr  hyn  sydd  arnynt  i  lawr  yma.  Ar  y  tudalen  cyntaf,  rhoddir 
cynllun,  neu  rag-hraiüf  ox  Ilyfr  ;  sef, yr  hyn  a  fwriedid  ei  ddyweyd 
dan  y  geiriau, '  Adoraim,'  '  Amana,'  '  Aredig,'  '  Barn,'  '  Beri,'  '  Beth- 
dagon.'  Nid  ydyw  yn  werth  i  ni  aros  yma  i  sylwi  ar  yr  ychydig 
wahaniaeth  sydd  rhwng  y  rhag-hrawf  hwn  a'r  hyn  a  ymddangos- 
odd  yn  y  Geiriadur  pan  ddaeth  allan  o'r  wasg.  Ar  yr  ail  tudalen 
o'r  hysbysiad,  ceir  yr  hyn  a  ganlyn  : — 

'  Bydded  Jtyshys  i'r  cyffredin  fod  y  Geirlyfr  Ysgrythyrol  yn 
barod  i'r  wasg ;  gan  hyny,  fe  ddymunir  i'r  rhai  sydd  yn  ewyllysio 

gweled  y  gwaith  yn  myned  yn  mlaen  anfon  eu  henwau  cyn  gynted 
ag  y  medront,  fel  y  gallom  wybod  pa  nifer  i  argraphu ;  o  blegid 
nid  yd^'s  yu  bwriadu  argraphu  ond  ychydig  iawn  o  gop'iau  dros  ben 
nifer  yr  enwau  a  dderb^^niom. 

'  Y  mae  y  llyfr  hwn  yn  debyg  o  fod  o  ddefnyddioldeb  rhagorol, 
yn  enwedig  i'r  Cjmiry  uniaith,  y  rhai  uid  ydynt  yn  gallu  darllen  y 
Beibl  yn  yr  ieithoedd  gwreiddiol  yn  mha  rai  yr  ysgrifenwyd  ef,  na 
chwaith  yn  ei  amryw  gyfieithiadau. 

'  Y  mae'n  cynnwys  ynddo  arwyddocâd  geiriau  anghyfiaith  a  geir 
yn  yr  Ysgrythyr  Lân,  yngh^'d  âg  amryw  feddyliau,  ac  ystyriaethau 
geiriau,  ac  ymadroddion  cyfieithiedig,  wedi  eu  casglu,  gan  mwyaf, 
o  Eir-lyfrau  Mr.  Wilson,  Mr,  Bagwell,  Mr.  Simson,  Mr.  Bemard, 
Mr.  Brown,  Mr.  Cruden,  &c.,  &c.  Ac  hefyd  Eir-lyfrau  {Lexicons) 
Hebraeg  a  Saesneg  Mr,  Parkhurst,  Mr.  Bates,  &c.,  ac  o  eir-lyfr 
(Lexicon)  Groeg  a  Saesneg  Mr.  Parhhurst.  Fe  all  fod  yn  ddefn- 
yddiol  fel  mynegair  ac  eglurydd.  Y  mae  yn  daugos  sefyllfa 
mynyddoedd,  dinasoedd,  a'u  hamgylchiadau  ;  naturiaethau  cread- 
uriaid,  coedydd,  a  meini ;  cylchau  llu'r  nefoedd,  a'u  maiutioli ; 
aberthau,  gŵyliau,  a  seremoniau  yr  luddewon,  ynghyd  â'u  cyfciriad 
i  ddangos  pethau  efengylaidd. 

'  Ammodau. — 1.  Fe  argrephir  y  gwaith  hwn  ar  yr  un  llythyren 
a'r  Drysorfa  Yshrydol;  hefyd  yr  un  fath  bapur,  mor  agos  ag  gellir 
cael ;  a  maintioli  y  tudalen  (page)  a  fydd  yr  un  yn  gymmhwys. 
2.  Fe  gynuwys  pob  rhan  6  papurlen  (sheet),  yr  hyn  a  wna  96  o 
dudalenau,  pris  swUt.  3.  Fe  gwblheir  y  gwaith,  fel  yr  ydys  yn 
amcanu,  mewn  6  neu  7  rhan.  4.  Siopwyr,  ysgolfeistriaid,  neu  ryw 
ddynion  cyffredin,  a  ewyllysio  fod  yn  annogaeth  i'r  gwaith,  trwy 
dderbyn  enwau,  a  wobrwyir  yn  helaeth : — am  bob  12,  hwy  a  gant  2 
am  eu  trafferth  ;  sef,  14  yn  y  dwsin,  &c.  Fe  roddir  y  rhan  gyntaf, 
fel  yr  ydys  yn  bwriadu,  yn  y  wasg  yn  bur  fuan. 

'  Yr  ydys  yn  bwriadu  i'r  copi  oll  gael  myned  tan  olygiad  y 
Parch.  Mr.  Gharles  a  Mr.  T.  Jones,  cyn  ei  roi  yn  y  wasg ;  o 
leiaf  un  o  honynt,  os  na  hydd  cyjleusdra  iddynt  ill  dau  i'w 
olygu. 

'  Er  mwyn  y  rhai  nad  ydynt  yn  adnabyddus  o'r  fath  waith,  nyni 
a  ddodasom  rag-brawf  byr  y  tu  arall  i'r  ddalen,  fel  y  gallai  y  cyf- 
ryw  yn  haws  ífurfio  rhyw  ddychymyg  am  y  llyfr.' 

Nid  oes  amseriad  ar  y  ddalen  uchod,  Y  cwbl  y  gallwn  fod  yn 
bur  sicr  o  hono  yw,  iddi  gael  ei  hargraphu  cyn  agor  yr  argraphdy 
yn  y  Bala  yn  y  fl,  1803 ;  o  blegid  gan  '  W.  C.  Jones,  Caerlleoii,'  yr 
argraphwyd  hi.     Tybiwn  iddi  gael  ei  hargraphu  tua'r  flwyddyn 

1802.  Y  mae  yn  amlwg  fod  y  cynlluniau  oedd  mewn  bwriad  pan 
argraphwyd  yr  '  hysbysiad '  uchod  am  y  Geiriadur  wedi  myned 
dan  gryn  lawer  o  gyfnewidiadau  cyn  i'r  Llyfr  l.,  yn  yr  argraphiad 
cyntaf,  ddyfod  allan  o'r  wasg  yn  y  Baìa,  yn  y  fiwyddyn  1805.  Ne- 
widiwyd  peth  ar  yr  eniv,  fel  y  gwelir,  o  Geírlyfr  i  Geiriadur. 
Ac  yn  arbenig,  chwyddodd  y  llyfr  o  ran  maintioli  yn  ddirfawr  oddi 
wrth  y  bwriad  cyutaf  Argraphwyd  ychydig — nis  gwyddom  pa 
nifer — o'r  rhifynau  cyntaf  yn  Nghaerlleon,  gan  W.  C.  Jones.  Y 
mae  enw  yr  argraphydd  hwnw  ar  amlen  yr  ail  rhifyn.  Dichon  y 
dylem  hefyd  nodi  fod  yr  hyn  a  ganlyn  ar  amlen '  E-hifyn  2/  yr  hwn 
a  argraphwyd  yn  Nghaerlleon,  yn  cyfeirio  at  y  Geiriadur : — Y 
mae  y  Gwaith  yn  cael  ei  ddwyn  yn  mlaen  gan  y  Parchedírj  T. 
Charles,  A.  B.,  a  John  Hmn'phreys :  ac  nid  ydys  yn  arhed  na 
thraul  na  llafur  tuag  at  ei  wneuthur  yn  ddefnyddiol.' 

Yn  awr,  yr  ydym  wedi  crybwyll  am  bob  peth  sydd  ar  gael,  hyd 
y  gwyddom  ni,  a  allai  beri  i  neb  fod  mewn  unrhyw  ammheuaeth 
gyda  golwg  ar  awduriaeth  y  Geiriadur,  neu  sydd  yn  rhoddi  un- 
rhyw  sail  i  feddwl  fod  gan  Mr.  Jones  ran  ynddo  fel  ei  awdwr.  Ac 
etto,  yr  ydym  yr  un  mor  gryf  o'r  farn  mai  Mr.  Charles,  ac  uid  neb 
arall  mewn  un  gradd,  yw  awdwr  y  llyfr  gwerthfawr  hwnw.  Gyda 
golwg  ar  y  cyfeiriad  a  nodasom  at  y  diweddar  Barchedig  John 
Humphreys,  o  Gaerwys,  fel  un  a  gymmerai  ran,  gyda  Mr.  Charles, 
i  '  ddwyn  yn  mlaen '  y  gwaith,  credwn  mai  y  cwbl  a  olygid  wrth 
hyny  oedd,  fod  Mr.  Humphreys,  yr  hwn  oedd  yn  yr  argraphdy  yn 
Nghaerlleon  ar  y  pryd,  fel  y  crybwyllasom  o'r  blaen,  yn  darllen  ac 
yn  cywiro  prawfleni  y  rhifynau  cyntaf  o'r  Geiriadur,  y  rhai  a  ar- 
graphwyd  yn  Nghaerlleon — ac  nid  ei  fod  yn  awdwr  yr  erthyglau 
yn  y  gwaith. 

Gyda  golwg  ar  gyssylltiad  Mr.  Jones  âg  awduriaeth  y  Geir- 
iadur,  er  ein  bod  yn  meddwl,  oddi  wrth  arddull  yr  iaith  yn  yr 
'  hysbysiad '  am  y  llyfr,  yr  hwn  a  roddasom  ger  bron,  mai  efe  a'i 
hysgrifenodd,  a  hyny  tua  y  ílwyddyn  1802  ;  ac  er  ein  bod  yn  credu 
fod  bwriad  ar  y  pryd  ganddo  ef  ei  hun,  a  chan  Mr.  Charles  hefyd, 
iddo  ef  gymmeryd  rhan  helaeth  yn  nghyfansoddiad  a  golygiaeth 
yr  holl  waith,  fel  y  dy wedir  yn  yr  '  hysbysiad  ;'  er  hyn  oll,  y  mae 
yn  gwbl  sicr  genym  na  bu  gan  Mr.  Jones  nemawr  ddim  llaw,  os 
<iim  o  gwbl,  mewn  cyfansoddi  erthyglau  y  Geiriadur.  Pa  fodd  y 
newidiwyd  y  bwriad  gwreiddiol  gyda  golwg  ar  hyn,  ac  y  peidiodd 
y  ddau  a  bod  yn  gyd-awdwyr  y  Geiriadur,  fel  y  buasent  yn  ystod 
y  blynyddoedd  blaenorol  yn  gyd-olygwyr  y  Drysorfa  Ysbrydol, 
nid  ydym  yn  gwybod.     Yr  hyn  sydd  yn  penderfynu  pwngc  awdur- 

iaeth  y  Geiríadur  yn  hollol  dcrfynol  yn  ein  meddwl  ni  ydyw  yr 
hyn  a  ddywed  Mr.  Charles  ei  hun  yn  ei  ragymadrodd  i'r  argraph- 
iad  hwnw ;  ac  sydd,  hyd  y  gwyddom,  wedi  ymddangos  yn  mhob 
argraphiad  dilynol  o'r  Geiriadur.  Y  mae  efe  yno  yn  sôn,  o'r 
dechreu  i'r  diwedd,  am  dano  ei  hunfel  unig  awdwr  y  gwaith.  Nid 
oes  eisieu  i  ni  yma  ddyfynu  un  frawddeg,  gan  fod  y  Geiriadur  yn 
nwyhiw  pawb.  Pwy  bynag  a  dybio,  ar  ol  darllen  y  rhagymadrodd, 
yr  hwn  a  ysgrifenwyd  yn  1805,  fod  gan  neb  ran  yn  nghyfansoddiad 
y  Geiriadur  heb  law  Mr.  Charles,  rhaid  iddo  hefyd  dybio  nad  oedd 
y  gŵr  da  hwnw  yn  ffyddlawn  i'r  gwirionedd — yr  hyn  a  fyddai  yn 
dybiaeth  wrthun  ;  a  gwj'ddom  nad  oes  neb  yn  Nghymru,  ar  ol  deall 
yr  amgylchiadau,  a'i  coledda.  Mewn 'ôl-ysgrifen'  ar  ddiwedd  y 
gwaith,  yr  hon  sydd  i'w  gweled  ar  ddiwedd  Llyfr  IV.  o'r  argraphiad 
cyntaf,  ac  a  ysgrifenwyd  gan  Mr.  Charles,  Hydref  laf,  1811,  y  mae 
efe  yn  sôn  yr  un  modd,  yn  ddifeddwl  a  difwriad,  am  dano  ei  hun 
fel  unig  awdwr  y  gwaith — yr  hwn  oedd,  bellach,  wedi  ei  orphen. 
Dyma  un  frawddeg  o'r  ôl-ysgrifen  : — '  Gŵyr  fy  hoU  frodyr  mai  yn 
nghanol  prysurdeb  ynghylch  llawer  o  bethau  eraill,  yr  ysgrifenais 
y  cwbl ;  ac  oni  buasai  fod  fy  meddwl  wrtho  yn  ddyfal,  yn  nghanol 
pob  astudrwydd  a  phob  prysurdeb  arall,  pa  le  bynag  y  byddwn,  a 
pha  beth  bynag  a  wnawn,  ni  buasai  dichon  i  mi  ei  gwblhau  fel  y 
mae.'  Dyna  eiriau  Mr.  Charles  ei  hun  ar  orpheniad  y  gwaith. 
Ni  ddyh\i,  gan  hyny,  fod  dim  ammheuaeth  yn  meddwl  neb  byth 
gyda  golwg  ar  awduriaeth  y  Geiriadur. 

Er  nas  gwyddom  y  rheswm  uniongyrchol  am  na  chymmerodd 
Mr.  Jones  ei  ran,  yn  ol  y  bwriad  cyhoeddedig  cyntaf,  yn  nghyfan- 
soddiad  y  Geiriadur,  gallwn  yma  nodi  ei  fod — yn  ystod  y  blyn- 
yddoedd  yr  oedd  Mr.  Charles  yn  llafurio  yn  ddyfal  gyda'r  gwaith 
hwnw,  dyweder  o  1804  hyd  1811 — yntau  hefyd  yn  gweithio  yn 
galed  ac  ymroddedig  mewn  cyfeiriadau  eraill.  Dyma  yr  amser, 
fel  y  cawn  yn  fuan  weled,  y  cyfansoddodd  ei  lyfrau  gorchestol  i 
amddiffyn  gwirionedd  yr  efengyl  yn  Nghymru,  yn  ol  y  golygiad 
Calfinaidd  arno;  sef,  y  Drych  Athrawiaethol,  Ymddiddanion 
Crefyddol,  Sylwadau  ar  Lyfr  Mr.  Owen  Davies,  ac  y  cyfieithodd 
Catecism  Mwyaf  Eghuys  Loegr  o'r  Lladin  i'r  Gymraeg  ;  ac  y  cy- 
hoeddodd  ei  gyfieithiad  o'r  Bedwaredd  Ran  o  Waiih  Gurnal  yn 
gyfrol  helaeth  o  tua  420  o  dudaleuau ;  ac  yr  oedd  hefyd,  yn  ystod 
y  blynyddoedd  dan  sylw,  wedi  dechreu  ar  brif  waith  lìenyddol  ei 
oes  ;  sef,  y  Merthyrdraetìi. 

Yn  y  flwyddyn  1808,  pan  oedd  Mr.  Jones  yn  byw  yn  Rhuthyn, 
y  darfu  iddo  ef  sefydlu  argraphwasg  yn  y  lle  hwnw,  i  fod  at  ei 

wasanaeth  ei  hun,  ac  er  budd  ei  gened'.  Yn  ystod  y  blynyddoedd 
hyn  yr  oedd  ganddo,  fel  y  nodasom,  ac  fel  y  cawn  fanylu  etto,  ryw 
lyfrau  neu  gilydd  i'w  cyhoeddi  yn  barhaus,  ac  yn  arbenig  un  Uyfr 
mawr,  se(  Hanes  y  Mertltyron,  er  budd  ei  genedl.  Ar  ol  sefydl- 
iad  yr  argraphwasg  yn  y  Bala,  yn  1803,  a  chyn  iddo  ef  gael  ei  ar- 
graphwasg  i  Ruthyn,  yn  1808,  yn  y  Bala  yr  oedd  efe  yn  argraphu 
ei  lyfrau.  Yno  yr  argraphodd  y  tri  llyfr  a  nodwyd  eisoes,  Y Drych 
Äthrawiaethol,  yn  1806  ;  yr  Ymddiddanion  Crefyddol,  yn  1807, 
yn  gyfrol  drwchus  o  446  o  dudalenau  deuddeg-plyg;  a'r  Syhuadaio 
ar  Lyfr  Mr.  Owen  Davies,  yn  1808,  yr  hwn  oedd  yn  gyfrol  lled 
helaeth  o  144  o  dudalenau.  Pa  beth  a  fu  yn  achlysur  i  Mr.  Jones 
benderfynu  cael  argraphwasg  yn  eiddo  iddo  ei  hun,  nid  ydyw  yn 
hawdd  penderfynu.  Yr  ydym  yn  tybio,  er  nas  gallwn  fod  yn  gwbl 
sicr,  fod  a  fyno  y  ddwy  ffaith  ganlynol  rywbeth  â  hyny.  Bu  oed- 
iad  o  yn  agos,  os  nad  llawn,  biwyddyn  yn  nghyhoaddiad  un  o'i 
lyfrau  ;  sef,  y  Drych  AtJirawíaethoí,  yn  y  Bala.  Yr  oedd  efe  wedi 
gorphen  y  llyfr  yn  gynnar  yn  1805  ;  y  mae  yn  dyddio  y  'rhagym- 
adrodd,  '  Mai  26ain,  1805/  ond  ni  ddaeth  y  llyfr  o'r  wasg  hyd 
1806.  Yr  oedd  y  gyfrol  gyntaf  o'r  Geiriadur  yn  cael  ei  gorphen 
yn  agos  i  ddiwedd  y  flwyddyn  1805 ;  a  gallai  fod  a  wnelai  hyny 
rywbeth  â'r  oediad.  Hefyd,  cafodd  Mr.  Jones  dro  angharedig 
iawn  ynglŷn  â'r  swyddfa  argraphu  yn  y  Bala,  yn  1807,  pan  ddarfu 
i  gyssodydd,  yr  hwn  oedd  gan  Mr.  Saunderson  yn  ei  wasanaeth, 
ddangos  y  prawfleni  o'i  Iyfr,  sef  yr  YmddAddanion  Crefyddol,  i 
Mr.  Owen  Davies  cyn  i'r  llyfr  ddyíod  allan  yn  rheolaidd  o'r  wasg  ; 
yr  hyn  a  alluogai  Mr.  Davies  i  ysgrifenu  ei  attebiad  iddo  ar  yr  un 
amser  ag  yr  oedd  llyfr  Mr.  Jones  yn  cael  ei  argraphu.  Ond  dylid 
dyweyd  nad  oedd  gan  Mr.  Saunderson  ddim  o  gwbl  a  wnelai  â'r 
trick  hwnw.  Ond  y  mae'n  ddiammheu  genym,  pa  beth  bynag  a 
fu  yr  achlysur  arbenig,  neu  uniongyrchol — os  bu  rhywbeth  fel  y 
pethau  a  nodwyd  yn  achlysur  felly — iddo  benderfynu  fel  y  gwnaeth, 
ac  ar  yr  adeg  neillduol  y  gwnaeth  hyny,  mai  ei  brif  a'i  unig  amcan 
ef  wrth  godi  argraphwasg  iddo  ei  hun  oedd  ei  chael  yn  ei  ymyl, 
ac  wrth  law,  fel  y  gallai  gyhoeddi  drwyddi  ei  Iyfrau  ei  hun,  ac 
unrhyw  lyfrau  da  a  buddiol  eraill,  er  Iles  ei  genedl.  Yr  oedd  y 
Bedwa.redd  Ran  neu  y  Bediuaredd  Gyfrol  o  Waith  Giiraal  gan- 
ddo  ar  y  pryd  yn  barod  i'w  rhoi  yn  y  wasg ;  ac  yr  oedd  ynghylch 
dechreu  ar  ei  waith  arall,  a'i  brif  waith,  sef  Hanes  y  Merthyron. 

Pa  fodd  bynag,  yr  ydym  yn  cael  ddarfod  iddo,  yn  y  flwyddyn 
1808,  anfon  at  Mr.  W.  CoIIins  Jones,  i  Gaerlleon,  i  ofyn  a  oedd 
ganddo  ef  ddyn  ieuangc  ag  y  gallasai  ei  gymmeradwyo  iddo  i 

g\'mmeryd  gofal  ei  argraphwasg.  Yr  oedd  gan  Mr.  Collins  Jones 
ddyn  ieuangc  felly  wedi  bod  gydag  ef  yn  dysgu  y  gelfj'-ddyd  o 
argraphu  yn  ddiweddar;  ond  yr  oedd  hwnw  ar  y  pryd  wedi  myned 
i  Lundain.  Anfonwyd  i  Lundain  ar  ei  ol ;  a'r  canlyniad  fu,  dyfod- 
iad  Mr.  Thomas  Gee,  tad  Mr.  Thomas  Gee  presennol,  at  Mr.  Jones 
i  Ruthyn,  i  gymmeryd  gofal  ei  argraphwasg.  Dyma  hanes  de- 
1  chreuad  '  swyddfa  argraphu  Thomas  Gee,  Dinbych.'  Mr.  Jones, 
fel  y  gwelir,  oedd  ei  thad,  a'i  pherchenog  cyntaf. 

Yr  ydym  yn  casglu  na  bu  yr  argraphwasg  ganddo  yn  Rhuthyn 
ond  am  amser  byr — ychydig  fisoedd,  neu  o  leiaf  llai  na  blwyddyn. 

Y  mae  ein  prawf  o  hyny  fel  y  canlyn.  Y  mae  Mr.  Jones  yn  ar- 
graphu  llyfr,  sef,  Syhuadau  ar  Lyfr  Mr.  Owen  Davies,  yn  y  Bala, 
yn  nghanol  y  ílwyddyn  1808.  Y  mae  yn  dyddio  ei '  Ragymadrodd ' 
i'r  llyfr,  'Rhuthyn,  Awst  31ain,  1808.'  Ac  y  mae  efe  a'i  argraph- 
■wasg  3^n  symmud  i  Ddinbych  yn  Ebrill,  1809.  Felly,  nis  gallasai 
yr  argraphwasg  fod  yn  Rhuthyn  ond  tuag  wyth  mis. 

Pa  fodd  bynag,  bu  yn  Rhuthyn  tra  y  buwyd  yn  argraphu  y 
Bediüaredd  Ran  o  Waith  Gurnal :  Y  Cristion  mewn  cyflawn 
Arfogaetli.  Yr  oedd  wedi  cyfieithu  'o  ddeutu  dwy  ran  o'r  tair' 
o'r  gyfrol  hon,  medd  efe,  pan  oedd  yn  ei  gartref  cyntaf  yn  Mhen 
Uchaf ;  ac  felly  er  pymtheg,  neu  fwy,  o  flynyddoedd  yn  flaenorol: 
ond  yr  adeg  hon  yn  Rhuthyn  y  gallodd  ei  hargraphu.  Y  mae  hon 
ychydig  yn  fwy  na'r  Drydedd  Ran,  neu  y  Drydedd  Gyfrol,  o 
WaitJi  Gurnal,  a  gyhoeddodd  yn  y  Wyddgrug  yn  1796.  Y  mae 
tua  420  o  dudalenau  wythplyg,  neu  yn  cynnwys  o  tudalen  585  hyd 
794,  sef  hyd  ddiwedd  yr  holl  waith,  o  argraphiad  1862,  yr  hwn  a 
gyhoeddwyd  yn  Ninbych.  Hyd  y  gwyddom  ni,  y  gyfrol  hon,  sef  y 
Bedivaredd  Ran  o  Waith  Gurnal,  oedd  yr  unig  waith,  o  leiaf  o 
nemawr  bwys,  a  ddaeth  drwy  y  wasg  tra  y  bu  yn  Rhuthyn.  Y 
mae  yn  dyddio  y  rhagymadrodd  '  Rhuthyn,  Mawrth  S7ain,  1809.' 

Y  mae  ef  ei  hun  yn  awgrymu,  er  fe  allai  nad  ydyw  yn  gwbl  eglur, 
mai  yn  Rhuthyn  yr  argraphwyd  Catecism  Miuyaf  Eglwys  Loegr, 
yr  hwn  yr  oedd  efe  wedi  ei  gyfieithu  o'r  Lladin.  Dyma  ei  sylw : — 
'  Yn  y  flwyddyn  1808,  wedi  cael  argraphwasg,  &c.,  i'm  tŷ,  mi  a 
gyhoeddais  y  Bediüaredd  Ran  o  waith  Mr.  Gurnal,  a  Chatecism 
Mwyaf  Eglwys  Loegr  (wedi  ei  gyfieithu  o  argraphiad  o  hono  yn  y 
Lladiniaeth),  gan  ddymuno  iddo  fod  er  budd  i'r  Cymry,  na  chaw- 
sent  olwg  arno,  hyd  y  medraf  ddeall,  erioed  o'r  blaen.'  Ond  yn  ol 
tri  neu  bedwar  o  gopiau  sydd  yn  ein  meddiant  o'r  Catecism  a 
argraphwyd  y  pryd  hwn,  yr  hyn  sydd  ar  waelod  y  ddalen  ydyw, 
'  Argraphedig  yn  Ninbych,  gan  Thomas  Gee,  dros  T.  Jones,  1809. 

Pris,  Is.  Gc'  Ac  y  mae  Mr.  Jones  yn  dyddio  '  Anerchiad  y  Cy- 
hoeddwr  at  y  Darllenydd/  '  Dínhych,  Mai  'Slain,  1809/  yr  hyn 
oedd  ychydig  dros  tìs  wedi  ei  symmiidiad  i'r  dref  hono  i  fyw.  Nid 
oes  dim  ammheuaeth,  gan  hyny,  nad  yno  yr  oedd  efe  pan  ddaeth 
y  Catecism  allan  o'r  wasg,  er  y  gallasai  fod  y  gwaith  o'i  argraphu 
wedi  ei  ddechreu  yn  Rhuthyn,  fel  yr  awgryma  efe  ei  hun. 

Yr  ydym  yn  ystyried  y  rhagymadrodd  sydd  gan  y  cyfieithydd 
llafurus  i'r  gyfrol  uchod  o  Waith  Gurnal  yn  meddu  cymmaint  o 
ddyddordeb  hanesyddol,  ac  yn  rhoddi  y  fath  gyfleusdra  i  ni  weled 
i  mewn  i'w  hanes  a'i  deimladau,  fel  y  tueddir  ni  i'w  roddi  i  mewn 
yma  bron  yn  llawn,  fel  yr  ysgrifenwyd  ef  gan  Mr.  Jones : — 

'  Gair  at  y  Darllenydd. — Wrth  edrych  i  ddechreu  y  Drydedd  Ran 
o  waith  Mr.  Gurnal,  yr  wyf  yn  gweled  fod  mwy  na  deuddeng  mlynedd 
wedi  myned  heibio  er  pan  gefais  y  f raint  o'i  chyhoeddi ;  ac  yn  niwedd 
y  gair  byr  sydd  genyf  yno  at  y  darllenydd,  gwelaf  ddarfod  i  mi  ddywed- 
yd  am  y  Bedwaredd  Ran  (oedd  heb  oriDhen  ei  chytìeithu) — 'Nid  oes 
genyf  ond  ei  adael  i  drefniad  Hhagluniaeth,  ac  i  lais  y  wlad  gan  bwy,  a 
phabryd  y  caiÔ'ei  gorphen  a'i  chyhoeddi.'  Yn  awr,  mewn  addeüaddiolch- 
us  am  diriondeb  Duw  yn  ei  Ragluniaeth  hon,  y  dymunwn  ddyweyd,  nad 
oedd  fy  nisgwyliad  ond  gwan  y  byddai  i  mi  estyniad  oes  i  hyny  o  was- 
anaeth ;  o  blegid  yr  oedd  dolur  .  .  yn  fy  mlino  er  Awst,  1783 ;  a'r  pryd 
hyn,  Rhagfyr,  1796,  yn  gwasgu  yn  ddwys  arnaf.  Yr  ugeinfed  o  Fawrth 
canlynol,  sef  yn  1797,  bu  raid  i  mi  fyned  dan  ddwylaw  y  llaw-feddygon. 
.  .  .  .  a  chjm  codi  o'r  gwely,  ar  ol  y  tro,  cefais  brawf  sicr  a  phoenus 
fod  un  arall  ar  ol.  Wedi  bod  dan  oíidiau  am  fwy  na  phum  mlynedd 
drachefn,  sef  hyd  EbriU  20fed,  1802,  a'm  dwyn,  yn  ol  pob  arwyddion,  i 
byrth  angau,  cefais  yr  un  fath  waredigaeth  yr  ail  waith,  â  llawer  o  am- 
gylchiadau  neillduol,  cystuddiol  a  gwaredigol,  yn  ei  chanlyn.  Hyn  wyf 
yn  grybwyll,  a  rhan  fechan  ydy w,  (/r  cyfnewidiadau  a  aethant  dros  fy 
mhen,  ac  o  ymdriniaethau  Duw  â'r  rhan  waelaf  o  honof,  sef  y  corph, 
mewn  rhan  fechan  o'm  hoes  fer.  Am  y  cwbl  o'i  drugareddau  a  bentyr- 
wyd  arnaf,  bechadur  gwaelaf,  'amlach  ydynt  nag  y  gellir  eu  rhifo.'  Yr 
wyf  yn  dymuno  galaru,  am  na  fedraf  alaru  a  chywilyddio  mewn  modd 
addas,  o  herwydd  fy  anfuddioldeb  a'm  diffrwythder  mawr,  yn  ngwin- 
llan  fy  Arglwydd ;  ac  ar  yr  un  pryd,  dymunwn  godi  fy  Ebenezer,  gan 
ddywedyd,  'Hyd  yma  y  cynnorthwyodd  yr  Arglwydd'(l  Sam.  vii.  12); 
a  chyflwyno  hyn  o  gyüeithiad  annnherfíaith  i'w  law  ef,  yr  hwn  a  ddi- 
chon  ei  fencUthio  yn  helaeth  er  budd  ysbrydol  i'm  cydwladwyr. 

Am  waith  yr  awdwr,  nid  rhaid  iddo  wrth  fy  nghanmoHaeth  i  ;  y  mae 
lliaws  o  dduwinyddion  enwocaf  Lloegr  wedi  rhoi  gair  da  iddo  ;  y  raae  yr 
aml  argraphiad  a  fu  arno  yn  Saesneg  yn  gadarnhâd  o'u  tystiolaeth;  ac 
y  mae,  mewn  modd  syml  a  di-falch,  yn  ei  ganmawl  ei  Imn  '  w^rth  bob 
cydwybod  dynion,'  yn  enwedigol  wrth  boh  cydwybod  dduwiol  a  deallus. 
Y  mae'n  argyhoeddi,  yn  ceryddu,  yn  annog,  yn  hyübrddio,  ac  yn  cysuro, 
gydag  eglurdeb  a  bywiogrwydd  sydd  yn  dra  blasus  a  buddiol;  a  hyn 
oddi  ar  egwyddorion  sydd  yn  iachusol  ac  ysgrythyrol.  a  chau  arferu 

profion  Ysgrythyrol  yn  dra  mynych  ac  addas.  Yn  fyr — o  waith  dynoî, 
ac  o  draethodau  ar  grefydd  yniarferol,  yr  wyf  yn  meddwl  mai  nid  hawdd 
fydd  cael  Uawer  âg  ynddynt  lai  o  waeledd,  a  mwy  o  sylwedd,  nag  sydd 
yn  Ngwaith  Mr.  Gurnal. 

Y  mae  y  Cymry  eisoes  Avedi  cael  Tair  Rhwi  o'i  Draethawd,  Y  Ceist- 
lON  MEWN  Cyflawn  Aefogaeth  ;  a  dyma'r  Bedivaredd,  a'r  olaf,  ond  nid 
y  lleiaf,  o'r  diwedd,  wedi  dyfod  i'w  mysg.  Y  niae'n  rhagori,  i  ry  w  radd, 
yn  ei  maint,  ar  bob  un  o'r  lleiU ;  ac  fe  allai  ei  bod  yn  rhagori  liefyd  o 
ran  bh'is  a  defnyddioldeb  cyffredinol. 

Os  bydd  i  rai  darllenwyr  anghyttuno,  mewn  gradd,  â'r  hyn  y  raae 
wedi  ei  ddywedyd  yn  Pcn.  xliv.,  o  blaid  tiurf-weddiau,  a'r  ddyledswydd 
o  '  gydymfluríìo,'  &.C.,  dymunaf  i'r  cyfry w  arfer  cydymdeinüad,  ymoddef- 
iad,  a  barn  cai'iad,  hyd  y  gallont.  Eglwyswr  oedd  Mr.  Gurnal;  ac  os 
barnant  ddarfod  iddo  ysgrifenu  ychydig  bethau  mewn  rhyw  radd  o 
dueddolrwydd  fel  Eglwyswr,  gadawent  y  rhei'ny,  heb  dramgwyddo  o'u 
herwydd,  ac  aent  at  y  dysgleidiau  eraill  y  mae  wedi  eu  gosod  o'u  blaen. 

Bellacli,  bydded  i  Dduw  pob  gras  fenditliio  hyn  o  laf ur  er  lles  ysbrydol 
a  thragwyddol  i  lawer  o  eneidian  anfarwol;  a  chyduned  pob  enaid  a  fO' 
yn  cael  budd  oddi  wrtho  i  roi  deisyíiad  i'r  nef  yn  mhlaid 

Eu  gwael  annheilwng  wasanaethydd, 

T.  JONES. 

Bhuthyn,  Mmcrth  27ain,  1809. 

Gallwn  yma  sylwi  ein  bod  yn  ystyried  fod  Mr.  Jones,  yn  y  rhag- 
ymadrodd  a  ysgrifena  i'w  liaws  Uyfrau  a  chyfìeithiadau,  yn  fynych 
yn  rhoi  agos  cystal  mantais  i  ni  gael  golwg  ar  deimladau  ei  galon, 
ac  weithiau  ar  ei  hanes  personol,  a'r  amrywiol  amgylchiadau  y 
dygwyd  ef  drwyddynt  gan  Ragluniaeth  ddwyfol ;  a  phe  buasem  yn 
meddu  cynnifer  a  hyny  o  lythyrau  oddi  wrtho  at  gyfeillion  i  roddi 
y  fantais  hono  i  ni.  Felly  y  gwna  yn  y  dyfyniad  uchod,  ac  felly  y 
gwna  ar  ol  hyn  mewn  dyfyniadau  y  cawn  etto  eu  gosod  ger  bron 
o  ragymadrodd  ei  lyfrau.  A.m  hyny,  bwriadwn  fanteisio  yn  fynych 
ar  y  ifynnouell  hon  tuag  at  wybod  a  deall  ei  hanes. 

Yn  yr  adroddiad  blaenorol  a  roddasom  am  Mr.  Jones  tra  y  bu 
yn  byw  yn  nhref  Pthuthyn,  yr  ydym  wedi  gadael  heibio  yr  hyn  y 
gellir  ei  ystyried  fel  y  prif  beth  a  roddodd  arbenigrwydd,  a  dy- 
ddordeb  a  gwerth  mawr  yn  ei  hanes  yn  ystod  y  pum  mlynedd  y 
bu  yn  y  dref  hono.  Yr  ydym  yma  yn  cyfeirio  at  yr  amddiffyniad, 
tra  llafurus  a  galluog  a  wnaeth  efe  yn  ystod  y  blynyddoedd  hyny, 
yn  arbenig  i'r  athrawiaethau  Calfinaidd — yn  benaf  drwy  y  tri  llyfr 
y  cyfeiriasom  yn  fyr  atynt,  ychydig  dudalenau  yn  ol ;  sef,  y  Drych 
ÄtlirawiaetJiol,  Ymddiddanion  Crefyddol,  a  Sylwadau  ar  Ly/r 
Mr.  Oiven  Daxies.  Yr  ydym  yn  ystyried  y  gwaith  mawr  hwn  a 
wnaeth  Mr.  Jones  yn  ystod  y  pum  mlynedd  hyn,  a'r  rhan  amlwg 
iawn  a  gymmerodd  efe  mewn  amddiffyn  yr  athrawiaeth  efengyl- 
aidd  fel  yr  oedd  wedi  cael  ei  deall  a'i  dysgu,  bron  yn  gyffredinol, 


£1  SYMMUDIAD  O'R  WYDDGRUG  I  RUTHYN.  157 

yn  Nghymru  hyd  ddechreu  y  ganrif  bresennol,  a'r  sylw  mawr  a 
dynodd  ato  ei  huu,  trwy  ei  lyfrau,  oddi  wrth  ei  wrthwynebwyr,  yr 
Arminiaid,  ar  y  naill  law,  ac  oddi  wrth  ei  gyfeillion,  y  Calfiniaid  o 
bob  enwad  cref}ddol,  ar  y  llaw  arall — yr  ydym  yn  ystyried  hyn  oll 
yn  gosod  rhwymau  arnom  i  geisio  rhoddi  lle  arbenig  i'r  adran  yma 
o'i  hanes  yn  y  fan  hon.  Ein  pryder  penaf  wrth  fyned  at  hyn 
ydyw,  a  allwn  wneyd  tegwch  â'i  enw,  ac  â'i  waith.  Pa  fodd  bynag, 
rhaid  i  ni  auturio  at  y  gorchwyl  hwn  yn  y  bennod  nesaf 

1805—1811. 
Sylwadau  arweiniol — Ei  annhueddrwydd  i  ddadleu  â  neb — Ei  eiriau  ef  ei  hun,  a 
golwg  gyffredinol  ar  ei  weithiau  yn  profi  hyny — Angenrhaid  a  osodwyd  arno — 
Cymmhellion  i  hyny  gan  ei  frodyr — Dyfodiad  y  Wesleyaid  i  Gymru  yn  achlysur 
dadleuon — Edward  Jones,  John  Bryan,  John  Hughes,  ac  Owen  Davies — Mân 
lyfrau  Arminaidd  yn  cael  eu  cyhoeddi — Christmas  Evans,  Benjamin  Jones,  a 
John  Humphreys  yn  cyhoeddi  llj'frau  mewn  attebiad — Adroddiad  Mr.  Jones 
am  y  modd  y  tynwyd  ef  i'r  ddadl — Ei  lyfr  cyntaf,  Drych  Athrawiaethol — 
Golwg  ar  allu  yr  awdwr,  ac  ar  gynnwys  y  llyfr— Ffynnonellau  ei  Dduwinydd- 
iaeth — Y  Pum  Pwngc — Morganiaeth  ac  Arminiaeth — Y  golygiad  ar  gyflwr 
dyn  wrth  naturiaeth  yn  cynnwys  hanfod  testyn  y  Ddadl — Amddiffyniad 
i'r  Methodistiaid  Wesleyaidd,  gan  Owen  Davies — Mr.  Jones  yn  cylioeddi  ei 
Ymddiddanion  Crefyddol—Go\\vg  ar  gynnwys  y  llyfr,  a'i  bwysigrwydd —  Ym- 
ddiddanion  rhvmg  Hyffordd  a  Beread,  gan  Owen  Davies— Sylwadau  Mr.  Jones 
arno — Y  ddadl  wedi  poethi,  a  '  gwobr  o  bwys ' — Sylwadau  gan  Mr.  Owen 
Daiyies—A tteb  hyr  i  bapurlen  gan  Mr.  Jones — Llythyr  oddi  wrth  Mr.  Owen 
Davies  at  Mr.  Jones — Teimlad  Mr.  Jones  ar  ol  i'r  ddadl  rhyngddynt  derfynu — 
Eraill  yn  dwyn  y  ddadl  yn  mlaen — Pum  mlynedd  o  lafur  mawr,  a  defnyddiol- 
deb  neillduol,  yn  Rhuthyn. 

Yn  ystod  ei  oes,  cymmerodd  Mr.  Jones  ran  arbenig,  a  rhan  dra 
amlwg,  mewn  egluro  ac  amddiífyn  yr  hyn  y  gellir  ei  alw  y  wedd 
Galfinaidd  ar  athrawiaethau  yr  efengyl.  Ei  amcan  yn  y  llyfr  duw- 
inyddol  cyntaf  a  gyhoeddwyd  ganddo  o  gwbl,  yr  hwn  a  fu  dan  ein 
sylw  eisoes,  ac  a  ysgrifenwyd  ganddo  yn  y  flwyddyn  1793,  sef  ei 
Sylwadau  ar  Draethawd  a  elwir  Undeb  Grefyddol,  oedd  egluro 
ac  amddiffyn  yr  athrawiaeth  efengylaidd  yn  ei  gwedd  Galfinaidd. 
Ond  gellir  dyweyd  ei  fod  wedi  cymmeryd  rhan  dra  amlwg  mewn 
dwy  ddadl  dduwinyddol  mewn  modd  arbenig,  sef  y  ddadl  rhwng 
y  Calfiniaid  a'r  Arminiaid,  yn  ystod  y  deng  mlynedd  cyntaf  o'r 
ganrif  bresennol,  a'r  ddadl  rhwng  Calfiniaid  a'r  Uchel-Galfiniaid,  yn 
ystod  yr  ail  ddeng  mlynedd  o'r  ganrif  bresennol.  Yr  oedd  iddo  le 
mor  hynod  ac  mor  amlwg  yn  y  dadleuon  hyn  fel  y  mae  awdurdod 
mor  uchel  ar  hanes  duwinyddiaeth  yn  Nghymru  a'r  diweddar  Ddr. 
Owen  Thomas  wedi  galw  Mr.  Jones  yn  '  brif  arwr  dadleuon  duwin- 

yddol  Cymni ;'  ac  fe  ŵyr  pawb  cydnabyddus  â'r  hanes  fod  dywed- 
iad  felly  yn  golygu  llawer  iawn ;  canys  bu  '  arwyr '  lawer,  yn  eu 
dydd,  yn  cymmeryd  lle  pur  hynod  ar  íáes  y  dadleuon  duwinyddol 
yn  ein  gwlad. 

Ein  hymgais  ni,  yn  y  bennod  hon,  fydd  ceisio  dangos  Mr.  Jones, 
yn  ei  amddiffyniad  i  Galfiniaeth,  yn  wyneb  yr  ymosodiad  tra  ffyr- 
nig  a  wnaed  arni  gan  ysgrifenwyr  Arminaidd  yn  nechreu  y  ganrif 
hon.  Yr  ydym  yn  meddwl  y  dylem,  wrth  gychwyn  ar  y  gorchwyl 
hwn,  aros  i  wneyd  un  sylw ;  sef  yw  hwnw,  nad  gŵr  oedd  efe  yn 
cael  hyfrydwch  mewn  dadleuon  crefyddol.  Nid  ydym  yn  gwneyd 
y  sylw  hwn  o  gwbl  am  ein  bod  yn  tybio  fod  galwad  am  i  ni,  na 
neb  arall,  ddyfod  yn  mlaen  i  amddififyn  Mr.  Jones  yn  ngolwg  neb 
sydd  wedi  gwneyd  hanes  ei  fy  wyd,  a  hanes  ei  amser,  ac  yn  enwedig 
cynnwys  ei  ysgrifeniadau,  i  ryw  raddau,  yn  destyn  efrydiaeth.  Y 
mae  pawb  a  wnaeth  hyny,  yr  ydym  yn  credu,  wedi  gweled  yn  am- 
Iwg  nad  dyn  oedd  efe  yn  hoffi  bod  mewn  dadl  â'i  frodyr  crefyddol, 
i  ba  adran  bynag  o'r  eglwys  fawr  y  digwyddent  fod  yn  perthyn. 
Yr  ydym  ninnau,  ar  ol  bellach  sylwi  cryn  dipyn  arno  ef  a'i  weith- 
iau,  yn  cwbl  gredu  am  dano,  mai  ei  gâs-beth  ef  oedd  bod  mewn 
unrhyw  ymryson  na  dadl  â  neb.  Ond  gan  y  dichon  i  ambell  un, 
wrth  gymmeryd  golwg  frysiog  arno  ef,  ac  ar  ei  hanes,  gael  ei 
dueddu  i  ofyn,  Pa  fodd  y  bu  iddo  fod  â  llaw  mor  fynych,  a  llaw 
mor  amlwg,  ac,  yn  enwedig,  â  llaw  mor  drom,  mewn  amryw  ddadl- 
euon  mawrion,  duwinyddol,  ac  eraill,  yn  ystod  ei  oes  ?  yr  ydym 
yn  cael  ein  gogwyddo,  yn  y  fan  hon,  i  feddwl  y  dylem  ddyweyd 
gair  neu  ddau,  wrth  i  ni  fel  hyn  ddyfod  at  y  ddadl  fawr  gjntaf  y 
cymmerodd  efe  ran  ynddi,  fel  attebiad  i'r  ymofyniad  hwn. 

Yn  ei  ragymadrodd  i'r  llyfr  a  grybwyllwyd  fwy  nag  unwaith  eis- 
oes,  Sylwadaw  ar  Draeihawd  a  elwir  Undeb  Crefyddol,  efe  a 
ddywed  fel  hyn  : — '  Mi  a  fuaswn,  yn  wir,  o  ran  tueddiad  fy  meddwl, 
yn  dewis  gwaith  arall  yn  hytrach  na  dadleu  yn  erbyn  Eglwyswr ; 
ond  gan  i'r  fath  achlysur  ddigwydd,  ofnais  nacau  fy  '  nwy  hatling ' 
i'r  drysorfa  yn  y  ffordd  yma.  Gwn  hefyd  y  gall  Duw  ddefnyddio 
gwreichion  dadl  i  oleuo  peth  ar  ardaloedd  tywyll  a  difraw,  megys 
y  gwnaeth  efe,  yn  ei  drefniad  grasol  a  doeth,  o  oes  i  oes.'  Yr 
ydym  yn  meddwl  y  gwnaem  gam  â'i  gofifadwriaeth  ef  pe  na  chred- 
em,  yn  llawn,  ei  dystiolaeth  hon  am  '  dueddiad '  naturiol  ei  feddwl 
ei  hun,  fel  un  gwrthwynebus  i'r  un  sydd  yn  cael  hyfrydwch  a 
boddhâd  mewn  dadleuon.  Credwn  fod  ei  holl  hanes  yn  ei  ddangos 
fel  un  nad  oedd  yn  cael  dim  pleser  mewn  dadleu.  Yr  amgylch- 
iadau  a'i  gorfodent. 

Ac  yn  wir,  y  mae  cymmeryd  golwg  gyflawn  ar  ei  lafur  llenyddol 
yn  ein  rhwymo,  dybygera,  trwy  fòdd  neu  trwy  anfodd,  i  gredu  mai 
rhyw  angenrhaid  yn  yr  aragylchiadau,  ac  nid  unrhyw  dueddfryd 
naturiol,  a'i  gyrodd  i  gymmeryd  rhan  mewn  dadleuon.  Ni  raid 
ond  crybwyll  y  ffeithiau  i  ddangos  hyn.  Y  peth  cyntaf  a  gy- 
hoeddodd  drwy  y  wasg  oedd  Marivnad  i  hen  chwaer  grefyddol. 
Wedi  hyny,  y  mae  yn  ymosod  ar  y  gwaith  o  gyfieithu  Llyfr 
Gurnal  i  iaith  i  G^anry ;  a  chyn  diwedd  ei  oes,  yr  oedd  wedi  cy- 
hoeddi  hwnw  oU,  o'i  gyfieithiad  ei  hun,  a  thua'i  hanner  ddwywaith 
drosodd,  sef  mewn  dau  argraphiad.  Cj^fieithodd  o'r  Lladin,  a  chy- 
hoeddodd  yn  Gymraeg,  Gatecism  Eglwys  Loegr.  Cyhoeddodd 
Eiriadur  Saesneg  a  Chymraeg ;  bu  yn  gydol^^gydd  â  Mr.  Charles 
ar  y  Bnisorfa  Ysbrydol :  cyfansoddodd  a  chyhoeddodd  ei  gyfrol 
fawr  ar  Hanes  y  Merthyron :  ysgrifenodd  Gofiant  i  Mr.  Charles : 
cyfansoddodd  liaws  mawr  a  Emynau  gwerthfawr  iawn,  a  chy- 
hoeddodd  lyfr  o  Hymnau  Newyddion,yxx  y  flwyddyn  1814:  y  mae 
ganddc  Farwnadau  i  Daniel  Rowland,  Williams  o  Bantycelyn, 
Dafydd  Morris,  Siôr  y  Trydydd,  a  llawer  iawn  o  bethau  eraill  cy- 
ffelyb.  Yr  ydym  yn  meddwl  fod  yn  unig  crybwyll  y  pethau  hyn, 
a  gallesid  manylu  chwaneg,  yn  ddigon  i  ddangos  '  y  buasai  efe,  yn 
wir,  o  ran  tueddiad  ei  feddwl,  yn  dewis  gwaith  arall  yn  hytrach 
na  dadleu  yn  erbyn  neb.'  Mewn  llafur  llenyddol  tawel,  heb  ddadl 
a  neb,  yr  ymhyfrydai.  Dysgu  ei  genedl  mewn  crefydd  a  rhin- 
wedd  yn  unig  oedd  ei  amcan ;  ac  nid  ymryson,  na  dadleu. 

Ac  wrth  i  ni  sjdwi  yn  fanwl,  fel  yr  awn  rhagom,  hyd  yn  oed  ar 
y  llyfraia  a  ysgrifenwyd  ganddo  yn  ystod  y  dadleuon,  daw  yn  hollol 
amlwg,  yr  ydym  yn  hyderu,  mai  ei  gyd\vybodoh'wydd  dwfn  ef  i 
sefyll  dros  yr  hyn  a  gredai  ac  a  barchai  fel  gwirionedd  oedd  ei 
gymmhelliad  mawr  mewnol,  a'i  gymmhelliad  cryfaf  o  lawer,  i  ys- 
grifenu  y  llyfrau  hyny.  Ond  dylem  hefyd  gofio  ei  fod  yn  cael 
cymmhellion  cryfion  oddi  allan,  gan  ei  frodyr  a'i  gyfeillion,  ar  y 
naill  law,  ac  yn  yr  amgylchiadau  yr  oedd  efe  a'i  gyfundeb  ynddynt 
ar  y  pryd,  ar  y  llaw  arall.  Y  mae  efe,  unwaith,  ac  eilwaith,  a  thra- 
chefn,  yn  ei  ragymadrodd  i'r  llyfrau  a  ysgrifenodd  yn  ystod  y  dadl- 
euon,  yn  sôn  am  yr  annogaethau  a'r  cymmhellion  taerion  a  gaffai 
gan  ei  frodjT  i'w  hamddiffyn  hwy,  ac  amddiffyn  yr  hyn  a  gredent. 
hwy  ac  yntau  oedd  y  gwirionedd.  Dylem  hefyd  gofio  nad  oedd 
gan  y  Methodistiaîd  neb  arall,  fel  yr  ydym  yn  credu,  ar  y  pryd  o 
leiaf,  yn  Ngogledd  Cymru,  a  allasai  sefyll  yn  agos  gyda  y  grym  a'r 
nerth  oedd  ynddo  ef  dros  eu  syniadau,  os  nad  allasai  Mr.  Charles, 
tra  yr  oedd  efe  yn  fyw  ;  ac  y  mae  yn  ammheus  genyra,  ag  ystyried 

pob  peth,  a  allasai  hyd  yn  oed  efe  wneyd  yn  hollol  yr  hyn  awnaeth 
Mr.  Jones.  Darfu  iddo  rwyfo,  a  hyny,  ar  y  cyfan,  fel  yr  addefa 
pawb,  yn  ddiogel  iawn,  rhwng  dwy  graig  pur  berj^glus : — Armin- 
iaeth,  mewn  agwedd  pur  eithafol  arni  yn  fynych  ar  y  naill  law, 
ac  Uchel-Galfiniaeth  mewn  agwedd  ddigon  atgas  arni  hithau,  ar  y 
llaw  arall.  Cyflawni  yr  orchest  hon  oedd  ei  brif  wasanaeth  ef  i'w 
gyfundeb,  ac  i'w  genedl.  Hyny  a  wnaeth  yn  ystod  yr  ugain  mlyn- 
edd  cyntaf  o'r  ganrif  bresennol.  Yr  ydym  yn  meddwl  na  ddylid 
tramgwyddo  pe  dywedem  ddarfod  ei  anrhydeddu  yn  fawr  am  hyn  : 
— fel  yr  apostol  Paul  yn  yr  oes  apostolaidd,  yr  hwn  a  foriai  Grist- 
ionogaeth  rhwng  craig  caethiwed  y  ddeddf  ar  y  naiU  law,  a  phen- 
rhyddid  di-ddeddf,  ar  y  llaw  arall ;  ac  felly,  diogehi  rhyddid  Crist- 
ionogol  iachus  ac  aeddfed.  Felly  hefyd  yn  ei  ddydd  y  rhoddwyd  i 
Mr.  Jones  i  fod  yn  arweinydd,  neu  o  leiaf  i  fod  yn  un  o'r  arwein- 
wyr,  i  feddwl  ieuangc  ac  ammhrofedig  cyfundeb  newydd  y  Method- 
istiaid  yn  Nghymru,  i'w  gadw  rhag  gogwyddo  i  gyfeiriad  Armin- 
iaeth,  pan  geisid  ei  hudo  i'r  cyfeiriad  hwnw,  yn  ystod  y  deng  mlyn- 
edd  cyntaf  o'r  ganrif  hon  ;  ac  i'w  gadw,  yn  mhen  ychydig  flynydd- 
oedd  wedi  hyny,  îe,  cyn  i  ugain  mlynedd  o'r  ganrif  fyned  heibio, 
rhag  y  brofedigaeth  fwy  hudoliaethus,  ar  y  pryd  hwnw,  o  gwympo 
i  ddwylaw  Uchel-Galfiniaeth  gul  a  pheryghis. 

Ein  gwaith  neillduol  yn  y  fan  hon  ydyw  dangos  y  rhan  a  gym- 
merodd  efe  raewn  egluro  ac  amddiffyn  Calfiniaeth,  neu  yr  hyn  y 
buasai  efe  yn  ei  alw  yn  wirionedd  efengylaidd,  yn  wyneb  ymosod- 
iad  Arminiaid  arno.  Nid  ydj^m  am  amcanu  adrodd  hanes  y  ddadl 
rhwng  y  Calfiniaid  a'r  Arminiaid  yn  Nghymru.  Yr  oedd  y  ddadl 
hono  wedi  dechreu  i  ryw  radd  cyn  amser  Mr.  Jones,  ac  fe  barha- 
odd  am  dros  ugain  mlynedd  ar  ol  ei  ddyddiau  ef.  Mae  hanes  y 
ddadl,  o'r  dechreu  i'r  diwedd,  wedi  ei  adrodd,  a  hyny  mor  gyflawn, 
ac,  y  mae  yn  ddiammheu  genym,  mor  gywir  a  manwl  ag  yr  ydym 
byth  yn  disgwyl  ei  weled,  gan  y  diweddar  Barchedig  Dr.  Owen 
Thomas,  ynglŷn  â  Chojiant  y  Parchedig  John  Jones,  Talsarn.  Yr 
ydym  yn  cyfeirio  ein  darllenwyr  at  y  llyfr  rhagorol  hwnw  am  yr 
hanes  yn  llawn.  Yr  ydym  ni  yn  cyfyngu  ein  hunain  i'r  rhan  o 
honi  sydd  yn  perthyn  yn  arbenig  i  Mr.  Jones. 

Ond  y  mae'n  angenrheidiol  i  ni,  wrth  geisio  dangos  safle  Mr. 
Jones  yn  y  rhan  a  gymmerodd  yn  y  ddadl  â'r  Arminiaid,  ac  yn 
ei  eglurhâd  a'i  amddififyniad  i  Galfiniaeth,  i  nodi  ychydig  o  íîeith- 
iau  er  dangos  agwedd  pethau,  pan  wnaeth  efe  hyny,  yn  ystod  y 
pum  mlynedd  y  bu  yn  byw  yn  Rhuthyn — o  1804  hyd  1809.  A 
rhaid  i  ni  foddloni  ar  wneyd  yn  unig  y  crybwyllion  byriou  sydd 

yu  caDl}'!!.  Geìlir  dyweyd  mai  yn  y  flwyddyn  1800  y  dechreuodd 
ein  brodyr,  y  Wesleyaid,  sefydlu  y  cyfundeb  hwnw  yn  Nghymru. 
Y  mae  yn  wir  fod  Mr.  John  Wesley  wedi  pregethu  gryn  nifer  o 
weithiau  mewn  gwahanol  ranau  o  Gymru  yn  ystod  ei  ddyddiau. 
Ond  yr  oedd  y  cv.-bl  a  wnaethid  ganddo  ef,  ac  eraill  perthynol  i'r 
cyfundeb  Wesleyaidd,  hyd  y  flwyddyn  a  nodwyd,  yn  cael  ei  ddwj^n 
yn  mlaen  yn  yr  iaith  Saesnig,  a  chan  mwyaf  yn  Neheudir  Cymru. 
Yr  adeg  a  nodwyd  y  darfu  iddynt  ddechreu  yn  y  Gogledd — ac  yn 
yr  iaith  Gymraeg.  Yn  louawr,  1800,  y  cymmerodd  Mr.  Edward 
Joues,  Bathafarn,  ger  llaw  Rhuthyn,  ystafell  yn  y  dref  hono  i  gyn- 
nal  gwasanaeth  crefyddol ;  ac  yn  fuan  wedi  dechreu,  anturiodd  efe, 
er  yn  llawer  mwy  hyddysg  yu  yr  iaith  Saesnig,  i  ddwyn  yn  mlaen 
o  leiaf  ran  o'r  gwasanaeth  yn  yr  iaith  Gymraeg.  Addefir  mai 
dyna  ddechreuad  y  cyfundeb  Wesleyaidd  yu  Nghymru.  Yn  y  mis 
Mai  canlynol,  daeth  Mr.  John  Bryan  i  fod  yn  gynnorthwywr  i  Mr. 
Edward  Jones ;  a  bu  efe  yu  llafurio  fel  gweinidog  Wesleyaidd 
yu  mysg  y  Cyniry  hyd  y  flwyddyn  1816.  Darfu  i'r  gynnadledd 
Wesleyaidd,  hefyd,  yr  uu  flwyddyu,  sef  1800,  bennodi  Mr.  Owen 
Davies  a  Mr.  John  Hughes  i  ddyfod  i  Gymru  i  gyunorthwyo  y 
brodyr  eraiU,  ac  i  ymdrechu  sefydlu,  ar  dir  helaethach,  yr  achos 
Wesleyaidd  yu  y  wlad.  Bu  Mr.  John  Hughes  yn  llafurio  yn  mysg 
y  Cymry  hyd  1806  ;  a  bu  Mr.  Owen  Davies  yu  gweithio  yn  ddy- 
fal  yn  yr  uu  cylch  hyd  y  fl.  1815.  Yn  ystod  yr  amser  hwn,  yr 
oedd  nifer  pur  fawr  o  gapeli  wedi  eu  hadeiladu  gan  y  Wesleyaid 
yn  ngwahanol  barthau  Gogledd  Cymru  yu  ueillduol,  a  uifer  dda  o 
aelodau  wedi  ymuuo  â'r  eglwysi  a  sefydlid.  Mewn  gwirionedd,  fe 
addefa  pawb,  a  hyny  hefyd,  ni  a  obeithiwn,  gyda  llawenydd  a 
diolchgarwch,  y  bu  llwyddiant  mawr  ar  ymdrechiou  y  genhadaeth 
Wesleyaidd  hon  yu  mysg  y  Cymry,  a  hyuy  yn  bur  fuan  ar  ol  ei 
chychwyniad.  Khaid  heíyd  addef  fod  y  brodyr  Wesleyaidd,  ar 
eu  dyfodiad  cyntaf  i  Gymru,  wedi  gwneyd  ymdrech  penderfynol  i 
wthio  eu  syniadau  ueiUduol  eu  huuaiu  ar  wirioneddau  yr  efengyl 
ar  y  wlad ;  a  hyuy  drwy  y  wasg  yn  gystal  ag  yn  y  pulpud,  ac  yu  eu 
holl  addysg  grefyddol.  Wrth  wneyd  hyny,  fe  addefa  pawb  cydna- 
byddus  â'r  hanes  ddarfod  iddynt,  mewn  llawer  dull  a  modd,  gam- 
ddarhmio,  mewn  modd  cwbl  aunhêg,  yr  athrawiaethau  Calfinaidd ; 
y  rhai  a  dderbynid  yn  gyffredinol  yn  y  wlad  cyn  eu  dyfodiad  hwy 
yma,  a  hyuy  gan  yr  hoU  enwadau  YmneiUduol,  yn  gystal  a  chan 
yr  Eglwys  Sefydledig.  Y  mae  yu  rhaid  cofio  yr  amgylchiadau 
hyn  cyn  y  byddys  o  gwbl  ar  dir  i  ddeall  y  ddadl  a  gododd  rhwug 
3"r  Arminiaid  a'r  Calfiuiaid  yn  Nghymru    tua   dechreu   y  ganrif 

bresennol.  Dyfodiad  y  Wesleyaid  yma,  a'u  cyhoeddiad  difloesgni 
a  diamrawys  o'u  golygiadau  Arminaidd,  oedd  achlysur  y  ddadl. 

Dechreuodd  dadleu  brwd  yn  y  wasg  rhwng  y  Calfiniaid  a'r  Ar- 
miniaid  tua'r  flwyddyn  1802.  Daeth  Mr.  Christmas  Evans  o  du 
y  Bedyddwyr,  a  Mr.  Benjamin  Jones  o  du  yr  Annibynwyr,  allan 
yn  gryf  o  blaid  syniadau  Calfinaidd  y  ddau  enwad  hyny.  Ac  }t 
oedd  yr  Armiuiaid,  sef  y  brodyr  Wesleyaidd  oedd  yn  llafurio  i  sef- 
ydlu  y  cyfundeb  hwnw  yn  y  wlad,  yn  cyhoeddi  mân  lyfrau  o'u 
hochi-  hwythau,  drwy  gyfieithu,  yn  benaf,  mân  ranau  o  weithiau 
Mr.  John  Wesley  i'r  Gymraeg.  Yn  y  dull  hwn  y  dygwyd  y  ddadl 
yn  mlaen  am  rai  blynyddoedd,  sef  o  1802  hyd  1806.  Fe  welir, 
gan  hyny,  fod  y  ddadl  rhwng  yr  Arminiaid  a'r  Calfiniaid  wedi  bod 
yn  y  wlad  am  rai  blynyddoedd  cyn  i  Mr.  Jones,  na  neb  arall  o'r 
Methodistiaid,  gymmeryd  unrhyw  ran  gyhoeddus  drwy  y  wasg 
ynddi ;  oddi  gerth  ddarfod  i  Mr.  John  Humphreys,  o  Gaerwys,  yn 
1802,  gyhoeddi  argraphiad  o  Iyfr  Mr.  Eliseus  Cole  ar  '  Benargl- 
wyddiaeth  Duw,'  yr  hwn  oedd  wedi  ei  gyhoeddi  yn  Gymraeg  fwy 
nag  unwaith  lawer  o  flynyddoedd  cyn  hyny. 

Y  mae  }t  ychydig  grybwyllion  blaenorol  yn  rhoddi  rhyw  gym- 
maint  o  fantais  i  ni  ddeall  sefyllfa  pethau,  fel  yr  oeddynt  yn  sefyll, 
rhwng  Calfiniaid,  y  tri  enwad  Ymneillduol  oedd  yn  flaenorol  yn 
Nghymru,  a'r  Arminiaid,  oedd  ar  hyny  o  bryd  yn  ceisio  ymsefydlu 
yma — pan,  yn  1806,  yr  ymddangosodd  Mr.  Jones  drwy  y  wasg  fel 
araddiffynydd  yr  athrawiaeth  Galfinaidd.  Fel  y  canlyn  y  mae  Mr. 
Jones  ei  hun  yn  disgrifio  yr  amgylchiadau  a'i  dygodd  ef  allan  yn 
rahlaid  ei  argyhoeddiadau  ar  wirioneddau  yr  efengyl  ar  yr  adeg 
hon.  Wrth  sylwi  ar  y  dyfyniad,  ceir  cyfle  i'w  adnabod  ef,  yn 
gystal  ag  i  weled  yr  amgylchiadau  a  barodd  iddo  ysgrifenu  yn 
y  ddadl : — 

'  Yn  agos  i  ddiwedd  y  flwyddyn  o'r  blaen  (1805),  ar  yr  achlysur 
o  fod  sectwyr  Arminaidd  yn  amlhau  yn  Nghymru,  a  rhai  o  honynt 
}Ti  eu  pregethau,  a  thrwy  amryw  fân  Iyfrau,  yn  drygliwio  yn  an- 
wireddus  yr  athrawiaeth  a  alwent  yn  Galfiniaeth,  ac  weithiau  yn 
Antinomiaeth,  yr  oeddwn,  drwy  annogaeth  gan  fy  mrodyr,  wedi 
cyhoeddi  traethodyn  byr,  dan  yr  enw  DtìjcIì  Äthrawiaethol,  ac 
Avedi  addaw  traethawd  helaethach  ar  yr  un  achos."  Yn  y  rhai'n,  fy 
ymgais  oedd  am  ddangos  y  wir  athrawiaeth,  yn  ei  gwedd  syml  ei 
hunan,  yn  ol  yr  Ysgrythyrau,  ac  yn  ol  golygiad  y  Wir  Eglwys,  neu 
y  rhan  gywiraf  o  honi,  o'r  oes  Apostolaidd  hyd  amser  y  Diwygiad 
Protestanaidd,  ac  ar  ol  hyny.  .  .  A  chan  fod  y  rhai  hyn  wedi 
Y  traethawd  hwn  oedd  ei  Ymddiddanion  Crefijddol. 

cael  rhyw  fath  o  attebion  gau  Mr.  0.  Davies,  bu  raid  i  mi  gy- 
hoeddi  trydydd  llyfryn,  sef  Sylwadau,  &c.,  a  chwanegiad  byr  at 
hyny  hefyd.  Yr  oedd  galwad  arnaf,  hyd  y  medrwn  ddeall,  i  ddal 
V  ddadl  hyd  gymmaint  a  hyn  o  fcithder,  o  herwydd  y  niferi  mawr- 
ion  o  ddywediadau  di-sail  ac  anghywir  a  gy hoeddodd  fy  ngwrth- 
wynebwr  yn  ei  attebion.'     HiinaM-Gofiant,  tudal.  &ö,  Ç)Q). 

Gwelir  ei  fod  ef,  yn  nechreu  y  dyfyniad  hwn,  yn  awgrymu  ei 
fod  wedi  cyhoeddi  y  Drych  Äthraiuiaethol  yn  1805.  Yn  3'stod  y 
flwyddyn  ganlynol,  pa  fodd  bynag,  y  daeth  y  llyfr  o'r  wasg,  er  ei 
fod,  fel  y  crybwj^llasom,  i  amcan  arall  yn  flaenorol,  wedi  cael  ei 
ysgrifenu  yn  gynnar  yn  180.5.-'  Gan  íod  y  llyfrau  a  ysgrifenodd  yn 
ystod  y  ddadl  â'r  Arminiaid,  bellach,  yn  bur  ddyeithr  i  lawer  o 
ddarllenwyr,  yr  ydym  braidd  yn  tybio  y  dylem  yma  amcanu  dwyn 
eu  cynnwys,  hyd  y  gallwn  mewn  cylch  cyfyng,  ger  bron.  E,hydd 
hyny  fantais  i  ni  adnabod  yr  awdwr  Ilafurus,  yn  gystal  ag  i  gael 
golwg  ar  yr  ymdrech  a  wnaeth  i  ddysgu  ac  amddifíyn  yr  hyn  a 
gredai  oedd  yn  wirionedd  seiliedig  ar  Air  yr  Arglwydd.  Yr  ydym, 
gan  hyny,  yn  dechreu  gyda  y  llyfr  cyntaf  a  ysgrifenodd  ar  yr  adeg 
hon,  ac  i'r  amcan  neillduol  uchod.     Y  Ilyfr  hwnw  ydyw  : — 

'  Drych  Athrawiaethol,  yn  dangos  A  rminìaeth  a  Chalfin- 
istiaeth,  mewn  ffordd  0  Ymddiddan  rhwng  dauu  Gyfaill — Hol- 
ydd  ac  Attebydd.  Bala  :  argraphwyd  clros  yr  Atodwr,  gan  R. 
Saunderson,  1806.'  Nid  ydyw  y  Ilyfr  ond  traethawd  Iled  fychan, 
o  72  o  dudalenau  deuddeg-plyg.  Ond  y  mae'n  amlwg  oddi  wrtho 
nad  im  cyff'redin  oedd  ei  awdwr.  Yn  y  Ilyfr  bychan  hwn  y  mae  efe 
weithiau  yn  dyfod  i'r  golwg  fel  un  hyddysg  mewn  Hanes  Eglwysig 
a  Hanes  Duwinyddiaeth  drwy  yr  oesoedd,  yn  gystal  ag  yn  gyd- 
nabyddus  â  golygiadau  gwahanol  ganghenau  yr  Eglwys  Gristion- 
ogol  yn  oes  yr  awdwr.  Bryd  arall,  ac  mewn  dull  cwbl  díymhongar 
a  chartrefol,  amlyga  gydnabyddiaeth  manwl  âg  iaith  wreiddiol  y 
Testament  Newydd,  gan  gyflwyno  ac  amddiffyn  ei  gyfieithiad  an- 
nibynol  ei  hun  o  eiriau  ac  ymadroddion  yr  iaith  hono  wrth  fyned 
yn  mlaen  i  egluro  adnodau.  Dengys  fedr  mawr  mewn  dwyn  i 
mewn  at  ei  alwad  ddyfyniadau  o  eiddo  awdwyr,  ac  o  ganonau  pa 
"•angen  bynag  o'r  Eglwys  Gristionogol  fyddai  yn  digwydd  bod  yn 
augenrheidiol  ganddo.     Ac  yn  y  cwbl,  y  mae  yn  ysgrifenu  yn  gryf, 

»  Fel  cynnortliwy  i  ddeall  agwedd  meddwl  Yraneillduwyr  Cymru  pan 
ddaeth  y  Wesleyaid  yma  ar  ddechreu  y  ganrif  bresennol,  gweler  Lly- 
thì/rau  Cymmanfiwedd  am  y  blynyddoedd  1802—1807,  a  gyhoeddir  yn 
nglỳn  â  Gweithiau  y  Parch.  Christmas  Evans,  dan  olygiad  y  Parch.  Owen 
DavieSj  D.D. — cyf.  iii.,  tudal.  13 — 55. 

a  meistrolgar,  a  dibetrus,  fel  un  yn  teimlo  mai  gwirionedd  yn  unig 
sydd  ganddo  i  ymofyn  am  dano ;  ac  ar  yr  un  pryd,  yn  gwbl  rydd 
oddi  wrth  bob  rhyfyg  anturus  wrth  ymdrin  â'r  gwirionedd  hwnw 
— eithr  fel  un  yn  teimlo  mai  gwas  i  ddysgu  gwirionedd  ydyw  efe. 
Y  mae  ôl  darlleniad  ëang,  myfyrdod  dwys,  a  llafur  blynyddoedd 
blaenorol,  ar  y  llyfr  o'i  ddechreu  i'w  ddiwedd ;  ac  y  mae  y  darllen- 
ydd  yn  teimlo  ei  fod  mewn  dwylaw  hoUol  ddiogel,  hyd  yn  oed  pe 
na  byddai  yn  cydweled  âg  ef  o  ran  ei  syniadau ;  a'i  fod  yn  cael  ei 
arwain  gan  un  perffaith  onest  a  chywir  yn  ei  ymofyniad  am  y 
gwirionedd,  a  bod  pawb  y  dêl  yr  awdwr  i  gyfarfyddiad  â  hwy,  ar 
ei  ymdaith,  yn  cael  perffaith  degwch  ganddo,  yn  ol  argyhoeddiad 
cywiraf  ei  gydwybod  ar  y  pryd.  Nid  oes  dim  yn  amlycach  yn  Mr. 
Jones  fel  awdwr,  yn  gystal  ag  yn  mhob  cymmeriad  arall,  na  difrif- 
wch  dwfn,  dwysder  toddedig  ei  deimlad,  dyfuder  ei  argyhoeddiad, 
ei  gydwybodolrwydd  cadarn  i  sefyll  yn  wyneb  unrhyw  ymosodiad 
o  blaid  y  gwirionedd ;  ac  mai  nid  ymladd  drosto  ei  hun,  neu  dros 
ei  fympwyon,  ond  dros  yr  hyn  a  ystyriai  yn  wirionedd  Duw,  y  mae 
efe. 

Yr  ydym  yma  yn  cael  ein  tueddu  i  roddi  un  dyfyniad  byr  o 
Ragymadrodd  yr  awdwr  i'r  Drych  Athrawiaethol,  a  hyny  am  ddau 
reswm.  Yn  gyntaf,  am  ei  fod  yn  taflu  goleuni  ar  ei  brofiad  crefyddol, 
ei  argyhoeddiad  maith,  ei  anobaith  hollol  ynddo  ei  hun,  ymegnîon 
trallüdus  ei  enaid  yn  ystod  y  '  saith  mlynedd '  hynod  hyny  y  son- 
iasom  o'r  blaen  am  danynt,  a'r  goUyngdod  a'r  ymwared  a  gafodd  o'r 
diwedd  trwy  Grist  a'r  eíengyl  yn  unig.  Yn  ail,  am  raai  hyn  oedd 
un  rheswm  am  ei  fod  yn  Galfiniad  mor  gadarn  a  diysgog  ag  oedd. 
Yn  y  Rhagymadrodd  yr  ydym  yn  cyfeirio  ato,  ar  ol  gwneyd  y  sylw 
ei  fod  yn  golygu  'yr  athrawiaeth  sydd  yn  bresennol  yn  cael  ei 
henw  oddi  wrth  Arminius '  yn  '  athrawáaeth  gydsyniol  â  deall  neu 
feddwl  dyn  wedi  ei  dywyllu  drwy  y  cwymp,  ac  yn  unol  a  i  duedd 
hunan-gyfiawn,  a'i  ddychymyg  am  hunan-ddigonedd ;  ac  felly,  yn 
hawdd  i  bob  dyn  ysgafn  ei  argyhoeddiadau  ei  chcfleidio  '—  ac  un 
felly  oedd  efe  yn  ystyried  ei  hun  cyn  ei  argyhoeddiadau  mawrion 
— y  mae  yn  myned  rhagddo  íel  hyn  : — 

'  Tros  amryw  o  flynyddoedd  fy  oes,  mi  a  íûm  fy  hun  yn  Armin- 
iad  talgryf  o  egwyddor ;  ac  mi  a  brofais  ymchwydd  digUawn  yn  fy 
nghalon  yn  erbyn  athrawáaeth  Rhad  Ras — yn  enwedig  yn  erbyn 
Etholedigaeth  Gras  ;  a  hyuy  pryd  yr  oeddwn  yn  arfer  gwrandaw 
yr  athrawiaeth  hono,  ac  heb  wybod  am  neb  rhyw  athrawon  yn  ei 
gwrthwynebu,  oddi  eithr  y  rhai  yr  oedd  eu  hanghrefydd  yn  ddigon 
amlwg.     Ond    fe'm  hystwythwyd  i    feddyliau  eraill,  trwy  gael  fy 

argyhoeddi,  teb^-caf  gan  yr  Arglwydd,  am  fy  nhrueni  a'm  colledig- 
aeth  ynof  fy  hun  ;  fy  eisieu  o  Grist  a'i  gyfiawnder  i'm  cyfiawnhau  ; 
ac  o'i  Ysbryd  i  weithio  ynof  bob  gras  a  rhinwedd  perthynol  i  iach- 
awdwriaeth.  Yn  unol  â  hyn,  mi  a  welais  fod  y  Beibl  yn  tystiol- 
aethu  yn  eglur  uad  oes  gobaith  i  bechadur,  ond  yn  unig  trwy  Rad 
ac  efifeithiol  Ras ;  a  bod  y  Gras  hwn  wedi  ei  arfaethu  er  tragwydd- 
oldeb,  a'i  drysori  yn  Nghrist  i'r  holl  rai  sydd  yn  cael  profi  ei  rym 
a'i  rinwcdd ;  ac  hefyd  fod  yn  gwbl  gyfiawn  i  Dduw  ei  roddi  i'r  neb 
y  myno,  gan  adael  eraill  hebddo.  .  .  Felly,  oddi  ar  yr  hyn  a  dde- 
allais  o'r  Beibl,  yr  hyn  a  gredais  ac  a  brofais,  y  mae  ynof,  mewn 
rhyw  fesur,  ystyriaeth  am  werth  eneidiau  anfarwol,  am  angen  a 
pherygl  eneidiau  gweiniaid  mewn  deall  a  phrofiad,  ac  am  y  ddyl- 
edswydd  sydd  arnom  o  'ymdrech  yn  mhlaid  y  íFydd  a  roddwyd 
unwaith  i'r  saint ;'  ynghyd  â'r  fraint  o  fod,  a'r  ddyledswydd  o  geisio 
bod  yn  offerynol  i  '  droi  pechadur  oddi  wrth  gyfeiliorni  ei  ffordd.' ' 
Yr  ydym  yn  dymuno  galw  sylw  neillduol  y  darllenydd  at  y 
brawddegau  uchod  o'i  eiddo.  Oddi  wrth  y  dyfyniad  fe  welir, 
d^^bygem,  mai  o  ddyfnderoedd  ei  enaid  ei  hun,  fel  Paul,  a  Luther, 
ac  eraill  lawer,  y  tynai  efe,  yn  gyntaf,  ei  olygiadau  ar  athraw- 
iaethau  mawrion  yr  efengyl ;  er  ei  fod,  fel  eraill,  ar  ol  cael  profiad 
megys  o  honynt  yn  ei  enaid  ei  hun,  yn  dyfod  i  weled  fod  dysgeid- 
iaeth  Gair  yr  Arglwydd  ar  y  gwirioneddau  hyny  yn  cyfatteb  yn 
hollol,  fel  y  credai,  i'r  hyn  a  brofasai  efe  ei  hunan.  A  chadarnheid 
ef  drachefn  yn  ddirfawr  yn  yr  un  golygiadau  wrth  iddo.  fel  y 
meddyliai  efe,  weled  mai  3^'  un  peth  oedd  dysgeidiaeth  y  wir 
eglwys  drwy  yr  oesoedd  wedi  bod  ar  wirioneddau  yr  efengyl. 
Dyna,  gan  hyny,  y  tair  ffynnonell  o  ba  rai  y  tynai  efe  ei  dduwin- 
yddiaeth  : — ].  Ei  brojiad  ei  hun ;  2.  Gair  yr  Arglwijdd ;  ac  3. 
Dysgeidiaeth  y  luir  eglwys  drwy  yr  oesoedd.  Y  mae  cofio  hyn 
yn  gynnorthwy  arbenig  i  ddeall  ei  ysgrifeniadau.  Rhaid  deall 
rhywbeth  am  y  ffynnonellau  cyn  y  gellir  deall  yr  aberoedd  a  red- 
asant  o'r  ffynnonellau  hyny  ;  neu  o  leiaf,  addefai  pawb  y  byddai 
y  cyntaf  yn  fantais  fawr  i'r  diweddaf 

[Ar  ol  darllen  y  Cofiant  hwn  njewn  ysgrifen,  gofynai  Dr.  Charles  Ed- 
wards  i  ni,  mewn  llythyr,  pa  fodd  yr  oeddym  yn  tybio  '  y  tyfodd  ei  olyg- 
iadau  dmvinyddol  yn  meddwl  Mr.  Jones.'  Yr  oeddym  yn  ddiolchgar  i 
Dr.  Edwards  am  ei  gwestiwn,  ac  yr  oeddym  wedi  meddwl  llawer  am 
dano  cyn  hjmy.  Diammheu,  hefyd,  y  dylasem  fod  wedi  ceisio  dyweyd 
mwy  nag  a  wnaethom  am  'dyfiant  ei  olygiadau'yn  meddwl  yr  hwn 
yr  ysgrifenem  ei  hanes.  Fe  all  pawb  feddwl  ein  bod  mewn  cryn 
anhawsder  i  foddloni  ein  hunain  ar  hyn  trwy  ddifíyg  cydnabyddiaeth 
bersonol,  yr  hyn  sydd  fynychaf  yn  digwydd  i  ran  ysgrifenwyr  cotíantau. 

Ar  yr  un  pryd,  £e  wêl  y  darllenydd  ein  bod,  yma  a  thraw  ar  hyd  yr 
hanes,  wedi  amcanu  tatìu  peth  goleu  ar  hyn;  a  hyny,  yn  un  peth,  drwy 
ofalu  enwi,  hyd  y  gallwn,  yr  awdwr  mewn  Duwinyddiaeth,  yn  gystal  a 
changhenau  eraill,  a  ddarlleniJ  ganddo  ef,  yn  arbenig  yn  ystod  ei  flyn- 
yddoedd  cyntaf  fel  pregethwr.  Gwnaethom  hyn  wrth  ymdrin  â'i  holl 
brif  gyfansoddiadau  duwinyddol,  hyd  y  gallem  gael  gafael  ar  yr  enwau 
ganddo.  Gallwn  ddyweyd  nad  ydym,  er  ceisio  craffu  gyda'r  amcan 
hwnw  mewn  golwg  wrth  ddarllen  ei  weithiau,  wedi  gallu  gwneyd  allan 
ei  fod  ef  yn  ddilynydd  i  un  awdwr  duwinyddol  mwy  na'i  gilydd.  Yr 
oedd  ganddo  barch  mawr  i  Erthyglau  Ffydd  Eglwys  Loegr,  ac  yn  ar- 
benig  barn  györedinol  y  Wir  Eglwys  drwy  yr  hoU  oesoedd.  Credu  yi 
ydym  ei  fod  yn  dra  annibynol  ei  feddwl  yr  un  pryd  yn  Üüríiad  ei  olyg- 
iad  ar  unrhyw  athrawiaeth  fyddai  ganddo  mewn  llaw.  Wrth  i  ni  sôn 
am  '  dyfiant  ei  olygiadau,'  y  mae  un  peth  ag  sydd  yn  hoUol  amlwg— yr 
oeddynt  yn  tyfu  yn  yr  un  cyfeiriad;  hyny  ydyw,  nid  ydym  yn  cael,  hyd 
yr  ydym  yn  gallu  cotìo,  gymraamt  ag  un  prawf  yn  ei  weithiau  duwin- 
yddol  ei  fod  wedi  newid  ei  feddwl  ar  unrhyw  fater  o  athrawiaeth.  Y 
mae  ei  olygiad,  dyweder,  yn  ei  Ymddiddanion  ar  Brynedigaeth,  yr  hwn 
a  ysgritenodd  yn  1819,  yn  gwbl  gysson  â'i  olygiadau  yn  ei  Sylwadau  ar 
Draethaii'd  a  elioir  JJndeh  Crefyddol,  yr  hwn  a  ysgrifenodd  yu  1793,  neu 
â'i  olygiadau  yn  y  ddau  lyfr  arall  a  ysgrifenodd  ar  yr  un  pyngciau  ag 
sydd  ganddo  dan  sylw  yn  y  Sylioadau,  itc,  sef  y  Drych  Athrawiaethol 
a'r  Ymddiddanion  Crefyddol,  y  rhai  a  ysgrifenodd  tua  1805  i  1807.  Y 
mae  y  tri  llyfr  diweddaf  a  enwyd  yn  gwbl  ar  yr  un  pyngciau ;  ac  yr 
ydym  eisoes  wedi  beiddio  dyweyd  eu  bod  wedi  tyfu  o'u  gilydd  mor 
naturiol  a  chysson  a  phe  dywedid  fod  y  Llythyr  at  y  Rhufeiniaid  wedi 
tyfu  o'r  Llythyr  at  y  Galatiaid.  Hwyrach  y  meddylia  ambell  un  fod 
golygiadau  Mr.  Jones  yn  ei  Ymddiddanion  ar  Brynediyaeth,  yn  1819, 
yn  fwy  ëang  nag  oeddynt  yn  y  tri  llyfr  arall  a  enwyd,  y  rhai  a  ysgrif- 
enodd  gryn  lawer  o  tìynyddoedd  yn  gynt ;  o  leiaf,  yr  ydyui  ni  braidd  yn 
meddwl  hyny.  Ond  yr  ydym  yn  meddwl  hefyd  y  gallai  mai  y  rheswm 
am  y  gwahaniaeth  hwn  mewn  ëangder,  os  ydyw  yn  bod,  ydyw,  fod  y  tri 
llyfr  cyntaf  a  grybwyllwyd,  sef  yr  un  yn  1793,  a'r  ddau  yn  1805 — 7,  wedi 
eu  hysgrifenu  i  amddiííyn  ei  farn  ef  yn  erbyn  y  golygiadau  Arminaidd ; 
tra  yr  ysgrifenwyd  yr  Yinddiddanum  ar  Brynedigaeth  yn  benaf  i  am- 
ddiö^yn  anfeidroldeb  yr  lawn  yn  wyneb  syniadau  UchelGaltínaidd. 

Yr  ydym  yn  addef  nad  ydyw  yr  hyn  a  ddywedwyd  yn  y  nodiad  hwri, 
hyd  yma,  yn  attebiad  uniongyrcliol  i  gwestiwn  Dr.  Edwards  ;  ac  etto, 
credwn  ei  fod  yn  taflu  peth  goleuni  arno.  '  Pa  fodd  y  tyfodd  ei  olyg- 
iadau  duwinyddol  yn  meddwl  JNIr.  Jones  f  Fel  attebiad  uniongyrchol  a 
byr,  nid  ydym  yn  gwybod  am  ddim  gwell  na'r  hyn  a  ddywedir  ganddo 
ef  ei  hun,  yn  y  dyfyniad  yr  ydym  yn  ei  roddi  uchod  allan  o'i  ragyra- 
adrodd  i'r  Drych  Athrawiaethol.  Yn  y  dyfyniad  hwn,  fel  y  gwelir,  y 
mae  yn  addef  ei  hun  ei  fod  wedi  bod  unwaith  yn  'Arminiad  talgryf  o 
egwyddor.'  Ond  dylid  cotío  fod  hyn  yn  mhell  cyn  iddo  ysgrifenu  y 
Sylioadau,  &c.,  yn  1793  ;  ac  y  mae  yn  gwbl  amlwg  ei  fod  yn  cyfeirio  at 
amser  gryn  lawer— amryw  Üynyddoedd— cyn  iddo  ddechreu  pregethu  yn 
1783.  Mae'r  dyfyniadau  a  roddasom  o'i  Hunan-C ojiant  (gwel  tudal.  60) 
yn  protí  at  ba  amser  y  cyfeiria  wrth  sôn  am  dano  ei  hun  fel  '  Arminiad 

talgryf.'  Pe  byddai  i  ni  geisio  mynegu  mewn  ychydig  eiriau  pa  fodd 
y  tyfodd  ei  olygiadau  yn  ei  feddwl,  neu  pa  fodd  y  daeth  efe  i  feddu  y 
golygiadau  duwinyddol  cryfion  a  phendant  iawn  a  ddysgir  ganddo  yn 
ei  holl  llyfrau,  nis  gallwn  ddy weyd  dim  yn  well  na  hyn  : — Ar  ol  ei  argy- 
hoeddi  yn  cU'a  dwys  o'i  gj-flwr  colledig  a  damniol  hollol,  ac  iddo  fod  am 
flynyddoedd — y  '  saith  mlynedd  '  o  dywyllwch  Ued  ddi-f wlch— dygwyd  ef 
i  weled  lesu  Grist  a'i  waed  yn  unig  obaith  iddo  am  faddeuant  a  bywyd. 
Dywed  fod  gogoniant  Crist  megys  yn  IHfo  i'w  enaid,  gwelai  ei  iachawd- 
wriaeth  yn  gwbl  o  ras  diammodol  Duw,  a  chredai  fod  y  meddwl  Dwjrfol 
wedi  arfaethu  er  tragwyddoldeb  cyfranu  y  gras  hwn  i  bechaduriaid. 
Darllenai  y  Beibl  fel  ymofynydd  pryderus  am  iachawdwriaeth,  a  gwnai 
hyn  gj'da  chyssondeb,  a  dyfalwch,  ac  ymroddiad  dyn  yn  chwiho  am  yr 
unig  drysor  a'i  gwnai  yn  ddedwydd.  Chwennychai  eiriau  Duw  yn  fwy 
na'i  ymborth  angenrheidiol.  Fel  plentyn  newydd  eni,  tynai  ddidwyll 
laetli  y  Gair  yn  ymborth  i'w  enaid  newynog  drwy  bibell  ôydd  gref  iawn. 
Gwelai  fod  y  Beibl  yn  dysgu  yr  un  peth  am  gwymp  a  llygredd  hollol 
dyn  ag  oedd  yntau  yn  ei  deimlo  yn  ei  galon  ei  hun  gyda  golwg  arno  ei 
hunan;  a  gwehii  hefyd  mai  yr  unig  obaith  oedd  y  Beibl  yn  ei  ddal  o 
flaen  y  byd  oedd  yr  hyn  oedd  wedi  rhoddi  ymwared  tra  gwerthfawr  iddo 
ef.  Yn  y  modd  hwn,  ymíîurfiai  gwirionedd  y  Beibl  yn  fêr  duwinydd- 
iaeth  yn  ei  feddwl.  Yn  ystod  y  blynyddoedd  yn  ei  hanes  yr  ydym  yn 
arbenig  yma  yn  cyfeirio  atynt — pan  oedd,  dyweder,  o  un  ar  bymtheg  i 
fyny  hyd  saith  neu  wyth  ar  hugain — yr  oedd  hefyd,  fel  y  gwelsom  wrth 
adrodd  ei  hanes,  yn  darllen  llawer  o  'draethodau  crefyddol,'  fel  y'i  geilw; 
ac  y  mae  yn  amlwg  ei  fod,  yn  ystod  y  blynyddoedd  a  nodwyd,  a'r  deg 
dilynol,  dj'weder — sef  y  rhai  cyntaf  wedi  iddo  ddechreu  pregethu— wedi 
dechreu  ymroddi  i  ddarllen  IHaws  mawr  o  awdwyr  duwinyddol,  hen  a 
diweddar,  nes  y  daeth  yn  bur  hyddysg  yn  ngolygiadau  o  leiaf  llawer  o 
brif  dduwinyddion  yr  eglwys  drwy  yr  holl  oesoedd.  Sylwer  ar  y  rhestr 
o  awdwyr  a  ddyfynir  ganddo  yn  1793,  pan  ysgrifenai  Sylwadaii,  àc,  fel 
y  nodasom  yn  tudal.  90.  Yr  ydym  yn  seilio  yr  holl  sylwadau  hyn  ar  y 
fíeithiau  yr  ydjmi  eisoes  wedi  eu  hadrodd,  ac  eraill  a  ddaw  yn  fwy  am- 
Iwg  ar  ol  hyn,  ac  yn  enwedig  wrth  i  ni  aros  i  sylwi  ar  ei  ysgrifeniadau. 
Y  mae  y  sylwadau  a  wnaethom  yn  bresennol  yn  ein  dwyn  yn  ol,  megys 
gyda  yr  un  casgliad  ag  y  daethom  iddo  yn  yr  hyn  a  ddywedasom  wrth 
sylwi  ar  y  dyfyniad  a  roddasom  uchod  o'r  rhagymadrodd  i'r  Drych 
Athrawiaethol ;  sef,  fod  golygiadau  duwinyddol  Mr.  Jones  wedi  tyfu  yn 
naturiol  yn  ei  feddwl  wrth  iddo  fyfyrio  yn  ddyfal  a  dwys  mewn  tri 
maes  ëang — profiad  ei  enaid  colledig  ei  hun,  ond  yn  cael  ei  gadw  yn  unig 
drwy  Grist  a'i  waed ;  dysgeidiaeth  syml  yr  Ysgry thyrau  sanctaidd ;  ac 
addysg  iduwinyddion  yr  eglwys  drwy  yr  oesoedd,  fel  y  ceid  hi  mewn 
credöau  ac  ysgrifeniadau  hen  a  diweddar.  Yr  oedd  yn  dra  thueddol  i 
y m'w  randaw  beth  fyddai  syniadau  a  barn  y  wir  eglwys,  neu  y  rhanau 
o  honi  a  farnai  efe  yn  fwyaf  cywir;  ac  efe,  meddir,  oedd  y  cyntaf  yn 
Nghymru  a  roddodd  arbenigrwydd  ar  hyn  wrth  ymdrin  â  phyngciau 
duwinyddol.] 

Drachefn,yD  ei  Ragymadrodd  i'r  llyfr  sydd  dan  ein  sylw,  dywed: 
— 'Tri  pheth  a  barodd  i  mi  anfon  hyn  o  lyfryn  ar  led  i  fysg  fy 

nghydwladwyr : — 1.  Crediniaeth  fod  yr  athrawiaeth  sydd  yn  bre- 
sennol  yn  cael  ei  henw  oddi  wrth  Arminius  yn  athrawiaeth  gyf- 
eiliornus,  ac  yn  hen  gyfeiliornad  niweidiol  a  pheryglus,  a  flinodd 
eglwys  Crist  yn  agos  i  ddeuddeg  cant  o  flynyddoedd  cyn  bod  sôn 
am  Ärminius.  2.  Ystyriaeth  am  werth  eneidiau  anfarwol ;'  y 
rhai  yr  ofnai  a  dderbynient  niwed  oddi  wrth  yr  athrawiaeth  a 
wrthwynebai.  *  3.  Gwybodaeth  fod  ar  fy  nghydwladwyr  ddiffyg 
am  hysbysiad  didwyll  ynghylch  Arminiaeth,  a'r  pyngciau  sydd 
yn  ei  gwahaniaethu  oddi  wrth  Galfínistiaeth,  neu  yn  hytrach  oddi 
wrth  y  gwirionedd.'  Ond  rhaid  i  ni  fyned  rhagom  i  geisio  rhoddi 
cipolwg  i'r  darllenydd  ar  gynnwysiad  y  Drych  Athrawiaethol ;  a 
gwnawn  hyny,  yn  benaf,  trwy  ddyfynu  geiriau  Mr.  Jones  ei  hun. 

Dechreua  ar  ei  waith  yn  y  Uyfr  yn  ddiymdroi.  Ar  ol  i'r  '  Hol- 
ydd'  ddymuno  am  gael  'gwybod  y  gwahaniaeth  rhwng  Caljinist- 
iaid  ac  Arminiaid,  yn  eu  hamryw  ddaliadau  crefyddol ;'  ac  i'r 
'  Attebydd '  ddyweyd  y  gwna  ei  oreu  i'w  atteb  '  yn  syml  a  didwyll/ 
y  mae  yn  myned  rhagddo  fel  y  canlyn : — 

'Pan  gododd  Arminius  yn  Holland  i  wrthsefyll  barnau  yr 
eglwysi  Protestanaidd  (hyny  a  fu  o'r  ílwyddyn  1600  hyd  1609)  yr 
oeddid  yn  edrych  ar  y  ddadl  fel  yn  gynnwysedig  mewn  pump  o 
byngciau ;  etto,  y  mae  amryw  byngciau  eraill  megys  ynglŷn  wrth- 
ynt.     Y  pump  hyny  ydyw  y  rhai  a  ganlyn :' — 

Etholedigaeth. — '  1.  Yr  oedd  yr  eglwysi  Protestanaidd,  er  amser 
y  Diwygiad  oddi  wrth  Babyddiaeth,  yn  barnu  am  y  rhai  oU  o  hîl 
Adda  ai  sydd  yn  derbyn  gras  cadwedigol,  ac  yn  cael  eu  cadw  i 
fywyd  tragwyddül,  fod  Duw  o'i  ras  wedi  bwriadii  neu  arfaethu 
hyny  iddynt  er  tragwyddoldeb ;  ac  yn  un  â  hyny,  ei  íod  wedi  eu 
hethol  neu  eu  dewis  yn  Nghrist,  gan  fwriadu  eu  galw  â  galwad 
effeithiol,  eu  cyfiawnhau,  eu  saucteiddio,  a'u  gogoneddu,  er  mwyn 
a  thrwy  deilyngdod  Crist  yn  unig,  a  hyn  i  gyd  yn  rhad,  yn  sicr,  ac 
yn  ddiammodol ;  yn  ddiammodol,  meddaf,  o  blegid  yr  oeddynt  yn 
cwbl  farnu  na  feddai  neb  o  ddynolryw  syrthiedig  fodd  i  gyflawni 
un  ammod  addas,  megys  edifarhau,  credu,  &;c.,  heb  i  Dduw  weithio 
hyny  ynddynt  o'i  neiilduol  ras. 

'  Yn  groes  i  hyny  yr  oedd  Arminius  yn  barnu : — Na  ddarfu  i 
Dduw  cthol  neb  mwy  na'u  gilydd  yn  nhragwyddoldeb,  yn  ber- 
sonol,  ac  yn  ddiammodol ;  ond  ei  íod  wedi  bwriadu  achub  y  rhai 
oll  a  gredant  ac  a  ufuddhant :  yn  ganlynol,  mai  pan  y  daw  dyn  i 
gredu,  &c.,  y  mae  Duw  yn  dechreu  ei  gyfrif  yn  ddyn  etholedig ; 
ac,  ar  ol  hyny,  y  gall  efe  fyned  mor  ddrwg  yn  ei  ol  ag  i  fod  yn 
ddyn  gwrthodedig  am  byth.' 

Prynedigaeth. — '  2.  Yr  oedd  yr  eglwysi  Protestanaidd  yn  barnu 
fod  Crist  yn  ddíau  yn  Brynwr  llwyr  ddigonol  i  bob  dyn  yn  y  byd ; 
ond  ei  fod  yn  Brynwr  effeithiol  i'w  eglwys  yn  unig,  sef  i'r  rhai  hyny 
oll  a  gawsant,  neu  a  gânt,  ras  i  wir  gredu  ynddo,  o  ddechreu  y  byd 
hyd  ei  ddiwedd ;  ac  mai  mewn  golygiad  grasol  arnynt  hwy  y  cyf- 
lawnwyd  y  gorchwyl  anfeidrol  o  brynedigaeth.  Rywfaint  yn  wa- 
hanol  oddi  wrth  hyn,  y  mae  Eglwys  Loegi',  a  rhai  eraiU,  y  Luther- 
iaid  hefyd,  fel  yr  wyf  yn  meddwl,  yn  barnu — fod  Crist,  yr  ail  Adda, 
i  edrych  arno  fel  adferwr  mor  helaeth  ag  y  bu  yr  Adda  cyntaf  yn 
ddinystrydd ;  a'i  fod  wedi  dwyn  pawb  oll,  nid  i  gymmod  â  Duw, 
ond  i  fod  yn  gymmodadwy,  a'i  fod  wedi  prynu  llawer  o  drugar- 
eddau  i  bawh  oll  o  ddynolryw  ;  ond  er  hyny,  fod  golygiad  neillduol 
ar  yr  etholedigion  gan  y  Drindod,  yn  y  prynedigaeth  trwy  Grist. 

'  Yn  groes  i'r  naiU  a'r  llall  o'r  barnau  hyn,  y  mae  yr  Arminiaid 
yn  barnu — Fod  Crist  wedi  prynu  pob  perchen  enaid  yn  gwbl  yr 
un  modd  a'u  gilydd  ;  ond  y  cwbl  ar  yr  ammod  o'u  bod  hwy  yn  edif- 
arhau,  yn  credu,  ac  yn  parhau  yn  dduwiol  hyd  y  diwedd.' 

Rhyddid  Ewyllys. — '  3.  Yr  oedd  yr  eglwysi  Protestanaidd  yn 
barnu  nad  oes  gan  ddyn  ddim  galhi  na  rhyddid  ewyllys  at 
ddaioni,  fel  ag  i  fedru  dychwelyd  at  Dduw,  nes  y  byddo  i  ras 
neillduol  ac  effeithiol  ei  wneuthur  ef  yn  ewyllysgar ;  ac  felly,  ei 
ddychwelyd. 

'  Yn  groes  i  hyny  y  dysgodd  Arminius — Fod  digon  o  allu  ac  o 
ras  wedi  dyfod,  trwy  Grist,  i  ran  pob  dyn  yn  y  byd,  os  gwna  efe 
ddefnydd  o  hono,  i  gredu,  a  bod  yu  gadwedig.  Dyma'r  peth  ag 
y  mae  llawer  wedi  ei  alw  yn  ewyllys  rhydd.' 

Galwad  effeithiol. — '  4.  Yr  oedd  yr  eglwysi  Protestanaidd  yn 
barnu  fod  gwaith  yr  Ysbryd  Glân  ar  eneidiau  y  rhai  a  wneir  yn 
blant  i  Dduw  yn  waith  nerthol,  efîeithiol,  ac  anorchfygot :  neu  íel 
hyn — fod  Duw,  nid  yn  argyhoeddi  ac  yn  dychwelyd  ei  bobl,  os 
gwelant  hwy  yn  dda  blygu  i'w  alwad ;  ond  ei  fod,  trwy  ei  ras,  yn 
troi  yr  enaid,  ac  yn  ystwytho  y  galon  gyndyn,  gan  ei  gwneuthur 
yn  ufudd  ac  yn  ewyllysgar  yn  nydd  ei  nerth. 

'  Yn  groes  i  hyny  y  mae  Arminius  yn  dysgu — Nad  ydyw  gras  a 
galwad  Duw  ddim  yn  anorchfygol,  neu  yn  sicr  o  fod  yn  effeithiol, 
i  neb ;  oud  mai  ar  ewyllysgarwch  neu  anewyllysgarwch  y  dyn  y 
mae  y  peth  yn  ymddibynu,  iddynt  Iwyddo  neu  beidio.' 

Parhdd  mewn  Gras. — '  5.  Yr  oedd  yr  eglwysi  Protestanaidd  yn 
barnu  fod  gwir  ras  Duw,  yn  yr  enaid  a'i  caffo,  yn  hâd  anllygredig 
ac  anfarwol,  yn  egwyddor  arosol  a  pharhaol,  fel  nad  oes  neb  o'r 
rhai  a'i  caffo  yn  tyuu  yn  ol  i  golledigaeth,  nac  yn  myned  yn  hollol 

i  gyflwr  annuwiol  un  amser  yn  eu  bywyd.  Ond  yn  wahanol  oddi 
wrth  hyn,  yr  oedd  rhai  Protestaniaid,  yn  fuan  wedi  amser  y  Diwyg- 
iad,  yn  barnu — Y  gall  gwir  gredadyn  syrthio  mor  erchyll  fel  ag  i 
Iwyr  golìi  ei  ras  a'i  gyflwr  grasol,  dros  amser ;  ond  nid  syrthio  yn 
hoUol  ac  yn  barhaol  hefyd,  i  gyflwr  annuwiol,  nac  i  golledigaeth. 
O'r  farn  hon,  mi  feddyliwn  fod  y  duwiol  Esgob  Latimer,  ac  ych- 
ydig  eraill  o  Eglwyswyr  Lloegr,  yn  nyddiau  Edward  y  Chweched, 
a  Mary. 

'  Yn  groes  i'r  ddwy  farn  uchod,  y  mae  dilynwyr  Arminius  yn 
dy wedyd — Fod  yn  bossibl  i  enaid  wedi  ei  wir  eni  o  Dduw  wrthgilio 
a  chwympo  yn  hollol,  ac  yn  harhaol  hefyd,  a  myned  i  golledigaeth 
dragwyddol.' 

Dyna  y  pum  pwngc.  Ond  nis  gallwn  ni  yma  ond  rhoddi  cip- 
olwg  fer  ar  gynnwys  yr  ymdriniaeth  sydd  gan  yr  awdwr  yn  ei 
draethawd.  Proía,  drwy  ddyfyniadau,  mai  Calfinaidd  oedd  holl 
eglwysi  y  Diwygiad  Protestanaidd  ar  doriad  allan  y  Diwygiad 
hwnw ;  mai  Arminaidd  oedd  barnau  yr  Eglwys  Babaidd  fel  y  dad- 
ganwyd  hwy  yn  Nghyngor  Trent ;  fod  Arminius  yn  Holland  yn 
cyttuno  â'r  golygiadau  Pabaidd  ar  yr  erthyglau  ffydd  a  roddasid  i 
lawr  ganddo  yn  nechreu  y  Traethawd,  a'r  rhai  a  ddyfynwyd  genym 
yn  bresennol,  ac  nid  â'r  farn  gyffredinol  yn  mysg  Protestaniaid. 
Dywed  mai  '  ar  dy wylliad  ac  ymlygriad  yr  eglwysi  (Protestanaidd) 
y  cafodd  Arminiaeth  ei  chroesawu  a'i  chofleidio.'  Yr  oedd  yr  un 
peth  yn  wirionedd  am  'chwaer  hynaf  Arminiaeth,'sef  Morganiaeth, 
lawer  o  oesoedd  yn  flaenorol — yn  ystod  blynyddoedd  tywylliad  ac 
ymlygriad  yr  eglwys  y  ffjmodd  hithau.  '  Hi  ddaeth  i  mewn  pan 
oedd  effeithiau  nerthol  tywalltiad  cyntaf  yr  Ysbryd  Glân  wedi 
myned  heibio,  ei  waith  argyhoeddiadol  a  sancteiddiol  ef  yn  llai 
amlwg;  a  hi  a  ymledaenodd  yn  agos  yn  ol  yr  un  graddau  ag  y 
daeth  y  lleiU  o'r  cyfeiliornadau  Pabaidd  i  gymmeryd  eu  lle.'  Ar- 
weinia  y  cyfeiriad  hwn  at  Forganiaeth  ef  i  adrodd,  yn  fyr,  hanes 
codiad,  ac  i  roddi  golwg  ar  sylwedd  yr  heresi  hono.  Ar  ol  gwneyd 
hyny,  amcana  ddangos,  drwy  amryw  ddyfyniadau  o  ysgrifeniadau 
y  rbai  a  elwir  ganddo  yn  '  Arminiaid  presennol,'  sef  y  Wesleyaid, 
eu  bod  hwy  yn  un  o  ran  eu  golygiadau,  o  leiaf  ar  rai  o'r  pyngciau 
sydd  yn  gwhaniaethu  Calfiniaid  oddi  wrth  Arminiaid,  ag  oedd  y 
Morganiaid  gynt.  Gwna  hyn  yn  arbenig  gyda  golwg  ar  Bechod 
Gwreiddiol,  Cyfiawnhâd^  a  Pherffeithrwydd.  Yn  mhellach,  rhydd 
brawf  byr  ei  fod  yn  ystyried  mai  Calfinaidd,  ac  nid  Arminaidd, 
oedd  barn  y  brif  eglwys  ar  yr  athrawiaethau  sydd  dan  ei  sylw 
wedi  bod  '  o  oes  i  oes,  ie,  o'r  dechreuad,'  er  íod  '  gradd  o  ddiry  wiad ' 

i  g3'feiriad  Arminiaeth  neu  Forganiaeth  yn  dyfod  i'r  golwg  ar  rai 
adegau,  pan  fyddai  crefydd  ysbrydol  mewn  cyflwr  isel ;  a  dengys 
mai  y  golygiadau  Calfinaidd  a  goleddid  hefyd  gan  y  Diwygwyr  yn 
Lloegr,  a'r  Merthyron  yn  amser  Mar}^  yn  gystal  a'r  '  blaenoriaid  ' 
mewu  duwinyddiaeth  yn  amser  Edward  y  Chweched,  a'r  frenhines 
EHzabeth.  Wedi  hyny,  ymresyma  fod  y  golygiad  Arminaidd  ar 
"wirioneddau  crefydd  yn  cymylu  yr  iawn  syniad  am  '  Holl  wybod- 
aeth  Duw,  a'i  anghyfnewidioldeb.'  Rhydd  fynegiad  tra  gaHuog 
o'r  golygiad  Calfinaidd,  yn  wyneb  yr  wrthddadl  fod  Etholedigaetli 
yn  cynnwys  Gwrthodedigaeth.  Dyma,  yn  ein  bryd  ni,  un  o  ranau 
mwyaf  meistrolgar  y  llyfr. 

Yn  yr  hyn  y  gellir  ei  gyfrif  yn  gorph  y  Uyfr,  cymmer  i  fyny  y 
pyngciau  sydd  yn  gwahaniaethu  Calfiniaeth  oddi  wrth  Arminiaeth 
o  un  i  un,  gan  ddangos,  mewn  modd  lled  fanwl,  a  phur  gadarn  a 
galhiog,  mai  y  golygiad  Calfinaidd  arnynt  sydd  yn  cael  ei  ddysgu 
yn  y  Beibl.  Gwna  hyn  gyda  golwg  ar — 1.  Etholedigaeth,  neu 
Rhaghmiaethìad ;  2.  Prynedigaeth ;  3.  Anallu  dyn;  4.  Parhâd 
mewn  gras.  Ar  ddiwedd  yr  ymdriniaeth  Ysgrythyrol  â'r  pyngc- 
iau  hyn  y  mae  ganddo,  dybygem,  sylwadau  sydd  yn  arddangos 
gallu  a  chraffder  duwiuyddol  mawr.  Yr  ydyra  yn  cael  ein  tueddu 
i  roddi  dyfyniad  byr.  Gofyna  Holydd  fel  hyn : — '  Er  fod  cryn 
liaws  o  byngciau  dadleuedig  rhwng  y  Calfiniaid  a'r  Arminiaid,  ai 
ni  ellir  nodi  rhyw  un  pwngc  fel  y  gwreiddyn,  a'r  rhan  benaf  o'r 
ymrafael  a'r  ymraniad  ?'     Ac  yna,  Ättebydd  a  ddywed : — 

'  Mi  a  dybygwn  y  gellir ;  a  hyny  a  geisiaf,  yn  fyr,  fel  hyn : — Y 
pwngc  gwreiddiol  mewn  dadl  sydd  ynghylch  pechod  gwreiddiol, 
neu  gyflwr  gwreiddiol  hoU  ddynohyw  trwy  bechod.  Pe  bae  yr 
Arminiaid  o'r  un  farn  a'r  Calfinistiaid  ar  y  pwngc  hwn,  prin  y 
byddai  modd  ganddynt  i'w  gwrthwynebu  yn  y  lleill.  .  .  .  Deall- 
wch :  Os  ydyw  dynolryw  oll,  wrth  naturiaeth,  yn  hlant  digofaint, 
yn  feiriü  mewn  camweddau,  ac  feliy  yn  llwyr  anaUuog  i  gyr- 
haeddyd  iachawdwriaeth,  heb  i  Dduw  o'i  neillduol  ras  eu  bywhau 
a'u  dychwel^^d — os  ydyw  dynohyw  fel  hyn,  meddaf,  ac  felly  y 
maent  yn  ol  tystiolaeth  Gair  Duw,  yna  y  mae  yn  llwyr  ammhossibl 
i  neb  byth  fod  yn  gadwedig  trwy  yr  etholedigaeth  ammodol,  y 
brynedigaeth  gyffredinol,  y  ffug  o  ewyllys  rhydd,  a'r  alwedigaeth 
ivan,  gyffredin,  ynghyd  â'r  ansicruydd  o  barhâd  y  mae  yr  Ar- 
miniaid  yn  dadleu  o'u  plaid.  Nis  dichon  dyn  marw  yn  ei  enaid 
byth  gyflawni  un  o'r  ammodau  y  mae  Arminiaeth  yn  eu  gosod 
arno  ;  sef,  edifarhau,  credu,  a  bod  yn  greadur  newydd,  &c.  Yn 
ganlynol  i  hyny,  pa  fodd  y  dichon  efe  byth  fod  yn  etholedig,  yu 

ol  y  dychymmyg  ag  sydd  ganddynt  hwy  am  etholedigaeth,  yn 
dechreu  cymmeryd  lle  tvedi  i  ddyn  edif'arhau,  a  dyfod  yn  ddyn 
newydd  ?  I  ddyn  mariu  yn  ei  enaid,  nid  3'dyw  prynedigaeth  am- 
onodol  chwaith  les  yn  y  byd ;  na  galwedigaeth,  oddi  eithr  ei  bod  yn 
effeithiol  ac  yn  anorchfygol  i'w  ddwyn  i  fywyd  ysbrydol.  Y  mae 
yr  ystyriaethau  hyn,  a'r  cyffelyb.  yn  peri  i  mi  benderfynu  mai 
gwreiddyn  a  sylwedd  y  gwahaniaeth  rhwng  egwyddorion  Calfinist- 
iaeth  ac  Arminiaeth  ydyw  hyn: — Y  mae  y  gyntaf  yn  dywedyd, 
Fod  dyn  wrth  oiaturiaeth  yn  farw  meiun  'pechod;  a'r  llall  yn 
dywedyd,  Fod  dyn  torth  naturiaeth  yn  meddu  gwreichionen  0 
fywyd  ysbrydol.  Mae  y  gyntaf  yn  addef,  Fod  iachawdwriaeth 
yn  dyfod  i  hechadur  0  rad  ras  Duw  yn  unig  ;  a'r  llall  yn  haeru 
Fod  iachawdwriaeth  yn  dyfod,  mewn  rhan,  'ie,  meicn  rhan 
fawr  iawn,  o  allu,  rhinweddau,  ewyllys  rhydd,  a  gweithredoedd 
dynion' 

ísis  gallwn  yma  ymattal  rhag  sylwi  fod  y  dyfyniad  uchod  yn 
dwyn  i'n  côf  yn  gryf  iawn  yr  hyn  a  ddywedai  y  diweddar  Dr.  Ed- 
wards  yn  bur  fynych  yn  yr  athrofa  yn  y  Bala : — Fod  meddu  golyg-  / 
iad  cywir  am  bechod  yn  beth  hanfodol  mewn  trefn  i  feddu  goJyg- 
iad  cywir  am  lawer  o  athrawiaethau  eraill  duwinyddiaeth.  Ac  fe 
welir  fod  Mr.  Jones,  yn  y  dyfyniad  uchod,  yn  priodoli  y  gwahan- 
iaeth  sydd  rhwng  barnau  Calfiniaid  ac  Arminiaid  ar  byngciau  fel 
Etholedigaeth,  Prynedigaeth,  Rhyddid  yr  Ewyllys,  a  Pharhâd 
mewn  Grâs,  i'r  gwahaniaeth  sydd  rhwng  eu  barnau  ani  Eechod, 
neu  gyflwr  dyn  wrth  natur.  Y  mae  cyfeiliorni  ar  y  pwngc  hwn 
yn  arwaia  i  gyfeiliornad  ar  y  pyngciau  eraill. 

Y  mae  yr  awdwr  yn  dwyn  y  llyfr  hwn  i  derfyniad  drwy  wneyd 
amryw  '  gasgliadau  '  a  *  defnyddiau '  oddi  wrth  y  cwbl  a  ddy wed- 
asai ;  a  thrwy  osod  ger  bron  '  rai  gofyniadau  ac  ymresymiadau, 
yn  cael  eu  cyfeirio  at  bob  Arminiad  difrifol.'  Gelìir  dyweyd  mai 
'  ymresymiadau '  dwys  a  difrifol  yn  mhlaid  yr  hyn  a  ystyriai  yr 
awdwr  oedd  y  gwirionedd  efengylaidd,  ac  yn  erbyn  y  syniadau  Ar- 
minaidd,  yn  cael  eu  gosod  ger  bron  mewn  dull  cymmhwysiadol, 
gan  erfyn  am  dderbyniad  iddynt,  sydd  i'w  cael  yn  y  rhanau  di- 
weddaf  hyn  o'r  traethawd.  Seilia  ei  '  ymresymiadau  '  yn  benaf  ar 
y  gwirionedd  am  Dduw,  fel  yr  hwn  sydd  hollalluog  a  hollwybodol ; 
a  dadleua  fod  y  golygiadau  a  wrthwynebir  ganddo  yn  tywyllu,  neu 
yn  tueddu  i  wadu  y  priodoliaethau  dwyfol.  Trwy  yr  holl  lyfr,  y 
mae  yn  dangos  fod  ei  feddwl  mewn  cydymdeimlad  dwys  â'r  hyn  a 
ystyriai  oedd  dysgeidiaeth  y  wir  eglwys,  neu  o  leiaf 'y  rhan  a  farn- 
ai  yn  fwyaf  cy wir  o  honi,'  drwy  holl  oesoedd  ei  hanes.     Rhaid  i  ni 

addef,  wrth  derfynu  ein  cyfeiriadau  at  y  llyfr  hwu,  fod  ofnau  Mr. 
Jones  am  y  niwed  a  dderbyniai  Cymru  oddi  wrth  sefydliad  a  chyn- 
nydd  y  Wesleyaid  yn  y  wlad  heb  ddigwydd,  yn  ol  ein  cred  ni,  yn 
ol  ei  ofnau  ef  Yr  ydym  ui  mewn  gwell  mantais  i  adnabod  ae  i 
farnu  y  cyfundeb  hwnw  yn  Nghymru  ac  yn  Lloegr  o  lawer  nag 
yr  oedd  yn  bossibl  iddo  ef  fod,  gan  nad  oedd  ond  cymmharol 
newydd  yn  Lloegr  yn  ei  amser  ef,  ac  nad  oedd  yn  Nghymru  ond 
ar  hyny  o  bryd  yn  ceisio  ymsefydlu. 

Yn  fuan  ar  ol  i'r  Drijch  AtJirawiaethol  ddyfod  allan  o'r  wasg, 
cyhoeddwyd  yr  hyn  a  ganlyn : — Amddiffyniad  i'r  Methodistiaid 
Wesleyaidd,  mewn  llythyr  at  Mr.  T.  Jones,  yn  atteh  %w  lyfr  a 
elwir  '  Drych  Athrawiaethol ;  yn  dangos  Arminiaeth  a  Chalfin- 
istiaeth,  &c.  Gaìi  Oiuen  Davies.  Wedi  ei  gyfieithu  i'r  Gym- 
raeg  gan  J,  Bryan.  Caerlleon  :  argraphwyd  gan  J.  Heraingway, 
1806.'  Y  mae  hwn  yn  llyfryn  bychan  o  70  o  dudalenau,  ac  yn  am- 
canu  atteb  y  Drych  Athrawiaethol  drwy  gymmeryd  sylw  o  bob 
peth,  fel  y  meddyliai  ei  awdwr,  oedd  yn  hwnw.  Gan  nas  gallwn 
ni  yma  arcs  i  gymmeryd  sylw  manwl  o'r  llythyr,  a  dwyn  ei  gyn- 
nwys  yn  deg  ger  bron,  yr  ydym  yn  meddwl  mai  gweddus  ydyw  i 
ni  fyned  hèibio  iddo  heb  ddyweyd  dim  am  dano.  Ein  hamcan  ni 
ydyw  adrodd  hanos  Mr.  Jones,  ac  nid  adrodd  hanes  y  ddadl  Ar- 
minaidd.  Yr  oedd  angen  am  i  ni  gyfeirio  yn  y  modd  hwn  at 
lythyr  Mr.  Davies,  am  fod  y  llyfr  sydd  yn  dyfod  dan  ein  sylw  yn 
nesaf,  o  eiddo  Mr.  Jones,  yn  cyfeirio  ato.  Y  mae  genym  reswm 
arall  dros  fyned  heibio  i'r  llyfr  hwn  o  eiddo  Mr.  Davies,  sef  hwn  : — 
Yr  ydym  yn  gweled  yr  arweiniai  hyny  ni  i  ymdroi  yn  ormodol 
gyda  llyfrau  Mr.  Jones  mewn  gwedd  ddadleuol.  Credwn  fod  Dr. 
Owen  Thomas,  wrth  adrodd  hanes  y  llyfrau  sydd  genym  yn  awr 
dan  sylw  yn  Nghofiant  y  Parch.  John  Jones,  wedi  rhoi  gwedd  rhy 
ddadleugar  ar  lyfrau  Mr.  Jones.  Duwinydd  tawel,  yn  mynegu  ei 
íeddyliau  mewn  duU  tawel — ac  nid  dadleuydd  poeth — oedd  efe,  yn 
benaf  o  lawer ;  ac  fel  y  cyfryw  y  dymunem  ei  ddangos. 

Yn  y  üwyddyn  1807  y  cyhoeddodd  Mr.  Jones  un  o'r  llyfrau 
pwysicaf  a  gyhoeddwyd  ganddo  yn  ystod  ei  fywyd — y  nesaf,  o  ran 
maint  y  llafur  oedd  yn  angenrheidiol  i'w  gyfansoddi,  yr  ydym  yn 
tybio,  i'w  brif  waith,  sef  Hanes  y  Merthyron.  Y  mae  wyneb- 
ddalen  y  Uyfr  yr  ydym  yn  cyfeirio  ato  fel  y  canlyn : — 

'  Ymddiddanion  Crefyddol  (rhwng  dau  gymmydog),  Ystyriol 
a  Hyffordd,  mewn  ffordd  Ymresymiadol,  ac  Ysgrythyrol:  yn 
nghyd  âg  ychydig  Sylwadau  ar  Lythyr  Mr.  Oioen  Davies  at  yr 
awdwr ;  a  Phrawf  o  Anghyssonedd  y  diweddar  Barchedig  J. 

Wesley  mewn  amryw  hyngcíau  o  Äthrawiaeth.  Gan  T.  Jones. 
Bala:  argraphwyd,  dros  yr  awdwr,  gan  R.  Saunderson,  1807.'  Nid 
ydyw  y  '  Sylwadau  '  ar  lythyr  Mr.  Davies,  a'r  '  Prawf  o  Anghysson- 
edd  Mr.  John  Wesley/  ond  yn  cymmeryd  lle  bychan  yn  niwedd  y 
llyfr  fel  '  Attodiad ' — a  dyna  ei  ddull,  bron  di-eithriad,  ef  wrth 
ysgrifenu  yn  y  dadleuon.  Y  mae  yr  holl  lyfr  yn  446  o  dudalenau 
deuddeg-plyg.  '  Y  mae  hwn  yn  llyfr  tra  rhagorol,'  ebe  y  Dr.  Owen 
Thomas.  '  Nid  yn  unig  nid  oedd  genym  y  pryd  hyny,  ond  nid  oes 
genym  etto  yn  ein  hiaith,  ar  y  pyngciau  dau  sylw,  ddim  i'w  gys- 
tadlu  âg  ef ;  ac  nid  ydym  yn  gwybod  fod  gan  y  Saeson  ddim  cy- 
íîelyb  iddo.'  Ac  mewn  lle  arall,  dywed  Dr.  Thomas: — '  Y  mae  yn 
dra  chyflawn  o  wybodaeth  hanesyddol,  ac  yn  nodedig  o  alluog  yn 
ei  ymresymiadau  duwinyddol ;  ac  y  mae  o'r  braidd  yn  sicr  genym, 
pe  buasai  y  fath  lyfr  wedi  ei  gyhoeddi  yn  Saesneg  yn  y  deyrnas 
hon,  neu  yn  yr  America,  y  buasai  ei  glod  yn  nghlustiau  pawb ;  a 
mwy,  fe  allai,  nag  un  cyfieithiad  o  hono  i'r  Gymraeg,  ac  yn  cyd- 
ymgais  am  dderbyniad  gan  y  genedl.' 

Y  mae  genym  amryw  brofion  fod  yr  awdwr  llafurus  wedi  bod  yn 
gweithio  yn  ddyfal  yn  nghyfansoddiad  y  llyfr  hwn  am  rai  blynydd- 
oedd.  Y  mae'n  dyddio  y  '  Rhagymadrodd  at  y  Cymry,'  '  Rhuthyn, 
Mai  27ain,  1807.'  Ond  yn  niwedd  y  Drych  Athrawiaethol,  a  lu 
dan  ein  sylw  eisoes,  a'r  hwn  a  orphenwyd  Mai  26ain,  1805,  efe  a 
ddywed  fod  ganddo  '  draethawd  arall  helaethach ' — y  pryd  hyny 
ddwy  flynedd  cyn  ei  gyhoeddiad — '  ar  ei  law,'  a'i  fod  yn  '  bwriadu,' 
os  trefna  Rhagluniaeth  '  iddo  '  oes  a  gallu,'  y  byddai  iddo  '  orphen, 
a  chyhoeddi '  }'•  traethawd  hwn ;  gan  gyfeirio,  y  mae  yu  sicr,  at  yr 
Ymddiddanion  Crefyddol.  Ac  mewn  nodiad  damweiniol,  wrth 
gyfeirio  rhy wbeth  at  '  y  Pab  sydd  yn  bresennol  ar  yr  orsedd,'  ar 
waelod  tudalen  270  o'r  Ymddiddanion  Crefyddol'  efe  a  ddywed 
ei  fùd  wedi  ysgrifenu  i'r  fan  hono  'cyn  diwedd  Hydref,  1805.'  Ac 
y  mae  genym  brofion  eraiU  sydd,  fe  allai,  yn  rhy  ddibwys  i'w  nodi, 
er  eu  bod  yn  rhai  sicr,  ei  fod  wrth  y  gorchwyl  o  gasglu  ei  ddefn- 
3'ddiau  yn  1804,  neu  cyn  hyny.  Ac  yn  wir,  y  mae  yn  amlwg,  oddi 
wrth  gynnwys  cyfoethog  y  llyfr  ei  hun,  ei  fod  yn  ffrwyth  aeddfed 
llafur  blynyddoedd,  a  myfyrdod  oes  ei  awdwr.  Buasai  yn  dda 
genym  allu  dwyn  rhyw  gymmaint  o  gynnwys  y  llyfr  rhagorol  hwn 
ger  bron  y  darllenydd  yma,  gan  ein  bod  yn  gwybod  ei  fod  yn  bur 
ddyeithr  i  ddarllenwyr  Cymru  yn  y  blynyddoedd  hyn,  er  maint  y 
sylw  a  gafodd,  a'r  cyramhorth  a  roddodd  i  ysgrifenwyr  eraiU  yn 
ystod  y  deugain  mlynedd  cyntaf  o'r  ganrif  bresennol.  Y  mae 
gosod  crynodeb  o  gynnwys  410  o  dudalenau,  a  gadael  allan  yr 

*  Attodiad/  yn  beth  nas  gellir  ei  wneyd  yn  y  lle  sydd  genym  yma ; 
canys  y  mae  pob  tudalen  yn  llawn  o  fater  sylweddol — cwbl  am- 
mhossibl  i'w  grynhoi  ond  pur  ychydig.  Yr  ydym  yn  meddwl  mai 
y  peth  goreu  a  allwn  ei  wneyd  ydy w  rhoddi '  Cynnwysiad '  yr  Ym- 
ddíddanion'  a  hyny  yn  gwbl  fel  y  mae  yn  ngeiriau  yr  awdwr  ei 
hun.  Os  cymmer  y  darllenydd  bwyll  i  ddarllen  y  '  Cynnwysiad ' 
hwn,  bydd  ganddo  ryw  syniad  am  y  meusydd  ëang  sydd  yn  cael 
eu  tramwy  gan  Mr.  Jones : — 

'  Ymddiddan  I. — Yn  cynnwys  Hanes  a  Darluniad  byr  o  Egwyddorion 
Sosiniaeth  ac  Ariaeth — ac  yn  nesaf,  Arminiaeth,  a'r  gwahaniaeth  rhyng- 
ddi  a  Chalfinistiaeth : — Gwahaniaeth  barn  Calfinistiaid  ac  Arminiaid  am 
Bechod  Gwreiddiol : — Tystiolaeth  am  farn  Eglwys  Loegr,  allan  o'i  Her- 
thyglau  a'i  Homihau : — Barn  ŵyrog  yr  Arminiaid  am  Gyfiawnhâd. 

Ymddiddan  II. — Yn  cynnwys  Barn  Calfinistiaid  Eglwys  Loegr  am 
Gyfiawnhâd: — Barn  gyfeihornus  yr  Arniiniaid  yn  cael  ei  hystyried: — 
Tystiolaethau  ac  Ysgrythyrau  dwys  yn  ei  herbyn: — Rhagluniaethiad  ac 
Etholedigaeth,  a  Barn  Eglwys  Loegr  ar  y  pwngc  hwn,  gyda  Sylwadau  : 
— Hef  j'd  ar  Alwedigaeth : — gyda  rhai  CasgHadau  yn  erbyn  Arminiaeth. 

YMDDiDDAiSr  III. — Yn  cynnwys  ychydig  o  hanes  am  Moi'gan,  o  Fangor- 
îs-y-Coed,  ac  egwyddorion  Morganiaetli,  a  Hanner-Morganiaeth : — Cy- 
íFyrddiad  Hanesiol  â  Bedydd  Plant: — Cyfundeb,  neu  Gyfagosrwydd 
Morganiaeth  ac  Arminiaeth : — Byr  hanes  am  Helynt  y  Brif  Eglwys  cyn 
dyddiau  Morgan: — a  phrawf  fod  yr  Athrawiaeth  a  elwir  yn  Galfinist- 
aidd  yn  cael  ei  dal  a'i  chyhoeddi  yn  yr  Oesoedd  Cyntaf  o  Gristionog- 
aeth : — Hanes  am  Garmon  a  Lupus  yn  gwrthwynebu  Morganiaeth,  ac 
yn  cael  Buddugohaeth  ar  y  Saeson  a'r  Brithwyr,  mewn  lle  a  elwir  Maes 
Garmon,  ger  llaw  y  Wyddgrug,  yn  sir  Fflint. 

Ymddiddan  IV. — Yn  cynnwys  Parliâd  o  Hanes  Morganiaeth,  a'i  Chyd- 
ymblethiad  graddol  â  Phabj^ddiaeth : — CrybwylHad  am  amry w  wŷr 
enwog  a  fu  yn  wrthwynebwyr  i  Babyddiaeth,  ac  yn  enwedig  i  For- 
ganiaeth,  mewn  oesoedd  tywyH  o  ran  Crefydd :  Beda — Bradwardin,  ac 
eraiH: — Wedi  hyny,  WickHfí'— Huss,  Jerome  o  Prague,  a'u  Dioddefiadau: 
Claudius — Gotteschalcus — Hemigius — Florus — WessaHa — a  Jansen,  Tad 
y  Janseniaid  yn  Ffraingc,  (tc: — Gwrthwynebiad  gan  y  Pabau  a'r  Pab- 
yddion  i  Janseniaeth. 

Ymddiddan  V. — Yn  cynnwys  Hanes  y  Waldensiaid,  eu  Dioddefiadau, 
a'u  Hegwyddorion  iachusol: — Undeb  y  Diwygwyr  Protestanaidd  yn  y 
Pyngciau  a  elwir  yn  Galfinaidd : — Dadl  Luther  ac  Erasmus  ar  Baglun- 
iaethiad : — Sylwadau  ar  Erasmus. 

Ymddiddan  VI. — Yn  cynnwys  yr  Egwyddorion  Calfinistaidd  yr  oedd 
y  Diwvgwyr  Protestanaidd  yn  unol  ynddynt,  i  raddau  mawr,  am  fwy 
na  thrigain  mlynedd,  sef  hyd  godiad  Arminius : — Tröad  yn  ol  at  hanes 
amryw  ferthyron  cyn  amser  y  Diwygiad- Sawtree— Claydon — Cobliam 
— Bilney — Bainham— Tyndal — Lambert — Barns,  ac  eraiU;  a  dau  yn 
Ysgotland,  Hamilton  a  Wishart: — Prawf  yn  mheUach  o  Galfinistiaeth  y 
Diwygwyr:— Yr  YmneiHduwyr  cyntaf  oddi  wrth  Eglwys  Loegr  yn  For- 
ganiaid,  neu  EwyHyswyr  Rhydd. 


Y  Parch.  OWEN  DAYIES,  Gwemidog'  Wesleyaidd. 

Ymddiddan  VII. — Yn  cynnwys  Hanes  a  Phrawf  o  Egwyddorion  Caltin- 
istaidd  y  Merthyron,  nifer  rhy  liosog  i'w  henwi,  yn  nyddiau  Mary: — 
Dadler.on  Bradford  â'r  Morganiaid,  neu  yr  Ewj-llyswyr  Rhydd : — Llythyr 
edifeiriol  un  o  honynt.  ac  ychydig  sylwadau  arno. 

Ymddiddan  VIII. — Yn  cynnwys  Hanes  a  Phrawf  yn  mhellach  o  eg- 
wyddorion  Caltìnistaidd  y  Merthyron: — Philpot  yn  dadleu  ;Vr  Ewyllys- 
wyr  llhj-dd:— Careless,  a"i  Dystiolaeth  am  eu  Hundeb  à'r  Pabj'ddion  ar 
y  Pwngc  o  Eagluniaethiad: — "Woodman,  a'i  Dystiohieth  fod  y  neb  a 
ddalio  Ewyllys  Pdiydd  yn  gwadu  Pechod  Gwreiddiol: — Cyffes  Ffydd 
Mr.  Clement,  ac  amryw  o'r  Mei'thyron  yn  n2;harchar,  a  Sylwadau  arno. 

Ymddiddan  IX. — Yn  cynnwys  Hanes  byr  am  Sefydliad  Eglwys  Loegr, 
a'i  Chaltìnistiaeth,  dan  Deyrnasid  Ehzabeth : — Ymraniad  yn  achos  Trefn- 
iadau  allanol: — Y"  Puritaniaid  yn  ymneillduo: — Yr  ymwahanwyr  Mor- 
ganaiild: — Erthyglau  Lambetli : — Ysgrifeniadau  Jewel,  Willet,  a  Fulke, 
yn  rhoi  prawf  o  Galfinistiaeth  Eglwys  Loegr,  ac  o  Forganiaeth  Eglwys 
Ehufain:— Teyrnasiad  lago:— Y  Cydymddiddan  yn  Llys  Hampton 
Court :— Hanes  codiad  Arminius : — Cymmanfa  Dort,  a  Barn  Cynnrych- 
iolwyr  Eglwys  Loegr  ar  Brynedigaeth,  &c. 

Ymddiddan  X. — Yn  cynnwys  Canlj-niadau  Cymmanfa  Dort: — Taen- 
iad  Arminiaeth  yn  Mhrydain: — Dyrchafiad  Laud,  a'i  ymdrech  o'i  phlaid: 
— Gwaharddiad  cyhoeddi  ac  amddiffyn  Etholedigaeth,  itc. — Teyrnasiad 
Charles  l. : — Dadleuon  Eglwyswyr  Calfinistaidd  ac  Arminaidd:— Cerydd 
ar  yr  Esgob  Davenant  o  achos  crybwyll  am  Etholedigaeth : — Llyfr  y 
Chwarëyddiaethau : — Ymddiddan  Charles  i.  â  Marquis  (Pabaidd)  Caer- 
wrangon,  neu  Worcester,  yn  Nghastell  Ehaglan,  yn  brawf  o  Gyfagos- 
rwydd  Arminiaeth  a  Phabyddiaeth : — A  Sylwad  ar  "Waith  rhai  Armin- 
iaid  a  ddywedant  fod  Caltìnistiaeth  a  Mahometaniaeth  yn  Berthynasau. 

Ymddiddan  XI. — Yn  cynnwys  prawf  yn  nihellach  o  wrthwynebiad  y 
Pabau  a'r  Pabyddion  i  Athrawiaeth  Etholedigaeth  a  Ehad  Eas: — A 
hyny  gan  y  Pab  sydd  yn  bresennol,  1805,  ar  yr  Orsedd :- — Ei  Araetli  ar 
yr  Achlysur  o'i  Daith  ddiweddar  i  Paris : — Sylwadau  arni : — Dychweliad 
yn  ol  at  Hanes  y  Cynghor  Pabaidd  yn  Nhrent: — Eu  dedfryd  yn  erbyn 
Pyngciau  Protestanaidd  Zuinglius : — Eu  Dadl :— Eu  Pennodau  : — A'u 
Canonau  cyfeiliornus  ac  Arminaidd  ar  Gyfíawnhâd : — A  Sylwadau  ar- 
nynt. 

\mddiddan  XII. — Yn  cynnwys  Ystyriaeth  yn  mhellach,  a  Phrawf 
Y'sgrythyrol  ar  y  Pyngciau  a  ddiffynir  gan  y  Calfinistiaid,  ac  a  wrth- 
wynebir  gan  yr  Arminiaid :— Llygriad  Gwreiddiol  Dynolryw ;  y  Cyf rif- 
iad  o  Euogrwydd  Camwedd  Adda : — Ehagluniaethiad  ac  Etholedigaeth. 

Y^MDDIDDAN  xm. — Y^'n  cynnwys  Ystyriaeth  a  Plìrawf  Ysgrythyrol 
am  Brynedigaeth  NeiUduol  a  Diammodol;  am  ddiddymdra  Ewyllys 
Rhydd;  ac  am  Effeithiolrwydd  sicr  Galwedigaeth  Duw  i'w  Eiddo. 

Ymddiddan  XIV. — Yn  cynnwys  Ystyriaeth  a  Phrawf  Ysgrythyrol  am 
Gytìawnhâd  Pechadur  trwy  Ffydd  ;  a'r  Ffydd  hono  yn  ymaflyd  yn  unig 
yn  Nghrist  a'i  Gyfiawnder — ac  hefyd  am  Barhâd  mewn  Gras.' 

Fe  welir  mai  amcan  jr  awdwr  "ydyw  egluro  ac  amddiffyn  yr 
athrawiaethau  Calíinaidd,  o  ddechreu  y  llyfr  i'w  ddiwedd.  Yn  y 
rhanau  cyntaf— Ymddiddan  I.  hyd  xi. — y  mae  yn  gwneuthur  hyny 

yn  ngoleuni  a  thrwy  gymmhorth  '  Hanes  yr  athrawiaethau  '  hyny 
yn  3T  Eglwj's  Gristionogol,  o'r  oes  apostolaidd  hyd  y  ganrif  bre- 
sennol.  Tybia  ei  fod  yn  gweled,  yn  hanes  ac  yn  ysgriíeniadau  y 
tadau  yn  y  brif  eglwys,  fod  yr  athrawiaethaua  ,  gafodd  ar  ol  hyny 
eu  galw  yn  Galfinaidd,  yn  cael  eu  dal  a'u  hamddiffyn.  Rhydd 
lawer  o  ddyfyniadau  o  ysgrifeniadau  y  tadau  eglwysig  fel  prawf  o 
hyny.  Ceir  ganddo  olwg  ar  athrawiaeth  Morgan  o  ran  ei  chyn- 
nwys  a'i  sylwedd,  ac  olrheinia  ei  hanes  fel  Morganiaeth  a  Hanner- 
Morgauiaeth,  ynghyd  â'i  gwrthodiad  gan  gorph  yr  Eglwj's.  Wrth 
wneuthur  hyn  dengys,  yn  ol  fel  y  creda,  gyfagosrwydd  Arminiaeth 
oes  yr  awdwr  i'r  hen  Forganiaeth  gynt.  Dilj'na  yn  mlaen  y  gol- 
ygiadau  Morganaidd,  neu  Arminaidd,  fel  yr  oeddynt  yn  cael  der- 
byniad  yn  yr  Eglwys  Babaidd  o  oes  i  oes,  gan  ddangos  hefyd  fod 
y  gwrthwynebiad  i'r  golygiadau,  a  alwyd  wedi  hyny  yn  Galfinaidd, 
wedi  cynnyddu  j^n  ol  yr  un  graddau  ag  yr  oedd  yr  eglwys  hono  yn 
ymlygru.  Rhydd  lawer  o  ddyfyniadau  o  ysgrifenwyr  a  chanonau 
wrth  fyned  rhagddo,  i  brofi  ei  osodiadau.  Fel  y  daw  at  y  Diwyg- 
iad  Protestanaidd,  hòna  a  phrofa,  drwy  lawer  o  ddyfyniadau,  fod  y 
Diwygwyr,  a'r  Merthyron,  a'r  eglwysi  Protestanaidd,  gydag  ychydig 
eithriadau,  wedi  bod  yn  dal  ac  yn  dysgu  yr  athrawiaethau  Calfin- 
aidd  am  fiynyddoedd  lawer — ie,  dros  ddeugain  mlynedd,  hyd  oni 
chyfododd  Arminius,  o'r  flwyddyn  1600  hyd  1609.  Addefa,  ar  yr 
un  pryd,  fod  rhyw  radd  bychan  o  wahaniaeth  yn  bod  yn  mysg  y 
Protestaniaid,  yn  enwedig  gyda  golwg  ar  ddau  bwngc ;  sef,  Pryn_ 
edigaeth,  a  Pharhâd  mewn  Gras. 

Y  mae  Mr.  Jones  etto,  yn  y  llyfr  hwn,  megys  y  gwnaethai  yn 
flaenorol  yn  y  Drych  Athraiciaetlwl,  yn  rhoddi  pwys  mawr  ar  y 
ddau  syniad  canlynol: — 1.  Mai  gwreiddyn  a  hanfod  y  gwahan- 
iaeth  rhwng  Calfiniaid  ac  Arminiaid  ydyw  y  gwahaniaeth  sydd 
rhwng  eu  golygiadau  ar  bechod  gwreiddiol,  neu  gyflwr  dynolryw 
wrth  naturiaeth  ;  a  thraetha  yn  helaeth  ac  yn  alluog  iawn  ar  y 
gosodiad — pe  gallent  gydolygu  ar  y  pwngc  hwn,  y  byddent  yn  bur 
debyg  o  gydolygu  ar  yr  hoU  byngciau  eraill  y  maent  yn  gwahan- 
iaethu  gyda  golwg  arnynt.  Y  mae  yn  amlwg  ei  fod  yn  ystyried 
ei  fod,  wrth  j-mdrin  â  hyn,  yn  ymaflyd  yn  mhrif  anhawsder  ac 
anghydwelediad  y  ddwy  gyfundraeth.  2.  Wrth  ymdrin  am  Bryn- 
edigaeth,  y  mae  yn  gofalu,  a  hyny  lawer  o  weithiau  yn  nghorph  y 
llyfr,  am  roddi  arbenigrwydd  ar  y  farn  a  ystyriai  oedd  yn  cael  ei 
dal  gan  bob  gwir  Galfiniad ;  sef,  fod  yr  lawn,  er  yn  cael  ei  roddi 
gyda  golwg  arbenig  ar  y  rhai  a  gedwir,  etto  ynddo  ei  hun,  ac  ya 
ei  berthynas  â'r  Person  Mawr  a'i  rhoddodd,  i'w  ystyried  o  angen- 

rheidrwydd  yn  meddu  ar  anfeidroldeb  yn  ystyr  mwyaf  gwirioneddol 
y  gair.  Hyn  oedd  ei  olygiad  ef  ar  hyd  ei  yrfa  fel  duwinydd ;  a 
thros  hyn  yr  ymladdodd  frwydrau  celyd,  fel  y  cawn  etto  weled,  cyn 
diwedd  ei  ddyddiau.  Yr  ydym  yn  meddwl  na  wnaeth  neb  yn 
Nghymru  fwy,  os  cymmaint,  a  Mr.  Jones  i  amddiffyn  y  gwirionedd 
oll-bwysig  am  anfeidroldeb  a  hoU-ddigonedd  lawn  Crist. 

Dichon  y  dylem,  yn  y  fan  hon,  grybwyll  fod  Dr.  Owen  Thomas 
yn  gwneyd  y  ddau  sylw  canlynol  gyda  golwg  ar  ymdriniaeth  Mr. 
Jones  ar  hanes  y  golygiadau  Calfinaidd,  fel  y  maent  yn  cael  eu 
dangos  ganddo  yn  ei  ddau  lyfr  sydd  genym  wedi  bod  dan  sylw : — 
'  Y  mae  yn  ymddangos  i  ni  ei  fod  yn  tueddu  at  fod  braidd  yn 
eithafol  mewn  dau  beth : — 1.  Y  mae  yn  arwyddo  gormod  o  awydd 
i  Avneuthur  yr  hen  dadau  eglwysig,  ac  ysgrifenwyr  eraill,  yn  Galfin- 
aidd  o  ran  eu  syniadau,  pan  y  mae  yn  ymddangos  yn  Ilawer  tebyc- 
ach  nad  oedd  y  pyngciau  mewn  dadl,  rhwng  Calfiniaid  ac  Armin- 
iaid,  erioed  wedi  ymgodi  ger  bron  eu  meddyliau ;  a  phan  y  maent, 
yn  sicr,  yn  Ilefaru  mewn  gwedd  mor  gyffredinol  ag  i  ganiatau  i'r 
naiU  blaid  yn  gystal  a'r  llall  hòni  hawl  ynddynt  fel  yn  dysgu  eu 
syniadau  hwy.'  Yn  attebiad  i  hyn,  yr  ydym  yn  meddwl  y  dylid 
cofio  nad  oedd  yr  hyn  a  elwir  yn  '  hanes  yr  athrawiaeth  '  wedi  cael, 
o  lawer  yn  amser  Mr.  Jones,  y  sylw  a'r  feirniadaeth  a  gafodd  ar  ol 
hyny  gan  ysgrifenwyr  duwinyddol.  Dylid  hefyd  gofio  fod  amddi- 
ffynwyr  Arminiaeth  yn  gwneyd  ymdrech  i  ddangos  yr  '  hen  dadau 
eglwysig,  ac  ysgrifenwyr  eraill,'  yn  gefnogwyr  i  Arminiaeth.  Yr 
\dym  hefyd  wedi  sylwi  fod  Mr.  Jones  yn  dra  gofalus,  yn  enwedig 
yn  yr  Ymddiddanion  Crefyddol,  i  ddangos  y  gwahaniaeth  oedd 
rhwng  ei  olygiadau  ef,  a  golygiadau  Calfiniaid  diweddar,  â  syn- 
iadau  yr  '  hen  dadau  eglwysig,'  pa  bryd  bynag  y  barna  fod  y  fath 
wahaniaeth  yn  bodoli.  Drachefn,  ebe  Dr.  Thomas : — '  2.  Y  mae  yn 
ymddangos  braidd  yn  rhy  barod  i  rwymo  y  Wesleyaid  wrth  yr 
Arminiaeth  isel  a  ffynai  yn  Holland,  a  pharthau  eraill  o'r  Cyfandir, 
ac  a  ddysgid  yn  ysgrifeniadau  yr  Esgob  BuII,  ac  eraill  yn  Lloegr, 
heb  wneyd  un  cyfrif  o'r  elfen  efengylaidd — pa  un  bynag  ai  cysson 
ai  anghysson  ydyw  â  hi — sydd  yn  rhedeg  drwy  dduwinyddiaeth 
Mr.  Wesley,  ac  wedi  hynodi  ei  gyfundeb  ef  o'r  dechreuad.'  Heb 
law  yr  hyn  a  ddywedir  gan  Dr.  Thomas  ei  hunan,  yn  attebíad  i'r 
sylw  hwn  ;  sef,  fod  '  rhai  o'r  gwŷr  ieuaingc  a  dderbyniasid  y  pryd 
hyny  i'r  Weinidogaeth  Wesleyaidd  yn  Nghymru,'  yn  anwybodus 
o'r  '  elfen  efengylaidd '  y  cyfeiriasai  ati,  ac  yn  ddiffygiol  iawn  o 
'  gydnabyddiaeth  â'r  iaith  Gymraeg,'  fel  ag  i  'ddeall  Ilawn  ystyr  a 
grym  y  geiriau  a  ddefnyddid  ganddynt/  a  hyny  tra  nad  oedd  '  dim 

diffyg  ar  eu  gelyniaeth  at  Galfiniaeth,  neu,  yn  hytrach,  yr  hyn  a 
olygent  hwy  wrth  Galfiniaeth,  na  chwaith  ar  eu  haerUugrwydd  yn 
ei  herbyn ' — heb  law  hyn  oll,  meddwu,yr  ydym  yn  meddwl  y  dylid 
cofio  ein  bod  ni,  yn  yr  oes  hon,  ar  ol  dros  bedwar  ugain  o  flynydd- 
oedd  yn  chwanegol  o  brawf  ar  Wesleyaeth  nag  a  gawsid  pan  oedd 
Mr.  Jones  yn  ysgrifenu,  ac  ar  ol  i'r  cyfundeb  felly  gael  amser  i 
brofi  i  lygaid  y  byd  fod  gwahaniaeth  rhyngddo  a  '  ffurfiau  isel  o 
Arminiaeth,'  mewn  gwell  amgylchiadau  i  weled  hyny  nag  yr  oedd 
yn  bossibl  i  neb  fod  yn  mhen  amser  cymmharol  f^^r  ar  ol  cychwyn- 
iad  y  cyfundeb  yn  Lloegr,  a  bron  yn  yr  un  blynyddoedd  ag  yr  oedd, 
a  hyny  gan  y  personau  yr  oedd  yn  cael  ei  sefydlu  yn  Nghymru. 
Beth  oedd  yn  fwy  naturiol  nag  i'r  cyfundeb  gael  ei  farnu  yn  ol 
syniadau  rhai  yr  oedd,  yn  ol  addefiad  ei  weinidogion  ef  ei  hun,  yn 
debyg  iddynt  mewn  gwledydd  ac  oesoedd  eraill  ?  Ac  ouid  oedd- 
ynt  hwy  yn  gosod  eu  hunain  i  fyny  fel  amddiffynwyr  i  olygiadau 
Arminiaid  Holland,  yn  gystal  ag  eiddo  Arminiaid  Lloegr  ?  Yr 
ydym  yn  barnu  y  byddai  yn  auhawdd  i  bwy  bynag  a  ddarllenai 
lyfi-au  y  Parch.  Owen  Davies,  sef  ei  Ämddiffyniad  o'r  Method- 
istiaid  Wesleyaidd,  a  gyhoeddodd  yn  1806 ;  a'i  Tmddiddanion 
rhwng  Hyffordd  a  Beread,  a  gyhoeddodd  yn  1807;  beidio  gweled 
ei  fod  ef,  yn  y  llyfrau  hyny,  yn  gosod  ei  hun  allan  fel  amddiífyn- 
ydd  i'r  Arminiaeth  fwyaf  eithafol  y  gellir  cael  gafael  arni  gan  neb 
rhyw  awdwyr.  Ac  yr  ydym  i  gofio  mai  y  wedd  hono  ar  Armin- 
iaeth  oedd  gan  Mr.  Jones  i'w  chyfarfod  a'i  gwrthwynebu  ar  y 
pryd  yn  Nghymru. 

Y  mae  y  tri  Ymddiddan  diweddaf  o'r  Uyfr  sydd  dan  ein  sylw ; 
sef,  '  Ymddiddan  xil. — XIY,'  fel  y  gwelir  oddi  wrth  y  '  cynnwysiad ' 
a  roddasom  ger  bron,  yn  dwyn  yn  mlaen  '  Ystyriaethau  a  Phrawf 
Ysgrythyrol'  o  blaid  }T  athrawiaethau  Calfinaidd.  Gwneir  hyny 
gyda  golwg  ar  Lygriad  Gwreiddiol  Dynolryw,  a  Chyfrifiad  o  Euog- 
rwydd  Camwedd  Adda ;  Rhagluniaethiad  ac  Etholedigaeth  ;  Pryn- 
edigaeth  neillduol  a  diammodol ;  diddymdra  Ewyllys  Phydd,  ac 
effeithiolrwydd  Galwedigaeth ;  Cyfiawnhâd  pechadur  trwy  Ffydd  ; 
a  Pharhâd  mewn  Gras.  Y  mae  yr  ymdriniaeth  yn  y  tudalenau 
hyn,  tua  chant  a  deg  mewn  nifer,  o'r  llyfr,  yr  ydym  yn  meddwl,  nid 
yn  unig  yn  Ysgrythyrol  a  theg  iawn,  ond  yn  arddangos  gallu,  a 
threiddgarwch,  a  rheswm  cryf  iawn  yr  awdwr.  Goddefer  i  ni 
ddyweyd,  wrth  adael  y  llyfr  hwn,  ein  bod  yn  tybio  mai  da  iawn 
a  fyddai  cael  ail  argraphiad  o  hono,  er  mwj-n  yr  oes  bresennol. 
Oellid  gadael  allan  yr  '  Attodiad '  sydd  yn  niwedd  y  Uyfr,  am  fod  ei 
araser,  ni  a  dybiem,  wedi  myned  heibio  ;  ac  nad  ydyw  yn  cynnwys 


EI  AMDDIFFYNIAD  I'R  ATHRAWIAETH  GALFINAIDD.  181 

ond  'ychydig  sylwadau/  er  eu  bod  yn  dangos  gallu  a  medr  mawr 
yr  awdwr  fel  dadleuydd,  ar  lythyr  Mr.  Owen  Davies,  a  '  phrawf,'  yn 
ol  cred  Mr.  Jones,  '  o  wrthwynebiad  Mr.  J.  Wesley  iddo  ei  hun.' 
Heb  yr  '  Attodiad,'  gwnai  y  llyfr  gyfrol  tra  gwerthfawr  o  dduwin- 
yddiaeth,  yn  ei  gwedd  hanesyddol  ac  Ysgrythyrol. 

Cyhoeddodd  Mr.  Owen  Davies,  y  gweinidog  Wesleyaidd  y  cyf- 
eiriasom  ato,  attebiad  i  lyfr  Mr.  Jones,  sef  yr  un  dan  sylw.  Y  dis- 
grifiad  o  lyfr  Mr.  Davies,  íel  y  mae  ar  y  wyneb-ddalen,  sydd  fel  y 
canlyn : — '  Ymddiddanion  rhwng  dau  gymmydog,  Hyfordd  a 
Beread,  yn  dangos  Cy/eiliornadau  Calfinistiaetìi ;  ynghyd  â 
dau  Lythyr  at  Mr.  Thomas  Jones,  yn  gwrthbrofi  ei  braiuf  ef  o 
Anghyssonedd  Mr  Wesley,  a.'i  Sylwadau  ar  Lythyr  Owen 
Dames.  Gan  Oiven  Davies.  Caerlleon  :  argraphwyd  gan  Joseph 
Hemingway,  1807.'  Am  yr  un  rhesymau  ag  a  nodwyd  genym 
wrth  fyned  heibio  i  lyfr  neu  lythyr  blaenorol  Mr.  Davies  at  Mr. 
Jones,  yr  ydym  hefyd  yn  gadael  y  llytr  hwn,  heb  ond  yn  unig  cry- 
bwyll  ei  fod,  er  yn  llyfr  helaeth  o  dros  bedwar  cant  o  dudalenau 
deuddeg-plyg,  wedi  ei  ddwyn  allan  o'r  wasg  yn  mhen  chwech 
wythnos  i'r  diwrnod  ar  ol  llyfr  Mr.  Jones,  sef  ei  YmddÂddanion 
Crefyddol — i'r  hwn  y  proffesai  fod  yn  attebiad.  Daw  yr  eglurhâd 
ar  ddirgelwch  dyeithr  y  ffaith  hon  i'r  golwg  wedi  i  ni,  yn  bresen- 
nol,  symmud  at  lyfr  nesaf  Mr.  Jones.  Y  llyfr  hwnw  ydyw  yr  un 
canlynol : — 

'  Sylwadau  ar  Lyfr  Mr.  Owen  Davies ;  sef,  ei  Ymddiddanion 
rhwng  Hyŷordd  a  Beread;  ynghyd  â  Gwobr  o  bwys  yn  gyn- 
nygiedÁg  iddo,  ar  ammod  teg.  Gan  Thomas  Jonds,  o  Ruthyn. 
Bala:  argraphwyd  gan  R.  Saunderson,  1808.  Yr  oedd  y  ddadl, 
erbyn  hyn,  fel  y  gellir  yn  hawdd  gweled,  wedi  cymmeryd  agwedd 
pur  lym  a  chwerw.  Ond  y  mae  Mr.  Jones,  yn  ei  Ragymadrodd  i'r 
llyfr  hwn,  dyddiedig  '  Rhuthyn,  Awst  31ain,  1808,'  yn  dywedyd: — 
'  Y  mae  fy  nghydwybod  yn  tystiolaethu  i  mi  ger  bron  Duw,  mai 
nid  i  foddio  un  ymgais  hunanol,  nac  i  ddal  dadl  a  therfj'sg  i  fyny, 
yr  wyf  yn  anfon  hyn  o  lyfryn  etto  ar  led;  ond,  gyda  mesur  o  awydd- 
fryd  diffuant  i  amddiffyn  achos  Duw,  a'i  wirionedd.'  Nid  ydym  ni 
yn  teimlo  dim  anhawsder  i  gredu  yn  Uawn  y  dystiolaeth  hon  o'i 
eiddo  am  yr  amcanion  a'i  llywodraethent  yn  ei  lafur  presennol ;  ac 
yr  ydym  yn  meddwl  y  gwnai  pwy  bynag  a  feddyliai  yn  wahanol 
am  dano  gam  â'i  goffadwriaeth  ef  Y  mae  yn  amlwg,  oddi  wrth  y 
Uyfr  hwn,  ei  fod  yn  bur  dramgwyddedig  wrth  ymddygiadau  Mr. 
Owen  Davies,  yn  enwedig  wrth  y  duU  a  gyramerodd  hwnw  i  gael 
afael  ar  y  '  prawíieni'  o  lyfr  Mr.  Jones;  sef,  ei  Ymddiddanion 

Crefyddol,  cyn  iddo  ddyfod  allan  yn  rheolaidd  o'r  wasg.     Dyma 
eglurhâd  Mr.  Jones  ar  yr  ystryw  hwnw  : — 

'  Yr  oedd  y  ddau  lyfr  yn  cael,  yn  agos,  eu  cyd-argraphu.  0  ddeutu 
canol  Mehefin,  1807,  yr  oedd  ychydig  nifer  o  fy  llyfrau,  a  dim  ond  ych- 
ydig,  wedi  cael  eu  gwni'o  ynghyd,  ac  yn  dechreu  cael  eu  taenu  ar  led ;  a 
Mehefin  26ain,  1807,  ydyw  dyddiad  llythyr  olaf  Mr.  D.'  [sef,  llythyr  Mr. 
Davies  at  Mr.  Jones,  sydd  yn  niwedd  llyf r  y  cyntaf]  '  ar  oriDheniad  ei 
lyfr,  4s.  o  bris,  yn  atteb  !  A  ciiyn  Awst,  wele  y  gwaitli  pwysig  hwn,  ac 
wedi  ei  hanner  rwymo  hefyd,  etto  megys  yn  ehedeg  ar  draws  y  wlad ! 
Ai  nid  oes  yma  un  i'w  chwanegu  at  saith  ryfedddod  y  byd  ?  A  digon  i 
beri  i  aml  Gymro  synu'n  fwy  nag  wrth  y  lleill  oU  ?  Un  o  gyfeillion  Mr. 
D.  a  ddywedodd  wrthyf  ei  fod  yn  ymddiddan  âg  ef  ynghylch  y  cyflym- 
der  digyfielyb  hwn,  ac  iddo  yntau  fynegu  iddo  mai  tro  Rha(jluniaethol 
ydoedd !  Felly,  mi  dybygwn  fod  rhagluniaethiad,  weithiau,  yn  bwngc 
gan  Mr.  D.,  a  gwaith  rhagluniaeth  yn  hoff"  ganddo,  ond  iddi  roi  cyfle 
iddo  i  borthi  ei  flŷs,  pa  un  ai  gonest  neu  anonest,  barned  yr  ystyriol  a'r 
deallus.  Yma  fe  ofyn  rhywun  mewn  difrif wch,  Pa  fodd  y  bu  y  peth  1 
A  oes  modd  i  gael  dadguddiad  neu  ddeonghad  o'r  dirgelwcli  hwn  ?  Oddi 
wrth  eiriau  a  llythyr  fy  argraphydd  [Mr.  Saunderson,  y  Bala],  yr  wyf 
yn  deall  cymmaint  a  hyn: — Yv  oedd  gydag  ef  ddyn  nodedig  ddigon  am 
feddwdod,  a  llawer  o  anfoes,  yn  weithiwr  wrth  y  wasg — liwn,  mae'n 
debygol,  a  fu  yn  offeryn  ewyllysgar  yn  llaw  Rhagluniaeth,  medd  Mr. 
Davies,  yn  llaw  Dryganiaeth  meddaf  finnau,  i  ddarnguddio  papurlen,  o 
leiaf,  o  holl  bapurlenau  fy  llyfr,  a'i  throsglwyddo  mor  onest,  a  thrwy 
ddwylaw  eraill,  fe  allai,  mor  onest,  ag  oedd  llaw  onestaf  y  derbynydd. 
Yr  oedd  gan  yr  adyn  uchod  hen  gydnabyddiaeth  â  rhai  o  berthynasau 
Mr.  D. ;  a  phan  ddigwyddai  Mr.  D.  ei  hun  f yned  drwy  dref  y  Bala,  f e 
anfonai  am  y  dyn  i'r  tafarndy  i'w  groesawu,  mae'n  debygol — ac  i  ormod- 
edd,  fel  y  gwelwyd  arwydd  arno.  Y  mae  yma  le  i  ymhelaethu  cryn 
lawer ;  ond  gwell  genyf  brysuro  yn  mlaen.' 

Nid  ydyw  Mr.  Davies,  yn  ei  attebiad  i  Mr.  Jones,  yn  ceisio 
gwadu  dim  o'r  adroddiad  uchod ;  ond  yn  lle  hyny,  y  mae  yn  am- 
ddiffyn  yr  hyn  a  wnaethai.  Y  mae  y  dyfyniad  uchod,  hefyd,  yn 
ddangosiad  pur  dda  o 'r  agwedd  meddwl  a  theimlad  yr  oedd  Mr. 
Jones  ynddo  wrth  ysgrifenu  braidd  yr  oll  o'r  llyfr  hwn.  Teimlai 
fod  a  wnelai  â  gwrthwynebydd  oedd  yn  gweithio  ar  yr  egwyddor, 
'  Os  na  byddi  gryf,  bydd  gyfrwys ;'  a  diammheu  fod  Mr.  Davies  yn 
teimlo  'y  cryfdwr'  oedd  yn  ei  wrthwynebydd.  ISÍid  ydym  yn 
barnu  yn  ddoeth  i  ni,  erb^^n  hyn,  ail  gyfodi  ond  ychydig  iawn  o'r 
ymadroddion  caledion,  a'r  geiriau  chwerwon,  y  darfu  i'r  naill  fel 
y  llall  eu  bwrw  at  eu  gilydd  yn  y  ddadl  hon,  ar  ol  iddi  boethi, 
fel  y  gwnaeth  wrth  fyned  rhagddi,  er  fod  Mr.  Jones  yn  gwbl  rydd 
oddi  wrth  bob  teimlad  felly  yn  ei  ddau  lyfr  cyntaf. 

Am  y  llyfr  hwn  o  eiddo  Mr.  Jones,  gallwn  sylwi  ei  fod,  mewn 
rhyw  ystyr,  yn  fwy  uniongyrchol  yn  y  ddadl  na'r  un  o'i  Iyfrau 

blaenorol.  Y  mae  y  cyntaf,  Y  Drych  At]traiviaethol,  fel  y  gwel- 
som,  wedi  ei  ysgrifenu  ar  y  pyngciau  sydd  yn  gwahaniaethu  Calfin- 
iaeth  oddi  wrth  Arminiaeth,  heb  fod  gan  yr  awdwr  neb  personau 
mwy  na'u  gilydd  mewn  golwg;  ond  ei  fod  yn  gwrthwynebu  Armin- 
iaid  yn  gyffredinol.  Y  mae  yr  un  peth  yn  wirionedd  gyda  golwg 
ar  gorph  ei  ail  lyfr,  sef  yr  Ymddiddanion  Crefyddol.  Gwrth- 
wynebiad  i'r  golygiadau  Arrainaidd  yn  gyfifredinol,  ac  amddiífyniad 
i'r  golygiadau  Calfinaidd,  oddi  wrth  yr  Ysgrythyrau,  ac  oddi  wrth 
hanes  yr  athrawiaeth  drwy  yr  oesoedd,  ydy w  y  llyfr  drwyddo ;  oddi 
gerth  yr  ychydig  nodiadau  a  wneir  mewn  '  Attodiad '  yn  y  diwedd 
ar  lythyr  Mr.  Davies  at  yr  awdwr.  Ond  am  y  ti-ydydd  llyfr  hwn, 
*  sylwadau  '  ar  '  lyfr '  Mr.  Davies,  ac  arno  ef  ei  hun  a'i  ymddygiad- 
au,  yw  hwn  agos  yn  gwbl  o'r  dechreu  i'r  diwedd.  Ond  y  mae  yma 
chwanegiad  jDwysig  a  gwerthfawr  iawn  at  y  cyfoeth  o  wirionedd 
hanesyddol  ac  Ysgrythyrol  a  ddygodd  Mr.  Jones  i  mewn  i'r  ddadl. 
Gan  hyny,  ni  ddylid,  chwaith,  ar  uu  cyfrif,  meddwl  mai  ymdroi 
mewn  ymryson  personol  â'i  wrthwynebydd  y  mae  efe ;  er  ei  fod, 
weithiau,  yn  disgyn  arno  yn  hynod  o  drwm,  ac  ar  brydiau  yn  an- 
nisgwyliadwy,  ac  o  bellder  mawr  oddi  wrtho ;  fel  pan  y  mae,  dy- 
weder,  ar  ganol  trafod  golygiadau  rhai  o'r  ysgrifenwyr  duwinyddol 
yn  yr  hen  amser,  ar  unrhyw  bwngc  a  fyddo  ganddo  mewn  llaw.  Y 
mae  y  llyfr  oll  yn  144  o  dudalenau  deuddeg-plyg ;  ac  yr  oedd  ei 
ysgrifenu,  yn  enwedig  y  rhanau  hanesyddol,  y  rhai  sydd  yn  ym- 
wneyd  mor  dra  gofalus  a  manwl  â  golygiadau  nifer  liosog  iawn  o 
bersonau  ac  eglwysi,  yn  ddîau,  yn  galw  am  lafur  mawr  oddi  wrth 
yr  awdwr. 

Y  mae  y  darllenydd  yn  sylwi,  oddi  wrth  wyneb-ddalen  y  llyfr, 
fod  yr  awdwr  yn  cynnyg  '  gwobr  o  bwys '  i'w  wrthwynebydd.  Yr 
ydym  yn  tybio  y  dylem  aros  am  ychydig  gyda  hyn.  Yr  oedd  Mr. 
Davies,  yn  ei  lyfr  blaenorol,  wedi  cyhuddo  Mr.  Jones  o  'anwir- 
eddau,' '  enllibau,'  'celwyddau  dybryd,'  'dichell,'  'digllonedd  tanllyd,' 
'cynddaredd  gelynog,'  &c.,  &c..  Yr  oedd  wedi  dwyn  y  cyhuddi- 
adau  hyn  yn  ei  erbyn  unwaith,  eilwaith,  a  thrachefn.  Yn  wir,  y 
mae  ei  lyfr  yn  frith  o  gyhuddiadau  o'r  fath.  Yr  oedd  hyn  yn  beth 
tra  annioddefol  i  un  mor  lednais  ei  deimlad,  ac  un  oedd  yn  raeddu 
y  fath  barch  dwys  i'r  gwirionedd  ag  oedd  Mr.  Jones,  ac  un  mor 
ofalus,  yn  ei  holl  ysgrifeniadau,  fod  hyd  yn  oed  y  ífeithiau  lleiaf  eu 
pwys,  yn  hollol  unol  a  r  gwirionedd,  hyd  eithaf  ei  wybodaeth  ef  ar 
y  pryd.  Yn  wyneb  hyn,  nid  ydyra  yn  meddwl  ei  fod  yn  beth  y 
dylid  synu  ato  ei  fod  yntau,  ar  y  llaw  arall,  yn  gosod  llawer  o 
^yhuddiadau  tra  difrifol  yn  erbyn  Mr.  Davies,  ac  yn  disgyn  arno 

mewn  agwedd  dra  erchyll  ambell  dro  wrth  fjned  yn  ei  flaen.  Ni 
wnawn  ond  nodi  un  engraifift  o'r  pethau  hyn.  Ar  dudalenau 
91 — 93  o  Syliuadau  ar  Lijfr  Mr.  Owen  Davies,  y  mae  Mr.  Jones 
yn  cyfeirio  at  gyhuddiad  o  '  anwiredd '  a  roddai  Mr.  Davies  yn  ei 
erbyn : — '  Nid  yd}- w  hwn  ond  un  o  lawer  o  anwireddau  eraill  a 
ddarfü  i  chwi  eu  tadu  arno  ef,'  sef  ar  Mr.  Wesley,  meddai  Mr. 
Davies.  Y  mae  Mr.  Jones  yma  hefyd,  cyn  disgyn  arno  fel  y  gwna, 
yn  dyfynu  y  brawddegau  canlynol  o  eiddo  Mr.  Davies : — '  Yn  ol  fy 
marn  i,  ni  byddai  waeth  i  chwi  ddangos  oddi  wrthynt'  (sef  oddi 
wrth  Rhuf.  ix.  ac  Epìies.  i.)  '  nad  oes  un  Diiw,  na'i  fodefyn 
waeth  na'r  cythraul;  yr  hyn  a  fyddai  wir  pe  gallech  chwi  brofi  eich 
pwngc ;  canys  os  arfaethodd  efe  yn  anammodol  iachawdwriaeth 
o-hai  dynion,  y  mae  yn  rhaid  ei  fod  wedi  arfaethu  damnio  y  rhan 
arall  o  honynt.  Ac  y  mae  eich  tad.  Calfin,  yn  dyweyd  y  gwir  pan 
ddywed  na  saif  y  naill  heb  y  llall;  sef,  Etholedigaeth,  heb  ei  gyd- 
ymaith  erchyll  Gwrthodedigaeth.'  Y  mae  Mr.  Jones  yn  dyweyd 
ei  fod,  yn  wir,  yn  teimlo  anhawsdra  i  ysgrifenu  rhai  o'r  'geiriau 
erchyll '  uchod  allan  o  lyfr  Mr.  Davies.  '  Onid  ydy w  yn  dros  ben 
rhyfedd'  meddai  Mr.  Davies,  '  fod  neb  mor  afresymol  a  meddwl  y 
gall  y  íath  beth  ag  Etholedigaeth  ddiammodol  fod,  heb  wrthoded- 
igaeth  ddiammodol  hefyd.'  Ar  ol  y  pethau  hyn,  y  mae  Mr.  Jones 
yn  syrthio  ar  ei  wrthwynebydd  yn  yr  ymadroddion  canlynol : — 

'  Wrth  hyn  (pe  na  bae  genyf  cìdim  chwaneg  i'w  ddangos),  fe  all  pawb 
weled  pa  le  mae'r  anwiredd  yn  gorwedd.  Ac  a  fydd  yn  ormod  i  minnau 
ymai  dalu  ychydig  o'm  dyled  anferth  i  Mr.  D.  wrth  ofyn,  Onid  ydyw 
yn  rhyfedd  dros  ben  fod  wyneb  mor  galed,  a  choryn  mor  feddal,  dichell 
mor  gref  ií  phwyll  mor  ^oan,  cyfrwysdra  mov  fawr,  a  synwyr  mov  fychan, 
ymddangosiad  mor  fwynaidd,  ac  ymadroddion  mor  fustlaidd,  gwefusau 
mor  lán,  a  thafod  mov  fudr,  rhith  mor  eirwir,  ac  iaith  mor  anwir,  oll  wedi 
ymgyfarfod,  fel  y  maent,  yn  mhen  un  dyn.' 

Yn  niwedd  y  llyfr,  y  mae  Mr.  Jones  yn  gosod  dau  a  deugain  o 
Ofyniadau  o  flaen  Mr.  Davies : — y  diweddaf  o  ba  rai  a  gyfeiriai  at 
y  dull  a  gymmerasai  yr  olaf  i  gael  gafael  ar  brawfleni  llyfr  Mr. 
Jones,  cyn  iddo  ddyfod  o'r  wasg  yn  rheolaidd ;  ac  yna,  dywed  fel 
hyn :— 

'  Os  gall  Mr  Owen  Davies  roi  dangosiad  addas  am  ei  onestrwydd  yn 
hyn  o  beth,  a'i  eirwiredd  yn  y  ddau  beth  nesaf  o'r  blaen  (sef,  Gof  40  a 
41),  a  phroíi  ei  hun  yn  ddyn  geirwir  yn  ngwyneb  tm  o  bob  tri  o'r  gofyn- 
iadau  eraill,  mi  a  dalaf  iddo  Gan  Punt.  Os  na  fedr  efe  wneuthur  cym- 
maint  a  hyny,  ie,  neu  beth  chwaneg,  am  wobr  mor  bwysig,  fe  ddichon 
pob  dyn  ystyriol  a  rhesymol  weled,  pa  faint  bynag  o  haeriadau  hyíion, 
o  ddichell-droion  cyfrwys,  ac  o  iaith  íFyrnig,  wrthun,  a  arfero  efe,  na 
bydd  y  cwbl  ond  cliwaneg  o  brawf  ei  fod,  mewn  ysbryd  ac  agwedd  drwg, 

yn  amddiftyn  achos  drwg.  Ac  am  y  cynnyg  uchod,  tra  yr  wyf  yn  addef  ei 
fod,  mewn  dadl  grefyddol,  yn  un  anarferol,  yr  wyf  hefyd  yn  gobeithio, 
os  ystyrir  yr  achlysuron,  ac  ysbryd  fy  ngwrthwynebwr,  nad  oes  ynddo 
ddim  sy'n  annhêg  tuag  ato  ef,  nac  yn  anweddaidd  chwaith  i  achos  cref- 
ydd  a  gwirionedd.' 

Dylid  dyweyd  mai  cwestiynau  ynghylch  ffeithiau,  ag  y  gellid 
eu  profi  neu  eu  gwrthbrofi  yn  hawdd,  ac  nid  unrhyw  gwcstiynau 
ynghylch  barnaib  neu  ojJ iniynau,  oedá  y  dato  a  deugain  a  ofynai 
Mr.  Jones  i  Mr.  Davies.  Dyma  ychydig  engreifftiau : — '  9.  Rhoed 
brawf,  os  medr,  fod  Syr  Richard  Hill,  Mr.  Calvin,  a  Chymmanfa 
Dort,  wedi  dal  a  chyhoeddi  yr  athrawiaeth  o  gyfíawnliâd  er  tra- 
gwyddoldeb,  fel  y  dywed  efe,  tudal.  241  o'i  lyfr.'  '  27.  Y  mae  gan- 
ddo  (tudal.  304  o'i  lyfr),  y  geiriau  a  ganlyn : — '  Oddi  wrth  y  tyst- 
iolaethau  hyn,  eglur  ydyw  fod  Eglwys  Loegr  a'r  Diwygwyr  yn 
amddiffynwyr  Arminiaeth,  o  ran  y  pum  pwngc  gwahaniaethol 
rhwng  Arminiaeth  a  Chalfinistiaeth  ! ! !'  A  ydyw  Mr.  D.  yn  medd- 
wl  sefyll  at  hyn,  dan  ddisgwyl  i  Dduw,  neu  ddyn,  edrych  arno  fel 
dyn  geirwir  ?'  '  35.  Yn  mha  le  y  cafodd  efe,  genyf  fi,  na  neb  o'r 
Calfinistiaid,  y  fath  eiriau  cableddus  a'r  rhai'n,  sydd  yn  tudal.  43 
o'i  lyfr : — '  Onid  ydyw  hyn  yn  dangos  fod  Duw  weithiau  yn  ym- 
ddwyn  yn  ddau  wynebog  ?'  Dyna  nodwedd  gyffredinol  yr  hyn  a 
gais  Mr.  Jones  gan  Mr.  Davies.  Gofyna  iddo  yn  syml  nodi  ei  sail 
dros  wneyd  yr  haeriad  hwn,  neu  y  gosodiad  arall,  ynghylch  barn 
person  unigol,  neu  eglwys  bennodol,  neu  unrhyw  fater  o  ffaith  am- 
Iwg,  mor  amlwg  fel  nad  oedd  yn  bossibl  gwneyd  unrhyw  gam- 
gymmeriad  mewn  cyssylltiad  â  hwy.  Fe  welir,  gan  hyny,  mai  ei 
amcan  wrth  ofyn  y  cwestiynau,  ac  wrth  gynnyg  y  wobr,  &c.,  oedd 
ceisio  gor/odi  ei  wrthwynebydd,  drwy  ryw  foddion,  neu  bob  modd- 
ion  y  gallai  ddychymygu  am  danynt,  naiU  ai  i  addef  ei  fod  wedi 
ymoUwng  i  wneuthur  nifer  mawr  iawn  o  haeriadau  hollol  ddisail, 
gyda  golwg  ar  olygiadau  personau  neu  eglwysi  ar  byngciau  pen- 
nodol,  &c.,  neu  ynte  ei  orfodi  i  geisio  profi  y  cyíryw  haeriadau. 
Ceisiai  rwymo  Mr.  Davies,  naill  ai  i  dj'nu  ei  haeriadau  di-sail  yn  ol, 
neu  ynte  i  geisio  eu  profi.     Dyna  ei  amcan  wrth  gynnyg  y  wobr. 

Ond  ni  Iwyddodd  i  gael  gan  Mr.  Davies  i  wneyd  y  naiU  na'r 
llall,  er  iddo  ysgrifenu  attebiad,  neu  yr  hyn  a  gyfrifai  fel  attebiad, 
i  lyfr  Mr.  Jones.  Y  mae  wyneb-ddalen  y  llyfr  hwn  o  eiddo  Mr. 
Davies  fel  y  canlyn : — '  Sylwadau  ar  Lyfryn  a  gyhoeddwyd  yn 
ddiyjeddar  gan  Mr.  Thomas  Jones,  gynt  o  Rhuthyn.  Yn  y  sylw- 
adau  hyn,ymae  Anwireddau  yn  cael  eu  Dynoethi,a'r  Givirionedd 
ei  Ämddiffyn.    Gan  Owen  Davies.   Caerfyrddin :  argraphwyd  gan 

J.  Davies,  Heol  y  Farchnad.'  Nid  oes  angenrheidrwydd  am  i  ni, 
yr  ydym  yn  meddwl,  wrth  adrodd  hanes  Mr.  Jones,  aros  i  gym- 
meryd  sylw  o'r  llyfryn  hwn  a  ysgrifenwyd  yn  ei  erbyn,  yn  mhell- 
ach  nag  i  ddy  weyd  fod  ei  awdwr  ynddo  wedi  ymollwng  i  ddifr'iaeth 
bersonol,  ac  i  wneyd  haeriadau  anturiaethus,  a  hyny  mor  Iwyr  a 
hollol  fel  nad  ydyw  bron  o  gwbl  yn  cyffwrdd,  o'r  dechreu  i'r  diw- 
edd,  â'r  athrawiaethau  mawrion  y  proffesai  ysgrifenu  yn  eu  cylch. 

Yr  holl  sylw  a  gymmerodd  Mr.  Jones,  drwy  y  wasg,  o  Mr.  Owen 
Davies,  ar  ol  hya,  oedd  yr  hyn  a  wnaeth  yn  y  llyfr  bychan  canlyn- 
ol: — '  Ätteb  hyr  i  Bapurlen  o  Sylwadau  a  wnaed  yn  ddiweddar 
gan  Mr.  Owen  Davies,  o  Ddinbych,  ar  Lyfryn  a  gyhoeddasid 
gan  T.  Jones,  er  y  mis  Medi,  1808.  Dinbych :  argraphwyd  gan 
Thomas  Gee,  dros  T.  Jones,  1811.'  Nid  ydyw  yr  'Atteb  Byr'  oll 
ond  deuddeg  tudalen  deuddeg-plyg ;  ond  ar  y  cyfan,  y  mae  yr 
awdwr  yn  trin  Mr.  Davies  yn  fwy  esmwyth,  hyny  ydyw,  mor  bell 
ag  y  mae  esmwythder  mewn  iaith  yn  myned,  nag  y  gwnaeth  yn 
ei  lyfr  blaenorol,  a  fu  geuym  dan  sylw  eisoes ;  sef,  ei  Sylwadau, 
&c.  Ond  ar  y  llaw  arall,  y  mae  yn  ymaflyd  ynddo  gyda  mwy 
o  gydnerthwch  tawel  a  phenderfynol,  gan  nodi  nifer  mawr  o  haer- 
iadau  di-sail  a  wnaethai  Mr.  Owen  Davies  ynghylch  golygiadau 
awdwyr  ar  wahanol  faterion,  a  chynnyg  gwahanol  symiau  o  arian 
fel  gwobrwyon  iddo,  os  gallai  brofi  ei  haeriadau.  Gyda  golwg 
ar  ei  waith  yn  cynnyg  gwobrwyon  i'w  wrthwynebydd  mewn  dadl 
grefyddol,  dy wed  etto  yu  y  llyfr  hwn  fel  hyn : — '  Yr  wyí  eisoes 
wedi  addef  (Sylwadau,  tudalen  119)  fod  cynn^^g  gwobr  o  arian 
mewn  dadl  grefyddol  yn  beth  anarferol ;  ac  fe  allai  y  bydd  i  rai  ei 
gyfrif  yn  beth  afreidiol,  os  nid  anweddol.  Fy  atteb  i  hyn  ydyw — 
Wrth  ymdrin  â  dadleuwr  o  fath  Mr.  0.  D.,  yr  wyf  yn  meddwl  nad 
ydyw  yn  anweddus,  nac  yn  anaddas.'  Y  mae'n  amlwg  mai  teimlad 
Mr.  Jones  oedd,  fod  yn  rhaid  iddo,  os  cymmerai  sylw  o  gwbl  o 
Mr.  Owen  Davies,  arfer  rhyw  foddion  anghyíîredin  ac  eithriadol, 
er  cael  ganddo  ddaugos  dim  tebyg  i'r  gofal  a'r  manylrwydd  oedd 
yn  briodol,  ac  yn  unol  â  gwirionedd;  yn  lle  gwneyd  haeriadau  hollol 
ben-agored  ac  anturiaethus  am  farnau  awdwyr,  &c.,  nas  gwyddai 
ond  y  nesaf  peth  i  ddim  am  danynt  hwy,  na'u  golygiadau. 

Mae  yn  yr  Ätteb  Byr  hwn  o  eiddo  Mr.  Jones  rai  syniadau  rhag- 
orol  ar  byngciau  duwinyddol.  Nis  gallwn  ond  rhoddi  un  dyfyniad 
byr  fel  prawf  o  hyny.  Wrth  ddal  nad  oedd  Crist  wedi  marw  dros 
yr  eglwys  mwy  na  thros  rywrai  eraill,  yr  oedd  Mr.  Owen  Davies 
wedi  dwyn  yn  mlaen,  fel  un  rheswm  dros  ei  oìygiad  hwnw,  fod  y 
saint,  fel  eraill,  yn  gorfod  dioddef  cystuddiau,  ac  yn  gorfod  marw, 

&c.  Dyma  ei  eiriau : — '  Dylai  pob  dyn  Avybod  fod  cystuddiau  a 
marwolaeth  yn  ddylediou  ag  y  bydd  raid  i  bob  un  o  honom  ni  eu 
tahi  o  herwydd  ein  pechodau.'  Casghad  anefengylaidd  ac  anysgry- 
tliyrol  Mr.  0.  Davies  oddi  wrth  hyn  oedd,  nad  oedd  yn  bossibl  fod 
Crist  wedi  talu  dyledion  ag  yr  oedd  y  saint  yn  gorfod  eu  talu  eu 
hunain.     Ond  dyma  atteb  Mr.  Jones  i'r  dyb  hon : — 

'  Er  fod  cystuddiau  a  marwolaeth  yn  dyfod  i  ran  pob  dyn,  duwiol  ac 
annuwiol,  ac  er  fod  marwolaeth  yn  cael  ei  fçalw,  ac  mewn  ystyr  yn  bod, 
yn  ddyled  natur,  etto,  wrth  dalu  y  ddyled  hon  sydd  ar  ein  natur,  nid 
j^lyw  ;/  r)ivir  gredadyn  nac  yn  talu,  nac  yn  cael  ei  ofyn  am,  un  i'han  o'r 
ddyled  sydd  arnom,  fel  troseddwyr  euog  a  barnedig,  i  gyfraith  a  chyf- 
iawnder  gofynol  y  Jehofa.  Nid  yw  cystuddiau  a  marwolaeth,  meddaf, 
nac  yn  felldith  na  barn  ddialeddol  i'r  gwir  gredinwyr :  y  maent  yn  mysg  y 
pob  jìeth  sydd  yn  eiddo  iddynt,  ac  yn  cydweithio  er  daioni  iddynt.  Rhuf. 
viii.  28;  I  Cor.  iü.  21,  22.  Gan  fod  Crist  wedi  llwyr  hrynu  ei  eiddo  oll 
oddi  lorth  felldith  y  ddeddf  {Galat.  iii.  13),  ac  wedi  diddymu  angau  (2  Tim. 
i.  10),  mae  pob  gwir  Gristionlwedi  ei  ryddhau  oddi  wrth  ddeddf  mariool- 
<ieth,  yn  gystal  ag  oddi  wrth  ddeddf  joechod :  Rhuf  viii.  2.  Neu  fel  hyn: 
er  i  farwolaeth  neu  angeu  gadw  ei  eniv,  y  mae  wedi  colli  ei  golyn:  1  Gor. 
XV.  55.  Prin,  yn  wir,  y  mae  wedi  cadw  ei  emv,  gan  ei  fod  wedi  ei  ddi- 
ddymu;  a  chan  mor  fynych  y  sonir  am  bobl  Dduw  yn  himo  {Mat.  xxvii. 
52 ;  loan  xi.  11 ,  Act.  vii.  60 ;  a  xiii.  36 ;  1  Thes.  iv.  13,  14, 15)  yn  hytrach  nag 
yn  marw.  Yn  fyr,  p;wir  fendithion  ydyw  cystuddiau,  a  gwahaniad  corpli 
ac  cnaid,  i'r  gwir  Gristion,  er  eu  dyfod  i  mewn  i'n  natur  ni  jnfelldithion 
am  bechod.  Gan  hyny,  wrth  dalu  dyled  natur,  nid  ydyw  efe  yn  talu 
dini  iawn  am  ei  bechod,  na  dim  o'i  ddyled  i  gyfiawnder  gofynol  neu  ddi- 
aleildol  Duw.  Crist  'a  dalodd  ein  dyled  ni;'  ac  efe  a'n  'rhyddhaodd  ni 
yn  hollol,'  fel  y  dywed  diwygwyr  Eglwys  Loegr,  yn  eu  Ilomili  ar  Ddydd 
Gioener  y  Groqlith.^ 

Ac  y  mae  ganddo  lawer  o  sylwadau  craff  a  gwerthfawr  cyfFelyb 
yn  y  llyfr  bychan  hwn. 

Cyhoeddodd  Mr.  Owen  Davies  un  llythyr  hollol  ddifr'iol  ac  an- 
nheilwng  o  drafodaeth  ar  wirioneddau  crefydd  ar  ol  hyn,  wedi  ei 
gyteirio  at  Mr.  Jones ;  ond  ni  chymmerodd  efe  mwyach  byth  un 
sylw  o  hono  drwy  y  wasg.  Cawn  y  sylwadau  canlynoi  gau  Mr. 
Jones  yn  y  rhan  o'i  Hunan-Gojiant,  a  ysgrifenwyd  ganddo  yn 
1814 :  ac  felly,  yn  mhen  tua  thair  blynedd  ar  ol  iddo  ef  beidio 
y.sgrifenu  yn  y  ddadl.  Ar  ol  rhoddi  adroddiad  byr  am  y  ddadl,  ei 
meithder,  a  sôn  am  ddy wediadau  '  di-sail '  ei  '  wrthwynebwr,'  eíe  a 
ddywed : — 

'Ond  gan  fod  y  pethau  a  ysgrifenasom  ger  bron  y  rhai  a  chwenychant 
eu  darllen,  ni  wnaf  fi  yma  ond  ardystio  hyn  yn  y  modd  dwysaf.  Yr  wyf 
yn  cyhoedd-ddadgan  ger  bron  y  byd,  íe,  a  cher  bron  y  Duw  anfeidrol, 
a'r  Barnydd  cywir  yr  wyf  yn  fuan  i  sefyll  ger  ei  fron,  na  ddarfu  i  mi 

erioed,  yn  y  dadleuon  hyn,  arfer  twyll  na  dichell,  na  dadlyddiaeth  ys- 
trywgar;  ond  fy  mod  wedi  amddiftyn  y  gwir,  o  ran  athrawiaeth  ac 
hanesiaeth,  mewn  modd  didwyll,  yn  ol  cyrhaeddiad  fy  ngwybodaeth. 
Etto,  yr  wyf  yn  ammheu  fy  hun,  gan  feddwl  fod  poethder  ysbryd,  fel  y 
niae  yn  rhy  debygol,  wedi  ymgynnhyrfu  ynof,  a'i  eíFeithiau  i'w  gweled 
mewn  rhai  o'm  hymadroddion,  oddi  ar  achlysuron  trymion  ac  aml,  yn 
nywediadau  y  blaid  a  wrthwynebais.  Er  yr  holl  annogaethau  annhir- 
ion  a  gefais,  yn  argraphedig,  ac  yn  mhob  modd  arall,  mae'n  debygol  y 
dylaswn  arfer  addfwynder  mwy  at  fy  ngwrthwynebwr ;  ond,  fe  allai,  yn 
nghyd  â  llymder  mwy  at  ei  gyfeiliornadau  mawrion  ac  enbydus.  Yn 
ngwyiieb  fy  holl  golliadau,  dymunaf  erfyn  ar  Dduw  pob  gras  am  fadd- 
euant  a  meddyginiaeth.  Ac  os  bydd  i  rywrai  gael  bendith  oddi  wrth 
fy  llafur,  bydded  y  gogoniant  iddo  ef,  yr  hwn  a'i  píau,  yn  gwbl  ac  hycl 
byth.' 

Parhaodd  y  ddadl  rhwng  Calfiniaid  ac  Arminiaid  yn  Nghymru 
am  flynyddoedd  lawer  ar  ol  i  Mr.  Jones  beidio  cymmeryd'Jrhan  ar- 
benìg  ac  uniongyrchol  ynddi.  Y  mae  yn  wir  ddaríòd  iddo,  yn 
1809,  fel  y  cawn  etto  weled,  gyhoeddi  ei  gyfieithiad  o  Gatecism 
Eglwys  Loegr ;  ac  yn  1813,  gyhoeddi  ei  Hanes  y  Merthyron ;  ac 
mai  ei  amcan  penaf  wrth  gyhoeddi  y  ddau  lyfr  hyny  oedd,  rhoddi 
cyfleusdra  i'w  gydwladwyr  i  ymgydnabyddu  â  golygiadau  duwin- 
yddion  a  merthyron  yr  Eglwys  Gristionogol  ar  athrawiaethau  yr 
efengyl ;  ac  yn  ddiau,  fel  y  credai  efe,  eu  galluogi  i  weled  mai  y 
wedd  Galfiuaidd  ar  wirionedd  yr  efengyl  oedd  wedi  bod  yn  cael 
ei  dal  a'i  dysgu  gan  y  rhai  a  ddygir  ganddo  i  sylw  yn  y  llyfrau 
hyn — yn  arbenig  y  Merthyrdraeth.  O  tua'r  flwyddyn  1811,  pan 
beidiodd  Mr.  Jones  yn  hollol  ag  ysgrifenu  yn  y  ddadl  â'r  Arrain- 
iaid,  hyd  tua'r  flwyddyn  1830  neu  1831,  fe  gyhoeddwyd  llawer  o 
lyfrau  o  wahanol  faint  a  phwys  ar  y  naill  ochr  a'r  llall ;  pregeth- 
wyd  llawer  iawn  ar  y  pyngciau  sydd  yn  gwahaniaethu  Calfiniaeth 
ac  Arminiaeth ;  ac  ysgrifenwyd  nifer  anferth  o  lythyrau  a  goheb- 
iaethau  yn  y  cylchgronau.  Felly,  bu  y  ddadl  mewn  rhwysg  am  y 
deng  mlynedd  olaf  o  oes  Mr.  Jones,  heb  iddo  ef  gymmeryd  unrhyw 
ran  uniongyrchol  a  chyhoeddus  drwy  y  wasg  ynddi,  ac  am  ddeng 
mlynedd  arall,  neu  fwy,  ar  ol  iddo  ef  farw.  Daw  i'n  golwg  ar  ol 
hyn,  wrth  ddiiyn  ei  hanes  am  ddeng  mlynedd  olaf  ei  oes,  mai  fel 
gwrthwynebydd  Uchel-Galfiniaeth  yr  ymddangosai  efe  yn  benaf 
yn  y  blynyddoedd  hyny ;  er,  wrth  gwrs,  nad  ydoedd  yn  llai  gwrth- 
wynebol  i  Arminiaeth.  Calfiniad  cymmedrol  oedd  efe.  Drwy  ei 
oes,  safai  yn  y  canol  rhwng  Arminiaeth  ac  Uchel-Galfiniaeth. 
Gwyddis  mai  hon  ydyw  safle  y  Methodistiaid  goreu  ar  hyd  ystod 
hanes  y  corph,  o'i  ddechreuad.  Ac  ni  bu  gan  y  cyfundeb,  o  dde- 
chreuad  ei  hanes  hyd  heddyw,  neb  a  gynnrychiolodd  ac  a  eghirodd 

ei  olygiadau  athrawiaethol  yn  fwy  teg,  a  manwl,  a  galluog,  nag  y 
gwnaeth  efe. 

Yr  ydym  bellach  yn  gadael  y  ddadl  Arminaidd,  a'n  crybwyllion 
ain  y  llyfrau  a  ysgrifenodd  Mr.  Jones  yn  y  ddadl  hono.  Dichon  y 
dylasem  aros  yn  hwy  gyda  y  llyfrau  hyn  o'i  eiddo  ;  ond  ein  hesgus- 
awd  dros  fyned  oddi  wrthynt  ydyw,  ein  bod  yn  ofni  meithder,  a'r 
possiblrwydd  y  ceir  etto  gyäe  i'w  dwyn  i  sylw  y  genedl. 

Gallwn  yma  sylwi  mai  pum  mlynedd  cynnyrchiol  iawn,  mewn 
ystvr  lenyddol,  oedd  y  rhai  hyn  a  dreuliodd  Mr.  Jones  yn  Rhuthyn, 
1801 — 1809,  yn  ystod  pa  rai  y  cymmerodd  efe  ran  mor  helaeth  yn 
y  ddadl  gyda'r  Arminiaid.  Yn  ystod  y  blynyddoedd  hyn  y  cy- 
hoeddodd  ei  gyfieithiad  o'r  Bedwaredd  Ran  o  Waith  Gurnal,  fel 
y  gwelsom,  yn  gyfrol  helaeth  o  dros  400  o  dudalenau  wyth-plyg. 
Mae  hon,  gyda  y  tri  llyfr  fu  dan  ein  sylw  yn  y  bennod  hon,  Drych 
Äthmwiaethol,  Ymddiddanion  Crefijddol,  Sylwadau  ar  Lyfr 
Mr.  Owen  Daxies,  ac  hefyd  Catecisrn  Eglwys  Loegr,  yr  hwD  oedd 
yn  barod  i'r  wasg,  os  nad  mewn  rhan  wedi  ei  argi'aphu,  pan  ym- 
adawodd  o  Ruthyn— y  pedwar  Uyfr  diweddaf  gyda'u  gilydd  yn 
85G  o  dudalenau  deuddeg-plyg,  a  chyda  Gwaith  Gurnal  a  nodwyd 
yn  bresennol,  ac  ^^chydig  bethau  bychain  eraill,  gwelir  nad  ydyw 
yr  cU  nemawr,  os  dim,  llai  na  1,300  o  dudalenau ;  a'r  cwbl  wedi  eu 
dwyn  allan  ganddo  mewn  pum  mlynedd.  Ac  yr  oedd  ysgrifenu 
rhai  rhanau,  yn  enwedig,  o'r  llyfrau  hyn,  yn  gofyn  llafur  ac  ym- 
chwiliad  dirfawr,  yn  arbenig  yn  meusydd  Hanes  Eglwysig  a  Hanes 
yr  Athrawiaeth. 

Ac  wrth  sôn  am  lafur  Mr.  Jones  yn  ystod  y  pum  mlynedd  y  bu 
yn  byw  yn  E,huthyn  ynglŷn  îx  llenyddiaeth  ac  â'r  wasg,  nid  ydym 
i  golli  golwg  arno  fel  pregethwr.  Dylem  gofio  ei  fod  yn  barhaus 
yn  myned  o  amgylch  y  wlad,  yn  mhell  ac  yn  agos,  ar  y  Sabbothau, 
ac  ar  ddyddiau  eraill  yr  wythnos,  yn  ol  yr  arferiad  yn  ei  ddyddiau 
ef,  i  bregethu  yr  efengyl,  ac  i  ymweled  â'r  eglwysi.  Elai  yn  fynych 
i  Gymdeithasfaoedd  Gogledd  Cymru,  y  rha-i  a  gynnelid  bob  chwar- 
ter  blwyddyn,  ac  yn  amlach  na  hyny,  mewn  rhyw  wedd  aruynt,  ar 
yr  adeg  hono,  a  phregethai  ynddynt  bron  bob  amser  y  byddai  yn 
bresennol ;  a  lled  fynych,  elai  i  Gymdeithasfaoedd  Deheudir 
C^^mru  hefyd.  Cawn  ei  enw  mewn  Cymdeithasfa  yn  Llangeitho 
yn  1807.  Y  rhai  a  bregethent  yn  y  Gymdeithasfa  hono  oeddynt, 
John  Roberts,  Llangwm ;  Thomas  Jones,  Rhuthyn ;  Michael  Ro- 
berts,  Pwllheli ;  John  Jones,  Edeyrn ;  John  Elias,  Môn ;  David 
Jones,  Llangan ;  John  Ellis ;  a  David  Parry.  Y  mae  yr  hyddysg 
mewn  hanes  Fethodistaidd  yn  gwybod  fod  myned  i  Gymdeith- 

asfa  yn  ei  dalaeth  ei  hun,  yn  y  dyddiau  hyny,  yn  goh^gu  yn 
gyffredin  i  bregethwr  fod  oddi  cartref  am  gryn  nifer  o  ddyddiau,  os 
nad  rhai  wythnosau,  gan  bregethu  ar  hyd  y  daith  mewn  Uawer  o 
fanau,  wrth  fyned  a  dychwelyd.  Ac  yr  oedd  myned,  dyweder,  o 
Ruthyn  i  Langeitho  i  Gymdeithasfa,  yn  golygu  amser  maith  a 
llafur  caled  i  gyfànsoddiad  corphorol  fel  oedd  gan  Mr.  Jones,  er 
iddo  feddu  '  march  Ihmiaidd '  i'w  farchogaeth.  Yr  oedd  galwad 
mynych  hefyd  am  ei  wasanaeth  mewn  cyfarfodydd  pregethu  a 
gynnehd  ar  hyd  a  lled  y  wlad ;  ac  er  y  gwyddom  nad  oedd  yn 
'  teithio '  cymmaint  o  lawer  a  rhai  o'i  frodyr  ar  y  pryd,  etto  cawn 
amryw  grybwyllion  yn  ei  hanes  am  rai  '  teithiau '  meithion,  a  phell 
oddi  cartref.  Er  esiampl,  wrth  sôn  am  yr  oruchwyliaeth  law- 
feddygol  y  buasai  dani  yn  Ebrill,  1802,  ac  ar  ol  crybwyll  ei  fod  yn 
abl  i  rodio  allan  o'i  dŷ  tua  diwedd  Mehefin  canlynol,  chwanega, 
'  cyn  diwedd  Medi  y  flwyddyn  hono,  yr  oeddwn  wedi  cael  y  fraint 
o  deithio  cannoedd  o  filldiroedd,  gan  lafurio  i  ryw  radd  gartref  ac 
oddi  cartref  yn  ngwasanaeth  yr  Arglwydd.'  Ac  nid  oes  eisieu 
dyweyd  mai  ystyr  y  gair  '  teithio '  yma  yw,  myned  o  fan  i  fan  drwy 
y  wlad  i  bregethu,  ddwywaith  neu  dair  bob  dydd,  ac  o  ddydd  i 
ddydd  yn  olynol.  Yr  oedd  y  teithio  hwn  yn  im  o  elfenau  hanfodol 
pregethwr  Methodistaidd  yn  y  dyddiau  hyny.  Fe  ddeallir  mai  ein 
dyben  ni  wrth  grybwyll  y  pethau  uchod  ydyw  ceisio  rhoddi  syniad 
am  lafur  a  diwydrwydd  mawr  Mr.  Jones — nid  yn  unig  ynglŷn  â'i 
ysgrifeniadau,  ond  hefyd  ynglŷn  â  gwaith  yr  Arglwydd  yn  gyffred- 
inol,  am  y  blynyddoedd  y  bu  ei  drigfod  yn  Rhuthyn.  Pwy  bynag 
a  ddarlleno  ac  a  graffo  ar  gynnwys  y  tri  chant  ar  ddeg  o  du- 
dalenau,  at  y  rhai  y  cyfeiriasom,  ac  a  gofio  fod  eu  hawdwr  wedi 
eu  hysgrifenu  a'u  cyhoeddi  mewn  pum  mlynedd  o  amser,  a  hyny 
yn  nghanol  gorchwylion  pwysig  eraill  a  gymmerent  lawer  o'i  am- 
ser,  a  thra  yn  goddef  mynych  wendid  corphorol,  bydd  raid  iddo 
gredu  mai  gweithiwr  diflefl  ydoedd  efe. 

Y  mae  genym  amryw  brofion  y  bu  ei  breswyHad  yn  Rhuthyn 
yn  fendithiol  iawn  i'r  achos  Methodistaidd  yno,  yn  gystal  ag  yn  y 
wlad  o  amgylch.  Y  cwbl  a  ddywed  efe,  yn  ei  dduU  diymhongar, 
ar  hyn  ydy w : — '  Yr  oeddwn,  yn  Rhuthyn,  wedi  cael  y  fraint  o 
weled  rhyw  fesur  o  gynnydd  ar  y  gynnulleidfa  yr  oeddwn  yn  eu 
mysg.'  Pell  iawn  oddi  wrtho  ef  bob  amser  oedd  pob  ymffrost.  Y 
traddodiad  yn  eglwys  Rhuthyn,  yn  mysg  y  rhai  deaUus  hyd  y 
dydd  heddyw  ydyw,  fod  yno  deimlad  dwys  o  chwithdod  a  choUed 
pan  yr  ymadawodd  efe  oddi  yno  i  Ddinbych  i  fyw.  Mewn  llyfr- 
yn  bychan  o  eiddo  y  diweddar  Barch.  John  Ffoulkes,  o  Ruthyn,  ar 

'Ddechreuad  a  Chynnydd  yr  Ysgolion  Sabbothol  yn  Nosbarth 
Rhiithyn,'  yr  hwn  a  gyhoeddwyd  gan  Mr.  Gee,  yn  1880,  wrth  son 
am  yr  achos  Methodistaidd  yn  y  dref  hono,  dywedir  am  Mr.  Jones 
fel  y  canlyn : — '  Yn  Mai,  1804,  symmudodd  y  diweddar  Barch. 
Thomas  Jones  o'r  Wyddgrug  i  Ruthyn  i  breswylio.  Ac  am  ei  íod 
yn  \vr  dysgedig,  a  boneddigaidd  yn  ei  holl  ardduU,  ac  yn  ŵr  duw- 
iol  iawn,  bu  ei  ddyfodiad  i'r  dref  yn  godiad  mawr  i  achos  y  Meth- 
odistiaid  ynddi,  ac  yn  wir  i  Ymneillduaeth.  Perchid  ef  gan  wreng 
a  boneddig,  fel  erbyn  hyn,  yr  edrychid  i  fyny  at  Gapel  y  Rhos ' — 
felly  y  gelwid  y  pryd  hwn  y  capel  yn  Rhuthyn — '  a  bu  ei  ymadaw- 
iad  i  Ddinbych  yn  golled  fawr  i  Ruthyn.'  Fel  y  gellid  dyweyd 
am  dano  yn  mhob  lle  y  bu  efe  yn  preswylio  ynddo,  felly  hefyd 
y  teimlid  yn  y  dref  hono — 'per-arogl  Crist  ydoedd  efe  i  Dduw.' 
Yr  oedd  ei  ddysgeidiaeth,  ei  foneddigeiddrwydd,  a'i  dduwiolfryd- 
edd,  yn  alluoedd  cryfion  o  blaid  crefydd  a  daioni  pe  le  bynag  y 
^rigai. 


PENNOD     VIII. 


EI    SYMMUDIAD  O  RUTHYN   I   DDINBYCH,  A'I   HANES  A:\I 

EI  SAITH  MLYNEDD  CYNTAF  YN  Y  DREF  HONO. 

1809—1816. 

Ei  safle  yn  y  Cyfundeb  pan  ddaetli  i  Ddinbych — Cymdeithasfa  y  Bala,  1809 — 
Agwedd  Methodistiaeth  yn  Ninbych  ar  y  pryd,  a'r  cynnydd  a  ddilynodd  ei 
ddyfodiad— Efe  yn  cyhoeddi  Catecìsm  Eijlwys  i^oef/?'— Gwrthwynebiad  Mr. 
Jones  i  gyhoeddi  Cyffes  Ffydd — Crynodeb  o'r  Catecism — Sylw  ar  bwngc  yr  Or- 
deiniad  ' — Golwg  arno  fel  gwladwr — '  Achos  o  Ddiolchgarwch  ' — '  Deddf  Godd- 
efiad  ' — Fel  Rhyddfrydwr — Yn  deyrngarol  i  Sior  iii. — Rhyddfreiniad  y  Pab- 
yddion — Ystorm  yn  tori  ar  ben  Mr.  Jones  o  herwydd  ei  Ryddfrydiaeth — Yn 
cyhoeddi  y  Mertliyrdraetli — Amcanion  yr  awdwr,  a  golwg  ar  gynnwj's  y  gwaitli 
— Dylanwad  mawr  y  Llyfr  ar  feddwl  y  Genedl — Yn  gwerthu  yr  argraphwasg 
i  Mr.  Tliomas  Gee — Ei  lafur  gweinidogaethol — Yn  cyhoeddi  ei  Hymnau  New- 
yddion—Teit\ào — Cymdeithasfa  Llangeitho,  1814 — Y  Cyfarfod  Ordeinio  cyntaf 
yno — Afiechyd  Mr.  Charles — Y^mweliadau  Mr.  Jones  ag  ef — Llythyr  Mr. 
Charles  ato— Marwolaeth  Mr.  Cliarles— Colled  a  hiraeth  Mr.  Jones — Yn  ys- 
grifenu  ei  Gofiant — Mr.  Jones  wedi  ysgrifenu  Hunan-Gojìant ,  ar  gais  Mr. 
Charles — Llythyr  at  fab  Mr.  Charles — Sylw  ar  Mr.  Jones  fel  ysgrifenydd  cof- 
iant — Cymdeithasfa  Llangeitho,  1815 — Neillduad  Gweinidogion. 

Yn  y  flwyddyn  1806,  meddir  wrchym,  yr  oedd  Mr.  Jones  wedi 
adeiladu  tŷ  iddo  ei  hun  yn  nhref  Dinbych,  a  hyny,  y  mae  yn  deb- 
ygol,  gyda  y  bwriad  o  íÿned  yno  i  gartrefu.  Pa  fodd  y  bu  na 
roddodd  efe  y  bwriad  hwnw  mewn  gweithrediad  ar  y  pryd,  nid 
ydyra  yn  gwybod.  Gwelir  ei  fod  wedi  adeiladu  y  tŷ  tua'r  uu 
amser  ag  y  priododd  efe  ei  drydedd  gwraig ;  a  dichon  fod  rhy w 
gyssylltiad  rhwng  y  ddau  beth  hyn  â'i  fwriad  i  symmud  i  Ddin- 
bych.  Pa  fodd  bynag,  yn  mis  EbriU  1809,  y  daeth  efe  o  Ruthyn  i 
fyw  i  Bryn  Disgwylfa,  Dinbych  ;  ac  yma,  bellach,  y  parhäodd  efe 
i  gyfaneddu  hyd  ddiwedd  ei  oes,  oddi  gerth  y  ddwy  flynedd  y  bu 
yn  y  Syr'ior  Goch,  ger  llaw  Abergele,  i'r  hwn  le  y  cynghorwyd  et 
i  fyned  ar  gyfrif  sefyllfa  ei  iechyd  ar  y  pryd.  Bu  yn  byw  yn  Niu- 
bych  am  saith  mlynedd  cyn  symmud  i  Syríor,  a  dwy  flynedd  ar  ol 
dychwelyd  oddi  yno. 

Yr  oedd  Mr.  Jones,  ar  yr  adeg  y  daeth  i  breswylio  i  Ddinbych, 
wedi  ymddyrchafu  i  sefyllfa  uchcl  yn  y  cyfundeb  y  perthynai  iddo, 

ac  yn  sylw  ei  genedl  yn  gyffredinol.  Yr  oedd,  bellach,  yn  preg- 
ethu  er's  chwech  ar  hugain  o  ílynyddoedd,  ac  yn  cael  y  lleoedd 
mwyaf  cyhoeddus  ac  amlwg  yn  hoU  gynnadleddau  a  chymdeithas- 
faoedd  y  Methodistiaid  yn  Ngogledd  Cymru ;  a  lle  hefyd  cyffelyb 
yn  y  cymdeithasfaoedd  y  digwyddai  iddo  allu  bod  yn  bresennol 
ynddynt  yn  y  Deheudir.  Pregethai  yn  un  o'r  prif  odfeuon  mewn 
unrhyw  Gymdeithasfa,  pa  le  bynag  y  cynnelid  hi,  a  phwy  bynag 
arall  a  ddigwyddai  fod  yn  bresennol  ynddi.  Cawn  ei  fod  yn  bre- 
sennol  yn  y  Gymdeithasfa  a  gynnaliwyd  yn  y  Bala,  Mehefin  21ain, 
22ain,  1809,  yn  mhen  ychydig  wythnosau  ar  ol  ei  ddyfodiad  ef  i 
Ddinbych.  Yr  oedd  hono  yn  Gymdeithasfa  hynod,  a  phwysig 
iawn,  canys  ynddi  y  bu  trafodaeth  faith  a  manwl  ar  athrawiaeth 
yr  lawn  a'r  Prynedigaeth ;  a  diammheu  fod  Mr.  Jones  yn  un  o'r 
rhai  a  roddent  fynegiad  o'u  syniadau,  ac  o  syniadau  y  cyfundeb,  ar 
yr  athrawiaeth  hono  yn  y  Gymdeithasfa.  Y  mae  yn  rhaid  fod  ei 
feddwl  yn  llawn  o  ddefnyddiau  parod  i'w  traethu  ai  wirioneddau 
yr  efengyl ;  canys  yr  oedd,  yn  ystod  yr  ychydig  flynyddoedd  di- 
weddaf,  fel  y  gwelsom,  wedi  ysgrifenu  ei  lyfrau,  Y  Drych  Athraw- 
iaethol,  Ymddíddanion  Crefyddol,'  &c.,  ar  athrawiaeth  y  Pryn- 
edigaeth,  ac  athrawiaethau  eraill.  Nid  ydym  yn  meddwl  fod  yn  y 
Gymdeithasfa  hono  yn  y  Bala  neb,  heb  eithrio  Mr.  Charles  ei  hun, 
a  allasai  roddi  dadganiad  mwy  cywir,  a  goleu,  a  chadarn  o  farn  y 
cyfundeb  yn  Nghymru,  ac  o  farn  yr  Eglwys  Gristionogol,  ar  athr- 
awiaeth  yr  lawn  nag  y  gallasai  Mr.  Jones.  Yr  oedd  efe  hefyd 
yn  pregethu  yn  y  Gymdeithasfa  am  6  o'r  gloch  y  noson  olaf,  ar  ol 
John  Davies,  Nantglyn.  Ei  destyn  ydoedd  Mat.  vi.  13.  Y  rhai 
oedd  yn  pregethu  yn  y  Gymdeithasfa,  heb  law  y  ddau  a  nodwyd, 
oeddynt,  Richard  Llwyd,  Beaumaris  ;  John  Hughes,  Pont  Robert ; 
Nathanael  Williams ;  Watkin  Williams ;  John  Jones,  Edeyrn ; 
Evan  Richardson,  Caernarfon ;  Thomas  Richards ;  a  John  Elias  ; 
ac  yr  oedd  odfa  y  pryd  hwnw  am  chwech  o'r  gloch  boreu  dranoeth 
y  dydd  pregethu ;  a'r  tro  hwn,  pregethodd  Robert  Jones,  Rhoslan ; 
a  John  Roberts,  Llangwm.  Gwasanaethed  yr  esampl  yr  ydym 
wedi  ei  nodi  yma  i  ddangos  y  safle  a  roddid  i  Mr.  Jones  fel  preg- 
ethwr  mewn  Cymdeithasfa,  ac  fel  gŵr  o  ddylanwad  yn  ei  chyn- 
nadleddau,  ar  yr  adeg  y  symmudodd  o  Ruthyn  i  Ddinbych  i  fyw. 
Hon  hefyd  oedd  y  safle  yr  oedd  wedi  ei  hennill  iddo  ei  hun  er's 
blynyddoedd  bellach,  a  hon  oedd  y  safle  a  ddaliodd ;  heb  golli  dim 
o'i  deilyngdod  iddi,  hyd  ddiwedd  ei  oes.  Byddwn  yn  cael  achlysur 
mewn  rhanau  dilynol,  i  aros  yn  hwy  gyda.r  gymdeithasfa  uchod 
yn  y  Baia,  pan  ddelom  i  sylwi  yn  arbenig  ar  olygiadau  Mr.  Jones, 

a  golygiadau  cyfundeb  y  Methodistiaid,  ar  athrawiaeth  yr  lawn. 
Y  mae  efe  bellach  wedi  dyfod  i  gyssylltiad  â'r  eglwys  Fethodist- 
aidd  3'n  Ninbych.  Pan  ddaeth  yno,  nid  oedd  yr  achos  crefyddol 
ond  cymmharol  ieuangc,  a  phur  fychan.  Yn  y  flwyddyn  1793,  ac 
felly  ryw  un  ar  bymtheg  o  flynyddoedd  yn  flaenorol,  yr  oedd  y 
Methodistiaid  wedi  adeiladu  eu  capel  cyntaf  yn  y  dref  Nid  oedd 
y  capel  hwnw  ond  deg  llath  o  hyd,  a  deg  llath  o  led,  ac  heb  oriel. 
D'iau  nad  '  capel  mawr '  y  gelwid  ef  y  pryd  hwnw,  fel  y  gelwir  ei 
olyddion  ar  yr  un  llanerch  hyd  heddyw.  Yr  oedd  odfaon,  a  chyf- 
arfodydd  crefyddol  eraill,  wedi  bod  yn  cael  eu  cynnal  mewn  tai  yn 
y  dref  er's  amryw  flynyddoedd,  cyn  adeiladu  y  capel  bychan  yn 
1793  ;  ac  yr  oedd  y  moddion  w^edi  bod  yn  cael  eu  dwyn  yn  mlaen 
er's  peth  amser  mewn  hen  ysgubor  oedd  ar  y  llancrch  yr  adeilad- 
wyd  y  capel  arni,  yr  hon  oedd  wedi  ei  phrynu  i'r  amcan  hwnw. 
Y  mae  yn  rhaid  mai  nifer  bychan  o  aelodau  oedd  yn  perthyn  i'r 
eglwys  pan  ddaeth  Mr.  Jones  i  gyssylltiad  a  hi.  Ychydig  flynydd- 
oedd  yn  gynt,  pan  gorphorwyd  eglwys  yn  Ninbych,  nid  oedd  nifer 
yr  aelodau  ond  15  o  gwbl.  Nis  gallasai  y  gynnulleidfa,  chwaith 
— yn  yr  hen  gapel  deg  llath  bob  íîbrdd — fod  yn  lliosog.  Ond  fe 
ddywedir  y  cafwyd  '  odfeuon  rhyfeddol '  lawer  gwaith  yn  yr  hen  ad- 
eilad  bychan  di-addurn  hwnw.  Cerddai  y  fath  ddylanwad  dwyfol 
gyda'r  pregethu  ag  a  Iwyr  orchfj^gai  bob  calon  a  chydwybod  yn  y 
lle.  Peth  cyfíredin  fyddai  fod  yr  holl  gynnulleidfa  yn  ymdoddi  i 
ddagrau,  ac  yn  fynych  yn  arllwys  y  teimlad  allan  mewn  cân,  a 
moliant,  a  gorfoledd. 

Bu  dyfodiad  Mr.  Jones  i  fyw  i  Ddinbych  yn  gyfodiad  ac  yn  hy- 
rwyddiad  mawr  i'r  Methodistiaid  yn  y  dref  Yr  oedd  ei  gymmeriad 
uchel  fel  dyn,  ac  fel  Cristion  gloyw,  ac  yn  arbenig  fel  pregethwr 
sylweddol  a  galluog,  yn  gwbl  hysbys  i'r  frawdoliaeth  yn  y  lìe  yn 
flaenorol.  Ac  yr  oedd  yn  hysbys  i  holl  drigolion  y  dref  fel  ysgol- 
haig  llawer  uwch  na'r  mwyafrif  niawr  o  bregethwyr  ]\Iethodistaidd, 
ac  uwch  nag  ond  ychydig  iawn  eraiU  o  unrhyw  ddosbarth  yn  yr 
holl  wlad  o  amgylch  ar  y  pryd ;  fel  yr  edrychid  ar  ei  ddyfodiad  yn 
chwanegiad  mawr  at  nerth  yr  eglwys  Fethodistaidd  yn  y  dref  Yr 
oedd  efe  hefyd,  yn  ystod  y  blynyddoedd  a  aethant  heibio,  wedi 
cyhoeddi  ysgrifeniadau  oedd  wedi  tynu  sylw  cyffredinol,  a  rhai  o 
honynt  gryn  fesur  o  gynnhwrf :  ac  yr  oedd  yn  breseunol  yn  dwyn 
ei  argraphwasg  gydag  ef  o  Ruthyn  i  Ddinbych,  gyda'r  amcan,  fel 
y  credid,  o  gyhoeddi  ysgrifeniadau  lawer  ac  amrywiol  etto  yn  y 
dyfodol.  Bu  ei  ddyfodiad  i'r  dref  yn  foddion  efíeithiol  i  ddarostwng 
j  rhagfarn  oedd  gan  lawer  tuag  at  y  Methodistiaid  yn  flaenorol — 

yn  enwedig  y  dosbarth  hwnw  a  ymgadwent  oddi  wrthynt  ar  gyfrif 
iselder  eu  sefyllfa  yn  y  byd,  a'u  hamddifadrwydd  o  addysg.  Fel 
yn  flaenorol  yn  Rhuthyn  a'r  Wyddgrug,  a  chyn  hyny  yn  Nghaer- 
wys,  felly  yn  awr  yn  Ninbych,  teimlai  trigolion  y  dref  yn  gyfîred- 
inol,  a'r  eglwys  fechan  Fethodistaidd  yn  neillduol,  fod  tywysog 
mewn  nerth,  a  hwnw  yn  nerth  pur  amrywiol,  wedi  dyfod  i'w  mysg 
pan  ymsefydlodd  Mr.  Jones  yno.  A  dengys  yr  hanes  sydd  genym 
rhagllaw  i'w  adrodd  nad  disgwyliadau  heb  seiliau  iddynt  oedd  y 
rhai  a  goleddid  gan  Fethodistiaid  a  thrigolion  Dinbych  am  y  gŵr 
oedd  yn  bresennol  yn  cymmeryd  ei  le  yn  eu  mysg. 

Yr  ydym  wedi  awgrymu  eisoes  mai  y  llyfr  cyntaf  a  argraphodd 
ac  a  gyhoeddodd,  ar  ol  gosod  ei  argraphwasg  i  fyny  yn  Ninbych, 
ydoedd  yr  un  canlynol : — '  Catecism  Eglwys  Loegr,  a  gafodd  ei 
gymmeradwyo  gan  Gymmanfa  or  'prif  Eglwyswyr,  ar  ei  di- 
wygiad  oddi  wrth  Bahyddiaeth,  yn  y  Jlwyddyn  1562,  a  gy- 
hoeddwyd  yn  1570,  ac  amryw  weithiau  ar  ol  hyny :  ac  a 
orchymynwyd  ei  ddysgu  tjn  Ysgolion  y  Deyrnas.  Wedi  ei  gyf- 
ieithu  i'r  Gymraeg  gan  T.  Jones,  allan  o'r  argraphiad  Lladin- 
aidd  gan  y  Dr.  Cleaver,  sy'n  bresennol  yn  Esgob  Llanelwy. 
Argraphedig  yn  Ninbych  gan  Thomas  Gee,  dros  T.  Jones,  1809.' 
Yr  ydym  yn  tybio  mai  hwn  oedd  y  llyfr  cyntaf  a  ddaeth  allan  o 
wasg  '  Thomas  Gee,  Dinbych,'  ar  ol  ei  gosod  i  fyny  yn  y  dref  hono  ; 
canys  y  mae  Mr.  Jones  yn  dyddio  y  rhagymadrodd,  '  Y  Cyhoeddwr 
at  y  Darllenydd,'  '  Dinbych,  Mai  31aŵ,  1809;'  ac  felly,  tua  mis 
ar  ol  dyfod  i  fyw  i  Ddinbych.     Pris  y  Catecism  hwn  oedd  Is.  6ch. 

Y  mae  yn  gwbl  sicr  mai  amcan  Mr.  Jones  wrth  gyhoeddi  y 
Catecism  hwn,  heb  law  rhoddi  prawf  o  farn  Galfinaidd  ei  gyfan- 
soddwyr,  fel  y  nodwyd  o'r  blaen,  oedd  dwyn  i  gyrhaedd  y  Cymry, 
ac  yn  arbenig  ieuengctyd  y  genedl,  yr  hyn  a  eilw  efe  yn  '  Drysor 
Cuddiedig  wedi  ei  ddwyn  i'r  amlwg.'  Yr  un  amcan,  o  leiaf  mewn 
rhan,  oedd  ganddo  ef  mewn  golwg  ag  oedd  gan  Mr.  Charles  wrth 
gyhoeddi  ei  Hyfforddwr,  amryw  flynyddoedd  yn  gynt.  Ac  y  mae 
digon  0  wahaniaeth  rhwng  cynllun  a  chynnwys  yr  Hyfforddwr  a'r 
Catecism  hwn,  fel  na  feddyhai  neb  fod  y  naill  yn  gwneyd  y  llall 
yn  ddiangenrhaid.  Yn  ei  Ragymadrodd  i'r  argraphiad  cyntaf  o'r 
Hyforddicr,  yr  hwn  a  gyhoeddodd  yn  Nhrefecca,  yn  1779,  dywed 
Mr.  Charles  fel  hyn : — '  Yr  esgeulusdra  mawr  a  welaf  o  egwyddori 
plant  yn  mhlith  pawb,  o  bob  enw,  a'm  cymmhellodd  i  argraphu  y 
crynodeb  bychan  hwn  o  Egwyddorion  Crefydd,  gan  obeithio  y 
gall  fod  yn  gynnorthwy,  yn  gystal  ag  yn  annogaeth,  i  rîeni  ac 
eraiU  i  hyfforddi  plant  a  phobl  ieuaingc  yn  egwyddorion  iachusol  y 

Gair,  gwir  adnabyddiaeth  o  ba  rai  yn  unig  a  ddichon  gadw  yn  fyw 
eueidiau.  Y  mae'n  drueni  athrist  i  weled  creaduriaid  o  berchen 
eneidiau  anfarwol  yn  cael  eu  magu  a'u  meithrin  mewn  hoUol  an- 
wybodaeth  o'r  pethau  a  berthynant  i'w  tragwyddol  heddwch  !  Os 
na  thrysorwn  ni  eu  meddyliau  â  gwerthfawr  drysorau  Duw,  fe 
lanwa'r  byd  a'r  diafol  hwy  â'r  trysorau  melldigedig  a  gloddir  o 
uíFern.'  Yr  un  teiralad  yn  hollol,  o  dosturi  mawr  ac  o  sél  sanct- 
aidd,  yn  achos  eneidiau  anfarwol  oedd  yn  cael  eu  '  magu  a'u  meith- 
rin  mew^n  hollol  anwybodaeth  am  y  pethau  a  berthynent  i'w  tra- 
gwyddol  heddwch '  a  gynnhyrfai  Mr.  Jones  i  godi  hen  '  Drysor 
Cuddiedig '  o  ganol  yr  unfed  ganrif  ar  bymtheg,  ac  o'r  iaith  Lladin, 
a'i  ddwyn  i  oleuni  ar  ddechreu  y  bedwaredd  ganrif  ar  bymtheg,  ac 
yn  yr  iaith  Gymraeg,  i  oleuo  ei  gydgenedl,  yr  hon  oedd,  i  raddau 
mawr,  etto  yn  gorwedd  mewn  tywyllwch.  Dylem  hefyd  gofio, 
wrth  feddwl  am  yr  ymdrech  a  wneid  gan  Mr.  Jones,  yn  gystal  a 
chan  Mr.  Charles,  yn  ystod  y  blynyddoedd  dau  sylw  genym  yn 
bresennol,  i  oleuo  ac  arwain  meddwl  y  genedl  a'r  cyfundeb,  nad 
oedd  gan  y  Methodistiaid  eu  hunain  etto  unrhyw  '  safonau '  o 
'  ffydd  ac  ymarweddiad'  wedi  eu  cyhoeddi.  Yn  1823,  fel  y  mae 
yn  hysbys  ddigon,  y  cyhoeddwyd  y  Cyfes  Ffijdd.  Hyd  hyny,  ac 
o  ddechreuad  y  cyfundeb,  nid  oedd  gan  y  Methodistiaid  yr  un 
'  gyfíes '  ond  '  Erthyglau  Ffj'dd  Eglwys  Loegr.'  Mewn  Cymdeith- 
asfa  yn  y  Bala,  yn  1801,  yr  oedd  y  Corph  Avedi  dadgan  ei  fod,  '  o 
ran  daliadau  athrawiaethol,'  '  yn  cyttuno  yn  hollol  âg  erthyglau 
egwyddorol  Eglwys  Loegr.  Ymddengys  hefyd  fod  Mr.  Jones  wedi 
.  parhau,  hyd  ddiwedd  ei  oes,  yn  gryf  o'r  farn  mai  peth  diangenrhaid 
'  oedd  i'r  Methodistiaid  gyhoeddi  Gij'ffes  Ffijdd  eu  hunain.  Dadl- 
euai  '  fod  Erthyglau  Eglwys  Loegr,'  medd  y  Dr.  0.  Thomas,  '  o'u 
hiawn  esbonio,  yn  ddigon  pendant  i  gau  allan  bob  cyfeiliornad ;  ac 
ar  yr  un  pryd,  yn  ddigon  ëang  fel  ag  i  ganiatau  y  rhyddid  barn  ac 
jmadrodd,  cwbl  angenrheidiol  o  fewn  rhyw  derfynau,  er  sicrhau 
undeb  gwirioneddol'  yn  y  cyfundeb.  Ymddengys  fod  Mr.  Jones 
mor  gryf  ac  anwrthwynebol  yn  y  syniad  a  grybwyllwyd  fel  nad 
allodd  y  cyfundeb,  yn  ei  ddyddiau  ef,  ddim  myned  yn  mlaeu  i  gyf- 
ansoddi  Cyffes  Fýydd  iddo  ei  hun.  Ar  ol  ei  farwolaeth,  yn  1820, 
y  gallwyd  ysgogi  yn  y  cyfeiriad  hwnw  ;  a  chwblhawyd  y  gorchwyl, 
fel  y  dywedwyd,  yn  y  flwyddyn  1823.  Ymddengys  mai  y  prif 
wrthwynebiad  oedd  gan  Mr.  Jones  i'r  Methodistiaid  fyned  yn  mlaen 
at  y  gorchwyl  o  ffurfio  Cyŷes  Ffydd  oedd  yr  ofn  a  goleddai  y 
byddai  i  ryw  rai,  y  pryd  hwnw,  amcanu  llunio  cyffes  rhy  gyfyng  i 
ëangder  a  helaethrwydd  y  gwirionedd,  fel  y  ceir  ef  yn  Ngair  Duw. 

Yr  oedd  amryw  eraill  yn  teimlo  yn  gyffelyb  i  Mr.  Jones  gyda 
golwg  ar  hyn  ;  megys  Mr.  John  Jones,  Edeyrn  ;  Mr.  Evan  Riehard- 
son,  Caernarfon ;  ac  yn  enwedig  Mr.  Richard  Jones,  o'r  Wern. 

Y  mae  y  crybwyllion  uchod  yn  taflu  peth  goleuni  ar  yr  hyn  sydd 
genym  dan  sylw ;  sef,  gwaith  Mr.  Jones,  yn  1809,  yn  cyhoeddi  Ga- 
tecism  Eglwys  Loegr.  Y  mae  y  llyfr  hwuw,  fel  y  mae  ei  enw  yn 
dangos,  wedi  ei  gyfansoddi  ar  ffurf  ymddiddan,  neu  'holi  ac  atteb,' 
rhwng  Meistr  ac  Ysgolhaig.  Ar  ol  ymdrin,  mewn  ffordd  o  arwein- 
iad  i  mewn,  am  yr  Ysgrythyrau,  &c.,  gellir  dyweyd  fod  y  llyfr  yn 
cynnwys  pedair  rhan.  Yn  gyntaf,  '  Yr  ufudd-dod  a  ofyn  y  gyf- 
raith :' — yn  y  rhan  hon  yr  eglurir  ac  y  dangosir  hawliau  cyfraith 
Duw,  fel  y  cyhoeddwyd  hi  yn  y  Deg  Gorchymyn,  ac  y  dangosir 
euogrwydd  dyn  yn  wyneb  y  gyfraith  hono.  Yn  ail,  '  Y  ffydd  sy'n 
golygu  ac  yn  cofleidio  addewidion  yr  efengyl :' — ac  yn  y  rhan  hon, 
ymdrinir  am  athrawiaeth  yr  efengyl  yn  ol  y  dadganiad  sydd  o  honi 
yn  '  Nghredo  yr  Apostolion.'  Yn  drydydd,  '  Gweddi  a  rhoddiad 
diolch :' — yn  yr  hon  yr  ymdrinir  am  '  Wrthddrych  gweddi,'  '  Hyder 
mewn  gweddi,'  '  Ymserchiad  meddwl  y  gwedd'iwr  yn  ei  Wrth- 
ddrych,'  a  '  Pha  beth  sydd  i  weddîo  am  dano,'  lle  yr  arosir  i  egluro 
'  Gweddi  yr  Arglwydd  '  yn  fanwl  o'r  dechreu  i'r  diwedd.  Yn  bed- 
wcrydd, '  Y  Sacramentau  ;'  sef,  Bedydd,  a  Swper  yr  Arglwydd.  Y 
mae  y  llyfr  oll,  fel  y  mae  yn  Gymraeg,  yn  cynnwys  183  o  dudalenau 
deuddeg-plyg,  ac  yn  cael  ei  alw  yn  gyffredin  yn  '  Gatecism  Gym- 
manfa  yr  Eglwysiuyr,  1562.'  Am  dano,  dywed  Mr.  Jones : — 'Y 
dylai  y  Gatecism  hwn  fod  yn  llwyr  adnabyddus,  yn  wir  gymmer- 
adwy,  ac  yn  dra  arferedig  gan  weinidogion  ac  ysgolfeistriaid  Eglwys 
Loegr.'  Dy wed  hefyd  : — '  Yr  wyf  mewn  symledd  yn  tystio  fy  mod 
o'm  calon  yn  cydsynio  á  sylwedd  yr  athrawiaeth  a  gynnwysir  yn  y 
Catecism  hwn ;  etto,  nid  wyf  yn  anturio  dy weyd  ei  fod  heb  goll  na 
gŵyrni  o  un  gradd.  Gormod  fyddai  hyny  i'w  dybied  am  unrhyw 
waith  dynol.'  Gobeithiai  hefyd  yr  astudid  ef  yn  ddyfal,  ac  y 
'  chwilid,'  yr  '  ystyrid,'  ac  y  '  trysorid  mewn  côf,'  y  '  gwersi  Ysgry- 
thyrol '  sydd  ynddo  yn  cadarnhau  athrawiaeth  y  llyfr ;  ac  y  gwneid 
hyn  gan  '  laweroedd  o  rai  ieuaingc  yn  yr  Ysgolion  Sabbothol,  a 
chan  eraill  hefyd.'  Gellir  dyweyd  fod  sylwedd  addysg  y  Gatecism 
yr  un  a  sylwedd  dysgeidiaeth  yr  holl  eglwysi  Protestanaidd  mwyaf 
uniongred  ar  yr  athrawiaethau  sydd  yn  cael  sylw  ynddo — fel  y 
gallesid  disgwyl  oddi  wrth  waith  Mr.  Jones  yn  ei  gyhoeddi  i'w  gen- 
edl.  A  siarad  yn  gyffredinol,  gellir  dywedyd  fod  yr  addysg  gref 
sydd  ynddo  yn  gwbl  iachus  ac  Ysgrythyrol.  Ac  wrth  ei  adael, 
gallwn  nodi  ein  bod  yn  tybio  ddarfod  iddo  gael  derbyniad  pur 

groesawgar,  ac  yn  ddîau  darlleniad  pur  gyffredinol,  gan  grefyddwyr 
goreu  y  genedl  Gymreig  ar  ei  gyhoeddiad,  Gwelir  ef  yn  fynych 
yn  mysg  llyfrau  hen  deuluoedd  crefyddol  ein  gwlad. 

Un  o'r  symmudiadau  pwysicaf  yn  hanes  cyfundeb  y  Method- 
istiaid  yn  Nghymru,  o'i  ddechreuad  hyd  heddyw,  os  nad  y  pwysicaf 
oll,  oedd  y  penderíyniad  y  daethpwyd  iddo  yn  1810,  yr  hwn  hefyd 
a  roddwyd  mewn  grym  yn  1811,  i  ordeinío  hrodyr  i  gyfiawn 
waith  y  weinidogaeth.  Mewn  rhyw  ystyr,  gellir  dyweyd  mai  y 
syramudiad  hwnw  a  roddodd  fôd  i'r  cyfundeb — neu  o  leiaf,  a  ddi- 
ogelodd  ei  barhâd.  O'r  blaen,  er  fod  gweithrediadau  y  diwygwyr 
Methodistaidd  yn  gwbl  o'r  tu  allan  i  Eglwys  Loegr,  ac  heb  dder- 
byn  unrhyw  gefnogaeth  ganddi,  a  dyweyd  y  lleiaf ;  er  hyny,  gwein- 
idogion  oedd  wedi  eu  hordeinio  yn  yr  eglwys  hono  oedd  wedi 
bod  yn  arweinwyr  yn  y  corph  Methodistaidd,  ac  yn  gweinyddu 
yr  ordinhadau  ynddo. 

Ond  yr  ydym  yn  crybwyll  am  '  yr  ordeinio,'  neu  '  y  neillduad/ 
fel  ei  gelwid,  yn  y  fan  hon,  nid  gyda'r  bwriad  o  aros  yn  bresennol 
gyda'r  mater,  ond  er  mwyn  gwneyd  eglurhâd  ar  ein  gwaith  yn 
myned  heibio  iddo  ar  hyn  o  bryd.  Yr  ydym  yn  ystyried  pwngc 
yr  ordeinio  mor  bwysig  yn  ei  berthynas  â  Mr.  Jones,  fel  yr  ydym 
yn  bwriadu  rhoddi  pennod  arbenig  at  hyny.  Nid  ydyw  hanes  yr 
'  ordeinio '  yn  fwy  cyssylltiedig  â  hanes  un  dyn  pwy  bynag,  nag 
ydyw  â'i  hanes  ef.  Ac  yr  ydym  yn  meddwl  y  gellir  dyweyd 
chwaneg,  yr  oedd  ganddo  ef  fwij  i'w  wneyd  mewn  dwyn  y 
symmudiad  hwnw  o  amgylch,  yr  adeg  y  gwnaed  hyny,  na  neb 
arall.  Ond  ar  hyn  o  bryd,  yr  ydym  yn  gadael  y  mater  hwn,  ac  a 
ddeuwn  ato  yn  ol  yn  y  bennod  nesaf.  Drwy  hyn,  yr  ydym  yn 
myned  heibio  i'r  blynyddoedd  1810  ac  1811  heb  ddyweyd  rhyw 
lawer  am  yr  hyn  a  gymmerodd  le  yn  ei  hanes  ef  ynddynt.  '  Pwngc 
yr  ordeinio  neu  y  neiUduad '  oedd  yn  cymmeryd  braidd  hoU  sylw 
y  Methodistiaid  yn  ystod  y  blynyddoedd  hyny.  Hyn  hefyd  sydd 
yn  rhoddi  arbenigrwydd  ar  hanes  Mr.  Jones  yn  neillduol  ar  yr 
adeg  hon.  Yr  oedd  efe  ar  yr  un  pryd  yn  ddyfal  yn  teithio  o  am- 
gylch  ar  y  Sabbothau  a  dyddiau  yr  wythnos  i  bregethu  yr  efengyl ; 
ac  yr  oedd  ei  waith  mawr,  a  phrif  waith  llenyddol  ei  oes,  ganddo 
ar  ei  law  yr  un  adeg,  sef  y  Merthyrdraeth.  Cawn  aros  etto  i  fan- 
ylu  ychydig  ar  y  llyfr  rhagorol  hwnw,  sef  Hanes  y  Merthyron. 
Yr  oedd  cyhoeddi  y  gwaith  hwnw  yn  un  o  brif  gymmwynasau  Mr. 
Jones  i'w  genedl  yn  ystod  ei  oes  lafurus  a  defnyddiol. 

Yn  y  blynyddoedd  1811  ac  1812,  yr  ydym  hefyd  yn  cael  dau 
gyfleusdra  i'w  weled  yn  ei  gy mmeriad  fel  gwladwr.     Unwaith,  yn 

unig,  cyn  hyn  y  cawsom  gyfle  i  edrych  arno  yn  y  cymmeriad  hwn ; 
sef,  pan  fu  y  traethodyn  bychan,  Gair  yn  ei  Amser,  a  ysgrifenodd 
jn  1797,  dan  sylw  genym.  Gan  mai  y  ddaú  achlysur  a  ddaw  yn 
bresennol  dan  ein  sylw  yw  yr  unig  rai  chwanegol  y  cawn  fantais 
arbenig  drwyddynt  i'w  adnabod  fel  gwladwr,  yr  ydym  yn  meddwl 
yfdylem  aros  cymmaint  gyda  hwy  ag  a  roddo  bob  mantais  i'w 
weled  yn  y  cymmeriad  hwn.  Yn  yr  amgylchiadau  hyn,  fel  y  gwel- 
som  ef  trwy  y  Gair  yn  ei  Ämser,  yn  y  fl.  1797,  gwelir  ef  fel  deil- 
iad  cywir  a  theyrngarol  o  lywodraeth  ei  wlad,  ac  ar  yr  un  pryd  fel 
un  ëang  ei  olygiadau,  pwyllog  yn  ffurfiad  ei  farn  ar  gwestiynau  y 
dydd ;  un  tra  rhyddfrydig  ar  y  naill  law,  ac  un  gochelgar  a  doeth 
ar  y  llaw  arall ;  ac  yn  arbenig,  un  cwbl  annibynol  yn  íîurfiad  ei 
syniadau  gwleidyddol,  ac  un  nad  oedd  o  gwbl  yn  barod  igymmeryd 
ei  gario  ymaith  yn  oddefol  ar  frig  tòn  o  deimlad  mympwyol  a  ddi- 
gwyddai  fod  yn  rhuthro  ar  draws  gwlad.  Fe  ddaw  yr  hoU  nod- 
weddion  hyn,  yr  ydym  yn  credu,  oeddynt  ynddo  fel  gwladwr,  i'r 
amlwg  yn  yr  hyn  yr  ydym  yn  bresennol  yn  myned  i'w  adrodd.  Y 
mae  y  cyfleusdra  cyntaf  sydd  genym  i'w  weled  yn  y  cymmeriad 
yma  yn  cael  ei  roddi  i  ni  ganddo  mewn  llyfryn  bychan  o'i  Avaith  ei 
hun.     Dyma  ei  wyncbddaleu  : — 

'  Achos  0  Ddiolchgarwch,  neu  naiucld  Rhagluniaethol  ac  Eff- 
eithiol  i  Ryddid  Crefyddol,  yn  Mhrydain  Fawr,  ac  Amddiffyn- 
iad  Crist'nogol  i'r  Cyfreithiau,  sydd  o  ochr  Goddefiad  {Tolera- 
tion)  mewn  Achosion  Crefyddol.  Casgledig  gan  T.  Jones.  Ar- 
graphedig  yn  Ninhych  gan  T.  Gee,  clros  y  Cyhoeddwr,  1811.' 
Nid  ydyw  y  llyfryn  oll  ond  deuddeg  tudalen  deuddeg-plyg ;  er 
hyny,  y  mae  ysbryd  Mr.  Jones  fel  Rhyddfrydwr  yn  llosgi  yn  mhob 
brawddeg  o  hono.  Daw  cynnwysiad  ac  amcan  y  llyfr  i'r  golwg 
wrth  i  ni  roddi  crynodeb  byr  o'r  hyn  sydd  ynddo. 

Yr  oedd  ymgais  wedi  cael  ei  wneuthur  er's  amryw  flynyddoedd 
cyn  y  flwyddyn  1811,  gan  amryw  aelodau  yn  y  ddau  dŷ  seneddol, 
i  '  gael  cyfnewidiad,  neu,  fel  y  dywedid,  eglurhâd,  iawn  ddeongliad, 
a  diwygiad  ar  y  deddfau  gwladol  sy'n  caniatau  cryn  radd  o  ryddid 
crefyddol ;  ac  yn  enwedig  ar  yr  Act  nodedig  a  gafodd  rym  cyfraith 
yn  nechreu  teyrnasiad  William  iii.,  ac  sy'n  adnabyddus  Avrth  yr, 
enw  Deddf  Goddefiad  {Act  of  Toleration).'  Ond  yr  oedd  pob 
ymgais  i  leihau  eífeithiolrwydd  y  deddfau  oedd  yn  estyn  Rhyddid 
neu  Oddefiad  Crefyddol  i  Ymneillduwyr  wedi  troi  yn  fethiant  yn 
y  senedd-dai  hyd  y  flwyddyn  1811.  Pa  fodd  bynag,  yn  mis  Mai 
y  flwyddyn  hono,  yr  oedd  Arglwydd  Sidmouth,  yr  hwn  oedd  '  ŵr 
enwocach '  na  llawer  a  fu  yn  ceisio  ar  yr  un  peth  o'r  blaen,  a'r 

hwn  ei  hunan  oedd,  er  ei  enwogrwydd  a'i  fri,  wedi  gwneyd  amryw 
geisiadau  aneffeithiol  yn  ystod  y  blynyddoedd  blaenorol — yr  oedd 
efe,  ar  yr  adeg  a  nodwyd,  wedi  llwyddo  i  fynu  cyfle  i  osod  ei  fwriad 
ger  bron  Tŷ  yr  Arglwyddi.  '  A  diaramheu  ydyw,'  medd  Mr.  Jones, 
'  mai  ei  fwriad  oedd,  rlioi  cryn  attaliad '  ar  ryddid  yr  Ymneilldu- 
wyr,  'trwy  gyfraith.'  Yr  oedd  Darlun-'^  {Bill)  Arglwydd  Sidmouth 
i  gael  ei  ddwyn  i  Dŷ  yr  Arglwyddi  ar  yr  21ain  o'r  mis  a  nodwyd ; 
ond  '  trefniad  Rhagluniaeth  ydoedd,  fod  y  dyddiau  hyny  yn  amser 
cynnulliad  amryw  gannoedd  o  weinidogion  yr  efengyl,  ac  eraill,  yn 
ninas  Llundain,'  ynglŷn  â'r  Cymdeithasau  Cenhadol,  a  chymdeith- 
asau  eraill.  '  Felly  y  darparodd  yr  Arglwydd  foddioû  ac  offerynau 
addas,  mewn  amser  cyfaddas,  i  ddirymu  a  diddymu  y  gorchM'yl 
hwn  o  ddyfais  '  meibion  dynion,'  a  '  meibion  gwŷr.' 

Yna,  rhoddir  adroddiad  pur  fanwl  o  gyfarfodydd  mawrion,  a  thra 
eiddigeddus  dros  ryddid  crefyddol  y  deyrnas,  ac  etto,  cyfarfodydd 
ag  yr  oedd  teimlad  crefyddol  tra  dwys  yn  eu  treiddio,  a  gynnal- 
iwyd  gan  y  gweinidogion  Ymneillduo]  oedd  yn  Rhagluniaethol  yn 
y  brif-ddinas  y  dyddiau  cyn  i'r  mesur  a  nodwyd  ddyfod  ger  bron 
yr  arglwyddi.  Codwyd  y  fath  lef  effeithiol,  ac  etto  wir  ddwys  a 
difrifol,  yn  erbyn  bwriad  Arglwydd  Sidmouth,  fel  yr  oedd  'yn  agos 
i  chwe  chant  o  Erfyniadau  (Petitions),  y  rhai  oedd  wedi  eu  llaw- 
arwyddo  gan  fwy  na  chan  mil  o  wrrywiaid,  o  fewn  wyth  awr  a 
deugain  o  amser'  wedi  eu  hanfon  i  Dŷ  yr  Arglwyddi  yn  erbyn  y 
mesur.  Rhoddir  hanes  y  ddadl  ar  y  pwngc  yn  y  tŷ  hwnw ;  ond 
er  i  Sidmouth,  ac  eraiU,  ymgyndynu  yn  ystyfnig  iawn  o  blaid  eu 
bwriad,  '  pan  roddwyd  y  gofyniad  am  gael  ail  ddarllen  y  Darhin, 
nacâd  oedd  y  llais,  a  hyny  heb  ranu  y  tŷ.  Felly  ei  dajiu  allan  a 
gafodd '  y  mesur  brwnt  hwnw.  Yr  oedd  hyny  yn  ymwared  dir- 
fawr  i  deimlad  holl  Ymneillduwyr  y  deyrnas. 

Y  mae  Mr.  Jones  yn  terfynu  y  llyfryn  yn  yr  un  ysbryd  llednais, 
crefyddol,  a  bron  na  ddywedwn  defosiynol,  ag  sydd  yn  treiddio 
drwyddo  o'i  ddechreu ;  yr  hyn  sydd  yn  dangos  mai  dan  lywodraeth 
yr  ysbryd  hwnw  yr  oedd  efe  pan  yn  trafod  materion  gwladol  a 
pholiticaidd,  ac  yn  amddiffyn  egwyddorion  rhyddid.  '  Tra  y  mae 
ein  Uawenydd  yn  fywiog,  a'n  llongyfarchiadau  yn  ddiffuant,  ein 
prudd  awyddfryd  ydyw,  na  bo  dim  gwâg  ymffrost  yn  cael  lle.  Ni 
a  ddymunwn  ac  a  weddiwn  ar  i  ddiolchgarwch  duwiol  lifo  yn  dra 
bywiog  o'n  calonau,  mewn  mawl  cyhoedd  a  dirgel  i'r  Gwaredwr 
dwyfol,  a  goronodd  ein  hymegn'iadau  â'i  fendith.     A  gobeithiwu  y 

*  'Darlun'  yw  gair  Cymraeg  Mr.  Jones  am  Bill.  'Mesur'  yclyw  y  gair 
cyífredin  y  clyddiau  hyn,  fel  y  gwyddis. 

parhâ  ein  plant  i'w  foli  am  y  cyfryngiad  hwn,  tra  y  parhâ  hanes 
i  gadw  coffa  am  y  tro.'  Ac  fel  y  canlyn  y  mae  efe  ei  hun  yn  canu 
ar  derfyn  yr  hanes,  ac  ar  derfyn  y  llyfr : — 

'  Ti  'n  Tad  ysgydwaist  wíalen  drom, 

A  roisai  arnom  artaith ; 
Ond  cri  dy  deulu  gwrandaw  wnest, 

A  thi  a'i  teflaist  ymaith. 

0  !  gwna  ni  'n  ö'yddlawn,  trwy  dy  ras, 

Mewn  Rhyddid  i'th  was'naethu ; 
A  gwared  ni  rhag  Ehyddid  gau, 

O  chwant  parhau  i  bechu. 

Bydd  byth  yn  gyfran,  Arglwydd  lôr! 

I'n  lly  wydd  Siôr,  a'i  deulu ; 
A  boed  i  Eyddid,  gyda'r  rhai'n, 

Yn  Mhrydain,  hir-orseddu.' 

Y  mae  yn  deilwng  iawn  o  sylw  mai  fel  '  achos  o  ddiolchgarwch.' 
ac  nid  fel  testyn  i  '  wâg  ymffrost/  yr  edrychai  Mr.  Jones  ar  y  fudd- 
ugoliaeth  hon  a  gafodd  Rhyddid  ar  Orthrwm.  Ai  ni  byddai 
buddugoliaethau  Rhyddid  yn  fwy  mynych,  ac  yn  fwy  llwyr,  ped 
ymleddid  hwynt  yn  fwy  yn  yr  ysbryd  hwn  nag  y  gwneir  ? 

Y  mae  dau  beth  yn  bur  amlwg  yn  Mr.  Jones  oddi  wrth  y  ilyfr 
bychan  a  fu  genym  yn  bresennol  dan  ein  sylw : — Yr  oedd  yn 
Rhyddfrydwr  goleuedig  a  chadarn  iawn,  ar  y  naill  law ;  ac  yr  oedd 
yn  deyrngarol  i'w  hen  frenin,  Sior  IIL,  ar  y  llaw  arall.  Yr  oedd  y 
brenin  hwnw  ar  yr  orsedd  er  pan  oedd  Mr.  Jones  yn  bedair  blwydd 
oed,  neu  er  y  flwyddyn  1760 ;  a  pharhaodd  i  deyrnasu  hyd  o  fewn 
ychydig  gyda  phedwar  mis  i'w  farwolaeth  ef ;  gan  mai  yn  lonawr 
29ain,  1820,  y  bu  farw  y  brenin,  a  Mr.  Jones  yn  y  Mehefin  can- 
lynol.  Cyfansoddodd  ef  hefyd  farwnad  ragorol,  fel  y  cawn  weled 
etto,  i'r  hen  deyrn  y  bu  yn  ddeiliad  ffyddlawn  iddo  am  drigain 
mlynedd. 

Ond  yn  y  flwyddyn  ganlynol,  1812,  digwyddodd  amgylchiad 
sydd  yn  rhoi  mwy  o  fantais  i  ni  i  adnabod  Mr.  Jones  fel  gwladwr 
hyd  yn  oed  na'r  hyn  a  welsom  drwy  y  llyfryn  a  fu  yn  bresennol 
dan  ein  sylw.  Ymdrechwn  roddi  golwg  mor  fyr,  ac  etto  mor  gyf- 
lawn^  ag  a  allwn  ar  yr  amgylchiad ;  ond  i  fod  yn  eglur,  rhaid  man- 
ylu  ychydig. 

Y  mae  yn  hysbys  mai  un  o'r  cwestiynau  oedd  yn  cael  Uawer 
0  le  mewn  gwleidyddiaeth,  yn  nechreu  y  ganrif  bresennol,  oedd 
Rhyddfreiniad  y  Pabyddion.  Yr  oedd  Pitt,  pan  yn  brifweinidog, 
wedi  dadgan  ei  farn  yn  gymmeradwyol  i  fesur  yn  myned  yn  y  cyf- 
eiriad  o  estyn  mwy  o  ryddid  i'r  Pabyddion — a  hyny  mor  foreu  a'r 


202  COFIANT  Y  PARCH.   THOMAS  JONES. 

flwyddyu  1800.  Ond  yr  oedd  y  brenin,  Sior  iil.,  yn  wrthwynebol 
iawn  i  symmud  dim  yn  y  cyfeiriad  hwnw.  Yn  mis  Mawrth,  1807, 
dygodd  Arglwydd  Howick,  aelod  o  weinyddiaeth  Arglwydd  Gren- 
ville,  fesur  ger  bron  y  senedd  yn  galluogi  y  Pabyddion  i  wasan- 
aethu  yn  myddin  Lloegr,  yn  gystal  a'r  Iwerddon.  Gwrthwyneb- 
wyd  y  mesur  yn  ffyrnig  gan  yr  holl  Geidwadwyr ;  a  chyn  diwedd 
y  mis,  yr  oedd  y  brenin  wedi  diswyddo  ei  weinidogion,  a  gwein- 
yddiaeth  newydd  wedi  ei  ffurfio,  gyda'r  Duc  o  Portland  yn  brif- 
weinidog.  Cyfodwyd  y  llef,  '  Dim  Pabyddiaeth !'  yn  dra  uchel  a 
chroch  drw}^  yr  hoU  deyrnas;  a  bu  y  llef  hon  yn  ngenau  miloedd 
am  flynyddoedd  lawer,  fel  na  allwyd  pasio  mesur  rhyddfreiniad  y 
Pabyddion  hyd  bron  ddiwedd  teyrnasiad  Sior  y  pedwerydd ;  sef,  yn 
1829.  Felly,  parhaodd  y  ddadl  yughylch  rhyddfreiniad  y  Pabydd- 
ion  yn  fyw  yn  y  wlad  am  yn  mhell  dros  ugain  mlynedd.  Yn  wir. 
hwn  oedd  un  o'r  prif  gwestiynau  a  ddadleuid  mewn  cylchoedd 
gwleidyddol  drwy  yr  holl  flynyddoedd  hyny.  Ac  fel  arferol  gyda 
materion  o'r  fath,  gwrthwynebid  ef  yn  aiddgar  gan  rai,  a  chefnogid 
ef  yn  frwdfrydig  gan  eraill.  Yn  y  modd  hwn  y  rhenid  gwleidydd- 
wyr  : — hyn  oedd  y  prawf-gwestiwn. 

Y  mae  yn  angenrheidiol  cofio  yr  amgylchiadau  uchod  cyn  y 
gellir  deall  ystyr  na  phwysigrwydd  yr  hyn  a  ddigwyddodd  ynglŷn 
â  Mr.  Jones  yn  1812.  Yn  ystod  y  Üwyddyn  hono,  ymddengys 
ddarfod  i  foneddwr  yn  sir  Ddinbych  anfon  at  weinidogion  tref  Din- 
bych,  yn  Ymneillduwyr  ac  Eglwyswyr,  fel  yr  ydym  yn  tybio,  i  ofyn 
iddynt  alw  ar  eu  cynnulleidfaoedd  ar  y  Sabbath  i  roi  eu  henwau 
wrth  ddeiseb,  yr  hon  oedd  i'w  hanfon  at  ddau  dŷ  y  senedd,  ac  yn 
un  lem  ac  imiongyrchol  iawn,  yn  erbyn  un  gradd  o  chwanegiad  at 
ryddid  na  breintiau  gwladol  i'r  Pabyddion,  ac  i  gael  eu  harwyddo 
yn  mhob  lle  drwy  sir  Ddinbych,  fel  y  tybiwn.  Petrusodd  Mr. 
Jones  gydsynio  â  chais  y  boneddwr  crybwylledig.  Tueddai  mewn 
rhan  i  feddwl  nad  oedd  yn  waith  addas  iddo  ef,  ac  yn  enwedig  ar 
y  Sabbath ;  ac  mewn  rhan  hefyd  i  feddwl  fod  gormod  o  lymder  a 
chulni  afreidiol  yn  y  ddeiseb  fel  yr  oedd  wedi  ei  llunio.  Yn  lle 
gofyn  i'r  gynnuUeìdfa  arwyddo  y  ddeiseb  hon,  anfonodd  Mr.  Joues 
bapuryn  bychan  gwrthdystiol  at  y  rhai  oedd  yn  arolygu  arwyddiad 
y  ddeiseb  yn  sir  Ddinbych.  Gwuaem  gam  âg  ef,  a  gadawem  y 
darllenydd  mewn  anfantais  yn  ei  ymgais  i'w  adnabod  yu  gywir  fel 
gwladwr  pe  na  roddem  y  papuryn  hwn  yn  llawu  ger  brou.  Gwell, 
hwyrach,  hefyd  ei  adael  yn  yr  iaith  yr  ysgrifeuwyd  ef  Yr  ydym, 
gau  hyny,  yn  ei  roddi  i  mewu  yu  gwbl  fel  yr  ysgrifenwyd  ef 
gauddo : — 

*  To  the  Gentlemen  who  superintend  the  Signing  of  the  Denbighshire 
Petition  to  the  Honouraljle  House  of  Commons,  respecting  the 
Claims  of  the  lloman  Catholics. 

T.  Jones,  Minister,  and  an  Inhabitant  of  the  Town  of  Denbigh, 
Protests, 

That  he,  from  his  heart,  detests  the  mass  of  errors  contained  in  what 
is  called  the  Roman  Catholic  Religion,  and  is  truly  willing  and  ready  to 
join  in  the  use  of  every  juatifiable  means  of  opposing  it;  at  the  same 
time,  wishing  to  live,  if  possible,  in  peace  with  all  men. 

That,  with  regard  to  the  oi^eration  of  the  Test  Laws,  as  affecting  him- 
self  or  his  brethren,  he  feels  no  dissatisfaction  or  anxiety  for  the  repeal- 
ing  or  altering  of  them,  as  îong  as  our  Legislature  and  Country  in  gen- 
eral  shall  deem  them  a  necessary  barrier  for  the  defence  of  our  most 
venerable  and  valuable  Constitution. 

That,  with  respect  to  the  claims  of  the  Pioman  Catholics,  particularly 
in  Ireland,  he  is  of  opinion  that  some  further  concessions  may  be  made 
without  endangering  our  Constitution ;  that  promises  f  rom  high  autho- 
rity  have  been  made  and  held  out  to  them  in  various  ways,  and  at 
•different  times;  and  that  whatever  has  a  tendency  to  irritate,  should 
be  studiously  avoided,  especially  in  the  present  alarming  crisis  of  diffi- 
■culty  and  danger. 

That  he  highly  approves  of  the  substance  of  the  following  sentence, 
which  forms  tlie  concluding  part  of  the  Petition  agreed  upon  by  the 
•Gentlemen,  Clergy,  and  other  Inhabitants  of  the  connty  of  Anglesey : — 
*  Your  Petitioners  do  most  humbly  pray  that  your  Lordships,  in  any 
measures  which  in  your  wisdom  you  may  adopt  for  the  further  relief  of 
the  Roman  Catholics  of  Ireland,  will  take  special  care  that  those  mea- 
sures  be  so  framed  as  to  preserve  that  Constitution,  civil  and  religious, 
which  your  Petitioners  have  received  from  their  ancestors,  and  which  it 
is  their  anxious  wish  to  transmit  unimpaired  to  their  prosterity. 

That  he  humbly  hopes  his  signature  to  the  Petition  lately  agreed 
«pon  at  Ruthin  may  be  accepted  with  or  under  the  declaration,  limi- 
tations,  or  concessions  above  expressed.' 

Yr  ydym  yn  ystyried  y  mynegiad  goleu  a  díammwys  hwn  a  rydd 
Mr.  Jones  o'i  syniad  ar  un  o  brif  gwestiynau  gwleidyddol  y  dydd- 
iau  hyny  yn  rhoddi  mantais  arbenig  i  ui  i'w  adnabod  eí  fel  deiliad 
goleuedig,  pwyllog,  a  thra  aeddfed  ei  farn  yn  llywodraethiad  ei 
wlad.  Y  mae  yn  amlwg  ei  fod  hefyd  yn  agos,  os  nad  Ilawn  ugain 
mlynedd  o  flaen  ei  oes,  fel  Rhyddfrydwr  neu  ddiwygiwr  gwladol. 
Y  gwirionedd  ydyw,  yr  oedd  efe  yn  rhy  ryddfrydig  ei  ysbryd  i 
gymmeryd  rhau  yn  arwyddiad  y  ddeisob.  Ar  yr  un  pryd,  y  mae 
tôn  gymmedrol  a  ^^hwyllog  yr  ysgrif  uehod  o'i  eiddo  yn  ei  ddangos, 
nid  yn  eydymdeimlo  â'r  dioddefydd  dan  orthrwm  yn  unig,  ond 
hefyd  yn  un  a  gymmerai  ddigon  o  amser  i  ddattod  ei  rwymau  a'i 
gadwynau,  heb  ei  ddolurio  ef  ei  hun  ar  y  naill  law,  na  pheryglu 
cyfansoddiad  y  wladwriaeth,  wrth  wneuthur  hyny,  ar  y  Ilaw  arall. 

Ond  ymddengys  i'w  waith  yn  gwrthod  galw  ar  ei  gynnuUeidfa  î 
arwyddo  deiseb  y  boneddigion,  a'i  waith  yn  ysgrifenu  y  dadganiad 
uchod,  dynu  yn  ei  ben  genllif  o  ymosodiadau  o  bob  cyfeiriad.  Y 
pryd  hwnw,  yr  oedd  Cymru  yn  gyfifredinol,  ac  fe  allai  sir  Ddin- 
bych  yn'neillduol,  yn  llawer  mwy  caeth,  a  chyfyng,  a  cheidwadol 
yn  ei  syniadau  gwleidyddol  nag  ydyw  yn  y  dyddiau  hyn.  Yr 
ydym  yn  casglu  fod  ymosodiadau  llymion  yn  cael  eu  gwneyd  ar 
Mr.  Jones,  nid  gan  ddosbarth  y  gwŷr  mawr  yn  unig,  ond  hefyd 
gan  y  werin  yn  gyfifredino],  ac  yn  ddiammheu  gan  liaws  mawr  o'i 
frodyr  crefyddol ;  a  hyny,  drachefn,  yn  y  cyfundeb  y  perthynai  efe 
ei  hun  iddo.  Y  mae  pob  peth  a  wyddis  am  syniadau  gwleidyddol 
yr  hen  Fethodistiaid,  dan  yr  anfanteision  a'r  tywyllwch  yr  oeddynt 
ynddo  ar  faterion  gwladol,  yn  ein  cadarnhau  yn  hollol  yn  y  syniad 
fod  Mr.  Jones  yn  cael  ei  adael  yn  resynus  o  unig  ganddynt  yn  y 
frwydr  hon.  Gyda  phriodoldeb  mawr  y  gallasai  ddywedyd,  '  A 
minnau  a  adawyd  fy  hunan  !'  Yr  oedd  holl  foneddigion  y  sir  a'r 
wlad  yn  cilwgu  arno ;  yr  oedd  y  werin  anwybodus  yn  ei  erlid  ac 
yn  ei  gablu ;  a  mwy  na'r  cwbl  i'w  deimlad  ef,  yr  oedd  ei  frodyr 
crefyddol  yn  ei  feio  yn  llym,  ac  yn  edrych  arno  fel  cefnogydd  Pab- 
yddiaeth.     A'r  cam-gŵyn  diweddaf  oedd  colyn  yr  erledigaeth. 

Fel  prawf  o'r  hyn  a  ddywedwyd  yn  awr  am  unigrwydd  Mr. 
Jones  yn  ei  wlad  ar  y  pryd  fel  cefnogydd  rhyddfreiniad  y  Pabydd- 
ion,  gallwn  grybwyll  un  fifaith  a  ddaeth  i'n  sylw  yn  bur  ddiweddar. 
Tystiolaethai  hen  ŵr  wrthym,  yr  hwn  sydd,  erbyn  hyn,  tua  saith  a 
phedwar  ugain  oed,  ei  fod  yn  cofio  yn  dda  am  y  ddau  hen  weinidog 
Methodistaidd,  y  Parchedigion  John  Davies,  Nantglyn,  a  Moses 
Parry,  Dinbych,  mewn  capel  yn  agos  i  Landudno,  yn  pregethu  ar 
nosou  waith ;  a  bod  ganddynt  gyda  hwy  ddeiseb  at  y  senedd  yn 
gwrthwynebu  rhyddfreiniad  y  Pabyddion,  ac  y  galwent  ar  y  gyn- 
nulleidfa  i'w  harwyddo  ar  ddiwedd  y  gwasanaeth.  Nis  gwyddom 
a  fu  y  ddau  hen  bregethwr  da  mewn  llawer  o  leoedd  ar  yr  un 
neges,  ai  peidio.  Ond  y  mae  yn  amlwg  oddi  wrth  y  fifaith  uchod 
fod  y  ddau  ar  y  pryd  dan  ddylanwad  y  cri  cyfifredin  oedd  yn  y 
wlad — '  Dim  Pabyddiaeth  !'  ac  yn  wrthwynebwyr  rhyddfreiniad  y 
Pabyddion.  Yr  oedd  y  digwyddiad  uchod  yn  mhell  ar  ol  yr  adeg 
y  gwrthododd  Mr.  Jones  arwyddo  y  ddeiseb  y  cyfeirir  ati.  Yr 
oedd  efe  flynyddoedd  lawer  o  flacn  ei  frodyr  crefyddol  fel  Rhydd- 
frydwr,  ac  yn  gorfod  dioddef  llawer  o'r  herwydd. 

Ond  dymunol  iawn  ydyw  ei  glywed  yn  dadgan  ei  deimlad  cref- 
yddol  wrth  sôn  am  yr  achos  dan  sylw : — '  Gwelodd  yr  Arglwydd  yn 
dda  i  mi  gael  fy  mhrofi  mewn  modd  dwys,  trwy  achlysur  bychan. 

fel  na'm  tra  dyrchefid,  ac  fel  y  dysgwn  weled  a  chydnabod  fy 
ngwaeledd  mawr.'  Ac  ar  ol  adrodd  yn  fyr  yr  hanes  a  roddasom 
«isoes  am  helynt  y  ddeiseb,  ä  yn  mlaen  drachefn : — '  Oddi  wrth 
hyn,  ni  ddeallais  hyd  heddyw '  (yn  mhen  dwy  flynedd  yn  ddi- 
weddarach  ;  sef,  yn  1814),  '  fod  neb  deallgar  oddi  allan  i  gymdeith- 
asau  neiUduedig,  wedi  cymmeryd  un  gradd  o  dramgwydd  ;  ond 
darfu  i  rai  o'r  werin  anwybodus,  a  chyfeiliornwyr  rhagfarnllyd, 
oUwng  eu  tafodau,  ac  ergydio  eu  saethau  mewn  amryw  íFyrdd  i'm 
herbyn.  Hyn,  yr  oeddwn  yn  meddwl,  y  gallaswn  ei  oddef  heb  ddi- 
galoni  tan  y  baich ;  ond  wrth  weled  amry  w  o'm  brodyr  yn  dangos 
parodrwydd  i  daraw  arnaf,  eífeithiodd  eu  hymadroddion  arnaf  er 
gofid  dwys,  a  wanhäodd  fy  natur  dros  amryw  fisoedd.  lë,  yn  y 
pummed  mis  ar  ol  i'r  awel  fechan  hon  ddarfod  chwythu  oddi  allan, 
yr  oedd  ei  heffeithiau  ar  fy  nghorph  bregus  a  meddal — fy  nghnawd 
wedi  curio,  a'm  cylla  wedi  gwanhau  i  gryn  radd.  O'r  dechreuad, 
yr  oeddwn  yn  meddwl  nad  oeddwn  yn  cael  fy  ngadael  i  lettya  na 
llochesu  digder  nac  aughariad  yn  fy  mynwes ;  ac  yn  fynych,  mi  a 
feddyliwn  fy  mod,  trwy  weddi  a  myfyrdod  am  fawredd  Duw  a 
gwaeledd  dyn,  yn  cael  goruchafiaeth  ar  fy  nigalondid  ffol  a  phlent- 
ynaidd.  Er  hyn,  yr  un  cawodydd  a  ddychwelent  eilwaith  ac  eil- 
waith  arnaf.  Etto,  yn  raddol,  trwy  ddaioni  Duw,  cafodd  fy  ysbryd 
ei  adnerthu,  a'm  corph  ei  gryfhau.'  Yn  y  modd  yma  y  mae,  yn 
mhen  dwy  flynedd  ar  ol  i  helynt  y  ddeiseb  fyned  heibio,  yn  adrodd 
ei  deimlad.  Y  mae  yn  rhyfedd  yn  ein  golwg  ni  pa  fodd  yr  oedd 
yn  rhaid  iddo  orfod  dioddef  pethau  mor  chwerwon  am  waith  mor 
bwyllog  a  rhesymol.  Ond  nid  oes  ond  eisieu  cofio  fod  yr  hyn  sydd 
yn  rhinwedd  yn  y  blynyddoedd  hyn  yn  drosedd  anfad,  yn  marn 
llawer,  yn  y  blynyddoedd  hyny. 

Pwy  bynag  a  fyno  fiurfio  ei  olygiadau  ei  hun,  ac  yn  enwedig 
pwy  bynag  a  fyno  fynegu  y  golygiadau  hyny — a  hwy  yn  digwydd 
bod  yn  groes  i  syniadau  y  rhai  a'u  tybiant  eu  hunain  yn  gym- 
mhwys  i  ddarparu  i  bawb  y  syniadau  a  ddylent  eu  coledd  ar  bob 
peth — pwy  bynag  a  farno  ac  a  lefaro  drosto  ei  hun,  a  erlidir.  Er- 
ledigaeth  am  farnu  a  Uefaru  drosto  ei  hun  ar  y  pwngc  o  ryddfrein- 
iad  y  Pabyddion  oedd  yr  erledigaeth  a  dynodd  Mr.  Jones  yn  ei 
ben  yn  1812.  Effeithiau  yr  erledigaeth  hon  a  barodd  i'w  gnawd 
gurio,  a'i  gylla  wanhau.  Diau  mai  ei  chwerwder  iddo  ef  oedd,  y 
dywedid  ei  fod,  er  ei  holl  ymladd  yn  erbyn  Pabyddiaeth  a  chyfeil- 
iornadau,  ei  hunan  yn  y  diwedd  yn  bleidiwr  y  Babaeth,  a  phob 
heresiau.  Pa  fodd  bynag,  gwasanaethed  yr  hyn  a  adroddasom  i'w 
ddangos  fel  gwladwr  doeth,  goleuedig,  a  rhyddfrydig. 

Yn  ystod  y  blynyddoedd  hyn — sef,  o  tua  1810  hyd  1813 — yr 
oedd  Mr.  Jones  yn  parotoi  yr  hyn  a  elwir  yn  gyíFredin  'ei  brif 
waith  llenyddol '  ar  gyfer  y  wasg.  Y  gwaith  hwn  ydyw,  Hanes  if 
Meriìiyron  yn  Mhrydain  Fawr,  ynghyd  â  Phrif  Ddiwygwyr 
Scotland  a  ,Gwledydd  Tramor,  a  Phrawf  eglur  a  dilys  o'r 
Egwyddorion  Crefyddol  yr  ymdrechasant  o'u  plaid.  Y  mae 
y  rhagymadrodd  wedi  ei  ddyddio,  'Dinbych,  Awst  SOain,  1813.' 
Cyhoeddodd  Mr.  Jones  y  Merthyrdraeth,  fel  y  galwai  y  gwaith 
hwn,  yn  un  gyfrol  fawr  o  1,165  o  dudalenau  pedwar-plyg,  yn  ei 
argraphwasg  yn  Ninbych.  Cyhoeddwyd  '  ail  argraphiad '  o'r  holl 
waith,  gyda  '  chwanegiad,'  yn  cynnwys  '  Hanes  yr  Eglwys  Babaidd 
hyd  y  dyddiau  presennol,'  gan  Mr.  Gee,  yn  1866. 

Y  mae  y  Merihyrdraeth  mor  adnabyddus  i  ddarllenwyr  Cym- 
reig,  fel,  ar  ryw  olygiad,  nad  oes  angen  aros  yn  hir  gydag  ef.  Ond 
ar  y  llaw  arall,  gan  mai  yn  y  gwaith  hwn  y  darfu  i  Mr.  Jones  gryn- 
hoi  ffrwyth  prif  lafur  ei  oes,  a  chan  fod  y  gwaith  wedi  cael  dar- 
lleniad  tra  ëang  gan  y  genedl,  a  chael  dylanwad  mawr  iawn  ar  ei 
meddwl,  nid  priodol  a  fyddai  i  ni,  wrth  geisio  adrodd  hanes  yr- 
awdwr  llafurus,  fyned  heibio  i'w  brif  waith  heb  ddim  ond  rhyw  gry- 
bwylliad  byr  am  dano.  Pe  na  buasai  Mr.  Jones  wedi  gwneyd  dim, 
er  mwyn  ei  genedl,  ond  ysgrifenu  a  chyhoeddi  y  Merthyrdraeth, 
buasai  yn  haeddu  cael  ei  restru  yn  mhlith  ei  phrif  gymmwyn- 
aswyr.  Am  y  rhesymau  a  nodwyd,  ni  wnawn  ni  yma  ond  galw 
sylw  at  ychydig  bethau  sydd  gan  yr  awdwr  yn  y  Rhagymadrodd 
i'r  gwaith,  er  cael  golwg  ar  agwedd  ei  ysbryd  a'i  deimladau  cref- 
yddol ;  a  chyda  hyny,  taflwn  olwg  frysiog  iawn  dros  gynnwys  y 
llyfr,  er  mwyn  ambell  un  o'n  darllenwyr  a  ddichon  fod  heb  ei 
weled,  neu  ei  ddarllen. 

Yn  ei  Ragymadrodd,  wrth  sôn  am  y  cymmhellion  a'i  gogwyddent 
i  gyhoeddi  y  Merthyrdraeth,  dywed  ei  fod  yn  'barnu  fod  ar  y 
Cymry,  yn  enwedig  y  rhai  uniaith,  angen  neillduol  am  waith  o'r 
fath : — 1.  I  roi  iddynt  hysbysrwydd  mwy  am  hanesion  ac  egwydd- 
orion  y  gwŷr  enwog,  y  merthyron,  a'r  dioddefwyr  ffyddlawn,  a 
fuont  yn  ymdrechgar  ac  yn  ofiferynol  i  waredu  ein  gwlad  o  dywyll- 
wch  a  chyfeiliornadau  Pabyddiaeth.  2.  Tuag  at  helaethu  peth  ar 
eu  gwybodaeth  mewn  hanes  eglwysig,  neu  hanes  eglw^-s  Crist  yn 
gyffredinol.'  Deallai  a  theimlai  yn  ddwys  'fod  diffyg  a  byrdra 
mawr  yn  mysg  ein  cenedl  o  wybodaeth  am  'gryn  lawer  o  ymgeis- 
iadau  annhêg,  gan  ysgrifenwyr  yn  Lloegr,  ie,  a  chan  aml  breg- 
ethwr  yn  Nghymru,  ac  ambell  gyhoeddwr  llyfrau  yn  yr  iaith  Gym- 
raeg,  y  rhai   a  fynent  arddangos  y  Diwygwyr  Protestanaidd  ya 

Mbrydain,  a  gwledydd  eraill  hefyd,  fel  pe  buasent  yn  Hanner 
Morganaidd,  neu  yn  Arminaidd,  yn  eu  hegwyddorion.'  Cyfarcha 
weinidogion  Eglwys  Loegr,  yn  y  rhagymadrodd  hwn,  mewn  modd 
arbenig  ;  ac  fel  hyn  y  dywed  wrthynt : — '  Barchedigion  :  y  mae 
yraa  [yn  y  MeTthyrdraetli],  viỳv  tra  enwog  megys  yn  llefaru  wrth- 
ych  o'r  carcharau,  a'r  cystuddiau  trymion  a  gawsant  cr  mwyn 
Crist,  ac  mewn  modd  unol  â  Gair  Duw,  ac  â'r  erthyglau  a'r  homil- 
iau  sydd  yn  cynnwys  gwir  athrawiaeth  Eglwys  Loegr.'  Gofyna, 
'  Ai  nid  oes  ynoch,  neu  yn  eich  plith  yn  rhy  gyffredin,  ymadawiad 
pell  oddi  wrth  egwyddorion,  athrawiaeth,  ac  ymddygiad  y  tadau 
hyn  ?  .  .  A  fedrwch  chwi  eich  hunain  farnu  eich  bod,  yn  gyff- 
redinol,  yn  ddilynwyr  i  wir  dadau  yr  Eglwys  mewn  cred,  mewn 
athrawiaeth,  mewn  buchedd,  ac  mewn  ymdrech  ffyddlawn  am  add- 
ysgu  yr  eneidiau  gwerthfawr  a  roddwyd  dan  eich  gofal  ?'  Ei 
amcan  yma,  y  mae'n  amlwg,  ydyw  ceisio  cynnhyrfu  gweinidogion 
yr  Eglwys  Sefydledig,  yn  ei  ddyddiau  ef,  i  ymddeffro  at  y  gwaith 
mawr  o  fugeilio  a  phorthi  eu  praidd.  Gwelai  fod  llawer  o  honynt, 
yr  adeg  hono,  yn  fugeiliaid  cysglyd,  ac  yn  esmwyth  arnynt. 

Drachefn,  try,  gyda  difrifwch  mawr,  '  at  bawb  o'r  rhai  sydd  yn 
proffesu  bod  yn  weinidogion  Gair  Duw,  wrth  ba  enw  bynag  y 
maent  yn  adnabyddus  yn  niysg  dynion.'  Rhydd  ddarluniad  hel- 
aeth,  yn  ol  yr  Ysgrythyrau  Sanctaidd,  '  o'r  cymmhwysderau  y  mae 
Ysbryd  Duw  yn  eu  gofyn  ac  yn  eu  rhoddi  yn  y  rhai  y  mae  efe  yn 
eu  danfon,  neu  yn  eu  galw,  i  weinyddu  yn  ei  dŷ.'  Disgrifia,  yn  ol 
yr  hyn  a  geir  yn  Jeremiah,  Ezeeiel,  Zechariah,  ac  yn  Efengyl 
loan,  'y  gau  neu  yr  eilun  fugail,'  a  therfyna  ei  sylw  arno  fel  hyn  : 
— '  Yn  fyr,  y  mae  Gair  Duw,  mewn  amrywiaeth  mawr  o  ymad- 
roddion,  ac  mewn  llawer  iawn  o  fanau,  yn  dadgan  y  digofaint 
dwysaf  yn  erbyn  rhith-fugeiliaid,  neu  fugeiliaid  anffyddlawn,  ac 
athrawon  cyfeiliornus,  dan  ba  enwau  bynag  y  byddont,  a  pha  fath 
bynag  fyddo  eu  bri,  eu  sefyllfaoedd,  eu  cyfoeth,  a'u  cyfrifiad,  yn 
mysg  dynion.  A  diammheu  ydyw  fod  eu  gwrthuni  a'u  trueni  ger 
bron  Duw\  a'i  orseddfaingc  neu  ei  farn  bur  ef,  yn  fwy  nag  y  gellir 
ei  ddadgan  na'i  amgyffred.' 

Wedi  rhoi  '  darluniadau  prydferth '  y  Gair  Sanctaidd  '  o  agwedd 
meddwl  ac  ymddygiad  y  rhai  y  mae  Duw  yn  eu  hanfon,  ac  yn 
eu  defnyddio  yn  ngwaith  gweinidogaeth  yr  efengyl,'  efe  a  ddywed 
fod  yn  y  Merthyrdraeth  'dyrfa  fawr  o'r  cyfryw  weinidogion  a 
bugeiliaid,  a  chwmwl  mawr  o  dystion  i  Dduw  a'i  wirionedd,  yn 
cael  eu  harddangos  o'n  blaen.'  Y  mae  pawb  cydnabyddus  â  chyn- 
nwys  y  Merthyrdraeth  yn  barod  i  gadarnhau  gwirionedd  y  dyst- 

iolaeth  hon.  Ni  bu  gan  wirionedd  yr  efengyl,  mewn  unrhyw  oes 
na  gwlad,  ffyddlonach  na  chywirach  tystion  o'i  blaid  na'r  rhai  y 
ceir  eu  hanes  a'u  golygiadau  yn  y  gyfrol  werthfawr  hon  o  eiddo 
Mr.  Jones. 

Gyda  golwg  ar  gyfansoddiad  y  Merthyrdraeth,  dywed  yr  awdwr 
— '  Yn  nghyflawniad  y  gwaith,  yr  wyf  wedi  gwneyd  ymgais  am 
ddefnyddio  yr  awdwyr  goreu,  hyd  y  gwyddwn  am  danynt,  ac  y 
medrwn  eu  cael ;  ac  yn  enwedig  yr  awdwyr  sydd  mewn  hanesiaeth 
proffesedig  am  grefydd  Crist,  wedi  eu  llenwi  yn  fwyaf  â  hanesion  o 
naws  grefyddol,  Hefyd,  mewn  golygiad  ar  wiredd — sydd  mor  reid- 
iol  mewn  gwaith  o'r  fath — mi  a  wneuthum  fy  ngoreu  am  ei  gael, 
a'i  ddilyu ;  ac  am  y  camgymmeriadau  a  allant  fod  wedi  cael  lle 
yuddo  o'm  hanfodd,  mi  a  fyddaf  ddiolchgar  i  bwy  bynag  a'u  dang- 
oso  i  mi  mewn  hynawsedd  tirion.'  Yr  awdwyr  a  ddilynir  yn  benaf 
gan  Mr.  Jones  ydyw  Mr.  Fox,  yr  Esgob  Ball,  a  Mr.  Fuller,  wrth 
adrodd  hanes  y  merthyron  eu  hunain ;  ond  ynglŷn  â  hanes  llawer 
o'r  merthyron  mwyaf  enwog,  y  mae  yn  rhoddi  dyfyniadau  helaeth 
o'u  gweithîau  hwy  eu  hunain,  er  mwyn  dangos  eu  syniadau  ar  rai 
o  brif  wirioneddau  yr  efengyl.  Ceir,  hefyd,  yn  nghorph  y  gwaith 
fantais  arbenig  i  ddeall  duwinyddiaeth  yn  hanesyddol ;  nid  oddi 
Avrth  weithiau  y  merthyron  yn  unig,  ond  hefyd  oddi  wrth  gredüau 
a  gyhoeddwyd  o  bryd  i  bryd  i  fod  yn  safonau  addysg  grefyddol,  ac 
o  ddefnyddiad  cyffredinol ;  megys  yr  hyn  a  geir  yn  Nghatecism 
Edward  VI.,  ac  '  Erthyglau  Cyntaf  Eglwys  Loegr,'  &c.  Yn  nghyf- 
lawniad  yr  holl  waith,  y  mae  yr  awdwr,  er  yn  hollol  deg  ac  am- 
mhleidiol  fel  hanesydd,  ar  yr  un  pryd  yn  dwyn  i'r  amlwg,  drwy 
ddyfyniadau  o  weithiau  y  merthyron,  a  thrwy  rai  nodiadau  eglur- 
haol  a  chasgliadol  o'i  eiddo  ei  hun  ar  waelod  y  dalenau,  y  wedd  ar 
wirioneddau  yr  efengyl  a  ystyriai  efe  yn  bwysig  i'w  dysgu  yn 
Nghymru  ar  y  pryd.  Fel  y  crybwyllwyd  genym  eisoes,  wrth  ad- 
rodd  hanes  y  llyfrau  a  ysgrifenodd  Mr.  Jones  mewn  attebiad  i  Mr. 
Owen  Davies,  ac  i'r  golygiadau  Arminaidd  a  ledaenid  yn  Nghym- 
ru,  yn  nechreu  y  ganrif  bresennol,  un  o'i  brif  amcanion  ef  wrth  ys- 
grifenu  a  chyhoeddi  y  Merthyrdrmth  oedd  rhoddi  mantais  i  ddar- 
llenwyr  Cymreig  i  weled  mai  y  wedd  Galfinaidd  ar  yr  athrawiaeth 
a  gredid  ac  a  ddysgid  gan  y  merthyron  yr  adrodda  efe  eu  hanes. 

Y  mae  y  Crynodeh  o  Hanes  Eglwys  ■  Crist,  o  Ddyddiau  yr 
Apostolion  hyd  y  Diwygiad  Pi^otestanaidd,  yr  hwn  sydd  yn  dilyn 
Hanes  y  Merthyron  yn  y  gyfrol,  yn  rhan  dra  gwerthfawr  o  gyn- 
nwys  yr  holl  waith.  Y  mae  y  rhan  hon  yn  cymmeryd  260  o  du- 
dalenau  o  argraphiad  1866,  ac  yn  rhoddi  llawer  o  fautais  i'r  dar- 

llenydd  i  ífurfio  syniad  am  '  rediad  yr  afon,'  o'i  tharddiad  yn  yr  oes 
apostolaidd,  a'r  llygriad  a  fu  ar  ei  dyfroedd,  yn  gystal  a'r  ymdrech 
a  wneid  gan  liaws  o  '  dystion  '  ffyddlawn  i'r  gwirionedd  i'w  ehadw  yn 
bur,  hyd  onì  wnaed  yr  ymdrech  mawr  hwnw  gan  gewri  y  Diwyg- 
iad  mawr  Protestanaidd  i'w  phuro  oddi  wrth  yr  hoU  laid  oedd 
wedi  glynu  wrthi  ar  hyd  ei  gyrfa  faith.  Mewn  gair,  credwn  y 
byddai  i  bob  un  deallus  gyfrif  y  rhan  hon  o'r  gwaith  yn  grynodeb 
cywir  a  manwl,  a  thra  gwerthfawr,  o  hanes  yr  Eglwys  o  ddyddiau 
yr  apostolion  hyd  ddiwedd  y  Diwygiad  Protestanaidd.  Ac  fel  y 
crybwyllwyd,  gwneyd  hyn  oedd  un  o  amcanion  yr  awdwr  wrth  ei 
ysgrifenu. 

Afreidiol  ydyw  dywedyd  dim  am  y  dylanwad  mawr  a  gafodd  y 
Merthyrdraeth  ar  feddwl  ac  addysg  grefyddol  Cymru.  Cyn  ei 
farwolaeth,  yr  hyn  a  gymmerodd  le  yn  mhen  saith  mlynedd  ar  ol 
iddo  gyhoeddi  y  gwaith  hwn,  yr  oedd  yr  awdwr  ymroddedig  a  lla- 
furus  wedi  cael  gweled  fod  ei  genedl  yn  gwerthfawrogi  ei  lafur. 
Rhoddodd  miloedd  o  honynt,  medd  y  cyhoeddwr,  dderbyniad  a 
darlleniad  awchus  i'w  waith,  Daeth  Hanes  y  Merthyron,  fel 
Gwaith  Gurnal,  Geiriadur  Charles,  Taith  y  Pererin,  &c.,  yn 
hoff  lyfr  mewn  cannoedd  o  deuluoedd  Cymreig.  Yr  oedd  i'w  gael 
yu  un  o'r  ychydig  lyfrau  a  wnelent  i  fyny  lyfrgell  yr  hen  bregeth- 
wyr  a'r  hen  flaenoriaid  eglwysig,  a  hyny  bron  yn  ddieithriad.  Dy- 
wedir  yn  Nghofiant  Dafydd  Cadwaladr,  y  Bala,  ei  fod  wedi  darllen 
y  Merthyrdraeth  ddwy  waith  drosodd  ychydig  wythnosau  cyn  ei 
farwolaeth.  Crybwyllid  am  dano  bron  yn  ddifêth  bob  wythnos  yn 
yr  hen  gyfarfodydd  eglwysig,  drwy  yr  holl  wlad ;  ac  yn  fynych,  cyf- 
eirid  ato  ar  y  pregethau.  Trwy  y  darlleniad  a  fa  arno,  a'r  cry- 
bwyllion  mynych  a  geid  am  yr  hyn  a  gynnwysid  ynddo,  daeth 
yn  ddylanwad  mawr  trwy  Gymru  oll.  Gwnaeth  fwy,  y  mae  yn 
debygol,  i  greu  a  chadw  atgasedd  yn  meddyliau  y  Cymry  tuag 
at  Babyddiaeth  nag  un  llyfr  arall  a  gyhoeddwyd  yn  yr  iaith  Gym- 
raeg.  Trwy  y  mynegiad  sydd  ynddo  o  syniadau  y  merthyron, 
gwnaeth  y  Cymry  yn  Brotestaniaid,  o  ran  golygiadau ;  a  thrwy  yr 
adroddiad  sydd  ynddo  am  y  driniaeth  chwerw  a  gafodd  y  merth- 
yron  oddi  ar  law  eu  herlidwyr,  gwnaeth  i'r  genedl  Gymreig  gashau 
yr  holl  gyfundraeth  Babaidd,  a  phob  cyfundraeth  arall  sydd  yn 
dwyn  dim  o'i  delw.  Nid  dysgu  gwirionedd  yr  efengyl  yn  unig  yr 
oedd  y  llyfr,  fel  y  gwnai  y  Geiriadur,  neu  Ly/r  Gurnal,  neu 
eraill ;  ond  dangos  hefyd  fod  lliaws  o  ddynion  goreu  Prydain  wedi 
colli  eu  bywyd  dros  y  gwirionedd  hwnw.  Y  mae  y  llyfr  yn  Uawn 
o  ddau  beth — gwirionedd  a  gwaed  yr  Eglwys ! 

Yn  y  fan  hon,  dichon  nad  ammherthynasol  a  fyddai  crybwyll  fod 
yn  debj'gol  mai  yn  1813,  ar  ol  gorphen  argraphu  y  Merthyrdraeth, 
y  gwerthodd  Mr.  Jones  yr  argraphwasg  i  Mr.  Thomas  Gee — yr  hwu 
oedd  yn  ei  harolygu  yn  flaenorol. 

Wrth  gy feirio  at  orpheniad  y  Merthyrdraeth,  y  mae  yr  awdwr 
dwys  yn  gwneyd  y  sylw  tyner  a  ganlyn  yn  ei  Hunan-Gojiant: — 
'  Er  amryw  anhawsderau  a  phrofedigaethau,  cefais  y  fraint  o'i  or- 
phen  yn  Awst,  1813.  Ac  am  hwn,  a'r  pethau  eraiU  a  ysgrifenais, 
nid  oes  genyf  ond  eu  gorchymyn  i'r  Arglwydd,  a'u  gadael  at  was- 
anaeth  y  rhai  a'u  darllenant.  Fy  nyben  a'm  dymuniad  ynddynt 
oedd  gwasanaethu  a  lleshau  fy  nghydwladwyr.  Yr  Arglwydd,  o'i 
anfeidrol  ddaioni,  a  faddeuo  fy  meiau,  a'r  ammherífeithrwydd  sydd 
ynddynt,  ac  yn  mhob  rhan  o'm  gwaith.'  Ac  yn  y  Merthyrdraeth, 
yn  arbeaig,  nid  oes  ammheuaeth  na  chyrhaeddodd  yr  awdwr  ei 
'  ddybeu,'  ac  na  chafodd  ei  '  ddymuniad.'  Wrth  i  ni,  yn  bresennol, 
adael  y  gwaith  mawr  a  phwysig  hwn  o  eiddo  Mr.  Jones,  gallwu 
nodi  fod  Dr.  Owen  Thomas,  yo  Nghofiant  y  Parch.  John  Jones, 
yn  gwneyd  y  sylw  canlynol  am  dano : — '  Y  mae,  yn  ei  gylch  ei 
hunan,  yn  ddiddadl,  y  prif  lyfr  a  gyhoeddwyd  erioed  yn  ein  hiaith  ; 
ac  y  mae  yn  ammheus  genym  a  oes  mewn  un  iaith  un  llyfr  llawer 
cyflawnach,  os  mor  gyflawn,  ar  yr  amrywiol  destynau  y  traethir 
arnynt  ynddo.' — tudal.  327.  Nid  hawdd  fyddai  dwyn  tystiolaeth 
uwch  na  hon  i  deilyngdod  unrhyw  lyfr ;  ac  os  ydyw  cyflawnder  o 
fater  perthynol  i  r  testyn,  a  hwnw  yn  cael  ei  draethu  mewn  iaith 
gref  a  choeth,  yn  rhoi  teilyngdod  uchel  i  lyfr,  credwn  fod  Hanes  y 
Merthyron  yn  llawn  haeddu  y  clod  uchel  hwn  a  roddir  iddo  gan  y 
beirniad  llenyddol  craff,  Dr.  Thomas. 

Rhaid  i  ni  bellach  droi  i  ddyweyd  gair  am  Mr.  Jones  yn  ei  lafur 
«rweiuidogaethol  fel  pregethwr.  Yr  ydym  i  gofio,  fel  y  nodasom 
eisoes,  nad  ystyrid  pregethwr  Methodistaidd,  yn  y  dyddiau  hyny, 
yn  cyflawni  ei  weinidogaeth  ond  yn  dra  hannerog,  os  nad  elai 
yn  bur  fynych  ar  '  deithiau '  i  bregethu,  gan  fod  oddi  cartref  am 
lawer  o  ddyddiau,  neu  rai  wythnosau,  a  phregethu  ddwywaith  neu 
dair  yn  y  dydd,  yn  mhob  lle  y  caffai  dderbyniad,  yn  Ngogledd 
neu  Ddeheudir  Cymru.  Dyma  ystyr  y  gair  '  teithio  '  mewn  hanes- 
yddiaeth  Fethodistaidd  yn  y  dyddiau  gynt.  Ymddengys  nad  oedd 
Mr.  Jones  yn  alluog  i  ymgymmeryd  â  '  theithiau  '  felly  pan  oedd 
yn  dwyn  allan  y  3Ierthyrdraeth  drwy  y  wasg,  yn  ystod  y  blynydd- 
oedd  a  fu  genym  ddiweddaf  dan  sylw ;  er  yn  ddiau  y  byddai  yn 
pregethu  ar  y  Sabbothau,  ac  yn  amlach  na  hyny,  yn  ei  gartref  yn 
Ninbych,  ac  mewn  lleoedd  eraill  cyfagos.     Ond  yn  haf  1813,  ar  ol 

gorphen  y  Merthyrdraeth,  '  teithiodd '  gryn  lawer  yn  y  dull  a  ddis- 
grifiwyd.  Pan  yn  cyfeirio  at  ei  lafur  hwnw,  wrth  ysgrifenu  yn  ei 
Hunan-Gojiant  y  ílwyddyn  ganlynol,  ei  deimlad  oedd : — '  0  !  na 
buaswn,  ac  na  byddwn  yn  fwy  ffyddlawn  yn  ngwaith  y  weinidog- 
aeth,  ac  yn  mhob  gorchwyl  perthynol  i  winllan  a  chynhauaf  íy 
Arglwydd  a'm  Hachubydd.'  Yr  ydym  wedi  gwneyd  y  crybwylliad 
hwn  am  Mr.  Jones  fel  pregethwr  a  '  theithiwr,'  rhag  i'r  darllenydd 
ei  anghofio  yn  y  cymmeriadau  hyny,  wrth  i  ni  aros  cymmaint  ag 
yr  ydym  gydag  ef  fel  awdwr  a  chyhoeddwr  llyfrau. 

Yn  nechreu  y  flwyddyn  1814,  cyhoeddodd  lyfr  hymnau  bychan. 
Nid  oedd,  meddai,  '  yn  dymuno  bod  yn  hollol  ddiíFrwyth '  am  ddim 
o'i  amser ;  ac  am  hyny,  tueddid  ef  i  'ddefnyddio,  mewn  rhyw  fesur,' 
ei  '  dalent  fechan,'  medd  efe,  '  yn  y  ffordd  hono.'  Dyma  wyneb- 
ddalen  y  llyfr : — '  Hymnau  Newyddion  ar  amryw  Fesurau,  ac 
wedi  eu  Cyfaddasu  at  Amryw  Ächosion.  Gan  Thomas  Jones. 
Dinbych :  argraphedig  gan  Thomas  Gee,  1814.'  Yn  ei  ddull  tra 
gostyngedig  arferol,  fel  y  canlyn  y  dywed  efe  yn  ei  Ragymad- 
rodd : — 

'  Y  mae  cyhoeddwr  hyn  ohymnau  yn  gwybod  ac  yn  addef  nad  ydyw 
ei  ddawn  a'i  brofiad  ond  bychain,  na'i  ysbryd  ond  rhy  oeraidd  at  gyf- 
lawni  hyn  o  orchwyl,  neu  ganu  ychydig  hymnau  yn  chwaneg,  at  y  rhai 
sydd  eisoes  ar  led,  i  wasanaeth  y  Cymry.  Ac  etto,  gan  feddwl  na  ddyhd 
claddu  un  dalent  fechan  yn  y  ddaear,  ac  y  dichon  y  rhai'n,  er  mor  am- 
mherffaith,  fod,  trwy  fendith  yr  Arglwydd,  yn  foddion  o  ddyddanwch  a 
budd  i  ambell  enaid  gwan  a  newynog,  y  mae'n  anturio  eu  cynnyg  a'u 
cyhoeddi.  Bydded  iddo  ef,  yr  hwn  nid  y w  yn  diystyru  '  dydd  y  pethau 
bychain,'  weled  yn  dda  eu  dilyn  â'i  fendith,  er  gogoniant  i'w  enw  a'i  ras 
yn  yr  lachawdwr. 

THOMAS  JONES.' 

Diîìbych,  lonawr  Wcg,  1814. 

Llyfryn  bychan  destlus,  y  gallai  un  braidd  ei  roddi  yn  llogell  ei 
wasgod,  ydyw  hwn  ;  ac  etto,  ar  y  pedwar  ugain  ac  un  ar  bymtheg 
o  dudalenau  hyn,  y  mae  97  o  hymnau,  yn  cynnwys  841  o  bennill- 
ion  melus  iawn ;  a'r  rhai  hyny  ar  liaws  mawr  o  wahanol  fesurau. 
Y  mae  llawer  o'r  hymnau  hyn  i'w  cael  mewn  gwahanol  gasgliadau 
sydd  yn  arferedig  gan  gynnulleidíaoedd  Cymru ;  ac  wedi  bod  yn 
gyfryngau,  tra  chymmhwys  a  dwys  a  defosiynol,  i  fawl  pobl  yr 
Arglwydd,  drwy  hoU  ystod  y  pedwar  ugain,  a  mwy,  o  flynyddoedd 
sydd  wedi  myned  heibio  er  pan  gyhoeddwyd  hwy  gan  eu  hawdwr 
duwiolfiydig.  Yr  ydym  ni  yn  coledd  y  dyb  nad  oes  yn  yr  iaith 
emynau  mwy  priodol,  a'u  cymmeryd  gyda'u  gilydd,  i'w  canu  mewn 
pob  math  o  gyfarfodydd  crefyddol,  na'r  eiddo  Mr.  Jones.  Gan  ein 
bod  yn  bwriadu  ymdroi  ychydig  gydag  ef,  fel  bardd  ac  emynydd. 

ar  ol  hyn,  ni  wnawn  yma  ond  rhoi  un  yn  unig  o'r  hymnau;  a  beth 
fyddai  i'r  darllenydd  ei  chanu,  o  barch  i  goíFadwriaeth  y  llafur 
hwn  o  eiddo  yr  awdwr,  a  rhag  iddo  anghofio  y  Llyfr  Hymnau 
bychan.     Yr  ydym  yn  ei  chymmeryd  megys  ar  antur: — 

Adgyfodiad  ac  Eiriolaeth  Crist. 

Cyfododd  lesu  'n  wir, 

Meddiannodd  orsedd  nef ; 
Trysorau'r  nefol  dir, 
Sydd  yn  ei  f eddiant  ef : 
Mae'n  Uywydd  cryf  ar  nef  a  llawr, 
Ar  angau  a'r  bedd,  ac  uftern  fawr  ! 

Cynhesodd,  do,  â'i  ddawn, 
Oer  wely  llaith  y  bedd ; 
Gan  ei  bereiddio  'n  llawn, 
I  etifeddion  hedd : 
Mae  heddy w  yn  fy w,  uwch  poen  a  gwae ; 
Awn  ar  ei  ol  i'r  man  lle  mae. 

Mae'n  hynaf  Frawd  i  ni, 
Yn  eiriol  ar  ein  rhan, 
Yn  darpar  uchel  fri, 
I  bawb  o'i  deulu  gwan ; 
Awn  ar  ei  ol  i  wely  'r  bedd; 
Cawn  godi  'n  iach  mewn  hylawn  hedd. 

Mae  ar  ddeheulaw  'r  Tad, 

Yn  eiriol  gyda  grym, 
Ar  ddydd  yr  Lng  a'r  gâd, 
Yn  mhoethder  rhyfel  llym  : 
Ni  chyll,  ni  chyll  llu  Seion  wan ; 
Mae  lly  wydd  cadarn  ar  ei  rhan  ! 

Y  mae  y  rhelyw  o'r  dau  ar  bymtheg  a  phedwar  ugain  o'r 
hyranau  o  nodwedd  a  theilyngdod  cyíîelyb  i'r  hymn  deimladol 
uchod.  Cawn  roddi  amryw  o  honynt  ger  bron  pan  ddelom  i  sôn 
am  yr  awdwr  fel  bardd  ac  emynydd. 

Yn  ystod  misoedd  yr  haf,  y  flwyddyn  hon  (1814),  bu  Mr.  Jones 
yn  teithio  cryn  lawer  i  bregethu  mewn  gwahanol  barthau  yn 
Ngogledd  Cymru.  Gan  nad  oedd  ganddo  unrhyw  waith  llenyddol 
o  bwys  yn  galw  am  ei  sylw  a'i  amser,  a  chan  fod  ei  iechyd  hefyd 
ar  hyn  o  bryd  yn  lled  foddhaol  o'i  gymmharu  â'r  hyn  fyddai  yn 
fynych,  yr  oedd  yn  gallu  teithio  i  bregethu  yn  fwy  di-rwystrau  nag 
a  fyddai  yn  gyffredin  iddo  ef  Aeth  hefyd,  yr  haf  hwn,  i  Gym- 
deithasfa  y  Deheudir,  yr  hon  a  gynnelid  yn  Llangeitho.  Yr  oedd 
pwysigrwydd  neillduol  ia,wn  yn  perthyn  i'r  Gymdeithasfa  hon  yn 
Llangeitho.     Cynnaliwyd  hi  ar  Awst  17eg  a'r  ISfed,  1814.     Yn  y 

G^'mdeithasfa  hon  y  bu  ordeinio  am  y  waith  gyntaf  yn  Llangeitho. 
Yr  oeddid  wedi  gorfod  symmud  y  Gymdeithasfa,  yn  y  blynyddau 
1811  ac  1831,  0  Langeitho  i  Landeilo  Fawr,  ar  gyfrif  y  gwrth- 
wynebiad  mawr  oedd  i'r  ordeinio  yn  y  lle  cyntaf.  Ni  bu  ordeinio 
yn  y  Deheudir  yn  1812.  Fel  prawf  o'r  gwrthwynebiad  oedd  yn 
Llangeitho  i'r  'ordeinio,'  nodwn  y  ffaith  ganlynol: — Yr  oedd  Mr. 
Charles,  o'r  Bala,  yn  digwydd  bod  yn  Llangeitho  yn  y  flwyddyn 
1812,  ac  yr  oedd  yno  i  weinyddu  Ordinhâd  Swper  yr  Arglwydd. 
Yr  oedd  y  Parch.  John  Roberts,  Llangwm,  yno  gydag  ef;  a 
dymunai  Mr.  Charles  ar  i  Mr.  Roberts,  yr  hwn  oedd  wedi  ei 
ordeinio  yn  y  Gogledd  yn  1811 — sef,  yn  yr  ordeiniad  cyntaf  a  fu 
yn  y  cyfundeb  Methodistaidd — ei  gynnorthwyo  ef  yn  ngweinydd- 
iad  y  cymmundeb.  Ond  gwrchwynebid  hyny  yn  benderfynol  gan 
ddiaconiaid  Llangeitho;  a'r  canlyniad  fu,  i  Mr.  Charles  fyned 
ymaith  oddi  wrth  y  bwrdd  cymmundeb  heb  gyffwrdd  yr  elfenau  ; 
ac  felly,  ni  weinyddwyd  yr  ordinhâd  o  gwbl.*     Dengys  hyn  y  fath 

*  Gan  y  gall  yr  adroddiad  uchod  am  waith  Mr.  Charles  yn  ymadael 
oddi  wrth  fwrdd  y  cymmundeb,  itu.,  ymddangos  i  rai  yn  beth  dyeithr, 
os  nad  anhygoel,  yn  enwedig  yn  y  fath  ŵr  llednais  a  Mr.  Charles,  yr 
ydym  yn  barnu  y  dylem  yma  nodi  ein  seiliau  dros  yr  adroddiad.  Gwel- 
som  ef  gyntaf  yn  y  Goleuad  am  Chwefror  ISfed,  1892,  tudal.  10.  Ad- 
roddir  yr  hanes  yno  gan  Mr.  D.  Davies,  Ton,  Ystrad.  Dyma  eiriau  Mr. 
Davies:— 'Cafwyd  prawf  o  deimlad  Mr.  Charles  yn  yr  achos  hwn  (sef, 
yn  achos  yr  '  ordeiniad ')  ynglŷn  â'i  ddyfodiad  i'r  Gymdeithasfa  nesaf  a 
gynnaUwyd  yn  Lalngeitho — yr  hyn  oedd  yn  mhen  blwyddyn  ar  ol  y 
neillduad  cyntaf  yn  Llandeilo  Fawr.  Yr  oedd  Mr.  Charles  yn  treulio 
rhan  o'r  Sabbath  yn  Llangeitho,  ac  yr  oeddid  wedi  cymmeryd  mantais 
ar  hyny  i  drefnu  fod  yr  ordinhâd — Swper  yr  Arglwydd — i  gael  ei  gwein- 
yddu  yno ;  yr  hyn  nad  oeddid  wedi  ei  gael  am  amry w  fisoedd  cyn  hyny. 
Ond  gwrthododd  rhai  o'r  diaconiaid  i  John  Roberts,  Llangwm,  yr  hwn 
oedd  gyda  Mr.  Charles,  i  gymmeryd  rhan  yn  y  gweinyddiad ;  ac  felly, 
gadawodd  Mr.  Charles  y  bwrdd  heb  gyffwrdd  yn  yr  elfenau,  a  bu  raid 
i'r  gjTLnulleidfa  wasgaru  heb  gyfranogi  yn  yr  ordinhâd.'  Gallwn  gry- 
bwyll  fod  Mr.  Da^^ies  yn  awdurdod  da  ar  yr  banes  uchod,  yn  gystal  ag 
ar  hanes  Methodistaidd  yn  gyffredinol.  Y  mae  efe  yn  hanu  o  Langeitho. 
Yr  oedd  ei  daid,  Mr.  David  Jones,  Dolau-bach,  hen  flaenor  craff,  yn  cofio 
Mr.  Rowland  yn  dda,  ac  yn  ol  pob  tebyg  yn  llygad-dyst  o'r  digwyddiad 
uchod  ynglŷn  â  Mr.  Charles  a  Mr.  John  Roberts.  Buom  mewn  goheb- 
iaeth  ar  y  pwngc  gyda  y  Parch.  J.  Morgan  Jones,  Caerdydd;  ac  nis 
gallwn  wneyd  dim  gwell  yma  na  rhoi  llythyr  Mr.  Jones  atom  i  mewn. 
Fel  hyn  y  dywed : — '  Yr  wyf  wedi  olrhain  yr  hanes  am  y  cymmundeb  yn 
Llangeitho  i  sicrwydd.  Clywodd  Mr.  D.  Davies  yr  hanes  gan  amryw. 
Cly  wodd  ef  ddiweddaf  gan  y  Parch.  David  Hughes,  Llanelli — yr  hwn  a 
fu  farw  yn  hen  ẃr,  dros  bedwar  ugain  a  deg  oed,  yr  wyf  yn  meddwl. 
I  Mr.  Hughes  yr  oedd  pwysigrwydd  yn  y  peth;  o  blegid  yr  oedd  efe 

wrthwynebiad  cyndyn  oedd  i'r  ordeinio  yn  Llangeitho  yn  1812. 
Fodd  bynag,  erbyn  1814,  mae  yn  amlwg  fod  y  teimlad  wedi  newid' 
llawer — os  nad  oedd  y  gwrthwynebiad  wedi  llwyr  ddiflanu.  Y 
ddau  oedd  yn  cael  eu  hordeinio  yno  y  flwyddyn  hono — sef,  y  tryd- 
ydd  ordeiniad  yn  y  Deheudir — oedd  Thomas  Richards,  Abergwaen, 
a  David  Griffiths,  sir  Benfro.  Nid  oedd  Mr.  Charles  yn  bresennol, 
am  ei  fod  yn  bur  wael  ei  iechyd ;  yn  wir,  o  fewn  llai  na  dau  fis  i 
ddiwedd  ei  ddyddiau  ar  y  ddaear.  Dygwyd  y  gwasanaeth  ordeinio 
yn  mlaen  drwy  i'r  Parch.  Thomas  Jones,  o  Ddinbych,  ddechreu 
trwy  ddarllen  a  gweddi'o.  Gofynwyd  y  cwestiynau  arferol  ar  yr 
athrawiaeth  gan  y  Parch.  John  WiUiams,  Lledrod ;  a  therfynwyd 
y  gwasanaeth  trwy  weddi  gan  y  Parch.  William  Howells,  Llangan. 
Yr  oedd  Mr.  Jones  hefyd  yn  pregethu  yn  y  Gymdeithasfa  hon  yn 
Llangeitho  am  ddeg  o'r  gloch  yr  ail  ddydd.  Y  pregethwyr  eraiU 
oeddynt : — Henry  Jones,  Llaneurwg ;  John  Roberts,  Llangwm  ; 
Edward  Watkins,  Llanidloes ;  David  Rees,  Llanfynydd ;  John 
Evans,  New  Inn ;  John  Elias,  Môn ;  John  Jones,  Tremadog ; 
James  Hughes^  Lleyn;  a  John  Jones,  Edeyrn. 

Ar  ei  ffordd  i'r  Gymdeithasfa  uchod  yn  Llangeitho,  yr  oedd 
Mr.  Jones  wedi  ymweled  â  Mr.  Charles,  a'i  briod,  yn  y  Fron- 
heulog,  Llandderfel,  ger  llaw  y  Bala.     Yr  oedd  y  ddau  ar  y  pryd, 

newydd  gael  ei  dderbyn,  yn  llangc  ieuangc,  i  fod  yn  gyflawn  aelod :  a 
hwnw  oedd  i  fod  ei  gymmundeb  cyntaf .  Hawdd  gweled  i  f ethu  cymmuno 
wneyd  argraph  ddofn  ar  ei  feddwl.  Y  mae  yr  un  hanes,  mewn  sylwedd, 
yn  cael  ei  adrodd  gan  y  diweddar  Barch.  Evan  Evans,  Nant-y-glo,  yn 
Cyfaill  yr  Aehoyd,  1886,  dan  y  penawd,  '  Adgofion  Pedwar  Ugain  Mlyn- 
edd.'  Yr  oedd  yntau  yno,  yn  fachgen  naw  mlwydd  oed.  Ei  ystori  ef 
ydyw,  fod  Mr.  Charles  a  Mr.  John  Ptoberts  yn  myned  ar  daith  trwy  sir 
Aberteifi  i  sir  Benfro;  nad  oedd  dim  cymmundeb  wedi  bod  yn  Llan- 
geitho  er's  misoedd,  o  blegid  fod  Mr.  Williams,  Lledrod,  wedi  cyfarfod 
â  damwain;  fod  capel  Llangeitho  yn  cael  ei  ail  adeiladu  ar  y  pryd,. 
ac  mai  allan  ar  yr  ysgwâr,  o  flaen  y  capel,  y  bwriedid  cael  y  cym- 
mundeb;  ac  i  Mr.  Charles  wrthod  cyfranu  am  na  chai  Mr.  John  Roberts 
fyned  â'r  elfenau  o  gwmpas.  Y  mae  yr  hanes  yn  dyfod  o  gynnifer  o 
fanau  fel  y  rhaid  fod  ei  sylwedd  yn  wir.  Ac  ymddengys  i  mi  yn  bwysig, 
fel  dangosiad  pa  mor  sicr  yn  ei  feddwl  oedd  Mr.  Charles  fod  y  cam  a 
gymmerasid  y  flwyddyn  flaenorol  yn  un  iawn.  Nid  wyf,  erbyn  hyn,  yn 
gofidio  ddarfod  i  mi  eich  trafíerthu,  &c.     .     .     J.  Morgan  Jones.' 

Gan  nad  ydym  yn  gweled  dim  lle  i  ammheu  cywirdeb  yr  hanes  hwn 
am  yr  hyn  a  ddigwyddodd  yn  Llangeitho  yn  1812,  tybiwn  y  gwel  pawb 
a  rydd  goel  ar  yr  hanes  ei  fod  yn  brawf  cryf  fod  Mr.  Charles  yn  parhau 
yn  hollol  sicr  yn  ei  feddwl  fod  yr  hyn  a  wnaethai  ef,  ac  eraiU,  yn  1811^ 
drwy  ordeinio  rhai  o'r  pregetliwyr  Methodistaidd,  yn  beth  hollol  iawn, 
ac  unol  â  meddwl  Pen  yr  eglwys. 

ac  wedi  bod  felly  er's  cryn  amser,  mewn  gwaeledd  mawr;  ac  yn 
ngafael  y  gwaeledd  y  buont  farw  o  hono  yn  mhen  ychydig  wyth- 
nosau  ar  ol  hyny.  Cymmerodd  yr  ymweliad  hwn  o'i  eiddo  â  hwy 
le  tua  dechreu  Awst,  1814.  Ar  y  ISfed  o  Fai  blaenorol,  derbyn- 
iodd  Mr.  Jones  y  llythyr  canlynol  oddi  wrth  Mr.  Charles : — 

'Yn  atteb  i'ch  llythyr  caruaidd,  y  mae  yn  ddrwg  genyf  nad  ydyw  yn 
fy  ngallu  i  ddyfod  i'r  cyfarfod  yn  Nhreffynnon.  Y  Sul  nesaf  yr  wyf  i 
fod  yn  sir  Drefaldwyn,  mewn  cyfarfod  cyhoeddus,  i  bregethu  a  holi 
plant;  ac  y  mae  y  Sulgwyn,  yn  ol  ein  trefn  físol,  yn  8ul  y  Sacrament. 
Heb  law  hyn,  y  mae  fy  nerth  yn  mhell  o  fod  yn  cyfatteb  i'r  brys  a'r 
drafferth  sydd  ynglŷn  wrth  ein  cyfarfodydd  cyhoedd.  Os  yr  Arglwydd 
a'i  mj'n,  yr  wyf  yn  bwriadu  cyrhaedd  i'r  cyfarfodydd  yn  Nghaer  a 
Gwrecsam.  Poenus  yw  i  mi  fod  yn  gorfod  anfon  i  chwi,  a'm  cyfeillion 
anwyl  yn  eich  parthau,  atteb  naccaol  ddwy  waith;  ond  felly  y  mae 
ewyllys  Duw  yn  ei  ragluniaeth  tuag  ataf  fi  yn  bresennol.  Yr  wyf  yn 
llawenhau  yn  eich  llwyddiant,  ac  yn  gofidio  os  clywaf  unrhyw  newydd 
annymunol.  Y  raae  fy  nerth  wedi  ei  adferu  mewn  cryn  radd ;  ond  nid 
wyf  fel  y  húm;  ac,  yn  ol  pob  tebygoliaeth,  nis  hyddaf  chwaith.  Y  mae 
Mrs.  Charles  yn  wanaidd ;  ac  o'r  braidd  y  gall  hi  oddef  ymdaith  fèr,  o 
dair  neu  bedair  milldir  bob  dydd,  yn  y  gerbydan  (gi(f)-  Rhy  anhawdd 
yw  ganddi  feddwl  am  unrhyw  daith  bell.  Y  mae  hi  a  minnau  yn  dra 
rhwymedig  i  chwi  a  Mrs.  Jones  am  eich  gwahoddiadau  tirion,  a'ch 
cynnygion  o  ddyfalwch  yn  ein  hachos ;  ond  yr  wyf  yn  ofni  na  wêl  hi 
byth  mo  Ddinbych.  Yr  ydym  ein  dau  ar  ddisgynfa  y  bryn,  er  fod  ein 
disgyniad  yn  esmwyth,  ac  yn  raddol. 

Wyf,  yr  eiddoch,  àc, 

T.  CHARLES.' 

Erbyn  Awst,  ar  ol  ysgrifeniad  y  llythyr  uchod,  a  phan  ymwelodd 
Mr.  Jones  âg  ef  yn  y  Fronheulog,  yr  oedd  Mr.  Charles  wedi 
gwaelu  yn  fawr.  'Nis  gallaf  anghofio,'  medd  Mr.  Jones,  'y  fath 
arwyddion  o  aeddfedrwydd  grasol  a  nefoldeb  ysbryd  oedd  i'w 
gweled  a'u  clywed  yn  ei  ymddygiad  a'i  ymddiddanion  oll.' 

Daeth  Mr.  Jones  drachefn  i'r  Bala,  er  mwyn  gAveled  ei  gyfaill 
cystuddiol,  ddydd  Llun,  Hydref  3ydd,  ar  ei  ífordd  adref  o  Gym- 
deithasfa  Caernarfon,  yr  hon  a  gynnelid  Medi  29ain  a'r  SOain, 
1814.  Gadawn  iddo  ef  ei  hun  adrodd  hanes  ei  ymweliad  olaf  hwn 
â  Mr.  Charles: — 

'  Cefais  ^lr.  Charles  yn  eistedd,  ynghyd  â'i  wraig  a  rhai  perthynasau, 
ac  yn  cymmeryd  ychydig  luniaeth.  Yr  oedd  wedi  bod  yn  ei  ardd,  ac  yn 
nhŷ  ei  fab,  am  dro  byr  y  diwrnod  hwnw,  a'i  fab  wedi  gallu  dyfod  i  ym- 
weled  â'i  rieni.  Cysurus  oedd  ei  weled  mewn  difrif wcli  a  llonder,  oedd 
yn  dangos  ar  unwaith  ei  symledd  dwys  a'i  hyder  crediniol.  Ar  ol  iddo 
dalu  diolch  am  y  lluniaetli,  efe  a  ymddiddanodd  yn  wresog  a  chyfeillgar, 
a  chan  ddangos  rhyw  radd  o  ddisgwyliad  am  adnewyddiad  nerth  i'w 
gorph  gwan :  a  phan  oeddwn  i  a  chyfaill  arall  ar  godi  i  fyned  ymaith. 

efe  a  Mrs.  Charles  a  gyd-ddymunasant  ein  hyrabiliau  drostynt ;  ac  yn 
neillduol,  meddent,  'dros  ein  mab.'  Felly,  rhag  eu  poeni  trwy  ymddi- 
ddanion,  mi  a'u  gadewais  am  y  prydnawn  a'r  noson  hyny,  ac  mewn 
gradd  o  obaith  am  ei  wellhâd— etto,  nid  heb  ofn  yn  gymmysgedig. 

Ond  y  boreu  dranoeth,  cyn  dyfod  o'm  hystafell  wely,  cefais  y  newydd 
athrist  ei  fod  wedi  cael  noswaith  o  boenau  trymion,  a  bod  ei  fywyd  yn 
amlwg  mewn  enbydrwydd.  Wedi  brysio  i'w  dŷ,  a  nesau  at  ei  wely,  yr 
oedd  ei  wedd  yn  dangos  ei  ofidiau ;  ac  wedi  iddo  grafFu  arnaf,  dymunodd 
genyf  fyned  i  weddi,  i'w  orchymyn  ef  a'i  eiddo  i  law  yr  Arglwydd. 
Minnau  a  ufuddhëais,  gan  benlinio,  ynghyd  âg  un  neu  ddau  oedd  yn  yr 
ystafell ;  a  buom  yn  cydymbil  am  i'r  Arglwydd  fawrhau  ei  drugaredd, 
yn  ol  ei  gynghor  doeth  a  grasol  ei  hun,  tuag  ato  ef,  a'i  deulu  oll,  a  thuag 
at  yr  eglwys  hefyd. 

Yn  mhen  ychydig  wedi  hyn,  yr  oedd  efe  fel  un  wedi  cael  seibiant  o'i 
boen,  yn  tueddu  i  ymddiddan;  ond  â'i  lais,  fel  ei  wedd,  yn  wanaidd  iawn. 
Dywedodd  fod  ei  boenau  yn  ei  gorph  wedi  bod  yn  drymion ;  ond  eb  efe, 
*  Pan  feddyliwyf  am  fy  mheehadurusrwydd  a'm  pechodau,  nid  ydyw  yr 
hyn  yr  wyf  yn  ei  ddioddef  ond  fel  di-ddim.'  Yn  mysg  fy  ychydig  ddy. 
wediadau  i  wrtho,  ar  ol  iddo  chwanegu  raai  '  doeth  a  da  ydyw  yr  Ar- 
glwydd  yn  ei  holl  Ôyrdd,'  dywedais  i'r  perwyl  hwn — Fy  mod  yn  dawel 
a  liyderus  fy  meddwl  am  ei  wynfyd  ef,  pa  un  bynag  ai  yn  fuan  ai  yn 
hwyrach  y  cymmerid  ef  allan  o'r  byd ;  ond  fod  ynof  derfysg  ac  ofn  wrth 
olygu  colled  yr  eglwys,  a'r  wlad  oll.  Yntau  a  attebodd  i'r  perwyl  hwn  : 
— '  Byddwch  dawel  yn  yr  Arglwydd !  Y  mae  efe  yn  abl  i  godi  cannoedd 
o  weision  mwy  íìÿddlawn  a  mwy  llwyddiannus  nag  a  fûm  i  erioed.'  Yr 
oedd  arnaf  ofn  ei  niweidio  trwy  ymddiddan  maith ;  ac  yr  oedd  angen- 
ihaid  dwys  yn  galw  arnaf  i  ymadaei  ág  ef — yr  hyn  a  wnaethum  mewn 
galar  a  thrymder,  heb  ddisgwyl  ei  weled  mwyach  yn  y  byd  hwn.' 

Wrth  gyfeirio  at  ei  ymweliad  olaf  hwn  â  Mr.  Charles  y  dywed 
Mr.  Jones  yn  ei  'Farwnad'  iddo: — 

'  Yma  cofiaf,  er  fy  lloni, 
Air  a  ddywedodd  yn  ei  gyni, 
Wrthyf  tan  yr  ofn  o'i  weled 
Yn  myn'd  ymaith  er  ein  colled : 
'  Ff öed  eich  of n — nac  ymderfysgwch ! 
Mawr  y w  Duw,  ac  ynddo  credwch : 

Ganddo  ef,  lôr  y  Nef, 

Mae  cyfan  gref  ly wiaeth : 
Dichon  godi  llu  i'r  dalaeth 
Gwell  na  rai  yn  ei  wasanaeth.' 

Bu  Mr.  Charles  farw  dranoeth  wedi  i  Mr.  Jones  ei  adael;  sef, 
dydd  Mercher,  Hydref  öed,  1814,  a  thua  yr  un  awr  ar  y  dydd,  deg 
o'r  gloch  y  boreu,  â'r  geiriau  hyn  yn  ei  enau,  '  Y  mae  noddfa !'  Y 
dydd  Gwener  canlynol,  y  7fed,  yr  oedd  Mr.  Jones,  gyda  thyrfa 
íawr  o  bob  graddau,  o  bell  ac  agos,  yn  dychwelyd  i'r  Bala,  'i  dalu 
y  deyrnged  olaf  o  barch  i'r  rhan  oedd  farwol  a  llygradwy  o  eiddo  y 

gwas  fifyddlawn  hwn  i  Grist;'  ac  y  mae  yn  gwbl  sicr  genym  na  bu 
€fe  erioed  yn  cymmeryd  rhan  yn  nghladdedigaeth  neb  ag  y  teimlai 
fwy  o  barch  iddo,  o  gariad  ato,  ac  o  hiraeth  dwys  a  dwfn  ar  ei  ol. 
Efe  oedd  yn  pregethu  ar  yr  achlysur,  a'i  destyn  oedd  Heh.  xl  4 : — 
'A  thrwyddi  hi  y  mae  efe  wedi  marw  yn  llefaru  etto.'  Wrth  sôn 
íim  ffrwythau  ffydd  y  gwas  ffyddlawn  i  Grist  oedd  yn  cael  ei 
gladdu,  ac  am  y  dystiolaeth  uchel  a  adawsai  ar  ei  ol  yn  amryw- 
iaeth  mawr  ei  laíur  yn  achos  eneidiau  pob  gradd  ac  oedran  yn  y 
wlad,  yr  oedd  y  pregethwr  dwys  a  difrifol,  yn  gystal  a'i  wrandawyr, 
yn  methu  attal  eu  dagrau. 

Gorchwyl  anhawdd  i  ni,  yn  y  pellder  hwn  o  ran  amser,  yw  ffurfio 
syniad  dim  tebyg  i  gyflawn  neu  gywir  am  fawredd  y  brofedigaeth 
a'r  golled  a  deiralai  Mr.  Jones  oedd  wedi  eu  cael  drwy  farwolaeth 
Mr.  Charles.  Yr  oedd  eu  cyfeillgarwch  wedi  dechreu  er's  naw-ar- 
hugain  o  flynyddoedd ;  sef^  er  1785,  fel  y  gwelsom.  Pan  ddechreu- 
odd  eu  cyfeillgarwch,  nid  oedd  y  ddau  ond  dynion  ieuaingc,  heb 
fod  yn  llawn  deg-ar-hugain  oed.  Yr  oedd  y  ddau  hefyd,  y  pryd 
hwnw,  mewn  teimladau  dwysion ;  ac,  yn  ddîau,  yn  fynych  yn  cael 
■eu  meddiannu  gan  lawer  o  bryder  ac  ofnau.  Yr  oadd  Mr.  Charles 
newydd  adael  Eglwys  Loegr,  neu  fethu  cael  Ile  i  weithio  ynddi ; 
ac  yr  oedd  Mr.  Jones,  yn  lled  ddiweddar,  wedi  gwrthod  bod  yn 
weinidog  yn  yr  eglwys  hono,  ac  wedi  dechreu  teithio  y  wlad  fel 
pregethwr  Methodistaidd.  Ymglymodd  calonau  y  ddau  ddyn 
ieuangc  wrth  eu  gilydd  byth  er  y  cyfarfyddiad  cyntaf  hwnw,  yr 
adroddasom  am  dano,  yn  sir  Gaernarton.  Yr  oeddynt  yn  cadw  i 
fyny  ohebiaeth  gysson  â'u  gilydd ;  yn  ymweled  â'u  gilydd  yn  dra 
mynych  ;  a  sonia  Mr.  Jones  am  y  gynnaliaeth  a'r  cysur  a  gaffai 
drwy  ymweliadau  a  llythyrau  Mr.  Charles,  pan  oedd  yn  ei  amryw- 
iül  drallodiou.  Yr  oeddynt  wedi  bod  yn  cydweithio  yn  y  cym- 
deithasfàoedd,  gyda  yr  Ysgolion  Cylchynol,  gyda  Chymdeithas  y 
Beiblau,  a  Chymdeithas  Genhadol  Llundain,  heb  sôn  am  yr  ym- 
drafod  a  fuasai  rhyngddynt  ynglŷn  â  dygiad  allan  y  Di^sorfa 
Ysbrydol,  a  llyfrau  eraiU.  Drachefn,  yr  ydym  i  gofio  fod  helynt  y 
dadleuon  gyda  yr  Arminiaid  wedi  bod  yn  y  wlad ;  ac  er  nad  oedd 
Mr.  Charles  wedi  cymmeryd  rhau  yn  uniongyrchol  yn  y  rhai  hyny, 
diammheu  fod  Mr,  Jones  yn  teimlo  ei  fod  yn  nerth,  megys,  wrth 
gefn  iddo ;  ac  nis  gellir  gwybod  pa  faint  o  fantais  a  gafodd  y  pryd 
hwnw  drwy  agosrwydd  ei  gyfeillgarwch  â  Mr.  Charles.  Ac,  fe  allai, 
yn  fwy  na  dim  arall,  os  nad  yn  íwy  na  phob  peth  arall  gyda'u  gil- 
ydd,  yr  oedd  y  dadleuon  a'r  ystormydd  a  fuasent  yn  cynnhyrfu  y 
cyfundeb  trwy  Gymru  oll  ynglŷn  âg  ordeinio  gweinidogion,  wedi 

bod  yn  dal  cyssylltiad  â  Mr.  Charles  ar  y  naill  law,  ac  â  Mr.  Jones 
ar  y  llaw  arall — cyssylltiad  nes,  a  mwy  uniongyrchol,  nag  â  neb 
arall  yn  yr  hoU  gyfundeb.  Ond  nid  oedd  yr  holl  amgylchiadau  y 
tynwyd  hwy,  megys  gyda  eu  gilydd,  drwyddynt,  pa  un  bynag  ai 
ystormus  ai  tawel  fyddent,  ond  wedi  dyfnhau  a  dwyshau  cyfeiil- 
garwch  a  pharch  y  ddau  ŵr  da  hyn  tuag  at  eu  gilydd.  Fel,  erbyn 
ystyried  ond  ychydig,  y  mae  yn  gwbl  hawdd  i  bawb  weled  fod 
hiraeth,  a  cholled,  a  chwithdod,  Mr.  Jones,  ar  hyn  o  bryd,  yn  fawr 
dros  ben. 

Dylem  hefyd  grybwyll  mai  hyd  adeg  marwolaeth  Mr.  Charles  y 
darfu  Mr.  Jones  fyned  yn  mlaen  i  ysgrifenu  ei  Hunan-Gofiant. 
Yn  y  flwyddyn  1800,  pan  oedd  efe  yn  byw  yn  y  Wyddgrug,  cafodd 
yr  holion  canlynol  oddi  wrth  Mr.  Charles : — 

'Pa  bryd  ac  yn  niha  le  y'ch  ganwyd?  O  ba  alwad  a  sefyllfa  yr  oedd 
eich  rhîeni?  Pa  fath  oedd  eich  dygiad  i  fyny  o'ch  mebyd?  Pa  bryd,  a 
thrwy  ba  foddion,  yr  ymwelodd  yr  Arglwydd  â  chwi  âg  argyhoeddiadau 
am  eich  cyflwr  fel  pechadur  colledig?  Pa  gynnaliaeth  a  weinyddwyd  i 
chwi,  a  thrwy  ba  foddion,  dan  yr  argyhoeddiadau  hyny?  Pa  bryd,  a 
thrwy  ba  foddion,  y  dadguddiodd  Duw  ei  Fab  ynoch?  Pa  di^oion  neill- 
duol,  o  gyfyngderau  a  gwaredigaethau,  a  gyfarfuant  â  chwi  ar  eich 
taith  drwy  yr  anialwch  hyd  yn  hyn?  Pa  gymmhelliadau  a'ch  tueddodd 
tuag  at  waith  gweinidogaeth  y  Gair?  Pa  rai  a  fuont  yn  anhawsderau 
a'r  profedigaethau  mwyaf  ? — hefyd,  pa  gysuron,  a  pha  Iwyddiant,  a  gaw- 
soch  yn  eich  gwaith  yn  gyhoeddus?  Pa  bethau  hynodol  a  ddaliasoch 
sylw  arnynt  yn  eicli  dyddiau,  yn  y  dull,  a'r  moddion,  trwy  ba  rai  y  dyg- 
odd  yr  Arglwydd  ei  achos  gogoneddus  yn  mlaen?  Pa  ddiclielUon  ac 
ymosodiadau  o  eiddo'r  gelyn  a  sylwasoch  arnynt,  yn  tueddu  i  attal  y 
gwaith,  yn  yr  eglwysi  ac  yn  y  byd?  A  pha  fodd,  er  holl  ddyfais  y  gelyn, 
yr  aeth  y r  achos  yn  mlaen,  ac  y  gorchfygwyd  Satan  a'i  oíFery nau  ?  Beth 
ydy w  eich  grym  a'cli  cysur  presennol  yn  y  weinidogaeth  ?  A  pha  beth 
ydyw  sail  eich  gobaith  am  fywyd  tragwyddol  yn  wyneb  angeu  a  barn?' 

Attebiad  '  mewn  symledd,'  er  nad,  fe  allai,  '  mewn  trefn  fanwl,' 
i'r  gofyniadau  uchod  o  eiddo  Mr.  Charles  ydyw  Hunan-Gofiant 
Mr.  Jones.  Yr  ydym  yn  dyfalu  mai  amcan  Mr.  Charles  wrth 
roddi  yr  holion  hyn  iddo  oedd,  ei  djaiu  i  ysgrifenu  rhywbeth  am 
dano  ei  hun ;  a  hyny  yn  arbenig  yn  yr  adeg  hono  (tua  1800)  pan 
oedd  llawer  iawn  o  le  i  ofni  y  byddai  i  afiechyd  Mr.  Jones  derfynu 
ei  fywyd  yn  bur  fuan.  Pa  fodd  bynag,  parhaodd  Mr.  Jones  i 
ysgrifenu  ychydig,  fel  Hunan-Gofiant,  hyd  yr  adeg  y  bu  farw  Mr. 
Charles ;  ac  adrodd  hanes  marwolaeth  ei  gyfaill  ydyw  y  peth  olaf 
a  wnaed  ganddo.  Yn  wir,  geiriau  olaf  Mr.  Charles  ydyw  geiriau 
olaf  yr  Hunan-Gofiant — '  Y  mae  noddfa  !' 

I  ran  Mr.  Jones,  yn  gwbl  naturiol,  y   disgynodd  y  gorchwyl  O' 

ysgrifenu  Cofiant  Mr.  Charles.  Bu  wrth  y  gwaith  am  tua  phym- 
theng  mis,  yn  oì  yr  hamdden  a  roddid  iddo  gan  alwadau  eraill 
arno.  Er  nad  ydyw  y  llythyr  canlynol  yn  bwysig,  dîau  na  fernir 
ef  yn  annheilwng  o  le  yn  y  fan  hon.  Ysgrifenwyd  ef  gan  Mr. 
Jones  at  fab  Mr.  Charles— Mr.  T.  E.  Charles.: — 

DiNBYCH,  Mai  9fed,  1815. 
Anwyl  Sye, 

Yr  wyf  yma  yn  dychwelyd  dau  o'r  adysgrifau  a  anfonasoch  i  mi  o  gof- 
lyfrau  {memoraìula)  eich  diweddar  dad,  gyda  dau  lythyr  a  anfonwyd  i 
mi  gan  y  Parch.  S.  Lloyd,  y  rhai  sydd  yn  cynnwys  amryw  fanylion 
perthynol  i'w  fywyd  pwysig  ef,  &c.  Fy  numuniad  ydyw,  ar  i  chwi  eu 
hanfon  yn  ddioed  i  Mr.  Lloyd,  fel  y  gallo  efe  eu  cael  at  ei  wasanaeth 
wrth  iddo  gasglu  y  Cofiant  Saesnig  am  eich  parchus  dad,  yn  ol  galwad 
daer  cyfeiUion  Saesnig. 

Os  bydd  i  Ragluniaeth  hyrwyddo  fy  mwriad  o  ddyfod  i  Gymdeithasfa 
y  Bala,  yr  wyf  yn  gobeithio  cael  etto  ddefnyddio  yr  '  Adysgrif  Mwyaf,'  a 
llythyr  Mr.  Lloyd,  yn  gymmaint  ag  nad  ydwyf  hyd  yn  hyn  wedi  gallu 
cyfieithu  ddim  pellach  nag  hyd  ddyddiad  priodas  eich  tad ;  ond  gwnai 
hyny  lyfr  bychan.  Ac  os  bydd  hyn  yn  foddlawn  genych  chwi,  a  chan  y 
cyfeilhon  yn  y  Gymdeithasfa,  gall  y  gwaith  o'i  argraphu  ddechreu  y 
pryd  hwnw. 

Yn  ystod  yr  wythnos  ddiweddaf  hon,  yr  wyf  wedi  fy  mlino  yn  fawr 
gan  anwyd,  ac  yr  oeddwn  y  Sul  diweddaf  yn  hollol  anghymmhwys  i 
fyned  oddi  cartref.  Gyda  ein  cofion  unol  at  Mrs.  Charles  a  chwithau, 
a'r  cyfeillion  oll  yn  y  Bala. 

Gorphwysaf,  mewn  brys,  Anwyl  Syr, 

Yr  eiddoch  yn  barchus, 

THOMAS   JONES. 

O.  Y. — Mai  lOfed.  Heddyw,  yr  wyf  yn  cael  fy  hun  yn  anghym- 
mhwys  i  gynnyg  myned  i  Drefiynnon,  lle  y  mae  gan  ein  cyfeilUon 
Gymdeithasfa. 

Yn  lonawr,  1816,  y  daeth  o'r  wasg: — 'Cofiant,  neu  Hanes  Bywycl 
a  Marwolaeth  y  Parch.  Thomas  Chaiies,  Gwyryf  yn  y  Celfydcl- 
ydau,  yn  ddiweddar  o'r  Bala,  sir  Feirionydd.  Wedi  ei  gyfiei- 
thu  a'i  gasglu  gan  y  Parchedig  Thomas  Jones.  At  yr  hyn  y 
chwanegwyd  Marwnad  ar  yr  achos.  Bala :  argraphwyd  gan 
Robert  Saunderson,  1816.'  Y  mae  y  Rhagymadrodd  wedi  ei 
ddyddio,  'Dinbych,  lonawr  Sydd,  1816.'  Y  mae  y  llyfr  oll,  gan 
gynnwys  '  Rhagymadrodd,'  '  Attodiad,'  a  '  Marwnad,'  yn  252  o  du- 
dalenau.  Ond  y  mae  tua  150  o  dudalenau  yn  cynnwys  yr  hyn  a 
ysgrifenasai  Mr.  Charles  fel  '  Dydd-lyfr '  yn  Saesneg,  ac  yma  wedi 
ei  gyfieithu  i'r  Gymraeg  gan  Mr.  Jones.  Ac  am  y '  Dydd-lyfr '  hwn, 
drachefn,  gellir  dyweyd  nad  ydyw  yn  cyrhaedd  ond  o  'lonawr 
20fed,  1773,  hyd  Awst  20fed,  1783 '— ychydig  dros  ddeng  mlynedd  ; 

sef  0  ddydd  mawr  '  dadguddiad  Crist '  i  Mr.  Charles,  wrth  wrandaw 
Mr.  Rowland,  hyd  ddydd  ei  briodas  yn  y  Bala.  Nid  oes  yma  ond 
72  o  dudalenau  yn  eael  eu  rhoddi  i  adrodd  hanes  Mr.  Charles  am 
y  29ain,  a  throsodd,  o  flynyddoedd  pryd  y  bu  yn  llafurio  mewn 
cyssylltiad  â'r  Methodistiaid,  ar  ol  iddo  ymuno  â  hwy  yn  1785. 
Oellir  dyweyd  mai  rhanau  mwyaf  gwerthfawr  y  Cofiant,  o  lawer, 
ydyw  yr  hyn  a  geir  yn '  Nydd-lyfr '  Mr.  Charles,  lle  y  mae  yn  rhoddi 
mynegiad  tra  dwys  a  manwl  o'i  argyhoeddiadau  a'i  brofiadau  creí- 
yddol.  Y  mae  ei  lythyrau  hefyd,  y  rhai  a  gynnwysir  yn  rhanau 
olaf  y  Cofiant,  yn  chwanegu  yn  fawr  at  ei  werth  ;  ac  y  mae  Marw- 
nad  Mr.  Jones  yn  llawn  o  deimlad  dwys  a  hiraethus,  yn  gystal  ag 
yn  rhoddi  disgrifiad  lled  dda  o'i  gwrthddrych  teilwng,  ac  o'i  lafur 
mawr  yn  ystod  ei  oes.  Er  hyn  oU,  gallwn  yma  grybwyll  ei  fod  yn 
deimlad  pur  gyíFredinol  yn  mysg  edmygwyr  Mr.  Charles  nad  ydyw 
ei  hanes  ef  etto  wedi  ei  ysgrifenu  fel  y  dylid ;  ac  y  gobeithir,  cyn 
bo  hir,  yr  ymddeugys  y  gŵr  cymmhwys  a  wnelo  hyny  i'w  genedl. 

Yn  ystod  y  flwyddyn  1815,  cawn  grybwyllion  mynych  am  lafur 
a  theithiau  Mr.  Jones  gyda  gwaith  ei  weinidogaeth ;  ac  yr  oedd 
yn  y  Gymdeithasfa  yn  Llangeitho  etto  y  flwyddyn  hon,  ac  yno  yu 
pregethu.  Cynnaliwyd  y  Gymdeithasfa  yn  mis  Awst,  a'r  pregeth- 
wyr  oeddynt :  —  Johu  Evans,  New  Inn  ;  John  Roberts,  Llangwm  ; 
John  Bowen,  Abertawe;  David  Charles,  Caerfyrddin ;  John  Jones, 
Edeyrn  ;  Thomas  Jones,  Dinbych  ;  Thomas  Richards,  Abergwaen  ; 
a  Richard  Lloyd,  sir  Fôn.  Yr  oedd  hefyd  gyfarfod  ordeinio  ynglŷn 
â'r  Gymdeithasfa  hon,  pryd  yr  ordeiniwyd  David  Evans..  Aberaeron ; 
Richard  Davies,  Caio;  a  William  Morris,  Cilgeran.  Y  mae  yn 
ddiammheu  genym,  bron,  fod  Mr.  Jones  yn  cymmeryd  rhyw  ran 
arbenig  yn  y  cyfarfod  ordeinio  hwnw,  er  nad  ydym  yn  gwybod  fod 
<iim  manylion  am  y  cyfarfod  ar  gael  yn  un  lle.  Yr  hyn  sydd  yn 
ein  gogwyddo  yn  gryf  i  feddwl,  fel  y  nodasom,  ydyw  ei  fod  ef, 
-erbyn  yr  adeg  dan  sylw,  ar  gyfrif  ei  oedran — yn  nesau  at  fod  yn 
drigain  mlwydd  oed — ac  yn  arbenig  ar  gyfrif  ei  lafur  mawr  drwy  ei 
ysgrifeniadau,  yn  gystal  ag  fel  pregethwr,  yn  cael  safle  yn  mysg 
y  rhai  blaenaf  o'i  frodyr  yn  y  weinidogaeth,  pa  le  bynag  y  byddai. 
Yn  ystod  yr  adeg  hon,  ar  ol  marwolaeth  Mr.  Charles,  a  chyn  i 
weinidogion  eraiU,  y  rhai  a  ennillasant  safleoedd  uchel  ar  ol  hyny, 
ddyfod  lawer  i'r  golwg,  yr  ydym  yn  meddwl  nad  oedd  neb,  o  leiaf 
yn  Ngogledd  Cymru,  ag  y  gellid  dyweyd  ei  fod  yn  sefyll  yn  uwch, 
os  mor  uchel.  o  ran  teilyngdod  a  pharch  gweinidogaethol  yn  gy- 
ffredinol,  nag  y  safai  Mr.  Jones.  Ond  o  ddiffyg  cofnodiad  awdur- 
•dodedig  am  gyfarfodydd  ordeinio  y  blynyddoedd  hyny,  nis  gallwn 

wybod  dim  yn  bendant;  ac  nis  gwyddom  a  fu  Mr.  Jones  yn  tra- 
ddodi  yr  *  Araeth  ar  Natur  Eglwys/  neu  '  Y  Cynghor/  ai  peidio,  o 
gwbl,  er  fod  meddwl  ddarfod  iddo  wneyd  y  pethau  hyn  yn  bur 
naturiol. 

Yr  ydym  yn  y  bennod  hon  wedi  barnu  yn  oreu  dilyn  cwrs  y 
digwyddiadau  oedd  yn  ein  cyfarfod  yn  y  blynyddau  oedd  genym 
dan  sylw,  sef  o  1809  hyd  1816,  gan  fyned  heibio,  wrth  wneuthur 
hyny,  i'r  pwysicaf  o  honynt  oll ;  sef,  ordeiniad  cyntaf  gweinidogion 
yn  mysg  y  Methodistiaid.  Fel  y  crybwyllasom  yn  flaenorol,  yr 
oedd  yr  'ordeiniad,'  neu  y  'neillduad,'  yn  amgylchiad  mor  bwysig 
fel  y  tybiem  y  dylasem  neillduo  lle  amlwg  ac  arbenig  iddo.  Awn 
ato,  gan  hyny,  yn  y  bennod  nesaf. 


PENNOD     IX. 


YFt  OEDEINIAD    CYNTAF    YN   MHLITH   Y  METHODISTIAID 

CALFINAIDD,   A   HANES   MR.   JONES   MEWN 

CYSSYLLTIAD    A    HYNY. 

1806—1811. 

Parhâd  y  cyfundeb  mewn  perygl — Agwedd  cyffredinol  pwngc  y  Neillduad — 
Angen  gresynus  yr  eglwysi — Safle  uchel  amryw  o'r  pregethwyr — Dechreu 
dadleu  y  pwngc  yn  1806 — Mr.  Jones,  Mr.  Ebenezer  Morris,  Mr.  Robert  Jones, 
Rhos-lan,  a  Mr.  John  Elias,  yn  bleidiol  i'r  symniudiad — Gwrthwynebiad  yr 
'  offeiriaid  ' — '  Trowch  y  dyn  yna  i  maes !' — Y  gwahaniaeth  rhwng  De  a  Gogledd 
— Yr  anhawsderau  a  deimlid  gan  Mr.  Charles — *  Yr  y'm  ni  yn  un  ynte ' — 
Perthynas  arbenig  Mr.  Jones  â'r  pwngc — Mynegiad  o'i  olygiad  arno — Llythyr 
at  Mr.  Daniel  Jones — Ei  ofidiau  a'i  ddioddefiadau  yn  yr  achos— Gofal  am 
deimlad  ei  ù'odyr — Efe  yia  dechreu  gweinyddu  y  sacramentau,  Mawrth  9fed, 
1810 — Hyn  yn  peri  i  Mr.  Charles  gydsynio  â'r  ordeiniad — Dwysder  Mr.  .Tones 
wrth  orfod  myned  yn  mlaen — Yn  gweinyddu  y  sacramentau  yn  yr  eglwysi  am 
bymtheng  mis  cyn  yr  ordeiniad  yn  y  Bala — Amddiffyniad  iddo — Ei  olygiad 
ef  am  eglwys,  ac  am  ordeiniad — Ordeiniad  niewn  eglwys,  ac  ordeiniad  mewn 
Cymdeithasfa — Daniel  Rowland  ar  y  pwngc — Eglwysi  y  trefydd  Saesnig — 
Cynllun  Mr.  Charles  heb  fod  yn  un  Annibynol  nac  Esgobol — Hanes  yr  ordein- 
iad  cyntaf — Ei  ganlyniadau — Tawelwcli  meddwl  Mr.Charles  hyd  ei  farwolaeth 
gyda  golwg  ar  yr  ordeiniad — Gwasanaeth  mawr  Mr.  Jones  i'r  cyfundeb  yn  yr 
achos  hwn — Nodiad  :  llythyr  Dr.  Charles  Edwards  ar  y  pwngc. 

NiD  oes  ammlieuaeth  nad  un  o'r  symmudiadau  pwysicaf  yn  hanes 
y  Methodistiaid  yn  Nghymru  oedd  y  symmudiad  i  ordeinio  preg- 
ethwyr  o'u  plith  eu  hunain  yn  weinidogion.  Cymmerodd  yr  or- 
deiniad  cyntaf  le,  fel  y  mae  yn  gwbl  hysbys,  yn  y  flwyddyn  1811. 
Er  fod  y  diwygiad  Methodistaidd  yn  Nghymru  wedi  ei  ddwyn  yn 
mlaen  yn  gwbl  annibynol  ar  Eglwys  Loegr,  fel  y  cyfryw,  ac  ar  bob 
plaid  grefyddol  arall  oedd  yn  y  wlad  ar  y  pryd,  a  hyny  o'i  dde- 
chreuad  cyntaf,  tua  1736  neu  1737,  hyd  adeg  yr  ordeiniad ;  etto, 
rhaid  addef  mai  pan  benderfynwyd  ordeinio  gweinidogion  y  gos- 
odwyd  y  cyfundeb  ar  sylfeini  y  gellid  yn  rhesymol  ddisgwyl  iddo 
harhau  ì  feddu  hanfodiad  annibjmol — naill  ai  heb  ddarfod  yn  gwbl 
o'r  tir,  neu  ynte  ymgoUi  yn  yr  Eglwys  Sefydledig.  Y  mae  cryn 
lawer  o  sail,  gan  hyny,  i'r  dywediad  mai  y  penderfyniad  i  ordeinio 


ORDEINIAD  CYNTAF  Y  METHODISTIAID.  223 

gweinidogion  a  roddodd  fôd  i'r  cyfiindeb.  Y  mae  yn  wir  fod  y 
diwygwyr  wedi  bod  yn  cynnhyrfu  y  wlad,  bellach,  er's  dros  ddeg 
a  thrigain  o  ílynyddoedd  cyn  i'r  ordeiniad  gymmeryd  lle,  a  bod 
llawer  o  ugeiniau  o  gapeli  wedi  eu  hadeiladu,  a  rhai  cannoedd  o 
eglwysi  wedi  eu  corphori,  yn  y  rhai  yr  oedd  miloedd  lawer  o  ael- 
odau  eglwysig — y  rhai  a'u  hystyrient  eu  hunain  yn  perthyn  i'r 
Methodistiaid  yn  unig,  ac  nid  i  unrhyw  eglwys  Gristionogol  arall. 
Os  oeddynt  yn  Gristionogion  o  gwbl,  yr  hyn,  ni  dybiwn,  ni  byddai 
neb  a  wyddai  am  eu  hanes  yn  barod  i'w  wadu,  drwy  eu  hundeb 
âg  eglwysi  y  Methodistiaid  yn  unig  yr  oeddynt  felly ;  canys  nid 
oedd  undeb  rhyngddynt  âg  unrhyw  eglwys  neu  eglwysi  eraill.  Yr 
ydym  yma  yn  cyfeirio  at  gorph  yr  aelodau  eglwysig  gyda'r  Method- 
istiaid  cyn  adeg  yr  ordeiniad — nid  at  y  pregethwyr  yn  gymmaint ; 
ac  nid  chwaith  at  y  rhai  oedd  wedi  bod,  neu  y  rhai  oedd  yn  bod 
ar  y  pryd,  yn  weinidogion  yn  yr  Eglwys  Sefydledig,  ond  oeddynt 
wedi  ymuno  yn  gwbl  neu  raewn  rhan  â'r  Methodistiaid.  Ein  ham- 
can  drwy  y  sylwadau  hyn  ydyw  dangos  fod  eglwys  Fethodistaidd 
yn  bod  yn  Nghymru  cyn  ordeiniad  gweinidogion.  Ond  yr  ydym 
yn  addef  yn  rhwydd  fod  pob  lle  i  íeddwl,  pe  na  chymmerasai  yr 
ordeinio  le,  tua'r  adeg  y  gwnaeth,  fod  yn  bur  debyg  mai  darfod  o'r 
|tir  a  wnaethai  y  Methodistiaid,  neu  ymdori  i  fyny  yn  fân  gym- 
jdeithasau  annibynol  ar  eu  gilydd,  yn  debyg  fel  y  gwnaeth  dilynwyr 
Mr.  Whitfield  yn  Lloegr.  Y  mae  yn  debygol,  pe  buasai  y  diwyg- 
iwr  enwog  hwnw  wedi  gwneyd  fel  y  gwnaeth  Mr.  Wesley,  neu  fel 
y  gwnaeth  y  Methodistiaid  Calfinaidd  yn  Nghymru,  y  buasai  ei 
ddilynwyr  o  ran  athrawiaeth  yn  Lloegr  yn  un  corph  lliosog,  yn  lle 
bod  wedi  ymranu  yn  amryw  bleidiau  a  chynnulleidfaoedd  anghys- 
sylltiol  hollol.  Fe  wêl  pob  dyn  deallus,  ac  sydd  hefyd  yn  gydna- 
byddus  â  hanes  Methodistiaeth  yn  Nghymru  o'i  ddechreuad  hyd 
yn  awr,  mai  y  penderfyniad  i  ordeinio  gweinidogion  a  ddiogelodd 
harliâd  y  corph  yn  y  wlad,  er  nad  ellir,  fe  allai,  dyweyd  mai  dyma 
y  pryd  y  cymmerodd  ei  ddechreuad  le. 

Fel  y  buasai  yr  ychydig  weinidogion  o  Eglwys  Loegr,  y  rhai 
oeddynt  wedi  ymuno  â'r  Methodistiáid,  yn  meirw,  a  chan  nad  oedd 
neb,  neu  nemawr  neb,  o  newydd  yn  ymuno  erbyn  dechreu  y  gan- 
rif  bresennol,  buasai  y  cyfundeb,  yn  mhen  ychydig  iawn  o  flynydd- 
oedd — llai  nag  ugain  mlynedd,  yr  ydym  yn  meddwl — heb  gym- 
maint  ag  un  gweinidog  ordeiniedig  o'i  fewn.  Pa  beth,  gan  hyny, 
a  wnaethai  y  Corph  ond  diflanu  ?  Gwel  pawb,  ond  y  rhai  nad 
ydynt  yn  credu  mewn  ordeiniad  gweinidogion  o  gwbl,  nac  o  dan 
imrhyw  amgylchiadau,  os  gall  rhai  felly  gael  eu  cyfrif  yn  Gristion- 

ogion,  mai  diflanu  o'r  tir  a  wnaethai  y  Methodistiaid,  oddi  eithr 
iddynt  ymgymmeryd  âg  ordeinio  gweinidogion  iddynt  eu  hunain,. 
gan  nas  gall  cyfundeb  heb  weinidogion  barhau. 

Nis  gallwn  ni  yn  awr  aros  i  gymmeryd  golwg  dim  tebyg  i  gyf- 
lawn  ar  bwngc  yr  ordeinio ;  nac  ar  y  dadleuon  brwd,  ac  weithiau 
pur  chwerw,  a  fuont  mewn  cyssylltiad  âg  ef.  Elem  yn  rhy  faith 
ped  amcanem  at  hyny.  Ar  yr  un  pryd,  y  mae  hanes  Mr.  Jones 
wedi  ei  gyd-blethu  gymmaint  â  hanes  yr  ordeiniad  cyntaf,  fel  na& 
gellir  adrodd  y  naill  hanes  heb  adrodd  yr  hanes  arall.  A  mwy  na 
hyny :  y  mae  yn  ammhossibl  dangos  cymmeriad  Mr.  Jones  fel  yr 
oedd  mewn  gwirionedd,  ac  felly  fel  y  dylai  gael  ei  ddangos  wrth 
adrodd  ei  hanes,  heb  gymmeryd  golwg  lled  gyflawn  ar  yr  amgylch- 
iadau  dan  ba  rai  yr  oedd  efe  yn  gweithredu.  Yr  ydym  yma  yn 
cyfeirio,  yn  arbenig,  at  ei  waith  yn  gweinyddu  yr  ordinhadau  ar- 
wyddol  cyn  ei  ordeinio ;  ac  yr  ydym  wedi  gweled  a  chlywed  ambelf 
un  yn  taflu  hyn  yn  ei  erbyn,  fel  pe  buasai  wedi  cyflawni  camwedd 
a  ddylasai  ei  gau  ef,  a'i  hanes,  allan  o  gylch  pob  sylw  a  chym- 
deithas  anrhydeddus  am  byth.  Yr  unig  fíbrdd  y  gallem  esgusodi 
y  fath  sylwadau  bryntion  am  dano  ag  a  welsom,  oedd,  eu  bod  yn 
cael  eu  gwneyd  gan  ddynion  nad  oeddynt  yn  deall  yr  amgylch- 
iadau.  I  ddangos  Mr.  Jones,  gan  hyny,  yn  symmudiad  pwysig  yr 
ordeinio,  yn  1811,  rhaid  cymmeryd  ychydig  o  hamdden  i  egluro  yr 
amgylchiadau  yr  oedd  y  Methodistiaid,  ac  yntau  hefyd,  ar  y  pryd 
ynddynt. 

Fel  y  dywedwyd,  yr  oedd  deng  mlynedd  a  thrigain  wedi  myned 
heibio  er  dechreuad  yr  ysgogiadau  tuag  at  fíurfio  y  Corph  Meth- 
odistaidd  cyn  i'r  ordeiniad  gymmeryd  lle.  Yn  ystod  yr  holl  flyn- 
yddoedd  hyny,  yr  oedd  yr  ordinhadau  arwyddol  yn  cael  eu  gwein- 
yddu  gan  y  gweinidogion  o  Eglwys  Loegr ;  y  rhai  oeddynt,  naill 
ai  yn  gwbl,  neu  mewn  rhan,  wedi  ymuno  â'r  Methodistiaid.  Ond 
tua  diwedd  y  ganrif  o'r  blaen,  a  dechreu  yr  un  bresennol,  yr  oedd 
y  rhai  hyny,  y  naill  ar  ol  y  llall,  yn  cael  eu  cymmeryd  ymaith  drwy 
angeu ;  ac  nid  oedd  rhai  newyddion  yn  dyfod  allan  o'r  Eglwys 
Sefydledig,  nac  o  unman  arall,  i  ymuno  â'r  Corph.  Bu  y  Parch. 
Howel  Davies  farw  yn  1770,  y  Parch.  Daniel  Rowlands  yn  1790,  y 
Parch.  WiUiam  WiUiams,  o  Bant-y-celyn,  yn  1791,  a'r  Parch.  Peter 
Williams  yn  1796.  Ac  er  fod  amryw  eraiU  yn  aros,  megys  y  Parch. 
David  Jones,  Llangan,  ac  eraill ;  etto,  yr  oedd  yntau,  erbyn  1810, 
yn  75ain  mlwydd  oed,  a  bu  farw  y  flwyddyn  hono.  Yn  y  Deheu- 
dir  yr  oedd  y  nifer  mwyaf  o  îawer  o  weinidogion  Eglwys  Loegr 
Avedi  ymuno  â'r  Methodistiaid ;  ac  o  herwydd  hyny,  yr  oedd  yn 


Y  ParclL  ROBERT  JONES,  Rlioslan. 


Y  Parch.  JOHN  EYANS,  y  Bala 


ORDEINIAD  CYNTAF  Y  METHODISTIAID.  225 

■naturiol  disgwyl  na  buasai  yr  anesmwythder  am  gael  yr  ordeiniad, 
er  eael  gweinyddiad  mwy  cysson  a  rheolaidd  o'r  sacramentau, 
yn  cyfodi  yno  mor  fuan  ag  yn  y  Gogledd.  Nid  ymunodd  ond 
tri  0  weinidogion  Eglwys  Loegr  â'r  Methodistiaid  yn  y  Gogledd  o 
gwbl: — y  Parch.  Thomas  Charles,  B.  A.,  o'r  Bala,  yn  1785  ;  y  Parch. 
Simon  Lloyd,  B.  A.,  Bala,  yn  1789;  a'r  Parch.  WiUiam  Lloyd, 
Caernarfon,  yn  1805,  Y  tri  hyn  oedd  yr  hoU  weinidogion  oedd 
gan  y  Methodistiaid  yn  Ngogledd  Cymru  pan  ddaeth  yr  angen 
am  gael  chwaneg  o  weinidogion  ordeiniedig  i  gael  ei  deimlo  yn 
ddwfn  gan  yr  hoU  gyfundeb. 

Dylid  coíio  hefyd  fod  y  cyfundeb  wedi  chwanegu  yn  ddirfawr, 
yn  niwedd  y  ganrif  o'r  blaen,  a  dechreu  yr  un  bresennol,  o  ran 
nifer  yr  aelodau,  a  nifer  y  cynnulleidfaoedd.  Trwy  sefydliad  yr 
Ysgol  Sabbothol,  a  thrwy  y  diwygiadau  grymus  a  brofwyd  trwy 
yr  hoU  wlad,  yr  oedd  cynnydd  mawr  iawn  wedi  bod  arnynt  drwy 
hoU  siroedd  Cymru.  Yr  oedd  nifer  fawr  o  gapelau  newyddion 
wedi  eu  hadeiladu  drwy  yr  hoU  wlad,  a'r  hen  gapelau  bychain  a 
di-addurn  wedi  cilio  o'r  ffordd,  a  rhoddi  lle  i  rai  llawer  helaethach, 
a  phrydferthach. 

Gellir  dyweyd  mai  angen  yr  eghvysi  am  weinyddiad  o'r  ordin- 
hadau  o  Fedydd  a  Swper  yr  Arglwydd  a  roddodd  gychwyniad  i'r 
alwad  am  ordeinio  gweinidogion  i'r  cyfundeb.  Y  pryd  hwnw,  nid 
oedd  neb  o'r  Methodistiaid  jn  gofyn  a  oedd  eglwys  yn  eglwys  heb 
fod  gweinidog  yn  perthyn  iddi,  neu  wedi  ei  alw  ganddi,  a'i  sefydlu 
ynddi.  Yr  hyn  a  deimlai  yr  aelodau  eglwysig  drwy  yr  holl  wlad 
oedd  yr  angen  am  ryw  rai  i  weinyddu  y  sacramentau  iddynt.  Yr 
oeddynt  yn  gorfod  dwyn  eu  plant  i  gael  eu  bedyddio  i  Eglwys 
Loegr — lle  nad  elent  eu  hunain,  y  nifer  liosocaf  o  lawer  o  honynt, 
byth,  oddi  gerth  ar  achlysuron  felly,  neu  ar  adeg  claddedigaeth, 
neu  y  cyffelyb.  Y  mae  yn  ddiau  hefyd  y  rhaid  dyweyd,  cyn  y 
byddis  wedi  dangos  gwir  sefyllfa  pethau,  y  gorfodid  rhîeni  cref- 
yddol  i  gymmeryd  eu  plant  i'w  bedyddio  gan  ddynion  oedd,  mewn 
llawer  amgylchiad,  naill  ai  yn  wrthwynebwyr  cryfion  i  Fethod- 
istiaeth  ;  neu  fe  allai,  gyda  hyny,  yn  rhai  nad  oedd  eu  bucheddau 
o  gwbl  yn  deilwng  o  weinidogion  yr  efengyl.  Yr  oedd  hyn  yn 
ddolur  mawr  i  deimlad  cannoedd  o  rîeni  perthynol  i'r  Methodist- 
iaid  yn  y  wlad.  I'w  osgoi,  arferai  rhai  o  honynt  ddwyn  eu  plant 
i'w  bedyddio  at  weinidogion  YmnciIIduol  eraill,  lle  y  byddai  rhai 
felly  i'w  cael.  Mewn  rhanau  ëang  o  Ogledd  Cymru,  ac  mewn 
pedair  o  siroedd  cyfain — Trefaldwyn,  Dinbych,  Fflint,  a  Mun — nid 
oedd  gan  rieni  oedd  yn  aelodau  gyda'r  Methodistiaid  gymmaint 

ag  im  gweinidog  y  gallent  ofyn  iddo  fedyddio  eu  plant.  Rh:iid 
oedd  eu  dwyn,  naill  ai  at  weinidogion,  yn  fynych  anfucheddol, 
yr  Eglwys  Sefydledig,  neu  at  weinidogion  yr  Annibynwyr. 

Nid  oedd  pethau  yn  ddim  gwell  gyda  golwg  ar  y  gvveinyddiad 
o  Swper  yr  Arglwydd.  Meddylier,  yn  arbenig,  am  Ogledd  Cyniru 
yn  ystod  y  deng  mlynedd  cyntaf  o'r  ganrif  bresennol.  Am  y 
pump  cyntaf,  nid  oedd  gan  y  Methodistiaid  ond  dau  weinidog  or- 
deiniedig,  a'r  ddau  yn  byw  yn  yr  un  dref — Mr.  Charles  a  Mr.  Lloyd, 
o'r  Bala ;  ac  am  y  pump  arall,  nid  oedd  ganddynt  ond  tri — wedi  i 
Mr.  Lloyd,  Caernarfon,  ymuno  â  hwy  yn  1805.  Y  ffaith  ydyw,  a 
rhyfedd  ydyw  yn  ein  golwg  ni,  fe  fu  gan  y  Methodistiaid  yr  adeg 
hono  eglwysi  am  fwy  na  blwyddyn,  ie,  a  rhai  eglwysi  am  flynydd- 
oedd  lawer,  hyd  1811,  pan  gymmerodd  yr  ordeiniad  cyntaf  le,  na  bu 
ynddynt  weinyddiad  o  gwbl  o  Swper  yr  Argìwydd ;  a  hyny  am  yr 
unig  reswm  nad  oedd  gan  y  Corph  weinidog  a  allai  ddyfod  atynt 
i'w  gweiuyddu.     Yr  oedd  hyn  yn  afresymol,  ac  yn  anysgrythyro!. 

Rhaid  cofio  hefyd  fod  gan  y  Methodistiaid,  erbyn  yr  adeg  dan 

sylw,  amryw   bregethwyr  ag  oeddynt   yn  sefyll  yn  dra  uchel  yn 

marn  yr  holl  gyfundeb,  yn  gystal  a'r  wlad  yn  gyffredinol,  fel  gw^'r 

mawr  mewn  duwioldeb,  a  helaeth  iawn  eu  doniau  fel  pregethwyr 

— dynion  ag  oeddynt,  drwy  eu  pregethu  nerthol,  a'u  harolygiad  ar 

yr  eglwysi,  yn  sefyll  mor  uchel,  a  dyweyd  y  lleiaf,  a  neb  o'r  gwein- 

idogion  oedd  wedi  ymuno  â'r  Corph  o'r  Eglwys  Sefydledig.     Yr 

oedd   Mr.  Ebenezer   Morris,   Mr.  Ebenezer   Richards,  Mr.  David 

Charles,  a  Mr.  John  Evans,  New  Inn,  yn  y  Deheudir;  ac  yn  y 

Gogledd,  yr  oedd  Mr  John  Elias,  ar  gyfrif  ei  ddoniau  fel  pregethwr, 

a  Mr.  Thomas  Jones,  o  Ddinbych,  ar  gyfrif  ei  ddysg,  ei  dduwiol- 

deb,  a'i  wybodaeth  gyffredinol  ëang,  yn  gystal  a'i  ddefnyddioldeb 

mawr,  yn  sefyll  yn  dra  uchel  yn  marn  a  theimlad  yr  hoU  Gorph. 

Nid  ydym  yn  meddwl  fod  neb,  oddi  gerth  Mr.  Charles  a  Mr.  Jones 

o  Langan,  o'r  gweinidogion   o  Eglwys  Loegr,  yn  meddu  lle  mor 

uchel  yn  marn  y  cyfundeb  ar  y  pryd  a'r  gwŷr  a  nodwyd  o'r  De- 

heudir  a'r  Gogledd.     Felly,  yr  oedd  safle  barchus  ac  uchel  y  preg- 

ethwyr,  yn  gystal  ag  angen  mawr  yr  eglwysi,  yn  dylauwadu  yn 

rymus  yn  ffafr  y  syniad  o  ordeinio  nifer  o  wŷr  cymmhwys  yn  mhob 

sir  i  weinyddu  i'r  Corph    ordinhadau    arwyddol  yr  eglwys.     Yn 

ystod  y  deng  mlynydd  cyntaf  o'r  ganrif  hon,  y  ddwy  ddadl  a  arferid 

gan  yr  aelodau  eglwysig  yn  gyffredinol  dros  gael  yr  ordeiniad  o 

amgylch  oedd  angen  difrifol  j'r  eglwysi  am  weinyddiad  o'r  sacra- 

mentau  ynddynt,  a  theilyngdod  diammheuol  amryw  o'r  pregeth- 

wyr  i  gael  eu  hordeinio. 

Rywbryd,  tua'r  flwyddyn  1806,  y  dechreuwyd  dadleu  y  mater 
mewn  Cymdeithasfaoedd  a  Chyfarfodydd  Misol,  er  fod  yr  angen  yn 
bod,  ac  yn  cael  ei  deimlo  yn  ddwys,  lawer  o  flynyddoedd  yn  gynt. 
Yn  wir,  gellir  dyweyd  fod  y  Tadau  Methodistaidd  cyntaf — Howel 
Harris  a  Daniel  Rowland,  &c. — wedi  gorfod,  ar  lawer  adeg,  gym- 
meryd  rhyw  sylw  o  hono,  a  gwneuthur  rhyw  ddadganiadau  gyda 
golwg  arno,  a  hyny  mor  foreu  a  thua'r  flwyddyn  1745.  [Gwel 
Y  Tadcm  Methodistaidd,  gan  y  Parch.  John  Morgan  Jones, 
Caerdydd,  a  Mr.  William  Morgan,  o'r  Pant: — cyf.  i.,  tudalenau 
291 — 297.]  Ond  nid  oedd  dim  eífeithiol  wedi  ei  wneyd  i'w  ddwyn 
oddi  amgylch  hyd  tua'r  adeg  yr  ydym  ni  yma  yn  cyfeirio  ati. 
Gellir  dyweyd  mai  Mr.  Ebenezer  Morris,  Mr.  John  Elias,  a  Mr. 
Thomas  Jones,  ar  yr  adeg  hon,  oedd  y  gwŷr  grymusaf  o  blaid  yr 
ysgogiad  am  ordeinio ;  a  dywedir  hefyd  y  bu  gan  yr  hybarch 
Robert  Jones,  Rhos-lan,  ran  arbenig  yn  y  peth  hwn.  Nid  oddi 
ar  unrhyw  hunan-gais  y  dadleuai  y  gwŷr  hyn  drosto.  Byddai 
meddwl,  neu  ddyweyd  hyny,  yn  gam  dirfawr  â'u  coíFadwriaeth ;  a 
byddai  yn  rhaid  iddo  gyfodi,  naill  ai  oddi  ar  anwybodaeth  am  y 
ffeithiau,  ac  am  y  dynion,  neu  ynte  oddi  ar  ddiffyg  hoUol  o  barch 
i  wirionedd.  Yr  unig  beth  a  gymmhellai  y  pregethwyr  mawr  a 
nodwyd  i  ddadleu  o  blaid  yr  ordeinio  oedd  lles  yr  eglwysi.  Dyma 
eiriau  Mr.  Ebenezer  Morris,  mewn  Cymdeithasfa  yn  y  Deheudir, 
pan  yr  oedd  y  mater  dan  sylw: — 'Boddlawn  a  thawel  a  fyddwn 
i  heb  y  neillduad  y  sonir  am  dano,  pe  galhvn  gredu  mai  díeuog 
fyddwn  yn  y  farn  fawr  o  fod  yn  fyddar  i  gẁyn,  ac  esgeulus  o 
angen  yr  eglwysi.  Ni  soniwn  air  am  y  peth  byth  mwy.  Ond  y 
mae  dychryn  arnaf  i  fod  yn  ddistaw  neu  yn  ddiofal,  rhag  y  gofyn 
Duw  yr  esgeulusdra  ar  fy  llaw  i  a  fy  mrodyr.'  Dywedir  fod  golwg 
arswydlawn  ryfeddol  ar  Mr.  Morris  pan  lefarai  y  geiriau  difrifol 
hyn.  Safai  i  fyny  fel  llew  dros  ei  argyhoeddiad,  ac  nid  oedd  neb  yn 
ammheu  cywirdeb  hollol  y  dadganiad  nerthol  a  roddai  o'i  deimlad 
personol  gyda  golwg  ar  yr  hyn  y  dadleuai  drosto,  pa  mor  wrthwyn- 
ebol  bynag  y  gallent  hwy  fod  i'r  farn  a  ddadganai  efe  ar  y  mater 
dan  sylw. 

Dichon  mai  at  yr  hyn  a  gymmerodd  le  yn  ystod  y  'ddadl  ar 
bwngc  yr  ordeinio,  yn  y  Gymdeithasfa  uchod,  y  cyfeirir  yn  yr 
adroddiad  canlynol: — '  Ar  ol  i'r  mater  gael  ei  roddi  i  lawr  gan  Mr. 
Evan  Davies,  tad  y  diweddar  Barch.  Jenkin  Davies,  o  sir  Aberteifi, 
ac  i  beth  siarad  fod  arno,  yn  ystod  yr  hwn  yr  oedd  yr  'offeiriaid,' 
fel  eu  gelwid — sef,  y  gweinidogion  o  Eglwys  Loegr  oedd  raewn 
undeb  â'r  Methodistiaid — wedi  dangos  gwrthwynebiad  cyndyn,  hyd 

yn  oed  i  ddadleu  y  cwestiwn,  yr  oedd  y  cyfarfod  wedi  myned  i 
agwedd  dra  chynnhyrfus.  Yr  efengylydd  mwyn,  y  Cristion  cywir, 
a 'r  pregethwr  gwlithog,  y  Parch.  David  Jones  o  Langan,  oedd  yn 
llywyddu  y  Gymdeithasfa.  Ond  er  ei  fwynder  a'i  ras,  yr  oedd 
Mr.  Jones  wedi  dyweyd,  a  hyny  yn  dd'iau  oddi  ar  yr  amcanion 
cywiraf,  pan  oedd  Evan  Davies  yn  dechreu  gosod  i  lawr  gwestiwn 
yr  ordeinio — 'Pwy  yw  y  dyn  yna  sydd  yn  siarad?  Trowch  ef  i 
maes  !  Mae  yn  annheilwng  goddef  y  fath  ddyn  yn  ein  plith:  allan 
âg  ef,  heb  ragor  o  ymresymu !'  Wedi  i  Mr.  James  James  a  Mr. 
John  Elias  gyfryngu  rhwng  Evan  Davies  a'r  llywydd,  a  dadleu 
dros  i'r  gŵr  gael  gosod  ei  genadwri  ger  bron  y  Gymdeithasfa, 
taflwyd  yr  'offeiriaid'  oedd  yn  bresennol  i  agwedd  gynnhyrfus 
dros  ben;  ac  yr  oeddynt  yn  annioddefol  hoUol  i  wrandaw.  Ar 
hyny,  cododd  naill  ai  Mr.  Jones  o  Ddinbych^  medd  yr  hanes,  neu 
Mr.  David  Eees,  Llanfynydd;  ac  wedi  cael  gradd  o  seibiant  a 
thawelwch,  cynnygiodd,  'Gan  fod  yr  achos  dan  sylw  mor  dra 
phwysig,  ac  yn  debyg  o  fod  o  ganlyniadau  maith  i'r  cyfundeb, 
mai  gweddus  fyddai  fod  diwrnod  yn  cael  ei  neillduo  i  j^mpryd  a 
gweddi ;  a  bod  pawb  yn  syrthio  at  Dduw  mewn  ymbiliau  dros  eu 
gilydd,  a  thros  Iwyddiant  achos  y  Cyfryngwr  yn  eu  dwylaw.'  Ar 
hyny,  cododd  y  llywydd  ar  ei  draed,  a  dywedodd,  'Er  mwyn  pob 
daioni,  frodyr  anwyl,  peidiwch  a'm  gweddio  i  allan  o'r  byd.  Mi  âf 
o'r  ffordd  yn  bur  fuan.'  'Na  wnawn,  Mr.  Jones  bach,'  ebe  rhywun, 
'ond  ni  a'ch  gweddiwn  chwi  i'r  rhwymau  perffeithiaf.'  Dywed 
rhai  mai  mewn  Cymdeithasfa  yn  Llangeitho  y  bu  yr  ymgais  hwn 
at  gael  sylw  ar  gwestiwn  yr  ordeinio,  a  hyny  ddwy  neu  dair 
blynedd  cyn  i'r  ordeiniad  gymmeryd  lle.  Yr  ydym  ni  yn  tybio  y 
gallai  mai  yn  1807  y  bu  hyn ;  canys  gwyddom  fod  Mr.  Jones  o 
Ddinbych  yn  Llangeitho  y  flwyddyn  hono,  fel  y  nodasom  eisoes. 

Ar  ol  dechreu  dadleu  y  mater,  fel  y  soniasom,  yn  y  Deheudir, 
parhaodd  y  siarad  arno  am  rai  blynyddoedd.  Y  gweinidogion 
ordeiniedig  o  Eglwys  Loegr  oedd  y  prif  wrthwynebwyr — fel,  fe 
allai,  yr  oedd  yn  naturiol  disgwyl.  Ond  yr  oeddynt,  o  leiaf  rai 
o  honynt,  yn  yr  holl  drafodaeth  yn  dangos  llawer  mwy  o  nwyd 
nag  o  farn.  Yn  wir,  yr  unig  reswm  yr  oeddynt  yn  gallu  ei  ddwyn 
yn  erbyn  yr  ordeinio  oedd,  fod  yr  Arglwydd  wedi  llwyddo  y  Corph 
yn  fawr  tra  yr  oedd  pethau  yn  cael  eu  gadael  fel  yr  oeddynt  wedi 
bod.  Yr  oedd  hyn  yn  ffaith  nas  gallasai  neb  ei  gwadu  pe  mynasai, 
ac  nid  oedd  neb  yn  ceisio  gwneyd.  Ond  pa  fodd  yr  oeddynt  yn 
disgwyl  i'r  cyfundeb  Iwyddo  wedi  i'r  holl  weinidogion  ordeiniedig 
íarw,  mae  yn  anhawdd  dyfalu.    A  pha  fodd  yr  oeddynt  yn  meddwl 

cyfarfod  âg  angen  cynnyddol  yr  eglwysi  ar  y  pryd,  yn  enwedig  yn 
y  Gogledd,  y  mae  yn  ammhossibl  dychymmygu.  Y  mae  un  peth 
yn  berífaith  amlwg — nid  oeddynt  yn  golygu  i'r  aelodau  Method- 
istaidd,  wrth  y  miloedd  drwy  yr  hoU  wlad,  fyned  i  Eglwys  Loegr 
i  gael  y  cymmundeb,  ac  i  fedyddio  eu  plant,  onid  ê  buasent  yn 
dyweyd  hyny;  ac  nid  oeddynt  yn  ei  ddyweyd.  Y  gwirionedd  yw, 
mae'n  ammhossibl  esbonio  y  gwrthwynebiad  i'r  ordeinio  yn  mysg 
yr  'offeiriaid,'  ac  yn  mysg  rhyw  ychydig  eraill  yn  y  Deheudir. 

Yr  oedd  pethau  yn  bur  wahanol  yn  y  Gogledd  i'r  hyn  oeddynt 
yu  y  Deheudir.  Nid  oedd  yn  y  Gogledd  ond  tri  gweinidog  ordein- 
iedig,  tra  yr  oedd  yn  y  Deheudir  tua  deg  o'r  cyfryw  weiuidogion 
o  ddeutu  yr  adeg  yr  oedd  pwngc  yr  ordeinio  yn  cael  ei  ddadleu. 
Yr  oedd  y  teimlad  yn  y  Gogledd  yn  llawer  iawn  cryfach  o  blaid  yr 
ordeinio  nag  ydoedd  yn  y  Deheudir;  neu,  o  leiaf,  yr  oedd  y  gwrth- 
wynebiad  iddo  yn  y  Gogledd  yn  llawer  iawn  gwanach  nag  ydoedd 
yn  y  Deheudir.  Ar  yr  un  pryd,  ni  ddylid  celu  y  fifaith,  y  bu  hefyd 
yn  y  Goglcdd,  yn  enwedig  yn  mlynyddoedd  cyntaf  y  ddadl,  gryn 
wrthwynebiad  gan  Mr.  Charles,  a  rhai  aelodau  eglwysig,  os  nad 
pregethwyr  a  blaenoriaid  hefyd,  y  rhai  a  dueddent  i  ddilyn  Mr. 
Charles  yn  hyn  o  beth.  Ond  dywed  rhai,  wrth  gyfeirio  at  hyn, 
mai  pryder  am  y  dulL  y  gellid  dwyn  y  symmudiad  o  amgylch  oedd 
yr  anhawsder  peuaf  a  deimlid  yn  y  Gogledd,  ac  nid  gwrthwynebiad 
i'r  peth  ynddo  ei  hun.  Hyn  a  barodd  i  Mr.  Charles  fod  yn  hwyr- 
frydig  iawn,  ac,  yn  wir,  yn  wrthwynebol  i  gymmeryd  y  mater  i 
fyny  am  amser  maith. 

Teimlai  Mr.  Charles,  os  oedd  ordeinio  i  fod,  mai  gwaith  anhawdd 
oedd  penderfynu  ar  y  dull.  Nid  oedd  unrhyw  obaith  iddo  fod  yn 
ordeiniad  esgobol ;  canys  nid  oedd  un  esgob  yn  y  wlad  a  ymgym- 
merai  a  r  gorchwyl,  oddi  gerth  ar  yr  amraod  fod  y  rhai  a  ordeinid 
yn  ymuno  â'r  Eglwys  Wladol;  yr  hyn  nid  oedd  y  pregethwyr  yn 
meddwl  nac  yn  addaw  ei  wneyd.  Ac  os  oedd  ordeinio  i  fod,  pa 
nifer  o'r  pregethwjT  a  ordeinid,  beth  bynag  fyddai  y  dull.  Teimlai 
Mr.  Charles  anhawsder  mawr  gyda  golwg  ar  hyn  hefyd ;  gan  fod 
lliaws  mawr,  bellach,  o  bregethwyr  yn  y  wlad,  ac  nas  gellid  meddwl 
am  eu  hordeinio  oll.  Ac  i  chwanegu  at  y  dyryswch  drachefn,  yr 
oedd  y  pregethwyr  oll,  neu  yn  mron  oll,  yn  dal  cyssylltiad  â  rhyw 
orchwylion  bydol — naill  ai  fel  masnachwjT,  neu  amaethwyr,  nea 
greíFtwyr;  ac  yr  oedd  meddwl  am  ordeinio  rhai  felly  i'r  weinidog- 
aeth  yn  peri  anhawsder  i  feddwl  Mr.  Charles.  Y  tri  pheth  hyn, 
meddir — sef,  yn  gyntaf,  pa  ddull  a  gymmerid  i  ddwyn  yr  ordeiniad 
0  amgylch ;  yn  ail,  pa  nifer  o'r  pregethwyr  a  ellid  eu  hordeinio ; 

ac,  yn  drydydd,  pa  fodd  y  gellid  ordeinio  dynion  oedd  yn  ngafael 
masnach  neu  alwedigaeth  fydol — dyma  yr  anhawsderau  a  deimlid 
yn  ddwys  gan  Mr.  Charles. 

Cyn  gadael  y  wedd  gyfifredinol  ar  bwngc  yr  ordeinio,  a  dyfod  i 
edrych  ar  gysíylltiad  Mr.  Jones  yn  arbenig  â'r  achos,  ni  a  gyfeir- 
iwn  at  un  amgylchiad  yn  unig,  allan  o  lawer  o  rai  tebyg.  Yr  oedd 
y  mater  dau  sylw  mewn  Cymdeithasfa  yn  y  Bala — tua'r  flwyddyu 
1808,  neu  1809,  gallem  feddwl.  Ymddengys  fod  Mr.  Charles,  ar 
y  pryd,  yn  dangos  ammharodrwydd  mawr,  a  gwrthwynebiad  pur 
gryf  i  symmud  o  gwbl  gyda'r  ordeinio ;  ac  yr  oedd  y  Gy mdeithasfa 
yn  hynod  o  anfoddlawn  i  fyned  yn  mlaen  heb  ei  arweiniad  a'i 
gymmeradwyaeth  ef  Wrth  weled  Mr.  Charles  yn  gwrthod  sym- 
mud,  a  gweled  rhai  brodyr  yn  ymddangos  yn  benderfynol  o  fyned 
yn  mlaen,  yr  oedd  rhai  yn  dechreu  ofni  canlyniadau  difrifol,  a 
rhwygiad  anfeddyginiaethol  yn  y  Corph.  Yr  oedd  y  ddadl  yn 
cael  eichario  yn  mlaen  mewn  iaith  gref  a  theimlad  dwys — ac,  ar 
brydiau,  pur  uchel;  a  phan  oedd  yn  ei  phoethder  mwyaf,  gwelid 
Mr.  i^Ebenezer  Morris  wedi  codi  ar  ei  draed  yn  y  sedd  fawr,  a 
gosod  ei  bwys  ar  un  o'r  pileri  a  gynnaliai  y  pulpud.  Pan  beidiodd 
y  siarad  oedd  yn  myned  yn  mlaen,  trodd  llygaid  yr  holl  Gyra- 
deithasfa^at  Mr.  Morris,  gan  ddisgwyl  ei  farn  ar  y  pwngc  oedd 
mewn  dadl.  Mr.  Charles  oedd  y  llywydd.  Am  ennyd  ar  ol  cael 
distawrwydd,  ni  ddywedai  Mr.  Morris  un  gair.  Safai  yn  fud,  a 
safai  yr  holl  Gymdeithasfa  yn  fud  i  edrych  arno.  O'r  diwedd, 
dywedodd  yn  ei  dduU  tawel  a  phwyllog,  ac  etto  meistrolgar,  ei 
hun,  fod  ganddo  gwestiwn  i'w  ofyn,  a'i  fod  yu  dymuno  cael  atteb- 
iad  cywir  a  diffuant  iddo.  Beliach,  yr  oedd  pryder  mawr  yn 
mhob  mynwes  beth  a  allai  y  cwestiwn  fod.  Yr  oedd  pob  llygad  yn 
y  lle  wedi  ei  seíydlu  ar  y  cwestiynwr,  a  phob  clust  yn  gogwyddo 
am  y  cwestiwn.  'Yr  wyí  fi,'  ebe  Mr.  Morris,  'yn  cynnrychioli 
cannoedd  o  bobl,  yn  y  gynnulleidfa  hon,  a  manau  eraill,  ac  yr  wyf 
yn  galw  ar  Mr.  Charles  [y  Ilywydd]  i  íy  atteb,  gan  ei  dynghedu 
i  roddi  attebiad  gonest  a  dihocced  i'm  gofyniad ;  a  dyma  fe : — Pa 
un  fwyaf — ai  pregethu  yr  efengyl,  ai  gweinyddu  yr  ordinhadau  o 
Fedydd  a  Swper  yr  Arglwydd  ?'  Yn  y  fan  yr  oedd  pob  llygad 
wedi  troi  oddi  wrth  Mr.  Morris  at  Mr.  Charles,  Uywydd  y  Gym- 
deithasfa.  Ar  ol  ennyd  o  ystyriaeth,  cododd  y  llywydd  ar  ei  draed, 
ac  yr  oedd  gwedd  ei  wynebpryd  yn  ddangosiad  o  deimladau  ei 
galon ;  ac  yna  dywedodd,  mewn  modd  eglur  a  llariaidd,  'Y 
gorchwyl  mwyaf  yw  pregethu  yr  efengyl.'     Ac  eisteddodd  i  lawr. 

'Yr  ŷm  ni  yn  un,  ynte,'  ebe  Mr.  Morris.     'Meddyliodd  y  diafol 

€in  rhwygo  ni  heddyw;  ond,  diolch  i  Dduw,  un  ydym!'  Gyda 
geiriau  Mr.  Morris  cerddai  teimladau  angerddol,  a  hyny,  meddir, 
lel  llewyrchiad  mellten,  trwy  bob  mynwes  yn  y  Gymdeithasfa ;  a 
chredai  pawb  fod  dadl  yr  ordeinio  wedi  ei  phenderfynu.  Aeth  y 
gair  am  y  drafodaeth  hon,  ac  yn  arbenig  am  gwestiwn  Mr.  Eben- 
ezer  Morris,  ac  attebiad  Mr.  Charles  i'r  cwestiwn  hwnw,  ar  led 
drwy  Ogledd  a  Deheudir  Cyraru  cyn  pen  nemawr  o  ddyddiau;  a 
theimlai  miloedd  o  Fethodistiaid  ar  hyd  a  lled  y  gwledydd  fod 
cam  pwysig  wedi  ei  gymmeryd  tuag  at  benderfynu  mater  yr 
ordeinio ;  a  bod  gobaith,  o'r  diwedd,  y  ceid  gweled  John  EHas, 
Thomas  Jones,  Ebenezer  Morris,  Ebenezer  Richards,  David  Charles, 
&c.,  yn  cael  eu  gosod  ar  dir  y  gallent  weinyddu  yr  ordinhadau 
arwyddol  o  Fedydd  a  Swper  yr  Arglwydd  i'r  miloedd  Methodist- 
iaid  trwy  Gymru  oeddynt  yn  cael  eu  hamddifadu  i  raddau  mor 
aimheilwng  o'r  breintiau  crefyddol  hyn ;  a  hyny  drwy  ystod  yr 
holl  flynyddoedd  er  pao  oedd  yr  angen  wedi  dechreu  cael  ei  deimlo 
— a  chyn  hyny. 

Ond,  fel  y  dywedasom,  nis  gallwn,  ac,  fe  allai,  ni  pherthyn  i  ni, 
wrth  gyflawni  ein  gorchwyl  presennol,  ddilyn  holl  gwrs  dadl  yr 
ordeinio.  Dichon  ein  bod  wedi  dyweyd  digon  i  ddangos  y  wedd 
yr  oedd  y  ddadl  yn  ei  gymmeryd,  a'r  anhawsderau  mawr  a  deimlid 
gau  wrthwynebwyr  yn  gystal  a  phleidwyr  y  symmudiad.  Ac  nid 
gorchwyl  hawdd  i  ni,  erbyn  hyn,  yw  dirnad  na  sylweddoli  anhaws- 
derau  yr  hen  dadau  gonest  oeddynt  yn  sefyll  yn  bur  gadarn  dros 
y  naill  ochr  a'r  Uall.  Peth  hawdd  ydyw  bod  yn  ddoeth  wedi  i 
ddigwyddiad  fyned  heibio. 

Rhaid  i  ni,  bellach,  ddyfod  i  edrych  ar  gwestiwn  yr  ordeinio  yn 
fwy  uniongyrchol  yn  ei  berthynas  â  Mr.  Jones,  er  mwyn  cael 
gweled  pa  beth  a  wnaeth  efe  tuag  at  ei  ddwyn  o  amgylch,  ac  er 
mwyn  cael  gweled  pa  fodd  yr  ymddygodd  wrth  gyflawni  ei  ran.  Yr 
ydym  yn  teimlo  awydd  cryf  i  fod  yn  berfifaith  deg  ar  bob  llaw — i 
beidio  cuddio  dim  sydd  yn  perthyn  i'w  hanes  ar  y  naill  law ;  ac,  ar 
y  llaw  arall,  i  roddi  gwedd  mor  oleu  ag  a  allwn  ar  yr  amgylchiadau 
eithriadol  dan  ba  rai  yr  oedd  efe  yn  gweithredu.  Yr  ydym  yn 
tybio  nad  oes  ammheuaeth  i  fod  na  wnaeth  efe  fwy,  mewn  gwa- 
banol  fifyrdd,  tuag  at  benderfynu  pwngc  yr  ordeinio  yn  y  modd  y 
gwnaed,  ac  yn  enwedig  ar  y  pryd  y  gwnaed,  na  neb  arall  pwy 
bynag.  Yr  anhawsder  mawr,  yn  y  Gogledd  yn  arbenig,  oedd 
'  ysgogi '  Mr.  Charles ;  a  Mr.  Jones,  o  bawb,  fel  ei  gyfaill  penaf  yn 
y  cyfundeb  ar  y  pryd,  a  fu,  yr  ydym  yn  cwbl  gredu,  yn  foddion  i 
wneyd  hyny.     Ac  wrth  fyned  yn  mlaen,  ni  a  gawn  achos  i  ryfeddu 

pa  fodd  y  gallodd  wneyd  hyny  heb  oeri  dim,  hyd  y  gallwn  weled, 
ar  y  cyfeillgarwch  agos  oedd  yn  íFynu  rhwng  y  ddau  ẃr  da  drwy 
yr  hoU  amser. 

Cyn  adrodd  yr  holl  hanes  sydd  ynglŷn  â  Mr.  Jones  yn  ei 
berthynas  â  phwngc  yr  ordeinio,  mae'n  deg  i  ni  wrandaw  arno 
ef  ei  hun  yn  traethu  ei  farn  ar  y  mater;  canys  gŵyr  pawb  mai 
sail  gweîthrediadau  y  dyn  cywir  a  gonest  yw  ei  farn.  Y  mae 
Mr.  Jones,  mewn  llythyr  at  gyfaill,  yn  mynegu  ei  syniadau  ar  y 
mater  dan  sylw  yn  y  geiriau  canlynol : — 

'  Yr  hyn  sydd  yn  taraw  f y  meddwl  i  gyda  grym  mawr  ydy w  cynnwys- 
iad  yr  ystyriaethau  canlynol : — 

1.  '  Y  mae  yr  Ysgry thyrau  yn  ymddangos  i  mi  mor  eglur  a  phendant 
yn  gorchymyn  yr  arferiad  o'r  ddau  sacrament  yn  eglwys  Crist — hefyd 
yn  amlwg  o  blaid  y  gweinyddiad  o  Swper  yr  Arglwydd  yn  fwy  mynych, 
os  nid  yn  fwy  rheolaidd  o  ran  amser,  nag  y  mae  yn  cael  ei  arfer  yn  ein 
plith  ni. 

2.  Nid  ydwyf  yn  gallu  galw  i  gof  weled  o  honof  eglwys  weledig  yn 
cael  ei  darlunio  gan  neb  rhyw  ysgrifenydd,  ond  fel  cynnulleidfa,  &c.,  o 
bobl  â  chanddynt  Air  Duw  yn  cael  ei  gywir  bregethu,  a'r  sacramentau 
yn  cael  eu  dyladwy  weinyddu  yn  eu  phth. 

3.  Yr  Avyf  yn  sylwi  nad  ydy w  bedydd,  mewn  dull  cyífredin  o  ddy weyd, 
ddim  yn  cael  ei  weinyddu  yn  ein  mysg. 

4.  Bod  mewn  amryw  o'n  cymdeithasau  lawer  o  bobl  yn  anewyllsgar 
iawn  i  gael  bedyddio  plant  yn  Eglwys  Loegr,  a  chan  ei  gweinidogion  hi. 
Ymddengys  fod  yr  anewyllysgarwch  hwn,  yn  gystal  a'r  nifer  o  bobl  yn 
tueddu  ato,  ar  gynnydd  yn  barhaus :  ac  am  gymmuno  yn  Eglwys  Loegr, 
nid  oes  ond  ychydig  iawn  o'n  pobl  yn  tueddu  at  hyny. 

5.  Bod,  yn  ol  pob  argoelion,  lawer  o'n  cyd-aelodau  yn  ddîau  yn  cael  eu 
dolurio  yn  eu  cydwybodau  wrth  gael  eu  gwasgu  i  fedyddio  eu  plant  yn 
Eglwys  Loegr  gan  ei  gweinidogion  anneifröedig,  ifec. 

6.  Bod  amry w  yn  ceisio  yr  ordinhûd  gan  weinidogion  o  gorph  arall,  er 
gyda  meddwl  anfoddlawn,  drwy  fwy  nag  un  ystyriaeth. 

7.  Bod  cymmhell  neb  o'n  haelodau  i  geisio  yr  un  o'r  sacramentau  oddi 
allan  i  gylch  ein  Corph  ein  hunain  yn  beth  na  ddylem  fod  yn  euog  o 
hono,  gan  ei  fod  yn  groes  i  Air  Duw,  ac  i  arferiad  cyífredinol  Eglwys 
Dduw,  yn  mhob  oes  a  gwlad. 

Y  cyfryw  ydyw  yr  ystyriaethau  ag  sydd  yn  taraw  yn  egníol  ac  yn 
argyhoeddi  fy  meddwl  i;  ac  er  pan  yr  wyf  yn  byw  yn  y  dref  hon,  y  tri 
olaf,  trwy  esamplau  ag  sydd  yn  rhoi  peth  chwaneg  o  brawf,  a  wnaethant 
argraph  mwy  dwfn  ar  fy  meddwl.  Y  mae  fy  ymgais  yn  fynych  wedi 
bod  i  fy  holi  fy  hun,  ac  i  adnabod  fy  nybenion,  gyda  gweddi  ar  fod  i'r 
Arglwydd  fy  ngoleuo,  fy  attal,  a'm  llywodraethu,  rhag  i  mi  gael  fy  ar- 
wain  gan  unrhyw  dueddiad  hunanol  neu  bechadurus,  a'm  IHthio  i  fod  yn 
achos  o  ddim  aflonyddwch  i  Eglwys  Dduw.  Ac  yn  awr,  er  fy  mod  yn 
teimlo  fy  hun  yn  greadur  tra  llygredig  a  phechadurus,  nis  gallaf  lai  na 
dywedyd,  hyd  eithaf  fy  ngwybodaeth,  fod  fy  amcan  yn  gywir  ac  yn 

oaest.  Y  mae'r  achos  hefyd  yn  dda,  ac  yn  bwysfawr.  Os  darfu  i  mi 
gyfeiliorni  niewn  cynnhyrtìad,  defnydd,  neu  dduU,  bydded  i'r  Arglwydd 
fy  argyhoeddi,  a'm  diwygio.' 

Y  mae  yn  bur  debyg,  oddi  wrth  amryw  bethau  sydd  yn  y 
dadganiad  uchod,  mai  ar  ol  i  Mr.  Jones  ddechreu  gweinyddu  yr 
ordinhadau  o  Fedydd  a  Swper  yr  Arglwydd,  a  hyny  cyn  ei  ordein- 
iad  mewu  Cymdeithasfa,  í'el  y  cawn  etto  weled,  y  darfu  iddo  ei 
ysgrifenu.  Y  mae  yr  hyn  a  ddywed  am  yr  eglwys  '  fel  cynnulleidía, 
&c.,  o  bobl  â  chanddynt  Air  Duw,'  &c.,  yn  ein  tueddu  i  feddwl 
felly,  Y  mae  y  cyfeiriad  at  '  fod  yn  achos  o  ddim  afionyddwch 
i  eglwys  Dduw,'  a'r  tawelwch  a  deimlai  gyda  golwg  ar  ei  'amcan 
cywir  a  gonest,'  ynghyd  â'r  geiriau,  '  yr  achos  yn  dda,  ac  yn  bwys- 
fawr,'  '  os  darfu  i  mi  gyfeiliorni,'  &c. — mae  yr  holl  ymadroddion 
hyn,  ac  eraill,  yn  peri  i  ni  feddwl  mai  ar  ol  iddo  ddechreu  gweith- 
redu  fel  y  nodwyd  y  darfu  iddo  ysgrifenu  y  dadganiad  uchod  o'i 
farn  a'i  argyhoeddiad  ar  fater  yr  ordeinio.  Ond  y  mae  yn  gwbl 
amlwg  fod  y  farn  a'r  argyhoeddiad  hwnw  wedi  bod  yn  graddol 
aeddfedu  yn  ei  feddwl  yn  ystod  yr  holl  flynyddoedd  yr  oedd  y 
pwngc  wedi  bod  dan  sylw  y  cyfundeb.  Yr  hyn  a  wnaeth  efe  oedd 
ífurfio  ei  farn  yn  gyntaf,  a  gweithredu  wedi  hyny — nid  gweith- 
redu  yn  gyntaf,  a  fîurfio  barn  yn  ail.  Nid  gŵr  i  ymddwyn  felly 
oedd  efe. 

Rhoddwn  i  mewn  yma  etto  ddyfyniad  o  lythyr  arall  a  ysgrifen- 
wyd  gan  Mr.  Jones  ar  yr  un  mater.  Er  nas  gellir  bod  yn  gwbL 
benderfynol  ar  ddyddiad  y  llythyr  hwn,  credwn  iddo  gaei  ei  ys- 
grifenu  rywbryd  tua  diwedd  y  flwyddyn  1809,  neu  ddechreu  y 
flwyddyn  1810.  Ysgrifenwyd  ef  at  Mr.  Daniel  Jones,  y  pryd. 
hwnw  o  Liverpool,  ond  ar  ol  hyny  o  Barc-y-twll,  Dinbych ;  yr 
hwn  oedd  yn  íab  i'r  hybarch  Robert  Jones,  Rhos-lan,  ac  yn  dad 
i'r  diweddar  Barch.  John  Jones,  Pen-y-bryn,  Gwrecsam.  Bu  Mr. 
Daniel  Jones  hefyd  yn  bregethwr  gyda'r  Methodistiaid,  a  bu  farw 
lonawr  21ain,  1840.  Dyma  lythyr  Mr.  Jones  ato  ar  bwngc  yr 
ordeinio,  a  rhai  materion  eraill : — 

'  fìhaid  i  mi  hefyd  gydsynio  gyda  golwg  ar  fater  arall  sydd  yn  eicli 
llythyr;  sef,  dallineb  neu  or-gynnildeb  {t/ie  hlindness  or  covetousness) 
llawer,  íe,  gormod  o  lawer,  o'n  blaenoriaid  eglwysig.  Yn  wir,  y  mae 
hyn  wedi  peri  goüd  mawr  i  mi,  ac  yr  wyf  yn  fynych  ac  yn  ddifrifol  wedi 
bod  yn  ymdrechu  argymmhell  y  priodoldeb  a'r  angenrheidrwydd  am 
gyfnewidiad  er  gwell  yn  y  mater  hwn,  yn  mysg  materion  eraill.  Yr 
wyf  yn  meddwl  na  bu  y  fath  gymmhelHon,  o  leiaf  mewn  rhyw  raddau, 
yn  ddi-eflaith,  er  fod  angen  etto  am  gyfnewidiad  helaethach  a  mwy 
trwyadl  yn  nhueddiadau  ac  ymddygiad  y  rhai  hyny  sydd  mor  chwan- 
nog  i  '  gau  safn  yr  ŷch,'  truan,  sydd  yn  llafurio,  neu  o  leiaf  i  brinhau 

yn  hytrach  na  helaethu  cyflogau  llefarwyr  tlodion.  Byddai  i'm  calon  a'm 
llaw  i  etto  fyned  yn  mlaen  yn  dra  ewyllysgar,  pe  gallwn,  trwy  ryw  fodd- 
ion,  ac  i  ryw  raddau,  fod  yn  ddefnyddiol  tuag  at  ddwyn  oddi  amgylch 
gyfnewidiad  mor  ddymunol ;  neu,  oni  allaf  alw  hyn,  mewn  rhyw  ystyr 
yn  ddiwygiad?  Ond  rhaid  i  mi  ymattal  ar  hyn  yn  y  fan  hon.  Hwyrach 
y  dywedwch  chwi,  yn  gymmaint  a  bod  fy  anwyl  a'm  parchus  gyfaill,  Mr. 
T.  Edwards,  yn  ei  lythyr  diweddaf  attaf,  wedi  fy  rhybuddio  yn  ddifrifol 
na  hyddo  a  ivnehvyf  cfr  rhai  hyn  sydd  yn  ymroddi  i  gyfneividiadau — wrth 
hyn  chwi  a  ddywedwch,  fe  allai,  aìnen  ac  amen.  Ac  y  mae  efe  (Mr.  T. 
Edwards)  yn  rhoddi  i  mi  ac  eraill,  sydd  yn  ddynion  mawr,  y  cynghor  i 
ochel  yr  ysbryd  sydd  yn  amlygu  ei  hun  yn  Num.  xii.  2 ;  ac  a  ddengys 
ei  hun  yn  Seba,  mab  Bichri,  yn  2  Sam.  xx.  1.  Y  mae  y  rhybuddion  hyn, 
mewn  gwirionedd,  yn  bwysig  ac  ofnadwy.  Ehaid  i  mi,  gan  hyny,  ystyr- 
ied  na  buasai  fy  anwyl  frawd  yn  ymgais  at  eu  cymmhwyso  attaf  íi,  oddi 
eithr  dan  ddylanwad  of nau  cryíion,  neu  ryw  argraphiadau  dif rifol  ar  ei 
feddw].  Gan  hyny,  tra  yn  ei  sicrhau  ef  nad  wyf  yn  y  gradd  lleiaf  yn 
teimlo  yn  dramgwyddedig,  mi  a  yindrechaf  ei  atteb  yn  ddifrifol  a 
pharchus,  a  hyny  oddi  ar  gariad  brawdol  yn  unig.  '  Duw  Tsrael  a  ŵyr, 
ac  Israel  a  gaiff  wybod,'  nad  ydym  yn  ceisio  cyfodi  terfysg  na  pheri  ang- 
hydfod  na  rhwyg  yn  eglwysi  Crist;  ond  yr  ydym  yn  caru  heddwch  ac 
undeb,  hyd  y  gallwn  eu  cael  ar  dir  gwirionedd  a  sancteiddrwydd.  Eithr 
jcwyno  yr  ydym  dros  eglwys  Crist,  yr  hon  sydd  yn  llefain  am  yr  hyn  a 
fdrefnodd  ei  phriod  iddi;  ac  nis  gallwn  ninnau  lai  na  bod  fel  geneu  iddi 
i  ddywedyd  ei  hachos.  Yr  ydych  yn  coledd  ofnau  rhag  i  mi  gael  fy 
nhemtio  i  fod  yn  eiddigus  tuag  at  y  gŵr  tra  pharchus  a  gwerthfawr 
hwnw,  yr  hwn,  trwy  fawr  drugaredd  Duw,  a  gyfodwyd  yn  Ngogledd 
Cymru  fel  offeryn  enwog  a  grymus  yn  ei  law  ef  er  hyrwyddiant  ei 
deyrnas  a'i  ogoniaut.  Dyma  fy  syniadau  innau  yn  hollol  am  dano;  ac 
fel  y  cyfryw  yr  wyf  yn  ei  garu  â'm  hoU  galon,  ac  yn  ei  barchu  yn  y 
graddau  uchaf.  lë,  yr  wyf  yn  ei  ddywedyd  yn  ddiffuant,  nid  oes  un 
person  ar  y  ddaear  oddi  wrth  yr  hwn  yr  wyf  yn  fwy  annhueddol  [i 
wahaniaethu  inewn  materion  ysbrydol  na  Mr.  Charles;  ac  yr  wyf  yn 
dymuno  chwanegu— Bydded  i'r  Arglwydd  ei  ddefnyddio,  ei  gynnal,  a'i 
ddwyn  yn  mlaen  fwy-fwy  er  gogoniant  ei  ras  am  flynyddoedd  lawer 
hyd  ddiwedd  ei  oes,  ac  hyd  dragwyddoldeb  di-ddiwedd.  A  hyn  oll  yr 
wyf  yn  gobeithio  ac  yn  credu  a  wna  efe,  yn  gymmaint  a'i  fod  wedi  de- 
chreu  gwaith  da  ynddo.  Er  hyn  oll,  yn  y  mater  hwn,  nis  gallaf,  ger  bron 
Duw,  a  cher  bron  ei  Air  ef,  gydsynio  â'r  hyn  a  fynegodd  efe  fel  ei  ddy- 
muniad,  mewn  undeb  â'n  tad  gwir  barchedig  Mr.  Jones,  o  Langan.  A 
rhaid  i  mi  yn  awr  ddywedyd  a  chytfesu  fy  mod  ar  adegau  wedi  teimlo 
fy  hun  yn  cael  fy  nhemtio  yn  gryf  i  fod  yn  ddig  wrth  yr  anwyl  Mr. 
Charles — rhag  hyn,  neu  unrhyw  lygredigaeth  arall  y  gall  uffern  ei  hun 
ei  arddangos,  nid  wyf  fi,  bechadur  truenus,  yn  ddiogel.  Ond  tra  y  mae 
yn  briodol  i  mi  alaru  yn  ddwys  o  blegid  fy  mhechadurusrwydd  yn  y  peth 
hwn,  ac  yn  mhob  peth  a  gymmerwyf  mewn  llaw,  etto  yr  wyf  yn  meddwl 
y  gallaf,  drwy  ddaioni  anfeidrol  Duw,  ddadgan  yn  ddifloesgni  na  chaf- 
•odd  nac  eiddigedd,  na  rhagfarn,  na  hunan-ddyi'chafiad  oruchafiaeth  yn 
fy  nghalon,  ond  fod  genyf  dystiolaeth  cydwybod  dda  tuag  at  Dduw  a 
phob  dyn. 

* Yr  liyn  yr  wyf  íi,  neu  yr  hyn  yr  ydyin  ni,  yn  ei  ddymuno  ydyw ;  fod 
rhyw  berson  cymmhwys  yn  cael  ei  bennodi  ifedyddio  plant  cynnifer  ag 
<t  ddymunant  hyny  yn  ein  heglwysi;  a  phan  fyddo  angen  gwirioneddol, 
a  phan  na  byddo  'ofíeiriad'  i'w  gael  ar  y  pryd,  i  loeinyddu  yr  ordinhûd 
•arall  i  gynnifer  o'n  heglwysi  ag  a  ddymuna  ac  a  ofyna  ani  hyny.  Yr  wyf 
jn  nieddwl  fod  Gair  Duw  yn  eglur  ar  y  mater  hwn,  megys  yn  Mat. 
xxviii.  19,  ynghyd  â  llawer  o  adnodau  eraill — llawer  o  ba  rai  sydd  yn 
,  dangos  ac  yn  argymmhell  arferiad  mynych  o  Swper  yr  Arglwydd.  Yn 
[  bresennol,  yr  ydym  yn  proffesu  '  dysgu  '  a  'gwneyd  dysgyblion;'  ond  yr 
ydym  yn  gadael  i  eraill  '  fedyddio.'  Heb  law  hyny,  mor  bell  ag  y  gallaf 
gael  allan,  ni  bu  erioed  gorph  o  bobl  mewn  unrhyw  ran  o'r  byd,  nac 
mewn  unrhyw  oes,  o  gyhoeddiad  cyntaf  yr  efengy]  hyd  y  dydd  hwn,  y 
rhai,  os  derbynient  y  sacrament  o  gwbl  i'w  credo,  a  fuont  yn  amddifadu 
eu  hunain  o'r  defnyddiad  o  un  neu  o'r  ddwy  sacrament  hyny  yn  y  fath 
fodd  ac  i'r  fath  raddau  ag  yr  ydym  ni  wedi  bod  yn  gwneyd.  Ac  os  felly, 
heb  law  fod  rhai  o'n  haelodau  yn  cael  eu  gorfodi  yn  hollol  i  ddwyn  eu 
plant  at  glerigwyr  drygionus  i'w  bedyddio,  neu  at  Ymneillduwyr,  er  eu 
feod  yn  taer  ddymuno  ac  yn  erfyn  am  eu  bedyddio  gan  rai  o'u  hathr- 
awon  crefyddol  eu  hunain,  onid  ydyw  yr  Ysgrythyr  hon,  er  wedi  ei 
hysgrifenu  ar  fater  arall,  ac  un  llai  pwysig,  yn  gymmhwys  i  ni? — 1  Cor. 
xi.  19;  'Od  oes  neb  a  fyn  fod  yn  ymrysongar,inid  oes  genym  ni  gyfryw 
ddefod,  na  chan  eglwysi  Duw.'  Os  ydym  ni  yn  ein  lle,  rhaid  fod  holl 
eglwysi  Duw  yn  cyfeiliorni  yn  yr  arferiad  hon.  Gwir  yw  mai  fel  hyn  y 
cychwynodd  y  Methodistiaid  allan,  ac  y  mae  yr  Arglwydd  wedi  eu 
harddel  yn  fawr.  Etto,  yr  wyf  yn  meddwl  y  dylent  geisio  cyfnewid- 
iad  er  gwell,  fel  y  gwnaeth  "Whitfield  a'i  gyfeillion;  ac  felly  hefyd  y 
gwnaeth  Arglwyddes  Huntington,  &c.  Chwaneg  na  hyn  oU — nis  gwelais 
erioed  am  eglwys  weledig  yn  cael  ei  disgrifio  ond  fel  corph  o  bobl  â 
chanddynt  Air  Duw  yn  cael  ei  gywir  bregethu,  a'r  sacramentau  yn  cael 
•eu  gweinyddu  yn  eu  plith.  Ac  yn  mheUach,  yr  wyf  yn  wir  yn  meddwl, 
pe  gwybyddech  chwi  yr  hyn  oU  yr  wyf  wedi  dyfod  drwyddo  eisoes  ar  yr 
achlysur  hwn,  y  byddai  i  chwi  gydymdeimlo  yu  ddwys  â  mi.  A  chyda 
golwg  ar  y  mater,  bydded  i  Air  Duw  ly wodraethu  uwch  law  pob  peth 
arall  yn  eich  calon;  ac  yna  yr  wyf  yn  credu  y  bydd  i  chwi,  nid  yn  unig 
ddymuno  ar  fod  y  ddwy  sacrament  yn  cael  lle  yn  ein  heglwysi,  ond 
hcfyd  roddi  eich  pleidlais  yn  gref  dros  hyny.  Yr  wyf  yn  bwriadu  ys- 
grifenu  at  Mr.  Charles  yn  mhen  ychydig  ddyddiau;  ac  yr  wyf  yn  go- 
bcithio  y  bydd  i'r  Arglwydd  fy  nj^^gu  i  ysgrifenu  gyda  y  parch  dyledus 
iddo,  a  chyda  chariad  a  öyddlondeb  Cristionogol ;  ac  os  wyf  wedi  gŵyio 
(deviated)  mewn  gweithred,  geiriau,  neu  feddwl,  bydded  i'r  Arglwydd 
faddeu ;  a  bydded  iddo  ef  hefyd  ei  arwain  yntau  â'i  gynghor,  a  chym- 
mhwyso  meddyginiaeth  rasol  os  ydyw  ef  wedi  cyfeiliorni  mewn  unrhy w 
radd.  Parhewch  i  weddio  am  heddwch  Seion,  ac  am  i  gyfiawnder  ddis- 
gleirio  fel  lamp  yn  llosgi. 

Gweddiwch  dros  eich  Annheilwng  Gyfaill, 

THOMAS  JONES. 

Fe  wêl  y  darllenydd  fod  Mr.  Jones  yn  ysgrifenu  y  llythyr  uchod 
4an  deimlad  dwys  iawu.     Teimlai  i'r  byw  dros  gyflwr  yr  eglwysi. 

Gwelai  fod  y  Methodistiaid,  drwy  amddifadu  eu  pobl  o'r  ordin- 
hadau  arwyddol,  nid  yn  unig  yn  yraddwyn  yn  anysgrythyrol,  ond 
hefyd  yn  troseddu  arferiad  eglwys  Crist  drwy  yr  oesoedd. 

Gallwn  grybwyll  mai  y  '  T.  Edwards '  y  cyfeirir  ato  yn  y  llythyr 
uchod  oedd  Mr.  Thomas  Edwards,  o  Liverpool — pregethwr  cym- 
meradwy  a  defnyddiol  yn  y  dref  hono  am  lawer  o  flynyddoedd. 
Yr  oedd  efe  tua'r  un  oed  a  Mr,  Jones ;  canys  ganesid  ef  yn  Llan- 
elian,  sir  Ddinbych,  yn  1756 ;  symmudodd  i  Liverpool  tua  1785, 
ueu  1786;  a  dechreuodd  bregethu  yno  yn  1789;  a  pharhaodd  yn 
ddyfal  yn  y  gwaith  hyd  ei  farwolaeth,  yn  1825, 

Y  mae  y  darllenydd  yn  sylwi  fod  Mr,  Jones,  yn  nechreu  y 
llythyr  uchod,  yn  traethu  ei  syniad  yn  fyr  ar  ddyledswydd  yr 
eglwysi  i  gydnabod  a  chynnal  pregethwyr  y  Gair,  ac  yn  dyweyd 
ei  fod  yn  ymdrechu  i  ddeffro  syniad  yn  eglwysi  ei  amser  ef  at  eu 
dyledswydd  yn  y  peth  hwn,  Er  mai  ^-chydig  ydym  yn  ei  gael  yn 
ei  hanes  o'i  farn  na'i  ymdrech  gyda  hyn,  mae  yr  ychydig  eiriau 
sydd  yn  nechreu  y  llythyr  uchod  yn  dangos  ei  fod  wedi  deall  y 
Testament  Newydd  ar  y  mater.  Yn  hyn  hefyd,  fel  mewn  llawer 
o  bethau  eraill,  efe  a  ddengys  ei  fod  lawer  o  flaen  ei  gyd-oeswyr 
yn  mysg  y  Methodistiaid.  Ond  yr  hyn  sydd  genym  dan  sylw  yn 
bresennol  y w  pwngc  yr  ordeinio,  ac  at  hyny  y  rhaid  i  ni  ar  unwaith 

ddychwelyd. 

Y  mae  yn  hawdd  canfod,  oddi  wrth  y  llythyr  uchod,  nad  oedd 
meddwl  Mr.  Thomas  Edwards,  o  leiaf  ar  y  pryd,  nac,  fe  allai,  yr 
eiddo  Mr,  Daniel  Jones  chwaith,  pan  dderbyniodd  y  llythyr,  wedi 
cyrhaedd  y  tir  aeddfed  yr  oedd  meddwl  Mr.  Jones  wedi  ei  gyr- 
haeddyd  ar  gwestiwn  yr  ordeinio.  Yr  oeddynt  hwy^  er  eu  bod  yn 
bregethwyr  yn  y  cyfundeb,  hyd  hyny  yn  byw  yn  myd  ofnau  a 
phryder  ar  y  mater  hwn,  Gwelir  hefyd,  oddi  wrth  y  llythyr,  nad 
oedd  Mr,  Charles  chwaith,  ar  yr  adeg  hono,  wedi  ei  ennill  i  fod  yn 
bleidiol  i'r  symmudiad.  Ar  yr  un  pryd,  gwelir  fod  Mr.  Jones  yn 
dra  gofalus  am  deimladau  ei  frodyr  oeddynt  heb  ddyfod  i  weled 
mor  eglur  ag  ef ;  ac  yn  arbenig,  ei  fod  yn  dangos  y  parch  dyfnaf 
i  Mr,  Charles,  a'r  gofal  mwyaf  am  ei  deimladau  yn  yr  achos, 
Ond  er  hyn  oll,  yr  oedd  efe  yn  meddu  argyhoeddiad  mor  gryf  ar  y 
mater,  a  theimlad  mor  dra  dwys  am  angen  gresynus  yr  eglwysi, 
fel  na  allai,  'ger  bron  Duw,  a  cher  bron  ei  Air  ef,'  beri  i  ddim  ei 
luddias  rhag  myned  yn  mlaen  i  gyflawni  yr  hyn  a  gredai  oedd  yn 
ddyledswydd, 

Gwelir  hefyd,  oddi  wrth  y  Hythyr  a  roddasom  i  mewn  ddiweddaf 
o  eiddo  Mr,  Jones,  y  duedd  oedd  yn  naturiol  yn  ei  feddwl  ef  i 

€drych  ar  bob  pwngc  fyddai  ganddo  mewn  llaw,  pa  un  bynag  ai 
rhyw  athrawiaeth  mewn  duwinyddiaeth,  neu  rhyw  fater  mewn 
llywodraeth  eglwysig,  neu  rywbeth  arall,  oddi  ar  safle  yr  hanesydd 
eglwysig,  yn  gystal  ag  yn  ngoleuni  Gair  Duw.  Rhoddai  y  duedd 
hon  rym  a  nerth  neillduol  iddo  fel  arweinydd  a  diwygiwr.  Cawn 
gyíeiriadau  tra  mynych  yn  y  llythyrau  a  ysgrifenodd  ar  bwngc  yr 
ordeinio  at  y  wedd  oedd  ar  y  pwngc  hwnw  mewn  hanes  eglwysig. 
Ffurfiai  ei  farn  ar  y  mater  yn  ngoleuni  hanes  yr  eglwys  drwy  yr 
oesoedd,  yn  gystal  ag  yn  ngoleuni  dysgeidiaeth  yr  Ysgrythyrau 
Sanctaidd. 

Ond  arweiniwyd  ef  o'r  diwedd  i  weithredu  yn  yr  achos — yu 
gystal  ag  i  feddwl,  a  barnu,  a  theimlo.  Gadawn  iddo  adrodd 
yr  hanes  am  y  modd  yr  arweiniwyd  ef  i  weinyddu  yr  ordinhadau 
yn  ei  eiriau  ef  ei  hun,  fel  y  gwna  yn  ei  Hunan-Gojiant ;  ac  fel  y 
canlyn  yr  ysgrifena  yno  : — 

'  Yma  mi  a  ddylwn  grybwyll  fod  amryw  o'm  brodyr,  a  minnau  gyda 
hwy,  wedi  bod  â'n  hymgais  er's  blwyddyn  neu  ddwy  cyn  hyn  (ac  felly, 
er  1807  neu  1806)  am  weinyddiad  yr  ordinhâd  o  fedydd  yn  y  corph, 
o'r  hwn  yr  ydym  yn  aelodau,  ac  am  weinyddiad  y  Swper  Sanctaidd  yn 
fwy  mynych,  ac  os  byddai  modd,  yn  fwy  cysson  o  ran  amserau.  O'r 
blaen,  yr  oedd  ein  pobl  yn  gyífredinol  yn  arfer  bedyddio  eu  babanod 
yn  Eglwys  Loegr,  a  chryn  nifer  wedi  bod  yn  arfer  cymmuno  yno  hefyd; 
ond  yr  oedd  nifer  y  rhei'ny  yn  rayned  lai  lai.  Yn  ein  mypg  ni  ein  hun- 
ain,  yr  oedd  yr  ychydig  Eglwyswyr  a  ymunasant  â'r  Corph  yn  gwein- 
yddu  yr  ordinhâd  hon  mewn  amry w  fanau.  Ond  gan  anamled  eu  nifer, 
a  chan  fod  y  corph  hefyd,  trwy  fawr  ddaioni  Duw,  wedi  amlhau  yn 
Nghymru,  yr  oedd  nifer  o  gynnulleidfaoedd  heb  fod  yn  gyfranogion  o 
honi  am  üwyddyn  neu  chwaneg  o  amser,  a  chryn  nifer  hefyd  heb  ei 
chael  erioed.  Fel  yr  oedd  yr  achlysuron  a'r  amgylchiadau  hyn  yu 
chwanegd  cŵynion  y  Corph,  yr  oedd  rhai  Eglwyswyr,  oedd  yn  dadau 
enwog  yn  y  Corph,  yn  petruso  ac  yn  methu  cydsynio  yn  rhwydd  i 
ddwyn  yn  mlaen  y  cyfnewidiad  a  farnai  eraill  yn  rheidiol ;  sef,  neillduo 
rhyw  nifer  o'r  pregethwyr  eraill  i  gynnorthwyo  yr  Eglwyswyi',  a  chyf- 
lawni  angen  yr  eglwysi,  o  ran  gweinyddiad  y  ddwy  ordinhâd. 

Yn  y  cyfwng  hwn,  digwyddodd,  yn  y  modd  canlynol,  i  mi  gael  fy 
nhynu  i  fyned  o  flaen  eraill  o'm  brodyr  oedd  o'r  un  llais  a  thueddiad  yn 
yr  achos.  Wedi  i  blentyn  gael  ei  eni  i  un  o'n  cyfeiUion,  efe  a  geisiodd 
help  rhai  brodyr  i  ddeisyf  arnaf  íi,  a  olygent  fel  gweinidog  y  gynnull- 
eidfa,  ymroddi  i  fedyddio  y  plentyn.  Efe  a  chwanegodd  amryw  ddadl- 
euon  a  rhesymau  o  blaid  ei  gais,  ac  yn  erbyn  myned  â'i  faban  i  un  gyn- 
inulleidfa  arall  i'w  fedyddio.  Minnau,  wedi  dwys  ystyried  yr  achos,  a 
cheisio  erfyn  cyfarwyddyd  gan  yr  Arglwydd,  a  benderfynais  ac  a  add- 
I  ewais  y  gwnawn  weinyddu  yr  ordinhâd,  os  byddai  i  gorph  yr  eglwys, 
neu  y  gynnulleidfa  fy  ngalw  i  hyny,  ar  ol  cyd-erfyn  ar  yr  Arglwydd 
am  iddo  eu  cyfarwyddo  a'u  harwain  yn  ei  Air  a'i  ewyllys,     Wedi  iddynt 

gyclgyfarfod  hebof  fi,  ac  ystyried  yr  achos  gydag  ymbiliau  ar  Dduw^ 
hwy  a  hysbysasant  i  ini  eu  bod  oU,  hyd  at  un  aelod  oedd  mewn  gradd  o 
ofn  a  phetrusder,  yn  galw  arnaf  fi  i  wneuthur  felly.' 

Y  mae  yn  rhaid  fod  y  drafodaeth  iichod  wedi  cymmeryd  lle  yn 
yr  eglwys  Fethodistaidd  yn  Ninbych,  tua  diwedd  Chwefror  neu 
ddechreu  Mawrth,  1810 ;  canys  ganwyd  y  plentyn  y  cyfeirir  ato 
Chwefror  17eg,  a  bedyddiwyd  ef  Mawrth  9fed,  1810.     Ei  enw  yn 

íllyfr  cofrestriad  y  bedyddiadau  yw  Evan  Simner,  brawd  y  diweddar 
Mr.  Abel  Simner  o  Lundain.  Fe'  welir,  gan  hyny,  fod  Mr.  Jones 
w^edi  bedyddio  y  plentyn  hwn  dros  dri  mis  cyn  i  Gymdeithasfa 
y  Methodistiaid  yn  Ngogledd  Cymru  ddyfod  i'r  penderfyniad  o 
ordeinio  pregethwyr  o'u  plith  eu  hunain  ;  canys  yn  y  Gymdeithasfa 
a  gynnaliwyd  yn  y  Bala,  Mehefin  19eg  a'r  20fed,  1810,  y  daeth- 
pwyd  i'r  penderfyniad  hwnw.  Fe  weinyddodd  Mr.  Jones  yr 
ordinhâd  o  fedydd  ar  y  plentyn  uchod  hefj'd  dros  bymtheg  mis 
cyn  iddo  gael  ei  ordeinio,  yn  ol  y  drefn  y  cyttunwyd  arni  gan  y 
Methodistiaid  yn  y  cyfamser ;  canys  ar  Mehefin  19eg  a'r  20fed, 
1811,  y  cymmerodd  yr  ordeiniad  hwnw  le  arno  ef,  ac  eraill.  Gan 
fod  y  cam  hwn  a  gymmerwyd  ganddo  yn  un  a  addefir  gan  bawb 
fel  un  pwysig  iawn,  ac  yn  un  pur  eithriadol,  yn  gystal  ag  wedi 
peri  siarad  mawr  ar  y  pryd,  a  chynnhwrf  dirfawr  drwy  yr  holl 
wersyll  Methodistaidd  ar  yr  adeg  hono,  rhaid  i  ni  aros  am  ychydig 
gydag  ef 

Y  mae  wedi  digwydd  lawer  gwaith  yn  hanes  eglwys  Dduw,  yn 
gystal  ag  yn  hanes  gwledydd  y  byd,  fod  yn  rhaid  cael  rhyw  rai  yn 
ddigon  cryfion  eu  hargyhoeddiadau  ac  yn  ddigon  ëofn  a  gwrol  eu 
hysbryd,  i  fyned  yn  mlaen  yn  annibynol  ar,  ac  hyd  yn  oed  yn 
groes  i,  hen  drefniadau  a  deddfau,  ac  arferion  caethion  a  gor- 
thrymus,  ac  i  gyflawni  yr  hyn  a  ystyrient  yn  ddyledswyddau,. 
bydded  y  canlyniadau  y  pethavi  y  byddont.  Y  dynion  a  weith- 
redent  felly,  oddi  ar  amcanion  cywir  a  gonest,  a  ddylid  eu  cyfrif 
yn  wroniaid  y  byd,  ac  yn  wir  gymmwynaswyr  dynolryw.  Un 
o'r  cyfryw  rai,  yn  Nghorph  y  Methodistiaid,  mewn  modd  arbenig, 
oedd  Mr.  Jones.  Yr  oedd  dyfnder  a  dwysder  argyhoeddiad,  wedi 
ei  uno  â  gwroldeb  a  phenderfyniad  y  gwir  wron,  yn  elfenau  tra 
amlwg  yn  ei  hanes  a'i  gymmeriad.  Nid  oes  ammheuaeth  yn  ein 
raeddwl  na  bu  gan  yr  h^^n  a  wmaeth  Mr.  Jones  ar  y  9fed  o  FawTth, 
1810,  fwy  i'w  wneyd  tuag  at  ddwyn  ei  gyfaill  Mr.  Charles,  a 
Chymdeithasfa  y  Gogledd,  i'r  penderfyniad  y  daethpwyd  iddo  ar 
y  19eg  0  Fehefin  canlynol,  na  dim  arall  oedd  yn  dylanwadu  yn  yr 
un  cyfeiriad.     '  Neidio  i'r  adwy '  y  gelwir  yn  gyffredin  3'r  hyn  a 

wnaeth  Mr.  Charles,  pan  yr  hysbysodd  yn  y  Gymdeithasfa  yn  y 
Bala,  yr  adeg  a  nodwyd,  ei  fod  ef  wedi  ei  ddwyn  i  foddloni  i'r 
ordeinio.  Yr  ydym  wedi  bod  yn  dyfalu  llawer  pa  eífaith  ar 
feddyliau  tyner  Mr.  Charles  a  gafodd  yr  hysbysiad,  pan  y  cafodd 
ef,  fod  ei  gyfaill  anwyl  o  Ddinbych  wedi  gweithredu  fel  y  gwnaeth. 
Buasai  cael  golwg  ar  yr  ohebiaeth  a  fu,  yn  ddîau,  rhyngddynt,  neu 
wrandaAv  ar  eu  hymddiddanion  pan  gyfarfuasant,  wedi  y  9fed  o 
Fawrth  crybwylledig,  yn  dra  dyddorol.  Os  oes  llythyrau  o  ciddo 
Mr.  Jones  at  Mr.  Charles  ar  y  mater  yr  adeg  dan  sylw  ar  gael  a 
chadAv,  dichon  y  cânt  rywbryd  ddyfod  i  oleuni  dydd ;  ond  nid 
ydym  yn  gwybod  a  oes  y  cyfryw  lythyrau.  Hyn  sydd  sicr — nid 
ammharodd  ddim  ar  eu  cyfeillgarwch.  Ac  yn  mhen  ychydi(^ 
gyda  thri  mis^  yr  oedd  l\lr.  Charles,  mor  bell  ag  y  gallwn  ni  weled, 
wedi  ei  ddwyn  yn  hollol  foddlawn  i'r  ordeiniad.  Bu  y  cyfundeb, 
yr  ydym  yn  raeddwl,  yn  dra  ffortunus  yn  y  ífaith  fod  hyny  wedi  ei 
ddwyn  oddi  amgylch  pan  ddygwyd  ef.  Yr  oedd  Mr.  Charles  ar  y 
pryd  yn  aeddfedrwydd  penaf  ei  ddylanwad ;  a  chafodd  fyw  ara 
dros  dair  blynedd  wedi  hyny  i  wylio  a  chyfarwyddo  y  Corph  yn  ei 
sefyllfa  newydd  wedi  yr  ordeiniad. 

Gan  ein  bod  yn  credu  y  bydd  pob  darllenydd  goleuedig  ar 
hanes  Methodistiaeth^  yn  ystod  y  blynyddoedd  dan  sylw,  yn 
cyttuno  â  ni  yn  ein  syniad,  fod  a  fyno  y  cara  a  gyramerodd 
Mr.  Jones,  trwy  ddechreu  gweinyddu  yr  ordinhadau  arwyddol,  yu 
unol  â'r  alwad  a  roddid  arno  gan  yr  eglwys  yn  Ninbych,  â  dwyn 
y  Corph  i  benderfynu  neillduo  gweinidogion,  a  hyny  gymraaint, 
neu  fwy  na  dira  arall  a  ddywedwyd  neu  a  wnaed  yn  ystod  yr  hoU 
flynyddoedd  hyny,  yr  ydyra  yn  raeddAvl  raai  priodol  a  theg  yw  i  ni 
gyfeirio  at  bob  pelydr  o  oleuni  y  gallwn  gael  gafael  arno  sydd 
mewn  unrhyw  fodd  yn  egluro  ac  yn  cyfiawnhau  y  cara  pwysig 
hwn  a  gymmerodd  efe.  Gan  hyny,  gwrandawer  arno  ef  ei  hun, 
unwaith  etto,  yn  adrodd  ei  deiralad : — 

'  Yr  oedd  yr  achos  cyn  hyn  (sef  angen  mawr  yr  eglwysi  am  weinydd- 
iad  o'r  ordinhadau,  cyn  i  dad  y  plentyn,  ar  brodyr  oedd  gydag  ef,  gyf- 
Iwyno  eu  cais  i'w  sylw),  wedi  bod  gyda  dwysder  ar  fy  meddyliau,  ddydd 
a  nos ;  a  thi'wy  ymarfer  â  Gair  Duw  a  gweddi,  yr  oeddwn  yn  ymofyn 
am  addysg  ac  arweiniad.  Wedi  i  gyfaill  neu  ddau,  oedd  yn  lled  agos 
atom,  £y  ngwrthannog  gyda  math  o  ddwysder,  os  nid  poethder  hefyd, 
mi  a  aethum  yn  drallodus  fy  helynt ;  etto,  wrth  ystyried  eu  dadleuon, 
gan  daer  ymbil  ger  bron  yr  Arglwydd,  yr  oedd  y  clorian  yn  troi  yr  un 
lì'ordd  ag  o'r  blaen.  Yr  oeddwn  yn  deall  fy  mod  yn  groes,  os  nid  i  or- 
deiniad  a  gorchymyn,  etto  i  arferiad  y  Corph  o  bobl  yr  yraunaswn  o 
gaìon  âfiwynt;  ac  yr  oedd  yn  ddrwg  genyf,  ac  y  mae  yn  ddrwg  genyf 

hyd  heddyw  (yn  1814  neu  1815)  dristau  neb  o'm  brodyr.  lë,  yr  oedd 
yn  dra  gotìdus  genyf  feddwl  am  dristau  un  brawd  a  thad,  yn  enwedigol 
(Mr.  Charles,  wrth  gwrs)  yr  hwn  yr  oedd,  ac  sydd,  â'i  goíFadwriaeth 
heddyw  yn  f wy  parchus  yn  fy  meddwl  nag  un  gẃr  y  bu  i  mi  gymdeithas 
neillduol  âg  ef  ar  wyneb  y  ddaear.  Ond  trwy  y  pethau  hyn  i  gyd, 
rayned  yn  mlaen  a  wneuthum,  neu  a  fu  raid  i  mi,  gan  adael  y  canlyniad 
yn  Ihiw  yr  hollwybodol  a'r  hollalluog  Dduw.  Yr  oeddwn  yn  gorfod 
meddwl,  os  oedd  efe  wedi  fy  ngalw  i  bregethu  ei  Air,  yr  hyn  nis  medrwn 
ei  Iwyr  ammheu,  yna,  fod  ei  alwad  hwnw,  ynghyd  â'r  galwad  oedd 
arnaf  gan  gynnulleidfa  Gristionogaidd,  ynghyd  âg  amgylchiadau  eraill, 
yn  ddigon  o  alwad  arnaf  i  weinyddu  yr  ordinhâd  o  fedydd.  Felly, 
gj-dag  ofn  a  chryndod,  a  rhyw  fesur  o  ymdaweliad  hefyd  yn  yr 
Aro-lwydd,  fel  yr  wyf  yn  meddwl,  mi  a  anturiais  at  y  gwaith.  Yn 
lled  fuan  ar  ol  hyn,  darfu  i  nifer  o'm  brodyr  mewn  cyfarfod  misol  (ac 
fe  gofir  fod  sir  Ddinbych  a  sir  Fflint  yn  un  cyfarfod  misol  ar  y  pryd) 
adael  neu  oddef  i'r  gj'nnulleidfa,  ac  i  minnau,  gael  canlyn  rhyddid 
e'n  cydwybodau,  mewn  golygiad  ar  yr  ordinhâd  arall,  Swper  yr  Ar- 
glwydd.  Y^n  ganlynol,  ni  a  dderbyniasom  y  fraint  hono,  ac  a  gawsom 
y  mwynhâd  o  honi  gyda  gradd  o  ofn  duwiol,  llawenydd,  a  diolchgar- 
wch.  Ac  erbyn  y  cyfarfod  chwarterol  a  ganlynodd  yn  y  Bala,  Mehefin, 
1810,  yr  oedd  yr  Arglwydd  wedi  gogwyddo  meddyhau  ei  was,  yr  hwn 
yr  oedd  gan  y  Corph  oll  y  parch  mwyaf,  a  mwyaf  teilwng  iddo,  a'r  ofn 
mwyaf  rliag  ei  ofidio;  ac  er  mawr  lawenydd  i'r  brodyr  oedd  yno  yn 
gynnulledig,  efe  a  ymroddodd  yn  ewyllysgar  a  llawen  i  ddwyn  yr  am- 
can  yn  mlaen  mewn  modd  araf  a  graddol,  fel  yr  oedd  pawb  o'r  brodyr 
yn  cydfarnu  ei  fod  yn  fwyaf  cymmhwys.' 

Gellir  gweled  oddi  wrth  eiriau  Mr.  Jones  yn  y  dyfyniad  uchod 
ddarfod  iddo,  ar  ol  gweinyddu  yr  ordinhâd  o  fedydd,  fel  yr  adrodd- 
wyd,  yn  mis  Mawrth,  1810,  fjmed  yn  mlaen,  yn  unol  â  galwad 
ddifrifol  yr  eglwys  yn  Ninb^'ch  ac  âg  annogaeth  neu  ganiatâd 
cyfarfod  misol  siroedd  Dinbych  a  Fflint,  i  weinyddu  Swper  yr 
Arglwydd  hefyd  yn  yr  eglwys  lle  y  cartrefai.  Ac  yn  ol  llyfr 
cofrestriad  y  bedyddiadau  perthynol  i  eglwys  Dinbych,  darfa  iddo 
fedyddio,  o  gwbl,  yn  yr  eglwys  hono  yn  unig,  ddeuddeg  o  blant, 
cvn  ei  ordeinio,  yn  ol  y  drefn  y  cyttunwyd  arni  yn  y  cyfamser,  yn 
y  Gymdeithasfa  yn  y  Bala.  Bedyddiodd  y  cyntaf,  Evan  Simner, 
fel  y  dywedwyd,  Mawrth  9fed,  1810.  Ac  o  hyny  yn  mlaen,  ar 
wahanol  adegau.  hyd  Mehefin  7fed,  1811 — sef,  Uai  na  phythefnos 
cyn  yr  ordeiniad — ceir  enwau  Naomi  Roberts,  Elizabeth  Jones, 
John  Platt,  Owen  Evans,  Maria  Parry,  John  Davies,  James 
Williams,  Anne  Lloyd,  Joseph  Williams,  Thomas  Jones,  ac  Edward 
Eoberts — oll  fel  rhai  a  fedyddiwyd  ganddo.  Bu  Mr.  Lloyd,  y  Bala, 
a  ]\Ir.  Lloyd,  CaernarfoD,  yn  bedyddio  yn  Ninbych  yn  ystod  y 
misoedd  uchod.  Yr  ydym  yn  rhoddi  y  manylion  hyn,  er  y  gall 
rhai,  fe  allai,  eu  hystyried  yn  ddibwys,  am  eu  bod  yn  perth^na  i 

îianes  Mr.  Jones,  ac  yn  arbenig  am  ein  bod  yn  credu  mai  ei  waith 
ef  yn  myned  yn  mlaen  fel  hyn  a  barodd  i'r  cyfundeb,  yn  Neheudir 
yn  gystal  a  Gogledd  Cymru,  ddyfod  i  weled  fod  yn  rhaid  cym- 
meryd  y  cam  ag  yr  oedd  dadleu  mor  faith  ac  mor  nerthol  o'i  blaid 
wedi  bod ;  a'r  hyn,  hefyd,  yr  oedd  cyflwr  gresynol  yr  eglwysi,  trwy 
Gymru  oll,  ac  yn  arbenig  trwy  holl  siroedd  Gogledd  Cymru,  yn 
galw  mor  dra  difrifol  ara  dano. 

Pe  y  gofynid  a  ddarfu  ]\Ir.  Jones,  cyn  ei  ordeiniad  yn  y  Bala, 
weinyddu  y  sacramentau  yn  rhai  o  eglwysi  y  cyfundeb  heb  law  yr 
eglwys  yn  Ninbych,  yr  hoU  brawf  yr  ydym  ni  wedi  llwyddo,  drwy 
gryn  dipyn  o  ymchwiliad,  i  gael  gafael  arno  ddarfod  iddo  wneyd 
hyny,  yw  y  fifeithiau  canlynol : — Yn  ol  Llyfr  Cofrestriad  Bed^^dd- 
iadau  sydd  yn  Llanrwst,  bedyddiodd  blentyn  o'r  enw  Catherine 
Roberts,  yn  Mhwllterfyn,  ger  llaw  Llanrwst,  Medi  lOfed,  1810. 
Yn  ol  llyfr  cyffelyb  sydd  yn  Nghapel  y  Dyffrjm,  Llandyrnog, 
Dyffryn  Clwyd,  bedyddiodd  blentyn  o'r  enw  Ebenezer  Jones  yn 
y  lle  hwnw,  Mai  16eg,  1811.  Hefyd,  y  mae  o'n  blaen  ysgrif,  a 
adawyd  ar  ei  ol  gan  y  diweddar  Mr.  David  Davies,  o  Gaerwys,  yr 
hwn  a  fu  farw  Chwefror  12fed,  1889,  ac  efe  yn  namyn  un  cant 
oed,  a'r  hwn  a  adwaenem  yn  dda  fel  dyn  cywir  ei  dystiolaeth. 
Math  0  ddyddlyfr  yw  yr  ysgrif,  ac  wedi  ei  ysgrifenu  er  y  flwyddyn 
1810  ac  1811.  Y  mae  yr  hyn  a  ganlyn  yn  ysgrifenedig  ynddi: — 
'  Mehefin  3,  1811,  sef  dydd  Llun  y  Sulgwyn,  aeth  Thomas  Anwyl 
a  rainnau  i  Lanelwy  i  gyfarfod  pregethu.  Yr  oedd  Thomas  Lloyd, 
Abergele,  a  Mr.  Jones,  o  Ddinbych,  yn  pregethu  am  ddeg  y 
boreu ;  am  ddau,  yr  oedd  John  Humphreys  (o  Gaerwys)  a  Mr. 
Jones ;  ac  yr  oedd  Mr.  Jones  yn  cadw  oedfa  yn  Nghaerwys  y 
noson  hon,  a  darfu  iddo  fedyddio  plentyn  i  John  Jones,  saer 
maen: — a  dyma  y  cyntaf  fedyddiwyd  yn  nghapel  Caerwys' 
Enw  y  plentyn  oedd  Mary  Jones,  a  bu  farw  yn  Rhagfyr,  1891,  yn 
SOain  mlwydd  oed.  Nid  oes  dim  ammheuaeth  i  fod,  ni  a  gredwn, 
am  gywirdeb  y  ffeithiau  hyn.  Cymmerwyd  y  rhai  cyntaf  o'r 
llyfrau  cofrestriad  bedyddiadau  yn  y  lleoedd  a  nodir.  Yr  oedd 
Mr.  David  Davies  yn  flaenor  yn  Nghaerwys,  ac  wedi  ysgrifenu  yr 
hyn  a  ddyfynwyd  er  y  flwyddyn  1811.  Gwelir,  felly,  fod  Mr. 
Jones  wedi  parhau  i  fedyddio,  o  Mawrth  9fed,  1810,  hyd  Mehefin 
3ydd,  1811 ;  sef,  tua  phythefnos  cyn  yr  ordeiniad  yn  y  Bala. 

Y  mae  un  peth  yn  taraw  y  meddwl  yn  ddyeithr  iawn  oddi 
wrth  eiriau  olaf  yr  hen  frawd  David  Davies.  Y  mae  yn  achos 
syndod  fod  eglwys  Fethodistaidd  wedi  bod  yn  Nghaerwys  am 
dros  ddeugain  mlynedd  heb  fod  yr  ordinhâd  o  fedydd  wedi  ei 

gweinyddu  ynddi  o  gwbl.  Sefydlwyd  eglwys  j^no,  fel  y  gwelsom 
eisoes,  cyn  neu  tua'r  flwyddyn  1770;  ac  ctto,yn  1811  y  gweinydd- 
wyd  yr  ordinhâd  o  fedydd  '  gyntaf  yn  ngliapel  Caerwys.' 

Gan  fod  y  ífeithiau  blaenorol  am  Mr.  Jones  yn  gweinyddu  yr 
ordinhadau  cyn  ei  ordeinio  wedi  cael  eu  dwyn  yn  mlaen  gan 
amryw,  o  bryd  i  bryd,  i  geisio  dangos  mai  un  cwbl  ddibris  o  bob 
rheol  a  threfn  ydoedd,  yr  ydym  yn  tybio  ei  bod  yn  ddyledswydd 
arnom  etto  i  fyned  yn  mlaen  i  grybwyll  amryw  ystyriaethau  sydd, 
yn  ein  bryd  ni,  yn  dangos  nad  oedd  ei  ymddygiad,  wedi'r  cwbl, 
ond  peth,  a  dyweyd  y  lleiaf,  ag  y  gellid  yn  ddigon  naturiol  ddis- 
gwyl  iddo  gymmeryd  lle  o  dan  yr  amgylchiadau  ag  yr  oedd  efe 
ynddynt,  ac  yn  cael  ei  lywodraethu  gan  y  syniadau  yr  oedd 
efe  ar  y  pryd  yn  eu  meddu  ar  bwngc  yr  ordeinio. 

Yn  mlaenaf  oU,  dylid  cofio  nad  oedd  gan  y  Methodistiaid 
unrhyw  reolau,  na  threfn,  etto  wedi  eu  sefydlu  gyda  golwg  ar 
ordeinio  gweiuidogion.  Y  mae  hyn  ar  unwaith  yn  dangos  fod 
gwaith  Mr.  Jones  yn  gweinyddu  yr  ordinhadau  cyn  ei  ordeinio 
yn  beth  gwahanol  iawn  i'r  hyn  a  fyddai  gwaith  pregethwr,  heb  ei 
ordeinio,  yn  gwneyd  hyny  pan  y  mae  rheolau  a  threfn  wedi  eu 
sefydlu  gan  y  Corph  gyda  golwg  ar  hyny.  Gan  nad  oedd  rheol 
mewn  bod,  pa  fodd  yr  oedd  yn  bossibl  iddo  ef,  na  neb  arall,  fod 
yn  droseddwr  o  honi  ?  Y  mae'n  wir  mai  yr  arferiad  oedd  wedi 
cael  ei  ddilyn,  er  nad  yn  ddi-eithriad,  fel  y  cawn  yn  ebrwydd 
weled,  yn  y  Corph  o'i  ddechreuad,  oedd,  nad  oedd  y  pregethwyr, 
beth  bynag  fyddai  eu  doniau  a'u  cymmhwysderau,  i  weinyddu 
y  sacramentau.  Ond  yr  ydym  i  gofio  fod  y  syniad,  erbyn  yr  adeg 
y  dechreuodd  Mr.  Jones  weinyddu  yr  ordinhadau,  wedi  dyfod  yn 
bur  gyffredinol,  yn  enwedig  yn  y  Gogledd,  y  dylai  y  pregethwj'r 
gael  rhyddid  i  wneyd  hyny,  yn  gystal  ag  i  bregethu,  ac  i  borthi  y 
praidd  yn  y  cyfarfodydd  eglwysig,  ac  yn  mhob  dull  arall,  Yr  oedd 
y  syniad  yn  aeddfed  ar  hyn  yn  y  Gogledd.  Mr.  Charles  yn  unig, 
o  neb  o  lawer  o  bwys,  oedd  yn  parhau  i  betruso.  Gan  nad  oedd 
trefn  wedi  ei  sefydlu,  nid  oedd  yn  bossibl  i  neb  wybod  beth  fyddai 
y  drefn  hono  pan  y  sefydlid  hi.  Yr  oedd  un  peth  yn  hollol 
amlwg ;  sef,  nas  gallai  fod  y  drefn  esgobol — am  y  rheswm  digonol 
nad  oedd  un  esgob  yn  y  wlad  a  ymgymmerai  âg  ordeinio  gwein- 
idogion  i'r  Methodistiaid.  Y  sefyllfa  yr  oedd  y  Methodistiaid 
ynddi,  gan  hyny,  ar  yi^  adeg  y  dechreuodd  Mr.  Jones,  ar  gais  a 
thrwy  alwad  ddifrifol  yr  eglwys  yn  Ninbych,  weinyddu  y  sacra- 
mentau,  oedd  hyn : — Yr  oeddynt  wedi  penderfynu  fod  ordeinio  i 
fod — os  nad  yn  ffurfiol,  er  hyny  yn  rhinweddol ;    ond  nid  oedd 

ganddynt  un  cynllun  i  ddwyn  yr  amcan  i  weithrediad.  &  nad 
oedd,  hyd  y  gwyddom,  unrhyw  benderfyniad  fifurfiol  wedi  ei  basio, 
mewn  Cymdeithasfa  na  Chyfarfod  Misol,  o  blaid  ordeinio  ;  etto,  yr 
oedd  barn  gyfiíredinol  y  pregethwyr  a'r  blaenoriaid,  yn  gystal  a 
chorph  yr  aelodau  eglwysig,  yn  arbenig  drwy  Ogledd  Cymru,  wedi 
dyfod  yn  gwbl  amlwg,  Felly  y  safai  pethau  pan  ddechreuodd 
Mr.  Jones  weithredu. 

Dichon  y  dywedir  nad  oedd  y  fifordd  a  gymmerwyd  gan  Mr. 
Jones,  a'r  eglwys  yn  Ninbych,  yn  atteb  yn  hoUol  i  unrhyw  gynllun 
oedd  yn  adnabyddus  mewn  unrhyw  eglwys  neu  gyfundeb  arall 
mewn  bod.  Addefwn  nad  ydyw  yn  hollol  yr  un  fath  a'r  eiddo  y 
Presbyteriaid,  na'r  Annibynwyr.  Ac  etto,  nid  ydym  yn  gweled 
rhyw  lawer  o  wahaniaeth.  Ordeinir  gweinidogion  gan  y  naiU  a'r 
llall  o'r  eglwysi  hyny  ar  alwad  eglwysi  neillduol,  a  chymmer  yr 
ordeiniad  le  yn  yr  eglwysi  y  byddo  yr  alwad  yn  cael  ei  rhoddi.  Y 
mae  yn  wir  y  cynnelir  yr  hyn  a  elwir  yn  '  gyfarfod  ordeinio '  gan  y 
Presbyteriaid,  drwy  i'r  Henuriaeth,  neu  yr  hyn  a  alwai  y  Method- 
istiaid  yn  '  Gyfarfod  Misol,'  gael  ei  gynnal  yn  yr  eglwys  ag  y  byddo 
yr  ordeiniad  i  gymmeryd  lle  ;  a  chan  yr  Annibynwyr,  drwy  i  nifer  o 
weinidogion  gael  eu  galw  i  gymmeryd  rhan  yn  y  '  cyfarfod  ordein- 
io.'  Ond  yn  y  naiU  achos  a'r  Uall,  sail  a  sylwedd  yr  ordeiniadj 
ydyw  galwad  yr  eglwys,  a  derbyniad  y  gweinidog  or  alwad 
hono.  Yr  oedd  hyn  yn  bod  yn  jNinbych  pan  alwodd  yr  eglwys 
hono  ar  Mr.  Jones  i  weinyddu  yr  ordiuhadau  iddi,  a  phan  gydsyn- 
iodd  yntau  i  dderbyn  yr  alwad  hono.  Ac  yr  ydym,  drwy  y  d^^fyn- 
iadau  a  roddasom  yn  flaenorol,  wedi  dangos  fod  yr  hyn  a  wnaed  ar 
y  naill  ochr  a'r  llall  yn  cael  ei  wneyd  gyda'r  dwysder  a'r  difrifwch 
mwyaf ;  ac,  fel  yr  ydym  yn  credu  yn  hollol,  oddi  ar  yr  amcanion 
mwyaf  cywir.  lë,  yr  ydym  yn  hollol  argyhoeddedig  na  weithred- 
odd  dynion  un  amser,  nac  eglwys  na  gweinidog,  oddi  ar  amcan- 
ion  uwch,  a  chyda  difrifwch  mwy,  nag  y  gwnaeth  Mr.  Jones  a'r 
eglwys  yn  Ninbych.  Ac  heb  law  hyn  oll,  yr  oedd  yn  anmhossibl 
i  Mr.  Jones  ar  y  pryd  wybod  nad  rhyw  drefn  debyg  i'r  un  a  gym- 
merodd  efe,  ac  eglwys  Dinbych,  fyddai  y  drefn  y  cyttunid  arni  i'r 
Methodistiaid.  Os  gofynir  paham  na  buasai  yn  galw  am  ryw  fath 
o  '  gyfarfod  ordeinio,'  gellir  atteb  nad  oedd  yn  perthyn  i'r'  Corph  yr 
oedd  efe  yn  bregethwr  ynddo  weinidogion  a  ddeuent  i  gymmeryd 
rhan  yn  y  fath  gyfarfod.  Nid  oedd  ond  tri  '  ofifeiriad  '  yn  y  Gog- 
ledd ;  a  diau  na  ddaethai  un  o'r  tri  i  Ddinbych  ar  y  fath  amcan, 
pe  gofynasid  iddynt,  er  fod  y  tri  yn  ddynion  rhagorol.  Wrth 
feddwl  yn  bwyllog  a  difrifol  ar  yr  holl  fater,  yr  ydym  yn  cael  ein 

gorfodi  i  ofyn,  Beth  oedd  i'w  wneyd  ond  yr  hyn  a  wnaethpwyd  ? 
Yr  oedd  Corph  y  Methodistìaid,  yn  y  Gogledd  yn  arbenig,  mewn 
cyflwr  ag  yr  oedd  yn  rhaid  gwneyd  rhywbeth,  neu  adael  yr  eglwysi 
fel  yr  oeddynt  i  raddau  mawr,  heb  weinyddiad  dim  tebyg  i  deil- 
wng  o  ordinhadau  yr  efengyl  yn  eu  raysg — a  rhai  o  honynt  felly 
er's  degau  neu  ugeiniau  o  flynyddoedd.  Gwelsom  fod  eglwys  wedi 
bod  yn  Nghaerwys  am  ddeugain  mlynedd  heb  i'r  ordinhâd  o 
fedydd  gael  ei  gweinyddu  ynddi.  Wrth  gwrs,  dygai  y  rhieni 
Methodistaidd  eu  plant,  yn  ystod  y  blynyddoedd  hyny,  i  gael  eu 
bedyddio  yn  Eglwys  Loegr.  Ond  ai  nid  oedd  yn  bryd  terfynu  yr 
annhrefn  oedd  yn  bod  ? 

Dylem  yma  hefyd  alw  i  gôf  y  syniad  oedd  gan  Mr.  Jones  am 
eglwys — ac  am  ei  pherthynas  â'i  gweinidog.  Yn  yr  hyn  a  ddy- 
fynasom  eisoes,  dywed : — '  Nid  ydwyf  yn  gallu  galw  i  gôf  weled  o 
honof  eglwys  weledig  yn  cael  ei  darlunio  gan  neb  rhyw  ysgrifen- 
ydd  ond  fel  cynnulleidfa  o  bobl  â  chanddynt  Air  Duw  yn  cael  ei 
gywir  bregethu,  a'r  sacramentau  yn  cael  eu  dyladwy  weinyddu  yn 
eu  plith.'  Y  mae'n  amlwg  mai  syniad  Mr.  Jones  am  hanfod  or- 
deinio,  heb  law  y  cymmhwysderau  a  roddir  gan  yr  Ysbryd  Glân, 
ac  ydynt  gwbl  hanfodol,  yw  galwad  eglwys,  a  cliydsyniad  gwein- 
idog,  a'r  naill  a'r  llall  yn  gweithredu  gyda  difrifwch,  mewn  ysbryd 
gweddi,  ac  oddi  ar  amcanion  pur.  Y  mae  ei  feddwl  ar  hyn  yn 
amlwg  yn  y  frawddeg  ganlynol : — '  Yr  oeddwn  yn  gorfod  meddwl, 
os  oedd  efe  wedi  fy  ngalw  i  bregethu  ei  Air,  yr  hyn  nis  medrwn  ei 
Iwyr  ammheu,  yna,  fod  ei  alwad  hwnw,  ynghyd  â'r  galwad  oedd 
arnaf  gan  gynnulleidfa  Gristionogaidd,  ynghyd  âg  amgylchiadau 
eraiil,  yn  ddigon  o  alwad  arnaf  i  weinyddu  yr  ordinhâd  o  fedydd.' 
Yr  oedd  yn  anmhossibl  i  Mr.  Jones,  pan  dderbyniodd  alwad  eglwys 
^  Dinbych  i  weinyddu  yr  ordinhadau  arwyddol  iddi^  wybod  mai  '  or- 
deiniad  onewn  Cymdeithasfa '  a  fyddai  ordeiniad  y  Methodistiaid, 
pan  y  cyttunid  arno.  Gwyddai  fod  yr  ordeiniad  esgobol  yn  cael  ei 
ddwyn  yn  mlaen  gan  esgob  yn  3T  eglwys  gadeiriol ;  ond  gwyddai 
nad  hwnw  fyddai  y  cynllun  i'r  Methodistiaid — am  resymau  rhy 
amlwg  i'w  nodi.  Yr  unig  drefn  arall  yr  oedd  yn  bossibl  iddo 
wybod  am  dani,  y  gallesid  meddwl  a  fuasai  yn  cael  ei  mabwysiadu 
i'r  Methodistiaid,  oedd  trefn  yr  Annibynwyr  a'r  Presbyteriaid ;  a 
gwyddai  mai  yn  yr  eglwysi  lle  yr  oedd  y  gweinidogion  i  wasan- 
aethu  y  dygid  yn  mlaen  yr  ordeiniad  gan  y  cyfundebau  Annibynol 
a  Phresbyteraidd.  Y  mae  yn  wir  fod  cyfundeb  newydd,  y  pryd 
hwnw,  Mr.  Wesley  yn  ordeinio  yn  y  gynnadledd ;  ond  diau  na 
feddyliodd  am  y  drefn  hono   i'r  Methodistiaid.     Dyn  wedi  byw 


ORDEINIAD  CYNTAF  Y  METHODISTIAID.  245 

mewn  hanesiaeth  eglwysig  oedd  Mr.  Jones,  ac  ni  wyddai  ond  am  y 
ddwy  drefn  a  nodwyd — yr  esgobol,  ac  ordeinio  ar  alwad  eglwys 
bennodol,  fel  y  gwna  Annibynwyr  a  Phresbyteriaid.  Ac  fe^welir 
fod  y  modd  y  galwyd  Mr.  Jones  i  weinyddu  yr  ordinhadau  gan 
eglwys  Dinbych  yn  cyfatteb  bron  yn  hollol  i'r  duU  Annibynol — yr 
hwn  dduU  a  arferir  gan  y  Bedyddwyr  a'r  Annibynwyr.  Yr  holl 
wahaniaeth  a  welwn  yw,  fod  yr  enwadau  hyny  yn  cynnal  yr  hyn  a 
elwir  yn  'gyfarfod  ordeinio.'  Yr  oedd  cael  y  fath  gyfarfod  yn 
beth  anhawdd,  os  nad  anmhossibl,  yn  Ninbych. 

Gallwn  yma  grybwyll  fod  y  Methodistiaid,  erbyn  y  blynyddoedd 
hyn,  yn  lle  '  ordeinio  gweinidogion  i'r  holl  Gorph,'  fel  y  sonid  gynt, 
yn  prysur  ddyfod  yn  ol  at  y  cynllun  y  gellir  casglu  yr  oedd  Mr. 
Jones  yn  disgwyl  a  fuasai  yn  cael  ei  fabwysiadu  ar  y  cyntaf.  Fel 
hyn  y  dywed  y  diweddar  Barch.  R.  Roberts,  Dolgellau,  mewn 
llyfr  rhagorol  o'i  eiddo,  a  elwir  ganddo  Elfenau  Methodistiaeth,  ae 
a  gyhoeddwyd  yn  1887  : — '  Ond  y  mae  yn  beth  lled  ammheus  gan 
rai,  os  nad  gan  lawer  o  Fethodistiaid,  erbyn  hyn,  ai  ni  fyddai  yn 
fwy  manteisiol,  ar  amryw  gyfrifon  pwysig,  i  gyflawni  y  gwasan- 
aeth  hwnw  (y  gwasanaeth  ordeinio)  yn  yr  eglwysi  a  fyddont  yn 
galw  y  gweinidog  i  lafurio  yn  eu  plith.'  Nid  oedd  neb  yn  yr  oes 
hono  yn  deall '  Methodistiaeth  '  yn  well  na'r  diweddar  Mr.  Roberts  ; 
ac  y  mae  efe,  drwy  gorph  ei  lyfr,  yn  dangos  ei  fod  yn  bleidiol  i 
ordeinio  fod  yn  seiliedig  ar  alwad  eglwys  bennodol,  ac  yn  tueddu 
yn  amlwg  i'r  ordeiniad,  fel  gwasanaeth^  fod  yn  yr  eglwys  a  fyddo 
yn  galw  gweinidog.  Pe  felly,  gwneid  i  ffordd  â'r  syniad  sydd  yn 
y  geiriau  *  ordeinio  i'r  holl  Gorph'  ac  âg  '  ordeinio  yn  y  Gym- 
deithasfa.'  Dygai  hyn  y  Corph  yn  ol  i'r  tir  yr  oedd  Mr.  Jones  yn 
disgwyl  y  buasai  yn  cychwyn  ynddo.  Y  mae  y  syniad  goleuedig 
hwn  etto  o  eiddo  Mr.  Jones  yn  ei  ddangos  ef  fel  arweinydd  diogel 
i'w  gyfundeb,  mewn  trefniadaeth  eglwysig  yn  gystal  ag  mewn 
duwinyddiaeth. 

Tuag  at  ddangos  yn  mhellach  nad  oedd  gwaith  Mr.  Jones  yn 
gweinyddu  yr  ordinhadau  arwyddol,  ar  alwad  eglwys  Dinbych,  ^'■n 
beth  mor  ddyeithr  ac  arswydlawn  ag  y  mỳn  rhywrai  ei  wneuthur, 
gallwn  grybwyll  rhai  pethau  yn  chwanegol  at  yr  hyn  a  ddywed- 
wyd  eisoes.  Cymmerer  yr  esamplavi  canlynol,  allan  o  lawer  o  rai 
cyíîelyb.  Yr  oedd  Howel  Harris,  yn  ei  amser  ef,  wedi  bod  yn 
offeryn  i  sefydhi  eglwysi  Methodistaidd  mewn  llawer  o  leoedd 
yn  siroedd  Mynwy  a  Morganwg ;  ac  yn  mysg  lleoedd  eraill,  yn  y 
New  Inn.  Yr  oedd  yr  eglwysi  hyny  yn  dra  diffygiol  mewn  cael 
gweinyddu  iddynt  y  sacramentau ;  ac  felly  hefyd  yr  oedd  eglwys 

New  Inn.  Teimlid  y  sefyllfa  hono  yn  un  hynod  o  annedwydd,  a 
theimlai  New  Inn  yn  arbenigol.  Yr  oedd  yn  y  lle  hwnw  un  gŵr, 
o'r  enw  Morgan  John  Lewis,  yr  hwn  oedd  yn  un  neiUduol  ar  gyírif 
ei  ddwysder  a'i  dduwioldeb ;  yn  barchus  iawn,  a  thra  llwyddiannus 
fel  pregethwr ;  wedi  ei  argyhoeddi  drwy  weinidogaeth  Harris ;  a 
llawer  o  dân  a  doniau  y  diwygiwr  enwog  o  Drefecca  oeddynt  hefyd 
yn  cael  eu  teimlo  yn  ei  '  fab  yn  y  ffydd '  o'r  New  Inn.  Yn  mhen 
tua  phedair  blynedd  ar  ol  sefydlu  yr  eglwys  yno,  gan  fod  llwydd- 
ìant  a  chynnydd  mawr  wedi  bod,  a  hyny,  i  raddau  helaeth,  drwy 
offerynoliaeth  Morgan  John  Lewis,  a  bod  yno  araddifadrwydd 
gresynus  o  weinyddiad  yr  ordinhadau  arwyddol,  yr  oedd  yr  eglwys 
yn  y  lle  yn  ymdeimlo  â'i  sefyllfa  anfoddhaol  gyda  golwg  ar  hyn 
i'r  byw.  Rhoddwyd  ystyriaeth  ddifrifol  a  gweddígar  i'r  achos,  a'r 
diwedd  fu  penderfynu  anfon  dau  genad  at  Mr.  Rowland  i  Lan- 
geithio,  i  osod  yr  holl  fater  ger  ei  fron,  ac  i  dderbyn  ei  gynghor  a'i 
gyfarwyddyd.  Y  cyfarwyddyd  a  gawsant  oedd,  fod  iddynt  alw  yr 
holl  eglwys  ynghyd ;  ac  os  ceid  ei  bod  yn  unllais  yn  cydsynio,  fod 
galwad  yn  cael  ei  roddi  i  Morgan  John  Lewis,  yr  hwn  a  lafuriai 
yn  eu  plith,  ac  a  berchid  yn  fawr  ganddynt ;  a  bod  iddynt,  ar  ol 
ymroddi  i  ympryd  a  gweddi,  ei  ordeinio  felly  eu  hunain  i  gyflawn 
waith  y  weinidogaeth.  A  chwanegai  Mr.  Rowland  fel  hyn : — '  Fe 
wna  gweddi'r  ffydd  lawer  mwy  nag  a  all  unrhyw  esgob  ei  wneyd 
byth.'  Ysgrifenodd  Mr.  Rowland  hefyd  lythyr  at  Morgan  John 
Lewis,  yn  deisyf  arno  gydsynio  â  galwad  yr  eglwys.  Hyny  hefyd 
a  wnaeth  y  pregethwr ;  a  chynnaliwyd  math  o  '  wasanaeth  ordeinio  ' 
gan  yr  eglwys  ar  y  pryd.  Mewn  dull  cyffelyb,  ac  ar  annogaeth 
Mr.  Rowland,  yr  ordeiniwyd  William  Edwards  a  Thomas  Williams 
yn  y  Groeswen ;  ac  yn  mhen  rhai  blynyddoedd  ar  ol  ordeiniad 
Morgan  John  Lewis  yn  y  New  Inn,  cafodd  William  Williams  ac 
Abraham  Williams  eu  hordeinio  yn  yr  un  lle,  a  David  Williams 
yn  Aberthyn.  Y  mae  yn  wir  fod  rhai  o'r  eglwysi  yn  y  lleoedd 
hyn  wedi  cael  eu  colli  i'r  Methodistiaid  ar  ol  yr  amser  y  cymmer- 
odd  yr  ordeiniadau  uchod  le  ynddynt,  ac  iddynt  fyned  i  berthyn  i'r 
Aunibynwyr;  ondyroeddynt  yn  eglwysi  Methodistaidd  ar  yioryd, 
ac  am,  fiynyddoedd  lawer  ar  ol  hyny.  Y  rheswm  dros  iddynt 
fyned  i  berthyn  i'r  Annibynwyr  oedd  hwyrfrydigrwydd  y  Method- 
istiaid  gyda  phwngc  yr  ordeinio.  Yr  ydym  yn  tybio  fod  dau  beth 
yn  dyfod  yn  hollol  amlwg  oddi  wrth  y  ffeithiau  uchod.  Yn  gyntaf, 
Nid  oedd  Mr.  Rowland,  o  Langeithio,  yn  credu  yn  y  dyb  ddi- 
sylwedd  a  elwir  yn  '  olyniaeth  apostolaidd.'  Credai  fod  ordeiniad 
yn  safadwy  a  rhinweddol  (valid)  ar  alwad  eglwys,  a  chydsyniad 

gweinidog — heb  wasanaeth  unrhyw  esgob.  Yn  ail,  Y  mae  y 
íFeithiau  uchod  yn  dangos  nad  peth  newydd  hollol,  na  chwbl 
ddyeithr,  i  Gorph  y  Mcthodistiaid,  oedd  galw  dynion  gan  eglwysi 
neillduol  i  weinyddu  iddynt  yr  ordinhadau  arwyddol,  a  hyny  cyn 
galwad  Mr.  Jones  yn  Ninbych. 

Y  mae  yn  ddiammheu  fod  y  fifeithiau  uchod  yn  wybyddus  i 
Mr.  Jones  pan  gymmerodd  ei  alw  gan  eglwys  Dinbych  i  Aveinyddu 
yr  ordinhadau  iddi ;  ond  pa  faint  o  ddylanwad  oedd  ganddynt  ar 
ei  feddwl,  nid  oes  genym  foddìon  i  wybod. 

Angen  mawr  a  gresynus  yr  eglwysi  Methodistaidd  am  weinydd- 
iad  o'r  sacramentau  iddynt,  fel  y  dywedasom,  oedd  y  rheswm  penaf 
o  bob  peth  dros  yr  alwad  am  yr  ordeiniad.  Yr  oedd  yr  angen 
hwnw  yn  cael  ei  deimlo  yn  arbenigol  gan  yr  eglwysi  Methodist- 
aidd  Cymreig  yn  nhrefydd  Lloegr ;  a  gallem  feddwl,  yn  neiUduol 
yn  Liverpool.  Nid  oedd  gan  y  Cymry  Methodistaidd  yn  y  trefydd 
Saesnig  neb  y  gallent  ddwyn  eu  plant  atynt  i'w  bedyddio,  nac  y 
gallent  gael  cyfleusdra  i  dderbyn  Swper  yr  Arglwydd  o'u  dwylaw. 
Yn  hyn  yr  oeddynt  hwy  yn  fwy  gresynus  eu  sefyllfa  nag  hyd  yn 
oed  yr  eglwysi  ar  hyd  trefydd  a  phlwyfydd  Cymru  ;  canys  yr  oedd 
gweinidog  Eglwys  Loegr  gan  y  rhai  diweddaf  wrth  law  pe  myn- 
asent  fyned  ato,  tra  nad  oedd  gan  y  Cymry  yn  y  trefydd  Saesnig 
neb  ond  gweinidogion  Saesnig — dyeithr  a  chwbl  estronol,  o  ran 
iaith  ac  unrhyw  gydnabyddiaeth.  Yr  oedd  Mr.  Charles,  a  rhai 
eraill  o'r  clerigwyr  Methodistaidd,  yn  ymweled  yn  achlysurol  â 
Chymry  y  trefydd  Saesnig;  ond  yr  oedd  yr  ymweliadau  h}Tiy, 
o  angenrheidrwydd,  yn  bur  anfynych,  ac  o  fyr  barhâd.  Cawn  ŵr 
parchus  o  flaenor  yn  Liverpool  yn  ysgrifenu  at  Mr.  John  Elias, 
yn  1810,  ar  y  mater;  ac  yn  cŵyno  yn  ddwys  a  difrifol  fod  pethau 
yn  cael  eu  gadael  fel  yr  oeddynt ;  gan  ofyn,  yn  enw  Cristionogaeth 
a  lles  eneidiau  dynion,  beth  oeddynt  i'w  wneyd,  ac  am  ba  hyd  yr 
oeddynt  i'w  gadael  heb  weinyddiad  teilwng  a  rheolaidd  a  chysson 
o  ordinhadau  yr  efengyl  iddynt  fel  eglwysi  Crist.  Y  mae  Mr. 
Elias,  ar  ol  dadgan  cydymdeimlad  dwys  â  sefyllfa  yr  eglwysi  yn 
Liverpool,  ac  yn  yr  holl  gyfundeb,  yn  rhoddi  y  cyfarwyddyd 
canlynol: — 'Ysgrifenwch  i'r  Bala,'  meddai  efe,  'i  geisio  gan  Mr. 
Charles  neu  Mr.  Llwyd  i  ddyfod  atoch  i  weini  yr  ordinhadau ;  ac 
j/  os  na  'ddeuant,  nid  wyf  yn  meddwl  y  hyddai  yn  bechod  mawr 
i  chwi  geisio  gan  Mr.  Jones,  o  Ddinbych,  ddyfod  atoch'  Ysgrif- 
enai  Mr.  Elias  fel  hyn  yn  1810,  cyn  i'r  Methodistiaid  benderfynu 
fod  ordeinio  i  fod  yn  eu  mysg.  Ac  y  mac  ei  eiriau  yn  rhoddi 
mantais  i  ni  gael  golwg,  i  ryw  raddau,  ar  y  syniad  oedd  ganddo, 

nid  ar  y  pwngc  o  ordeinio  yn  unig,  a'r  ymdeimlad  dwys  oedd 
ynddo  o  angen  yr  eglwysi ;  ond  hefyd  yn  ddangosiad  o'r  syniad 
uchel  oedd  ganddo  am  Mr.  Jones  fel  gẁr  cymmhwys  i  fod  yn 
weinidog  cyflawn  y  Testament  Newydd. 

Yn  y  Gymdeithasfa  a  gynnaliwyd  yn  y  Bala,  Mehefin  19eg,  ac 
20fed,  1810,  fel  y  crybwyllasom  eisoes,  y  penderfynodd  y  cyfun- 
deb  ordeinio  gweinidogion  iddo  ei  hun.  Y  mae'n  wir  fod  athraw- 
iaethu  lawer  wedi  bod  ar  ordinhadau  yr  eglwys  mewn  llawer  o 
Gymdeithasfaoedd  a  Chyfarfodydd  Misol  cyn  hyny,  ac  mewn 
cyssylltiad  â'r  dadleuon  lliosog  a  fuasai  yn  cael  eu  dwyn  yn  mlaen 
er's  blynyddoedd.  Yn  y  Gymdeithasfa  uchod  y  rhoddodd  Mr, 
Charles  y  dadganiad  cyntaf  o'i  foddlonrwydd  i'r  ordeinio,  ac  yr 
addawodd  ddarparu  cynllun  a  rheolau  i  ddwyn  yr  amcan  oddi 
amgylch.  Dichon  fod  yn  naturiol  iddo  ef,  fel  un  a  ordeiniasid  yn 
ol  y  drefn  esgobol,  roddi  rhyw  gymmaint  o  wedd  esgobol  ar  ei 
gynllun,  er  y  gwyddai  na  byddai  esgob,  yn  ol  fel  y  deallir  y  gair 
yn  gyffredin,  yn  bresennol  yn  y  gwasanaeth.  Y  mae  yn  ddigou 
tebyg,  pe  nad  Mr.  Charles  a  fuasai  yn  ífurfio  y  cynllun,  neu  pe 
gadawsid  i  wŷr  fel  Mr.  Jones,  Mr.  Elias,  a  Mr.  Ebenezer  Morris,  ei 
ffurfio,  na  buasai  yr  un  ffurf  arno  ag  a  roddodd  Mr.  Charles  iddo. 
Y  mae  y  geiriau  a  ddyfj'uwyd  genym  o  eiddo  Mr.  Jones,  ac  yn 
enwedig  y  ffaith  ddarfod  iddo  gymmeryd  ei  alw  gan  eglwys 
bennodol  i  weinyddu  yr  ordinhadau  iddi,  yn  awgrymu  yn  gryf  y 
buasai  efe  yn  gadael  i'r  ordeinio  fod  yn  seiliedig  ar  alwad  eglwysi, 
i  raddau  mwy  o  lawer  nag  y  gosodwyd  ef  gan  Mr.  Charles.  Nid 
oedd  cynllun  Mr.  Charles,  hyd  y  gallwn  weled,  yn  cyfatteb  i  un 
cynllun  oedd  mewn  arferiad  gan  unrhyw  blaid  o  Gristionogion — ar 
y  pryd  hwnw,  o  leiaf.  Nid  oedd  yn  un  esgobol,  canys  nid  oedd 
yr  un  esgob  yn  bresennol ;  ac  nid  oedd  y  cynllun  yr  un  a'r  eiddo 
yr  Annibynwyr  na'r  Presbyteriaid,  canys  nid  galwad  eglwj^si 
neillduol  oedd  yn  pennodi  pwy  a  ordeinid.  Y  mae  un  peth  yn 
hollol  amlwg  oddi  wrth  waith  Mr.  Charles  yn  ymgymmeryd  â 
darparu  cynllun  i  ordeinio  gweinidogion  i'r  Methodistiaid ;  sef, 
nad  oedd  yntau,  mwy  na  Mr.  Rowland,  Llangeitho,  yn  credu  dim 
yn  y  peth  a  elwir  '  olyniaeth  apostolaidd.'  Y  mae  yr  un  peth  yn 
gwbl  amlwg  am  dano  hefyd  wrth  sylwi  ar  ei  ysgrifeniadau  yn  y 
Geiriadur  Ysgryfliyrol,  a  lleoedd  eraill. 

Pa  fodd  bynag,  dygwyd  yr  ordeiniad  oddi  amgylch  yn  foddhaol 
iawn  i  bawb.  Ar  ol  cael  Mr.  Charles  yn  foddlawn  i  Aveithredu,  yr 
oedd  pawb  arall  yn  foddlawn  i  unrhyw  gynllun.  Ac  yr  oedd  dif- 
rifwch  a  dwysder  mawr  yn  meddiannu  meddwl  yr  holl  gyfundeb. 


Y  Parch.  THOMAS  JONES,  Dinbych.      Y  Parch.  JOHN  DAYIES.  Nantglyn. 


Y  Parch.  E.  RICHARDSON,  Caernaríbn.     Y  Parch.  J.  ROBERTS,  Llangwm. 

o^r  Gymdeithasfa  yn  y  Bala,  yn  1810,  hyd  yr  un  a  fu  yno  yn 
Mehefin,  1811,  pan  gymmerodd  yr  ordeiniad  le ;  yn  enwedig,  yr 
oedd  holl  arweinwyr  y  Corph  wedi  eu  meddiannu  â  difrifwch 
arbenigol — ac  nid  ncb  yn  fwy  felly  na  Mr.  Jones.  Yn  hoU  Gym- 
deithasfaoedd  y  flwyddyn,  ac  yn  fynych  hefyd  yn  yr  hoU  Gyfar- 
fodydd  Misol  drwy  y  siroedd,  rhoddid  annogaethau  difrifol  i  bawb 
i  gyd-ymbil  am  arweiniad  ac  amddiffyniad  Pen  yr  eglwys  yn  y 
symmudiad  pwysig  oedd  yn  cael  ei  raddol  ddwyn  oddi  amgylch. 
Gwneid  cyfeiriad  at  yr  ordeiniad  agoshaol  hefyd  yn  fynych  yn 
eglwysi  y  wlad  yn  gyffredinol,  a  chymmhellid  pawb  o'r  aelodau  i 
wneuthur  hyn  yn  destyn  neillduol  eu  gweddîau.  Gwelid  teiralad 
dwys  a  difrifol,  ac  etto  gobeithiol  iawn,  yn  y  cyfarfod  blynyddol, 
neu  y  Gymmanfa,  a  gynnelid  yn  Liverpool  ar  adeg  y  Sulgwyn, 
ychydig  ddyddiau  cyn  yr  ordeiniad  cyntaf  yn  y  Bala.  Yr  oedd 
Mr.  Charles  a  Mr.  Lloyd,  o'r  Bala,  yn  y  gymmanfa ;  ac  yn  y  seiat 
fawr,  boreu  ddydd  Llun,  'rhoddwyd  yr  annogaethau  dwysaf,' 
meddir  yn  Ngliojiant  Mr.  Eíias,  '  i  ni  oll  gyd-ymbil  mewn  gwedd- 
'íau  taer  am  ddwyfol  arweiniad  yn  yr  achos  hwn.' 

Y  mae  hanes  yr  ordeiniad  cyntaf  yn  gyffredinol  hysbys.  '  EbriU 
27ain,  1811,'  anfonodd  Mr.  Charles,  fel  yr  ymddengys,  lythyr  at 
bob  un  o'r  wyth  brawd  oedd  i'w  hordeinio,  yn  gofyn  iddynt  oU 
gyfarfod  yn  y  Bala,  '  nos  Lun,  Mehefin  I7eg,  i'r  dyben  o  dreulio  y 
dydd  Mawrth  canlynol  mewn  gweddi,  a  chyd-ystyried  pethau  j'n 
gyfrinachol  gyda  ein  gilydd,'  ac  mewn  'perthynas  i'r  gwaith  mawr 
o'n  blaen.'  Hyny,  hefyd,  yn  ddîau  a  wnaed.  Fel  y  bu  bob  amser 
yn  y  Gogledd  hyd  1844,  yn  y  Bala  y  cynnaliwyd  yr  ordeiniad,  a 
hyny  ar  Mehefin  19eg,  1811.  Y  pregethwyr  oedd  wedi  eu  dewis 
i'w  hordeinio  oedd  Thomas  Jones,  o  Ddinbych ;  John  Davies, 
Nantglyn  ;  John  Elias  a  Richard  Lloyd,  sir  Fûn ;  Eyan  Richard- 
son,  Caernarfon ;  John  Roberts,  Llangwm  ;  William  Jones,  Dol-y- 
fonddu ;  ac  Evan  Griffiths,  Meifod.''  A  dyma  yr  adroddiad  tra 
hysbys  am  y  gwasanaeth  ordeinio : — '  Yn  gyntaf,  y  gŵr  hynaf  a 
pharchedicaf  yn  y  Corph,  John  EvanSj  o'r  Bala,  a  ddarllenodd 
1  Tim.  iii.,  ac  a  weddíodd.  Yn  ail,  darllenodd  y  Parch.  T.  Charles, 
o'r  Bala,  enwau  y  rhai  oedd  i'w  hordeinio^  a  gofynodd  eu  barn  am 
y  pyngciau  athrawiaethol.      "Wedi  hyny,  gofynodd  am  arwydd  o 

«  Caniatawyd  hefyd  yn  y  Gymdeithasfa  hon  i  Mr.  Eobert  Ellis,  Wydd- 
grug,  yr  hwn  yn  flaenorol  oedd  wedi  ei  ordeinio  yn  ngliyfundeb  yr  Ar- 
glwyddes  Huntington,  gael  ei  gydnabod  yn  weinidog  Methodistaidd. 
Dyma  brawf  chwanegol  nad  oedd  Mr.  Charles  yn  credu  yn  yr  olyniaeth 
axiostolaidd.     Pe  amgen,  ail  ordeiniasai  Mr.  Ellis. 

gymmeradwyaeth  cynnrychiolwyr  y  siroedd  i'r  brodyr — yr  hyn  a 
roddwyd  trwy  godiad  deheulaw,  Rhoddodd  Robert  Jones,  Rhos- 
lan,  gynghor  i'r  brodyr ;  a  diweddodd  y  gwasanaeth  gyda  gweddi.' 
Yr  oedd  Robert  Jones  yn  bleidiol  i'r  ordeiniad,  er  iddo  wrthod 
■cymmeryd  ei  ordeinio  ei  hun ;  am  y  rheswm,  meddir,  ei  fod  yn  ys- 
tyried  ei  hun  yn  rhy  oedranus — prawf  arall  o'i  gallineb, 

Yn  mis  Awst,  yr  un  íiwyddyn,  yn  ol  yr  un  cynllun,  ordeiniwyd 
tri-ar-ddeg  o  bregethwyr  yn  y  Deheudir  mewn  cymdeithasfa  yn 
Llandeilo  Fawr,  Y  rhai  a  ordeiniwyd  oeddynt : — John  Evans, 
Llwyn-íîortun ;  David  Rees,  Llanfynydd ;  Arthur  Evans,  Cynwil ; 
David  Charles,  Caerfyrddin ;  James  James,  Fenni ;  David  Parr}^, 
sir  Frycheiniog ;  Evan  Evans,  Ffos,  sir  Frycheiniog ;  Ebenezer 
Morris,  Twr-gwyn ;  John  Thomas,  Aberteifi ;  Ebenezer  Richards, 
Tregaron;  Evan  Harris,  sir  Benfro;  Hopkin  Bevan,  Morganwg; 
a  John  Rees,  sir  Fynwy.  Yr  oedd  tri  gweinidog  ordeiniedig  yn 
Eglwys  Loegr  yn  bresennol  yn  y  cyfarfod  ordeinio  yn  Llandeilo, 
a  hwynt-hwy  oedd  yn  gwasanaethu  yn  y  cyfarfod.  Dechreuodd  y 
Parch.  John  Williams,  Lledrod,  trwy  ddarllen  a  gweddío.  Gofyn- 
odd  y  Parch.  Thomas  Charles^  o'r  Bala,  y  cwestiynau  ar  yr  athr- 
awiaeth,  Terfynodd  y  Parch,  John  Williams,  o  Bant-y-celyn,  y 
gwasanaeth  drwy  weddi. 

Bellach,  wele  yr  ordeiniad,  ag  y  bu  y  Corph  Methodistaidd  yn 
galw  am  dano  am  bedair  neu  bum  mlynedd  o  amser,  ac  mewn 
mawr  angen  am  dano  lawer  o  amser  cyn  hyny,  o'r  diwedd  wedi 
ei  ddwyn  oddi  amgylch.  Y  mae  bellach  yn  ffaith ;  ac  fel  y  dywed- 
asom,  yn  ffaith  bwysig,  os  nad  y  bwysicaf  oll,  yn  hanes  y  Corph  o'i 
ddechreuad  hyd  1811,  Gall  y  cyfundeb  bellach  harhau: — heb  yr 
ordeiniad,  nis  gallwn  weled  pa  fodd  y  gallasai  barhau,  Gellir  dy- 
weyd  hefyd  y  bu  yr  ordeiniad,  dan  fendith  yr  Arglwydd,  yn  fodd- 
ion  bendith,  a  llwyddiant,  a  chynnydd  mawr  ar  y  cyfundeb  trwy 
yr  hoU  wlad,  Y  Uwyddiant  a'r  cynnydd  blaenorol  iddo  oedd  wedi 
ei  wneyd  yn  angenrheidiol,  ac  wedi  codi  yr  eglwysi  i  alw  am  dano ; 
ac  yr  ydym  yn  tybio  nas  gall  neb  di-ragfarn  ddarllen  yr  hanes  am 
Iwyddiant  a  chynnydd  y  Methodistiaid,  ar  ol  yr  ordeiniad,  heb 
deimlo  a  chyfaddef  fod  Duw  yn  gosod  sêl  ei  gymmeradwyaeth  ar 
yr  hyn  a  wnaed  yn  1811, 

Dichon  na  ddylem  gelu  y  ffaith  y  bu  ychydig  o  ganlyniadau 
anghysurus  i'r  ordeiniad — ^yn  benaf,  os  nad  yn  gwbl,  yn  y  Deheudir. 
Ymadawodd  amryw  o'r  gweinidogion  o  Eglwys  Loegr  yn  gwbl  â'r 
cyfundeb ;  y  rhai  oeddynt  oll  yn  y  Deheudir.  Yr  oedd  Mr.  Jones, 
Llangan,  fcl  y  dywedasom,  wedi  marw  yn  1810 ;  ac  er  y  meddylia 

rhai  mai  ymadael  â'r  Methodistiaid  a  wnaethai  pe  cawsai  efe  fyw 
i  weled  yr  ordeiniad,  yr  ydym  ni  yn  meddwl  fod  mwy  o  sail  dros 
•dybio  na  wnaethai  hyny,  mwy  nag  eraill  a  barhaodd.  Yr  ocdd 
Mr.  Nathaniel  Rowland,  mab  y  Parch.  Daniel  Rowland,  wedi  ei 
ddíarddel  o'r  Corph — nid  am  sobrwydd  na  chymmedroldeb — er  y 
flwyddyn  1807.  Ond  ciliodd  y  rhai  canlynol  o'r  clerigwyr  mewn 
canlyniad  i'r  ordeiniad : — Parchedigion  D.  Griffiths,  Nefern ;  W. 
Jones,  Llandudoch  ;  W.  Davies,  Llanfyrnach ;  W.  Davies,  Cynfil ; 
W.  Hughes,  Sychbant ;  Hezeciah  Jones,  a  D.  Jones,  ei  frawd. 
Ond  ar  gyfer  y  saith  hyn  a  giliodd,  parhaodd  chwech  eraiU  eu 
cyssylltiad  â'r  Methodistiaid — tri  yn  y  Gogledd,  a  thri  yn  y 
Deheudir: — Y  Parchedigion  Thomas  Charles  a  Simon  Lloyd, 
y  Bala ;  William  Lloyd,  Caernarfon ;  John  Williams,  Pant-y- 
celyn ;  John  Williams,  Lledrod ;  a  Howel  Howels,  TrehiU.  Y 
rhai  hyn,  gyda'r  un-ar-hugain  a  ordeiniasai  y  Corph  yn  ol  ei  drefn 
ei  hun,  a  wnelent  yr  holl  weinidogion  ordeiniedig  yn  y  flwyddyn 
'1811  yn  saith-ar-lmgain  o  nifer.  Yn  y  fl.  1893,  yn  mhenychydig 
dros  bedwar  ugain  mlynedd,  yr  oedd  nifer  gweinidogion  y  Corph, 
yn  Nghymru  a  threfydd  Lloegr  yn  unig,  heb  gyfrif  y  cenhadon 
mewn  gwledydd  tramor,  &c.,  yn  705.  Ai  tybed  nad  ellir  cym- 
meryd  hyn,  fel  llawer  íîaith  arall,  yn  gogwyddo  i  brofi  yr  un  peth,  fel 
rheswm  lled  gryf  ddarfod  i  Mr.  Jones,  a'r  lleiU  oedd  yn  cydweithio 
âg  ef,  ymladd  brwydr  a  brofodd  yn  dra  manteisiol  i'r  cyfundeb,  pan 
oeddynt  yn  dadleu ;  a  hyny  yn  berffaith  annibynol  ar,  a  glân  oddi 
wrth  bob  hunan-gais,  o  blaid  yr  ordeiniad  cyntaf  yn  1811  ? 

Gan  i  ni  grybwyll  am  rai  o  ganlyniadau  annymunol  i'r  ordein- 
iad,  dichon  y  dylem  hefyd  chwanegu  mai  nid  coUi  '  saith  o 
offeiriaid '  oedd  y  cwbl.  Collwyd  hefyd,  yn  y  Deheudir,  amryw 
gapeli  neu  ysgoldai,  a  rhyw  nifer  o  aelodau  eglwysig.  Ond  ni 
bu  dim  felly,  fel  yr  ymddengys,  yn  y  Gogledd  o  gwbl.  '  Nid  wyf 
yn  gwybod  am  gymmaint  ag  un  yn  Ngwynedd  oll,'  medd  awdwr 
Methodistia.eÜi  Cymru,  'na  swyddog  nac  aelod,  a  giliodd  oddi 
wrth  y  cyfundeb  o  blegid  y  cyfnewidiad.' 

Yr  ydym  yn  tueddu,  cyn  dwyn  y  bennod  hon  i  dcrfyniad,  i 
roddi  dyíyniad  allan  o  Gojiant  Mr.  Charles,  yr  hwn  a  ysgrifenwyd 
gan  Mr.  Joncs,  a  hyny  er  mwyn  dangos  fod  y  symmudiad  i 
ordeinio  gweiuidogion  Avedi  gorwcdd  yn  gwbl  esmwyth  ar  feddwl 
Mr.  Charles  hyd  ei  farwolaeth,  er  iddo  fod  am  beth  amser  cyn  cael 
ei  ennill  i  gymmeryd  rhan  i'w  ddwyn  oddi  amgylch.  Fel  hyn  yr 
jsgrifenodd  Mr.  Jones,  yn  mhen  tua  blwyddyn  ar  ol  marwolaeth 
Mr.  Charles:— 

'  Yn  hanes  bywyd  Mr.  Charles,  y  mae  hyn  hefyd  yn  gofyn  peth  ad- 
roddiad  am  dano.  O'r  amser  yr  ymunodd  efe  â'r  Methodistiaid  Calfin- 
aidd  yn  Nghymru,  neu  yn  hytrach  ar  ol  iddo  gael  ei  dderbyn  fel  preg- 
ethwr  yn  eu  mysg,  a  chyn  y  flwyddyn  1806,  yr  oedd  eu  cymdeithasau 
■wedi  amlhau,  a  nifer  yr  Êglwyswyr  yn  y  cyfundeb  wedi  myned  yn  rhy 
fychan  i  atteb  i'r  galwad  oedd  am  danynt  i  weinyddu  Swper  yr  Ar- 
glwydd.  Mewn  amryw  leoedd,  hefyd,  yr  oedd  cryn  nifer  o'r  aelodau  yn 
chwennych  cael  bedydd  i'w  babanod  gan  weinidogion,  Eglwyswyr  neu 
eraill,  mewn  cy f undeb  â'u  Corph  eu  hunain ;  ac  yr  oedd  rhai  y n  petruso 
am  weinyddiad  bedydd  yn  ol  trefn  Eglwys  Loegr,  o  herwydd  rhai  geir- 
iau  a  defodau  sydd  yn  arferedig  ynddo.  O  herwydd  y  pethau  hyn, 
darfu  i  gryn  nifer  o  bregethwyr,  henuriaid,  ac  aelodau  eraill,  ddadgan 
eu  dymuniad  am  i  ryw  rai  o'r  pregethwyr,  oedd  heb  urddau  Eglwysig, 
gael  eu  neiUduo  a'u  happwyntio  i'r  gwaith  gweinidogawl  hwn,  ac  i  fod 
yn  gynnorthwyol  i'r  Eglwyswyr,  lle  y  gellid  eu  cael.  Ar  y  cyntaf,  nid 
oedd  y  bwriad  a'r  ymgais  yn  foddlonawl  gan  feddwl  Mr.  Charles,  a  rhai 
eraill.  Efe  a  barhaodd  i'w  wrthwynebu  dros  amryw  flynyddoedd;  ond 
mewn  modd  tirion,  a  chan  addef  y  gallai  hyny  fod  yn  rheidiol,  trwy 
chwanegiad  yr  angen,  ac  aeddfedrwydd  amser.  Yn  Nghymmanfa  y 
Bala,  a  f u  yn  y  flwyddyn  1810,  efe  a  wnaeth  ddadganiad  cyhoeddus,  yn 
Diysg  y  pregethwyr  a'r  henuriaid,  o'i  foddlonrwydd  i'r  cais  a'r  bwriad  ; 
ac  er  cysur  a  llawenydd  i'r  rhai  oedd  yn  bresennol,  ac  i'r  Corph  yn 
gyfíredinol,  efe  a  addawodd  fod  yn  barotöwr  y  rheolau  cyttunedig 
arnynt  i  gael  eu  harfer  ar  yr  achos  hwn.  Yn  ganlynol  i  hyn,  yr  oedd, 
erbyn  y  gymmanfa  nesaf,  yn  1811,  wyth  o  bregethwyr  cymmeradwy 
gan  yr  eglwysi,  trwy  brawf  dros  amryw  flynyddoedd,  wedi  cael  eu  pen- 
nodi  a'u  galw  i'r  gwaith ;  a  hwy  a  gawsant  yuo  eu  neillduo,  mewn  modd 
tra  difrifol,  ac  yn  ol  y  drefn  apostolaidd  yn  Actau  xiv.  23.  Bu  yr  un 
fath  neillduad  ar  ol  hyny  ar  nifer  chwanegol  yn  y  Deheu  a'r  Gogledd, 
at  yr  un  gwasanaeth ;  ac  yn  y  cyf ryw  gymmanfaoedd,  y  moddion  paro- 
toawl  tuag  atynt,  a'r  canlyniadau  yn  yr  eglwysi,  y  mae  arwyddion  o 
foddlonrwydd  yr  Arglwydd  i'w  gweled  yn  amlwg.  Yn  yr  achos  hwn, 
cafodd  Mr.  Charles  ei  gynnysgaeddu  â  llawer  o  ddoethineb  a  phwyll 
Cristionogaidd ;  ac  hyd  ddiwedd  ei  oes,  y  mae  yn  hyshys  iw  gyfeillion 
agosaf  fod  ei  feddwl  yn  dra  thaioel  a  chysurus  iwth  edrych  yn  ol  ar  y 
gorchwyi:    Cofant  y  Parch.  T.  Charles,  tudal.  210—212. 

Nid  ydym  ni  yn  meddwl  ei  fod  yn  werth  ein  sylw  yma  i 
ddywedyd  dim  am  yr  haeriad  a  wnaed,  yn  y  flwyddyn  1878,  nad 
oedd  y  rhan  a  gymmerodd  Mr.  Charles  ynglŷn  â'r  ordeiniad  yn 
gorphwys  yn  esmwyth  ar  ei  feddwl  ar  ol  hyny.  Yr  ydym  wedi 
dangos  ei  fod  ef  wedi  bod  yn  petruso  am  gryn  amser  cyn  yr 
ordeiniad ;  a  phwy  bynag  a  ewyllysia  weled  profion  boddhaol,  i'n 
bryd  ni,  o  leiaf,  fod  ei  íeddwl  yn  berfFaith  dawel  am  yr  hyn  a 
wnaeth  o  liyny  liyd  ei  farwolaeth,  gall  gael  y  cyfryw  brofion  yn 
y  Goleuad  am  fisoedd  Mai,  Mehefin,  a  Gorphenaf,  1878,  ac  yn  y 
Traethodydd  am  1882. 

Yn  unig  gallwn  grybwyll  rhai  fifeithiau,  sydd,  i'n  meddwl  ni, 
yn  cadarnhau,  y  tu  hwnt  i  bob  possiblrwydd  o  ammheuaeth,  y 
dystiolaeth  a  ddygir  gan  Mr.  Jones  am  berffaith  dawelwch  Mr. 
Charles  hyd  ei  farwolaeth  gyda  golwg  ar  yr  ordeiniad.  Dyma 
rai  o'r  ffeithiau  yr  ydym  yn  cyfeirio  atynt : — Mr.  Charles  ei  hun 
a  ddygodd  y  gwasanaeth  ordeinio  yn  mlaen,  yn  y  Bala  ac  yn 
Llandeilo  Fawr,  yn  1811.  Drachefn,  yn  1812,  pan  wrthwynebodd 
blaenoriaid  Llangeitho  i'r  Parch.  John  Roberts,  o  Langwm,  yr 
hwn  oedd  wedi  ei  ordeinio  yn  y  Bala  y  flwyddyn  flaenorol,  gael 
cyd-weinyddu  S^^^er  yr  Arglwydd  â  Mr.  Charles,  gwrthododd  Mr. 
Charles  fyned  yn  mlaen,  a  gadawodd  y  bwrdd  cymmundeb.* 
Ni  ddewiswyd  neb  i'w  hordeinio  yn  y  Gogledd  yn  1812  nac  1813 ; 
ac  felly,  ni  bu  gwasanaeth  ordeinio.  Bernir  yn  gyffredin  fod  Mr. 
Charles  yn  y  gwasanaeth  ordeinio  yn  Llandeilo  yn  1813,  pryd  yr 
ordeiniwyd  saith  o  weinidogion,  a'i  fod  yn  cymmeryd  rhan  yn  y 
gwasanaeth.  Yr  oedd  yn  y  gwasanaeth  ordeinio  yn  y  Bala  yn 
Mehefin,  1814,  pryd  yr  ordeiniwyd  John  Jones,  Edeyrn ;  Michael 
Roberts,  Pwllheli ;  John  Jones,  Tremadog ;  John  Hughes,  Pont 
Robert ;  a  John  Parry,  Caerlleon ;  ac  yr  oedd  yn  cymmeryd  rhan 
yn  y  gwasanaeth  ordeinio  hwn.  Yr  oedd  yn  rhy  wael  ei  iechyd  i 
fyned  i  Langeitho  yn  Awst,  yr  un  flwyddyn.  Ond  anfonodd  at 
Gymdeithasfa  Caernarfon,  Medi  29ain,  1814  ;  sef,  llai  nag  wythnos 
cyn  ei  farwolaeth,  'gan  wirio  ei  fod,  yn  y  teimlad  gwresog  o'i 
undeb  â'r  pregethwyr  a'r  henuriaid  oedd  yno  yn  gynnulledig,  yn 
dra  diolchgar  i'r  Arglwydd,  am  iddo  weled  yn  dda  dueddu  ei 
feddwl,  a  pheri  i'w  goelbren  syrthio  i  fod  yn  eu  mysg — ei  fod  wedi 
mwynhau  cymdeithas  gysurus  gyda  hwynt  am  naw  mlynedd  ar 
hugain — ei  fod  yn  ymbil  am  i' r  Arglwydd  aros,  mewn  arwyddion 
helaeth  o'i  ras  a'i  ffafr,  yn  eu  plith — a'i  fod  yn  dymuno  cymmhorth 
eu  gweddiau,  yn  ei  achos  ef  a'i  eiddo,  yn  eu  cystudd  a'u  cyfyng- 
der.'  Anfbnodd  y  Gymdeithasfa,  drwy  ei  hysgrifenydd,  y  Parch. 
Cadwaladr  Williams,  attebiad  caredig  a  llawn  o  gyd}Tndeimlad  â 
Mr.  Charles  yn  ei  waeledd.  Ond  ni  raid  i  ni  aros  yn  hwy  gyda 
hyn.  Y  mae  wedi  ei  ddangos  yn  hoUol  eglur  i  bob  meddwl  di- 
ragfarn  fod  Mr.  Charles,  hyd  ddiwedd  ei  oes,  yn  hollol  dawel  a 

''Yr  ydyia  eisoes,  mewn  rhan  flaenorol  o'r  hanes  hwn,  wedi  rhodcli 
adroddiad  am  waith  Mr.  Charles,  yn  1812,  yn  gadael  y  bwrdd  cymmun- 
deb  yn  Llangeitho  heb  weinyddu  yr  ordinhâd,  am  y  rheswm  fod  y 
blaenoriaid  yno  yn  gwrthod  caniatau  i  Mr.  John  Roberts  gael  cyd- 
weinyddu  âg  ef.  Gwel  tudal  21.3,  214.  Am  fanylion  pellach  am  yr  un 
digwyddiad,  gwel  Y  Tadau  Jlethodistaidd,  cyf.  ii.,  tudal.  221,  222. 

boddlawn  gyda  golwg  ar  fater  yr  ordeinio.  Os  nad  oedd  yn  teimlo- 
felly  wrth  anfon  at  y  Gymdeithasfa  yn  Nghaernarfon,  ac  wrth 
dderbyn  ei  hattebiad  yn  ol,  a  hyny  lai  nag  wythnos  cyn  ei  farw- 
olaeth,  mae  yn  rhaid  credu  fod  Mr.  Charles  yn  rhagrithio,  ac  yn 
ffugio  cariad  brawdol  pan  y  gwyddai  ei  fod  yn  ymyl  marw !  Y 
mae  y  fath  dyb  yn  berfifaith  wrthun,  yn  gystal  a  di-sail. 

Y  mae  yn  dda  genym  weled  fod  hyd  yn  oed  yr  Eglwyswyr 
mwyaf  anrhydeddus  yn  ymwrthod  yn  hollol  â'r  dyb  isel  am  Mr. 
Charles,  ei  fod  yn  gofidio  hyd  angau  am  ddarfod  iddo  gymmeryd 
rhan  ynglŷn  â'r  ordeiniad,  ac,  ar  yr  un  pryd,  yn  parhau  i  gyfeill- 
achu  yn  frawdol  a  charuaidd  â'r  Methodistiaid.  Fel  hyn  y  dywed 
yr  Archddiacon  Pryce,  o  Fangor : — '  Yr  wyf  yn  tueddu  i  gredu  nad 
oes  i'r  fath  dybiaeth  ddim  sail  pellach  na'r  annhueddrwydd  amlwg 
a  ddangosodd  Mr.  Charles,  pan  ddadleuid  y  mater  ar  y  cyntaf, 
i  gydsynio  â'r  cynnygiad.  .  .  .  Ond  y  mae  rhediad  gobeithiol  ei 
holl  ohebiaeth  ar  ol  yr  ordeiniad  yn  dangos  yn  amlwg  nad  oedd 
efe  yn  gofidio  dim  gyda  golwg  ar  y  gorphenol,  nac  yn  pryderu 
gyda  golwg  ar  y  dyfodoL'  Ar  ol  dyfynu  o  un  o  lythyrau  Mr. 
Charles,  a  ysgrifenodd  yn  Mehefin,  1814,  dywed  yr  Archddiacon  : — 
'  Nid  yw  hon  yn  iaith  dyn  yn  suddo  i'r  bedd  o  dan  bwys  llethol 
ymwybyddiaeth  ei  fod,  drwy  gymmeryd  arno  ei  hun  y  gwaith  o 
drosglwyddo  gallu  ysbrydol,  wedi  bod  yn  euog  o  droseddu  un 
0  ammodau  cyntaf  cynnydd  yr  Eglwys/  &c.  Er  mewn  geiriau 
cymmysglyd,  y  mae  yr  Archddiacon  Pryce  yn  cwbl  rhyddhau  Mr. 
Charles  oddi  wrth  bob  gofid  am  ei  waith  ynglŷn  â'r  ordeiniad. 
Gwel  The  Ancient  British  Church,  gan  John  Pryce,  M.A.,  Ficer 
Bangor.  Wrth  adael  hyn,  yr  ydym  yn  gobeithio  na  bydd  yn 
Nghymru  yn  fuan  yr  un  meddwl  yn  ddigon  afiach  i  lochesu  y 
dyb  am  '  edifeirwch '  a  gofid  Mr.  Charles. 

Yr  ydym  yn  hyderu  ein  bod  Avedi  dangos  hefyd  fod  y  rhan  a 
gymmerodd  Mr.  Jones,  mewn  siarad  neu  ysgrifenu.  yn  gystal 
a  gweithredu,  yn  tarddu  oddi  ar  yr  argyhoeddiad  dwfn  oedd 
yn  ei  feddwl  am  angen  yr  eglwysi,  a'i  ddyledswydd  ef  a'i  frodyr 
yn  wyneb  hyny.  Gan  nad  oedd  unrhyw  drefn  i  ordeinio  wedi  ei 
sefydlu  gan  y  Methodistiaid  pan  ddechreuodd  efe  weinyddu  yr 
ordinhadau,  nis  gallwn  weled  fod  dim  dyeithr  neu  afreolaidd  yn  ei 
waith  yn  gwneyd  hyny  ar  alwad  difrifol  eglwys  neillduol.  Pe 
buasai  gan  y  IMethodistiaid  rpv  drefn  wedi  ei  mabwysiadu  gyda 
golwg  ar  ordeinio,  yr  ydym  yn  cwbl  gredu  y  buasai  Mr.  Jones  yn 
ymostwng  i'r  drefn  hono.  Y  mae  ei  holl  hanes  a'i  hoU  gymmer- 
iad  yn  cin  rhwymo  i  gredu  hyn  am  dano.     Gan  nad  oedd  gan  y 

cyfundeb  y  perthynai  iddo  gynllun  i  ordeinio  gweinidogion,  a  chan 
fod  angen  yr  eglwysi  yn  cael  ei  deimlo  i'r  byw  gan  Mr.  Jones,  ac 
eraiU,  a  chan  fod  barn,  bron  unfrydol,  y  Corph,  yn  arbenig  yn 
Ngogledd  Cymru,  wedi  dyfod  yn  hoUol  amlwg  ar  y  cwestiwn,  beth, 
attolwg,  oedd  yn  fwy  naturiol  nag  iddo  ef,  pan  alwyd  arno  yn 
ddwys  a  difrifol  gan  eglwys  Dinbych  i  weinyddu  yr  ordinhadau 
iddi — beth  oedd  yn  fwy  naturiol,  ie,  yn  fwy  rhesymol,  nag  iddo 
ufuddhau  ?  Credu  yr  ydym  fod  y  Methodistiaid  yn  gyffredinol 
yn  edmygu  y  gwrolder  a'r  ëofndra  a  ddangosodd  wrth  wneuthur 
yr  hyn  a  wnaeth,  Y  mae  ei  gofifadwriaeth  yn  wx'rthfawr  ganddynt 
ar  gyfrif  hyn,  yn  gystal  ag  ar  lawer  o  gyfrifon  eraill. 

NODIAD. 

Ar  ol  i  Dr.  Charles  Edwards  gael  cyfleusdra  i  weled  a  darllen, 
mewn  ysgrifen,  yr  hanes  yr  oeddym  wedi  ei  ysgrifenu  am  Mr. 
Jones,  derbyniasom  lythyr  caredig  oddi  wrtho,  yn  yr  hwn  y  galwai 
ein  sylw  at  rai  pethau  oedd  wedi  taraw  ei  feddwl  ef  wrth  ddarllen 
y  Cojiant.  Cymmer  sylw  arbenig  o  bwngc  yr  ordeiniad  cyntaf 
yn  mhlith  y  Methodistiaid.  Fel  y  canlyn  y  dywed  y  Prifathraw 
Edwards  gyda  golwg  ar  y  pwngc  hwnw : — 

'  Darllenais  yn  ofalus  eich  amddifFyniad  i  Mr.  Jones  yn  wyneb  ei  fod 
yn  gweinyddu  y  sacramentau  cyn  ei  ordeinio  yn  1811.  Fel  attebiad  i'r 
Uchel-Eglwyswyr,  y  mae  yr  attebiad  yn  gwljl  foddhaol.  Nid  oedd  Mr. 
Jones  na  Mr.  Charles  yn  credu  yn  athrawiaeth  yr  olyniaeth ;  ac  am  hyny, 
yr  oeddynt  yn  beríFaith  gysson  wrth  gymmeryd  rhan  yn  yr  ordeiniad  yn 
Nghymdeithasfa  y  Bala.  Ond  y  mae  anhawsder  ar  yr  ochr  arall  yu 
ymgynnyg  i  f y  meddwl ;  a  byddai  yn  dda  genyf  pe  dangosech  gyssondeb 
Mr.  Jones  yn  ei  wyneb.  Yr  oedd  efe  eisoes,  fel  y  dywedwch,  ac  fel  y 
mae  yn  eglur  yn  ei  Hunan-Gofiant,  wedi  ei  ordeinio  yn  ol  trefn  yr  Anni- 
bynwyr.  Ond  os  oedd  efe  eisoes  wedi  ei  ordeinio,  pa  fodd  y  cymmerodd 
efe  ei  ail  ordeinio,  a  pha  fodd  y  cydsyniodd  Mr.  Charles  i'r  ail  ordeiniad 
arno?  Dichon  eich  bod  yn  cotìo  i'r  enwog  John  Howe  wrthod  cymmeryd 
ei  ordeinio  gan  yr  Esgob  Ward,  am  ei  fod  wedi  ei  ordeinio  o"r  blaen  gan 
weinidog  YmneiUduol.  '  What  hurt  is  there  in  being  tioice  ordaÌ7ied?' 
gofynai  yr  esgob.  ^  Hurt,  my  lord^  attebai  Howe;  'ií  hurts  my  under- 
standing;  the  thought  is  shocking;  it  is  an  ahsurdity ;  since  nothing  can 
have  two  beginnings.  I  am  sure  that  I  am  a  minister  o/  Christ;  but  I  can 
not  begin  again  to  he  a  minister.'  Dichon,  er  na  chlywais  hyny,  fod 
gwahaniaeth  yn  cael  ei  wneyd  gan  Mr.  Chai'les  rhwng  ordeiniad  y  lleill 
ac  arddehad  Mr.  Jones  fel  gweinidog.  Dichon  mai  yr  eglurhâd  ydyw,  ei 
fod  ef,  o  hyny  allan,  yn  cael  ei  gydnabod  fel  gweinidog,  nid  i  un  gyn- 
nulleidfa,  ond  i'r  hoU  Gorph.  Yn  unol  â  hyn,  dywed  Mr.  Jones  i  wyth 
gael  eu  neillduo  i  weinyddu  y  ddwy  ordinhâd  sanctaidd  yn  mha  le 
bynag  y  byddai  i'r  Corph,  neu  ryw  gangen  o  hono,  alw  am  eu  gwas- 
anaeth.    Neu,  dichon  fod  Mr.  Cbarles  a  Mr.  Jones  yn  credu  nas  gellir 

cymmhwyso  at  gyfnod  anghyíFredin.  y  rheolau  sydd  yn  briodol  i  amser- 
oedd  cyffredin,  fel  yr  awgryma  Mr.  Charles  fwy  nag  unwaith.  A 
diammheu  fod  hyny  yn  wir.  Nid  ydyw  y  Pen  Arglwydd  yn  gaeth  i'w 
ddeddfau  ei  hun  j^n  llywodraethiad  ei  eglwys.' 

Gwelir  mai  y  gofyniad  y  mae  Dr.  Edwards  yn  galw  s^dw  arbenig 
ato  ydyw,  Pa  fodd  yr  ydys  i  gyssoni  gwaith  Mr.  Jones  yn  cymmer- 
yd  ei  ordeinio  yn  y  Bala  â'r  ffaith  ei  fod  eisoes  yn  gweinyddu  y 
sacramentau  ?  Tra  nad  ydym  yn  gwybod  pa  faint  o  anhawsder  a 
deimla  ein  darllenwyr  wrth  feddwl  am  hyn,  gallwn  grybwyll  yr 
ystyriaethau  canlynol,  yn  chwanegol  at  yr  hyn  a  ddywed  Dr. 
Edwards  ei  hun : — 1 .  Yr  ydym  wedi  methu  cael  allan  fod  Mr. 
Jones,  yn  un  man,  yn  galw  yr  hyn  oedd  wedi  cymmeryd  lle  yn 
Niubych  yn  ordeiniad.  Gofynwn  i'r  darllenydd  ddarllen  yn 
ofalus  y  dyfyniadau  a  roddasom  allan  o'i  Hìman-Gofiant,  ac 
hefyd  y  dyfyniadau  eraiU  allan  o'i  Gofiant  i  Mr.  Charles,  ac  o'i 
lythyrau  at  gyfeillion  ar  y  mater.  Rhoddwn  etto,  a  hyny  yn  yr 
iaith  yr  ysgrifenwyd  hi,  un  frawddeg  allan  o'i  lythyr  at  Mr, 
Daniel  Jones,  yr  hon  a  roddasom  eisoes  mewn  cyfieithiad,  er  mwyn 
gwneyd  perffaith  degwch  âg  ef  hyd  y  gallwn.  Gan  gyfeirio  at 
yr  angen  gwaradwyddus  yr  oedd  eglwysi  y  Methodistiaid  ynddo 
ar  y  pryd,  efe  a  ddywed  : — '  What  I,  or  we,  wish  for  is  this,  that 
some  proper  person  be  appointed  to  haptize  the  children  of  as 
many  as  wish  and  request  it  within  our  societies ;  and  when 
real  need  he,  and  no  clergyman  to  he  then  had,  to  administer 
the  other  sacrament  to  as  many  of  our  societies  as  would  wish 
and  request  it.'  Gwelir  nad  ydyw  yr  hyn  y  dadleua  Mr.  Jones 
drosto  yma  yn  cyfatteb  yn  hollol  i'r  hyn  a  olygir  wrth  ordeiniad 
yn  mysg  Annibynwyr  nac  Esgobaethwyr.  2.  Dylem  hefyd  gofio 
nad  oedd  un  gweinidog  YmneiIIduol,  nac  arall,  yn  bresennol  yn 
eglwys  Dinbych  pan  oedd  y  cwestiwn  ynghylch  y  priodoldeb  o 
alw  ar  Mr.  Jones  i  weinyddu  y  sacramentau  dan  sylw  yn  yr  eglwys 
hono ;  ac  ni  chynnaliwyd  yr  hyn  y  gellid  ei  alw  yn  '  gyfarfod 
ordeinio.'  3.  Y  mae'n  ymddangos  i  ni,  ar  yr  un  pryd,  mai  yr  hyn 
oedd  yn  absennol  o'r  hyn  a  gymmerodd  le  yn  Ninbych  oedd  y 
ffurf  neu  y  ddefod  ynglŷn  âg  ordeiniad  ;  yr  oedd  hanfod  a  sylwedd 
gwir  ordeiniad  gweinidog  Cristionogol  yno.  Syniad  Mr.  Jones, 
mae'n  amlwg,  am  yr  hyn  a  gyfansodda  weinidog  i  Grist  yw,  un 
wedi  ei  alw  gan  Dduw  i'r  gwaith  o  bregethu  y  Gair,  ac  i  weinyddu 
mewn  pethau  sanctaidd  yn  nhŷ  yr  Arglwydd,  ac  un  yn  cael  ei 
alw  gan  eglwys  neu  gynnulleidfa  neillduol  i'w  gwasanaethu  yn 
y  pethau  y  galwesid  ef  iddynt  gan  Dduw.     'NeiIIduwch  i  mi 

Barnabas  a  Saul,  i'r  gwaith  y  gelwais  hwynt  iddo.'  Yr  oedd  yr 
alwad  ddwyfol  yn  bod  yn  Ninbych ;  yr  oedd  yno  hefyd  alwad  gan 
eglwys  i  weinyddu  y  sacramentau ;  ac  yr  oedd  sefyllfa  pethau  yn 
y  fath  agwedd  anfoddhaol  ar  y  pryd  yn  mysg  y  Methodistiaid  fel 
y  darfu  i  Mr.  Jones  ddechreu  gweinyddu  yr  ordinhadau  cyn  i 
ffurf  neu  ddefod  yr  ordeiniad  gael  ei  gweinyddu  arno,  yn  ol  un- 
rhyw  arferiad  adnabyddus  iddo  ar  y  pryd  yn  mysg  Ymneill- 
duwyr  nac  Eglwyswyr.  Yr  ydym,  gan  hyny,  yn  tueddu  i  feddwl 
nas  gellir  yn  briodol  alw  yr  hyn  a  gymmerodd  le  yn  y  Bala  yn  ail 
ordeiniad  arno ;  a  hyny  am  na  buasai  ordeiniad  blaenorol  arno  yn 
ol  unrhyw  drefn  arferedig  gan  neb  ar  y  pryd.  4.  Dylem  graffu 
yn  fanwl  ar  yr  hyn  a  ddywed  Mr.  Jones,  lawer  gwaith  drosodd,  yn 
yr  hyn  a  ddyfynasom  o'i  Hiinan-Gofiant,  a  lleoedd  eraiU,  fel  ei 
syniad  ef  am  eglwys ;  sef,  cynnulleidfa  o  bobl  yn  cael  pregethiad 
cywir  iddynt  o  Air  Duw,  a'r  sacramentau  yn  cael  eu  dyladwy 
Aveinyddu  yn  eu  pHth.  5.  Ni  ddarfu  i  ninnau,  mwy  na  Dr. 
Edwards,  ddeall  fod  dim  gwahaniaeth  yn  cael  ei  wneyd  rhwng 
Mr.  Jones  a'r  lleill  a  ordeiniwyd  yn  y  Bala  yn  1811 ;  ac  yr  ydym 
yn  credu  nad  oedd  gwahaniaeth  yn  cael  ei  wneuthur — dim  ond 
mai  enw  Mr.  Jones  oedd  y  cyntaf  ar  y  rhestr  a  ddarllenid  gan  Mr. 
Charles,  yr  hyn  nad  oedd  yn  awgrymu  dim  ond  ei  oedran,  ei  safle, 
a'i  barch  yn  mhlith  ei  frodyr.  6.  Credwn  fod  yr  attebiad  goreu  y 
gellir  ei  roddi  i  gwestiwn  y  Prifathraw  Edwards  yn  cael  ei  roddi 
ganddo  ef  ei  hun,  yn  niwedd  y  rhan  a  ddyfynasom  o'i  lythyr  ef 
atom : — '  Dichon  fod  Mr.  Charles  a  Mr.  Jones  yn  credu  nas  gellir 
cymmhwyso  at  gyfnod  anghyffredin  y  rheolau  sydd  yn  briodol  i 
amseroedd  cyffredin.  .  .  .  Nid  yw  y  Pen-Arglwydd  yn  gaeth 
i'w  ddeddfau  ei  hun  yn  llywodraethiad  ei  eglwys.'  Addefa  pawb 
mai  'amseroedd  anghyffredin '  iawn  oedd  y  rhai  y  galwyd  ar  Mr. 
Jones  i  wneuthur  ei  ran  tuag  at  ddwyn  y  Methodistiaid  allan  o'r 
sefyllfa  dra  anfoddhaol  yr  oeddynt  ynddi  ar  y  pryd  gyda  golwg  ar 
ordinhadau  arwyddol  yr  efengyl.  Ar  yr  un  pryd,  yr  ydym  ni  yn 
methu  gwelcd  ei  fod,  er  mwyn  hyny,  wedi  gorfod  ymostwng  i'r 
hyn  y  gellir  ei  alw  yn  ail  ordeiniad ;  canys  nid  oedd  defod  unrhyw 
ordeiniad  wedi  ei  gweinyddu  arno  yn  flaenorol  i  1811,  er  y  credwn 
fod  yr  elfenau  hanfodol  mewn  gwir  ordeiniad  yn  bod  dros  flwyddyn 
cyn  hyny.  7.  Dichon  y  dylem  chwanegu  mai  neillduad,  neu  , 
neillduad  i  weini  yr  ordinhadau  o  Fedydd  a  Swper  yr  Är- 
glwydd,  y  gelwid  ar  y  cyntaf  yr  hyn  a  elwir  yn  bresennol  yn 
'  ordeiniad,'  gan  y  Methodistiaid.  Ond  gallwn  yma  nodi  fod  Mr. 
Jones  yn  ystyried  fod  yr  ordeiniad  yn  y  Bala  yn  atteb  i'r  drefn 

Ysgrythyrol.  Fel  hyn  y  dywed  yn  Nghofiant  Mr.  Charles,  tu- 
dalen  211: — 'A  hwy  a  gawsant'  (sef  yr  wyth  oedd  yn  cael  eu 
hordeinio)  'yno  eu  neiUduo,  mewn  modd  tra  difrifol,  ac  yn  ol 
y  drefn  Apostolaidd  yn  Äct  xiv.  23 — 'Ac  wedi  ordeinio  iddynt 
henuriaid  yn  mhob  eglwys,'  &c.  Ac  mewn  nodiad  ar  waelod  y 
ddaleo,  dywed : — '  Ystyr  y  gair  cheirotonëo,  a  gyfieithir  yma 
ordeinio,  ydyw  dewis,  neiUduo,  neu  ordeinio  trwy  estyniad  neu 
godiad  dwylaw.'  Gadawn  i'r  darllenydd  geisio  penderfynu  beth 
oedd  y  gwahaniaeth  rhwng  neillduad  y  tadau  ac  ordeiniad  y 
blyuyddoedd  hyn.  Gallem  feddwl  mai  yr  un  peth  ydynt,  yn  ol 
barn  Mr.  Jones. 

Gallwn  etto  grybwyll  fod  pob  peth  a  ddywed  Mr.  Jones  yn  ei ' 
Hunan-Gofiant,  ac  yn  Nghofiant  Mr.  Charles,  yn  gystal  ag  yn 
ei  lythyrau  at  ei  gyfeillion  ar  y  pryd,  yn  dangos  y  buasai  efe  yn 
gadael  i  ddewisiad  personau  i  gael  eu  hordeinio  orphwys  ar 
alwad  eglwysi  arnynt,  i  raddau  llawer  mwy  nag  y  gwnaed  gan  y 
Methodistiaid  o'i  ddyddiau  ef  hyd  yn  bur  ddiweddar,  ac  yn  wir 
yn  fwy  nag  y  gwneir  etto  mewn  llawer  amgylchiad.  Ond  y  mae 
arwyddion,  beliach  er's  blynyddau  fod  y  Methodistiaid  yn  graddol 
ddychwelyd  yn  ol  at  olygiad  Mr.  Jones  ar  y  pwngc  hwn.  Credwn 
mai  ei  syniad  ef  am  dano  ei  hun  fel  gweinidog  yr  efengyl  oedd,  er 
maî  yn  y  Bala  y  gweinyddwyd  arno  ddefod  neu  ffurf  yr  ordeiniad, 
etto  mai  ei  alwad  gan  Dduw,  a  galwad  eglwys  Dduw,  a  galwad 
eglwys  Dinbych,  roddodd  sylwedd  ac  ystyr  i'r  ddefod  a'r  ffurf  houo. 
Tybiwn  fod  yr  ystyriaethau  hyn  yn  ei  ryddhau  ef,  os  nad  yn  hollol, 
etto  i  raddau  pur  fawr,  oddi  wrth  ddau  beth  a  awgrymwyd  am 
dano  o  bryd  i  bryd.  Yn  un  peth,  y  maent  yn  ei  ryddhau  oddi 
wrth  y  cyhuddiad  ei  fod  wedi  ymollwng  i  weinyddu  y  sacramentau 
yn  rhyfygus  a  di-feddwl ;  ac  hefyd,  yr  ydym  yn  hyderu  eu  bod 
yn  ei  gwbl  ryddhau  oddi  wrth  y  dybiaeth  ei  fod  wedi  ei  ordeinio 
ddwy  waith  drosodd.  Ar  yr  un  pryd,  dylem  o  hyd  gofio  mai  am- 
;  seroedd  tra  anghyffredin  ar  unrhyw  ddyn,  neu  ar  unrhyw  gyfundeb 
Cristionogol,  oedd  y  rhai  yr  oedd  efe  yn  gweithredu  ynddynt. 

Yr  ydym  yn  ddiolchgar  iawn  i  Dr.  Edwards  am  alw  ein  sylw  at 
yr  hyn  a  fu  genym  dan  ystyriaeth  yn  bresennol ;  ac  yn  meddwl  y 
gwelir,  ar  ol  sylwi  yn  fanwl  ar  yr  holl  hanes  a  roddasom  am  Mr. 
Jones  yn  y  bennod  flaenorol,  ac  ar  y  nodiadau  a  wnaethom  ar  hyn 
o  bryd,  nas  gellir  golygu  fod  defod  neu  ffurf  ordeiniad  wedi  ei 
gweinyddu  oud  unwaith  arno ;  ac  felly,  nas  gellir  galw  ei  ordeiniad 
yn  y  Bala  yn  '  ail  ordeiniad.' 


PENNOD     X. 

1816—1818. 

Y  Ddadl  ar  y  Prynedigaeth — Y  Cyfundeb  mewn  enbydrwydd  ar  y  pryd — Mr. 
Jones  yn  ganolbwynt  y  Ddadl — Myned  heibio  i'r  Ddadl  ar  hyn  o  bryd — Gor- 
pheniad  Cofiant  Mr.  Charles,  a  geiriau  tyner  Mr.  Jones  am  ei  gyfaiU — Sefyllfa 
iechyd  Mr.  Jones,  a'i  symmudiad  i'r  Syrior  Goch — Agwedd  yr  achos  yn 
y  Bettws,  Abergele,  ar  y  pryd — Gofal  Mr.  Jones  am  dano — '  Cân  neu  gẁyn 
ymostyngar ' — Haf  gwlyb  1816 — Henry  Rees  yn  Syrior  Goch — Odfa  wyth- 
nosol  yn  y  Syrior — Henry  Rees,  fel  trafaeliwr  ac  fel  marchogwr — Mr.  S. 
Roberts  yn  cyhuddo  Mr.  Jones  o  ddal  'iawn  masnachol' — Robert  Ellis,  y 
Wyddgrug,  yn  ymosod  ar  H.  Rees  a  Mr.  Jones — '  Cymmysgu  gwenwyn  i'r  wlad ' 
— Mr.  Jones  yn  ei  deulu — Henry  Rees  '  yn  pregethu  i'r  gwartheg  '  yn  Syrior — 
'  Ysbryd '  yn  aflonyddu  y  lle — Mr.  Jones  yn  pregethu  i  Gymdeithas  Genhadol 
Llundain,  yn  1817 — Y  Gymdeithasfa  ddiweddaf  y  bu  ynddi  yn  y  Bala,  1817 — 
Y  dull  o  deithio  i'r  Sassiynau — Pregeth  ymadawol  yn  Syrior  Goch — Efe  yn 
dysgu  ar  gyhoedd,  ac  o  dŷ  i  dŷ — Cofnodion  Mr.  Thomas  Lloyd,  Tŷ  Mawr. 

Dylem  yma  sylwi  fod  y  cyfnod  yr  ydym  yn  awr  yn  dyfod  ato — sef, 
y  blynyddoedd  a  nodir  genym  uchod,  yn  gystal  a'r  rhai  cyn  ac 
wedi,  yn  un  tra  phwysig  yn  hanes  y  Methodistiaid  yn  Nghymru, 
ac  yn  arbenig  yn  Ngogledd  Cymrii.  Yr  hyn,  yn  arbenig,  a  roddai 
neiUduoh'wydd  a  phwysigrwydd  i'r  cyfnod  hwnw  oedd  y  dadleuon 
duwinyddol  bywiog  a  brwd  oedd  yn  cael  eu  dwyn  yn  mlaen.  Yr 
oedd  y  dadleuon  hyn  yn  cynnhyrfu  yr  holl  wlad  o  ben-bwy-gilydd, 
ac  yn  cael  sylw  mawr  gan  bob  cyfundeb  crefyddol  yn  y  wlad.  Yr 
oedd  hoU  bregethwyr  pob  cnwad  crefyddol  wedi  eu  dwyn  i  gym- 
meryd  dyddordeb  dwfn  ynddynt ;  a  rhai  o'r  prif  bregethwyr  yn 
dyfod  allan,  trwy  bregethau  ac  ysgrifeniadau,  i  gymmeryd  rhan 
helaeth,  ar  y  naiU  ochr  neu'r  llall,  yn  y  ddadl,  Gellir  dyweyd  mai 
y  prif  bwngc  ag  yr  oedd  yr  hoU  ddadl  yn  troi  o'i  amgylch  oedd 
yr  Iawn,  neu'r  Prynedigaeth. 

Cafodd  Mr.  Jones  ei  dynu  i  gymmeryd  rhan  helaeth  iawn  yn  y 
ddadl  dduwinyddol  fawr  hon.  Yn  wir,  yr  ydym  yn  meddwl  mai 
efe  oedd  yr  amlycaf  o  bawb  ynddi,  a  hyny  am  dymmor  pur  faith. 

Yr  oedd,  fel  y  gwelsom,  wedi  bod  yn  amlwg  iawn,  yn  ystod  y  dcng 
mlynedd  cyntaf,  o'r  ganrif  yn  y  ddadl  gyda'r  Arminiaid ;  ac  ni  bu 
yn  llai  amlwg,  oud  yn  hytrach  yn  fwy  felly,  yn  y  ddadl  fawr  ar  yr 
lawn  yn  ystod  yr  ail  ddeng  mlynedd  o'r  ganrif — dadl  ag  oedd  yn 
cael  ei  dwyn  yn  mlaen  rhwng  gwahanol  bleidiau  o  Galfiniaid  a'u 
gilydd ;  yr  hon  a  barhaodd  yn  ei  grym  a'i  phoethder  mwyaf  hyd  ei 
farwolaeth  ef  yn  1820,  ac  yn  mhell  ar  ol  hyny.  Mr.  Jones,  mewn 
gwirionedd,  oedd  canolbwynt  yr  hoU  ddadl  yn  ystod  y  blynydd- 
oedd  y  bu  fyw,  ac  am  amser  maith  wedi  iddo  farw  hefyd.  Fel 
rhai  yn  cyttuno  âg  ef,  neu  fel  rhai  yn  ei  wrthwynebu  ef,  o  ryw 
safle  neu  gilydd,  yr  edrychid  ar  bawb  eraill.  Bu  iddo  rai  gwrth- 
Avynebwyr  cryfion  o  fysg  enwadau  crefyddol  eraill ;  megys  y  Parch. 
John  R.oberts,  o  Lanbrynmair,  o  fysg  yr  Annibynwyr;  a'r  Parch. 
Christmas  Evans,  o  fysg  y  Bedyddwyr.  Yr  oedd  y  ddau  ŵr  da 
hyn,  fel  y  gwyddis,  yn  cynnrychioli  dau  syniad  pur  wahanol  i'w 
gilydd,  ac  i'r  eiddo  Mr.  Jones,  ar  athrawiaeth  y  Prynedigaeth. 
Ond  yr  ydym  yn  credu  mai  y  gwrthwynebiad  a  gafodd^  a'r  cam- 
liwiad  a  wnaed  o  hono,  ac  o'i  olygiadau,  gan  frodyr  yn  perthyn 
i'r  un  Cyfundeb  ag  ef  ei  hun,  a  barodd  fwyaf  o  ofid  a  blinder  i'w 
feddwl  ef — a  hyny  o  lawer  iawn. 

Dylem  hefyd  gofio  fod  y  Cyfuudeb,  yn  ystod  y  blynyddoedd  yr 
ydyra  yn  bresennol  yn  cyfeirio  atynt,  dyweder  o  1815  hyd  1820, 
mewn  argyfwng  pwysig  iawn  ar  ei  hanes,  a  hyny  ar  amryw  gyf- 
rifon.  Nid  oedd  ond  ychydig  flynyddoedd  er  pan  yr  oedd  wedi 
dechreu  ordeinio  gweinidogiou  iddo  ei  hun ;  ac  yr  oedd  hyny,  pan 
gymmerodd  le,  wedi  bod  yn  achlysur  dadl  a  chynnhwrf  pur  fawr, 
ac  hefyd  wedi  bod  yn  achlysur  i  nifer  lled  fawr — cynnifer  a  saith 
yn  y  Deheudir — o'r  gweinidogion  o  Eglwys  Loegr,  i  ymadael  yn 
llwyr  â'r  cyfuudeb,  heb  law  colledion  a  blinderau  eraill  a  gawsid. 
Yr  oedd  Mr.  Charles,  a  fuasai  yn  arweinydd  diogel  yn  y  Gogledd 
am  flynyddoedd  lawer,  wedi  marw  yn  1814,  ac  yr  oedd  arweiniad 
y  Cymdeithasfaoedd,  ac  arweiuiad  meddwl  y  cyfuudeb,  wedi 
myned  i  ddwylaw  newyddion.  Yr  ydym  yn  crybwyll  y  pethau 
hyn  er  mwyn  dangos  yr  argyfwng  pwysig  yr  oedd  y  Corph  ynddo 
ar  y  pryd,  a  bod  yn  gwbl  naturiol  i  ddyn  o  feddwl  mor  ddwys,  a 
phryderus  am  wirionedd  yr  efengyl,  ag  ydoedd  Mr.  Jones,  ac  un 
oedd,  drwy  holl  ystod  ei  oes,  wedi  gweithio  mor  ddyfal  i  gadw 
Cymru,  ac  i  gadw  ei  gyfundeb  ei  hun  yn  arbenig,  i  '  iawn-droedio ' 
at  y  gwirionedd  hwnw — fod  yn  dra  naturiol  iddo,  yn  sefyllfa  y 
cyfundeb  yn  ystod  y  blynyddoedd  hyny,  gael  ei  feddiannu  gan 
bryder  dwys  iawn  gyda  golwg  arno.     Yr  ydym  yn  gobeithio  gallu 

dangos  ar  ol  hyn,  o  leiaf  i  ryw  raddau,  mai  ei  deimlad  ef  ar  lawer 
diwrnod  digon  prudd  iddo  oedd,  fod  y  Corph  wedi  cael  ei  adael 
fel  plentyn  amddifad  a  phur  ddi-araddiffyn  ar  ol  marwolaeth  Mr. 
Charles ;  a'i  fod  yntau  ei  hun,  i  radd  helaeth,  wedi  ei  adael  mewn 
sefyllfa  unig  a  Uawer  mwy  di-gydymdeimlad  nag  y  dylasai  fod,  yn 
Ngogledd  Cymru  yn  arbenig. 

Ond  gan  ein  bod  yn  bwriadu  neiUduo  rhan  arbenig,  neu  bennod 
gyfan,  i  geisio  rhoddi  adroddiad  byr  o'r  'ddadl  ar  y  Prynedigaeth,' 
-a'r  cynnhwrf  ynghylch  yr  athrawiaeth,  yr  ydym  yn  troi  oddi  wrth 
hyn  yn  bresennol,  ac  yn  myned  yn  mlaen  i  ddilyn,  yn  benaf,  rhed- 
iad  hanes  mwy  personol  Mr.  Jones,  o'r  fan  lle  y  gadawsom  ef  pan 
aethom  oddi  wrtho  i  gymmeryd  sylw  o  bwngc  yr  ordeinio.  Yr 
ydym,  felly,  yn  dilyn  yr  un  duU  ag  a  gymmerasom  gyda'r  '  ddadl 
Arminaidd,'  pan  ddaethom  ar  draws  hono,  ac  hefyd  gyda  phwngc 
yr  ordeinio,  pan  y  daeth  hwnw  yn  ein  ffordd.  Y  mae  y  cwrs  hwn 
yn  ein  gyru  yn  bresennol  i  gymmeryd  hanes  Mr.  Jones  i  fyny  o 
tua  dechreu  y  flwyddyn  1816. 

Ni  a  grybwyllasom  eisoes  mai  yn  nechreu  y  flwyddyn  1816  y 
gorphenodd  efe  ysgrifenu  Cofiant  y  Parchedig  Thomas  Charles. 
'  Dinbych,  lonawr  3ydd,  1816,'  ydyw  dyddiad  y  rhagymadrodd. 
Er  mw^í^n  cael  golwg  ar  ei  deimlad  ef  ar  yr  adeg  hono,  tybiwn  fod 
ei  eiriau  tyner  am  ei  gyfaill,  Mr.  Charles,  yn  y  rhagymadrodd  hwn, 
yn  werth  eu  dyfynu : — 

'  Y  mae  ei  daith,  ei  Jafur,  a'i  ymdrechwaith  mawr  dros  enw  ei  Ar- 
glwydd  a'i  Achubwr,  wedi  darfod;  y  mae  wedi  'gorphwys  oddi  wrth 
ei  lafur;  a'i  weithredoedd  a'i  canlynant.'  Trwy  ras  cafodd  ei  wneyd 
yn  Gristion  cywir,  profiadol,  deallus,  a  gwresog  yn  moreu  ei  fywyd;  yr 
oedd  megys  yn  hen  mewn  deall  a  phrofiad  ysbrydol  pan  nad  oedd 
ond  bachgen  mewn  oedran.  Bu  ei  weinidogaeth  yn  fendithiol  yn 
Lloegr;  ond  yn  Nghymru,  ac  yn  Ngwynedd  yn  fwyaf  neiUduol,  y 
dangosódd  yr  Arglwydd  ei  fod  fel  anrheg  a  rhodd  arhenig  [cyfeiriad, 
fel  y  gwyddis,  at  eiriau  Rowland,  Llangeitho,  mai  'rhodd  arbenig  i'r 
Gogledd'  oedd  Mr.  Charles].  Efe  a'i  cymmerodd,  ac  a'i  gwnaeth  yn 
oíferyn  tra  defnyddiol  yn  ei  law  rasol  ei  hun. 

'  Yr  oedd  yr  Arglwydd  wedi  ei  addasu  yn  hynod  i'r  gwaith  pwysfawr 
oedd  ganddo  i'w  osod  o'i  flaen:  ac  yntau,  wrth  alwad  ei  Arglwydd,  a 
gyfododd  yn  foreu  at  ei  orchwyl.  Bu  yn  dra  diwyd  ynddo  tra  parhaodd 
ei  flynyddoedd;  ac  wedi  iddo  'ddwyn  pwys  y  dydd  a'r  gwres,'  cafodd 
noswylio,  trwy  alwad  ei  Feistr  doeth  a  thirion,  cyn  cyrhaedd  y  dri- 
ugeinfed  flwydd  o'i  oed.  Ni  welodd  Cymru  ond  ambell  ẃr  a  fu  yn  gyd- 
radd  iddo,  er  mai  gŵr  â'i  waeleddau  dynol  ganddo  oedd  yntau  hef yd ;  a 
pha  bryd  y  gwêl  hi  etto  ei  gyflelyb,  nid  oes  neb  a  ddichon  ddyweyd  ond 
efe  yn  unig,  yr  hwn  y  niae  cyflawnder  doniau  yr  Ysbryd  yn  ei  feddiant. 
Efe  a  edrycho  arnom  yn  ei  diriondeb  grasol.' 

Dyna  deîmlad  dwys  a  phryderus  Mr.  Jones  wrth  ollwng  Gojiant 
Mr.  Charlcs  o'i  law,  yn  nechreu'r  flwyddyn  1816. 

Yr  oeddym  yn  cael  achlysuron  mynych,  yn  rhanau  cyntaf  yr 
hanes  hwn,  i  gyfeirio  at  sefyllfa  iechyd  Mr.  Jones ;  ac  y  mae  y 
darllenydd  yn  cofio  am  yr  arteithiau  llymion  yr  adroddasom  am 
danynt,  a  ddioddefwyd  ganddo  pan  yr  oedd  yn  byw  j^n  y  Wydd- 
grug,  a  chyn  hyny.  Dwywaith,  o  leiaf,  y  bu  y  pryd  hyny  dan 
ddwylaw  a  chyllyll  y  llaw-feddygon.  Ymddengys,  er  iddo  or-oesi 
y  triniaethau  hyny  am  flynyddoedd  lawer,  bellach  am  tua  phym- 
theng  ml}Tiedd,  etto  mai  gwanaidd  a  bregus  oedd  ei  gyfansoddiad 
drwy  yr  holl  amser  hwnw ;  ac  nad  oedd  ansawdd  ei  iechyd,  ar  hyn 
o  bryd,  o  gwbl  yn  foddhaol.  Tua  dechreu  y  flwyddyn  1816,  ma& 
yn  dyfod  i'r  golwg  mai  dyna  fel  yr  oedd  pethau  yn  bod.  0  her- 
wydd  hyny,  ac  wrth  weled,  fel  y  dywedir,  '  fod  holl  ansawdd  ei 
natur  Avedi  Uesghau  i  raddau  mwy  na  chynt,'  darfu  i  amryw  o'i 
gyfeillion  ei  annog  i  ymofyn  am  '  drigfan  yn  y  wlad,'  gan  hyderu  y 
byddai  newidiad  felly  yn  foddion  adnewyddiad  a  chryfhâd  iddo. 
Nid  ydym  ni  yn  gweled  nemawr  wahaniaeth  rhwng  y  tŷ  yr  oedd 
yn  byw  ynddo  yn  Ninbych  a  '  thŷ  yn  y  wlad  ;'  ond,  pa  fodd  bynag 
ara  hyny,  erbyn  dechreu  Mai,  1816,  yr  oedd  efe  yn  gadael  Bryn- 
disgw^-lfa,  a  Dinbych,  ac  yn  mjnied  i  Syrior  Goch — lle  yn  agos 
i'r  Bettws,  a  thua  thair  milldir  o  dref  Abergele.  Nid  oedd  yn 
symmud  yn  mhell — dim  ond  tua  deuddeg  i  bymtheg  milldir  o 
Ddinbych ;  ond  yr  oedd  yn  myned  i  le  y  caffai  ryw  radd,  o  leiaf, 
o  gymmysgedd  awyr  tir  a  môr.  Ac  er  mui  tyddyn  yw  y  Syrior 
Goch,  nid  oedd  efe  yn  ymgymmeryd  â  thrin  y  fferm — dim  ond 
âg  j^chydig  erwau,  modd  y  gallai  gadw  ceffyl  a  dwy  neu  dair  o 
wartheg.  Gadawodd  y  gweddiU  o'r  tyddyn  i  gael  ei  drin  gan  Mrs. 
Hughes,  Pen-y-bryn,  yr  hon  a  breswyliai  ger  Uaw ;  a'r  hon,  ynghyd 
â'i  theulu,  oeddynt  yn  gyfeillion  mynwesol  ac  anwyl  i  Mr.  Jones, 
a'i  briod.  Yr  oedd  Syrior  yn  balasdy  bychan,  yn  sefyll  ar  lan- 
erch  hyfryd. 

Nid  oedd  efe,  drwy  y  symmudiad  hwn  o  Ddinbych  i  Syrior,  yn 
newid  ei  Gyfarfod  Misol,  nac  yn  newid  rhyw  lawer  ar  gylch  ei 
lafur  ar  y  Sabbothau,  neu  ddyddiau  yr  wythnos.  Yr  oedd  etto  yn 
parhau  i  berthyn  i  Gyfarfod  Misol  sir  Ddinbych,  yr  hwn,  meddir, 
oedd  yn  Gyfarfod  Misol  ar  ei  ben  ei  hun  erbyn  hyn  ;  canys  dywedir 
mai  yn  1815  yr  ymwahanodd  siroedd  Dinbych  a  Fflint  i  ffurfio 
dau  Gyfarfod  Misol — er  y  dywedir  y  cyfarfyddent  ar  ol  hyny  yn 
achlysurol  mewn  cyfarfod  undebol.  Ond  er  nad  oedd  Mr.  Jones 
yu  newid  ei  Gyfarfod  Misol,  yr  oedd  yn  symmud  o'i  gyssylltiad  â'r 

eglwys  yn  Ninbych,  ac  yn  dyfod  i  gyssylltiad  â'r  eglwys  yn  y 
Bettws,  yr  hyn  oedd  yn  gyfnewidiad  o  bwys ;  gan  fod  yr  eglwys 
gyntaf,  erbyn  hyn,  a  thrwy  ei  ofal  a'i  lafur  ef  i  raddau  mawr,  wedi 
dyfod  yn  eglwys  lled  gref  a  blodeuog;  tra  nad  oedd  yr  cglwys  yn  y 
Bettws  ond  bechan  a  gwanaidd.  Yn  y  flwyddyn  1824,  yn  mhen 
wyth  mlynedd  ar  ol  hyn,  yn  ol  tystiolaeth  y  diweddar  Barch, 
Moses  Parry,  Dinbych,  nid  oedd  yn  y  Bettws  ond  27  o  aelodau 
eglwysig,  tra  yr  oedd  nifer  eglwys  Dinbych  yn  yr  un  flwyddyn 
yn  200. 

Yr  ydym  wedi  cael  achlysur  i  sylwi  ynglŷn  â  hoU  symmudiadau 
Mr.  Jones,  o  Gaerwys  i'r  Wyddgrug,  o'r  Wyddgrug  i  Ruthyn,  ac  o 
Ruthyn  i  Ddinbych,  fod  dyfod  i  deimlo  y  dyddordeb  dyfnaf  yn 
llwyddiant  yr  achos  crefyddol  yn  y  lle  y  preswyliai  yn  un  o'i  nod- 
weddau  mwyaf  amlwg.  Dylid  cofio,  wrth  son  am  hyn,  mai  '  preg- 
ethwyr  teithiol,'  mewn  ystyr  cyflawn  iawn  o'r  gair,  oedd  pregeth- 
wyr  y  Methodistiaid  yn  y  dyddiau  hyny.  Y  mae  y  Methodistiaid 
Wesleyaidd  yn  sôn  am  '  bregethwyr  neu  weinidogion  teithiol;'  ond 
y  cwbl  a  ddeallant  hwy  wrth  y  gair  ydyw,  fod  eu  gweinidogion  yn 
newid  cylch  eu  gweinidogaeth  bob  dwy  neu  dair  blynedd.  Eithr 
pan  sonir  am  bregethwyr  y  Methodistiaid  Calfinaidd,  yn  yr  adeg 
sydd  dan  sylw  genym  ar  hyn  o  bryd,  fel  pregethiuyr  teithiol,  yr 
hyn  a  olygir  ydyw,  eu  bod  yn  teithio  o  fan  i  fan  am  ddyddiau  neu 
wythnosau  olynol,  gan  bregethu  ar  hyd  y  daith,  fel  y  crybwyllasom 
eisoes.  Achlysurodd  hyn  i  rai  o  honynt  fyned  i  deimlo  lled  ych- 
ydig  o  ddyddordeb  yn  yr  achos  crefyddol  yn  eu  cartrefi  eu  hunain. 
Ac  yn  y  fan  hon,  dylid  cofio  hefyd  ddarfod  i'r  Methodistiaid,  pan 
benderfynasant  ordeinio  gweinidogion  iddynt  eu  huuain,  ryw  bum 
mlynedd  cyn  yr  amser  yr  ydym  yn  awr  yn  cyfeirio  ato,  benderfynu 
eu  hordeinio  i  fod  yn  '  weinidogion  i'r  holl  Gorph  ;'  ac  nid  fod  yr 
ordeiniad  yn  seiliedig  ar  ddewisiad  a  galwad  eglwys  neu  eglwysi 
neillduol.  Y  mae  yn  amlwg,  gan  hyny,  fod  Uai  o  lawer  o  gym- 
mhelliad  yn  y  drefn  '  deithiol '  oedd  ar  y  pregethu,  ac  yn  y  drefn  o 
'ordeinio  i'r  holl  Gorph,'  tuag  at  sicrhau  llafur  a  gofal  ar  ran  y 
gweinidogion  am  yr  eglwysi  yn  eu  cartrefi  nag  a  fuasai  pe  buasai 
y  pregethu  yn  fwy  cartrefol,  a'r  weinidogaeth  yn  fwy  sefydlog. 
Ond  er  y  diffyg  cymmhelliad  oedd  yn  y  'drcfn '  hono  i  ofal  a  llafur 
cartrefol,  yr  oedd  llawer  o  hen  weinidogion  y  Methodistiaid  yn  dra 
gofahis  am  yr  eglwysi  yn  eu  cartrefi,  ac  yn  Uafurio  yn  ddyfal  yn- 
ddynt ;  a  hyny  }ti  gyffredin  heb  unrhyw  gydnabyddiaeth  neu  dâl 
ond  a  gaffent  hwy  drwy  weled  achos  yr  Arglwydd  yn  llwyddo  fel 
ffrwyth  eu   hymdrechion.     Ac   un   o'r   rhai   ffyddlonaf  a   mwyaf 

yraroddedig  i  Iwyddiant  crefydd  yn  y  dref  neu  yr  ardal  y  dig- 
wyddai  fod  yn  cyfanneddu  ynddi  o'r  oU  o'r  hen  weinidogion  oedd 
gwrthddrych  yr  hanes  hwn.  Ac  felly  yr  ydym  yn  ei  gael  ar  ol  ei 
symmudiad  hwn,  o  Ddinbych  i'r  Bettws. 

Ymddengys  fod  haf  y  flwyddyn  1816;  sef,  yr  haf  cyntaf  a 
dreuliodd  ]Mr.  Jones  yn  Syrior  Goch,  yn  hynod  wlyb  ac  oer — ac 
felly  yn  dra  anffafriol  i  gnwd  y  maes,  a  hynod  o  wasgedig  ar 
amaethwyr  y  wlad.  Tua  diwedd  Awst  y  flwyddyn  hono,  cyfan- 
soddodd  Mr.  Jones  Gân  Ymostyiigar  fel  mynegiad  o'i  deimlad  ei 
hun,  yn  gystal  a'r  wlad  yn  gyffrediuol,  ac  argraphodd  hi.  Y  mae 
y  wyneb-ddalen  fel  hyn : — '  Cân  neu  Gŵyn  Ymostyngar,  wrth 
ystyried  yr  Hin  a'r  Tywydcl  Gwlyb,  hyd,  Fis  Äwst,  yn  y 
FLwyddyn  hon,  1816.  Gan  T.  J.  Dinbych,  argrajphwyd  gan 
Thomas  Gee,  1816.'  Y  mae  y  llyfryn  bychan  yn  wyth  tudalen,  ac 
yn  cynnwys  dau-ar-hugain  o  benniUion.  Fel  y  gallesid  disgw}-! 
oddi  wrth  ysbryd  duwiolfrydig  yr  awdwr  yn  y  fath  amgylchiadau, 
acar  y  fath  achlysur,  mae  y  gân  yn  llawn  o  deimlad  dwys,  ymos- 
tyngar,  ac  etto  ffyddiog,  yn  wyneb  goruchwyliaeth  dywyll  Rhag- 
luniaeth.  Rhydd  hefyd  ddisgrifiad  byw  iawn  o  agwedd  pethau  yn 
y  wlad — yr  ŷd,  y  gwair,  '  ffrwythydd  coed  ac  aeron  o  bob  gradd,' 
'y  blodau'n  brin,'  'y  gweirwellt  aeth  cryn  gyfran  efo'r  ffrwd,'  'a'r 
cnydau  da,'  mewn  llawer  lle,  wedi  eu  gwneyd  yn  ddi-lês  '  gan  lif  a 
rhŵd ;'  yr  hyn  a  barodd  nad  oedd  cnwd  y  ddaear,  '  i'n  milod  oll, 
ond  '  porthiant  gwan.'  Yr  oedd  efe  yn  ysgrifenu  y  gân  ar  yr 
21ain  o  fis  Awst;'  ac  wrth  gyfeirio  at  y  gwair  a  phorthiant  yr 
anifeiliaid,  efe  a  ddywed  fel  hyn : — 

'  Yn  Awst,  yn  lle  Mehefin  hafaidd  hin, 
Mae  rhan  go  fawr  o  hwn  yn  cael  ei  drin: 
Pa  bryd  y  daw  addfediad  cnydau  gwell 
At  luniaeth  dyn,  iiid  oes  ond  arwydd  pell. 

'  At  ddiwedd  Awst  mae  ydau  lawer  iawn 
O  fewn  eu  cyrs,  heb  dd'od  i'r  d'wysen  lawn : 
Pa  bryd,  pa  sut,  y  ffrwytha  'rhai'n  i'n  raaeth, 
Nid  oes  a  ŵyr;  mae  hyn  yn  chwerw  saeth!' 

Fel  dangosiad  o  deimlad  yr  awdwr  ar  y  pryd,  ac  am  ein  bod  yn 
ystyried  ei  emynau  ef  yn  gyffredinol  yn  rhai  mor  gymmhwys  a 
nemawr  sydd  yn  ein  hiaith  i'w  datganu  mewn  cynnulleidfaoedd 
-cyhoeddus,  a  chan  dybio  hefyd  y  gall  y  pennillion  canlynol  ddyfod, 
rhyw  dro  yn  y  dyíodol,  yn  wasanaethgar  ar  achlysuron  cyffelyb  i'r 
un  y  cyfansoddwyd  hwynt  arno,  ni  a  roddwn  y  detholiad  sydd  yn 
dilyn  0  honynt : — 

'  O  Arglwydd  lôr!  wyt  Lywydd  nef  a  llawr; 
Dy  Air  a  wnaeth  y  greadigaeth  fawr; 
A'th  Air  yn  gryf  ti  ercliaist  iddi  fod ; 
Tydi  sy'n  troi,  yn  trefnu  fyth  ei  rìiôd. 

'  Mae  ar  dy  law,  fel  Llywydd  daear  lawr, 
Ar  íFrwythau'n  tir  roi  rhyw  attaliad  mawr, 
Difwyno'n  gwellt,  rhoi'r  ydau  dan  eu  coll, 
Llesgau  ein  haf,  prinhau'n  cynhauaf  olL 

'  A  than  dy  Liw,  os  rhaid  in'  ddioddef  cûr, 
Ceryddon  Nef  a'i  barnau  oll  sydd  bur ; 
Eho  i  ni  ras,  mewn  duwiol  ofn  a  braw, 
A  buchedd  well,  i  ffoi  rhag  Ihd  a  ddaw. 

'  O !  cly w  ein  cŵyn,  a'n  llesg  erfyniad  gwan, 
Er  haeddu'th  ŵg,  yn  faith  neu  fythol  ran; 
Cly w,  arbed,  lôr !  na  thy wallt  ar  ein  byd 
Dy  ddig  a'th  Hd,  i'n  difa  oll  i  gyd. 

'  Rho  etto  wôn  yn  dirion  ar  ein  tir ; 
Pâr  weniad  haul,  ar  ol  ymguddiad  hir; 
Rho  dywydd  teg,  addfeda  gnwd  y  llawr; 
A  gweler  gwên  pur  Haul  Cyfiawnder  Mawr.' 

Gyda  hyn  yna  ar  y  Gân  Ymostyngar,  rhaid  i  ni  ei  gadael,  er 
mwyn  myned  rhagom  gyda'r  hanes. 

Wrth  adrodd  hanes  Mr.  Jones  tra  y  bu  yn  Syrior,  rhaid  dyweyd 
gair  am  'y  gwas'  hynod  a  ddigwyddodd  fod  ganddo  yno  yn  ei 
wasanaeth.  A  phan  ddywedwn  nad  oedd  y  gwas  hwnw  yn  neb  / 
llai  na'r  un  a  ddaeth,  ar  ol  hyny,  yn  adnabyddus  '  fel  y  Parchedig 
Henry  Rees,'  mae  yn  dd'iau  na  byddis  yn  teimlo  fod  angen  am 
unrhyw  esgusawd  dros  ddwyn  ei  enw  i  mewn  yma.  Bu  Henry 
Rees  gyda  Mr.  Jones  dros  ystod  yr  holl  amser  y  bu  yntau  yn  y 
Syrior;  sef,  dwy  flynedd— o  Mai,  1816,  hyd  Mai,  1818.  Yr  oedd 
hyn  pan  oedd  Henry  Rees  o  ddeunaw  i  ugain  oed ;  hyny  y w,  aeth 
at  Mr.  Jones  pan  oedd  ychydig  dros  ddeunaw,  ac  aeth  oddi  wrtho 
pan  oedd  ychydig  dros  ugain  oed.  Nid  ydoedd  efe  etto  wedi 
dechreu  pregethu,  er  fod  hyny  yn  llenwi  ei  fryd  a'i  galon  drwy 
ystod  y  ddwy  flynedd,  yn  ogystal  ag  er^s  amryw  flynyddoedd  cyn 
hyny.  Y  mae  awdwr  teilwng  Cofiant  Mr.  Rees,  y  diweddar 
Barchedig  Owen  Thomas,  D.D,  yn  dangos  fod  Mr.  Jones  wedi 
rhoddi  lle  rhagorol  i  Henry  Rees,  yn  yr  amgylchiadau  yr  oedd 
efe  ynddynt  ar  y  pryd,  fel  un  â'i  íwriad  ar  ddechreu  pregethu,  ac 
yn  llawn  awydd  am  ennill  gwybodaeth,  tra  nad  oedd  wedi  cael  ond 
ychydig  o  fanteision  addysg  yn  ystod  ei  flynyddoedd  blaenorol. 
Nid  oedd  y  gorchwylion  oedd  yn  disgyn  arno  i'w  cyflawni  ond 
jchydig  ac  ysgeifn — dim  ond  gofalu  am  geffyl  Mr.  Jones,  ac  ychydig 

orchwylion  eraill,  fel  a  geir  yn  gyffredin  mewn  lleoedd  o'r  fath. 
'  Gofalu  am  y  ceffyl  glâs,'  meddir,  oedd  prif  waith  Henry  Rees. 
Yr  oedd  Mr.  Jones,  tra  yn  byw  yn  Syrior,  yn  arfer  cynnal  math 

0  gyfarfod  crefyddol  yn  ei  dŷ  ei  hun,  ar  noson  waith,  unwaith  bob 
wythnos,  os  byddai  gartref  Nid  oedd  y  cyfarfod  crefyddol  hwn 
yn  cael  ei  alw  yn  '  odfa,'  neu  '  bregeth,'  er  mai  pregethu  y  byddai 
efe  bob  amser,  a  chynnal  math  o  gyfarfod  eglwysig  ar  ol  y  bregeth. 
Y  rheswm  am  beidio  galw  na  '  chyhoeddi '  y  cyfarfod  yn  '  odfa ' 
neu  '  bregeth '  oedd,  fod  perchenog  cul-feddwl  y  lle  yn  ofni  y  tynid 
ei  adeiladau  i  lawr  gan  y  cynnulliad  pobl  a  ddelai  ynghyd  os  elai 
Mr.  Jones  i  bregethu  yn  ei  dŷ  felly  ar  fin  y  nos.  Pa  fodd  bynag, 
yr  oedd  yr  amcan  yn  cael  ei  gyrhaedd  gan  Mr.  Jones  yr  un  modd, 
j)a  enw  bynag  a  roddid  ar  y  cyfarfod  crefyddol.  Y  mae  un  fonedd- 
iges,  yr  hon  sydd  etto  yn  fyw — Mrs.  Davies,  Ro  Gae,  Llanelwy,  a 
merch  Mrs.  Hughes,  Pen-y-bryn,  y  cyfeiriasom  ati  eisoes — yn  cofio 
y  cyfarfodydd  hyny  yn  Syrior  yn  dda.  Yr  oedd  hi  y  pryd  hyny 
yn  ferch  ieuangc  o  17eg  i  19eg  oed.  Henry  Rees  fyddai  yn 
'  cadw  y  drws,'  ac  yn  gollwng  y  cymmydogion  i  mewn.  Yr  oedd 
efe  ar  y  pryd  yn  llangc  tal,  teneu,gwledig  ei  wedd  ;  a  Mr.  Jonesyn 
ŵr  mawr,  tal,  corphol,  mwyn  yr  olwg,  a  boneddigaidd  ei  agwedd- 
iad,  gyda  chap  du  am  ei  ben.  Darllenai  ac  esboniai,  gwedd'íai  a 
phregethai,  a'r  cwbl  mewn  dull  agos,  cymmydogol,  gan  annog,  a 
chynghori,  a  rhybuddio  yn  y  modd  dwysaf ;  a  chan,  ar  yr  un  pryd, 
'  ddyddanu  y  gwan  eu  meddwl,'a  chyhoeddi  'tangnefedd  i'r  brodyr 
oll,'  ac  eidduno  bendith  yr  Arglwydd,  yn  dymmhorol  ac  ysbrydol, 
i  orphwys  ar  ei  gymmydogion.'     Cynnaliai  gyfarfod  eglwysig  ar 

01  y  bregeth ;  ac  yno  yr  oedd  yn  dyfod  yn  nes  fyth  at  ei  frodyr  a'i 
chwiorydd  crefyddol.  '  Dowch  yn  awr,'  meddai ;  '  gadewch  i  ni  fod 
fel  plantos  bach  ar  yr  aelwyd — pawb  yn  adrodd  eu  teimladau  cref 
yddol  i'w  gilydd,  ac  yn  mynegu  am  gariad  anfeidrol  y  Gwaredwr 
mawr.'  Trwy  y  cyfarfodydd  hyn,  a'i  holl  ymarweddiad  sanctaidd 
yn  yr  ardal,  gadawodd  Mr.  Jones  argraph  ddofn  ai"  feddwl  trigolion 
3'  fro  hono,  ei  fod,  nid  yn  unig  yn  ddyn  mawr  a  galluog  iawn,  ond 
hefyd  ei  fod  yn  ẃr  duwiol  iawn,  ac  yn  un  mawr  mewn  gweddi  a 
chymmundeb  â  Duw.  Yr  oedd  gorchwyledd  yn  meddiannu  myn- 
wesau  dynion  pa  bryd  bynag,  a  pha  le  bynag,  y  byddai  efe  yn 
bresennol ;  a  theimlai  pawb  fod  gŵr  a  wir  haeddai  eu  parch  yn 
myned  heibio  iddynt,  hyd  yn  oed  pan  gyfarfyddent  ef  ar  y  ffordd. 
Dyna  yr  argraph  a  wnelai  ar  feddyliau  ei  gymmydogion  a'i  gyd- 
nabod  yno. 

Y  mae  y  ffeithiau  canlynol  yn  taflu  cryn  lawer  o  oleuni  ar  hanes 

Mr.  Jones  yn  ystod  y  ddwy  flynedd  y  bu  efe  yn  byw  yn  Syrior 
Goch ;  ac,  hefyd,  y  maent  yn  rhyw  fesur  o  ddangosiad  o  agwedd 
meddwl  a  theimlad  yr  ardaloedd  a'r  wlad  yn  gyffredinol  ar  y  pryd 
gyda  golwg  ar  y  '  Dadleuon  ar  yr  lawn,'  a'r  chwerwedd  anesbon- 
iadwy,  yn  ol  ein  bryd  ni,  oedd  yn  meddiannu  rhyw  rai  tuag  at 
Mr.  Jones  a'i  ysgrifeniadau  ar  yr  adeg  hon.  Cawn  fanylu  ar  hyn 
etto ;  ond  yr  ydym  yn  eu  crybwyll  yn  bresennol  fel  yn  perthyn  i'w 
hanes  tra  bu  yn  Syrior,  ac  er  mwyn  egluro  yr  hyn  yr  ydym  yn 
bresennol  yn  myned  i'w  adrodd. 

Yr  oedd  Mr.  Jones,  fel  y  gwelsom,  wedi  cyhoeddi  Ilawer  o  lyfrau 
yn  ystod  blynyddoedd  blaenorol  ei  oes.  Yr  oedd  bob  amser  yn 
cyhoeddi  ei  lyfrau  yn  gwbl  ar  ei  gyfrifoldeb  ei  hun,  oddigerth,  fe 
allai,  Cojiant  Mr.  Charles.  Felly  y  gwnaethai  gyda  ei  JDraeth- 
awd  ar  ündeb  Crefyddol ;'  y  ddwy  gyfrol  o  Waith  Gurnal ;  yr 
Ymddiddanion  Creýyddol ;  y  Drych  Athrawiaethol ;  Gatecism 
Eglwys  Loegr ;  Casgliad  o  Hymnau ;  Ymddiddanion  ar  Bryn- 
edigaeth,  &c.  Ond  ei  gyfrifoldeb  penaf  o'r  cwbl,  o  gryn  lawer, 
oedd  y  Merthyrdraeth,  a  gyhoeddasai  yn  1813,  yr  hwn  oedd  yn 
gyfrol  fawr  o  1,165  o  dudalenau  pedwar-plyg;  ond  dygodd  ef  y 
llyfr  allan  ar  y  cyntaf  yn  rhanau,  swllt  yr  un,  ac  yr  oeddynt  tua 
phymtheg-ar-hugain  mewn  rhifedi.  Dywedir,  ac  y  mae  yn  hawdd 
ddigon  credu  hyny,  fod  cannoedd  lawer  o  bunnoedd  o  arian  Mr. 
Jones  yn  gorwedd  yma  a  thraw  ar  led  y  wlad,  yn  nwylaw  Ilytr- 
werthwyr,  ac  eraill,  fel  dyledion  am  yr  holl  Iyfrau  hyny.  Yr  oedd, 
hefyd,  niíer  mawr  iawn  o  rai  o  honynt,  yn  enwedig  o'r  Merthyr- 
draeth,  yn  aros  yn  meddiant  Mr.  Jones  heb  eu  gwerthu.  Y  mae 
yn  ymddangos  y  bu  Henry  Rees  yn  teithio  llawer,  yn  ystod  y 
ddwy  flynedd  y  bu  gydag  ef,  i  gasglu  yr  arian  am  y  Ilyfrau,  ac 
i  ymofyn  am  archebion  newyddion  oddi  wrth  y  llyfrwerthwyr,  neu 
unrhyw  Iyfr-brynwyr  y  gallai  daraw  arnynt'  '  Yr  oeddwn  bellach,' 
ebe  Henry  Rees,  '  yn  drafaeliwr  go  fawr,  ar  negeseuon  fy  meistr,  a 
chenyf  weithiau  gryn  lawer  o  arian  dan  fy  ngofal — am  ddiogelwch 
pa  rai  y  teimlwn  yn  bur  bryderus.' 

Y  mae  yr  hyn  a  ganlyn  yn  taflu  peth  goleuni  ar  hanes  Mr. 
Jones,  ac  yn  dangos  y  gwahaniaeth  rhyngddo  ef  â  Henry  Rees  fel 
marchogwr.  Ar  '  geíîyl  glâs,'  mawr  a  chryf,  o  eiddo  Mr.  Jones  y 
byddai  Henry  Rees  yn  marchogaeth  ar  ei  deithiau  gyda'r  Ilyfrau; 
a  chafodd,  mae  yn  amlwg,  gryn  lawer  o  helbulon  gyda'r  ceíîyl. 
'Byddai  y  ceffyl  a  farchogwn,'  meddai  Mr.  Rees,  'beunydd  yn 
syrthio  danaf.  Cefais  godymau  dychrynllyd  oddi  ar  ei  gefn  ;  ond, 
0  drugaredd  yr  Arglwydd,  ni  chefais  ddim  niwed  o  gwbl.'     Y  mae 

Dr.  Thomas  yn  priodoli  cwympiadau  y  ceffyl  i  ddiofalwch  Henry 
Rees,  i'w  '  ddydd-freuddwydion/  ac  i'w  duedd  i  ymoUwng  i  agwedd 
^  ysgafala.'  Yr  un  ceffyl  a  farchogid  bob  amser  gan  Mr.  Jones  ;  ac 
nid  oes  hanes  am  '  gwympiadau  na  chodymau  dychrynllyd '  ynglŷn 
âg  ef,  a'r  ceffyl.  Dyma  eglurhâd  Dr.  Thomas  ar  y  gwahaniaeth 
rhwng  y  ddau  farchog : — '  Dichon  fod  a  wnelai  ei  bwysau  trwm  ef 
(Mr.  Jones),  mewn  cymmhariaeth  â'r  eiddo  y  llangc  teneu  ac 
ysgafn,  rywbeth  â  sadio  ei  gerddediad  (sef  yr  eiddo  y  ceffyl)  tano ; 
ond  y  mae  yn  ddiammheu  mai  yr  achos  penaf  ydoedd,  fod  Mr. 
Jones  yn  dra  gofalus  am  ei  ben,  ac  yntau  (Mr.  Rees)  yn  rhy 
ysgafala.'  Felly,  am  fod  Mr.  Jones  '  yn  ddyn  mawr,  corphol,  tew, 
a  thrwm  iawn,'  yr  oedd  y  ceffyl  yn  ymgadarnhau  oddi  tano ;  tra  yr 
oedd  yn  ymoUwng,  yntau  hefyd,  yn  'rhy  ysgafala,'  oddi  tan  'y 
llangc  teneu  ac  ysgaín.'  Ac  heb  law  y  gwahaniaeth  hwn  yn  y 
'pwysau,'  yr  oedd  y  ceffyl  yn.ymwybodol  o  wahaniaeth  arall,  yn  yr 
ymafliad  yn  yr  awenau.  Yr  oedd  Mr.  Jones,  mae'n  amlwg,  ya 
hen  farchogwr  profiadol. 

Ond  heb  law  y  pryder  ynghylch  '  diogelwch  yr  arian,'  a'r  enbyd- 
rwydd  ynglŷn  â  '  chwympiadau '  y  march  glâs,  y  mae  hanes  teith- 
iau  Henry  Rees  gyda  llyfrau  Mr.  Jones  yn  ein  cynnysgaeddu  â 
pheth  goleuni  ar  agwedd  meddwl  y  wlad  ar  y  pryd  gyda  golwg 
ar  y  '  dadleuon  duwinyddol '  brwd  oedd  ynddi.  Ymosodwyd  ar 
Henry  Rees,  pan  ar  y  teithiau  hyn,  fwy  nag  unwaith,  o  blegid  ei 
gyssylltiad  â  Mr.  Jones,  a  hyny  gan  rai  y  gallesid  disgwyl  rhyw- 
beth  amgen  oddi  wrthynt.  Yr  oedd  y  'ddadl  ar  yr  lawn'  yn  ei 
brwdaniaeth  mwyaf  tua'r  adeg  hon.  Cymmerai  Mr.  Jones  ran 
amlwg  a  blaenllaw  ynddi ;  a  rhaid  i  ni  addef  ein  bod  yn  rhyfeddu, 
erbyn  hyn,  ddarfod  i'w  Gyfundeb  ef  ei  hun,  i  raddau  anesboniadwy 
ar  yr  adeg  neiUduol  sydd  genym  yn  awr  dan  ein  sylw,  ei  adael  i 
ymladd  brwydr  y  gwirionedd  mor  unig  a  digymmhorth — yn  enw- 
edig  pan  gofiom  mai  y  wedd  ar  y  gwirionedd  ag  oedd  yn  cael  ei 
dal  ganddo  ef,  oedd  wedi  bod  yn  cael  ei  dal  gan  brif  bregethwyr 
y  Cyfundeb  o'i  ddechreuad,  megys  Rowland,  Harris,  a  Williams  o 
Bant-y-celyn,  a  Charles  o'r  Bala.  Yr  hyn  y  dadleuai  Mr.  Jones 
yn  arbenig  yn  ei  erbyn.  yn  ystod  y  blynyddoedd  hyn,  ac  yn  wir 
er's  rhai  blynyddoedd  cyn  yr  adeg  yr  oedd  yn  byw  yn  Syrior,  oedd 
y  syniad  Uchel-Galfinaidd  ar  yr  lawn.  Ni  allai  efe  oddef  y  geir- 
iau  a  gyfeiricnt  at  yr  lawn  fel  '  trefniant  masnachol,'  '  gwerth  am 
werth  ;'  ac  yr  oedd  ymadroddion  fel  '  iawn  cyd-bwys/  a'r  cyffelyb, 
yn  peri  poen  dirfawr  iddo.  Yn  niwedd  y  flwyddyn  1814,  yr  oedd 
wedi  gorfod  ymwthio  allan  o'r  capel  yn  Ninbych,  trwy  dyndra 

y  dyrfa,  atn  y  methai  wrandaw  ar  Mr.  John  Elias  yn  dadleu  ar 
ei  bregeth  o  blaid  '  iawn  cyd-bwys.'  Ac  yn  y  Gymdeithasfa  yn 
Rhuthyn,  yn  Mawrth,  1815,  yr  oedd  wedi  'tori  allan  i  wylo  yn 
hidl,'  gan  ddyweyd  mai  gwell  o  lawer  oedd  ganddo  ymadael  ar 
Corph  mewn  tangnefedd,  a  myned  at  Gyfundeb  arall,  'os  oedd  ei 
athrawiaeth  ef  am  anfeidroldeb  yr  lawn  yn  anghymmeradwy  gan 
y  Corph  y  perthynai  iddo.  Yn  y  Gymdeithasfa  yn  y  Bala,  yn 
Mehefiu,  1816,  yn  ei  bregeth  fawr,  enwog,  ar  yr  lawn — 'Efe  yw  yr 
lawn ' — am  ddeg  o'r  gloch  y  boreu,  ac  yn  nghly w  y  miloedd,  yr 
oedd  efe  wedi  dywedyd,  '  Pe  buasai  ganddo  fagnel  digon  mawr,  y 
buasai  yn  saethu  y  cyfeiliornad  am  '  iawn  terfynol,  neu  gyd-hwys," 
yn  ei  dalcen,  gan  milldir  o  ffordd.'  Ac  ychydig  yn  ddiweddar- 
ach  na  hyny  y  dy wedodd  fod  y  dyb  am  '  iawn  cyd-bwys '  wedi  peri 
mwy  o  arteithiau  a  phoenau  iddo  na'r  hyn  oll  a  ddioddefasai  oddi 
wrth  arteithiau  cyllyll  ac  ofFer  y  llaw-feddygon. 

Yn  wyneb  yr  holl  bethau  a  grybwyllwyd  yn  fyr  genym  yn  bre- 
sennol,  ac  ar  y  rhai  y  bydd  yn  rhaid  i  ni  fanyhi  pan  ddelom  i  geisia 
adrodd  hanes  y  ddadl  ar  yr  lawn,  yr  ydym  wedi  ein  taraw  â  syn- 
dod  lawer  gwaith  wrth  weled  a  chlywed  dynion  ag  y  gallesid  dis- 
gwyl  eu  bod  yn  gwybod  yn  amgen  yn  rhestru  Mr,  Jones  yn  mysg 
y  duwinyddion  culion  a  goleddent  y  syniad  cyfyng  am  yr  lawn, 
gan  ei  ddisgrifio  fel  trefniant  masnachol ;  a  sôn  am  dano  fel  yr  hyn 
oedd  yn  unig  yn  gyd-bwys  â  beiau  y  rhai  a  gedwir  drw\'ddo. 
Synwyd  ni  yn  ddirfawr  wrth  weled  un  ag  y  gallesid  disgwyl  iddo 
fod  yn  gwbl  hyddysg  yn  y  ddadl  ar  yr  lawn — y  diweddar  Barch. 
Samuel  Roberts,  Conwy  (S.  E.)'}''^  syrthio  i'r  amryfusedd  anesgus- 
odol  hwn.  Tua'r  flwyddyn  1885,  gallem  feddwl  (nid  oes  dyddiad 
ar  y  wyneb-ddalen),  cyhoeddwyd  argraphiad  o'r  Yraddiddanion  ar 
Brynedigaeth — sef,  llyfr  Mr.  Jones  a  elwir  felly ;  ac  hefyd  y  lìyír  a 
elwir  Galwad  BdÂfrifol,  o  eiddo  y  Parch.  John  Roberts,  Llanbryn- 
mair.  Cyhoeddwyd  hwynt  yn  un  gyfrol  yn  y  Bala,  gan  Mr.  H. 
Evans,  argraphydd.  Y  mae  Mr.  Samuel  Roberts  yn  ysgrifenu 
niath  0  ragymadrodd,  neu  ragarweiniad,  i'r  gyfrol.  Yr  ydym  yn 
rhoddi  hwnw  i  lawr  yma  yn  llawn  fel  y  mae  gan  Mr.  Roberts : — 
'Dybenioîí  Marwolaeth  Crist.' 

'  Yn  nechreu  gweinidogaeth  yr  hen  John  Roberts  (ac  f e  ŵyr  pawb  mai 
tad  Mr.  S.  R.  oedd  efe)  yn  Llanbrynmair,  yr  oedd  lawn  Crist  yn  cael  ei 
esbonio  gan  weinidogion  ac  atlirawon  Calfinaidd,  o  bob  enwad,  mewn 
jstyr  fasìiachol ;  sef,  bod  hyn  a  hyn  o  bridwerth,  neu  d  il,  neu  iawn,  yn 
cael  ei  roddi  ar  gyfer  hyn  a  hyn  o  bechaduriaid  oeddynt  i  gael  eu 
hachub,  ac  nad  oedd  modd  achub  neb  ond  y  rhai  arfaethedig ;  sef,  y 
rhai  oeddynt   yn  nghyfammod  y  pryniad.    Yr  oeddynt  yn  rhesymu 

y  cedwid  y  prynedigion,  beth  bynag  fyddai  eu  crêd  a'u  buchedd ;  ond 
nad  oedd  dim  gobaith  i'r  mwyaf  edifeiriol  gael  ei  achub  os  nad  oedd  yn 
y  pryniad.  Yr  oedd  y  fath  athrawiaeth  yn  dylanwadu  yn  niweidiol 
iawn  ar  grefyddwyr,  ac  yr  oedd  yr  hen  John  Roberts  yn  teimlo  hyny ; 
ac  yn  y  teimlad  liwnw  y  cyhoeddodd  ddau  lythyr  ar  '  Ddybenion  Marw- 
olaeth  Crist,'  gan  resymu  mai  agor  ffordd  rydd  anrhydeddns  yr  oedd  yr 
lawn,  er  i  drugaredd  ymgeleddu  ac  achub  y  rhai  oedd  yn  ei  dderbyn, 
a  hyuy  heb  gymmylu  gogoniant  na  gwanychu  dylanwad  llywodraeth 
Duw.  Cafodd  John  Roberts  ei  erlid  yn  drwm  iawn  gan  rai  o'i  brif 
frodyr  yn  y  weinidogaeth,  am  y  fath  esboniad  newydd  ar  lawn  y 
cymmod,  a  chafodd  ei  gau  allan  o  lawer  o  bulpudau  Cymru.  Yn  wyneb 
liyny,  annogodd  ei  gyfeillion  ef  i  gyhoeddi  ei  olygiadau  yn  helaethach; 
ac  yn  ol  eu  cynghor,  ysgrifenodd  y  Galwad  Ddifrifol  at  ymofynwyr  am 
y  gwirionedd,  er  eu  cymmhell  i  astudio  addysg  y  Beibl  gyda  golwg  ar 
ddybenion  marwolaeth  Crist;  a  daeth  amryw  o'i  frodyr  anwyl  yn  y 
weinidogaeth  i'w  gef nogi  yn  ei  amcan ;  sef ,  Dr.  Everett,  y  pryd  hyny  o 
Ddinbych,  ond  wedi  hyny  o  America ;  Michael  Jones,  o  Lanuwchllyn ; 
John  Breese,  o  Lirerpool;  W.  WiUiams,  Wern;  James  Griffiths,  Tỳ 
Ddewi;  a  D.  Morgan,  Llanfyllin.  Ysgrifenasant  yn  gryf  ac  yn  eglur 
ar  wahanol  i"auau  y  pwngc.  Gwnaed  pob  ymdrech  i'w  herlid  a'u  diarddel 
gan  flaenoriaid  yr  lawn  masnacìiol;  ond  yr  oeddynt,  erbyn  hyn,  wedi 
dyfod  yn  rhy  gryíion  i  gael  eu  diraddio  a'u  herlid  gan  flaenoriaid  tan- 
llyd  yr  lawn  masnachol.  Ennillasant  y  dydd,  a  threchasant  eu  gwrth- 
wynebwyr.  Tua'r  un  pryd  daeth  Bedyddwyr  enwog  o  ysgol  Andrew 
Fuller,  a  dysgyblion  yr  efengylwr  boneddigaidd  Dr.  Edward  Williams, 
ac  amryw  o  dduwinyddion  blaenaf  yr  Eglwys  Wladol,  a  hyd  yn  oed 
lawer  o  brif  weinidogion  y  Trefnyddion  Calfinaidd,  i'w  cefnogi ;  ac  erbyn 
heddyw,  y  mae  hen  athrawiaeth  bwdr  yr  lawn  masnachol,  a'i  deeds  of 
t7-ust,  yn  cael  eu  gadael  i  Iwydo  yn  llwch  eu  hen  gistiau  haiarn — a  hedd- 
wch  i'w  llwch  hyd  ddiwedd  oesau  y  ddaear. 

'Da  genyf  ddeall  fod  Mr.  H.  Evans,  Printer,  Cronicl  Offi.ce,  Bala,  yn 
bwriadu  cyhoeddi  argraphiad  newydd  o'r  ddau  brif  lyfr  ar  y  pwngc — un 
o  bob  ochr;  sef,  eiddo  yr  enwog  Thomas  Jones,  o  Ddinbych,  o  blaid  y 
farn  'fasnachol,'  ac  eiddo  yr  hen  John  Eoberts  o'r  ochr  arall. 

S.  R. 

Conwy,  Awst,  1885.' 

Yr  ydym  wedi  rhoddi  y  cwbl  sydd  gan  Mr.  Roberts  yn  ei  rag- 
draeth  i  lawr  yma,  er  mwyn  i  bawb  weled  nad  ydym  yn  gwneyd 
cam  âg  ef.  Nid  ydym  am  aros  i  sylwi  ar  ran  gyntaf  y  dyfyniad, 
er  ein  bod  yn  gwybod  y  gwêl  pawb  hyddysg  yn  yr  hanes  y  cyfeiria 
ato  fod  yn  y  rhan  hono  lawer  sydd  yn  gamarweiniol  ac  anghywir. 
Ond  am  yr  haeriad  sydd  yn  niwedd  y  dyíyniad  ;  sef,  fod  llyí'r 
Mr.  Jones,  yr  Ymddiddanion  ar  Brynedigaeth,  wedi  ei  ysgrif- 
enu  o  blaid  y  farn  '  fasnachol '  ar  yr  lawn,  y  mae  yn  ddrwg  iawn 
geuym  orfod  dyweyd  fod  hyn  mor  hollol  groes  i  wirionedd  ag 
y  mae  yn  bossibl  iddo  fod.  Holl  amcan  llyfr  Mr.  Jones  ydyw 
gwrthbrofi  y  'tyb  newydd  am  lawn  masnachol.'      Nid  oes  ond 

dwy  ffordd,  hyd  y  gallwn  ni  weled,  i  egluro  y  dywediad  hwn  o 
eiddo  Mr.  S.  Roberts.  Naill  ai,  nid  ydoedd  erioed  wedi  darllen 
llyfr  Mr.  Jones,  nac  wedi  defnyddio  unrhyw  foddion  eraiU  i  ddeall 
ei  olygiad  ar  yr  lawn;  neu  ynte,  ysgrifenodd  frawddeg  y  gwyddai 
oedd  yn  groes  i  wirionedd.  Gan  nas  gallwn  goledd  y  meddwl 
diweddaf  ara  hen  ŵr  ar  fin  ei  fedd,  nid  oes  genyra  ond  credu  ei 
fod  wedi  anturio  gwneyd  haeriad  am  olygiad  awdwr,  ar  athraw- 
iaeth  bwysig,  heb  erioed  wybod  beth  oedd  golygiad  yr  awdwr 
hwüw.  Y  gwirionedd  yw,  nid  oedd  llawer  o  wahaniaeth  rhwng 
gulygiad  Mr.  Jones  ar  yr  lawn  a  golygiad  '  yr  hen  John  Roberts,' 
fel  y  mae  Mr.  S.  Roberts  yn  ei  alw ;  ac  mewn  gwrthwynebiad  i 'r 
tyb  ara  '  lawn  masnachol,'  neu  '  gyd-bwys,'  yr  ydyra  yn  meddwl 
mai  Mr.  Jones  a  ymdrechodd  fwyaf  o'r  ddau,  drwy  ei  ysgrifeniadau, 
ac  mewn  llawer  duU  arall.  Disgwyliwn  y  daw  y  pethau  hyn  yn 
hollol  amlwg  pan  ddelom  i  adrodd  hanes  y  ddadl  ar  yr  lawn.  Nis 
gallwu  yma  ond  gadael  haeriad  Mr.  S.  Roberts,  gan  ryfeddu  pa 
füdd  y  gallodd  erioed  ei  ysgrifenu  fel  rhan  o  ragarweiniad  i  lyfr 
ag  oedd  wedi  ei  fwriadu  yn  hollol  i  wrthwynebu  a  gwrthbrofi  y 
syniad  y  dywedai  sydd  yn  cael  ei  ddysgu  a'i  araddiffyn  ynddo.  Yr 
UDÌg  ffordd  y  gellir  rhyddhau  '  S.  R.',  yn  y  frawddeg  olaf  o'r 
dyfyniad  uchod,  oddi  wrth  y  cyhuddiad  o  ddwyn  cara-dystiolaeth 
ddybryd  yn  erbyn  awdwr  parchus,  ar  bwngc  pwysig,  yw  credu  na 
wyddai  ddim  ara  olygiad  yr  awdwr  hwnw  ar  y  pwngc  hwnw.  Ac 
nid  ydyw  hyn,  chwaith,  yn  lleihau  rhyw  lawer  ar  ei  gyfrifoldeb. 
Lijlasai  fod  yn  gwyhod  cyn  ysgrifenu. 

Ac  yn  wir,  fe  welir  oddi  wrth  yr  ychydig  grybwyllion  a  wnaeth- 
om  eisoes  fod  Mr.  Jones,  nid  yn  unig  yn  gwrthwynebu  y  golygiad 
masnachol  ar  yr  lawn,  ond  yn  gwneyd  hyny  gydag  eiddigedd  mawr, 
ac  oddi  ar  deimladau  cryfion  iawn,  ar  yr  adeg  hon  ar  ei  oes.  Ac 
ar  y  llaw  arall,  yr  oedd  ei  olygiad  cryf  ar  anfeidroldeb  ac  annher- 
íynolrwydd  yr  lawn  yn  codi  teimlad  gwrthwynebus  iawn  iddo  ef 
yn  mhlith  y  rhai  a  dueddent  at,  neu  a  goleddent,  y  golygiad  cyfynf 
a  masnachol.  0  herwydd  hyn,  y  '  saethyddion  fuant  chwerw  wrtho 
ef,  ac  a  saethasant,  ac  a'i  casasant  ef.'  Gallwn  weled  hyn  yn  vr 
hanes  canlynol,  raewn  cyssylltiad  â  Henry  Rees,  pan  oedd  yn 
ngwasanaeth  Mr.  Jones  yn  Syrior  Goch. 

Un  o'r  blaid  gyfyng  yn  ei  syniadau  ar  yr  lawn  oedd  Mr.  Robert 
EUis,  o'r  Wyddgrug ;  yr  hwn,  unwaith,  a  fuasai  yn  weinidog  yn 
ÎSghyfundeb  larlles  Huntingdon,  ond  oedd  ar  hyn  o  bryd,  er  y 
Üwyddyn  1811,  yn  weinidog  gyda'r  Methodistiaid.  Dywedir  raai 
'gŵr  da,  gonest,  a  ffyddlawn  '  oedd  efe  ;  ond  ei  fod  yn  gyfyng  iawn 

ei  feddwl,  yn  un  o'r  rhai  chwerwaf  yn  erbyn  Mr.  Jones,  ac  yn. 
tiieddu  at  fod  yn  bigog  ei  ysbryd,  a  brathog  ei  eiriau.  Yma,  ni  a 
adroddwn  hanes  cyfarfyddiad  Henry  Rees  â'r  '  gŵr  da '  hwn,  pan 
oedd  y  llangc  yn  teithio  dros  Mr.  Jones,  ac  a  wnawn  hyny  yn  gwbl 
yn  ngeiriau  Dr.  Thoraas : — 

'Mwy  nag  unwaith,'  medd  Dr.  Thomas,  'y  clywsom  Mr.  Rees  yn 
dywedyd  mai  un  o'r  pethau  mwyaf  poenus  iddo  ef,  yn  ei  holl  fywyd, 
oedd  yraosodiad  a  wnaeth  y  gŵr  liwnw  (Mr.  Eobert  Ellis,  Wyddgrug), 
ar  Mr.  Jones,  ac  arno  yntau  mewn  rhan  yn  ei  gyssylltiad  âg  ef,  yn  ei  dŷ 
ei  hunan  yn  y  Wyddgrug.  Yr  oedd  efe  wedi  galw  yno  ar  ryw  neges 
dros  Mr.  Jones;  a  chyda  ei  fod  i  raewn,  ebai  Mr.  Elhs  wrtho:— 'Pa 
wenwyn  y  mae  dy  feistr  yn  ei  gymmysgu  i'r  wlad  yrẃan?'  Yr  oedd  y 
cwestiwn  yn  ei  dataw  ef  yn  un  mor  angharedig  ac  an-Nghristionogol,  ac 
yn  neiUduol  yn  un  nior  ammhriodol  oddi  wrth  hen  weiniclog  i  lengcyn 
ieuangc,  am  un  o'r  gwemidogion  mwyaf  parchus  yn  yr  un  cyfundeb  ag 
ef  ei  hunan,  fel  nas  gwyddai  yn  iawn  pa  atteb  i'w  roddi  iddo.  Fe  antur- 
iodd,  pa  fodd  bynag,  ddyweyd,  'Nid  ydyw  fy  meistr  i  ddim  yn  arfer,  yr 
wyf  yn  gobeithio,  cymmysgu  gwenwyn,  nac  yn  arfer  deHo  â  neb  sydd  yn 
gwneyd.'  'Cyramysgu,  ydyw!'  ebai  yntau  ;  'ac  yr  wyt  tithau  yn  ei  gym- 
mhell  o  ar  y  wlad !'  gan  gyfeirio  'at  yr  Ymddiddanion  ar  Brynedigacth. 
'Wel,'  meddwn  innau,  ebe  Mr.  Rees,  'os  gwenwyn  ydy'  o,  gwenwyn  ag 
y  mae  Sasiwn  Rhuthyn  wedi  gymmeradwyo  ydyw ;  ac  nid  wyf  fì  ddim 
ỳn  meddwl  ei  fod  o  yn  wenwyn  i  ddim,  ond  i  gyfeihornad.'  'Ah!  mi 
welaf  ei  fod  o  wedi  dy  wenwyno  di.'  'Beth  byuag,'  meddai  Mr.  Rees 
wrth  Dr.  Thomas,  a  hyny  pau  oedd  Mr,  Rees,  nid  yn  llengcyn  ieuangc 
fel  oedd  pan  yn  siarad  â  ^lr.  Robert  ElHs,  eithr  pan  oedd  yn  meddu  barn 
aeddfed  ar  wirioneddau  yr  efengyl:— 'Beth  bynag  am  olygiadau  Mr. 
Jones,  ac  yr  wyf  fi  yn  credu  eu  bod  yn  gywir— yr  wyf  yn  sicr  fod  ei 
ysbryd  yn  well  nag  ysbryd  Mr.  ElHs.' 

Y  mae  yr  hyn  a  ddywedwyd  genym,  o  ddechreu  y  bennod  hyd 
yraa,  yn  codi  ychydig  ar  gyrion  y  lleni,  ac  yn  rhoddi  i  ni,  megys 
drwy  gipdrem  fer,  ryw  ychydig  o  fantais  i  weled  agwedd  meddwl 
y  wlad  ar  y  pryd  gyda  golwg  ar  y  dadleuon  ar  Athrawiaeth  y 
Prynedigaeth.     Ond  cawn  ddychwelyd  at  y  dadleuon  hyny  etto. 

Nid  llawer  ydym  wedi  allu  ei  ddyweyd  am  Mr.  Jones,  hyd  yn 
hyn,  fel  pen  teulu,  ac  fel  meistr.  Yr  ydym,  gan  hyny,  yn  awyddus 
i  gymmeryd  mantais  ar  bob  crybwylliad  a  geir  am  dano  er  ein 
galluogi  i'w  adnabod  yn  y  cylch  teuluaidd.  At  yr  hyn  a  welsom 
eisoes,  ac  a  ddaw  i'r  golwg  etto  cyn  diwedd  ei  oes  ef,  gall  y  cry- 
bwyllion  canlynol  fod  o  wasanaeth  i'r  amcan  hwn.  Amlwg  ydyw 
y  raeddai  serchiadau  teuluaidd  cryíìon,  a  hyny  at  ei  wasanaethydd- 
ion,  yn  gystal  a'i  berthynasau.  Nodasora  eisoes  ei  fod  yn  rhoddi, 
yn  ystod  y  ddwy  flynedd  y  bu  yn  byw  yn  y  Syrior  Goch,  lle  rhag- 
orol  i  Henry  Rees,  fel  un  â'i  fryd  ar  bregethu — yr  hyn  beth,  yn 

ddiau,  nid  oedd  guddiedig  oddi  wrth,  nac  yn  anfoddhaol  gan  Mr. 
Jones.  Rhoddai  bob  rhyddid  iddo  i  ddefnyddio  ei  lyfrau  ef,  a 
chaniatäai  gryn  lawer  o  amser  iddo  gyda  hwynt.  Yr  oedd  iddo 
yr  un  rhyddid  arnynt  a  phe  buasent  yn  eiddo  iddo  ei  hun ;  a  mwy 
na  hyny,  byddai  Mr.  Jones  yn  fynych  yn  cyfeirio  Henry  at  ryw 
lyfrau  a  farnai  yn  fuddiol  iddo.  Gofìd  mawr  i  feddwl  y  llangc 
oedd  gweled  cannoedd  o  gyfrolau  nas  gallai  efe,  y  pryd  hwnw, 
wneyd  dim  defnydd  o  honynt,  am  eu  bod  mewn  ieithoedd  (y  Saes- 
neg,  ac  ieithoedd  eraill)  nad  oedd  yn  eu  deall.  Pan  welai  enwau 
Owen,  GoodwÌD,  Charnock,  Flavel,  Matthew  Henry,  a  llawer  eraill 
y  clywsai  am  danynt  fel  awdwyr  gwych,  gofidiai,  a  chywilyddiai, 
am  nas  gallai  wneyd  un  defnydd  o  honynt ;  eithr,  ar  yr  un  pryd, 
penderfynai  yr  ymdrechai  wneyd  ei  golled  i  fyny.  Hyd  nes  y 
llwyddai  yn  hyny^  gwnai  y  defnydd  goreu  a  allai  o'r  nifer  da  o 
lyfrau  Cymraeg  rhagorol  oeddynt  ar  hyn  o  bryd  o  fewn  ei  gyr- 
haedd.  Tystiolaetha  Hr.  Thomas  fod  y  ddwy  flynedd  hyn  yn 
Syrior  wedi  bod  yn  fantais  ddirfawr  i  Henry  Rees — yn  wir,  yn 
ddechreuad  cyfnod  newydd  ar  ei  oes. 

Nid  dyn  prudd  a  phendrist  oedd  Mr.  Jones  bob  amser,  er  y 
rhaid  i  ni  addef  ein  bod  yn  tybio  fod  difrifwch  mawr  ei  ysbryd 
yn  tueddu  i'w  ddangos  felly  fynychaf — yn  enwedig  i  rai  dyeithr 
iddo.  Y  mae'n  amlwg  y  gallai  efe,  pa  fodd  bynag,  fwyuhau  difyr- 
wch  diniwed  yn  rhagorol,  yn  enwedig  mewn  cylch  bychan  fel 
y  cylch  teuluaidd.  Pan  oedd  Henry  Rees  gydag  ef  y  pryd  hwn, 
darfu  i  Mr,  Jones  gael  tipyn  o  ddifyrwch  pur  oddefol  oddi  wrtho 
yn  y  modd  canlynol.     Caiff  Mr.  Rees  adrodd  yr  hanes: — 

'  Yn  y  misoedd  hyn  yr  oedd  fy  awydd  am  bregethu  yn  cryfhau  o  hyd. 
Y  mae  yn  gofus  genyf  un  diwrnod,  pan  oeddwn  wrthyf  fy  hun  yn  y 
beudy,  ac  yn  myfyrio  ar  ryw  bwngc,  ddarfod  i  mi  syrthio  yn  ddifeddwl 
i  adrodd  fy  syniadau  allan ;  a  hyny  gyda  gradd  o  egni,  dybygid.  Ond 
yn  antîodus  i  mi,  yr  oedd  rhywun  yn  fy  nghly wed ;  ac  fe  aeth  y  gair  yn 
ebrwydd  i  glustiau  Mr.  .Jones  fy  luod  yn  pregethu  i'r  gwartheg.  Pan 
aethum  i'r  tŷ,  daeth  yntau  yn  y  man  o'r  parlwr  i'r  gegin;  a  chan  rodio 
yn  ôl  a  blaen,  yn  ol  ei  arfer,  gofynai  i  mi,  toc,  mewn  duU  lled  dawedog, 
rhwng  difrif  a  chwareu,  'Pa  fath  oedfa  oeddwn  wedi  gael  yn  y  beudy? 
A  oeddwn  wedi  pregethu  yn  o  dda?'  Crebychai  fy  holl  natur  dan  y 
cwestiynau.  Gwridais,  ac  ni  ddywedais  ddim.  'Wel,  wel,'  ebe  yntau  yn 
y  man,  mewn  tôn  nid  anfwynaidd,  'mae  y  meddwl  a'r  dychymmyg  yn 
gweithio  yn  o  gryf  weithiau — onid  ydynt,  Harri?" 

Y  mae  yn  amlwg  oddi  wrth  waith  Mr.  Jones  yn  rhoddi  clust  i'r 
'  rhywun '  hono  a  fynegai  iddo  am  y  '  bregeth  i'r  gwartheg,'  ac 
oddi  wrth  ei  holl  ddull  o  drin  'y  pregethwr'  profedi^'aethus  nad 
dyn  taiogaidd  ac  anfwyn  oedd  efe  yn  ei  dŷ. 

s 

Y  mae  gan  Mr.  Rees  hanesyn  arall  am  y  bywyd  teuluaidd  yn 
Syrior  Goch,  sydd,  yn  ddiau,  yn  rhy  berthynasol  i  hanes  Mr.  Jones 
i'w  adael  allan  o'r  fan  hon.  A  Mr.  Rees,  o  bawb,  a  all  adrodd 
yr  hanesyn : — 

'Byddai  sôn.  y  pryd  hwnw  fod  ysbryd,  ar  amserau,  yn  aflonyddu 
Syrior.  Pan  oeddym  yn  dyfod  adref  o'r  bregeth  un  nos  Sabbath, 
cawsom  y  forwyn  (yr  un,  ysgatfydd,  a  rhywuìi)  oedd  wedi  ei  gadael  i 
warchod  y  tŷ  yn  sefyll  allan  yn  ddychrynedig.  Yr  oedd  yr  ellyll  wedi 
dyfod  i  mewn,  a  gwneyd  trwst  enbyd  yn  y  seler.  Yr  oeddym  oll,  erbyn 
hyn,  wedi  ein  taraw  â  syndra.  Yr  oedd  Mrs.  Jones  yn  frawychus  iawn, 
ond  Mr.  Jones  dipyn  yn  fwy  oer  ac  ammheus  ynghylch  y  mater.  Ac 
etto,  nid  ymddangosai  yntau  fel  un  yn  anghredu  yn  mhossiblrwydd  y 
peth;  o  blegid  'ar  ddyledswydd,'  y  noson  hono,  gofynai  am  i  ni  gael  ein 
cadw  Whag  pob  dnor/,  o  uffern  ac  o'r  ddaear.'  Pa  fodd  bynag,  yn  mhen 
ychydig  ddyddiau  caed  allan,  os  oedd  ysbryd  o  gwbl  wedi  aflonyddu 
arnom,  mai  ysbryd  Mr.  Jones  ei  hun,  yr  hwn  a  daflasai  gynt  i'r  hen 
Ferthyrdraeth,  wrth  ei  ysgrifenu,  ydoedd  efe;  o  blegid  cruglwyth  mawr 
o'r  llyfr  hwnw  oedd  wedi  syrthio,  ac  wedi  peri  y  cynnhwrf  i  gyd.' 

Pa  faint  bynag  o  bryder  ac  ofn  a  barodd  chwedl  y  forwyn  am 
'  yr  ysbryd '  i'r  rhai  oeddynt  yn  awyddus  i  allu  cysgu  yn  Syrior  y 
nos  Sabbath  crybwylledig,  daeth  peth  daioni  o^r  chwedl ;  canys 
cynnhyrfodd  yr  awen  yn  Henry  Rees,  ac  efe  a  lefarodd,  gan 
ddy  wedyd : — 

'  Fy  meistres  dyner,  na  ddychrynwch, 

Ac  er  ei  gynnhwrf  byth  nac  ofnwch; 

Nid  chwi  alwodd  yma  am  dano, 

Am  hyny  pa'm  yr  ofnwch  rhagddo? 

Mae  'i  holl  ly wodraeth  wedi  d'rysu, 

A  thyna  pa'm  mae'n  aflonyddu ; 

Ac  yma  mae  mewn  mawr  iselder, 

'Does  ganddo,  sylwch,  ond  y  seler  !' 

Yr  ydym,  bellach,  ar  dir  y  gallwn  egluro,  yn  ol  deddfau  achos  ac 
effaith,  yr  holl  gynnhwrf  a  ddigwyddodd  ar  yr  adeg  uchod.  Yr 
ysbryd  a  daflasai  Mr.  Jones  i'r  FertJiyrdraeth,  yn  ol  Mr.  Rees,  a 
barodd  gwymp  '  cruglwyth '  o'r  llyfr  hwnw  yn  y  seler.  Trwst  y 
cwymp  a  barodd  i'r  forwyn  fíbi  allan  o'r  tŷ ;  ysbryd  cynnhyrfus 
hono  oddi  allan  a  gynnhyrfodd  ysbryd  Mrs.  Jones ;  a'i  hysbryd 
cythryblus  hithau  a  aflonyddodd  ar  yr  awen  yn  y  llangc  llonydd, 
Henry  Rees.  Dywed  Dr.  William  Rees  am  ei  frawd,  y  byddai 
'  bŷs  yr  awen '  yn  fynych  yn  ei  '  oglais  '  drwy  ei  oes,  ac  hyd  ei  hen 
ddyddiau,  er  na  chymmerodd  efe  lawer  o  sylw  o  honi.  Mynych 
iawn,  hefyd,  y  byddai  y  '  bŷs '  hwnw  yn  '  goglais '  Mr.  Jones^  fel  3- 
gwyddis ;  ond  arbedwyd  ef  ganddo,  am  a  wyddom,  ar  yr  achlysur 
presennol.     Dichon  íod  y  darllenydd  yn  barod  i  gyd-oddef  â  ni  am 

adrodd  yr  hanesion  hyn.  Y  maent  yn  taflu  peth  goleuni  ar  y 
bywyd  teuluaidd  yn  Syrior,  ac  ar  Mr.  Jones  fel  gŵr  mwynaidd  a 
llednais  yn  ei  dỳ. 

Yn  mis  Mai,  1817,  galwyd  ef  i  fyny  i  Lundain  i  draddodi  y 
bregeth  flynyddol  o  flaen  Cymdeithas  Genhadol  Llundain,  i'r  hon 
yr  oedd  efe,  fel  Mr.  Charles,  yn  geínogwr  ymroddedig  iawn. 
Argraphwyd  y  bregeth  gan  y  Gymdeithas  Genhadol  yn  Saesneg. 
Cyfieithodd  yr  awdwr  hi  i'r  Gymraeg,  a  gadawodd  hi  mewn  Uaw- 
ysgrif  barod  i'r  wasg  pan  fu  farw.  Y  mae  yn  bresennol  o'n  blaen, 
a'r  wyneb-ddalen  y w : — '  Y  Messiah  yn  Taenellu  Cenhedloedd 
LAWER.  Pregeth  a  bregethwyd  o  floLen  Y  Gymdeithas  Genhad- 
awl,  yn  y  Bahell  (Tahernacle),  Llundain,  y  prydnawn  Mercher, 
Mai  14egr,  1817,  gan  y  diweddar  Barch.  Thomas  Jones,  o  Ddin- 
hych.  Clwyd-wasg:  Dinbych,  argraphwyd  gan  Thomas  Gee, 
1828.'  Testyn  y  bregeth  yw  Esa.  lii.  15:  '  Felly  y  taenella  efe 
genhedloedd  lawer.'  Gwë  o  feddyliau  ysgrythyrol  cryfion,  mewn 
iaith  goethedig,  a  iheimlad  dwys  a  thra  ífyddiog,  yw  y  bregeth,  o'i 
dechreu  i'w  diwedd.  Yn  gyntaf,  rhydd  yr  awdwr  e^iurhâd  helaeth 
ar  ystyr  a  chynnwys  y  '  taenellu :'  yn  ail,  ymdröa  i  ddangos  y 
'  calonogiad '  sydd  yn  ngallu  y  Messîah  i  daenellu  y  cenhedloedd  i 
laíur  cenhadol :  yn  drydydd,  dengys  '  helaethder '  y  gwaith  sydd 
i'w  wneyd : — '  Efe  a  daenella  genÌLedloedd  lawer.'  Yn  dilyn  y 
bregeth  hon,  cawn  '  Ran  o  Bregeth  '  arall,  helaeth  a  rhagorol,  ar 
Jago  i.  18 :  '  Fel  y  byadem  ryw  flaenfîrwyth  o'i  greaduriaid  ef.* 
Ynghyd,  cynnwysa  y  ddwy  48  o  dudalenau  deuddeg-plyg,  Ilawn  o 
sylwedd  Ysgrythyrol,  cryf  ac  athrylithgar.  Fe  ŵyr  pawb  cyfar- 
wydd  fod  cael  ei  alw  yn  y  modd  hwn  i  draddodi  y  bregeth  flyn- 
yddol  hon  i'r  Gymdeithas  Genhadol  yn  Llundain  yn  gryn  anrhyd- 
edd  i'r  pregethwr  a  elwid;  a  dengys  yr  amgylchiad  safle  uchel 
Mr.  Jones  yn  ngolwg  y  cyfarwyddwyr  ar  y  pryd. 

Ymddengys  fod  Mr.  John  Elias  yn  digwydd  bod  yn  Llundain  yr 
un  adeg  ag  yr  oedd  Mr.  Jones  yno  yn  traddodi  y  bregeth  genhadol 
uchod,  a  bod  y  ddau  gyda'u  gilydd  un  diwrnod  yn  nhŷ,  neu,  o 
leiaf,  yn  nghyfeiUach  y  Parch.  Matthew  Wilks,  yr  hwn  oedd  yn  un 

0  Gyfarwyddwyr  y  Gymdeithas  Genhadol.  Gofynodd  Mr.  Jones, 
mewn  raodd  cyfeillgar,  i  Mr.  Wilks,  pa  un  a  fyddai  oreu  iddo,  yn 

01  ei  farn  ef,  ai  traddodi  pregeth  ysgrifenedig,  neu  ynte  '  pregethu 
heb  lyfr,'  megys  yr  arferai  wrth  brcgethu  yn  y  Gymraeg.  Atteb- 
odd  Mr.  Wilks,  '  Fe  allai  y  byddai  yn  well  i  chwi,  ar  achlysur  fel 
hwn,  ysgrifenu  eich  pregeth.  Pa  fodd  bynag,  rhoddwch  i  ni 
ddigon  o'ch  tân  Cymraeg  ynddi.'     Ar  hyn  sylwai  Mr.  John  Elias, 

'Pa  beth !  nis  gellir  cario  tân  mewn  papur.'  A  chyda'i  barod- 
rwydd  arferol  attebai  Mr.  Wilks  yntau,  '  Gwir ;  ond  gwna  papur 
yn  eithaf  i  oleuo  tân  âg  ef.'  Nis  gwyddom  pa  un  a  gymmerodd 
Mr.  Jones,  ai  awgryni  Mr.  Elias,  aì  yr  eiddo  Mr.  Wilks,  er  ein  bod 
yn  tueddu  i  feddwl  mai  y  diweddaf  a  gymmerodd,  a  hyny  am  fwy 
nag  un  rheswm — yn  enwedig  am  ein  bod  yn  tybio  y  gwyddai  y 
buasai  pregeth  or  eiddo  ef,  er  nad  o'r  eiddo  ei  frawd  Mr.  Elias,  yn 
darllen  yn  bur  dda  mewn  lle  felly.  Ei  duedd  ef,  wrth  bregethu, 
yr  ydym  yn  tybio,  oedd  ymdroi  yn  ormodol,  a  defnyddio  gormod 
o  eiriau,  wrth  '  gymmhwyso '  a  '  chyughori,'  tra  y  buasai  llai  o 
eiriau  yn  fwy  effeithiol  i'r  amcan  hwnw.  Buasai  yn  osgoi  hyn 
pe  yn  darllen — neu,  o  leiaf,  pe  buasai  yn  cadw  yn  fwy  agos  at  y 
cyfansoddiad. 

Yr  oedd  Mr,  Jones  yn  myned  yn  uniongyrchol  y  pryd  hwn  o 
Lundain  i'r  Gymdeithasfa  yn  y  Bala,  yr  hon  a  gynnelid  Mehefin 
16eg  a'r  17eg,  1817.  Gan  ein  bod  yn  meddwl  mai  hon  oedd  y 
Gymdeithasfa  ddiweddaf  y  bu  Mr.  Jones  ynddi  yn  y  Bala,  diau 
y  bydd  y  crybwyllion  canlynol  yn  ddyddorol  am  dani.  Y  rhai  a 
bregethent  ynddi  oeddynt — am  chwech  o'r  gloch,  yr  16eg,  Michael 
Roberts,  o  Bwllheli,  a  David  Griffiths:  am  chwech  o'r  gloch  y 
boreu,  yr  17eg,  Richard  Jones:  am  ddeg  o'r  gloch,  John  Jones, 
Edeyrn,  ac  Ebenezer  Morris :  am  ddau  o'r  gloch,  Evan  Richardson, 
Caernarfon,  a  John  Elias :  ac  am  chwech  o'r  gloch,  Richard  Lloyd, 
Beaumaris,  a  Thomas  Jones,  Syrior  (Dinbych).  Dyma  y  tro 
diweddaf  i  Mr.  Jones  bregethu  yn  Nghymdeithasfa  y  Bala.  Yn  y 
ddwy  ílynedd  ddilynol ;  sef,  1818  ac  1819,  yr  oedd  efe,  er  yn  gallu 
llafurio  yn  rhagorol  yn  ei  lyírgell,  a  phregethu  mewn  lleoedd 
agos  i'w  gartref  gyda  llawer  o  gyssondeb,  etto  yn  rhy  wael  a 
bregus  ei  iechyd  i  fyned  i  bellder  o  ffordd  nac  i  leoedd  cyhoeddus 
iawn.  Erbyn  y  Gymdeithasfa  yn  y  Bala  yn  1820,  yr  oedd  efe  ar  ei 
wely  cystudd,  ac  o  fewn  dau  ddiwrnod  i'w  ymddattodiad.  Yn  y 
Gymdeithasfa  hon,  yn  1817,  yr  ordeiniwyd  Mr.  William  Boberts, 
Amlwch,  a  Mr.  Cadwaladr  Williams,  sir  Fôn,  i  gyflawn  waith  y 
weinidogaeth.  Hwn  ydoedd  y  pummed  ordeiniad  yn  y  Bala.  Y 
mae  yn  ddrwg  genym  nas  gwyddom  pwy  a  gymmerai  ran  yn  y 
cyfarfod  ordeinio,  neu  a  oedd  Mr.  Jones  yn  un  o'r  cyfryw,  gan  nad 
oedd  y  Methodistiaid,  fel  yr  ymddengys,  yn  ystod  y  blynyddoedd 
hyny,  yn  cofnodi  nemawr  fanylion  felly.  O  herwydd  hyn,  nis 
gwyddom  a  fu  Mr.  Jones  yn  traddodi  yr  'Araeth  ar  Natur 
Eglwys '  o  gwbl  mewn  cyfarfod  ordeinio,  os  oedd  yr  '  Araeth '  hono 
wedi  dyfod  i  feddu  Ile  sefydlog  yn  y  cyfarfod  yn  ei  amser  ef — o'r 

hyn  nid  ymddengys  fod  prawf  sicr : .  neu,  a  fu  efe  ar  unrhy w  adeg 
yn  traddodi  y  '  Cynghor/  yr  hwn  a  feddai  le  sefydlog  o 'r  dechreuad. 
Gwyddom  ei  fod  ef  yn  bresennol  yn  y  Bala  yn  y  cyfarfodydd 
ordeinio  yn  1814,  1815,  1816,  ac  1817.  Pa  ran  a  gymmerodd 
ynddyut,  nid  ydym  yn  meddwl  y  gellir  bellach  cael  gwybodaeth. 
Y  mae  yn  gwbl  naturiol  i  ni  gasglu  y  bu  yn  cymmeryd  y  prif 
ranau  mewn  rhai  o'r  cyfarfodydd  hyn ;  gan  y  rhoddid  iddo,  bob 
amser  y  byddai  yn  bresennol  yn  y  cymdeithasfaoedd  yr  adeg  hon, 
y  safleoedd  uchaf  yn  mysg  ei  frodyr. 

Y  mae  yr  hyn  a  ganlyn  yn  taflu  peth  goleuni  ar  hanes  ac  arfer- 
ion  Methodistiaid  y  dyddiau  hyny.  Yr  oedd  Mrs.  Jones,  priod 
Mr.  Jones,  yn  marchogaeth  o  Syrior  Goch  i'r  Bala  i'r  Gymdeith- 
asfa  uchod ;  a  chyda  hi  yr  oedd  Mrs.  Hughes  a  Miss  Hughes,  Pen- 
y-bryn,  ar  eu  meirch  hwythau ;  a  Henry  Rees  yn  marchogaeth  ar 
'  íarch  glâs '  Mr.  Jones,  er  mwyn  i'w  feistr  gael  y  march  i  ddyfod 
adref,  gan  mai  o  Lundain  yn  uniongyrchol  y  deuai  i'r  Bala.  Y 
mae  y  pellder  o  Syrior  i'r  Bala,  ar  linell  union,  tua  deng  miUdir 
ar  hugain,  a  llawer  o'r  ffordd  yn  fynyddig  a  gerwin.  Peth  cy- 
fíredin  yn  y  dyddiau  hyny  oedd  i  feibion  a  merched  farchogaeth 
ddeng  miUdir  ar  hugain,  îe,  deng  milldir  a  deugain,  i  hen  Sas- 
siynau  y  Bala,  fel  y  gwnaeth  y  tair  boneddiges  a  nodwyd  y  tro 
hwn ;  a  pheth  ddigon  cyffredin  oedd  i  langciau,  fel  oedd  Henry 
Rees  ar  y  pryd,  gerdded  nifer  cyffelyb  o  filldiroedd,  ol  a  blaen,  er 
mwyn  cael  y  Sassiwn.  Llawen  oedd  Henry  Rees,  yn  ddíau,  wrth 
gerdded  o'r  Bala  i  Syrior  am  ei  fod  wedi  cael  y  Sassiwn.  Pa 
faint  bynag  a  drculid  o  nerth  corphorol,  ennillid  swm  mawr  o 
nerth  meddyliol,  moesol,  a  chrefyddol. 

Nid  oes  genym  ond  ychydig  yn  chwanegol  i'w  adrodd  o  hanes 
Mr.  Jones  am  y  misoedd  sydd  yn  weddiU  o'i  arosiad  ef  yn  Syrior,  a 
chymmydogaeth  y  Bettws,  ac  Abergele.  Y  mae  o'n  biaen,  mewn 
ysgrifen  o  eiddo  Mr.  Thomas  Lloyd,  Tŷ  Mawr,  yr  hwn  oedd  ar  y 
pryd  yn  flaenor  yn  Abergele,  a  thad  Mr.  John  Lloyd,  UUet  Road, 
Liverpool,  gofnodiad  o  enwau  y  pregethwyr,  gyda'u  testynau,  yn 
Abergele,  Bettws,  Pen-y-bryn-llwyni,  Moelfro,  Gwern-y-Ciliau,  yn 
gystal  a  bron  yr  oll  o'r  pregethwyr  a'u  testynau  yn  Nghyfarfodydd 
Misol  sir  Ddinbych,  amryw  Gymdeithasfaoedd  yn  y  Bala,  Dinbych, 
Llanrwst,  Rhuthyn,  &c.,  am  amryw  flynyddoedd  yr  amser  hwn. 
Yr  ydym  yn  gwelcd  oddi  wrth  y  cofnodion  hyn  fod  Mr.  Jones 
wedi  pregethu  llawer  yn  yr  ardaloedd  a  enwyd  oll  yn  ystod  y 
flwyddyn  ddiweddaf  y  bu  yn  Syrior  Goch.  Pregethodd  gynnifer  a 
deunaw  o  weithiau  yn  Abergele  yn   unig  yn   ystod   yr  ychydig 

fisoedd  diweddaf  y  bu  yno ;  ac  yr  oedd  yn  pregethu  yno  mewn 
Cyfarfod  Misol  a  gynnelid  Awst  22ain,  1817,  er  ei  fod  yn  ymyl 
ei  gartref 

Nodasom  am  yr  '  odfa'  a  gynnaliai  yn  ei  dŷ  ei  hun  bob  wythnos 
ar  noson  waith  yn  ystod  y  blynyddoedd  hyn.  Yn  y  cofnod-lyfr  a 
grybwyllasom,  cawn  '  bregeth  ymadawol  yn  Syrior,  gan  y  Parch, 
Thomas  Jones,  ar  1  Pedr  iv,  7 : — '  Eithr  diwedd  pob  peth  a 
nesaodd :  am  hyny,  byddwch  sobr  a  gwyliadwrus  i  weddiau."  Yr 
oedd  hyn  pan  oedd  efe  ar  ymadael  oddi  yno  i  Ddinbych,  Yn  y 
modd  hwn  yr  oedd  Mr.  Jones  yn  gadael  ei  hen  gymmydogion  a'i 
frodyr  crefyddol  yn  y  lle  hwnw.  Yr  ydym  yn  meddwl  y  gallasai 
ddarllen  geiriau  yr  apostol  Paul  wrth  '  henuriaid  eglwys  Ephesus/ 
fel  y  maent  yn  Act.  xx.  17 — 38,  gan  gymmhwyso,  gyda  llawer 
iawn  o  gywirdeb  a  phriodoldeb,  ystyr  a  chynnwys  pob  brawddeg, 
yn  mron,  o'r  dechreu  i'r  diwedd,  ato  ei  hun  yn  ei  gyssylltiad  â'i 
gymmydogion  yn  amgylchoedd  Syrior : — '  Y  modd  nad  atteliais 
ddim  o'r  pethau  buddiol  heb  eu  mynegu  i  chwi,  a'ch  dysgu  ar 
gyhoedd.  ac  o  dŷ  i  dŷ,  &c.' 

Fel    hyn   y   canodd   Mr.    Robert   Jones,  yn  ei  '  Farwnad,'  am 

dano : — 

'  Ba  'n  dad-maeth  rhagorol  o  dirion, 
I  eiddil  blant  fSeion  îs  haul ; 
Am  faethu  neu  gynnal  y  gweiniaid, 

Nid  hawdd  i  ni  weled  ei  ail ; 
Cyfranodd  iachusol  athrawiaeth, 
Yn  ei  weinidogaeth  bob  darn  ; 
Di-esgus  fydd  pawb  fu  'n  ei  wrando, 
Pan  gwrddant  ef  etto  'n  y  farn,' 

*  Lamp  ddisglaer  yn  llosgi  ef  ydoedd, 
I  daenu  goleuni  drwy  'n  gwlad.' 


PENNOD     XI. 

1818—1820. 

Yn  dychwelyd  o  Syrior  Goch  heb  adferiad  iechyd — Yn  arfaethu  cyhoeddi 
lljŵau  etto — Colled  Henry  Rees,  a'r  achos  yn  y  Bettws,  ar  ei  ol — Llawenydd 
cyfeiUion  Dinbych  ar  ei  ddychweliad — Yn  cyhoeddi  ail  argraphiad  o  Waith 
Gurnal — Dylanwad  y  gwaith  liwnw  ar  feddwl  crefyddol  y  genedl — Cyfarfod 
Misol  yn  Ninbych,  a  Mr.  Henry  Rees  yn  cael  ei  dderbyn  yn  aelod — Mr.  Jones 
yn  ei  amddiffyn — Peter  Roberts,  Llansannan,  a  John  Roberts,  Llangwm — Yr 
amgylchiad  yn  ddangosiad  nodweddiadol  o  Mr.  Jones — Y  Ddadl  ar  yr  lawa 
a'r  Prynedigaeth  yn  cynnhyrfu  meddwl  y  wlad — Teimlad  Mr.  Jones  yn  yr 
achos — Amryw  ddyfyniadau  o  Ragymadrodd  ei  Lyfr,  Ymddiddanion  ar 
Brynedi'jaeth — Emyn  o'i  eiddo,  '  Mawredd  y  Prynwr,  a'i  Aberth.' 

Amcan  Mr.  Jones,  wrth  symmud  o  Ddinbych  i  Syrior,  fel  y 
nodasom,  oedd  ceisio  cryfhau  a  bywiogi  ei  iechyd  gwanaidd. 
Eithr  nid  yw  yn  ymddangos  fod  yr  amcan  hwn  wedi  ei  gyr- 
haedd  ond  i  radd  bychan  iawn,  os  o  gwbl,  drwy  ei  symraudiad. 
Ar  ol  gwneyd  prawf  ar  y  lle  am  ddwy  flynedd,  daeth  ei  hunan  i 
deimlo  nad  oedd  wedi  cyrhaedd  ei  ddyben  drwy  fyned  i  Syrior. 
Nid  oedd  wedi  cryf hau  nemawr,  neu  ddim ;  ac  nid  oedd  yn  gallu 
teithio  ond  ychydig  i  bregethu,  fel  y  disgwylid  iddo  yn  y  dyddiau 
hyny,  ac  fel  y  buasai  yn  ddymunol  ganddo  yntau  allu  gwneyd. 
Yr  oedd  yn  gorfod  bod  yn  gartrefol,  yn  enwedig  yn  j^stod  misoedd 
y  gauaf.  Ac  er  fod  y  lle,  ar  amryw  gyfrifon,  yn  lle  dymunol — 
jn  dipyn  o  balasdy  yn  y  wlad,  ac  heb  nemawr  o  ofalon  bydol  yn 
disgyn  arno  ef  ynglŷn  âg  ef,  gan  nad  oedd  y  tir  perthynol  i'r  lle 
yn  cael  ei  drin  ganddo — etto  y  mae,  erbyn  dechreu  y  flwyddyn 
1818,  wrth  weled  ei  fod  wedi  ei  siomi  yn  ei  brif  amcan,  yn  dyfod 
i'r  penderfyniad  o  symmud  yn  ol  i'w  dŷ  ei  hun  i  Ddinbych;  sef, 
Bryn  Disgwylfa,  i  gyfanneddu. 

Yr  oedd  rheswm  arall  dros  iddo  symmud  yn  ol  i  Ddinbych ;  a 
hwnw  oedd,  fel  y  byddai  efe  yn  gyfleus  yn  ymyl  yr  argraphwasg. 
Heb  law  fod  ganddo  ryw  ysgrifeniadau  yn  barhaus  i'w  cyhoeddi, 

fel  yr  ydym  ■wedi  gweled,  ac  y  cawn  weled  etto,  yr  oedd,  ar  hyn  o 
bryd,  yn  bwriadu  dwyn  allan  ail  argraphiad  cyflawn  o  waith 
Giirnal,  Y  Cristion  mewn  Cyfiawn  Arfogaetli.  Tua  hanner  y 
gwaith  hwnw,  yn  yr  argraphiad  cyntaf — sef,  y  drydedd  a'r  bed- 
waredd  ran — oedd  yn  gyfieithiad  o'i  eiddo  ef ;  ac  nid  oes  eisieu 
dyweyd  fod  y  rhanau  hyny  yn  gyfieithiad  rhagorol.  Yr  oedd  y 
ddwy  ran  gyntaf  wedi  eu  cyhoeddi  yn  flaenorol,  gan  yr  hybarch 
Robert  Jones,  Rhos-lan,  er  nad  efe  oedd  y  cyfieithydd,  meddir ;  ac 
nid  oedd  y  cyfieithiad  o'r  rhai  hyny,  fel  y  crybwyllasom  eisoes,  o 
lawer  mor  berffeithiedig.  Yr  oedd,  hefyd,  yn  dd'iau,  alwad  mawr 
yn  y  wlad  am  '  Waith  Gurnal '  ar  yr  adeg  neillduol  hon,  gan  fod 
darllen  mawr  arno  gau  grefyddwyr  goreu  Cymru  oll.  Dyma  y 
rhesymau  am  symmudiad  Mr.  Jones  o  Syrior  Goch  i  Ddiubych 
yn  ol.  Yr  oedd  meddv/l  cannoedd  o  bobl  grefyddol  yn  y  wlad,  ar 
yr  adeg  neiUduol  hono,  yn  dra  pharod  ac  awchus  am  lyfr  fel 
Gwaith  Gurnal,  gan  mai  dyna  yr  adeg  yr  oedd  Diwygiad  enwog 
Beddgelert  yn  anterth  ei  rym  a'i  frwdaniaeth. 

Yn  mis  Mai,  1818,  y  daeth  y  ddwy  flynedd  i  bea  yn  Syrior,  ac  y 
mudodd  i'w  hen  gartref  i  Ddinbych,  a  hyny  i  beidio  symmud  mwy 
hyd  oni  symmudwyd  ef  '  i  dŷ  ei  hir  gartref,'  yn  mhen  ychydig 
gyda  dwy  flynedd.  Nid  oes  genym  ond  ychydig  o  fantais,  drwy 
unrhyw  dystiolaeth,  oddi  wrtho  ef,  na  neb  arall,  i  wybod  pa  mor 
siomedig  y  gallai  fod  yn  teimlo  wrth  adael  Syrior,  ac  ardaloedd  y 
Bettws  ac  Abergele,  heb  law  y  gallwn  yn  naturiol  feddwl  ei  íbd  yn 
teimlo  yu  bruddaidd  wrth  brofi  nad  oedd  ei  iechyd  wedi  adgyf- 
nerthu,  fel  unwaith  y  gobeithiasai.  Ond  pa  fodd  bynag  y  teimlai 
Mr,  Jones  ei  hun,  yr  oedd  y  Uangc  ífyddlawn  a  chywir,  Henry 
Rees,  yn  teimlo  yn  ddwys  oddi  wrth  yr  amgylchiad  ;  canys  gwelai 
na  byddai  angen  am  ei  wasanaeth  ef  ar  Mr.  Jones  wedi  iddo 
symmud  i  Ddinbych. 

'Yr  oedd  yn  gwybod,'  medd  ei  fywgraphydd  enwog,  Dr.  Thomas, 
'mai  anhawdd  iawn,  os  nad  ammhossibl,  fuasai  iddo  gael  lle  mor  ddy- 
munol  i  un  o'i  dueddfryd  ef — lle  y  cawsai  gymmaint  o  amser  iddo  ei 
hun,  a'r  fath  fanteision  i  hunan-ddiwylliant — ag  oedd  yn  gael  yn  Syrior. 
Yr  oedd  yn  hoíF  iawn  o  Mr,  a  Mrs.  Jones,  ac  yr  oedd  yn  hoUol  sicr  eu 
bod  hwythau  yn  hoü  o  hono  yntau.  Ac  nid  liyny  yn  unig,  ond  wrth 
weled  yr  awydd  oedd  ynddo  ef  am  wybodaeth,  a'i  hoflder  o  ddarllen,  ac 
wrth  sylwi  ar  y  doniau  neillduol  a  ddangosid  ganddo  wrth  weddio,  yr 
oedd  Mr.  Jones  wedi  dyfod  yn  gwbl  arrgyhoeddedig  fod  defnydd  pre- 
gethwr  rhagorol  ynddo ;  ac  yr  oedd  er's  peth  amser  wedi  dechreu  rhoddi 
gwersi  yn  achlysurol  iddo  yn  Saesneg,  ac  yn  ceisio  ei  arwain  iddi,  trwy 
siarad  ynddi  yn  gyüredin  âg  ef.  Yn  awr,  yr  oedd  yn  myned  i  golli 
hyn  oll.' 

A  thrachefn,  dywed  Dr.  Thomas,  pan  yn  sûn  am  Henry  Rees 
wedi  i  Mr.  Jones  ymadael  o  Syrior : — 

'  Yr  oedd  yn  teimlo  chwithdod  mawr  ar  ol  colli  'Mr.  Jones,  nid  yn  unig 
yn  yr  hyn  oedd  yn  perthyn  iddo  ef  yn  bersonol,  ond  niewn  cyssylltiad 
â'r  achos  yn  y  Bettws,  ac  yn  neillduol  y  cyfarfodydd  eglwysig.  Yr  oedd 
Mr.  Jones  yn  hynod  iawn  yn  y  cyfarfodydd  hyny.  Yr  oedd  ei  feddwl 
mor  gyfoethog  yn  ngwirioneddau  yr  efengyl,  ;i'i  broíiad  mor  ddwfn  o'u 
dylanwad  ar  ei  galon  ei  hunan,  ac,"  ar  yr  un  pryd,  yr  oedd  wedi  arfer 
gwyliadwriaeth  mor  fanwl  ar  y  galon  hono  yn  ei  gogwyddiadau  dirgelaf 
i  adael  y  Duw  byw,  fel  yr  oedd  yn  nodedig  o  fedrus,  oddi  ar  ei  brofiad 
personol,  i  olrhain  gweithrediadau  llygredigaeth  yn  ei  gyd-aelodau,  yn 
gystal  ag  i'w  harwain  at  y  wedd  neillduol  ar  ddarpariaeth  gras  ag  addas- 
rwydd  arbenig  ynddi  i'w  hamgylchiad  hwy  er  ei  farweiddio.' 

Sylw  cyffredin  gan  bawb  a  wyddent  am  Mr.  Jones  yw,  mai  '  un 
rhagorol  yn  y  seiat  oedd ;'  a  gwelsom  lygaid  yn  lleuwi  o  ddagrau 
wrth  wneuthur  y  sylw  hwn. 

Pan  oedd  Henry  Rees^  ddwy  flynedd  yn  flaenorol,  yn  gadael 
Llansannan,  ac  yn  myned  at  Mr.  Jones  i  Syrior,  y  dybiaeth  gy- 
ffredin,  yn  mysg  y  rhai  mwyaf  anghyfarwydd  â  phethau,  oedd  mai 
myned  ato  i  '  ddysgu  pregethu  '  yr  oedd ;  a  rhyfeddai  a  gresynai 
rhai  at  y  fath  beth.  Gan  fod  Mr.  Jones  yn  bregethwr  rhy  sylw- 
eddol  i'r  dosbarth  hwn  allu  ei  werthfawrogi,  yr  oeddynt  yn  gresynu 
fod  Henry  Rees  yn  myned  ato  '  i  ddysgu  pregethu.'  '  Fe  wnaethai 
Harri  well  pregethwr  na  Mr.  Jones  o  hono  ei  hun,'  meddent ;  '  ac 
y  mae  yn  drueni  ei  fod  yn  myned  ato  i  gael  ei  ddyfetha.'  '  Nid 
oes  dim  ag  y  mae  mw}^  o  ffolineb  yn  caei  ei  siarad  yn  ei  gylch  na 
phregethu,'  ebe  y  diweddar  Dr.  Edwards,  yn  Athrawiaeth  yr 
lawn ;  ac  y  mae  y  siarad  oedd  yn  Llansannan  am  Mr,  Jones  fel 
pregethwr  yn  enghraifft  deg,  er  yn  un  brudd,  o'r  '  ffolineb '  hwnw. 
Pa  fodd  bynag,  y  mae  yn  gwbl  sicr  y  bu  efe,  yn  ystod  y  ddwy 
flynedd  yn  Syrior,  o  wasanaeth  dirfawr  i  Henry  Rees  ar  gyfer  ei 
ddyfodol ;  a  hyny,  nid  drwy  roddi  rhyddid  llawn  iddo  i  ddefnyddio 
ei  lyfrau  yn  unig,  na  thrwy  yr  addysg  uniongyrchol  a  gyfranodd 
iddo,  ond  yn  arbenig  trwy  ei  fod  ef  ei  hun  yn  esampl  byw  o  flaen 
ei  lygaid  o  ddyn  tra  llafurus,  duwiolfi-ydig,  ac  efrydydd  ymroddedig 
hollol.  Yr  oedd  Mr.  Jones,  yn  ystod  yr  amser  yr  oedd  Henry 
Rees  yn  sylwedydd  craff  arno,  ac  yn  ei  ymyl,  yn  ŵr  aeddfed  iawn 
yn  mhüb  ystyr,  rhwng  GOain  a  62ain  mlwydd  oed.  A  phwy  a  all 
ddyweyd  maint  dylanwad  un  felly,  'yn  ymboeni  yn  ddi-orphwys 
yn  y  Gair  a'r  athrawiaeth,'  ar  feddwl  dyn  ieuangc  oedd  ar  y  pryd 
ar  ddechreu  pregethu,  yn  enwedig  ar  un  mor  ddwys  a  difrifol  a 
sylwgar  ag  oedd  Henry  Rees  ? 

Nid  Henry  Rees,  chwaith,  yn  unig,  a  deimlai  yn  wyneb  ymad- 
awiad  Mr.  Jones.  Yr  oedd  yr  eglwys  fechan  yn  y  Bettws  hefyd 
yn  teimlo  chwithdod  a  choUed  fawr,  megys  ara  dad  tyner  a 
gofalus  ;  ac  yn  arbenig,  yr  oedd  amryw  o  gymmydogion  agosaf  Mr. 
Jones  yn  teimlo  yn  hiraethus  iawn  am  '  yr  odfa '  ar  noson  waith  a 
gynnelid  ganddo  yn  ei  dŷ  ei  hun  yn  Syrior.  Dîau  nad  oes  dim, 
yn  y  diwedd,  yn  peri  i  ddynion  deimlo  yn  ddyfnach,  wrth  golli  eu 
gilydd,  na  phan  fyddo  rhwymau  crefyddol  yn  cael  eu  dattod ;  ac 
yr^  oedd  hiraeth  a  chwithdod  prudd  mewn  llawer  mynwes  wrth 
golli  'yr  odfa  yn  Syrior.'  Os  glŷd  gwael  ydyw  pechod  i  rwymo 
dynion  wrth  eu  gilydd,  glŷd  rhagorol  ydyw  defosiynau  teyrnas 
nefoedd.  Rhwyma  hyn  galonau  y  saint  ynghyd ;  ac  yr  oedd  '  yr 
odfa'  hono  yn  Syrior  wedi  glydio  calonau  ei  gymmydogion  yn 
rhyfedd  wrth  galon  fawr  a  thyner  Mr.  Junes  mewn  llai  na  dwy 
flynedd  o  amser. 

Pa  fodd  bynag,  y  mae  efe,  ar  yr  adeg  a  nodwyd,  yn  symmud  i 
Ddinbych,  ac  i  undeb  ;i'r  eglwys  y  buasai  efe,  am  saith  mlynedd 
yn  flaenorol,  o  fis  EbriU,  1809,  hyd  ddechreu  Mai,  1816,  mewn 
undeb  â  hi.  Ac  yr  oedd  yr  undeb  hwnw,  fel  y  gwelsom,  wedi 
bod  yn  un  agos  ac  anwyl.  Ystyrid  ef  gan  yr  eglwys  yn  Ninbych, 
nid  fel  un  'yn  digwydd  byw  yno,'  eithr  yn  weiuidog  ymroddedig 
yn  yr  eglwys ;  ac  yr  oedd  wedi  ei  alw  ganddi  i  weinyddu  yr  holl 
ordinhadau  iddi.  Y  mae  yn  hawdd  credu,  gan  hyny,  fod  y  der- 
byniad  a  gafodd,  ar  ei  ddychweliad,  ar  ol  dwy  flynedd  o  absennol- 
deb,  yn  un  cynnes  a  llawen  iawn. 

Yn  ebrwydd  wedi  ymsefydlu  yn  Ninbych,  ymaflodd  yn  y  gwaith 
oedd  ganddo,  fel  un  peth,  mewn  golwg  wrth  ddychwelyd  yno  i 
fyw ;  sef,  dwyn  allan  argraphiad  newydd  o  holl  waith  Gurnal. 
Cyfieithodd  ei  hunan  yr  oU  o'r  Rhan  Gyntaf  a'r  Ail  o'r  gwaith 
hwnw,  megys  y  gwnaethai  yn  flaenorol  â'r  rhanau — y  Drydedd  a'r 
Bedwaredd.  Dygwyd  y  gwaith  allan  o'r  wasg  fel  y  canlyn  y  tro 
hwn  : — Rhan  gyntaf,  yn  1819  ;  rhan  ail,yn  1820  ;  rhan  y  drydedd, 
yn  1821 ;  a  rhan  y  bedwaredd,  yn  1828.  Gan  fod  Mr.  Jones 
wedi  cyfieithu  y  ddwy  ran  ddiweddaf  ar  gyfer  yr  argraphiad 
blaenorol,  ac  wedi  cael  amser  yn  bresennol  yn  Ninbych,  cyn  ei 
farwolaeth,  i  gyfieithu  y  ddwy  ran  gyntaf  ar  gyfer  yr  ail  argraph- 
iad  hwn,  fe  welir  fod  y  mynegiad  sydd  ynglŷn  â  phob  argraphiad 
dilynol  o  '  Waith  Gurnal ;'  sef,  '  Wedi  ei  gyfieithu  gan  y  Parch. 
Thomas  Jones,'  yn  gwbl  gywir.  Argraphwyd  y  pedair  cyfrol 
uchod  gan  '  Thomas  Gee,  Dinbych ' — tad  yr  argraphydd  a'r  cy- 
hoeddwr  presennol  o'r  un  lle.     Bu  darllen  mawr  yn  y  wlad  ar  yr 

argraphiad  hwn  etto  o  '  Waith  Gurnal.'  Mynych  iawn  y  cyfeirid 
at  '  Gurnal '  yn  y  cyfarfodydd  eglwysig,  ac  ar  y  pregethau ;  ac  y 
mae  yr  hen  'ranau,'  weithiau  un,  weithiau  dwy  neu  dair,  ac  yn 
fynych  y  pedair,  i'w  gweled  ar  hyd  a  lled  y  wlad  mewn  hen 
deuluoedd  crefyddol  hyd  y  dydd  hwn,  âg  '  ôl  darllen '  mawr 
arnynt  gan  dadau  a  theidiau  yr  oes  bresennol.  Díau  i'r  Cristion 
mewn  Cyjiawn  Arfogaeth  wneyd  llawer  iawn  tuag  at  alluogi  y 
Cymry  i  ffurfio  dirnadaeth  gy wir  am  '  y  duwiol,'  o  ran  '  ei  ddyn 
oddi  mewn '  Cawsant,  a  dyweyd  y  lleiaf,  gymmaint  o  gymmhorth 
drwy  y  llyfí-  hwn,  a  ddygwyd  i'w  sylw  ac  i'w  hiaith  gan  Mr.  Jones, 
i  ffurfio  drychfeddwl  am  '  Gristion '  ag  a  gawsant  drwy  unrhyw 
lyfr  a  gyhoeddwyd  yu  yr  iaith  Gymraeg  erioed,  oddi  gerth  y  Beibl 
ei  hunan.  Daeth  y  llyfr  yn  elfen  gref  yn  ffurfiad  mêr  asgwrn 
cenedl  y  Cymry,  a  dylai  ei  genedl  deimlo  yn  dra  rhwymedig  i'r 
cyfieithydd  ymroddedig  am  ei  lafur  er  ei  mwyn. 

Y  mae  yr  adroddiad  canlynol  yn  dwyn  Mr.  Jones  ger  ein  bron 
mewn  gwedd  nodweddiadol  iawn  o  hono,  ac  felly  yn  ddangosiad 
pur  gywir  o'r  dyn  a'r  cyfaill  ynddo.  Yr  oedd  Cyfarfod  Misol  yn 
cael  ei  gynnal  yn  Ninbych  Chwefror  4ydd  a'r  5ed,  1819  ;  ac  yn  y 
cyfarfod  yr  oedd  Mr.  Henry  Rees  yn  cael  ei  dderbyn  yn  aelod  fel 
pregethwr.^  Yr  oedd  y  Parch.  John  Roberts,  o  Langwm,  er  yn 
perthyn  i  sir  Feirionydd,  yn  digwj^dd  bod  yn  y  Cyfarfod  Misol 
hwn,  perthynol  i  sir  Ddinbych ;  ac  ar  gyfrif  ei  oedran  a'i  safle 
barchus  yn  y  Cyfundeb,  gofynwyd  iddo  ef  ymddiddan  â'r  pre- 
gethwr  ieuangc  cyn  ei  dderbyniad.  Yr  oedd  Henry  Rees,  drwy 
gymmhe'iiad  Mr.  John  Williams,  Meidrim,  sir  Gaeríyrddin,  yr 
hwn  oedd  wedi  dyfod  ar  daith  i  Lansannan  ychydig  cyn  amser 
y  Cyfarfod  Misol  crybwylledig,  wedi  digwydd  pregethu  amryw 
weithiau  y  tu  allan  i'r  terfynau  a  osodasid  iddo  cyn  ei  dderbyniad 
yn  aelod  o'r  Cyfarfod  Misol ;  ac,  yn  mysg  lleoedd  eraill,  yr  oedd 

^*  Dichon  y  meddylia  rhywun,  wrth  graífu,  fod  y  dyddiad  uchod,  sef 
'  Chwefror  4ydd  a'r  5ed,  181!),'  fel  adeg  derbyniad  Mr.  Kees  yn  aelod  o'r 
Cyfarfod  Misol,  yn  anghysson  â'r  aiiiser  a  awgi'yiiiir  gan  Dr.  Thomas 
yn  ei  Gofiant.  Gwir  nad  ydyw  Dr.  Thomas  yn  nodi  unrhyw  adeg  yn 
fanwl ;  ond  gellid  meddwl  ei  fod  yn  cyfeirio  at  ddiwedd  1819,  neu  dde- 
chreu  1820.  Ein  sail  ni  dros  nodi  y  dyddiad  uchod  ydyw  yr  hyn  a  geir 
yn  y  'cyfnod-lyfr '  y  cyfeiriasom  ato  eisoes,  o  eiddo  Mr.  Thomas  Lloyd, 
T}'  Mawr,  Abergele.  Yn  ol  hwnw,  yr  oedd  Cyfarfod  Misol  yn  Ninbych 
ar  y  dyddiad  uchod,  ac  yr  oedd  y  Parch.  John  Hoberts,  Llangwm,  yn 
y  cyfarfod,  ac  yno  yn  pregethu  ddwy  waith.  Y  mae  cyfnod-lyfr  Mr. 
Lloyd  yn  awr  o'n  blaen.  Credwn,  felly,  mai  yr  adeg  a  nodwyd  y  der- 
byniwyd  Mr.  Henry  Eees  yn  aelod  o'r  Óyfarfod  Misol. 

wedi  bod  yn  Llangwm,  er  nad  oedd  Mr.  John  Roberts  gartref  ar 
y  pryd,  yn  unig  clywsai  fod  rhyw  \vr  ieuangc  yno  gyda  Mr.  John 
Williams.  Wedi  deall  yn  iawn  fod  Henry  E-ees  wedi  'tori  dros 
ei  derfyuau,'  ac  ymddwyn  yn  '  afreolaidd,'  3'mosododd  Mr.  Johu 
Roberts  yn  aruthr  arno.  Ymddengys  fod  gan  yr  hen  weinidog 
o  Langwm,  er  yn  ddyn  da  ar  lawer  iawn  o  gyfrifon,  'ewinedd 
hiriou  iawn/  ac  y  byddai  y  rhai  hyny  yn  ymestyn  allan  yn  eu 
Uawn  faintioli  yn  fynych,  yn  enwedig  ar  achlysur  fel  derbyniad 
pregethwr  ieuangc,  di-amddiffyn,  yn  aelod  o  Gyfarfod  Misol. 
'  Yr  oedd  ei  ewinedd,'  rnedd  Dr.  Thomas,  '  wedi  bod  yn  ddyfnion 
iawn  yn  nghnawd  Mr.  Elias,  a  Mr.  Roberts,  Amlwch,  pan  oedd- 
ynt  yn  ddynion  ieuaingc'  Ac  yn  awr,  yn  Ninbych,  dyma  yr 
uu  ewinedd  yn  cael  eu  planu  yn  nghnawd  meddal  Henry  Rees. 
Ceisiai  y  Parch.  Peter  Eoberts,  Lansannan,  ei  amddififyn,  trwy 
ddyweyd  mai  ar  Mr.  WiUiams,  Meidrim,  yr  oedd  y  bai,  fod  yn 
hudo  y  g\vr  ieuangc  gydag  ef,  ac  yn  ei  wthio  drachefn  i  bregethu 
o'i  flaen  mewn  lleoedd.  'Ar  John  WiUiams  yr  oedd  y  bai,' 
meddai :  '  nid  ar  y  bachgen.  Ac  er  fy  mod  yn  addef  y  dylasai 
yntau  fod  yn  gwybod  ein  trefniadau,  peth  hawdd  yw  i  ddyn 
ieuangc  gymmeryd  ei  berswadio  gan  hen  weinidog.  Ond  wedi'r 
cwbl,  nid  oes  llawer  o  niwed  wedi  ei  wneyd ;  ni  chlywsom  ni  neb 
yn  achwyn  ei  fod,  yn  un  lle,  wedi  ymddwyn  yn  anaddas  i'r  efengyl, 
na  cheisio  gwneuthur  dim  ond  canmawl  ei  oreu  ar  lesu  Grist, 
a  chymmhell  pechaduriaid  ato.'  Ond  yr  oedd  holl  siarad  Mr. 
Peter  Roberts,  yn  hytrach  na  lleddfu  ysbryd  Mr.  John  Roberts,  yn 
peri  mwy  o  gyffro  ynddo,  a  rhuthrodd  drachefn  yn  ddi-drugaredd 
ar  y  llangc  ieuangc  diniwed.  Yr  oedd  hyn  yn  ormod  i  natur 
dyner  Mr.  Jones,  hen  feistr  ffyddlawn  Henry  Rees,  ei  oddeí  Yr 
oedd  efe,  er  yn  bur  wael  ar  y  pryd,  etto  yn  gallu  bod  yu  bresennol 
yn  y  Cyíarfod  Misol.  Yr  oedd  ymddygiad  Mr.  John  Roberts  yn 
cael  ei  deimlo  yn  ddirfawr  ganddo  er's  meityn,  ac  ymddangosai  yn 
boenus  ac  anesmwyth.  Yn  mhen  ychydig,  gwelid  ef,  er  ei  wendid 
a'i  waeleddj  yn  codi  ar  ei  draed ;  ac  mewn  Uais  cyffrous,  ond  tyner 
iawn,  ac  ar  fin  tori  allan  i  wylo,  yn  dywedyd  wrth  Mr.  Henry 
Rees : — '  Harri  bach  !  paid  di  a  thori  dy  galon  ;  ond  dos  yn  mlaen 
gyda'r  gwaith  mawr  yn  rymus,  yn  nerth  Ysbryd  yr  Arglwydd, 
pwy  bynag  a  safo  yn  dy  erbyn  di,  a  pha  faint  bynag  fydd  raid  i  ti 
ddioddef '  Yr  oedd  dyweyd  yr  ychydig  eiriau  tyner  hyn,  dan  yr 
amgylchiadau,  yn  llawu  cymmaint  ag  a  allai  tymmherau  llednais 
Mr.  Jones  ei  oddef;  a  gorfu  iddo,  cyn  eistedd  i  lawr,  gychwyn  allan 
o'r  Cyfarfod  Misol.     Bu  hyn  yn  ddigon  hefyd  i  Mr,  John  Roberts, 

Yr  oedd  yr  ewinedd  hirion  wedi  eu  tynu  i  niewu  yn  y  fan  ;  a  der- 
byuiwyd  Henry  Rees  yu  aelod  o'r  Cyfarfod  Misol.  Y  mae  Mr. 
Jones  yn  ymddaugos  yu  hollol  fel  efe  ei  hun,  mor  bell  ag  yr  ydym 
wedi  llwyddo  i  amgyffred  ei  gymmeriad  a'i  nodweddion,  yu  yr 
hanesyn  uchod.  Yr  oedd  yn  uu  tyuer  iawu,  eiddigeddus  ryfeddol 
dros  yr  hyn  oedd  yn  ei  le ;  a  thra  yr  oedd  gandJo  yr  eiddigedd 
cryfaf  dros  wìrionedd,  a  thros  unrhyw  egwyddorion  mawriou 
a  fyddeut  yu  cael  eu  dianrhydeddu  ar  yr  uu  pryd,  uis  gallai 
weled  pwysigrwydd  mawr  mewu  mâu  drefniadau.  Ac  hefyd,  y 
mae  y  sôu  sydd  yu  yr  adroddiad  am  '  ddwysder  y  llais,'  '  ei  fod 
bron  wylo,'  a  '  methu  aros  yu  hwy '  yn  y  capel,  oll  yu  agweddau 
arno  ag  yr  ydym  yn  eu  cyfarfod  yn  lled  fyuych  yn  ei  hanes.  Y 
mae  y  frawddeg  gynnwysfawr  hefyd  a  lefarodd  wrth  Henry  E,ees, 
yr  hon  sydd  yn  llawn  o  ystyr  ac  o  gyfeiriadau  yu  mhob  gair  o 
honi,  yn  dra  nodweddiadol  o  houo  ef  Wrth  sylwi  ar  yr  holl 
adroddiad  am  dderbyuiad  Henry  Rees  yn  aelod  o'r  Cyfarfod  Misol 
yn  Niubych,  a  sylwi  ar  y  rhau  a  gymmerodd  Mr.  Joues  ar  yr 
achlysur,  tybiwu  y  gellir  dyweyd  : — Dyna  ef  yn  hollol  fel  yr  oedd, 
o  rau  agwedd  meddwl,  a  theimlad,  ac  ymddygiad,  yn  arbeuig  yn 
ystod  blynyddoedd  olaf  ei  oes.  Y  mae  yu  ddiammheuol  fod  ei 
amddiffyuiad  caredig  ac  effeithiol  i  Henry  Rees,  yu  chwauegol  at 
ei  holl  garedigrwydd  blaeuorol  iddo  yn  ystod  y  blynyddoedd  a 
aethant  heibio,  wedi  peri  i'r  pregethwr  ieuangc  goledd  teimladau 
cynues  iawu  tuag  ato  tra  yu  fyw,  a  thuag  at  ei  goffadwriaeth 
hefyd.     Hir  y  cofir  ymddygiadau  dyniou  ar  achlysurou  o'r  fath. 

Yr  ydym  wedi  crybwyll  fwy  nag  unwaith  yn  y  pennodau  blaen- 
orol  mai  yr  hyn  a  ffurfiai  y  rhan  benaf  a  phwysicaf  o  lawer  o 
hanes  Mr.  Jones  yn  ystod  blynyddoedd  olaf  ei  oes  lafurus  yn  y  byd 
oedd  yr  ymdrech  mawr  a  wnaeth  i  eghiro  ac  amddiffyn  yr  hyn  a 
ystyriai  fel  golygiad  cywir  ar  Athrawiaeth  yr  lawn,  ueu'r  Pryn- 
edigaeth.  Y  mae  yn  amlwg  oddi  wrth  ei  hoU  hanes  yu  ystod  yr 
adeg  hon,  y  teimlai  bryder  dwys  a  gofidus  yu  yr  achos,  iddo 
gael  gwrthwyuebiadau  aufrawdol  iawn  o  lawer  cyfeiriad  ag  y  gall- 
esid  disgwyl  pethau  gwahanol ;  a  bod  ei  olygiadau  ar  yr  athraw- 
iaeth  wedi  cael  llawer  o  gamliwiad,  ac  yutau  ei  hun  wedi  dioddef 
cam  mawr  mewu  cyssylltiad  â  hyny.  Gellir  gweled  ychydig  o'r 
teimladau  a'i  meddiauuent,  yu  gystal  a  chael  rhyw  gymmaiut  o 
olwg  ar  y  gwirionedd  a  ddysgai,  oddi  wrth  y  dyfyniadau  byriou  can- 
lynol,  y  rhai  yr  ydym  yn  eu  cymmeryd  allau  o'r  '  Rhagymadrodd  * 
i'w  lyfr,  Ymddiddanion  ar  Brynedigaeth.  Y  mae  yn  cael  ei 
ddyddio  ganddo,  '  Gorphenaf  26ain,  1819.'     Dywed  :  — 

'  Y  mae  athrawiaeth  bur  a  chywir,  fel  y  mae  yn  addefedig  gan  lawer, 
yn  beth  o  bwys  mawr,  mewn  golygiad  ar  ogoniant  Duw,  ac  addysg  a 
maeth  iachusol  i  eneidiau  dynion.  Ac  mi  a  ddisgwyhaf  y  bydd  i  bob 
Cristion  deallus  ystyried  a  chydnabod  hyn  am  y  materion  sydd  yma  yn 
cael  chwiUo  iddynt,  ynghylch  prynedigaeth  pechaduriaid  trwy  farwol- 
aeth  Mab  Duw : — Ai  prynu  y  byd  oll,  mewn  rhyw  radd,  neu  ran,  a 
wnaeth  efe?  ynte,  ufuddhau  a  marw  i  Iwyr  brynu,  oddi  wrth  bechod  a 
melldith,  ei  bobl  oll;  sef,  y  rhai  oll,  o  bob  cenedl,  a  gredasant,  neu  a 
gredant,  ynddo?  a'r  hyn  a  weddai  i  ni  ei  synio  am  wir  werth  y  farw- 
olaeth  hono: — Ai  terfynol,  ueu  ddigon  dros  y  rhai  a  gedwir,  a  dim 
chwaneg?  ai  ynte  hollol  annherfynol  ydyw?' 

Dyna  y  pyngciau  y  bu  dadleu  maith  a  brwd  arnynt  yn  Nghymru, 
ac  yn  nghyfundeb  y  Methodistiaid,  am  amryw  flynyddoedd  cyn 
marwolaeth  Mr.  Jones,  ac  am  lawer  o  flynyddoedd  ar  ol  hyny.. 
Gallwn  roddi  ei  olygiad  ef  arnynt,  a  bron  yn  ei  eiriau  uchod  ef  ei 
hun,  fel  hyn : — Daríu  i  Fab  Duw  yn  natur  dyn,  trwy  ei  uíudd-dod 
a'i  farwolaeth,  Iwyr  brynu,  oddi  wrth  bechod  a  melldith,  ei  bobl 
oU  sef,  y  rhai  oU,  o  bob  cenedl,  a  gr?dasant,  neu  a  gredant,  ynddo  :, 
ond  yr  oedd  yr  lawn  a  roddodd,  am  mai  '  Efe  yw  yr  lawn,'  yu 
hoUol  ddideríyn  ac  anfeidrol.  A  gellir  dyweyd  mai  amddiffyu 
anfeidroldeb  ac  annherfynoh'wydd  yr  lawn  oedd  ei  ymdrech  penaf 
ef  yn  ystod  blynyddoedd  olaf  ei  oes. 

Nid  oedd  efe  yn  hoffi  dadleuon.  Y  mae  yn  ein  sicrhau  o  hyny 
yn  bur  fynych  yn  ei  ysgrifeniadau.  Ac  etto,  yr  oedd  yn  meddwl 
fod  goddef  cyfeihornad  yn  ddisylw,  neu  bod  yn  ddifater  ynghylch 
y  gwirionedd,  yn  waeth  na  dadleuon.  Yn  y  '  Rhagymadrodd '  y 
cyfeiriwyd  ato,  dy  wed : — ■ 

'  Ond  wrth  y  rhai  a  deimlant  derfysg  a  gofid  yn  achos  dadleuon  cref- 
yddol,  hyn  a  ddy  wedaf : — Yn  gyntaf,  y  mae  gradd  mwy  neu  lai  o  ddadl 
wedi  bod  yn  mhob  oes,  ac  yn  mhob  gwlad  lle  y  parodd  Duw  Iwyddiant 
ur  wir  grefydd ;  a  hyn,  fel  tarddiad  driug,  allan  o  lygredd  a  gwaeleddau 
dynion,  y  gelyn  yn  hau  efrau,  àc,  ac  o'r  ochr  arall,  fel  tarddiad  dai- 
ofius,  oddi  wrth  fod  Duw  yn  rhoi  angenrhaid  ar  ryw  rai  i  ymdrechu  yn 
mhlaid  y  gwirionedd,  neu  '  y  ffÿdd,  yr  hon  a  roddwyd  unwaith  i"r  saint:' 
Judas  iii.  Ystyrier  y  dadleuon  tra  aml  y  bu  Paul,  a  llawer  eraill  o 
\\eision  Crist,  ynddynt — ie,  a  Christ  ei  hun.  Ar  Epistolau  Judas,  a 
Phedr  hefyd,  fe  weddai  i  ni  ddal  sylw  dwys.  Yn  nesaf,  Dymunaf  gry- 
bwyll  wrth  y  cyfryw  weiniaid,  os  gotìdus  fydd  iddynt  hwy  ddarllen 
liyn  [sef,  yr  Ymddiddanion  ar  Brynedigaeth,  a'r  'Sylwadau'  sydd  yn 
dilyn],  llawer  mwy  gofidus,  dybygaf,  fu  i  mi  ei  ysgrifenu.' 

Yr  achos  o'r  gofid  hwn,  dybygem,  oedd,  fod  yr  awdwr  yn  gwybod 
ei  fod,  yn  ei  lyfr,  yn  gorfod  traethu  syniadau  oeddynt  yn  groes  i 
feddyliau  rhai  pur  enwog  yn  ei  Gyfundeb  ef  ei  hun  ar  y  pryd,  yn 
gystal  ag  eraill  yn  y  wlad  perthynol  i  enwadau  crefyddol  eraill. 

Daw  hyn  yn  fwy  amlwg,  ar  ol  i  ni  symmud,  yn  y  bennod  nesaf,  i 
geisio  rhoddi  adroddiad  am  y  ddadl  a  fu  yn  y  Cyfundeb,  ac  yn 
Nghymru,  ar  Athrawiaeth  yr  lawn.  Sôn  yr  ydym  ni  yn  awr  yn 
unig  am  deimlad  Mr.  Jones  yn  ystod  y  dadleuon  hyny. 

Yr  hyn  a  barai  y  gofid  mwyaf  i'w  feddwl,  o  ddim,  oedd  'y  tyb,' 
fel  ei  geilw,  '  am  derfyn  i  werth  aberth  Crist.'  Yn  cyfeirio  at  y 
'  tyb '  hwn  y  dywed  efe  yn  mhellach  yn  ei '  Ragymadrodd '  i'w  Iyfr : — 

*  Ac,  ar  y  mater  hwn,  mi  a  obeithiaf  y  goddefir,  neu  o  leiaf  y  niaddeuir, 
hyn  o  addefiad  gwir  am  danaf  fy  hun.  Nid  wyf  yn  gwybod  am  ddim, 
heb  law  ofn  ac  arswyd  gẃg  Duw  am  fy  mhechodau,  a  f u  i  mi  mor  ofidus 
,  a'r  meddwl  am  y  fath  dyb  newydd,  a  difriawl  ar  Grist,  yn  ymled- 
aenu  yn  Nghymru,  er  nad  ydoedd  yn  cael  derbyniad  cyflawn  gan 
bawb  y  cymmhellwyd  ef  arnynt.  Mi  a  brofais  amryw  ofidiau  yn  fy 
nydd  byr,  ac  yn  eu  mysg  boenau  ac  arteithiau  y  gareg  am  yn  agos  i 
ugain  ralynedd,  ac  oíFer  a  chyllyll  y  Uaw-feddygon  yn  yr  achos,  ddwy 
waith  drosodd,  a'r  meddyliau  am  angeu,  trwy  lymder  a  meithder  y 
Ijoenau,  yn  fuan  i  lethu  fy  nghorph  i'r  bedd,  ac  i  hebrwng  fy  enaid  i  fyd 
tragwyddol;  etto,  mi  a  feddyliwn  nad  oedd  hyny  oll  ddim  yn  gwbl  mor 
drwm  a  hyn.  Neu  ynte,  bu  yr  etíaith  o  hyn  yn  agos  mor  drwm  ar  fy 
nghorph  tyner,  ac  yn  drymach  ar  fy  meddwL' 

Yr  oedd  Mr.  Jones  yn  teimlo  ei  fod  o'r  pwysigrwydd  mwyaf  i 
Gristionogion  feddu  golygiad  cryf  a  diysgog  am  '  hoU  ddigonedd 
aberth  Crist,'  ac  annheríÿnolrwydd  yr  lawn.  Wrth  bwy  bynag  a 
farna  nad  ydyw  meddu  y  cyfryw  olygiad  ond  peth  o '  bwys  bychan,' 
efe  a  ddywed ; — 

'  Mi  a  ddymunwn  i'r  cyfryw  gael  eu  dysgu  yn  weli :  O  herwydd,  os  na 
addefir  fod  aberth  Crist  o  werth  hottol  annherfynol,  ai  nid  yw  ei  fri  a'i 
■urddas  dwyfot  ef  felly  heb  ei  addef,  neu  o  leiaf  heb  ei  lawn  addef  ?  Ac 
os  byddwn  heb  addef  Duwdod  Crist,  mewn  modd  cysson,  di-goll,  a 
thrwyadl,  ai  viater  ì)ychan  ydyw  hyny?  .  .  .  Ond  yn  wir,  mi  a  dy- 
bygwn  y  gallai  synwyr  cyffredin  ddirnad  nad  ydyw  Duwdocí  Crist  yn 
cael  ei  iawn-addef  gan  y  neb  a  dybio  nad  oes  yn  ei  ddigonedd  ef,  neu  yn 
ngwir  werth  ei  aherth,  ddim  ond  tâl  manyl-hwys,  neu  megys  punt  am 
werth  punt!  dros  ei  eglwys;  er  mai  drosti  hi  yn  unig,  yn  ol  arfaeth  a 
chyfammod  dwyfol,  'y  rhoddodd  efe  ei  hun;'  a'r  un  modd,  nad  ydyw  ei 
Dduwdod  yn  cael  ei  iawn-addef  gan  y  neb  a  dybio  y  buasai  dioddef 
chioaneg,  neu  dros  amser  meithach,  yn  chwanegu  at  werth  ei  aberth  neu 
yn  peri  groeltiant  i'w  waith  anfeidrol  fel  Duw-ddyn.  O  herwydd  nid 
ydyw  yr  hyn  y  mae  modd  i  chwanegn  ato,  neu  i'w  wetlhau,  ddim  yn 
wir  ddwyfol,  nac  yn  annherfynot,  neu  yn  wir  herffeithtaion,  yn  ei  fawr- 
edd,  ac  yn  ei  werth.  Yn  ganlynol,  y  mae'r  cyfryw  dybiau  yn  amlwg 
ac  yn  llwyr  anghysson  â  chywir  farn  am  Grist,  a'i  wir  annlaerfynol- 
rwydd  .  .  .  Ac  na  atto  Duw  i'r  annherfynolrioydd  hwn  fod  fel 
pwngc  ammheus  yn  ein  plith.' 

Y  mae  teimlad  dwys  a  difrifol  iawn  yn  rhedeg  drwy  yr  oll  o'r 

'  Rhagymadrodd '  hwn  ;  yr  hwn,  hefyd,  sydd  3^n  hytrach  yu  feithach 
nag  yw  ei  arferiad  cyffredin  ef,  ac  a  ysgrifenwyd  ganddo  mewn 
gwaeledd  iechyd,  a  llai  ua  blwyddyn  cyn  ei  farwolaeth.  Dywed  ei 
fod  '  wedi  ysgrifcnu  '  ei  syniadau  yn  y  llyfr  hwn  ar  y  Prynedigaeth 
*  ar  ol  ystyriaeth  ddifrifol,  ymofyniad  manwl  a  maith,  a  gweddîau 
aml' — 'ie,'  meddai^  'y  mae  (sef  y  llyfr)  yn  darddiad  'o  orthrymder 
dwvs,  a  chyfyngder  calon,  a  dagrau  lawer.' 

Yr  ydym  wedi  rhoddi  yr  ychydig  ddyfyniadau  uchod  i  mewn 
yma  er  mwjm  ceisio  rhoddi  rhyw  gymmaint  o  gyfleusdra  i'r  dar- 
llenydd  i  weled  i  mewn  i'r  teimlad  dwys  iawn  a  feddiannai  feddwl 
Mr.  Jones  yn  ystod  y  blynyddoedd  sydd  genym  yn  bresennol  dau 
sylw  gyda  golwg  ar  wirionedd  yr  efengyl,  yn  ei  Gyfundeb  ef  ei 
hun  yn  arbenig,  ac  yn  mysg  ei  genedl  yn  gyífrediuol.  Ond  cyn  y 
gellir  gwneyd  dim  tebyg  i  degwch  âg  ef  yn  y  rhan  a  gymmerodd, 
drwy  y  wasg  ac  mewn  ffyrdd  eraill,  mewn  amddififyn  y  golygiad 
efengylaidd,  a  hen  olygiad  y  Cyfundeb  y  perthynai  iddo,  ar 
Athrawiaeth  y  Prynedigaeth,  yn  ystod  y  blynyddoedd  hyn,  rhaid 
cymmeryd  o  leiaf  rhyw  gymmaint  o  hamdden  i  edrych  yn  bwyllog 
ar  hanes  y  ddadl.     At  hyn  y  rhaid  i  ni  fyned  yn  y  bennod  nesaf. 

Cyn  i  ni  ddechreu  sôn  am  yr  ymdrech  a  wnaeth  Mr.  Jones  i 
amddififyn  y  gwirionedd  am  Anfeidroldeb  yr  lawn,  gallwn  gael 
golwg  fer  ar  y  gwirionedd  hwnw,  fel  y  credid  ef  ganddo,  yn  yr 
'  hymu '  ragorol  o'i  eiddo,  yr  hon  sydd  i'w  chael  yn  niwedd  ei 
Trnddiddanion  ar  Brynedigaeth ;  a'r  hon  nad  ydym,  er  ceisio, 
wedi  llwyddo  i'w  gweled  yn  argraphedig  yn  un  lle  arall.  Dyma 
yr  hymn : — 

'Mawredd  y  Prynwe,  a'i  Abeeth.' 

1.  Mae  mawrion  ryfeddodau,  2.  Ui  hun  a  ro'dd  yn  aberth, 

Yn  nghyfoeth  lor,  a'i  waith,  Ei  hun  a  ro'dd  yn  lawn, 

Yn  creu,  ac  yn  cynnal,  Ei  hun,  trwy  ddioddefaint, 

Y  greadigaeth  faith ;  Oedd  berffaith  bur,  a  llawn ; 

Ond  etto,  mwy  yw'r  syndod  Beth  mwy  a  all'sai  roddi? 

Mwy  clod  a  gaiíf  am  hyn —  Beth  mwy  ofynai'r  Nef? 

Mab  Duw  yw'r  un  fu  farw,  Yn  helw  Duw,  a'i  hanfod, 

Ar  ben  Calfaria  fryn !  Nid  oedd  dim  mwy  nag  ef. 

3.  Dim  mwy  ni  feddai  Duwdod 

Na  '  Mab  ei  gariad  '  mawr ; 
Dim  mwy  iii  feddai  lesu, 

Na'r  einioes  ro'dd  i  lawr; 
I'r  iselderau  dyfnaf, 

Er  mwyn  ei  eiddo  daeth — 
Rhodd  werthfawr  ddwyfol  daliad, 

I'w  dwyn  o'u  cyflwr  caeth. 


Y  Parcíi.  JOHÎí  RÜBERTS,  Llanbrynmair , 


Y  Parch.  CHRISTMAS  EYANS. 


PENNOD    XII. 


EI   OLYGIAD   AR   ATHRAWIAETH   YR   lAẂN,   A'I   WRTH- 

WYNEBIAD    I    UCHEL-GALFINIAETH. 

1814—1820. 

Ymdrech  Mr.  Jones  o  blaid  y  golygiad  cj'wir  ar  yr  lawn — Y  tri  golygiad  a  gol- 
eddid  yn  Nghymru  ar  yr  athrawiaeth  yn  ystod  y  blynyddoedd  1814 — 1820 — Ei 
lyfr,  Ymddiddanion  ar  Brynedigaeth — Golygiadau  gwahanol  yn  mysg  Protes- 
taniaid  ar  y  Prynedigaeth — '  Cynnygiad  gostyngedig '  Mr.  John  Roberts,  Llan- 
brynmair— Crynodeb  o'r  llyfr — Attebiad  Mr.  Jones  iddo — Ga^wad  Ddifrifol 
Mr.  Roberts — Y  teimlad  da  a  ffynai  rhwng  y  ddau  awdwr — Golygiad  Mr. 
Jones  ar  HoU-ddigonedd  neu  Anfeidroldeb  yr  lawn — '  Efe  yw  yr  lawn ' — Ei 
wrthwynebiad  i  lawn  '  cyd-bwys ' — Golygiadau  eglwysi  a  duwinyddion  ar  yr 
athrawiaeth — Profion  Ysgrythyrol — Rhesymau  yn  erbyn  y  tyb  am  derfyn  i 
werth  yr  lawn — Llyfr  Mr.  Christmas  Evans  ar  Neillduolrwydd  y  Prynedigaeth 
— Yn  dadleu  dros  y  golygiad  masnachol — Attebiad  Mr.  Jones  iddo — Ei  '  Gy- 
wydd  ar  yr  un  testyn' — Dyfyniadau  o'r  'cywydd' — Llytliyr  Mr.  Christmas 
Evans  at  Mr.  Jones,  j-n  tynu  ei  olygiad  yn  ol — Hanes  yr  ymdrafod  rhwng  y 
ddau  awdwr  yn  Ninbych — Llythyr  Mr.  Jones  at  y  Bedyddwyr  yn  achos  llyfr 
Mr.  Christmas  Evans — Dau  lythyr  at  Mr.  Jones  yn  amddiffyn  Mr.  Christmas 
Evans — Efe  jm  peidio  cymmeryd  un  sylw  o  honynt — Y  teimladau  ar  derfyn  y 
ddadl — Y  gwasanaeth  a  wnaeth  Mr.  .Jones  trwy  ei  ysgrifeniadau — Ei  olygiad 
yr  un  â  golygiad  y  Methodistiaid  drwy  hoU  ystod  eu  hanes — Y  gwrthwynebiad 
i'r  syniadau  Arminaidd  yu  gyru  llawer  o'r  Methodistiaid  i  eithafion  cyferbyn- 
iol  tua'r  adeg  dan  sylw — Y  prif  bregethwyr  yn  gwbl  ëang  eu  golygiadau — 
Athrawiaeth  y  Prynedigaeth  yn  Nghymdeithasfa  yBala,  yn  1809— Ydadganiad 
yno  ar  y  pwngc — Mynychiad  y  geiriau  '  a  hwy  yn  unig ' — Mr.  John  Elias  yn 
pregethu  lawn  '  cyd-bwys  ' — Yn  Ngwrecsam  a  Dinbych — Mr.  Jones  yn  myned 
allan  o'r  capel— Y  pregethwr  mwyaf  poblogaidd  yn  sefyll  ar  sychdiroedd 
Uchel-Galfiniaeth — Cynnwrf  mawr  yn  sir  Fflint — Y  pwngc  yn  Nghymdeith- 
asfa  Rhuthyn — Mr.  Jones  yn  cj-nnyg  gadael  y  Cyfundeb— Penderfyniad  y 
Gymdeithasfa — Tystiolaeth  Mr.  John  Roberts  a  Mr.  John  Humphreys  am  Mr. 
Jopes — Y  cynnwrf  yn  parhau — Efe  yn  ysgrifenu  at  Gymdeithasfa  Llanrwst — 
Llythyr  ato  oddi  yno — Llythyr  o'i  eiddo  at  gyfaiU— Ei  bregeth  ar  yr  lawn  yn 
Nghymdeithasfa  y  Bala,  1816 — Llythyr  ato  o  Gymdeithasfa  Caernarfon — Cen- 
adwri  o'r  Deheudir  at  Gymdeithasfa  y  Gogledd — Cyfarfod  yn  Mangor — Llythyr 
ato  o  Bwllheli — Llythyrau  ato  oddi  wrth  Mr.  Ebenezer  Richards  a  James 
Hughes — Dr.  L.  Edwards  ar  y  pwngc — Teimladau  Mr.  Jones  yn  yr  ymdrech — • 
Sylwadau  terfynol. 

Mewn   llythyr   a  ysgrifenodd   Mr.   Thomas  Evans,  Maes-y-coed, 

Caerwys,  at  y  Parch.  Michael  Roberts,  PwUheli,  yn  1828,  dywed : 
— 'Chwi  a  wyddoch  i'r  Parch.  T.  Jones,  o  Ddinbych,  sefyll  yn 
wrol,  yn  ei  ddyddiau  olaf  bron,  yn  erbyn  yr  hyn  a  elwir  yn  Uchel- 
Galfiniaeth.'*  Yr  ydym  yn  tueddu  i  feddwl  mai  y  gwasanaeth 
pwysicaf  a  gwerthfawrocaf,  o  bob  peth  a  wnaeth  Mr.  Joues  yn  ei 
oes  lafurus  i'w  Gyfundeb  a'i  genedl,  oedd  yr  ymdrech  egniol,  a 
gorchestol,  a  llwyddiannus  a  wnaeth,  yn  ystod  ei  flynyddoedd  olaf, 
i  ddysgu,  ac  egluro,  ac  amddififyn  hen  olygiad  y  Cyfundeb  ar 
Athrawiaeth  yr  lawn  a'r  Prynedigaeth.  Ein  hymgais  yn  bresen  - 
nol  fydd  ceisio  dangos  y  gwaìth  tra  gwerthfawr  hwn  a  wnaed 
ganddo.  Y  mae  y  defnyddiau  sydd  yn  cynnyg  eu  hunain  i'r 
amcan  hwn  yn  swm  mor  fawr  fel  mai  yr  anhawsder  penaf  fydd 
cadw  o  fewn  terfynau  rhesymol  o  ran  meithder;  ac  ar  yr  un  pryd 
fod  )^n  eglur,  a  gwneyd  tegwch  à'i  enw  a'i  goffadwriaeth  ef. 
Rhaid  i  ni  gymmeryd  sylw  o'r  llyfrau  a  ysgrifenodd  efe,  ac  eraill, 
ar  yr  lawn,  yn  gystal  a  cheisio  dangos  y  gwrthwynebiad  cryf  a 
gododd  i'w  olygiadau  ef  yn  y  Cyfundeb  y  perthynai  iddo,  yn 
gystal  ag  o  gyfeiriadau  eraill. 

Yn  ystod  yr  adeg  neillduol  y  ceisiwn  gadw  ein  golwg  arni ;  sef 
y  blynyddoedd  1814 — 1820,  gellir  dyweyd  fod  yn  mysg  Calfiniaid 
Cymru,  perthynol  i'r  gwahanol  enwadau  crefyddol,  dri  golygiad  ar 
Athrawiaeth  y  Prynedigaeth  ag  oeddynt  yn  bur  wahanol  i'w 
gilydd.  1.  Yr  oedd  un  golygiad,  gan  roddi  yr  lawn  i  ddibynu  ar 
y  gosodiad  o  hono  gan  Dduw,  yn  tueddu  i  gymmylu,  os  uad  i 
wadu  ei  anfeidroldeb  ynddo  ei  hun,  ac  mewn  ystyr  priodol,  ac  i'w 
wneyd  yn  ddim  ond  taliad  cyd-bwys  â  phechodau  y  rhai  a  gedwid. 
Dysgwyd  ac  araddiffynwyd  y  golygiad  hwn  gan  Mr.  Christmas 
Evans  a  Mr.  John  Elias,  o  leiaf  ar  rai  adegau  yn  eu  hanes. 
2.  Yr  oedd  golygiad  arall  yn  dal  fod  rhyw  berthynas  gyffredinol 
yn  bod  rhwng  yr  lawn  a  holl  ddynolryw,  er  yn  dal  ar  yr  un  pryd 
fod  perthynas  neillduol  rhyngddo  a'r  eglwys  neu'r  etholedigion. 
Mr.  John  Roberts,  Llanbrynmair,  ac  eraill  o  fysg  yr  Annibynwyr 

*Gwel  Myfyrdodau  Diminyddol:  neu  Sylwadau  ar  Gyssondeh  Athraiv- 
iaeth  yr  Efengyl.  Gan  Thomas  Evans,  Maes  y  Coed.  Dinbych :  ar- 
graphwyd  gan  Thomas  Gee,  1863.'  Y  mae  y  llythyr  y  cyfeirir  ato  uchod 
i'w  gael  yn  y  rhagymadrodd  i'r  Myfyrdodau,  tudal.  xi. — xiv.  Buasai 
yn  dda  genym  allu  rhoddi  y  cwbl  o'r  llythyr  dyddorol  hwn  o  eiddo  Mr. 
Evans  i  mewn  yma ;  ac,  yn  wir,  yr  oU  o'r  rhagymadrodd  hwnw.  Of n 
meithder  yn  unig  sydd  yn  ein  hattal.  Nis  gwyddom  am  ddim,  o'i  faint, 
sydd  yn  taflu  mwy  o  oleuni  ar  hanes  y  dadleuon  ar  yr  lawn,  yn  ystod 
y  deg  ar  hugain  neu  y  deugain  mlynedd  cyntaf  o'r  ganrif  hon,  nag  a 
geir  yn  y  rhagymadrodd  hwn  gan  Mr.  Evans. 

oedd  amddiffynwyr  y  golygiad  hwn.  3.  Yr  oedd  y  trydydd  gol- 
jygiad  yn  rhoddi  pwys  mawr  ar  ddigonolrwydd  ac  anfeidroldeb 
yr  lawn  ynddo  ei  hun ;  ac  ar  yr  un  pryd  yn  dal  ei  fod  yn  neillduol 
o  ran  ei  osodiad  dros  y  rhai  a  gredant.  Hwn  oedd  golygiad  Mr. 
Jones ;  a  gellir  dyweyd  mai  hwn  a  fuasai  golygiad  y  Methodist- 
iaid  o'u  dechreuad,  ac  sydd,  dybygid,  wedi  parhau  felly  hyd  y 
dydd  hwn.  Gan  fod  y  tri  golygiad  a  grybwyllwyd  yn  bresennol 
yn  cael  ymdrin  â  hwy  mewn  Uyfr  neu  lyfrau  a  ysgrifenodd  Mr. 
Jones  yn  ystod  y  blynyddoedd  dan  syiw,  ni  a  awn  ar  unwaith  at 
ei  ysgrifeniadau  ef  ar  y  pwngc,  gan  roddi  cymmaint  o  fantais  ag 
a  allwn,  mcwn  cylch  cyfyng,  i'r  darllenydd  i  weled  ei  feddwl  ef  ar 
yr  athrawiaeth  fawr  hon. 

Yn  nechreu  y  flwyddyn  1816,  cyhoeddodd  lyfr  bychan  o  58ain 
o  dudalenau,  deuddeg-plyg,  a  elwir  fel  hyn : — '  Ymddiddanion 
rhwng  Daw  Gyfaill,  Ymoýynydd  a  Henwr,  ar  Brynedigaetìi. 
Gan  T.  Jones.  Dinbych :  argraphwyd  gan  Thomas  Gee.  1816.' 
Llyfr  bychan  âg  iddo  hanes  mawr,  íel  y  cawn  weled  wrth  fyned 
yn  mlaen,  ydoedd  hwn,  Cafodd  sylw,  a  darlleniad,  a  dylanwad 
mawr  yn  ebrwydd  ar  ol  ei  gyhoeddiad.  Yn  mhen  tua  thair 
blynedd  a  hanner,  cyhoeddodd  ail  argraphiad  o  hono,  gyda  Uawer 
o  chwanegiadau  ato,  yn  ei  wneyd  oll  yn  192  o  dudalenau,  o'r  un 
plyg  ag  o'r  blaen,  a'i  wyneb-ddalen  fel  y  canlyn : — '  Ymddiddan- 
ion,  rhwng  Ymofynydd  a  Henwr,  ar  Brynedigaeth.  Hefyd, 
Sylwadau  Gwahanol  ar  Ddaib  Lyfryn: — Un  yn  tueddu  at 
ryw  fath  o  Gyffredinolrwydd  yn  y  Prynedigaeth;  a'r  llalL,  yn 
waeth,  i'r  ochr  arall,  yn  gosod  terfyn  i  werth  aberth  Grist.  A 
Ghywydd,  &c.,  ar  yr  un  Materion.  Gan  T.  Jones.  Dinbych  ; 
argraphwyd  gan  Thomas  Gee,  1819.'  Awdwyr  y  '  ddau  lyfryn  ' 
oeddynt — y  cyntaf,  yr  hwn  a  '  dueddai  at  ryw  fath  o  gylîredinol- 
rwydd  yn  y  Prynedigaeth,'  y  Parch.  John  Roberts,  Llanbrynmair ; 
a'r  llall,  oedd  'yn  gosod  terfyn  i  werth  aberth  Crist,'  y  Parch. 
Christmas  Evans.  Y  duU  yr  ydym  yn  bwriadu  gosod  cynnwys  y 
drafodaeth  sydd  yn  y  llyfrau  hyn  ger  bron  ydyw — yn  gyntaf, 
amcauwn  ddangos  golygiadau  Mr.  Jones  ar  y  Prynedigaeth ;  yna, 
ceisiwn  roddi  barnau  y  ddau  awdwr  arali  a  nodwyd ;  wedi  hyny, 
cawn  weled  beth  fydd  ganddo  yntau  i'w  ddyweyd  mewn  attebiad 
iddynt.  Yr  ydym  yn  meddwl  fod  y  llyfr  hwn  o  eiddo  Mr.  Jones 
yn  sefyll  yn  y  rhestr  flaenaf  o  lyírau  duwinyddol  a  gyhoeddwyd 
mewn  unrhy  w  wlad,  neu  unrhy w  iaith,  ar  gyfrif  y  gallu  a'r  cyfoeth 
o  feddwl  ac  ymresymiad  sydd  ynddo.  Un  o'r  llyfrau  '  bychain 
mawr'  ydyw. 


292  COFIANT  Y  PARCH.   THOMAS  JONES. 

Testyn  yr  Ymddiddan  i.  ydyw  '  Prynedigaeth  Neillduol.'  Ar 
ol  ychydig  eiriau  moes-gyfarchiadol  ac  arweiniol,  rhwng  y  ddau 
sydd  yn  dwyn  yr  ymddiddan  yn  mlaen,  dechreua  Henwr,  mewn 
attebiad  i  Ymofynydd,  fel  hyn : — 

'  Yr  oedd,  o  ddechreuad  y  Diwygiad  Protestanaidd,  ddau  olygiad, 
gwahanol  i  ryw  radd,  yn  mysg  y  Diwygwyr  ;  un  o  honynt  yn  debyg  i 
hyn  : — '  Fod  Crist  i'w  gyfrif  yn  Brynwr  i  bawb  oU  o  ddynolryw  ;  am  fod 
rhy  w  bethau  daionus  wedi  dyfod  trwyddo  ef  i  hoU  hiHogaeth  Adda,  ond 
yn  enwedig  i'r  rhai  oU  a  gawsant  air  ac  ordinhadau  Duw  ;  ac  am  fod 
pawb  oll,  trwyddo  ef,  mewn  cyflwr  neu  'stad  gymmodadwy  a  cliadw- 
adwy  (nid  cymmodedig  a  chadwedig);  hyny  ydyw,  heb  eu  gadael  yn 
anobeitliiol  eu  cyflwr,  fel  y  cythreuHaid,  neu  yr  angyhon  a  bechasant. 
Yr  oedd  y  gwŷr  hyn  hefyd  yn  chwanegu,  i'r  perwyl  hwn  : — '  Mai  i'r  rhai 
etholedig  yn  unig  y  mae,  ac  y  bydd  Prynedigaeth  yn  llawn  efíeithiol, 
am  mai  iddynt  hwy  y  mae  Duw  wedi  rhad-fwriadu,  ac  mewn  amser  yn 
rhad-roddi,  gwir  ô'ydd  efleithiol.' ' 

Y  mae  yn  gosod  yr  ail  olygiad  ;  sef,  yr  un  oedd  yn  cael  ei  ddal 
gan  y  lleill  o'r  Protestaniaid,  i  lawr  fel  hyn : — 

'  Fod  Crist  yn  Brynwr  (yn  ol  ystyr  penaf  y  gair)  i  aelodau  ei  wir  gorph 
ysbrydol,  neu  ei  wir  eglwys,  yn  unig  ;  ei  fod  wedi  rhoddi  ei  hun  dros  ac 
yn  Ue  y  rhai'n,  a  elwir  hefyd,  ei  ddefaid,  ei  gyfeillion,  ei  bobl  briodol,  y 
rhai  a  roddwyd  iddo  mewn  cyfammod  tragwyddol  gan  ei  Dad,  i'w  prynu 
a'u  hachub  allan  o'r  cyflwr  gelynol  a  thruenus  y  maent  ynddo  wrth 
naturiaeth,  ac  i'w  dwyn,  trwy  wir  heddychiad  a  sancteiddiad,  i  fywyd 
tragwyddol :  Yn  fyr,  mai  tros,  ac  yn  achos  y  rhai'n  yn  bennodol  yr  aeth 
Crist  yn  Feichníydd  ac  yn  Brynwr ;  ac  mai  trostynt  hwy  y  mae  efe  yn 
lawn,  yn  ol  cynghor,  cyfammod,  ac  arfaeth  rasol  y  Personau  Dwyfoh" 

Dyna  y  ddau  olygiad,  medd  efe,  oedd  yn  cael  eu  dal  ar  yr  lawn 
gan  y  Protestaniaid.  Ac  ar  ol  nodi  mai  yn  Nghymmanfa  Dort, 
yn  1618,  y  daeth  y  gwahaniaeth  rhwng  y  ddau  olygiad  yn  fwy 
amlwg  i'r  golwg,  pan  yr  oedd  y  Gymmanfa  hono  yn  rhoi  dadgan- 
iad  o'i  barn  yn  wrthwyneb  i  Arminiaeth,  y  mae  efe  yn  myned 
rhagddo  i  gymmeradwyo  yr  ail  olygiad,  ac  i  ddangos  y  beiau  neu 
y  colliadau  sydd  yn  y  golygiad  cyntaf.  Y  mae  yn  dangos  diífyg- 
ion  y  golygiad  hwnw  fel  y  canlyn : — 

'  Yn  gyntaf,  Yr  oedd  ei  bleidwyr,  heb  achos,  yn  deall  ac  yn  deongH  yn 
yr  ystyr  helaethaf  yr  ymadroddion  hyn  o  eiddo  Ysbryd  Duw:  'Efe  a  fu 
farw  dros  bawb' — 'ynbridwerth  drosbawb' — 'dros  bechodau  yrholl  fyd  ;' 
a  rhai  o'u  cyftelyb.  Yn  awr,  mi  a  debygwn  y  dylasent  ystyried,  ac  y 
buasent  yn  deall  yn  well,  y  cyfryw  ymadroddion,  mewn  cyssonedd  efo  y 
rhai'n :— 'dros  y  defaid,'  'dros  ei  gyfeilHon,'  'trosti  hi,'  a  'throsom  ni,'  'ei 
eglwys,'  'a'n  prynaist  ni  i  Dduw,  allan  o  bob  llwyth,'  &c.,  a  'brynwyd 
oddi  wrth  ddynion,'  a  Hawer  o'r  cyÔelyb.'  Yna  êl  rhagddo  i  ddangos  y 
'cawn  gan  Ysbryd  Duw   ei   hun   ddeongHadau,'  wrtli   gymmharu   yr 

ymadroddion  Ysgrythyrol  a  nodwyd  gyntaf  â  rhai  eraill  cyfFelyb,  'sydd 
yn  dangos  eu  bod  yn  fynych  yn  cael  eu  harfer  mewn  ystyr  derfynedig.' 

'Yn  ail,  Y  mae  golygiad  y  gwŷr  da  uchod  ar  y  Prynedigaetli  trwy 
Grist  yn  ymddangos  i  mi  yn  gymmysglyd,  o  dditfyg  gwahaniaethu'n 
well,  neu  edrych  yn  fanylach  ar  wahanol  ystyr  y  geiriau  a  gyüeithir 
'prynu,'  'prynwr,'  'prynedigaeth,'  'prynedigion,'  àc.  Vn  ddilynol,  dengys 
yn  helaeth  pa  fodd  yr  oedd  y  cymmysgedd  y  cyfeiria  ato  yn  tarddu  oddi 
ar  ddiffyg  cymmeryd  sylw  o  wahanol  ystyr  y  geiriau  crybsyylledig;  ac 
wedi  ymdrin,  mewn  modd  manwl  a  dysgedig,  á'r  gwahanol  ystyron  ac 
arwyddocâd  sydd  i'r  geiriau  hyny  yn  y  Testament  Newydd,  dengys  fod 
'prynu'  weithiau  yn  golygu  'prynu  personau,  y  rhai  a  gedwir  trwy  brid- 
werth  ac  lawn  anfeidrol,'  a  phrydiau  eraill  yn  golygu  'pryniad  gwar- 
edigol,  neu  yn  fwy  eglur,  gwaredigaeth  rasol  oddi  wrth  euogrwydd  a 
llywodraeth  pechod,  yn  dyfod  i  ran  y  rhai  a  brynwyd  gan  Grist.'  Y  mae 
hyn,  meddai,  'fel  pe  byddai  gan  ẃr  cyfoethog  a  thiriou  rai  o'i  geraint 
mewn  caethiwed;  ac  yntau,  yn  gyntaf,  yn  talu'r  gofynion,  i  brynu  eu 
personau  i  ryddid,  ac  wedi  hyny  yn  mynu  gweled  eu  rhyddhàd,  neu  ym- 
wared  personol  i  bob  un  o  honynt,  eu  dychweliad  i  wlad  o  ryddid,  a'u 
mabwysiad  i'w  deulu  ei  hun,  i  fod  yn  etifeddion  iddo.' 

'Yn  drydydd,  Mi  a  feddyliwn  fod  hyn  yn  fai  ynddo :  y  mae  ei  ddiffyn- 
wyr  yn  cyfrif  Crist  yn  Brynwr  i  fyd  cyfan  o  bechaduriaid,  am  fod  rhyw 
bethau  da  a  thrugareddau  yn  dyfod  trwyddo  ac  er  ei  fwyn  i  bawb  oll  o 
ddynolryw.'  Ar  hyn  y  mae  yn  sylwi,  '1.  Nid  ydym  yn  cael  yn  y  Testa- 
ment  Newydd  fod  Crist  wedi  rhoddi  ei  hun  dros  neb,  na  phrynu  neb 
na  dim  (yn  ol  ystyr  penaf  y  gair)  ond  ei  eglwys,  sef  ei  wir  bobl.  .  .  . 
2.  Am  ryw  bethau  da  yn  dyfod  i  ran  pechaduriaid  sy'n  by w  ac  yn  marw 
yn  annuwiol,  nid  wyf  yn  ammheu  nad  y  w  hyn  yn  bod ;  ac  nid  wyf  yn 
meddwl  y  cawsai  dynolryw,  ar  ol  cwymp  Adda,  un  rhodd  gysurol  gan 
Dduw,  oni  buasai  i  Hâd  y  Wraig,  a'r  addewid  am  dano,  agoryd  tìbrdd  i 
hyny.  Etto,  gan  mai  Pen  ei  eglwys  yw  efe,  ac  mai  hi  yn  unig  a  bryn- 
wyd  ganddo  i  heddwch  â  Duw,  yr  wyf  yn  meddwl  am  yr  hoU  roddion, 
tymmhorol  neu  ysbrydol,  sy'n  dyfod  i  ranau  pawb  eraill,  nad  ydym  i 
edrych  arnynt  fel  deilliadau  uniongyrchol  oddi  wrth  Brynedigaeth,  neu 
fel  tfrwyth  ac  etfaith  gwaed  Crist  i  bersonau  sydd,  ac  a  fyddant  byth, 
yn  elynion  iddo ;  ond  eu  bod  yn  eu  cael  er  mwyn  (sef  o  gariad  at  a  gofaí 
am),  ac  megys  dan  gysgod  yr  eglwys,  yr  hon  y  mae  ei  Harglwj'dd  a'i 
Phrynwr  yn  dewis  ei  magu,  ei  chynnai,  a'i  meithrin  yn  nghanol  byd  o 
annuwiolion,  ie,  ac  mewn  amryw  olygiadau,  trwy  eu  defnyddioldeb 
hwynt  hefyd.'  Eglura  hyn  etto  trwy  gyffelybiaeth:— 'Y  mae  y  byd  yn 
eiddo  i'r  eglwys  (1  Cor.  iii.  22,  'Y  mae  pob  peth  yn  eiddo  chwi'),  ac  felly 
yn  fath  o  etifeddiaeth  wedi  ei  rhoddi  iddi  gan  ei  Phriod  a'i  Phrynydd. 
Yn  awr,  pe  rhoddai  tywysog  etifeddiaeth  fawr  i'w  ddyweddi,  byddai  yn 
yr  etifeddiaeth,  ond  odid,  lawer  o  ddeiliaid  tir,  a'u  teuluoedd,  llawer  o 
weithwyr  ac  o  weision,  a  morwynion,  íe,  a  llawer  o  anifeiliaid,  ac  o  bryf- 
aid  gwenwynig  gyda  hyny,  fe  allai,  ac  oll  yn  cael  eu  bywoliaethau :  etto 
nid  i'r  rhai'n,  na  neb  un  o  honynt,  yn  hollol,  nac  mewn  rhan,  3^  mae'r 
etifeddiaeth  yn  perthyn,  neu  yn  eiddo  priodol,  trwy  hawl  a  rhoddiad 
gan  y  tywysog,  ond  i'w  ddyweddi  yn  unig.'  Terfyna  ei  ymresymiad  ar 
y  pen  hwn  drwy  ddywedyd :— 'Gwir  yw  fod  holl  bethau  da  nefoedd  a 

daear  yn  Uaw  a  meddiant  Crist:  a  gwir  yw  hefyd,  mai  er  mwyn  ei  gorph 
ysbrydol  y  mae  efe  yn  cynnal,  yn  llywio,  ac  yn  trefnu  y  cwbl  oll.'  Am 
hyny,  ystyria  nad  'yw  y  pethau  da  ynddynt  eu  h\inain,  sydd  yn  dyfod  i 
ranau  plant  y  byd  hwn,'  nac  hyd  yn  oed,  fe  allai,  'y  goreu  o  roddion 
Duw,  sef  gweinidogaeth  a  gweinidogion  yr  efengyl,'  i'w  golygu  fel 
deilliadau  uniongyrchol  oddi  wrth  Brynedigaeth  ' 

'Yn  bedwerj'^dd,  Ni  fedraf  lai  na  beio  etto  ar  y  golygiad  yr  ydym  yn 
sôn  am  dano,  o  herwydd  hyn :  Am  weithred  oruchel  y  Jehofah  yn  rhoddi 
ei  Fab,  a  gwaith  anfeidrol  raslawn  y  Mab  yn  ei  roddi  ei  hun,  dan  y 
ddeddf,  ac  i  angau'r  groes,  nid  yw  y  cyfryw  olygiad  yn  ein  dysgu  i 
weled  ynddo  ddaioni  a  chariad  y  Personau  Dwyfol,  mewn  ymgynnhyrf- 
iad  caruaidd  at  yr  eglwys,  ond  megys  yn  yr  un  radd  o  wresogi'wj^dd  a 
thuag  at  yr  anwir  fyd,  yr  hwn  y  mae  Duw  yn  ewyllysio  dangos  ei  ddig- 
ofaint  yn  ei  erbyn  (er  nad  yw  Duw  ddig  wrth  ddyn,  fel  ei  greadur,  ond 
fel  y  mae  yn  bechadur).  Yn  ol  y  golygiad  neu  y  dyluniad  hwn,  meddaf, 
nid  yw  cariad  neillduol  Duw  ddim  yn  dyfod  i'r  golwg,  nac  i  gael  ei 
arddangos,  hyd  pan  y  byddo  efe  yn  rhoddi  y  gras  o  íFydd  i'w  rai  dewis- 
edig,  i  beri  iddynt  gredu  yn  yr  hwn  a  anfonodd  efe.  Nid  fel  hyn  y  mae 
Gair  Duw  yn  egluro'r  mater;  ond  gan  ddangos,  yn  gyntaf  peth,  gariad 
goruchel  ac  arbenig  y  Personau  Dwyfol  at  yr  eglwys  yn  rhoddiad  y 
Mab  i  ddioddef  drosti,  a'i  phrynu,  ac  yna  ei  bywhau,  ei  heddychu,  a'i 
hachub.' 

Gau  hyny,  rhesymau  Mr.  Jones  dros  wrthwynebu  y  golygiad  fod 
'  perthynas,'  fel  yr  hònid  gan  y  blaid  arall,  yn  bod  rhwng  y  Pryn- 
edigaeth  sydd  yn  Nghrist,  a  dynion  yn  gyfifredinol,  ydyw  y  rhai 
canlynol : — 1.  Nid  oedd  y  golygiad  hwnw  yn  iawn  ddeongli  ystyr 
y  geiriau  '  byd,'  '  yr  holl  fj'd,'  '  pawb,'  &c.  2.  Nid  oedd  yn  iawn 
egluro  ystyr  y  geiriau  í.prynu,'  '  prynwr,'  '  prynedigaeth,'  '  pryned- 
igion.'  3.  Yr  oedd  yn  gwneuthur  bendithion  tymmhorol  yn 
'  ddeilliadau  uniongyrchol '  oddi  wrth  farwolaeth  Crist,  yr  hyn  ni 
wneir  yn  y  Beibl.  4.  Yr  oedd  yn  cymmylu  cariad  neillduol  Duw 
at  ei  eglwys,  yr  hyn  sydd  yn  amlwg  yn  yr  Ysgrythyrau  Sanctaidd. 

Drwy  yr  holl  Ymddiddan  cyntaf  hwn,  yr  hwn  nad  ydym  ni  wedi 
gallu  gosod  ger  bron  nemawr  chwaneg  na'r  prif  osodiadau,  y  mae 
yn  dangos  mai  'y  bendithiou  anfesurol'  sydd  yn  cael  eu  cyssylltu 
yn  Ngair  Duw  â'r  Prynedigaeth  sydd  yn  Nghrist  ydynt,  Etholed- 
igaeth  neu  Ragluniad  i  fywyd,  Galwedigaeth  effeithiol,  Cyfìawn- 
hâd,  Sancteiddhâd,  a  Gogoneddiad.'  '  A'r  pethau  a  gyssylltodd 
Duw '  â'r  Prynedigaeth,  '  na  wahaned  dyn.'  Nid  ydy w  '  y  pethau 
da '  eraill  sydd  yn  dyfod  i  rau  dynion  yn  y  byd  hwn  i'w  hystyried 
yn  '  ddeilliadau  uniongyrcltol '  oddi  wrth  Brynedigaeth,  gan  mai 
*  ì'av  wir  eglwys  yn  unig  y  mae  Crist  yn  Brynwr,  ac  yn  Achubwr, 
yii  ol  arfaeth  a  cbyfammod  y  Personau  Dwyfol ;'  er,  ar  yr  un  pryd, 
nad  ydyw  yn  meddwl  y  *  cawsai  dynolryw,  ar  ol  cwymp  Adda,  un 

rhodd  gysurol  gau  Dduw,  oni  buasai  i  Hâd  y  Wraig,  a'r  addewid 
am  dano,  agoryd  ffbrdd  i  hyuy.'  Amddiffyniad  galluog  a  chym- 
medrol  iawn  i'r  athrawiaeth  o  Brynedigaeth  Neillduol  trwy  Grist, 
a'i  ufudd-dod  fel  prid-werth  dros  ei  eglwys,  sydd  i'w  gael  yn  yr 
Ymddiddan  hwn. 

Yr  oedd  y  llyfryn  canlynol  wedi  ei  gyhoeddi  er  y  flwyddyn 
1814: — '  Cynnygiad  Gostyngedig,  i  egluro  yr  hyn  a  ddysgir  i 
ni  yn  Ysgrythyrau  y  Gwirionedd,  arii  Ddijhenion  Cyffredinol  a 
Neillduol  Dìoddejiant  lesu  Grist,  mewn  Dau  Lythyr  at  Gyfaill. 
Gan  John  Roherts,  Llanhr ymnair.  Caerfyrddin :  argraphwyd  gan 
J.  Evans,  1814.'  Am  fod  Mr.  Jones  wedi  atteb  y  llyfryn  hwn,  yr 
ydym  yn  meddwl  y  dylem  gymmeryd  sylw  o  hono.  Gellir  rhoddi 
swm  Uyfr  Mr.  Roberts  ger  bron  mewn  Ue  bychan.  Goíyna: — '  A 
oedd  rhyw  ddybenion  i  ddioddefiant  lesu  Grist  heb  law  iachawd- 
wriaeth  yr  etholedigion  ?'  Ac  atteba : — '  Debygwn  fod  yr  Ysgry- 
thyrau  yn  ein  dysgu  fod  bendithion  yn  cael  eu  cyfranu  i  bechad- 
uriaid  yn  gyffredinol  trwy  ddioddefaint  lesu  Grist.'  '  Gyda  golwg 
ar  yr  aberth  a'r  offrwm  perffaith-gwbl  yma,  y  mae  pryd  hau  a 
chynhauaf,  oerni  a  gwres,  dydd  a  nos,  a  phob  trugareddau  eraill, 
yn  cael  eu  cyfranu  i  ddynolryw  yn  mhob  oes.'  '  Y  maent  oll  yn 
dyfod  i  ni  ar  hyd  llwybr  y  gwaed.'  Drachefn : — '  Yn  unig  gyda 
golwg  ar  íarwolaeth  lesu  Grist,  y  mae  Duw  yn  gwneyd  cynnygiad 
di-dwyll  o  iachawdwriaeth  dragwyddol  i  bechaduriaid  yn  gyffred- 
inol  yn  yr  efengyl ;'  '  ac  os  felly,  nid  wyf  yn  gweled  pa  fodd  y  gellir 
gwadu  fod  yr  un  berthynas  rhwng  gwaed  lesu  Grist  a  phechad- 
uriaid  yn  gyffredinol  ag  sydd  rhwng  galwad  yr  efengyl  a  phechad- 
uriaid  yn  gyffredinoL'  '  Ymddengys  i  mi  fod  yn  rhaid  i  gyffred- 
inolrwydd  dybenion  dioddefaint  lesu  Grist,  a  chyffredinolrwydd 
galwad  yr  efengyl,  sefyll  neu  syrthio  gyda  eu  gilydd.  Nid 
Avyf  yn  gwybod  ar  ba  sail  y  gall  y  naill  fod  yn  fwy  cyffrediuol 
na'r  Uall.'  Dywed  nad  '  anwybodaeth '  gweinidogion  y  Gair  am  y 
rhai  a  gedwir  y w  '  sylfaen  '  eu  galwad  ar  bawb  ;  os  nad  oes  '  perth- 
ynas  rhwng  lesu  Grist,  a'i  waed,  â  phawb  a  glywant  yr  efengyl,' 
nis  gellir  dy weyd  '  eu  bod  yn  ei  wrthod  ef/  nac  yn  '  haeddu  y  gosp ' 
am  ei  wrthod.  Ar  ol  gofyn.  '  A  fu  lesu  Grist  ddim  farw  dros  yr 
etholedigion  yn  fwy  neillduol  na  thros  eraill  ?'  addefa  'y  bydd 
cynnifer  o  bechadnriaid  ag  a  gedwir  yn  cael  eu  cadw  yn  ol  ethol- 
edigaeth  gras,'  ac  '  fod  perthynas  neillduol  rhwng  y  cwbl  o  gyf- 
rwngwriaeth  lesu  Grist  a'r  etholedigion.'  Er  hyny,  nid  ydyw  'y 
Gair  yn  ein  dysgu  i  ranu  gwerth  dioddefaint  lesu  Grist;  megys 
pe  dywedem  fod  rhyw  ran  fawr  o'r  gwerth  wedi  ei  roddi  dros  yr 

etholedigion,  a  rhyw  ran  llai  dros  eraill.'  '  Yr  un  dioddefaint 
gwerthfawr  yw  sail  yr  hoU  fendithion ' — '  bendithion  tymmhorol ' 
■ — anfoniad  '  efengyl  y  deyrnas '  i  bawb,  &c.;  '  ond  i  rai  (sef  y  rhai  a 
etholodd  efe  o'r  dechreuad),  y  mae  yn  rhoddi  bendithion  gwerth- 
faAvrocach,  a'r  Ysbryd  Glân  i'w  dwyn  i  gredu.'  Dyna  swm  gosod- 
iadau  yr  awdwr  yn  ei  lythyr  cyntaf,  wedi  gadael  allan  yr  hyn  a 
ystyria  fel  profion  Ysgrythyrol.'' 

Yn  yr  ail  Lythyr,  codir  yr  holion  neu  y  gwrthddadleuon  canlyn- 
ol  :■ — 1.  '  Os  oes  perthynas  rhwng  gwaed  lesu  Grist  a  phawb  sydd 
yn  clywed  yr  eíengy],  oni  thywalltodd  ei  waed  yn  ofer  gyda  golwg 
ar  y  rhai  sydd  yn  anghredu  ?'  Y  mae  Mr.  Roberts,  mewn  iaith 
gref,  yn  ymwrthod  â'r  dybiaeth  fod  Crist  '  wedi  tywallt  ei  waed  yn 
ofer/  gan  íyned  rhagddo  i  draethu  yn  helaeth  fod  marwolaeth 
lesu  Grist  '  yn  dwyn  gogoniant  i  Dduw,'  yn  '  atteb  rhy w  ddyben- 
ion  gogoneddus  i'r  nefolion,  yn  gystal  a'r  daearolion ;'  ond  yr  ydym 
yn  methu  canfod  ei  fod  yn  dyweyd  dim  fel  attebiad  uniongyrchol 
i'r  güfyniad  a  osododd  i  lawr.  2.  '  Pa  fodd  y  mae  cynnygiad  o 
iachawdwriaeth  trwy  waed  Crist  yn  fendith  i'r  rhai  sydd  yn  ei 
wrthod,  yn  gymmaint  ag  y  bydd  eu  trueni  yn  fwy  na  phe  buasent 
heb  gael  y  cynnygiad  ?'  Y  cwbl  a  ddywed  fel  atteb  uniongyrchol 
i'r  cwestiwn  ydy w, '  Yr  un  peth  fyddai  gofyn,  Pa  fodd  y  mae  iechyd 
da,  cynneddtau  cryíion,  cyfeillion  dymunol,  meddiannau  helaeth, 
&c.,  yn  fendithiou  i'r  cyfryw  sydd  yn  eu  camddefnyddio.'  '  Nid 
ydym  i  farnu  gwerth  bendithion  wrth  y  modd  y  caffont  eu  hiawn- 
ddefnyddio,  neu  eu  camddefnyddio  gan  ddynolryw,'  8.  '  Pa  fodd  y 
mae  dybenion  cyffredinol,  a  dybenion  neillduol  marwolaeth  lesu 
Grist,  yn  gysson  â'u  gilydd  ?'  Dywed,  os  ydyw  y  naiU  a'r  Uall  yn 
cael  eu  dysgu  yn  y  Beibl,  fel  y  creda  efe  eu  bod,  er  nad  erys  nem- 
awr  i  ddangos  hyny,  y  dylid  derbyn  y  ddau  syniad,  pa  un  bynag  a 
ellir  eu  cyssoni  ai  peidio,  ac  '  addefa  yn  rhwydd  '  nad  ydyw  '  heb 
weled  anhawsdra  i  gyssoni  y  dybenion  hyny  â'u  gilydd.'  Cydna- 
bydda  ei  ddyled  i'r  awdwyr  canlynol  am  y  cymmhorth  a  gawsai  i 
ddeall  y  pwngc  drwy  eu  hysgrifeniadau,  yr  hyn  sydd  yn  rhoddi 
mantais  bellach  i'w  ddarllenwyr  i  wybod  rhywbeth  am  ei  olyg- 
iadau  yntau  : — Dr.  Edward  Williams,  '  On  the  Equity  of  Divine 

*  Gallwn  grybwyll  fod  Dr.  0.  Thomas  '  yn  teimlo  yn  sicr,'  medd  efe, 
fod  y  'llythyrau'  uchod  o  eiddo  Mr.  Eoberts  'yn  Uythyrau  gwirion- 
eddol;'  hyny  yw,  eu  bod  wedi  eu  hanfon  at  ryw  gyfaill  ar  y  pryd,  cyn 
eu  hargraphu  ;  a  thuedda  i  feddwl  mai  Mr.  John  Breese,  Liverpool,  wedi 
hyny  o  Gaerfyrddin,  oedd  y  cyfaiU  hwnw.  Gwel  Cofiaìit  y  Farch.  John 
Jones,  Tal-y-sarn,  tudal.  409,  410. 

Government,'  a'i  '  Dejence  of  Modern  Calvinism ;'  Dr.  J.  Pye 
Smith,  The  Nature  and  Design  of  the  Sacrijice  of  Crist ;  a  Mr. 
Andrew  Fuller,  The  Gospel  its  own  Witness.  Y  mae  llyfr  Mr. 
Roberts  wedi  ei  ysgrifenu  mewn  ysbryd  didramgwydd,  brawdol,  a 
mwynaidd  iawn. 

Yn  niwedd  y  llyfr  o  eiddo  Mr.  Jones  ;  sef,  ei  Ymddiddanion  ar 
Brynedigaeth,  yr  hwn  sydd  genym  ni  yn  bresennol  dan  sylw,  ac 
fel  math  o  attodiad  i'r  llyfr  hwnw,  y  mae  ganddo : — '  Sylwadau 
o'r  un  tuedd  a'r  Ymddiddan  i.,  ar  rai  pethau  sy'n  ymddangos 
yn  wahanol  oddi  wrth  y  wir  athrawiaeth  o  Brynedigaeth  Neill- 
duol,  mewn  dau  Lythyr,  a  gyhoeddwyd  yn  ddiweddar  gan  Mr. 
John  Roherts,  gweinidog,  yn  Llanhrynmair'  Nid  yw  y  Sylw- 
adau  hyn  yn  cymmeryd  ond  25  o  dudalenau  y  llyfr,  ac  ynddynt 
y  mae  Mr.  Jones  yn  trin  Mr.  Roberts  yn  gwbl  frawdol  a  charedig ; 
ac  felly,  yn  dra  gwahanol  i'r  modd  y  cafodd  ei  drin  gan  eraill  o 
Galfiniaid  Cymru,  o  herwydd  ei  olygiadau  ar  y  Prynedigaeth.  Y 
prif  bethau  y  mae  Mr.  Jones  yn  beio  arnynt  yn  llythyrau  Mr. 
Roberts  ydynt  y  rhai  canlynol : — 1.  '  Fod  bendithion  tymmhorol 
yn  cael  eu  cyfranu  i  bechaduriaid  yn  gyffredinol  trwy  ddioddefiant 
lesu  Grist ;'  neu  eu  bod  yn  dyfod  iddynt  '  ar  hyd  llwybr  y  gwaed.' 
Trwy  ymresymiad  manwl  ac  Ysgrythyrol,  dengys  Mr.  Jones  '  mai 
nid  i  brynu'  bendithion  tymmhorol,  neu  'i  brynu  arbediad  na 
rhoddion,  dros  amser,  ond  i  brynu  pechaduriad  oddi  wrth  felldith 
y  ddeddf,  ac  oddi  wrth  eu  pechodau — 'ie,  i  heddychu  gelynion  â 
Duw,  i'w  prynu  i  Dduw,  ac  i'w  sancteiddio  a'u  cadw  byth,  y  rhodd- 
odd  Crist  ei  waed  yn  dywalltedig.'  2.  Yn  attebiad  i  syniad  Mr. 
Roberts,  '  fod  yr  un  berthynas  rhwng  gwaed  lesu  Grist  a  phechad- 
uriaid  yn  gyíîredinol  ag  sydd  rhwng  galwad  yr  efengyl  a  phechad- 
uriaid  yn  gyíîredinol,'  yn  mysg  Uawer  o  bethau  eraill,  dywed  Mr. 
Joues: — '  A  ydyw  Crist  yn  ben-cyfammodwr,  yn  feichníydd,  neu  yn 
dalwr  lawn,  dros,  ac  yn  lle,  y  rhai  a  gyfiawn-gospir  am  eu  dyled, 
neu  eu  camweddau  eu  hunain  ?  A  ydyw  efe,  mewn  un  gradd,  yn 
sefyll  yn  un  o'r  perthynasau  hyn,  neu  yn  offeiriad,  yn  brophwyd, 
yn  frenin,  yn  brynwr,  yn  sancteiddydd,  neu  achubydd  iddynt  ?  A 
ydyw  ei  waed,  ei  iachawdwriaeth,  ei  ras,  ei  heddwch,  ei  ddelw,  ei 
addewidion,  ei  nefoedd,  neu  un  o  honynt  oll,  yn  eiddo  i  ryw  rai 
heb  law  y  rhai  a  gredant  ynddo  ?  Nis  gwn  i  pa  fodd  y  dichon 
J.  R.  roddi  atteb  i'r  gofyniadau  hyn,  a  hyny  yn  gysson  â'i  egwydd- 
orion  eraill,  ond  yn  nacaol.  Ac  os  felly,  onid  perthynas  bell  iawn 
ydyw  hono  sydd  rhwng  gwaed  Crist  a'r  miliynau  o  bechaduriaid 
sydd  heb  ei  adnabod,  ac  heb  gredu  ynddo  ?'     3.  Fel  attebiad  i 

syniad  Mr.  Roberts  am  ddybenion  cyffredinol  marwolaeth  Crist, 
seiliedig  ar  y  geiriaii  Ysgrythyrol,  '  pawb,'  yr  '  holl  fyd,'  '  pob  dyn,' 
&c.,  y  mae  gan  Mr.  Jones  sylwadau  dysgedig  a  galluog,  ac  etto 
cymmedrol  iawn.  Yr  ydym  yn  tueddu  i  roddi  un  dyfyniad,  pe  na 
bae  ond  fel  esampl  o  hono  ef  fel  ysgrifenwr  ar  bwngc  o'r  fath. 
Fel  y  canlyn  y  mae  efe  yn  cyfarfod  y  casgh'adau  a  dynasai  Mr. 
Roberts  oddi  wrth  y  defnyddiad  Ysgrythyrol  o'r  geiriau  '  pawb,' 
yr  'holl  fyd,'  &c.: — 

'1.  Ystyrier  yr  hyn  a  ddywed  Crist  ei  hun,  yn  loan  vi.  45.  Pwy  yw  y 
'pawb  a  fyddant  wedi  eu  dysgu  gan  Dduwf  'Pob  un  a  glywodd  gan 
y  Tad,  ac  a  ddysgodd,'  ifec.  Ac  os  gofynir,  Pwy  yw  y  pob  cnawd  y  mae 
Duw  wedi  addaw  tywallt  ei  Ysbryd  arnynt?  (J^oí'/  ii.  28)  ni  a  gawn  atteb 
Duw  yn  Act.  ii.  17—41.  Ac  felly,  os  gofynir,  Pwy  yw  y  pawb  y  bu  Crist 
farw  drostynt,  neu,  sydd  wedi  eu  prynu  gan  Grist?  onid  hyn,  yn  ol  cys- 
sondeb  Ysgrythyrol,  ac  yn  ol  gwir  reswin  hefyd,  fyddai  yr  atteb,  Y  rliaí 
hyny  oll  o'r  luddewon  a'r  Cenhedloedd  sy'n  dyfod  at  Grist,  ac  yn  cael  eu 
huno  âg  ef  ? 

'2.  Mi  a  feddyliwn  y  gallai  J.  K.,  ac  eraill,  yn  hawdd  weled  fod  an- 
hawsder  llawer  mwy  iddynt  hwy  roddi  deonghad  cysson  a  boddlonawl, 
ie,  iddynt  eu  hunain,  ar  eiriau  eraill,  yn  yr  un  adnodau,  nag  sy'n  cyfar- 
fod  â  gwir  amddiíFynwyr  Prynedigaeth  Neillduol,  yn  y  deonghad  a  rodd- 
ant  ar  y  cyfryw  eiriau  ëang  ag  yw  'pawb,'  'pob  dyn,'  &c.  Enwaf  y  geir- 
iau  ufer  ac  anti,  a  gyfieithir  'tros'  neu  'dros  lawer,'  neu  'bawb-'  Ai  nid 
yw  marw  {uper)  'dros'  i-yw  rai,  ychydig  neu  lawer,  yn  arwyddo  yr  un  peth 
a  marw  'yn  eu  lle,'  neu  farw  fel  na  byddai  i  gyfiawnder  byth  ofyn  am  i'r 
cyfryw  farw  yn  eu  hachos  eu  hunain,  neu  tan  ddialedd  am  ddyled  a 
dalwyd  gan  eu  Meichniydd?  Drachefn,  am  y  geiriau  lutron  anti,  ac 
antiiutron  ìiper  {Mat.  xx.  28  ;  Marc  x.  45 ;  1  Tim.  ii.  6),  pa  ystyr  a  elhr  ei 
roddi  i'r  cyfryw  eiriau  ond  pris  a  thahad,  neu  bridwerth,  dros,  ac  yn  lle, 
rhai  mewn  caethiwed,  a"r  pris  a'r  tahad  hyny  yn  galw,  neu  yn  cyfiawn 
ofyn,  am  ryddhâd  y  cyfryw  gaethion  o'u  caethiwed?  Y  mae  y  fath 
eiriau  (iiper  yn  enwedig)  yn  aml  yn  y  Beibl  ar  y  mater  hwn ;  ac  os  cym- 
merwn  hwynt,  a'r  geiriau  helaeth,  'pawb,'  'y  byd,'  ctc,  yn  ol  y  deonghad 
y  tueddodd  J,  R.  ato,  pa  fodd  y  gellir  dywedyd  fod  Crist,  os  nid  dynion 
hefyd,  heb  gael  cam  dirfawr,  gan  nad  yw  pawb  oll  o  ddynolryw  yn  cael 
eu  rhyddhau  oddi  wrth  felldith  y  ddeddf,  a'u  gwaredu  oddi  wrth  bechod 
a  digofaint? 

'  Yr  wyf  yn  cael  mewn  dau  fan,  ar  y  mater  hwn,  air  sydd  yn  ymddangos 
yn  llai  amlwg  na'r  gair  wper ;  sef,  yn  Mat.  xxvi.  28,  a  Marc  xiv.  24,  pcri 
pollôn—'dros  lawer.'  Ond  pe  darhenem  y  ddau  fel  hyn  (ac  yn  ol  ystyr 
isaf  y  gair  peri),  'yn  achos  llawer,'  gweddai  i  ni  ystyried  hefyd  y  geiriau 
sydd  yn  canlyn,  gan  Matthew;  sef,  'er  maddeuant  pechodau.'  Mi  a 
feddyhwn,  pa  niferi  bynag  sydd  yn  y  llawer  y  rhoddodd  Crist  ei  waed 
yn  dywalltedig  drostynt,  neu  ynte  yn  eu  hachos,  fod  y  fendith  ammhris- 
iadwy  o  faddeuant  pechodau  yn  sicr  o  gael  ei  derbyn  gan  bob  un  o 
honynt.  Y  mae  hyn  yn  ymddangos  i  mi  yn  deilwng  o  ystyriaeth  gan 
bawb  0  honom. 

'3.  Fod  Ysbryd  Duw  wedi  arfer  ymadroddion  tra  ëang  a  helaeth  am 
bryniad  a  gras  Crist,  y  rhai  ni  arferodd  efe  am  etholedigaeth,  yr  wyf  yn 
ei  addef :  ond  ai  ni  allwn  ni  weled  (er  mor  bŵl  ein  golwg)  fod  achos  am 
liyny,  o  herwydd  cam-dyb  a  chul-farn  yr  luddewon  yn  gyffredin,  a'r  apos- 
toHon  eu  hunain  dros  amser,  y  rhai  a  farnent  fod  y  Messiah,  pan  y 
deuai,  i  fod  yn  gymmwynaswr  a  gwaredwr  i  hâd  naturiol  Abraham  yn 
unig,  ac  nid  i  un  genedl  arall  ar  wyneb  y  ddaear?  Ac  onid  oedd  achos 
am  y  cyfryw  ymadroddion  ëang  ag  yw  'y  byd,'  'yr  holl  fyd,'  'pawb,'  'pob 
cnawd,'  &c.,  tuag  at  ddadymchwel  y  fath  farn  gyfyng  a  thyb  gau,  oedd 
wedi  cael  cymmaint  o  oruchafíaeth?  Hefyd,  ystyrier  mor  fynych  y  niae 
Ysbryd  Duw  wedi  arfer  y  fath  eiriau,  yn  amlwg,  mewn  ystyr  terfynedig.' 

Fe  welir,  dybygem,  oddi  wrth  y  dyfyniadau  uchod,  fod  Mr. 
Jones  yn  sefyll  mewn  tir  uchel  fel  beirniad  a  dehonglydd  Ys- 
grythyrol,  yn  gystal  a'i  fod  yn  seilio  ei  olygiadau  ar  NeiUduol- 
rwydd  y  Prynedigaeth  ar  sylfeini  cedyrn  iawn,  ac,  ar  yr  un  pryd, 
yn  gymmedrol  ac  ëang  yn  ei  olygiadau  ar  yr  athrawiaeth.  Y  mae 
ganddo  lawer  o  sylwadau,  o  nodwedd  gyffelyb  i'r  rhai  a  roddasom, 
yn  attebiad  i  syniadau  eraiU  o  eiddo  Mr.  Roberts.  Cyn  gorphen 
gydag  ef^  gofyna  iddo 

'Ddwys  ystyried  ai  nid  yw  y  ddau  neu  dri  phwngc  canlynol  yn  natur- 
iol  i'w  casglu  oddi  wrth  gynnwysiad  ei  ddau  lythyr,  os  nid  yn  sylwedd 
penaf  ynddynt?  1.  Fod  'perthynas  rhwng  gwaed  Crist'  â  miUynau 
lawer  o  bobl  sydd  yn  byw  ac  yn  marw  heb  Grist,  ac  heb  un  rhan  yn  ei 
waed !  2.  Mai  rhanau  o  íFrwyth  llafur  enaid  Crist,  y  Prynwr,  ydy w 
cael  rhanu  rhoddion  gwerthfawr,  a  bendithion  tymmhorol,  i'r  rhai  y 
gẃyr  efe  eu  bod  yn  byw,  ac  y  byddant  feirw,  yn  elynion  iddo;  a  chael 
hefyd  ogoneddu  llywodraeth  Duw,  fel  y  bydd  yn  ymddisgleirio  yn 
nghosp  y  rhai  anufudd  i'r  efengyl !  3.  Ai  nid  yw  efe  yn  ceisio  enniU  ei 
ddarllenwyr  i  farnu  .  .  .  fod  Crist  wedi  marw  dros,  neu  yn  lle,  holl 
bechaduriaid  y  byd,  ac  .  .  .  fod  hoU  bechaduriaid  y  byd  wedi  cael 
eu  cymmodi  à  Duw,  neu,  o  leiaf,  wedi  cael  rliyw  fath  o  gymmod,  a  all 
efe  etto  ei  eglurhau  i  ni  ì' 

Cyhoeddodd  Mr.  Roberts,  yn  mhen  tua  hanner  blwyddyn  ar  ol 
ymddangosiad  llyfr  Mr.  Jones,  attebiad  mwyn  a  charedig  iddo. 
Wyneb-ddalen  y  llyfr  hwn  o  eiddo  Mr.  Roberts  sydd  fel  hyn : — 
'  Galwad  ddifrifol  ar  Yniofynwyr  am  y  Gwirionedd  i  ystyr- 
ied  Tystiolaeth  yr  Ysgrythyrau  ynghylch  Helaethrwydd  lawn 
Crist,  yn  cynnwys  Sylwadau  ar  Lyfr  o  waith  y  Parch.  Thomas 
Jones,  0  Ddinhych,  ar  Brynedigaeth.  Gan  John  Roherts,  Llan- 
hrynmair.  Dolgellau  :  argraphwyd  dros  yr  Awdwr  gau  Richard 
Jones.'  Fel  prawf  o'r  teimladau  da  oedd  rhwng  y  ddau  awdwr  yn 
y  ddadl  hon,  er  nad  oeddynt  yn  gallu  cwbl  gydweled  â'ii  gilydd, 
rhoddwn  yma  yr  '  Hysbysiad '  sydd  gan  Mr.  Roberts  ar  ddechreu 
ei  lyfr : — 

'Er's  yn  agos  i  chwe  blynedd  yn  ol,  cyhoeddais  ddau  lythyr  at  gyfaill, 
ar'  ddybenion  marwolaeth  lesu  Grist.  Cyhoeddodd  y  Parch.  Tliomas 
Jones,  o  Ddinbych,  yn  ddiweddar,  lyfr  a  elwir  Ymddiddanion  rhimg 
Ymofynìjdd  a  Henwr,  ar  Brynedigaeth.  Ac  yn  niwedd  ei  lyfr,  y  mae 
wedi  bod  mor  garedig  a  gwneuthur  sylwadau  ar  y  ddau  lythyr  dywed- 
edig.  Y  sylwadau  hyn  o  eiddo  Mr.  Jones  yw  yr  achlysur  i  mi  eich 
anerch  yn  bresennol.  Nid  wyf  wedi  gwneuthur  nemawr  o  sylwadau 
ar  un  rhan  o  lyfr  Mr.  Jones,  namyn  y  rhan  hono  ag  sydd  yn  cynnwys  ei 
sylwadau  ef  ar  fy  nau  lythyr  i.  Ar  fod  y  Duw  trugarog  yn  goleuo  fy 
nghydwladwyr  i  dderbyn  pob  gronyn  o  wirionedd  sydd  yn  gynnwysedig 
yn  llj'fr  Mr.  Jones,  a'm  lieiddo  innau,  ac  i  Iwyr  ymwrthod  á'r  hyn  a 
ddichon  fod  ynddynt  yn  gyfeiliornus,  yw  gwresog  ddymuniad  a  thaer 
weddi  eu  hufudd  wasanaethwr  yn  efengyl  lesu  Grist. 

J.  R. 

Lìanhrynmair,  Mawrth  VÙ€g,  1820.' 

Yr  oedd  Mr.  E.oberts  yn  gorphen  y  llyfr  hwn  bron  union  dri  mis 
cyn  marwolaeth  Mr.  Jones.  Nis  gwyddom  beth  a  fuasai  yn  ei 
wneyd  ped  estynasid  ei  ddyddiau,  a  fuasai  yn  ei  atteb  neu  beidio ; 
ond  yr  ydym  yn  meddwl,  os  buasai  yn  ei  atteb  o  gwbl,  y  buasai  yn 
gwneyd  hyny  yn  yr  un  dôn  gymmedrol  a  brawdol  ag  yr  oedd  wedi 
ysgrifenu  yn  flaenorol  ar  Lythyrau  Mr.  Roberts.  Gan  mai  ein 
gorchwyl  ni  yw  ceisio  adrodd  hanes  Mr.  Jones,  ac  nad  attebodd 
efe  y  Galwad  Ddifrifol,  a'n  bod  hefyd  yn  ofni  meithder,  yr  ydym 
yn  gweled  lle  i  beidio  cymmeryd  dim  sylw  pellach  o'r  llyfr  hwn. 
Yn  unig  gallwn  sylwi  nad  yw  yn  ymddangos  fod  rhyw  lawer  iawn 
o  wahaniaeth  rhwng  y  ddau  ŵr  da  hyn  yn  eu  golygiadau  ar 
Athrawiaeth  y  Prynedigaeth.  Yr  oedd  y  naill  mor  gryf  a'r  llall  o 
blaid  digonolrwydd  ac  anfeidroldeb  yr  lawn,  ac  etto  yn  dal  ei 
osodiad  gan  y  Personau  Dwyfol  dros  y  rhai  a  gedwir  yn  unig.  Yr 
oedd  Mr.  Jones  yn  dal  fod  llywodraeth  y  byd  yn  bresennol  yn  llaw 
y  Cyfryngwr,  ac  mai  drwy  ei  farwolaeth  yr  oedd  wedi  derbyn  y 
llywodraeth  hono ;  mai  ar  sail  yr  addewid  am  Hâd  y  wraig  yr  oedd 
dynolryw  wedi  ei  pharhau  yn  y  mwynhâd  o  gysuron  tymmhorol 
ar  y  ddaear  ar  ol  dyfodiad  pechod  i'r  byd,  er  yr  addefai  y  gallasai 
gael  ei  pharhau,  mewn  cyflwr  o  drueni  ofnadwy  a  than  felldith 
Duw,  yn  annibynol  ar  yr  addewid  hono.  Yr  hyn  a  wrthwynebai 
oedd  syniad  Mr.  Roberts,  fod  bendithion  tymmhorol  'yn  ddeill- 
iadau  uniongyrchol '  oddi  wrth  Brynedigaeth,  neu  yn  dyfod  i 
ddynion  ar  hyd  llwybr  y  gwaed.  Ac  yn  enwedig,  gwrthwynebai 
yn  gryf  y  '  dyb  '  fod  '  perthynas  '  rhwng  gwaed  Crist '  a'r  rhai  sydd 
yn  byw  ac  yn  marw  heb  Grist,  ac  heb  un  rhan  yn  ei  waed;'  ac  yr 
ydym  ni  yn  meddwl  fod  yn  rhaid  i  bawb  addef  fod  Mr.  Roberts 
yn  arfer  y  gair  '  perthynas/  yn  y  cyssylltiad  hwn,  mewn  dull  tra 

aneglur  ac  ammhennodol,  fel  y  dangoswyd  ar  ol  hyny  gan  Mr. 
Richard  Jones,  o'r  Wern,  yn  y  llyfr  enwog  hwnw,  Drych  y 
Dadleuwr.     Cyfeiriwn  ein  darllenwyr  at  y  llyfr  hynod  hwn. 

Yr  ydym  yn  awr  yn  gadael  golygiad  Mr.  Jones  ar  '  Neillduol- 
rwydd  y  Prynedigaeth,'  acyn  myned  i  geisio  edrych  beth  a  ddywed 
ar  yr  cchr  arall  i'r  athrawiaeth,  ac  ochr,  y  mae'n  amlwg,  y  teimlai 
efe,  ar  hyny  o  bryd,  fod  galwad  arno  i  roddi  mwyaf  o  arbenigrwydd 
arni — ac,  yn  wir,  i  dynu  allan  ei  holl  ymadferthoedd  i'w  hamddi- 
íîyn ;  sef,  '  Digonolrwydd  ac  Anfeidroldeb  yr  lawn.'  Hyn  fydd 
genym  yn  benaf,  bellach,  oddi  yma  hyd  ddiwedd  y  bennod  hon. 
Ar  hyn  yr  oedd  yr  ymosodiad,  neu,  o  leiaf,  yr  hen  olygiad  ar  hyn 
oedd  mewn  perygl  yn  ystod  blynyddoedd  olaf  bywyd  Mr.  Jones, 
oddi  wrth  yr  hyn  a  ysgrifenid  ac  a  draethid  gan  amryw.  Ni  a 
geisiwn,  yn  gyntaf,  ddangos  pa  beth  oedd  golygiad  Mr.  Jones  ar 
Anfeidroldeb  yr  lawn  ;  ac  yna,  ni  geisiwn  ddangos  yr  hyn  a  wnaeth 
efe  i'w  amddiffyn  yn  wyneb  ymosodiadau  arno,  a'r  hyn  y  gorfu 
iddo  ef  ei  hun  ei  ddioddef  wrth  wneuthur  hyny.  Amddiffyn  an- 
feidroldeb  ac  annherfynolrwydd  yr  lawn  oedd  ymdrech  fawr  chwe 
blynedd  olaf  ei  oes. 

I  ddechreu,  gan  hyny,  rhoddwn  grynodeb,  mor  fyr  ac  mor  eglur 
ag  a  allwn,  o'i  olygiad  ar  anfeidroldeb  yr  lawn,  fel  y  mae  i'w  weled 
yn  ei  lyfr  sydd  dan  sylw,  Ymddiddanion  ar  Brynedigaeth.  Yr 
ydym  yn  ystyried  fod  yn  ddyledswydd  arnora  wneuthur  hyn 
yngîŷn  â'i  hanes  ef,  yn  enwedigol  gan  fod  y  llyfr  hwn,  erbyn  hyn, 
yn  ddyeithr  i  liaws  o  ddarllenwyr  yn  ein  gwlad.  Ni  adawn  i'r 
awdwr  draethu  ei  feddyliau  yn  ei  eiriau  ei  hun,  hyd  y  bydd  yn 
bossibl  o  fewn  ein  terfynau. 

'  Ymddiddan  II.  Ar  holl  ddigonedd  y  Prynwr,  neu  annherfynol 
werth  ei  Aberth.'  Ar  ol  i'r  Ymofynydd  grynhoi  pwngc  yr  Ym- 
ddiddan  blaenorol,  trwy  ddyweyd  fod  yr  awdwr  Avedi  dangos  mai 
i'w  wir  eglwys  yn  unig  y  mae  Crist  yn  Brynwr,  yn  ol  arfaeth  a 
chyfammod  y  Personau  Dwyfol,  gofyna,  'A  ddylem  ni  olygu  y 
cyfammod '  hwnw  '  feì  pe  byddai  yn  debyg  i  gyttundeb,  neu  gyf- 
ammodau,  sydd  yn  gyffredin  yn  mysg  dynion — pob  plaid  yn  gofyn 
ac  yn  rhoddi  gwerth  am  werth  manwl-gyfattebol ;  ac  felly,  lawn 
Crist  dros  bersonau  a  phechodau  ei  bobl,  yn  gwneyd  cymmaint  ag 
a  ellir  ei  gyffelybu  i  glorianau  gwastad,  y  naiU  o'r  un  bwys  a'r 
llall,  heb  un  gronyn  o  fantoliad,  neu  o  bwysau  gyda  digon ;  os  nad 
yw  ymadroddion  o'r  fath  yn  rhy  wael  i'w  harfer  ar  y  fath  fater 
goruchel  a  dwyfol  ?'  Mewn  ymadroddion  cryfion,  mae  Henwr  yn 
ymwrthod  yn  hollol,  a  chydag  eiddigedd  mawr,  â'r  '  dyb '  fasnachol 

hono,  '  punt  am  werth  punt,'  ara  yr  lawn ;  ac  yna  mae  yn  myned 
rhagddo  i  draethu  ei  feddwl  am  y  Prynedigaeth  sydd  yn  Nghrist, 
fel  y  canlyn : — 

'  Ni  chaf wyd  ond  Un,  Mab  Duw,  â  disonedd  ynddo,  ac  addasrwydd 
hefyd,  trwy  ei  ymddarostyngiad,  i  roddi  aberth  a  fyddai  yn  ddigonol  er 
iawn  neu  gymmod.  A  hwn  nid  oedd  ganddo  ddim  llai,  a  dalai  i'w  gyn- 
nyg,  nag  ef  ei  hun;  nid  rhan  o  hono  ei  hun,  coüwn,  ond  ef  ei  hun  yn 
gyfangwbl,  yn  y  corph  mewn  undeb  â'r  enaid  dynol  darparedig  iddo. 
Hwn  yn  unig  a  gafwyd,  â  modd  ganddo,  yn  ei  Berson  yn  gyflawn,  yn 
Dduw  ac  yn  ddyn,  i  roi  aberth  yn  offrwm  digonol :  a  hyny  a  wnaeth  efe 
'pan  offrymodd  efe  ef  ei  hun ;'  Heb.  vii.  27.  Gan  hyny,  nid  oedd  ganddo 
ef  (gyda  pharch  y  dy wedwyf )  ddim  mân  werth  i'w  gynnyg :  ond  gan  i'r 
fath  Berson  anfeidrol  ei  roddi  ei  hun,  onid  yw  tystiolaeth  ei  Air  am  hyn 
yn  galw  arnom,  â  llef  uchel  a  chroywaf,  i  addef  yn  rhwydd  ac  yn  ddi- 
betrus  ei  fod  yn  Abertii,  yn  lawn,  yn  Offeiriad,  ac  yn  Gymmodwr,  sydd 
â  holl-ddigonedd  yn  hanfodol  ynddo,  fel  y  mae  Duwdod  ei  hun  yn  holl- 
ddigonol,  neu  yn  holialluog?  A  ehan  fod  Duw  yn  dywedyd  wrthym 
mai  efe  yw  yr  lawn  (nid  yr  un  a  dalodd  lawn  â  rhywbeth  oedd  ganddo) 
oni  ddylem  yn  ebrwydd  gydnabod,  a  chyhoeddi  yn  hyderus,  ei  fod  ef  yn 
lawn,  o  werth  a  gwiwdeb  mor  annherfynol  â  Duwdod  ei  hun?  Y  mae 
hyn  i'w  ystyried  a'i  addef,  fel  pwngc  arbenig  ar  ei  ben  ei  hun.'    .     .     . 

'  Ymofynydd.  .  .  .  Er  fod  Person  Crist  yn  annherfynol  ei  werth, 
etto  nid  wyf  fi  (gall  ambell  un  ddywedyd)  ddim  yn  gweled  fod  ei 
waith  felly ;  ond  fod  gwerth  ei  ufuddwaith  a'i  ddioddefaint,  yn  hollol 
fanwl  a  cliywraint,  yn  cyfatteb  i  werth  personau,  ac  i'r  drwg  sydd  yn 
mhechodau  yr  etholedigion.  .  .  .  Yr  wyf  yn  gofyn  hyn  o  herwydd 
i  mi  glywed  un  proffeswr'  [Mr.  John  Elias,  yn  ddiammheu,  fel  y  cawn 
etto  weled]  'yn  beio  ar  Hnell  o  hymn,  'Y  gair  Gorphenwyd,  &c.,  wnaeth 
i'r  glorian  bwysig  droi.'  Yr  oedd  efe  yn  meddwl  mai  clorian  gwastad, 
a  dim  chwaneg,  oedd  lawn  Crist  wedi  ei  wneuthur.' 

Yn  attebiad  i  hyn,  dywedir  mai  cam-ddirnadaeth  am  ystyr  y 
gair  '  lawn '  yn  1  loan  ü.  3,  a  iv.  10,  oedd  yr  achos  o'r  dybiaeth 
uchod.  Ac  eir  yn  mlaen  i  ddangos  '  fòd  y  Person  Dwyfol  wedi 
peri  dyrchafiad  annhraethol,  nid  yn  unig  i'w  natur  ddynol  ef,  ond 
hefyd  i'w  waith  o  ufudd-dod  gweithredol  a  dioddefol,  a  gyílawn- 
wyd  ganddo  yn  ei  ddynoliaeth.'  Am  mai  Mab  Duw  yw  yr  lawn, 
mae  y  cyfiawnder  'yn  gyfiawnder  Duw,'  yr  iachawdwriaeth  yn 
iachawdwriaeth  Duw,  ei  waed  yn  ddwyfol  waed,  ei  einioes  fel 
einioes  o  werth  dwyfol ;  a  rhoddir  pwys  mawr  ar  ymadroddion  fel 
'yr  hwn  a  osododd  Duw  yn  lawn,'  'efe  a'i  darostyngodd  ei  hun,' 
'  a'i  rhoddodd  ei  hun,'  '  a'i  hoffrymodd  ei  hun,'  '  a'i  haberthodd  ei 
hun.'  Yna  dywed : — '  Oddi  wrth  hyn  oll  mi  dybygwn  na  ddylem, 
er  dim,  ryfygu  gosod  terfyn  i  werth  gwaith  Crist — sef,  ei  waith  o 
ufudd-dod  yn  y  ddynoliaeth — ond  ei  addef  a'i  ddadgan  yn  waith 
annherfynol  ei  wiwdeb  neu  deilyngdod,  fel  y  Person  a'i  gweith- 

iodd.     Ac   oui  byddai   anghyssondeb   o   natur  gableddus    mewu 
dywediadau  neu  dybiau  i'r  gwrthwynebiad.' 

Ar  ol  i'r  awdwr  draethu  llawer  yn  mhellach  am  fawredd  y 
Prynwr,  a  digonedd  ac  anfeidroldeb  ei  Aberth,  mae  Ymofynydd 
yn  codi  y  gofyniad  hwn  : — '  Y  mae  ambell  un,  ysgatfydd,  yn 
tybied,  gan  mai  dros  ei  eglwys  yn  unig  y  rhoddodd  Crist  ei  hun, 
ac  mai  y  personau  hyny  o  ddynolryw,  a  fyddant  gadwedig,  yna,  pe 
buasai  nifer  chwaneg,  ychydig  neu  lawer,  wedi  eu  harfaethu  i  gael 
eu  hachub,  neu  nifer  mawr  neu  fychan  chwaneg  o  bechodau  i  gael 
eu  maddeu,  y  buasai  raid  i  Grist  ddioddef  chwaneg  yn  eu  hachos.' 
Y  mae  holl  ysbryd  yr  awdwr  yn  ymgodi  mewn  eiddigedd  cryf  yn 
erbyn  y  tyb  hwn ;  ac,  heb  law  llawer  chwaneg,  y  mae  yn  traethu 
fel  hyn : — 

'Cystal  a  fyddai  i'r  neb  a  ddychymmygai  fel  hyn  fyned  yn  mlaen  yn 
ei  ddychymmyg-waith,  a  thybied,  pe  buasai  y  Personau  Dwyfol  wedi 
arfaethu  a  chyfammodi  i  achub  y  dau  cymmaint  o  hil  Adda,  yna,  y 
buasai  raid  i'r  Prynwr  farw  ddwywaith;  a  phe  buasent  yn  íil  cymmaint, 
yna,  y  buasai  raid  iddo  farw  fil  o  weithiau!  Ac  wedi  myned  yn  mlaen 
i'r  radd  a  fynai,  yn  ol  ei  fesur  hwn,  yna  gallai  droi  yn  ol,  a  thybied,  pe 
buasai  nifer  y  rhai  cadwedig  ond  hanner  yr  hyn  a  fyddant,  yna,  na 
buasai  raid  i'r  Prynwr  ddioddef  ond  hanner  ei  farwolaeth,  neu  golli  ond 
hanner  ei  waed  er  eu  prynu;  a  jDhe  buasent  ond  y  lilfed  ran,  yna,  mai  y 
íih'ed  ran  a  fuasai  ei  boenau  yn  eu  liachos !  Och !  y  mae  hyn  yn  ddigon, 
os  nid  yn  ormod,  am  y  fath  dybiad  annoeth  ac  anferth.  .  .  .  Gyda 
pharch  y  dywedwyf,  ni  feddai  Duwdod  un  amgenach  Person  na'r  un 
Dwyfol  a  roddwyd;  ac  ni  feddai  Duw  fodd  i  greu  na  chenedlu  glanach 
natur  ddynol,  na  glanach  Person  yn  mhob  ymddj'giad,  nag  ydoedd,  ac 
ydy w,  ein  Prynwr  bendigedig :  Ac  ni  feddai  y  Prynwr  fodd  i  roi  chwan- 
egiad  at  yr  lawn,  neu  i  roi  amgenach  lawn  nag  a  roddodd  efe  wrth  ei 
roddi  ei  hun.  .  .  .  Ac  nis  gallaf  íi  ddirnad  fod  modd  i  ni  osod  terfyn 
i  werth  ei  aberth,  heb  ein  bod,  mewn  sicr  ganlyniad,  yn  gwadu,  neu  yn 
bwrw  anfri  o  natur  gableddus  ar  ei  Dduwdod.' 

Yr  un  yw  pwngc  yr  Ymddiddan  nesaf  ag  oedd  gan  yr  awdwr 
mown  llaw  yn  yr  un  a  fu  genym  yn  awr  dan  sylw : — 

'Ymddiddan  lii.  Ar  hoU-ddigonedd  Crist,  neu  annherfynol 
wcrth  ei  aberth.'  Y  mae  Ymofynydd  yn  goíyn  : — '  A  ellwch  chwi 
ddangos  prawf  addas,  fod  yr  eglwysi  a'r  duwinyddion  enwog  a  fu 
yn  amddiffynwyr  yr  athrawiaeth  o  brynedigaeth  neiUduoI  a  pher- 
sonol,  yn  dal  hefyd  o  blaid  holl-ddigonedd  lawn  Crist ;  ac  nid  yn 
cyfrif  ei  aberth  a'i  lawn  ef  fel  cyd-bwys  manwl-gywrain  â  beiau  a 
phersonau  yr  eglwys,  a  dim  chwaneg  ?'  Yma  yr  ydym  yn  canfod 
yr  hyn  oedd  yn  nodwedd  amlwg  yn  J\Ir.  Jones  fel  awdwr  duwin- 
yddol ;  sef,  ei  hofifder  o  edrych  ar  bob  gwirionedd,  nid  yn  ei  wedd 

Ysgrythyrol  yn  nnig,  ond  fel  y  dysgid  ef  yn  hanes  eglwysi  ac  yn 
Bgolygiadau  dnwinyddion  arno.  Gwelsom  yr  un  nodwedd  arno 
mewn  llawer  o'r  llyfrau  eraill  o'i  eiddo  a  fu  genym  eisoes  dan  sylw. 
Yn  yr  Ymddiddan  hwn,  y  mae  efe,  wrth  fyned  rhagddo,  yn  nodi 
yn  barhaus  fod  y  golygîadau  a'r  barnau  a  ddyfynir  ganddo  yn 
dysgu  y  ddau  wirionedd  mawr  ag  y  mae  yntau  yn  rhoddi  y  fath 
arbenigrwydd  arnynt  drwy  yr  holl  lyfr ;  sef,  Prynedigaeth  Neillduol 
y  rhai  a  gedwir,  ar  y  naill  law,  ac  Annherfynol  werth  ufudd-dod  ac 
lawn  Crist,  ar  y  llaw  arall ;  a  dywed  ei  fod  yn  gweled  y  '  gwŷr 
enwog '  a  nodir  ganddo,  yn  rhoddi  eu  '  tystiolaeth  o  blaid  y  ddau  ' 
wirionedd,  '  megys  ar  un  anadl,  neu  yn  yr  un  ymadrodd.'  Y  mae 
yma  yn  rhoddi  golygiadau  '  y  duwinyddion  lliosog  ac  enwog  yn 
Nghymmanfa  Dort;'  '  Protestaniaid  Ffraingc,  yn  y  Gymmanfa 
fawr  yn  Charenton,  yn  y  flwyddyn  1623  ;'  '  yr  enwog  Mr.  Perkins, 
oedd  vn  ŵr  o  Eglwys  Loegr ;'  '  y  Puritaniaid — Dr.  John  Owen,  Dr. 
Thomas  Goodwin,  John  Flavel ;'  '  nifer  o  dduwinyddion  a  roddwyd 
ar  y  gwaith  o  gyfansoddi  sylw-nodau  ar  y  Beibl,  gan  Gymmanfa 
nodedig  Westminster,  yr  hyn  a  gyhoeddwj^d  yn  y  flwyddyn  1645.' 
Wedi  hyn,  geilw  am  dystiolaeth  '  yr  enwog  Mr.  Pool,'  a'r  '  dysgedig 
a'r  duwiol  Matthew  Henry :'  '  Mr.  Boston,  gŵr  enwog  o  Ysgotland  ;' 
'  Mr.  Watson,  yn  ei  Gorph  o  Dduwinyddiaeth ;'  '  Dr.  Herman 
Witsius,  gŵr  o  Holland,  ysgrifenydd  tra  enwog ;'  '  Eliseus  Cole,  yn 
ei  draethawd  ar  Benarglw^'ddiaeth  Duw;'  '  John  Brown,  yn  ei 
Gatecism,  neu  Gorph  o  Dduwinyddiaeth ;'  '  Hymnau  Peraidd 
Ganiedydd  Cymru,  y  Parch.  W.  WiUiams;  ac  yr  wyf,'  meddai, 
'yn  cymmeryd  ychydig,  yn  lle  llawer  o'r  fath,  allan  o'i  waith,  yn 
un  llyfr  cyfan,  argraphedig  yn  y  flwyddyn  1811.'  Dyma  ychydig 
o'r  Ilinellau  a  ddyfynir  ganddo  : — 

'  lawn  mwy  o  bwys  na  buasai  'nghyd, 

Aneirif  anwirecidau'r  byd ; 
A  dim  ond  gwaed  fy  lesu  mawr, 

A  droisai'r  glorian  hyd  y  llawr. 

7e  hua.saì  _fil  0  fydoedd 

Yn  cael  eu  prynu  'nghyd 
A'r  cyfryw  bris,  l)uasent 

Yn  llawer  iawn  rhy  ddrud. 

Pe  bae  dengmil  lawn  o  ddynion, 

A'u  heuogrwydd  oll  yn  un, 
Denrj  mü  eilwaith  maith  o  fì/doedd, 

Ffiaidd  euog  yn  cyttun ; 
Yma,  cawn,  un  prydnawn, 
Aberth  perífaith  dâl  yr  lawn.' 

Ar  ol  sylwi  nad  yw  yr  hyn  a  roddasai '  ond  ychydig  wrth  yr  hyn  a 
ellid  ei  gasglu  i'r  un  perwyl,  allan  o  hymnau  y  duwinydd  a'r  bardd 
duwiol  hwn,'  daw  '  at  rai  ymadroddion  o  eiddo  yr  hen  dad  parch- 
edig,  Daniel  Rowland,'  a  dyfyna  o  amryw  o'i  bregethau.  '  Bellach, 
yn  olaf,  ond  nid  y  lleiaf,'  meddai,  '  o'r  tystion  am  holl  ddigonedd  y 
Prynwr,  yr  wyf  megys  yn  galw  y  gŵr  rhagorol  a  enwyd' — Mr. 
Charles.  Yoa,  dyfyna  o  '  lythyr '  ag  oedd  o'i  flaen  mewn  ysgrifen, 
o  eiddo  Mr.  Charles,  '  at  ei  gyfaiU ;'  sef,  llythyr  ato  ef  ei  hun,  yn 
dd'íau ;  ac  wedi  hyny,  dyfyna  o  amryw  o  erthyglau  yn  y  Geiriadur 
Ysgrythyrol.  A  diwedda  yr  Ymddiddan  hwn  fel  hyn  : — '  Bellach, 
penderfynwn  yn  y  farn  a'r  gred  hon,  fod  Crist  mor  anfeidrol  yn  ei 
berson  a'i  waith,  fel  na  choUir  neb  o  eisieu  digonolrwydd  yn  yr 
lawn  a  roddodd,  pan  ofifrymodd  efe  ef  ei  hun.' 

Yn  yr  holl  ddyfyniadau  a  roddwyd  ganddo  o  ysgrifeniadau  Mr. 
Charles,  a  Mr.  Daniel  Rowland,  yn  gystal  ag  o  weithiau  yr  holl 
awdwyr  Saesnig,  &c.,  ei  amcan  oedd  dangos  eu  bod  oll  yn  dal 
gafael  ddibetrus  a  chadarn  yn  y  ddwy  ochr  wrthgyferbyniol  i 
Athrawiaeth  y  Prynedigaeth ;  sef,  Anfeidroldeb  yr  lawn  ynddo 
ei  hun,  ac  heíyd  ei  osodiad  dros  yr  Eglwys  yn  neillduol. 

Yr  oedd  Mr.  Jones,  fel  y  crybwyllasom  eisoes,  wedi  cyhoeddi  y 
tri  Ymddiddan  blaenorol  yn  nechreu  y  flwyddyn  1816,  yn  llyfr 
bychan ;  ac  wedi  ei  gyflwyno  i'r  Gymdeithasfa,  yr  hon  a  gynnelid 
yn  Ninbych,  Mawrth  laf,  y  flwyddyn  hono,  fel  y  cawn  etto  ddangos 
yn  fanylach.  Y  mae  yr  Ymddiddan  nesaf,  sef  y  pedwerydd,  yn 
Chwanegiad  felly  at  y  llyfr  gwreiddiol,  ac  yn  cynnwys  ymhelaeth- 
iad  ac  eglurhâd  pellach  ar  arnryw  o'r  pyngciau  oedd  wedi  bod  dan 
ei  sylw  mewn  rhan  yn  hwnw ;  heb  law  y  '  Sylwadau '  ar  olygiadau 
Mr.  John  Roberts,  a  Mr.  Christmas  Evans.  Ni  a  symmudwn  yn 
awr  at : — 

'  Ymddiddan  iv.  Ar  Brynedigaeth  NeiUduol,  a  Holl-ddigonedd 
Crist,  neu  Werth  Anfeidrol  ac  Annheríynol  ei  Aberth.'  Fe  sylwir 
fod  yr  awdwr  yn  rhoi  arbenigrwydd  ar  bob  un  o'r  ddwy  ochr  hyn 
i'r  lawn  neu'r  Prynedigaeth,  ei  NeiUduoh'wydd  dros  yr  eglwys, 
a'i  Anfeidroldeb  ynddo  ei  hun,  yn  yr  hoU  Ymddiddanion  hyn.  Yn 
yr  Ymddiddan  hwn,  etto,  y  mae  yn  myned  rhagddo  i  roddi,  yn 
gyntaf,  dadganiad  helaethach  nag  a  roddasai  yn  flaenorol  o  farn 
'yr  eglwysi  Protestanaidd,  a  lliaws  o'r  awdwyr  enwocaf.  Yn  ail,  y 
mae  yn  ymhelaethu  ar  y  prawf  ysgrythyrol  o  blaid  ei  olygiad :  ac 
yn  drydydd,  y  mae  ganddo  ymdriniaeth  lled  helaeth  a  manwl  âo- 
amryw  gwestiynau  a  gwrthddadleuou  a  allent  godi  yn  erbyn  ei 
olygiad  ar  yr  lawn. 

U 

Yn  nechreu  yr  Ymddiddan,  ceir  ganddo  fynegiad  o  olygiadau 
Calvin,  Dr.  Zechariah  Ursinus,  Profifeswr  Duwinyddiaeth  yn 
Heidelburg ;  Dr.  Pareus,  neu  '  Dafydd  Parry,  Cymro  o  waedol- 
iaeth,  gẃr  o  enwogrwydd  neillduol,'  yn  yr  un  brifysgol,  Heidelberg» 
a  Dr.  Ursinus,  a'r  ddau  yn  dwyn  eu  tystiolaeth  o  blaid  anfeidr- 
oldeb  a  neillduolrwydd  yr  lawn,  'o  ddeutu  yr  un  amser' — 1590. 
Wedi  hyny,  daw  at  'yr  enwog  J.  Wollebius,  o  Basil,  yn  Switzer- 
land — gŵr  oedd  yn  fîodeuog  ychydig  ar  ol  y  ddau  olaf  a  enwyd.' 
Yoa,  y  Parch.  Francis  Roberts, 'gŵr  enwog  yn  mysg  y  Puritaniaid,' 
o  ddeutu  1640.  Yna,  Paul  Baines  hefyd,  oedd  yn  byw  tua'r  un 
amser.  Wedi  hyny,  'yr  awdwr  da  hwnw,'  Mr.  Samuel  Clarhe ;  a 
Mr.  John  Bunyan,  '  gŵr  o  ras,  deall,  a  doniau  efengylaidd  iawn,  er 
nad  mawr  o  ddysg.'  Ac  yna,  Mr.  John  Brine,  'un  o'r  Bedyddwyr, 
ac  amddiffynydd  nodedig  i'r  athrawiaeth  o  Brynedigaeth  Neillduol,' 
ac  etto  un  oedd  yn  dal  yn  gryf  o  blaid  'haeddiant  annherfynol 
dioddefiadau  Crist :' — Dr.  Ridgeley,  '  yn  ei  Gorph  o  Dduwinydd- 
iaeth:'  a  Syr  Richard  Hill, 'yu  ddiweddar  o  sir  Amwythig.  Wedi 
hyny,  dychwela  yr  awdwr  drachefn  i  roddi  dyfÿniadau,  gyda  sylw- 
adau  arnynt,  allan  o  weithiau  J.  Brown,  Mr.  Charles,  ac  amryw  eraill 
y  buasai  gyda  hwy  yn  Ymddiddan  ili.  Yn  ngweithiau  yr  awdwyr 
hyn  oU,  yr  oedd  yn  gweled,  meddai,  fod  gwerth  Annherfynol  lawn 
Crist,  a  Phrynedigaeth  Neillduol,  '  yn  llwyr  weddus  efo'u  gilydd.' 
Crybwylla,  hefyd,  benderfyniad  enwog  Cymdeithasfa'r  Bala^  yn 
1809 : — '  Ni  chollir  neb  o  eisieu  digonolrwydd  yn  yr  lawn :  ond 
pawb  a  gollir  am  na  fynant  ddyfod  at  Grist,  fel  y  byddont  gadw- 
edig ;  ac  ni  bydd  gan  y  rhaî  hyn  un  esgus  am  eu  hesgeulusiad  o 
hono.' 

Yna,  daw  yr  awdwr  at  y  prawfion  ysgrythyrol ;  gan  nodi,  yn 
arbenig,  yr  ymadroddion  lle  y  dywedir  '  fod  y  Prynwr,  Mab  Duw,' 
yn  rhoddi  ei  hun — yn  ei  aberthu  ei  hun — mai  efe  yw  yr  lawn — ei 
fod  wedi  ei  berffeithio  trwy  ddioddefiadau — wedi  ei  berfifeithio  yn 
dragywydd ;  a  thynir  y  casgliad  canlynol  oddi  wrth  yr  holl  Ysgry- 
thyrau  a  nodasid,  ac  a  eglurasid : — '  Gan  hyny,  y  mae  holl  werth, 
gwiwdeb,  ac  urddas  y  Person  Dwyfol,  yn  hanfodol  a  sylweddol,  yn 
ei  lawn  ef,  neu  ynddo  ef  fel  aberth  y  cymmod,  llonyddydd  y  dig, 
neu  le'r  heddychiad,  i  ba  niíer  bynag  y  mae  yn  perthyn  yn  ol 
arfaeth  a  chyfammod  dwyfol,  neu  i  ba  nifer  bynag  y  gwel  Duw  yn 
dda  ei  wneuthur  yn  eíîeithiol,  trwy  fifydd,  er  eu  cymmod  a'u  hym- 
wared  personol.  .  .  .  Wedi  ystyried  hyn  i  gyd,  a  all  neb,  yn 
enwedig  o'r  rhai  a  addefant  ei  Dduwdod,  wadu  nac  ammheu  ei 
holl-ddigonedd,  neu  werth  annherfynol  ei  aberth  ?    Ac  onid  rhyfyg 

tra  erchyll  fyddai  i  neb  lunio  dyfais  ara  fodd  iddo  fod  yn  berflfeith- 
iach,  neu  yn  aberth  mwy  ei  werth,  trwy  ymostyngiad,  ufudd-dod, 
neu  ddioddefaint  dwysach,  rhagorach,  neu  fwy  maith.'  Gyda 
golwg  ar  '  y  tyb  gwrthwynebus  i  holl-ddigonedd  Crist ;'  sef,  y  tyb 
a  roddai  derfyn  i  werth  yr  aberth  a'r  lawn,  y  mae  yr  awdwr  yn 
dyweyd  ei  fod  yn  rhoddi  anair  i'r  Prynwr  mewn  llawer  golygiad. 
A  gwna  y  sylwadau  canlynol  i  ddangos  hyny : — 

'  1.  Nid  ydyw,  mewn  modd  addas,  yn  ei  ddangos  â  gwerth  ei  Berson 
Dwyfol  yn  hanfodol  yn,  neu  anwahanol  oddi  wrth,  ei  ufudd-dod  a'i 
aberth.  2.  Y  mae  yn  ei  ddangos  fel  oôrymydd  abertli,  neu  lawn,  a 
allasai  fod  yn  fwy  o  ran  ei  werth  a'i  deilyngdod;  íe,  a  hyny  yn  llwyr 
rheidiol  i  fod,  pe  buasai  ei  eglwys,  neu  ei  phechodau  hi,  yn  fwy  mewn 
nifer  neu  faint,  o  lawer  neu  ynte  ychydig.  Y  mae  hyn  yn  groes  hollol 
i  fri  dwyfol  yr  Aberthwr,  a'i  aberth.  3.  Y  mae  yn  arwain  dynion  i 
ddychymygu  ffyrdd,  drwy  ba  rai  y  gallasai  ufudd-dod  ac  aberth  Crist 
f od  yn  f wy  mewn  gwerth  a  gwiwdeb ;  a  hyny  (oni  ddychymygant  am 
berson  mwy)  trwy  fod  y  Prynwr  yn  dioddef  chwaneg,  yn  myned  dan 
dywalltiadau  trymach  o  ddigter  dwyfol,  neu  ynte  drwy  ei  fod  yn  hwy, 
tros  amser  meithach,  mewn  ystâd  ddioddefus.  Dychymygion  arswydus 
sy'n  gosod  terfyn  (a  hyny  yn  dra  amlwg)  i  werth  aberth  ac  lawn  Crist. 
4.  Nid  ydyw  y  tyb  yn  dangos  Daw  a  Christ  fel  gwahoddwr  diffuant  yn 
ngalwad  helaeth  a  chyífredinol  ei  Air  a'i  efengyl.  5.  Nid  ydyw  chwaith 
yn  ei  ddangos  fel  Barnydd  cyfiawn  ar  y  rhai  a'i  gwrthodant,  pan  y 
bydd  iddo  eu  bwrw  ymaith  dan  ei  lid  a'i  ddigofiant :  o  herwydd,  pa  fodd 
y  barna  efe  yn  euog  y  rhai  a  glywsant  am  dano,  ond  '  nis  derbyniasant 
ef,'  oddi  eithr  i  hyn  fod  yn  amlwg ;  sef,  eu  bod  wedi  gwrthod  Un  oedd  â 
digonedd  ynddo  at  eu  hachub  hwynt?  Ac  heb  y  digonedd  hwn,  pa  fodd 
y  gallasai  y  cynnyg  o  hono  fod  yn  un  gwirioneddol.' 

Ar  ol  hyn,  y  mae  efe  yn  myned  rhagddo,  mewn  modd  goleu  a 
grymus,  ac  weithiau  pur  eiddigeddus,  i  atteb  llawer  o  wrthddadl- 
euon  a  godir  gan  Ymofynydd  i'w  olygiadau  ar  yr  lawn ;  ac  ar  ol 
rhoddi  crynhöad  o  gynnwys  yr  holl  Ymddiddanion,  y  mae  yn  dwyn 
ei  ymdriniaeth  i  derfyniad,  gan  wneyd  llawer  o  sylwadau  tra 
gwerthfawr  ar  yr  holl  athrawiaeth.  Dengys  y  dylid  cofio  mai  un 
peth  ydyw  y  digonolrwydd  diderfyn  sydd  yn  aberth  neu  lawn 
Crist,  o  ran  ei  fawredd  a'i  werth  ynddo  ei  hun ;  ac  mai  peth  arall 
ydyw  ei  effeithiolrwydd,  sydd  yn  neillduedig  i  gredinwyr  yn  unig, 
ac  yn  rhag-derfynedig,  yn  ol  arfaeth  a  chyfammod  y  Persouau 
Dwyfol.  Gwrthdystia,  yn  yr  iaith  gryfaf  y  gallasai  gael  gafael  arni, 
yn  erbyn  y  dull  a'r  iaith  fasnachol  o  sôn  am  lawn  Mab  Duw. 
'Llwyr  anaddas,'  meddai,  'ydyw  ei  gyffelybu  i  dalwr  punt  am 
werth  punt,'  neu  ei  '  lawn  ef  i  glorianau  cyd-bwys,  a  gwastad, 
heb  fantoliad;  ac  na  fydded  i'r  fath  feddyliau  difriawl  am  dano 
gael  lle  ynom.'     Os  ydym  am  gyffelybiaethau  i  egluro  ein  medd- 

yliau  am  yr  lawn,  byddai  un  fel  y  canlyn  yn  llawer  mwy  addas : — 
'  Y  mae  yr  haul  yn  rheidiol  i  roi  goleuni  i  un  dyn,  ac  yn  ddigonol 
i  roi  goleuui  i  filwaith  y  nifer  sydd  ar  y  ddaear.  Felly,  y  mae 
gwaed  o  ddwyfol  werth  yn  rheidiol  i  brynu  ac  i  olchi  un  pechadur, 
ac  yn  ddigonol  i  brynu  a  golchi  niferi  diderfyn  o  ddynolryw.  Mi 
a  dybygwn  y  gellir  dyweyd  gyda^r  bardd  : — 

'  Ni  was'naethasai  lawn  oedd  lai, 
Tros  un  pechadur— tros  un  bai ;' 

a  thrachefn,  am  yr  lawn  annherfynol  ei  werth^ 

'  lawn  mwy  o  bwys  na  buasai  'nghyd, 
Aneirif  anwireddau'r  byd,'  &c. 

w.  w. 

Bellach,  ni  a  ddeuwn  i  geisio  dangos  yn  fyr  y  gwahaniaeth  oedd 
rhwng  golygiad  Mr.  Jones  ar  y  Prynedigaeth,  a'r  hyn  a  ddysgwyd 
gan  Mr.  Christmas  Evans  ar  yr  un  athrawiaeth  ;  ac  i  roddi  byr 
adroddiad  am  y  ddadl  rhyngddynt.  Enw  y  llyfr  oedd  wedi  ei 
gyhoeddi  gan  Mr,  Evans  ar  y  pwngc  oedd : — '  Neillduolrwydd  y 
Prijnedigaeth,  yn  cael  ei  chwilio  allan,  gan  nodi  yn  mha  hethau 
y  mae  yn  gynnwysedig.  Gan  Christmas  Evans'  Chwanegwyd 
hefyd  '  Allan  o  Waith  Mr.  Andrew  Fuller,  o  Kettring,  Ymadr- 
oddion  Detholedig.  Aberystwyth :  argraphwyd  gan  James  a 
Williams,  1811.'  Y  mae  Mr.  Christmas  Evans,  yn  y  llyfr  hwn,  yn 
cwbl  gymmeradwyo  yr  iaith  fasnachol,  wrth  siarad  am  yr  lawn;  yr 
hyn,  fel  y  gwelsom,  oedd  yn  dra  anghymmeradwy  gan  Mr.  Jones, 
ac  a  gondemniwyd  yn  llym  ganddo  yn  ei  lyfr — Ymddiddanion  ar 
Brynedigaeth.  Dyma  eiriau  Mr.  Christmas  Evans  yn  ei  Ragym- 
adrodd  i'w  lyfr : — 

'Yr  wyf  yn  gweled  fod  yr  ymadroddion  cyffelybiaethol,  a  dynir  oddi 
wrth  achosion  masnachol,  megys  prynu  âg  ai'ian,  talu  dyled  âg  arian — y 
rhai  a  arferwyd  gan  yr  Ysbryd  Glân  i  osod  allan  ein  Prynedigaeth,  yn 
rhai  addas  i  drosglwyddo  iawn  olygiadau  ar  y  mater;  fel  y  mae  yr  holl 
eiriau  a'r  ymadroddion  ysgrythyrol  yn  dra  addas  i  osod  allan  y  materion 
yr  amcenir  eu  gosod  allan  trwyddynt.' 

Meddai  drachefn : — 

'Ein  biHau  ni  a  ddygwyd  at  yr  lesu,  i'w  talu;  ysgrifen-law  oedd  yn 
ein  herbyn  ni.  Nid  rhywbeth  llai,  neu  i'hywbeth  o  fwy,  neu  rhywbeth 
arall ;  ond  y  peth  ei  hun  oedd  ddyledus  arnom  ni  a  dalodd  lesu.  .  .  Y 
mae'n  rhaid  fod  y  taliad,  neu  y  dioddefaint,  wedi  ei  gydraddu  â  haedd- 
iant  y  beiau,  yn  ol  eu  rhif,  eu  pwys,  a'u  mwyhâd.  Er  y  buasai  yn 
eisieu  cael  dioddefaint  o  raddau  anfeidrol  i  brynu  un  dyn,  a  hwnw  heb 
fod  yn  euog  o  un  pechod  ond  un.  Ond  os  yn  ol  yr  hyn  mae  graddau 
mewn  pechodau,  yn  ol  eu  rhif  a'u  pwys,  yn  ol  haeddiant  pechod,  y 
dioddefodd  yr  lesu,  mae  hyn  yn  ëangu  ein  syniadau  am  ei  ddioddefaint ; 

yr  hwn  oedcl  yn  cydraddu  û  haeddiant  pechodau,  yn  eu  rhif  a'u  pwys,  a 
lîhob  gradd  yn  galw  am  gosp  anfeidrol  (tu  hwnt  i  derfynau  dynol).  O  l 
y  fath  bentyrau  o  ddigofaint  anfeidrol  yr  aeth  yr  lesu  trwyddynt  wrth 
ddioddef  ein  melldith  ni,  a  hono  yn  cydraddu  â  rhif  a  phwys  ein  pech- 
odau,  yn  ol  cytìawnder  manylaf.  .  .  .  Os  nad  ydyw  ystyriaethau 
masnachol  yn  addas  gyffelybiaethau  i  osod  allan  y  Prynedigaeth  trwy 
waed  Crist,  pa  fodd  y  gwnaeth  yr  Ysbryd  Glân  gymmaint  o  ddefnydd  o 
honynt  yn  y  Gair  i  osod  allan  oruchwyliaeth  ein  Prynedigaeth?  .  .  Y 
mae  un  awdwr  yn  dywedyd,  'fod  llawer  o  gamsyniadau  wedi  tarddu 
oddi  wrth  ystyried  yr  iawn  yn  ngwaed  Crist,  yn  yr  ystyr  o  dalu  dyled.' 
Y  mae  hyny  yn  myned  yn  mhell  i  gyhuddo  yr  Ysbryd  Glân  o  arfer 
geiriau  anaddas  i  osod  allan  y  gorchwyl  dwyfol  o  Brynedigaeth  trwy 
waed  Crist.' 

Yr  ydym  wedi  dyfynu  yr  ychydig  frawddegau  uchod  allan  o  lyfr 
Mr.  Christmas  Evans — a  gallasem  ddyfynu  llawer  iawn  o  rai  cy- 
ffelyb — er  mwyn  dangos  mai  yn  yr  iaith  fasnachol  neu  '  arianaidd  ' 
hon  y  mae  efe  yn  son  am  y  Prynedigaeth.  Y  mae  nid  yn  unig  yn 
arfer  y  geiriau  'talu,'  '  cydraddu,'  &c.,  ond  y  mae  yn  amddiffyn  ac 
yn  dadleu  dros  y  duU  hwn  o  ymadroddi.  Mewn  gwirionedd,  yr 
lawn  íel  tahad  i  Dduw,  yn  ol  rhif,  pwys,  a  mwyhâd,  pechodau  y 
rhai  yr  oedd  Crist  yn  Feichniydd  drostynt,  ydyw  prif  syniad  y 
llyfr  o'r  dechreu  i'r  diwedd;  ac  ar  y  syniad  hwn  am  yr  lawn  y 
mae  yn  seilio  ei  holl  yraresymiad.  Gan  fod  y  pethau  yr  oedd 
Mr.  Jones  yn  teimlo  gwrthwynebiad  cryf  iddynt,  ag  sydd  yn  y 
Uyfr  hwn  o  eiddo  Mr.  Christmas  Evans,  wedi  eu  nodi  ganddo  ef 
yn  y  '  Sylwadau '  a  wnaeth  arno  yn  ei  lyfr,  Ymddiddanion  ar 
Brynedigaeth,  a  chan  mai  ein  gorchwyl  ni  ydyw  dilyn  hanes  Mr. 
Jones,  yr  ydym  yn  troi  ar  unwaith,  fel  hyn,  oddi  wrth  lyfr  Mr. 
Evans,  i  weled  pa  beth  a  ddywed  Mr.  Jones  mewn  attebiad  iddo. 
Ond  cawn  roddi  cryn  lawer  o  ddyfyniadau  allan  o  lyfr  Mr.  Evans 
wrth  fyned  rhagom,  i  ddangos  yr  attebion  a  roddir  gan  Mr.  Jones 
iddo.  Yn  niwedd  ei  Ymddiddanion  ar  Brynedigaeth,  y  mae 
ganddo — 

'  Sylwadau  o'r  un  tuedd  a'r  Ymddiddanion  Ii.,  iii.,  iv.,  ar 
rai  pethau  sydd  i'w  gweled  mewn  Traethawd  o  eiddo  Mr. 
Christmas  Evans,  o  Fôn,  ac  a  gyhoeddwyd  ganddo  ychydig  fiyn- 
yddoedd  yn  ol,  ar  Neillduolrwydd  y  Prynedigaeth'  Fe  sylwir 
íbd  llyfr  Mr.  Christraas  Evans  wedi  ei  gyhoeddi  er  y  flwyddyn 
1811,  tra  na  chyramerodd  Mr.  Jones  sylw  o  hono  hyd  1819.  Pe 
gofynid  am  reswm  am  yr  oediad,  gallem  grybwyll  dau  beth ;  yn 
un  peth,  dywed  Mr.  Jones  mai  yn  lled  ddiweddar  y  darfu  iddo  cf 
'ddal  sylw  dwys'  ar  y  llyfr;  a  pheth  arall,  yr  yd^^ra  yn  meddwl 
fod  y  golygiad  sydd  yn  llyfr  Mr.  Christmas  Evans,  yn  ystod  j 

blynyddoedd  hyny,  dyweder  o  1811  hyd  1819,  wedi  ymledaenu  i 
radd  helaeth  iawn  yn  Nghymru,  ac  yn  Nghorph  y  Methodistiaid 
yu  arbenig ;  ac  yr  ydym  yn  barnu  mai  hyn  a  barodd  i  Mr.  Jones 
leddwl  y  dylasai  gymmeryd  sylw  neiUduol  o'r  llyfr  cyntaf,  neu  o 
leiaf,  un  o'r  pethau  cyntaf,  a  ymddangosodd  drwy  y  wasg  yn 
Nghymru  yn  dysgu  ac  yn  araddiffyn  y  fath  olygiad.  Addefa  Mr. 
C.  Evans,  yn  mhen  blynyddoedd  lawer  ar  ol  hyny,  mai  efe,  '  yn  y 
llyfr  bach,  oedd  y  cyntaf,'  hyd  eithaf  ei  wybodaeth  ef,  a  '  soniodd 
yn  Nghymru,  mewn  llyfr  argraphedig,  am  iawn  cyd-bwys  â  beiau, 
ac  nid  iawn  yn  cyd-raddu  â  theilyngdod  y  Person  Dwyfol,  yr  hwu 
oedd  yn  ei  roddi.'  Gallwn  yma  grybwyll  fod  Uawer  o'r  ymosod- 
iadau  a  wneid  yn  ystod  y  blynyddoedd  hyny  ar  olygiadau  Mr. 
Jones  ar  anfeidroldeb  a  hoU-ddigonedd  yrlawn,  yn  cael  eu  gwneyd 
mewn  pregethau  o'r  pulpudau,  ac  mewn  duU  anuniongyrchol,  wrth 
gwrs  heb  enwi  neb ;  ac  hefyd,  gwneid  yr  un  peth  mewn  ymddi- 
ddan  cyfrinachol  yn  y  tai  capeli,  &c.;  ac  o  ganlyniad,  yn  bethau 
anhawdd  iawn  cael  gafael  ynddynt  fel  ag  i  allu  eu  hatteb.  Yr 
ydym  yn  crybwyll  y  pethau  hyn  yma  fel  yr  hyn  sydd  yn  ymddang- 
os  i  ni  yn  rhoddi  cyfrif  am  ei  waith  yn  ymaÜyd  mewn  llyfryn 
bychan  o  eiddo  gweinidog  o  enwad  gwahanol  iddo  ef  ei  hun,  yr 
hwn  oedd  wedi  ei  gyhoeddi  er's  wyth  mlynedd  yn  flaenorol,  tra  yr 
oedd  yr  un  syniadau  ag  oedd  yn  cael  eu  dysgu  yn  y  Uyfryn  hwnw 
yn  cael  eu  dal  a'u  lledaenu  gyda  diwydrwydd  di-orphwys,  ac  mewn 
gwedd  adgas  ddigon  arnynt,  gan  liaws  yn  ei  Gyfundeb  ef  ei  hun, 
er  na  bu  y  Cyfundeb,  fel  y  cyfryw,  na  neb  y  dylid  ei  gyfrif  fel 
arweinydd  i  feddwl  y  Cyfuudeb,  erioed  yn  coledd  y  fath  olygiad. 
Dichon  hefyd  fod  y  llyfryn  hwn  o  eiddo  Mr.  Christmas  Evans  wedi 
gwneyd  cryn  lawer  yn  ystod  yr  wyth  mlynedd  a  aethant  heibio  i 
arwain  meddyliau  llawer  o'r  Methodistiaid,  yn  gystal  ag  eraill,  i 
roddi  derbyniad  i'r  syniadau  culion,  ac  aíiach,  ac  an-ysgrythyrol. 
oedd  yuddo.  Ac  wrth  ymaflyd  mewn  llyfr  lle  yr  oedd  y  syniadau 
peryglus  a  '  difrîawl '  hyny  am  Grist  a'i  lawn,  fel  y  credai  M  r. 
Jones,  yn  cael  eu  dysgu,  yr  oedd  yn  ymaflyd  mewn  peth  nas  gallai 
ddiangc  drwy  ei  ddwylaw,  fel  y  gallasai  geiriau  dynion  mewn  ym- 
ddiddanion,  neu  yn  y  mân  bregethau  y  cyfeiriwyd  atynt,  ac  y 
cawn  sôn  mwy  am  danynt  etto,  yn  hawdd  wneyd.  Pa  fodd  bynag, 
penderfynodd  Mr.  Jones  gymmeryd  sylw  o  lyfryn  Mr.  Christmas 
Evans,  yr  hwn  oedd  yn  dadleu  dros  '  lawn  cyd-bwys.'  Am  ein  bod 
yn  awyddus  i  roi  rhyw  gymmaint  o  gynnwys  y  ddadl  ger  bron,  ac 
ar  yr  un  pryd  ochel  meithder,  ni  a  ddyfynwn  ychydig,  gan  roddi 
gosodiadau  Mr.  Christmas  Evans  i  lawr  yn  gyntaf ;  ac  yna  attebiad 

byr  iddynt  yn  ngeiriau  Mr.  Jones.     Ychydig  esamplau  yn  unig  a 
allwn  roddi: — 

1.  Mr.  C/iristmas  Evans. — 'Diammheu  nad  allasai  un  llai  na  Duw 
brynu  un ;  ac  fod  yn  rhaid  caei  natur  ddynol  lân,  berüaitli,  i  farw  mewn 
undeb  â  Duw  i  brynu  un.  Ond  y  mae  yn  gwestiwn  .  .  .  a  fuasai 
yn  angenrheidiol  fod  y  dioddefaint  gymmaint'  (pe  buasai  ond  un  yn 
cael  ei  brynu)  'canys  dylai  y  pridwerth  fod  yn  gyfattebol  i  raddau  y 
beiau,  o  ran  rhif,  pwys,  a  mwyhâd.' 

Atteh  Mr.  Jones. — 'Wrth  hyn,  .  .  .  ai  nid  sylwedd  yr  addj^sg  yw, 
Pe  buasai  Crist  wedi  prynu  dim  ond  un  pechadur,  mai  trwy  ei  í'arwol- 
aeth  y  buasai  raid  i  hyny  fod?  Ond  er  hyny,  os  yw  efe  wedi  prynu 
llawer  iawn  o  tìUynau  o  bechaduriaid,  mai  rheidiol  ydoedd  bod  yn  y 
farwohieth  a  ddioddefwyd  ganddo  lawer  iawn  o  íiliynau  mwy  o  ddi- 
oddefaint,  ac  o  werth  haeddiannol,  nag  a  fuasai  yn  y  farwolaeth  a  allasai 
fod,  ac  a  fuasai  yn  rheidiol  i  fod,  dros  un  pechadur?  Ac  ai  nid  oes  yma, 
dan  gysgod  'rhif,  pwys,  a  mwyhâd,'  ddychymmyg  wedi  cychwyn  yn 
rhy  annoeth  a  gorwyllt?' 

2.  C.  E. — 'Yr  oedd  Aaron  yn  rhifo  pechodau,  gan  gyflesu  holl  anwir- 
edd  meibion  Israel,  a'u  holl  gamweddau  liwynt  yn  eu  lioll  bechodau;' 
Lef.  xvi.  21. 

Atteh. — 'Nid  oes  dim  sûn  am  rifo  pechodau  yn  Lef.  xvi.  21,  nac  mewn 
un  lle  arall  yn  y  Beibl,  ar  yr  achos  liwn.'  Cytìes  gyff'redinol  oedd  cyfíes 
yr  archoffeiriad  o  lioll  anwireddau  Israel,  'heb  enwi  un,  nac  un  math, 
o'u  pechodau,  a  llai  o  lawer  eu  rhifo.'  'A  pha  un  o  honynt  a  allasai  rifo 
ei  bechodau  ei  liun,  heb  sôn  am  bechodau  yr  holl  genedl  V 

3.  C.  E. — 'Yr  oedd  Aaron  yn  rhifo  pechodau  .  .  .  megys  o  ran 
rhif  a  phwys,  yn  ol  trefn  rhifyddiaeth  a  phwysedigaeth.  Gan  fod  yr 
Ysbryd  GÍân  yn  arfer  y  fath  eiriau  i  osod  allan  ei  bethau  mawrion,  ni 
ddylem  ni  eu  gwrthod,  er  mwyn  hanneru  y  ddadl  â'r  Arminiaid,'  ii:c. 

Atteh. — 'Gan  nad  ydyw  yr  Ysbryd  Glân  wedi  arfer  y  fath  eiriau  a 
rhifo  pechodau  Israel,  ifec,  nac  yn  ein  dysgu  yn  ol  y  fath  drefn  o  'iifydd- 
iaeth  a  phwysedigaeth,'  na  fydded  i  ni  osod  ein  tyh  a'n  trefn  ein  hunain 
yn  lle  ei  Air  a'i  drefn  ef.' 

4.  C.  E. — 'Fod  cyfiawnder  yn  galw  am  gosp  fwy,  a  dangosiad  o  an- 
foddlonrwydd  mwy,  mewn  trefn  i  gael  iawn  am  y  pum  can  ceiniog,  yu 
fwy  na'r  deg  a  deugain.  Y  mae  graddau  mewn  pechodau : — mae  rhai 
fel  porphur  ac  ysgarlad.  Ni  byddai  achos,  fe  allai,  yn  ol  cyfiawnder,  i 
fod  y  dioddefaint  cymmaint  i  wneyd  iawn  dros  blentyn  bach  a  thros 
SauIoTarsus'  Drachefn: — 'Mae  hyny  yn  dangos  fod  pechod  yn  cael 
ei  gospi  yn  uff'ern  yn  ol  rhif  a  phwysau;  megys,  rhai  yn  cael  eu  curo  â 
mwy  o  tì'onnodiau,  ac  eraill  â  Uai.'  Etto: — 'Fod  Crist  wedi  dioddef  mwy 
<iros  i'ai  o'i  bobl  na'u  gilydd.' 

Attcb. — 'Yr  wyf  finnau  yn  addef  y  cawn  ddangosiad  yn  Ngair  Duw 
fod  graddau  mwy  a  Ilai  mewn  pechodau;  ac  hefyd  fod  graddau  mwy  a 
Uai  yn  y  gosp  am  bechod  yn  uflfern.  Etto,  cofier  mai  creaduriaid  ter- 
fynol  o  ran  eu  gwerth,  a  gwerth  eu  taliad  (pe  yn  daliad),  sydd  yn  uffern 
yn  dioddef  bob  un  ei  gosp  am  ei  feiau  ei  hunan,  neu  yn  cael  eu  gofyn, 
yn  llwyr  gyfiawn,  a  hyny  yn  ol  graddau  a  phwys  eu  beiau,  ond  lieb  dalu 

dim  byth !  Ac  wrth  ystyried  creaduriaid  euog,  gelynol,  a  gor-wael,  na 
allant  dalu  dim  o'u  dyledion,  na  dioddef  byth  liyd  ddilüad  yr  un  o'u 
pechodau.  pa  gyffelybrwydd  neu  sail  i  gj-muihariacth  a  ddichon  fod  yn 
y  mater  a'r  achos  goruchel  hwn  rhyngddynt  hwy  a'r  Person  goruchel, 
dwyfol,  a  phertfaith,  yr  hwn  y  cafodd  y  gyfraith  ei  hanrhydeddu  gan- 
ddo,  a'r  Tad  ei  foddloni  ynddo,  a  hyn  oll  mewn  ysbaid  byr,  ac  megys 
ar  unwaith,  am  byth?' 

5.  C.  E.  -  'Fod  Crist  wedi  dioddef  nwy  dros  rai  o'i  bobl  na'u  gilydd.' 

Ätteb. — 'Yr  wyf  .  .  .  yn  dadleu  yn  erbyn  'y  casghad'  hwn:  o 
herwydd,  yn  gyntaf,  Mi  a  dybygwn  nad  oedd  iddo,  nac  ynddo  ef,  achos 
am  hyny;  o  herwydd  ei  fod  yn  dioddef  ac  yn  talu  drostynt  oll  ar  un- 
waith,  ac  nid  trwy  roddi  megys  ar  y  bwrdd  amryw  symiau,  mwy  a  llai, 
tâl  mwy  dros  un,  a  thrd  llai  dros  un  arall  (y  rhai  ni  thalasent  ddim 
chwaith  yn  y  gorchwyl  anfeidrol  hwn),  ond  trwy  ei  'offrymu  ei  hun,'  a 
hyny  'unwaith.'  Ac  onid  fel  un  swm,  a  dim  ond  un  swm  anwahanol, 
anfeidrol,  a  hollol  annherfynol  ei  werth,  y  mae  i  ni  edrych  ar  y  cw^bl  oll 
a  wnaetli  ac  a  ddioddefodd  Crist  fel  Duw-ddyn,  neu  ddyn  mewn  undeb 
â  Pherson  Dwyfol?  .  .  .  Yn  ail,  Nid  oedd  modd  i  hyn  fod;  o  her- 
wydd  nid  oes  i  ni  sail  i  feddwl  am  ddim  llai  ua'r  cyfan  o  farwolaeth 
Crist  yn  ddigonol  'i  brynu  un.'  .  .  .  'A  ranwyd  Cristf  Naddo: 
etto  y  mae  hyn  yn  rhy  debyg  i  ddyfais  am  ei  ranu  ;'  sef,  y  dyb  'fod  Crist 
wedi  myned  dan  ran  lai  o'i  ddioddefaint  i  wneyd  iawn  dros  blentyn 
bach  na  thros  'Saul  o  Tarsus.'  'Ac  yn  ol  y  dyb  hon,  er  fod  'Saul  o 
Tarsus'  yn  bechadur  anferth,  ai  ni  allai  efe  feddwl  a  dywedyd  (mewn 
golygiad  gobeithiol  ar  luoedd  aneirif  y  gwaredigion)  na  ddioddef- 
odd  ei  Feichniydd  a'i  Brynwr  ond  llai  o  lawer  o  iawn  na'r  ddeg-can- 
íilfed  ran  o'i  boenau  drosto  ef? — ie,  a  llai  na'r  íilfed  ran  o  hyny?  I 
hyn,  yn  ddiau,  y  mae  tuedd  a  rhediad  y  dyb ! !  .  .  .  Yn  drydydd,  Os 
dioddef  'llawer  o  Ôbnnodiau'  dros  rai,  ac  'ychydig  ffonnodiau''dros  eraill 
(neu  boenau  trymach  yn  achos  pechodau  rhai,  ac  ysgafnacli  yn  achos  y 
lleill),  'yn  ol  rhif,  pwj^s,  a  mwyhâd'  beiau  ei  bobl,  a  wnaeth  Crist  (ac  yn 
ol  yr  hyn  a  gawn  gan  C.  E.  yn  tudal.  13  a  15)  paham  nad  ellid  tybied  a 
dywedyd  yn  yr  un  fath  fodd  rhanedigol  am  ei  ufudd-dod  gweithredol  ef 
hefyd?  ac  felly,  ei  fod  wedi  ufuddhau  i'r  ddeddf  yn  fwy,  neu  dros  amser 
hwy,  'dros  rai  o'i  bobl  na'u  gilydd?'  Mi  a  obeithiaf  na  wna  neb  farnu 
fel  hyn.'  Hefyd: — 'Os  oedd  y  fath  gydbwysiad  manwl  i  fod  i'hwng  yr 
lawn  a'r  pechodau  y  rhocldwyd  ef  drostynt,  ai  nid  yw'r  golygiad  yn 
arwain  i  ddychymj^gu  am  yr  un  fath  werth  cydbwysol  yn  ei  Berson  ef 
â  hoU  bersonau  y  Prynedigion?  neu  ynte  o  leiaf,  fod  rhan  fwy  o'i  fawr- 
edd  personol  (gan  mai  'efe  yw  yr  lawn')  wedi  myned  'dros  rai  o'i  bobl 
na"u  gilydd?'  Ond  och!  digon  am  hyn!  Na  adawer  neb  o  honom  i 
ddilyn  ein  dychymygion  ein  hunain,  yn  enwedig  i  ddyfeisio  tybiau 
newydd,  yn  ol  dysg  rheswm  dynol  am  Dduw,  a'i  Grist.' 

G.  C.  E. — 'Wrth  ystyried  anfeidrohleb  Person  Crist,  oni  elUr  dy- 
wedyd,  er  cymmaint  o  raddau  o  anfeidroldeb  a  ddioddefodd,  y  gaU- 
asai  ddioddef  chwaneg?' 

Atteh. — 'Y  mae  yma  ymadroddion  rhyfedd,  a  dyrus  ryfedd,  i'm  golwg 
i.  .  .  .  Os  oedd  anfeidroldeb,  a  graddau  cymmaint  o  hono,  yn  nioddef- 
aint  y  fath  Berson  anfeidrol,  yna  oni  eUir  dywedyd,  mai  Uwyr  afreidiol 

ac  anaddas  ydyw  sôn  na  dychymygu  am  iddo  ef  ddioddef,  neu  allu 
dioddef  chwaneg?  a'r  dioddef  chwaneg  (mi  dybygwn)  i  chwanegu  at  ei 
ddigonedd,  neu  at  wertli  ei  ddioddefaint — yr  hwn  sydd  eisoes  yn  an- 
feidrol !' 

7.  C-  E. — 'Yr  oedd  yr  lesu  yn  holl-ddigonol  i  brynu  dynion  cwymp- 
edig,  ac  angyhon  syrthiedig,  o  ran  ei  gymmhwysder.' 

Atteb. — 'Nid  oedd  efe,  yn  ein  natur  ni,  ddim  wedi  ei  gymmhwyso  i 
brynu  yr  angylion  syrthiedig ;  ni  chymmerodd  efe  eu  naturiaeth  hwynt 
(Ileb.  ii.  16);  ac  nid  oedd  yn  Ben  Cyfammodol  iddynt,  nac  i  un  o  hon- 
ynt;  neu  fel  y  gelHr  darllen  y  geiriau,  'Nid  yw  efe  yn  cymmeryd  gafael 
ar  yr  angylion !' 

8.  C.  E. — 'Y  mae  yn  rhaid  mai  rhyw  ddigonoldeb  ag  sydd  yn  ymddi- 
bynu  ar  rywbeth  arall  heb  law  ei  werth  tufewnol  ei  hun,'  yw  y  digon- 
oldeb  sydd  yn  lesu  Grist.' 

Atteb. — 'Nage,  yn  ddíau :  ond  'ar  ei  werth  tufewnol  ei  hun'  y  mae  ei 
ddigonoldeb  hwn  yn  ymddibynu  yn  gwbl  a  hollol,  ac  nid  ar  ddira  arall; 
tra  y  mae  ei  appwyntiad,  neu  ei  osodiad  dros  ei  eglwys,  a'i  effeithioldeb 
i'w  eglwys,  yn  ymddibynu  ar  fwriad  a  chyfammod  tragwyddol  y  Drin- 
dod,  a  gweithrediad  Y^sbryd  a  gras  Duw.  .  .  .  Y  mae  yn  gwbl  sicr 
fod  holl-ddigonoldeb  yn  perthyn  i  lawn  ac  aberth  Crist,  o  ran  ei  fawr- 
edd,  a'i  werth  yuddo  ei  hun;  ac  ni  byddai  gwadu  hyn  ond  gwadu  ei 
Dduwdod  mewn  effaith  a  chanlyniad  (idrtuallÿ),  er  y  gallai  fod  llai  na 
hyny  yn  meddwl  a  bwriad  y  gwadwr.' 

9.  C.  E. — 'Y  mae  priodoli  unrhyw  ddigonoldeb  arall  i  waed  Crist — 
heb  law  y  digonoldeb  sydd  mewn  gwaith  yn  galw  am  gyflog — yn  ddi- 
anrhydedd  iddo,  ac  yn  an-ysgrythyrol,  yn  ddychymj^goí,  yn  gwasan- 
aethu  o  du  Arminiaeth.' 

Y  mae  Mr.  Jones  yn  gwadu  hyn  etto  yn  hollol ;  ac  yn  sylwi  fod 
priodoli  digonoldeb  ac  annherfynolrwydd  i'r  lawn,  yn  Ue  bod  yn 
ddianrhydedd  iddo,  yn  'anrhydedd  dirfawr  a  thragwyddol  iddo.' 
Dywed  heíyd  fod  Ursinus  a  Bunyan  yn  dal  fod  y  syniad  y  dadleuai 
Mr.  Christmas  Evans  drosto  fel  un  '  o  natur  cabledd '  yn  erbyn  yr 
lawn ;  a  chwanega,  pe  gwir  a  fuasai  y  dyfyniad  diweddaf  a  rodd- 
wyd  o  eiriau  Mr.  Evans,  yna  y  buasai  Dr.  Owen,  yr  hwn  yr  oedd 
Mr.  Evans  wedi  ei  ddyfynu,  'a'i  holl  frodyr  enwog,  yn  an-ysgry- 
thyrol,  yn  ddychymygol,  yn  gwasanaethu  o  du  Arminiaeth.'  '  Pwy 
a  goelia  hyn  ?'  meddai  Mr.  Jones.  Yna,  hydera  na  wnai  Mr.  C. 
Evans  '  ddim  ei  goelio  ei  hun,  ar  ol  dwys  ystyried  y  mater ;  'ie,  mi 
a  obeithiaf,'  meddai  yn  mhellach,  '  y  bydd  i  argyhoeddiad  ac  ym- 
ostyngiad  duwiol  beri  iddo  alw  yn  ol  y  pethau  beius  a  nodwyd,  a 
hyny  mor  gyhoedd  ag  y  taenwyd  hwynt  ganddo.' 

Y  mae  Mr.  Jones,  drwy  yr  oU  o'r  attebiad  hwn  i  Mr.  C  Evans, 
yn  ysgrifenu  yn  gwbl  frawdol  a  charuaidd ;  ac  hyd  yn  oed  yn  gyf- 
eiUgar,  mor  bell  ag  y  gellir  casglu  am  ei  deiraladau  tuag  at  Mr. 
Evans.     Ar  yr  un  pryd,  y  mae  yn  hollol  amlwg  oddi  wrth  dôn  yr 

holl  gyfansoddiad  ei  fod  yn  teimlo  yn  dra  archolledig  a  phoenus 
ei  feddwl  fod  y  fath  syniadau  wedi  eu  cyhoeddi  yn  y  wlad,  ac  yn 
ymddaugos  fel  3'n  cael  derbyniad  ganddi.  Yn  erbyn  y  syniadau 
yu  unig  y  teiinlai  efe  atgasedd  ar  hyn  o  bryd,  ac  nid  at  neb  per- 
sonau,  er  iddo  yn  bur  fuan  ar  ol  hyn  gael  achlysur  dwys  i  deimlo 
yn  siomedig,  os  nad  briwedig,  yn  wyneb  ymddygiadau  Mr.  Christ- 
mas  Evans,  a'i  gyfeillion.  Ond  yr  oedd  Mr.  Jones  yn  gorphen  y 
llyfr  hwn,  Ymddiddanion  ar  Brynedigaeth,  yn  Gorphenaf,  1819, 
yn  y  teimlad  goreu  oedd  yn  bossibl  tuag  at  Mr.  Evans,  a  phawb 
arall.  'Pa  fodd  bynag,'  meddai  yn  niwedd  ei  Iyfr,  'yr  wyf  yn 
heddychol  a  hyderus  yn  hyn,  mai  mewn  ofn  a  pharch  tuag  at 
Dduw  a'i  wiriouedd,  a  dymuniad  am  fod  o  les  i'm  cydwladwyr — 
nid  mewn  cenfìgen,  nac  anfoddogrwydd  at  Mr.  Christmas  Evans, 
nac  un  blaid  na  pherson  dynol,  y  bu  i  mi  ysgrifenu  y  pethau  hyn. 
Dywedaf  gyda  Dafydd,  '  Beth  á  wneuthum  i  yn  awr  ?  Onid  oes 
achos  ?'  1  Sam.  xvii.  29.'  Yr  ydym  yn  meddwl  yn  gryf  y  dylid 
derbyn  y  dadganiad  syml  a  difrifol  hwn  a  wneir  ganddo  o'i  gym- 
mheJlion  a'i  amcanion  Avrth  ysgrifenu  fel  mynegiad  hollol  gywir  a 
dififuant  o  wir  a  dwfu  deimladau  ei  galon.  Y'r  ydym  etto  yn  gofyn 
i'r  darllenydd  sylwi  yn  fanwl  ar  yr  hyn  a  grybwyllwyd  genym 
eisoes  ;  sef,  fod  Mr.  Jones,  yn  mis  Gorphenaf,  1819,  yn  gorphen  ei 
lyfr,  Ymddiddanion  ar  Brynedigaeth,  yn  y  teimladau  mwyaf 
brawdol  a  charuaidd  ag  oedd  bossibl  tuag  at  Mr.  Christmas  Evans. 
Os  newidiodd  ei  deimlad  ar  ol  hyny  tuag  ato,  cawn  etto  weled  ar 
bwy  yr  oedd  y  bai. 

Yn  niwedd  ei  Ymddiddanion  ar  Brynedigaeth,  y  mae  ganddo 
Gywydd  gwych  iawn,  yn  ein  bryd  ni ;  ac  y  mae  y  cywydd  '  ar  yr 
un  testyn  a  phyngciau  pwysfawr'  ag  sydd  yn  y  llyfr  dan  sylw, 
'  neu,'  fel  y  dywed  yr  awdwr,  '  Y^  Gwir  yn  ERBYN  Y  Byd.'  Y  mae 
y  cywydd  oll  yn  230  o  linellau.  Ni  a  roddwn  yma  ychydig  linell- 
au  o  houo ;  a  hyny  er  mwyn  dangos  yr  awdwr  fel  bardd,  yn  gystal 
ag  fel  duwinydd.  Y  mae  yn  amlwg  mai  yr  hyn  a'i  gofidiai  ac  a'i 
poenai  ef  yn  ddirfawr  pan  gyfansoddodd  y  cywydd,  fel  pan  gyf- 
ansoddodd  y  llyfr  oll,  oedd  y  '  dyb  newydd  am  derfyn  i  werth  lawn 
Crist,'  a'r  holl  íân  '  dybiau '  eraill  oedd  yn  canghenu,  megys,  o'r 
'dyb'  hono.  Ar  hwn  y  mae  efe  yn  ymosod  yn  y  cy wydd ;  a  hwn 
a  fynai  efe,  nid  ei  wrthbrofi  yn  eff'eithiol  yn  ei  Iyfr  yn  unig,  eithr 
ei  ysbedu  allan  o'r  byd  yn  Ilwyr  ac  am  byth  yn  ei  gywydd. 
Buasai  yn  dda  genym  roddi  y  cwbl  i  mewn,  ond  rhaid  i  ni  fodd- 
oni  ar  ychydig  linellau  yn  erbyn  y  '  tyb  gwrthwynebus,'  ac  o  blaid 
'  anfeidroldeb  yr  lawn.'     Am  y  '  tyb,'  dywed : — 

'  Sorod,  a  gwaddod  geuddysg, 
Nodd  dawn  mall,  na  ddoed  i'n  mysg; 
Na  tliyb,  am  gyfoeth  aberth 
Ein  lôr,  fod  terfyn  i'w  werth. 

Terfyn  i  werth  aberth  lôr! 
Ow !  geufarn  yn  dygyfor ! 
Siom !  geudeb !  sy  am  godi 
Anwir  nam  ar  ein  Nêr  ni ! 
Bwyd  i'r  wâdd,  o  radd,  o  ryw, 

0  sud,  '^  iawn  addas  ydyw; 
Oer  ystlom !  ac  i'r  'stlumod 
Hacraf,  a  butraf  sy'n  bod : 
Ond  och!  ei  faeth,  gyflaeth  gau, 
Wna  adwyth  i  eneidiau.' 

Ar  ol  pentyru  llawer  iawn  yn  chwaneg  o  ddirmyg  ar  y  '  dyb,'  a 
dymuno  ei  hanfoniad  allan  o  fysg  dynion  yn  hollol,  dywed: — 

'  I'r  tyb  bo  trang  ''  hil  Anghrist, 
Dan  groes  ein  da  iawn-wiw  Grist ;' 

y  mae  y  bardd  yn  myned  rhagddo  i  ddisgrifio  ac  i  ryfeddu  digon- 
edd  ac  anfeidroldeb  y  Prynwr,  a'r  lawn  : — 

'  lawn  dwyfol,  anfeidrol  fydd 

1  fawl  ddawn  llu  nefol-ddydd, 
Uwch  eu  doniau  gwych,  dinam : 
O  !  Y  Nêr  Pur!  dyna'r  pa'm. 

Seinier,  o  dduwiol  syniad, 
Gwerth  di-drai  y  Meichiai  mâd ; 
.  Addefwn  ef,  a'i  ddifai 
Nôd  llawn,  Anfeidrol,  nid  llai : 
Oen  nef,  na  adwn  yn  ol 
Ei  ddifai  anian  ddwyfol : 
Ei  honnaid  '  fri  ei  hunan, 
W5t  glwys,  pam  na  chaifflôr  Glân? 
Mae'n  wiw  hawl ;  daliwn,  mewn  hedd, 
Ei  drylawn  Anfeideoledd, 
A  dirfawr  werth  Diderfyn 
Ei  waith  cu !  mae'n  haeddu  hy n : 
O  frj^d,  a  dawn  groy w-iawn  gref, 
Y  byddom,  bawb,  i'w  addef. 

Nid  oes  un  drychfeddwl  yn  cael  mwy  o  arbenigrwydd,  nac  yn 
ein  cyfarfod  yn  fwy  raynych,  yn  holl  ysgrifeniadau  duwinyddol  Mr. 
Jones  na'r  drychfeddwl  am  Grist  yn  rhoddi  ei  hunan.  Y  mae 
yn  pwysleisio  ar  hyn  yn  dra  mynych.  Y  drychfeddwl  mawr  hwn 
oedd  ei  attebiad  ef  i  bob  cam-olygiad,  fel  y  barnai,  ar  yr  lawn.  I 
^  Sut,  gwedd,  &c.  *=  Diwedd.  '^  Adnabyddus. 


316  COFIANT  Y  PARCH.   THOMAS  JONES. 

Mr.  John  Roberts,  a'r  dybiaeth  oedd  ganddo  fod  bendithion  tym- 
mhorol  yn  dyfod  '  ar  hyd  llwybr  y  gwaed,'  attebiad  Mr.  Jones  oedd 
fod  y  gwaed  hwnw — gwaed  y  Person  oedd  yn  rhoddi  ei  hunan — yn 
llawer  rhy  werthfawr  i  brynu  rhoddion  tymmhorol.  A  thrachefn, 
yn  attebiad  i  Mr.  Christmas  Evans,  ac  eraill  oedd  yn  sôn  am,  ac  yn 
dadleu  dros  lawn  '  cyd-bwys '  a  therfynol,  yr  un  oedd  yr  atteb : — yr 
oedd  Mab  Duw  yn  rhoddi  ei  hunan.  Hwn,  etto,  yw  prif  ddrych- 
feddwl  y  cywydd  dan  sylw — Anfeidroldeb  y  Person  a'i  hoffryraai 
ei  hun,  yn  rhoddi  gwerth  anfeidrol  yn  ei  aberth,  a'i  lawn.  Cofier 
niai  efe,  ac  nid  ni,  sydd  yn  pwysleisio  isod  ar  y  geiriau  '  hunan,' 
'  mawredd,'  &c.: — 

Ein  Brawd,  mae'n  rhodd,  lawn-rodd  Iwys, 

Oreu-glod,  er  ei  eglwys : 

lôn  anwyl !  drosti'n  unig 

Yr  yfodd,  dofodd  y  dig ; 

Yn  hynaws  rhoddai  ei  hunan, 

lôr  glwys,  myrdd  gwell  nag  aur  glân, 

I  brynu  hon ;  heb  rinwedd, 

Na  gwedd  gu,  yn  haeddu  hedd ; 

Ond  o'i  ammod  hynod,  hael 

Fwriad  Duw,  a'i  fryd  di-wael: 

O'i  Iwyr-fodd  (yn  ol  arfaeth, 

Yn  more  nef)  niariu  a  wnaeth! 

Efe  'n  drist  fu  'n  wiw  drosti, 

'N  Iawn  gwiw ;  nid  mor  liy wiw  hi ; 

Ei  Htjn  e'  rodd  (heini  rad!) 

Mawredd  am  ferch  Amoriad! 

Hoíf  rad,  uwch  amgyífred-waith 

Didawdd  gôr,  "  dedwydd  eu  gwaith ! 
Y  mae  yn  terfynu  ei  Gywydd  gyda'r  un  drychfeddwl  ag  sydd  yn 
rhedeg  drwyddo  o'i  ddechreu — Mab  Duw  yn  rhoddi  ei  hunan  : — 
'  Ond  am  werth  ei  fawr-werth  fôd, 

Honnwn,  a'i  waed  mor  hynod, 

Wŷr,  a  glywch?  ni  fedd  lôr  Glân 

Fael  hynod,  fel  ei  Hunan  : 

Dragwyddol  Fab  !  ei  aberth, 

Pawb  a'i  gŵyl,  mae  uwch  pob  gwerth ! 

Am  werth  gloes  ei  einioes  Ef, 

Gwanaidd  yw  cân  llu  gwiwnef, 

A'u  fírydiau  amgyöredawl, 

Llon,  a  fydd  yn  Uawn  o'i  fawl. 

Yn  glau  rhoddwn  ninnau  glod, 
Yn  ddidwyll  i'w  Lân  Dduwdod: 
Haned  ein  gwledd  o  hono ; 
A'n  pêr  fawl,  bythawl  y  bo.' 
"  Y  côr  nefol. 

Yr  oedd  Mr.  Jones  yn  gorphen  ei  lyfr — Ymddiddanion  ar 
Brynedigaeth — fel  y  nodasom  eisoes,  yn  yr  haf,  1819.  Gorphenaf 
26ain  yw  dyddiad  y  Rhagymadrodd.  Daeth  y  llyfr  allan  o'r  wasg, 
medd  efe,  yn  nechreu  Hydref  y  flwyddyn  hono.  Y  mae  yn  ym- 
ddangos  fod  Mr.  Christmas  Evans,  yr  hwn  oedd  ar  daith  yn  sir 
Ddinbych  yn  ystod  y  mis  hwnw  (Hydref),  wedi  clywed  fod  Mr. 
Jones  ynghylch  cyhoeddi  rhywbeth  fel  attebiad  i'r  hyn  oedd 
yntau  wedi  ei  gyhoeddi ;  sef,  y  llyfryn  a  fu  dan  ein  sylw — Neill- 
duolrwydd  y  Prynedigaeth.  Wedi  clywed  hyn,  ysgrifenodd  Mr. 
Evans  y  llythyr  canlynol  at  Mr.  Jones.  Er  mai  mewn  argraph  y 
mae  y  llythyr  o'n  blaen,  yr  ydym,  gan  fod  yn  debyg  nad  oedd  ei 
awdwr,  wrth  ei  ysgrifenu,  yn  meddwl  y  codasai  achlysur  i'w  ar- 
graphu,  yn  cywiro  ychydig  wallau  mewn  llythyreniad  sydd  ynddo. 
Dyma  y  llythyr: — 

Llangollen-,  HydreflSfed,  1819. 
Anwyl  Feawd, 

Yr  wyf  wedi  deall  eich  bod  chwi  yn  bwriadu  ysgrifenu  yn  erbyn 
rhyw  bethau  a  ysgrifenais  i  ar  neillduolrwydd  y  Prynedigaeth.  Dy- 
munaf  arnoch  oedi  hyd  oni  chewch  fy  ngweled  i  yn  gynnar  yr  wythnos 
nesaf  yn  Niubych.  Nid  wyf  íi  yn  sefyll  dros  y  dull  o  ymresymu  a  fab- 
AYysiedais  yn  y  llyfryn  hwnw;  sef,  oddi  wrth  bwysau  a  mesui'au,  yr 
hyn  oedd  yn  tueddu  i  roi  terfyn  i'r  hyn  oedd  yn  annherfynol,  yn  annher- 
fynol  ynddo  ei  hun.  Yr  wyf  fi  y  dyddiau  hyn  yn  ail  olygu  y  pwngc,  ac 
yn  gweled  achos  i  Iwyr  ymwrthod  â'r  duU  hwnw  o  bwyso  a  mesur;  yr 
hyn,  fe  ddichon,  ydoedd  yn  hollol  yn  eich  dolurio  chwi. 

Cewcli  weled  fy  ysgrifen  i  ar  y  pwngc:  a  bydd  yn  dda  genyf  gael 
eich  barn  arni,  a'ch  cymmhorth,  ac  ymgynghoriad  ynghyd.  Dichon 
ein  bod  yn  bresennol  yr  un  farn  a'n  gilydd ;  ac  os  f elly  y  mae'r  peth  yn 
bod,  cyfrifaf  hyny  yn  radd  ehelaeth  o  hyfrydwch.  Cewch  gly wed  pan 
y  byddaf  yn  Ninbych,  y  pryd  yr  ydwyf  yn  addaw  llawer  o  hyfrydwch 
wrth  ymgynghori,  a  chael  eich  barn  ar  yr  hyn  a  ysgrifenais,  Y  mae  yn 
ymddangos  fel  goleu  newydd  i  mi;  ond  dichon  mai  fy  niíFyg  sylw  ydyw 
hyny,  a  fy  ngwendid.     Gras  mawr  i  chwi. 

Anwyl  Frawd,  Ydwyf  yr  eiddoch, 

CHRISTMAS  EYANS. 

Dywed  Mr.  Jones  fod  yn  dda  ganddo  gael  y  llythyr  uchod  oddi 
wrth  Mr.  Evans;  ond  yr  oedd  ei  lyfr  ef;  sef,  ei  Ymddiddanion 
ar  Brynedigaeth,  fel  y  gwelsom,  erbyn  hyn  wedi  ei  gyhoeddi : — 

'Ac,  er  chwanegiad  i'm  llawenydd,'  meddai  Mr.  Jones,  'a'm  gobaitli 
da  am  dano  ef,  o  ran  ei  ymostyngiad  i'r  gwirionedd,  efe  a  ddaeth  i'm  tŷ 
ar  ddiwrnod  o'r  wythnos  ganlynol,  a  chyfaill  gydag  ef— Mr.  Richard 
Foulks.  Yn  fuan  iawn  ar  ol  eistedd  i  lawr,  efe  a  ddywedodd  fel  hyn, 
neu  yn  gwbl  i'r  perwyl  hwn— ei  fod  wedi  dyfod  i  ymostwng  dan  y  cer- 
ydd  a  roiswn  iddo,  fel  plentyn  tan  wialen  ei  dad.  Bu  ar  ol  hyn  ymddi- 
ddan  cwbl  dirion  a  heddychlawn  rhyngom;  ac  yn  ol  ei  grybwylliad  yn 

ei  lythyr,  efe  a  ddangosodd  i  mi  gopy,  neu  lyfryn  oedd  ganddo  yn  ysgrif- 
enedig,  oddi  ar  ei  olygiad  newydd  ar  Brynedigaeth.  Efe  a  ddymunodd 
arnaf  ei  ddarllen,  ac  ysgrifenu  iddo  ychydig  o  fy  sylwadau  arno,  erbyn 
ei  ddyfodiad  i  ymweled  â  nii  eilwaith  yn  nechreu  yr  wythnos  ganlynol. 
Minnau  (er  fy  mod  ryw  radd  yn  salwach  na  chyíFredin  yn  y  dyddiau 
hyny)  a  ufuddhëais  i'w  ddeisyfiad.  Cefais  ei  lyfryn  ysgrifenedig  yn 
tebygu  (o  ran  addysg  am  y  Prynedigaeth)  i'r  hyn  a  gawn  gan  Dr. 
Bellamy,  a  rhai  eraill,  a  chan  Mr.  J.  Eoberts  yn  Gymraeg;  ac  mi  a  geis- 
iais,  yn  fyr,  ddangos  rhai  o'r  rhesymau,  neu  ddadleuon,  oedd  yn  peri  i 
mi  anghydsynio  â'i  ysgrifen.  Anfonais  hyn  i  dŷ  R.  F.  y  dydd  Sadwrn 
canlynol;  ac  y  mae  genyf  gopy  o'r  hyn  a  ysgrifenais  yn  yr  achos  hwn.' 

Y  mae  y  darllenydd  yn  sylwi,  oddi  wrth  y  dyfyniad  hwn,  fod  yn 
amlwg  fod  Mr.  Christmas  Evans,  ar  ol  ysgrifenu  ei  lythyr  o  Lan- 
goUen,  wedi  darllen  llyfr  Mr.  Jones,  y  Cywydd,  a'r  cwbl  o  hono, 
a  hyny  cyn  ei  yraweliad  uchod  â  Mr.  Jones  yn  Ninbych.  Y  mae 
hyn  yn  hollol  amlwg ;  canys  dywed  ei  fod  '  wedi  dyfod  i  ymostwng 
dan  y  cerydd,'  &c.,  '  fel  plentyn  dan  wialen  ei  dad.' 

Wedi  hyny,  y  mae  Mr.  Jones  yn  rhoddi  adroddiad  pur  fanwl  am 
ymddiddan  a  fu  rhyngddo  a  Mr.  Christmas  Evans  y  dydd  Llun 
canlynol,  Tachwedd  laf,  1819  ;  pryd  y  daethai  ef,  a'i  gyfaill,  Mr. 
Richard  Foulks,  i  dŷ  Mr.  Jones  am  yr  ail  waith.     Ac  raeddai : — 

'Yn  y  dydd  cyntaf,  na'r  olaf,  ni  bu  un  radd  na  math  o  ymrafael 
rhyngom ;  ond  yr  wyf  yn  cofio,  ac  R.  F.  yn  cofio  yn  well  na  mi,  yr  oedd 
y  cwbl  o'r  ail  ymddiddan  hwn  yn  tueddu,  ar  ran  C.  E.,  i  addef  a  dadgan 
ei  ymwrthodiad  â'r  dyb,  neu  â'r  farn,  yr  oedd  wedi  ysgrifenu  o'i  hochr, 
yn  y  copy  a  fuasai  am  rai  dyddiau  dan  fy  ngolygiad  i.  Yn  fyr,  yn  y 
ddau  ymddiddan  hyn,  y  mae  yn  gymmhwys  a  chyfiawn  i  mi  ddywedyd 
fy  mod  wedi  cael  C  E.,  nid  yn  unig  yn  ŵr  tra  mwynaidd  a  hynaws  (a 
hyn,  dybygwn,  pan  oedd  wedi  newydd-weled  ac  ystyried  fy  llyfryn, 
Cywydd,  a  chwbl  o  hono),  ond  ei  fod  hefyd  yn  ymddangos  yn  ŵr  tra 
ymostyngol  o  herwydd  ei  fai,  ei  fai  mawr,  o  gyhoeddi  llyfryn  sydd  â 
chryn  lawer  o  ymadroddion  ynddo  yn  tueddu  at  osod  terfyn  i  werth 
aberth  Crist,  gan  ymwrthod  hefyd  â'r  dyb  newydd  oedd  yn  ei  ysginfen- 
waith.  Ac  am  ei  eiriau  parchus,  os  nid  rhy  barchus,  am  danaf  fi, 
bryfyn  gwael,  yn  wir  nid  wyf  yn  cofio  am  ddim  a  ddywedwyd  wrthyf 
erioed,  gan  neb  o'm  cyfeillion  anwylaf,  yn  cyrhaedd  i  bellach  gradd  o 
barch,  &c.,  na  geiriau  a  gefais  o  enau  C.  E.  Etto,  llwyr  reidiol  i  mi 
gofio  geiriau  Duw,  'trwy  barch  ac  ammharch." 

Yn  ol  yr  adroddiad  syml  a  manwl  hwn,  yr  hwn  a  gyhoeddwyd 
gan  Mr.  Jones  yn  mhen  tri  mis  wedi  ei  ymddiddanion  uchod  â 
Mr.  Christmas  Evans — canys  y  mae  y  llythyr  sydd  yn  ei  gynnwys 
wedi  ei  ddyddio  'lonawr  Slain,  1820  ' — ymddangosai  i  Mr.  Jones 
fod  Mr.  Evans  yn  gadael  ei  dŷ  ef  wedi  ymwrthod  â'r  hen  olygiad 
a  gyhoeddasai  unwaith  ar  y  Prynedigaeth,  yr  hwn  oedd  yn  tueddu 
i  osod  terfyn  ar  ei  werth  ;  a'i  fod  hefyd  yn  ymwrthod  â' r  golygiad 


EI  OLYGIAD  AR  ATHRAWIAETH  YR  lAWN.  319 

newydd  oedd  ganddo  yn  awr  yn  ei  lyfryn  ysgrifenedig  a  fuasai  dan 
sylw  Mr.  Jones,  yr  hwn  oedd  yn  debyg  i  olygiad  Bellamy,  a  Mr. 
Roberts,  Llanbrynmair.  Gan  hyny,  yr  oedd  Mr.  Jones^^dan  yr 
argraph  fod  Mr.  Evans,  erbyn  hyn,  wedi  dyfod  yn  agos,  os  nad  yn 
gwbl,  i'r  un  olygiad  ag  yntau  ar  athrawiaeth  y  Prynedigaeth, 

Pa  fodd  bynag,  ymddengys  fod  Mr.  Evans,  yn  ebrwydd  ar  ol 
gadael  Mr.  Jones  yn  frawdol  a  heddychlawn,  fel  y  gwnaethai,  wedi 
eyfarfod  â  rhywrai,  yn  nhueddau  sir  Ddinbych,  heb  fod  o  gwbl  yn 
barod  i  edrych  ar  brif  bregethwr  enwad  parchus  yn  y  wlad  yn 
gorfod  galw  yn  ol,  felly,  ei  olygiadau  ar  Athrawiaeth  }t  lawn,  a 
hyny  Avrth  alwad,  megys,  gweinidog  o  enwad  arall.  Perswadiodd 
y  rhai  hyny  ef  i  beidio  galw  dim  yn  ol,  ond  amddifîyn  ei  olygiad 
cyntaf  hyd  yr  eithaf  Yntau  a  roddodd  y  ífordd  i'r  dylanwad 
hwn ;  ac  wedi  cyrhaedd  sir  Fôn,  â'r  meddwl  hwn  ganddo,  add- 
awodd  bardd  wrtho  y  gwnai  yntau  Gywydd  i  atteb  Cywydd  Mr. 
Jones — yr  hyn  hefyd  a  wnaeth ;  ond  yr  oedd  y  Cy  wydd  hwnw  mor 
lawn  o  ddifrîaeth  bersonol  ar  Mr.  Jones  fel  na  íynai  Mr.  Evans 
wneyd  un  defnydd  o  hono.  Pa  fodd  bynag,  dygodd  Mr.  C.  Evans 
lyfr  allan,  yn  gwbl  o'i  waith  ei  hun,  yn  attebiad  i  Mr.  Jones.  Y 
mae  wyneb-ddalen  y  llyfr  hwnw  fel  y  canlyn : — '  Prynedigaeth  o 
fewn  cylch  Etholedigaeth.  Neu,  NeiUduoh'wydd  y  Prynedigaeth, 
yn  Mhryniad  yr  Eglwys  yn  unig;  a'r  Neillduolrwydd  hwn  yn 
iawn  Crist.  Yn  gynnwysedig,  nid  mewn  un  terfj^nolrwydd,  na 
diffyg  yn  ei  Aberth  ef,  yn  ei  fewnol  werth  a'i  urddas ;  ond  yn  y 
terfyniad  Cyfammodol  o  hono,  gan  ewyllys  Duw,  yn  ol  bwriad  yr 
offrymydd  a'r  derbynydd  o'r  Aberth ;  i  fod  o  fewn  Cylch  Ethol- 
edigaeth  yn  unig,  ac  ynddo  ar-ddigonedd  tystiolaethedig,  yn  y 
cylch  hwn  i  achub  pawb  a  gredant,  heb  wahaniaeth.  Ynghyd  â 
gwrthbrofiad  i  gamddarluniadau  Mr.  Thomas  Jones,  o  Ddinbych, 
o  lyfrau  o'r  un  enw  a  hwn.  Gan  Christmas  Evans.  Caernarfon : 
argraphwyd  gan  L.  E.  Jones.  1819.'  Fe  welir  fod  y  llyfryn  hwn, 
sydd  yn  52  o  dudalenau,  wedi  ei  ysgrifenu  mewn  amser  byr,  gan 
fod  Mr.  Evans,  yn  heddychlawn,  yn  nhŷ  Mr.  Jones  yn  Ninbych  ar 
y  laf  o  Dachwedd,  1819:  ac  yr  oedd  ei  lyfryn  allan  o'r  wasg  cyn 
diwedd  y  flwyddyn — nis  gwyddom  pa  faint  cyn  hyny,  canys  nid 
oes  dyddiad  manwl  wrth  y  rhagymadrodd,  nac  yn  un  lle  arall  yn  y 
llyfr.  Y  mae  ôl  brys  mawr  ar  ei  gyfansoddiad,  ac  y  mae  yn  cym- 
meryd  lle  isel  iawn  yn  mysg  llyfrau  ar  bwngc  mawr  fel  yr  un  y 
mae  yr  awdwr  yn  ei  osod  ar  ei  wyneb-ddalen.  Yr  ydym  yn  tybio 
nad  oes  galwad  am  i  ni  aros  yn  hwy  gydag  ef. 

0  herwydd  i  Mr.  Evans,  fel  y  credai  Mr.  Jones,  ymddwyn  mor 

anghysson  ar  ol  yr  holl  drafodaeth  a  fuasai  rhyngddynt — y  llythyr 
cyfeillgar  o  Langollen  ;  ei  waith  yn  dyfod  ato  i'w  dŷ  i  yragynghori, 
unwaith  ac  eilwaith ;  yn  dangos  iddo,  ac  yn  gofyn  iddo  ddarllen  a 
gwneyd  sylwadau  ar  lyfryn  ysgrifenedig  o'i  eiddo ;  yn  ymddiddan 
yn  frawdol  a  chwbl  garuaidd  ar  y  pyngciau  y  tybid  fod  gwahan- 
iaeth  rhyngddynt  yn  eu  golygiadau  arnynt ;  yn  ymwrthod,  fel  y 
credai  Mr.  Jones,  â'r  dyb  yr  oedd  unwaith  wedi  bod  yn  ei  ham- 
ddiffyn  ar  yr  lawn,  ac  hefyd  â  golygiad  arall  oedd  yn  y  Uyfr 
ysgrifenedig ;  ac  yn  ymadael  yn  gyfeillgar  a  siriol  yn  y  diwedd  ar 
y  dydd  Lhm  hwnw,  Tachwedd  laf,  a  hyny  tra  yr  oedd  wedi  gweled 
a  darllen  llyfr  Mr.  Jones  ar  Brynedigaeth — ac  er  hyn  oU,  cyn 
diwedd  y  flwyddyn,  yn  cyhoeddi  llyfr  âg  ynddo  lawer  iawn  o 
ddifr'iaeth  bersonol  a  chamddeongliadau  ar  ei  ysgrifeniadau  blaen- 
orol  ef — 0  herwydd  hyn  oll,  fe  benderfynodd  na  byddai  iddo  ef 
'ysgrifenu  dim  yn  chwaneg  mewn  ymddadleuad  âg  ef.'  A  bu 
cystal  a'i  benderfyniad.  Y  cwbl  a  wnaeth  ar  ol  hyn  oedd  ysgrifenu 
y  llythyr  canlynol : — 

'  Llythyr  oddi  wrth  T.  Jones  at  y  rhai  oll  a'i  darlleno,  ae  yn 
enwedigol  at  Weinidogion  ac  Äelodau  y  Corph  o  Bohl  a  elwir 
y  Bedyddwyr,  yn  achos  Llyfryn  o  eiddo  Mr.  Christmas  Evans.' 
Y  mae  wedi  ei  ddyddio  'Dinbych,  lonawr  Slain,  1820,'  ac  yn 
'  argraphedig  gan  T.  Gee.'  Yr  ydym  eisoes  wedi  gosod  ger  bron 
rai  rhanau  o'r  Uythyr  hwn,  Avrth  adrodd  am  y  drafodaeth  a  fu 
rhwng  Mr.  Jones  a  Mr.  Christmas  Evans  yn  Ninbych  :  yn  y  llythyr 
hw^n  y  mae  efe  yn  adrodd  hanes  y  drafodaeth  hono.  Nid  oes  ond 
un  peth  arall  ynddo  ag  y  dylem  gymmeryd  sylw  o  hono.  Yr  oedd 
Mr.  Evans  yn  y  llyfr  o'i  eiddo  a  enwasom  ddiweddaf  wedi  dyweyd 
fod  Mr.  Jones  yn  ei  ddisgrifio  fel  'y  gwenieithydd  a'r  cablydd 
estronol,'  a  geiriau  eraill  cyffelyb,  yn  y  Cywydd  fu  dan  ein  sylw, 
ac  yn  y  Rhagymadrodd  i'r  Ymddiddanion  ar  Brynedigaeth.  Y 
mae  yn  ddrwg  genym  hefyd  fod  cofiantwyr  Cymreig  a  Saesnig 
Mr.  Evans,  yn  dal  i  roddi,  ar  ei  ol  ef,  yr  un  cyhuddiad,  yn  erbyn 
Mr.  Jones.  Y  mae  efe  yn  y  llythyr  hwn  yn  gwadu  yn  llwyr,  a 
hollol,  a  phendant,  iddo  erioed  arfer  y  geiriau  uchod,  na'u  cyffelyb, 
am  Mr.  Evans,  nac  un  person  dynol  arall.  '  Yn  wir,  nid  oeddwn  i 
ynddynt,'  sef  yn  y  geiriau,  meddai,  '  yn  golygu  neb  o  ddynolry w, 
yn  bersonol ;  ond  yn  unig  '  y  dyb '  y  bu  i  mi,  aml  waith  yn  fy  llyfryn 
a'm  cy wydd,  ei  galw  ar  enwau  hyllion  a  gerwin^  ond  nid  yn  waeth, 
tybygaf,  nag  sy'n  perthyn  iddi,  sef  i'r  tyb ;  gan  ei  bod  yn  ei  natur 
yn  gabledd,  ac  felly  (dan  ddynsodwedd — personification)  yn  gabl- 
ydd  yn  erbyn  Duw  a'i  Grist.'     Ac  yn  mhellach  yn  mlaen  yn  y 

llythyr,  fwy  nag  unwaith,  y  mae  yn  gwirio  '  gyda'r  dwysder  mwyaf, 
ger  bron  pawb  a'i  darlleno,  a  cher  brou  chwiliwr  y  galon,'  na  fwr- 
iadodd  ac  na  feddyliodd  i  neb  olygu  y  geiriau  a'r  ymadroddion  y 
cyfeiriai  atynt  'i  roi  un  nôd  o  ddirmyg '  ar  Mr,  Evans,  'nac  un 
dyn  araìl,  yn  bersonol ;  ond  yn  unig  fel  saethau,  neu  ddyrnodiau, 
yn  erbyn  y  dyb,  neu  y  farn  gyfeiliornus,  am  derfyn  i  werth  aberth 
Crist.'  Yr  ydym  "wedi  darllen  yn  ofalus  y  Cywydd  a'r  Rhagym- 
adrodd  y  cyfeiriwyd  atynt,  gyda  yr  amcan  o  geisio  gweled  a  oedd 
ynddynt  ryw  sail  dros  beri  i  Mr.  Evans,  neu  rywun  arall,  feddwl  ei 
fod  yn  cymmhwyso  y  geiriau  gerwin  crj^bwylledig  at  neb  per- 
sonau ;  ac  yn  y  diwedd,  wedi  ein  gadael  i  ryfeddu  fod  y  cyhuddiad 
hwn  erioed  wedi  ei  roddi  yn  ei  erbyn. 

Ar  ol  i  Mr.  Jones  gyhoeddi  y  llythyr  byr  a  nodasom  ddiweddaf, 
cyhoeddwyd  '  Llythyr  oddi  wrth  ychydig  o  Aelodau  y  corph  o  bobl 
a  elwir  y  Bedyddwyr  yn  sir  Ddinbych,  at  Mr.  Thomas  Jones,'  &c., 
'  mewn  attebiad  i  Lythyr  a  ysgrifenodd  efe  atom  ni  yn  achos  Llyfr 
Mr.  Christmas  Evans  ar  Neillduolrwydd  y  Prynedigaeth.  Ruthin  : 
argraphwyd  gan  T.  Lewis.'  Y  mae  y  Llythyr  yn  cael  ei  ddyddio 
'  Ruthin,  Chwefror  18fed,  1820 ;'  ac  felly,  yn  mhen  llai  na  thair 
wythnos  ar  ol  ymddangosiad  Llythyr  Mr.  Jones.  Ni  chymmerodd 
efe  un  sylw  o'r  Llythyr  hwn ;  ac  yr  ydym  yn  credu  ei  fod  wedi 
gwneuthur  fel  y  dylasai.  Yn  bur  fuan  wedi  hyny,  rhyw  bryd  yn 
ystod  misoedd  y  gwanwyn,  1820,  fe  gyhoeddwyd  '  Yr  Ail  Lythyr 
o  Attebiad  ac  Amddiífyniad  at  Mr.  Thomas  Jones  o  Ddinbych,' 
kc.,  '  yn  achos  ei  lythyr  ef  at  y  Corph  o  Fedyddwyr.  Gan  un  o'r 
Bedyddwyr.'  *  Nid  oes  dyddiad  ynglŷn  â'r  llythyr  hwn  o  gwbl ; 
ond  yn  ei  ddiwedd,  ceir  '  Trefriw :  argraphwyd  gan  J.  Jones,  dros 

*  Y  mae  y  Parch.  Owen  Da^-ies,  Caernarfon,  ar  hyn  o  brycl  yn  dwyn 
allan  argraphiad  golygus  o  IIoU  Weithiau  y  Parch.  Christmas  Evans,  yn 
dair  cyfrol.  Mewn  Hysbysiad  am  y  (Jìneithiau  hyn,  yr  hwn  a  gyhoedd- 
wyd  yn  ddiweddar  gan  Mr.  Davie3,  rhoddir  y  'ddau  lythyr'  y  cj'feirir 
atynt  uchod,  y  rhai  a  gyfeiriwyd  at  Mr.  .Jones,  yn  1820,  yn  y  rhestr  o 
Weithiau  Mr.  Christmas  Eians.  Nid  ydyw  y  'ddau  Lythyr'  hyny,  pan 
yr  ydym  ni  yn  ysgrifenu  hyn,  wedi  dyfod  allan  o'r  wasg;  neu  o  leiaf,  y 
maent  heb  ddyfod  i'n  llaw  ni.  Ond  oddi  wrth  yr  hysbysiad  y  cyfeir- 
iwyd  ato,  y  mae  yn  amlwg  fod  Mr.  Davies,  dybygem,  yn  ystyried  mai 
■\Ir.  Christmas  Evans  oedd  awdwr  y  llythyrau,  a'i  fod  yu  bwriadu  eu 
cyhoeddi  fel  y  cyfryw,  er  mai  yn  ddienw  y  cyhoeddodd  ]\Ir.  Christmas 
Evans  hwy.  Y  mae  bellach,  gan  hynj^,  yn  beth  nad  oes  ammheuaeth  i 
fod  yn  ei  gylch,  fod  Dr.  O.  Thomas  yn  ei  le  wrth  ddyfalu  mai  ^Mr 
Christmas  Evans  oedd  awdwr  y  llytliyrau  hyn,  er  ei  fod  yn  amcanu 
'ymguddio'  o'r  golwg  ar  y  pryd.  Gwel  Cofiant  y  Parch.  John  Joms: 
tudal.  439—444. 

un  o'r  Bedyddwyr.'  Ni  chymmerodd  Mr.  Jones  ddim  sylw  o'r 
llythyr  hwn  chwaith.  Fel  y  crybwyllasom  yn  flaenorol,  yn  ol  ei 
dystiolaeth  ef  yn  ei  lythyr,  dyddiedig  lonawr  31ain,  1820,  yr  oedd 
efe  wedi  penderfynu  na  bj'ddai  dim  a  Avnelai  â  Mr.  Christmas 
Evans  '  yn  chwaneg  mewn  ymddadleuad  âg  ef;'  ac  yn  bresennol, 
yr  oedd  digon  o  le  iddo  i  feddwi  a  chredu  mai  Mr.  Evans  oedd 
awdwr  un,  o  leiaf,  os  nad  y  ddau  lythyr  hyn.  Er  mwyn  i  ni 
orphen  gyda  hyn  o  beth,  dichon  y  goddefir  i  ni  ddadgan  y  syniad 
cryf  sydd  genym  pan  yr  ydym  wedi  newydd  ail  ddarllen  y  ddau 
lythyr ;  sef,  ein  bod  yn  ddiragfarn  yn  ystyried  nad  oeddynt  yn 
haeddu  dim  ond  y  driniaeth  a  rydd  pob  dyn  doeth  i  lythyrau 
d'ienw  a  difriol — eu  gadael  yn  berffaith  ddisylw. 

Wrth  i  ni  yn  bresennol  adael  hanes  ymdrech  Mr.  Jones,  drwy  ei 
ysgrifeniadau  yn  y  w^asg,  i  amddiíîyn  y  gwirionedd  efengylaidd,  fel 
yr  oedd  efe  yn  ei  ddeall  ac  yn  ei  gredu,  ac  fel  yr  oedd  ei  Gyfundeb 
ef  o'r  dechreuad,  ac,  yn  wir,  Calfiniaid  Cymru  yn  gyftredinol,  wedi 
bod  yn  dysgu  gyda  golwg  ar  y  Prynedigaeth — wrth  i  ni  droi  oddi 
wrth  ei  lafur  dirfawr  drwy  y  llyfrau  a  gyhoeddwyd  ganddo  yn 
ystod  yr  ugain  mlynedd  olaf  o'i  oes,  yr  ydym  yn  tybio  y  dylem 
wneyd  un  sylw,  gyda  golwg  ar  agwedd  ei  deimlad  ef  ei  hun  wrth 
adael  y  byd.  Fe  ysgrifenodd  y  llyfryn  diweddaf  yn  mhlaid  ei 
olygiadau  ar  Brynedigaeth  rhyw  hanner  blwyddyn  cyn  ei  farwol- 
aeth.  Ysgrifenwyd  y  ddau  lythyr  arall,  yr  un  '  oddi  wrth  ychydig 
o  Aelodau  y  Bedyddwyr,'  a'r  llall  oddi  WTth  '  un  o'r  Bedyddwyr,' 
ar  ol  ei  lythyr  ef  Ac  yr  oedd  Galwad  Ddifrifol  Mr.  Roberts, 
Llanbrynmair,  yn  dyfod  allan  o'r  wasg  tua  deufis  cyn  marwolaeth 
Mr.  Jones.  Ond  er  y  ffeithiau  hyn,  yr  ydym  yn  meddwl  y  dylid 
credu  yn  llawn,  yr  hyn  y  cawn  ei  adrodd  etto  o'i  enau  ef  ei  hun, 
pan  ddelom  at  ei  afiechyd  olaf  a'i  angau  ;  sef,  ei  fod  yn  marw 
mewn  períîaith  heddwch  â  phawb.  Ac  hyd  y  gallwn  weled,  nid 
oes  reswm  dros  feddwl  nad  oedd  pawb  o'r  rhai  yr  oedd  wedi  bod 
yn  ysgrifenu  yn  eu  herbyn  yn  coledd  pob  teimladau  da  tuag  ato 
yntau.  Ni  bu  dim  ond  y  teimlad  goreu,  ar  y  naill  ochr  a'r  llall, 
yn  ei  ddadl  gyda  Mr.  John  Roberts,  o'r  dechreu.  Gallwn  yma 
roddi  ychydig  frawddegau  o  ddiwedd  llyfr  Mr.  Roberts,  y  Galiüad 
Ddifrifol,  er  mwyn  dangos  hyn : — 

'  Yr  wyf  wedi  cymmeryd  y  rhyddid  mwyaf  âg  egwyddorion  Mr.  Jones, 
fel  ag  y  mae  yntau,  gyda  chyflawn  groesaw,  â'm  heiddo  innau.  Ond  nid 
wyf  yn  gwybod  fy  mod  wedi  dywedyd  un  gair  anghysson  â'r  parch  di- 
flfuant  yr  wyf  wedi  hoff  feitlu-in  yn  fy  inynwes  iddo  ef,  a'i  garitor,  er's 
yn  agos  i  ddeng  mlynedd  ar  hugain.     Y  mae  yn  alar  genyf  yn  bresennol 

fod  ein  golygiadau  yn  gwahaniaethu  cymmaint  oddi  wrth  eu  gilydd. 
Ond  o  anfeidrol  ras  Duw,  yr  wyf  yn  llawenhau  mewn  gobaith  o  gyfar- 
fod  Hg  ef  cyn  bo  hir  mewn  ardal  dawel,  lle  na  bydd  anghydfod.  A  thra 
byddom  ein  dau  yn  aros  tu  yma  i'r  afon,  byddai  yn  hyfrydwch  mawr 
genyf  gael  byw  mewn  modd  cyfeillgar  ág  ef.  Ond  pa  un  a  ganiateir  i 
mi  yr  hyfrydwch  yma  neu  beidio,  nis  gwn.  Y  mae  un  hyfrydwch  genyf 
yn  sicr,  o'r  hwn  nis  gall  neb  fy  amddifadu ;  sef,  yr  hyf rydwch  o  weddío 
ar  fod  ei  benwynedd  yn  disgyn  yn  araf  ac  yn  dawel  i'r  bedd,  dan  holl 
fendithion  dewisol  Jehofah,  ac  amlygiadau  tra  helaetli  o  'Ewyllys  da 
Preswylydd  y  Berth.' '     Tudal.  75,  76. 

Cafodd  Mr.  Roberts  yr  '  hyfrydwch '  a  ddymunai  ya  mhob  ffurf 
arno.  Cawsant  gyd-íyw  ar  y  ddaear  am  dri  mis  '  mewn  modd 
cyfeillgar,'  canys  nid  ysgrifenodd  Mr.  Jones  ddim  mewn  attebiad 
iddo.  Cafodd  hefyd  'yr  hyfrydwch  o  weddío'  am  y  bendithion 
melus  y  sonia  am  danynt  i'w  gyfaill  o  Ddinbych :  ac  nid  oes  dim 
ammheuaeth  na  chafodd,  ar  derfyn  y  Sabbath  hwnw,  Gorpheuaf 
20fed,  1834,''  yr  hyírydwch  arail,  a'r  mwyaf  o'r  cwbl,  y  mae'n 
ddiau,  yn  ei  olwg,  ei  gyfarfod  ef '  yn  yr  ardal  dawel,'  lle  yr  arosant 
byth  mewn  cydfod  perffaith.  Am  Mr.  Christmas  Evans,  y  mae 
yn  amlwg  ei  fod  yntau,  er  iddo  deimlo  yn  friwedig  am  beth  amser 
o  herwydd  i  Mr.  Jones  sôn  yn  y  llythyr  a  ysgrifenodd  lonawr 
Slain,  1820,  am  ryw  'naw  o  ymnewidiadau  '^  yr  aethai  Mr.  Evans 

'•"  Dydd  marwolaeth  Mr.  John  Roberts. 

''  Rhag  y  bydd  neb  o'n  darllenwyr  yn  gweled  bai  ar  Mr.  Jones  am 
ddannod  i  Mr.  Eyans  ei  fod  wedi  myned  drwy  'naw  o  ymnewidiadau' 
yn  ei  olygiadau  duwinyddol,  yr  ydym  yn  rhoddi  y  dyfyniad  canlynol  o 
erthygl  sydd  yn  y  Gu'yddoniadur  ar  '  Christmas  Evans :' — cyf.  iv.,  tudal. 
579.  Ysgrifenwyd  yr  erthygl,  y  mae  yn  amlwg  oddi  wrthi,  gan  ryw 
weinidog  perthynol  i'r  Bedyddwyr,  ond  nis  gwyddom  pwy  oedd  ;  ac  y 
mae  yr  un  mor  amlwg  ei  fod  yn  coledd  syniadau  ucliel  am  Mr.  Evans, 
ac  yn  edmygydd  mawr  o'i  ragoriaethau,  fel  y  mae  pawb  hysbys  o'i  holl 
hanes.  Er  hyny,  wrth  nodi  '  Ffaeleddau  a  gwendidau  y  dyn  mawr  hwn,' 
y  mae  awdwr  yr  erthygl  yn  sylwi  fel  y  canlyn : — 

'2.  Amoadahoch.  Cymmydog  agos  i  fyrbwylldra  [y  íFaeledd  cyntaf  a 
nodasai]  ydyw  anwadalwch.  Y  maent  braidd  bob  amser  yn  dilyn  eu 
gilydd ;  ac  ni  fyddai  ond  peth  ofer  a  ffol  i  ni  geisio  cau  ein  llygaid  rhag 
gweled  y  diffyg  hwn  yn  gryf  yn  Mr.  Evans.  Canfyddir  ef  yn  nghyf- 
newidiadau  ei  gredo  crefyddol.  Ar  ol  dechreu  ei  yrfa  gyda'r  Arminiaid 
yn  Llwyn-rhyd-Owen,  dyna  fe  gyda'r  Bedyddwyr  Calünaidd  yn  Aber- 
duar.  Wedi  hyny,  ni  a'i  cawn  ef  yn  coleddu  hSabeliaetli,  ar  ol  myned  i 
sir  Fôn.  Yn  mhen  ychydig  flynyddoedd,  cawn  ef,  dan  ddylanwad  Mr. 
J.  R.  Jones,  Ramoth,  yn  gohebu  a  Mr.  A.  Mc'Lean,  o  Ysgotland,  gan 
ddywedyd  wrtho  ei  fod  wedi  ei  ennill  i'w  ffydd  ef,  ac  yn  nodi  yn  lled 
fanwl  byngciau  y  ffydd  hono  (Jíemoir.  By  D.  R.  S.).  Yn  mhen  ychy- 
dig  drachefn,  dyna  y  gyfundraeth  houo  yn  cael  ei  thaflu  gyda'r  gwynt 

drwyddynt  o  ran  ei  olyo^iadau  duwinyddol ;  etto  yr  ydym  yn  hollol 
sicr  ei  fod  wedi  myned  dan  un  ymncwidiad  arall,  a  hyny,  ni  a 
gredwn,  cyn  diwedd  y  flwyddyn  hono ;  sef,  wedi  maddeu  yn  s^wbl 
i  IMr.  Jones  am  yr  edliwiad  a  nodwyd,  yr  hwn  sydd  yn  niwedd  ei 
lythyr.  '  0  !  'r  fath  boen  a  barwyd  i  mi,'  meddai  Mr.  Evans,  '  drwy 
fy  nadl  â  Mr.  Jones  o  Ddinbych  !  Fel  y  gofidiwyd  fi  iddo  ef  farw, 
a  myned  i'r  nefoedd,  fel  yr  wyf  yn  cwbl  gredu  iddo  fyned,  tra  yr 
oeddym'Jm  dadleu  â'n  gilydd !'  Y  mae  yn  amlwg  fod  y  '  Ddaìi, 
Lythyr '  hyny  wedi  peri  gofid  i  Mr.  Evans,  er  ei  fod  ar  y  pryd  yn 
tybio  nad  oedd  wedi  cael  iawn-driniaeth  gan  Mr.  Jones.  Ond  yr 
un  uatur  fywiog  a  thanbaid  ag  a  gynnhesodd  i  radd  lled  uchel  yn 
nechreu  y  flwyddyn  1820,  tua'i  chanol  a  ddechreuodd  oeri  yn 
gyflym,  nes  yn  ebrwydd  cwbl  faddeu  i'r  hwn  a  fuasai  yn  achlysur 
y  gwresogiad.  '  Nid  oes  un  ammheuaeth  genym/  meddai  Dr. 
O.  Thomas,  wrth  gyfeirio  at  yr  hyn  sydd  genym  dan  sylw  yn 
hanes  Mr.  Jones  a  Mr.  C.  Evans : — '  Nid  oes  un  ammheuaeth 
genym  nad  ydynt  ill  dau  yn  y  nefoedd,  yn  cyd-dreiddio  i  natur 
yr  lawn,  yn  cyd-ddiolch  am  ei  rinwedd ;  ac,  fe  allai,  yn  cyd-synu 
at  eu  hymrysonau  yn  ei  gylch  yma,  pan  nad  oeddynt  ond  megys 
bechgyn  dan  oed  '.' 

Tra  yr  ydym  yn  troi  oddi  wrth  yr  ymdrechion  mawrion  a  gonest 

— yr  hen  bregethu  hwyliog  yn  dyfod  i  mewn,  yn  lle  y  dyweyd  oeraidd 
oedd  wedi  bod— 'ífydd  y  pen'  yn  rhoddi  lle  i  'ífydd  y  galon' — y  mân 
seremonìau,  y  pregethu  rhagfarnllyd,  y  condemnio  pawb  eraill,  a'r  holl 
iâ  ogleddol  a  fu  agos  a  rhewi  achos  y  Bedyddwyr  trwy  Ogledd  Cymru, 
ac  a  fu  yn  foddion  i'w  daflu,  yn  ol  barn  Mr.  Evans  ei  hun,  hnnner  can 
mlynedd  yn  ei  ol,  yn  cael  eu  taflu  ymaith  ar  unwaith;  Mr.  Evans  yn 
gweddio  am  fodd  i  ymwrthod  â  Sandemaniaeth ;  yn  cael  gweledigaeth ; 
yn  fíurfio  cyfammod  â  Duw  i  gadarnhau  yr  ymwrtliodiad ;  y  cyfammod 
hwnw  yn  cynnwys  13  o  benau.  Y  maent  oll  yn  adnodau  yn  mhennod 
bwysig  anwadahoch  y  dyn  mawr  hwn.  Edrychwn  arno  yn  fanylach  yn 
yr  ymrysonau  oedd  yn  ei  feddwl  mewn  perthynas  i  Sandemaniaeth.  Ar 
ol  iddo  goleddu  yr  athrawiaeth  hono,  a  defnyddio  ei  holl  ddylanwad  i 
dynu  yr  eglwypi  gyda  ef  yn  y  Gogledd,  a  rhai  eglwysi  yn  y  Deheudir,  ni 
a'i  cawn  ef  yn  darllen  Appendix  Mr.  FuUer  yn  erbyn  Mr.  Mc'Lean — yr 
hyn  a  droes  ei  farn  ef  am  fíydd.  Wrth  ddarllen  ar  ol  hyny  attebiad  Mr. 
^Mc'Lean,  ni  a'i  cawn  yn  troi  yn  ei  ol.  Yna,  daetli  Stricturcs  Fuller  ar 
Sandemaniaeth  allan;  ac  wrth  ddarllen  y  gwaith  hwnw,  dyraa  ni  yn  ei 
gael  eilwaith  yr  un  farn  a  FuUer.  'Sefydlwyd  ef  wedi  hyny  yn  ei  faru, 
a  gwelodd  waelodion  y  ddadl,'  medd  Mr.  Morgan;  ac  y  mae  efe  yn 
ohwanegu,  'fod  hyn  yn  dangos  ystwythdra  efengylaidd  ysbryd  a  chyd- 
wybod  Mr.  Evans  yn  rhoddi  fíbrdd  i'r  gwirionedd.'  Gofala  Mr.  Philhps 
am  gytìeithu  hwn  yn  'evangelical  flexihility  of  his  disposition  and  con- 
science  in  the  reception  of  devine  truth^     Os  ydyw  y  gair  'anwadalwch'  a 

iawn  a  wnaeth  Mr.  Jones  drwy  y  wasg  yn  ystod  blynyddoedd  olaf 
ei  oes  o  blaid  y  gwirionedd  am  yr  lawn  a'r  Prynedigaeth,  dylem 
gofio  fod  ei  wasanaeth  ar  y  pryd,  ac  yn  wir  hyd  y  dydd  hwn,  wedi 
bod  yn  gwbl  ammhrisiadwy  i'w  Gj'fundeb,  a'i  genedl.  Yr  ydym  i 
gofio  nad  oedd  gan  y  Methodistiaid,  o  leiaf  hyd  hyny,  ond  ychydig 
iawn  o  lyfrau  ag  y  gellid  eu  hystyried  yn  rhai  safonol  ar  y  íáth 
bwngc.  Yr  oedd  y  Geiriadur  YsgrytÌLyroL,  pan  ddaeth  allan,  yn 
dra  gwerthfawr  fel  gwaith  safonol ;  ond  yr  oedd  hwnw  yn  llyfr 
mawr,  mewn  pedair  cyfrol,  ac  allan  o  gyrhaedd  llawer ;  a  dichon  y 
dylem  hefyd  sylwi  íbd  amryw  o  amddiffynwyr  y  golygiad  cyíyng 
ar  yr  lawn,  er  yn  gwbl  annhêg,  yn  ol  cred  yr  ochr  arall,  ac  yn  oi 
barn  pawb  diduedd,  yr  ydym  yn  meddwl,  yn  ceisio  tynu  Mr. 
Charles  i'w  plaid  hwy,  am  ei  fod,  fel  y  daw  dan  ein  sylw  etto,  wedi 
defnyddio  y  gair 'cyd-bwys  '  yn  yr  erthygl  ar  yr  '  lawn.'  Y  mae 
yn  amlwg  fod  hymnau  a  gweithiau  WiUiams,  Pant-y-celjai,  hefyd, 
yn  cael  dylanwad  tra  iachusol  ar  feddwl  y  cyíundeb  drwy  holl 
ystod  y  blynyddoedd  sydd  genyra  dan  sylw,  yn  gystal  a  thrwy  holl 
hanes  y  Corph  hyd  heddyw.  Ond  er  y  pethau  hyn,  yr  ydym  yn 
tybio  yr  addefir  nad  oedd  gwaith  safonol  wedi  ei  ysgritenu  yn 
rhoi   mynegiad   goleu  ac  ysgrythyrol,  gydag  ymresymiad  cadarn 

ddefnyddiwyd,  yn  rhy  gryf,  maddeued  fy  mrodyr  i  mi  am  ei  cldef nyddio. 
Gallem  ddilyn  y  nodweddiad  hwn  yn  Mr.  Evans  yn  mhellach  yn  mlaen 
yn  ei  oes  e£.  Cawn  ef  i  gryn  fesur  yn  coleddu  athrawiaeth  FuUer:  ar  ol 
liyny,  yn  dadleu  dros  'iawn  cyd-bwys,'  yn  erbyn  y  Parch.  Thoinas  Jones: 
ac  ar  ol  argraphu  hyny,  a'i  wasgaru  trwy  Gymru,  yn  cyfaddef  ei  fai  a'i 
gamsyniad,  ac  yn  galw  ei  eiriau  yn  ol.  Yr  oedd  llawer  iawn  o'r  duedd 
yma  yn  peri  cryn  eífaitli  arno  yn  ei  holl  gyssyiltiadau,  ei  feddyliau,  a'i 
gyfeillachau,  &c.' 

Yr  ydym  yn  tybio  na  ddylid  beio  neb  am  ddy weyd  fod  ^lr.  Christmas 
Evans  yn  agored  i  'ymnewidiadau'  yn  ei  olygiadau  ar  rai  pyngciau 
mewn  duwinyddiaeth.  Yr  oedd  yn  ormod  o  lawer  dan  lywodraeth  ac  at 
drugaredd  teimlad  a  dychymyg  i  neb  allu  d  sgwyl  am  sefydlogrwydd 
barn  ynddo.  Er  hyn  oU,  t)ydd  gan  genedl  y  Cymry  am  hiwer  oes 
barch  mawr  iddo  fel  pregethwr  íiraeth,  bywiog,  ac  elfeithiol ;  a  defn- 
yddir  flrwyth  ei  ddychyramyg  cyíiym,  ei  athrylith  ddiammheuol,  a'i 
fifraethineb  eithriadol,  gan  lawer  areithiwr  am  lawer  blwyddyn.  Y  mae 
gan  awdwr  yr  erthygl  y  dyfynwyd  o  honi  yma  y  frawddeg  ganlynol 
hefyd: — 'Gwelodd  yr  ysgrifenydd  ef  yn  wylo'r  dagrau'n  hidl  pan  oedd- 
ym  yn  ymddiddan  am  y  ddadl  fu  rhyngddo  a'r  Farch.  Thornas  Jones, 
Dinbych ;  o  blegid  i  Mr.  Jones  farw  heb  iddo  ef  gael  hamdden  i  gym- 
modi  âg  ef.'  Y  mae  yn  gwbl  sicr  genym,  pe  cawsai  Mr.  Jones  fyw 
ycliydig  yn  hwy,  a  phc  tueddasid  ef  i  arfer  tynerwch  tuag  at  Mr.  Evans, 
y  cawsai  y  diweddaf  yn  un  hollol  hydrin,  a  pharod  i  dderbyn  unrhyw 
oleuni. 

o'i  blaid,  ar  y  farn  a  fuasai  yn  y  Corph  ar  yr  athrawiaeth  hon,  hyd 
nes  yr  ysgrifenodd  Mr.  Jones  yr  Ymddiddanion  ar  Bry^iedigaeth. 
Nid  oedd  Athrawiaetli  yr  lawn,  gan  Dr.  Edwards,  i  gael  ei 
ysgrifenu  am  dros  ddeugain  mlynedd  yn  ddiweddarach,  er  fod  yr 
awdwr  ar  y  pryd,  os  ydym  yn  iawn  gofio  ei  eiriau  yn  ein  clywedig- 
aeth,  yn  fachgen  ieuangc  o  ddeg  i  ddeuddeg  oed,  yn  sir  Aberteitì, 
yn  darllen  y  llyfrau  yn  y  ddadl  ar  yr  lawn  gydag  awch  a  dyddor- 
deb  mawr.  Fodd  bynag,  Mr.  Jones  a  osodwyd  i  fyny  gan  Ysbryd 
y  Gwirionedd,  ar  y  pryd  hwn,  i  egluro  ac  amddiffyn  ei  feddwl  ef, 
fel  y  credwn,  a  meddwl  yr  hen  dadau  cyntaf  yn  mysg  y  Method- 
istiaid  hefyd,  ar  ddigonolrwydd  ac  anfeidroldeb  lawn  Crist,  pan 
yr  oedd  yr  athrawiaeth  hono  mewn  perygl.  Meddai  Dr.  Thomas, 
"wrth  gyfeirio  at  y  gwrthsafiad  gorchestol  a  wnaeth  Mr.  Jones  yn 
erbyn  golygiad  Mr.  Christmas  Evans,  ac  eraill  a  ddadleuent  o  blaid 
y  syniadau  culion  am  yr  lawn — 'Yr  oedd  yr  awdwr,'  sef  Mr. 
Jones,  '  yn  amlwg  yn  teimlo  i'r  byw  fod  y  fath  syniadau  ag  yr 
ymosodir  ganddo  yn  eu  herbyn  yn  cael  eu  taenu  a'u  derbyn  yn 
mhlith  ei  gydwladwyr;  ac  y  mae  crefydd  Cymru,  hyd  y  dydd 
heddyw,  ac  fe  fydd  etto  am  oesoedd  lawer,  dan  ddyled  ddirfawr 
iddo  am  y  dynoethiad  a  wnaed  ganddo  arnynt,  a'r  ddyrnod  ang- 
euol  a  roddwyd  ganddo  iddynt.' 

Yr  ydym,  bellach,  yn  gadael  yr  ymdrechion  a  wnaeth  Mr.  Jones 
drwy  ei  ysgrifeniadau,  ac  yn  dyfod  i  edrych  yn  fwy  uniongyrchol 
ar  yr  hyn  y  gorfu  iddo  ef  ei  wneyd,  a'i  ddioddef,  jm  ei  Gyfundeb 
ei  hun  tuag  at  gadw  allan  o  hono  olygiadau  Uchel-Galfinaidd  a 
chulion  ar  yr  lawn,  a'r  gwirioneddau  eraill  cyssylltiedig.  Wrth 
fyned  at  hyn,  yr  ydym  yn  rhwym  o  adgoffa  yr  hyn  sydd  yn  wy- 
byddus  i  bawb  a  ddarllenodd  hanes  y  Cyfundeb ;  sef,  mai  ëang  a 
rhyddfrydig  hollol  oedd  dysgeidiaeth  y  Methodistiaid  Calfinaidd 
yn  Nghymru  wedi  bod,  o'u  dechreuad  cyntaf  h^-d  tua'r  adeg  yr 
^•dym  ni  yn  sôn  am  dani.  Y  mae  pawb  sydd  yn  gydnabyddus  â 
gweithiau  ac  â  Hymnau  WiUiams,  Pant-y-celyn,  yr  hwn  a  elwid 
gan  Mr.  Jones,  fel  y  gwelsom,  '  y  Duwinydd  a'r  Bardd  enwog 
hwnw,'  yn  gwybod  y  byddai  yn  anhawdd  cael  yn  un  man  olyg- 
iadau  ëangach  am  Ddigonedd  ac  Annherfynolrwydd  yr  lawn  nag  a 
geir  yn  ei  weithiau  ef.  Am  Howel  Harris  a  Daniel  Rowland,  yr 
oedd  y  wedd  gyffrous  ac  efengylaidd  oedd  ar  eu  pregethu  hwy,  pe 
na  buasai  genym  ddim  moddion  eraill  i  wybod  eu  golygiadau,  yn 
eu  dangos  fel  dynion  yn  meddu  y  syniadau  ëangaf  am  gj^flawnder 
Crist,  a'i  lawn,  ar  gyfer  holl  bechaduriaid  y  byd.  Yn  wir,  y  mae 
Mr.  Jones,  yn  ei  Ragymadrodd  i'w  lyfr,  Ymddiddanion  ar  Bryn- 

edigaeth,  yn  sicrhau  mai  y  golygiad  ëang,  a  ddysgid  ganddo  ef, 
oedd  wedi  bod  yn  cael  ei  ddal  gan  y  Methodistiaid  o'u  dechreuad. 
Dyma  ei  eiriau  : — '  Ac  yr  wyf  yu  hyderus  yn  gwirio  hyn  wrthynt ;' 
sef,  wrth  y  Methodistiaid  Calfinaidd,  '  fod  sylwedd  yr  hyn  sydd  yn 
gynnwysedig  yma  (yn  ei  Ymddiddanion)  yn  unol,  yn  gwbl  gyd- 
sain,  â'r  athrawiaeth  a  draddodwyd  iddynt  hwy  gan  eu  tadau  a'u 
blaenoriaid  ífyddlawn.'  Ac  yn  y  geiriau  nesaf  y  mae  efe  yn  dy- 
wedyd  yn  mheHach : — '  Yr  wyf  hefyd  yn  chwanegu  hyn,  fel  cyng- 
hor  brawdol,  o  ddwy  ochr:  Os  gwelir  ambell  un  yn  tueddu  at 
yr  hyn  sy'n  cael  ei  wrthwynebu  yn  yr  Ymddiddan  a'r  Sylwadau 
cyntaf ' — sef  y  golygiad  am  rhyw  fath  o  gyífredinolrwydd  yn  y 
Prynedigaeth,  a  ddelid  gan  Mr.  John  Roberts — '  mi  a  feddyliwn 
y  dylai  hynawsedd,  neu  oddefgarwch  brawdol,  gael  ei  arfer  yn 
helaeth  yn  yr  achos.  Ac  yr  wyf  yn  meddwl  fod  un  neu  ddau,  o 
leiaf,  o'r  cyfryw  yn  gweinidogaethu  yn  y  Corph,  ddeugain  mlynedd 
yn  ol ' — ac  felly  tua  1780 — '  heb  derfysg>  nac  un  radd  o  ddrylliad 
ar  undeb  a  chariad  brawdol,  o  herwydd  hyny.'  Gellid  meddwl, 
gan  hyny,  os  oedd  yr  hen  dadau  Methodistaidd  yn  tueddu  i  ryw 
ochr  yn  fwy  na'i  güydd,  yn  ystod  y  ganrif  o'r  blaen,  mai  tua  y 
golygiad  ëangach  ar  Athrawiaeth  yr  lawn  y  tueddeut :  o  leiaf,  yr 
oedd  rhyw  nifer  o'u  gweinidogion,  neu  eu  pregethwyr,  ag  oeddynt 
yn  adnabyddus  fel  rhai  yn  coledd  y  golygiad  ëang  a  ddysgid  gan 
Mr.  John  Roberts,  Llanbrynmair,  ac  a  wrthwynebid  gan  Mr.  Jones 
yn  ei  lyfr  ar  y  Prynedigaeth,  yn  cael  eu  goddef  yn  heddychlawn 
yn  eu  plith.  Ac  o  herwydd  hyny,  yr  oedd  y  pregethu  yn  rhydd  a 
difloesgni,  a  galwad  yr  efengyi  ganddynt  yn  ëang  a  chymmhell- 
iadol  ar  bawb  yn  ddiwahaniaeth  i  dderbyn  maddeuant  ac  iach- 
awdwriaeth,  yn  unig  trwy  ddyfod  fel  yr  oeddynt  at  Grist. 

Ond  cyn  i  ugain  mlynedd  o'r  ganrif  bresennol  fyned  heibio,  yr 
oedd  cyfnewidiad  amlwg  a  phur  gyffredinol  wedi  dyfod  dros  wedd 
y  weinidogaeth,  yn  gystal  ag  yn  sylwedd  yr  hyn  a  bregethid,  gan 
lawer  o'r  pregethwyr.  Yr  achlysur  o'r  cyfnewidiad  hwn,  er  nad 
ydym  yn  tybied  y  dylasai  fod  felly,  oedd  dyfodiad  y  Wesleyaid  i 
Gymru.  Darfu  iddynt  hwy,  fel  y  gwelsom  yn  yr  adroddiad  a 
roddasom  am  y  ddadl  a  fu  rhwng  Mr.  Jones  a  Mr.  Owen  Davies, 
ar  unwaith  wedi  iddynt  ddechreu  ymsefydlu  yn  Nghymru,  fyned 
rhagddynt  i  roddi  y  fath  amlygrwydd  ac  arbenigrwydd  ar  eu  syn- 
iadau  eu  hunain,  fod  Crist  wedi  marw  dros  bawb  yn  ddiwahan- 
iaeth,  ac  nad  oedd  y  fath  beth  yn  bod  ag  etholedigaeth  ddiam- 
modol,  gan  wneuthur  etholedigaeth  y  Calfiniaid  yr  un  peth  a 
gwrthodedigaeth,  a  haeriadau  eraiU  cyffelyb,  fel  yr  arweiniwyd  y 

Calfiniaid  perthynol  i'r  Bedyddwyr  a'r  Annibynwyr,  yn  gystal  a'r 
Methodistiaid,  ar  y  llaw  arall,  i  ymoUwng  i  roddi  arbenigrwydd 
mawr  ar  eu  golygiadau  hwythau,  ac  i'w  pregethu  a'u  dysgu  yn 
ddi-orphwys  a  di-attaliad  yn  eu  cyfarfodydd  crefyddol.  Y  mae 
eithafion  un  ochr  yn  fynych  yn  c^^nnyrchu  eithafion  gwrthgyfer- 
byniol;  ac  felly  fu  yn  yr  achos  hwn.  Gyrodd  yr  eithafion  yr  elai  y 
pregethwyr  Wesleyaidd  iddynt  y  pregethwyr  Calfinaidd  i  eith- 
afion  yr  ochr  arall.  Y  mae'n  ymddangos  hefyd  fod  y  mynegiad  a 
roddid  o  olygiadau  Corph  y  Methodistiaid  yn  y  Cymdeithasfaoedd 
yn  ystod  yr  ugain  mlynedd  cyntaf  o'r  ganrif  hon,  mor  bell  ag  y 
gallwn  ni  weled  oddi  wrth  yr  adroddiadau  sydd  ar  gael,  yr  un  mor 
ffyddlawD,  o  leiaf  yn  gyftredinol,  i  hen  olygiadau  y  tadau  cyntaf  ag 
y  buont  ar  unrhyw  adeg  ddiweddarach.  Ond,  ar  y  llaw  arall,  mae 
llâwer  o  brofion  diammheuol  wedi  ein  cyrhaedd  ni  yn  yr  oes  hon, 
y  byddai  llawer  iawn  o'r  hen  bregethwyr,  tua'r  blynyddoedd  sydd 
genym  dan  sylw,  yn  aros  cymmaint  yn  eu  pregethau  gyda  chwymp 
dyn,  a'i  anallu  yn  y  cyfammod  gweithredoedd,  pen-arglwyddiaeth 
Duw,  etholedigaeth,  Crist  wedi  marw  dros  '  y  defaid,'  galwedigaeth 
effeithiol  i'r  etholedigion  yn  unig,  cadwedigaeth  yn  beth  sicr  i'r 
etholedigion,  a  phyngciau  cyffelyb,  fel  y  gadawent  argraph  nad 
oedd  yn  iachus  a  chymmhelliadol  ar  feddwl  aml  un  yn  eu  cyn- 
nulleidfaoedd ;  ac  y  gwthient  rai,  naill  ai  i  gyfeiriad  anobaith,  neu 
ynte  i  dir  o  ddifrawder  ac  3'mollyngdod,  gan  dybio  y  delai  yr  '  alw- 
edigaeth  effeithiol'  iddynt  hwythau,  os  oedd  yn  yr  'arfaeth'  fod 
iddi  ddyfod.  Nid  yw  yr  hyn  a  ganlyn  ond  un  ffaith  allan  o  lawer 
o  rai  tebyg : — Yr  oedd  hen  weinidog  cywir  yn  pregethu  ar  ethol- 
edigaeth  oddi  ar  y  geiriau,  '  Eithr  mewn  tŷ  raawr  nid  oes  yn  unig 
lestri  o  aur  ac  o  arian,  ond  hefyd  o  bren  ac  o  bridd ;  rhai  i  barch  a 
rhai  i  ammharch :'  a  gwnaeth  hyny  yn  y  fath  fodd,  fel,  er  iddo 
ddyweyd  tua  diwedd  ei  bregeth  fod  galwad  yr  efengyl  yn  'ddi- 
hocced '  ar  bawb,  y  gadawodd  íeddwl  bachgenaidd  un  dyn  ieuangc 
oedd  yn  gwrandaw  arno  mewn  prudd-der  a  dyryswch  hollol  am  ei 
gyflwr  ysbrydol  rhyngddo  â  Duw,  ac  mewn  tywyllwch  mawr  gyda 
golwg  ar  pa  beth  oedd  iddo  i'w  wneyd.  Yr  oedd  baich  y  bregeth 
wedi  peri  fod  yr  ychydig  eiriau  cymmhelliadol  yn  ei  diwedd  yn 
hoUol  ddi-effaith  i  gyrhaedd  eu  hamcan.  Yr  oedd  pregethau  yn 
dwyn  y  nodwedd  hon  yn  rhai  tra  chyffredin  yn  y  dyddiau  hyny. 
Y  mae  yn  debyg  y  dylem  ddyweyd  mai  y  pregethwyr  lleiaf  eu 
galluoedd  a'u  dawn,  fel  rheol,  oedd  yn  myned  i'r  eithafion  pellaf 
yn  nghyfeiriad  y  syniadau  culion  ac  Uchel-Galfinaidd ;  ac  hefyd, 
os  nad  ydym  yn  camgymmeryd,  yr  oedd  y  duedd  hon.  a  siarad  yn 

gyffredinol,  yn  gryfach  yn  Ngogledd  Cymru  nag  ydoedd  yn  y 
Deheudir ;  a  thrachetn,  yr  oedd  yn  gryí'ach  mewn  rhai  rhanau,  neu 
rai  siroedd  yn  y  Gogledd  nag  ydoedd  mewn  siroedd  eraill. 

Ni  a  ddylem,  ar  yr  un  pryd,  gofio  f'od  pregethu  mor  ëang  ac  mor 
rymus  yn  Nghorph  y  Methodistiaid  yn  ystod  y  blynyddoedd  yr 
ydym  yn  cyfeirio  atynt — o  1810  hyd  1820,  dyweder — ag  a  íu  ar 
unrhyw  adeg  yn  hanes  y  Cyfundeb.  Ni  raid  i  ni  ond  cofio  fod 
Ebenezer  Morris,  David  Charles,  Ebenezer  Richards,  John  Evans, 
Thomas  Jones,  Michael  E-oberts,  a  Uawer  eraill,  i'w  cael  ar  y  maes 
y  pryd  hwnw,  i  allu  credu  fod  yr  efengyl  yn  cael  ei  phregethu  yn 
y  Cymdeithasfaoedd  a'r  cyfarfodydd  mawrion  gydag  eglurder,  a 
nerth,  ac  ëangder  mawr.  Ond  yr  oeddym  yn  cyfeirio,  yn  benaf, 
yn  y  sylwadau  a  wnaethom  ddiweddaf,  at  y  wedd  yr  oedd  y  preg- 
ethu  yn  fynych  yn  ei  gymmeryd  ar  achlysuron  cyffredin ;  ac  yr 
ydym  yn  meddwl  fod  pawb  cydnabyddus  â'i  hanes  yn  addef  fod 
cryn  lawer  o  hono  ar  yr  achlysuron  hyny  yn  sefyll  ar  yr  hyn  a 
^'alwodd  Dr.  Edwards  yn  '  sychdiroedd  Uchel-Galfiniaeth.'  Prawf 
pur  gryf  fod,  nid  yn  unig  llawer  o'r  pregethwyr  a  berthynent  i'r 
enwadau  Calfinaidd,  ond  hefyd  meddwl  yr  enwadau  hyny  yn 
bur  gyffredinol,  wedi  gogwyddo  yn  mhell  iawn  i  gyfeiriad  Uchel- 
Galfiniaeth,  ydyw,  y  ffaith  ddarfod  i  Mr.  Christmas  Evans,  er  iddo 
gyhoeddi  llylryn  ar  Neillcluolrwydd  y  Frynedígaeth  yn  1811,  yn 
cynnwys  syniadau  hynod  o  gulion  am  werth  yr  lawn,  gael  perffáitli 
lonydd  gan  bawb,  hyd  nes  y  daeth  Mr.  Jones,  yn  1816  ac  1819, 
allan  yn  gryf  yn  erbyn  y  fath  syniadau ;  tra,  ar  y  llaw  arall,  pan 
gyhoeddodd  Mr.  John  Roberts,  Llanbrynmair,  ei  olygiad  ef,  yr  hwn 
oedd  yn  '  gogwyddo  at  ry w  fath  o  gyffredinolrwydd  yn  y  Pryned- 
igaeth,'  fe  wnaed  ymosodiad  cryf  arno,  a  hyny  ar  imwaith.  Cy- 
hoeddodd  Mr.  John  Roberts  y  Uyfr  y  cyíeirir  ato  yma  ;  sef,  y 
Cynnygiad  Gostynedig,  fel  y  nodasom  eisoes,  yn  1814.  Ymosod- 
wyd  ar  hwn  gan  yr  Uchel-Galfiniaid ;  ond  cafodd  Mr.  Christmas 
Evans  lonydd  i  amddiffyn  ei  iawn  cyd-bwys.  Onid  ydyw  y  ffaith 
hon  yn  profi  fod  Calfiniaid  Cymru,  perthyuol  i'r  gwahanol  enwad- 
au,  lawer  o  honynt  o  leiaf,  wedi  gogwyddo  yn  mhell  i  dir  Uchel- 
Galfiniaeth  ? 

Bu  sylw  ar  Athrawiaeth  y  Prynedigaeth  yn  Nghymdeithasfa  y 
Bala  yn  y  flwyddyn  1809.  Y  mac  Mr.  Charles,  yn  y  Drysorfa 
Ysbrydol,  llyfr  ii.,  tudal.  72 — 79,  yn  rhoddi  adroddiad  pur  fanwl 
a  helaeth  am  y  drafodaeth  hono.  Er  mwyn  deail  safle  y  Cyfundeb 
ar  y  pryd,  a'r  safle  a  gymmerodd  Mr.  Jones  ar  ol  hyny  ar  y  pwngc, 
ni  a  ddylem  yma  roddi  ychydig  ddyfyniadau  o'r  drafodaeth.     Yr 

oedd  Mr.  Jones  yn  y  Gymdeithasfa  hono,  ac  yn  pregethu  y  noson 
olaf,  oddi  ar  Mat.  vi.  13 — y  rhan  olaf  o  Weddi  yr  Arglwydd — '  Ac 
nac  arwain  ni  i  brofedigaeth,'  Yr  oedd  hefyd  yn  y  Gymdeithasfa 
y  tro  hwnw,  y  Meistri  Charles,  Lloyd,  John  Evans,  a  Dafydd  Cad- 
waladr,  oU  o'r  Bala;  Robert  Jones,  Rhoslan ;  John  Jones,  Edeyrn; 
Thomas  Richards ;  Michael  Roberts,  Pwllheli ;  William  Roberts, 
Amlwch ;  John  Elias ;  Richard  Lloyd,  Beaumaris ;  John  Davies, 
Nantglyn  ;  Evan  Richardson,  Caernarfon  ;  John  Roberts,  Llangwm  ; 
John  Hughes,  Pont  Robert,  &c.  Ni  a  roddwn  ychydig  o'r  adrodd- 
iad  sydd  gan  ]\Ir.  Charles  am  y  sylwadau  a  wnaed  ar  Athrawiaeth 
y  Prynedigaeth,  yr  hyn  a  ystyrid  fel  dadganiad  neu  benderfyniad 
y  Cyfundeb  ar  y  pwngc,  ac  a  fu  o  wasanaeth  mawr  i'r  Cyfundeb 
mewn  blynj-ddoedd  diweddarach,  fel  y  cawn  beth  mantais  i  weled 
etto.  Bu  y  dadganiad,  hefyd,  fel  y  cawn  etto  welcd,  yn  nerth, 
megys,  wrth  gefn  Mr.  Jones  ar  fwy  nag  un  achlysur.  Meddai 
Mr.  Charles  yn  ei  adroddiad : — 

'Adolygwyd  ycbj^dig  ar  athrawiaeth  y  Prynedigaeth,  a'r  dull  addas  o 
ymadroddi  yn  ei  chylch,  i'r  dyben  i  fod  ein  geiriau  yn  addas  ac  yn  gyd- 
syniol  â'u  gilydd  wrth  ymadroddi  mewn  perthynas  i'r  athrawiaeth  hon. 
,  .  .  Y  mae  tri  pheth  i'w  golygu  yn  gynnwysedig  yn  y  Prynedigaeth 
yn  Xghrist,  yn  ol  iaith  y  Beibl  yn  ei  osod  allan ;  sef,  1,  Etholiad  a  gos- 
odiad  Person  Crist  yn  île  y  personau  (a  hwy  yn  unig)  oedd  i  gael  eu 
prynu.  Yr  oedd  hyn  yn  ol  y  drefn  yn  yr  arfaeth  a'r  cynghor  ti'a- 
gwyddol.  Yn  ganlynol  i'r  arfaeth  hon,  'Efe  a  roddodd  ei  hun  drosom;' 
Ephes.  V.  2.  Fel  y  byddai  j^n  addas  o  ran  ei  berson  i  hyny,  penderfyn- 
wyd  yn  yr  arfaeth  iddo  fod  yn  Goel,  yn  gyfathrachwr  agosaf  ei  bobl ; 
sef,  yn  frawd  iddynt,  wedi  ei  eni  erbyn  caledi.  ...  2.  Cyfrifiad  o'u 
pechodau  hwy  (a  hwy  yn  unig)  iddo  ef.  'Yr  Arglwydd  a  roddes  arno 
ef  ein  hanwiredd  ni  i  gyd.  Efe  a  ddug  bechodau  llaweroedd ;'  Esa.  liii. 
6,  12.  'Yr  hwn  nid  adnabu  bechod  (trwy  Iwgr  natur,  meddwl,  nac  un 
weithred)  a  wnaeth  efe  (trwy  gyfrifiad)  yn  bechod  drosom  ni;'  2  Cor. 
V.  21.  3.  Dioddef  yn  ei  berson  ei  hun  y  gospedigaeth  ddyledus  am  y 
pechodau  hyny  (yn  unig)  a  gyfrifwyd  felly  iddo.  'Cospedigaeth  ein 
heddwch  ni  a  roddwyd  arno  ef.  Yr  Arglwydd  a  fynai  ei  ddryllio  ef ; 
efe  a'i  clwyfodd;'  Esa.  liii.  5,  10;  1  Pedr  iii.  18.  Prynodd  fel  hyn  nifer 
ddi-rifedi  o  bersonau,  trwy  wneuthur  lawn  cyflawn  dros  eu  pechodau ; 
ond  wrth  eu  prynu  a'u  rhyddhau,  yr  oedd  ganddo  ddyben  pellacli  yn  ei 
olwg,  sef  eu  gwneuthur  yn  etifeddion  i  Dduw.  a  chydetifeddion  â  Christ. 
Symmudodd  bob  rhwystr  oddi  ar  y  ífordd;  a  thrwy  undeb  âg  ef,  fel 
eu  pen-cyfammodwr,  eu  brawd,  a'u  priod,  y  mae  ganddynt  hawl  i'r  hoîl 
etifeddiaeth.  Trwy  eu  hadbryniad  gan  yr  Ail  Adda,  a'u  hundeb  âg  ef, 
rliyddhawyd  eu  personau,  ac  adnewyddwyd  hawl  iddynt  i'r  etifeddiaeth, 
a  hyny  ar  seiliau  cedyrn  ac  ansigledig.  Prynwyd  eu  personau,  ac  y  mae 
y  cwbl  yn  dyfod  iddynt  drwyddo,  sef  gras  a  gogoniant.  Er  nad  ydyw 
yn  addas  dywedyd  iddo  brynu  yr  Ysbryd  Glân  i'w  bobl,  etto,  ar  gyfrif 


EI  OLYGIAD  AR  ATHRAWIAETH  YR  lAWN.  331 

y  prynedigaeth,  a'r  iawn  a  wnaeth  Crist  dros  eu  pechodau,  y  mae  yr 
Ysbryd  Glàn,  a  phob  rhodd  ddaionus,  yn  cael  eu  cyfranu  i'w  bobl.  Sym- 
mudodd  hyny  yr  holl  rwystrau  oddi  ar  y  ífordd,  ac  agorwyd  ífordd  o 
gymmundeb  rhwng  nefoedd  a  daear.  Barnasom  hefyd  mai  afreidiol  yw 
haeru,  neu  ddadleu,  a  ydyw  neu  nad  ydyw  marwohìeth  Crist  yn  ddi- 
gonol  iawn  dros  yr  hoU  fyd,  neu  na  buasai  raid  iddo  ddioddef  mwy 
pe  buasai  pob  dyn  yn  gadwedig ;  gan  nad  oedd  yn  cael  eu  golygu  yn  y 
prynedigaetli,  mwy  nag  yn  yr  etholedigaeth,  ond  y  rhai  a  gedwir  yn 
wirioneddol.  Ni  cholHr  neb  o  eisieu  digonolrwydd  yn  yr  iawn;  ond 
pawb  a  golHr  am  na  fynant  ddyfod  at  Grist  fel  y  byddont  gadwedig;  ac 
ni  bydd  gan  y  rhai  hyn  un  esgus  am  eu  hesgeulusiad  o  hono.  Da  gadael 
heibio  ein  dj'chymygion  ein  hunain,  ac  ymgadw  o  fewn  terfynau  addas 
ymadroddion  ysgrytliyrol.  Nis  gwyddom  beth  a  fuasai  yn  angenrheid- 
iol  pe  buasai  trefn  ac  arfaeth  Duw  yn  wahanol ;  ac  nid  rhaid  i  ni  wybod 
.  .  .  Hynod  gymmaint  sydd  gan  ddynion  dysgedig  ac  annysgedig 
o  adrodd  dychymmygion  ar  ol  eu  gilydd ;  ond  jDethau  anf uddiol  ydynt.' 

Fe  sylwir  fod  yr  adroddiad  hwn  yn  mynychu,  unwaith  ac  eil- 
Vwaith  a  thrachefn,  y  geiriau  '  a  hwy  yn  unig.'  Yr  ydym  yn  tybio 
mai  y  cyfrif  am  y  mynychiad  o'r  geiriau  hyn  yn  y  Gymdeithasfa 
oedd,  fod  y  ddadl  âg  Arminiaeth  yn  ei  phoethder  ar  y  pryd ;  ac  yr 
yr  ydym  yn  meddwl,  pe  buasai  y  Corph.  neu  y  Gymdeithasfa,  yn 
rhoddi  mynegiad  o'u  syniadau  ar  y  Prynedigaeth  ddeng  mlynedd 
yn  ddiweddarach,  yn  1819  yn  lle  yn  1809,  hyny  yw,  pan  oedd  yr' 
ymosodiad  ar  eu  golygiadau  yn  dyfod  o  gyfeiriad  Uchel-Galfin- 
iaeth,  yn  lle  o  gyfeiriad  Arminiaeth,  er  y  buasai  hanfod  y  myneg- 
iad  yr  un,  etto  na  buasent  yn  ymdrafferthu  i  fynychu  y  geiríau  a 
nodwyd.  Y  mae  yn  amlwg,  pa  fodd  bjmag,  fod  y  dadganiad  uchod 
o  olygiad  y  Cyfundeb  yn  gwbl  foddhaol  gan  Mr.  Jones ;  a  hyny 
nid  yn  unig  am  ei  fod  yn  bresennol  ar  y  pryd,  ac,  yn  ddîau,  yn 
cymmeryd  rhan  yn  y  drafodaeth,  ond  hefyd  am  fod  y  llythyr  a 
dderbyniodd  o  Gymdeithasfa  Pwllheli  yn  1817,  swm  yr  hwn  oedd 
fod  y  Gymdeithasfa  y  pryd  hwnw  yn  parhau  o'r  un  olygiad  ar  y 
Prynedigaeth  ag  ydoedd  yn  y  Bala  yn  1809,  fel  y  cawn  weled 
pan  roddwn  y  llythyr  ger  bron,  '  wedi  rhoddi  tawelwch  a  boddlon- 
rwydd  hollol  i"w  feddwl  ef.'  Pa  ddiffygion  bynag,  neu  pa  arwydd- 
ion  bynag  o  gulni,  neu  o  duedd  i  ochri  yn  nghyfeiriad  Uchel- 
Galfiniaeth,  a  all  neb  weled  yn  y  mynegiad  blaenorol  o  farn  y  Cyf- 
undeb  ar  Athrawiaeth  yr  lawn,  y  mae'n  amlwg  fod  Mr.  Jones  yn 
cydsynio  â'i  swm  a'i  sylwedd,  er  na  buasai,  fe  allai,  yn  defnyddio 
yn  hollol  yr  un  geiriau  a  Mr.  Charles,  nac  yn  enwedig,  yn  mynychu 
y  geiriau  crybwylledig — a  hwy  yn  unig — fel  y  gwneir  yma. 

Ond  yn  mhen  tua  phum  mlynedd  ar  ol  y  drafodaeth  a'r  pender- 
fyniad  yn  y  Bala;   sef,  tua  diwedd  y  flwydd\-n  1814,  ac  felly  bron 

yn  uniongyrchol  ar  ol  marwolaeth  Mr.  Charles,  y  mae  yn  amlwg- 
fod  pethau  wedi  cymmeryd  gwedd  hynod  o  anfoddhaol  i  deimlad 
Mr.  Jones,  a  pheryglus  hefyd  i  ddiogelwch,  ac  iachusrwydd,  a 
Uwyddiant  y  Cyfundeb  yn  y  wlad — o  leiaf  yn  Ngogledd  Cymru. 
Dyma  y  pryd  y  galwyd  ar  Mr.  Jones  i  sefyll  yn  wrol  a  phender- 
fynol  dros  olygiad  y  Cyfundeb  am  HoUddigonedd  ac  Anfaidroldeb 
yr  lawn,  a  hyny  pan  yr  oedd  dylanwad  mawr,  a  dylanwad  mwy  na 
Mr.  Christmas  Evans,  yr  hwn  a  wrthwynebasid  ganddo  yn  y  wasg, 
yn  bygwth  dwyn  golygiad  tra  chyfyng  am  yr  lawn  i  mewn  i  ganol 
Cyfundeb  y  Methodistiaid.  Ar  yr  adeg  neillduol  hon,  pan  yr 
oedd  y  Cyfundeb,  yn  enwedig  yn  y  Gogledd,  newydd  golli  un  a 
fuasai  yn  un  o'r  prif  arweinwyr,  os  nad  yn  wir  yn  brif  arweinydd 
i'w  feddwl  a'i  weithrediadau  am  agos  i  30ain  mlynedd,  y  mae  yn 
ymddangos  fod  Mr.  John  Elias,  yr  hwn  oedd  ar  y  pryd  yn  anterth 
ei  nerth  a'i  boblogrwydd,  ac  i  ddwylaw  yr  hwn  yr  oedd  yr  arwein- 
iad  yn  y  Gogledd  ar  y  pryd  yn  myned,  er  nad  oedd  ond  tua  deu- 
gain  mlwydd  oed,  a  thra  yr  oedd  llawer  o  frodyr  hŷn  yn  fyw,  wedi 
syrthio  i  goledd  syniadau  cyfyng  iawn  ar  athrawiaeth  y  Pryned- 
igaeth.  Gan  mai  Dr.  Owen  Thomas,  hyd  y  gwyddom  ni,  ydyw  yr 
unig  un  sydd  wedi  3'sgrifenu  yr  hyn  y  rhaid  i  ni,  pa  mor  annhu- 
'eddol  bynag  y  teimlwn,  ei  adrodd  yma,  ni  a  adawn  iddo  ef  adrodd 
yr  hanes  : — 

'  Yr  oedd  y  syniad  wedi  dyfod  iddo,  meddai  [sef,  syniad  Mr.  John 
Elias  am  yr  Tawn],  megys  goleuni  newydd,  ac  yn  ymddangos  iddo  e£  yn 
cyssoni  yn  ogoneddus  y  gosodiad  neillduol  ar  Grist  dros  ei  bobl,  a'i 
waith  yn  dioddef  eu  cospedigaeth  hwy,  a  hwy  yn  unig,  â  galwad  didwyll 
yr  efengyl  ar  bawb,  ac  â  chonderaniad  gwrthodwyr  iachawdwriaeth  fel 
y  cyfryw.  Wedi  cael  y  golygiad  hwn,  darparodd  bregeth  neiUduol  a 
galluog  arno,  yr  hon  a  draddodai  gyda'r  yni,  a'r  teimlad,  a'r  dylanwad 
priodol  yn  unig  iddo  ei  hunan.  Yn  niwedd  y  flwyddyn  1814,  cymmer- 
odd  daith  fer  drwy  ranau  o  siroedd  Dinbych  a  Fflint;  ac  ar  ei  daith,  fe 
bregethodd  mswn  Cyfarfod  Misol  a  gynnehd  yn  Ngwrecsam  y  bregeth 
a  gynnwysai  y  syniadau  newyddion  a  lyngcesid  ganddo.  Ynddi,  fe 
ddadleuai  dros  '  iawn  cyd-bwys.'  'Nid  cyd-bwys,'  meddai,  'â  gwerth 
personau  yr  etholedigion,  na  chyd-bwys  â'r  hyn  a  ddioddefasid  gan- 
ddynt  hwy  eu  hunain  am  byth  yn  uflfern;  o  blegid  fe  dybiai  hyny  nad 
ydy w  yr  iachawdwriaeth  a  ddarparwyd  iddynt,  ac  y  dygir  hwy  i  fedd- 
iant  o  honi,  yn  eu  hattal  rhag  pecliu  llawer  yn  y  byd  hwn ;  ond  cyd- 
bwys  â  drwg  ac  ysgelerder  eu  pechodau  hwy  yn  erbyn  Duw;  digon,  a 
digon  byth,  ar  ei  ran  ef  fel  Meichniydd  i  foddloni  cyfiawnder  dros  y 
rhai  a  roddwyd  iddo  gan  y  Tad.'  Cyflfelybai  iawn  Crist  dros  bersonau 
a  pheciiodau  ei  bobl,  fel  'digon  i  wastadau  clorian  cyfiawnder — heb  un 
gronyn  o  fantoliad,  neu  o  bwysau  gyda  digon.'  'Yr  ydym,'  meddai, 
'wedi  arfer  canu,  'Ygair  Gorphenwyd  wnaeth  i'r  clorian  pwysig  droi;' 

oncl  ni  chanwn  ni  mo  hono  felly  etto.  Na:  iawn  ydyw  iawn:  digon  i 
gyfarfod  y  gofyn.  Buasai  llai  yn  annigonol,  a  chwaneg  yn  afreidiol ' 
'Yr  ydoedd  pechodau,  a  holl  bechodau  ei  bobl,  wedi  eu  rhoddi  ar  Grist ; 
a  llygad  y  meddwl  anfeidrol  yn  canfod  yr  ysgelerder  a  berthynai  i  bob 
un  o  honynt,  a  chyüawnder  yn  gweinyddu  arno  yntau  y  gospedigaeth 
ddyledus  am  bob  un ;  a  phan  oedd  y  ddialedd  haeddiarinol  o'u  plegid 
wedi  ei  dywallt  arno  yn  llawn,  ac  yntau  wedi  yfed  cwpan  y  felldith  i'r 
gwaelod,  dyna  yr  iawn  wedi  ei  orphen,  ac  yntau  yn  gwaeddi  '  Gorphen- 
wyd!'  Yr  oedd  Mr.  EHas,  y  mae'n  amlwg,  yn  y  bregeth  hon,  yn  yraylu 
ar  syniadau  Mr.  Christmas  Evans ;  er  ei  fod  yn  gochel  yn  gwbl,  o  ran 
geiriau,  y  dychymmyg  am  ddioddef  mwy  pe  buasai  mwy  i'w  hachub, 
neu  pe  buasai  y  rhai  a  achubir  yn  fwy  pechadurus.  Ond  yr  oedd  yr  un 
pryd  yn  gryf  dros  alwad  gyífredinol  yr  efengyl  ar  bechaduriaid,  fel  y 
cyfryw,  ac  yn  ddi-wahaniaeth ;  ac  yn  troi,  yn  y  diwedd,  gyda  grym  ang- 
hyíFredin  i  ddangos  perygl  ofnadwy  anghredinwyr,  a'r  rhai  a  wrthodent 
eu  bywyd  yn  y  drefn  hon : — '  Ond  pa  fodd  yr  ydych  chwi  yn  galw  ar 
bawb?' gofynai.  'Nid  myfi  sydd  yn  galw:— Duw  sydd  yn  galw.  Nid 
wyf  tì  ond  cenad  drosto,  ac  yn  llefaru  yn  unig  yn  ei  enw.'  '  Ond  pa 
fodd  y  mae  Duw  yn  galw  ar  bawb  os  nad  oes  iachawdwriaeth  i  bawb?' 
'Pa  fatli  iachawdwriaeth  wyfc  ti  yn  ei  ddisgwyl,  bechadur?  Wyt  ti  yn 
disgwyl  iachawdwriaeth  a  byw  mewn  pechod,  a  gwasanaethu  y  diafol? 
Y  mae  iachawdwriaeth  yn  Nghrist  i'r  pechaduriaid  gwaethaf,  aflanaf,  yn 
f y w,  a  wnelo  dderbyniad  o  hono ;  ac  nid  oes  iachawdwriaeth  i  neb,  pwy 
bynag  fyddo,  a'i  gwrthodo  ef.'  Cofiant  y  Parch.  John  Joìies,  Tal-y-sarn: 
tudal.  545,  546. 

Tuag  at  ddlrnad  pwysigrwydd  yr  hyn  yr  oedd  Mr.  John  Elias 
yn  ei  wneuthur  ar  hyn  o  bryd,  yn  ol  yr  adroediad  uchod  gan  Dr. 
Thomas,  dylid  cofio  y  íîeithiau  syml,  ond  pwysig,  canlynol : — 1. 
Nid  oedd  gan  y  Methodistiaid  etto  Gyffes  Ffydd,  na  llawer  o  awd- 
wyr  safonol.  2.  Yr  oedd  Mr.  Charles  newydd  gael  ei  gymmeryd 
ymaith  drwy  angau.  3.  Yr  oedd  Mr.  Elias  ar  y  pryd  yu  an- 
terth  ei  boblogrwydd,  a  IIu  o'r  Methodistiaid  yn  barod  i  gymmeryd 
cu  tywys  yn  oddefgar  ganddo.  4.  Yr  oedd  bron  yr  oll  o'r  preg- 
ethwyr  yn  ddynion  di-ddysg,  ac  felly  yn  haws  eu  gyru  i  gyfeiriad 
culni,  nag  i  gyfeiriad  ëangder.  5.  Yr  oedd  llawer  iawn  eisoes  o'r 
Methodistiaid,  yn  bregethwyr,  blaenoriaid,  ac  aelodau,  yn  ystod  yr 
ychydig  flynyddoedd  blaenorol  i'r  flwyddyn  1814,  wedi  gogwyddo 
yn  mhell  i  gyfeiriad  Uchel-Galfiuiaeth.  6.  Yr  oedd  y  tybiau 
eithafol  Arminaidd,  y  soniasom  eisoes  am  danynt,  yn  dal  i  gael 
eu  cyhoeddi  yn  y  wlad,  a  Ilawer  o'r  Methodistiaid  yn  tybio  mai  eu 
dyledswydd  hwythau,  ar  y  tii  arall,  oedd  sefyll  ar  y  tir  pellaf  y 
gallent  oddi  wrth  yr  Arrainiaid.  Dyma  rai,  a  dim  ond  rhai,  yn 
ddîau,  o'r  ystyriaethau  a  wnelent  y  sefyllfa  yn  bwysig  a  pheryglus 
iawn  i'r  Cyfundeb  ar  y  pryd. 

Pan  ar  yr  un  daith,  daeth  Mr.  John  Elias  gyda  y  bregeth  uchod 

ar  lawn  cyd-bwys  i  Ddinb^'ch.  Traddodai  hi  gyda'i  egni  arferol, 
a  chydag  effeithiau  grymus  ar  laweryn  y  gynnulleidfa — y  mwyafrif 
o  ba  rai  nid  oeddynt,  yn  ddîau,  yn  meddwl  dim  am  gywirdeb  nac 
anghywirdeb  yr  hyn  a  draethai.  Ond  yr  oedd  gwrandaw  tybiau 
mor  anysgrythyrol,  ac  mor  hollol  groes  i'w  feddwl,  a  thybiau  a 
Ystyriai  ef,  fel  y  gwelsom,  '  o  natur  gableddus,'  gan  eu  bod  yn 
ddifr'iawl  ar  Berson  a  Gwaith  Mab  Duw,  yn  fwy  nag  a  allai  Mr. 
Jones  ei  oddef  Bio  raid  iddo  ymwthio  allan  o'r  capel,  drwy 
dyndra  y  dyrfa,  cyn  i'r  bregeth  ddyfod  i  hen.  Rhag  ofn  y  bydd 
ambell  un  yn  meddwl  fod  Mr.  Jones,  y  tro  hwn,  wedi  cario  ei  bro- 
testiad  yn  erbyn  pregeth  Mr.  John  Elias  yn  rhy  bell,  neu  wedi 
goddef  i'w  deimlad  gael  y  llaw  uchaf  arno  mewn  cyfarfod  crefyddol, 
dymunem  i'r  darllenydd  gymmeryd  pwyll  i  ystyried  yr  amgylch- 
iadau.  Yn  un  peth,  yr  ydym  i  gofio  fod  y  syniadau  a  draethid  yn 
cael  eu  hystyried  gan  y  Methodistiaid  bob  araser,  yn  gystal  a  chan 
'Mr.  Jones,  fel  rhai  cwbl  groes  i'r  hyn  a  gredid  yn  ddiammheu  yn 
eu  plith.  Dyma  farn  y  diweddar  Barchedig  Dr.  Edwards  am  dan- 
ynt : — '  Yr  ydym  am  feithrin  cariad  rhwng  pawb  o  ddysgyblion  yr 
Arglwydd  lesu.  Ond  y  mae  cynnyg  rhoddi  terfyn  i  werth  yr 
lawn  yn  beth  nas  gallwn  ei  esgusodi :  y  mae  yn  gyfeiliornad  na 
ddylid  ei  oddef  yn  mrawdoliaeth  eglwys  Dduw.  Y  mae  gwadu 
aufeidroldeb  lawn  Crist  yr  un  peth  a  gwadu  anfeidroldeb  ei  Ber- 
son.'  Ac  yn  y  frawddeg  nesaf,  y  mae  Dr.  Edwards  yn  galw  'y 
fath  athrawiaeth '  yn  '  wrthun  ac  yn  anysgrythyroL' — Traethodau 
Duwinyddol:  tudal.  197.  Fe  sylwir  fod  Dr.  Edwards  yma  yn 
arfer  bron  yn  gwbl  yr  un  geiriau  wrth  gondemnio  y  tyb  am  roddi 
terfyn  i  werth  yr  lawn  ag  a  aríerir  gan  Mr.  Jones  wrth  gondemnio 
yr  un  peth.  Dywedai  yntau  hefyd  yn  fynych  y  dylai  egiwys 
Dduw  ymwrthod  â'r  neb  a  wnelai  hyny,  hyd  onid  edifarhao. 

Yr  ydym  yn  tybio  y  gwel  pawb  ystyriol  fod  yr  hyn  a  gymmer- 
odd  le  yn  Nghyfarfod  Misol  Gwrecsam,  ac  yn  Ninbych  yr  adeg 
hono,  pan  bregethai  Mr  Elias  y  bregeth  yr  ydym  yn  cyfeirio  ati, 
yn  yr  hon  y  rhoddai  derfyn  i  werth  aberth  Crist,  yn  amgylchiad  tra 
difrifol  a  phwysig  ar  y  pryd.  Nid  oedd  ond  tair  blynedd  er  pan 
oedd  y  Methodistiaid  wedi  dechreu  ordeiuio  gweinidogion  idd^-nt 
eu  hunain ;  nid  oedd  ond  dau  fis  er  pan  gauodd  y  bedd  ar  y  gŵr 
parchedig  a  gymmerodd  y  rhan  benaf  yn  hyny ;  dyma  un  o'r  rhai 
a  ordeiniwyd,  a'r  mwyaf  doniol  a  hyawdl  o  honynt  oll,  yu  y  Gog- 
ledd,  o  leiaf  wedi  llyngcu  tyb  cyfyng,  ac  anysgrythyrol,  a  gwrthun, 
îe,  a  chableddus,  yn  ol  argyhoeddiad  dyfnaf  Mr.  Jones,  am  athr- 
awiaeth  bwysicaf  Cristionogaeth ;  ac  y  mae  y  pregethwr^  ieuangc 

mewn  cymmhariaeth,  ond  yr  hwn  sydd  wedi  ei  nodi  allan  gan  yr 
hoU  Gyfundeb,  ac  y  mae  yn  debyg  yn  hanner  ymwybodol  o  hyny 
ei  hun,  i  fod  yn  arweinydd  yn  y  Cymdeithasfaoedd  am  flynydd- 
oedd  lawer  i  ddyfod,  os  caitf  fyw  ;  y  mae  bwnw  yn  ymddangos  yn 
benderfynol  o  yru  ei  olygiad  newydd,  er  nad  oedd  ond  bron  yr  uu 
un  a  hen  olygiad  Mr.  Christmas  Evans,  os  nad  yr  un  yn  hollol,  ar 
bawb  yn  y  wlad  ;  y  mae  yn  pregethu  y  bregeth  mewn  Cyfarfod 
Misolj  lle  yr  oedd  mwy  o  gulni  ac  o  gydnawsedd  â'r  syniad  oedd 
yn  y  bregeth  nag  oedd  yn  un  lle  arall  yn  Ngogledd  Cymru.  Ar 
ol  hyny,  y  mae  yn  cymmeryd  y  bregeth,  megys  i  wyneb  y  llew  ei 
hun,  i  Ddinbych,  o  blegid  nid  oedd  dim  o  olion  y  llwfrddyn  yn 
Mr.  Elias ;  ei  arferiad  ef  oedd  myned  â  gwemidogaeth  addas  hollol, 
hyd  y  gallai  wybod,  i  bob  dyffryn  yr  ymwelai  âg  ef ;  a'r  hyn  sydd 
ya  gwneyd  yr  boll  ystyriaethau  uchod  yn  rhai  gwir  ddifrifol,  gyda 
golwg  ar  ddyfodol  y  Cyfucdeb,  ydyw,  fod  y  pregethwr  yn  ddyn 
llawn  yni,  a  phenderfyniad,  a  dwysder,  a  difrifwch — ie,  y  fath  ddif- 
rifwch  ac  egni  enaid  a  chorph,  fel  y  mae  ^^n  rhwymo  pawb,  bodd 
neu  anfodd,  i  gredu  pob  peth  a  ddywed.  Un  o  fìl  a  all  ei  wrth- 
wynebu. 

Ond  o  drugaredd  fawr  i  Mr.  Elias,  ac  i  Gyfundeb  y  Methodist- 
iaid  ar  y  pryd,  yr  oedd  yr  un  o  fil  yn  gwrandaw  yn  Ninbych  y 
noson  hono.  Gan  fod  y  pregethwr  yn  llettya  y  noswaith  hono  yn 
nhŷ  Mr.  Jones,  '  bu  ymddiddan  a  dadleu  brwd  rhyngddynt  a'u  gil- 
ydd,'  meddai  Dr.  Thomas,  '  ar  bwngc  y  bregeth.'  Yn  yr  ymddi- 
ddan  hwnw,  meddai  yn  mhellach,  '  yr  oedd  y  naill  a'r  llall  yn  gryf 
dros  eu  golygiadau  eu  hunain.  Ond  addawodd  Mr.  Elias,  yn  3' 
diwedd,  beidio  dyweyd  byth  mwy  fod  yr  lawn  megys  'digon  i 
( wastadau  clorian  cyfiawnder ;'  gan  gydnabod  '  fod  anfeidroldeb 
mewn  ystyr  uwch  yn  perthyn  i  aberth  Crist  nag  un  anfeidroldeb 
a  ellir  ei  briodoli  i  ddrwg  pechod.'  Yn  y  fan  hon,  yr  ydym  yn 
meddwl  fod  o  bwys  i  ni  gofio,  tuag  at  ddeall  sefyllfa  pethau  yn 
gywir,  fod  gwahaniaeth  pwysig  rhwng  addaw  peidio  clyweyd  peth 
ag  addaw  peidio  eifeddwl.  Y  cyntaf,  fel  y  gwelir,  a  addawai  Mr. 
Elias. 

Yr  ydym  yn  ystyried  y  pethau  yr  ydym  yn  bresennol  gyda 
hwy  y  rhanau  pwysicaf  o  hanes  Mr.  Jones.  Yn  ystod  y  misoedd 
hyn  y  dechreuodd  efe  ar  wasanaeth  cwbl  ammhrisiadwy  i  Gorph  y 
Methodistiaid,  yr  hyn  a  barhawyd  yn  ddi-orphwys  ganddo,  mewn 
rhy w  ffurf  arno,  braidd  yn  mhob  Cymdeithasfa  yn  Ngogledd  Cymru, 
ac  mewn  rhai  Cymdeithasfaoedd  yn  y  Deheudir  hefyd,  ac  mewn 
llawer  dull  arall,  o  hyny  hyd  ei  fedd ;  a  gwaith  ag  y  parhaodd  ei 

ddylanwad  yn  mhell  wedi  ei  farwolaeth  ef.  Yr  ydym  am  adael  i 
Dr.  Thomas  adrodd  hanes  yr  hyn  a  ddilynodd  draddodiad  pregeth 
Mr.  John  Elias  yn  Nghyfarfod  Misol  Gwrecsam,  ac  yn  Ninbych. 
Fel  y  canlyn  y  ceir  ef  ganddo  yn  Ngliojiant  Joìin  Jones,  tudal. 
546,  547 :— 

'  Yr  oecld  traddodiad  y  bregeth  yn  Nghyfarfod  Misol  Gwrecsam  wedi 
peri  cynnhwrf  dirfawr  yn  sir  Fflint.  Yr  oedd  yr  hen  frodyr  cyfyng 
oedd  yno  o'r  blaen  erbyn  hyn  wedi  myned  yn  annioddefol ;  a'r  brodyr 
eraill  mwy  rhyddfrydig,  yn  enwedig  cyfeillion  Caerwys  [Mr.  Thomas 
Evans,  Maes-y-Coed,  at  yr  hwn  y  cyfeiriasom  eisoes,  ac  eraill],  wedi 
cyffi'oi  drwyddynt;  fel  y  trefnwyd,  yn  y  Cyfarfod  Misol,  i'r  pwngc 
gael  ei  ddwyn  i  sylw  neillduol,  er  mwyn  cael  rhyw  benderfyniad  hedd- 
ychol  arno  yn  y  Gymdeithasfa  nesaf  yn  Rhuthyn,  Mawrth  y  3ydd  a'r 
4ydd,  1815.  Bu  yno  ddadleu  brwd  iawn  yn  y  cyfarfod  cjmtaf  y  dydd 
cyntaf.  Yr  oedd  y  blaid  gyfyng,  gan  dybied  fod  Mr.  Ehas  yn  awr  yr 
un  ochr  a  hwy,  yn  meddwl  y  gallent  gario  pob  peth  o'u  blaen  ;  ac  aeth- 
ant  i'r  eithafion  mwyaf  yn  y  cyfeisteddfod,  gan  alw  Mr.  Jones,  Dinbych, 
yn  heretic,  a'i  gyhuddo  o  fod  yn  achos  yr  holl  aflonyddwch  yn  y  wlad,  ac 
o  arwain  y  Cyfundeb  i  Arminiaetìi.  Ond  safai  Mr.  Jones  yn  wrol  ac  yn 
benderfynol  dros  wir  a  phriodol  anfeidroldeb  aberth  y  Cyfryngwr 
mawr;  ac  a  dystiai  mai  dyna  yr  athrawiaeth  a  gawsai  efe  yn  y  Corph 

Ipan  ymunasai  âg  ef,  a  bod  y  syniadau  eraill  y  dadleuid  drostynt,  nid  yn 
unig  yn  newydd  yn  Nghorph  y  ÌNIethodistiaid,  ond  hyd  y  gwyddai  efe, 
yn  newydd  hollol  i  holl  eglwys  Crist ;  ac  nis  gallai  efe  lai  na'u  hystyried 
îyn  ddiraddiad  ar  Berson  y  Gwaredwr  mawr,  ac  yn  ŵyrdroad  hollol  ar  y 
golj^'giad  ysgrythyrol  ar  Brynedigaeth.  Torodd  allan  yn  yr  ymddiddan 
i  wylo  yn  hidl,  a  dywedodd,  os  oedd  yr  athrawiaeth  y  dadleuai  efe 
drosti  yn  anghymmeradwy  gan  ei  frodyr,  y  byddai  yn  well  ganddo  ef  o 
lawer  ymadael  yn  dangnefeddus  â  hwynt ;  ac  os  felly  y  penderfynent,  y 
deuai  efe  i  Gymdeithasfa  y  Bala  i  roddi  ei  gyssylltiad  â'r  Methodistiaid 
i  fyny :  ond  ei  fod  yn  gwybod  mai  y  syniadau  y  dadleuai  efe  drostynt, 
a  ddysgid  gan  y  tadau  Methodistaidd  o'r  dechreuad,  a'i  fod  yn  hyderu 
mai  dyna  olygiad  y  corph  mawr  o  honynt  etto.' 

Y  mae  yn  debygol  y  teimla  llawer  mai  gwaradwydd  mawr  ar  y 
Gymdeithasfa  hono  yn  Rhuthyn  oedd  gosod  Mr.  Jones,  yr  hwn 
oedd  yn  dysgu  ac  yn  ainddiftyn  hen  olygiad  y  Cyfundeb  ar  y 
Prynedigaeth,  mewn  sefylifa  amddiffynol  fel  hyn,  pryd  mewn  gwir- 
ionedd  mai  Mr.  John  Elias,  yr  hwn  oedd  yn  pregethu  tyb  newydd 
i'r  Cyfundeb,  a  newydd  i  holl  eglwys  Crist,  a  ddylasai  fod  yn  y  sef- 
yllfa  hono.  Ond  nid  ydyw  hyn  ond  prawf  o'r  cyfeiriad  eithafol  yr 
oedd  meddyliau  llawer  wedi  rhedeg  iddo  yn  eu  gwrthwynebiad 
i'r  syniadau  Arminaidd  oedd  wedi  eu  taenu  yn  y  wlad  yn  ystod  y 
blynyddoedd  blaenorol.  Ond  y  mae  Dr.  Thomas  yn  myned  rhag- 
ddo  gyda'i  adroddiad : — 

'Ar  hyny,  cododd  Mr.  Ehas  i  fyny,  a  dywedodd  nad  oedd  ganddo  ef 

un  meddwl  am  newid  dim  ar  olygiadau  y  Cyfundeb,  ac  nas  gallai  oddef 
y  meddwl  am  i  Mr.  Jones  deimlo  yn  anghysurus  yn  mhlith  ei  frodyr,  a 
llawer  llai,  yn  enwedig,  am  iddo  feddwl  ymadael  â  hwynt;  ac  os  dywed- 
asai  efe  ddiin  oedd  yn  dolurio  ei  deimladau,  ei  fod  yn  dymuno  ei  alw  yn 
ol,  ac  erfyn  ei  faddeuant,  a'i  fod  yn  gweled,  erbyn  hyn,  nad  ydoedd,  yn 
y  bregeth  y  cyfeiriasid  ati,  wedi  talu  sylw  digonol  i'r  geiriau  '  Efe  yw 
yr  lawn,'  'yr  hwn  â'i  rhoddes  ei  hnnan  yn  bridwerth  dros  bawb,'  a  geir- 
iau  cyffelyb.  '  Yr  wyf  yn  awr,'  meddai,  '  yn  gweled  yn  eithaf  eglur  fod 
yr  lawn  ynddo  ei  hunan,  yn  ystyr  priodol  y  gair,  yn  anfeidrol ;  tra  y 
mae  mor  eghir  i  mi  mai  dros  yr  eglwys  yn  unig  y  gosodwyd  ef.' 

Ar  ol  yr  anerchiad  hwu  o  eiddo  Mr.  Elias  yn  y  Gyradeithasfa, 
'  cafwyd  heddwch  mawr '  ar  y  pryd.  Ymddiriedwyd  i  Mr.  Jones, 
a  Mr.  Elias,  a  Mr.  John  E-oberts,  o  Langwm,  i  dynu  allan  ddad- 
ganiad  o  farn  y  Gymdeithasfa  ar  yr  athrawiaeth  a  fuasai  dan  sylw, 
ac  i'w  gyflwyno  i'r  Gymdeithasfa  dranoeth.  Yn  ol  yr  adroddiad 
sydd  yn  y  Drysorfa  am  Gorphenaf,  1823,  swm  yr  hyn  y  pender- 
fynwyd  arno  yn  y  Gymdeithasfa  hon  yn  Rhuthyn,  ynghylch  Pryn- 
edigaeth,  ydy  w  yr  hyn  a  ganlyn  : — 

'1.  Fod  Person  y  Cyfryngwr  yn  Berson  anfeidrol  fawr,  2.  Fod  yr 
lawn  a  dalodd  yn  anfeidrol,  gan  mai  '  Efe  yw  yr  lawn.'  3.  Pod  y  Person 
hwn  yn  lle  personau  neillduoL  4.  Fod  pechodau  y  personau  hyny  yn 
gyfrifedig  ar  y  Person  anfeidrol  hwn.  5.  Fod  cospedigaeth  am  y  pech- 
odau  hyny  wedi  ei  roddi  ar  y  Person  hwn.  6.  Fod  anfeidrol  foddlon- 
rwydd  wedi  cael  ei  wneuthur  dros  y  pechodau  a'r  personau  hyny  gan 
y  Person  anfeidrol  hwn.  7.  Fod  y  Prynedigaeth  hwn  yn  ol  arfaeth  a 
chyfammod  tragwyddol  Duw. — Rhoddwyd  gocheliad  i  beidio  arferyd 
ymadroddion  dychymygol  a  di-sail  ynghylch  y  Prynedigaeth ;  megys, 
pe  buasai  mwy  o  bersonau  i'w  prynu  nag  a  brynwyd,  y  buasai  raid  i 
Grist  ddioddef  mwy,  a  gwneuthur  mwy  o  iawn  nag  a  ddarfu ;  neu,  pe 
buasai  mwy  o  fydoedd  yn  bod,  y  buasai  iawn  Crist  yn  ddigon  dros  y 
rhai  hyny  hefyd.  Penderfynwyd  i  roddi  pob  dadl  heibio,  a  phob  geiriau 
a  fyddo  yn  tueddu  at  hyny,  a  chadw  at  Iwybr  eglur  y  Beibl  wrth  lefaru.' 

Goddefer  i  ni  ddyweyd  ein  bod  yn  ystyried  y  dadganiad  uchod 
yn  rhagori  cryn  lawer  ar  yr  un  sydd  yn  y  Cyffes  Ffydd,  Erthygl 
xviii.,  ar  '  Brynedigaeth  ;'  a  hyny  yn  enwedig  am  fod  yn  yr  hyn  y 
penderfynwyd  arno  yn  Rhuthyn  ddadganiad  eglur  a  phendant  o 
Anfeidroldeb  yr  lawn,  tra  y  cauwyd  y  syniad  hwnw  allan  o  erthygl 
y  Cyffes  Ffydd,  yn  1823,  ar  ol  marwolaeth  Mr.  Jones.  Ond  cawn 
ddychwelyd  at  hyn  etto. 

Ymddengys  fod  llawer  o'r  hen  frodyr  culion  o  sir  Fflint,  ac  o 
ranau  eraiU  o  Ogledd  Cymru,  y  rhai  oeddynt  yn  bresennol  yn  y 
Gymdeithasfa,  yn  dra  anfoddlawn  i'r  dadganiad  syml  a  chym- 
medrol  uchod  a  roddasid  o  olygiad  y  Cyfundeb  ar  Brynedigaeth  yn 
Rhuthyn.    Yn  ystod  y  flwyddyn  hono — 1815 — aeth  y  rhai  hyny,  yn 

gystal  ag  eraiU  lawer  yn  y  wlad  ag  oeddynt  yn  gogwyddo  yr  un 
ffordd  â  hwy,  rhagddynt  i  fwrw  llawer  o  ddirmyg  ar  enw  da  Mr. 
Jones,  ac  ar  ei  olygiad  ar  yr  lawn ;  ac  os  na  feiddient  bregethu  eu 
syniadau  cyfyng  eu  hunain  yn  holJol  megys  cynt,  yr  oeddynt  heb 
eu  hargyhoeddi ;  ac  yr  oedd  Uchel-Galfiniaeth,  fel  y  sylwodd  un, 
megys  o  dan  eu  tafodau,  pa  bryd  byoag  y  cyffyrddent  â'r  athraw- 
iaethau  sydd  yn  gwahaniaethu  Calfiniaeth  oddi  wrth  Arminiaeth, 
Yn  y  fan  hon,  nis  gallwn  wneyd  yn  well  na  chymmeryd  ein  har- 
Avain  gan  y  Parchedigion  John  Humphreys,  o  Gaerwys,  a  John 
Roberts,  o  Langwm,  yn  y  dystiolaeth  uchel  a  ddygir  ganddjmt,  yn 
y  Cojiant  a  gyhoeddwyd  ganddynt  i  Mr.  Jones  yn  1820,  yn  fuan 
wedi  ei  farwolaeth.  Ar  ol  cyfeirio  fod  Uawer  o  bethau  '  dros  ben 
y  gwirionedd '  wedi  eu  dy  wedyd  am  dano  ef  a'i  olygiadau,  a'i  ys- 
grifeniadau,  a  dadgan  gobaith  mai  '  anwybodaeth/  ac  nid  '  bwriad 
maleisus  i  dduo  ei  enw  da  ef,'  oedd  wrth  wraidd  y  geiriau  caledion 
a  ddefnyddiwyd,  y  maent  yn  myned  rhagddynt  i  ddywedyd : — 
'  Nid  ein  gorchwyl  ni,  yn  bresennol,  ydy w  myned  i  gynnal  dadl  â 
neb,  ar  y  naiU  bwngc  na'r  llall :  ond  yr  hyn  sydd  yn  gorphwys 
arnom  ydyw,  amddiffyn  y  gwirionedd  o  berthynas  i  enw  da  ein 
parchedig  frawd ;  yr  hwn  nid  ydyw  mwyach  gyda  ni,  yn  nyffryn 
wylofain,  i^w  amddiff^^n  ei  hun ;  eithr  y  mae  efe  wedi  esgyn  i'r 
wlad  dawel,  a'r  breswylfa  lonydd,  uwch  y  sêr.'  Ar  ol  crybwyll  fod 
gwrthwynebwyr  Mr.  Jones,  yn  ystod  ei  fywyd,  ac  hefyd,  gallwn 
feddwl,  hyd  yn  oed  wedi  ei  íarwolaeth,  yn  parhau  i  haeru  '  fod  ei 
farn  ef  ar  Brynedigaeth  yn  wrthwynebol  i  farn  y  Corph  y  perth- 
ynai  iddo ;  nad  oedd  mewn  undeb  a'i  Gorph  ei  hun;  ond  ei  íod  yn 
derfysgwr  ynddo,  a  llawer  o  ymadroddion  cyffelyb,'  ant  rhagddynt 
i  atteb  i'r  '  camgymmeriadau  '  hyn,  '  a  rhoddi  arnynt,'  meddant,  '  yr 
enw  goreu  a  ellir.'  Yna  rhoddant  gryn  nifer  o  lythyrau  a  dderbyn- 
iodd  Mr.  Jones  oddi  wrth  Gymdeithasfaoedd  y  Corph  yn  Ngogledd 
a  Deheudir  Cymru,  yn  y  rhai  y  mae  ei  olygiadau  yn  cael  eu  cwbl 
gymmeradwyo ;  a  hyny  er  yr  holl  wrthwynebiad  oedd  iddo  ef  a'i 
olygiadau  gan  y  blaid  gyfyng  Uchel-Galfinaidd  drwy  yr  hoU  flyn- 
yddoedd  hyny. 

Yr  oedd  y  gwrthwynebiad  hwn  yn  gryf  i'w  olygiadau,  a'r  anair 
a  fwrid  arno  yntau  ei  hun  yn  fawr  iawn  drwy  holl  ystod  y  flwydd- 
yn  1815.  Yn  wyneb  hyn,  anfonodd  Mr.  Jones  lythyr  'syml  a 
charedig  '  at  Gymdeithasfa  Llanrwst,  yn  Rhagfyr,  wedi  ei  ddyddio 
'  E-hagfyr  26ain,'  yn  achwyn  y  cam,  yn  ei  farn  ef,  '  yr  oedd  y  gwir- 
ionedd  yn  ei  gael '  gau  y  blaid  gyfyng ;  a'r  cam  hefyd  yr  oedd 
yntau  ei  hun  yn  ei  gael  wrth  amddiffyn  y  gwirionedd.     Derbyn- 

iwyd  ac  yst^^riwyd  y  llythyr  hwnw  mewn  modd  teilwng  a  charedig, 
ac  anfonwyd  y  Uythyr  canlynol  yn  ol  ato,  wedi  ei  arwyddo  '  â  dwy- 
law  chwech  o  frodyr  yn  y  weinidogaeth ;  sef,  un  o  bob  sir  yn 
Ngwynedd.'  Y  mae  yn  ddrwg  genj^m  nad  ydyw  llythyr  Mr. 
Jones  at  y  Gymdoithasfa  wrth  law  genym,  nac,  hyd  y  gwyddom,  ar 
gael  o  gwbl.  Buasai  yn  dda  iawn  genym  ei  roddi  i  mewn  yma. 
Ond  dyma  y  llythyr  a  anfonwyd  ato  o  Gymdeithasfa  Llanrwst : — 

Llanrwst,  Rhagftjr  i^ain,  1815. 
Feawd  Caredig, 

Y  mae'n  cldrwg  genym  fod  eich  meddwl  yn  cael  ei  derfysgu  gyda'r 
peth  a  souiasoch ;  ac  y  mae  yn  dra  drwg  genym  fod  dywediadau  neb  o 
honom  yn  achlysur  o'ch  gofid.  Nid  ydym  yn  eich  cyfrif  yn  gyfeihornwr, 
nac  yn  foddlawn  fod  nch  yn  eich  (jahv  felly.  Nid  ydym  yn  anfoddlawn 
eich  bod  yn  dywedyd  yn  helaeth  am  fawredd  a  gwerth  Person  y  Cyf- 
ryngwr ;  ac  yr  ydym  yn  meddwl,  er  i  ni  oll  ddy wedyd,  hyd  eithaf  ein 
dawn  byr,  na  ddy wedwn  byth  y  filfed  ran  o'i  fawredd  na'i  werth.  Nid 
ydym  chwaith  yn  anturio  gosod  mesur  ar  ei  ddioddefiadau  a'i  angeu, 
ond  yn  credu  fod  arwerth  anfeidrol  yn  ei  holl  ddioddefiadau  a'i  angeu ; 
a'i  fod  yn  aberth  ac  lawn  perfíaith  ddigonol,  dros  yr  holl  rai  y  gosod- 
wyd  ef  yn  eu  lle;  ac  er  bod  eu  pechodau  yn  aueirif,  a  drwg  eu  pechodau 
yn  anfeidrol,  etto  bod  yr  lawn  anfeidrol  yn  ddigonol.  Ac  nid  ydym  yn 
rhyfygu  dywedyd  nad  oedd  yr  lawn  yn  ddigonol  dros  filoedd  aneirif  yn 
chwaneg,  pe  buasai  Duw  yn  ei  osod  drostynt,  ac  yn  eu  lle.  Frawd 
caredig,  caru  gwirionedd  a  heddwch  yr  ydym ;  am  hyny,  gochelwn  bob 
geir-ddadl  ddiangenrhaid.  Tangnefedd  i  chwi,  frawd. 
Ydym,  eich  Brodyr  yn  yr  Efengyl, 

JoHN  Elias  ;  JoHN  RoBERTS,  Llangwm ; 

JoHN  Dayies,  Nantglyn ;  Robert  Ellis,  Wyddgrug. 

JoHN  HuGHES,  Pontrobert;  JoHN  Jones,  Tremadog.' 

Yr  ydym  wedi  rhoddi  yr  enwau  yn  llawn,  er  nad  oes  ond  yr 
initials  yn  Ngliojiant  Mr.  Jones,  am  nad  oes  dim  ammheuaeth 
pwy  oedd  y  brodyr  a  arwyddasant  y  llythyr.  Derbyniwyd  y 
llythyr  uchod  ganddo  gyda  gradd  o  sirioldeb,  mcdd  ei  gofiantwyr; 
a  hyny,  y  mae  yn  debyg,  am  ei  fod  yn  gweled,  o  leiaf,  rai  enwau 
wrtho  a  fuasent  yn  dysgu  pethau  gwahanol  i'r  syniadau  a  gyn- 
nwysa  y  llythyr  ar  adeg  flaenorol  yn  eu  hanes.  Yr  oedd  y  Gym- 
deithasfa  Chwarterol  yn  cael  ei  chynnal  yn  Ninbych,  Chwefror 
29ain,  a  Mawrth  laf,  1816.  Y  dydd  blaenorol  i'r  Gymdeithasfa 
hon,  yr  oedd  Mr.  Jones  wedi  anfon  y  llythyr  canlynol '  at  gyíaiU  ' — 
Mr.  John  Roberts,  Llangwm,  fel  y  tybia  Dr.  Thomas.  Yr  ydym  ni 
braidd  yn  meddwl  oddi  wrth  un  cyfeiriad  at  Gaerwys  sydd  yn  y 
llythyr  mai  at  Mr,  John  Humphreys  yr  anfonwyd  ef.  Dyma  y 
llythyr :— 

Anwyl  Frawd, 

Ar  ol  i  mi  fod  mewn  profedigaethau  dwys,  cefais  gryii  radd  o  gysur 
drwy  y  llythyr  a  anfonodd  amryw  o'm  brodyr  ataf  o  Lanrwst.  Bernais 
mai  fy  lle  ydoedd  dangos  i'm  brodyr  y  golygiad  sydd  genyf  ar  Brynedig- 
aeth  (a  sicr  yw  genyf  fod  hyny  yn  ol  barn  ein  hen  dadau  yn  N"ghymru, 
a'r  eglwysi,  a'r  duwinyddion  iachusaf);  a'm  bwriad,  wedi  argraphu  nifer 
bychan,  y w  ei  gynnyg  i  ystyriaeth  a  barn  fy  mrodyr,  neu  nifer  o'r  henur- 
iaid,  a  gadael  iddynt  hwy  wneyd  âg  ef  fel  y  gwelont  yn  addas.  Yr  wyf 
yn  anfon  cop]/  ammherfFaith,  gan  obeithio  na  bydd  fy  ngwaith  gwael  er 

traragwydd  i'm  hanwyl  frawd  J.  E.,  i   neb  o'm  brodyr  yn  Ng s, 

nag  un  lle  araU.     Cyfeiried  yr  Arglwydd  ein  traed  i  flbrdd  gwir  dang- 

nefedd. 

Hyn,  mewn  brys,  oddi  wrth 

Eich  cyfaill  gwael,  helbulus, 
Dinhych,ChwefTor2^ain,im.  THOMAS    JONES. 

Y  llyfr  y  cyfeirir  ato  uchod  ydyw  yr  Ymddiddanion  ar  Bryn- 
edigaeth,  a  fu  dan  sylw  genym  ;  sef,  y  tri  Ymddiddan  cyntaf. 
Nid  ydym  yn  meddwl  y  dylid  dyfod  i'r  penderfyniad  yn  hollol  mai 
yn  ystod  y  ddau  fis  rhwng  Cymdeithasfa  Llanrwst  a  Chymdeith- 
asfa  Dinbych  yr  ysgrifenodd  Mr.  Jones  y  tri  Ymddiddan  hyn.  Yr 
hyn  y  penderf^modd  efe  arno  rhwng  y  ddwy  Gymdeithasfa,  ni  a 
dybiwn,  oedd  dangos  y  llyfr  cyn  ei  gyhoeddi  i'w  frodyr  cynnulledig 
yn  Ninbych.  Pa  fodd  bynag,  wedi  i  rai  brodyr,  fel  y  gellir  casglu 
oddi  wrth  y  llythyr  uchod.  weled  y  copy  o'r  llyfr  cyn  y  Gymdeith- 
asfa,  ac  wedi  i  eraiU  gael  eu  pennodi  jn  un  o'r  cyfarfodydd  cyntaf 
i'w  ddarllen,  darfu  iddynt  oll,  yn  y  cyfarfod  am  wyth  o'r  gloch  y 
boreu  olaf,  '  ddadgan  eu  barn,  a  dwyn  eu  tystiolaeth  o'i  blaid,'  a 
chymmhell  ar  ei  fod  yn  cael  ei  '  gyhoeddi  i'r  Corph,  fel  traethawd 
yn  cynnwys  athrawiaeth  ia'chus  a  chymmeradwy.'  Gan  ein  bod 
wedi  ceisio  rhoddi  cynnwys  yr  Ymddiddanion  ar  Brynedigaeth 
ger  bron  eisoes,  ni  raid  i  ni  aros  yn  hwy  gyda'r  llyfr  yn  bresennol. 

Ond  er  i  Mr.  Jones  gyhoeddi  ei  olygiad  ar  yr  lawn  mewn  llyfr 
bychan,  cryno,  a  galluog  iawn,  heb  ddim  tramgwyddus  nac  an- 
frawdol  ynddo,  nac  unrhyw  gyfeiriad  uniongyrchol  at  neb  o  olyg- 
iadau  gwahanol,  oddi  eithr  un  cyfeiriad  ysgafn  at  Mr.  John  Elias, 
yn  ei  waith  yn  beio,  yn  ei  bregeth  yn  Ninbych,  ar  y  llinell  yn  yr 
hymn,  '  Y  gair  Gorphenwyd  wnaeth  i'r  clorian  pwysig  droi ' — er  i 
Mr.  Jones  gyhoeddi  ei  olygiadau  yn  y  duU  hwn,  yr  oedd  llawer 
iawn  yn  y  wlad  yn  parhau  i'w  gamddarlunio  ef  a'i  olygiadau  yn 
hynod  o  angharedig,  ac  yn  yralynu,  er  holl  benderfyniadau  y  Cym- 
deithasfaoedd,  wrth  eu  syniadau  cyfyng  ac  Uchel-Galfinaidd  eu 
huuain.  Yn  wyneb  hyny,  barnodd  yntau  ei  bod  yn  ddyledswydd 
arno  ddarparu  pregeth  arbenig  ar  y  pwngc,  a  phregethodd  hi  y 

-cyfle  cyntaf  yn  y  Gymdeithasfa  yn  y  Bala,  yr  hon  a  gynnaliwyd 
Mehefin  ISfed  a'r  19eg,  líilö.  Hou  oedd  yr  ail  Gymdeithasfa  yn 
y  Bala  ar  ol  marwolaeth  Mr.  Charles ;  ac  yr  oedd  cyfarfod  ordeinio 
gweinidogion  yn  cael  ei  gynnal,  sef  y  pedwerydd  a  gynnaliwyd  yn 
y  Gogledd,  pryd  yr  ordeiniwyd  Richard  Jones,  o'r  Wern ;  John 
Humphreys,  o  Gaerwys ;  a  Thoraas  Hughes,  o  Liverpool.  Y  preg- 
ethwyr  yn  yr  oedfäon  cyhoeddus  oeddynt: — Cadben  WiUiams, 
o  Gaerlleon  ;  Thomas  Richards ;  Michael  Roberts ;  David  Evans, 
Aberaeron ;  John  Jones,  Edeyrn  ;  Thomas  Jones,  Syrior  y  pryd 
hwnw ;  Ebenezer  Richards ;  John  Elias ;  Richard  Lloyd,  Beau- 
maris  ;  Evan  Richardson,  Caernarfon  ;  Mark  Wilks  ;  James  Hughes, 
Lleyn  ;  a  William  Roberts,  Amlwch.  Yr  oedd  Mr.  Jones  yn  preg- 
ethu  yn  olaf  am  10  o'r  gloch  y  dydd  olaf,  a'i  destyn  oedd  1  loan 
ii.  1,  2;  a  chafodd  rhyw  hwyl  anghyfifredin  wrth  bregethu.  Yr 
ydym  yn  teimlo  yn  dra  diolchgar  i  Dr.  Thomas  am  ddiogelu  yr 
hanes  canlynol,  yr  unig  hanes  sydd  mewn  bod  erbyn  hyn  am  y 
bregeth  hynod  hono  yn  y  Bala : — 

'  Yr  oedd  y  syniadau  a  draethai  ynghylch  mawredd  Person  y  Cyf ryng- 
wr,  a'r  cyssylltiad  uniongyrchol  rhwng  yr  lawn  a'r  Person — '  Efe  y w  jr 
lawn' — yn  ogoneddus  dros  ben,  ac  yn  cael  rhyw  eífeithiau  anai-ferol  ar 
y  dorf ;  fel  y  tybid,  ar  y  pryd,  y  terfynid  pob  dadl  ac  ymryson  ar  y 
pwngc  hwnw  dros  bytli  yn  meddyliau  y  rhai  oeddynt  yn  gwrandaw 
arno.  Y  mae  yr  hen  weinidog  parchedig,  Mr.  Morris  Roberts,  gynt  o 
Drawsfynydd,  yn  awr  o  Remsen,  yn  yr  America,  mewn  llythyr  a  dder- 
byniasom  oddi  wrtho,  yn  cyfeirio  fel  y  canlyn  at  y  bregeth  hon : — 'Ni 
bu  fy  arosiad  i  yn  mysg  Corph  y  Methodistiaid,  cyn  ymfudo  i'r  wlad 
hon,  ond  byr  iawn,  tuag  un  mlynedd  ar  ddeg  (fel  pregethwr),  ac  yr 
oeddwn  mor  anwybodus  am  ddim  yn  eu  plith  ag  y  gallwn  fod  pan  ym- 
unais  â  hwy ;  ac  ni  chlywais  un  ymdriniaeth  ar  y  pethau  yr  oedd  ang- 
hydwelediad  mewn  perthynas  iddynt,  oddi  eithr  yn  unig  yn  fy  achos  fy 
hun.  Yn  wir,  nis  gwyddwn,  pan  oeddwn  yn  dechreu  pregethu,  fod  oncl 
em  farn  am  danynt ;  a  hono  ydoedd  barn  Mr.  Jones,  o  Ddinbych.  A'r 
modd  y  daethum  i  wybod  y  farn  hono  oedd  fel  y  canlyn: — Pan  oeddwn 
yn  fachgen,  tua  phymtheg  neu  un  ar  bymtheg  oed,  aethum  i  Asosasiwn 
y  Bala;  ac  yn  yr  odfa  ddeg,  gwelwn  hen  ŵr  glandeg,  tew,  ac  yn  gwisgo 
cap  du  ar  ei  ben,  yn  sefyll  i  fyny  i  bregethu  ar  y  testyn  1  Ioa7i  ii.  1,  2. 
Ac  am  yr  lawn  y  pregethai,  yn  enwedig  am  ei  fawredd  a'i  anfeidroldeb ; 
a  hyny  oddi  wrth  fawredd  y  Person,  yr  hwn  a  osododd  Duw  yn  lawn : — 
'Ufe  y w  yr  lawn.'  Safai  yn  gryf  ac  yn  dỳn  iawn  dros  hyny.  Dy wedai 
yn  rhywle  yn  ei  bregeth,  ac  â'i  holl  nerth:— 'Pe  buasai  ganddo  ef  fagnel 
ddigon  mawr,  y  buasai  yn  saethu  y  cyfeiliornad  am  lawn  terfynol  (neu 
o  feddwl  yn  gul  am  dano),  yn  ei  dalcen,  gan  milldir  o  öbrdd.'  Yr  oedd 
yn  Ilefaru  yn  ddifrifol,  ac  egníol  iawn,  ac  yn  dra  eä'eithiol.  Ar  ol  hyny, 
yn  y  Ile  yr  oeddwn  yn  aros,  yn  agos  i  gapel  yr  Annibynwyr  yn  Llanuwch- 
llyn,  y  Sabbath  cyntaf  ar  ol  yr  Asosasiwn,  yr  oedd  amryw  o  hen  aelodau 

,Yr  hen  gapel  wedi  cyfarfod  ynghyd,  ac  yn  siarad  â'u  gilydd;  a  dyna  oedd 
eu  testyn — y  bregeth  hynod  hono  yn  y  Bala.  Ac  yr  wyf  yn  coüo  mai 
siarad  gwresog  ac  astud  oedd  yno — gan  ei  chymmeradwyo  yn  anghy- 
íFredin,  a  llawenhau  yn  fawr  yn  yr  athrawiaeth  am  Anfeidroldeb  yr 
[awn.  Wel,  pan  yr  oeddwn  i  yn  dechreu  pregethu,  dyna  hyny  oedd  o 
farn  ara  y  peth  genyf  fìnnau;  ac  mor  bell  ag  y  gwyddwn  i,  hyny  oedd 
unol  farn  y  Corph  di'wy  Gymru.  Ac  ar  sail  mawredd  yr  lawn  ynddo 
ei  hun  yr  ystyrid  fod  yr  efengyl  i'w  phregethu  i  bawb  yn  gyÔYedinol, 
er  mai  dros  yr  eglwys  y  rhoddasai  efe  ei  einioes  yn  bridwerth.  Gan  .J. 
Williams,  Cynwyd,  a  hyny  ar  ol  i  mi  ddechreu  pregethu,  y  deallais  i 
gyntaf  nad  oedd  pawb,  nac  hyd  yn  oed  amryw  o'r  Methodistiaid,  yn 
cydweled  yn  hoUol  â  Mr.  .Jones,  Dinbych,  ar  y  pwngc  hwn." — Cofiant 
John  Jones,  Tal-y-sarn,  tudal.  555,  556. 

Y  mae  yn  amlwg  fod  y  Parch.  Morris  Roberts  mewn  cydym- 
deimlad  hoUol  â  Mr.  Jones,  ac  â'i  olygiadau  ar  yr  lawn,  pan  ys- 
grifenai  fel  hyn  at  Dr.  Thomas.  Fe  gofir  fod  Mr.  Roberts  wedi 
gorfod  goddef  llawer  oddi  wrth  rai  o  dueddiadau  Uchel-Galfinaidd, 
a  hyny  yn  Nghymru  yn  gystal  ag  yn  yr  America.  Dysgybl  Êfydd- 
lawn  i  Mr.  Jones  yn  ei  olygiad  ar  yr  lawn  a  fu  efe  ar  hyd  ei  oes. 

Ar  ol  y  bregeth  uchod  yn  y  Bala,  yn  Mehefin,  1816,  ac  fel  can- 
lyniad  iddi,  darfu  i  amryw  o'r  rhai  a  goleddent  y  syniad  cyfyng  am 
yr  lawn  ymollwng  i  deimlad  chwerw  ryfeddol  tuag  at  Mr.  Jones ; 
ac  hefyd  i  bregethu  eu  golygiadau  eu  hunain  gyda  mwy  o  haer- 
llugrwydd  ac  aiddgarwch  nag  o'r  blaen.  Parai  hyn  iddo  yntau 
deimlo  yn  anesmwyth  a  gofidus.  Yn  y  teimlad  hwn,  ysgrifenodd 
lythyr  at  Gymdeithasfa  Caernarfon,  yr  hon  a  gynnelid  Hydref 
3ydd  a'r  4ydd,  1816  ;  ac  yn  y  Uythyr  hwnw,  yn  ol  ei  Gofiant,  yr 
oedd  '  yn  cwyno  yn  drwm  iawn,  o  achos  rhai  ymadroddion  ag  oedd 
yn  cael  eu  harferyd  gan  rai  yn  y  wlad : — Eu  bod  yn  tueddu  er 
dianrhydedd  i'r  Cyfryngwr  Mawr.'  Gwnaed  sylw  teilwng  ar  ei 
lythyr,  a  phennodwyd  Mr.  Robert  Jones,  Rhoslan,  dros  y  Gym- 
deithasfa,  i  ysgrifenu  at  Mr,  Jones.     Dyma  y  llythyr  a  anfonwyd 

ato: — 

Caernarfon,  HydrefAydd,  1816. 
Baechedig  Frawd, 

Derbyniasom  a  darllenasom  eich  caredig  a  chwynfanus  lythyr.  Gof- 
idus  genym  glywed  fod  eich  iechyd  yn  ammhai'us,  a'ch  meddyliau  yn 
anghysurus.  Ymdrinasom  ar  y  mater  cynnwysedig  yn  eich  llythyr 
mor  fanwl  ag  y  gallasom ;  a  methodd  genym  ddeall,  er  cliwiHo,  fod  y 
Corph  yn  gwyro  mewn  un  mesur  oddi  wrth  iawn  syniad  am  anfeidrol- 
deb  Person  ac  lawn  y  Cyfryngwr.  Ac  os  darfu  i  rai  arfer  rhai  geiriau 
annoeth  ac  anaddas  rhyw  amser  a  fu,  fe  ymrwj^modd  pawb,  yn  ein  cyf- 
arfod  presennol,  na  byddai  iddynt,  o  hyn  allan,  arfer  un  dull  o  ymad- 
roddi  ag  a  f yddai  yn  debyg  o  fagu  un  terf ysg ;  gan  hyderu  y  gwnewch 
chwithau  yr  un  modd.     Ac  os  clywch  o  hyn  allan  fod  rhyw  berson,  neu 

bersonau,  yn  arfer  geiriau  anaddas  am  lawn  y  Cyfryngwr,  na  roddwch 
hyny  yn  erbyn  y  Corph;  ond  nodwch  y  cyfryw,  fel  y  galler  eu  galw  i 
gyfrif,  naill  ai  mewn  Cyfarfod  Misol,  neu  Assonation.  Yr  y'm  o'n  calon 
yn  dyniuno  i  chwi  bob  llwyddiant ;  ac  yn  deisyf  arnoch,  gyda  phob  hyn- 
awsedd,  na  dderbynioch,  ac  na  choeliocli,  mo  bob  chwedlau  a  glywoch 
am  eich  brodyr,  gan  rai  a  ddrwg-liwiant  bethau  yn  waeth  nag  y  bônt. 
Ni  oddef  brys  chwanegu.  Yr  ydym  oll,  yn  unllais,  yn  gyd-garedig  gofio 
atoch,  gan  ddifrifol  ddymuno  eicli  llwyddiant. 
Ydwyf,  dros  y  Corph, 

Eich  annheilwng  Gyfaill,  tra  b'wjíf, 

EOBERT  JONES. 

Y  mae  pob  mantais  sydd  genym  i  wybod  am  y  gwrthwynebiad 
oedd  mewn  llawer  yn  y  wlad  ac  yn  y  Cyfundeb,  ar  yr  adeg  neill- 
duol  hon,  i  olygiadau  Mr.  Jones  ar  y  Prynedigaeth,  er  nad  oedd 
efe  ond  yn  dysgu  ac  yn  amddiffyn  hen  safle  y  Corph  y  perthynai 
iddo,  yn  dangos  fod  rhyw  chwerwder  anesboniadwy  hollol  wedi 
meddiannu  meddyliau  llawer  tuag  ato  ef  a'i  olygiadau.  Nid  yw 
hyn  ond  tynged  pob  dyn  mawr  a  fyddo  o  flaen  ei  oes.  Tua'r  adeg 
hon  y  dywedodd  yr  hen  bregethwr,  Mr.  Robert  Ellis,  Wyddgrug, 
wrth  Mr,  Henry  Rees,  mai  gwaith  Mr.  Jones  oedd  '  cymmysgu 
gwenwyn  i'r  wlad.'  Yr  oedd  yr  hen  frawd  hwnw  yn  cynnrychioli 
meddwl  a  theimlad  ugeiniaii  o  hen  frodyr  cyfyng  tebyg,  yn  breg- 
ethwyr  a  blaenoriaid,  oedd  yn  y  wlad  ar  y  pryd.  Yr  oedd  Cym- 
deithasfa  y  Gogledd  megys  yn  methu,  os  oedd  pawb  ynddi  o 
ddifrif  yn  ceisio,  rhoddi  attalfa  ar  waith  y  blaid  gyfyng  oedd  yn 
pregethu  Uchel-Galfiniaeth.  Fel  hyn  y  dywed  Dr.  Thomas,  gan 
gyfeirio  yn  bennodol  at  agwedd  pethau  yn  y  blynyddoedd  o  1816 
i  1818:— 

'  Ond  er  penderfyniadau  cyífredinol  fel  hyn  mewn  Cymdeithasfaoedd,. 
yr  oedd  y  rhai  euog  o'r  pethau  y  cwynai  Mr.  Jones  o'u  herwydd  yn 
diangc  yn  ddigerydd;  ac  felly,  yr  oeddynt  yn  parhau,  ac  yn  ymhj^fliau 
i  daenu  eu  golygiadau,  ac  i'w  ddifrío  yntau,  a'r  rhai  a  gyttunent  ;ìg  ef, 
megys  rhai  yn  gogwyddo  at  Arminiaeth.  Yr  oedd  rhai  o'r  rhai  hyny  yn 
myned  yn  achlysurol  ar  daith  i'r  Deheudir,  ac  yn  pregethu  yr  un  syn- 
iadau  yno ;  ac  weithiau,  yn  ymosod  ar  frawd  o'r  Deheudir  a  ddelai  ar 
daith  i'r  Gogledd,  ac  a  bregethai  \\e  y  clywent  hwy  y  syniadau  nad 
oeddynt  hwy  yn  gymmeradwyo.' 

Y  mae  hyn  yn  cadarnhau  sylw  a  wnaethom  eisoes ;  sef,  fod  mwy 
o  dnedd  at  y  syniadau  cyfyng  ac  Uchel-Galfinaidd  yn  Ngogledd 
Cymru  nag  oedd  yn  y  Deheudir ;  ac  y  mae  yn  amlwg  oddi  wrth 
amryw  o'r  llythyrau  yr  ydym  yn  eu  rhoi  i  mewn  fod  Mr.  Jones  yn 
cael  mwy  o  gydymdeimlad  â'i  olygiadau  yn  y  Deheu  nag  a  gaffai 
yn  y  Gogledd. 

Ymddengys  fod  pethau  mewn  cyílwr  mor  ddrwg,  o  herwydd  yr 
hyn  a  nodir  uchod  gan  Dr.  Thomas,  fel  y  darfu  i  Gymdeithasfa  y 
Deheudir,  yn  Llangeitho,  Awst,  1817,  benderfynu  anfon  at  Gym- 
deithasfa'r  Gogledd  i  ofyn  barn  benderfynol  y  brodyr  yno  ar  y 
pwngc  oedd  mewn  dadl.  Yr  oeddynt  hefyd  yn  dadgan  nad  oedd- 
ynt  yn  foddlawn  i  neb  deithio  y  gwledydd,  gan  bregethu  yn  erbyn 
HoU-ddigonedd  ac  Anieidroldeb  lawn  Crist.  Y'r  oedd  y  Parched- 
igion  Ebenezer  Richards  a  David  Rees,  Llanfynydd,  yn  cael  eu 
hanfon  yn  genadon  gyda'r  genadwri  hon  at  Gymdeithasfa  y  Gog- 
ledd.  Yr  oedd  y  Gymdeithasfa  hono  i'w  chynnal  yn  Mhwllheli) 
Hydref  laí  a'r  2il,  1817. 

Ond  yn  flaenorol  i'r  Gymdeithasfa,  fe  gynnaliwyd  cyfarfod  yn 
hen  gapel  Lôn  y  Pobty,  Bangor,  o  brif  weinidogion  y  Gogledd, 
gyda  yr  amcan  o  ddyfod  i  gyd-ddealltwriaeth  ar  y  genadwri  oedd 
yn  cael  ei  hanfon  o'r  Deheudir,  cyn  Cymdeithasfa  PwUheli.  Ymae 
gan  Dr.  Thomas,  yn  Nghofíant  John  Jones,  Tal-y-sarn  (tudal. 
558 — 560)  adroddiad  tra  dyddorol  am  y  cyfarfod  hwnw — yr  unig 
adroddiad,  fel  y  credwn,  sydd  mewn  bod ;  ac  ni  fuasai  byth  mewn 
bod  adroddiad  am  dano  oni  bae  i  Dr.  Thomas  ei  ddiogelu  pan 
oedd  ar  fyned  i  ebargofìant.  Rhaid  i  ni,  er  yn  anfoddlawn,  gyf- 
yngu  i  dalfyriad  byr  o'r  pethau  sydd,  yn  yr  adroddiad,  yn  dal 
mwyaf  o  gyssylltiad  â  Mr.  Jones  a'i  olygiadau  ar  Brynedigaeth- 
Yr  hybarch  Robert  Jones,  Rhoslan,  oedd  y  llywydd.  Yr  oedd  Mr. 
Jones  yn  methu  bod  yn  bresennol  o  herwydd  sefyllfa  wanaidd  a 
bregus  ei  iechyd  ar  y  pryd.  Bu  ymdriniaeth  helaeth  a  charuaidd 
ar  y  pwngc  yr  oedd  y  cyfarfod  wedi  ei  alw  er  ei  fwyn.  Yr  oedd 
Mr.  Elias,  ar  y  cyntaf,  yn  annhueddol  i  ddyweyd  dim,  am  nad  oedd 
Mr.  Jones  yn  bresennol.  Ar  ol  codi,  mewn  cryn  deimlad,  dywedai 
'  y  gallai  efe  roddi  ei  law  yn  ei  fynwes,  a  thystiolaethu  nad  oedd 
wedi  dyweyd  yr  un  gair,  hyd  ag  j^r  oedd  efe  yn  gwybod,  er  Cym- 
deithasfa  Rhuthyn,  a  allasai  flino  dim  ar  Mr.  Jom's,  Dinbych,  nac 
ar  eu  brodyr  anwyl  yn  y  Deheudir.'  Tueddai  i  feio  am  y  cyfeiriad 
y  crybwyllasom  am  dano  oedd  gan  Mr.  Jones  ato  et  yn  ei  Ymddi- 
ddanion  ar  Brynedigaeth,  tra  yr  oedd  efe  mewn  ymddiddan  yn 
nhŷ  Mr.  Jones  yn  Ninbych,  yn  niwedd  y  fl.  1814,  a  thrachefn  yn 
Nghymdeithasfa  Rhuthyn,  yn  nechreu  1815,  '  wedi  dadgan  ei  ofid' 
o  blegid  y  geiriau  a  ddefnyddiasai  yn  ei  bregeth,  '  ac  wedi  eu  galw 
yn  oL'  Wedi  hyny,  aeth  rhagddo  i  ddarllen  rhan  o'r  Oeiriadur 
Ysgrythyrol,  i  brofi  íod  Mr.  Charles  yn  defnyddio  y  gair  cyd-hwys 
wrth  sôn  am  yr  lawn,  ac  i  ddadgan  drachefn  nad  oedd  efe  wedi  ei 
arfer  er  Cymdeithasfa  Rhuthyn,  nac,  erbyn  hyny,  'yn  golygu  fod  y 


EI  OLYGIAD  AR  ATHRAWIAETH  YR  lAWN.  345 

syniad  a  gynDwysir  ynddo  yn  gwbl  ysgrythyroL'  Yr  ydym  yn 
tybio  y  gwel  pawb,  wrth  ddarllen  araeth  Mr.  Elias  yn  y  cyfàrfod 
hwn  yn  Mangor,  fod  yn  amlwg  mai  yn  anfoddlawn  y  gollyngai  efe 
ei  afael  o'r  ffurf  cyfyng  oedd  ar  ei  olygiad  ar  yr  lawn  pan  bregethai 
yn  Ngwrecsam  ac  yn  Ninbych,  fel  yr  adroddasom. 

Wedi  i  Mr.  Elias  draethu  ei  syniadau  mewn  modd  cymmedrol 
am  yn  agos  i  awr  o  amser,  cododd  y  Parch.  Richard  Jones,  o'r 
Wern,  ac  a  wnaeth  anerchiad  tra  effeithiol.  Gan  mai  dyma  yr 
unig  waith  y  cawn  ni  gyfle  i  roi  dim  o  feddwl  Mr.  Richard  Jones 
ar  y  Prynedigaeth,  a  bod  ei  olygiadau,  fel  y  cafwyd  profion  lawer 
ar  ol  hyny,  yr  un  o  ran  sylwedd  a  golygiadau  Mr.  Jones,  nis  gallwn 
ymattal  rhag  rhoddi  y  rhan  hon  o  adroddiad  Dr,  Thomas  i  mewn 
yma,  er  rhoi  cipolwg  ar  y  gŵr  mawr  o'r  Wern : — 

'Rywbryd  yn  ei  sylwadau,  fe  gyfeiriodd  at  y  defnydd  a  wnelsid  o'r 
gair  'cyd-bwys.'  'Nid  oes  genyf  ü  ddim  yn  erbyn  y  gair,  ond  i  ni  ddeall 
cyd-bwys  â  pha  beth.  Cyd-bwys  â  gogouiad  yr  orsedd;  cyd-bwys  âg 
anrhydedd  y  Brenin  tragwyddol:  cyd-bwys  â  gogoniant  Duw;  'difai  i 
Dduw.'  Dyma  rhywbeth  anfeidrol  fwy  na'r  greadigaeth  i  gyd,  yn  ei 
iioll  ëangderau  difesur,  o  gymmaint  ag  y  mae  y  Creawdwr  yn  fwy  na'r 
creadur.  Trueni  mawr  dyn  fel  pecliadur  ydyw,  ei  fod  'yn  ol  am  ogon- 
iant  Duw;'  a  pheröeithrwydd  aberth  Calfaria,  yn  cyfodi  oddi  ar  fawr- 
edd  anfeidrol  y  Person  bendigedig  a'i  liofi'rymodd  ei  hun,  ydyw,  ei  fod 
'yn  ddifai  i  Dduw.'  Digon,  a  digon  byth,  i  atteb  lioll  ofynion  cyíiawn- 
der,  ac  i  lanw  calon  y  Duwdod  aufeidrol  ei  hun.'  Pan  ydoedd  yn 
myned  rhagddo  fel  hyn/  meddai  Dr.  Thomas,  'a  chyn  iddo  gael  gor- 
phen  llefaru  yr  hyn  a  fwriadai,  tywynodd  rhyw  oleuni  disglaer  ar  y 
pethau,  nes  yr  oedd  pawb  yn  y  lle  yn  wylo,  a'r  cadeirydd,  yr  hybarch 
E-obert  Jones,  yn  gwaeddi,  wedi  colli  pob  meddiant  arno  ei  hun,  'Fy 
Arglwydd  a'm  Duw,'  a  pliawb  gyda'u  gilydd,  fel  un,  yn  barod  i  gau  allan 
bob  culni,  ac  i  ddwyn  y  dystiolaeth  gadarnaf,  ac  yn  y  geiriau  mwyaf 
penderfynol,  i  Anfeidroldeb  Aberth  Crist.' 

Ymdrinwyd  am  Athrawiaeth  y  Prynedigaeth  yn  y  Gymdeith- 
asfa  yn  Mhwllheli;  yr  hon,  fel  y  gwelsom,  a  gynnelid  Hydref  laf 
a'r  2il,  1817.  Yr  oedd  Mr.  Ebenezer  Richard  a  Mr.  David  Rees 
yno,  gyda  chenadwri  Cymdeithasfa  y  Deheudir,  yn  gofyn  am  gael 
meddwl  penderfynol  Cymdeithasfa  y  Gogledd  ar  athrawiaeth  y 
Prynedigaeth.  Yr  oedd  Mr.  Jones  hefyd  wedi  anfon  Ilythyr  at  y 
Gymdeithasfa  ar  yr  un  pwngc;  ac  yn  ei  lythyr,  medd  ei  Gojìant,  yr 
ydoedd  yn  arwyddo  ei  fod  mewn  pryder  a  gofid  chwerw  o  herwydd 
yr  ymadroddion  a  ddefhyddiai  rhai  pregethwyr ;  a'i  fod  yn  eidd- 
igeddus  iawn  dros  yr  athrawiaeth — rhag  ofn  ei  bod  yn  cael  cam 
drwy  y  duU  y  pregethid  hi  gan  y  rhai  y  cwyuai  efe,  yn  gystal  a 
Chymdeithasía  y  Deheudir,  o'u  plegid.     Y  mae  yn  golled  i  ni  nad 

ydyw  llythyrau  Mr.  Jones  at  y  Cymdeithasfaoedd  yr  adeg  hon 
ar  gael.  Y  mae  y  llythyr  canlynol  a  anfonwyd  ato  dros  y  Gym- 
deithasfa,  a'r  hwn  a  roddodd  lawer  o  dawelwch  i'w  feddwl,  jai 
dangos  hefyd  beth  oedd  y  penderfyniad  y  daethpwyd  iddo  ar 
Brynedigaeth  yn  Mhwllheli: — 

PwLLHELi,  Hydreflaf,  1817. 
Anwyl  Feawd, 

Derbyniasom  eich  llytliyr,  yr  hwn  a  ddarllenasom  yn  y  committee  am 
wyth  o'r  gloch  y  boreu.  Fe  a'i  gwrandawyd,  ac  ystyriwyd  ei  gynnwys- 
iad  gyda  phwyll;  arwyddwyd  hefyd  y  ^iriondeb  a'r  caredigrwydd  mwy- 
af  tuag  atoch  yn  eich  profedigaeth. 

Amlygwyd  hefyd  yr  anfoddlonrwydd  mwyaf  tuag  at  y  rhai  sydd  wedi 
arfer  ymadroddion  megys,  'Pe  buasai  chwaneg  i'w  hachub,  y  buasai  raid 
i  Grist  ddioddef  chwaneg,'  &g.,  a  phob  ymadroddion  eraiU  ag  sydd  yn  tu- 
eddu  i  osod  terfyn  i  Anfeidroldeb  y  Person,  ei  Aberth,  a'i  Iawn.  Ac 
yn  y  cyfarfod  deg  o'rgloch,fe  alwyd  i  gyfrif  rai  personau  ag  oedd  wedi 
bod  yn  euog  o  arfer  y  cyfryw  ymadroddion ;  a  derbyniasant  y  rhybudd 
mewn  tiriondeb,  gan  addaw  eu  gadael  heibio  rhag  llaw.  Yn  mhellach, 
fe  ddarllenwyd,  allan  o'r  Drj/sorfa,  yr  hyn  a  gydunwyd  arno  mewn 
Asosiation,  er  ys  naw  mlynedd  yn  oì  [yn  1809,  yn  y  Bala,  fel  y  gwelsom], 
a  barnwyd  fod  yr  ymadroddion  hyny  ar  Brynedigaeth  fel  canolbwynt, 
neu  gynllun  o'r  modd  y  dylid  gosod  allan  yr  athrawiaeth  o  Brynedig- 
igaeth  wrth  lefaru  am  dani;  ac  os  oes  gradd  o  wahanol  olygiadau  gan 
rai  arno,  rhoddwyd  gorchymyn  na  byddai  i  neb  ei  osod  allan  mewn 
dull  i  ddangos  fod  dim  dadleuaeth  yn  ein  plith.  Gan  gydnabod  fod 
pawb  yma  yn  ddarostyngedig  i  lawer  o  ammheríFeithrwydd,  rhoddwyd 
taer  annogaeth  i  oddef  ein  gilydd  mewn  cariad. 

Ydwyf,  dros  yr  Asosiation, 

Eich  annheilwng  Frawd, 

GABRIEL  DAYIES. 

Yr  oedd  Mr.  Jones  erbyn  hyn,  ar  ol  rhai  blynyddoedd  o  ymdrech 
ddyfal  o'i  eiddo,  drwy  ei  ysgrifeniadau,  ei  bregethau,  ei  lythyrau 
at  y  Cymdeithasfaoedd,  a'i  holl  ymliw  gyda  phersonau  unigol,  yn 
cael  yr  hyfrydwch  mawr  o  weled  fod  Cymdeithasfa  y  Gogledd  yn 
ymsefydhi,  o  leiaf  i  ryw  radd,  ar  y  gwirionedd  mawr  a  phwysig 
iawn,  yn  ol  ei  olygiad  ef,  am  Holl-ddigonedd  ac  Anfeidroldeb  lawn 
Crist. 

Yr  oedd  efe  yn  enniU  y  fuddugoliaeth  hon  yn  wyneb  cam- 
ddarhmiadau  mawr  ar  ei  ysgriíeniadau  a'i  ymdrechion,  a  difr'iaeth 
lawer  arno  ef  ei  hun.  Yn  y  flwyddyn  1819,  fel  y  gwelsom,  yr 
oedd  yn  cyhoeddi  ail  argraphiad,  gyda  chwanegiadau,  o'i  Ymddi- 
ddanion  ar  Brynedigaeth ;  ac  meddai  ei  gofiantwyr,  anfonodd 
lythyr  at  Gymdeithasfa  y  Deheudir,  yr  hon  a  gynnelid  yn  Llan- 
geitho,  Awst  ISfed  a'r  19eg,  1819, 'yn  achos  ei  ysgrifeniadau,  &c.,' 
a  chafodd  yr  attebiad  caredig  canlynol  oddi  wrth  Mr.  Ebenezer 

ichard.      Y  mae  yn  ddrwg  genym  na  roddodd  y  cofiantwyr  y 
ythyr  yn  llawn,  fel  yr  oedd  o'u  blaen  : — 

Tref  Caron,  Medi  \af,  1819. 

iN^VYL   A    PhAECHEDIG  FkAAVD, 

Derbyniwyd  eich  llythyr  brawdol  a  charedig  at  y  Gymdeithasfa  yn 
^langeitho,  a  darllenwyd  ef  ger  bron  yr  holl  bregethwyr  a'r  henuriaid  ; 
\c  wedi  cymmeryd  ei  gynnwysiad  dan  ddwys  ystyriaeth,  i^enderfynwyd 
yn  unllais,  Bod  yr  oll  o'r  hyn  ydych  wedi  ei  gyhoeddi  yn  dra  chymmer- 
adwy  ganddynt  fel  Corph  trwy  Ddeheubarth  Cymru.  .  .  .  Ydwyf, 
dros  y  Corph,  gyda'r  parch  mwyaf  diíFuant,  eich  gwas  gwael,  a'ch 
Brawd  annheilwng, 

EBENEZER  rJCHARD. 

Ysgrifenydd  y  Gymdeithasfa. 
Y  mae  yr  hyn  a  ganlyn  yn  ddyfyniad  o  lythyr  a  anfonwyd  at 
Mr.  Jones  gan  y  Parchedig  Ebenezer  Morris,  fel  yr  ydym  yn  credn, 
ac  yn  dangos  beth  oedd  syniad  y  pregethwr  mawr  hwnw  ar  ei 
olygiadau  ef  ar  yr  lawn.  Y  mae  wedi  ei  ddyddio  Mai  20fed,  1820, 
ac  felly  lai  na  mis  cyn  marwolaeth  Mr.  Jones.  Dywed : — '  Am 
eich  llyfr  am  Anfeidrol  werth  Aberth  Crist,  yr  wyf  yn  ei  gyfrif  yn 
odidog,  ac  yn  gwbl  iachus  o  ran  athrawiaeth,  ac  yn  werthfawr  iawn 
o  ran  ei  gyfansoddiad  drwyddo  oll,  i  raddau  mawr  yn  deilwng  o'r 
gwirionedd  y  mae  yn  ei  amddiffyn,  ac  yn  addas  o'r  Person  gogon- 
eddus  y  mae  yn  dy weyd  am  dano.  Yr  wyf  yn  gwybod  am  amry w 
o'r  brodyr  wedi  cael  pleser  mawr  a  budd  sylweddol  wrth  ei  ddar- 
llen,  ac  effeithiau  daionus  ar  eu  meddyliau  ;  a  gallaf  finnau  ddy- 
weyd  yr  un  peth.'  Ychydig  ddyddiau  yn  gynt ;  sef,  Mai  lleg, 
1820,  cafodd  Mr.  Jones  lythyr  maith  oddi  w^-th  yr  hen  esboniwr 
adnabyddus,  y  Parch.  James  Hughes,  yn  mawr  ganmawl  yr  Ym- 
ddiddanion  ar  Brynedigaeth,  ac  yn  enwedig  ar  gyfrif  ei  fedr  yn 
'  hwylio  rhwng  Charyhdis  a  Scylla ;  sef,  Mri.  Christmas  Evans,  a 
John  Roberts.  Fel  enghraifift  o'r  dull  yn  yr  hen  amser  o  adysgrif- 
enu  Uythyr,  ac  am  fod  peth  goleuni  i'w  gael  drwyddo  ar  y  teimlad 
oedd  yn  bod  ar  y  pryd,  hwyrach  na  feia  y  darllenydd  am  i  ni  roddi 
IJe  i'r  llythyr  canlyuol,  er  nad  oes  genyra  un  ddirnadaeth  pwy 
oedd  ei  awdwr : — 

G M,  3íai  Ufed,  1820. 

Anwyl  Syk, 

Yr  wyf  yn  ddiau  yn  meddwl  y  bydd  yr  athrawiaeth  yr  ydych  yn  ei 
hamddiffyn  yn  eich  Ymddiddanion  ar  Brynedigaeth  yn  gymmeradwy  ac 
yn  amddiffynadwy  gan  brif  gorph  yr  eglwys  yn  mhob  rhan  o'r  byd  hyd 
ddiwedd  amser;  ie,  ei  bod  yn  athrawiaeth  anhebgorol  o  ran  anfeidroldeb 
gwerth  aberth  ein  hanwyl  Arglwydd  lesu  Grist.  Bydd  hefyd  gan.yr 
Eglwys  yn  Nghymru  achos  i  ddiolch  i  Dduw  am  yr  eglurhâd  a'r  amddi- 
ffyniad  hwn  o'r  eiddoch  o  honi  hyd  ddiwedd  amser;  ac  hefyd  achos  i 

i'yfeddu  fod  yn  rhaid.  wrtli  amddiffyniad  iddi !  Pwy  fuasai  yn  meddwl, 
bymtheng  mlynedd  yn  ol,  y  buasai  un  dyn,  tu  yma  i  Ffraingc,  yn  dy- 
chymygu  am  derfyn  i  Anfeidroldeh  /  Yn  ddiíFuant  yr  wyf  yn  deall  fod 
eich  llafur  hwn  wedi  bod  eisoes  yn  fendith  i  amryw.  I  Dduw  y  bo'r 
clod.  Y  gwaelaf,  tfec,  D.  J. 

Gwelir  fod  brawddeg,  megys  ddifwriad,  ac  etto  gref  a  diam- 
mwys,  yn  y  llythyr  uchod,  sydd  yn  cadarnhau  yr  hyn  a  grybwyll- 
asom  fwy  nag  unwaith  eisoes  ;  sef,  mai  '  tyb  newydd '  yn  Nghymru 
— yn  ystod  y  pymtheng  mlynedd  cyn  1820 — oedd  y  tyb  am  lawn 
cyd-hwys  a  therfynol. 

Fel  cynnorthwy  i  ffurfio  syniad  am  y  tir  y  safai  Mr.  Jones  arno 
o  ran  ei  olygiadau  duwinyddol,  ac  yn  arbenig  ei  olygiad  ar  y 
Prynedigaeth,  ni  a  roddwn  yma  ddyíyniad  byr  allan  c  'Raglith' 
y  diweddar  Barchedig  Dr.  Edwards  i  Gorph  Duwmyddiaeth  Dr. 
Lewis.  Gwasanaetha  y  dyfynîad,  hefyd,  fel  dadganiad  clir  o 
eiddo  Dr.  Edwards  am  deilyngdod  uchel  Mr.  Jones  fel  duwinydd  : — 

'  Mewn  gair,  yr  effaith  a  gafodd  Methodistiaeth  ar  dduwinyddiaeth 
Cymru  oedd  ei  chodi  i  dir  mwy  rhydd,  mwy  ëang,  a  mwy  efengylaidd. 
Yr  oedd  ymraniad  trwyadl  wedi  cymmeryd  lle  yn  mysg  yr  Anghydft'urf- 
wyr  yn  Nghymru,  yr  un  modd  ag  yn  Lloegr.  Yr  oedd  un  blaid  wedi 
gwyro  at  Neonomiaeth  i  ddechreu,  yna  at  Arminiaeth,  yna  afc  Ariaeth, 
yr  hyn  a'u  harweiniodd  o'r  diwedd  i  Sociniaeth.  Er  mwyn  cadw  yn 
ddigon  pell  oddi  wrth  y  corsydd  hyn,  nesodd  y  blaid  arall  at  sychdir- 
oedd  Uwch-Galfiniaeth,  ac  aeth  rhai  o  honynt  mor  bell  a  rhoddi  terfyn 
i  werth  yr  lawn,  a  gwadu  dyledswydd  dyn  annuwiol  i  gredu  yn  Nghrist. 
Ac  nid  hyn  yn  unig,  ond  aethant  o'r  diwedd  i  ddadleu  na  ddyhd  preg- 
ethu  yr  efengyl  ond  i'r  etholedigion,  ac  nad  ydyw  yr  etholedigion  mewn 
cyflwr  colledig  cyn  iddynt  gredu.  Y  mae  Dr.  Lewis  yn  mhell  oddi  wrth 
yr  eithatìon  hyn;  ac  y  mae  yn  anhawdd  cael  corph  duwinyddiaeth  mwy 
rhydd  oddi  wrth  dditfygion  na'r  eiddo  ef.  Ar  yr  un  pryd,  y  mae  yn 
rhaid  addef  fod  mwy  o  ëangder  yn  athrawiaethau  yr  efengyl  fel  y  dad- 
blygwyd  hwynt  gan  Rowland,  Harris,  WilUams,  o  Bant-y-Celyn, 
Charles,  o'r  Bala ;  a  Jones,  o  Ddinbych.  Byddai  yn  anhawdd  crybwyll 
un  awdwr  sydd  wedi  rhoddi  golwg  mwy  ardderchog  a  mwy  cyflawn  ar 
hoU  drefn  yr  iachawdwriaeth  nag  a  geir  yn  nghyfansoddiadau  Wilhams. 
Am  Charles  o'r  Bala,  afreidiol  ydy w  dyweyd  gair,  gan  fod  ei  waith  yn 
cael  ei  gydnabod  fel  safon.  Ond  prin  y  mae  cyfiawnder  wedi  ei  wneu- 
thur  etto  i  Jones  o  Ddinbych;  yr  hwn  sydd  yn  sicr  o  ddyfod  i  fwy  o  fri, 
fel  y  daw  hanes  yr  athrawiaeth  yn  fwy  o  destyn  efrydiaeth.  Cyn  ei 
farwolaeth  ef,  yr  oedd  gwrthdarawiad  yn  erbyn  Uwch-Galtìniaeth  wedi 
dechreu  yn  mysg  yr  Anghydfturfwyr,  yr  hwn  a  aeth  ar  gynnydd  yn 
raddol,  nes  jDeri  cyfnewidiad  cylîredinol  yn  eu  barn.  Tybiodd  llawer  o'r 
Methodistiaid  fod  eu  brodyr  Ymneillduol,  wrth  ymwrthod  âg  Uwch- 
Galtìniaeth,  yn  nesu  gormod  at  Arminiaeth;  a  pharodd  hyn  wrthdar- 
awiad  yn  rhai  o  honynt  hwythau;  a  gyrodd  hwynt  i  adael  hen  safle  y 
Methodistiaid,  ac  i  ochiù  at  syniadau  Uwch-Galfinaidd.' — Tudal.  129. 

Yr  ydym  yn  meddwl  fod  y  dyfyniad  uchod,  ac  yn  arbenig  y 
brawddegau  olaf  ynddo,  yn  ddangosiad  rhagorol  o'r  wedd  oedd  ar 
bethau  yn  Nghymru,  ac  yn  enwedig  yn  mysg  y  Mcthodistiaid,  yn 
ystod  blynyddoedd  olaf  oes  Mr.  Jones.  Gallwn  ddyweyd  yma  fod 
genym  dri  amcan  mewn  golwg  yn  yr  hoU  hanes  a  adroddasom, 
ac  hefyd  yn  yr  holl  ddyfyniadau  a  roddasom  ger  bron,  yn  y  ben- 
nod  hon.  Yn  gyntaf,  yr  oeddym  yn  amcanu  dangos  pa  beth  yd- 
oedd  golj'giad  Mr.  Jones  ar  yr  lawn  a'r  Prynedigaeth.  Yn  ail, 
yr  oeddym  yn  gobeithio  y  gellid  gweled  fod  ei  olygiad  ef  yr  un 
o  ran  sylwedd  ag  a  fuasai  golygiad  y  Tadau  Methodistaidd  cyn  yr 
amser  oedd  genym  yma  dan  sylw ;  megys  WiUiams,  Pant-y-celyn, 
Mr.  Charles,  o'r  Bala,  ac  eraill :  ac  hefyd,  fod  ei  olj^giad  yr  un  o 
ran  hanfod  ag  a  fu  yn  cael  ei  ddal  gan  wŷr  grymus  ar  ol  ei  amser 
ef ;  megys  Mr.  Richard  Jones,  Dr.  Edwards,  Dr.  Owen  Thomas,  a 
llaw'er  eraiU.  Yr  ydym  yn  enwi  y  rhai  hyn,  mwy  nag  eraill,  am 
ein  bod  yn  meddwl  fod,  nid  yn  unig  hanfod  golygiad  Mr.  Jones  ar 
yr  lawn  yr  un  ag  ydoedd  yr  eiddynt  hwy,  ond  hefyd  am  íod  ei 
íîurf  neu  y  duU  o'i  osod  allan  yn  hynod  o  debyg.  Ac  o'r  rhai  hyu 
etto,  yr  ydym  yn  meddwl  mai  y  tri  agosaf  at,  a  thebygaf  i'w  gil- 
ydd,  yn  mhob  peth,  ydyw  Williams,  a  Mr.  Jones,  a  Dr.  Edwards. 

Y  gwahaniaeth  mwyaf  a  allwn  ei  weled  rhwng  y  tri  hyu  ydyw,  fod 
y  cyntaf  a'r  olaf  wedi  cael  traethu  eu  golygiadau  yn  Nghymru 
mewn  amseroedd  pryd  nad  oedd  llawer  o  wrthwynebiad  yn  y  wlad 
i'w  haddysg  ar  yr  lawn,  tra  y  galwyd  ar  Mr.  Jones  i  ddysgu  y 
gwirionedd  efengylaidd  mewn  amseroedd  blinion,  a  phan  oedd 
gwrthwynebiad  cyndyn  ac  annisgwyliadwy  iddo.  0  gymmaint  a 
hyny,  y  mae  dyled  y  genedl,  ac  yn  enwedig  y  Methodistiaid,  yn 
fwy  iddo.  A'r  hyn  a  grybwyllwn  ddiweddaf  oedd  yr  amcan  arall,  y 
trydydd,  oedd  genym  mewn  golwg  drwy  yr  hyn  a  ysgrifenasom : — 

Y  mae'n  hollol  amlwg  ei  fod  ef  wedi  gorfod,  nid  dysgu  ac  egluro 
golygiad  y  Corph  ar  y  Prynedigaeth  yn  unig,  ond  gwneyd  hyny  ar 
draul  tynu  arno  ei  hun  ar  y  pryd,  ac  ara  beth  amser  hyd  yn  oed 
ar  ol  ei  farwolaeth,  ymosodiad  blinderus  a  difriaeth  ddygasog ;  a 
byny  am  fod  llawer  o'i  frodyr,  wrth  geisio  cilio  yn  ddigon  pell  oddi 
wrth  Arminiaeth,  wedi  cilio  at  Uchel-Galfiniaeth.  Cafodd  Wil- 
liams  a  Dr,  Edwards  fynegu  eu  golygiadau  ar  Anfeidroldeb  yr 
lawn  i  Gyfundeb  a  chenedl  oedd  yn  barod,  i  radd  helacth,  i  wran- 
daw  arnynt,  ac  i'w  credu ;  ond  bu  gorfod  ar  Mr.  Jones  sefyll  yn 
wrol  dros  ei  olygiadau,  er  eu  bod  yr  un  a'r  eiddo  y  Ueill,  yn  wyneb 
gwrthwynebiadau  cyndyn  ac  ystyfnig.  Yr  oedd  Mr.  Jones  wedi 
parotoi  y  ffordd  i  Dr.  Edwards. 

Ni  a  grybwyllasom  eisoes,  i  amcan  pennodol,  fod  Mr.  Jones  wedi 
pai'hau  yn  gryf,  hyd  ddiwedd  ei  oes,  yn  wrthwynebol  i'r  Method- 
istiaid  gyhoeddi  GyjJ'es  Ffydd  iddynt  eu  hunain.  Dadleuai  fod 
Erthyglau  Egwyddorol  Eglwys  Loegr  yn  ddigon  pendant  ac 
ëang,  o'u  deall  yn  briodol,  i  fod  yn  safon  i  olygiad  y  Cyfundeb  ar 
athrawiaethau  yr  efengyl.  Hyn,  fel  y  gwyddis,  oedd  y  syniad 
oedd  wedi  bod  yn  y  Corph  o'i  ddechreuad ;  yr  oedd  Cymdeithasfa 
y  Bala,  1801,  wedi  dadgan  felly:  ac  yr  oedd  Mr,  Charles  wedi  par- 
hau  o'r  farn  hono  hyd  ei  farwolaeth.  Yn  mhen  dau  fis  wedi  ei 
farwolaeth  ef,  fe  wnaed  cais,  mewn  Cymdeithasfa  yn  Llanrwst, 
Rhagfyr  29ain  a'r  SOain,  1814,  i  gymmeryd  rhyw  fesurau  tuag  at 
gael  Gyffes  Ffydd  i'r  Corph.  Ond  fe  roddwyd  y  bwriad  heibio 
wedi  hyny,  hyd  ar  ol  marwolaeth  Mr.  Jones.  Yr  oedd  Mr.  John 
Jones,  Edeyrn ;  Mr.  Evan  Richards,  Caernarfon  ;  ac  yn  enwedig 
Mr.  Richard  Jooes,  o'r  Wern,  hefyd,  yn  teimlo  cryn  wrthwynebiad 
i'r  amcan — o  leiaf  ar  y  cyntaf.  Mae  llawer  yn  teimlo  hyd  heddyw 
ei  fod  yn  resyn  na  buasai  Mr.  Richard  Jones  wedi  cymmeryd  rhan 
helaethach  yn  nghyfausoddiad  y  Cyffes  Ffydd  nag  a  wnaeth. 
Y  mae'n  ddiammheu  mai  prif  reswra  y  gwŷr  a  nodwyd,  yn  gystal 
a  Mr.  Jones,  dros  betruso  a  gwrthwynebu  yr  amcan  hwnw,  oedd 
ofn  i  ryw  rai,  ar  yr  adeg  hono,  geisio  fîurfio  y  Gyífes  yn  gyfyngach 
nag  a  íuasai  barn  prif  dduwinyddion  y  Cyfundeb  o'r  dechreuad^  a 
chyfyngach  na  gwedd  ysgrythyrol  y  gwirionedd.  Y  mae  darllen 
rhagymadrodd  Mr.  John  Elias  i  bregethau  John  Hurrion,  a  ysgrif- 
enwyd  ganddo  Gorphenaf  20fed,  1820,  yn  mhen  mis  ar  ol  marw- 
olaeth  Mr.  Jones;  a  darllen,  o  leiaf,  rai  brawddegau  yn  nhraethawd 
Mr.  Elias  ar  'Gyfiawnhâd,'  a  gyhoeddodd  efe  yn  1821 — megys  y 
frawddeg  hon : — '  Nid  ydy w  yn  addas  dy wedyd  fod  cyfiawnder  Crist, 
fel  y  gwnaed  ef  i'r  holl  eglwys,  yn  cael  ei  gyfrif  i  bob  credadyn ; 
ond  yn  hytrach,  íod  yr  hyn  a  wnaeth  ac  a  ddioddefodd  Crist 
yn  ei  le  yn  cael  ei  gyfrif  iddo ' — yn  ddigon  o  gyfleusdra  i  ni,  gall- 
em  feddwl,  i  weled  paham  yr  oedd  y  gwŷr  a  enwyd  yn  teimlo 
yn  annhueddol  iawn  ar  yr  adeg  hono  i  gefnogi  yr  amcan  o  lunio 
Cyffes  Ffydd.  Ond  dylem  nodi,  y  dywedir  fod  Mr.  Elias  wedi 
newid  peth  o  ran  ei  olygiadau  ar  ol  ysgrifenu  y  pethau  a  giybwyll- 
wyd  yr  adeg  hono  ar  ei  fywyd.  Yr  oedd  llawer  drwy'r  blynyddau 
yn  teimlo  yn  anfoddlawn  fod  Erthygl  xviii.,  ar  '  Brynedigaeth,' 
wedi  ei  gadael  heb  un  dadganiad  ynddi  o  Anfeidroldeb  yr  lawn ; 
ac  felly,  heb  un  o'r  ddau  '  begwn  '  y  dy  wedai  Dr.  Edwards  oedd  yn 
perthyn  i'r  athrawiaeth.  Darfu  iddo  ef,  fel  y  cofir,  fỳnu  gwelliant 
yn  hyn,  drwy  osod  nodiad  yn  cynnwys  y  gwirionedd  hwn  ynglŷn 

â'r  ertliygl.  Y  mae  y  crybwyllion  hyn,  yr  ydym  yn  meddwl,  ar  y 
rhai  nis  gallwn  aros  yn  hwy,  yn  gystal  a  llawer  o  bethau  a  nod- 
asom  eisoes,  yn  dangos  mai  yn  ngwyueb  gwrthwynebiad  mawr  y 
gallodd  Mr.  Jones,  yn  ystod  biynyddoedd  olaf  ei  oes,  gadw  i  fyny 
ae  amddiffyn  hen  olygiad  y  Methodistiaid  am  Holl-ddigonedd  ac 
Aufeidroldeb  lawn  Crist. 

Wrth  derfynu  y  bennod  hon^  yr  ydym  yn  meddwl  mai  ein 
dyledswydd  ydyw  rhoddi  cyfle  i  Mr.  Jones  ddadgan  ychydig  o'i 
dtìimlad  personol  yu  ystod  yr  amser  yr  oedd  yn  dwyn  yn  mlaen 
ei  ymdrech  mawr  yn  mhlaid  y  gwirionedd  am  annherfynolrwydd 
yr  lawn.  I'r  amcan  hwn,  ni  a  roddwn  ychydig  ddyfyniadau  allan 
o'i  Ragymadrodd  i'r  ail  argraphiad  o'i  Ymddiddanion  ar  Bryn- 
edigaetli.  Mae  yn  dyddio  y  Rhagymadrodd  hwn  Gorphenaf  26ain, 
1819 — llai  na  blwyddyn  cyn  ei  farwolaeth,  a  bron  yr  undyddiau  ag 
yr  ysgrifenodd  at  Gj'mdeithasfa  Llangeitho  yn  achos  ei  olygiadau 
ar  Brynedigaeth.  Cymmerer  yr  hyn  a  ganlyn  o'r  Rhagymadrodd 
hwn  : — 

'Am  y  tyb  a  wrthwyaebir  yn  yr  Ymddiddanion,  a'r  Sylwadau  eraill 
[o'olygiad  Mr.  Christmas  Evans,  ac  eraill,  am  yr  lawn],  y  niae  yn  cldyfais 
nowydd,  tebycaf,  ac  yn  gyfeiliornad  trwm  iawn,  gan  ei  fod  yn  rhy 
audwg  yn  gosod  terfyn  i  werth  aberth  Crist ;  ac  f elly,  y  mae'n  dyb  y 
dylem  oll  ddysgu  cydnabod  ei  wrthuni  mawr,  a  bod  yn  llwyr  wrthwyn- 
ebus  iddo,  am  ei  fod,  yn  ei  wir  natur,  yn  bwrw  anfri  tra  mawr  ar  Fab 
Duw,  a'i  waith  o  ufudd-dod  perfFeithlawn.' 

Drachefn  : — 

'  Y  mae  yn  gysur  tra  mawr  i  mi  chwanegu  hyn — fy  mod  yn  gobeithio 
fod  y  tyb  gwaethaf  o'r  rhai  a  wrthwynebir  yma  ;  sef,  y  tyb  am  derfyn  i 
werth  aberth  Crist,  wedi  cael  eisoes  glwyf  dwfn  (íe,  marwol,  medd  rhai), 
ac  na  chaití"  yr  anghenül  ellyllaidd  hwn  ddim  rlawysg  mawr  etto  yn 
Nghj'uiru.  Os  caf  tìnnau  agor  bedd  i'w  gladdu,  cyn  disgyn  fy  hunan  i'r 
bedd,  nid  bychan,  tybygaf,  fydd  fy  mraint.' 

Drachefn,  ar  ol  dadgan  fod  y  '  tyb '  wedi  peri  yn  hytrach  fwy  o 
ofidiau  i'w  gorph  a'i  enaid  na'r  hyn  oll  a  ddioddefasai  oddi  wrth  ei 
holl  boenau  corphorol ;  ac  ar  ol  dadgan  y  boddhâd  mawr  a  gafodd 
efe  oddi  wrth  benderfyniad  Cymdeithasfa  PwIIheli,  i'r  perwyl  '  Fod 
aberth  Crist  i'w  gyfrif  yn  wir  annherfynol  ei  werth,'  efe  a  ä  rhag- 
ddo  fel  hyn : — 

'Os  digwydd  y  Uyfryn  ddyfod  i  law  ambell  un  a  farna  nad  ydyw  yr 
hyn  sy'n  cael  yma  ei  amdditiyn,  holl  ddigonedd  Crist,  yn  neiUduol,  na'r 
tyb  syn  wahanol,  ond  pethau  o  bwys  bychan,  mi  a  ddymunwn  i'r  cyf- 
ryw  hefyd  gael  eu  dysgu  yn  well ;  o  herwydd,  os  na  addefir  fod  aberth 
Crist  o  werth  hollol  annherfynol,  ai  nid  ydy w  ei  fri  a'i  urddas  dwyfol  ef 
felly  heb  ei  addef  ?  neu,  o  leiaf,  heb  ei  lawn  addef  ?    Ac  os  byddwn  heb 

addef  Duwdod  Crist,  mewn  niodd  cysson,  di-goll,  a  thrwyadl,  ai  mater 
bychan  ydyw  hyny?  Nagê :  ac  yn  ganlynol  i  hyn,  mi  a  ddywedaf  fod 
y  tyb  croes  i'r  gwir  werth  dwyfol  a  diderfyn  sydd  yn  ei  abertli,  i'w 
wrthod  gyda  chryn  radd  o'r  un  fath  ddj'-chryn  a  Iheiddiad  ag  Ariaeth  ei 
hunan ;  er  fy  mod  i  yn  garedigol  yn  barnu  nad  ydy w,  neu  na  bu,  bwriad 
ac  amcan  amddiffynwyr  y  tyb  ddim  mor  ddygasog  a  dichellus  ag  oedd 
yr  eiddo  Arius.  Ond  yn  wir  mi  a  dybygwn  y  gallai  synwyr  cytfredin 
ddirnad  nad  ydj'w  Duwdod  Crist  ddim  yn  cael  ei  iawn  addef  gan  y  neb 
a  dybio  nad  oes  yn  ei  ddigonedd  ef,  neu  yn  ngwir  werth  ei  aberth,  ddim 
ond  tâl  manjd-bwys  (neu,  megys  punt  am  werth  punt!)  dros  ei  eglwys; 
er  mai  drosti  hi  yn  unig,  yn  ol  arfaeth  a  chyfammod  dwyfol,  'y  rhodd- 
odd  efe  ei  hun;'  a'r  un  modd,  nad  ydyw  ei  Dduwdod  yn  cael  ei  iawn- 
addef  gan  y  neb  a  dybio  y  buasai  dioddef  chwaneg,  neu  dros  aniser 
meithach,  yn  chwanegu  at  werth  ei  aberth,  neu  yn  peri  gwelHant  i'w 
waith  anfeidrol  fel  Duw-ddjm. 

O  herwydd  nid  ydyw  yr  hyn  y  mae  modd  i  cliwanegu  ato,  neu  i'w 
wellhau,  ddim  yn  wir  ddwyfol,  nac  yn  annherfynol,  neu  yn  wir  berffeith- 
lawn,  yn  ei  fawredd,  ac  yn  ei  werth.  Yn  ganlynol,  y  mae  y  cyfryw 
dybiau  yn  amlwg  ac  yn  Uwyr  anghysson  â  chy wir  farn  am  Grist,  a'i  wir 
annherfynolrwydd.  Hyn  yr  wyf,  yn  bendifaddeu,  yn  ceisio  ei  ddangos 
yn  helaethach  yn  yr  Ymddiddanion,  a'r  Sylwadau  canlj'nol.  Ac  na  atto 
Duw  i"r  annherfynolrwydd  hwn  fod  fel  pwngc  ammheus  yn  ein  pUth.' 

Cyn  diwedd  y  Rhagymadrodd,  y  mae'n  troi  yn  llym  iawn  ar  yr 
hwn,  pwy  bynag  fo,  a  goleddai  y  '  tyb  newydd '  am  derfyn  i  werth 
yr  lawn,  ac  awgryma  y  dylai  egiwys  Dduw  ei  droi  allan  o  honi : — 

'Xa:  greadur  truan,  os  tybiaist  ti  am  un  modd,  neu  am  bossiblrwydd, 
i'w  wellhau,  neu  cliwanegu  ato,  ti  a  dybiaist,  yn  gj'ntaf,  nad  j'dyw  yn 
wir  anfeidrol,  neu  annherfynol ;  ac  yn  ganlynol,  nad  ydyw  mawredd 
gwir  ddwyfol  ddim  yn  perthyn  i  Grist,  neu  mewn  geiriau  eraill,  ddim 
yn  sylweddol  yn  ei  aberth  a'i  iawn  ef.  Am  y  cyfryw  dyb,  ti  a  ddylit 
ddwys  alaru  ger  bron  Duw;  ac  os  torodd  y  tyb  allan  mewn  ymadroddion 
a  rhith  o  addj'^sg  i  eraill,  ti  a  ddylit  gyffesu  dy  fai  trwm,  nid  yn  unig  ger 
bron  Duw  a  ddianrhydeddaist,  ond  ger  bron  ei  bobl  hefyd,  ac  yn  enw- 
edig  y  rhai  y  ceisiaist  eu  camarwain.  Ac  os  wyt  yn  myned  yn  mlaen  heb 
edifeirwch  a  dadgyffesiad,  mi  a  feddyliwn  y  dylai  eglwys  Crist  ymwrthod 
â  thi,  neu  o  leiaf  dy  ddwys  geryddu,  ac,  hyd  y  gallo  hi,  dy  attal  rhag 
hau  y  fath  dybiau  gẁyrdraws,  a  chan  dy  adael  felly  i  gyfiawn  farn 
Duw.     Äct.  XX.  30;  Tit.  i.  10—13. 

Yma,  ni  allaf  lai  na  chwanegu  y  byddai  y  dyn  a  gyndyn  ymljmai  wrth 
y  cyfeiliornad  trwra-ddwys  hwn  (sy'n  bwrw  y  fath  anfri  ar  Grist  Duw), 
yn  deilwng  o'i  gyfrif  yn  heretic.  Ac,  medd  gair  Duw,  'Gochel  y  dyn  a 
fyddo  heretic  wedi  un  ac  ail  rhybudd ;'  Tit.  iii.  10. 

Fe  welir  oddi  wrth  y  dyfyniadau  hyn,  yn  gystal  ag  oddi  wrth 
lawer  a  nodwyd  yn  flaenorol,  mai  y  gwirionedd  y  teimlai  Mr.  Jones 
yn  dra  eiddigeddus  gyda  golwg  arno  ydoedd  Anfeidroldeb  lawn 
Crist.      Oddi  wrth   y   gwirionedd   hwn^  yr   oedd   Mr.   Christmas 

Evans,  fel  y  credai  efe,  yn  cael  ei  ddilyn  gan  lawer  o  bregethwyr, 
rhai  o  enwogrwydd  mawr,  ac  eraiU  llawer  llai,  yn  mysg  y  Method- 
istiaid,  wedi  gŵyro  yn  mhell  ar  y  pryd.  Ac  wrth  ŵyro  oddi  ar 
linell  y  gwirionedd,  yr  oedd  Uawer  o  honynt  yn  gwneyd  ymosod- 
iadau  annhêg  ac  anfrawdol  arno  yntau,  oedd  yn  ceisio  dal  gafael 
ddiysgog  yn  hen  safle  ei  Gyfundeb.  Ond  er  hyny,  nid  i'w  amddi- 
ífyn  ei  hun  yn  bersonol  yr  ysgrifenai  efe.  Y  mae  yn  tystio  hyny 
yn  bendant  yn  y  Rhagymadrodd  hwn  ;  a  byddai  yn  ddrwg  genym 
dros  gyflwr  meddwl  y  neb  nis  credo  ef  yn  hyn.     Dyma  ei  eiriau  : — 

'  Er  fod  i  mi  achos  cyf reithlawn  i  ysgrifenu  ac  argraphu  hyn  tuag  at 
amddifFyn  fy  hun  rhag  yr  enw,  îe,  yr  enwau  drwg,  a  fwriwyd  arnaf,  fel 
cyfeiliornwr,  terfysgwr,  &c.,  &c.,  etto,  nii  a  allaf  wirio  na  buaswn  yn 
meddwl  am  y  fath  waith  oni  buasai  i  mi  farnu,  a  hyny  trwy  eithaf 
gorfod,  fod  gwirionedd  Duw  yn  cael  rhuthriadau  trymion  i'w  erbyn 
yn  amryw  o  ardaloedd  neu  siroedd  Cymru.' 

Ei  gred  ddiysgog,  ddofn,  a  dwys  iawn  oedd,  yr  hyn  a  ddywed 
yn  ei  Gywydd,  ar  derfyn  yr  Ymddiddanion  ar  Brynedigaeth,  a 
elwir  ganddo  '  Y  Gwir  yn  erbyn  y  byd :' — 

'  Gwell  gwaedu  na  gwerthu  gwir ; 
O  luddiant  hwn  ni  Iwyddir.' 

Ac  os  ydym  ninnau,  yn  y  bennod  hon,  wedi  Ilwyddo,  i  ryw  radd, 
i  ddangos  beth  oedd  y  gwirionedd  yr  oedd  efe,  drwy  wrthwyneb- 
iadau  lawer  oddi  allan,  a  mynych  a  blin  wendid  yn  ei  gorph  ei 
hun,  yn  ymdrechu  ei  ddal  i  fyny  yn  Nghymru,  pan  oedd  perygl 
iddo  gael  ei  adael  i  gwympo  yn  yr  heol,  yr  ydym  i'r  gradd  hwnw, 
er  yn  dra  anghyflawn  ac  ammherfîaith,  wedi  ceisio  gwneyd  yr 
hyn  yr  oedd  mawr  angen  am  ei  wneuthur.  A  gobeithiwn  y  try 
prophwydoliaeth  Dr.  Edwards  yn  wirionedd,  ac  y  daw  ei  hanes  yn 
hyn  '  i  fwy  o  fri '  yn  y  dyfodol,  pan  ddelo  hanes  duwinyddiaeth 
Cymru  a'r  Methodistiaid  i  gael  ei  efrydu  a'i  adrodd.  Wrth  adael 
y  byd,  a  marw,  ei  weddi  daer  ef,  ar  ran  ei  wlad  a'i  genedl,  oedd 
yr  un  a  fynegir  ganddo  mewn  englyn  ar  ddiwedd  Ynddiddanion 
ar  Brynedigaeth : — 

'Llanwer  holl  Gymru'n  llonwiw — a  Brydain, 
Ei  brodir  caed  eurliw, 
O  nodd  gwych  y  newydd  '^gioüo: 
Dibeniad  i  dyb  anwiw.' 

^'  Yr  ef engyl. 


PENNOD    XIIL 


EI   HANES  YN   EI   FISOEDD    OLAF,   A'I  FAEWOLAETH. 

1820. 

Ei  ymroddiad  i  lafur  hyd  derfyn  ei  ddyddiau — Y  rheidrwydd  a  deimlai  i  geisio 
gorplien  ei  waith  cyn  i'r  nos  ei  ddal — Yn  gorplien  cyfieithu  Rhan  i.  a  Rhan  li.  o 
Waith  Gurnal — Rhagymadrodd  Rhan  i. — Y  cynnwrf  ynghylch  yr  athrawiaeth 
etto  yn  parhau  yn  y  wlad — Cymdeithasfa  Dinbych  yn  pennodi  Mr.  Jones,  ac 
eraill,  i  fyned  i  eglwys  Caerwys  ar  yr  achos — Nad  oedd  ef  yn  'derfysgwr'  yn  y 
Corph— Dynion  mawr  yn  'rhanu  y  byd' — Y  dyddiau  yn  nesau  iddo  i  farw — Ei 
bregetli  olaf  yn  Ninbych — Ei  brofiad  a'i  orfoledd  yn  ei  gystudd  olaf — Adrodd- 
iad  Mr.  Evan  Lewis — Ymweliad  Mr.  .John  Roberts  o  Langwm  âg  ef — '  A  rough 
pasmge,  hìit  ererlasting  glory' — Adroddiad  Mr.  Thomas  Lloyd,  Tŷ  mawr, 
Abergele — Hanes  ei  ddyddiau  olaf — 'Hapus  nefoedd' — 'Dechreu  Sabbath  tra- 
gwyddol' — Marwolaeth  orfoleddus — Ei  gladdedigaeth — Mr.  Moses  Parry  a  Mr. 
Emrys  Evans— Pregethwyr  sir  Ddinbych  pan  fu  farw  Mr.  Jones — 'Marwnadau' 
John  EUis,  Robert  Jones,  M.  Phillips,  a  Chaledfryn. 

Cyn  i  ni  droi  i  sylwi  ar  yr  hyn  a  fu  genym  mewn  llaw  yn  y  ben- 
nod  ddiweddaf,  yr  oeddym  wedi  dilyn  hanes  Mr.  Jones  hyd  o  fewn 
ychydig  fisoedd  i  derfyn  ei  oes  yn  y  byd.  Yn  nechreu  y  flwyddyn 
1820,  yr  oedd  yu  cyrhaedd  teríyn  y  bedwaredd  flwydd  a  thrigain 
o'i  oedran.  Er  nad  oedd  hyny,  fe  allai,  yr  hyn  a  ellid  ei  alw  yn 
'  oedran  mawr,'  etto,  wrth  gofio  amledd  a  mawredd  ei  brofedig- 
aethau,  ei  lafur  maith  a  chysson  fel  llenor,  ac  fel  awdwr;  ac  yn 
enwedig  wrth  gofio,  er  ein  bod  yn  meddwl  fod  yn  rhaid  ei  fod  yn 
meddu  cyfansoddiad  naturiol  Ued  gadarn,  etto  ei  fod  wedi  cyfarfod 
â  chymmaint  o  afiechyd  ac  o  driniaethau  meddygol  llymion  ag  a 
wnaeth  yn  ystod  ei  oes — wrth  feddwl  y  pethau  hyn  oll,  nid  ydyw 
yn  beth  y  dylid  synu  ato  ei  fod,  erbyn  cyrhaedd  yr  oedran  a  gry- 
bwyllwyd,  yn  teimlo  ei  natur  yn  ymddadfeilio,  a'i  gorph  yn  cael  ei 
raddol  ddarostwng  i  nychdod,  ac  i  angeu. 

Bywyd  llafurus  iawn  oedd  ei  fywyd  ef  Heb  law  ei  lafur  fel 
pregethwr  teithiol  gyda  y  Methodistiaid,  yr  hyn  a  ofynai  iddo 
farchogaeth  llawer  drwy  bob  math  o  dywydd,  a  hyny  yn  fynych 
am  ddyddiau  neu  wythnosau  olynol,  yr  ydym  wedi  cael  llawer  o 
fantais  i  weled  yn  ei  hanes  ei  fod  wedi  llafurio  yn  ddyfal  ac  yn 

galed  fel  awdwr,  a  chyhoeddwr  llyfrau.  Gallodd  barhau  i  weithio 
gyda  ei  ysgrifeniadau  yn  mron  hyd  angeu  ;  a  hyny  wedi  iddo,  gan 
wendid  a  nychdod,  fethu  gwneuthur  llawer  gydag  uurhyw  waith 
arall.  Yn  y  Rhagymadrodd  a  ysgrifenai  i'r  llyfrau  a  gyhoeddodd 
yn  1819  ac  1820,  llai  na  blwyddyn  cyn  ei  farwolaeth,  ni  a  gawn 
ganddo  amryw  gyfeiriadau  llednais  at  yr  yradrech  neillduol  a 
wneid  ganddo  i  fyned  yn  mlaen,  ac  i  geisio  cwblhau  y  gwaith  y 
rhoddasai  ei  fryd  ar  ei  wneuthur  cyn  cael  ei  alw  gan  ei  Feistr  oddi 
wrtho.  Prysurai  megys  gŵr  yn  ofni  i'r  nos  ei  oddiweddyd  cyn 
gorphen  o  hono  ei  waith.  Yn  yr  hyn  a  ysgriíenai  fel  Rhagymad- 
rodd  i'r  gyfrol,  neu  y  Rhan  gyntaf  o  Waith  Gurnal,  sef  y  Rhan 
gyntaf  o'r  ail  argraphiad,  yr  hwn  a  ddygodd  allan  yr  adeg  hon,  ni 
a  gawn  gryn  lawer  o  fantais  i  weled  yr  ymroddiad  i  lafur  yr  ydym 
yn  cyfeirio  ato.  Ysgrifenai  y  Rhagymadrodd  hwn  Gorphenaf 
21ain,  1819 — llai  na  blwyddyn  cyn  ei  ymddattodiad.  Tueddwn 
i'w  roi  olì  i  mewn  yma,  fel  dangosiad  o'i  ymdi'ech  i  lesoli  ei  gyd- 
genedl,  ac  am  nad  ydyw  i'w  gael  ynglŷn  âg  argraphiadau  dilynol 
o  Waith  Gurnal: — 

Gair  at  y  Darllenydd. 

Wrth  edrych  i'r  Drydedd  a'r  Bedwaredd  Ran  [a  gyhoeddasai  yn  y  Wydd- 
grug  a  Rhuthyn,  fel  y  nodasom,  ac  sydd  i'w  cael  yn  y  swyddfa  hon]  o 
waith  Mr.  Gurnal,  yn  Gymraeg,  yr  wyf  yn  gweled  fod  yn  agos  i  dair 
blynedd  ar  hugain  er  pan  gyhoeddwyd  y  gyntaf  genyf,  a  mwy  na  deng 
mlynedd  er  amser  cyhoeddiad  y  llall ;  pan  oedd  eisoes  argraphiad  cryn 
liosog  o'r  Rhan  Gyntaf  a'r  Ail  wedi  ei  roddi  allan  yn  ein  gwlad.  Ac  yr 
wyf  yn  ei  chyfrif  yn  fraint  fawr  fy  mod  yn  cael  anfon  i  fysg  fy  nghyd- 
wladwyr  ail  gyíieithiad  o'r  Rhan  Gyntaf  o  waith  yr  awdwr  enwog  a  defn- 
yddiol  hwn,  gan  hysbysu  hyn  yn  fyr  yn  yr  achos :  fy  mod  wedi  gwneuthur 
fy  ngoreu  at  rwyddhau  yr  iaith,  er  mwyn  darllenwyr  cyífredin  yn  Nghym- 
ru,  a  sefyll  hefyd  yn  gywir  at  wir  feddwl  yr  awdwr  yn  y  cwbl  o  honi. 

Am  ganmohaeth  i  waith  yr  awdwr,  nid  rhaid  iddo  wrtho,  genyf  fi  na 
neb  arall.  Yr  wyf  yn  hyderu  y  bydd  ei  fuddioldeb  yn  adnabyddus  i 
bob  un  a'i  darlleno  mewn  ymofyniad  syml  ac  eífro  am  wirionedd,  ac  am 
gynnydd  mewn  profiad  ac  ymarferiad  gwir  dduwiol.  Yr  Arglwydd,  o'i 
fawr  drugaredd,  a  fendithio  foddion  ac  a  baro  amlhâd  tra  mawr  ar  nifer 
y  cyfryw  ddarllenwyr  yn  ein  gwlad,  ac  ar  nifer  y  rhai  a  fyddo  yn  gyf- 
ranogion  o  bob  nefol  ras,  ac  yn  dwyn  ífi'wyth  da  yn  helaeth  er  gogon- 
iant  i  Dduw.  Y''n  mysg  y  niferi  sydd  yn  Nghymru  wedi  eu  gogwyddo  i 
fod  yn  wrandawyr,  tra  dymunol  fyddai  bod  mwy  o  lawer  yn  ddarllen- 
wyr  dyfal  hefyd,  ac  ynghyd  â  hyny,  yn  wir  wneuthurwyr  y  Gair. 

BelUich,  gan  fy  mod  yn  gwybod  nad  ydyw  rhagymadrodd  maith  ond 
peth  anfuddiol  i  werin  Cymru,  mi  a  benderfynaf  yn  yr  hysbysiadau 
byrion  a  ganlyn. 

Am  yr  Ail  Ran  o'r  Gwaith,  y  mae'r  argraphydd  yn  bwriadu  dechreu 
arni  yn  fuan  iawn.    Y^r  wyf  finnau  yn  hysbysu  (tra  y  mae  fy  ngwaeledd 

mewn  iechyd  wedi  peri,  yn  ddiweddar,  attaliad  lled  faith  ar  fy  yragais), 
fy  mod  wedi  ysgrifenu  yn  agos  i  nn  ran  o  dair  o  honi.  Ac  os  caniatâ  yr 
Arglwydd,  yn  ei  ddoeth  drefniad  Rhagluniaethol,  gymmaint  a  hyny  o 
nerth  i  mi  yn  fy  ngwendid,  yr  wyf  yn  bwriadu  dilyn  y  gwaith  yn  ddyf al 
nes  ei  orphen. 

Ac  am  y  Rhan  hon  o  waith  yr  awdwr  tra  doniol  a  gwresog,  mi  a 
obeithiaf  am  erfyniadau  llawer  gj'da  mi,  am  i'r  Arglwydd  ei  bendithio  i 
laweroedd  o  genedl  y  Cymry.  Felly,  fy  nghydwladwyr  tirion,  y  dy- 
muna  eich  cyfaill  a'ch  cydymdeithydd  prysur  tua  byd  tragwyddol. 

Dinhych,  Gorphenaf  21am.  1819.  THOMAS   JONES. 

Gall  y  E,hagymadrodd  uchod  fod  yn  ddyddorol  niewn  ymchwiliad 
i  Lyfryddiaeth  Gymreig,  ac  fe  allai,  daflu  goleuni  mewn  rhai  cyfeir- 
iadau  eraill.  Ond  ein  hamcan  penaf  ni  wrth  ei  roddi  i  mewn  yma 
3^dyw  rhoddi  mantais  i'r  darllenydd  i  ganfod  yr  ymdi'ech  dyfal  a 
wnelid  gan  Mr.  Jones,  er  ei  waeledd  a'i  wendid  corphorol,  i  lesoli 
ei  oes  a'i  genhedlaeth  cyn  ymadael  o  hono  â'r  byd. 

Drachefn,  yn  y  Ehagymadrodd  i^v  Tmddiddanion  ar  Bryned- 
igaeth,  yr  hwn  a  ysgrifenodd  bum  niwrnod  yn  ddiweddarach — sef, 
Gorphenaf  26ain,  1819 — y  mae  yr  un  dôn  ddifrif-ddwys,  a'r  un 
ymdeimlad  o  agosrwydd  at  fyd  arall,  i'w  teimlo,  ag  a  geir  yn  yr  hyn 
a  roddwyd  ddiweddaf  ger  bron.  Heb  law  cyfeiriadau  achlysurol, 
megys  y  dadganiad  o  obaith  am  gael '  tori  bedd '  i'r  '  tyb  am  derfyn 
i  werth  aberth  Crist,'  cyn  '  disgyn  ei  hunan  i'r  bedd,'  ac  ymadr- 
oddion  tebyg,  cawn  ef  unwaith,  yn  y  Rhagymadrodd  i'r  Ym- 
ddiddanion,  yn  sôn  yn  neillduol  am  sefyllfa  ei  iechyd : — '  Gwnaf 
yma  hefyd,'  meddai,  '  grybwylliad  byr — Fod  fy  analluogrwydd  i 
deithio,  a  phregethu  oddi  cartref,  wedi  bod  yn  achlysur  i  rai  ysgrif- 
enu  hyn  [sef  yr  Ymddiddanion],  ynghyd  â'r  hyn  a  allwn  o  waith 
Mr.  Gurnal,  mewn  amser  go  faith  o  wendid,  gan  i  mi  farnu  ei  fod 
yn  dra  rheidiol,  ac  y  gweddai  i  minnau  fod  ar  ryw  orchwyl  perth- 
ynol  i  wasanaeth  yr  Arglwydd  hyd  ddiwedd  fy  nydd ;  a  chau  nad 
oes  '  na  gwaith  na  dychymmyg  yn  y  bedd,'  i'r  hwn  yr  wyf  yn 
gogwyddo  yn  brysur.' 

Fel  yna  yr  yegrifenai  yn  Gorphenaf,  1819.  Yr  oedd  ganddo  y 
pryd  hw^nw  tua'r  ddwy  ran  o'r  tair  o'r  Ail  Gyfrol  o  Waith  Gurnal 
heb  eu  cyfieithu.  Gan  fod  y  Gyfrol  oll  yn  agos  i  400  o  dudalenau, 
rhaid  fod  ganddo,  yr  adeg  a  nodwyd,  dros  250  o  dudalenau  i'w  cyf- 
ieithu  a'u  hysgrifenu,  yn  nghanol  ei  waeledd,  yn  ystod  y  misoedd 
oedd  yn  weddill  o'i  oes.  Pa  fodd  bynag,  yr  oedd  wedi  gorphen  y 
cwbl  ddeuddeg  a  deugain  o  ddyddiau  cyn  marw,  a  thuag  un  ar 
ddeg  ar  hugain  o  ddyddiau  cyn  ei  gymmeryd  yn  glaf  iawn.  Gor- 
phenodd  ei  gyfieithiad  o'r  Ail  Gyfrol  o  Gurnal  tuag  Ebrill  26ain, 

1820  (fe  gofir  ei  fod  wedi  cyfieithu  y  Tair  Rhan,  neu  y  tair  cyfrol 
arall ;  sef,  y  Gyntaf,  y  Drydedd,  a'r  Bedwaredd  yn  Üaenorol).  Y 
mae  genym  ddwy  dystiolacth  gref  dros  yr  hyn  a  ddywedwyd.  Uu 
ydyw  yr  eiddo  Mr.  John  EUis  yn  ei  Farwnad  i  Mr.  Jones,  at  yr 
hon  y  cawn  gyfeirio  etto.     Fel  hyn  y  dywed  y  brawd  hwnw  : — 

'  'Nol  gorphen  Traethawd  Gurnal, 

Ei  orchwyl  manwl  maith, 

'Mhen  deuddeg  dydd  a  deugain, 

Daeth  terfyn  ar  ei  daith.' 

Y  dystiolaeth  arall  ydyw  yr  eiddo  Mr.  Robert  Jones,  Dinbych, 
yr  hwn  oedd  yn  argraphydd  yn  swyddfa  Mr.  Gee  ar  y  pryd,  mewn 
nodiad  ar  waelod  y  ddalen  yn  ei  Farwnad  yntau  i  Mr.  Jones.  Ar 
ol  cyfeirio  at  Gurnal  a  Mr.  Jones  yn  y  Farwnad,  rhydd  y  nodiad 
hwn : — '  Sylwch,  52  o  ddyddiau  y  bu  Mr.  Jones  byw  ar  ol  gorphen 
cyfieithu  gwaith  y  Parch.  W.  Gurnal.'  Y  mae  y  ddwy  dystiolaeth 
hyn  yn  profi  yn  eglur  fod  Mr.  Jones  wedi  llwyr  ymroddi  i  lafur 
llenyddol  bron  hyd  ei  ddyddiau  olaf  yn  y  fuchedd  hou. 

Nid  ydym  am  droi  etto  yn  ol  i  sôn  am  y  cynnhwrf  oedd  yn  y 
wlad  tua  diwedd  oes  Mr.  Jones  ynghylch  y  gwahanol  olygiadau  ar 
yr  lawn  a'r  Prynedigaeth.  Ond  y  mae  un  amgylchiad,  yr  hwn  a 
ddigwyddodd  yn  ngwanwyn  y  flwyddyn  1820,  ag  na  ddylem  fyned 
heibio  iddo  yn  ddisylw,  gan  fod  cryn  berthynas  rhyngddo  a  hanes 
Mr.  Jones.  Heb  law  y  drafodaeth  a  fyddai  yn  fynych  yn  y  Cym- 
deithasfaoedd  a'r  Cyfarfodydd  Misol  ar  y  pyngciau  duwinyddol 
oedd  y  pryd  hwnw  mewn  dadl,  ac  heb  law  y  llyfrau,  y  llythyrau, 
&c.,  a  ysgrifenid  i'r  wasg,  yr  ydoedd  cryn  gynnhwrf  mewn  rhai 
eglwysi  neillduol  ynghylch  yr  un  materion,  Felly  yr  oedd  pethau 
yn  arbenig  yn  sir  Fflint ;  ac  ymddengys  y  mynai  rhy wrai  o  hen 
bregethwyr  cyfyng  y  sir  hono  ar  y  pryd  geisio  gwneyd  allan  fod  y 
'  System  newydd,'  sef  y  golygiad  ëang  ar  yr  lawn,  mewn  gwrth- 
gyferbyniad  i'w  golygiad  cyfyng  hwy  arno,  wedi  llwyr  feddiannu 
rhai  eglwysi.  Felly  y  dywedent  yn  enwedig  am  eglwys  Caerwys. 
Y  mae  Mr.  Thomas  Evans,  Maes-y-coed,  blaenor  galluog  yn  yr 
eglwys  hono,  yn  ei  lythyr  at  Mr.  Michael  Roberts,  y  cyfeiriasom 
ato  eisoes,  yn  tystio  nad  oedd  efe,  na  neb  arall  a  gyd-olygent  âg  ef, 
yn  Nghaerwys,  nac  yn  sir  Fflint,  ar  y  pryd, '  yn  dal  dim  yn  wahanol 
i  farn  Mr.  Jones  (o  Ddinbych)  ar  yr  lawn  a'r  Prynedigaeth.'  Ac 
etto,  dywed  ei  fod  ef,  ac  eraill,  '  wedi  cael  y  fraint  o  ddioddef  dros 
flynyddoedd  lawer,  îe,  ugain  neu  ddwy  ar  hugain,'  o  herwydd  eu 
golygiadau  ar  athrawiaeth  yr  lawn  ;  '  a  hyny,'  meddai,  '  oddi  wrth 
frodyr  oedd  anwyl  iawn  genym.'     Yr  oedd  Mr.  Evans  yn  un  o'r 

dynion  mwyaf  rhagorol,  fel  blaenor,  a  feddai  y  Methodistiaid  yn  yr 
oll  o  Gymru  yn  ei  oes.  Yr  oedd  wedi  darllen  ac  efrydu  gweithiau 
Jonathan  Edwards,  Dr.  Bellamy,  Andrew  Fuller,  Dr.  Williams, 
Dr.  Dwight,  Calvin,  &c.,  &c.;  ac  etto,  yr  oedd  efe  yn  ddyn  pur 
annibynol  ei  feddwl  yn  ffurfiad  ei  olygiadau  ar  dduwinyddiaeth. 
Meddai  ddylanwad  mawr  yn  Nghyfarfod  Misol  sir  Fflint,  ac  yn 
Nghymdeithasfa  y  Gogledd.  Yr  oedd  yn  uno'r  blaenoriaid  mwyaf 
galluog,  a  medrus,  ac  effeithiol  i  gadw  seiat  yn  ei  ddydd.  Bu 
farw,  yn  gyflawn  o  ddyddiau,  ac  yn  fawr  ei  barch,  yn  y  tìwyddyn 
1864,  ac  efe  yn  82ain  mlwydd  oed.  Yr  oedd  ei  dduwinyddiaeth 
o  nodwedd  pur  ëang. 

Yr  oedd  Cymdeithasfa  Chwarterol  Gogledd  C^^mru  yn  cael  ei 
chynnal  yn  Ninbych  yn  niwedd  Chwefror,  1820.  Yn  y  Gymdeith- 
asfa  hono,  yr  oedd  cenadwri  wedi  ei  hanfon,  gallem  feddwl,  o  Gyf- 
arfod  Misol  sir  Fflint,  gyda  golwg  ar  y  gwahanol  farnau  y  dywedid 
oedd  yn  cael  eu  dal  a'u  hamddiffyn  gan  y  blaenoriaid  a'r  aelodau 
eglwysig  yn  Nghaerwys.  Dywedid  fod  dau  o'r  blaenoriaid,  a 
chorph  aelodau  yr  eglwys,  yn  bleidwyr  selog  i'r  '  System  newydd ; 
tra  yr  oedd  dau  arall  o'r  blaenoriaid,  a  rhyw  nifer  o'r  aelodau 
eglwysig,  gan  gael  eu  coledd  gan  hen  bregethwyr  sir  Fflint  ar  y 
pryd,  yn  ochri  at  y  tyb  cyfyng  am  yr  lawn.  ac  yn  tueddu  i  wadu 
cyffredinolrwydd  galwad  yr  efengyl,  a  rhwymedigaeth  dynion  i'w 
chredu  a'i  derbyn.  Yr  oedd  Mr.  Thomas  Evans,  Maes-y-coed, 
blaenor  lled  ieuangc  y  pryd  hwnw,  ond  un  a  gydnab^^ddid  yn  allu, 
yn  bresennol  yn  y  Gymdeithasfa  ;  ac  fe  wnaeth  amddiffyniad  grym- 
us  iawn  iddo  ei  hun,  ac  eraill  yn  Nghaerwys,  fel  rhai  yn  coledd  y 
syniadau  ëang,  neu  syniadau  Mr.  Jones,  ar  yr  lawn.  Ac  ar  gais 
Mr.  Evans,  fe  bennodwyd  pedwar  o  genhadun  i  fyned  dros  y  Gyni- 
deithasfa  i  eglwys  Caerwys,  i  edrych  i  mewn  i  olygiadau  yr  eglwys 
ar  wirioneddau  yr  efengyl  yn  gyffredinol,  ac  yn  euwedig  ar  yr 
lawn  a'r  gwirioneddau  cyssylltiedig.  Y  rhai  a  bennodwyd  i  fyned 
oeddynt,  y  Parchedigion  Thomas  Jones,  John  Elias,  John  Roberts, 
Llangwm,  a  Simon  Lloyd,  B.  A.,  Bala.  Yr  oedd  disgwyliad  y 
rhai  yn  eglwys  Caerwys  a  goleddent  y  golygiad  cywir  am  Anfeidr- 
oldeb  yr  lawn,  yn  benaf  wrth  Mr.  Jones  am  degwch  ac  amddi- 
ffyniad ;  ond  er  eu  gofid  a'u  siomedigaeth  hwy,  yr  oedd  efe  yn  rhy 
wael  ei  iechyd  i  fyned  yno  i  amddiffyu  ei  hen  gyfeillion.  Ofnid 
rhag  yr  elai  Mr.  John  Elias  i  eithafion — yr  hyn  ydoedd  yn  rhy 
gyffredin  yn  ei  hanes  yn  ystod  y  blynyddoedd  hyny,  pan  yn  trin 
achosion  o'r  fath.  Felly  hefyd,  y  mae  yn  ymddangos,  yr  aeth  efe 
ar  y  tro  hwn — yn  enwedig  tua  dechreu  y  cyfarfod.     Tystir  fod 

Mr.  Elias  wedi  dyweyd  geiriau  cryfion  a  chaledion  iawn  wrth  Mr. 
Thomas  Evans,  am  ei  fod  yn  dal  gafael  cadarn  yn  ei  grediniaeth 
am  anfeidroldeb  yr  lawn,  a  helaethrwydd  galwad  yr  efengyl,  fel  yr 
oedd  efe  yn  deall  y  pyngciau  hyny.  Yn  nghanol  poethder  y  sia- 
rad,  fel  y  sicrhawyd  i  ni  gan  rai  a  feddent  bob  mantais  i  wybod, 
gwaeddodd  Mr.  John  EHas  allan,  yn  wyneb  Mr.  Evans : — '  Ni 
ro'wcli  chwi  mo'ch  syniadau  i  fyny,   Thomas  Evans,  hyd  nes 

y  byddwch .'      Ond  bu  raid  iddo  dynu  y  geiriau  gerwin 

hyny  yn  ol  yn  fuan,  a  dadgan  ei  ofid  o  herwydd  iddo  eu  har- 
fer.  Y  mae  h^^n  yna  o  godiad  ar  gẁr  y  llen,  fe  allai^  yn  ddigon  i 
ddangos  mai  cyfarfod  cynnhyrfus  anarferol  oedd  yr  un  hwnw  yn 
Nghaerwys.  Fodd  bynag,  ar  ol  myned  yn  mlaen  yn  fwy  pwyllog, 
drwy  gyfryngiad  y  cenhadon  dyeithr  eraill,  i  wneyd  ymchwiliad 
manwl  i  syniadau  y  blaenoriaid^  ac  amryw  o  aelodau  yr  eglwys,  fe 
gyd-olygodd  pawb  nad  oedd  yno  ddim  peryglus,  na  chyfeiliornus 
iawn,  yn  y  golygiadau  a  goleddent ;  ac  fe  welwyd  eu  bod  yn  gwbl 
dangneíeddus  yn  eu  plith  eu  hunain,  pan  y  caffent  lonydd  gan 
ymyrwyr  o  flaenoriaid  o  eglwysi  eraill  cylchynol,  ac  yn  enwedig 
gan  ychydig  o'r  hen  bregethwyr  cyfyng  eu  golygiadau  oedd  yn 
sir  FÜint  ar  y  pryd.  Ac  fe  derfj^nodd  y  cyfarfod  yn  llawer  iawn 
mwy  boddhaol  i  bawb  nag  yr  oeddid  yn  ofni  ar  y  dechreu.  Er 
hyny,  cyíarfod  a  gofiwyd  yn  hir,  ac  a  gofir  gan  rai  hyd  heddyw, 
megys  mewn  traddodiad  teuluaidd,  oedd  y  cyfarfod  hwnw  yn 
eglwys  Fethodistaidd  Caerwys. 

Yr  ydym  yn  bresennol  wedi  ymdroi  cymmaint  a  hyn  yna  i  ad- 
rodd  hanes  yr  ymweliad  uchod  â  Chaerwys,  a  hyny  er  mwyn 
dangos  yr  ysbryd  oedd  yn  y  wlad,  ac  yn  eglwysi  y  Cyfundeb^  tua 
diwedd  oes  Mr.  Jones.  Rhaid  addef  hefyd  fod  mwy  o  gyssylltiad 
rhyngddo  ef  na  neb  arall  ar  y  pryd  â'r  ysbryd  a'r  cynnwrf  oedd  yn 
bod.  Yr  ydym  yn  hyderu  eiu  bod,  drwy  yr  adroddiadau  a  rodd- 
asom  eisoes  yn  nghorph  yr  hanes  hwn,  wedi  llwyddo  i  ddangos 
na  ddygwyd  cyhuddiad  mwy  di-sail  yn  erbyn  neb  erioed  na'r 
cyhuddiad  a  roddid  yn  ei  erbyn  ef;  sef,  ei  fod  yn  'derfysgwr  yn  y 
Corph,'  '  nad  oedd  yr  un  farn  a'i  Gyfundeb  ei  hun,'  ac  ymadrodd- 
ion  di-sail  tebyg.  Yr  unig  eglurhâd  am  fod  ei  enw  ef  yn  cacl  ei 
ddwyn  i  mewn  yn  amlach  nag  enw  neb  arall  yn  ysgrifeniadau  ac 
ymddiddanion  y  dyddiau  hyny  oedd,  mai  ar  ei  ysgwyddau  ef,  fel  y 
mwyaf  galluog,  a  dysgedig,  a  medrus,  o  leiaf  yn  Ngogledd  Cymru, 
ar  ol  marwolaeth  Mr.  Charles,  y  disgynodd  y  gorchwyl  o  egluro  ac 
amddiffyn  golygiadau  y  corph  y  perthynai  iddo  ar  y  Prynedigaeth. 
Nid  oes  dim  yn  newydd  mewn  dy weyd  mai  '  dynion  mawr  sydd  yn 

rhanii  y  byd ;'  ond  y  mae  yn  bur  amlwg  fod  Mr.  Jones,  yn  ystod 
blynyddoedd  olaf  ei  oes,  wedi  gorfod  sefyll  yn  ddewr  ac  yn  ëofa 
o  blaid  'y  íFydd'  a  rodded  unwaith  gan  ei  sylfaenwyr  i  Gorph  y 
Methodistiaid.  Ac  yr  oedd  yr  awyddfryd  am  amddiffyn  y  gwir- 
ionedd  efengylaidd  yn  ei  wlad  yn  parhau  gydag  angerddoldeb  yn 
ei  ysbryd  yn  ystod  wythnosau  a  dyddiau  olaf  ei  fywyd  yn  y  b^^d. 
Eithr  y  mae  ei  alw  yn  '  derfysgwr,'  neu  yn  '  ddadleuwr  er  mwyn 
dadleu/  yr  un  mor  annhêg  ag  a  fyddai  galw  yr  apostol  Paul,  neu 
Martin  Luther,  ar  y  cyfryw  euwau,  am  ddarfod  iddynt  hwythau 
orfod  ymladd  yn  ddewr  dros  y  gwirionedd.  Nid  efe,  ond  ei  wrth- 
wynebwyr  a'i  gyhuddwyr,  oedd  yn  gŵyro  oddi  wrth  olygiadau  ei 
Gyfundeb.     Fodd  bynag,  rhaid  gadael  y  pethau  hyn  oU  yn  awr. 

Cauys  y  dyddiau  a  nesasant  i  Mr.  Jones  i  farw,  Yr  oedd  wedi  sun 
llawer  am  ei  ymddattodiad  ar  lawer  adeg  yn  ystod  ei  fywyd,  ac  wedi 
meddwl,  a  hyny  nid  heb  seiliau  cryfion,  fel  y  gwelsom  ar  lawer  tro, 
fod  angeu  yn  ymyl.  Ar  rai  adegau,  yr  oedd  wedi  bod  yn  ei  ofni 
yn  fawr ;  ac  ar  adegau  eraill,  megys  yn  1782,  pan  dan  dwymyn,  ac 
wedi  ei  ddwyn,  yn  ol  ei  feddwl  ei  hun,  '  i  byrth  angeu,'  yr  oedd, 
'  trwy  lewyrchiad  grasol,'  yn  teimlo  '  yn  dawel  a  hyderus '  am  ei 
gyflwr  tragwyddol.  Ac  mor  bell  yn  ol  a'r  flwyddyn  1801,  pan  yn 
meddwl  fod  terfyn  ei  einioes  wedi  dyfod,  ei  ddeisyfiad  oedd,  '  am 
i'r  Arglwydd  ogoneddu  ei  ras '  ynddo, '  mewn  by wyd  a  marwolaeth, 
a  thrwy  farwolaeth  ar  y  pryd  a'r  modd  y  gwelai  efe  yn  dda.' 

Ar  y  Sabbath,  Mai  28ain,  1820,  y  pregethodd  ddiweddaf,  a  hyny 
yn  ei  gartref  yn  Ninbych.  Ei  destyn  oedd  2  Gor.  v.  4 ;  '  Canys 
ninnau  heíyd  y  rhai  ŷm  yn  y  babell  hon  ydym  yn  ocheneidio,  yn 
llwythog:  yn  yr  hyn  nid  ŷm  yn  chwennych  ein  diosg,  ond  ein 
harwisgo,  fel  y  llyngcer  yr  hyn  sydd  farwol  gan  fywyd.'  Neu,  fel 
y  dywed  John  Ellis,  yn  ei  Farwnad  am  dano : — 

'  Y  testyn  olaf  ydoedd 

A  glywyd  ganddo  ef 
'  Fe  lyngcir  'r  hyn  sydd  farwol 

Gan  fywyd  yn  y  nef.' — 2  Cor.  v.  4. 

Rywbryd  yn  ystod  y  bregeth,  fe  ddadganodd  ei  gred  yn  ddwys 
iawn  ei  fod  yn  pregethu  am  y  tro  olaf  am  byth.  Yn  ystod  yr 
w^ythnos  ganlynol  i'r  Sabbath  hwn,  cymmerwyd  ef  yn  glaf  iawn. 
Ymddengys  mai  yr  afiechyd  arbenig  ar  y  pryd  oedd  clwyf  y  geri 
{gall-stone).  Mae'n  debyg  y  teimla  ein  darllenwyr  yn  ddiolchgar 
am  i  ni  roddi  cymmaint  ag  a  allwn  o'r  geiriau  grasol  a  ddisgynodd 
dros  ei  wefusau  yn  ei  ddyddiau  olaf ;  a  hyny,  nid  am  fod  ar  neb 
sydd  wedi  dilyn  yr  hanes  hyd  yma  angen  am  brawf  chwanegol  mai 

'  g\vr  Duw  '  mewn  gwirionedd  ocdd  efe,  ond  am  y  byddai  yn  gam 
âg  ef,  ac  yn  golled  i  eraill,  pe  na  roddem  eiriau  sant  mor  ddisglaer. 
Y  Cofiant  argraphedig  a  gaifF  yn  unig  fod  ein  harweinydd  yn  y 
llanerch  gyssegredig  hon.  Yr  oedd  yr  hen  bregethwr,  Mr.  Evan 
Lewis,  yn  byw  yn  Ninbych  yr  adeg  hono.  Oyn  hyny,  buasai  yn 
byw  yn  Mochdref:  ac  ar  ol  hyny,  symmudodd  i  Liverpool,  lle  y 
bu  farw.  Yr  oedd  efe  yn  ddarllenwr  lled  helaeth,  ac  yn  gryn 
dduwinydd.  Dywed  y  Parch.  Henry  Rees  am  dano  fel  hyn : — 
'  Nid  dwl  chwaith  oedd  yr  hen  Evan  Lewis.  Wedi  astudio  y  Dr. 
Owen,  a'r  hen  Buritaniaid,  yn  lled  ddyfal,  yr  ydoedd  yn  ddyfnach 
duwinydd  na  llawer  ag  oeddynt  yn  fwy  eu  talentau  yn  y  cyhoedd. 
Os  na  fedrai  draethu  a  gosod  allan  ei  feddwl  yn  gampus,  etto  fe 
fyddai  yn  wastad  â  chanddo  rywbeth  teilwng  mewn  golwg,  ac  yn 
cafìio  yn  gywir  ato.' 

Un  o'r  dyddiau  cyntaf  wedi  i  Mr.  Jones  gael  ei  gymmeryd  yn 
glaf,  ond  cyn  iddo  gael  ei  gyfyngu  i'w  wely,  aeth  Mr.  Evan  Lewis, 
gyda  rhai  brodyr  eraiU,  i  edrych  am  dano ;  ac  yr  oeddynt  gydag  ef 
yn  ei  lyfrgell.  Rhydd  Evan  Lewis  yr  adroddiad  canlynol  o  eiriau 
a  gawsant  ganddo : — '  Wel,  gyfeillion,  nid  hwyrach  y'ch  bod  chwi 
yn  disgwyl  rhyw  bethau  mawrion  genyf  û.  Nid  oes  genyf  íi  ond 
yr  un  peth  yr  awr  hon,  '  Iesu  !'  ag  oedd  genyf  yn  íÿ  ymdriniaeth 
a  r  gwaith.  Yn  ol  y  llafur  bychan  oedd  genyf  yn  pregethu  ac  yn 
cadw  society,  fy  nyben  oedd  ceisio  bod  o  les  i  bechaduriaid.  Am 
y  pethau  a  ysgrifenais,  nid  wyf  yn  edifarhau,  er  íod  genyf  achos 
edifarhau  am  íy  meiau.  Fy  amcan  i  yn  y  cwbl  oedd  sefyll  dros 
wirionedd  Duw !  Ond  yn  y  cwbl,  y  mae  ynof  lawer  o  ammher- 
fîeithrwydd.  Ond  nid  yn  ol  fÿ  mhethau  goreu  i,  na  fy  mhethau 
gwaethaf,  y  gwna'r  Barnwr.^     '  Ar  hyn,'  meddir, '  dechreuodd  wylo  !' 

Yn  ystod  ei  afiechyd,  aeth  ei  hen  gyfaill,  y  Parch.  John  Roberts, 
o  Langwm,  un  o'r  rhai  rawyaf  fifyddlawn  iddo,  pan  fyddai  eraiU  yn 
Avrthwynebwyr  cyndyn  iddo,  i  edrych  am  dano.  Ar  ol  gofyu  i  Mr. 
Roberts  ddarllen  Salm  xxiii.,  a  gweddio,  ac  iddo  yntau  wneyd 
hyny,  adroddodd  Mr.  Jones,  gyda  hyder,  eiriau  Paul  fel  ei  argy- 
hoeddiad  ei  hun  : — '  Mi  a  wn  i  bwy  y  credais ;  ac  y  mae  yn  ddi- 
ammheu  genyf  ei  fod  ef  yn  abl  i  gadw  yr  hyn  a  roddais  ato  erbyn 
y  dydd  hwnw.'  Yna,  adroddai  y  pennill  canlynol,  gan  ofyn  i'r  rhai 
oedd  yn  yr  ystafell  ei  ganu  : — 

'  'Da'i  'mofyn  haeddiant  byth,  na  nerth, 
Na  fìafr  neb,  nal  hedd; 
Ond  hwnw  'n  unig  g\Vyd  fy  llwuh 
Yu  fy w  i'r  lan  o'r  bedd.' 

Ac  yn  fuan  wedi  hyny,  cly wid  ef  yn  ceisio  canu  wrtho  ei  hun : — 

'  Yn  ymchwydd  yr  lorddonen, 

x\c  yn  y  farn  a  ddaw ; 
Dìangol  yn  y  diwedd, 
A  fyddaf  yn  ei  law.' 

Yna,  eb  efe  wrth  Mr.  Roberts : — '  Gweddîwch  am  i  mi  gael  gras 
i  ddioddef  '  Ymddarostyngwch  dan  alluog  law  Duw.'  Y  mae 
yn  ddigon  o  ras  i  mi  yn  bresennol  gael  grym  i  yraostwng,  a  di- 
oddef,  a  gweled  llaw  Duw  yn  y  cwbl,  a  bod  y  cwbl  yn  llaw  Tad. 
'  Wedi  iddo  fy  mhrofi,  mi  a  ddeuaf  allan  fel  aur.'  Cyn  i  Mr. 
Roberts  ymadael  o'i  dŷ  dranoeth,  a  thra  yr  oedd  yr  ymddiddan 
wedi  troi  at  ysgrifeniadau  Mr.  Jones  ar  Brynedigaeth,  dywedodd — 

'  Yr  wyf  fi  yn  marw  mewn  heddwch,  ac  yn  hollol  o'r  un  meddwl ; 
ac  heb  ddim  trallod  meddwl  am  ddim,  o  ran  mater,  ond  ei  fod  yn 
waith  gwael  iawn.  Ac  nid  wyfyn  materu  llawer  pa  faint  a  geblir 
arnaf  gan  bleidiau  eraill,  yn  enwedig  gan  y  Bed^'ddwyr,  os  bydd 
yn  dderbyniol  gan  fy  mrodyr,'  &c.  Fe  gofir  mai  ychydig  amser 
cyn  hyn  y  cyhoeddasid  '  y  ddau  Ly thyr  oddi  wrth  Rai  o'r  Bedydd- 
wyr,'  wedi  eu  cyfeirio  at  Mr.  Jones,  yn  achos  llyfr  Mr.  Christmas 
Evans,  yn  y  rhai  y  mae  llawer  o  eiriau  anfrawdol  iawn  yn  caei  eu 
traethu  am  dano. 

Yr  oedd  y  Gymdeithasfa  i'w  chynnal  yn  y  Bala  yn  mhen  ychydig 
ddyddiau  wedi  yr  adeg  yr  oedd  Mr  Roberts  ar  ymweliad  âg  ef 
Wedi  dymuno  cael  ei  gofio  at  y  Gymdeithasfa,  ac  amlygu  ei  ddy- 
muniad  am  y  presennoldeb  Dwyfol  ynddi,  aeth  rhagddo  i  erfyn  ar 
i'r  brodyr  yn  y  Gymdeithasfa  '  attolygu  ar  Arglwydd  y  cynhauaf 
anfon  gweithwyr  i'w  gynhauaf' — am  i'r  Arglwydd  gyfodi  rhai  y 
byddai  iddo  ef  eu  harddel  mewn  modd  neillduol,  er  dal  y  deyrnas 
i  fyny  yn  y  wlad.  Yn  y  cwbl,  dangosai  fod  ei  ofal  a'i  bryder  yn 
ddwys  am  waith  yr  Arglwydd  yn  y  byd  wedi  ei  ymadawiad  ef  o 
hono.  Meddai : — '  Gwyliwch  i'r  achos  mawr  fyned  i  lawr  genych. 
Ymrowch  i  wedd'io.  Rhodiwch  mown  cariad  a  gostyngeiddrwydd. 
Ymdrechwch  i  fod  yn  fuddiol  yn  mhob  lle,  a  chyda  phob  rhan  o'r 
gwaith,  ac  yn  fwy-fwy  manwl  am  Athrawiaeth,  a  Dysgyblaeth.' 
Mae'n  ddiau  mai  geiriau  i'w  dwyn  gan  Mr.  Roberts  i'r  Gymdeith- 
asfa  oedd  y  rhai  hyn,  ac  nid  rhai  yn  cael  eu  bwriadu  iddo  ef  yn 
bersonol. 

Cyn  i  Mr.  Roberts  ei  adael,  adroddodd  y  pennill  hwn : — 

'  Pan  ballo  ífafr  pawb,  a'i  hedd, 
Duw,  o'i  drugaredd  odiaeth, 
Yn  Dad,  yn  Frawd,  yu  Ffrynd  a  fydd 
Ar  gyfyng  ddydd  marwolaeth.' 

A  dywedodd  : — ' '  Y  mae  gyda  thi  faddeuanfc  fel  y'th  ofner.'  0  ! 
fy  Nhad,  goUwng  fì  mewn  tangnefedd,  yn  ol  dy  air.  '  Byr  ysgafn 
gystudd  sydd  odidog  ragorol.'  '  Pallodd  fy  nghnawd  a'm  calon ;' 
ond  y  mae  genyf  obaith  raai  '  nerth  fy  nghalon  a'm  rhan  yw  Duw 
yn  dragywydd.'  '  Wrth  fesur  pau  êl  allan.,,y  mae  efe  yn  attal  ei 
wynt  garw  yn  nydd  dwyrein-wynt.'  '  Byw  i  mi  y w  Crist,  a  marw 
sydd  eiw."  Ac  â  llef  fuddugoliaethus  dywedodd,  "  0  !  angau,  pa 
le  mae  dy  golyn  ?'  I  Dduw  y  bo  y  diolch  am  roddi'r  fuddugol- 
iaeth  i'r  fath  bryfyn  mor  wael.'  Pan  oedd  yn  dra  phoenus  yn  ei 
gorph,  dy wedodd,  '  Y  mae  fy  mhechod  i  yn  haeddu  can  mil  miliwn 
mwy  na  hyn :  os  edrychi  di  yn  dirion  arnaf,  pob  peth  yn  dda.  0  ! 
fy  Ebenezer,  ' hyd  yma  y  cynnorthwyodd  yr  Arglwydd  fì!"  A 
thra  yr  oedd  efe  mewn  mwynhâd  o'r  tangnefedd  hwn  yr  ymad- 
awodd  Mr.  Roberts  o'i  dŷ. 

Un  nos  Sadwrn,  gofynodd  beth  oedd  hi  ar  y  gloch.  Dywedwyd 
mai  deuddeg.  Ac  ebe  fe,  '  Shall  I,  a  poor  sinner,  commence  an 
eternal  Sabhath  T  '  Y  cyíìawn  a  obeithia  pan  fyddo  marw.'  Yr 
wyf  fì  yn  marw  mewn  tangnefedd.  A'th  dangnefedd  a  fyddo  ar 
dy  eglwys !' 

Yr  ydym  yn  teimlo  ein  bod,  wrth  ysgrifenu  geiriau  a  lefarwyd 
gan  y  fath  un,  a  than  y  fath  amgylchiadau  ag  y  Uefarodd  hwynt, 
yn  sangu  ar  dir  cyssegredig ;  ac  etto,  gan  fod  y  geiriau  ar  gael,  a 
chan  eu  bod,  yn  ein  bryd  ni,  yn  eiriau  mor  werthfawr,  ac  yn  rhoi 
y  fath  fantais  i  ni  i  weled  i  mewn  i  deimladau  ei  galon  pan  yn 
ymyl  angeu,  nis  gallwn  ymattal  heb  roddi  chwaneg  o  honynt. 

Clywid  ef  unwaith  yn  tori  allan  yn  yr  ymadroddion  canlynol : — 
'  0  Arglwydd !  yr  wyt  ti  yn  rhoi  pob  ymgeledd  i  mi  yma  ar  dy 
ddaear.'  Gwelai  ei  briod  yn  wylo  ger  llaw ;  ac  meddai  yntau  yn 
mhellach :  '  Y  mae  digon  yn  dy  'stôr  di  i  fy  ngwraig,  a'm  perthyn- 
asau,  a'm  cyfeillion,  a'm  caredigion  : — 'ie,  a'm  gelynion.'  Yna  tyn- 
odd  ei  ddwylaw  allan  o'r  gwely;  a  chan  eu  curo  ynghyd,  dywedai 
â  llef  goríbledd:  '  Diolch,  0  diolch!  fod  digon  yn  dy  'stôr  di.' 
Ac  meddai — '  This  is  a  rough  passage  ;  hut  the  end  oý  it  is  ever- 
lasting  glory.  Yn  dy  drugaredd,  yr  hon  sydd  well  na'r  bywyd, 
ymgeledda  íi,  0  Arglwydd !  Doeth  a  da  wyt  ti,  a  minnau  yn 
annoeth  a  ffol.  Yr  wyf  yn  hyderu  na  fwrw  yr  Arglwydd  mo  honof 
ymaith.  Da  fu  efe ;  da  ydy  w  efe  ;  a  da  fydd  ete  byth,  i  mi,  bech- 
adur.'  Yr  oedd  yn  cael  ei  boeni  yn  fawr  yn  ei  afîechyd  gan  yr 
hiccup ;  ac  ebe  fe  wrth  Mr.  Thomas  Lloyd,  Tŷ  mawr,  Abergele, 
yv  hwn  a  aethai  i  edrych  am  dano,  '  Cerbyd  go  anesmwyth  y w  yr 
hiccup  yma ;  ond  er  hyny,  efe  a'm  caria  i  dragwyddol  lawenydd  !' 

"Wrth  y  rhai  a  safent  i  edrych  arno,  dywedai : — 'Peidiwcb  a  di- 
galoni ;  mae'n  well  genyf  fi  farw,  na  pheidio.  Mi  gaf  ei  weled  ef 
fel  ag  y  mae,  a  bod  yn  debyg  iddo. 

'  Mi  welaf  draw  dros  fryniau  pell, 

Dragwyddol  babell  lesu ; 
A'r  hyfryd  wlad,  jt  hon  gaf  fi, 
'Mhen  ennyd  ei  meddiannu !' 

A  chan  guro  ei  ddwylaw  ynghyd,  dy wedai : — 

'  Eho  oleuni,  hwylia'm  lienaid, 
Dros  y  cefnfor  garw  draw !' 

*  Gâd  i'r  wawr  fod  o  fy  wyneb, 
Rho  fy  enaid  llesg  yn  rhydd !' 

'  lesu,  cyfaill  pechaduriaid, 
Dyro  im'  i'th  fynwes  ífoi !' 

'  Mae'r  archoffeiriad  yn  sefyll  yn  daclus  yn  nghanol  yr  afon,  nes 
y  daw  y  gwanaf  o'r  llwythau  drwodd.  Gwna  felly  â  minnau,  0 
fy  Arglwydd !  lesu !  derbyn  fy  ysbryd,  er  fy  annheilyngdod  a'm 
pechodau  mawr.  Beth  bynag  ydwyf  fi,  Achubydd  luyt  ti,  Argl- 
wydd.  0  Arglwydd !  os  y w  yn  unol  â  dy  feddwl  derfynu  fy  ein- 
ioes  yn  bresennol : — ond  fel  y  gwelych  di  yn  dda.  Yr  wyf  fi  yn  rhoi 
fy  hunan  yn  d}"  law  yn  gwbl  oll.  Rho  dy  heddwch,  rho  dy  hedd- 
wch  !     Gorchíyga,  gorchfyga — Tr  lan,  %r  lan  â  mi,  Arglwydd !' 

Ar  ol  llewyg  drom,  efe  a  ddywedodd : — '  Arglwydd,  y  mae  áy 
wialen  a'th  ffon  yn  fy  nghysuro.  Fe  ddioddefodd  lesu  Grist  fwy 
0  lawer — a  thros  bechadur  hefyd — ac  heb  gwyno  dim  !  Rho  di 
amynedd.  'Y  mae  arnaf  chwant  i'm  dattod,  a  bod  gyda  Christ, 
canys  Uawer  iawn  gwell  ydyw.' 

'  Arwain  fi  i  dalgraig  uwch  na  mi.' 

'  Ar  ei  ff"yddlondeb  ef, 

Sydd  noddfa  gref  i'r  gwan, 
Mi  gredaf  dof  'mhen  gronyn  bach 
O'r  tonau'n  iach  i'r  làn.' 

'  Dal  fi,  lesu,  yn  dy  law — yn  dy  law — yn  dy  law  !  0  Ai'glwydd  ! 
bydd  yn  Achubydd — bydd  yn  Achubydd — a  digon  yw  ! 

'  Yr  Arglwydd  lesu  y w  fy  rhan, 
Efe  yw  gobaith  f'  enaid  gwan.' 

'Na  âd  fi  yn  ddifater,  Arglwydd.  Deueddy  deyrnas — deued  dy 
deyrnas  ar  y  ddaear.  A  gaiff  y  fath  bechadur  a  myfi  garu  lesu  yn 
dragywydd  ? — yn  dragywydd  ?  O  Arglwydd  !  cymmer  fi  i  freich- 
iau  dy  drugaredd  rad.'  Wrth  ymddiddan  â  chyfaiU  crefyddol, 
dy wedodd  : — '  A  chariad  tragwyddol  y'th  gerais ;  am  hyny  y  tynais 

di  â  thrugaredd.'  Nid  oes  genyf  ddim  am  íy  my wyd,  ond  rhoi  fy 
hun  yn  beehadur  tlawd  i'r  hwn  a  fu  farw  dros  bechaduriaid.  Wele 
fi  yn  marw  dan  garu  fy  holl  frodyr.' 

Yn  y  modd  hwn  y  treuliodd  efe  y  tair  wythnos  olaf  o'i  fy wyd  yn 
y  byd  Mwynhäai  lawenydd,  a  thangnefedd,  a  gorfoledd  uchaf  yr 
efengyl.  Nid  oedd  dim  aramheuaeth  yn  ei  feddiannu  nad  oedd 
ar  fyned  i  mewn  i  dangnefedd  tragwyddol.  Yr  oedd  yn  mwynhau 
agosrwydd  rhyfedd  at  Dduw ;  yn  siarad  â  Duw  ac  â  lesu  Grist,  fel 
pe  buasai  yn  ymddiddan  âg  un  o'i  gyfeillion  yn  yr  ystafell.  Treul- 
iai  bob  hamdden  a  roddid  iddo  gan  flinderau  a  gofidiau  i  fynegu 
ei  deimladau  crefyddol,  ei  lawenydd  yn  yr  iachaẅdwriaeth,  ei  orfol- 
edd  yn  Nuw,  ei  obaith  y  byddai  yn  fuan  iawn  gyda  Christ,  ac  yn 
ei  fwynhau  yn  oes  oesoedd.  Dywedir  fod  yn  ei  dŷ  le  rhyfedd  iawn 
yn  ystod  y  dyddiau  hyny.  Yr  oedd  ei  lais  gorfoleddus  ar  adegau 
i'w  glywed  yn  treiddio  o'r  naill  ystafell  i'r  llall ;  a  phawb  a  wein- 
yddent  arno,  neu  a  ddigwyddent  fod  o  fewn  cyrhaedd  ei  lais,  yn 
llwyr  fethu  ymattal  rhag  colli  dagrau  gan  lawenydd  a  phrudd-der 
Avrth  feddwl  am  yr  hwn  a  gerid  ac  a  berchid  yn  fawr  ganddynt. 

Ar  y  Sabbath,  Mehefin  lleg — y  Sabbath  olaf  iddo  ef  ar  y 
ddaear — gofynodd  pa  ddiwrnod  oedd.  Pan  ddywedwyd  wrtho 
mai  y  Sabbath,  adroddodd  yntau  ei  deimlad  fel  hyn : — 0  !  a  gaf 
fi  ddechreu  ar  Sabbath  tragwyddol  ?'  Ac,  er  â  llais  gwan,  efe  a 
lefodd,  ' '  Yr  awr  hon,  Arglwydd,  y  gollyngi  dy  was  mewn  tangnef- 
edd.  yn  ol  dy  air :  canys  fy  llygaid  a  welsant  dy  iachawdwriaeth.' ' 

Tranoeth,  dydd  Llun,  y  12fed,  dywedai: — 'O !  a  gaf  fi,  y  pech- 
adur  duaf,  dy  foli  di,  Iesu,  yn  dragywydd  ?  O  !  tragwyddol  garu 
Iesu,  a'i  foliannu  !  0  !  a  gaf  hyny,  Arglwydd  ?  0  !  Achubydd 
pechaduriaid !  yn  dy  law  di  mi  allaf  rydio  'r  afon.  O  !  na  âd  fi 
heb  galon  i  obeithio  ynot.  Y  mae  digon  o  rinwedd  yn  ngwaed  y 
groes  i  fy  nglanhau  i,  bechadur.' 

Treuliodd  y  dyddiau  canlynol  o'r  wythnos  mewn  myfyrdodau,  a 
chan  lefaru  geiriau  cyffelyb.  Dywedai,  wrth  gyfeilles  a  ymwelai 
âg  ef: — '  Yr  oeddwn  i  yn  meddwl  na  buaswn  i  ddim  yma  yr  awr 
hon.  Ond  da  y  gwnaeth  yr  Arglwydd  bob  peth.  Yr  ydwyf  yn 
meddwl  na  fwrw  'r  Arglw^^dd  mo  honof  ymaith  yn  hollol  oddi 
ger  ei  fron  ef  Y  mae  wedi  rhoi  i  mi  olwg  ar  ogoniant  ei  Fab. 
Ac  nid  ydyw  efe  wedi  fy  ngadael  hyd  yr  awr  hon.  Marwolaeth 
lesu  yw  y  cwbl  a  feddaf  am  fy  mywyd.  Y  pechadur  annheilyngaf 
ydwyf  o  neb.' 

Dywedai  wrth  ei  deulu : — '  Gweddiwch  !  Peidiwch  a  digaloni ! 
Er  nad  yw  hi  yn  orfoleddus,  etto  y  mae  yn  gysurus ;  o  blegid  y 

mae  fy  ymddiried  i  yn  yr  Arglwydd.  Fy  ngolwg  i  a  fyddo  ar 
'  waed  y  Testameut  Newydd,  yr  hwn  sydd  yn  dywedyd  pethau 
gwell  na'r  eiddo  Abel.'  Oddi  yno  y  mae  peth  yn  dyfod  i  foddloni 
enaid  euog.  '  Cyfammod  tragwyddol  a  Avnaeth  efe  â  mi,  wedi  ei 
luniaethu  yn  hollol,  ac  yn  sicr.'  0  Arglwydd  !  trugarhâ,  y  mae 
y  gelyn  3'n  agos ;  na  fydd  bell,  ond  bydd  di  yn  agos.  Amynedd 
i  ddisgwyl  wrthyt  ti  am  fy  rhyddhâd,  yn  dy  awr  di.  Nid  wyf  fi 
yn  deilwng  o'th  sylw  lleiaf  Y  mae  arnaf  chwant  ymddiried  etto 
yn  yr  Arglwydd  am  fy  iachawdwriaeth,  a  pheidio  a  gosod  terfyn  i 
Sanct  yr  Israel.' 

Nos  lau,  y  lofed,  y  noson  cyn  ei  farwolaeth,  yn  gweled  ei  wraig 
ger  llaw,  ac  yn  wylo,  efe  a  ddywedai : — '  Paid  ag  wylo,  fy  anwylyd ; 
y  mae'r  Arglwydd  yn  gan  mil  gwell  i  ti  na  mi.'  Y  geiriau  deall- 
adwy  diweddaf  a  glywyd  ganddo  oedd : — '  0 !  a  gaf  ji  farw 
mewn  heddwch  â  Duw  anfeidrol  ?  0  !  hapus  nefoedd !  Ha'pus 
nefoedd !' 

Yn  y  modd  yna  y  bu  farw  y  Parchedig  Thomas  Jones,  a  hyn}' 
ynghylch  un  ar  y  gloch  yn  y  boreUj  ddydd  Gwener,  Mehefin  16eg, 
1820.  Yr  oedd  tua  phedair  blwydd  a  thrigain,  a  chwe  mis  oed ; 
nid  '  yn  y  bedwaredd  flwydd  a  thrigain,'  fel  y  dy wedir  yn  ei  Gof- 
iant,  a  chan  bawb  arall,  hyd  y  gwelsom,  ar  ol  hwnw.  Ganesid  ef 
yn  lonawr  neu  Chwefror,  1756 ;  ac  felly,  yr  oedd  yn  drigain  a 
phedair  er  dechreu  y  flwyddyn  y  bu  farw.  Yr  oedd  efe  yn  aelod 
eglwysig  gyda'r  Methodistiaid  er's  bron  48ain  o  flynyddau ;  canys 
'o  ddeutu  diwedd  yr  haf,'  1772,  yr  aeth  i'r  seiat,  yn  fachgen  16eg 
oed,  yn  Nghaerwys.  Yr  oedd  yn  bregethwr  er's  yn  agos  i  37ain  o 
flynyddoedd ;  canys  '  o  ddeutu  diwedd  Awst  neu  ddechreu  Medi,' 
1783,  y  dechreuodd  bregethu  yn  Nghaerwys.  Nid  oedd  ond  naw 
mlynedd  er  pan  oedd  yn  weinidog  ordeiniedig — os  cyfrifir  o'i  or- 
deiniad  yn  y  Gymdeithasfa ;  canys  ar  Mehefin  19eg,  1811,  y  cym- 
merodd  ei  ordeiniad  le  yn  y  Bala.  Ond,  wele,  yr  holl  rwymau  a'i 
cyssyllteut  ef  a  r  eglwys  ddaearol  wedi  eu  tori,  ac  yntau,  yn  ddi- 
ammheuol,  wedi  myned  i'w  '  hapus  nefoedd.' 

Ei  briod — Mrs.  Mary  Jones — oedd  yr  unig  berthynas,  yn  ei  dŷ 
ei  hun,  a  adewid  ganddo  ar  ei  ol.  Ni  bu  plant  iddo.  Bu  hi  fyw 
yn  Niubych  ar  ei  ol  ef  ara  bron  wyth-ar-hugain  o  flynyddoedd; 
a  bu  farw  Ebrill  12fed,  1848,  yn  76ain  mlwydd  oed.  Yr  oedd 
Llr.  Jones  hefyd  yn  gadael  ei  unig  chwaer,  Mrs.  Mary  Roberts, 
ynghyd  â'i  phlant,  yn  y  Pen  Uchaf,  Caerwys — hen  gartref  y  teuhi ; 
a'i  disg}Tiyddion  hi,  fel  y  crybwyllasom  ar  y  dechreu,  yw  yr  unig 
rai,  erbyn  hyu,  sydd  ^-n  aros  ar  dir  y  byw  o'i  berthynasau. 

Dydd  Llun,  Mehefìn  19eg,  y  cymmerodd  ei  gladdedigaeth  le, 
yn  mynwent  yr  Eglwys  Wen — o  ddeutu  milldir  allan  o  dref  Din- 
bych.  Dywed  y  Gwyddoniadur,  yn  ei  erthygl  ar  Mr.  Jones,  a'r 
hwn,  yn  hyn  o  beth^  dybygem,  sydd  yn  dwyn  awdurdod  y  cy- 
hoeddwr,  Mr.  Thomas  Gee,  er  nad  oedd  efe  ar  y  pryd  yn  llawn 
chwe  blwydd  oedd ;  ond  a  gafodd,  yn  ddîau,  ar  ol  hyny,  sicrwydd 
am  y  ífaith,  mai  claddedigaeth  Mr.  Jones  oedd  y  lliosocaf  a  wel- 
wyd  erioed  yn  Ninbych.  A  dywedai  y  Parch.  John  Parry,  Caer- 
lleon,  yn  Ngoleuad  Cymru  ara  Gorphenaf,  1820,  fod  '  uwch  law 
tair  mil  o  bobl  yn  y  claddedigaeth.'  Pregethodd  y  Parch.  Daniel 
Jones — y  pryd  hwnw  o  Liverpool,  ac  ar  ol  hyny  o  Barc-y-twll, 
Dinbych,  cyfaill  íFyddlawn  i  Mr.  Jones,  a  mab,  fel  y  nodasom, 
i  Robert  Jones,  Rhoslan — oddi  ar  Col.  iii.  4 ;  '  Pan  ymddangoso 
Crist  ein  bywyd  ni,  yna  hefyd  yr  ymddangoswch  chwithau  gydag 
ef  mewn  gogoniant.'  Ar  ei  ol  ef,  pregethodd  hen  gyíaiU  arall  i 
Mr.  Jones,  yr  hwn  nad  oedd  ond  pedair  blwydd  ieuangach  nag 
ef,  ac  oedd  wedi  ei  ordeinio  yr  un  adeg  ag  ef  yn  y  Bala,  yn  1811, 
sef  y  Parch.  John  Davies,  Xantglyn,  oddi  ar  Heb.  xiii.  7 ;  '  Meddyl- 
iwch  am  eich  blaenoriaid,  y  rhai  a  draethasant  i  chwi  air  Duw,' 
&c. — hen  destyn  Mr.  Jones  yn  ei  bregeth  angladdol  i'w  gyfaill 
Mr.  Charles,  yn  agos  i  chwe  blynedd  yn  ílaenorol,  yn  y  Bala.  Ar 
gareg  bedd  Mr.  Jones,  yn  mynwent  yr  Eglwys  Wen,  ceir  yr 
englynion  canlynol  o'i  waith  ef  ei  hun.  Y  maent  hefyd  i'w  cael 
yn  ei  Gofiant ;  ond  nis  gwyddom  a  fwriadai  efé  iddynt  gael  eu 
gosod  ar  ei  í'edd,  ai  ynte  fel  coffhâd  am  rywun  o'i  gyfeillion  y 
cyfansoddodd  hwynt : — 

'  I'r  du-lwch,  gwelwch,  mewn  gwaeledd — daethum 
O  daith  byd,  a'i  annedd; 

Rhodd  £y  Mhrynwr,  haeddwr  hedd, 

Noswyl  im'  o'i  hynawsedd. 

'  Heb  gur,  na  dolur,  i'm  dilyn— arhôf 
Yr  hyfryd  ddydd  dyfyn  : 
Cyfodaf,  can's  caf  edyn, 
l'r  ŵyl  o  hedd  ar  ol  hyn.' 
Ger  llaw  beddrod  Mr.  Jones,  yn  mynwent  yr  Eglwys  Wen,  y 
gorwedd  gweddillion  y  diweddar  Barch.  Moses  Parry,  o  Ddinbych, 
yr  hwn,  ar  ol  oes  o  71ain  o  flynyddoedd — 41ain  o  ba  rai  y  bu  yn 
pregethu  yr  efengyl,  ac  a  ddechreuasai  bregethu  o  dan  nawdd  a 
thrwy  gynghor  Mr.   Jones — a  fu   farw  Chwefror  8fed,  1855.     Yr 
oedd  y  diweddar  Barch.  Emrys  Evaus,  Cotton  Hall,  Dinbych,  yn 
cdmygydd  mawr  o  Mr.  Jones,  a'i  hanes,  a'i  olygiadau ;  a  phan  oedd 
y  dyddiau  yn  dyfod  iddo  yntau  i  drefnu  ei  dŷ,  a  threfnu  lle  ei 

feddrod,  pennododd  ar  fynwent  yr  Eglwys  Wen,  ac  ar  y  llanerch 
agosaf  a  allai  ei  gael  at  fedd  Mr.  Jones.  Yno  hefyd,  ar  ol  oes  o 
7lain  o  flynyddau,  45ain  o  ba  rai  a  dreuliodd  fel  pregethwr  coeth 
a  buddiol,  y  gosodwyd  corph  y  g\vr  call,  a'r  arweinydd  diogel 
hwnw,  yn  mis  Mai,  1882.  Yno,  gan  hyny,  yr  huna  y  tri  gweinidog 
yn  ymyl  eu  gilydd. 

Buasai  yn  foddhâd  genym,  yn  y  fan  hon,  allu  rhoddi  rhyw  gry- 
bwylliad  byr  am  y  pregethwyr  perthynol  i  sir  Ddinbych  a  adewid 
ar  ol  ar  y  maes  gan  Mr.  Jones  pan  gymmerwyd  ef  at  ei  wobr  oddi 
wrthynt,  a'r  nifer  liosocaf  o  ba  rai,  yn  dd'íau,  oeddynt  yn  sefyll  ar 
lan  ei  fedd  pan  ollyngid  ei  gorph  ef  i  lawr  iddo.  Nis  gallwn,  pa 
fodd  bynag,  aros  i  wneyd  unrhyw  grj^bwyllion  am  danynt,  na 
sylwadau  arnynt,  pellach  nag  yn  unig  rhoddi  yr  hyn  yr  ydym 
yn  disgwyl  sydd  yn  rhestr  llawn  o'u  henwau : — John  Davies,  o 
Nantglyn ;  Peter  Roberts,  Llansannan  ;  Thomas  Lloyd,  Abergele ; 
Wilb'am  Jones,  Rhuddlan ;  Moses  Parry,  Dinbych  ;  John  Davies, 
o'r  Groes ;  Hugh  Hughes,  Llanrwst — wedi  hyny  o  Abergele  ;  John 
Llwyd,  Llansannan ;  Thomas  Hughes,  Mochdref;  Charles  Mellish, 
Dinbych ;  William  Edwards,  Llannefydd — gynt  o  Gaerwys ;  Evan 
Lewis,  Dinbych ;  Richard  Wynne,  Llanrhaiadr ;  a  dechreuodd 
John  Wynne,  Llanbedr,  ger  llaw  Rhuthyn,  brawd  i  Richard 
Wynne,  bregethu  yn  j^stod  y  flwyddyn  y  bu  farw  Mr.  Jones.  A 
phregethwr  ieuangc  arall  oedd  yn  perthyn  i  sir  Ddinbych  y  pryd 
h^'ny,  ac  un  a  ddaeth  ar  ol  hyny  yn  fwy  enwog  nag  un  o  honynt, 
oedd  Henry  Rees,  yr  hwn  oedd  yr  adeg  hono  yn  yr  ysgol  gyda  Mr. 
Lloyd,  yn  Abergele.  A  di'au  nad  ydym  yn  dyfalu  gormod  wrth 
feddwl  ei  fod  ef  yn  mynwent  yr  Eglwys  Wen  ar  ddydd  claddedig- 
aeth  Mr.  Jones,  yn  edrych  yn  sỳn  ar  y  golled  yr  oedd  y  wlad  yn 
gyffredinol,  ac  efe  ei  hun  yn  neillduol,  yn  ei  gael  drwy  farwolaeth 
ei  hen  feistr  ffyddlawn. 

Y  mae  yn  ddiammheu  genyin,  pa  un  bynag  a  oedd  yr  oll  o'r 
pregethwyr  a  enwasom  ag  oeddynt  yn  gwneyd  i  fyny  Gyfarfod 
Misol  sir  Ddinbych  y  pryd  hwnw,  yn  gallu  bod  yn  bresennol  ddydd 
y  claddedigaeth,  ai  nid  oeddynt,  fod  pob  un  o  honynt,  presennol 
neu  absennol,  yn  gwybod  yn  dda  fod  y  gŵr  mwyaf  o  lawer  o 
honynt,  a  hyny  yn  mhob  ystyr — mwyaf  ei  allu  naturiol,  mwyaf 
ei  ddysg,  a'i  dalent,  a'i  lafur,  trymaf  o  lawer  yn  mhob  agwedd  y 
gellid  meddwl  am  dano — yn  cael  ei  gladdu  y  diwrnod  hwnw.  D'íau 
y  gallasent  oll  'sefyll  ar  lan  ei  fedd,  gan  deimlo  dwysder  a  gofid 
cyffelyb  yn  eu  calon  i'r  hyn  a  deimlai  y  prophwyd  ieuangc  ar  ol 
croesi  yr  lorddonen,  ac  y  gallasent  lefain,  fel  yntau,  wrth  weled  yr 

hen  brophwyd  wedi  colli  yn  y  cymmylau,  '  Fy  nhad,  fy  nhad, 
cerhyd  Israel  ai  farchogion'  Nid  yn  ddifeddwl  yr  ydym  yn 
;dyweyd  ein  bod  yn  credu  raai  y  diwrnod  hwnw  y  claddwyd  y 
pregethwr  mwyaf,  o  ran  gallu  naturiol,  ac  fel  duwinydd  a  Uenor,  o 
gryn  lawer.  a  fu  yn  perthyn  i  Fethodistiaid  sir  Ddinbych  erioed ; 
ac  ychydig  iawn  o  nifer  y  gellir  eu  henwi,  hyd  heddyw,  yn  y  Cyf- 
undeb  y  perthynai  iddo,  mwy  nag  ef,  o  ran  nerth  meddwl,  neu  fel 
duwinyddion,  neu  o  ran  llafur  ymroddedig,  ac  o  ran  defnyddioldeb 
a  dylanwad  yn  gyffredinol. 

Nid  ydym  yn  gwybod  ond  am  bedwar  o  gyfansoddiadau  bardd- 
onol,  fel  math  o  Farwnadau,  a  gyhoeddwyd  i  Mr.  Jones.  Gwaith 
un,  Mr.  John  EUis,  y w  y  cyntaf  a  grybwyllwn,  at  yr  hwn  y  cyfeir- 
iasom  eisoes.  Ar  y  cojî  sydd  o'n  blaen  o'r  cyfansoddiad  hwn,  a'r 
hwn  a  fu  unwaith  yn  liîcddiant  y  diweddar  Dr.  Owen  Thomas, 
y  raae  y  nodiad  byr  canlynol,  ac  nid  oes  genyra  sail  dros  ammheu 
ei  gy wirdeb : — '  Un  a  fu  yn  ngwasauaeth  Mr.  Jones  a  Mr.  Gee,  fel 
dosbarthwr  llyfrau,  oedd  John  Ellis.  Bu  farw  yn  Llanfyllin,  o  ba 
le  yr  oedd  ^-n  enedigol.  Yr  wyf  yn  meddwl  fod  ei  fab  hynaf,.o'r 
un  enw,  yn  byw  yn  awr  yn  Liverpool.  Mab  arall  ydyw  Thomas 
Ellis,  o'r  British  Museum,  Llundain.  Prydydd  bychan  iawn 
oedd  John  Ellis,  druan !'  Er  heb  hòni  gallu  arbenig  i  feirniadu 
yn  y  cyfeiriad  hwn,  yr  ydym  yn  hollol  gydsynio  â'r  sylw  diweddaf. 
Ychydig  wyddai  John  ElHs  am  gynnhyrfiadau  yr  awen.  Pa  fodd 
bynag,  yr  ydyra  yn  ddiolchgar  iddo  ara  hysbysu  rhai  ffeithiau  yn 
ei  gân,  nad  oeddym  ni  yn  eu  gwybod  yn  ílaenorol,  am  ddiwedd 
oes  Mr.  Jones,  Y  mae'n  amlwg  ei  fod,  hefyd,  yn  orlawn  o  barch 
calon  i  goffadwriaeth  yr  hwn  y  ceisiai  ei  anrhydeddu  â'i  ddawn 
bychan.  Y  mae  ganddo  ugain  o  bennillion  wyth  llinell,  a'r  llyfryn 
bach  sydd  yn  eu  cynnwys  yn  wyth  tudalen,  yn  cael  ei  alw  fel  hyn : 
— '  Ystyriaethau  ar  Farwolaeth  y  diweddar  Barch.  Thomas 
Jones,  0  Ddinhych,  yr  hwn  a  fu  farw  Mehefin  16eg,  1820. 
Dinbych:  argraphwyd  gan  Thoraas  Gee,  1820.'  Rhag  ofn  siorai 
chwilrydedd,  rhoddwn  yraa  un  pennill: — 

'  O  Gymru!  ti  ge'st  golled, 

Pwy  cldichon  draethu  ei  maint? 
Aeth  un  o'th  wych  athrawon, 

Fry  etto  i  wlad  y  saint : 
Tra  parodd  gyrfa,  ei  fy wyd, 

Bu  'n  ddiwyd  iawn  o  hyd, 
I  ddanfon  rhyw  drysorau, 

Rhai  gwerthfawr  iawn,  i'r  byd.' 

Nid  canmoliaeth  lawer  uwch  a  ellir  ei  roddi  i'r  Farwnad  nesaf  a 

grybwyllwn.  Ar  y  wyneb-ddalen  hon,  ceir  fel  y  canlyn — ac  y  mae, 
fel  yr  un  flaenorol,  yn  wyth  tudalen,  ac  yn  cynnwys  tri  ar  hugain 
o  bennillion  wyth  llinell : — '  Marwnad  neu  Goffadwriaeth  am  y 
Parch.  Thomas  Jones,  gweiiiidog  yr  cíengyl  yn  Ninbych.  .  . 
Gan  Robert  Jones.  Cyhoeddwyd  trwy  annogaeth  ei  gyfeiUion  yn 
Ninbych,  ac  eraill.  Dinbych:  argraphwyd  gan  Thomas  Gee.  1820.' 
Yr  ydym  yn  deall  mai  un  o  Ddinbych  oedd  awdwr  y  peuniUion 
coffadwriaethol  hyn.  Yr  oedd  yn  argraphydd  yn  ngwasanaeth 
Mr.  Thomas  Gee  ar  y  pryd,  ac  efe  oedd  tad  y  diweddar  Mr.  Hugh 
Jones,  argraphydd,  Wyddgrug.  Yr  ydym  yn  tybio  mai  y  cwbl  a 
ellir  ei  ddyweyd  am  dano  yn  hyn  o  gyfansoddiad  ydyw,  ei  fod  yn 
daugos  teimlad  o  barch  cy wir  i  goffadwriaeth  Mr.  Jones ;  ac  yn  ei 
dduU  syml  ei  hun,  yn  rhoddi  mynegiad  gweddol  o'r  teimlad  dwys 
o  golled  oedd  yn  y  wlad  ar  ol  y  gẃr  da  a  gymmerasid  ymaith. 
Nid  ydym  yn  meddwl  y  dylai  neb  ein  beio  am  beidio  rhoddi  yr  oll 
o'r  pennillion  yma.     Ni  a  roddwn  ychydig  o  honynt  fel  dangosiad 

o'r  cwbl : — 

'  Fe'i  galwyd  yn  ieuangc  ei  oedran, 
Gan  Arglwydd  y  winllan  i'w  waith ; 
Yn  hon  y  llafuriodd  yn  ífyddlon, 

Nes  gorphen  yn  dirion  ei  daith  : 
Cylch  deugain  ac  wyth  o  ílynyddau 

Bu  'n  flyddlawn  hyd  angau  bob  dydd; 
Tra  disglaer  yn  ngolwg  y  cedyrn, 
Y  cadwodd  hoÖ'addurn  y  ílÿdd. 

'  Bu  megys  lamp  ddisglaer  yn  llosgi, 

I  daenu  goleuni  drwy  'n  gwlad ; 
Bydd  ífrwyth  ei  lafur-waith  a'i  fawredd, 

I"r  oesoedd  mewn  rhyfedd  barhâd : 
Cyfieithodd,  cylioeddodd,  ŵr  hyddawn, 

Do,  lyfrau  trysor-lawn  i'r  saint; 
Ei  lafur,  i'r  oesau  sy'n  dyfod, 

Fydd  drysor  rhyfeddol  ei  faint. 

'  Uwch  daear,  uwch  galar,  mi  gofiaf, 

Yn  awr  yn  ddi-anaf  mae  e' ; 
Mewn  dinas  na  ddaw  yn  dragywydd, 

Un  gotìd  na  llesgrwydd  i'r  lle : 
Mae  'n  gweled  y  Gŵr  a  gyhoeddodd 

Yn  Geidwad  i  tìloedd,  tra  fu  ; 
A'i  foli  mae  'n  hwylus  ei  dymmer, 

Yn  nghanol  rhyw  lawer  o  lu. 

'  O  lesu !  'nol  galw  dy  weision, 

I  wisgo'r  hardd  goron,  o'u  gwaith  ; 
I'r  gweddill  d'od  ddeupaith  o'u  bysbryd, 
I'w  gwneyd  yn  fwy  diwyd  trwy 'r  daith ; 

Ermwyn  adeiladu  dy  eglwys, 
A'i  gwneuthur  yn  gymmhw.ys  i'th  gôl; 

Ar  ol  i  sêr  disglaer  fachludo, 
Cyfoda  rai  etto  ar  eu  hôl.' 

Y  mae  wyneb-ddalen  y  drydedd  Farwnad  sydd  o'n  blaen  fel  y 
canlyn : — '  Marwnad  ar  yr  ystyriaeth  alarus  o  Farwolaeth  y 
Parch.  Thomas  Jones,  oedd  ddiweddar  o  dref  Dinbych,  dyfal  wein- 

idog  yr  Efengyl Gan  M.  Phillips.     TrefFynnon  :  argraph- 

wyd  gan  E.  Carnes.'  Ehaid  i  ni  ddyweyd  ein  bod  yn  eyfeirio  at  y 
cyfansoddiad  barddonol  hwn  hefyd,  nid  ar  gyfrif  ei  ragoriaethau 
fel  cynuyrch  yr  awen,  ond  fel  dangosiad  o'r  teimlad  o  golled  oedd 
yn  y  wlad  pan  fu  farw  gwrthddrych  teilwng  yr  alarnad.  Drwg 
genym  nas  gwyddom  ddim  am  awdwr  y  farwnad,  ond  a  ellir  gasghi 
oddi  wrth  ei  gân.  Er  yn  amlwg  yn  teimlo  galar  a  chwithdod  am 
Mr.  Jones,  nid  llawer  o  allii  na  medrnsrwydd  barddonol  a  feddai. 
Pedwar  ar  ddeg  o  bennillion  wyth  llinell  sydd  ganddo.  Credwn 
y  dylai  y  darllenydd  ymdawelu  nad  ydym  yn  ei  golledu  wrth 
beidio  dangos  iddo  ond  ychydig  linellau  : — 

'  Mawr  ei  ddefnydd,  mawr  ei  ddoniau, 

Oedd  e'n  ddiau  yn  ei  ddydd ; 
Dyfrhau'r  egin  gweiniaid  ddarfu, 

Yn  ngwinllan  lesu,  yn  ddi-gudd ; 
Efe  oedd  dadmaeth  i'r  rhai  bychain, 

0  fawr  ewyllys  Duw  y  daeth ; 

0  !  'r  gofid  gawsom  wrth  ei  briddo, 

A'i  ddodi  i'r  llawr  i'w  guddio'n  gaeth. 

'  O !  'r  fath  elw  oedd  duwioldeb 

1  Jones,  a'i  undeb  gyda  Duw ; 

0 1  'r  fath  elw  wnaeth  ar  angau, 
Ac  yn  y  wlad  mae  'n  awr  yn  bj^w. 

'  Tystiolaethodd  dan  ei  ofid, 

Y  cur  a'r  adfyd  gafodd  ef, — 
'  Crist  sy  nodded  i  mi  anneddu, 
Ato'n  llwyr  mi  goda'm  llef :' 
Dywedai,  'Angau,  p'le  mae'th  golyn, 

Gyffredin  elyn  dynolryw? 
Er  pydru  o'm  hesgyrn  yn  y  beddrod, 
Do  'i  fyny  i  fod,  caf  etto  fyw." 

'  Darfu  dreiddio  'mhell  hyd  radduu 

Rhyfeddodau  maith  y  nef ; 
Mae  'n  awr  yn  gweled  yn  fwy  goleu, 
Yn  llewyrch  Haul  disgleiriaf  nef ; 

Gan  syllu  i  waith  y  Ti'i  Phersonau, 

A  dyfnder  clwyfau'n  lesu  cu, 
Yr  Hwn  a  eistedd  ar  yr  orsedd, 

Mewn  corpli  cyíFelyb  i'n  cyrpli  ni. 

Dichon  y  dylem  ddangos  yr  englyn  canlynol  '  a  wnaed  gan  y 
cyhoeddwr' — y  Parch.  John  Humphreys,  o  Gaerwys — un  o  gy- 
hoeddwyr  Hunan-Gojiant  Mr.  Jones.  Cyfansoddodd  ef  'mewn 
tymmer  alarus,  pan,  ar  ei  daith,  y  clywodd  am  farwolaeth  ei  anwyl 
a  pharchus  gyfaiU  :' — 

'  Collais  ŵr,  call  a  siriol— agorodd 
Y  gwerj^d  ei  geufol ; 
Aeth  i'r  bedd,  ẃr  i'hinweddol ; 
Yn  eiddo  'ni  ni  ddaw  'n  ol !' 

Y  cyfansoddiad  barddonol  arall,  a'r  goreu,  yn  ddiammheuol,  a 
welsom,  ydyw  yr  un  canlynol  o  eiddo  y  Parch.  William  Williams 
{Caledfryn).  Ymddangosodd  y  cyfansoddiad  hwn  yn  Ngoleiiad 
Cymru,  am  Mawrth,  1821.  Pe  byddai  i  rywrai  o'r  beirdd,  neu 
o'r  beirniaid,  ganfod  diffj'gion,  neu  wendidau,  neu  wallau,  ynddo, 
dylent  gofio  nad  oedd  Caledfryn,  pan  gyfánsoddodd  ef,  ond  dyn 
ieuangc  tuag  ugain  oed.  Yr  oedd  efe  yn  enedigol  o  Ddinbych,  ac 
yn  adnabod  Mr.  Jones  yn  dda.  Rhaid  i  ni  roddi  ei  gân  goffad- 
wriaethol  ef  yn  llawn  ;  a  chredwn  y  bydd  j-n  dda  gan  y  darllenydd 
ei  gweled.  Fel  hyn  ei  gelwir: — 'Awdl,  coffadwriaeth  am  y 
Parch.  Thomas  Jones,  o  Bdinbych;  yr  hwn  a  orphenodd  ei  yrfa 
Mehejin  IGeg,  1820,  yìi  64  oed.'     Dyma'r  awdl: — 

'  Pa  ryw  gwmmwl,  dwl,  dulawn— a  daenodd 
Dros  dyner  dir  Albiawn  ?=* 
Pa  ryw  etfaith,  llwyrfaith  llawn, 
A  welwa  y  trigoliawn? 

Och !  aeth,  a  mawrnych  weithion ; — a  gui'ia 
Y  gwrol  drigoHon ; 
Ac  j^n  llwyr,  hyd  oed  ŵyrion, 
Och !  a  saif,  o  achos  hon ! 
Mae  caetli,  ddu  hiraeth  o  hyd, 
A  hyfawr  syndod  hefyd, 
Am  bur,  ddi-goU  awdur  Uon, 
Mawrwych,  aeth  at  y  meirwon  : 

Sef  Tomas,  wiw  addas  ŵr, 
Doeth  iesin''  Gymdeithaswr; 
A  sylweddol,  urddol  iawn, 
Wir  hoywlawn  gu  areiliwr. 

^  Alliawn,  Prydain.  ^  lesin,  teg. 

TJn  ymdrechgar,  di-anwar  a  doniol 
Ydoedd,  y  pur,  hen  awdur  hynodol, 

0  du  'r  gwirionedd  dewrgu  eirianol,' 
A  gwaith  yr  lesu,  hygoeth  arosol 
Protìad  maitli,  ei  waith  o'i  ol — a  bery 

1  ddangos  hyny  'n  ddi-anghysonol. 

Gwir  ethawl  deg  areithydd, 
HoíF  iawn,  o  blaid  y  wir  ífydd ; 
I'w  erbyn  bu  gelynion, 
Ewnt»  haid,  am  amddiífyn  hon. 

Er  pob  cablwyr,  archoUwyr  erch  hyllig, 

A  godai  'n  erbyn,  ei  wreiddyn  mawryddig, 

lôr  goleuder,  à'i  law  ddirgeledig 

A  fu  'n  cynnal,  y  dyfal  Bendefig : 

Ac  o  deithio  'r  byd  adwythig — ca'dd  hawl 

Yn  y  dêr'^  ddi-daw],"^  iawn-wlad  urddedig. 

Yn  byw,  yn  ein  byrfyd  bach, 
Ni  welwyd  ei  anwylach; 
Ac  yn  wir,  ar  dir  nid  oedd, 
Er's  oesoedd,  ei  rasusach. 

Aberth  lesu,  a  fu'n  fawr 
Yn  ei  olwg,  hyd  elawr. 

O!  mor  felus  a  díamrafaelion, 

Y  triniai'r  Athrawiaeth,  helaeth  hylon 

0  Brynedigaeth,  troseddwyr  caethion 
Trwy'r  Iesu,  Meichiau  golau  y  gwaelion; 
Iddo  er  llwydd,  yr  Arglwydd  Ion — nerthawl, 
A  fu'n  gu  ddoniawl,  gefnogydd  union. 

Y  gwron  enwog  eirioes," — gwir  addas 

A  geryddai  ddryg-foes; 
A  rhoe  iawnair  trwy  'i  einioes, 
I  wiwdeg  rîn,  gwaed  y  groes. 

Yn  hyrwydd  rhoe  gynghorion— a  weddai 
I  eiddil  blant  Seion  ; 
Trwyddo  i'n  gwlad,  o  rad  yr  lón, 
Daeth  aneirif  fendithion. 

Mal  pêr  winau,     ~| 

Oedd  ei  olau  -hoy  waidd  enwog, 

Hywiw  ddoniau,  J 

Er  maeth  dibaid,"» 
Teg  bendigai  ^ 

1  wan  enaid. 


Teg  bendigaid       ry  newynog. 


'^  Eirianol,  gìâ.n.  ^  Ewn,  éoîn.  "^  Z>er,  pur. 

*  Ddidawî,  ddiderfyn.  *  Eirioes.  prydferth. 

Cy wir  ieithydd,   ì 
Hynafiaethydd,     jhoyw  aneisor;'' 
A  hanesydd  -' 

Doeth  dcluwinydd,     \ 

Á  phregethydd,  -yn  eiii  goron 

Uniawn  gwiwrydd     ) 

Eglurai  drefn  ddisgleiriawl — a  didwyll 
Y  DuwDOD  anfeidrawl ; 
Mewn  bri,  gwnae  godi  i'r  gwawl,'' 
Faner  yr  Annherfyxawl. 

Nid  rhyw  'chydig  oedd  ei  ymdrechiadau, 
A'i  wiw  firain'=  odiaeth  gyfraniadau, 
At  ddibrin,  waith  iesin  cymdeithasau. 
I  daenu  gwawl  dethawl  wybodaethau, 
Ond  addas  hyd  y  dyddiau— a  chyflawn 
Oedd  ei  Iwys  uniawn,  dda  elusenau. 

O  !  y  fath  ddysgeidiaeth,  helaeth  oìau, 

F'ai  ddaionus  oedd  yn  ei  feddianau ; 

Llawn  o  gywreinlan,  seirian''  drysorau, 

A  gwiwfaeth  ydyw  ei  gyfieithiadau  : 

Er  gwywo'i  wedd,  mewn  cul-fedd  cau     ei  faith 

Bur  rymuswaith  a  bery  am  oesau ! 

Ei  ddi-nam  ddawn  farddonawl — ddi-halog 
Oedd  helaeth  a  bywiawl; 
Mynych  y  bu  'n  mydru  mawl 
Euraidd  y  Duw  anfarwawl. 

Ond  o  garchar  daearen, 
Ni  ddaw  byth  gy wydd  o'i  ben ; 
Na  'fengyl,  na  manylwaith, 
Pregeth  fàd,  na  chaniad  chwaith. 

Dieisor  aethau  dwysedd — a  dreiddiodd 
Drwy  Ddeau  a  Gogledd  ; 
Cur  heb  ail  a  fu  cau  'r  bedd 
Ar  un  mor  lawn  o  rinwedd! 

Er  fod  yr  hynod  ẃr  da  'i  rinau 
Mor  lawn,  o  diriawn  gymmhwysderau, 
Fe  gafodd  brofi  briwdod  dyrnodau 
Du-oer  engyrth''  genadwri  Angau ; 
Ond  ni  ddaw  croes  na  gwaywlo?s— alon, 
T'r  gwiw  fwynion  nefawl  drigfanau. 

Edlym"  drywanwr  grymus, 
A  dewr,  y w  Angau  di-rus ; 

*-átieẃor,  anghyffclyb.  ^  Gimii;!,  goleTi.  •- Firain,  teg. 

'' ŵí'nan,  hardd.  ^  Engi/rth,  Thyîedd  '^ /on  gelynion. 

8  Edlym,  tra-llym. 

Nid  un  o  holl  ryw  dynol, 
Trwy  ei  nerth,  a'i  try  yn  ol, 
Ond  rliydd  ddyrnod  hynod  heb 
Wenu,  na  derbyn  wyneb ; 

Dinystrydd  di-elfydd  yw, 

A  chadarn  heb  nych  ydy w : 

A'i  ddi-hafarch  lem  archoll 

Curai  ef  y  cawri  oll ;  . 

Ei  law  fu  ar  Oliah  fawr, 

Y  du  arfog  flaidd  dirfawr, 

A'r  gerwin  wanwr  gorwyllt 

A  gwympai  'r  Cawr,  gwaeddfawr,  gwylltü 

Yn  ddiau  ni  ddaliodd  neb 

Un  enwog,  yn  ei  wyneb : 

Ond  er,  rhoi  Tomas  diriawn, 

Yn  llawr  y  bedd,  oeredd  iawn, 

I  fraenu  ei  wiwgu  wedd 

A'i  eirianawl  ddewr  rinwedd, 

Ni  fraena  ei  fawr  uniawn 

GofFadwriaeth,  helaeth  iawn. 

B^y th  tra  bo  'r  huan,»  eirian,  rhagorawl, 

Yn  gloy  w-wych  deithio  'n  ei  gylch  odiaethawl, 

Dŵr  afonydd,  Uoer,  daear  f wynawl, 

Ac  ewybr  union  luoedd  gwybrenawl, 

Ar  gynnydd  e  fydd  ei  fawl — di-elfydd, 

Trwy  ein  gwiw  wledydd,  tirion  goludawl. 

Os  oer  wylofain  y  sydd 
Ar  ol  y  mwyn  areilydd,'' 
Nes  llwydo  gwywo  ar  g'oedd 
Loyw-wawr  amry wiol  luoedd ; 
Yn  ddiau,  nefol  ddolef, 
Geinaidd  iawn,  sy  ganddo  ef ; 
Yn  ngwawl  y  felysawl  Iwys, 
Bêr  odiaeth,  lon  Baradwys; 
Lle  mae  seinio,  'Iddo  Ef,' 
Yn  ddi-lesg,  â  mwyn  ddolef.' 

Y  mae  yn  hyfrydwch  mawr  i  ni  allu  rhoddi  yr  Awdl  flaenorol  o 
eiddo  Caledfryn  i  mewn  yma,  am  ei  bod,  yn  enwedig  mewn  cryn 
lawer  o'r  llinellau  sydd  ynddi,  yn  rhoi  disgrifiad  tra  chywir  a  byw 
o  Mr.  Jones.  Terfynwn  y  bennod  hon  gydag  un  Englyn  arall  i 
Mr.  Jones  o  eiddo  Caledfryn : — 

'  Rhoes  i  lûn  hir  wasanaeth — a'i  law  Ef 
A'i  cynnaliai  'n  helaetli ; 
Mae  'n  awr,  a  ni  mewn  hiraeth, 
Yn  mro  nef — nid  marw  wnaeth.' 

•fi'ua/i,  haul.  '".ámíÿŵí,  arweinydd. 

SYLWADAU   AENO    FEL   PREGETHWR 

Pa  fodd  yr  ydym  yn  ffurfio  ein  syniad  am  dano  fel  pregethwr — Ei  bregethau 
argraphedig — Ei  ymddangosiad  allanol — Aoedd  yn  bregethwr  mawr? — -Elfeuau 
naturiol — Meddwl  cryf — Dychymmyg  bywiog — Gwybodaeth  ëang — Ysgolheig- 
dod — Yn  ddyn  duwiol  iawn — Duwiolfrydedd — Yn  credu  yn  ei  alwad  i  breg- 
ethu— Ffydd  gref  yn  yr  efeng}'!  fel  uuig  obaith  y  byd — Pryder  dwys  am  iach- 
awdwriaeth  eneidiau — Gwedd  gyfeiriol  ei  bregethau — Dw^'sder  a  lledneisrwydd 
teimlad — Ymdeimlad  á  gwirionedd  a  phwysigrwydd  ei  genadwri — Sylw  arno 
gan  Mr.  Henry  Rees  aDr.  Thomas — Ei  lais — Ei  gynllun  o  gj'fansoddi — Aniryw 
ddyfj'niadau  o'i  bregethau — Mai  gwëoedd  ysgrythjTol  ydynt — Ei  ddull  cy- 
ífredin  o  bregethu — Yn  codi  ei  bregethau  o'i  brofiad — Y  pregethwr  yo.  fwy  na'r 
bregeth— Y  pregethwr  yn  ddirgelwch — Dylanwad  y  pregethwr  yn  fwj'  na 
dylanwad  y  bregeth. 

Er  ein  bod  yn  meddwl  mai  fel  duwinydd  y  bydd  Mr.  Jones  fyw 
hwyaf  o  lawer  )m  mysg  ei  genedl,  oddi  gerth  fel  awdwr  rhai 
emynau  melus,  etto,  yr  ydym  yn  meddwl  y  dylem  geisio  dyweyd 
ychydig  am  dano  fel  pregethwr;  canys  yr  oedd  efe  yn  bregethwr 
da ;  ac,  ar  lawer  cyfrif,  yn  bregethwr  mawr.  Yn  nechreu  yr  hanes 
a  roddasom,  ni  a'i  gwelsom  efe  yn  tyfu  yn  gyflym  o  ran  ei  argy- 
hoeddiad  a'i  brofiad  crefyddol — gymmaint  felly  fel  y  gellid  dyweyd 
am  dano  yntau,  fel  y  dj^wèdodd  efe  am  ei  gyfaill  Mr.  Charles,  ei 
fod  yn  hen  mewn  profiad,  tra  nad  oedd  ond  ieuangc  mewn  oedran. 
Gwelsom  ef  hefyd  yn  ei  lafur  a'i  ymroddiad  i  ennill  gwybodaeth 
gyfíredinol,  ac  yn  arbenig  gwybodaeth  dduwinyddol.  Wedi  hyny, 
dilyuasom  ef  yn  ei  lafur  mawr  llenyddol — y  llyfrau  duwiuyddol, 
hanesiol,  a'i  gyfieithiadau ;  a  rhoddasom  beth  mantais  i'w  weled 
fel  un  a  wnai  ryw  ymdrech  cysson  i  wellhau  ei  gydgenedl,  megys 
drwy  sefydlu  ei  argraphwasg,  ac  ymdrechion  eraill.  A  cheisiwyd 
dangos  y  rhan  a  gymmerodd  ynglŷn  â  rhai  symmudiadau  pwysig 
yn  ei  gyfundeb  crefyddol  ei  hun,  yn  enwedig  ynglŷn  âg  ordein- 
iad  gweinidogion  i'r  cyfundeb  hwnw.  Yn  ddiweddaf,  gwelsom  ef 
yn  gadael  y  byd — yn  sant  aeddfed  a  gorfoleddus.  Yn  awr,  trown 
yn  ol  i  edrych  arno  am  ychydig — yn  gyntaf,  fel  pregethwr. 

Er  ein  bod  wedi  sun  cryn  lawer  am  dano  yn  pregethu  yma  ac 
acw  i'w  genedl,  nid  ydym  wedi  dyweyd  ond  ychydig  ag  y  gellid 
ei  ystyried  yn  attebiad  i'r  gofyniad,  Pa  fath  bregethwr  oedd  ?  Yr 
ydym  yn  meddwl  y  dylem  roddi  sylw  neillduol,  fel  hyn,  iddo  fel 
pregethwr,  gan  i  ni  gacl  ein  gyru  wrth  adrodd  ei  hanes  i  aros 
cymmaint  ag  a  wnaethom  gydag  ef  mewn  cymmeriadau  eraill,  yn 
enwedig  fel  awdwr  llyfrau.  Gallwn  ddyweyd  ar  unwaith  wrth 
gychwyn  ein  bod  wedi  ein  gweithio  i  feddwl  ei  fod  yn  bregethwr 
gwir  fawr;  neu,  o  leiaf,  fod  rhai  o  elfenau  hanfodol  i  bregethwr 
gwir  fawr  i'w  cael  mewn  helaethrwydd  a  nerth  ynddo.  Yr  ydym 
yn  addef  ein  bod^  erbyn  hyn,  wedi  ein  gadael  mewn  anfantais 
bwysig  i  ffurfio  syniad  cyflawn  am  dano  yn  y  cymmeriad  o  breg- 
ethwr.  Nid  ydym  yn  meddwl  na  ellir  ffurôo  syniad  felly  am  un 
ag  na  byddis  o  gwbl  wedi  cael  y  fantais  o'i  glywed  yn  pregethu. 
Yn  wir,  yr  ydym  yn  tybio  y  gellir  cael  dirnadaeth  pur  gywir  ara 
unrhyw  un  fel  pregethwr,  er  heb  ei  glywed,  os  ceir  nifer  lled  dda 
o'i  bregethau,  ac  hefyd  os  ceir  hanes  lled  gyflawn  am  y  dyn,  o  ran 
ëangder  ei  wybodaeth,  dwysder  a  dyfnder  ei  argyhoeddiadau  o 
wirioneddau  yr  efengyl,  ynghyd  â  gradd  o  fantais  i'w  adnabod, 
trwy  dystiolaethau  credadwy,  Ilafaredig  neu  ysgrifenedig,  o  ran  ei 
ddoniau  cyffredinol.  Onid  drwy  y  ffyrdd  hyn  yr  ydym  yn  ffurfio 
ein  syniadau  am  holl  bregethwyr  yr  oesoedd,  o  ddyddiau  yr  apos- 
tolion  hyd  heddyw  ? 

Y  manteision  sydd  genym  ni  i  geisio  ffurfio  yn  ein  meddwl 
syniad  am  Mr.  Jones  fel  pregethwr  yw  y  rhai  canlynol : — Y  mae 
genym  gystal  a  chwech  neu  saith  o  bregethau  argraphedig  o'i 
eiddo  ger  ein  bron — dwy  bregeth  faith,  oll  tua  41  o  dudalenau.  a 
argraphwyd  mewn  pump  o  ysgrifau  yn  yr  hen  Drysorfa  Ysbrydol, 
o  Ebrill,  1799,  hyd  Hydref,  1800 ;  a  dwy  bregeth  arall  a  argraph- 
wyd  yn  Ilylryn  bychan  ar  wahân.  Bwriadwn  roddi  rhai  dyfyu- 
iadau  o'r  pregethau,  neu  y  traethodau  pregethwrol  hyn,  wrth 
fyned  yn  mlaen.  Heb  law  y  fantais  hon  sydd  genym  drwy  ei 
bregethau  argraphedig,  yr  ydym  yn  teimlo  fod  hanes  y  dyn,  ac  yn 
enwedig  ei  hanes  fel  dyn  duwiol,  a  duwiol  iawn — fel  un  yn  meddu 
dychymmyg  bywiog,  meddwl  cryf  a  nerthol,  gwybodaeth  ëang,  yn 
gyffredinol  ac  ysgrythyrol  a  duwinyddol,  argyhoeddiadau  dyfnion 
a  dwysion  iawn  o  wirioneddau  yr  efengyl,  ymdeimlad  cryf  o'i 
alwad  gan  Dduw  i  bregethu,  teimlad  dwys  ac  angerddol  dros 
eneidiau  ei  gyd-ddynion,  awydd  tanbaid  am  ennill  yr  eneidiau  hyny 
at  Grist,  a  dirnadaeth  eglur  a  diammheuol  o  gyfaddasder  Crist 
a'i  waed  er  iachawdwriaeth  y  pechaduriaid  mwyaf  a  gwaethaf : — 

y  mae  yr  adnabyddiaeth  hon  sydd  genym  o  hono  fel  dyn,  ac  fel 
dyn  duwiol,  yn  fantais  arbenig  i  ni  yn  ffurfiad  ein  syniad  am  dano 
fel  pregethwr.  Heb  law  hyny  hefyd,  yr  3'dym  yn  cael  ychydig  o 
gymmhorth  i'r  un  amcan  oddi  wrth  grybwyllion  a  geir  yn  wasgar- 
edig  yma  a  thraw,  wedi  eu  hysgrifenu  gan  ei  gyd-oeswyr,  a  chan 
eraiU  a  gawsant  fantais  i  ymddiddan  â'r  rhai  a  wrandawsant  lawer 
arno,  ac  oeddynt  yn  meddu  adnabyddiaeth  dda  a  chywir  o  hono. 
Ac,  yn  ddiweddaf,  yr  ydym  ein  hunain  wedi  bod  yn  ymddiddan  â 
rhai  personau  oeddynt  yn  ei  gofio  yn  dda,  ac  yn  meddu  llawer 
o  fantais  i'w  adnabod  yn  gywir  fel  pregethwr,  yn  gystal  ag  yn 
mhob  cymmeriad  arall.  Gan  ddilyn  y  manteision  hyn,  er  y 
dymunasem  iddynt  fod  yn  íwy  cyflawn  mewn  rhai  cyfeiriadau, 
ni  a  awn  rhagom  i  fynegu  y  syniad  sydd  genym  am  dano  fel 
pregethwr. 

O  ran  ei  ymddangosiad  allanol,  yr  ydoedd  yn  meddu  corph 
prydweddol,  o  tua  dwy  lath  o  daldra,  ac,  fel  yr  aeth  yn  mlaen 
mewn  dyddiau,  daeth  yn  dew  a  thrwm,  er  nad  yn  iach  a  chryf. 
Y  mae  y  tri  darlun  sydd  ar  gael  o  hono,  o'u  cymmeryd  gyda^u 
gilydd,  ac  megys  i  gyfienwi  diffygion  eu  gilydd,  yn  dangos  y 
wynebpryd  yn  landeg,  di-farf,  gyda  chudynau  o  wallt  yn  disgyn 
dros  goler  fawr  y  goban  glyd  sydd  ganddo  am  dano ;  y  ca'p  du  am 
ei  ben,  ac  3'chydig  o'r  gwallt  3^n  ymwthio  dan  ei  ymyl  ar  y  talcen ; 
y  wyneb  oll  yn  llawn,  gyda  chryn  bellder  rhwng  y  ddau  lygad 
du-goch,  siriol,  ac  etto  dw^^s,  os  nad  prudd,  a  serchiadol,  s^-dd  yn 
sefyll  yn  fyfyrgar  yn  y  pen  mawr  y  maent  ynddo.  Y  mae  pob 
crybwylliad  a  geir  mewn  argraph  neu  yn  ngeiriau  llygaid-dystion, 
yn  cyíeirio  ato  fel  gẃr  o  ymddangosiad  boneddigaidd,  urddasol, 
serchus,  a  pharchus  iawn.  Traddodai  ei  bregethau,  gan  amlaf, 
mewn  duU  ymddiddanol,  gan  gynghori,  rhybuddio,  cymmhell,  a 
chymmhwyso  wrth  f^uied  3'n  mlaen  o'r  dechreu  i'r  diwedd ;  ac  ar 
achl^'suron  cyffredin,  mewn  capeli  b^'chain,  neu  mewn  tai,  neu  i 
g^mnuUeidfa  fechan  ar  ochr  y  ffbrdd,  ni  wnai  ond  siarad  y  gwirion- 
edd  yn  harcddenol,  pwyllog,  a  difrifol ;  a  hyny,  gan  na  feddai  ryw 
lais  soniarus  iawn,  er  yn  glir  a  thyner,  di-boen  iddo  ei  hun,  a 
phleserus  i'r  gwrandawyr.  Nid  oedd  efe  am  ddibynu  ar  ddim  am 
effeithiau  daionus  drwy  ei  bregeth  ond  grym  y  gwirionedd,  a 
goleuni  Ysbryd  Duw  arno.  Wrth  gyfaddasder  gwirionedd  yv 
efengyl,  a  bendith  Ysbryd  yr  Arglwydd  arno,  yn  unig  y  disgwyliai 
efe  am  les  a  budd  i'w  wrandawyr. 

Ond  y  mae  y  lle  uchel  a  phwysig  a  roddid  iddo  am  flynyddoedd 
lawer  yn  y  Cymdeithasfaoedd,  drwy  ei  osod  i  bregethu,  bob  amser 

y  byddai  yn  bresennol,  hyd  y  gallwn  weled,  yn  un  o'r  prif  oedfaon 
a  hyny  yn  gyffredin  yn  olaf  o'r  ddau  a  bregethai  yn  yr  oedfa  hono, 
a'r  safle  y  dangosir  ef  ynddi  gan  bawb  sydd  yn  cyfeirio  ato,  fel  un 
o  bregethwyr  blaenaf  y  Cyfundeb  y  perthynai  iddo  yn  ei  ddydd,  a 
hwnw  hefyd  yn  ddydd  pan  oedd  llawer  o  '  gewri '  ar  y  ddaear — 
y  raae  hyn  yn  ein  gyru  yn  naturiol  i  ymholi  yn  mha  beth,  neu 
bethau,  yr  oedd  ci  fawr  gryfder  ef  fel  pregethwr  i'w  gael.  Ac  yr 
ydym  yn  meddwl  fod  yn  hawdd  dangos  fod  ynddo  lawer  iawn  o'r 
elfenau  hyny  y  rhaid  eu  cael  mewn  pregethwr  gwir  fawr,  ac  mewn 
un  fydd  yn  effeithiol  i  gyrhaedd  amcanion  uchaf  pregethu  yr  efengyl. 
Heb  law  y  cymmhiüysderau  naturiol  yr  ydj-m  eisoes  wedi 
cyfeirio  atynt,  megys  serchawgrwydd,  a  boneddigeiddrwydd,  ac 
urddas  ymddaugosiad,  meddai  hefyd,  y  mae  yn  amlwg,  ar  lawer  o 
elfenau  eraill  gwir  hanfodol  yn  y  pregethwr  grymus  a  mawr — y 
rhai  oeddynt,  hefyd,  megys  meddiant  naturiol  iddo.  Y  mae  ei 
holl  ysgrifeniadau,  yn  gystal  a  phob  peth  arall  a  wyddis  am  dano, 
yn  ei  ddangos  ef  lel  dyn  o  feddiul  cryf  a  gafaclgar.  Ymaüai  ei 
Iddeall  yn  wro^,  a  phenderfynol,  a  di-ildio,  mewn  unrhyw  bwngc  a 
ddeuai  ger  ei  fron.  Edrychai  o  amgylch  y  pwngc  hwnw  o  bob 
cyfeiriad.  Dadansoddai  ef,  chwiliai  ei  wahanol  elíenau,  neu  ei 
wahanol  ranau ;  ac  ni  chiliai  ymaith  oddi  wrtho  nes  ei  ddeall  3'n 
dda  ei  hunan,  ac  niewn  canlyniad  osod  ei  hun  ar  dir  y  gallai  ei 
egluro  a'i  ddangos  yn  oleu  i  eraill.  Yr  ydym  yn  barhaus  yn 
cyfarfod,  yn  ei  weithiau,  ac  yn  arbenig  yn  y  gweithiau  sydd  yn 
rhoddi  i  ni  fwyaf  o  fantais  i  weled  nerth  ei  feddwl  ef  ei  hun, 
megys  ei  ysgrifeniadau  yn  y  Dadleuon,  â  chwrs  o  ymresymiad, 
neu,  weithiau,  â  brawddegau  unigol,  sydd  yn  profi  meddwl  yr 
awdwr  yn  un  gwir  feistrolgar.  Nid  oes  angen  am  i  ni  yma  roddi 
esamplau,  gan  ein  bod  yn  credu  fod  y  darllenydd  wedi  sylwi  ar 
hyn  yn  y  dyfyniadau  a  roddasom  eisoes  o'i  ysgrifeniadau,  ac  y 
caiff  gyfleusdra  i  sylwi  ar  yr  un  peth  mewn  dyfyniadau  a  roddwn 
ar  ol  hyn.  Y  mae  yn  ammhossibl  bod  yn  gydnabyddus  âg  ef, 
drwy  unrhyw  fantais  sydd  genyra  i  hyny,  heb  deimlo  ein  bod  yn 
dyfod  i  gyffyrddiad  â  dyn  o  feddwl  cryf  iawn.  0  ran  nerth  gaf- 
aelgar  ei  feddwl,  tybiwn  y  daliai  gymmhariaeth  ffafriol  â  John 
Jones,  Tal-y-sarn,  heb  law  ei  fod  wedi  cael  llawer  mwy  o  fanteision 
addysg,  i'w  ddiwyllio ;  neu  â  WiUiam  Roberts,  Amlwch;  neu  y 
diweddar  Dr.  Hughes.  Ar  ol  i  feddwl  Mr.  Jones  ddechreu  ym- 
aflyd  mewn  unrhyw  bwngc,  o  ddewisiad,  ac  nid  o  orfod,  fel  yw 
profedigaeth  meddylwyr  llai,  ni  byddai  efe  yn  troi  oddi  wrth  y 
pwngc  hwnw. 

Meddai  hefyd  ddychymmyg  bywiog.  Nid  deall  cryf,  oer,  marw- 
aidd,  yr  athronydd  yn  unig  oedd  ganddo,  ond  hefyd  dychymmyg 
bywiog,  chwimwth,  sydyn,  y  bardd.  Ni  a  roddwn  un  dyfyniad 
byr  o'i  bregeth  ar  2  Cor.  ii.  15,  16: — '  Canys  pêr-arogl  Crist  ydym 
ni  i  Dduw ' — er  mwyn  dangos  ychydig  o'r  modd  y  chwareuai  ei 
ddychymmyg  o  amgylch  meddyliau  tlysion  yr  Ysgrythyr.  Wrth 
sôn  am  '  Grist  fel  pér-arogl  i  Dduw,'  efe  a  ddywed : — 

'Edrych  etto  ar  Jacob  yn  llwyddo  syda'i  dad,  Isaac,  ac  yn  dwyn  y 
fendith.  Heb  law  gorchuddio  Uyfndra  ei  ddwylaw  a'i  wddf  ef,  fe  gym- 
merodd  ei  fam  wisgoedd  ei  f rawd  hynaf,  ac  â'i  gwisgodd  ef  â  hwynt :  a 
hyn  i'r  dyben  o'i  gymmeradwyo  ger  bron  ei  dad.  A  phan  ddaeth  efe  yn 
nes,  ei  dad  a'i  'cusanodd  ef,  ac  a  aroglodd  arogl  ei  wisgoedd  ef,  ac  a'i 
bendithiodd  ef.'  Torodd  allan  hefyd  mewn  gwresawgrwydd  boddus,  yn 
y  geiriau  a  grybwyllwyd  eisoes,  'Wele  arogl  fy  mab  fel  arogl  maes.'  A 
phaham?  Onid  am  fod  gwisgoedd  ei  frawd  hynaf  gan  Jacob  am  dano? 
Cymmer  hyn  oddi  yma,  fel  addysg :  Os  oedd  Isaac  yn  cael  arogl  wrth  ei 
fodd  yn  ngwisgoedd  ei  fab  hynaf,  y  mae  genym  sicrwydd  cymmaint  fod 
y  Jehofah  anfeidrol  yn  cael  boddlonrwydd  cyflawn  a  phur  yn  ufudd-dod 
a  chytíawnder  ei  Unig-anedig,  Mab  ei  gariad — 'Hwn,'  medd  efe,  'yw 
fy  anwyl  Fab,  yn  yr  hwn  y'm  boddlonwyd.'  Ac  os  llwyddodd  Jacob,  yn 
y  gwisgoedd  hyny,  i  gael  y  fendith  gan  ei  dad,  oedd  mor  hwyrfrydig  i'w 
rhoddi,  pa  faint  rawy  y  llwydda'r  enaid  hwnw  a  ymwisgodd,  neu  fu'n 
chwennych  cael  ei  wisgo,  â  chyfiawnder  Crist  i  gael  bendith,  íe,  pob 
bendith,  gan  y  Duw  sy'n  hoíìì  trugarhau,  ac  yn  egluro  ei  hun  yn  'Dduw 
pob  gras?'  O  bechadur !  dymuna  ynte  gael  dy  ddiosg  ar  frys  o'r  cwbl 
o'th  hen  fratiau,  a  chael  y  wisg  bêr-aroglaidd  hon  yn  eu  lle ;  o  blegid 
ynddi  hi,  ac  ynddi  hi  yn  unig,  y  byddi  yn  etifedd  y  fendith.  Megys 
nad  yw  Duw  yn  cael  arogl  wrth  ei  fodd  mewn  un  weinidogaeth,  nac 
athrawiaeth,  ond  a  fo  yn  arogli  o  Grist — 'pêr-arogl  Crist  ydym  ni  i 
Dduw' — felly  gwybyddwn  yn  sicr,  na  bydd  un  enaid  mewn  cymmerad- 
wyaeth  ganddo  ond  a  fo  â'r  arogl  pereiddiaf  hwn  yn  esgyn  megys  o'i 
flaen,  fel  mẃg  yr  arogl-darth  gan  Aaron  gynt,  ger  bron  ei  orsedd.' 

Gyda'r  un  amcan  o  ddangos  y  boddlonrwydd  dwyfol  yn  aberth 
Crist,  efe  a  wna  ddefnydd  cyffelyb  o'r  geiriau,  yn  Gen.  viii.  21, 
sydd  yn  sôn  am  yr  '  Arglwydd  yn  arogli  arogl  esmwyth  neu  ber- 
aidd  '  wrth  gymmeradwyo  y  poebh-ofîrymau  a  offrymodd  Noah  ar 
ei  allor ;  ac  y  mae,  yraa  hetyd,  yn  gadael  i'w  ddychymmyg  ymdroi 
i  ymddifyru  wrth  yr  ymadrodd,  '  Duw  yn  arogli  arogl  esmwyth.' 
Ac  y  mae  hyn  yn  ddangosiad  cywir  o'i  ddull  cyffredin  ef  o  ddefn- 
yddio  yr  hanesion  ysgrythyroi,  yn  ei  bregethau  a'i  ysgrifeniadau, 
yn  gystal  ag  yn  rhoddi  mantais  i  ni  weled  gallu  ei  ddychymmyg 
i  ganfod,  a  dilyn,  ac  ymddifyru  yn  yr  hyn  oedd  brydferth  a  phur 
yn  ei  olwg.  Pe  na  buasai  wedi  ysgrifenu  dira  barddoniaeth  erioed, 
buasai  ei  ysgrifeniadau  rhyddiaethol  yn  profi  i  ni  ei  fod  yn  fedd- 

iannol  ar  ddychymyg  hyiuiog,  os  nad,  hefyd,  ar  ddarfelydd  mawr — 
yr  hyn  nid  ydym,  o  leiaf  ar  hyn  o  bryd,  yn  ei  hòni  iddo. 

Yn  y  fan  hon,  wrth  grybwyll  am  alluoedd  meddyliol  naturiol 
Mr.  Jones,  dylem  nodi  un  gallu  arall  cryf  iawn  oedd  ganddo.  Yr 
ydym  yn  cyfeirio  at  y  ivahvareg  lem  a  miniog  oedd  yn  eiddo 
iddo.  Dîau  fod  y  darllenydd  wedi  sylwi  ar  hyn  yn  y  dyfyniadau 
a  roddasom  o'i  ysgrifeniadau.  Sonia  Dr.  Thomas  unwaith  am 
dano  '  wedi  rhoddi  y  ffrwyn  i'r  awen,  yn  y  duchan,  a'r  gwawd,  a'r 
dirmvg  oeddynt  mor  naturiol  iddo,  ac  a'u  gwnelsent,  pe  buasai  yn 
greadur  di-ras,  yn  un  o  ogan-feirdd  mwyaf  pigog  a  choeglym 
unrhyw  oes  neu  wlad.'  Y  mae  hyn  yn  dyfod  i'r  golwg  yn  amlwg 
weithiau,  er  nad  yn  fynych,  yn  ei  ysgrifeniadau,  ac  ar  brydiau,  a 
phaa  dybiai  íod  yr  achlysur  yn  galw,  yn  enwedig  yn  ei  farddon- 
iaeth.  Gwelsom  beth  o'i  watwareg  yn  ei  ysgrifeniadau  yn  ystod 
y  dadleuon,  ac  yn  enwedig  yn  y  Cywydd  sydd  yn  niwedd  yr  Ym- 
ddiddanion  ar  Brynedigaeth,  lle  y  mae  yn  gwawdio  ac  yn  dir- 
mygu  y  '  tyb '  am  lawn  cyd-hwys.  Cawn  etto  fantais  i  weled 
yr  uu  gallu  pan  ddelom  i  sylwi  arno  fel  bardd.  Gan  hyu}-,  a  chan 
nad  ydym  yn  deall  ei  fod  yn  gwneuthur  dim,  neu  nemawr  ddim, 
defnydd  o  watwareg  wrth  bregethu,  yr  ydym  yn  gadael  y  nodwedd 
hwn  oedd  ar  ei  feddwl.  Sûn  am  dano  fel  pregethwr  yr  ydym  ni 
yn  bresennol ;  a  chredwn  mai  cynnil  iawn  oedd  efe  yn  ei  ddefn- 
yddiad  o  watwareg  wrth  gyílawni  y  gwaith  cyssegredig  hwnw. 

Nid  oes  dim  yn  amlycach  oddi  wrth  holl  weithiau  a  hanes  Mr. 
Jones  na'i  fod  wedi  gwneuthur  deí'nydd  da  o'r  galluoedd  naturiol 
disglaer  oedd  ganddo  i  enniU  giuyhodaeth  ëang.  Yr  oedd  hon 
etto  yn  elfen  bwysig  yn  ei  nerth  fel  pregethwr.  Meddai '  athrylith 
naturiol '  i  ddysgu,  meddir  am  dano^  pan  oedd  hyd  yn  oed  yn 
bedair  blwydd  oed.  Er  na  fu  yn  yr  ysgol  ond  hyd  derfyn  ei  un- 
ílwydd-ar-bymtheg,  mae  yn  amlwg  ei  fod  wedi  dysgu  yn  dda  tra 
fu  yuo,  Yr  oedd  yn  ysgrifenydd  Cymraeg  gwych  iawn  ;  teimlwn 
fod  yr  iaith,  yn  ol  ei  ddull  ef  o'i  defnyddio,  yn  gwbl  at  ei  alwad,  o 
ran  geiriau  ac  arddull ;  ac  yr  ydym  ni,  ar  ol  cryn  lawer  o  ymgyd- 
nabyddu  â'i  ardduU,  yn  ei  hotìi,  ac  yn  myned  i  deimhí  yn  fwy 
felly  wrth  ymgydnabyddu  â'i  ysgrifeniadau.  Yr  oedd,  wrth  gwrs, 
yn  gartrefol  yn  y  Saesneg ;  ac  yn  yr  iaith  hono  yn  benaf  yr  oedd  y 
llyfrau  a  ddarllenai.  Yn  dra  mynych  hefyd,  yn  ei  ysgrifeniadau, 
y  mae  yn  dangos  cydnabyddiaeth  â'r  ieithoedd  Lladin  a  Groeg. 
Credwn  nad  ydyra  yn  methu  wrth  ddyweyd  ei  fod  yn  hollol  hydd- 
ysg  yn  y  ddwy  iaith  hyn,  Cyfieithodd,  fel  y  gwelsom,  Gatecism 
Eglwys  Loegr  o'r  'argraphiad  L'.adinaidd  gan  Dr.   Cleaver'  i'r 

Gyraraeg.     Am  dano  fel  ysgolhaig,  dywed  y  Parchedigion  John 
Humphreys  a  John  Roberts : — 

'  Yr  oedd  Mr.  Jones  yn  ysgolhaig  da  mewn  pedair  neu  bump  o  ieith- 
oedd— yn  enwedig  mewn  pedair ;  sef,  Cymraeg,  Saesneg,  Lladin,  a  Groeg, 
fel  y  gellir  gweled  oddi  wrth  ei  ysgrifeniadau.  Gwyddai  efe  yr  iaith 
Hebraeg  hefyd,  er  nad  oedd  yn  gwneuthur  cymmaint  defnydd  o  honi  ag 
o'r  lleill.  Un  arwydd  neillduol  o  gryfder  cynneddfau  ac  athryHth  Mr. 
Jones  ydyw,  ei  fod  wedi  dysgu  grammadeg  yr  iaith  Hebraeg  mewn 
pythefnos  o  amser,  a  hyny  hefyd  pan  oedd  efe  uwch  law  deugain 
mlwydd  oed.  Y  mae  ysgrifenydd  hyn  o  hanes,  o'i  wybodaeth  ei  hun,  yn 
gallu  ardystio  gwirionedd  y  peth — ei  fod  wedi  gwneuthur  hyny.  Er  ei 
fod  yn  ysgolhaig  da,  yr  oedd  mor  ostyngedig  fel  nad  oedd  nemawr  un 
yn  i^wyso  11  ai  ar  ei  ddysgeidiaeth,  nac  yn  sôn  llai  am  dano,  nag  efe,  oni 
byddai  rhyw  achos  neillduol  yn  galw  am  hyny.' 

Gadawn  i 'r  darllenydd  feddwl  fel  y  myno  am  un  peth  neu  ddau  a 
ddj^wedir  yn  y  dyfyniad  hwn  am  Mr.  Jones  fel  ysgolhaig.  Ond  y 
mae  yn  gwbl  amlwg  oddi  wrth  ei  lyírau,  yn  mron  oll,  ac  yn  enw- 
edig  y  Drych  Athrawiaethol,  Ymddiddanion  Crefyddol,  y  Merth- 
yrdraeth,  a'r  Ymddiddanion  ar  Brynedigaeth,  &c.,  fod  yr  hyn  a 
ddywedir  uchod  am  ei  wybodaeth  o'r  pedair  iaith  cyntaf  a  nodir 
yn  hollol  gywir. 

Yr  oedd  gwybodaeth  Mr.  Jones  hefyd  yn  ëang  a  dwfn  mewn 
duwinyddiaeth,  yn  athrawiaethol  a  hanesyddol.  Nid  ydym  yn 
meddwl  ei  fod  yn  dwj-n  cymmaint  o  ddëongliadaeth  a  beirniadaeth 
ysgrythyrol  i'w  bregethau  ag  a  allasai.  Nid  oedd  y  canghenau 
hyn  mewn  cymmaint  bri  yn  ei  ddyddiau  ef,  yn  Nghymru  nac  yn 
Lloegr,  ag  y  daethant  ar  ol  hyny.  Fe  allai  mai  yr  hyn  y  mae  Mr. 
Jones  yn  ymddangos  yn  fwyaf  cartrefol  ynddo,  yn  ei  ysgrifeniadau, 
yw  duwinyddiaeth  hanesyddol,  golygiadau  gwahanol  ganghenau 
yr  eglwys  ar  ba  athrawiaeth  bynag  a  fyddo  ganddo  ef  ar  y  pryd 
mewn  llaw.  Nid  ydym  yn  gwybod  i  ba  raddau  yr  oedd  yn  gallu 
defnyddio  y  wybodaeth  hon  oedd  ganddo  yn  ei  bregethau ;  ond  yn 
ol  yr  esamplau  sydd  genym  o'i  bregethau,  ac  yn  ol  dim  a  ddeall- 
asom  am  dano,  nid  ydym  yn  meddwl  ei  fod  yn  cael  nemawr  fantais 
uniongyrchol  oddi  wrthi,  er  y  rhaid  ei  bod  yn  nerth  mawr  iddo, 
megys  '  wrth  gefn.'  0  ran  sylwedd  y  mater  oedd  ynddynt,  gellir 
dy weyd  mai  athrawiaethol  ac  ysgrythyrol  oedd  ei  bregethau.  Myn- 
egai  yn  syml  Air  a  chynghor  Duw  am  drefn  iachawdwriaeth  dyn. 

Ond  heb  law  y  galluoedd  naturiol  a  grybwyllwj'd,  a'r  wybodaeth 
ëang  a  dofn  a  ennillasai  drwy  y  galluoedd  hyny,  y  mae  yn  sicr 
fod  elfenau  eraill  yn  Mr,  Jones  fel  pregethwr  a'i  codent  i  dir  uchel 
iawn  yn  mysg  ei  frodyr. 

Yn  gyutaf  oll,  Yr  oedd  efe  yn  ddyn  duwiol  iawn.  Y  mae 
yr  adroddiad  a  roddasom  am  tìynyddoedd  ei  ieuengctid — yr  ofnau, 
3T  argyhoeddiadau,  y  pangfcydd  enaid,  y  tywyllwch  mawr  y  bu 
ynddo  am  flynyddoedd,  y  pryder  a'r  anobaith,  bron,  y  tristwch 
mawr  a'r  gofid  dibaid  a  achosai  ei  gyflwr  ysbrydol  iddo ;  a'r  olwg 
eglur  a  gafodd  o'r  diwedd  ar  Grist  a'i  waed,  ynghyd  â'r  rhyddhâd, 
y  llawenydd,  a'r  gorfoledd  a  ddygodd  hyny  i'w  enaid — yn  dangos 
fod  sylfeini  ei  ddefnyddioldeb  ef  fel  pregethwr  wedi  eu  gosod  i 
lawr  mewn  duwioldcb  diammheuol  yn  moreu  ei  ddyddiau.  '  Cefais 
olwg  gogoneddus,'  meddai  efe,  'ar  Berson  a  dioddefiadau'r  Em- 
manuel,  nes  oedd  fy  enaid  yn  gorfoleddu  ynddo,  gan  gydnabod 
fod  yr  iachawdwriaeth  sydd  drwyddo  yn  benaf  o  weithredoedd 
Duw  hollalluog  a  hollddoeth,  ac  yn  rhoi  y  sail  gadarnaf  o  obaith 
a  chysur  i  bechadur.'  Ymddengys,  oddi  wrth  ei  holl  hanes,  na  bu 
nemawr  ddim  ammheuaeth  yn  ei  feddwl  am  ddiogelwch  ei  fywyd 
ysbrydol  ei  hun  o'r  adeg  hon,  pan  oedd  o  dair  i  bedair-ar-hugain 
oed,  hyd  ddiwedd  ei  oes.  Ac  onid  hyn  oedd  sylfaen  ddyfnaf  a 
chadarnaf  ei  ddefnyddioldeb  mawr  dyfodol,  a  phrif  elfen  ei  nerth 
fel  pregethwr  ? 

Ac  nid  dyn  duwiol,  ac  un  yn  meddu  hyder  pur  sefydlog  yn  ei 
feddwl  am  ei  dduwioldeb,  yn  unig  oedd  efe ;  eithr  yr  oedd,  hefyd, 
fel  y  gwelir  yn  amlwg  oddi  wrth  ei  hanes  a'i  ysgrifcniadau,  yn  un 
duwiolfrydig  iawn,  ac  yn  treulio  ei  fywyd  mewn  sylweddoliad. 
parhaus  o'i  agosrwydd  at  yr  Ärglwydd.  Hyderwn  na  raid  i  ni 
aros  yn  y  fan  hon  i  roddi  profion  o'r  gosodiad  hwn.  Y  mae  hynv 
wedi  ei  wneuthur  genym  eisoes  yn  y  dyfyniadau  mynych  a  rodd- 
asom  o'i  Hunan-Gojiant,  a'i  ysgrifeniadau  eraill.  Oddi  wrth  y 
rhai  hyny,  fe  welir  ei  fod  yn  treulio  ei  hoU  fywyd,  yn  cymmeryd 
pob  symmudiad  mewn  bywyd,  yn  cyflawni  ei  hoU  waith  mewn 
cyssylltiad  â'r  wasg  ac  â'i  bregethau,  yn  gystal  ag  yn  dioddef  holl 
brotedigaethau  bywyd — ei  Avendid  a'i  afiechyd,  a'i  boenau  dirfawr, 
arteithiau  cyllyll  ac  offer  y  llaw-feddygon,  ei  brofedigaethau 
teuluaidd  mawrion,  a'r  holl  ofidiau  a  gafodd  ei  feddwl  tyner  oddi 
wrth  y  geiriau  caledioo  a  lefarwyd  am  dano  ynglŷn  â'i  ymdrech 
dîorphwys  i  amddiffyn  a  dadleu  yn  mhlaid  yr  hyn  a  gredai,  o 
ddyfnder  ei  galon,  oedd  yn  wirionedd  yr  efengyl — efe  a  elai  drwy 
hyn  oll,  mewn  ymdeimlad  dwfn  o  fod  sylw  Duw  arno,  ac  mewn 
crediniaeth  gref  mai  ei  unig  amcan  yntau  oedd  gwasanaethu  a 
gogoneddu  y  Duw  hwnw.  Yr  un  ymwybyddiaeth  o  agosrwydd 
at  yr  Arglwydd,  ac  o  ymddibyniad  arno,  a  roddai  iddo  hefyd  ran 
fawr  o'i  nerth  fel  pregethwr  yr  efengyl. 

Yr  oedd  ynddo  grediniaeth  gref  yn  ei  alwad  gan  Dduw  i 
bregethu.  Gwelsom  ef,  oddi  ar  ystyriaeth  o'i  atighymmhwysder, 
yn  ymgyndynu  yn  erbyn  yr  alwad  hon  am  lawer  o  fisoedd,  os  nad 
am  rai  blynyddoedd.  Teimlai  y  cymmhellion  i  bregethu  yn  dyfod 
arno  yn  gryfion  yn  uniongyrchol  ar  ol  ei  ddwyn  i  oleuni  am  ei  gyf- 
Iwr  ei  hun,  pan  rhwng  tair  a  phedair  ar  hugain  mlwydd  oed ; 
ond  nid  ymaflodd  yn  y  gwaith  mawr  hwnw  nes  yr  oedd  dros  saith 
ar  hugain.  Eithr  ar  ol  '  gosod  ci  law  ar  yr  aradr,'  ni  feddyli.odd 
o  gwbl  am  edrych  yn  ol,  am  y  credai  yn  gryf  mai  yr  Arglwydd  ei 
hun  a'i  galwasai  iddo.  Yn  ei  ddull  gwylaidd  ei  hun,  efe  a  ddy- 
wed  yn  fuan  ar  ol  dechreu  pregethu — '  Yr  oeddwn  yn  cael  rhyw 
fesur  o  brawf  fod  yr  Arglwydd  yn  fy  nerthu  i  fyned  yn  mlaen  yn 
fy  lihaith  a'm  gorchwyl,  a'i  fod  yn  '  gosod  ynof  air  y  cymmod,' 
ac  yn  bendithio  fy  llafur  i  :ambell  Gristion  gwan,  ac  i  ambell 
bechadur  hefyd.'  Yn  mhen  dros  ugain  mlynedd  ar  ol  ysgrifenu 
y  írawddeg  hon,  cawn  ef,  wrth  sôn  am  ei  alwad  gan  eglwys 
Dinbych  i  weinyddu  yr  ordinhâd  o  fedydd,  yn  dywedyd,  yn  yr 
un  duU  cynnil  a  gwylaidd — '  Yr  oeddwn  yn  gorfod  meddwl,  os 
oedd  efe  wedi  fy  ngalw  i  bregethu  ei  Air,  yr  hyn  nis  medrwn  ei 
Iwyr  ammheu,  yna,  fod  ei  alwad  hwnw,  ynghyd  â'r  alwad  oedd 
arnaf  gan  gynnulleidía  Gristionogaidd...yn  ddigon  o  alwad  arnaf 
i  weinyddu'r  ordinhâd  o  íedydd.'  Gallesid  nodi  llawer  o  brofion 
cyffelyb  o'r  grediniaeth  gref  oedd  ganddo  o'i  alwad  gan  Ben  yr 
Eglwys  ei  hun  i'r  gwaith  mawr  o  bregethu  yr  efengyl ;  yr  hyn, 
3"n  dd'iau,  oedd  yn  un  o  brif  elfenau  ei  nerth  ynddo. 

Yr  oedd  ei  ffydd  ef  yn  unig  yn  ngwirionedd  arhenig  yr 
efengyl — '  lesu  Grist,  a  hwnw  wedi  ei  groesholio,'  fel  unig  ohaith 
y  hyd.  Crist  yn  unig  a  roddasai  ymwared  a  rhyddhâd  iddo  ef  ei 
hun,  ar  ol  iddo  fod  mewn  tywyllwch  mawr,  a  thywyllwch  oedd  yn 
ymylu  ar  anobaith,  a  hyny  dros  amser  maith ;  ac  yn  yr  un  Crist 
yn  uuig  y  gwelai  obaith  i  bawb.  Hyn  a  roddai  iddo  sylwedd  ei 
bregethau,  a  hyn  a  osodai  ei  ddelw  ar  ei  bregethau.  Gallasai 
efe  ddy weyd  fel  Paul — '  Ni  fernais  i  mi  wybod  dim  yn  eich  plith, 
ond  lesu  Grist,  a  hwnw  wedi  ei  groeshoelio.'  '  Os  oes  arnat 
eisieu  heddwch,'  meddai  yn  y  bregeth  y  dyfynasom  eisoes  o 
honi,  '  neu  heddwch  yn  helaethach,  i'th  gydwybod,  marweiddiad 
ar  dy  Iygredd,  a  llawenydd  dan  groesau,  adnewyddiad  a  chryf- 
had  i  ysbryd  gweddí,  ac  i  holl  gorph  dy  ras  gwau ;  neu  pa 
roddion  bynag,  pa  ddoniau  bynag,  sy'n  addawedig  yn  y  Gair, 
ac  a  fydd  er  anrhydedd  i  Dduw  eu  cyfranu  arnat,  gwybydd 
y  bydd  dy  brofiad  a'th  fwynhâd  o  honynt,  'ie,  a'u  heffeithiau,  yn 

tarddu  allan  yn  dy  fywyd  yn  gyfattebol  i'r  graddau  y  bydd  dy 
galon  di  yn  ymgylymu  â'r  efengyl ;  neu,  os  myni  di,yn  ol  y  gradd- 
au  y  bydd  genyt  wir  ffydd  yn  credu  tystiolaeth  Duw  yn  ei  Air, 
am  ei  Fab  a  groeshoeliwyd.  '  Os  gelli  di  gredu,  pob  peth  a  all  fod 
i'r  neb  a  gredo.'  Yn  marchnad  yr  efengyl  ni  choUodd  neb  erioed. 
Os  daethost  i  hon,  er  tlotted  wyt,  heníîych  i'r  awr  !'  A  thrachefn, 
yn  yr  un  bregeth  : — '  Dôs  â  Christ  genyt,  yn  ngafael  dy  enaid,  at 
ei  orsedd ;  ac  fe  fydd  wrth  ei  fodd  ynot : — maddeuant,  cymmod, 
cyfiawnder  a  nerth,  sancteiddiad,  adferiad  a  chynnaliaeth  ;  yn  fyr^ 
pob  gwir  fendith,  gras  a  gogoniant,  tydi  a'u  píau,  ac  a'u  meddienni 
oll ;  îe,  ac  oll  am  byth.'  Crist  oedd  swm  a  sylwedd  ei  bregeth  ef 
o'i  dechreu  i'w  diwedd.  Cyflawnder  Crist  ar  gyfer  tlodi  pechadur, 
perygl  agos  yr  anghrediniol,  enbydrwydd  sefyllfa  pawb  a  ymgudd- 
ient  mewn  gau  noddfeydd,  diogelwch  hollol  y  dyn  yn  Nghrist,  ac 
anfeidrol  werth  yr  lawn — dyma  y  gwirioneddau  pwysfawr  a  ddal- 
iai  yn  sefydlog  o  flaen  meddwl  ei  wrandawyr.  O  herwydd  hyn,  ni 
chafwyd  ef  erioed  yn  euog  o  bregethu  moesoldeb,  ar  wahân  oddi 
wrth  Grist ;  ond  bob  amser  dangosai  mai  yn  y  winwydden  yn 
funig  y  gall  y  gangen  ffrwytho ;  ac  ni  chafwyd  ef  yn  cuddio  Crist 
lo'r  golwg  dan  len  dywyll  o  ddefodau,  na  thrwy  gadw  meddwl  ei 
wrandawyr  gyda  mân  ddigwyddiadau  y  dydd,  '  megys  y  mae  arfer 
Irhai.' 

Yr  oedd  ynddo  bryder  dwys  am  iachawdyjriaeth  eneidiau  ei 
wrandawyr.  Yr  ydym  yn  meddwl  y  dylem  nodi  hyn  fel  elfen 
arbenig  ynddo  fel  pregethwr.  Ni  a  adroddasom  ara  dano,  gyda 
dau  gyfaill  arall,  wedi  myned  i  ganol  mintai  o  chwareuwyr  an- 
ystyriol  ar  y  Sabbath,  yn  agos  i  Waenysgor,  ac  yno  yn  wylo  yn 
hidl  o  dosturi  tuag  at  y  dynion  di-bryder  a  di-feddwl  am  eu  hen- 
eidiau.  Nid  goleuo  y  deall,  na  chwanegu  at  gynnwys  y  côf,  na 
boddhau  chwilfrydedd  y  dychymmyg,  na  rhoddi  dyrys-byngciau 
i'r  rheswm  a'r  farn  i  sefyll  uwch  eu  pen,  oedd  y  pethau  amlwg  yn 
ei  weinidogaeth  ef ;  ond  deffro  y  gydwybod,  cynnhyrfu  y  serch, 
tyneru  y  galon,  ennill  yr  ewyllys — mewn  gair,  achub  yr  enaid 
trwy  ei  ddwyn  at  Grist.  Hyn  oedd  yn  amcan  amlwg  yn  ei  bregeth 
ef,  o'r  dechreu  i'r  diwedd.  Sicrhawyd  i  ni  gan  fwy  nag  un  o'r  hen 
bobl  oeddynt  yn  gallu  ei  gofio  yn  pregethu  fod  rhyw  oslef  daer  a 
dwys  ryfeddol  yn  ei  lais  pan  fyddai  yn  annog  ac  yn  cymmhell 
pechaduriaid  i  ddyfod  at  Grist. 

Hyn  a  roddai  gyfrif,  y  mae'n  debyg,  am  y  wedd  gyfeiriol, 
bersonol,  oedd  ar  ei  bregethau.  Siaradai,  nid  yn  nghlyw,  ond  wrth 
ei  wrandawyr;  a  hyny  hefyd,  bron  o  ddechreu  hyd  ddiwedd   ei 

bregeth,  wrth  hoh  person  unigol  yn  y  gynnuUeidfa.  Fel  y  gwel- 
som  yn  yr  ychydig  a  ddyfynasom  allan  o'i  bregethau,  cyfeiriai  yn 
uniongyrchol  at  yr  ail  berson  unigol,  '  tydi.'  Nid  dyweyd  gair 
wrth  y  person  unigol  tua'r  diwedd  y  byddai;  ond  wrth  hwn  v 
dywedai  bron  y  cwbl  a  ddy wedai :  yr  esbonio,  yr  egluro,  y  rhanu, 
y  itraethu  oU — â'r  dyn  unigol  hwn  y  siaradai,  gan  ei  rybuddio,  ei 
gymmhell,  ei  gynghori,  ei  ddyddanu,  yn  ol  ei  sefyllfa  neu  ei  angen, 
a  hyny  oU  mewn  goslef  dra  dwys  a  chydymdeimladol.  Siarad 
gwirioneddau  mawr  yr  efengyl  wrth  bob  un,  megys  ar  ei  ben  ei 
huu,  yn  y  gynnulleidfa  y  byddai  efe. 

Tr  oedd  tynerwch,  dwysder,  a  lledneisrwydd  teimlad,  yn 
arnlwg  iaicn  yn  ei  bregethu.  Am  ei  agweddiad  yn  traddodi  ei 
bregethau,  dywed  ei  gofiantwyr,  y  rhai  oeddynt,  yn  ddiau,  wedi 
gwrandaw  Uawer  arno — ac  un  o  honynt,  Mr.  Humphreys,  wedi 
dechreu  pregethu  yn  yr  un  eglwys  ag  ef;  sef,  eglwys  Caerwys: — 
'  Yr  oedd  ei  lais  yn  eglur  a  pherseiniol ;  ei  olwg  yn  dreiddiol, 
difrifol,  ac  enniUgar;  a'i  agwedd  yn  sobr  a  dirodres:  ie,  ei  holl 
ddulliau  yn  naturiol,  syml,  a  gweddaidd.  Gallesid  darllen  yn  ei 
wynebpryd  ef  yn  y  pulpud  fod  achos  eneidiau  dynion  yn  beth 
pwysig  ar  ei  feddwl.  lë,  yr  ydoedd,  yn  ei  hoU  ymdriuiaeth  â 
gwaith  mawr  yr  Arghvydd,  fel  un  yn  teimlo  ei  bwys  a'i  ysbrydol- 
rwydd ;  ac  nid  fel  cellweiriwr  gwâg.'  Yr  oedd  yr  un  tynerwch  a 
lledneisrwydd  yn  amlwg  ynddo  yn  mhob  cylch  ag  a'u  hamlygai  eu 
hunain  yn  ei  bregethau.  Ni  a  welsom  iddo  fethu  dal  '  o'r  braidd 
heb  wylo,'  a  '  methu  aros  yn  y  capel,'  pan  welai  ei  gyfaill  ieuangc, 
diniwed,  Henry  Rees,  yn  cael  camdriniaeth  mewn  Cyfarfod  Misol. 
Am  ei  ledneisrwydd,  dywed  ei  gofíantwyr  yn  mhellach : — '  Tyner 
a  thirion  iawn  oedd  efe  yn  ei  holl  ymdriniaeth  âg  achosion  yr 
eglwys.  Pan  y  byddai  rhyw  fater  dysgyblaethol,  heb  fod  yn  gwbl 
oleu  ac  eglur,  i  gael  ei  drin,  llawer  gwaith  y  clybuwyd  ef  yn 
/dywedyd : — '  Os  bydd  i  ni  gamgj^mmeryd,  gwell  i  ni  gamgymmeryd 
iyn  yr  ochr  mwyaf  tyner.  Bydd  yn  haws  gan  yr  Arglwydd  hefyd 
jfaddeu  i  ni  ein  camgymmeriad."  Y  mae  yn  gwbl  naturiol  i  ni 
feddwl  fod  yr  elfen  hon  o  dynerwch  a  Uedneisrwydd  oedd  ynddo 
yn  elfen  werthfawr  o  nerth  iddo  fel  pregethwr, 

Meddai  grediniaeth  ddiysog  o  wirionedd,  ac  ymwybyddiaeth 
tra  llawn  o  bwysigrwydd  yr  hyn  a  leferid  ganddo  yn  ei  breg- 
ethau.  Dichon  raai  hyn  oedd  ei  brif  nerth.  Credai,  ac  am  hyny 
llefarai.  Ni  lefarai  ddim  ond  a  gredai  yn  hoUol.  Cynnwys  ei 
fyfyrdodau,  a'i  brofiad,  a'i  argyhoeddiadau  ef  ei  hunan  oedd  ei  breg- 
ethau.     Mae  mwy  o  ôl  profiad  nag  sydd  hyd  yn  oed  o  ôl  myfyrdod 

ar  ei  bregethau ;  ac  y  mae  llai,  ar  ryw  olwg,  o  ôl  darllen  nag  s^^dd 
o'ôl  yr  un  o'r  ddau  beth  arall  arnynt.  Nid  ffrwyth  ei  ddarllen, 
er  ei  fod  wedi  darllen;  nid  ffrwyth  ei  fyfyrdod,  er  ei  fod  wedi 
myfyrio  llawer ;  ond  ffrwyth  y  darllen  a'r  myfyrio  wedi  ei  dynu 
drwy  ei  galon,  a'i  gydwybod,  a'i  hoU  brofiad  ei  hun,  a  bregethai  efe 
i  eraill ;  ac  y  mae  yn  amlwg  fod  llawer  o  gynnwys  ei  bregethau 
wedi  ei  nyddu  allan  o  ddyfnderoedd  ei  brofiad  ef  ei  hun.  Am  mai 
ei  brofiad  ei  hun  a  bregethai  i  ei'aill,  yr  oedd  yn  galhi  ei  draethu 
fel  gwirionedd  byw,  a'i  ddangos  i'w  wrandawyr  yn  ei  symlrwydd, 
a'i  fawredd,  a'i  ogoniant  ei  hun.  Y  mae  yr  hyn  a  ddywed  efe  yn 
ei  Farwnad  ragorol  i  Rowland,  Llangeitho,  yn  wirionedd  y  gellir 
ei  gymmhwyso  ato  yntau  fel  pregethwr  : — 

'  Tan  ei  weinidogaeth  hynod, 
Pechod  ymddangasai  n  bechod ; 
Byd  a'i  wegi,  oll  yn  wagedd ; 
Eglwys  Dduw  yn  lana'  gyntedd ; 
Geiriau  'r  Nef,  yn  eiriau  sicraf ; 
Ammod  rhad,  yn  graig  gadarnaf : 
Rhyfedd  fraint,  yr  holl  saint,  mewn  pwys  a  maint  a  weHd, 
^     Nes  y  byddai  'r  saiut,  o'i  phlegid, 
UAvch  eu  bHnder  maith,  a'u  goüd. 

Ei  hoíf-destyn,  iechydwriaeth, 
A  gyhoeddai  mewn  gwrolaeth ; 
By  wyd  i  gondemniol,  euog, 
Aflan,  ddi-nerth,  elyn  Uwythog; 
E.hâd,  a  chyÜawn  râd  lachawdwr, 
Drefnodd  Trindod  i  droseddwr ; 
Ffrwd  o  ras,  i  anial  crâs,  fel  afon  lâs  loew, 
Lifai,  nes  b'ai  'r  Uef  yn  groew, 
'  HaleHwia !  'r  Oen  a'n  ceidw !' ' 

Sylw  y  diweddar  Barchedig  Henry  Rees  ar  Mr.  Jones  fel  preg- 
ethwr,  mewn  erthygl  yn  y  Traethodydd,  ar  y  Parch.  Thomas 
Lloyd,  Abergele,  ydyw,  mai  '  traddodi  ei  genadwri  mewn  ffordd  o 
gynghor  sylweddol  a  dwys,  ac  mewn  iaith  gref  a  phriodol,'  y 
byddai.  A  rhydd  y  Dr.  0.  Thomas  y  disgrifiad  byr  canlynol  o 
hono  yn  Nghojiant  y  Parchedig  John  Jones : — '  Thomas  Jones, 
o  Ddinbych — yr  hwn,  er  fod  ei  ddull  yn  drymaidd,  a'i  lais  heb 
fod  yn  rhyw  soniarus  iawn,  oedd  â'i  bregethau  yn  wastadol  yn  gyf- 
ansoddiadau  gaUuog,  ac,  ond  ei  ddodi  mewn  lle  digon  cyhoeddus 
i  gyffroi  ei  deimladau  ei  hunan,  y  byddai  effeithiau  dirfawr  trwy- 
ddo  ar  deimladau  ei  wrandawyr.'  Dichon  y  dylem  sylwi  ar  y 
gwahaniaeth,  o  leiaf  ymddangosiadol,  sydd  rhwng  yr  hyn  a  ddywed 
Dr.  Thomas  am  '  lais '  Mr,  Jones,  a'r  hyn  a  ddy wcd  Mr.  John 


388  COFIANT  Y  PARCH.   THOÄIAS  JONES. 

Humphreys  a  Mr.  John  Roberts  yn  y  Cofiant  bychan  yr  ydym 
wedi  eyfeirio  lawer  o  weithiau  ato.  Nis  gwyddom  pa  fodd  i 
gyssoûi  y  ddau  ddywediad ;  ac,  fe  allai,  nad  oes  rhyw  lawer  o 
wahaniaeth  rhyngddynt.  '  Yr  oedd  ei  lais  yn  eglur  a  phêrseiniol,' 
ebe  ei  gofiantwyr;  'a'i  lais  heb  fod  yn  rhyw  soniarus  iawn/  ebe 
Dr.  Thomas.  Y  mae  yn  ein  taraw  ni  na  buasai  Dr.  Thomas, 
fe  allai,  yn  anfoddlawn  i  addef  fod  ei  lais  yn  '  soniarus/  yn  unig, 
ond  na  ddywedasai  ei  fod  yn  '  soniarus  iawn.'  Os  felly,  y  mae'r 
gwahaniaeth  rhwng  y  ddau  ddywediad  uchod  yn  difianu.  Fodd 
bynag,  gwyddis  fod  graddau  mewn  pêrseinedd,  fel  mewn  pethau 
eraill.  Rhaid  cofio  hefyd  fod  Mr.  Eoberts  a  Mr.  Humphreys 
wedi  gwrandaw  llawer  ar  Mr.  Jones;  tra  mai  tystiolaeth  eraill 
raid  fod  gan  Dr.  Thomas,  gan  na  chlywodd  ef  erioed  ei  hunan. 

Gyda  golwg  ar  gynllun  pregethau  Mr.  Jones,  o'r  braidd  y  mae 
angen  dyweyd  wrth  neb  deallus  mai  y  dull  'pyngciol  (topical), 
ac  nid  yr  un  testynol  (textual)  a  geir  ganddo.  Y  dull  hwnw,  yr 
ydym  yn  meddwl^  oedd  3^  un  mwyaf  cyffredin  o  lawer  yn  ei  amser 
ef  Ac  etto,  nid  ydym  yn  tybio  fod  rhyw  lawer  o  wahaniaeth 
rhwng  y  ddau  ddull  i  feddwl  mor  alluog  ag  oedd  ei  feddwl  ef. 
Y  mae  yn  amlwg  mai  traethu  y  meddyliau  a  fyddai  yn  ei  destyn 
y  byddai  efe,  yn  hytrach  na  chymmeryd  benthyg  testyn  i  grogi 
pwngc  wrtho.  Ond  etto,  nid  oedd  yntau  yn  cymmeryd  amser  i 
ddangos,  drwy  eghiro  geiriau  a  chyssylltiadau  ei  destyn,  pa  fodd 
yr  oedd  yn  cael  gafael  ar  y  meddyliau  a  draethai  yn  y  testyn  a 
fyddai  ganddo.  Pe  gwnaethai  hyn,  yr  ydym  yn  tueddu  i  feddwl 
y  buasai  yn  un  o'r  pregethwyr  testynol  goreu ;  neu,  yn  hytrach, 
buasai  yn  ieuo  y  ddau  ddull,  y  testynol  a'r  pyngciol;  yr  hyn,  erbyn 
heddyw,  ni  a  gredwn,  sydd  yn  cael  ei  gydnabod  yr  unig  ddull 
teilwng  i  gyflwyno  meddyliau  adnod  neu  baragraph  i  sylw  gwran- 
dawyr  goleuedig.  Pa  fodd  bynag,  os  yw  yr  esamplau  sydd  genym 
o'i  bregethau  ef  yn  ddigon  i  benderfynu  beth  oedd  ei  ddull  cyff- 
redin,  y  mae  yn  amlwg  mai  ymollwng  ar  unwaith  i  draethu 
meddyliau  ei  destyn  y  byddai  efe,  heb  aros  nemawr  i  egluro  y 
geiriau  mewn  dull  esboniadol, 

Nis  gallwn  derfynu  ein  sylwadau  ar  Mr.  Jones  fel  pregethwr 
heb  roddi  ychydig  ddyfyniadau  o'i  bregethau  argraphedig  sydd  ar 
gael.  Y  mae  rhoddi  crynodeh  o'r  pregethau  hyn  yn  beth  ammhos- 
sibl.  Mewn  trefn  i  ddangos  eu  holl  gynnwysiad,  byddai  yn  rhaid 
eu  rhoddi  yn  Ilawn.  Ond  gellir  yn  hawdd  roddi  ychydig  frawdd- 
egau,  er  dangos  tlysni  a  llawnder  y  meddyliau  a  geir  ynddynt. 
Cofier,  hefyd,   ein   bod   yn   cymmeryd   yr   ychydig  ddyfyniadau. 

megys  ar  antur,"  yma  a  thraw ;  a  bod  y  pregethau  yn  dryfrith  o'r 
cyfryw  feddyliau,  Gall  yr  hyn  a  ddyfynir  wasanaethu  fel  prawf  o 
gywirdeb  y  sylwadau  a  wnaethom  arno  fel  pregethwr,  yn  gystal  a 
bod  yn  ddangosiad  pellach  o  hono.  Cymmerer  y  tameidiau  can- 
lynol  o'r  pregethau  sydd  yn  y  Drysorfa  Ysbrydol,  at  y  rhai  y 
cyfeiriasom  eisoes : — 

'  Eryrod  Duw  yn  ddîau  oedd  y  rhai'n  (sydd  yn  Ileb.  xi.);  yn  canfod  eu 
gwledd  0  bell;  ac  yn  arogli  ynddi  arogl  bywyd.' 

'Yn  ol  y  Gair,  'prif-fFordd,'  a  'ffordd  sanctaidd,'  yw  ffordd  yr  efengyl; 
ac  os  ceir  traed  'ynfi/dion'  arni,  fe  a'u  dygir  yn  ddiogel  i  ben  eu  taith. 
'Ffordd  newydd  a  bywiol'  yw  hi — yn  bywiocau  yr  ymdeithydd  egwan, 
ac  yn  ei  arwain  'i'r  cyssegr.'    Onid  da  fydd  i'r  enaid  a  geir  yn  ei  rhodiof 

'Os  gwesgi  di  yr  efengyl  yn  d}-n  yn  dy  fj^nwes,  hi  a  fâg  ynot,  yn 
nerthol  hefyd,  bob  gras,  a  phob  gwir  rinwedd  a  dyddanwch.' 

'Gwna  ddefnydd  mwy  o'r  Gair;  ac  yn  bendifaddeu  fel  y  mae'n  genad- 
wri  am  Grist.  Cloddia  beunydd  yn  y  mwnglawdd  hwn,  etto  nid  yn  dy 
ysbryd  dy  hun,  gan  wybod  mai  yma  y  mae  trysorau'r  nef  i  gael  o  hyd 
iddynt.  Y  fath  berlau  ag  yw  heddwch  cydwybod,  ysbryd  mabwysiad, 
hyder  grasol,  goruchafiaeth  ar  lygredd  ac  ofn  drwg,  a'r  cyffelyb  dlysau, 
o'r  efengyl  yn  ù\iig  y  maent  yn  deilliaw;  a  thrwy  ei  chredu  hi  yn  unig 
y  cyfoethogir  di  â  hwynt.' 

'Yn  ol  y  graddau  y  credi  di  'dystiolaeth  Duw  am  ei  Fab^  y  daw  dy 
ysbryd  i  brofi  arogledd  bywyd  yn  ei  efengyl,  ac  i  fod  yn  gyfranog  o'i 
ddelw  nefol.' 

'Trwy  'efengyl  gras  Duw,'  etifeddiaeth  y  saint  ydyw  'holl  gyflawnder 
Duw.'  \Vele,  ynte,  ymguddia  yma;  ymboi'tha  yma:  ie,  bwrier  dy  lestr 
egwan,  bregus,  i  ffrwd  dawel  yr  efengyl  fendigedig  hon.  Uned  dy  holl 
ysbryd  â  hi;  nofia  ynddi:  ŷf  o  honi;  cymmer  hi  yn  fywyd  ac  yn  fywol- 
iaeth,  Felly  y  byddi  di  yn  dyst  mwy-fwy  cadarn,  ei  bod  hi  'yn  arogl 
bywyd  i  fywyd;'  ei  bod  yn  rhoddi  bywyd  o  ras  a  heddwch;  yn  ei 
gynnal ;  y n  ei  gynnyddu  ;  ac  yn  ei  berffeithio  by th.' 

"Swper  mawr'  yw'r  efengyl.  Duw  mawr  a'i  parotôdd,  o'i  ras  a'i 
ddoethineb  mawr,  ac  i  ddybenion  mawr.  Os  ymbortlii'n  helaeth  ar  yr 
arlwy,  tithau  a  fyddi  foddlawn,  gyda'r  hen  Simeon,  i  fyned  i'th  wely 
distaw,  dan  ganu,  'Yr  awr  hon,  Arglwydd,  y  gollj'ngi  dy  was  mewn 
tangnefedd." 

'Y  mae  ysbryd  ysgafn,  talgryf,  mewn  crefydd  yn  dad  i  liaws  mawr  o 
f wystfilod  hyllion,  sy'n  barod  i  lyngcu  a  difa  pob  gras  a  rhinwedd,  Am 
hyny,  os  cliwareuaist  ti  â'r  lefiathan  hwn,  'Cofia'r  rhyfel;  na  wna  mwy;' 
Job  xli.  8, 

'O!  lachawdwr  hael.  O!  iachawdwriaeth  agos.  O!  drysor  diderfyn 
efengyl  gras.  Hon,  yn  ei  hamryw  fendithion  a  breintiau,  y  mae  Duw 
yn  ei  dangos  i'w  blentyn — fel  Canaan  yn  ei  hamryw  barthau  gynt  i 
Abraham,  gan  ddywedyd,  'Edrych  o'r  lle  yr  wyt  ynddo,  tua'r  gogledd, 
a'r  delieu,  a'r  dwyrain,  a'r  gorllewin.  Canys  yr  hoU  dir  a  weli,  i  ti  y 
rhoddaf  ef.     lë,  cyfod,  rhodia  trwy'r  wlad,  ar  ei  hyd,  ac  ar  ei  lled ;  canys 

i  ti  y  rhoddaf  hi.'  Cyfod,  gredadyn  gwan,  rhodia  dithau  ar  hyd  y  wlad 
hyfryd,  gynnhesol  hon:  ardal  iachawdwriaeth  yr  efengyl :  treiniaarni; 
tramwya  ynddi;  ac  wrth  wneyd  hyny,  ti  a'i  meddienni  hefyd.  Nid  oes 
neb  yn  edrych  ar  yr  haul  heb  fod  yn  gyfranog  o  oleuni  a  gwres  yr  haul.' 

Tybiwn  fod  nerth  a  thlysni  yn  cael  eii  huno  yn  hapus  iawn  yn 
y  brawddegau  uchod ;  ac  y  mae  y  ddwy  elfen  hyn  i'w  canfod  a'u 
teimlo  yn  ei  holl  bregethau  argraphedig.  Gwelir  mai  cyffyrdd- 
iadau  cynnil  sydd  gan  yr  awdwr  â  chymmhariaethu,  yn  hytrach 
nag  adroddiad  manwl  o'r  gymmhariaeth.  Yr  un  pryd,  ceir  ganddo, 
■weithiau,  yr  adroddiad  manwl,  pan  farnai  hyny  yn  rheidiol  er  budd 
i'r  gwrandawyr,  ac  er  eglurder  ac  effeithiolrwydd. 

Boddlonwn  ar  un  dyfyniad  arall  o'r  pregethau  llawnion  a 
llwythog  hyn,  ar  '  Berarogl  Crist.'  Yn  ei  ymdaith  y  mae  yr 
awdwr  yn  dyfod  ar  draws  '  gau  ffydd,'  neu,  fel  y  disgrifia  efe  hi, 
'rhith  o  ffydd  fel  tân  dyeithr.'     A  dywed  am  dani: — 

'Am  y  fíydd  fastardaidd  hon,  math  o  gred  neu  hyder  ydyw  sy'n  fíaglu 
allan  trwy  gynnheuad  y  dyn  ei  hun,  neu  ryw  weithrediadau  bâs  ar  ei 
serchiadau:  ac  eiddo'r  dyn  ei  hunan  sydd  raid  fod  yn  faeth  a  chynnud 
i'r  öagl  am  yr  hyd  y  pery.  Ei  allu  a'i  rinweddau  dychymmygol,  ei 
ddiwygiad  a'i  gyflawniadau  bratiog,  ei  serchiadau  a'i  deimladau  ysgafn 
a  hyfryd ;  y  rhai'n,  a'u  cyfí'elyb,  oU  o'i  ystôr  ei  hun,  sy'n  cadw'r  fílam  i 
fyny,  nes  ei  diflfodd  mewn  awr  o  gyfyngder.  Y  mae'r  cyfryw  'yn  fyw 
heb  y  ddeddf ;'  sef,  heb  weled  ysbrydohwydd  a  manyh'wydd  deddf  Duw, 
a'u  colledigaeth  hwythau  yn  ei  hwyneb  hi :  y  maent  heb  eu  hargyhoeddi 
o'u  hanghrediniaeth  a'u  gelyniaeth  yn  erbyn  yr  efengyl.  Yn  ganlynol, 
trwy  gymmhorth  rhyw  oleuni,  nodau,  neu  deimladau  gwych  o'r  eiddynt, 
y  maent  yn  medru  clytio  i  fyny  dyb  a  meddwl  fod  eu  cyflwr  yn  dra 
diogel.  Y  mae'r  dyb  ddi-sail  hon,  ganddynt  hwy,  yn  fíydd  mor  gref,  yn 
fíaglu  mor  wreichionol — y  maent  yn  'eu  hamgylchu  eu  hunain  â  gwreich- 
ion' — fel  y  mae  yn  haws  cael  y  llwynog  o'i  ddaear-dwll  i  wyneb  ei  helwyr 
na'u  cael  hwy  o'u  noddfa  o  wâg-hyder,  i  addef  eu  heuogrwydd,  a  barnu 
eu  bod  mewn  eisieu  o  fíydd  well.  Fel  y  pryf  copyn  efo  ei  dŷ,  y  maent 
hwythau  wedi  gwau  eu  hyder  allan  o'u  hymysgaroedd  eu  hunain :  ac  fel 
yntau,  hwy  'a  bwysant  ar  eu  tŷ,  ond  ni  saif ;'  hwy  'a  ymaflant  ynddo, 
ond  ni  phery.'  O !  bechadur,  os  y  fath  yma  yw  dy  gred  a'th  hyder  ddi- 
sylwedd— os  dyma'r  flTagl  wyllt  sydd  genyt  i  fyned  i  gyssegr  Duw,  ti  a 
fyddi  sicr  o  gael  tân  am  dân — tân  dinystriol  am  dy  dân  estronol — tân 
a  lysg  'hyd  ufíern' — am  dy  dân  a  ddaeth  o  vffern.  Am  hyny,  edrych  o 
ddifrif  am  dy  fíydd;  rhag  iddi  fod  yn  fíagl  'ddyeithr,'  yn  lle  yn  wreich- 
ionen  o'r  uchelder:  a  rhag  ir  efengyl,  o'r  achos  hyny,  fod  i  ti'n  'arogl 
marwolaeth,'  yn  lle'n  'arogl  bywyd." 

Onid  oes  yma  fedr  a  chraffder  mawr  i  ganfod  a  disgrifio  '  gau- 
ffydd '  a  '  gau-obaith '  y  rhagrithiwr  a'r  hunan-dwyllwr  ?  Amlwg 
ydyw  fod  y  pregethwr  yn  alluog  i  olrhain  twyll  a  llygredd  y  galon 
ddynol.     Adnabyddai  yn  glir  iawn  y  gau  oddi  wrth  y  gwir  mewn 

crefydd  bersonol.  Yr  oedd  Gair  Duw,  yn  ei  bregethiad  cf  o  hono, 
yn  cael  ei  ddwyn  ganddo  i  fod  yn  farnydd  meddyliau  a  bwriadau 
calon  ei  wrandawyr. 

Pe  buasai  raid  i  ni  ddisgrifio  pregethau  Mr.  Jones  mewn  dau 
air,  buasem  yn  eu  galw  yn  icëoedd  ysgrythyrol.  Nid  adeiladau 
ydynt,  ond  gwëoedd ;  ac  y  mae  yr  edafedd,  gan  mwyaf,  wedi  ei 
gymmeryd  o'r  Ysgrythyrau.  Nid  meìni  wedi  eu  gosod  ar  eu  gil- 
ydd  sydd  yma ;  ond  ôl  gwehydd  medrus  yn  ymaflyd  yn  y  naill 
edafedd  ar  ol  y  llall,  gan  estyn  ei  law  bron  bob  tro  i'r  un  man  am 
ei  gyflenwad — i'r  Ysgrythyr.  Y  mae  pob  edafedd  hefyd,  nid  yn 
rhywbeth  eiddil,  sych,  hawdd  ei  thori ;  ond  yn  gref,  brâíF,  wydn,  ac 
wedi  ei  thyneru  a'i  hystwytho  âg  olew  oddi  wrth  ei  ysbryd  tyner 
ef  ei  hun.  Yr  ydym  yn  teimlo  y  pregethau  yn  iraidd  wrth  eu 
darllen  ;  a  diau  eu  bod  yn  fwy  felly  wrth  eu  gwrandaw.  Y  mae 
naws  nefol  ysbryd  y  pregethwr  i'w  deimlo  yn  gryf  ar  y  pregethau 
wrth  i  ni  eu  darllen. 

Y  mae  y  darllenydd  yn  cofio  ddarfod  i  ni  grybwyll  yn  flaenorol 
am  y  bregeth  genhadol  draddododd  Mr.  Jones  o  flaen  Cymdeithas 
Genhadol  Lhmdain,  yn  y  flwyddyn  1817,  oddi  ar  Esaiah  lii.  15; 
— 'Felly  y  taenella  efe  genhedloedd  lawer.'  Y  mae  y  bregeth  yn 
llawn  o  feddyliau  ysgrythyrol ;  ac  y  mae  ysbryd  cenhadol  cryf  yn 
treiddio  drwyddi  oll,  fel  yr  oedd  y  pregethwr  bob  amser  yn  llawn 
o'r  ysbryd  cenhadol,  ac  yn  gefnogydd  gwresog  i  ymdrechion  felly. 
Un  dyfyniad  byr  }ti  unig  a  roddwn.  Y  mae  yr  awdwr,  wrth 
fyned  rhagddo  i  sôn  am  y  Messiah  yn  taenellu  cenhedloedd  lawer, 
a'i  fod  yn  gwneuthur  hyny  drwy  ei  eglwys  fel  offeryn,  wedi  ymoll- 
wng  i  draethu  am  y  nerth  mawr  sydd  yn  cael  ei  addaw  drwy  y 
Prophwyd  i  hryf  Jacoh ;  sef,  i'r  eglwys  (Esa.  xli.  14 — 16) — '  Wele, 
gosodaf  di  [bryf  Jacob]  yn  fenn  ddyrnu  nevjydd  ddanneddog  ;* 
ac  meddai : — 

'Ehyfecìd,  yn  ddîau ! — pryf  yn  cael  ei  wneuthur  yn  fenn-ddyrnu!  îe, 
yn  un  newydd,  ddanneddog !  Ni  a  wyddoin  fod  hyn  yn  ddarluniad  byr 
a  pherthynasol  o'r  peiriant  dyrnu  goreu,  a  arferent  gynt,  ac  a  arferant 
hyd  heddyw,  mewn  gwledydd  Dwyreiniol.  Ond  pa  rawn  ỳd,  neu  hadau, 
a  fydd  i'r  pryf  hwn  allu  eu  dyrnu?  Byddai  cwmin,  neu  ryw  hadau 
manach  a  mwy  eiddil,  gallem  feddwl,  yn  rhy  ystyfnig  a  chryf  i  bryfyn. 
Byddai,  mae'n  wir;  ond,  er  hyny,  yr  Un  a  ddywedodd  wrth  y  pryf, 
'Gosodaf  di  yn  fenn-ddyrnu,'  a  ddywedodd,  hefyd,  'Y  mynyddoedd  a 
ddyrni,  ac  a  feli ;  gosodi  hefyd  y  bryniau  fel  mwlwgl'  Yma,  ynte,  y 
mae  i  ni  le  i  weled  rhyfeddod  anarferol,  y  fath  ni  welwyd  ei'ioed  yn  holl 
deyrnas  natur :  pri/f  yn  dyrnu  mynyddoedd!  Ond,  yn  nheyrnas  gras  y 
mae  hyn  yn  wir  i'w  weled ;  y  mae  y  dadganiad  rhyfedd  yn  cael,  yn  ddiau, 
ei  wirio  a'i  gyflawni.      Os  gofynwch  i  mi,  Pa  le?   a  pha  fodd?     Yv  wyf 

yn  atteb,  Yn  mhrofiad  eglwys  Crist,  a  phob  aelod  o  honi,  o  oes  i  oes;  o 
herwydd,  y  mae  ei  nerth  efyn  cael  ei  ^herffeithio  meu'n  gioendidl' ' 

Fel  yna  y  disgrifia  '  bryf  Jacob,'  neu  eglwys  Dduw,  er  ei  gwen- 
did  a'i  diuodedd,  etto  yn  cael  ei  galluogi  drwy  y  nerthoedd  ys- 
brydol  a  gyfrenir  iddi  gan  ei  Brenin  a'i  Phen,  i  '  ddyrnu  myn- 
yddoedd,'  neu  i  ddarostwng  cenhedloedd  mawrion  y  byd  dan  ei 
dylanwad  ei  hun. 

Y  mae  pregethau  Mr.  Jones,  yn  gystal  a'i  ysgrifeniadau  eraill, 
yn  dangos  mai  dyn  oedd  efe  yn  cartrefu  o  ran  ei  feddwl  a'i  fyfyr- 
dod  yn  Ngair  yr  Arglwydd,  a  bod  ei  ysbryd  mewn  cydnawsedd 
dwfn  âg  ysbryd  y  Gair.  '  Yr  oedd  Mr.  Jones,'  meddai  Dr.  Thomas, 
yn  Nghojiant  Mr.  Rees,  '  yn  hynod  iawn  yn  y  cyfarfodydd  hyny ;' 
sef,  yn  y  cyfarfodydd  eglwysig.  '  Yr  oedd  ei  feddwl  mor  gyfoethog 
yn  ngwirioneddau  yr  efengyl,  a'i  brofiad  mor  ddwfn  o'u  dylanwad 
ar  ei  galon  ei  hunan,  ac  ar  yx  un  pryd  yr  oedd  wedi  arfer  gwyliad- 
wriaeth  mor  fanwl  ar  y  galon  hono  yn  ei  gogwyddiadau  dirgelaf  i 
■adael  y  Duw  byw,  fel  yr  oedd  yn  nodedig  o  fedrus,  oddi  ar  ei 
brofiad  personol,  i  olrhain  gweithrediadau  llygredigaeth  yn  ei  gyd- 
aelodau,  yn  gystal  ag  i'w  harwain  at  y  wedd  neillduol  ar  ddarpar- 
iaeth  gras  âg  addasrwydd  arbenig  ynddi  i'w  hamgylchiad  hwy  er 
ei  farweiddio.'  Ac  yn  ddi-ddadl,  y  cymmhwysderau  hyn^  y  rhai 
a'i  gwnelent  mor  werthfawr  yn  y  cyfarfodydd  eglwysig,  a'i  gwnel- 
ent  hefyd  yn  bregethwr  gwir  ddefnyddiol. 

Rhaid  i  ni  bellach  ddwyn  y  crybwyllion  hyn  am  dano  fel  preg- 
ethwr  i  derfyniad.  Wrth  wneuthur  hyny,  rhoddwn  etto,  mewn 
ychydig  eiriau,  y  syniad  sydd  wedi  ymffurfio  yn  ein  meddwl  am 
dano  yn  y  cymmeriad  hwn.  Gwyddom  yn  dda  fod  ein  syniad  ara 
dano  yn  ammherffaith,  a  diau  nad  ydyw  yn  gyflawn ;  ond  ar  yr  un 
pryd,  credwn  nad  3"dyw  yn  anghywir  mor  bell  ag  y  cyrhaedda,  a 
dichon  y  gall  fod  o  ryw  fymryn  o  help  i  eraiU : — 

Nid  ydyw  yn  ymddangos  ddarfod  i  Mr.  Jones  erioed  amcanu 
nemawr  at  h^-awdledd  areithyddol  yn  nhraddodiad  ei  bregethau. 
Nid  oedd  gwedd  areithyddol  ar  gyfansoddiad  ei  bregethau.  Yr 
ydys  yn  teimlo  mai  pregethau  i'w  siarad  yn  hamddenol  a  phwyllog 
ydynt — nid  i'w  traddodi  yn  hyawdl.  Felly  hefyd,  y  mae'n  amlwg, 
y  gwnai  y  pregethwr.  Ar  ol  darllen  ei  destyn,  y  mae  yn  union- 
gyrchol  yn  dechreu  traethu  rhai  o'r  syniadau  a'r  meddyliau  sydd 
jmddo.  Er  y  gallai  esbonio  ei  destyn  yn  bur  ysgolheigaidd,  nid 
Uawer  a  erys  gyda  hyny.  Y  mae  yn  cychwyn  allan  i  bob  man  yn 
y  Beibl  lle  y  caiff  afael  ar  feddyliau  tebyg  i^r  rhai  sydd  yn  ei 
destyn.     Y  mae  efe  yn  siarad  y  meddyliau  cryfion,  athrylithgar, 

buddiol,  pwysîg,  difrifol  hyn  oll,  wrth  bob  un,  megys  ar  ei  ben  ei 
hun,  yn  ei  gynnulleidfa.  Y  mae  yu  dyfod,  cyn  hir,  i  olwg  syniad 
a  ddylai  fod  yn  destyn  cysur  a  chodiad  pen  i  Gristion ;  ac  nid  y w 
yn  esgeuluso  cymmhell  y  Cristion  i  ymgysuro  yn  ei  eiddo.  Wedi 
hyny,  daw  ar  draws  drychfeddwl  cyffrous,  yr  hwn  a  ddylai  roddi 
arswyd  a  braw  i'r  anedifeiriol ;  ac  yn  y  fan,  try  y  pregethwr  i  siarad 
yn  ddifrifol  a  chydymdeimladol  iawn  â  hwnw.  Yna,  wrth  fyned 
yn  mlaen,  efe  a  wêl  y  rhagrithiwr,  gyda  gorchudd  o  sancteidd- 
rwydd  dros  ei  wyneb,  a  gwisg  o  grefydd  am  dano :  aifif  ato  yn 
uniongyrchöl,  a  chyda  dwylaw  eiddigeddus,  a  llais  yn  ymylu  at 
fod  yn  ddygasog,  ac  etto  âg  ynddo  oslef  dosturiol,  tỳn  ymaith  y 
gorchudd  oddi  ar  ei  wyneb,  a  díosga  y  wisg  oddi  am  dano,  a  gedy 
y  truan  yn  noethlymun — neu,  yn  hytrach,  dengys  iddo  orchudd 
arall,  a  gwisg  well ;  cymmhella  hwy  yn  daer  arno,  a  rhybuddia  ef 
o'i  berygl  a'i  enbydrwydd  mawr,  os  na  dderbynia  hwynt.  Wrth 
ymdaith,  daw  y  pregethwr  dwys  o  hyd  i  un  o'r  cyfeiliornadau,  yr 
hwn  y  mae  efe  yn  ei  gashau  â  châs  cyflawn :  edrycha  arno,  dy wed 
wrth  ei  wrandäwr  pa  beth  ydyw ;  rhydd  liw  hagr  arno ;  dengys  ef 
yn  ei  holl  wrtüuni,  a  deil  y  gwirionedd,  y  tarddodd  y  cyfeiliornad 
o  hono,  ar  ei  gyfer,  er  mwyn  dangos  y  gwahaniaeth  dirfawr  sydd 
rhyngddynt ;  gofidia  yn  ei  galon  fod  neb  yn  credu  y  fath  beth,  a 
gedy  ef  gan  obeithio  y  bydd  yn  fuan  wedi  myned  yn  ol  i'w  gartref 
ei  hun,  at  '  dad  y  celwydd,'  ac  y  caiff  ein  byd  ni  lonydd  am  byth 
ganddo.  Cyn  i  ni  bron  gael  amser  i  dynu  ein  llygaid  oddi  wrth  y 
gwrthddrych  du,  hagr,  y  buom  yn  edrych  arno,  ac  yn  cael  ein 
cymmhell  i  Éfoi  rhagddo,  fel  oddi  wrth  sarph  wenwynig,  gwelwn 
fod  y  pregethwr  wedi  gosod  ei  hun  uwch  ben  gwledd  fawr  ar  fynydd 
Seion :  yno  y  mae  yn  canmawl  yr  hwn  a  ddarparodd  y  wledd — yn 
canmawl  y  ddarpariaeth — yn  cymmhell  ei  wrandäwr  i  neshau  yn 
mlaen — i  beidio  oedi — mai  hono  yw  yr  unig  ddarpariaeth — nad 
oes  eisieu  un  arall — fod  miliynau  wrth  y  bwrdd  eisoes — nad  yw  y 
danteithion  yn  ddim  Ilai — fod  yr  lawn  yn  anfeidrol — mai  '  Efe  YW 
TR  Iawn  ;'  ac  wedi  cael  gafael  arno  '  Ef,'  nid  y w  yn  cilio  yn  ebrwydd 
oddi  wrtho ;  y  mae  ganddo  lawer  i'w  ddy weyd  am  dano,  ac  y  mae 
pob  un  sydd  yn  ei  wrandaw  yn  gwybod  yn  dda  eisoes  nad  oes 
neb  y  maent  yn  hysbys  o  hono  a  allai  aros  yn  hwy  i  draethu  am 
Waredwr  y  byd  nag  y  gallai  y  gŵr  sydd  yn  bresennol  yn  eu 
hanerch.  Y  mae  y  grym,  a'r  nerth,  a'r  awdurdod  sydd  yn  cael  eu 
teimlo  gan  y  gwrandäwyr  yn  y  pregethwr  hwn,  yn  codi  o'r  wybod- 
aeth  sydd  ganddynt  am  dano  fel  dyn  duwiol  iawn — dyn  dwys 
a,  difrifol  iawn — dyn  sydd  wedi  ysgrifenu  Ilawer  o  Iyfrau  rhagorol, 

a  dyn  ag  y  mae  pawb  yn  y  wlad  yn  ei  gydnabod  yn  allu  mawr 
ynddi.  Y  mae  yn  cael  gwrandawiad  rhagorol  gan  y  dynion  mwyaf 
meddylgar  a  gwybodus  yn  y  gynnulleidfa ;  ac  y  mae  y  plant, 
bychain  a  mawrion,  yn  edrych  arno,  ac  fel  pe  baent  yn  gwrandaw 
arno ;  ac  er  mai  eífaith  d^^'lanwad  y  dyn  mawr,  y  cap  du,  a'r  ym- 
ddangosiad  urddasol,  yw  y  peth  dwysaf  ar  eu  meddyliau  hwynt ; 
etto,  y  mae  y  pregethwr,  drwy  ryw  ddywediad  byr,  drwy  y  tyner- 
wch  sydd  yn  ei  lais,  ac,  yn  enwedig,  drwy  ei  fod  yn  gallu  gafael 
mewn  rhy w  reddf  sydd  yn  nghalon  y  gwrandäwr  mwj-af  anwybodus 
i  adnabod  y  pregethwr  sydd  yn  caru  ei  les  ef,  yn  gallu  bod  yn  gyf- 
rwng  bendith  wirioneddol  i'r  mwyaf  dwl  yn  ei  gynnulleidfa.  Y 
mae  pawb  yn  ymadael  o'r  gwasanaeth  crefyddol  wedi  cael  lles ;  a 
chan  deimlo  eu  bod  wedi  bod  yn  gwrandaw  pregethwr  mawr,  er 
nad  hyawdl,  difrifol  iawn,  er  nad  wedi  eu  dychrynu  hwy ;  dw}- s 
anghyffredin,  er  nad  wedi  peri  iddynt  wylo  cymmaint  a  phe  buasai 
John  Evans,  New  Inn,  yno  ;  un  gafaelgar  dros  ben — er  nad  oedd  yn 
actio  cymmaint  a  John  Elias.  Teimlent  fod  y  dyn  yn  fwy  na'r 
bregeth,  er  fod  y  bregeth  yn  un  fawr,  yn  rhy  fawr — neu,  o  leiaf,  yn 
rhy  feichus ;  a  thcimlent  fod  angerddoldeb  ysbryd  y  pregethwr  am 
wellhau  ac  achub  dynion  yn  fwy  nag  oedd  yn  dyfod  i'r  golwg  drwy 
ei  lais,  na  thrwy  ddim  arall.  Mewn  gair,  teimlent  fod  mwy  o  bob 
peth — o  feddwl,  o  dduwioldeb,  o  wybodaeth,  o  fawredd,  o  deimlad 
— fod  mwy  o  lawer  o  bob  peth  o'r  golwg  nag  oedd  yn  y  golwg  y 
diwrnod  hwnw. 

Aeth  y  pregethwr  ymaith  oddi  yno,  gan  adael  ei  hun  yn  ddir- 
g elwch  mawr  yn  meddwl  a  theimlad  ei  holl  wrandawyr.  Teimlent 
ddyddordeb  rhyfedd  ynddo  o  hyny  allan ;  a  hyny,  yn  un  peth,  am 
ei  fod  yn  ddirgelwch  iddynt.  Wrth  feddwl  am  y  pregethwr,  a 
siarad  am  dano,  ar  hyd  y  ffordd  wrth  fyned  adref,  ac  yn  y  tai  ar  ol 
cyrhaedd  adref,  ac  yn  ystod  y  dyddiau  a'r  wythnosau  canljmol,  y 
mae  gwedd  ddifrifol  ar  wynebpryd  pawb ;  y  mae  eu  geiriau  yn 
barchus  am  dano  ef,  ac  am  ei  bregeth ;  y  maent  yn  teimlo  mai 
sylweddau  difrifol  yw  pethau  crefydd,  a  phethau  byd  arall ;  ac  y 
maent  yn  ymwybodol  o  ryw  lais  distaw  ynddynt,  yr  hwn  sydd  yn 
eu  cymmhell  i  fyned  at  orseddfaingc  y  gras  i  geisio  y  sylweddau 
hyny  y  dygwyd  hwy  i'w  golwg  gan  y  pregethwr.  Os  oedd,  fel  y 
mae  yn  ddigon  tebyg  fod,  rhai  yn  mysg  y  gwrandawyr  oeddynt  yn 
ochri,  naill  ai  at  syniadau  Arminaidd,  neu  at  dybiau  Uwch-Galfin- 
aidd,  y  mae  y  rhai  hyny  yn  tueddu  i  ymwingo,  fel  y  pryf  eiddil, 
dan  droed  y  neb  a'i  sathrai ;  a  hyny,  er  na  ddywedodd  efe  ddim, 
fe  allai,  y  tro  hwnw,  yn  uniongyrchol  yn  erbyn  eu  tybiau  hwy ; 

ond  yn  unig  y  gwyddant  eisoes  eu  bod  hwy  yn  wahanol  eu  golyg- 
iadau  ar  rai  pyngciau  i'r  eiddo  y  dyn  mawr  a  Avrandawsant. 

Yr  ydym  yn  credu  nad  ârwyth  ein  dychymyg  ydyw  yr  hyo  a 
amcanasom  ei  ddyweyd  yn  awr  am  Mr.  Jones  fel  pregethwr.  Pe 
meddyliai  neb  hyny,  nis  gallwn  ond  gofyn  iddo  ef  feddwl  am  y 
dyn,  a  darllen  ei  ysgrifeniadau,  a  ffurfio  ei  syniad  ei  hun  am 
dano ;  a  byddwn  ninnau  yn  hollol  foddlawn  iddo  wahaniaethu  oddi 
wrthym,  os  felly  y  teimla.  Y  cwbl  a  geisiasom  oedd  mynegu 
ychydig  o'r  syniad  yr  ydym  wedi  ei  feithrin  yn  ein  meddwl  ein 
hunain  am  yr  hwn  yr  ydym  yn  ysgrifenu  am  dano  fel  pregethwr. 

Pe  dywedasai  ei  brofiad  fel  pregethwr,  credwn  y  gallasai  wneyd 
hyny  yn  ngeiriau  yr  apostol  wrth  y  Galatiaid : — '  Eithr  na  atto 
Duw  i  mi  ymffrostio  ond  yn  nghroes  cin  Harglwydd  lesu  Grist, 
trwy  yr  hwn  y  croeshoeliwyd  y  byd  i  rai,  a  minnau  i'r  byd ;'  Gal. 
vi.  14.  Ac  y  mae  y  teimlad  oedd  uchaf  a  dwysaf  yn  ei  galon 
wrth  bregethu  yn  cael  ei  fynegu  yn  y  penniU  tyner  canlynol  o'i 
eiddo : — 

'O  lesu  gwiw!  gwyn  fyd  a  brofo  'th  ddawn, 
A'th  gariad  pur,  yn  felus  nerthol  iawn; 
Digonedd  wyt  i  hwn  tra  ynddo  chwyth : 
^id  oes  i'w  gael,  na'i  geisio  'n  rhagor  byth !' 

Rhestr  o'i  hoU  weithiau — Yn  weithiwr  llafurus  dros  ben — Ei  gyfieithiadau  o'r  Saes- 
neg  a'r  Lladin  i'r  Gymraeg — Y  Merthyrdraeth — Mr.  Jones  fel  cofiantydd — Sylw- 
adau  ar  Draethawd  a  elwir  Undeh  Crefyddol,  Drych  Athrawiaethol,  Ymddiddan- 
ion  Crefyddol,  ac  Ymddiddanion  ar  Brynedigaeth — Y  priodoldeb  o  gael  ail  ar- 
graphiad  o'r  llyfrau  hyn — Yr  awdwr  fel  bardd — Dyfyniadau  o'i  Farwnad  i  Ann 
Parry — Etto  i  Daniel  Rowland,  WiUiam  WiUiams,  a  Dafydd  Morris — WiUiams 
fel  Duwinydd,  a  Dafydd  Morris  fel  Pregethwr — Marwnad  i  Mr.  Cliarles — John 
Humplireys  a  John  Roberts  ar  Mr.  Jones  fel  bardd — Awdl  ar  farwolaeth  Sior 
III.— Cywydd  Trugaredd  a  Barn — Englynion  ar  'Diriondeb  Rhagluniaeth' — 
Amddiffyniad  Mr.  Charles  i'r  Metliodistiaid — Duchangerdd  Mr.  Jones  ar  yr 
achos — Ei  lythyr  at  Mr.  Charles— Mr.  Jones  fel  emynydd — Cymmhwysder  a 
chyfaddasder  ei  emynau  fel  cyfryngau  mawl — Esamplau  o'i  emynau — Cyfnew- 
idwyr  hymnau — Emynau  Cenhadol — Etto  ar  Fedydd — Ei  emynau  goreu — Y 
rliai  hyny  yn  gynnyrchion  o'i  broíiad,  yn  fwy  na  ffrwyth  awen — ei  '  Hymnau 
Newyddion ' — Ei  Emynau  a'i  Hunan-Gofiant — Esamplau. 

Yk  ydym  eisoes  wedi  sôn  cymmaiut  am  Mr.  Jones  fel  awdwr,  ac 
wedi  rhoddi  dyfyniadau  mor  fynych  ac  mor  feithion  o'i  ysgrifen- 
iadau  amrywiol,  fel  nad  oes  angenrheidrwydd,  ni  a  dybiwn,  am  i 
ni  yma  wneuthur  rhyw  lawer  chwaneg  na  rhoddi  rhestr  mor  fanwl 
ag  a  allwn  o'i  Weithiau  argraphedig.  Ni  a  roddwn  y  rhestr  o'i 
Weithiau  yn  yr  un  drefn  amseryddol  ag  y  daeth  y  llyfrau  allan  o'r 
wasg.  Ac  wrth  nodi  y  llyfrau,  yr  ydym  yn  cyfeirio  ein  darllenwyr 
at  y  sylwadau  helaethach  yr  ydym  yn  eu  gwneuthur  arnynt  mewn 
tudalenau  eraill  o'r  gwaith  hwn.     Wele  y  rhestr : — 

1.  'MARWNAD  ANN  PARRY, 
o  Fryn  Milan,  yn  mhlwyf  Llanrhaiadr,  yn  sir  Ddinbych,  yr  hon 
a  ymadawodd  â'r  byd  ddydd  lau,  y  cyntaf  o  Dachwedd,  1787. 
Gwrecsam :  argraphwyd  gan  R.  Marsh,  1788.'  Dyna'r  wyneb- 
ddalen  fel  y  mae  o'n  blaen.  Nid  ydyw  enw  yr  awdwr  yma ;  ond 
y  mae  pawb,  hyd  y  gwelsom,  yn  priodoli  y  farwnad  i  Mr.  Jones  fel 
awdwr.  Sylwer,  mai  1788  ydyw  y  ílwyddyn  yr  argraphwyd  hi,  ac 
nid  1787,  fel  a  geir  yn  gyffredin  wrth  gyfeirio  ati  mewn  llyfrydd- 
iaeth  a  bywgraphiadau.  Y  mae  y  Farwnad  yn  cynnwys  26  o  ben- 
niUion,  0  9  llinell  bob  un,  ac  felly  oll  yn  234  o  linellau.  Am  sylw- 
wadau  pellach  arni,  gwel  tudal.  85,  86 ;  ac  hefyd  ddyfyniadau  o 
honi  yn  mhellach  yn  mlaen  yn  y  bennod  hon. 

2.  'MAR'WNAD  MEWN  COF  AM  Y  PARCH.  DANIEL  ROWLANDS, 
gweinidog  yr  efengyl  yn  Llangeitho,  swydd  Aberteifi,  yr  hwn  a 
ymadawodd  ar  byd  Hydref  16eg,  1790.  Hefyd  am  y  Parchedig 
William  Williams,  o  Bant-y-celyn,  yn  swydd  Gaerfyrddin,  3'r 
hwn  a  fu  farw  lonawr  lleg,  1791.  Ac  yn  ddiweddaf,  am  Dafydcl 
Morys,  gynt  o  Ledrod,  ac  yn  ddiweddar  o  gèr  llaw  Capel  y  Tŵr 
Gwyn,  yn  swydd  Aberteifi,  a  fu  farw  Mai  16eg,  1791.  Gan  T. 
Jones.  Gwrecsam  :  argraphwyd  gan  R.  Marsh,  1791.'  Y  mae  y 
farwnad  hon  yn  842  o  linellau,  ac  ar  yr  un  mesur  a'r  un  flaenoroi 
am  Ann  Parry.  Rhoddwn  ddyfyniadau  o'r  Farwnad  yn  mhellach 
yn  mlaen  yn  y  bennod. 

3.  'SYLWADAU    AR    DRAETHA^\T)    A    ELWIR    UNDEB    CREFYDDOL, 
NEU    RYBUDD    YN    ERBYN    SCHISM,    &c., 

mewn  ffordd  o  Lythyr  at  yr  Awdwr  o  hono :  yn  dangos  ddarfod 
iddo,  yn  y  traethawd  hwnw,  gondemnio  amryw  byngciau  o  athraw- 
iaeth,  a  amddiífynir  gan  y  Beibl,  a  chan  Erthyglau  a  Homiliau 
Eglwys  Loegr,  yn  yr  hon  y  mae  efe  yn  proffesu  ei  fod  yn  weinidog. 
Ynghyd  â  phrawf  o'i  Gam-Farn  ar  y  bobl  a  elwir  Methodistiaid, 
&c.  Gan  Thomas  Jones.  Llundain :  argraphwyd  gan  A'^aughan 
Griffiths,  1798.'  Y  mae  y  traethawd  yn  cynnwys  90  o  dudalenau 
deuddeg-plyg ;  a'r  Rhagymadrodd  wedi  ei  arwyddo,  '  T.  J.,  Pen- 
uchaf,  ger  llaw  Caerwys,  Gorphenaf  12fed,  1798.'  Gwel  tudal. 
87—91.» 

"Yn  ol  Mr.  Charles  Ashton,  Dinas  Mawddwy,  awdwr  y  llyfryn  a 
elwid  Uudeh  Crefyddol,  yr  hwn  a  attebid  gan  Mr.  Jones  yn  ei  Sylwadau, 
&c.,  oedd  'y  Parch.  John  Morgan,  Ciwrad  Llanberis.'  Nis  gwyddom  ar 
ba  sail  y  dywedir  hyn.  Gwel  Hanes  Llenyddiaeth  Gymreig,  gan  Charles 
Ashton,  tudalen  436.  Rhaid  i  ni,  yn  y  fan  hon,  ddyweyd  fod  yn  ddrwg 
genym  weled  ]Mr.  Charles  Ashton,  wrth  sôn  am  Mr.  Jones,  yn  bradychu 
ei  hun  drwy  ddangos  cymmaint  ag  a  wna  o  ragfarn  ac  anwybodaeth. 
Gallwn  faddeu  iddo  am  yr  anwybodaeth  a  ddengys  wrth  sôn  am  ysgrif- 
eniadau  Mr.  Jones.  Ond  am  y  rhagfarn  a  ddengys  yn  ei  sylwadau  arno 
fel  awdwr  duwinyddol,  y  mae  yn  gwbl  anesgusodol.  Y  mae  yn  hollol 
amlwg  na  ddarllenodd  Mr.  Charles  Ashton  erioed  mo  lyfrau  duwinyddol 
Mr.  Jones;  ac,  er  hyny,  y  mae  yn  rhyfygu  dadgan  barn  am  danynt. 
Dylai  ef  ddeall  fod  gwahaniaefh  rhwng  dyfod  0  hyd  i  lyfrau,  a!u  deall 
fel  ag  i  fod  yn  gymmhwys  i'w  beirniadu.  Gall  llafurwr  cyífredin  gario 
defnyddiau  at  adeilad;  ond  y  mae  yn  ofynol  cael  crefFtwr  cyn  y  ceir 
adeilad  gweddus.  Ni  buasem  yn  gwneyd  y  sylwadau  hyn,  oni  bae  am 
yr  annliegwch,  a'r  anwybodaeth,  a'r  rhagfarn,  a  ddengys  Mr.  Charlee 
Ashton  yn  yr  oll,  o'r  bron,  o'i  sylwadau  ar  Mr.  Jones  fel  Duwinydd  ac 
Awdwr.  Credwn  y  cydolyga  bron  bawb  o'n  darllenwyr  â  ni  yn  y  sylw- 
adau  hyn  os  darllenant  Hanes  Llenyddiaeth  Gymreig  Charles  Ashton, 
tudal.  434—443,  (tc. 

4  'Y    CRISTION    MEWN    CYFLAWN    ARFOGAETH, 

neu  Draetliawd  am  Ryfel  y  Saint  yn  erbyn  y  Diafol,  &c.  Gan 
William  Gurnal,  B.  D.,  Gweinidog  yr  Efengyl  yn  Lafenham,'  &c. 
'  Y  Drydedd  Ran,  wedi  ei  chyfieithu  i'r  Gymraeg  er  budd  i'r 
Cymry.  Wj^ddgrug:  argraphwyd  gan  W.  Codington,  dros  T. 
Jones.  1796.'  Y  mae'r  gyfrol  hon  oU  yn  cynnwys  392  o  dudal- 
enau  wyth-plyg,  ac  yn  gyfìeithiad  rhagorol  o  eiddo  Mr.  Jones  o'r 
rhan  hon  o  Waith  Gurnal,  fel  ei  gelwir,  i'r  Gymraeg.  Gwel  tudal. 
103—105. 

5.  'GAIR  YN  EI  AMSER  AT  DRIGOLION  CYMRU. 
Gan  Ewyllysiwr  Da  i'w  Wlad.  Caerlleon:  argraphwyd  gan  W. 
C.  Jones.'  Nid  oes  enw  awdwr  na  dyddiad  ynglŷn  a  r  traethodyn 
hwn.  Ond  yr  ydym  eisoes  wedi  profi  mai  Mr.  Jones  a'i  hysgrif- 
enodd,  a  hyny  yn  y  flwyddyn  1797.  Nid  yw  oll  ond  wyth  tudalen 
wyth-plyg.     Gwel  tudal.  105 — 112. 

6.  'TRYSORFA  YSBRYDOL; 
yn  cynnwys  amrywiaeth  o  bethau  ar  amcan  crefyddol,  yn  Athraw- 
iaethol,  yn  Annogaethol,  yn  Hanesiol,  &c.  Ynghyd  âg  ychydig 
Farddoniaeth.  Gan  T.  C.  a  T.  J.  Caerlleon :  argraphwyd  gan 
W.  C.  Jones,  1799.  Pris  chwe  cheiniog.  Ac  a  fwriedir  i'w  gy- 
hoeddi  bob  Tri  mis  rhagUaw.'  Fel  yna  y  mae  yr  hyn  sydd  ar 
y  wyneb-ddalen  o'r  rhifyn  cyntaf  o'r  hen  Drysorfa  Ysbrydol.  Y 
mae  y  '  Ehagymadrodd,  neu  Lythyr  y  Cyhoeddwyr  at  eu  Cyd- 
wladwyr,  y  Cymry,'  yr  hwn,  yr  ydym  yn  meddwl  a  ysgrifenwyd 
gan  Mr.  Jones,  yn  cael  ei  arwyddo  fel  y  canlyn : — '  T.  Charles, 
T.  Jones,  Wyddgrug,  Mawrth  7,  1799.'  "  Cyhoeddwyd  '  Y  Llyfr 
Cyntaf'  mewn  'Chwe'  Rhifyn,'  fel  'hyn :— Rhif  L  EbriU,  1799; 
Rhif  n.  Mehefin,  1799 ;  Rhif  in.  Hydref,  1799 ;  Rhif  iv.  lonawr, 
1800;  Rhif  v.  Hydref,  1800;  Rhif  vl  Rhagfyr,  1801.  Y  mae  y 
gyfrol  hon  o'r  Drysorfa  Ysbrydol  yn  376  o  dudalenau  wyth-plyg. 
Y  mae  yma  Ddwy  Bregeth,  neu  bump  o  draethodau  ar  '  2  Gor. 
XV.,  16,'  oll  tua  40  o  dudalenau,  o  waith  Mr.  Jones,  y  rhai  a  ym- 
ddangosent  fel  erthygl  gyntaf  yn  Rhifynau  L — v.  Ceir  yma 
hefyd  amryw  Lythyrau  o'i  eiddo  at  Gyfeillion.  Ac  hefyd,  'Gyn-ydd 
Gyfochrog-lythyrenol,  ar  Waitli  Duw  yn  y  Greadigaeth'  Mae'r 
Cywydd  hwn  yn  46  o  linellau.  Gwel  tudalen  128  o'r  Drysorfa. 
Dechreuodd  gyhoeddi  yn  y  Drysorfa  '  Gywydd  Trugaredd  a 
Barn'  Ymddangosodd  206  o  linellau  o  hono.  Gwel  tudal.  265,  a 
368,  o'r  Drysorfa  Ysbrydol.  Am  hanes  manylach  o'r  Drysorfa 
hon,  gwel  tudal  115 — 119  o'r  gwaith  hwn. 


GÜLWG  ARNO  FEL  AWDWR,  AC  FEL  BARDD.  399 

7.  'GEIRLYFR   SAESNEG   A   CHYMRAEG; 

Yn  mha  un  y  mae'r  geiriau  Saesneg  yn  cael  eu  hegluro,  a'u 
deongli,  trwy  eiriau  ac  ymadroddion  cyfaddas,  a  chyfattebol,  yn 
ol  priodolder  yr  laith  Gymraeg.  Wedi  ei  gasglu  o'r  awdwyr 
diweddaraf.  Gan  T.  Jones,  o'r  Wyddgrug.  Pris  5s.  6c.  wedi  ei 
rwymo.  Caerlleon:  Argraphwyd  gan  W.  C.  Jones.  1800.'  Dyna 
fel  y  mae  wyneb-ddalen  yr  argraphiad  cyntaf.  Nid  yw  yn  hoUol 
yr  un  fath  mewn  argraphiadau  dilynol.  Bu'r  Geiriadur  hwn  yn 
boblogaidd  iawn  am  lawer  o  flynyddoedd.  Cyhoeddwyd  amryw 
argraphiadau  o  hono  yn  ddilynol.  Ystyrir  ef  yn  meddu  teilyngdod 
uchel  gan  lawer  sydd  yn  alluog  i  farnu.     Gwel  tudal.  120. 

8.  'DRYCH  ATHRAWLIETHOL ; 
yn  dangos  Arminiaeth  a  Chalfinistiaeth,  mewn  ífordd  o  Ymddi- 
ddan  rhwng  Dau  GyfaiU — Holydd  ac  Attebydd.  Gan  Thomas 
Jones.  Bala,  Argraphw^yd  dros  yr  Awdwr^  gan  R.  Saunderson. 
1806.'  Y  mae  y  '  Rhagymadrodd  at  y  Darllenydd'  yn  cael  ei  ar- 
wyddo  '  T.  Jones,  Rhuthyn,  Mai  26,  1805 ;'  ac  y  mae'r  traethawd 
yn  cynnwys  72  tudalen  deuddeg-plyg.     Gwel  tudal.  16'1 — 174. 

9.  'YISIDDIDDANION    CREFYDDOL    (RHWNG    DAU    GYÄIMYDOG), 
YSTYRIOL  A    HYFFORDD, 

mewn  ffordd  Ymresymiadol,  Hanesiol,  ac  Ysgrythyrol :  Ynghyd  âg 

Ychydig  Sylwadau  ar  Lythyr  Mr.  Owen  Davies  at  yr  Awdwr ;   A 

phrawí  o  Anghyssonedd  y  diweddar  Barchedig  J.  Wesley  mewn 

Amryw  Byngciau  o  Athrawiaeth.     Gan  T.  Jones.     Bala,  Argraph- 

wyd  tros  yr  Awdwr  gan  R.  Saunderson.     1807.'     Y  mae  y  'Rhag- 

ymadrodd,  At  y  Cymry,'  yn  cael  ei  arwyddo  '  T.  Jones,  Rhuthyn, 

Mai  27,  1807.'     Y  mae  y  Uyír  hwn  yn  draethawd  helaeth  o  446  o 

dudaìenau  deuddeg-plyg,  ac  yn  cael  ei  gydnabod  yn  gyífredin  fel 

y  llyfr  pwysicaf  a  ysgritenwyd,  o'r  naill  ochr  na'r  llall,  yn  y  ddadl 

rhwng  Calfiniaid  ac  Arminiaid.     Nid  y w  y  *  Sylwadau  ar  Lythyr 

Mr.  Owen  Davies,'  neu'r  '  Attodiad,'  ond  36  o  dudalenau  yn  niwedd 

y  gyfrol.     Gwel  tudal.  174 — 181. 

10.   'SYLWADAU    AR    LYFR    MR.    OWEN    DAYIES; 

sef,  ei  Ymddiddanion  rhwng  Hyfifordd  a  Berëad ;  ynghyd  â  Gwobr 
o  Bwys  yn  gynnygiedig  iddo,  ar  ammod  teg.  Gan  Thomas  Jones 
o  Ruthyn.  Bala,  argraphwyd  gan  R.  Saunderson.  1808.'  Y 
mae  y  '  Rhagymadrodd '  wedi  ei  arwyddo  '  T.  Jones,  Rhuthyn, 
Awst  31,  1808.'  Y  mae  y  llyfr  oU  yn  cynnwys  149  o  dudalenau 
deuddeg-plyg.     Gwel  tudal.  181 — 185. 

11.  'Y  CRISTION    MEWN    CYFLAWN    ARFOGAETH ; 

neu,  Draethawd  am  Ryfel  y  Saint  yn  erbyn  y  Diafol/  &c.  '  Gan 
Williara  Gurnal,  B.D.,'  &c.  '  Y  Bechuaredd  Ran,  wedi  ei  chyfìeithu 
i'r  Gymrae^,  er  budd  i'r  Cymry.  Gan  Thomas  Jones.  Rhuthyn  : 
Argraphwyd  gan  Thomas  Gee,  tros  T.  Jones.  Pris  Pedwar  Swllt, 
3s.  6c.  i'r  Rhagdalwyr.'  Nid  oes  d^^ddiad  ar  y  wyneb-ddalen  ;  ond 
y  mae  y  '  Gair  at  y  Darllenydd '  wedi  ei  arwyddo  '  T.  Jones, 
Rhuthyn,  Mawrth  27,  1809.'  Y  mae  y  gyfrol  hon  o  Waith  Gurnal 
yn  416  o  dudalenau  wyth-plyg,  ac  yn  cwblhau  y  cyfieithiad  o'r 
hoU  waith  hwnw  i'r  Gymraeg.  Dyma'r  unig  lyfr  o  bwys,  hyd  y 
gwyddom,  a  gyhoeddodd  Mr.  Jones  yn  ei  argraphwasg  tra  y  bu 
yn  Ehuthyn.     Gwel  tudal.  154 — 156. 

12.  'CATECISM  EGLWYS  LOEGR, 
a  gafodd  ei  gymmeradwyo  gan  Gymmanfa  o'i  Phrif  Eglwyswyr, 
ar  ei  Diwygiad  oddi  wrth  Babyddiaeth,  yn  y  flwyddyn  1562 ;  a 
gyhoeddwyd  yn  1570,  ac  amryw  weithiau  ar  ol  hyny ;  ac  a  orchyni- 
ynwyd  ei  ddysgu  yn  Ysgolion  y  Deyrnas.  Wedi  ei  gyfieithu  i'r 
Gymraeg,  gan  T.  Jones,  allan  o'r  argraphiad  Lladinaidd  gau  Dr. 
Cleaver,  sy'n  bresennol  yn  Esgob  Llanelwy.  Argraphwyd  yn 
Ninbych,  gan  Thomas  Gee,  tros  T.  Jones.  1809.'  Y  mae  y 
Rhagymadrodd,  '  Y  Cyhoeddwr  at  y  Darlìenydd,'  wedi  ei  arwyddo 
'T.  Jones,  Dinbych,  Mai  31,  1809.'  Y  mae  y  llyfr  oll  yn  cynnwys 
191  0  dudalenau ;  ac  yn  gyfieithiad  darllenadwy  iawn  o'r  Cate- 
cism  hwnw  o'r  Lladin  i'r  Gymraeg.     Gwel  tudal  195 — 198. 

13.  'ATEB    BYR    I    BAPURLEN 

o  Sylwadau  a  wnaed  yn  ddiweddar,  gan  Mr.  Owen  Davios,  o 
Ddinbych,  ar  Lyfryn  a  gyhoeddwyd  gan  T.  Jones,  er  mis  Medi, 
1808.  Dinbych,  argraphwyd  gan  Thomas  Gee,  dros  T.  Jones. 
1811.'  Nid  ydyw  hwn  ond  Ilyfryn  bychan,  o  ddeuddeg  tudalen. 
Dyma  y  peth  diweddaf  a  ysgrifenodd  Mr.  Jones  yn  y  Ddadl  a  fu 
rhyngddo  a  Mr.  Owen  Davies ;  yr  hon  oedd  wedi  ei  dechreu  yn 
1805,  neu  cyn  hyny.     Gwel  tudal.  186—187. 

14.   'ACHOS    O    DDIOLCHGARWCH, 

neu  Nawdd  Rhagluniaethol  ac  Effeithiol  i  Ryddid  Crefyddol  yn 
Mhrydain  Fawr,  ac  Amddiffyniad  Crist'nogol  i'r  Cyfreithiau  sydd 
o  ochr  Goddefiad  {Toleration)  mewn  Achosion  Crefyddol.  Casgl- 
edig  gan  T.  Jones.  Argraphedig  yn  Ninbych,  gan  T.  Gee,  dros  y 
Cyhoeddwr.  1811.'  Llyfryn  bychan  o  ddeuddeg  tudalen  ydyw 
hwn.     Gwel  tudal.  199—201. 

15.  'DIWYGWYR,  MERTHYRON,  A  CHYFFESWYR 
Eglwys  Loegr,  ynghyd  â'r  Prif  Ddiwygwyr  yn  Scotland,  a  Gwled- 
ydd  Tramor ;  a  Phrawf  Dilys  o'r  Eglwyddorion  Crefyddol  yr  Ym- 
drechasant  o'u  plaid:  Hefyd,  Crynodeb  o  Hanes  Eglwys  Crist, 
hyd  Amser  y  Diwygiad  Protestanaidd.  Gan  T.  Jones.  Dinbych  : 
argraphedig  gan  Thomas  Gee,  dros  T.  Jones.  1813.'  Dygwyd  y 
Merthyrdraitli,  fel  y  gelwid  y  gwaith  mawr  hwn,  allan  o'r  wasg 
'  mewn  tua  ph^'mtheg  ar  hugain  o  Ranau,  swllt  yr  un ;'  ac  wedi 
hyny  cyhoeddwyd  y  gwaith  yn  un  gyfrol  fawr,  o  1,165  o  dudalenau 
pedwar-plyg.  Y  mae  y  Rhagymadrodd  wedi  ei  arwyddo  '  Thomas 
Jones,  Diubych,  Awst  SOain,  1813.'  Hwn  oedd  gwaith  llenyddol 
mwyaf  Mr.  Jones  ;  a  chafodd,  ac  y  mae  yn  cael  etto,  ddarlleniad 
helaeth  a  dylanwad  mawr  yn  mysg  y  genedl.  Yr  ydym  yn  meddwl 
mai  ar  ol  gorphen  dwyn  allan  y  gwaith  hwn  y  darfu  Mr.  Jones 
werthu  yr  argraphwasg  yn  Ninbych  i'r  diweddar  Mr.  Thomas  Gee. 
Felly,  bu  yr  argraphwasg  gan  Mr.  Jones  o'r  flwyddyn  1808  hyd 
1813;  ac,  yn  y  cyfamser,  dygodd  allan  o  honi  lyfrau  tra  gwerth- 
fawr.     Gwel.  tudal.  206—210. 

16.   'HYMNAU    NET^TTDDION, 

ar  Amr^rw  Fesurau,  ac  wedi  eu  Cyfaddasu  at  Amryw  Achosion. 
Gan  Thomas  Jones.  Dinbych,  argraphwyd  gan  Thomas  Gee. 
1814.'  Y  mae  yn  cynnwys  96  o  dudalenau,  97  o  hymnau,  a  341 
o  bennillion.  Y  mae  llawer  o  ganu  wedi  bod  yn  Nghymru  ar 
lawer  o'r  emynau  hyn  o  adeg  eu  cyhoeddiad  hyd  yn  awr.  Gwel 
tudal.  211,  212. 

17.  'COFIANT,    NEU    HANES    BYWYD    A    MARWOLAETH 
Y   PARCH.    THOMAS    CHARLES, 

Gwyryf  yn  y  Celfyddydau,  yn  ddiweddar  o'r  Bala,  Sir  Feirionydd. 
Wedi  ei  Gyfieithu  a'i  Gasglu  gan  y  Parchedig  Thomas  Jones.  At 
yr  hyn  y  chwanegwyd  Marwnad  ar  yr  achos.  Bala :  argraphedig 
gan  Robert  Saunderson.  1816.'  Y  mae  y  Rhagymadrodd  '  At  y 
Darllenydd,'  wedi  ei  arwyddo,  'T.  Jones,  Dinbych,  lonawr  3,  1816.' 
Y  mae  y  gyfrol  oll  yn  252  o  dudalenau  deuddeg-plyg.  Y  mae  y 
Farwnad  i  ìilr.  Cbarles  gan  Mr.  Jones  yn  350  o  linellau,  ac  i'w 
chael  yn  niwedd  Cofíant  Mr.  Charles.  Gwel  tudal.  218 — 220  o'r 
gwaith  hv>'n,  ynghyd  a  rhai  dyfyniadau  o  honi  yn  y  bennod  hon. 

18.   '  YMDDIDDANION   RH:«T^G  DAU   GYFAILL,  YMOFYNYDD  A  HENWR, 
AR  BRYNEDIGAETH. 

Gan  T.  Jones.  Dinbych,  argraphwyd  gan  Thomas  Gee.  1816.' 
Tri  ymddiddan  sydd  yma.  Y  mae  y  llyfr  enwog  hwn  yn  58  a 
dudalenau  deuddeg-plyg.     Gwel  vn  mlaei),  rhif  23  o'r  rhestr  hon. 

2  A 

19.  'ANRHEG  I  BLENTYN: 

sef,  Hanes  Cywir  am  Ddychweliad  Grasol,  Bucheddau  Duwiol,  a 
Marwolaethau   Dedwyddol,   Amryw    Blant    leuaingc.      Wedi    ei 
gasglu   gan   Thomas  Jones.     Dinbych,  argraphedig  ac  ar  werth 
gan  T.  Gee.     181G.'     Gan  nad  ydym  wedi  sylwi  ar  y  llyfr  bychan, 
buddiol  hwn  yn  flaenorol,  gallwn  grybwyll  fod  yr  awdwr  llafurus 
yn  ymddangos  yma  megys  mewn  gwedd  newydd — fel  athraw  tyner 
a  mwyn  iawn  i  blant  bychain.     Y  mae  y  llyfr  yn  96  o  dudalenau  ; 
a  cheir  ynddo,  yn  gyutaf,  anerchiad  'at  bawb  sydd  yn   Rhíeni, 
Ysgol-feistriaid,  neu  Feistresi,  neu  â  gofal    Meithriniaeth   Plant 
mewn  unrhyw  fodd  yn  gorwedd  arnynt.'      Wedi  hyny,  '  Gair  o 
Ragymadrodd  at  Blant  Cymru ;'  lle  y  siaredir  yn  agos  a  charuaidd 
iawn  wrth  y  plant ;  ac  yn  mysg  llawer  o  bethau  eraill,  y  cyfeirir  at 
y  golled  ddirfawr  a  gawsent,  rhyw  ddwy  flynedd  yn  gynt,  drwy 
farwolaeth  Mr.  Charles ;  yr  hwn  oedd  wedi  bod  '  yn  ddiweddar  yn 
fwy  ei  ymdrech  ffyddlawn '  yn  eu  hachos,  ac  yn  achos  eu  rh'ieni, 
'  nag  a  fu  ond  ychydig  wŷr  mewn  un  wlad,  nac  oes  o'r  byd.'     Ar 
ol  hyny,  rhoddir  '  Hanes,'  &c.,  am  ddeuddeg  o  'Blant  leuaingc,' 
hynod   iawn,  mewn  gwahanol  barthau  o  Loegr  ac  Ysgotland,  a 
dau  o  Gymru ;    sef,  '  Dafydd  Foulks,  plentyn  George  ac  Elinor 
Foullís,  o'r  Wyddgrug,  sir  Fflint ;   yr  hwn  a  fu  farw  Mawrth  29, 
1816,  yn  bum  mlwydd  a  thri  mis  oed' — plentyn  hynod  iawn:    a 
'  Charles  EUis,  mab  i  Mr.  a  Mrs.  Ellis,  o  Dafarndy  y  Llew  Gwyn 
(White  Lion  Inn),  Bala,  sir  Feirionydd ;  yr  hwn  a  fu  farw  Mawrth 
22,  1815,  yn  wyth  mlwydd  oed.'     Yr  oedd  y  bachgenyn  hynod 
hwn  '  yn  mynych  gyrchu '  at  Mr.  Charles,  '  pan  oedd  efe  yn  fyw,'  a. 
thra  nad  oedd  y  bychan  ond  '  chwech  neu  saith  oed,  i  gael  ym- 
ddiddan  âg  ef  am  bethau  ysbrydol  a  chrefyddol.'      Hyfforddai  y 
bachgen  fel  yr  hyfforddwyd  ef  ei  hun  pan  yn  ieuangc  gan  Rhys 
Hugh,  '  ei  dad  yn  y  ffydd.'     Cyrhaeddodd  y  nefoedd  yn  mhen  llai 
na  chwe  mis  ar  ol  Mr.  Charles.     Yn  niwedd  y  llyfr  ceir  pedwar-ar- 
ddeg  o  'Hymnau,'  yn  cynnwys  56  o  benniUion,  cymmhwys  i  blant 
i'w  canu.     Drwy  y  llyfryn  bychan  hwn,  yr  ydym  yn  cael  golwg  ar 
galon  dyner  Mr.  Jones,  a'i  awydd  angerddol  i  wneuthur  daioni. 

20.  'CAN  NEU  GWYN  YMOSTYNGAR, 
wrth  ystyried  yr  Hin  a'r  Tywydd  Gwlyb,  hyd  Fis  Awst,  yn  y 
Flwyddyn  hon,  1816.  Gan  T.  J.  Dinbych.  Argraphwyd  gau 
Thomas  Gee.  1816.'  Ceir  yma  22  o  benniUion,  ar  wyth  tudalen. 
Am  hanes  y  Gân  hon,  a  rhai  dyfyniadau  o  honi,  gwel  tudal.  264,  a 
265  o'r  gwaith  hwn. 

21.  'CAN    AM    Y    CYNHAUAF,  181G.' 

Drwg  genym  ddarfod  i  ni  fethu  dyfod  o  hyd  i'r  Gân  hon.  Y 
mae  yn  debyg  mai  câu  o  ddiolchgarwch  am  y  cyuhauaf  oedd,  fel 
yr  oedd  y  gân  flaeuorol  yu  'gâu  neu  gŵyn  ymostyngar/  ar  adeg 
pan  yr  oeddidyn  ofui  na  chawsid  cynhauaf  o  gwbl  y  flwyddyn  hono. 

22.  'Y  CRISTION  MEWN  CYFLAWN  ARFOGAETH. 
neu  Draethawd  am  Ryfel  y  Saiut  yn  erbyn  y  Diafol/  &c.  '  Gan 
William  Gurnal,  b.d.,'  &e.  'Llyfr  L  Wedi  ei  Ail-Gyfieithu  gan 
T.  Jones.  Dinbych,  Argraphwyd  a  Chyhoeddwyd  gan  Thomas 
Gee.  1819.'  Y  'Rhan  Gyntaf'  o  '  Waith  Gurnal,'  fel  y  gwelir, 
ydyw  y  gyfrol  hon.  Y  mae  yn  gyfìeithiad  o  eiddo  Mr.  Jones. 
Dyma  y  waith  gyntaf  iddo  ef  gy fìeithu  y  '  Rhan  '  hon.  Y  mae  y 
'  Gair  at  y  Darllenydd"  wedi  ei  arwyddo  '  Thomas  Jones,  Dinbych, 
Gorpheuaf  21,  1819;'  ac  y  mae  yr  holl  gyfrol  yn  cynnwys  336  o 
dudalenau  wyth-plyg.     Gwel  tudal.  354 — 356. 

23.  'YMDDIDDANION,   rhwng  ymofynydd  a  henwr, 

AR    BRYNEDIGAETH. 

Hefyd,  Sylwadau  Gwahauol  ar  Ddau  Lyfryn : — Un  yn  tueddu 
at  ryw  fath  o^  gyffrediuolrwydd  yn  y  Prynedigaeth ;  a'r  llall,  yu 
waeth  i'r  ochr  arall,  yn  gosod  terfyn  i  werth  aberth  Crist !     A  Chy- 
wydd,  &c.,  ar  yr  un  Materion,     Gan  T.  Jones.     Dinbych,  argraph- 
wyd  gau  Thomas  Gee.    1819.'     Mae  y  '  Rhagymadrodd,  At  y  Dar- 
llenydd,'  wedi  ei  arwyddo  '  T.  J.     Diubych,  Gorphenaf  26,  1819.' 
Y  mae  y  llyfr  hwn  oll  yn  cynnwys  192  o  dudalenau  deuddeg-plyg. 
Ceir  yn  y  Uyfr  hwn,  i  ddechreu,  y  •  Tri  Ymddiddan '  a  gyhooddodd 
yr  awdwr  yn  1816.     (Gwel  rhif  18    o'r   rhestr   hou).     Yna,  ceir 
'Ymddiddan  iv.,'  'Ar  Brynedigaeth  Neillduol,  a  HoU-ddigonedd 
Crist,  neu  werth  anfeidrol  ac  annherfynol  ei  Aberth.'     Wedi  hyny 
ceir  '  Sylwadau  (o'r  un  tuedd  a'r  Ymddiddan  i.)  ar  rai  pethau  sydd 
yn  ymddangos  yn  wahanol  oddi  wrth  y  wir  Athrawiaeth  o  Bryned- 
igaeth  neillduol,  mewn  dau  Lythyr,  a  gyhoeddwyd  yn  ddiweddar, 
gan  Mr.   John  Roberts,  Gwcinidog,  yu   Llau-br^^n-Mair.'     Ar   ol 
hyuy,  ceir  '  Sylwadau  (o'r  un  tuedd  a'r  Ymddiddanion  II.,  Iii,,  a 
IV.)..  ar  rai  pethau  sydd  i'w  gweled  mewn  Traethawd  o  eiddo  Mr. 
Christmas  Evans,  o  Fôn,  ac   a  gyhoeddw^'d   ganddo,  ychydig    o 
flynyddoedd  yn  ol,  ar  Neillduolrwydd  y  Prynedigaeth.'     Yn  dilyn 
hyny,  ceir  '  Cywydd  ar  yr  uu   testyu  a  phyngciau  pwysfawr  ag 
sydd  yn  hyn  o  Lyfryn,  neu,  Y  Gwir  yn  erbyn  y  Byd.'      A  daw 
ychydig  o  '  Englyuiou,'  ac  amryw  '  Hymnau,'  i  mewn  yn  niwedd 
y  llyfr.     Am  sylwadau  pellach  yu  y  llyfr  gwych  hwn,  gwel  tudaL 
291—316. 

24.  'LLYTHYR    ODDI    WRTH    T.    JONES, 

at  y  rhai  oll  a'i  darlleno,  ac  yn  enwedig  at  Weinidogion  ac  Aelodau 
y  Corph  o  Bobl  a  elwir  y  Bedyddwyr,  yn  achos  Llyfryn  o  eiddo 
Mr.  Christmas  Evans.  Dinbych :  argraphedig  gan  T.  Gee.'  Nid 
vdyw  y  Hythyr  oU  ond  wyth  tndalen.  Dyddiad  y  Llythyr  ydyw, 
'  Dinbych,  lonawr  31,  1820.'   .  Gwel  tudal.  817—321. 

25.  'Y    CRISTION    MEWN    CYFLAWN    ARFOGAETH; 

neu  Draethawd  am  Ryfel  y  Saint  yn  erbyn  y  Diafol,'  &c.  '  Gan 
William  Gurnal,  B.  D.'  &c.  '  Llyfr  IL  Wedi  ei  Ail-Gyfieithu  gan 
T.  Jones.  Dinbych :  argraphwyd  a  chyhoeddwyd  gan  Thomas 
Gee.  1820.'  Cyfrol  gyfifelyb  i  Lyfr  L  o  Waith  Gurnal  oedd  hon 
(gweler  rhif  22  o'r  rhestr  hon).  Ond  y  mae  y  gyfrol  hon  yn  388 
o  dudalenau.  Gorphen  cyfieithu  hon  oedd  y  peth  diweddaf  a 
wnaeth  Mr.  Jones,  fel  gwaith  gogyfer  a'r  wasg,  cyn  marw ;  a  hyny 
52  o  ddyddiau  cyn  ei  ymddattodiad.     Gwel  tudal.  356,  357. 

Ar  ol  ei  farwolaeth  ef,  cyhoeddwyd  amryw  gyfansoddiadau  yr 
oedd  efe  wedi  eu  gadael  ar  ei  ol  mewn  ysgrifen.  Gallwn  nodi  y 
pethau  canlynol : — 

2G.  'COFIANT,  NEU  HANES  BYWYD  A  MARWOLAETH 
Y  PARCH.  THOMAS  JONES, 

Gweinidog  yr  Efengyl,  yn  ddiweddar  o  dref  Dinbych.     Hanes  ei 

fywyd  a  ysgrifenwyd  ganddo  ef  ei  hun,  ar  ddymuniad  ei  Gyfaill 

Parchedig  Mr.  Charles,  hyd  amser  marwolaeth  y  gŵr  enwog  hwnw, 

yn  1814.     A  orphenwyd  gan  John  Humphreys  a  John  Roberts, 

Llangwm.      A   gyhoeddwyd,   trwy   Gydsyniad   ac   Annogaeth   y 

brodyr  cynnulledig  yn  Nghymdeithasfa  Caernarfon,  Hydref  laf, 

1820.     Dinbych  :  argraphedig  ac  ar  werth  gan  Thomas  Gee,  1820.' 

Yr  ydym  yn  enwi  y  llyfr  hwn  yn  mysg  cyfansoddiadau  Mr.  Jones, 

yn  gymmaint  ag  mai  Hunan-Gofiant  gan  mwyaf  ydyw ;  ac  felly, 

yn  gynnyrch  ei  ysgrifell  ef     Gwneir  llawer  o  gyfeiriadau  ato,  o 

ddyfyniadau  o  hono,  ac  o  sylwadau  arno,  mewn  lleoedd  eraiU  yn  y 

gwaith  hwn.     Gwel  nodiadau  arno  yn  y  bennod  nesaf. 

27.  'AWDL  AR  FARWOLAETH  SIOR  IIL' 
Yr  oedd  Mr.  Jones  yn  deyrngarol  iawn  i'r  hen  frenin  hwn.  Bu  yn 
teyrnasu  dros  bron  yr  oU  o  oes  Mr.  Jones.  Ganwyd  Mr.  Jones 
yn  1756 ;  dechreuodd  Siôr  deyrnasu  yn  1760.  Bu  farw  y  brenin 
lonawr  29aiu,  1820,  a  Mr.  Jones  Mehefin  IGeg  canlynol.  Anfon- 
odd  yr  awdl  hon  i  Eisteddfod  Gwrecsam,  a  chyhoeddwyd  hi  gyda 
chynnyrchion  yr  eisteddfod  hono  gan  Mr.  Thomas  Gee,  Dinbych, 
yn  y  Üwyddyn  1821.     Gwel.  tudal.  415 — 419  o'r  gwaith  hwn. 

28.   'CYWYDD    I'R    ADERYN    BRONFRAITH: 

A  gyfansoddwyd  lonawr,  1793.  Gan  y  diweddar  T.  Jones.  Din- 
bych:  argraphwyd  gan  Thomas  Gee,  1823.'  Mae'r  cywydd  yn  210 
o  linellau,  ac  yn  gyfansoddiad  bywiog  a  thlws.     Gwel  tudal.  91,  92. 

29.  'ENGLYNION    AR    ENEDIGAETH,    BYAYYD,    MARWOLAETH,    AC 
ADGYFODIAD    lESU    GRIST. 

Cyfansoddwyd  tua'r  ílwyddyn  1793,  gan  y  diweddar  Barch.  Thomas 
Jones.  Dinbych :  argraphwyd  gan  Thomas  Gee.  1825.'  Ceir 
yma  60  o  englynion,  mewn  llyfryn  o  wyth  tudalen.  Gwel  tudal. 
02—94. 

30.  'Y  MESSIAH    YN    TAENELLU    CENHEDLOEDD    LAWER. 

Pregeth,  a  bregethwyd  o  flaen  y  Gymdeithas  Genhadawl,  yn  y 
Babell  (Tahernacle),  Llundain,  y  prydnawn  Mercher,  Mai  14eg, 
1817.  Gan  y  diweddar  Barch.  Thomas  Jones,  o  Ddinbych  (wedi 
ei  chyfieithu  o'r  Saesneg  i'r  Gymraeg,  gan  yr  awdwr).  Clwyd- 
wasg:  Dinbych,  argraphwyd  gan  Thomas  Gee.  1828.'  Ceir  yma 
hefyd  'Rhan  o  bregeth.'  lago  i.  18 — 'Fel  y  byddom  rhyw  flaen- 
ffrwyth  o'i  greaduriaid  ef:'  ac  emyn^  '  Gweddi'r  Eglwys.'  Mae'r 
llyfryn  oll  yn  ^8  o  dudalenau  deuddeg-plyg.  Gwel  tudal.  275,  276; 
ac  hefyd  ceir  dyfyniadau  o'r  pregethau  hyn  yn  tudal.  391,  392. 

31.   'CYWYDD    Y    FFURFAFEN.' 

Cyhoeddwyd  yn  y  Beirniad  Cymreig,  oedd  o  dan  olygiad  y 
Parch.  John  Mills,  Rhuthyn,  y  pryd  hwnw.  Cyfrol  L,  tudal.  37. 
Argraphedig  yn  Llanelwy  gan  Ishmael  Jones.     1845. 

32.  CYWYDD  'ACHWYNIAD    YN    ERBYN    RHYFEL.' 

Cyhoeddwyd  yn  y  Traethodydd  am  1846.  Tudalen  110.  Y 
mae  yn  102  o  linellau.  Wedi  ei  gyfansoddi  o  ddeutu  diwedd  y 
flwyddyn  1794.  Y  mae  yn  debyg  mai  y  Dr.  Lewis  Edwards,  pan 
yn  olygydd  y  Traethodydd,  a  ddaeth  o  hyd  i'r  Cywydd  hwn  o 
waith  Mr.  Jones,  ac  a'i  barnodd  yn  haeddu  lle  yn  y  cyhoeddiad 
hwnw,  yn  ystod  blynyddoedd  ei  ogoniant  cyntaf.  Yr  ydym  wedi 
ymattal  rhag  dyfynu  dim  o  hono,  gan  y  tybiwn  y  gall  y  neb  a 
ewyllysio  hyny  yn  hawdd  gael  golwg  arno. 

33.  CYWYDD  'Y   LLEUAD.' 

Yn  y  Tro.ethodydd  am  1846.  Tudalen  343.  Y  mae'r  cyfan- 
soddiad  hwn  yn  82  o  linellau. 

34.  'Y    LLONGDDRYLLIAD. 

Yn  y  Traethodydd  am  1848.  Tudalen  155.  Cynnwysa  285  o 
linellau..  Yr  un  peth  a  ddywedwn  am  y  ddau  gyfansoddiad  hyn. 
Gan  fod  y  Traethodydd  yn  gyrhaeddadwy  i  bawb,  yr  ydym  yn 
ymattal  rhag  dylynu. 

35.  'Y    DEILIAD    YSBRYDOL.' 

Ymddangosodd  y  cyfansoddiad  hwn  ar  ol  marwolaeth  Mr.  Jones, 
yn  Ngoleuad  Cymru,  am  Gorphenaf,  1822,  tudal.  465 — 467.  Gan 
ein  bod  yn  ei  roddi  i  mewn  yn  llawn,  ac  yn  gwneuthur  rhai  sylw- 
adau  arno  yn  y  bennod  olaf  o'r  hanes  hwn,  ni  raid  i  ni  yma  aros 
^•n  hwy  gydag  ef. 

Yr  ydym  yn  meddwl  y  gallwn  hòni  fod  y  rhestr  uchod  yn  uu 
pur  gyflawn  o  ysgrifeniadau  Mr.  Jones.  Teimlwn  yn  gwbl  hyderus 
nad  oes  dim  o  fawr  bwys,  mewn  barddoniaeth  na  rhyddiaeth,  wedi 
ei  adael  allan.  Y  mae  y  cyfansoddiadau  hyn  oll,  oddi  gerth  un; 
sef,  'Cân  am  y  Oynhauaf,  1816'  (gwel  rhif  21  o'r  rhestr  hon),  yn 
bresennol  o'n  blaen ;  ac  nid  ydym  wedi  digwydd,  ar  ol  llawer  o 
sylwi,  chwilio,  ac  ymofyn,  dyfod  i  wybod  am  ddim  ond  y  pethau  a 
enwir  neu  y  cyfeirir  atynt  yma. 

Y  mae  yn  debyg  mai  un  o'r  pethau  cyntaf  a  dery  feddwl  y  dar- 
llenydd  ydyw,  fod  yn  rhaid  fod  yr  awdwr  yn  weithiwr  llafurus  dros 
ben.  Y  mae  yn  y  rhestr  uchod  dros  5,000  o  dudalenau,  o  wahanol 
blygiadau,  mewn  rhyddiaeth,  yn  cynnwys  cyfansoddiadau  gwreidd- 
iol  a  chyfieithiadau.  Nid  oes  yn  y  .rhestr  ddim  llai  na  tua  2,000' 
o  linellau  mewn  barddoniaeth  ;  sef,  y  Cywyddau,  &c.  Wedi  hyny, 
ceir  dros  150  o  hymnau,  yn  cynnwys  amryw  benniUion  bob  un. 
Ac  yn  ddiweddaf,  cyfeirir  at  tua  110  o  englynion  ar  wahanol 
destynau.  Gwnai  yr  oll  tua  5,500  o  dudalenau  o  wahanol  blyg- 
iadau  fel  a  geir  yma.  Gwel  y  cyfarwydd  y  gellir  dyweyd  mai 
ychydig  iawn  sydd  yn  nghorph  y  Methodistiaid,  neu  yn  Nghymru, 
a  ysgrifenodd  fwy  na  Mr.  Jones,  yn  ystod  y  cant  a  hanner  o  flyn- 
yddoedd  diweddaf.  Yr  oedd  llawer  o'i  ysgrifeniadau,  hefyd,  yn 
gofyn  llafur  dirfawr,  ac  amser  maith  i'w  parotoi.  Ac  yr  ydym 
hefyd  i  gofio  am  ei  lafur  mawr  mewn  cyssylltiad  â  gweinidogaeth 
yr  efengyl ;  ac  nad  oedd  efe,  ar  y  goreu,  yn  meddu  ond  corph 
bregus,  ac  iechyd  gwanaidd.  Credai  efe  yn  gryf  mai  '  rheidiol ' 
oedd  iddo  fod  ar  '  ryw  orchwyl  ynglŷn  â  theyrnas  Dduw,'  a  budd 
ei  genedl,  yn  ddi-orphwys. 

Fe  sylwir  mai  cyfieithiadau  ydyw  rhai  o'r  llyfrau.  Cyfieithodd  a 
chyhoeddodd  Waith  Gurnal,  fel  y  gwelir,  mewn  pedair  cyfrol : — 
Rhan  y  Drydedd,  yn  1796 ;  Rhan  y  Bedwaredd,  yn  1808 ;  Llyfr 
neu  Rhan  L  yn  1819;  a  Llyfr  neu  Rhan  ii,  yu  1820.  Cyfieith- 
iad,  hefyd,  o'r  Lladin  i'r  Gymraeg,  fel  y  gwelir,  ydyw  Catecism 
Eglwys  Loegr.  Am  ei  ysgrifeniadau  eraill,  y  mae  yn  debyg  mai 
Hanes  y   Merthyron  sydd  yn  fwyaf  adnabyddus  i'r  genedl  yn 

ystod  y  blynyddoedd  diweddaf  hyn.  Hwn  hefyd  y w  y  llyfr  mwyaf, 
o  ran  maint,  o  lawer  o'r  rhai  a  gyhoeddwyd  ganddo ;  ac  y  mae  yn 
cael  ei  gydnabod,  yn  ei  gylch,  yn  llyfr  rhagorol — yn  gyfryw  nad 
oes  gan  y  genedl,  hyd  heddyw,  ddim  yn  ei  hiaith,  ar  ei  destyn  ef, 
a  ddeil  gymmhariaeth  âg  ef/''  Am  Mr,  Jones  fel  cofìantydd,  rhaid 
i  ni  addef  nas  gallwn  hòni  tir  uchel  iddo.  0  leiaf,  buasem  yn  dis- 
gwyl  Cofiant  llawer  mwy  helaeth  a  chyflawn  i  Mr.  Charles  na'r 
hwn  a  geir  ganddo.  Ond  yr  ydym  yn  gwybod  fod  y  diffyg  yu 
codi,  nid  oddi  ar  anallu  neu  anfedrusrwydd  yn  y  casglydd,  ond 
oddi  ar  y  syniad  oedd  y  pryd  hyny  am  yr  hyn  a  ddylai  cofiant  fod. 
Yr  ydym  yn  meddwl  yr  ystyriai  pawb  rai  o'r  llyfrau  eraill  a 
nodasom  yn  gyfansoddiadau  rhagorol — ie,  fod  tri  neu  bedwar  o  hon- 
ynt  yn  rhai  gwir  orchestol.  Gallwn  nodi  pedwar,  yn  arbenig,  o'r 
llyfrau  hyn  fel  rhai,  yn  ein  bryd  ni,  nad  oes  genym  ddim  yn  ein 
hiaith  rhagorach  na  hwynt,  ar  gyfrif  medr  a  gallu  mewn  ymre- 
symiad,  helaethrwydd  gwybodaeth  ar  y  testyn  mewn  llaw,  a  gallu 
i  wasgu  swm  a  sylwedd  y  wybodaeth  hono  i  le  bychan,  ac  etto, 
ei  chadw  yn  gwbl  eglur  i  feddwl  y  darllenydd ;  a  hyn  oll  yn  cael 
ei  wneyd  meẁn  tôn  lenyddol  uchel,  a  chyda  medr  mawr  o  ran 
iaith  ac  arddull.  Y  pedwar  llyfr  yr  ydym  yma  yn  cyfeirio  atynt 
ydyw  y  rhai  canlynol : — Sylwadau  ar  Draethawd  a  elwir  Undeb 
Crefyddol;  Y  Brych  Athrawiaethol ;  Yrtiddiddanion  Crefyddol 
rhwng  Ystyriol  a  Hyffordd  ;  ac  Yonddiddanion  ar  Brynedigaeth ; 
sef,  y  '  Pedwar  Ymddiddan '  (rhif  23  yn  y  rhestr  flaenorol),  Buasai 
yn  dda  genym  pe  ceid  ail  argraphiad,  rhadlawn  a  hylaw,  o'r  cyf- 
ansoddiadau  hyn.  Ond  yn  y  fath  argraphiad,  gellid,  os  mynid, 
gadael  allan  y  rhan  sydd  yn  niwedd  yr  Ymddiddanion  Crefyddol ' 
a  elwir  '  Attodiad,  neu  Ad-chwanegiad  at  Ymddiddanion  Ystyriol 
a  Hyffordd,'  ac  sydd  yn  trin  Mr,  0,  Davies  a  Mr.  Wesley,  Yr  un 
modd,  hefyd,  yn  yr  Yniddiddanion  ar  Brynedigaeth,  gellidgadael 
allan  y  '  Sylwadau/  y  rhai  sydd  yn  niwedd  y  llyfr,  ac  sydd  yn  trin 
Mr.  John  Roberts,  Llan-bryn-Mair,  a  Mr,  Christmas  Evans,  Wedi 
gadael  y  rhanau  a  nodwyd  allan,  a  hyny  yn  unig  am  nad  ydynt  yn 
rhanau  hanfodol  o'r  llyfrau,  safai  y  llyfrau  hyn  yn  gyfansoddiadau 
didramgwydd,  pur,  galluog,  llawn  o  feddwl  ysgrythyrol  a  hanes- 

^*  Yr  ydym  wedi  cael  ein  taraw  â  syndod  lawer  gwaith,  wrth  glywed 
dynion  yn  cyfeirio  mewn  ymddiddan  at  y  Merthyrdraeth  fel  pe  na  buasai 
yn  ddim  ond  cyfieithiad  o  eiddo  Mr.  Jones  o  Waith  Fox  yn  y  Saesneg. 
Gwelsom,  hefyd,  ambell  ysgrifenydd  yn  y  wasg  yn  cwympo  i'r  un  amry- 
fusedd.  Hyderwn  ein  bod,  yn  y  sylwadau  a  wnaethom  ar  y  Gv.'aith, 
wedi  rhoddi  Ue  i'r  darllenydd  i  weled  fod  Mr.  .Jones  mor  wreiddiol  yn 
y  Merthyrdraeth  ag  y  gellir  disgwyl  cael  unrhy w  awdwr  ar  y  fath  destyn. 

3'ddol,  yn  fynegiad  goleu,  meistrolgar,  o  wirionedd  yr  efengyl ;  ac 
3'u  mhob  golwg  a  ellir  gymmeryd  arnynt,  mor  uchel,  a  dyweyd 
y  lleiaf,  ag  uurhyw  gyfausoddiadau  o'r  fath  sydd  yn  yr  iaith  Gym- 
raeg.  Yr  ydym  yn  teimlo,  yn  arbeuig,  ei  fod  yn  resyn,  ac  yn  golled 
fawr,  fod  y  ddau  lyfr  diweddaf  a  enwyd;  sef,  yr  Ymddiddanion 
Crefyddol,  a'r  Ymddiddanion  ar  Brynedigaeth,  mor  anadna- 
byddus  i  ddarllenwyr  llyfrau  crefyddol  yn  yr  oes  hon.  Y  mae  y 
cyntaf  yn  llyfr  o  allu  pur  anghyftredin ;  ac  nid  oes  genym  etto  un 
llyfr  rhagorach  na  hwn  ar  y  materion  yr  ymdrinir  â  hwy  ynddo. 
Fel  hyn  y  dywed  Dr.  Thomas  am  dano : — '  Nid  yn  unig  nid  oedd 
genym  y  pryd  hyny,  ond  nid  oes  genym  etto,  yn  ein  hiaith,  ddim 
i'w  gystadlu  âg  ef;  ac  nid  ydym  yn  gwybod  fod  gan  y  Saeson 
■ddim  cyífelyb  iddo.'  Gellir  dyweyd  yn  gyffelyb  am  yr  Ymddi- 
ddanion  ar  Brynedigaeth.  Athrawiaeth  yr  lawn,  gan  Dr. 
Edwards,  yw  yr  unig  lyfr  yn  yr  iaith  Gymraeg — yn  ein  bryd  ni, 
a  ddeii  unrhyw  gymmhariaeth  â'r  Pedwar  Ymddiädan  gan  Mr. 
Joaes  ar  y  pwngc  sydd  dan  sylw  ynddynt.  Ac  y  mae  llawer  iawn 
o  debygolrwydd,  a  hyuy  mewn  amryw  bethau,  yn  enwedig  o  ran 
sylwedd  y  golygiadau,  a'r  dull  ymddiddanol  o'u  traethu,  rhwng 
Aihrawiaeth  yr  laiun,  gan  Dr.  Edwards,  a'r  Ymddiddanion  ar 
Brynedigaeth,  gan  Mr.  Jones.  Nid  ydym  yn  gwybod  am  ddau 
lyír  mwy  tebyg  i'w  gilydd  yn  yr  iaith  G^anraeg,  er  yn  dd'íau  fod 
Athra.wiaeth  yr  lawn  yn  Uyfr  cwbl  annibynol.  Nid  gŵr  i  ddi- 
bynu  ar  neb  am  ei  olygiadau  ar  Dduwiuyddiaeth  oedd  Dr.  Ed- 
j  wards ;  ac  nid  gŵr  felly  oedd  Mr.  Jones  chwaith.  Etto,  y  mae 
'  dynion  mawr  yn  agored  i  feddwl  yn  debyg  i'w  gilydd. 

Yr  ydym,  bellach,  yn  troi  i  amcanu  rhoddi  ychydig  o  gyfleus- 
dra  i  adnabod  Mr.  Jones  fel  bardd.  Gan  nad  ydyw  yr  ysgrifenydd 
yn  fardd,  nac  yn  hòni  gwybodaeth  am  reolau  '  braint  a  deíawd ' 
barddoniaeth,  y  cwbl  yr  amcenir  ei  wneuthur  fydd  gosod  ger  bron 
ychydig  ddyfj'uiadau  allan  o  gj^fansoddiadau  barddonol  yr  awdwr, 
gan  adael  i'r  darllenydd  fifurfio  ei  farn  ei  hun  am  dano  yn  y  cym- 
meriad  hwn.  A  d'íau  y  bydd  hyn  yn  fwy  teg  a  phriodol,  gan  mai 
ein  gwaith  penaf  ni  ydyw  adrodd  hanes,  ac  nid  ysgrifenu  beirn- 
iadaeth.  Os  ydj^m  yn  anghofio  ein  Ue,  weithiau,  maddeued  y 
darllenydd  i  ni^  a  beirniaded  ei  hunan  fel  y  myno. 

Dechreuwn  drwy  roddi  ychydig  linellau  o'i  Farwnad  i  Ann 
Parry,  o  Fryn  Mulan,  yr  hwn  oedd  un  o'r  pethau  cyntaf  a  ys- 
grifenwyd  gan  yr  awdwr^  os  nad  y  cyntaf  oll.  Ar  ol  disgrifio 
buchedd  a  chymmeriad  y  gwrthddrych,  a'i  dwyn  drwy  angeu  i 
ogoniant,  efe  a  ä  rhagddo,  gan  ddy wedyd : — 

'  O  !  pa  fyd  sj'dd  ar  y  dyrí'a, 
Hedtlyw  yno  'n  hyfryd  wle Jda, 
Gweli  diangc  uwch  law  pechod, 
Angau,  ot'n,  a  phob  rhy w  nychdod  ; 
Gyda'r  Oen  yn  cael  teyrnasu  ; 
Eu  gelynion  gwedi  eu  maediiu? 
Saeth  na  chlwy'  ni  ddaw  mwy,  i'w  cyrhaedd  hwy  yno ; 
Y  bahnwydden  maent  yn  wisgo, 
Aur  delynau  yn  eu  dwylo. 

'  Mae  riiy  w  hiraeth  ar  iy  ysbryd, 
Wrth  fyfyrio  ar  eu  gwynfyd: 
Yma,  tegan  ar  ol  tegan, 
Sy'n  fy  nhwystro  i,  ys-truan  : 
Gofid  ar  ol  gotíd  wed'yn, 
Sydd  yn  llifo  tros  fy  nghoryn : 
Seion  Duw,  nefol-ry w,  sy'  yno  'n  by w  'n  siriol, 
Uwch  law  temtasiynau  'n  hollol, 
A  i)hob  gofid  yn  dragywyddol. 

'  Yn  eu  mysg,  mwynhau  mae  hithau, 
t     Yr  hyfrydwch  a  ddymunai  ; 
Dyfais  ryfedd  iechydwriaeth 
Yw  ei  bythol  wych  fywoliaeth; 
Gweled,  caru,  a  rhyfeddu 
'E  liwn  ddioddefodd  gynt  i'w  phrynu : 
^iae  'n  cael  mwy,  yn  ei  glwy',  ar  unwaitli  trwy  olwg, 
Nag  mewn  blwyddau  yn  anamlwg, 
Cyn  wynebu  angau,  a'i  gilwg. 

'  Gwel'd  mae  'i  hysbryd  heb  ddim  gorchudd, 
Wyneb  hardd  yr  Hen  Ddihenydd, 
Cyntaf  a'r  diweddaf  hwnw, 
Yno  'n  fy w,  er  iddo  farw ; 
Ei  wynebpryd  fel  yr  haulwen ; 
Yn  ei  law  yn  dal  saitli  seren ; 
Ceidwad  gwiw  dynol-ryw,  liardd  ydyw  pur  odiaeth, 
Yn  meddiannu  mewn  cnawdoliaeth, 
Allwedd  uftern  a  marwolaeth. 

*  Y  mae  ganddi  amgyflrediadau, 
Ynghylcli  Trindod  o  Bersonau, 
Mawr  eu  bri,  yn  un  Jeho/ah; 
Duw  a  dyn  yn  un  Messiah: 
Y  Gair  di-ddeclireu  ga'dd  ei  eni, 
Hollgyfoethog  ddaetli  i  dlodi : 
Pleser  byth,  gwir  dilyth,  heb  ledrith  na  blino, 
Mae  hi  'n  gael  wrth  edrych  arno, 
A  rhoi  gwresog  ddiolch  iddo. 

'  Munyd  bach  yn  y  wlad  hono, 
Barodd  iddi  Iwyr  anghofio, 
Daear  faith,  a'i  gwael  deganau, 
A  gogoniant  ei  thrysorau ; 
'Nghyd  â  chwerw  ddyfroedd  Jlara, 
Gafodd  yn  ei  chwpan  yma ; 
Yn  eu  lle,  rhoddodd  e',  o  afon  Ne'  iddi; — 
Y  mae  'n  yf ed  byth  o  honi, 
Heb  ddim  trai,  nac  ofn  ei  cholli.' ' 

Ac  ysbryd  a  gwastadrwydd  tebyg  sydd  yn  rhedeg  drwy  y  Farw- 
nad,  o'i  dechreu  i'w  diwedd.  Ni  a  drown  etto  at  ei  Farwnad  i 
Rowland,  Llangeitho  ;  Williams,  Pant-y-celyn ;  a  Dafydd  Morris. 
Bu  y  tri  farw  o  fewn  llai  na  blwyddyn  i'w  gilydd :  Mr.  Rowland, 
ar  Hydref  16eg,  1790;  Williams,  ar  lonawr  lleg,  1791;  a  Dafydd 
Morris,  ar  Medi  I6eg,  yr  un  liwyddyn.  Yr  oedd  Mr.  Jones,  ar  yr 
adeg  hono,  yn  bregethwr  11  ed  ieuangc,  yn  tìi  gartref  yn  Mhen 
Uchaf ;  ac  y  mae'n  aralwg  oddi  wrth  y  Farwnad  ei  fod,  fel  yn  mr 
yr  oedd  yr  holl  wlad  ar  y  pryd,  yn  teimlo  galar,  a  chwithdod,  a 
cholled  fawr  am  y  tri  gŵr  mawr  oedd  wedi  eu  cymmeryd  ymaith 
mor  agos  at  eu  gilydd.  Y  Farwnad  hon  oedd  y  peth  cyntaf  a  gy- 
hoeddwyd  ganddo  ar  ol  yr  un  flaenorol  i  Ann  Parry.  Buasai  yn 
dda  genym  roddi  y  Farwnad  i  mewn  yma  yn  llawn,  ar  gyfrif  y 
teimlad  dwys  sydd  yn  treiddio  drwyddi,  o'i  dechreu  i'w  diwedd ; 
ond  nis  gallwn  wneyd  hyny,  o  herwydd  ei  meithder.  Rhaid  bodd- 
loni  ar  ran  fechan  o'i  dechreu,  a  phennill  neu  ddau  i  bob  un  o'r 
gwŷr  y  galara  y  bardd  am  danynt : — 

'  Mae  newyddion  chwith,  galarus, 
Yn  terfysgu  'm  meddwl  of nus : 
On'd  oes  arwydd  gwae  a  chyni, 
Yn  y  cwmmwl  sj^dd  yn  codi? 
Yw  'r  talentau  roed  i  Gymru, 
'N  awr  i  gael  eu  galw  i  fyny? 
Angau  'n  hy,'  yma  sy,  a'i  gleddyf  cry  llyma,' 
Taro  mae  ar  goed  ffrwythlona,' 
A  bugeiliaid  o'r  enwocca. 

*  Roiclands — seren  uchel,  oleu, 
Canwyll  Cymru,  mawr  ei  ddoniau ; 
Williams  fywiog,  bêr  ganiedydd, 
Fedrus,  enwog  athrawiaethydd ; 
Dwy  hen  golofn  yn  yr  Eglwys ; 
'N  ol  eu  gilydd  aent  i  orphwys : 
Darfu  taith,  ddyrys  faith,  a'u  llafur-waith  hygar: 
Yna  i  gadw  'n  fyw  y  galar, 
Dafìjdd  Jíorys  roed  mewn  daear. 

'  Bron  ddymunwn  ddoniau  seraph, 
Peraidd,  cysson,  mawr  eu  hargraph, 
'íí  awr  i  ganu  un  Farwnad, 
Am  fath  wŷr  o  uchel  alwad : 
Ond  yn  lle  'r  hyn  nid  wy'n  feddu, 
Dysged  Galar  im'  ei  chanu : 
Awel  Ne,'  gadarn  gre',  a  fyno  le  hefyd, 
I  fawr-ermyn  yn  fy  ysbryd 
Felus  boen,  a  galar  hyf  ryd. 

'  üot'jlands — gyda'r  wawr  fe  godai; 
Gras  y  nefoedd  a'i  dihunai ; 
Pan  oedd  De  a  Gogledd  Cymru, 
A'u  hoíFeii'iaid  oer  yn  cysgu ; 
Trwch  o  d'wllwch  yn  ymdaenu; 
Gwlad  o  ddynion  yn  ymlygru ; 
Grasol  lôr,  mawr  ei  stôr,  o'i  drysor  a'i  parodd ; 
Uwch  eu  penau  gwaedd  a  gododd; 
Fel  yr  udgorn  croch  y  swniodd. 

'  Pan  oedd  Whitfield  enwog,  eíFro, 
Ar  hyd  Lloegr  faith  yn  teithio, 
A'i  athrawiaeth  yn  melltenu, 
Nes  i'r  tân  yn  eirias  gynnu ; 
Harris,  daran  uchel  adsain, 
Gydag  eraill  yma  'n  llefain ; 
Dyna'r  pryd,  uwch  y  byd,  a'i  sychlyd  agenau, 
Yntef  ga'dd  ei  godi  'n  ddiau, 
Megys  cwmmwl  llawn  o  ddafnau. 

'  Grym  a  sylwedd  ei  bregethau, 
'Nghyd  â'u  hynod  ganlyniadau, 
Sydd  i'm  cân  anhymmig,  egwan, 
Uweh  ei  grym  i'w  gosod  allan : 
O!  fath  ysbryd  awdurdodol ! 
Araethyddiaeth  oleu,  nefol ! 
Tynu  dyn,  gwael  ei  lun,  i'w  le  ei  hun  byddai, 
'Lawr  i'r  llwch,  i'r  dim,  i  angau  ; 
Nes  b'ai  felly  'r  Nef  a  weithiai.' 

Yna  y  mae  yn  dilyn  y  disgrifiad  a  ddyfynasom  eîsoes  (tudalen 
387)  o  bregethu  B,owland,  a'i  effeithiau  hynod  ar  y  gwrandaAvyr 
Wedi  hyny,  y  mae  y  bardd  yn  troi  at  Williaras,  gan  ei  ddangos 
gyda  medr  mawr,  f'el  Duwinydd,  Trefnydd,  ac  Arweinydd  yn  y 
Cyfundeb ;  fel  Bardd,  ar  Deyrnas  Crist,  ac  yn  ei  Theomemphus ; 
ac,  yn  arbenig,  fel  Emynydd  digyffelyb.  Am  dano  fel  Emynydd, 
dywed : — 

'  Do :  fe  ganodd  Hymnau  nefol, 
Yn  dra  melus,  a  phrofiadol ; 

Nid  wrth  fanwl  drefn  prj'^dyddiaeth,'' 
Ond  trwy  rîn  ysbrydol  archwaeth ; 
Yspryd  Nef  oedd  yn  anadlu, 
Ar  ei  enaid,  er  ei  ddysgu : 
Goleu  ddawn,  beraidd  iawn,  a  gafodd  lawn-feddu : 
'Nawr  mae  'n  destyn  prudd  i  ganu, 
Claddwyd  Pêr-Ganiedydd  Cymru. 

Y  mae  yn  amlwg  fod  Mr.  Jones  yn  coleddu  syniad  uchel  iawn 
am  WiUiams  fel  Duwinydd,  yu  gystal  ag  fel  Bardd.     Efe,  fel  y 
'  bernir,  oedd  y  cyntaf  iV  alw  yn  '  Bêr-ganiedydd  Cymru.'     Ni  a'i 
gwelsom  eisoes,  yn  ei   Ymddiddanion  ar  Brynedigaeth,  yn  ei 
ddyfynu  fel  awdurdod  uchel  ar  Anfeidroldeb  yr  lawn,  ac  yn  sôn 
am   dano   fel   'y  Duwinydd,  a'r  Bardd  duwiol  hwnw.'     Ac  yma, 
drachefn,  yn  ei  Farwnad  iddo  ef,  a'r  gwŷr  enwog  eraill,  sonia  am 
WiUiams  fel  '  medrus,  enwog  athrawiaethydd.'     Am  Rowland  ac 
yntau,  dywed  mai  '  dau  arweinydd  ëon,  mawr-ddysg '  oeddynt.     A 
dyma  bennill  arall  sydd  ganddo  i  Williams : — 
'Doniau  ar  ei  ben  ei  bunan 
Oedd  gan  Williams  fywiog,  wiw-lan; 
Medrus,  manwl  mewn  athrawiaeth, 
Egwyddorion,  a  dysgyblaeth ; 
Ca'dd  ei  ddysgu  i  drin  yn  gymmhwys, 
Bob  rhy w  gytlwr  yn  yr  eglwys : 
Cryf  a  gwan,  yn  mhob  man,  a  wyddan',  lle  teithiai, 
Llwybrau  ceimion  a  ddangosai ; 
Cysur,  maeth  i'r  gwan  a  roddai.' 

A  thrachefn,  dywed : — 

'  Cadarn  ydoedd  fel  Difeinydd ; 
Nid  anfuddiol  fel  Hanesydd.' 

Ac  y  mae  yr  hoU  Fariunad,  yn  gystal  a  phob  cyfeiriad  arall  a 
wna  Mr.  Jones  at  WiUiams,  yn  dangos  ei  fod  yn  edmygydd  mawr 
o  hono. 

Gallem  feddwl  mai  newydd  farw  yr  oedd  Dafydd  Morris  pan  y 

"Ar  ol  sôn  yn  y  Farwnad,  nad  oedd  WilHams  yn  fai'dd  'wrth  fanwl 
drefn  prydyddiaeth,'  y  mae  gan  Mr.  Jones  y  nodiad  canlynol  ar  waelod 
y  ddalen  : — '  Y  mae  yn  amlwg  fod  Mr.  WiUiams  yn  brydydd  o  na- 
turiaeth;  ond  yn  ei  ganiadau  nid  ymestynodd  am  gywreinrwydd  y 
gelfyddyd  :  ond  dewisodd  fesurau  hawdd  a  IHthrig,  ar  ba  rai  y  cauodd 
mewn  duH  cysson,  profiadol,  a  blasus  iawn  ;  ac  yn  y  modd  cymmhwysaf 
i  atteb  i'r  dyben  o  adeiladaeth  dduw^oL'  Y  mae  cofio  mai  yn  y 
flwyddyn  1791  yr  ysgrifenodd  Mr.  Jones  y  sylw  hwn,  yn  taflu  peth 
goleuni  arno  ef,  fel  pregethwr  a  bardd,  ieuangc  y  pryd  hwnw,  yn 
gystal  ag  yn  ddangosiad  o'i  graflcler  yn  ei  adnabyddiaeth  o'r  bardd 
a'r  emynydd  enwog  o  Bant-y-celyn,  oedd  newydd  farw. 

cyfansoddodd  Mr.  Jones  y  Farwnad.  Y  mae  yn  aros  ynddi,  yn 
benaf,  i  gyd-alaru  â'r  Cymry  am  y  golled  a  gawsid  drwy  farwol- 
aeth  y  pregethwr  mawr  a  tharanllyd.  Dymuna,  yn  doddedig 
iawn,  am  i  '  ddeuparth  o  ^^sbryd '  y  tad  ddisgyn  ar  ei  fab  Ehen. ; 
sef,  y  Parchedig  Ebenezer  Morris.     Am  Dafydd  Morris  dywed  : — 

'  Y  Glân  Ysbryd  wnaeth  ei  enaid 
Fel  y  fílam  o'r  tân  bendigaid  ; 
Felly  'n  hynod  fe  lafuriodd: 
A  thrwy  fendith  Ne'  fe  Iwyddodd : 
Llawer  gwaith,  trwy  boen  a  Uudded, 
Teithiodd  Ogledd  dir,  er  oered : 
Yno  'n  hy,'  fe  geir  Uu,  '  O  d'wllwch  du,'  d'wedan', 
'Y  dygodd  Duw  ein  henaid  allan 
Trwy  ei  weinidogaeth  wiwlan.' ' 

Y  mae  yn  wybyddus  y  bu  Dafydd  Morris,  drwy  ei  weinidogaeth 
dra  nerthol,  yn  offeryn  dychweliad  ac  achubiaeth  cannoedd  lawer, 
neu,  yn  fwy  tebygol,  amryw  filoedd,  yn  Ngogledd  Cymru.  Cym 
merai  bedair  o  deithiau  bob  blwyddyn,  am  lawer  o  fiynyddoedd, 
yn  y  Gogledd ;  ac  yn  aml  ar  lawer  pregeth  byddai  yn  foddion,  yn 
llaw  Ysbryd  yi;  Arglwydd,  i  argyhoeddi  ugeiniau.  'Byddai  y 
dynion  mwyaf  anystyriol,'  medd  Dr.  Thomas,  '  ac  yn  fynych  rhai 
llawn  o'r  ysbryd  mwyaf  erlidgar,  yn  cael  eu  meddiannu  â'r  fath 
arswyd,  wrth  wrandaw  arno,  ues  delwi  yn  eu  gwedd ;  troi  i  grynu 
drwyddynt ;  ac,  weithiau,  i  waeddi  allan  am  eu  bywyd.'  Y  mae 
sôn  hyd  heddyw  am  rai  pregethau  o'i  eiddo  ag  y  byddai  rhyw 
nerth  ofnadwy  gyda  hwynt : — '  Dyro  gyfrif  o^th  oruchwyliaeth,'  yn 
Llanarmon,  Dyffryn  Ceiriog ;  a  'Phregeth  y  Golled  Fawr' — colli'r 
enaid — yn  Nghaergybi ;  ac  eraiU  lawer.  Bernid  fod  bron  bob  un 
fyddai  yn  gwrandaw  arno  ar  adegau  yn  cael  eu  hargyhoeddi,  a'u 
hachub.  Cofio  y  pethau  hyn  sydd  yn  ein  galluogi  i  weled  ystyr  a 
phriodoldeb  geiriau  Mr.  Jones  am  Dafydd  Morris  yn  y  penniU 
a  ddyfynasom  ddiweddaf,  yn  gystal  ag  yn  yr  holl  ddisgrifiad  sydd 
o  hono  drwy'r  Faricnacl.  Cyn  terfynu,  geihv  ar  Gymru  i  wylo 
o  blegid  ei  cholled  : — 

'  Cymru !  gwisg  dy  alar-wisgoedd ; 
Mae  dyrnodiau  'r  Nef  yn  gyhoedd ; 
Llifed  fí'rwd  o  ddagrau  heilltion, 
Ti  ge'st  drymaf  drist  golledion : 
Nis  gall  India  faith,  a'i  pherlau, 
Aur  Peru,  a'i  holl  fwngloddiau, 
Gemau  drud,  mawrion  byd,  na  golud  hen  Fammon, 
Lenwi  lle  dy  Weinidogion, 
'N  awr  i'r  priddle  ga'dd  eu  danfon.' 

Y  mae  yn  bossibl  mai  ei  Farwnad  ar  ol  ei  gyfaill  mynwesol, 
Mr.  Cbarles,  yw  yr  un  fwyaf  eyflawn  a  tboddedig,  fel  y  gallesid  yn 
naturiol  disgwyl,  o'i  boll  Farwuadau.  Gyda'r  amcan  o  argraphu 
ar  feddwl  y  darllenydd  fod  y  Farwnad  hono  mewn  bod,  ac  o  roddi 
rhyw  syniad  am  dani,  ni  a  roddwn  ychydig  ddyfyniadau  o  honi. 
Fel  hyn  y  cyfeiria  at  ymdrechion  Mr.  Charles  i  ddysgu  gwerin 
anwybodus  Cymru : — 

'  Pa  sawl  mil  o  luoedd  Cymru, 
Oedd,  ac  sydd  yn  cael  eu  magu, 
Ka  fedrasent  ar  lythyren 
O  Air  Duw,  na  rhith  o  ddarllen, 
Ac  a  f 'asent  felly  'n  treugu, 
Pe  na  chawsai  Charles  ei  godi  1 
Ef  fu  'n  was,  da  trwy  ras,  er  Ihd  a  chàs  droion ; 
Dyfal  fu  mewn  ymdrech  fìyddlon, 
Nes  troi  'r  anial  yn  fro  dirion.' 

Y  mae  y  ddau  bennill  nesaf  a  roddwn  yn  dangos  llafur  llenyddol 
a  chymmeriad  caredig  Mr.  Charles  : — 

'  Ei  Eiriadur  Ysgrythyrol 
Sydd  yn  llawn  o  ddysg  rhagorol, 
O  athrawiaeth  iachus,  oleu, 
Ac  o  fiiddiol  addysgiadau: 
Bu  'n  Ddiý'ìinydd  doeth  a  dawnus, 
Ehag  traws  enlUb  gwj'r  erhdus : 
Daeth  o'i  ddawn,  helaeth  iawn,  dda  wiwdawn  Drysorfa. 
A  raan  lyfrau  i'r  rhai  gwana' — 
Y  fath  amledd,  pwj^  a'u  rhifa?' 

'  Yn  ei  d5',  a\  rth  f  wrdd,  neu  brydiau, 
Llawn  oedd  ef  o  nefol  eiriau : 
Efo  'i  frodyr  mewn  Cymmanfa, 
'E  oedd  mewn  gras  a  dawn  yn  flaena': 
Mewn  gwyddorion  ac  athrawiaeth, 
Goleu  oedd,  ac  iachus  odiaeth : 
O !  mor  gu,  uwch  ben  II u,  yn  fynych  bu  'n  gyhoedd, 
Yn  cyhoeddi  hedd  i  íiloedd, 
Gyda  grym  a  nerth  j  nefoedd !' 

Wrth  ymweled  â  Mr.  Charles,  ddiwrnod  neu  ddau  cyn  ei  farw- 
olaeth,  ac  yn  gweled  arwyddion  digamsjniol  o'i  ymadawiad  buan, 
yr  oedd  Mr.  Jones  wedi  dadgan  wrtho  mewn  ymddiddan  âg  ef,  y 
pryder  a  deimlai  am  ddyfodol  Cymru  a'r  Cyfundeb  ar  ol  ei  golli ; 
a  Mr.  Charles  wedi  dadgan  ei  ffydd  y  codai  Duw  ddynion  cym- 
mhwys  i  ddwyn  y  gwaith  rhagddo.  Fel  hyn  yr  adroddir  cynnwys 
yr  ymddiddan  h'Vnw  yn  y  Fariunad ;— 

'  Yma  cofiaf,  er  fy  lloni, 
Air  a  dd'wedodd  yn  ei  gyni, 
Wrthyf  tan  yriofn  o'i  weled 
Yn  myn'd  ymaitli  er  ein  colled ; 
'Ffoed  eich  ofn,  nac  ymderfysgwch ; 
Mawr  y w  Duw,  ac  ynddo  credwch : 
Ganddo  ef,  lûr  y  Nef,  mae  cyfan  gref  ly wiaeth ; 
Dichon  godi  llu  i'r  Dalaeth, 
Gwell  na  mi  yn  ei  wasanaeth !' ' 

Y  mae  y  Farwnad  oll  yn  350  o  linellau,  ac  yn  ddisgrifiad 
teimladol  o  fywyd,  a  chymmeriad,  a  gwaith  Mr.  Charles,  yn  gystal 
ag  yn  ddangosiad  o  deimladau  hiraethlawn  yr  awdwr,  ac  o'r  golled 
a'r  galar  a  deimlid  yn  Nghymru  ar  y  pryd  am  un  o'i  phrif  gym- 
mwynaswyr. 

Y  mae  y  Parchedigion  John  Humphreys  a  John  Roberts,  yn  y 
CofioMt  bychan  a  ysgrifenasant  am  Mr.  Jones,  yn  gwneyd  y  sylw- 
adau  canlynol  am  dano  fel  Bardd ;  a'r  sylwadau  hyn  yw  yr  oll 
a  geir  ganddynt  hwy,  heb  roddi  dim  bron  o'i  farddoniaeth,  nac  un- 
rhyw  fantais  bellach  na  hyn  i  ni  i'w  adnabod  }' n  y  cymmeriad  hwn. 
Yn  tudalenau  108,  109,  dywedant: — 

'Yr  oedd  Mr.  Jones  yn  fardd  enwog,  yn  Saesneg  a  Chymraeg ;  ond  yn 
benaf  yn  Gymraeg.  Y  mae  ei  waith  prydyddawl  yn  dangos  ei  fod  yn 
íSylwedydd  manwl  ar  Ragluniaeth  yr  Hollalluog.  Y  mae  Cyiuydd 
Trugaredd  a  Barn,  a  ddechreuodd  efe  tua  dechreu  rhyfel  Ffraingc,  yn 
brawf  amlwg  o  hyny.  Y  mae  rhanau  o  hono  eisoes  wedi  ei  argrajDhu  yn 
y  Drysorfa  Yshrydol;  a  rhan  fawr  o  liono  heb  ei  gyhoeddi  etto ;  ynghyd 
âg  amryw  ddarnau  eraill  o  Farddoniaeth  cywrain.  Y  mae  un  darn,  sef, 
''Awdl  ar  Famjolacth  ein  diweddar  Frenin  Sior  y  Trydydd,'  a  gyfansodd- 
odd  efe  ychydig  cyn  ei  farwolaeth,  yn  ddarn  o  Waith  awenyddol  a 
dysgedig.  Y  mae  efe  yn  yr  Awdl  hon  yn  dangos  yr  ysbryd  rhagorol,  y 
parch,  y  cariad,  &c.,  oedd  ynddo,  yr  hyn  a  weddai  fod  mewn  pob  Crist- 
ion  tuag  at  ei  Frenin  a'i  wlad.  Byddai  yn  ddywenydd  genym  weled 
yr  Awdl  hon,  gydag  amryw  ddarnau  eraill  o'i  waith  prydyddawl  ef  yn 
cael  ymddangos  drwy'r  ai'graphwasg.' 

Yr  ydym  eisoes  wedi  nodi  amryw  ddarnau  barddonol  a  rhydd- 
iaethol,  at  y  rhai  y  cyfeiria  Mr.  Roberts  a  Mr.  Humphreys  yn  y 
dyfyniad  uchod,  fel  pethau  a  adawyd  gan  eu  hawdwr  mewn 
ysgrifen,  ond  a  gyhoeddwyd  ar  ol  ei  farwolaeth  ef,  ar  wahanol 
adegau  ac  mewn  gwahanol  lyfrau  a  chyfnodolion.  Gyda  golwg  ar 
yr  Äwdl  ar  Farwolaeth  Sior  IIL,  y  cyfeirir  ati  uchod,  gallwn 
wneyd  y  sylwadau  canlynol : — Y  mae  yn  amlwg  mai  hon  oedd  un 
o'r  pethau  diweddaf,  ac,  yn  bur  debyg,  y  diweddaf  oll,  a  gylan- 
soddodd  yr  awdwr  cyn  marw.  Ar  lonawr  29ain,  1820,  y  bu 
farw  Sior  iil  ;  a  rhoddwyd  ei  farwolaeth  ef  fel  testyn  Awdl  erbyn 

Eisteddfod  Gwrecsam,  yn  y  flwyddyn  hono.  Ni  wyddom  yn  fanwl 
pa  bryd  y  daeth  testynau  yr  Eisteddfod  allan ;  ac  hyd  yn  oed  pe 
daethcnt  allan  yn  uniongyrchol  wedi  marwolaeth  y  brenin,  ni 
chafodd  Mr.  Jones  ond  llai  na  phedwar  mis  i  feddwl  am  gyfansoddi 
Awdl,  gan  iddo  yntau  farw  Mehefin  IGeg,  ar  ol  bod  yn  wael  iawn 
am  wythnosau  yn  flaenorol.  Dywed  Dr.  Owen  Thomas  mai  y 
'  Llythyr  at  y  Bedyddwyr,'  a  ysgrifenodd  Mr.  Jones  lonawr  Slain, 
oedd  y  peth  diweddaf  a  ysgrifenodd  efe  i'r  wasg.  Ond  y  mae'n 
amlwg  fod  hyny  yu  gamgymmeriad ;  gan  ddarfod  iddo,  fel  y  gwel- 
som,  barhau  i  gyfieithu  Gwaith  Gurnal  hyd  Ebrill  26ain,  pryd  y 
gorphenodd  ef;  a  chyfansoddi  yr  Awdl  ar  Farwolaeth  Siôr  ryw- 
bryd  rhwng  lonawr  29ain  a  dyddiau  olaf  y  Mai  canlynol ;  pryd  y 
cymmerwyd  ef  yn  glaf  o'r  afìechyd  y  bu  farw  o  hono  cyn  pen  tair 
wythnos.  Credwn  y  gallwn  ddwedyd,  fel  mai  Marwnad  Ann 
Parry  oedd  y  peth  cyntaf  a  ddaeth  oddi  wrtho  drwy  y  wasg,  felly 
mai  jT  Äwdl  ar  Farwolaeth  Sior  iii.  oedd  y  peth  diweddaf  a 
ysgrifenwyd  ganddo,  ac  a  gyhoeddwyd  mewn  argraph.  Y  mae 
wyneb-ddalen  y  llyfr  sydd  yn  cynnwys  yr  Awdl,  yr  hon  a  gyhoedd- 
wyd  ynglŷn  â  chynnyrchion  yr  Eisteddfod,  fel  y  canlyn : — 

'  Powysion ;  sef,  Odlau  ac  Ynglynion  a  ddanfomuyd  i  Eis- 
teddfod  Gwrecsam,  Medi  13,  1820.  '  A  laddo  a  leddir.'  Dinbych  : 
argraphedig  ac  ar  werth  gan  Thomas  Gee.  1821.'  Y  mae  y 
gair  ar  led,  mai  lle  da  i  gladdu  cyfansoddiad,  mewn  barddoniaetb 
neu  ryddiaeth,  yw  ei  gyhoeddi  ynglŷn  â  chynnyrchion  Eisteddfod. 
Pa  fodd  bynag,  ar  ol  ymofyn  cryn  lawer,  daethom  o  hyd  i  Awdl 
Mr.  Jones  yn  Llyfrgell  yr  Amgueddfa  Brydeinig.  Cyhoeddwyd 
pedair  o  awdlau  a  anfonasid  i'r  Eisteddfod  ar  '  Farwolaeth  Sior  iii, 
Nis  gwyddom  a  oedd  chwaneg  na'r  pedair  hyny  wedi  eu  hanfon  i'r 
gystadleuaeth,  ai  peidio.  Enwau  awdwyr  y  pedair  awdl,  fel  y 
maent  o'n  blaen,  yw  y  Parch.  Thomas  Jones,  o  Ddinbych ;  Mr. 
Thomas  Jones,  o  Lan  Dyfi ;  y  Parch.  E.  Hughes,  o  Fodfari ;  a  Mr. 
Robert  Davies,  o  Nantglyn:  a'i  awdl  ef  a  ddyfarnwyd  yn  fuddugol. 
Y  prif,  os  nad  yr  unig  feirniad,  oedd  y  Parch.  Walter  Davies 
(Gwallter  Mechain).  Efe,  hefyd,  a  olygodd  y  gyfrol  hon  o  gyn- 
nyrchion  yr  Eisteddfod  ar  gyfer  y  wasg.  Mewn  Rhagymadrodd, 
'  At  y  Cymry,'  y  mae  Gwallter  Mechain  yn  cyfeirio  at  Mr.  Jones 
a'i  Awdl  yn  y  geiriau  tyner  a  charedig  canlynol  i — 

'Pe  buasai  achos  am  dystiolaeth  yn  rhagor  yn  mhlaid  enw  pêr  ac 
ymfucheddiad  moesawl  a  chariadus  ein  diweddar  radlonaf  Frenin,  gellid 
ei  gael  yn  hyn — sef,  bod  yn  y  cyhoeddiad  hwn  Awdl  o  gofiant  serchog  a 
thirionaidd  am  ei  rinweddau  ef,  gan  fardd  na  ymddangosodd  erioed  o'r 

blaen  yn  mhlith  rhedegwyr  am  'goron  lygredig;'  ac  un,  a  dybygid,  na 
halogai  ei  Awen  i  wenieithio  i  un  brenin  daearol,  er  dim  gwobr  a  ellid  ei 
osod  o'i  flaen.  Ni  welwyd  yn  ei  waith  barddonawl  ef  un  amser,  ond  a 
weinyddai  i  adeiladaeth  buddiawl  ei  ddarllenyddion.  Cyn  dyddiau  yr 
Eisteddfod,  symmudwyd  ef,  gobeithiwn  ar  sail  dda,  i  orsedd  uwch  na 
Chadair  Powys,  nac  un  orsedd  ddaearol  arall.  Ei  weddw  ef  a  roddes 
genad  yn  dirion  i  argraphu  yr  Awdl  sydd  dan  yr  enw  'Ab  lorwerth." 

Awdl  Mr.  Jones  yw  y  gyntaf  yn  y  gyfrol  hon.  Fel  hyn  yr  ysgrif- 
enodd  efe  uwch  ei  phen : — '  Awdl  ar  Farwolaeth  ein  diweddar 
Frenin  Sior  y  Trydydd.  Gan  Ap  lorwerth.'  Mae  tystiolaeth  Gwall- 
ter  Mechain,  yn  ddîau,  yn  ddigon  o  brawf  mai  dyma  y  tro  cyntaf, 
ac  felly!  yr  unig  dro,  i  Mr.  Jones  anfon  dim  i  gystadleuaeth  eis- 
teddfodol.  Gwnai  hyny,  y  mae  yn  bur  debyg,  ar  gyfrif  y  parch  a 
deimlai  i'r  brenin  oedd  wedi  bod  ar  yr  orsedd  am  60ain  mlynedd, 
ac  felly  bron  dros  holl  oes  Mr.  Jones.  Gwelir  fod  Gwallter  Mech- 
ain,  yn  ei  sylwadau  uchod,  yn  dwyn  tystiolaeth  uchel  i  burdeb 
amcanion,  a  choethder  chwaeth  Mr.  Jones.  Yr  ydym  yn  gosod  ei 
sylwadau  ar  gyfer  y  sylwadau  bryntion  a  wna  Mr.  Charles  Ashton 
— at  yr  hwn  y  cyfeiriasom  eisoes  ;  yr  hwn  a  ddywed  mai  prin,  yn  ol 
ei  dyb  ef,  '  yr  oedd  y  lles  a  wnaeth  yn  gorbwyso  y  niwed  a  achos- 
odd,'  trwy  '  iselhau  chwaeth,  a  chulhau  meddyliau.'  Ond  gadawn 
yr  hanesydd  hunan-dybus  o  Ddinas  Mawddwy.  Beth  mor  ddall  a 
rhagfarn  ?  Ni  a  roddwn  ychydig  ddyfj-niadau  o'r  Awdl,  yr  hon 
sydd  yn  353  o  linellau.     Fel  hyn  y  dechreua: — 

'  Cŵyn  bron,  o  galon  bwygilydd — tra  brwd, 
Trwy  Brydain  a'i  threfydd, 
Tra-dwys,  am  SiOR  Y  Trydydd, 
A  gwedd  laith,  yn  faith,  a  fydd. 

'  Yn  chwannog,  pa'm  na  chŵynir— o  ddirni? 
Ow,  ddyrnod  a  gotìr ! 
Am  ein  Llyw  mâd,  Tad  ein  tir, 
A  gludwyd  i  ddu  gleidir. 

'  SiOR  Y  TnYDYDD,  lly  wydd  llon, 
Maethwyd  ef  flwyddau  meithion, 
Wr  hynaws,  i  roi  hinon, 
Tan  uwch  Lys,  i'n  hynys  hon. 

*  Ein  Sior  ni  throediodd  ar  sarn  atlirodwaith ; 
Ni  chai^ai  drawswyr  a'u  cìiwai  rodroswaith; 
Nodau  anfoesol  neu  wŷd  nwyfuswaith: 
Fwyn-ŵr,  ar  ledol  ni  fynai  erlidwaith : 
Naws  o  f âr,  yn  ei  oes  faith — pwy  gawsant  ? 
Neu  gûr  a  thremiant  y  dig  orthrymwaith. 
2b 

'  Ymdrechodd,  blaenodd,  o  blaid — gwiw  Ryddid 
A  gwir  addysg  deiliaid : 
Gwenu  wnai  ar  y  gweiniaid, 
I'w  nawdd  rhwydd,  yn  nydd  y  rhaid. 

'  Cai  'n  llyw  tra  'u  by w  yn  y  byd, 
Hwyr  annawn  am  hir  ennyd : 
Ymwyliodd  i'w  Amelia, 
Gwyl  clais  !  ar  ei  gwely  cla'; 
Yn  brudd  gwnai  weini  i'w  bron, 
O  ddidwyll  addewidion, 
Moddion  y  goreu  Meddyg, 
Goruchaf  a  mwyaí'  mŷg ; 
Nef ol,  dda  reol,  ddi  rus ; 
Dil  erwych  i'r  dolurus ; 
Gweinyddiant  i'r  gwan  eiddil, 

Neu  faeth,  gan  ryw  'un  o  íil.'*  *  Jb6  xxxiii.  23. 

Mwyna'  bwyll,  hithau,  mewn  bodd, 
Hefyd  mewn  gwres,  a'u  hyfodd; 
Cyôyriau  'n  iachau,  wych  hynt ! 
Anhwyledd  blina'  helynt. 
Pylwyd,  do,  yn  y  Palas, 
Inga'  gledd  yr  Angau  glâs !' 

Disgrifiad  sydd  yma,  fe  welir,  o'r  brenin  Sior  yn  ei  dŷ  a'i  deulu. 
Ac  felly,  hefyd,  yn  y  llinellau  nesaf : — 

'  Serchiadawl,  toddawl  y  tad, 
Ar  wefus  ei  wâr  wiw-fad 
Anwylferch!     Pa  serch?  pa  syll? 
Nos  of wy !     Pwy  wnai  sefyll ; 
Archwaethiad  ei  serch  hithau, 
Fûn  dlos,  a'i  nos  yn  neshau, 
Dan  ei  chlwy',  &\  fodrwy  fach 
Wnai  drem  y  tad  yn  drymach ! 
Ow !  y  fodrwy  f u  ad-rodd 
I  dad ;  a  chwmmwl  a  d'odd ! 
Trwm  fu  ol  y  tro  olaf, 
I'n  Gly w,  oedd  eisoes  yn  glaf : 

Y  deall,  a'r  neillduaeth, 
Lwyr  och !  o'i  eisteddle  'r  aeth : 
Pall  ddaeth  ar  y  pwyll :  O  ddyn ! 
Dolur  pwy  nid  yw  'n  dilyn? 

Ei  ddeiliaid,  cyd-feddalwn; 
Drws  tawdd  yw  'r  dyrysiad  hwn.' 

Cyn  diwedd  ei  Awdl,  y  mae  yn  troi  i  ddymuno  yn  dda  i  Sior 
IV.,  ac  i'r  deyrnas  o  dan  ei  lywodraethiad : — 

*  Boed  yn  dêr,  drwy  'r  Pedwerydd, 

Y  goreu  ffawd  i'n  gwir  ffydd  : 

Er  ffyniant  rhwydd,  a  llwydd  llon, 
O  !  gwened  ar  y  gweinion  : 
Heb  loes,  caed  hir  oes,  a  hedd, 
Nawdd  dda,  yn  nôd  i'w  ddiwedd. 
Toliad  na  bo  i'r  teulu, 
O  Sophia  faui,  llon-fam  llu 
Odiaeth,  fu  er  gwarediad, 
A  mael  o  les  i  aml  whid.' 

Rhoddwn  etto  yn  unig  linellau  diweddaf  yr  Awdl.  Yr  ydym  yn 
tybio  yn  gryf  mai  hwy  ydyw  y  geiriau  diweddaf  o  farddoniaeth  a 
ysgrifenwyd  ganddo  yn  ei  fywyd,  os  nad  y  geiriau  diweddaf  o  bob 
peth  arall  a  ddaeth  drwy  y  wasg  oddi  wrth  ei  ysgrifell.  A  gwelir 
mai  gweddîo  dros  ei  wlad  y  mae  ynddynt : — 

'  Dad,  Bôr  odiaeth,  d'od  i  Brydain, 
Fagwyr  wiw-gain,  fŷg  rywogaeth, 
Rhag  garm  alaeth,  rhwyg  gwŷr  milain, 
Nedd  glyd,  arain,  nawdd  gwladwriaeth : 

Gormes,  germain, 

Hagraidd — lefain, 
Pull  i'w  darwain';  pell  y  doraeth: 

Mawl  fo  'n  adsain, 

Am  droi  'r  ochain, 
Neu  wylofain,  i  ŵyl  wiwfaeth.' 

Cyfeiriwyd  o'r  blaen  at  gyfansoddiad  barddonol  o  waith  Mr. 
Jones  a  elwid  ganddo  '  Cywydd  Trugaredd  a  Barn.'  Dechreuodd 
ei  gyhoeddi,  fel  y  gwelsom,  yn  y  gyfrol  gy ntaf  o'r  Drysorfa  Ys- 
brydol.  Dywed  Mr.  John  Roberts  a  Mr.  John  Humphreys  fod 
'  rhan  fawr  o  hono  heb  ei  gyhoeddi '  pan  yr  oeddynt  hwy  yn  ysgrif- 
enu  Cofiant  Mr.  Jones ;  ac  nid  ydym  yn  gwybod  ddarfod  ei  gy- 
hoeddi  ar  ol  hyny,  oddi  eithr  i'w  enw  gael  ei  newid — o'r  hyn  nis 
gallwn  fod  yn  sicr.  Fodd  bynag,  rhown  yn  unig  ychydig  dameid- 
iau  o'r  rhan  o  hono  a  ymddangosodd  yn  y  Drysorfa  Ysbrydol : — 

'Dechbetj  Cywydd  Trugaredd  a  Barn.' 

'  DeíFro  o  gysgu  diífrwyth, 
O  drymfryd,  o  lychlyd  Iwyth, 
I'r  wên  f wyn,  yr  Awen  fau ; 
Anadla  f wynion  odlau : 
Dring  i  wir  dra  i  ang  wawl, 
Dan  ofyn  y  dawn  nefawl : 
Brwd-ystyr  bura'  destun, 
Rhagor-waith,  cein-waith  Duw  cun : 
Cân  am  ei  wár  Drugabedd, 
A'i  Farn,  sy  gaJarn  ei  gwedd. 

'  Mynych  y  bu  'nymuniad 
I  ddenu  cerdd  ddi-nacâd; 
Deisyfais,  â  dwys  afael, 
Yn  glau,  fawrhau  fy  lôr  hael ; 
Traethu  'n  iawn,  mewn  hyddawn  hwyl, 
A  phur-chwant,  ei  hoíF  orchwyl : 
Yn  well-well,  O !  na  allwn 
Roi  mawl  i'r  hyfawl  lôr  hwn !' 

Cymmer,  i  ddechreu,  olwg  gyffredinol  ar  ddaioni  a  thrugaredd 
Duw  mewu  Creadigaeth  a  Rhagluniaeth.  Wedi  hyny,  daw  yn 
mlaen  i  syllu  yn  arbenig  ar  Drugaredd,  gan  ddechreu  gyda : — 

'GWAITH   DUW   YN   Y   FfUEFAFEN.' 

'  Syllwn  i'r  nen,  wiw-len  wych, 
A  daenaist  mewn  modd  dawnwych; 
Llen  asur,  ddi-fesur,  faith ; 
A'i  lampau  'n  oleu  wymp-waith  ; 
Hi  gleisiwyd  fel  hûg  Iwys-hardd, 
Fel  cynfas  fraith  hoyw-las,  hardd! 
Ein  Glyw,  ti  sy'n  goleuaw 
Holl  dref  y  canwyllau  draw!' 

Ar  ol  adrodd  y  modd  y  crëwj^d  y  sêr,  y  mae  yn  myned  rhagddo 
i'w  disgrifio  fel  hyn : — 

'  Lleoedd,  neu  gylehoedd,  a  gánt ; 

Y  cyd-weis,  hwy  a'u  cadwant ; 
Rhai  'nghrôg  ddiysgog  osgedd, 
(Mawrlu  gwych,  mor  loyw  eu  gwedd!) 
Yn  y  gwagle,  meith-le  mŵd, 
Gemwaith  wybrenol  gwmmwd: 
EraiU  ar  yrfa  eirian, 

A  rhwydd,  mewn  goleurwydd  ghln : 
Bydoedd  sy  'n  gyhoedd  yn  gwau 
Ar  chwired,  fel  gyrr  chwarau ! 
A'th  fraich  nerthawl,  graflaw],  gref, 

Y  clorinni  'n  claer-wiw-nef ; 
Areili  'n  gy wir  wiw-lwys 
Ei  chlampau  adeilau  dwys, 
Heb  flinder  o'u  crynder  crôg, 
Na'u  pwysau,  lu  cwmpasog: 
Unbwys  it',  Naf  (hònaf  hyn), 
Yw  hydoedd,  neu  ahwydynP 

'  Wele,  fel  brycheuyn  y  cymmer  efe  yr  ynysoedd  i  fyny,'  ebe  y 
bardd  Hebreig ;  ac  yr  ydym  yn  tybio  y  gwel  y  darllenydd  bryd- 
ferthwch  barddonol  mawr  yn  y  ddwy  linell  olaf  a  roddasom  o  eiddo 
y  bardd  Cymreig  hefyd.  Yn  y  llinellau  nesaf,  gall  y  seryddwr  gael 
cyfle  i  weled  pa  mor  hyddysg  oedd  Mr.  Jones  mewn  seryddiaeth  : — 

'  Dodaist  rai  yn  odidawg 
Ar  daith  wir  hirfaith  yr  hawg: 
Gwalltawf;  yw  rhai  mewn  gwyllt-wedd; 
A  rhai'n  gynÜbnawg,  waellawg  wedd; 
(A'r  cyrph  coeth,  ri'  corphawg  hyii, 
A  chwiwi  fel  brycheuyn) 
Aml  blaned,  can  lled  ein  llawr. 
A'i  gyrfa  'n  gylchedd  gwirf awr ; 
Weithiau  'mhell  mewn  rhyw  gell  gudd; 
Oddi  yno  'n  glaer  ddyanhudd ; 
I'r  drumain  rhai  'n  hwyr-dramwy, 
A  rhai  'n  gynt,  er  hynt  fo  hwy. 

Yn  eu  cylclioedd  cyhoedd,  certh, 
Ymrwyfant,  O!  mor  wiw-ferth; 
Yn  ëon  treiddian'  awyr, 
Fel  llyng  draw  'n  tramwyaw  mỳv : 
Wrth  y  munyd  (wyrth  mwyn-wych!) 
Yr  ânt,  y  rhedant  eu  rhŷch : 
D'ont  i'r  âl  (ddiwammal  waith 
Dir  anian)  nid  ar  unwaith: 
j     Os  blwydd,  neu  gan-mlwydd,  a  gânt, 
Yn  hwyrach  ni  oliiriant : 
Eu  dogn  oedd,  digon  iddynt, 
Cymmhwys  bryd  i  hyd  eu  hynt.' 

Ar  ol  iddo  aros  yn  mhellach  i  ddisgrifio  teithiau  y  sêr,  ac  iddo 
ddywedyd  lòd 

'  Eu  taith  ugein-waith  yn  gynt 
Na  gyriad  y  blin  gorwynt ;' 

ac  ar  ol  sôa,  hefyd,  fod  y  sêr,  weithiau,  yn  eu  digofaint  yn  erbyn 
drygioni  dyn,  yn 

'  Poeri  adwyth,  heb  bryder, 
Ar  elynion  digllon  Duw,' 

y  mae  y  bardd  yn  eu  dilyn  nes  eu  cael  oU  wedi  dyfod  ynghyd  i 
gynnal  math  o  gyngherdd  i'w  Creawdwr.  Geilw  hwy  yn  'gôr  o 
wiw  gantorion  gwych,'  yn  canu  '  mawl  i'r  lôn ;'   ac  y  maent  yn 

dy wedyd : — 

'  A  glywch  chwi  ni,  glỳch  y  nos? 
I'n  Llyw  rho'wn  glod  yn  Híos; 
Cry'  y w  'r  Nêr,  ein  Crëwr  ni ; 
Da  ddyled  ei  addoH : 
Clywch,  O  w5r!  coeliwch  ei  waith: 
Myfyriwch  am  ei  fawr-waith: 
Perchwch,  molwch,  ofnwch  £f, 
A  luniodd  yr  oleu-nef.' 

Er  mwyn  rhoddi  cymmaint  o  fantais  ag  a  allwn  i  adnabod  Mr. 
Jones  fel  Bardd,  ni  a  roddwn  etto  ger  bron  ychydig  o  '  Englynion  ' 

o'i  eiddo.  Y  mae  yr  englyniou  canlynol  i'w  cael  yn  y  rhifyn  am 
Rhagfyr,  1801,  o'r  Drysorfa  Ysbrydol.  Ei  destyn  ydyw,  'Tirion- 
deb  Duw  yn  ei  Ragluniaeth  tuag  at  ein  gwlad,  yn  yr  Heddwch 
diweddar,  a'r  Cynhauaf  helaethlawn  :' — 

'  Hhyfedd,  da  rinwedd,  dirionwch — ein  Naf, 
A'i  nefawl  ddyn-garwch  ! 
Rhwyddodd  in'  wawr  o  heddwch, 
Ar  ol  blwyddau  fflamau  fflwch. 

'Rhyfel  (ail  ufel  ofwy— andwyol) 
Ein  daear  bu  'n  trarawy  ; 
E  fu  'n  nodawl  ofnadwy, 
I  fynu  maeth,  fwy  na  mwy. 

'  Rhwygodd,  e  lyngcodd  yn  lew  wangcus— dorf 
O  dirion  wŷr  prydus : 
Y  gwas  triphen  gwastraffus, 
Dyddiau  ei  raib  nid  oedd  rus. 

'  Y  Llew  blwng!  teilwng  attaliad — gwiwfawl 
A  gafodd  ei  rediad  : 
'E  ddoi  awch  i  heddychiad, 
Er  lludd  i  gledd,  er  llwydd  gwlad. 

Ac  am  y  '  Cynhauaf  helaethlawn,'  dy wed : — 

'  Yn  rhodd,  Naf  hyfodd  hefyd— o'i  f wynwaith 
Anfonodd  helaethfyd : 
Llawnder  wedi  cuhii  cỳà, 
Pêr  iawn-fael  ar  ol  prin-fyd. 

'  Cnwd  da,  gwyn  eitha'  gwenithyd — goddwys 
A  guddiodd  y  gweryd : 
Caem  wlad  lawn  o  rawn  yr  ŷd ; 
Caem,  dlodion  Frython,  frithyd. 

'Rho'wn  fawl  hoen  weddawl  iddo— hoff  ddychwant 
A  phwy  ddichon  beidio? 
Am  droi  'r  dig  ffyrnig  i  ffo, 
A  mediad  prin  i  ymado.' 

Y  mae  yn  gwbl  hysbys  fod  yr  awen  wedi  cael  ei  defnyddio  gan 
feirdd  ysbrydoledig,  yn  gystal  a  chan  feirdd  anysbrydoledig  a 
chenhedlig,  drwy  holl  oesoedd  y  byd,  i  duchan  yn  erbyn  ac  i 
wawdio  y  drwg,  yn  gystal  ag  i  ganmawl  ac  i  foli  y  da.  Tua'r 
flwyddyn  1800  neu  1801,  cyhoeddwyd  tri  llyfryn — y  rhai  a 
gynnwysent  swm  mawr  o'r  hyn  nad  oedd  sail  iddo,  na  gwirion- 
edd  ynddo,  yn  erbyn  y  Methodistiaid.  Enwau  y  llyfrynau  hyny 
oeddynt,  Awgrymiadau  i  Benau  Teuluoedd — a  Methodistiaeth 
yn  cael  ei  ddadÂenu,  gan  Thomas  Ellis  Owea,  periglor  Llan- 
dyfrydog,  yn  sir  Fôn.      A'r  llall,  sef  y  trydydd,  Cynghor  Difrif 

Periglor  i'w  Blwyfolion'  gan  Owen  Reynolds,  periglor  Aber,  ger 
llaw  Bangor,  yn  Arfon.  Nid  rhaid  i  ni  aros  gyda  y  llyfrynau  hyn 
yn  bresennol,  yn  mhellach  nag  i  grybwyll  fod  Mr.  Charles  wedi 
yragymraeryd  â'u  hatteb — yr  hyn  a  wnaeth  yn  dra  eíîeithiol,  yn 
ei  Yindication  of  the  WôIsJl  Metìiodiats.  Wrth  ddarllen  un  o'r 
llyfrau  hyny ;  sef,  Cynghor  Difrif  Periglor  i'w  Blwyfolion, 
cyfansoddodd  Mr.  Jones  duchangerdd  íèr,  ac  anfonodd  hi  gyda'r 
llyfryn  i'r  cyfaiU  oedd  wedi  anfon  hwnw  iddo  i'w  ddarllen.  Ond 
gan  ei  fod  ef  yn  adrodd  yr  hanes  yn  y  llythyr  canlynol,  yr  hwn  a 
anfonodd  at  Mr.  Charles,  ac  a  gyhoeddodd  yntau  mewn  Attodiad 
i'r  Yindication,  caiff  adrodd  ystori  y  duchangerdd  yn  ei  eiriau  ei 
hun.     Dyma  ei  lythyr  at  Mr.  Charlos  : — 

'  Barch.  Syr, — Er's  rhai  misoedd  yn  ol,  anfonwyd  y  traethodyn  bychan 
a  elwir  Cynghor  Difrif  Periglor  iho  Blwyfoìion,  drwy  gyfrwng  cyfaill,  i  mi 
i'w  ddarllen.  Mi  a  welais  yn  fuan  ei  fod  yn  cynnwys  ymosodiad  ífyrnig 
ar  y  Methodistiaid ;  y  rbai  sydd  yn  cael  eu  cyhuddo  ynddo  o  braidd  bob 
ysgelerder  ag  y  gall  y  natur  ddynol,  wedi  ei  llygru  gan  bechod,  ei  wneu- 
thur.  Y  mae^y  pregethwyr,  yn  neillduol,  yn  llawn  rhagfarn  a  gormod- 
edd,  yn  cael  eu  galw  ganddo  yn  dwyllwyr,  dyhirod,  crwydriaid,  lladron, 
&c.  Y  mae  yr  athrawiaeth  Babaidd  ®  Olyniaeth  Esgobol — yr  hon  oedd 
wedi  ei  hen  fwrw  heibio — yn  cael  ei  hamddiflÿn  yn  wresog  ynddo;  ac  an- 
effeithioh'wydd  gweinidogaeth  pawb  arall  sydd  yn  pregethu  yr  efengyl, 
y  rhai  sydd  heb  dderbyn  yr  hyn  y  mae  efe  yn  gweled  yn  dda  ei  alw  yn 
ordeiniad  nefol  ar  ein  clerigwyr.  Nid  oes  gan  y  gwaith  ond  ychydig  neu 
ddim  teilyngdod  i'w  gymmeradwyo.  Y  mae  y  mater  yn  agored  i  wrth- 
wynebiad ;  y  mae  ysbryd  yr  ysgrifenydd  yn  chwerw,  yn  faleisus,  ac  yn 
anfoesgar ;  ac  y  mae  ei  arddull  yn  anystwyth,  yn  drwsgl,  ac  weithiau  yn 
anrammadegol.  Yn  deall,  fodd  bynag,  ei  fod  wedi  ei  ysgrifenu  gan 
glerigwr,  yr  hwn  y  mae  ei  fy wiolaeth  tua  hanner  can  milldir  o  bellder 
o'r  fan  lle  yr  wyf  fi  yn  byw,  a  bod  amryw  o'r  clerigwyr  yn  ddiwyd  yn  ei 
ledaenu  yn  mhell  ac  yn  agos,  yr  wyf  yn  addef  fod  fy  nwydau,  er  mor 
araf  ydynt,  wedi  eu  cynnhyrfu  i  ryw  raddau.  Gallaf  chwanegu  yn 
onest,  i  mi  deimlo  dros  yr  Eglwys,  fel  y  mae  yn  sefydledig  trwy  gyf- 
raith,  wrth  ei  gweled  'yn  cael  ei  chlwyfo'  yn  ddwfn  'yn  nhŷ  ei  char- 
edigion,'  yn  cael  ei  hammharchu,  a'i  niweidio  yn  drwm  gan  y  rhai  sydd 
yn  bwyta  ei  bara,  ac  a  ddylasent  fod  yn  addurn  ac  yn  amddifíyn  iddi. 
Yn  yr  agwedd  meddwl  yma,  mi  a  ddychwelais  y  pamphledyn,  gan 
gyd-ddychwelyd  gydag  ef  ychydig  Hnellau,  wedi  eu  cyfansoddi  yn  yr 
hen  dduU  Cymreig  o  duchan  ar  yr  awdwr,  ac  ar  gynnwys  ei  lyfryn 
dirmygus.  Nid  oedd  yr  hyn  a  ysgrifenais  y  pryd  hwnw  wedi  ei  fwriadu 
erioed  i  gael  edrych  i  mewn  iddo  gan  y  cyliocdd,  fel  y  gallech  yn  wir 
feddwl ;  ac  ni  ddychymmygais  y  byddai  iddynt  byth  gael  eu  darllen  y 
tu  allan  i  gylch  ychydig  o  gyfeilUon,  heb  law  y  ddau  foneddwr  i'r  rhai 
yr  anfonais  hwynt.  Ond  yn  awr,  yr  wyf  yn  gweled  eu  bod  wedi  cyr- 
haedd  Amlwch,  yn  Môn;  ac  wedi  eu  hanfon  oddi  yno,  yr  wyf  yn  tybied, 
i'r  Parch.  Mr.  Owen,  rector  Llandyfrydog.    Y  maent  yn  ymddangos  i'r 

boiieddwr  hwn,  dybygid,  mewn  lliwiau  erchyll  iawn.  Y  mae  yn  eu  hys- 
tyried  'fel  ymgais  haerllug  i  sarhau  teimladau,  ac  i  ammharchu  cymmer- 
iad  gweinidog  rheolaidd  y  plwyf,  a  holl  aelodau  yr  Eglwys  Sefydledig 
ynddo  ef.'"  (Yr  wyf  yn  ystyried  hyn  oll  fel  ensyniad  twyllodrus  a 
haerllug.)  Yna,  y  mae  yn  anrhegu  y  cyhoedd  A  chyfieithiad  o  honynt, 
fel  chwanegiad  pwysfawr  at  'y  proüon  rhy  Hosog  a  rhy  eglur""  yr  oedd 
Avedi  eu  rhoddi  yn  barod  o  elj^niaeth  addefedig  y  Methodistiaid  at  yr 
Eglwys,  y  Brenin,  a  Chyfansoddiad  y  deyrnas.  Y  mae  yn  sicrhau  yn 
bendant  fod  y  cyfieithiad  hwn  yn  Üythyrenol.  Fel  y  gellwch  chwi,  ac 
eraiU  galluog  i  farnu,  benderfynu  yn  ddiduedd  am  gywirdeb  fy  nghyf- 
ieithydd  parchedig,  yr  wyf  yn  awr  yn  anfon  i  chwi  y  IHnellau  a  gyfo.n- 
soddu'yd  wrth  ddarllen  Cynghor  Difrif,  (tc.  : — 

'  A  reibiwyd  Llen-wr  Aher, 
Y  dyn  glân,  yn  Din  y  Glerì" 
Pan  wnaeth  y  gwan  ífraeth  ei  ffrêg, 
Ffol  ŵr,  y  fath  íBloreg? 
Rhwyfodd  at  ffydd-w^'r  Ehufain, 
I  gael  rhodd  o  gail  y  rhai  'n ; 
Urddiad,  medd  ef,  ac  eurddawn : 
Trwy  hwn  mae  rhâd  a  llûd  llawn! 
Ff ei !  'e  gododd  ffug  adail, 
Bobydd  siom,  ar  Babaidd  sail ! 

'  Gwenhudiw  gwan  ei  hedion, 
Nis  medd  ef ,  haden  gref  gron : 
Us  y  gwaith  o  ais''  y  gŵr: 
Traitli  dondio,  truth  y  dwndwr : 
Llaf ur  gau  yw  'r  llyf r  i  gyd, 
Clep  anfoes  clopa  ynfyd !' 

Yr  wyf  fi  yn  eu  cyfieithu  fel  hyn:— 'A  ydyw  offeiriad  Aher,  y  gŵr  dysg- 
edig,  wedi  ei  drawsffurfio  i  fod  y  gwaelaf  o  ysgriblwyr,  pan,  gyda'i 
ffregod  haerllug,  y  cyfansoddodd  yn  annoeth  y  fath  ddernyn  di-synwyr? 
Y  mae  wedi  rhwyfo  ei  ffordd  at  y  bobl  sydd  o  flydd  Babaidd,  i  geisio 
rhodd  o'u  corlan — ordeiniad : — rhodd  sydd,  yn  ol  ei  farn  ef,  o  ragoriaeth 
oruchel ;  drwyddi  y  mae  yn  dyfod  bob  gras  a  rhinwedd  mewn  cyflawn- 
der !  Ff ei !  dwbiwr  anwiredd !  Y  mae  wedi  codi  adeilad  ffugiol  ar  sail 
Babyddol! 

'Greadur  bychan!  gyda'i  ^flìloreg  wan  ac  ysgafn,  nid  oes  ganddo  y 
tipyn  lleiaf  sydd  yn  gryf  a  sylweddol.  ISTid  yw  y  gwaith  ond  ûs,  allan 
o  feddwl  y  dyn  ei  hun :  traethawd  cwerylgar ;  flugiaeth  y  baldorddwr. 
Llafur  twyllodrus  ydyw  y  llyfr  drwyddo;  dadwrdd  anfoesgar  penglog 
disynwyr.' 
i^  'Ni  wnaf  chwaneg  o  esgusawd  dros  y  llinellau  uchod.     Yr  wyf  yn 

*  Gwel  Methodistiaeth  icedi  ei  dadlcnu,  tudal.  96. 

^"  Gwel  Awgrymiadau  i  Benau  Teiduoedd. 

•=  Yn  Uythjrrenol,  y  rhai  olaf  o  gantorion — ymadrodci  cyfFredin  yn  mysg  y  Cymry,  ac 

i'w  ddeall  mewn  ystyr  fBgyrol  am  y  rhai  sydd  yn  salw  mewn  unrhy  w  alwedigaeth.    Yr 

wyf  lì,  gan  hyny,  yma  wedi  ei  gyfieithu  yn  yieaelaf  d'r  ysfjriblwiir. 

•*  Yn  llythyrenol,  asenau. 

gwrthdystio  yn  erbyn  Mr.  Owen  a'i  gyfieithiad  gwarthus.  Y  mae  ei 
elyniaetli  yn  amlwg ;  ac  y  mae  ei  anwybodaeth  o  iaith  ei  fam  yn  an- 
faddeuol  mewn  boneddwr  yn  ei  swydd  ef.  Mi  a  ymattaliaf,  pa  fodd 
bynag,  rhag  sylwi  ar  ei  gamgymmeriadau,  ond  yn  unig  yr  un  canlynol, 
yr  hwn  sydd  yn  myned  tu  hwnt  i'r  lleill,  ac  yn  haeddu  ychydig  sylw- 
adau: — 'Gwenhudiw  gwan  ei  hedion — nis  medd  ef  haden  gref  gron' 
(Ihn.  11,  12).  Gwel  ei  ddarllenwyr  ei  fod  ef  yn  eu  cyfieithu  fel  hyn: — 
Htvyaden  ivyllt  o  ehediad  givan,  ond  heb  ei  haden  (jref  a  chryno  hi! ! !  Y 
mae  hwn  yn  sicr  yn  ymladdwr  afrosgo:  a  gall  yn  ddiammheu  sefyll 
'prawf  rhy  eglur'  gyda  llawer  o'n  llafurwyr  amaetliyddol  a'n  bugeiHaid 
ieuaingc.  Y  mae  yn  by w,  mae  yn  amlwg,  yn  rhywie  gyfieithwr  gvryllt 
gyda  phen  gwan  ac  ysgafn.  A  gaiíF  fy  awen  farwaidd  foddhau  ei  hun 
gydag  ychydig  hnellau? 

Troai  'n  bŵl,  truan  ei  ben ! 
Wenlmdiw  yn  hwyaden! 
A  man-dyf-rawn^^  mewn  difri', 
Tro  'i  wed'yn  i'w  hedyn  hi ! 

'Gan  fy  mod  yn  ddyeithr  yn  Llandyfrydog,  nid  yw  yn  hawdd  i  mi 
roddi  cyfrif  am  y  gwall  aníìbdus  hwn.  Gallai  dychymmyg  gwresog  a 
ífyddlawn  gynnyg  amryw  dybiaethau ;  megys — dull  o  siarad  ammhriodol 
wedi  ei  gael  yn  yr  ysgol — gormod  o  ymddiried  yn  raarn  ei  gyfaill  a'i 
gyd-swyddog  yn  Amlwch,  (tc,  &c.,  &c., — neu,  í'e  allai  fod  gan  y  boneddwr 
parchedig  duedd  gref  at  y  difyrwch  o  saethu  hwyaid  gwylltion;  ac  felly, 
wrth  gytìeithu  fy  llinellau,  a  ddaliodd  ar  yr  ymadrodd  yn  heldrin  ei 
ddychymmyg;  ac  fe  benderfynodd  fabwysiadu  y  gair,  yn  lle  cymmeryd 
amser  i  feddwl  yn  bwyllog,  ac  i  ymgynghori  gyda'r  llyfr  defnyddiol 
hwnw  a  elwir  Geirlyfr. 

'A  wnewch  chwi  gyd-ddwyn  â  mi  am  ychydig  amser  i  gymmeryd 
trem  ar  ei  draetiiawd  yn  yr  oLi  o  hono  ?  Y  mae,  yn  hapus  iawn,  wedi  fy 
nghynnysgaeddu  â  chyöëlybiaeth,  yr  hon  yr  wyf  yn  bwriadu  ei  dilyn 
er  fy  nifyrwch  fy  hun.'  (Y  gyífelybiaetli,  fel  y  deallir,  yw  hela  a  saethu 
hwyaid  gwylltion.) 

'Y  mae  ein  hehwr  hwyaid,  yn  ei  ragymadrodd,  yn  curo  o  gwmpas  yr 
hen  hereticiaid,  ac  y  mae  wedi  gwneyd  y  darganfyddiad  rhyfeddol  (yr 
hyn  ni  wnaeth  neb  o'r  blaen  y  tu  allan  i  gylch  yr  Eglwys  Babaidd)  fod 
y  Waldensiaid  duwiol  ac  erlidiedig  yn  eu  mysg :  ac  yna  y  mae  mor  graff 
ag  i  weled  cyífelybrwydd  mawr  rhyngddynt  a'r  Methodistiaid  Cymreig. 
Yr  wyf  yn  sicrliau  i  chwi  fy  mod  wedi  cael  fy  moddhau  yn  fawr  yn  y 
cyd-darawiad  hapus  yma.  Yna,  y  mae  yn  codi  yr  hen  Buritaniaid  (o 
goffadwriaeth  fendigedig)  i  fyny,  ac  yn  cael  eu  bod  oll  yn  frenin-Ieiddiaid 
a  Ilofruddion.  Yr  oeddwn  yn  cael  fy  nharaw  â  dychryn  braidd  at  hyn, 
wrth  adgotío  enwau  clodfawr  a  hybarch  Ilawer  o  honynt — Ilu  cyfan  o'r 
sêr  blaenaf  mewn  galluoedd  Ilenyddol  a  duwioldeb.  Wedi  hyny,  y  mae 
yn  croesi  drosodd  i  faes  gsvyllt  y  Chwyldröad  Ffrengig;  ac  yn  tramwyo 
gwahanol  gyfandiroedd  y  belen  ddaearol,  gan  'guro  i  fyny'  (megys  y 
gwneir  wrtli  saethu  hwyaid  gwylltion)  'gyda'r  dyfalwch  mwyaf  am 
rywbeth  y  gall  ddyfod  o  hyd  iddo  yn  feius  mewn  ymddygiad,  neu  yn 

"  Gair  cj'fansawdd  o  mán-tŵf&  graicn,  grünyn  o  dyfiant  bychan. 


426  COFIANT  Y  PARCH.   THOMAS  JONES. 

gyfeiliornus  mewn  barn  (dim  gwahaniaeth  pa  un  ai  mewn  gwirionedd  ai 
mewn  tyb)  yn  y  clerigwyr  a  ystyrir  yn  Fethodistiaid,  yn  gystal  ag  Ym- 
neiUduwyr  o  wahanol  enwadau — Calfiniaid,  Arminiaid,  Ariaid,  Socin- 
iaid,  Crynwyr,  Swedenborgiaid,  &c.,  &c. ;  a  hyn  i  gyd  i  brofi  fod  y  Meth- 
odistiaid  Cymreig  nid  'yn  ddynion  drwg,  ond  yn  ddeiliaid  peryglus  !!!'* 
Cystal  fyddai  iddo  brotì  ei  fod  ef  ei  hun  yn  weiuidog  cywir,  efengylaidd, 
a  duwiol,  ac  yn  Gristion  o  feddwl  gostyngedig  ac  o  dymmer  dda,  trwy 
hysbysu  ei  ddarllenwyr,  fod  ei  hynafiaid  yn  mynychu  yr  Eglwys,  a'i  fod 
ef  ei  hun  wedi  ei  ddwyn  i  fyny  yn  mysg  cyd-chwareuwyr  a  chymmyd- 
ogion  oedd  yn  nodedig  am  eu  natur  dda. 

'l'r  amcan  o  dynu  y  Methodistiaid  i  lawr  (yn  unig  er  mwyn  byrhau  eu 
hadenydd,  fel  y  mae  efe  yn  sicrhau,)  y  mae  ganddo  ddigon  o  haerllug- 
rwydd  i  gyfeirio  ei  ẃn  {hlunderbuss)  yn  erbyn  Deddf  Goddefiad.  Diolch 
i  Dduw,  y  mae  genym  frenin  ar  yr  orsedd,  yr  hwn  a  ddadganodd  ar  ei 
esgyniad  iddi  ei  benderfyniad  (a  thu  hwnt  i  bob  dadl  y  mae  yr  un  etto) 
i  gefnogi  y  Goddefiad  hyd  derfyn  ei  fywyd.  Bydded  yr  adeg  hono  yn 
mhell ;  a  bydded  ei  olynwyr  o'r  un  cyôelyb  feddwl,  a'r  un  mor  Iwydd- 
iannus,  hyd  na  byddo  amser  mwyach.  Gallwn  hefyd  ymflrostio  mewn 
rhestr  hir  o  bendefigion  a  boneddigion,  yn  y  Dywysogaeth  yn  gystal  a 
thros  yr  holl  deyrnas,  y  rhai  sydd  yn  wastad  yn  ymlyngar  wrth  Gyfan- 
soddiad  hapus  a  Llywodraeth  Ryddfrydig  ein  gwlad,  ac  ydynt  yn  rhy 
gall  i  dalu  rhyw  lawer  o  sylw  i  gri  di-sail  ychydig  o  ysgriblwyr  Uchel- 
Eglwysig  a  rhagfarnllyd. 

'Pe  byddai  i  Mr.  Owen  feddwl  fy  mod  yn  myned  yn  rhy  hyf  arno,  bydd- 
ed  iddo  gofio  mai  ef e  oedd  yr  ymosodwr.  Gall  fod  mewn  cy f rif  gwastad  â 
mi,  os  mỳn,  yn  ei  ysgrif  nesaf,  nid  yn  unig  trwy  fy  seintio,  fel  y  gwnaeth 
eisoes,  er  braidd  mewn  dull  ansanctaidd ;  ond  hefyd  trwy  gyhoeddi  fy 
enw,  a'r  Ile  yr  wyf  yn  byw;  ac  yn  mhellach  fy  anrhydeddu  â'r  teitl  o 
ragrithiwr,  neu  benboethiad — pa  un  bynag  a  dybia  efe  a  fydd  yn  swnio 
oreu.  Yn  sicr,  nid  wyf  fi  yn  ewyllysio  iddo  ddira  niwed ;  ond  i'r  gwrth- 
wyneb,  yr  wyf  yn  dymuno  iddo  bob  daioni  yn  y  byd  hwn,  a'r  hwn  a 
ddaw,  Etto,  yn  hytrach  nag  i  Brydain  alw  yn  ol  ei  Goddefiad,  a  Ilunio 
cadwynau  i'w  deiliaid  teyrngarol,  ei  dynged  fyddo  byw  a  marw  yn 
nghadwyn  flin  siomedigaeth. 

'Yr  ydwyf  mor  fí'yddlawn  i  fy  mrenin  a  fy  ngwlad  ag  ydyw  yntau,  ac 
yn  llawenhau  mor  wirioneddol  ag  yntau  yn  Ilwyddiant  y  naiU  a'r  llall. 
Nid  ydwyf  fi  yn  coleddu  unrhyw  elyniaeth  at  yr  Eglwys  Sefydledig: 
i'r  gwrthwyneb,  Ilawenydd  fy  nghalon  a  fyddai  ei  gweled,  'megys  llu 
banerog ;"'  mewn  trefn  ddwyfol,  ac  yn  nerth  Arglwydd  y  lluoedd,  yn 
fuddugoliaethus,  ac  yn  anorchfygol. 

'Terfynaf,  Barch.  Syr,  eich  ewyllysiwr  da, 

T.  J.'^ 
Wyddgrug,  Mehefin  15fed,  1802. 

Er  mai  ceisio  rhoddi  cyfleusdra  i  adnabod  Mr.  Jones  fel  Bardd 
yr  ydym  yn  y  bennod  hon,  nid  ydym  yn  meddwl  fod  angen  am  i 

*  Gwel  ei  Ragymadrodd,  tudal.  14,  &c.  "  Can.  Sol.  vi.  4. 

"  Gwel  Amddiffyniad  i'r  Aíethodistiaid  Cymreig,  gan  y  Parch.  T.  Charles, 
wedi  ei  gyfîeithu  gan  y  Parch.  Henry  Hughes,  Brynkir.     Tudal.  59 — 65. 

ni  wneyd  unrhyw  esgusawd  dros  roddi  y  Uythyr  blaenorol  i  mewn 
yma  yn  llawn,  megys  y  gwnaethom.  Yr  oedd  y  Uythyr  yn  angen- 
rheidiol  fel  eglurhâd  ar  y  Uinellau  o  duchan  oedd  yn  dyfod  i  mewr; 
yn  ei  ganol.  Y  mae  yn  debygol  yr  ystyria  pawb  yr  holl  lythyr,  y 
duchaugerdd  a  chwbl  o  hono,  yn  un  o'r  pethau  mwyaf  gwawdlym 
y  cyfaríyddir  âg  ef  un  amser.  Yn  wir^  yr  ydym  yn  cyfarfod  yn 
fynych  yn  ysgrifeniadau  Mr.  Jones,  yn  enwedig  yn  y  rhai  a  ysgrif- 
enodd  yn  y  Dadleuon  Duwinyddol  rhj^ngddo  a  Mr.  Owen  Davies 
a  Mr.  Christmas  Evans,  â  llawer  iawn  o'r  asbri  a'r  medr  sydd  yn 
angenrheidiol  i  wneyd  duchanwr  a  gwawdiwr  eíîeithiol.  Ceir  yr 
elfen  hon  yn  gref,  weithiau,  mewn  ambell  frawddeg  ryddiaethol ; 
ond,  fel  y  gallesid  meddwl,  pan  fyddai  gauddo  destyn  i'w  ddir- 
mygu,  ceir  ef  lawer  o  weithiau  yn  troi  i  farddoniaeth.  Felly  y 
gwnaeth  yn  ei  lyfr  enwog,  Ymddiddanion  ar  Brynedigaeth.  Y 
mae  y  cywydd  sydd  yn  niwedd  hwnw  yn  hynod  o  wawdlym  ar 
y  '  tyb '  am  derfj^n  i  werth  aberth  Crist.  Ac  nid  ydym  yn  sicr 
nad  ymollyngodd  efe  yno  yn  rhy  bell  yn  y  cyfeiriad  hwn,  yn 
enwedig  wrth  ymdrin  â'r  fath  bwngc.  Pa  fodd  bynag,  y  mae  yn 
amlwg  y  gallasai  y  wythien  hono  oedd  yn  ei  natur,  ac  yn  ei  awen, 
ei  wneyd  yn  duchanwr  medrus  ac  effeithiol  iawn,  pe  gollyngasai 
efe  hi  yn  rhydd  i  hyny. 

Ond  tra  yn  sôn  am  Mr.  Jones  fel  Bardd,  yr  ydym  yn  tybio  yn 
gryf  mai  fel  Emynydd  y  bydd  efe  fy w  hwyaf  yn  mysg  ei  genedl. 
Gall  gael  ei  gofio  fel  Emynydd  yn  hwy,  hyd  yn  oed  nag  fel  Duwin- 
ydd.  Mae'n  wir  y  gall  ei  Ferthyrdraeth,  a'i  gyfieithiad  o  Waith 
Gurnal,  ei  gadw  yn  hir  mewn  côf ;  ac  yr  ydym  yn  credu  y  bydd 
mewn  mwy  o  íri  fel  Duwinydd — fel  awdwr  yr  Ymddiddanion 
Crefyddol  a'r  Ymddiddanion  ar  Brynedigaeth,  ac  íél  un  a  saf- 
odd  yn  wrol  dros  y  gwirionedd  am  '  Anfeidroldeb  yr  lawn ' — mewn 
amser  dyfodol,  nag  y  mae  wedi  bod  yn  ystod  yr  hanner  can  mlyn- 
edd  diweddaf  Yr  ydym  yn  ofni  mai  nifer  pur  fychan  yn  mysg  ei 
genedl  sydd  etto  wedi  adnabod  ei  werth  a'i  fawredd  fel  Duwinydd ; 
ond  yn  credu  y  daw  yn  adnabyddus  ar  ol  hyn,  pan  ysgrifenir 
Hanes  yr  Athrawiaeth  yn  Nghymru.  Ond,  pa  fodd  bynag  am  y 
pethau  hyn,  yr  ydym  yn  gwbl  sicr  y  bydd  ei  Emynau  yn  cael  eu 
canu  gan  gynnuUeidíaoedd  ein  gwlad  cyhyd  ag  y  pery  yr  iaith 
Gymraeg,  a  chyhyd  ag  y  pery  caniadaeth  gyssegredig  i  gynnwys 
dadganiad  o  emynau  o  nodwedd  y  rhai  a  arferir  gan  y  gwahanol 
eglwysi  Cristionogol  a  Phrotestanaidd  ag  sydd  yn  bresennol  yn 
Nghymru.  Credwn  fod  pawb  sydd  yn  gydnabyddus  â'i  emynau 
yn  ystyried,  o  leiaf  lod  rhai  o  honynt,  yn  sefyll  mor  uchel,  ar  rai 

cyfrifon,  o  ran  teilyngdod,  a  dim  emynau  sydd  yn  yr  iaith.  Ac  yr 
ydym  yn  meddwl  eu  bod,  a'u  cymmeryd  oU  ynghyd,  ar  gyfrif 
cywirdeb  y  syniadau  sydd  ynddynt,  dwysder  y  teimlad  sydd  yn 
rhedeg  drwyddynt,  eglurder  ac  ystwythder  yr  iaith,  a'u  priodoldeb 
cyffredinol  i  fod  yn  gyfrwng  mawl  ac  addoliad  unrhy  w  gynnulleidfa 
Gristionogol,  mor  gymmhwys  i  fod  me\Yn  arferiad  yn  y  cynnull- 
eidfaoedd  ag  emynau  unrhyw  awdwr  arall  sydd  genym — heb 
eithrio  neb.  Wrth  ddywedyd  felly,  nid  ydym  yn  dychymmygu  ei 
fod,  fel  emynydd,  yn  seíyll  ar  dir  o  lawer  mor  uchel  a  WiUiams, 
Pant-y-celyn ;  ac,  fe  allai,  rai  eraill.  Byddai  hyny  yn  gamsyniad 
amlwg.  Y  cwbl  a  ddywedwn  yw,  fod  ganddo  rai  emynau  a  ddeil 
gymmhariaeth  ddiberygl  gydag  unrhyw  emynau  yn  yr  iaith ;  a 
bod  ei  emynau  ef  yn  gyíìredinol,  a'u  cymmeryd  gyda'u  gilydd,  mor 
deilwng  ac  mor  briodol  i'w  harferyd  ag  emynau  unrhyw  awdwr 
Cymraeg  arall.  Ar  yr  un  pryd,  yr  ydym  yn  rhwydd  yn  addef  fod 
yr  elfen  farddonol  feiddgar,  fawreddog,  hedegog,  aruchel,  i'w  chael 
yn  gryfach  o  lawer  yn  emynau  Williams ;  ac,  yn  dd'iau,  mewn  rhai 
eraill,  Ond  fel  cyfrwng  defosiwn  cynnulleidfa  yn  ei  haddoliad,  fel 
iaith  i'w  mawl  a'i  gweddi,  fel  dadganiad  syml,  bywiog,  dwys,  o'i 
theimladau  a'i  dyhëadau,  a'i  gobeithion — mew^n  gair,  íel  emynau 
buddiol,  defnyddiol,  cyfaddas  i  fod  mewn  arferiad  cyffredin,  yr 
ydym  yn  meddwl  fod  emynau  Mr.  Jones  cystal  a  dim  ag  sydd 
genym. 

Ond  ni  a  awn  yn  mlaen  at  ein  prif  amcan  ;  sef,  rhoddi  ychydig 
esamplau  o'i  emynau  ger  bron,  gan  adael  i'r  darllenydd  farnu 
drosto  ei  hun.  Gallwn  hysbysu  ein  bod  yn  cymmeryd  yr  emynau 
o'r  hen  Drysorfa  Ysbrydol,  ac  o'i  Hymnau  Neiuyddion  a 
gyhoeddwyd  yn  1814.  Cyfansoddodd  Mr.  Jones  ar  lawer  o  wa- 
hanol  fesurau — a  bydd  yn  aracan  genym  gymmeryd  emynau  ar 
wahanol  fesurau.  Nid  ydym,  chwaith,  yn  proffesu  dewis  yr 
emynau  goreu,  a  hyny  am  ddau  reswra ;  sef,  ara  nad  ydym  yr 
meddwl  y  buasai  hyny  yn  deg  yn  y  fan  hon^  gan  mai  ein  hamcan 
ni  yw  ei  ddangos  ef  fel  yr  oedd,  yn  ei  wychder,  neu  fel  arall ;  ac 
hefyd,  am  nad  ydym  yn  hòni  gallu  i  benderíÿnu  yn  fanwl  pa  rai 
ydyw  yr  emynau  goreu,  na'r  gwaelaf  Dechreuwn  gyda'r  hen 
emyn  adnabyddus  hon,  a  ymddangosodd  yn  gyntaf  yn  y  Drysorfa 

Ysbrydol : — 

'Prynwr  Byw.' 
'  Mi  wn  fod  fy  Mhrynwr  yn  fyw, 

A'm  prynodd  â  thaliad  mor  ddrud; 
Fe  saif  ar  y  ddaear,  gwir  yw, 
Yn  niwedd  holl  oesoedd  y  byd : 

Er  ised,  er  gwaeled  fy  ngwedd, 

Teyrnasu  mae  'Miirynwr  a  Mrawd; 
Ac  er  fy  malurio  'n  y  bedd, 

Ca'i  weled  ef  etto  yn  fy  nghnawd. 

Wel,  arno  bo  ìn  golwg  bob  dydd, 

A'i  daliad  anfeidrol  o  wertli ; 
Gwir  awdwr,  períìeitliydd  ein  ffydd, 

Fe  'm  cynnal  ar  Iwybrau  bliu  serth : 
Fy  enaid,  ymestyn  yn  mlaen ; 

Na  orphwys  nes  cyrhaedd  y  tir, 
Y  Ganaan  dragwyddol  ei  cliân, 

Y  Sabbath  hyfrydol  yn  wir.' 

Y  mae  yr  emyn  canlynol  wedi  ymddangos  mewn  rhai  casgliadau 
diweddar,  naill  ai  heb  enw  neb  wrtho  fel  awdwr,  neu  gydag  '  An. ;' 
seí'  y w  hyny,  '  anhysbys.'  Ond  Mr.  Jones  y w  yr  awdwr,  ac  y  mae 
'  T.  J.'  wrthi  yn  y  Drysorfa  Ysbrydol,  ac  y  mae  yn  ymyl  yr  un  a 
roddasom  eisoes: — 

'  DlODDEFAINT   IeSU.' 

'  Rhyfeddod,  rhyfeddod,  i  Brynwr  y  byd 
üoi  ei  enaid  yn  aberth,  yn  daliad  mor  ddrud, 
I  godi  pechadur  o  ddyfnder  ei  wae, 
A'i  ddwyn  i  ogouiant,  byth,  byth  i  barhau ! 

0  bellder  tragwyddol  y  gwelodd  efe, 
Nad  oedd  gynnorthwy wr  i  ddyn  îs  y  ne' ; 
Addawodd  ei  eiuioes,  fe  'i  rhoddodd  i  lawr, 

1  gadw  pechadur;  ei  gariad  oedd  fawr. 

Ei  ras  a'i  cymmhellodd  yn  wyneb  y  groes; 
Ei  fraich  a'i  hachubodd  yn  nyf uder  ei  loes : 
Ca'dd  lawn  fuddugoliaeth  ar  Galfari  fryn; 
Mewn  gwendid  gorclifygodd : — ni  ganwn  am  hyn. 

Y  gyfraith,  oedd  fauwl,  a  pherffaith,  a  llym  ; 
Cyfiawuder  gofynol,  aufeidi-ol  ei  rym ; 
A'r  gwaelaf  bechadur,  trueuus  ei  lun  ; 
Mae  digon  yn  lesu  i'r  rhai  'n,  bob  yr  uu.' 

Yn  y  Drysorfa  Yshrydol,  am  Hydref,  1800,  y  gwelwyd  yr 
emyn  ganlynol  gyntaf  yn  argraphedig : — 

'  Pechadur  aflan  wyf  o'r  bru, 
Mewn  gwraidd  a  changen,  oll  yn  ddu; 
Pechadur  llwm,  heb  nerth,  heb  ddawn, 
A  drochwyd  mewn  trueni  llawn. 

Er  dyfued  yw  fy  mlila  a'm  nŷch, 
ì[ae  genyf  Archoffeiriad  gwŷch ; 
Fe  wella  'nghlwy',  fe  ddwg  fy  maich ; 
Mae  'm  henw  ar  ei  f  ron  a'i  f  raich. 

O  fewn  i'r  nef  niae  heddyw  Frawd, 
Yn  ogoneddus  yn  fy  nghnawd, 
Yn  dadleu  'n  bur  ei  haeddiant  gwiw ; 
Caf  tìnnau  welliant  i  fy  mriw.' 

Peth  digon  naturiol,  y  mae  yn  debyg,  i'w  ddisgwyl,  mewn  byd 
ymyrgar,  oedd,  na  buasai  Mr.  Jones,  mwy  nag  eraill,  yu  diangc,  ar 
ol  ei  farwolaeth,  rhag  i'r  tylwyth  di-ddiolch  hwnw  a  elwir  yn  'gyf- 
newidwyr  hymnau '  farnu  ei  bod  yn  rhan  o'u  galwedigaeth  hwy  i 
ymyryd  â'i  emynau  yntau.  Hyd  y  gallwn  ni  weled,  pa  fodd  bynag, 
ar  ol  bwrw  golwg  drwy  amryw  Gasgliadau  a  wnaed  ar  ol  ei  íarw- 
olaeth,  y  mae  yn  ymddangos  ei  fod  wedi  diangc  yn  well  na  llawer 
rhag  ewinedd  yr  ymyrwyr  mwyaf  hyfion  o'r  teulu  hwn.  Yr  ydym 
yn  tybio  mai  y  prif  reswm  am  hyn  yw,  ei  fod  ef  yn  bur  ofalus  am 
reolau  barddoniaeth  wrth  gyfansoddi;  ac  felly,  nad  oedd  gan  yr 
ymyrwyr  bychain  ddim  neillduol,  hyd  y  gallent  hwy  weled,  i  ym- 
aflyd  ynddo.  Ar  yr  un  pryd,  yr  ydym  yn  gweled  na  ddiangodd 
yntau  yn  gwbl.  Y  mae  yn  wir  mai  nid  cyfnewid  ei  eiriau  a'i 
linellau  yn  gymmaint  a  wnaed,  fel  y  gwnaed  âg  eraill ;  ond  sym- 
mud  pennillion,  gadael  allan  yn  y  fan  hon,  gwthio  i  mewn  i  le 
arall,  ac  ymyriadau  hyfion  cyfîelyb.  Yr  ydym  ni,  gan  hyny,  yn 
cymmeryd  yr  emynau  a  roddwn  i  mewn  yma  o  leoedd  ag  y 
gwyddom  eu  bod  i'w  cael  fel  y  gadawodd  eu  hawdwr  hwynt. 
Felly  yr  oedd  y  rhai  a  roddasom  i  mewn  o'r  Drysorfa  Ysbrydol ; 
ac  felly,  hefyd,  y  bydd  y  rhai  a  roddwn  etto,  Cymmerwn  hwynt 
allan  o'r  Hymnau  Newyddion,  a  gyhoeddwyd  ganddo  yn  1814. 
Allan  o'r  nifer  helaeth,  yn  agos  i  gant,  o  Hymnau  sydd  yn  y  llyfr 
bychan  hwn,  cymmerer  y  rhai  canlynol : — 

'Mawl  i'r  Cyfryngwr.' 
'  I  oesoedd  maith,  mwy  na  rhifedi  'r  dail, 
Bydd  mawl  a  chlod  trwy  'r  nef  i  Adda  'r  ail, 
Am  fyn'd  dan  faich  dyledwyr  gwael  eu  llun, 
A  thalu  'n  llwyr : — a'r  tâl  oedd  ef  ei  hun ! 

Ei  hun  fe  roes  dros  wael  elynol  ryw; 

A  marw  wnaeth,  i  ni,  a'n  bâth,  gael  by  w ; 

Y  Deddf wr  glân  dan  ddeddf,  a'i  garwaf  gûr ! 
O  !  ryf edd  waith  ei  gariad  perffaith  pur ! 

Os  edrych  wnawn  o'r  llawr  i  uchder  ne', 
Nis  ceir  ei  fath : — y  Cy wir  yw  efe ; 

Y  Meichiau  mawr  ddioddefodd  yn  y  cnawd, 

Y  Cyfaill  gwiw,  a  lŷn  yn  well  na  brawd.* 

Sylwer  fod  yr  awdwr  yn  rhoddi  arbenigrwydd  mawr  yn  ei 
hymnau  ar  y  gwirionedd  oedd  yn  ganolbwynt  ei  olygiad  ef  ar  y 

Prynedigaeth — '  Efe  yw  yr  lawn ' — '  a'r  tâl  oedd  ef  ei  huu ' — '  Ei 
him  fe  roes  dros  wael  elynol  ryw.'  Dyma  ganolbwynt  ei  olygiad 
ar  yr  lawn : — 

'Geiddî'àn  a  Gobaith.' 

'Gwaith  griddfan  sydd,  dan  bwys  euogrwydd  du; 
Gwaith  ymladd  llym,  gan  rym  gelynol  lu  ; 
Gwaith  gwylio  'n  ddwys,  rhag  pob  dirgelaidd  frâd — 
Pwy  ddwg  fy  maich,  mewn  dyrus  anial  wlad! 

Mae  'r  gyfraith  gref,  mae  'm  iDechod  mawr  ei  bwys, 
Mae  angau  du  i'm  digaloni  'n  ddwys  ; 
Mae  maglau'r  llawr  fel  drygau  mawr  i  mi ; 
Ond,  lesu !  'm  rhan  a'm  tariau  ydwy t  ti ! 

'Does  eisieu  'n  bod,  nac  of n,  na  chlais,  na  chlwy', 
Ar  f  'enaid  tlawd,  heb  fod  gan  lesu  fwy ; 
Can  myrddiwn  mwy  o  werth  sydd  yn  ei  waed — 
Os  trengu  wnaf,  mi  drengaf  wrth  ei  draed.' 

Yr  ydym  yn  meddwl  y  cydnabyddir  y  pennill  diweddaf  hwn  yn 
un  o'r  rhai  goreu  yn  yr  iaith.  Pa  ham  y  newidiwyd  yr  emyn 
hwn,  mewn  llawer  o  gasgliadau  diweddar,  o'r  ffurf  sydd  arno  yma, 
y  mae  yn  anhawdd  dyfalu.  Ac  nid  ydym  yn  meddwl  chwaith  fod 
unrhy w  angen  am  newid  y  geiriau  '  can  myrddiwn  '  i'r  gair  '  an- 
feidrol,'  yn  enwedig  gan  mai  yn  y  ífurf  gyntaf  yr  oedd  yr  awdwr 
wedi  ei  adael.     Onid  '  cyfnewidwyr  hymnau  '  sydd  bobl  ddoeth  ? 

'Erfyniad  ac  Adduned.' 
'  A  raid  im'  heddyw  ddechreu 
O'r  newydd  ar  fy  ngwaith? 
A  raid  yn  awr  im'  gychwyn 

I  ryfel  bhn  a  maith? 
A  raid  im'  deimlo  beichiau, 

O'r  trymaf  ar  y  llawr? 
Os  felly,  lôr!  períFeithia 
Dy  nei'th  mewn  gwendid  mawr. 

Os  codi  fi  o'r  pydew, 

Os  dygi  fi  i'r  làn; 
Os  deli  di  fy  enaid — 

Fy  enaid  llesg  a  gwan ; 
Os  rhoddi  'n  rhad  gynnorthwy, 

Mewn  rhyfel  tra  fo  chwytb, 
Mi  'th  folaf  yn  fy  my wyd, 

Mi  'th  fola'n  berffaith  byth. 

Fy  Nuw,  'rwy  'n  gof yn  genyt, 

Ar  gyfrif  dwyfol  loes, 
Eho  ffydd  i  bwyso  arnat, 

A  nerth  i  godi  'r  groes ; 

A  rhodio  yn  ngoleuni 
Dy  dadol  dirion  wedd, 

A  byw  i'th  ogoneddu, 
A  marw  yn  dy  hedd.' 


'Pabell  a  Gras  Jehofa.' 
'  lesu  y  w  'mhabel],  mi  ymguddia' 

Ynddi  'n  mhoethder  mawr  y  dydd ; 
Diddos  nodded  gaf  fi  yma, 

Er  tymmhestloedd  sy,  neu  fydd ; 
Pabell  oesol  lôr  gogoned, 

Pabell  iawn  o  ras  a  hedd, 
Pabell  hyfryd,  lle  caf  weled, 
Ymddisgleiriad  grasol  wedd. 

Yn  y  Mab  mae  'r  nef  yn  foddlon, 

Hwn  a  ddaeth  o'r  nef  i  lawr ; 
Ac  mae  i'r  pecliadur  ddigon — 

Digon  byth  yn  lesu  mawr  : 
Mae  'n  heddychu,  'n  gogoneddu, 

Gan  sancteiddio  'r  adyn  câs : 
Rhyf edd  ddyfais !  rhyf edd  allu  ! 

Hhyfedd  gariad !  rhyfedd  ras !' 


'Nerth  wrth  eaid.' 
'  0  !  loE,  preswylydd  mawr  y  berth, 

Y  íFynnon  fawr  o  ras  a  nerth, 
Rho  ynof  lef,  a  chlyw  fy  nghẃyn, 
Dy  iau  a'th  groes,  dysg  im'  eu  dwyn. 

Os  rhaid  im'  beunydd  ddwyn  y  groes, 
Tra  pery  gyrfa  fèr  fy  oes, 

0  Arglwydd  !  dyro  help  dy  fraich, 

1  gynnal  eiddil  dan  ei  faich. 

Boed  iachawdwriaeth  Calfari, 
Trwy  'r  dydd  a'r  nos,  yn  faeth  i  mi : 
Ac  aed  pleserau  gwael  y  byd 
I'r  wâdd  a'r  'stlumod  oll  i  gyd. 

Mewn  cyfyngderau  saf  o'm  plaid, 
Yn  gadarn  Dŵr,  a  nerth  wrth  raid  ; 
Yn  Dad,  yn  Frawd,  yn  Briod  bydd, 
Hyd  angau,  a  thrwy  fythol  ddydd. 

Os  ti  'm  gadewi,  lesu  mawr  ! 

Y  blewyn  bach  a'm  teifl  i  lawr; 
Ond  er  y  'storm,  a'r  tònau  maith, 
Dof  yn  dy  law  i  ben  fy  nhaith.' 

'  DlRGELWCH   DüWIOLDEB.' 

'  Wele  'n  wir  ddirgelwch  gwiwlan, 
Gwir  Fab  Duw  yn  faban  bychan ! 
Lluniwr  nef,  a'r  inôr,  a'r  ddaear, 
Yn  wir  ddyn,  yn  blentyn  liawddgar! 

Awdwr  cyfraith  yn  ei  Dduwdod, 
Tan  y  gyfraith  yn  y  dyndod! 
Crëwr  yr  holl  fydoedd  gwiwlwys, 
Ac  heb  feddu  lle  i  orphwys ! 

Beth  a'i  dŷg  mor  rhwydd  a  pharod, 

0  lys  nef  i  wlad  y  nychdod? 
Beth  a'i  dŷg  i  fryn  Calfaria? 
Cariad,  Cariad — Haleluia! 

O !  pa  beth  a  gafodd  ynom, 

1  gynnhyrf u  cariad  atom  ? 
Dira,  ond  brâd,  a  du  elyniaeth : 
Seiniwu  iddo,  lachawdwriaeth. 


'  GORUCHAFIAETH   CrIST.      Esa.   lxiii.    1 — 6.' 

*  Pwy  ydyw  hwn,  sy  'n  d'od  o  Edom  dir, 
Yn  hardd  ei  wisg,  yn  brydferth  oll  jn  wir?' 
Medd  lôn,  'Myfi,  'n  ürchfygwr,  sy  'n  neshau; 
Mewn  iawnder  pur,  wyf  gadarn  i  iachau.' 

Wyt  hardd  dy  wedd,  yn  ymdaith  yn  dy  rym, 
A'th  wisg  yn  goch,  fel  ar  ol  rhyfel  Ilym : 
Paham  fel  hyn?     A  sethraist  ti  mewn  gwaed? 
'Do'n  wir,'  medd  lôn,  'ce's  luoedd  dan  fy  nhraed. 

Awr  pan  nad  oedd  gynnorthwy  o  un  man, 
Fy  mraich  fy  hun  a'm  daliodd  i  i'r  làn ; 
O  Bethlehem  hyd  Galfari,  a'i  loes, 
Bu  gwaith  i'w  gofio  hyd  dragwyddol  oes.' 

Yr  Ail  Ran. 
Medd  Naf,  '  Wynebais  luoedd  mawrion  iawn, 
A'u  sathru  wnes  fel  gwinawl  gafnau  grawn ; 
A'u  sathru  wnaf ;  gwnaf  gotìo  yn  mhob  oes, 
Y  frwydr  fawr  ennillais  ar  y  groes. 

Mewn  rhyfel  tost,  er  i  mi  oddef  cûr, 
Dydd  dial  sydd  o  fewn  fy  nghalon  bur; 
Dynoetha'  i  'mraich,  mi  fỳnaf  wel'd  y  dydd, 
I'm  gwaredigion  fod  yn  gwbl  rydd.' 

O!  foreu  gwych!  pan  welir  teulu'r  Oen, 
ìín  iach  o'u  plà,  o'u  gofid,  ac  o'u  poen, 
Yn  cadw  Sabbath  yn  eu  gwisgoedd  glân ; 
Am  waed  yr  Oen  bydd  peraidd  iawn  eu  càn !' 
2C 

'  Tr AGWYDDOLDEB.' 

Teagwyddoldeb,  mawr  yw  'th  enw, 

Mwy  yw  'th  sylwedd  mawr,  yn  wir; 
Bydd  dy  wae,  neu  ynte  'th  wynfyd, 

I  mi  n  gyfran  cyn  bo  hir; 
Am  gan  miloedd  o  iiliynau 

Mae  dy  fynwes  yn  yingau ; 
Beunydd,  beunydd,  bob  munydyn, 

I'th  ëangder  'rwy'n  neshau. 

Tragwyddoldeb,  mawr  y w  'th  enw, 

Mawr  y  w  'th  anfesurol  daith ; 
Nid  yw  amser,  byd,  a'i  ehv, 

Ddim  wrth  dragwyddoldeb  maith: 
Mi  ni  fedraf  dy  amgyífred, 

Ond  fy  nghysur  rhag  dy  fraw, 
Ydy  w  'r  lesu,  'm  Duw  gogoned ; 

Tragwyddoldeb  sy'  yn  ei  law.' 


'Ymlyniad  Ffydd.' 

Tydi, 
All  ddal  fy  enaid  yn  y  Ih', 
A  themtasiynau  f  wy  na  rhi' ; 

Am  hyn  i  mi,  O !  bydd  yn  Dduw ; 
Ac  yna  yn  ngwyneb  fy  holl  gâs, 

Dy  nawdd  a'th  ras  byth  digon  yw. 

Bydd  im', 
Yn  amddifiÿnfa,  ac  yn  rym  ; 
Ac  yna  pa'm  yr  ofnaf  ddim  ? 

Trwy  derfysg  llym,  a  chroesau  maith, 
A  gwrtii'nebiadau  fawr  a  mân, 

Mi  dreiddia  'mlaen  i  ben  fy  nhaith. 

Heb  f  raw, 
Er  pob  cystuddiau  sy',  neu  ddaw, 
Dal  ô.  i'r  làn  â'th  gadarn  law, 

Nes  im'  tu  draw  'r  Torddonen  ddu, 
Yn  mhur  Gaersalem  wneyd  fy  nyth, 

I'tli  foh  byth  yn  mysg  y  llu. 


'GOBAITH   AM   FUDDUGOLIAETH.' 

Er  fod  lluoedd  yn  fy  erbyn, 

BuddugoHaeth  fydd  fy  rhan; 
Fy  ngelynion  bob  yn  ronyn, 

Geir  tan  draed  f y  enaid  gwan : 
Amaleciaid  ni  'm  gorfyddant, 

Grym  y  Nef  i'w  herbyn  sydd ; 
Breichiau  'r  lesu  byth  ni  iaesant; 

Mỳn  i'w  Israel  gael  y  dydd. 

Trwy  'r  tymmhestloedd  blin,  a'r  rl)yfel, 

Pob  blinderau,  mawr  a  bach, 
Nesu  niae  y  boreu  tawel, 

Pan  bydd  Seion  Duw  yn  iach ; 
Myrdd  myrddiynau  aethant  adre', 

Heddy w  maeiit  o  gyrhaedd  poen : 
Ni  ddaw  gofid  i  drigfanau 

Priodasferch  nefol  Oen.' 


'Erfyniad  am  Ffydd.' 
Mewn  rhyfel  blin  a  maith, 

'flwy'  mron  a  cholli  'r  dydd  ; 
'Dwyf  ond  rhyfelwr  llaith  ; 
Tra  egwan  y w  f y  fíÿdd  : 
lôr,  estyn  fraich  o  blaid  y  gwan, 
A  dal  fy  enaid  llesg  i'r  làn. 

Rho  i  mi  fíj'dd  fo  'n  gref , 

I  bwyso  ar  dy  f raich ; 
Dysg  i  mi  godi  llef, 
Am  gymmhorth  dan  f y  maich : 
Yn  nydd  y  prawf  a'r  rhyfel  dwys 
Pâr  i  mi  arnat  roddi  'mhwys. 

Goleua  fi  bob  awr, 

Yn  efí"ro  f'  enaid  gwna ; 
I  wylio  ar  y  Ilawr, 

Yn  nghanol  brâd  a  phlâ : 
Rhag  brâd  o  f ewn  yn  anad  un ; 
Rhag  plâ  fy  nghalon  i  fy  hun. 

Os  rhoddi  im'  iachâd, 

Os  deli  fi  i'r  làn, 
Bydd  clod  o  faith  barhâd 
It',  lesu,  ar  fy  rhan : 
Mi'th  folaf  byth  yr  ochr  draw, 
Mewn  nefol  wedd,  heb  boen  na  braw.' 

Yr  oedd  Mr.  Jones  yn  bleidiwr  gwresog  i'r  Achos  Cenhadol, 
a  lledaeniad  Gair  Duw  yn  y  byd  Paganaidd.  Fel  ei  gyfaill  Mr. 
Charles,  cefnogai  y  Feibl  Gymdeithas  yn  selog.  Yr  oedd  y  ddau, 
drwy  y  Drysorfa  Yshrydol,  ac  yn  mhob  dull  y  gallent,  yn  ym- 
drechu  o  blaid  Cymdeithas  Genhadol  Llundain,  gan  mai  ynglŷn 
ar  gymdeithas  hono  yr  ydoedd  y  Methodistiaid  Calfinaidd  yn 
Nghymru  y  pryd  hyny,  a  chyn  sefydliad  eu  Cymdeithas  Gen- 
hadol  eu  hunain,  yn  1840,  yn  rhoddi  eu  hymdrechion  cenhadol. 
Pregethodd  Mr.  Jones,  fel  y  gwelsom,  bregeth  flynyddol  Cymdeithas 
Llundain  yn  y  flwyddyn  1817;   ac  yr  oedd  efe  yn  Ysgrifenydd 

Cangen  sir  Dinbych  o  Gymdeithas  y  Beiblau.  Am  ei  fod  mor 
llawn  o'r  ysbryd  cenhadol,  naturiol  oedd  disgwyl  y  buasai  yn 
ymdrechu  gwasanaethn  yr  un  achos  â'i  awen.  Ac  felly  hefyd  y 
gwnaeth.  Y  mae  ganddo  lawer  o  Hymnau  Cenhadol  rhagorol,  y 
rhai  a  genir  gyda  blâs  a  hwyl  gan  gynnulleidfaoedd  hyd  heddyw 
ynglŷn  ar  achos  cenhadol.  Dyma  un,  fel  y  ceir  hi  yn  Hymnau 
Newyddion,  1814: — 

'Erfyniad  am  lwyddiant  ye,  Efbngyl.' 
'  Aed  newyddiou  iachawdwriaeth, 
Ar  adeuydd  dwyfol  wawr, 
I'r  ddwy  India  ëano;,  helaeth, 
I  eithafoedd  daear  lawr : 

Brysied  bore, 
Jubil  ddydd  efengyl  gras. 

LHfed  íFrwd  y  dyfroedd  bj'wiol, 

Ddaeth  tan  riniog  teml  lôn, 
Afon  bur  o'r  orsedd  rasol, 

Glân  orseddfaingc  Duw  a'r  Oen : 
Ei  rhinweddau, 

Sy'n  dwyn  by wj^d  yn  lle  gwae. 

Ar  ei  glanau  y  mae'n  tyfu 

Bywiol  bren,  â'i  fí'rwythau  'n  llawn, 
Ffrwyth  a  dail  r  wir  ddiwallu 

Lluoedd  â'u  rhinweddol  ddawn: 
Dail  er  iechyd 

I'r  Cenhedloedd  yw  y  rhai'n. 

Aed  eífeithiol  addewidion 

Dwyfol  hyd  eithafoedd  byd  ; 
Aent  i  gasglu  prynedigion 

lesu  ato  ef  i  gyd ; 
Ffrwyth  ei  lafur 

I'w  ddiwallu  byth,  Amen.' 

Dywed  rhai  mai  prinion  ydy w  yr  emynau  da  ar  '  Fedydd '  ya 
Gymraeg.  Y  mae  gan  Mr.  Jones,  yn  niwedd  ei  Hymnau  New- 
yddion,  amryw  ar  y  testyn  hwn.     Ni  wnawn  yma  ond  rhoddi  dwy 

yn  unig  o  honynt : — 

'  Bedydd.' 

'  Rho'ist  in'  dy  ordinliadau,  lôr, 
Yn  wystlon  trysor  nefol ; 
Rho  i  ni,  o'th  gyfammod  hedd, 
Fwynhau  eu  sylwedd  grasob 

Mae  bedydd  dwfr  yn  dyst  i  ni, 

Aeth  i  drueni  halog, 
Fod  Tri  yn  Un  Jehofah  Glân, 

Yn  golchi'r  aflan  euog. 

Os  aeth  Tri  Pherson  Dwyfol,  pur, 

I  olchi  ammhur  ddynion, 
Ceir  gwel'd  myrddiynau  wedi'r  gwaith, 

Yn  ganaid  beríiaith  wynion.' 

Un  arall  ar  yr  un  testyn. 
Mae  golchiad  yn  y  íìynnon  bur, 

Agorodd  cur  Calfaria; 
Trwy  waed  y  groes  y  mae  glanhàd, 

I  ni  a'n  hâd  aflana'. 

O  !  golch  ni  oll,  trwy'r  dwfr  a'r  gwaed, 

O'r  pen  i'r  traed  yn  wiwlan ; 
Rho'wn  felly  i  ti  uwch  y  rhod, 

Y  bythol  glod  yn  gyfan. 

Gan  i  ti  ddyfod  yn  dy  ras, 

At  frynti  atgas  ddynion, 
Bydd  càn  dragwyddol  uwch  y  llawr 

Am  rinwedd  mawr  y  fFynnon.' 

Pe  byddai  neb  yn  meddwl  ein  bod,  yn  y  detholiad  uchod,  wedi 
myned  heibio  i  emynau  goreu  yr  awdwr,  ein  hattebiad  fyddai,  fod 
y  rhai  hyny  mor  adnabyddus  f^l  yr  ystyriem  mai  afreidiol  oedd  eu 
gosod  yma.  Gallem  grybwyll  amryw  sydd,  fe  allai,  yn  rhagori  ar 
y  rhan  fwyaf  a  roddasom  i  mewn,  megys  y  rhai  canlynol : — 

1.  'Aed,  aed, 

Y  newydd  am  y  Dwyfol  waed,'  àc. 

2.  '  Mawr  mawr, 

Yw  grym  llewyrchiad  nefol  wawr,'  ikc. 

3.  *  Wele'r  dydd  yn  gwawrio  draw,'  &c. 

4.  '  A  oes  gobaith  am  achubiaeth,'  àc. 

5.  '  Gwel,  f '  enaid  dan  yr  hoelion,'  &c. 

6.  '  O !  arwain  fy  enaid  i'r  dyf roedd,'  ifec. 

7.  '  Nid  yw  hardd  wrthddrychau  daear,'  àc. 

8.  '  lesu !  fy  anwylaf  wrthddrych,'  <kc. 

Nid  ydym  yn  rhoddi  oud  y  llinell  neu  y  llinellau  sydd  yn 
dechreu  pob  emyn. 

Ond  gan  fod  yr  emynau  hyn,  a  llawer  eraill  cyfifelyb,  yn  cael  eu 
canu  yn  dra  mynych  yn  nghyonulieidfaoedd  ein  gwlad,  barnasom  eu 
bod  yn  ddigon  hysbys,  ac  nad  oedd  angen  eu  rhoddi  yn  llawn  yma. 
Nid  oedd  Mr.  Jones  yn  hòni  unrhyw  dir  uchel  iddo  ei  hun  fel 
Bardd  nac  Emynydd,  mwy  nag  mewn  dim  arall.  Dywed,  yn  ei 
Ragymadrodd  i'r  Hymnaub  Newyddion,  ei  fod  ef  'yn  gwybod 
ac  yn  addef'  nad  oedd  '  ei  ddawn  a'i  brolìad  ond  bychain,  na'i 
ysbryd,'  medd  efe,  '  ond  yn  rhy  oeraidd '  at  y  '  gorchwyl  o  ganu 

Hyrauau,  yn  chwauegol '  at  y^rhai  yr  oedd  eisoes  wedi  eu  hanfou 
ar  led.  Yr  ydym  ni  yn  meddwl  raai  ei  ddau  brif  gyramhwysder 
fel  emynydd  oedd  ei  brofiad  dwfn  a  dwys  o  wirionedd  yr  efengyl 
yn  ei  galon  ei  hun,  a'r  wybodaeth  fanwl  a  feddai  o  reolau  bardd- 
oniaeth.  Wrth  ddywedyd  felly,  nid  ydyra  yn  meddwl  ei  fod  yn 
araddifad  o'r  awen  farddouol.  Credwn  y  byddai  meddwl  felly 
yn  gamgymmeriad.  Credwn  y  bydd  y  rhai  sydd  wedi  darllen  y 
dyfyniadau  a  roddasom  yn  y  bennod  hon  o'i  íarddoniaeth,  gaeth 
a  rhydd,  yn  cydweled  â'n  sylw.  Ar  yr  un  pryd,  yr  ydym  yn 
meddwl  ei  fod  yn  fwy  cyfrifol  i'w  brofiad  crefyddol  dwfn  ara  ei 
emynau  goreu  nag  ydoedd  i'r  awen.  Yr  un  teiraladau  crefyddol 
sydd  yn  cael  eu  hanadlu  allan  yn  yr  eraynau  hyny  âg  a  welsora  yn 
y  rhanau  o'i  Hunan-Gojiant,  lle  yr  oedd  yn  ymoUwng  i  adrodd 
ei  deiraladau  crefyddol  tra  dwys  a  dwfn.  Y  cyrarahorth  goreu  i 
fwynhau  yr  eraynau  hyny  ydyw  darllen  yr  Hunan-Gojíant ;  a 
gallwn  yraa  grybwyll  ein  bod  wedi  rhoddi  yr  oU  o'r  rhanau  hyny 
o'r  Hunan-Gojiant  i  raewn  yn  y  pennodau  cyntaf  o'r  hanes  a 
ysgrifenasom.  Fel  y  nodasom  raewn  pennod  flaenorol,  raai  ei 
brofiad  crefyddol  oedd  un  o'r  ffynnonellau  o  ba  rai  y  tynai  efe 
ei  dduwinyddiaeth,  neu  ei  olygiad  ar  drefn  iachawdwriaeth  dyn ; 
felly,  gallwn  yma,  gyda  chymraaint  neu  fwy  o  briodoldeb,  ddyweyd 
mai  o  ddyfnder  a  dwysder  ei  argyhoeddiad  a'i  brofiad  y  cafodd  ei 
emynau  goreu.  Un  o'r  rhai  hyny  yw  y  ganlynol ;  ac  nis  gallwn 
derfynu  y  bennod  hon  yn  well  na  thrwy  ei  hysgrifenu  fel  y  mae  i'w 
chael,  yn  gyntaf  un,  yn  y  llyfr  bychan,  Hymnau  Newyddion : — 

'Dbwg  Peghod,  a  Gras  Iesu.' 

'  Pechadur  wyf  a  aeth  yn  llwyr  ar  goll, 
O'm  pen  i'm  traed  yn  euog  aflan  oll ; 
Tan  glwyfau  dwys,  tra  dyfnion  trymion  trist ; 
Ond  meddyg  rhad  i'm  bath  yw  lesu  Grist. 

Efe  ei  hun,  i  roddi  im'  iachâd, 

Yw'r  un  a  fedd  bob  gras  a  rhinwedd  rhad ; 

Ac  arno  ef,  sy'n  ífynnon  o  bob  dawn, 

Mi  goda'm  llef,  hwyr,  bore,  a  phrydnawn. 

O  lesu  gwiw !  golch  fi  o'm  pen  i'm  traed, 
Trwy  rinwedd  pur  dy  werthfawr  ddwyfol  waed; 
Rho  heddwch  im'  rhag  euog  ofnus  gur, 
A  llanw  fi  â'th  anian  sanctaidd  bur. 

Fy  lesu !  mae  dyferyn  bach  o'th  hedd, 
Mewn  byd  o  boen  yn  beraidd  hyf ryd  wledd : 
O !  'r  afon  f ydd  i'w  hyfed  mewn  mwynhâd, 
Fel  melus  win,  yn  nefol  dy  ein  Tad ! 

NODIAD. 

Pan  y  mae  y  gwaith  hwn  ar  fyned  i'r  wasg,  daeth  i'n  gwybod- 
aeth  am  hen  gopi  o'r  argraphiad  cyntaf  o'r  Hyfforddwr,  yr  hwn 
y  mae  cyssylltiad  rhy  ddyddorol  rhyngddo  a  Mr.  Jones  i  ni  beidio 
cymmeryd  sylw  o  hono.  Y  mae  y  copi  hwnw  yn  eiddo  i'r  Parch. 
l)avid  O'Brien  Owen,  Caernarfon.  Anfonasom  yn  uniongyrchol, 
pan  glywsom  am  y  llyfr,  i  ofyn  am  ei  weled.  Ond  yr  oedd  Mr. 
Owen  wedi  rhoi  ei  fenthyg,  ac  yn  methu  ei  gael  yn  ol.  Ni  raid  i 
ni  ddyweyd  chwaneg  ar  hyny  yn  bresennol.  Yn  ei  attebiad  i  ni, 
y  mae  Mr.  Owen  yn  chwanegu  fel  hyn : — '  Bu  Dr.  Owen  Thomas 
yn  gwledda  wrth  droi  dalenau  yr  hen  lyfr,  ac  0  !  fel  yr  oedd  yn 
chwennych  eiddo  ei  gymmydog  y  pryd  hwnw.  'Rwyf  yn  cofio 
iddo  sylwi  fel  hyn  :  '  lë,  llawysgrif  Thomas  Jones  yw  hon.'  Ac 
am  ei  nodiadau  ar  ymyl  y  dail ' — gweler  yn  mlaen — 'sylwai,  'yr 
oedd  Thomas  Jones  yn  well  Cymreigiwr  na  Charles,' '  &c. 

Yn  Y  Llusern  am  lonawr  a  Chwefror,  1892,  y  mae  gan  y  Parch. 
R  D.  Rowland  (Anthropos),  Caernarfon,  ddwy  ysgrif  ar  yr  hen 
gopi  hwn  o'r  argraphiad  cyntaf  o'r  H yfforddiur ;  a  chan  ein  bod  ni 
wedi  methu  cael  golwg  arno  ein  hunain,  nis  gallwn  wneyd  dim  yn 
well  na  defnyddio  yn  helaeth  yr  ysgrifau  hyn  o  eiddo  Mr.  Row- 
land.  Buasai  yn  hynod  dda  genym  gael  golwg  ar  yr  hen  gopi,  ar 
yr  un  pryd,  gan  y  buasem  felly  yn  cael  perfifaith  foddlonrwydd  i'n 
meddwl  mai  yn  llawysgrif  Mr.  Jones  y  mae  y  nodiadau  y  cyfeirir 
atynt,  sydd  ar  ymyl  y  dalenau.  Yr  ydym  yn  gwbl  gyfarwydd  â'i 
law-ysgrifen  ef ;  ond  dylem  ddyweyd  nad  oes  dim  ammheuaeth  yn 
ein  meddwl  nad  Mr.  Jones  a  ysgrifenodd  y  nodiadau  hyny,  ac  y 
mae  yn  debyg  na  bydd  dim  ammheuaeth  yn  meddwl  y  darllenydd 
ar  ol  gweled  y  cwbl  sydd  genym  i'w  ddyweyd  ar  y  mater  hwn 
yma. 

Fe  gofir  nad  oedd  yr  argraphiad  cyntaf  o'r  Hyfforddwr,  yr  hwn 
a  ddaeth  allan  yn  Nhrefecca,  yn  1789,  rhyw  bedair  blynedd  wedi  i 
Mr.  Charles  ymuno  â'r  Methodistiaid,  o  gryn  lawer  yr  un  fath  ag 
ydyw  y  llyfr  hwnw  fel  y  mae'n  adnabyddus  i  ddarllenwyr  yr  oes 
hon.  Aeth  drwy  gyfnewidiadau  lawer  o  ran  ei  ffurf  a'i  gynnwys, 
er  nad  llawer  o  ran  sylwedd  ei  addysg.  Newidiodd  ei  enw, 
Gelwid  ef  yn  yr  argraphiad  cyntaf,  '  Crynodeb  o  Egwyddorion 
Crefydd,  neu  Gatecism  byr  i  Blant  ac  eraill  i'w  ddysgu  ;  gan  y 
Parch.  T.  Charles,  A.  B.'  Ai  tybed  mai  Mr.  Jones  a  awgrymodd  yr 
enw  newydd,  Hyfforddwr,  i  Mr.  Charles  ?  Y  cwbl  a  allwn  ei 
ddyweyd  ydyw,  ei  fod  yn  hynod  o  debyg  i'w  waith  ef.  Fel  y  can- 
]yn  yr  oedd  cynnwysiad  yr  argraphiad  cyntaf  o'r  Hyfforddwr : — 

Pe\.  I. — Am  Dduw. 

II. — Am  Gwymp  Dyn. 

III. — Am  y  Cyfammod  Gras,  a  Pherson  Crist. 
IV. — Am  Waith  y  Prynedigaeth. 
V. — Am  "Waith  yr  Ysbryd  Glân. 
VI. — Am  Argyhoeddiad  drwy'r  Ysbryd  Glân. 
VII. — Am  Waith  yr  Ysbryd  Glân  yn  amlygu  Grist  i'r  enaid. 
VIII. — Am  fFrwythau  yr  Ysbryd,  a  Rhyfel  y  Cristion. 
IX. — Am  y  Sacramentau. 
X. — Am  lywodraeth  Duw,  a'i  Gyfraith. 
XI. — Am  Ddydd  y  Farn. 

Os  ewyllysia  neb  wybod  chwaneg  o  hanes  yr  H yfforddwr,  a'r 
cj'fnewidiadau  yr  aeth  drwyddynt,  gellir  cael  llawer  o  oleuni  ar 
hyny  gan  y  diweddar  Dr.  Edwards  mewn  ysgrif  sydd  yn  ei  Weith- 
iau  Duwinyddol,  tudal.  617 — 630.  Dangosir  yno,  yn  gystal  a 
chan  Mr.  Rowland,  yn  ei  ysgrif  gyntaf  yn  Y  Llusern,  at  yr  hon  y 
cyfeiriasom,  mai  llyfr  wedi  tyfu  ydy w  yr  Hyfforddwr.  '  Ni  ddaeth 
i'r  byd  yn  nghyflawnder  ei  faintioli,'  meddai  Mr.  Rowland.  '  Yn 
hytrach,  cafodd  ei  ddiwygio  a'i  berffeithio  o  radd  i  radd.  Y  mae 
rhai  o'r  cwestiynau  a  geir  yn  y  gwreiddiol  wedi  eu  gadael  allan  o'r 
argraphiadau  eraill;  ond  y  mae  y  prif  wahaniaeth  wedi  ei  achlysuro 
gan  chwanegiadau.'  Ond  y  mae  a  fynom  ni  yn  bresennol  â'r  copi 
y  cyfeiriasom  ato,  o'r  argraphiad  cyntaf  o'r  llyfr,  ac  yn  arbenig  â 
nodiadau  Mr.  Jones  ar  ymylon  ei  ddalenau.  Ac  am  y  rheswm  a 
nodasom  eisoes,  rhaid  i  ni  gymmeryd  ein  harwain  yn  gwbl  a  hollol 
gan  Mr.  Rowland.     Yn  niwedd  ei  ysgrif  gyntaf,  dywed  : — 

'Ond  heb  law  fod  y  llyfr  hwn  yn  un  o  fintai  gyntaf  yr  Hyfforddwr,  y 
mae  hynodrwydd  a  gwerth  uwch  etto  yn  perthyn  iddo.  Dyma  y  copi 
arbenig  a  anfonwyd  gan  Mr.  Chaides  ei  hun  i'w  gyfaiU  personol,  y 
Parch.  Thomas  Jones,  o  Ddinbych,  awdwry  Mertliyrdraeiìi,  a  llu  o  lyfrau 
eraill.  Ar  ddalen  wen  (ond  bellach  dalen/e/ai),  yn  nechreu  y  llyfr  ceii' 
y  cyflwyniad  a  ganlyn  yn  llawysgrif  Charles  o'r  Bala : — 

^  From  T.  Charles, 

To  Revd.  Thos.  Jones.^ 

Ac  oddi  fewn  i'r  llyfr,  ceir  nodiadau  beirniadol,  yn  llawysgrif  'Jones  o 
Ddinbych,'  ar  amryw  o'r  attebion.  Y  mae  rhai  o  sylwadau  Mr.  Jones 
wedi  efieithio  ar  eiriad  a  chyflëad  rhanau  o"r  Hyff'oixldîvr.  Ond  rhaid  i 
mi  beidio  myned  i'r  diriogaeth  hono  yn  awr.  Dychwelaf  at  rai  o  ddy- 
wediadau  beirniadol  y  duwinydd  o  Ddinbych  yn  yr  ysgrif  nesaf.' 

Fel  yna  y  terfyna  Mr.  Rowland  yn  Y  Llusern  am  lonawr.  Yr 
ydym  am  roddi  yr  ysgrif  arall,  am  Chwefror,  i  mewn  yma  yn 
gwbl  fel  y  mae  gan  yr  awdwr.  Fel  y  canlyn  y  mae  efe  yn  ys- 
grifenu : — 

'Llyfr  Hynod.' 


'Yn  niwedd  yr  yspjrif  flaenorol  ar  yr  Hyfforddiw  yn  ei  fíurf  wreiddiol, 
dywedais  mai  yr  hyn  sydd  yn  chwanegu  yn  fawr  at  ddyddordeb  a 
gwerth  hynatiaethol  y  copi  sydd  ger  fy  niron  yn  awr  ydyw — mai  dyma 
presentation  copy  Mr.  Charles  ei  hun  i'w  gyfaill  didwyll,  y  Parch.  Thomas 
Jones,  o  Ddinbych;  ac  yn  mhellach,  fod  amryw  nodiadau  yn  lUiwysgrif 
Mr.  Jones  i'w  cael  ar  ddalenau  o'r  llyfr.  I  attegu  y  gosodiad  hwn,  yr 
wyf  yn  dyfynu  geiriau  perchen  fFodus  y  copi  hwn  o'r  Uyfforddwr — y 
Parch.  D.  O'Brien  Owen.  Dywed  efe  fel  hyn: — 'Y  mae  nodiadau  yma 
a  thraw  ar  ymyl  y  ddalen,  wedi  eu  hysgrifenu  gan  ryw  law  arall ;  a  barn 
y  rhai  a  welodd  y  ddwy  lawysgrif,  megys  y  diweddar  Dr.  O.  Tnomas, 
&c. — eu  barn  hwy  ydyw,  mai  anrheg  bersonol  yr  awdwr  i  Mr.  Thomas 
Jones,  Dinbych,  ydyw  y  copi  hwn,  ac  mai  nodiadau  gan  Mr.  Jones  ydyw 
y  brawddegau  ysgrifenedig  a  geir  yma  a  thraw  ar  ddalenau  y  llyfr.  Ac 
y  mae  hyn  yn  ífaith : — wrth  gymmharu  yr  argraphiad  hwn  â  chopíau 
diweddarach  o'r  Hyfforddior,  fe  welir  fod  amryw  o'r  cyfnewidiadau  a 
awgrymir,  fel  y  tybiwn,  gan  Mr.  Jones,  wedi  eu  mabwysiadu  gan  Mr. 
Charles ;  ac  y  maent  yn  aros  hyd  heddy w  yn  yr  Hyfforddwr' 

'Bellach,  rhoddwn  drem  ar  nodiadau  Mr.  Jones,  o  Ddinbych.  Y  mae  y 
llawysgrif,  er  wedi  edwino  i  raddau,  etto  yn  aros  yn  gîir  a  phrydferth. 
Dylid  dyweyd  fod  y  sylwadau,  gan  mwyaf,  yn  yr  iaith  Saesneg.  Yn  y 
bennod  ar  'Gwymp  Dyn,' gofynir : — 'Yn  mha  ystyr  yr  y'm  ni  yn  gyf- 
ranog  o  bechod  Adda?  Atteb  (rhif  3)  ydyw: — 'Yn  ein  darostyngiad  i'r 
gosp  a'r  trueni  a  ddaeth  trwy  bechod.'  Ysgrifena  Mr.  Jones : — ' A  hyn 
a'n  gwna  yn  ddarostyngedig.'  itc,  gan  chwanegu  fod  yr  attebiad  hwn  yn 
cyfeirio  at  gosp  pecliod,  ac  nid  at  y  pechod  ei  hun.  Drachefn,  ynglŷn  â'r 
cwestiwn: — 'Yn  mha  gyíiwr  yr  ydym  ni  oll  ynddo  wrth  natur.''  dywed 
fod  yr  atteb  gan  Mr.  Charles  yn  llawer  rhy  fyr  i  osod  allan  drueni  dyn. 
Yn  y  cwestiwn: — 'A  ydyw  Duw  wedi  ei  anfoddloni  drwy  bechod?'  fe 
ymddengys  nad  oedd  y  gair  'anfoddloni'  yn  ddigon  cryf  gan  Mr.  Jones, 
ac  ysgrifena  y  gair  'digio'  uwch  ei  ben. 

Ýn  y  bennod  ar  '  Waith  yr  Ysbryd,'  ceir  cwestiwn  felly : — 'Anian  pwy 
sydd  ynom  wrth  natur?  Y  mae  Mr.  Jones  yn  beiiniadu  y  geiriad 
uchod,  gan  ddyweyd:— 'Fod  anian  a  natur  yr  un  peth.'  Am  hyny,  y 
mae  yn  newid  y  gofyniad  fel  hyn: — 'Anian  pwy  sydd  ynom  dan  y 
cwymp?'  Ar  y  gofyniad: — 'Pa  sawl  math  o  bechod  sydd?'  ysgrifena 
Mr.  Jones  ar  waelod  y  ddalen: — 'Oni  ddylech  gyfeirio  yn  fwy  pendant 
íítddrwg  pechod  yn  y  fan  hon,  neu  mewn  rhan  arall  o'r  gwaith  ?' 

Yn  nechreu  Pen  VTi.,  yr  hon  sydd  yn  ymdrin  am  'Waith  yr  Ysbryd 
Glân  yn  amlygu  Crist  i'r  enaid,' gofyna  Mr.  Charles: — 'Beth  y  mae  yr 
Ysbryd  Glân  yn  ei  wneuthur  yn  mhellach  yn  amlygu  Crist  i'r  enaid?' 
Atteb: — 'Amlygu  lesu  Grist  yn  lachawdwr  digonol  i  bechaduriaid.'  Y 
mae  Mr.  Jones  yn  gwneyd  y  nodiad  a  gaulyn: — 'Y  mae  eich  cwestiwn 
blaenaf  ar  y  ddalen  hon  (y  cwestiwn  a  roddir  uchod)  yn  awgrymu  mai 
edifeirwch  ydyw  y  peth  cyntaf,  er  eich  bod  yn  dyweyd,  ddwy  ddalen  yn 
ol,  fod  edifeirwch  yn  efläith  flydd.  Yr  ydych  yma  yn  trafod  edifeirwch 
o  flaen  fíydd.     Nid  ydy w  yr  Ysgrythyr  yn  gwneyd  hyn,  ond  pan  y  mae 

yn  sôn  am  argyhoeddiad,  neu  alar  deddfol  yn  unig.'  Pan  eir  at  y 
cwestiwn: — 'Beth  yw  ffydd?'  y  mae  Mr.  Jones  yn  cynnyg  y  chwanegiad 
canlynol: — '(3)  Gorphwys  ar  Grist;  'A'r  galon  ycredirj'  a  dywed : — 'Y 
mae  hyn  yn  hanfodol  i  ffydd,  ac  nid  ydyw  dim  amgen  ya  wir  ffydd.' 
Ar  ddiwedd  y  bennod  am  'Waith  yr  Ysbryd  Glân,'  y  mae  Mr.  Charles 
yn  dodi  yr  emyn  adnabyddus : — 

Pwy  feddwl,  pwy  'madrodd,  pwy  ddawn, 

Pwy  dafod  all  osod  i  ma's, 

Mor  felus,  mor  helaeth,  mor  llawn, 

Mor  gryfed  ei  gariad,  a'i  ras !'  (fcc. 
Y  mae  yn  ymddangos  fod  yr  emyn  yn  newydd  i  Mr.  Jones  y  pryd 
hyn;  a  dywed  fod  ynddi  'nerth  meddwl  a  gwir  dân  barddonol.'  Yr  un 
pryd,  y  mae  yn  chwanegu  mai  mwy  addas  i'w  thestyn  fuasai  ei  dodi  ar 
ddiwedd  pennod  arall;  sef,  y  bennod  ar  '  Berson  a  Swyddau  y  Cyf- 
ryngwr. 

Yn  y  bennod  ar  y  Sacramentau,  fe  ofynir : — 'Trwy  ba  foddion  y  mae  i 
ni  ddisgwyl  am  gynnydd  mewn  gras?'  Y  mae  y  rhan  olaf  o'r  atteb  fel 
hyn: — '  Trwy  barchus  a  ffyddiog  ymarferiad  o'r  Sacramentau.'  Sylwa 
Mr.  Jones  ar  y  frawddeg  hon  ei  bod  yn  awhward—jn  anghelfydd,  yn 
chwithig,  fel  darn  o  Gymraeg  Ac  yn  yr  argraphiadau  dilynol,  cafodd 
ei  newid  i'r  ffurf  a  ganlyn : — ' Arferiad  parchus  a  ffyddiog  o'r  Sacrament- 
au.'  Ceir  amryw  esami^lau  eraiU  yn  y  llyfr,  yn  mha  rai  y  mae  Mr. 
Jones  yn  diwygio  cystrawen  a  grammadeg  y  brawddegau.  Yr  oedd  efe 
ei  hun  yn  ŵr  manwl  gyda'r  pethau  hyn,  ac  yn  un  o  Gyrareigwyr  goreu 
ei  oes.  Yn  chwanegol  at  y  cywiriadau  hyn,  y  mae  Mr.  Jones  wedi 
craffu  ar  yr  adnodau  y  cyfeirir  atynt  gan  Mr.  Charles  i  broíi  ei  osodiad- 
au.  Eai  gweithiau,  cynnygir  adnodau  eraill  fel  rhai  sydd  yn  fwy  pen- 
dant  ar  y  mater;  a  chwanegir  at  restr  Mr.  Charles  pan  y  tybir  fod  yr 
atteb  yn  galw  am  hyny. 

Yr  wyf  wedi  cyfeirio  eisioes  at  emyn  neilìduol.  Y  mae  Mr.  Charles 
yn  terfynu  pob  pennod  yn  yr  argraphiad  cyntaf  hwn  gydag  emyn 
briodol  i'r  mater.  Y  mae  Mr.  Jones,  o  Ddinbych,  yn  gwneyd  sylw  byr 
ar  ddwy  o  honynt : — un  yn  gymmeradwyol,  fel  y  gwelir  uchod,  a'r  llall 
mewn  ffordd  dipyn  yn  wahanol.  Beirniadaeth  fer  a  diammwys  Mr. 
Jones  ar  honoydyw— 'iYo  (/Oíper — dim  efengyl!  Ymddengys  y  sylw  yn 
gryf,  ar  yr  olwg  gyntaf ;  ond  diau  fod  a  wnelo  golygiadau  Mr.  Jones  ar 
drefn  y  Prynedigaeth  â'i  ddyfarniad  ar  yr  emyn.  Yr  athrawiaeth  a 
ddysgir  ynddi  ydyw  lawn  c//(:/-ò?í',ì!/s— cyttundeb  masnachol,  ac  nid 
haeddiant  difesur  y  Duw-ddyn.  Nid  oedd  gan  awdwr  yr  Ymddiddamon 
ar  Brynedigaeth  unrhyw  gydymdeimlad  â'r  system  fasnachol  i  osod  allan 
athrawiaeth  ogoneddus  yr  lawn.  Yr  oedd  ei  syniadau  ef  yn  llawer 
ëangach,  a  mwy  cydweddol  á'r  gwirionedd  a  ddysgwyd  i'n  gwlad  gan 
Dr.  Edwards — 'mai  hanfod  yr  lawn  ydyw  haeddiant' — a  bod  hwnw  yn 
haeddiant  nas  gellir  ei  fesur  na'i  bwyso  yn  oes  oesoedd — yn  haeddiant 
Person  anfeidrol  yn  ei  holl  bertfeithiau,— 

Dywedwch  faint  y  Duwdod, 
Yr  un  faint  yw'r  lawn  i  fod!' 
Nid  rhyfedd,  ynte,  fod  duwinydd  o  saüe  Jones  o  Ddinbych  yn  anghyd- 
weied  â  llinellau  fel  hyn : — 

'  Mae'r  tâl  hyd  eitha  'r  ddyled 
Ofynir  gan  y  Tad,' 

ac  yn  eu  coUfarnu  yn  ddiseremoni  gyda'r  geiriau,  ^No  gospel  T 

Y  mae  yr  hen  bennill  yna  wedi  diflanu  o'r  Hyfforddwr  er's  llawer 
dydd,  ac  wedi  ei  golli,  hefyd,  o  gylch  emynyddiaeth  Gymreig.  Nid 
ydym  yn  gotìdio  am  y  peth.  Yr  oedd  yn  rhy  egwan  i  fyw.  Ond  y  mae 
yr  emyn  arall,  am  yr  hwn  y  dywedai  Mr.  Jones,  ^llere  is  a  great  stretch 
of  thought,  and  true  i^oetic  fire — ëangder  o  feddyl-ddrychau,  a  gwir  wres 
awenyddol:  y  mae  hono  yn  aros  i  oleuo  a  gwresogi  teimlad  crefyddol 
gwerin  Cymru: — 

'  Fel  fflamau  angerddol  o  dân 

Yw  cariad  fy  Anwylyd  o  hyd, 
Fe  losgodd  bob  rhwystrau  o'i  flaen, 

Fe  yfodd  o'r  afon  i  gyd ! 
Ymaflodd  mewn  dyn  ar  y  llawr, 

I'w  wneuthur,  â'i  Dduwdod,  yn  un ; 
Y  pellder  oedd  rhyngddynt  oedd  fawr, 
Fe'i  llanwodd  â'i  haeddiant  ei  liun.' 

Dyna  ddiwedd  yr  hyn  a  ysgrifenodd  Anthropos  yn  Y  Llusern, 
yu  1892.  Nid  ydym  ni  ar  dir  ag  y  gallwn  chwanegu  nemawr 
ddim  at  yr  hyn  a  ddy wedir  ganddo  ef  am  yr  hen  gopi  o'r  argraph- 
iad  cyntaf  o'r  Hyjjorddwr  y  cyfeiria  ato;  a  hyny,  fel  y  dywedasom, 
am  nad  ydym  wedi  gallu  cael  golwg  arno.  Sonir  weithiau  am 
'  brofion  mewnol'  a  'phrofion  allanol'  o  ddilysrwydd  pethau.  Y 
mae  y  profion  allanol;  sef,  tystiolaeth  Dr.  Thomas,  ac  eraill,  mai 
Mr.  Jones  a  ysgrifenodd  y  nodiadau  ar  ymylon  dalenau  y  llyfr,  yn 
ymddangos  yn  gwbl  derfynol  ar  y  pwngc ;  nid  oes  ammheuaeth 
nad  oedd  Dr.  Thomas  yn  adnabod  llawysgrif  Mr.  Jones  yn  dda. 
Gallwn  grybwyll  yma  fod  genym  ni  yn  ein  meddiant  gyÜawnder  o 
esamplau  o'i  lawysgrif,  a  hyny  ar  wahanol  adegau,  a  bron  bob 
adeg  ar  ei  fywyd,  a  da  fuasai  genym  pe  cawsem  ond  golwg  ar  yr 
heu  gopi  o'r  Hyfforddwr.  Gallasem  felly  deimlo  yr  un  mor  sicr 
â  Dr.  Thomas  mai  eiddo  Mr.  Jones  ydyw  y  llawysgrifen.  Ond  yn 
niffyg  cael  y  fautais  hono,  gallwn  ddy  weyd  fod  y  '  prawf  mewnol,' 
hyny  ydyw,  nod.wedd  y  sylwadau  a'r  feírniadaeth,  ynddi  ei  hun, 
yn  cwbl  a  hollol  argyhoeddi  ein  meddwl  mai  Mr.  Jones  a'u  hys- 
grifcnodd. 

Yr  ydym  yn  cwbl  gydweled  â'r  hyn  a  ddywed  Mr.  Rowland  am 
Mr.  Jones  fel  Cymreigiwr  gwych ;  ac  yr  ydym  yn  hyderu  y  bydd  y 
darllenydd  yn  crafîu  ar  ei  iaith  ddillyn  yn  y  dyfyniadau  mynych 
yr  ydym  yn  eu  rhoddi  o'i  ysgrifeuiadau  ;  o  ran  hyny,  gobeithiwn 
mai  ychydig  o'n  darllenwyr  sydd  heb  sylwi  ar  hyn  wrth  ddarllen 
ei  weithiau,  megys  ei  gyfieithiad  o  Gurnal  a'r  Merthyrdraeth, 

&c.,  y  rhai  sydd  ya  adnabyddus  i  bron  bawb.  Ychydig  iawn, 
tebygwn,  o  ysgrifenwyr  Cymraeg  a  geir  a  allant  ysgrifenu  brawdd- 
eg  nior  lawn,  mor  gref,  mor  ddillyn,  mor  goeth  a  phriodol  drwy- 
ddi  draw,  ag  y  gallai  efe.  Gyda  golwg  ar  wrthwynebiad  eiddigus 
Mr.  Jones  i'r  '  tyb  cableddus '  am  lawa  cyd-hwys,  fel  y  galwai  efe  y 
ddysgeidiaeth  hono,  ag  y  mae  Mr.  Rowland  yn  cyfeirio  ato  yn  ei 
ysgrif,  nid  oes  angen  ara  i  ni  ddyweyd  dim  yma,  gan  ein  bod  wedi 
ymdroi  cymmaint  gyda  hyny  eisoes.  '  Yx  oedd  Thomas  Jones  yn 
"well  Cymreigiwr  na  Charles/  ebe  Dr.  Thomas.  Er  addef  ein  bod 
vn  cydolygu  â'r  sylw  hwn,  gẁyr  pawb  fod  Mr.  Charles  yn  Gym- 
reigiwr  da.  Ein  meddwl  ni  yn  syml  ar  hyn  yw,  fod  Mr.  Jones  yn 
rhagori  ar  Mr.  Charles  mewn  dewis  y  geiriau  cryfaf,  ac  mewn 
destlusrwydd  a  dillynder  yn  ffurfiad  ei  frawddegau.  Credwn  ei 
fod  ef  yn  cymmeryd  mwy  o  drafferth  ac  o  hyfrydwch  yn  y  pethau 
hyn  nag  a  gymmerai  Mr.  Charles,  ac  yr  oedd  cyfansoddi  yn  ddestlus, 
mewn  amser,  Avedi  dyfod  yn  dra  naturiol  iddo. 

Y  mae  yr  hyn  yr  ydym  wedi  bod  yn  sôn  am  daiio  yma;  sef, 
gwaith  Mr.  Jones  yn  gwneyd  nodiadau  ar  gopi  o'r  argraphiad 
cyntaf  o'r  Hyfforddwr,  ac  yn  anfon  y  copi  hwnw,  gyda  ei  nodiadau 
arno,  fel  yr  ydym  yn  casglu,  i'w  gyfaill  Mr.  Charles,  yn  brawf 
chwanegol,  at  y  Uiaws  eraill  a  roddasom  eisoes,  o  gydweithrediad 
cysson  ac  egn'iol  y  ddau  ŵr  da  â'u  gilydd  yn  eu  hymgais  diflino  i 
lesoli  eu  cenedl ;  ac  y  mae  yn  brawf,  bychan,  os  mynir,  fod  cenedl 
y  Cymry,  ac  yn  arbenig  y  Methodistiaid,  dan  fwy  o  ddyled  i  Mr. 
Jones  nag  yr  ydys  yn  gyífredin  wedi  ei  wybod,  nac,  fe  allai,  wedi 
bod  yn  barod,  weithiau,  i'w  addef.  Os  cynnorthwyodd  Mr.  Charles 
lawer  ar  Mr.  Jones  yn  ei  ymdrechion  ef — ac  yr  ydym  wedi  amcanu 
dangos  ddarfod  iddo  wneyd  hyny — y  mae  yr  un  mor  amlwg  fod 
Mr.  Jones  wedi  cynnorthwyo  llawer  iawn  ar  Mr.  Charles  hefyd. 
Credwn  na  buasai  neb  yn  fwy  parod  na  Mr.  Charles  i  addef  hyny 
yn  ddiolchgar.  Yn  chwanegol  at  gryn  lawer  o  bethau  eraill  yr 
oeddid  wedi  ymoUwng,  o  fwriad  neu  fel  arall,  i'w  hanghofio  am 
ymdrechion  y  cyd-weithiwr  hwn  i  Mr.  Charles,  ni  a  geisiwn  ddal 
sylw  o  hyn  allan,  wrth  ddysgu  a  holi  yr  Hyfforddwr,  fod  ôl  llaW 
weithgar,  goeth,  a  medrus  Mr.  Jones  i'w  chanfod  ar  ddalenau  y 
Uyír  bychan-mawr  hwnw. 


PENNOD     XVI. 

EFFEITHIAU    PWYSIG    EI    FYWYD. 

Y  lîianteision  a'r  anfanteisiou  oedd  genym  i  ysgrifenu  ei  hanes— Ei  Hunan-Gofiant 
— Ysgrifeniadau  a  adawodd  pan  fu  farw — Ei  dduwioldeb  amlwg — Ysgrif  hynod 
o'i  eiddo — Y  Deiliad  Yshrydol — Bywyd  o  hunan-ymwadiad— Efe  yn  aberthu 
llawer  o  eiddo  bydol — Dim  hunan  yn  ei  anturiaethau — Yn  wladwr  goleuedig  a 
sylwgar— Mewn  cylchoedd  cj'mdeithasol — Yn  ei  deulu — Fel  cyfaill — Ei  hael- 
ioni — Yn  gymmeriad  unplyg  a  didwyll — Grym  a  phenderfyniad  ei  ewyllys — Y 
rhinweddau  a  berthynent  iddo  fel  dyn  a  Cliristion  yn  nerth  iddo  fel  pregethwr 
— Ei  duedd  bruddglwyfus — Y  teimlad  o  unigrwydd — Rhagolygon  ei  hanes — Ei 
le  yn  hanes  Duwinyddiaeth  Cymru  yn  y  dyfodol — Y  lle  pwysig  a  lanwodd  fel 
Duwinydd,  yn  arbenig  yn  y  blynyddoedd  181-i — 1820 — Dau  amcan  wrth  ysgrif- 
enu  ei  hanes. 

Y  MAE  yn  debygol  mai  yr  hyu  a  ddisgwylir  ya  gyfFrediii  mewa 
Cotiaat,  neu  Fywgraphiad,  yw,  adroddiad  syml  o  ffeithiau  bywyd 
y  neb  yr  ysgrifenir  am  dano,  ynghyd  â  chymmaint  o  eglurhâd  ar 
y  íFeithiau  hyny  ag  a  alluoga  y  darllenydd  i'w  hiawn  ddeall,  ac  i 
gaafod  eu  hystyr  a'u  grym  yn  eu  perthyaas  â  gwrthddrych  yr 
haaes.  Gallwa  ddywedyd  eia  bod  wedi  amcaau  cyfarfod  y  dis- 
gwyliad  hwa  wrth  adrodd  íFeithiau  bywyd  Mr.  Joaes  ya  y  tu- 
daleaau  blaeaorol,  hyd  yr  oedd  ya  bossibl  i  ni.  Oad  y  mae  ya 
rhydd  i  ni  ddywedyd,  ac  y  mae  hyay  ya  beth  digoa  amlwg  i 
bawb  cyfarwydd,  ac  sydd  hefyd  ya  gwybod  yr  amgylchiadau  dan 
ba  rai  yr  oeddym  ya  gorfod  aiyaed  ya  mlaea,  eia  bod  wedi  cyfar- 
fod,  wrth  geisio  ei  ddaagos  ef  mewa  rhai  o  agweddau  ei  fywyd 
llafurus,  â  pheth  auhawsder  i  gyflawai  eia  gorchwyl  gyda  y  cyf- 
lawader  a'r  boddlonrwydd  a  fuasai  yn  ddymunol  geaym. 

Yn  un  peth,  y  mae  efe  bellach  wedi  gadael  y  byd  er's  dros 
bymtheg  a  thrigain  o  flynyddoedd.  Yr  oedd  cydnabyddiaeth 
bersonol  â'r  gwrthddrych,  gan  hyny,  yn  ddíau,  erbyn  hyn,  yn  beth 
nas  gallesid  ei  ddisgwyl,  ar  du  pwy  bynag  a  ymgymmerai  âg 
ysgrifenu  ei  hanes.  Ar  gyfer  y  dififyg  hwn,  gallwn  ddyweyd  mai 
y  íantais  a  gaffem  oedd  ymddiddan  â  rhai  persoaau  oeddynt  yn 

ei  adnabod  yn  dda,  ac  yn  ei  gofio  yn  rhagorol,  yn  mlynyddoedd 
diweddaf  ei  oes.  Ond,  ar  yr  un  pryd,  yr  oedd  y  rhai  hyny,  fel  y 
gellir  meddwl,  wedi  bod  yn  sylwedyddion  arno  ef  pan  oeddynt 
ieuaingc,  tra  yr  oedd  yntau  ar  y  pryd  yn  nesau  at  fod  yn  hen  ŵr, 
ac  at  derfyn  ei  ddyddiau.  Nis  gallesid  disgwyl,  gan  hyny,  fod 
gwelediad  y  sylwedyddion  hyny  i'w  nodweddau  a'i  gymmeriad  ond 
cymmharol  arwynebol ;  heb  law  fod  pymtheng  mlynedd  a  thrigain 
ya  dileu  llawer  ar  argraphiadau  da  a  dyfnion.  Ar  yr  un  pryd,  yr 
ydym  yn  addef,  gyda  diolchgarwch,  ddarfod  i  ni  gael  cryn  lawer  o 
fantais  i  ffurfio  ein  syniad  am  Mr.  Jones  oddi  wrth  y  cyfeiUion  y 
cyfeirir  atynt,  ac  yn  arbenig  oddi  wrth  un  foneddiges  ;  sef,  Mrs. 
Davies,  Ro  Gae,  Llanelwy — yr  hon,  erbyn  hyn,  sydd  yn  fam  deil- 
wng  ac  anwyl  yn  Israel. 

Rhaid  addef  nad  ydyw  y  Cojiant  a  ysgrifenwyd  am  Mr.  Jones 
gan  y  Parchedigion  John  Humphreys  a  John  Roberts  ond  bj^r 
a  difí}'giol.  Y  mae  yn  wir  fod  y  rhau  o  hono  a  ysgrifenwyd  gan 
Mr.  Jones  ei  hun,  fel  Hunan-Gojiant,  yn  rhagorol  iawn  ar  lawer 
o  gyfrifon.  Y  mae  yr  hyn  a  ganlyn  yn  rhoddi  syniad  pur  gy wir 
am  y  Cofiant.  Nid  ydyw  ond  llyfryn  bychan  o  127  o  dudalenau 
deuddeg-plyg.  Y  mae  87  o  dudalenau  o  hono  wedi  ei  ysgrifenu 
gan  Mi-.  Jones  ei  hun  fel  Hunan-Gofiant,  Llythyrau,  &c. :  y  mae 
tua  18  o  dudalenau  o  hono  yn  llythyrau  o  eiddo  eraill  ato  ef : — yn 
gadael  tua  27  o  dudalenau  i  awdwyr  y  Cofiant ;  ac  mae  hanner  y 
tudalenau  hyny,  drachefn,  yn  cael  eu  cymmeryd  i  fyny  ganddynt 
i  adrodd  hanes  ei  brofiad  yn  ei  gystudd  olaf,  fel  nad  oes  ganddynt 
hwy  ond  ychydig  iawn  yn  cael  ei  ddyweyd  am  ffeithiau  a  gwaith 
ei  fywyd.  Gallwn  ddyweyd  ein  bod  wedi  rhoddi  yr  oll  o'r  Cofiant 
hwnw  i  mewn,  mewn  rhyw  ffurf  neu  gilydd,  yn  jr  hyn  a  ysgrifen- 
asom.  Ac  yr  oeddym  yn  teimlo  fod  y  rhanau  a  ysgrifenwyd  gan 
Mr.  Jones  ei  hun — y  '  Llythyrau,'  ac  yn  enwedig  yr  Hunan-Gofiant 
— yn  ddefnyddiau  rhagorol^  a'r  defnyddiau  goreu  o  lawer  a  allesid 
gael  tuag  at  i  ni  alhi  ei  ddangos  ef  i'r  darllenydd.  Swm  a  sylw- 
edd  yr  Hunan-Gofiant  yw  ei  brofiad  crefyddol  dwfn  a  dwys.  Yr 
oeddym  yn  cael  mantais  gyffelyb  o  ran  gwerth,  hefyd,  yn  y  '  Rhag- 
yraadrodd '  a  ysgrifenid  ganddo  i'w  lyírau ;  canys  yn  y  rhai 
hyny  y  mae  efe,  yn  fynych,  heb  law  yn  taflu  goleuni  ar  ei  hanes 
allanol,  yn  ymollwng  i  íynegu  hanes  ei  feddwl,  ac  argyhoeddiadau 
a  theimladau  dyfnaf  a  mwyaf  dirgelaidd  ei  galon.  Yn  chwanegol 
at  y  ffynnonellau  hyn,  yr  oedd  ei  Weithiau  Uiosog  ac  amrywiol 
genym,  i  roddi  golwg  ar  ei  allu  a'i  fedr  fel  awdwr,  ac  ar  ëangder  ei 
lafur  a'i  wybodaeth.     Rhaid  addef  mai  diffygiol  iawn  oedd  cyf- 

nodoliou  Cymru  tuag  amser  bywyd  cyhoeddus  Mr,  Jones,  a  thuao- 
adeg  ei  farwolaeth,  hefyd,  mewn  cymmeryd  sylw  o'r  hyn  a  wnelai 
dynion  cyhoeddus  yn  eu  bywyd,  nac  o  honynt  hwythau  eu  hunain 
wedi  iddynt  farw.  Gadewid  iddyut  syrthio  i  dir  anghof  yn 
fuan. 

Mewn  'Hysbysiad'  yn  niwedd  y  Cofiant,  yn  1820,  dywedir  fel 
hyn  : — '  Y  mae  amryw  lythyrau,  a  darnau  eraill  o  waith  Mr.  Jones, 
y  rhai  y  dyraunera  eu  gweled  yn  argraphedig.  Buasem  yjx 
chwyddo  gormod  ar  y  llyfr  hwn  wrth  eu  dodi  ynddo,  a  buasai  hyny 
yn  debyg  o  fod  yn  attaliad  i'r  rhai  isel  radd  i'w  gyrhaeddyd.  Os 
deallir  y  bydd  galwad  cyfifredinol  am  danynt,  gellir  disgwyl  rhyw 
gyfle  etto  i'w  cyhoeddi.'  Yr  ydym  eisoes,  yn  y  pennodau  blaenorol 
o'r  gwaith  hwn,  ac  yn  enwedig  yn  y  bennod  ar  Mr.  Jones  fel 
Awdwr  a  Bardd,  yn  y  rhestr  a  roddasora  o'i  Weithiau,  wedi  enwi 
pob  peth,  hyd  y  gwyddom,  a  gyhoeddwyd  o'i  eiddo  ar  ol  ei  farwol- 
aeth.  Gweler  y  rhestr,  rhif  26 — 35,  tudal.  404 — 406.  Gwelir  yno 
fod  rhai  pethau  gwertbfawr  iawn  wedi  eu  cyhoeddi  ar  ol  ei  íarwol- 
aeth.  Pa  beth  bynag  arall  a  adawyd  ganddo,  os  gadawodd  ryw 
beth  o  gwbl,  ag  y  buasai  yn  dda  ei  gyhoeddi,  yr  ydym  yn  ofni  fod 
gwneyd  hyny  bellach  yn  ammhossibl,  gan  nas  gellir  dyfod  o  hyd  i 
ddira. 

Wrth  i  ni  yn  bresennol  ddwyn  yr  hyn  y  bwriadwn  ei  ysgrifenu  i 
derfyniad,  hwyrach  y  dylem  droi  yn  ol,  megys,  i  edrych,  am  amser 
byr^iawn,  ar  ei  hanes,  ei  gymraeriad,  a'i  lafur ;  gan  nodi  allan  ryw 
ychydig  o  nodweddau  ag  oeddynt  i'w  gweled  yn  y  ífeithiau  a  osod- 
a&om  ger  bron,  ond  y  rhai  yr  oeddym,  gan  faint  ein  hawydd  i  gyn- 
nwys  y  ffeithiau  mewn  cyn  Ueied  o  le  ag  a  allem,  yn  gorfod  rayned 
yn  mlaen  heb  roddi  arbenigrwydd  neillduol  arnynt.  Y  mae 
genym  hefyd  ychydig  o  ffeithiau,  na  chrybwyllwyd  hyd  yma,  i'w 
gosod  ger  bron. 

Yu  gyntaf,  a  phenaf  oll,  yr  ydym  yn  mawr  obeithio  ein  bod, 
drwy  yr  hanes  blaenorol,  wedi  rhoddi  mantais  i'r  darllenydd  i 
adnabod  Mr.  Jones  fel  dyn  duwiol,  ac  fel  dyn  duwiol  iawn. 
Tybiwn  fod  y  dyfyniadá'ẅ  a  roddasom  o'i  Hunan-Gofiant,  yn 
gystal  ag  o  lawer  o  bethau  eraiU  a  ysgrifenodd,  wedi  rhoddi  cyf- 
leusdra  i'w  weled  fel  y  cyíryw.  Rhoddwn  yma  y  dystiolaeth  uchel 
a  ddygir  gan  Dr.  Thomas  iddo  fel  'gẁr  duwiol  iaw^n.'  Nid  ydym 
yn  gwybod  am  neb,  ar  ol  amser  Mr.  Jones,  oedd  wedi  efrydu  ei 
hanes  a'i  weithiau  yn  fwy  manwl  a  thrwyadl  na  Dr.  Thomas,  na 
neb  a  wnaeth  gyramaiut  o  lawer  tuag  at  osod  ei  gymmeriad  fel 
Duwinydd  yn'ei  safle  briodol.     Fel  hyn  y  dywed  efe  am  dano : — 

'Yr  oeclcl  Mr.  Jones  yn  ẃr  duwiol  iawn;  yn  ymdeiinlo  yn  ddwys  â'i 
lygredigaeth  ei  hunan,  ac  yn  gorwedd  bob  amser  yn  bechadur  andwyol, 
damniol  bytli,  o'i  ran  ei  hunan,  ar  Grist  lesu  yn  ei  aberth  mawr  am 
fywyd  ac  iachawdwriaeth.  Yr  oedcl  ei  brotìad  cyfFredin  yn  un  o'r  pen- 
niUion  a  gyfansoddwyd  ganddo,  pennill  a  ystyrir  genym  ni  yn  un  o'r 
rhai  rhagoraf  yn  ein  hiaith  : — 

'  'Does  eisieu'n  bod,  nac  ofn,  na  chlais,  na  clilwy', 
Ar  f'  enaid  tlawd,  heb  fod  gan  lesu  fwy; 
Anfeidrol  f wy  o  werth  sydd  yn  ei  waed ; 
Os  trengu  wnaf,  mi  drengaf  wrth  ei  draed.' 

Yr  oedd  ei  argyhoeddiadau,  oddi  ar  ei  brofiad  ei  hunan,  yn  gryfion 
iawn  yn  mhlaid  y  gwirionedd,  yn  y  wedd  fwyaf  efengylaidd  arno;  a 
chan  ei  fod  yn  ŵr  nodedig  o  gydwybodol  i'w  Arglwydd,  yr  oedd  yn 
teimlo  rhwymau  i  amddiöyn  y  gwirionedd  hwnw,  pa  brycl  bynag  y 
tybiai  ei  fod  yn  goddef  unrhy  w  gam ;  ac  yr  oedd  yn  gwneuthur  hyny 
bob  amser  yn  y  modd  mwyaf  pur  a  dìhocced.'— {Cofìant  y  Parch.John 
Jones,  tudal.  467  a  468). 

Yr  oedd  yr  argyhoeddiad  dwfn  a'r  profiad  tanllyd  y  dygwyd  ef 
drwyddynt  yn  mlynyddoedd  cyntaf  ei  fywyd  crefyddol,  yn  ystod 
'  y  saith  mlynedd '  hynod  hyny,  am  y  rhai  yr  adroddasora  yn  y 
pennodau  cyntaf  o'r  hanes  hwn,  a  phan  nad  oedd  efe  ond  o  tuag 
un-ar-bymtheg  oed  hyd  nes  oedd  tua  thair  i  bedair-ar-hugain — yr 
oedd  '  y  ty w^'dd  mawr '  a  fu  ar  ei  enaid  y  pryd  hwnw  yn  amlwg 
wedi  gadael  ei  ôl  arno  am  weddiU  ei  oes.  Cymmhwysodd  hyny  ef 
i'r  llafur  mawr  a'r  defnyddioldeb  helaeth  iawn  y  gwelodd  ei  Dduw 
yn  dda  ei  alw  iddo  yn  ystod  ei  oes.  Byth  er  hyny,  ni  byddai  yn 
esmwyth  am  ddim  amser  heb  ei  fod  '  ar  ry w  orchwyl,'  fel  y  dywed 
efe  ei  hun,  '  perthynol  i  deyrnas  Dduw  yn  y  byd.'  Fel  y  crybwyll- 
asom,  wrth  sôn  am  dano  fel  pregethwr,  yr  oedd  ei  holl  fywyd,  er 
yr  adeg  yr  oedd  yn  un-ar-bymtheg  oed,  hyd  ei  farwolaeth,  yn 
fywyd  o  rodio  gyda  Duw.  Ni  wnelai  gyfrif  o  ddim,  ac  nid  gwerth- 
fawr  oedd  ei  einioes  ei  hun  ganddo,  os  gallai  orphen  ei  yrfa  trwy 
lawenydd,  a  chyflawni  y  weinidogaeth  a  dderbyniasai,  y  mae  yn 
gwbl  sicr,  gan  yr  Arglwydd. 

Yn  y  fan  hon,  y  mae  yn  bleser  genym  roddi  i  mewn  yr  ysgrif 
dra  dyddorol  ganlynol,  a  ymddangosodd  yn  Ngolciiad  Gymrii  am 
Gorphenat,  1822  ;  ac  felly,  ychydig  dros  ddwy  flynedd  wedi  marw- 
olaeth  Mr.  Jones.  Yr  ydym  yn  tueddu  i  íeddwl  ei  bod  wedi  ei 
hysgrifenu  yn  gymmharol  gynnar  ar  ei  oes.  Yr  hyn  sydd  yn  ein 
gogwyddo  i  feddwl  felly  ydyw,  y  íFaith  mai  ei  brofiad  yn  ystod  y 
deng  mlynedd  ar  hugain  cyntaf  o'i  fywyd  yn  unig  a  adroddir 
ganddo  ynddi,  fel  yr  awgryma  efe  ei  hun  yn  nechreu  yr  ysgrif 
Wrth  gymmharu  yr  hyn  a  geir  yn  yr  ysgrif  hon  â'r  dyfyniadau  a 

roddasom  yn  y  pennodau  cyntaf  o'r  hanes  hwn,  allan  o'i  Hiiiian- 
Gojiant,  fe  wêl  y  darllenydd  mai  ei  brofiad  yn  ystod  blynyddoedd 
cyntaf  ei  fywyd  crefyddol  a  adroddlr  ganddo  yn  yr  ysgrif  Yr 
ydym  hefyd  yn  meddwl  y  gwel  y  darllenydd  arwyddion  diam- 
mheuol  o  athrylith  ddoniol,  yn  gystal  a  phrofiad  crefyddol,  yr 
awdwr  yn  y  traethawd  gwych  canlynol.  Tr  ydym  yn  ei  roddi  yn 
gwbl  fel  y  mae  yn  NgoleuoA  Cyinru;  ac  yn  gobeithio  na  bydd  i 
neb  o'n  darllenwyr  fyned  heibio  iddo  heb  ei  ddarllen.  Nis  gwydd- 
om  am  ddim  sydd  yn  rhoddi  y  fath  fantais  ragorol  i  adnabod  yr 
awdwr  doniol,  a'r  Cristion  profiadol,  yn  Mr.  Jones,  ag  a  geir  yma. 
Dyma  yr  ysgrif  fel  yr  ymddangosodd : — 

'Y  Deiliad  Ysbrtdol.' 

'  'Rwy'n  by w  mewn  bwthyn  gwael  o  ran  ei  ddefnydd  (gan  nad 
yw  ond  pridd  i  gyd),  etto  godidog  ryfeddol,  a  chywrain,  a  adeilad- 
wyd  yn  bwrpasol  i  mi,  yn  awr  er's  agos  i  ddeng  mlynedd  ar  hug- 
ain.  Rhoi  disgrifiad  manwl  o'r  adeilad  a  fyddai'n  rhy  faith  i  mi 
yn  bresennol ;  ond  cymmerwch  hyn  yn  fyr,  Y  mae  wedi  ei  gosod 
ar  ddwy  golofn,  nid  rhai  cryfion  iawn,  etto  gweddus  a  chyfattebol  i 
bwysau  yr  adeilad ;  y  mae'r  amry wiol  gynteddau  sy'  ynddi,  ynghyd 
â'r  drysau  i  dderbyn  i  mewn,  a  bwrw  allan,  ac  hefyd  y  ddwy  ffen- 
estr  sy'n  gollwng  goleu  i  mewn,  wedi  eu  gwneyd  a'u  gosod  mor 
gyfleus  a  threfnus  fel  y  mae  yn  rhy  anhawdd  cael  bai  mewn  un 
rhan  o  honi :  ac  i  goroni  y  cwbl,  y  mae  cwpl  o  ofiferynau  rhyfeddol 
— wedi  eu  gosod  un  o  bob  ochr  i'r  tŷ — y  rhai  sydd  mor  fuddiol  i 
daflu,  neu  i  gadw  draw,  i  dynu  ystôr  a  chynnorthwyon  i  mewn,  i 
amddifíyn,  a  niweidio  (os  bydd  achos),  ac  i  wneyd  y  fath  amryw- 
iaeth  o  orchwylion,  fel  y  gellid,  tebygwn  i,  yn  gymmhwys  eu  galw 
yn  universal  engines.  Yr  holl  adeilad  '  rhyfedd  ac  ofnadwy '  hon 
a  Avnaethpwyd  ar  draul  ac  â  llaw  fy  anwyl  Feistr ;  yr  hwn  hefyd 
a'm  gosododd  i  yn  ddeiliad  iddo  ynddi,  gan  ofyn  yn  unig,  yn  lle 
ardreth,  íy  nghael  i  a'r  tŷ  at  ei  wasanaeth,  pan  y  gwelai'n  dda  alw 
am  hyuy.     Hyn  am  yr  adeilad,  a'm  gosodiad  ynddi. 

'  Yr  awr  hon  am  hanes  fy  ymddygiad  er  pan  y  cefais  hi.  Mi  fûm 
by w  yn  agos  i  bymtheng  mlynedd,  gan  ddangos  eithaf  anniolchgar- 
wch  ac  anufudd-dod  i'm  tirion  Feistr.  Mynych  y  byddai'n  danfon 
ataf,  tros  yr  hoU  ysbaid  hyny,  gan  fy  nghoöhau  o'r  rhwymau'r  oedd- 
wn  danynt  iddo,  a'i  radlawn  ddaioni  yn  gwobrwyo  rhai  ufudd ;  ac 
hefyd  ei  awdurdod  i'm  troi  allan  o'm  tŷ,  a'm  taflu  i  garchar  am  fy 
holl  ddyled.  Er  hyn  i  gyd,  nid  oeddwn  i  foddlawn  i  roi  dim  gwas- 
anaeth  iddo ;  ond  cynnygiad  o  ryv/  ran  o'm  tŷ,  neu'r  tŷ  i  gyd,  dros 

ychydig  funydau,  pan  y  galwai  am  hyny,  a  gadael  i  mi  fy  hunan 
redeg  lle  mynwn.  Fel  yr  oedd  llythyrau  fy  Meistr  yn  dyfod  yn 
amlach  ataf,  a'r  iaith  oedd  ynddynt  yn  ddwysach,  mi  addawn  fod 
yn  llawer  gonestach  yn  yr  amser  i  ddyfod ;  etto,  yn  nghanol  hyn, 
mynych  newidiai  fy  llais,  a  dywedwn  fod  cyn  hawsed  i  mi  ddioddef 
myn'd  i'r  carchar  a  phlygu  i'w  wasanaeth.  Llawer  gwaith  y  medd- 
yliais  mai  felly  fyddai  o'r  diwedd;  ond  yn  nghanol  hyn,  daeth 
ataf  air  (a  hyny,  fel  y  meddyliais,  oddi  wrth  yr  hwn  oeddwn  fel 
hyn  yn  ei  ddiystyru),  ei  fod  wedi  fy  ngharu  â  chariad  tragwyddol ; 
ac  am  hyny,  ei  fod  yn  cwympo  arnaf,  nid  mewn  barn,  ond  mewn 
trugaredd.*  Y  fath  newydd  a  hyn  oddi  wrth  yr  hwn  yr  oeddwn  i 
yn  mhob  modd  Avedi  ei  demtio  i  ddigofaint  tuag  ataf,  a  gafodd 
efifaith  ryfedd  arnaf  Cywilyddiais  am  fy  hen  ffyrdd,  a  dechreuais 
gynnyg  fy  hunan,  a'm  tŷ,  i  fod  yn  hollol  wrth  ei  orchymyn,  gan 
ddyrauno  iddo  amlygu  i  mi  eî  fod  yn  maddeu  fy  nigywilydd  dros- 
eddiadau,  a  bwriadu  bod  yn  ddeiliad  gostyngedig  iddo  byth  rhag 
llaw. 

'  Dros  saith  mlynedd,  a  rhagor,  y  bûm  yn  danfon  ato  ar  yr 
achos  heb  gael  boddlonrwydd  am  hyn,  er  y  byddai  weithiau  yn  galw 
gyda  fi,  ac  yn  ymddiddan  â  mi  mewn  modd  tyner,  fel  y  tebygwn. 
O'r  diwedd,  trallododd  hyn  fi  yn  fawr:  ac  yn  nghanol  hyn  fe 
ysgydwyd  fy  nhŷ  mor  drwm  fel  y  meddyliais  y  cwympai  yn 
ebrwydd  am  fy  mhen ;  ac  nid  hyny  yn  unig,  ond  ofnais  y  cawn 
fy  llusgo  trwy  'r  afon  ddofn  sydd  yn  rhedeg  heibio  i'm  drws,  a'm 
rhoi  mewn  carchar  yr  ochr  draw,  am  fy  holl  ddyled. 

'  Ond  yn  y  fath  amser  o  helbul,  danfonwyd  ataf  fod  fy  nyled 
wedi  ei  chwbl  dalu  gan  Feichniydd  o  drefniad  fy  anwyl  Feistr :  ac 
am  yr  ysgydwad  oedd  ar  fy  nhŷ,  ei  fod  yn  arwydd  y  cwympai  cyn 
bo  hir,  etto  na  byddai  hyny  yn  golled,  gan  fod  yr  ochr  draw  i'r 
afon  drigfanau  gwell,  a  llawer  mwy  parhaus,  wedi  eu  parotoi  i'w 
holl  garedig  ddeiliaid. 

Erbyn  hyn,  llawen  oeddwn,  a  boddlawn  i'm  tŷ  sefyll,  neu  syrthio. 
I  basio  heibio  i  lawer  o  droion  drwg  a  ddangosais  tuag  at  íy  Meistr, 
a  blynyddoedd  lawer  a  dreuliais  heb  dalu  dim  ardreth  iddo,  ond 
nacäu  rhoddi  fy  hunan,  na'm  tŷ,  at  ei  wasanaeth,  er  iddo  ymbil  am 
hyny ;  i'e,  ac  o'r  diwedd,  ddy wedyd  nad  oedd  waeth  genyf  fyn'd  i'r 
carchar  nag  ymostwng  i'w  galedwaith  ef,  o  blegid  felly  y  meddyl- 

»  Gweler  adroddiad  am  hyn  yn  y  Ben.  i.  o'r  Cofiant  hwn,  tudal.  34. 
Gall  y  darllenydd  yn  hawdd  ddyfod  o  hyd  i'r  pethau  eraill  yn  ei  hanes 
ag  y  cyfeiria  Mr.  Jones  atynt  yn  fyr  yma— dim  ond  iddo  droi  i  edrych 
yn  y  tair  iDennod  cyntaf  o'r  Cofiant. 

iaswn  am  eì  wasanaeth  tyner.  I  fyned  heibio  i  hyn,  raeddaf,  o'r 
diwedd  newidiwyd  fy  meddwl ;  a  hyny,  tebygwn,  trwy  fod  fy  Meistr 
yn  gorchfygu  fy  nrygioni  i  â'i  ddaioni  anghymmharol — dechreuais 
agoryd  y  drws,  a  chynnyg  fy  hunan  i  wneuthur  unrhyw  orchwyl  a 
welai  yn  dda  ymddiried  i  mi.  Ond  och  !  leied  a  wnaethum  ;  nid 
yw  hysbys  i  neb,  ond  iddo  ef  ei  hun  yn  unig ;  etto  ni  throdd  mo 
honof  ymaith,  eithr  ymddygodd  yn  dirion  a  maddeugar  tuag  ataf 
yn  y  cwbl. 

*  O'r  diwedd,  darfu  i  ryw  wreichionen  fach,  oedd  ynof  dros  flyn- 
yddoedd  maith  o'r  blaeo,  dori  allan,  ac  ennyn  megys  fflara.  Y 
mae  i  fy  Meistr  lawer  iawn  o  ddeiliaid  yn  y  wlad  hon ;  y  rhai,  yn 
lle  'r  ardreth  ddyledus,  sydd  yn  talu  iddo  bob  raath  o  ddiystyrwch, 
fel  y  bûm  i  fy  hunan  gynt.  Y  mae  yntau,  yn  lle  cwympo  arnynt, 
a'u  bwrw  i  garchar,  yn  gosod  ar  waith  amryw  genhadwyr  i  ddeisyf 
arnynt  ymostwng  i'w  gyfiawn  a'i  dyner  ofyniad.  I  ddywedyd  y 
gwir,  mi  feddyliais  ara  fod  yn  un  o'r  rhai'n :  ac,  yn  mhellach,  i 
edrych  a  fyddwn  ronyn  mwy  cymmeradwy  gyda'r  mwyaf  di-foesau 
a  di-wybod  o'r  deiliaid,  mi  a  ddymunais  gael  lifre  perthynol  i'r 
swydd.'  (Yr  hanes  rawy  raanwl  nag  sydd  yn  cael  ei  adrodd  yma 
ganddo,  a'r  hwn  a  roddasom  mor  gyflawn  ag  y  gallem  yn  rhanau 
cyntaf  y  Gofiant  hwn,  yn  unig  a  esbonia  yr  hyn  a  ddywedir  gan 
Mr.  Jones  yn  yr  hyn  yv  ydym  yma  yn  ei  osod  ger  bron.  Gwel 
"pen.  ii.  a  pen.  iii.). 

'Er  mor  falch  oeddwn,  gwyddwn  fy  mod,  nid  yn  unig  yn  an- 
nheilwng  o'r,  ond  yn  dra  anghymmhwys  i'r  fath  swydd  oruchel ; 
gan  hyny,  hysbysais  fy  meddwl  i'm  Meistr  yn  gywilyddgar  iawn, 
gan  ddeisyf  arno  roddi  atteb  yn  y  modd  a'r  amser  y  gwelai  yn 
oreu.  Pan  oeddwn  yn  disgwyl  hyn,  cefais,  yn  lle  atteb,  rybudd 
sydyn  i  ymadael  â' m  tŷ ;  ac  fel  arwydd  na  ddaeth  y  rhybudd  ataf 
heb  wybod  i'm  Meistr,  cefais  fod,  nid  yn  unig  colofnau  'r  tŷ  yn 
crynu  ac  yn  adfeilio,  ond  corph  yr  adeilad  yn  cael  ei  malurio,  fel 
pe  buasai  yn  ddi-ymaros.  Hyn,  ynghyd  â  bod  edrychiad  fy  Meistr 
arnaf  yn  fwy  gwgus  nag  arferol,  a  minnau  yn  galed  arnaf,  a  barodd 
i  mi  yn  fuan  roi  heibio  'r  meddyliau  am  gael  lifre ;  ac  yn  eu  lle, 
daeth  i  mewu  liaws  o  feddyliau  terfysglyd  ynghylch  ymddygiad 
dyeithr  fy  Meistr,  a'm  tŷ  oedd  ar  gwympo  uwch  fy  mhen. 

'  Mewn  syndod  a  braw,  dechreuais  ymosod  i'w  adgyweirio  ar  fy 
nghôst  fy  hunan,  etto  yn  meddwl  na  thyciai  hyny ;  yn  wir,  ac 
felly  ce's  brofi.  Wedi  hyny,  dechreuais  ddanfon  llythyr  ar  ol 
llythyr  at  fy  Meistr,  gan  geisio  gwneyd  ymddarostyngiad  ynddynt, 
a  dymuno  iddo  adael  i  mi  gael  fy  nhŷ  am  rai  blynyddoedd  yn 

rhagor.  O'r  diwedd,  pan  nad  oedd  hyn  chwaith  yn  llwyddo,  de- 
chreuais  feddwl  o  ddifrif  am  ymadael ;  a  danfonais  at  fy  Meistr  i 
gyfaddef  fy  ffolineb  a'm  drwg  yn  mhob  pcth,  a  dymrmo  iddo 
wneuthur  â  mi,  a'm  tŷ,  fel  y  byddai  da  yn  ei  olwg.* 

'  I  hyn,  os  na  chamddarllenais,  fe  ddychwelodd  atteb  fel  yma : — 
Mi  wn  am  dy  fwriadau ;  nis  gall  dy  ddrwg  na'th  dda,  dy  onest- 
rwydd  na'th  anonestrwydd,  fy  nghynnorthwyo  na'm  rhwystro  i  yn 
fy  ngwaith.  Nis  gelli  di,  na  deng  mil  o  rai  amgenach  na  thi, 
wneyd  un  rhan  o'm  gorchwyl,  ond  fel  y  mynwyf  fy  hunan.  Cofia 
mai  eiddo  fi  wyt  ti,  a'r  tŷ  'rwyt  ynddo  ;  gâd  i  vpà  wneuthur  a  fyn- 
wyf  â'r  eiddo  fy  hun ;  ni  wnaf  gam  a  thi,  ac  ni  wnaf  niwed  i  ti. 
Edrych  dros  yr  afon  sydd  ger  llaw  i  ti — y  mae  yno  wlad  well,  a 
thrigfanau  parhaus ;  ac  os  wyt  yn  ofni'r  afon  ddofn  â  thywyll,  cym- 
mer  hyn  genyf  fi : — 

'Arweiniaf  y  deilliaid  ar  hyd  ffordd  nid  adnabuant; 

GWNAF  IDDYNT  GERDDED  AR  HYD  LL"\VYBRAü  NID  ADNABUANT  ; 
GWNAF  DYWYLLWCH  YN  OLEUNI  O'U  BLAEN  HWYNT,  A'r  PETHAU 
CEIMION  YN  UNIAWN.  DyMA  Y  PETHAU  A  WNAF  IDDYNT,  AC 
NIS   GADAWAF   HWYNT.' 

THOMAS    JONES.' 

Dinbych, 

Yn  dilyn  yr  ysgrif  uchod  yn  Ngoleiiad  Cymrii,  ceir  y  pennill 
canlynol.     Nis  gwyddom  pwy  oedd  ei  awdwr : — 
'  Wel  dyma  brofiad  un  o  weision  Duw, 
Dan  aral  dòn  yn  ammheu  byth  cael  byw ; 
Er  cwympo  ei  dŷ,  raae'n  awr  uwch  cyrhaedd  poen — 
Yn  mynwes  Nâf,  yn  moli'r  addfwyn  Oen.' 

Hyderwn  fod  yr  hyn  a  ddywedwyd,  ac  yn  arbenig  yr  ysgrif  a 
roddasom  i  mewn,  yn  yr  hon  y  mae  efe  yn  adrodd  haues  ymafliad 
Duw  ynddo  pan  oedd  yn  ddyn  ieuangc,  yn  ddigon  ar  hyn  o  bryd 
fel  cadarnhâd  i'r  sylw  a  wnaethom ;  sef,  fod  Mr.  Jones,  nid  yn  unig 
yn  ddyn  duwiol  iawn,  ond  hefyd  ei  fod  yn  un  o'r  rhai  mwyaf 
duwiolíi-ydig,  ac  agos  at  Dduw,  a  chyssegredig  iddo,  yn  gystal  ag 
ymostyngar  i'w  driniaethau,  y  darllenir  am  dano  un  amser.  Awn 
rhagom  yn  bresennol  i  grybwyll  yn  fyr  am  rai  o  nodweddau  ei 
fuchedd,  a'i  gymmeriad. 

'^  Ymddengys  nodiad  fel  hyn  ganddo  yn  ei  Huìian-Gofiant: — '  Cefais  fy 
nghynghori  gan  gyfaill  i  gymmeryd  tincture  of  harJc,  ac  acid  eli^ir  oj 
vitriol.  Yn  fy  anwybodaeth,  cymmerais  ormodedd;  íe,  fwy  na  gormod 
ddengwaith,  o'r  sur-ddwfr  olaf  liwn.'  &c.  Y  mae  yn  debyg  mai  at  hyn 
y  cyfeiria  wrth  sôn  ei  fod  wedi  ymosod  i  adgyweirio  ei  dŷ  ar  ei  gôst 
ei  hun. 

Bywyd  o  Hunan-ymwadiad  oedd  ei  fijwyd  ef.  Fel  y  gwel- 
som  yn  ei  hanes,  gwrthododd  bob  cynnygiad  a  wnaed  iddo  i 
ymddyrchafu  i  gyfoeth  a  safle  fydol,  gan  ddewis  yn  hytrach  oddef 
adfyd,  ac  hyd  yn  oed  tlodi,  os  rhaid  fyddai,  gyda  y  rhai  a  farnai 
efe  yn  bobl  Dduw,  yn  Ue  unrhyw  fwyniant  a  allasai  y  byd  ei  roddi 
iddo,  I  un  o'i  sefyllfa,  a'i  ddygiad  i  fyny,  a'i  ragolygon  ef,  yr 
oedd  ymgymmeryd  â  bod  yn  bregethwr  gyda  y  Methodistiaid,  ar 
yr  adeg  hono  yn  arbenig,  yn  gofyn  hunan-ymwadiad  mawr.  Nid 
oedd  ganddo  le  i  ddisgwyl  dim  ond  llafur  caled,  a  hwnw  bron  yn 
gwbl  ddi-dâl  mewn  arian.  Drwy  y  dewisiad  a  wnaeth  pan  wrth- 
ododd  ymgymmeryd  â  bod  yn  weinidog  yn  yr  Eglwys  Sefydledig, 
collodd,  y  mae  yn  ddiammheu  genym,  amryw  gannoedd  o  bunnau 
mewn  arian  bob  blwyddyn  ar  hyd  ei  oes.  Oddi  wrth  yr  addysg  a 
gafodd  pau  yn  ieuangc,  a'r  addysg  chwanegol  mewn  Prifysgol  a 
gymmhellid  yn  daer  arno  gan  ei  dad,  ac  oddi  wrth  y  galluoedd 
naturiol  disglaer  oedd  yn  eiddo  iddo,  gallesid  disgwyl  yn  rhesymol 
nad  i  dir  gweinidog  cyffredin  yn  Eglwys  Loegr  y  buasai  efe  yn 
cyrhaeddyd.  Pa  fodd  bynag  am  hyny,  y  mae  yn  amlwg  i  bawb 
ddarfod  iddo  ef  wneyd  aberth  o  amryw  gannoedd  o  bunnau  bob 
blwyddyn  ar  hyd  ei  oes  weinidogaethol  drwy  wrthod  myned  i'r 
weinidogaeth  yn  yr  Eglwys  Sefydledig,  a  dewis  bwrw  ei  goelbren 
yn  mysg  y  pregethwyr  Methodistaidd. 

Ac  nid  yn  unig  drwy  y  dewisiad  a  nodwyd  yn  bresennol,  ac 
eraill  cyffelyb,  y  rhai  a  ddygasent  iddo  elw  bydol  yn  uniongyrchol, 
y  darfu  iddo  ef  aberthu  cyfoeth  daearol.  Yr  ydym,  drwy  gyff- 
yrddiadau  cynnil,  ar  wahanol  adegau  yn  ystod  yr  hanes  a  adrodd- 
asom,  wedi  rhoddi  cyfleusdra  i'r  darllenydd  i  weled  fod  cyfoeth 
lled  fawr,  o  wahanol  ffynnonellau,  wedi  dyfod  i'w  ran  ef  yn  ystod 
ei  oes.  Ond  oddi  wrth  dystiolaethau  nas  gellir  eu  hammheu,  a 
gawsom  gan  y  rhai  sydd  yn  meddu  y  fantais  oreu  i  wybod,  darfu 
iddo  wario  swm  mawr,  neu  bron  yr  oll,  o'r  cyfoeth  hwnw  ar  ei 
anturiaethau  er  llesoli  ei  genedl,  ynglŷn  â  sefydlu  argraphwasg,  a 
chyhoeddi  llyfrau.  Yr  ydym  yn  tybio  na  bydd  dim  a  bair  syndod 
i  neb  cyfarwydd,  ac  a  sylwodd  yn  lled  fanwl  ar  y  ffeithiau  yr 
ydym  wedi  eu  hadrodd  am  dano  yn  y  cyssylltiadau  hyn,  pan  ddy- 
wedwn  ddarfod  i  Mr.  Jones  wario  nid  llawer,  os  dim,  Uai  na  deng 
mil  o  biinnaio  yn  ei  ymdrech  i  ddwyn  gwybodaeth  grefyddol 
drwy  y  wasg  i  gyrhaedd  ei  gydgenedl.  Nid  ydym  yn  hòni  gwy- 
bodaeth  fanwl  ar  yr  hyn  a  wnaed  gan  ddynion  da  eraiU  yn 
Nghymru  yn  y  cyfeiriad  y  soniwn  am  dano ;  ond  gallwn  ddyweyd 
nad  ydym  yn  gwybod  am  neb  yn  Nghymru,  oddi  eithr  Mr.  Griffith 

Jones,  0  Landdowror,  a  Mr.  Charles,  a  wnaethant  gymmaint  o 
aberth  arianol,  ynglŷn  â'r  wasg,  ac  ysgrifenu  a  chyhoeddi  llyfrau, 
ag  a  wnaed  gan  Mr.  Jones.  A  chredwn  fod  ei  aberth  arianol  ef 
yn  fwy  o  lawer  na'r  eiddo,  o  leiaf  y  diweddaf  o'r  ddau  ŵr  da  eraill. 
Yr  oedd  cyhoeddi  llyfr  fel  y  Merthyrdraeth,  neu  Waith  Gurnal, 
heb  sôn  am  y  nifer  mawr  o  lyfrau  eraill  a  gyhoeddwyd  ganddo, 
ac  o  gryn  faintioli,  yn  Nghymru,  yn  y  dyddiau  hyny,  yn  gyfrif- 
oldeb  mawr,  ac  yn  fwy  na  thebyg  o  fod  yn  anturiaeth  golledus 
i'r  cyhoeddwr.  Ac  nid  ydym  yma  yn  meddwl  o  gwbl  am  y  tâl  a 
ddylasai  yr  awdwr  ei  gael  am  ei  waith — dim  ond  ei  gyfrifoldeb 
fel  argraphydd  a  chyhoeddwr.  Ond  y  mae'n  hawdd  iawn  gweled 
mai  llawen  oedd  efe,  er  ei  golled,  os  gallai  lesoli  ei  gyd-ddynion. 

Ac  nid  ynglŷn  â'r  wasg  yn  unig  yr  aberthodd  efe.  Gwasan- 
aethodd  Gorph  y  Methodistiaid  fel  pregethwr  a  gweinidog  am 
ddwy-ar-bymtheg-ar-hugain  o  fiynyddoedd ;  ac  nid  09s  dim  yn 
newydd  mewn  dyweyd  wrth  y  rhai  sydd  o  gwbl  yn  deall  pa  fodd 
yr  oedd  pethau  yn  bod  yn  ystod  ei  oes  ef,  nad  oedd  yn  derbyn 
digon  o  gydnabyddiaeth,  neu  dâl,  am  ei  lafur  i  glirio  y  treuliau 
cyffredin  ynglŷn  â  theithio — heb  sôn  dim  am  gyflog.  Gellir 
dyweyd,  i  bob  dybenion,  mai  llafur  di-dâl,  neu  râd,  oedd  ei  lafur 
ef,  yn  gystal  a  phawb  aí'all  o'r  hen  bregethwyr  yn  y  dyddiau  hyny 
gyda  y  Methodistiaid.  Rhoddodd  efe,  gan  hyny,  ei  holl  oes — ei 
dalentau  disglaer  naturiol,  ei  addysg,  ei  lafur  mawr  mewn  efrydu 
ac  ysgrifenu  llyfrau  galluog  a  lliosog,  ei  ymdrechion  raewn  teithio, 
pregethu,  a  gofalu  ara  yr  eglwysi  ieuaingc,  ynghyd  â  Ilawer  o 
gyfoeth  bydol  yn  uniongyrchol  gyda  hyny,  yn  gwbl  at  wasanaeth 
ei  oes  a'i  genhedlaeth.  Rhoddodd  oes  o  lafur  pur  galed,  a  bron 
yr  oll  o'i  eiddo  bydol,  yn  gwbl  er  budd  ei  gyd-ddynion. 

Ac  ynglŷn  â  hyny,  dylid  cadw  mewn  côf,  nad  oedd  ganddo  ef, 
mwy  nag  eraiU  a  aberthent  yn  gyffelyb,  ddira  i'w  ddisgwyl  mewn 
ffordd  o  glod  neu  anrhydedd  oddi  wrth  ddynion.  Hunan-ymwad- 
iad  yn  mysg  pobl  druain,  dlodion,  oedd  yr  eiddo  ef;  'ie,  pobl  a 
erlidid,  ac  a  gyfrifid  yn  unig  fel  rhai  i'w  diystyru  a'u  dirmygu  gan 
ysbryd  ffroen-uchel  yr  oes  yr  oeddynt  yn  byw  ynddi.  Nid  treulio 
ei  dalentau  a'i  gyfoeth  er  ennill  anrhydedd  yn  mysg  djí-nion  yr 
oedd  efe;  eithr  aberthu  y  cwbl  ar  un  allor  fawr — gogoniant  ei 
Dduw,  a  lles  ei  gyd-ddynion.  Nid  anturiaethau  yn  gwreiddio 
mewn  Hunan,  mewn  unrhyw  ffurf  arno,  oedd  ei  anturiaethau  ef ; 
ond  ymdrechion  â'u  gwraidd  a'u  cymmhellion  o'r  tu  allan  iddo  ef 
ei  hun  yn  gwbl  a  hollol.  Goleuo  meddwl,  dyrchafu  moesau,  ymlid 
ymaith  dywyllwch,  dyrchafu  chwaeth,  dysgu  ac  amddiffyn  gwir- 

ionedd  yr  efengyl,  ac,  yn  fwy  na  phob  peth,  achub  eneidiau  ei 
^yd-ddynion,  oedd  y  cymmhellion  anrhydeddus  oedd  yn  ysgogi  ei 
holl  lafur  a'i  hoU  ymegniad  ef,  yn  gystal  ag  yn  ei  gymmhell  i 
aberthu  cyfoeth  daearol,  a  hyny  drwy  holl  ystod  blynyddoedd  ei 
einioes  yn  y  byd.  Rhoddodd  ei  hunan,  a'i  gyfoeth,  yn  gwbl  a 
hollol,  at  wasanaeth  Duw  a  dyn,  a  hyny  yn  uniongyrchol. 

Nid  ydym  yn  gwbl  sicr  a  ydym  wedi  rhoddi  digon  o  fantais,  yn 
yr  hanes  a  ysgrifenasom  am  dano,  i'w  adnabod  fel  un  yn  meddu, 
yn  helaeth,  ar  y  pethau  a  ellid  eu  galw,  os  nad  oes  enw  gweli,  yn 
rhinweddau  cymdeiihasol.  Gallwn  yma,  pa  fodd  bynag,  gry- 
bwyll  un  neu  ddau  o  nodweddau  a  berthynent  iddo  mewu  cylch- 
oedd  cymdeithasol,  y  rhai  a  roddent  werth  arbenig  arno  yn  ei  oes 
a'i  genhedlaeth. 

Yr  oedd  yn  Wladwr  goleuedig  a  sylwgar.  Am  dano  yn  yr 
ystyr  hwn  y  mae  yn  dda  genym  gael  rhoddi  i  mewn  yma  y  dyst- 
iolaeth  a  ddygir  iddo  gan  Mr.  Humphreys  a  Mr.  John  Roberts,  fel 
y  rhoddir  hi  ganddynt  yn  ei  Gofiant  Dy wedant  hwy  fod  '  Mr. 
Jones,  fel  gwladwr,  yn  dra  chymmeradwy  yn  ei  ardal  a'i  wlad ;'  ac 
änt  rhagddynt  i  sylwi  fel  y  canlyn : — '  Yr  oedd  ei  wybodaeth,  ei 
synwyr,  a'i  ras,  yn  peri  iddo  dderbyniad  parchus  yn  meddyliau  pob 
dynion  da.  Ei  ífyddlondeb  i'r  brenin  a'r  llywodraeth  oedd  bob 
amser  yn  goron  hardd  ar  ei  ben.  Yr  oedd  yn  sylwedydd  craff  a 
manwl  ar  oruchwyliaethau  Duw  yn  nhrefn  ei  Ragluniaeth  tuag  at 
y  byd  yn  gyffredinol,  a  thuag  at  ei  wlad  ei  hun  yn  neillduol.  Er 
ei  íod  cystal  gwladwriaethwr  a  nemawr  un  yn  ei  fro,  mor  wybodus 
yn  amgylchiadau  achosion  ei  wlad,  pan  ddigwyddai  rhyw  dry- 
chineb  iddi,  nid  oedd  neb  yn  Ilai  am  feio  ar  Iywyddion  a  chyn- 
weision  y  deyrnas  nag  efe.  Beth  bynag  fyddai  y  digwyddiadau, 
byddai  yn  canfod  llaw  yr  Arglwydd  heibio  i  bawb,  a  phob  peth : 
— mai  efe  sydd  yn  teyrnasu.'  Y  mae  yn  aml wg,  oddi  wrth  ei 
hoìl  hanes,  fod  crediniaeth  ddiysgog  a  sefydlog  mewn  Rhaglun- 
iaeth  yn  un  o'i  nodweddau  amlycaf. 

Wrth  feddwl  am  dano  fel  gwladwr,  dylid  cofio,  er  ei  holl  gredin- 
iaeth  mewn  Rhagluniaeth  Ddwyfol,  ei  íod  hefyd  yn  fyw  iawn  yn 
ei  argyhoeddiad  o  ddyledswydd  deiliaid  llywodraeth  wladol  tuag 
at  eu  gilydd.  Ni  a  welsom  yn  ei  hanes  ei  fod  yn  rhy  fyw  i'r  argy- 
hoeddiad  hwn  i  alw  ar  ei  gynnulleidfa  i  arwyddo  deiseb — amcan  yr 
hon  oedd  gwrthwynebu  gwneyd  dim  mewn  ffordd  o  ryddfreinio  y 
Pabyddion.  A  chymmerodd  y  cwrs  a  gyramerodd,  ar  yr  adeg  hono, 
yn  nannedd  dylanwadau  nerthol  oedd  o'i  amgylch  ar  y  pryd  yn 
ceisio  ei  hudo  i  gyfeiriad  croes  i'r  un  a  gymmerodd.     A  gwelsom 

yr  un  peth  drwy  y  llyfr  bychan  o'i  eiddo,  Achos  o  Ddiolchgarwch, 
y  sylwasom  arno,  Y  mae  yn  amlwg  fod  nerth  argyhoeddiad  yn  ei 
lywodraethu  ef  fel  deiliad  o  lywodraeth  ei  wlad. 

Wrth  edrych  arno  mewn  cylchoedd  Cìjmdeithasol  cyfyngach 
na'r  rhai  gwladwriaethol,  ni  a  welwn  y  rhinweddau  a'r  rhagor- 
iaethau,  y  rhai  a  ddisgwylir  yn  y  cymraeriad  llawn,  yn  dyfod  i'r 
golwg  ynddo  hef^-d  yn  y  cylchoedd  hyny.  Dywedir  mai  '  tyner 
iawn  oedd  efe  at  y  tlodion.'  Yr  oedd  yn  hawdd  ganddo,  meddir, 
roddi  a  chyfranu  i'r  rhai  hyny.  A  chwanegir  y  bj-ddai  i  lawer 
'  deimlo  colled  am  ei  elusen,  yn  gystal  ag  am  ei  gynghorion  a'i 
weinidogaeth.'  Dywed  Dr.  Thomas  yn  Nghofiant  y  Parch. 
Henry  Rees,  wrth  sôn  am  Mr.  Rees  yn  gorfod  gadael  yr  ysgol  yr 
oedd  ynddi  yn  Abergeîe,  gyda'r  Parch.  Thomas  Lloyd,  a  hyny  am 
na  feddai  foddion  i  gynnal  ei  hun  yn  yr  ysgol  yn  hwy,  er  fod  arno 
fawr  awydd  am  chwaneg  o  addysg,  fod  yn  bur  debyg  pe  buasai 
Mr.  Jones,  hen  feistr  Mr.  Rees,  yn  fyw  ar  y  pryd,  na  buasai  raid 
i'r  gŵr  ieuangc  adael  yr  ysgol  mor  fuan  ac  mor  anamserol  ag  y 
gwnaeth.  Yr  oedd  ei  ddyngarwch  a'i  dosturi  ef  yn  ffynnonell 
haelioni  tuag  at  bersonau  unigol,  mewn  angen  corphorol  neu 
feddyliol,  yn  gystal  ag  yn  ffynnonell  haelioni  mawr,  fel  y  gwelsom, 
tuag  at  ei  genedl  yn  gyffredinol. 

Y  mae  yn  amlwg,  hefyd,  y  delai  tynerwch,  a  charedigrwydd,  a 
fíyddlondeb  ei  gymmeriad  i'r  golwg  yn  arbenig  tuag  at  ei  gyfeilî- 
ion.  Yr  oedd  yn  gyfaill  mewn  ystyr  cyflawn  iawn  i'r  gair.  '  Fel 
cyfaill,'  medd  ei  goíiantwyr, '  yr  oedd  yn  dirion,  mwynaidd,  a  ffydd- 
lawn;  3'n  hawdd  nesu  ato,  a  chj^feillachu  âg  ef;  ei  gynghorion, 
pan  fyddai  achos  am  danynt,  yn  ddifrifol  a  synwyrlawn ;  â'u  tuedd 
at  ogoniant  Duw,  a  chysur  a  Uwyddiant  )'  dyn.'  Wele  lythyr  byr 
o'i  eiddo^  yr  hwn  a  welir  yn  y  Drysorfa.  Ysbrydol,  ac  a  ysgrifen- 
wyd  ganddo  at  ryw  gyfaill,  nad  yw  ei  enw  ar  gael : — 

'Anwyl  Fbáw^d, 

Yr  ydych  yn  dymuno  llinell  oddi  wrthyf.  Dyma  hi: — Byddwch  effro 
— byddwch  ddyfal  a  llafurus— disgwyliwch  am,  ac  yTafoddlonwch  i, 
dywydd  caled,  gan  ddeisyf  bendith  arno — bydded  Duw  yn  fawr  yn  eich 
golwg,  a  phob  gwrthddrych  arall  yn  fach.  Gwreiddiwch  i  waered,  fel  y 
tyfoch  i  fyny — byddwch  yn  gwbl  ddim,  fel  y  byddoch  yn  Gristion  cyf- 
lawn — llwyddwch  gj'da  Duw,  fel  y  llwyddoch  gyda  dynion — sugnwch 
fêl  o'r  Beibl  ar  eich  gliniau — a  cheisiwch  ras  yn  fwy  na  doniau,  fel  y 
caffo  Duw  ogoniant  oddi  wrth  eich  gras  a'ch  doniau. 

Eich  cyfaill, 

THOMAS  JONES.' 

Wyddgrug,  Chwefror  27ain,  1798. 

Ni   a  gawsom   lawer   0   gyfleusderau   i   weled  yn  yr  hanes  a 

adroddasoin  am  dano  mai  Mr.  Charles,  o'r  Bala,  oedd,  o  leiaf,  un 
o'i  gyfeillion  penaf,  os  nad  y  penaf  oll ;  ac  a  welsom  yr  un  mor 
amlwg  ei  fod  yntau  yn  meddu  lle  cyfîelyb  yn  serchiadau  ac  ym- 
ddiriedaeth  a  pharch  Mr.  Charles,  i'r  hyn  a  feddai  y  diweddaf  yn 
yr  eiddo  ef ;  ac  y  mae  hyny  yn  ddigon  o  brawf  nad  rhai  cyfifredin 
oedd  ei  ragoriaethau  ef  fel  cj^faill.  Yr  oedd  gallu  cadw  a  pharhau, 
am  bron  ddeng  mlynedd  ar  hugain,  gyfeillgarwch  agos  a  myn- 
wesol  â  gŵr  o  goethder  a  duwiolfrydedd  Mr.  Charles,  a  hyny  drwy 
lawer  iawn  o  ymdrafod  o  bob  math,  a  thrwy  rai  anhawsderau  a 
blinderau  mawr,  ac  weithiau  gryn  fesur  o  anghydwelediad,  megys 
ynglŷn  â  phwngc  yr  ordeinio — yr  oedd  gallu  cadw  cyfeillgarwch 
dan  y  fath  amgylchiadau  yn  profi,  3^1  ein  bryd  ni,  fod  yn  rhaid 
fod  y  neb  a  allai  ei  wneyd  yn  meddu,  mewn  gwirionedd,  ar  swm 
helaeth  iawn  o'r  elfenau  hyny  sydd  yn  ffurfio  cyfaiU  o'r  dosbarth 
blaenaf : — a'r  cyfryw,  y  mae  yn  gwbl  sicr  genym,  oedd  Mr.  Jones. 

Am  dano  yn  y  cylch  teuluaidd,  dy wedir  mai  '  tyner  a  mwynaidd 
iawn  oedd  efe.'  Ac  wrth  grybwyll  am  dano  fel  priod  a  meistr,  y 
geiriau  a  ddefnyddia  ei  gofiantwyr  yw,  mai  un  '  ffyddlawn,  caredig, 
a  thyner  iawn '  ydoedd.  Ac,  meddant  yn  mhellach,  '  er  nad  oedd 
mor  fywiog  ei  dymmherau  ag  ambell  un,  etto  yr  oedd  ganddo 
ffordd  dra  gweddaidd,  caruaidd,  a  chrefyddol,'  i  amlygu  ei  serch- 
iadau  yn  ei  deulu.  '  Yr  ydoedd  wedi  ei  ddysgu  gan  yr  Arglwydd 
i  wybod  ei  ddyledswydd,  a'r  rhwymedigaeth  oedd  arno '  yn  ei  dŷ. 
'  Nid  fel  meistr  caled,  ond  fel  tad  tirion  i'w  deulu,  y  byddai  efe  yn 
ymddwyn.'  '  Rhoddai  fygwth  heibio,'  meddir ;  '  a  gwybyddai  fod 
eu  Harglwydd  hwy  ac  yntau  yn  y  nefoedd.'  Yr  oedd  yr  un  per- 
arogledd  grasol  a  nefol  ag  oedd  arno  yn  mhob  cylch  y  troai  ynddo 
yn  dyfod  yn  gryfach  fyth  oddi  wrtho  ef  yn  ei  dŷ  ei  hun ;  a  hyn  oll 
am  mai  perarogl  Crist  oedd  efe  i  Dduw  yn  ei  berthynas  â  phawb. 

Crybwyllir  ei  fod  yn  gyfranwr  haelionus  tuag  at  Gymdeithas 
Genhadol  Lluudain,  ynglŷn  â'r  hon  yr  oedd  y  Methodistiaid  y 
pryd  hwnw  yn  gweithredu.  Ymdrechai  yn  ddyfal,  hefyd,  drwy  ei 
gyfraniadau  a'i  areithiau,  yn  mhlaid  y  Feibl  Gymdeithas.  Dyma 
nodyn  a  dderbyniodd  oddi  wrth  Ysgrifenydd  y  Gymdeithas  hono 
lai  na  blwyddyn  cyn  ei  farwolaeth : — 

'  Bihle  Society,  Sept.  6,  1819.  Dear  Sir,  I  am  tliis  day  favoured  with 
your  letter  enclosing  the  half  notes  of  £120,  remitted  on  account  of  the 
Denbighshire  Bible  Society  through  its  Association  at  Denbigh.  AVith 
best  wishes  for  your  perfect  restoration  to  health 

I  remain,  Dear  Sir,  Your's  faithfully, 

JOSEPH    TAEN.' 
Ymdrechodd  Mr.  Jones  lawer  yn  ei  ddydd  yn  mhlaid  y  ddwy 

gymdeithas  hyn.     Llai  na  blwyddyn  cyn  ei  farwolaeth  ysgrifenodd 
y  llythyr  canlynol  i  Gaerwys : —  * 

'AnWYL   JbRAWD, 

Nid  wyf  etto  wedi  cael  fy  ewyllys  o  law  y  cyfreithiwr,  ond  gallaf  ei 
disgwyl  yn  fuan ;  ac  felly,  os  bydd  y  Cyfarfod  Misol  yn  dewis  hyny,  mi 
a  roddaf  fy  llaw  wrth  lease  ar  y  capel,  a'r  tir  sydd  yn  aros  y  tu  cefn  iddo, 
am  til  0  Jlynyddoedd,  am  y  rhent  o  ronyn  o  haidd,  os  gofynir.    .     .     . 
Wyf,  mewn  cryn  waeledd, 

Eich  cyfaill, 

THOMAS    JONES.' 

T  mae  y  llythyrau  byrion  uchod  cystal  a  dim  a  allwn  ni  ei 
ddyweyd  i'r  amcan  o  argraphu  ar  feddwl  y  darllenydd  mai  gŵr 
haelionus  tuag  at  bob  achos  da  oedd  Mr.  Jones.  '  Gofal  tirion 
am  achos  Duw  yn  yr  ardal  hono'  y  geilw  ei  gofiantwyr  ei  waith 
yn  rhoddi  y  tir  ar  yr  hwn  yr  oedd  capel  Caerwys  wedi  ei  adeiladu 
yn  rhodd  i'r  Cyfundeb  am  fil  o  flynyddoedd.  Dîau  ei  fod  ef  yn 
awyddus  i  sicrhau  hyny  cyn  ei  ymadawiad  â'r  byd. 

Tybiwn  nas  gellir  ymgydnabyddu  â  hanes  Mr.  Jones,  ac  â'i 
gymmeriad  fel  y  daw  i'r  golwg  yn  ^^r  hanes  hwnw,  ac  yn  ei  weith- 
iau  cyhoeddedig,  heb  ddyfod  i  deimlo  ei  fod  yn  un  o'r  dynion 
mwyaf  unplyg  a  didwylL  y  gellir  cael  gafael  arno  yn  mysg  dynion. 
Y  mae  ei  gymmeriad,  yn  ei  hanes  a'i  ysgrifeniadau,  yn  dryloew 
hollol.  Yr  ydys  yn  gweled  i  waelod  y  llyn ;  ac  nid  oes  ond  try- 
loewedd  i'w  ganfod.  Yn  yr  holl  ddadleuon  cynnhyrfus,  ac  ynglŷn 
â'r  symmudiadau  newyddion  ag  y  galwyd  arno  ef  i  gymmeryd 
rhan  flaenllaw  i'w  dwyn  oddi  amgylch  yn  ei  Gyfundeb  ei  hun,  a 
hyny  yn  ngwyneb  gwrthwynebiad  cryf,  ceir  ef,  er  yn  gadarn  iawn 
dros  ei  argyhoeddiadau,  ar  yr  un  pryd,  yn  amlygu  addfwynder, 
tynerwch,  a  gofal  rhag  croesi  teimladau  neb  yn  ddibris ;  ac  yn 
arbenig  yn  dangos  ei  hun  yn  berffaith  ddi-hunangais  yn  ei  ym- 
drechion.  Gan  gyfeirio  at  y  llyfrau  a  ysgrifenasai,  flynyddoedd 
yn  gynt,  yn  erbyn  Mr.  Owen  Davies,  efe  a  ddywed : — '  Yr  wyf  yn 
cyhoedd-ddadgan  ger  bron  y  byd,  ìe,  a  cher  bron  y  Duw  Anfeidrol, 
a'r  Barnydd  Cywir  yr  wyf  yn  fuan  i  ymddangos  ger  ei  fron,  na 
ddarfu  i  mi  erioed,  yn  y  dadleuon  hyn,  arfer  twyll  na  dichell,  na 
dadleuaeth  ystry wgar ;  ond  fy  mod  wedi  amddiíîyn  y  gwir,  o  ran 
athrawiaeth  a  hanesiaeth,  mewn  modd  didwyll,  yn  ol  cyrhaeddiad 
fy  ngwybodaeth.'  Fel  yna  yr  ysgrifenai  yn  mhen  pum  mlynedd 
ar  ol  teríyniad  y  ddadl  â  Mr.  Owen  Davies.  Ac  fel  yr  oedd  efe 
yn  llwyr  gashau  twyll  fel  pechod  ynddo  ei  hun,  felly  yr  oedd  yn 
ei  fíieiddio  yn  fawr  pan  ganfyddai  arwyddion  o  hono  mewn  eraill. 
Dichon  ei  fod,  ar  yr  un  pryd,  wedi  cymmeryd  ei  ollwng  i  ddyweyd 

rhai  pe  thau  rhy  erwia  wrth  rai  o'i  wrthwynebwyr  yn  y  dadleuon, 
pan  ganfyddai,  yn  ol  ei  farn  gydwybodol  ef  ar  y  pryd,  arwyddion 
o  rywbeth  y  credai  efe  am  dano  mai  '  twyll,'  neu  '  ddichell,'  neu 
'ddadleuaeth  ystrywgar,'  ydoedd.  Yr  oedd  hyrddio  picellau  tan- 
Uyd  at  bethau  felly  yn  ddyledswydd  orphwysedig  arno,  yn  ol  ei 
farn  gydwybodol  e£  Cyfodai  ei  duedd  at  hyn  oddi  ar  ei  ddi- 
dwylledd  ef  ei  hun,  ac  oddi  ar  y  medr  a'r  grym  ag  oedd  ynddo  i 
ysgrifenu  yn  chwerw  a  choegaidd  iawn  pan  feddyliai  fod  angen  am 
hyny.  Pe  byddai  i  neb  dueddu  i  feio  a  chondemnio  rhai  ymadr- 
oddion  a  arferwyd  ganddo  yn  y  dadleuon  y  galwyd  arno  i  gym- 
meryd  rhan  ynddynt,  gallwn  ofyn — Oni  arferir  gwatwareg  lem 
hyd  yn  oed  gan  ysgrifenwyr  sanctaidd  y  Beibl  ei  hunan  ?  Pwy 
a  arferodd  watwareg  lymach  na'r  prophwydi  ?  Onid  oes  gwawd- 
iaith  finiog  yn  fynych  i'w  chael  yn  llythyrau  yr  Apostol  Paul, 
megys  yn  yr  adroddiad  a  rydd  am  ei  waith  yn  gwrthwynebu  Pedr 
yn  ei  wyneb :  Gcd.  ii.  11 — 16.  Y  mae  cyfreithlondeb  defnyddiad 
gwatwareg  yn  dibynu  ar  ysbryd  yr  hwn  a'i  harfero;  a  chredwn 
fod  Mr.  Jones  yn  ei  defnyddio,  pan  wuelai,  gyda  yr  unig  amcan  o 
amddiffyn  y  gwirionedd. 

Y  mae  ei  hanes  yn  gyffredinol,  a  rhai  amgylchiadau  yn  ei  hanes 

yn  neillduol,  yn  profì  fod  grym,  gwrolder,  a  i^henderfyniad  yn  ei 

ewyllys.     Cawsom  achlysur  blaenorol  i  awgrymu  ein  bod  yn  tybio 

ei  fod  wedi  etifeddu  y  nodwedd  hon  yn  ei  gymmeriad  oddi  wrth 

ei  dad ;  ond  yn  Mr.  Jones,  yr  oedd  yr  elfen  hon  wedi  ei  chryfhau 

a'i  chadarnhau  yn  ddirfawr   drwy   yr   argyhoeddiadau    crefyddol 

cryfion  y  daeth  yn  feddiannol  arnynt.     Am  hyny,  nid  cadernid 

naturiol  yn  unig  oedd  ei  gadernid  ef;   yr  hwn  nid  oes  nemawr 

wahaniaeth  rhyngddo  ag  ystyfnigrwydd ;  ond  cadernid  yn  chwan- 

egu  ei  nerth  oddi  wrth  ffyddlondeb  i  argyhoeddiad  cydwybod,  ac 

ymdeimlad  o  gyfrifoldeb  i  Dduw.     Hyn  yn  imig  sydd  yn  rhoddi 

cyfrif  am  y  grym  mawr  oedd  yn  ei  ewyllys.     Y  mae  yn  anhawdd 

gwybod  at  ba  amgylchiadau  yn  ei  hanes  i  gyfeirio  fel  prawfion 

o'r  grym   a'r  penderfyniad  hwn  oedd  ynddo ;   a  hyny  am  fod  yr 

elfenau  hyn  yn  ei  gymmeriad  yn  amlygu  eu  hunain  mor  fynych  a 

ddiammheuol  yn  ei  holl  hanes.    Dichon  mai  yr  adeg  y  gorfu  i  rym 

ei  ewyllys  a  nerth   ei  argyhoeddiad  dori  ar  draws  y  rhwystrau 

mwyaf,  oedd  yr  adeg  hono  pan  y  gorfu  iddo  eu  dilyn  yn  groes  i 

feddwl  a  theimlad  tyner  ei  gyfaill  mynwesol  Mr.   Charles  gyda 

golwg  ar  bwngc  yr  ordeinio  : — '  Yr  oedd  yn  ddrwg  genyf,  ac  y  mae 

yn  ddrwg  genyf  hyd  heddyw,'  meddai,  'dristâu  neb  o'm  brodyr. 

lë,  yr  oedd  yn  dra  gofidus  genyf  feddwl  tristâu  un  brawd,  a  thad 

yn  enwedigol ;  yr  hwn  oedd,  ac  sj^dd,  â'i  gofFadwriaefch  heddyw 
yn  fwy  parchus  yn  íy  meddwl  nag  un  gẃr  y  bu  i  mi  gymdeithas 
neillduol  âg  ef  ar  wyneb  y  ddaear.'  Ünd  er  yr  anhawsder  mawr 
hwn  i  groesi  meddwl,  a  thristâu  teimlad  ei  gyfaill  Mr.  Charles,  a 
rhai  gwŷr  da  a  thyner  eraill,  yn  enwedig,  fel  yr  ydym  yn  tybio, 
Mr.  Jones,  o  Langan ;  etto,  er  y  rhwystrau  mawr  hyn,  drwy  y 
grym  oedd  yn  ei  ewyllys,  a'r  cydwybodoh-wydd  dwfn  oedd  yn  ei 
argyhoeddiadau,  myned  yn  mlaen  a  wnaeth,  neu  a  fu  raid  iddo,  i 
gy mmeryd  y  camrau  pwysicaf  a  gymmerwyd  o  gwbl  gan  neb,  yn 
yr  achos  hwnw,  ac  i  ddwyn  oddi  amgylch  drwy  hyny  yr  ymwared 
ag  yr  oedd  miloedd  o  aelodau  yn  mysg  y  Methodistiaid,  yn  ar- 
benig  yn  Ngogledd  Cymru,  yn  griddfan  am  dani  er's  blynyddoedd. 
Ac  yr  oedd  digon  o  rym  yn  enw,  ac  yn  hoU  gymmeriad  Mr.  Jones, 
i  fyned  yn  mlaen,  fel  y  gwnaeth,  i  weinyddu  yr  ordinhadau  ar- 
wyddol,  cyn  ei  ordeinio  mewn  Cymdeithasfa,  heb  i  hyny  fod  yn 
ddinystr  iddo  ef  ei  hun ;  fel  y  buasai,  yn  ddiau,  j-n  rhwym  o  fod  i 
ddyn  llai  ei  rym.  Efe  a  symmudodd  y  Cyfundeb — ac  nid  y  Cyf- 
undeb  a  drodd  arno  ef,  i'w  geryddu,  na'i  attal  yn  ei  gwrs.  Efe  a 
symmudodd  y  mynydd — ac  nid  y  mynydd  a  drodd  arno  ef,  i'w 
fahirio,  fel  yn  ddigon  tebyg,  y  gwnaethid  â  gŵr  cyffredin  a  arfer- 
asai  y  fath  Avrolder  yn  3^  fath  achos,  a  than  y  fath  amgylchiadau. 
Y  mae  hanes  pwngc  yr  ordeinio  yn  brawf,  nid  o  rym  ewyllys  Mr. 
Jones  yn  unig,  ond  hefyd  o'r  nerth  oedd  yn  ei  enw  a'i  gj'mmeriad. 
Yn  y  sylwadau  a  WDaethom  pan  ^m  sôn  am  dano  fel  pregethwr 
a  gweinidog  yr  efengyl,  ni  a  grybwyllasom  fod  ei  hanes  a'i  weith- 
iau  yu  dangos  y  pethau  pwysig  canlynol  am  dano : — ei  fod  3'n 
feddiannol  ar  ddeall  cryf  a  gafaalgar,  ar  ddychjnnmj-g  bywiog  a 
chyfl^'m,  ar  wybodaeth  ëang,  gyffredinol ;  ac  yn  enwedig  ar  wybod- 
aeth  ëang  mewn  duwinyddiaeth ;  ei  fod  yn  ddyn  duwiol  iawn :  ac 
nid  hyny  yn  unig,  ond  ei  fod  hefyd  yn  un  tra  duwiolfrj^dig,  ac  yn 
treulio  ei  ddyddiau  yn  y  byd  mewn  sylweddoliad  byw  o'i  agos- 
rwydd  at  yr  Arglwydd  ;  fod  ganddo  grediniaeth  gref  o'i  alwad  gan 
Dduw  at  ei  waith  ef,  ac  yn  arbenig  at  y  gwaith  o  bregethu  yr 
efengyl ;  fod  ganddo  fifydd  gref  yn  yr  efengyl  fel  yr  unig  ífordd  i 
ddwyn  dyn  i  afael  â  bywyd  a  dedwyddwch  ;  fod  ei  bryder  yn 
ddwfn  ac  yn  ddwys  am  iachawdwriaeth  dynion :  a  chrybwyllasom 
am  y  tynerwch,  a'r  dwj-sder,  a'r  Uedneisrwydd  teimlad  ag  oeddynt 
mor  amlwg  i'w  canfod  ynddo ;  a'r  pethau  hyn  oll  ynglŷn  â  chred- 
iniaeth  gref  a  diysgog  o'r  gwirionedd,  ac  ymdeimlad  tra  dwfn  a 
dwys  o  bwysigrwj'dd  y  gwirionedd  hwnw.  A  gallwn  yma  sylwi 
fod  yr  hoU  elfenau  hyn,  ag  oeddynt  yn  rhoddi  y  fath  fawredd  a 

gwerth  arno  fel  pregethwr,  yn  rhoddi  ar  yr  \m  pryd  werth  mawr 
arno  yn  ei  holl  gyrameriad,  fel  dyn  a  Christion,  ac  yn  yr  hyn  oll 
a  wnelai.  Y  rcae  y  dyn  a  fyddo  yn  fcddiannol  ar  yr  elfenau  uchod 
yn  rhwyra  o  fod  yn  un  tra  gwerthfawr  yu  rahob  cylch. 

Hwyrach  y  disgwylir  i  ni  grybwyll  un  peth  arall.  Nid  ydym  yn 
sicr  nad  all  arabell  un,  wrth  ddarllen  ei  hanes,  a  sylwi  ar  ei  gym- 
raeriad,  gael  ei  dueddu  i  feddwl  ei  fod,  o  leiaf  ar  adegau,  yn  ym- 
yliv  ar  fod  yn  bruddaidd,  neu  bruddglwyfus — o  leiaf,  isel  iawn 
o  ran  ei  deimladau.  Rhaid  i  ni  addef  ein  bod  yn  teimlo  mesur  o 
anhawsder  i  íîurfio  syniad  hollol  foddhaol  i  ni  ein  hunain  am  dano 
gyda  golwg  ar  hyn.  Y  mae  rhai  ystyriaethau,  nad  oes  angen  am 
eu  nodi  yma,  yn  ein  tueddu  i  feddwl  ei  fod  o  duedd  naturiol 
bruddaidd — neu,  fe  allai,  bruddglwyfus.: — ac  y  mae  llawer  agwedd- 
iad  i'w  chael  amo,  yn  yr  hanes  a  adroddasom  am  dano,  y  byddai 
yn  anhawdd  rhoddi  cyfrif  am  dano,  ond  ar  y  tir  ei  íod,  o  leiaf 
ar  amserau,  yn  agored  i  ddisgyn  i  dymmer  brudd  ac  isel  iawn. 
Dichon  fod  a  f)^no  sefyllfa  iechyd  ei  gorph,  yn  fyuA^ch,  lawer  â'i 
daflu  i'r  tymmherau  hyny.  Yr  ydym  hefyd  yn  meddwl  fod  ynddo 
beth  tuedd,  yn  enwedig  fel  y  neshäai  at  ddiwedd  ei  oes,  ac  wedi 
marwolaeth  Mr.  Charles,  i  edrych  yn  ormodol  ar  '  yr  ochr  dy wyll 
i'r  cwmmwl.'  Daw  hyn  i'r  golwg,  yr  ydym  yn  meddwl,  mewn 
amryw  yraadroddion  o'i  eiddo,  wrth  araddiffyn  yr  hyn  a  gredai  yn 
gryf  oedd  yn  wirionedd  yr  efengyl,  mewn  cyss^'lltiad  â'r  dadleuon 
â'r  Uchel-Galfiniaid.  Yr  oedd  yn  rhy  dueddol,  fe  allai,  i  feddwl 
nad  oedd  neb  yn  cydymdeimlo  âg  cf  yn  yr  amcan  a  fyddai  ganddo 
mewn  llaw.  Yr  3^dym  yn  tybio  y  gellir  disgrifio  agwedd  ei  feddwl 
ar  rai  o'r  adegau  hyn  fel  un  gyffelyb  i'r  agwedd  a  geir  ar  y  pro- 
phwyd  Elias  yn  yr  ogof  hono  yn  Horeb.  '  Beth  a  wnei  di  yma 
Elias  ?  Ac  efe  a  ddywedodd,  Dygais  fawr  sêl  dros  Arglwydd 
Dduw  y  lluoedd  ;  o  herwydd  i  feibion  Israel  wrthod  dy  gyfararaod 
di,  a  distrywio  dy  allorau  di,  a  lladd  dy  brophwydi  â'r  cleddyf ;  a 
rai  fy  hunan  a  adawyd ;  a  cheisio  y  maent  ddwyn  fy  einioes 
innau.'  Llawer  gwaith  yn  ystod  ei  oes,  ac  yn  enwedig  y  blynydd- 
oedd  olaf  ei  oes,  y  gallasai  Mr.  Jones  adrodd  geiriau  y  prophwyd. 
Ar  rai  adegau,  yr  oedd  ganddo  gryn  reswm  dros  deimlo  fel  y 
gwnai ;  ond  ar  adegau  eraiU,  yr  ydym  braidd  yn  tueddu  i  feddwl, 
er  na  fynem  ddadgan  barn  benderfynol,  fod  y  teimlad  o  unig- 
rwydd  a'i  meddiannai  yn  codi  o  duedd  i  ymollwng  i  iselder  oedd 
yn  naturiol  yn  ei  feddwl  a'i  dymraherau.  Dichon,  ar  yr  un  pryd, 
mai  i  ddifrifwch  a  dwysder  raawr  ei  ysbryd  yr  ydyra  i  briodoli,  a 
hyny  yn  unig,  yr  agweddau  hyn  yr  ydym  yn  eu  cael  arno. 

Yr  ydym  yn  credu  fod  i  gymmeriad  Mr.  Joaes  fel  Duwinydd 
ragolygon  disglaer.  Daw  i  íwy  o  fri  yn  y  dyfodol  nag  a  fu  iddo 
o'i  farwolaeth  hyd  yma.  Yn  ol  ei  graíîder  arferol  ar  gwcstiynau 
o'r  fath,  y  mae  sylw  y  diweddar  Dr.  Edwards,  yr  ydym  yn  credu, 
yn  sicr  o  gael  ei  wirio ;  sef,  y  daw  Mr.  Jones,  a'i  hanes  fel  duwin- 
j-dd,  i  fwy  o  fri  pan  ysgrifenir  hanes  duwinyddiaeth  yn  Nghymru, 
nag  a  fu  iddo  hyd  yn  hyn.  Yn  wir,  y  mae  y  sylw  wedi  ei  wirio  i 
raddau  eisoes.  Y  mae  y  Ue  mawr,  a'r  lle  uchel  ac  anrhydeddus 
iawn,  a  roddodd  Dr.  Thomas  i  Mr.  Jones  yn  Hanes  Dadleuon 
Duiuínyddol  Gymru,  a  ysgrifenwyd  ganddo  bellach  er's  dros 
ugain  mlynedd,  yn  profì  yn  amlwg  y  bydd  yn  rhaid  i  Mr.  Jones 
feddu  lle  pwysig  yn  hanes  duwinyddiaeth  ei  wlad.  Yr  ydym 
hefyd  yn  credu  y  bydd  paAvb  sydd  yn  caru  parhâd  y  gwirionedd 
yn  ei  wedd  fwyaf  efengylaidd  a  chadarn  yn  ein  gwlad,  ac  yn  y 
Cyfundeb  y  perthynai  efe  iddo,  yn  barod  i  ddadgan  gobaith  a 
dymuniad  am  i'r  gwirionedd  hwnw,  fel  y'i  dysgwyd  ganddo  ef,  o 
leiaf  o  ran  y  sylwedd  o  hono,  barhau  i  gael  ei  gredu  a'i  ddysgu 
yn  mlaen  i'r  dyfodol  pell.  Cafodd  y  rhagorfraint,  yn  ei  ddydd, 
o  sefyll  i  fyny  fel  cynnrychiolydd  ac  amddiffynydd  y  gwirion- 
edd,  nid  yn  unig  fel  yr  oedd  wedi  cael  ei  ddal  gan  ei  Gyfundeb 
ef  ei  hun,  ond  hefyd  megys  y  credai  ef,  fel  yr  oedd  wedi  cael  ei 
ddal  gan  y  Wir  Eglwys,  yn  yr  ystyr  ëangaf  i'r  gair,  drwy  holl  ystod 
y  canrifoedd  Cristionogol.  Y  mae  ei  holl  ysgrifeniadau  duwin- 
yddol  yn  dangos  yn  amlwg  mai  nid  sefyll  dros  olygiad  Cyfundeb 
neu  enwad  neillduol  yr  oedd  efe ;  ond  amddiffyn  golygiadau  prif 
dduwinyddion  yr  oesoedd,  fel  yr  oedd  y  golygiadau  hyny  wedi  cael 
eu  dal  a'u  dysgu  gan  yr  hyn  a  ystyria  efe  yn  llinell  uniongred  o 
dduwinyddion  o  oes  i  oes,  nes  dyfod  yr  hyn  a  farnai  efe  fel  eiddo 
cyffredin,  ac  fel  meddiant  sefydlog  Eglwys  lesu  Grist  yn  y  byd. 
Yn  yr  afon  fawr,  lydan,  ddofn  hono  o  wirionedd,  yr  hon  sydd  yn 
eiddo  cyffredin  eglwys  Crist,  yr  ymdrechai  Mr.  Jones  nofìo.  O'i 
dyfrocdd  hi  yr  yfai,  a'i  dyfroedd  hi  a  gymmhellai  yn  daer  iawn  ar 
ei  gydwladwyr.  Yr  oedd  mewn  cydymdeimlad  dwys  â  duwinydd- 
iaeth  yr  Eglwys  Gathohg,  yn  yr  hyn  a  ddylai  fod  yn  unig  a  phri- 
odol  ystyr  y  gair  hwnw.  Credwn  fod  y  nodwedd  hon  oedd  ar  ei 
feddwl,  ac  sydd  etto  yn  aros  ar  ei  weithiau  duwinyddol,  yn  ei 
osod  ef  yn  deg  yn  mysg  y  duwinyddion  cyntaf  Byddaî  tybio  mai 
traethodau  bychain  dadleugar,  ac  wedi  eu  hysgrifenu  mewn  ar- 
ddull  ac  ysbryd  felly,  ydyw  y  llyfrau  a  ysgrifenodd  Mr.  Jones  yn 
y  dadleuon  duwinyddol,  yn  gamgymmeriad  dybryd.  Yr  ydym 
yn  gobeithio  ein  bod  wedi  dangos,  am  ei  brif  lyfrau  ef  yn  adeg  y 

dadleuon  hyny — megys  y  Drych  ÄthrawiaetJiol,  Ymddiddanion 
Crefyddol,  ac  Ymddiddanion  ar  Brynedigaeth — mai  llyfrau 
ydynt  sydd  wedi  eu  hysgrifenu  mewn  dull  tawel,  ymresymiadol, 
hanesyddol,  ac  ysgrythyrol ;  ac  nid  dim  tebyg  i  ddadleuaeth  frwd, 
neu  ymgecraeth  bersonol,  gyda  neb  o'i  wrthwynebwyr.  Yn 
niwedd  y  llyfrau  uchod,  ac  mewn  fifordd  o  Attodiad  byr  iddynt  yn 
unig,  y  troai  efe  i  gymmeryd  sylw  bychan  o'i  wrthwynebwyr  ar 

y  pryd. 

Nis  gallwn  derfynu  y  nodiadau  hyn  heb  gyfeirio  etto  at  y  gwas- 
anaeth  mawr  a  wnaeth  Mr.  Jones  i'w  Gj'fundeb,  a  thrwy  ei  Gyf- 
undeb  i'w  genedl,  yn  yr  ymdrech  fawr,  ddyfal-barhaol,  ac  egnîol 
iawn  a  wnaeth,  yn  ystod  y  chwe  blynedd  olaf  o'i  oes,  ac  ar  ol 
marwolaeth  Mr.  Charles,  i  gadw  y  Methodistìaid,  yn  enwedig  yn 
Ngogledd  Cymru,  rhag  myned  i  gartrefu  yn  sychdiroedd  Uchel- 
Galfiniaeth.  Mae  yn  bossibl  mai  hyn  oedd  y  gwasanaefch  mwyaf  a 
wnaeth  yn  ei  oes.  Fel  y  gwelsom  yn  yr  adroddiad  am  ei  wrthwyn- 
ebiad  i  Uchel-Galfiniaeth,  a'r  syniadau  cyfyng  am  yr  lawn,  cadw- 
odd  ef  ei  wrthdystiad  i'r  syniadau  hyny  ger  bron  Cymdeithasfa- 
oedd  y  Methodistiaid,  yn  aralach  nag  unwaith  bob  blwyddyn,  am 
chwe  blynedd  olaf  ei  fywyd.  Naill  ai  pregethai  ar  yr  lawn  yn  y 
Gymdeithasfa,  neu  ynte  ysgrifenai  lythyr  at  y  Gymdeithasfa  i  alw 
ei  sylw  at  waith  y  pregethwyr  cyfyng  yn  pregethu  eu  golygiadau 
ar  lawn  cyd-bwys  yn  nghynnulleidfaoedd  y  Cyfundeb;  neu  drwy 
ryw  ffordd  arall,  cadwai  sylwy  Cyfundeb  yn  barhaus  ar  y  pwngc. 
Yr  oedd  hyn  oll,  ar  y  pryd  hwnw,  yn  wasanaeth  ag  y  mae  yn 
anhawdd  i  ni,  erbyn  hyn,  ddirnad  ei  werth. 

Dywed  y  Parch.  Edward  Davies,  Wateryille,  America,  yn  ei 
Oojiant  i'r  Parch.  Morris  Roberts,  Remsen,  gynt  o  sir  Feirionydd, 
fod  yr  hyn  a  eilw  efe  '  y  blaid  ryddfrydig  ac  ëang '  yn  y  Cyfundeb 
Methodistaidd  wedi  cael  colled  anadferadiuy  pan  fu  Mr.  Jones 
farw.  Nid  ydym  ni  yn  meddwl  fod  angen  defnyddio  geiriau  fel 
hyn  tuag  at  ddangos  y  gwaith  mawr  a  wnaeth  Mr.  Jones  cyn 
marw,  a  thrwy  ei  ysgrifeniadau  ar  ol  ei  farwolaeth.  'Yr  oedd 
gwrthdarawìad  yn  erbyn  Uchel-Galfiniaeth  wedi  dechreu  cyn  ei 
farwolaeth  ef,'  ebe  Dr.  Edwards  yn  y  sylwadau  o'i  eiddo  a  ddyfyn- 
asom  eisoes :  ac  er  fod  Mr,  John  Elias  wedi  ysgrifenu  y  Rhagym- 
adrodd  annoeth,  ac  o  sawyr  Uchel-Galfinaidd  hwnw,  i  '  BregetJioAo 
Hurrion  ar  BrynedÁgaeth  Neillduol^  a  hyny  '  yn  mhen  tua  mis 
wedi  marwolaeth  Mr.  Jones,'  fel  y  gwelsom  eisoes :  ac  er  fod  yr 
Erthygl  ar  y  Prynedigaeth  wedi  ei  gosod  yn  Nghyffes  Ffydd  y 
Cyfundeb,  yn  mhen  tair  blyneid  wedi  hyny,  heb  un  dadganiad 

ynddi  o  anfeidroldeb  yr  lawn  : — er  y  pethau  hyn,  a  Uawer  o  bethau 
eraiU,  yn  yr  un  cyfeiriad,  a  gymmerodd  le  am  ugain  mlynedd  ar  ol 
marwolaeth  Mr.  Jones :  etto,  cafodd  Cyfundeb  y  Methodistiaid,  yn 
Mr.  Richard  Jones,  o'r  Wern,  a  llawer  eraill,  ddynion  i  ddal  i  fyny 
ac  amddiífyn  y  golygiad  ar  yr  lawn  y  bu  Mr.  Jones  mor  ymdrech- 
gar  i'w  gadw  yn  feddiant  i'r  Corph.  Ac  y  mae'r  golygiad,  bellach, 
er's  rhai  ugeiniau  o  flynyddoedd,  wedi  dyfod  yn  farn  gyffredinol  y 
Methodistiaid,  fel  yn  wir  y  buasai  cyn  dyddiau  Mr.  Jones,  a  chyn  i 
neb  fyned  i  sôn  am  y  '  tyb  newydd,'  fel  y  galwai  efe  y  syniad  am 
derfyn  i  werth  aberth  Crist.  Ac  y  mae  Cyfundeb  y  Methodist- 
iaid  heddyw  mor  'ëang'  a  '  rhyddfrydig '  ag  unrhyw  Gyfundeb  yn 
Nghymru  o  ran  golygiadau  athrawiaethol. 

Bellach,  y  mae  ein  gorchwyl  ar  ben,  mor  bell  ag  y  gallwn  ni  ei 
gyflawni.  Nid  oes  genym  ond  gobeithio  ein  bod  wedi  llwyddo, 
o  leiaf  i  ryw  radd,  i  gyrhaedd  dau  amcan  arbenig  ag  oedd  genym 
mewn  golwg.  Yn  gyntaf,  adrodd,  mor  gyflawn  ag  y  gallem,  ffeith- 
iau  bywyd  y  gŵr  yr  ysgrifenem  am  dano.  Yn  ail,  ac  yn  bwysicaf 
yn  ein  golwg,  gwneuthur  rhyw  gymmaint  tuag  at  ddwyn  ynghyd 
y  defnyddiau  angenrheidiol  er  galluogi  y  darllenydd,  ueu  er  man- 
tais  i  Hanesydd  Duwinyddiaeth  Gymreig  y  dyfodol,  i  allu  gweled 
gwir  safle  Mr.  Jones  yn  ffurfiad  duwinyddiaeth  y  Methodistiaid. 
Yr  ydym  y  meddwl  mai  ei  waith  fel  Duwinydd  sydd  yn  rhoddi 
gwerth  ar  ei  hanes  yn  benaf  erbyn  hyn ;  ac  y  bydd  i  bob  hanes 
arall,  a  berthyn  iddo  yn  bresennol,  ymgolli  yn  ei  hanes  fel  Duwin- 
ydd — a  hyny  yn  fwy  fel  y  treigla  y  blynyddoedd  yn  mlaen  nag  y 
mae  wedi  ei  Avneyd  hyd  yma.  Ond  fel  Duwinydd,  cofir  ef  yn  hir, 
a  chan  genedlaethau  lawer  sydd  etto  heb  eu  geni. 

NODIAD  A.,  tudal.  21. 

Yn-  ol  Gwilym  Lleyn,  Lìyfryddiaeih  y  Cymry,  tuclal,  636,  ymddengys  fod 
y  Parch.  John  Lloyd,  athraw  i\Ir.  Thomas  Jones  a  Mr.  Eilward  Williains 
yn  Nghaerwys,  yn  1766,  yn  \vr  o  gryn  ddysg.  Cydnabydda  y  Parch. 
William  Warrington,  awdwr  History  of  Wales,  ei  ddyled  i  Mr.  Lloyd 
am  gynnorthwy  a  gafodd  yn  nygiad  allan  argraphiad  o'r  gwaith  hwnw. 
Ceir  hefyd  y  crybwyllion  canlynol  yn  chwanegol  am  dano  yn  Llyfrydd- 
iaeth  y  Cymry.  Bu  'farw  yn  1814,  yn  81ain  oed;  ac  yn  mhen  ychydig 
wythnosau  ar  ei  ol,  Ann,  ei  wraig,  yn  80ain  oed,  a'r  hon  oedd  yn  ferch  i 
David  Thelwall,  Ysw.,  o  Flaen  lâl'  Hefyd,  dywedir:— Y'r  oedd  Mr. 
Llwyd  yn  dad  i'r  foneddiges  wladgar,  Angharad  Llwyd.'  Y  mae  y 
crybwyllion  hyn  am  Mr.  Lloyd  yn  tueddu  i  gadarnhau  y  syniad  a  ddad- 
ganasom  fod  yr  Ysgol  Rammadegol  a  gadwai  yn  Nghaerwys,  yn  yr  hon 
yr  oedd  Mr.  Thomas  Jones  pan  yn  ddeg  oed,  o  nodwedd  lled  uchel  o  ran 
yr  addysg  a  gyfrenid  ynddi. 

NODIAD  B.,  tudal.  23. 
Y  mae  Mr.  Jones,  yn  X(jhofìant  Dr.  Williams,  yn  gwneyd  y  sylwadau 
canlynol  gyda  golwg  ar  eu  cyssylltiad  â'u  gilydd  pan  oedd  y  ddau  yn 
wŷr  ieuaingc.  Cyfeiria  at  yr  hyn  oedd  wedi  cymmeryd  lle  tua'r  íiwydd- 
yn  1773,  pan  oedd  efe  tua  dwy  ar  bymtheg  oed,  a  Dr.  WilUams  tua  thair 
ar  hugain  oed,  erbyn  hyny  wedi  dechreu  pregethu  gyda'r  Annibynwyr, 
ac  yn  y  coleg  yn  Abergafenni.  Fel  y  canlyn  yr  ysgrifena  at  awdwr 
Cofiant  Dr.  Williams,  yn  fuan  wedi  ei  farwolaeth,  yn  1813: — 

'  Daeth  Mr.  'Williams  i  ymweled  â'i  berthynasau,  a  rhoJdodd  bregeth  i  ni,  mewn  lle 
addoliad  bychan  yn  Nghaerwys  [yr  hen  Lofît  ar  y  marian,  ger  llaw  y  dref,  a  elwid  yn 
Gapel  Main,  oedd  hwn].  Ar  ol  y  bregeth,  fel  yr  oeddym  yn  myned  drwy  y  nant  [Coed 
Maesmynan],  a  thrwy  rai  meusydd,  a  elwid  Y  Blorentydd,  ar  ein  íîordd  tua  thỳ  ei 
fodryb  ef,  yn  Mhen  Uchaf,  yr  oedd  ein  hymddiddan  wedi  troi  at  y  pethau  pwysicaf 
perthynol  i  achos  ein  lienaid.  Darfu  i  ychydig  eiriau,  a  lefarwyd  ganddo  y  pryd  hyny, 
adael  y  fath  argraph  ar  fy  meddwl  fel  nad  yw  yr  hoU  äynyddoedd  sydd  wedi  myned 
heibio  o'r  dydd  hwnw  hyd  y  dydd  hwn  wedi  dileu  yr  argraph  a  wnaethant.  Ar  ol  iddo 
adrodd  peth  o'i  brofiad  a'i  brofedigaethau,  a  sôn  am  y  syniadau  isel  a  golcddai  am  dano 
ei  hun  fel  pregethwr,  chwanegai  yn  ein  hen  iaith  Gymraeg,  gydag  ochenaid  a  gwèu,  y 
rhai  oeddynt  yn  wir  efîeithiol:— '  Etto,  er  fy  hoU  annheilyngdod,  a'm  hanghymmhwys- 
der  ar  gyfer  y  gwaith,  y  mae  argyhoeddiad  cryf  yn  fy  meddwl  y  bydd  i'n  Harglwj'dd 
grasol  ymostwng  i  wneyd  rliyw  ddefny<ld  o  honof,  er  mor  annheilwng  ydwyf,  mewn 
rhyw  fîordd,  ry  w  bryd  neu  gilydd,  yn  ol  boddlonrwydd  ei  ewyllys  da  ei  hun.     Gan  fy 

mod  yn  gobeithio  fel  hyn,  yr  wyf  yn  ymdrechu  aros  wrth  ei  ddrws  ef,  a  rhoddi  fy  hunan 
yn  ei  law.' 

'Er  yr  amser  hwnw,'  medd  Mr.  Jones  yn  mhellach,  'y  mae  yn 'agos  i  ddeugain 
mlynedd ;  ond  y  mae  ei  eiriau  yn  f ynych  wedi  bod  j'n  dyfod  i  fy  meddwl,  a  hyny  gyda 
gradd  helaeth  o  gydnabyddiaeth  ddiolchgar,  a  chan  gredu  mai  ffrwyth  ac  efîaith  yr  hyn 
yr  oedd  yr  Arglwydd  yn  wirioneddol  wedi  ei  roddi  ynddo  oeddynt.  Yn  ystod  un  neu 
ddwy  o'r  blynyddoedd  a  ddilynodd  yr  ymildiddan  uchod,  ysgrifenasom  rai  llythyrau  at 
ein  gilydd;  ac  yr  oedd  efe  yn  fy  nghymmhell  i  ymddiried  yn  Nghrist,  ac  yn  ei  ufudd- 
dod  tra  gwerthfawr,  ac  hefyd  i  feddwl  am  bregethu  gair  yr  iachawdwriaeth  i'm  cym- 
mydogion  a'm  cyd-greaduriaid  ty wyll.  Ond,  O !  y  fath  oedd  nerth  ac  efîeithiau  yr 
ysbryd  caethiwed  yn  fy  enaid,  a'r  fath  oedd  fy  nigalondid,  fel  yr  oeddwn  y  pryd  hyny, 
ac  am  fîynyddoedd  ar  ol  hyny,  yn  hollol  analhiog  i  lawenychu  yn  Nghrist;  ac  nid  oedd 
genyf  fwy  o  nerth  i  feddwl  am  fod  yn  bregethwr  ei  Air  nag  oedd  genyf  i  gario  pwysau 
mynydd.  Ac  yr  wyf  yn  credu  mai  fy  mhrudd-der  i,  yn  enwedig  ar  ddiwedd  yr  oheb- 
iaeth  rhj'ngom,  a  roddodd  derfyn  hollol  arni.' — Memoir  of  Bev.  Edward  WiUiams,  D.D., 
hijJcseph  Gilbert,  1825;'  tudal.  65,  6(5. 

Gwelir,  oddi  wrth  y  dyfyniad  ucliod,  fod  Mr.  Jones,  pan  oedd  yn  ŵr 
ieuangc  o  ddwy  ar  bymtheg  i  ugain  oed,  wedi  bod  yn  cario  yn  mlaen 
ohebiaeth  gyfeillgar  â  Dr.  Williams.  Ond  gwelir  hefyd  fod  yr  ohebiaeth 
hono  y  pryd  hwnw  wedi  ei  thori  i  fyny ;  ac  nid  ydyw  yn  ymddangos 
iddi  gael  ei  hadnewyddu  rhyngddynt  byth  ar  ol  yr  adeg  a  nodwyd.  Y 
mae  y  rheswm  am  hyny,  fel  y  rhoddir  ef  gan  Mr.  Jones,  yn  un  hynod 
iawn.  Ond  os  coür  am  yr  argyhoeddiad  mawr  y  bu  efe  dano  am  y  'saith 
mlynedd'  rhyfedd  yn  ei  hanes,  am  y  rliai  yr  adroddasom  yn  y  pennodau 
cyntaf  o'r  hanes  hwn,  gwelir  rheswra  llawn  am  yr  hyn  a  nodir  ganddo 
yn  ei  eiriau  uchod.  Parhaodd  y  'saith  mlynedd  o  argyhoeddiad'  o'r 
adeg  yr  oedd  tua  dwy  ar  bymtheg  oed  hyd  nes  yr  oedd  tua  phedair  ar 
hugain.  Gallwn  yma  grybwyll  nad  ydym  wedi  cael  Ue  i  feddwl  fod  gan 
Dr.  Williams  lawer  o  ddylanwad  ar  Mr.  Jones  o  ran  ei  olygiad  ar  athraw- 
iaeth  yr  lawn,  nac  unrhyw  un  arall  o  athrawiaethau  Cristionogaeth.  O 
leiaf,  nid  ydym  yn  cofio  i  ni  sylwi  ar  ddim  prawf  o  hyny  yn  ysgrifen- 
iadau  Mr.  Jones.  Ar  yr  un  pryd,  nid  ydym  drwy  hyn  yn  awgrymu  fod 
llawer  o  wahaniaeth  rhyngddynt  yn  eu  golygiadau  duwinyddol.  Y  mae 
Dr.  O.  Thomas  yn  gosod  golygiad  Dr.  Williams  ar  yr  lawn  a'r  Prynedig- 
aeth  yn  y  geiriau  canlynol : — 

'  Yn  ol  Dr.  WiUiams,  y  mae  yr  lawn  yn  gyffredinol,  a'r  Prynedigaetli  yn  neillduol ; — y 
naill  yn  golygu  y  pris  haeddiannol,  a'r  llall  y  waredigaeth  weithredol  trwyddo.  Yr 
oedd  lesu  Grist  yn  bridwerth  dros  bawb,  i'r  fatli  raddau  ag  i  symmud  ymaitli  bob 
rhwyatr  o  du  y  llywodraethwr  mawr  i  gadw  pawb  yn  ddiwahaniaeth,  yn  ngwyneb 
derbyniad  fîydd  o  hono  ganddynt  hwy  yn  bersonol  i  hyny;  tra,  ar  jt  un  pryd,  yr 
ydoedd,  yn  ei  farwolaeth,  yn  sefyll  mewn  perthynas  gyfammodol  â'i  bobl,  megys  eu 
Meichniydd — y  fath  berthynas  ag  oedd  yn  sicrhau  cymmhwysiad  o'i  haeddiant  yn  eu 
plaid  hwy  yn  neillduol  er  eu  hiachawdwriaeth  a'u  bywyd  tragwyddol.  Yr  oedd  yr 
lawn  yn  cael  ei  gyflwyno  i'r  Duw  Mawr  yn  ei  gymmeriad  o  Lywodraethwr  moesol; 
ac  yn  y  berthynas  hono  âg  ef,  y  mae  yu  gyftredinol :  a  thra  y  mae  y  drefn  i  gyd  wedí 
gwreiddio  mewn  gras,  y  mae  y  Prynedigaeth  yn  arbenig  yn  deilliaw  oddi  wrtho  fel 
Penarglwydd  grasol ;  ac,  yn  y  bcrthynas  hono  âg  ef ,  yn  neiUduol  i'r  eglwys.  Yr  nn 
modd,  yn  ei  berthynas  â  Christ  fel  Cyfryngwr,  y  mae  yr  lawn  yn  gyffredinol;  ond,  yn 
ei  berthynas  âg  ef  fel  Meichniydd  dros  ei  bobl,  y  mae  y  Prynedigaeth  yn  neillduol.' — 
Gwel  Cojiant  y  Parch.  John  Jones,  Tal-y-sarn;  tudal.  381,  382. 

Gwelir  fod  Dr.  WiUiams  yn  rhoddi  lle  amlwg  i  Feichniaeth  Crist  dros 
yr  eglwys,  yn  gystal  ag  yn  dal  Anfeidroldeb  yr  lawn  ynddo  ei  hun. 

Mor  bell  a  hyny,  yr  oedd  Mr.  Jones  ac  yntau  yn  unol  yn  eu  golygiad ; 
ond  y  mae  y  darllenydd,  yn  ddiau,  yn  cofio,  yn  ol  y  crynodeb  a  roddas- 
om  eisoes  o  olygiad  Mr.  Jones  yn  y  tudalenau  blaenorol,  nad  ydyw  efe 
yn  gwneyd  y  gwahaniaeth  a  wna  Dr.  WiUiams  rhwng  yr  lawn  a'r  Pryn- 
edigaeth,  Hyd  yr  ydym  ni  wedi  sylwi,  def nyddia  efe  y  geiriau  '  lawn 
a  '  Phrynedigaeth '  yn  gyfystyr.  Oddi  wrth  yr  hyn  a  ddyfynasom  o 
•eiriau  Mr.  Jones  allan  o  Gofiant  Dr.  William^,  ac  oddi  wrth  y  crynodeb 
blaenorol  o  eiddo  Dr.  Thomas  o  olygiad  Dr.  Williams  ar  yr  lawn,  gellir 
gweled,  ar  y  naill  law,  nad  oedd  llawer  o  wahaniaeth  rhwng  golygiad  y 
ddau  awdwr  ar  yr  athrawiaeth  hon;  ac  ar  y  llaw  arall,  gellir  gweled 
nad  oedd  Mr.  Jones,  mewn  un  modd,  yn  ddilynydd  i  Dr.  Williams  o 
ran  ei  olygiad  ar  y  pwngc.  Yn  íTurüad  ei  olygiad,  yr  oedd  y  naill  mor 
annibynol  a'r  llall,  er  nad  oedd  y  gwahaniaeth  rhyngddynt  yn  fawr. 

NoDiAD  C,  tudal.  33, 
Crybwyllasom  fod  'SLr.  Edward  Parry,  Bryn  Bugad,  Tan  y  Fron,  Llan- 
sannan,  yn  berchen  rhyw  radd  o'r  awen  farddonol.  Yn  Llyfryddiaeth  y 
Cymry,  gan  Gwilym  Lleyn,  tudal,  643,  ceir  hj'sbysiad  am  y  llyfr  can- 
lynol: — 'Ychydig  o  Hymnau,  na  buont  yn  argraphedig  o'r  blaen,  o 
waith  Edward  Parry,  o  blwyf  Llansannan,  yn  sir  Ddinbych,  ac  hefyd  o 
waith  WiUiam  Evans,  o  Fedw  Arian,  ger  llaw'r  Bala,  yn  sir  Feirionydd, 
àc'  A  chwanegir  fel  hyn: — 'Argraphwyd  dros  ddyn  tlawd,  a  elwir 
William  Ellis,  trwy  ganiatâd  y  brodyr  Ynghymmanfa  Caerwys.'  Nis 
gwyddom  ddim  pwy  oedd  William  Ellis;  ond  y  mae  yn  ddiammheu 
genym  mai  y  ddau  hen  bregethwr  Methodistaidd,  o'r  lleoedd  a  nodir 
wrth  eu  henwau,  oedd  Edward  Parry  a  W^illiam  Evans.  Ni  welsom  ni 
yr  oU  o'r  'Hymnau;'  ond  cadarnheir  ni  yn  yr  hyn  a  ddywedasom  am 
Edward  Parry,  fel  un  yn  meddu  rhyw  radd  o'r  awen,  gan  yr  hysbysiad 
uchod.  Y  mae  gan  ^lr.  Morris  Davies,  Bangor,  yn  y  Traethodydd  am 
1784,  tudal.  425 — 430,  nodiadau  ar  Edward  Parry  fel  emynydd,  a  rhydd 
gryn  nifer  o'i  emynau.  Y  mae  llawer  o  honynt  yn  bennillion  lled  dda, 
a  chenir  hwynt  yn  fynych  yn  rhai  o  gynnuUeidfaoedd  ein  gwlad. 

NoDiAD  D.,  tudal.  119, 
Pthoddwn  yma  yr  ôl-ysgrifen,  y  rhoddir  cyfieithiad  o  honi  ar  y  tudalen 
uchod,  o  lythyr  Mr.  Jones  at  Mr.  Charles,  a  hyny  yn  yr  iaith  ei  hys- 
grifenwyd.  Fel  y  canlyn  yr  ysgrifena,  Awst  4ydd,  1801 :— 'P.  S.,  I  ìiave 
sent  the  'Rheolau'  some  time  since  to  the  printer,  and  desired  him  to  send 
a  proof  to  you,  that  you  might  have  an  opportunity  of  amending,  &c.  Since 
then  1iave  not  heard  how  far  thcy  have  gone  on.'  Os  nad  at  Reolau 
Dysgyblaethol  y  Methodistiaid  Calfinaidd,  y  rhai  y  cyttunwyd  arnynt 
yn  y  Gymdeithasfa  yn  y  Bala,  Mehefin  16eg  a'r  17eg,  1801,  a'r  rhai  sydd 
i'w  cael  hyd  heddyw  yn  y  Cyffes  Ffydd,  y  cyfeiria  Mr.  Jones  yn  y  geir- 
iau  a  ddyfynwyd  o'i  lythyr  at  Mr.  Charles,  nid  oes  genym  ond  dyweyd 
na  wyddom  at  ba  Reolau  y  cyfeiria,  Ac  ar  y  llaw  arall,  os  at  y  Rheola^i 
Dysgyhlaethol  y  mae  yn  cyfeirio,  y  mae'n  amlwg  mai  o'i  ddwylaw  ef  yr 
aethant  i  ddwylaw  yr  argraphydd,  Mr,  William  Colhns  Jones,  Caerlleon. 
Nid  oes  hanes  am  Gymdeithasfa  y  Bala,  yn  Mehefin,  1801,  i'w  gael  yn  y 
Drysorfa,  llyfr  ii.,  yr  hwn  a  gyhoeddwyd  gan  Mr,  Charles  o'r  fl,  1809 
hyd  1813 ;  ac  nid  ydym  yn  gwybod  fod  dim  o  hanes  y  Gymdeithasfa  a 

nodwyd  ar  gael  yn  unman,  oddi  gei'th  y  ílaith  mai  yn  y  Gymdeithasfa 
hono  y  penderfynwyd,  naiU  ai  fod  Rheolau  Dysgyhlaethol  i  gael  eu  tynu 
allan,  neu  ynte  y  penderfynwyd  ar  y  Rhcolau  eu  hunain.  Nid  oes 
genyra  ni,  ar  hyn  o  bryd,  foddion  i  benderfynu  dim  pellach  am  awdur- 
iaeth  y  Rheolau  y  cyfeiriwn  atynt ;  ac  am  hyny,  rhaid  i  ni  adael  y  mater 
gyda  hyny  o  grybwyllion  a  wnaethom.  Yn  unig  gallwn  ddyweyd,  os 
atynt  liwy  y  cyfeirir  yn  yr  hyn  a  roddwyd  yma  allan  o'i  lythyr,  fod  yn 
amlwg  fod  gan  Mr.  Jones  law  yn  eu  hawduriaeth,  neu  eu  geiriad.  Gweh'r 
fod  amseriad  y  llythyr,  ac  amseriad  argraphiad  y  Rheolau  Dysgyhlaetholy 
yn  cyfatteb  yn  hollol  i'w  gilydd. 

NODIAD  E.,  tndal.  149,  150. 
Gan  y  Proffeswr  Hugh  Williams,  y  Bala,  y  gwelsom  gopi  o'r  hysbysiad 
am  y  bwriad  i  ddwyn  alhm  y  Geiriadiir  Ysgrythyroì.  Yr  ydym  eisoes 
wedi  dadgan  ein  syniad,  a  hyny  mor  gryf  ag  y  gallem,  mai  Mr.  Charles, 
ac  nid  neb  arall  mewn  un  gradd,  ydyw  awdwr  y  Geiriadur.  Gwelwn 
fod  awdwr  yr  erthygl  yn  y  Gwyddoniadur  ar  Robert  Jones,  Ehoslan 
(cyf.  X.,  tudal.  629),  yn  dyweyd  y  bu  Robert  Jones  'yn  cynnorthwyo 
Mr.  Charles,  o'r  Baía,  gyda'r  Geiriadur'  Ac  y  mae  Mr.  Charles  Ashton, 
Dinas  Mawddwy,  yn  ei  Hanes  Llenyddiaeth  Gymreig  (tudal.  327)  yn 
dyweyd  y  'dichon  mai  awdwr  a  golygwr  y  rhifyn  hwn  (sef  y  rhifyn 
cyntaf  o'r  Geiriadur),  oedd  y  Parch.  John  Humphreys,  o  Gaerwys.'  Yr 
ydym  yn  gryf  o'r  farn  na  ddylai  dynion  wneyd  haei'iadau  di-brawf  ar 
faterion  fel  awduriaeth  Ilyfr  dyn  a  fyddo  yn  ei  fedd,  na  sôn  am  yr  hyn 
a  'ddichon'  fod  yn  wir  neu  anwir.  Credwn  fod  Bhagymadrodd  y  Geir- 
iadur  ei  hun,  ynghyd  a'r  01-ysgrif,  fel  y  nodasom  wrth  drafod  hyn  o 
fater,  yn  ddigon  i  benderfynu  awduriaeth  y  Ilyfr  am  byth. 
NoDiAD  F.,  tudal.  213, 
Cymmerwn  achlysur  yma  i  gywiro  gwall  pwysig  mewn  dyddiad,  yr 
hwn  sydd  ar  y  tudalen  hwn — y  drydedd  linell  oddi  fyny.  Yn  Ile  '1831,' 
darllener  1813.  Yn  chwanegol  at  yr  adroddiad  a  i'oddwyd  genym  eisoes 
am  waith  Mr.  Charles  yn  gadael  y  cymmundeb  yn  Llangeitho,  yn  1812, 
am  na  oddefai  y  blaenoriaid  yno  i'r  Parch.  John  Roberts,  o  Langwni) 
gael  cyd-weinyddu  ag  ef  wrth  y  bwrdd,  a  hyny  am  yr  unig  reswm  nad 
oedd  Mr.  Roberts  wedi  ei  ordeinio  gan  esgob,  gallwn  ddyweyd  ddarfod  i 
Mr.  Charles,  ar  ol  i'r  cannoedd  cymmunwyr  siomedig,  y  rhai  oeddynt 
wedi  gorfod  ymadael  yn  archolledig  eu  teimladau  am  na  chawsent  gofio 
angeu  eu  Gwaredwr  yn  ol  eu  disgwyliad,  alw  y  blaenoriaid  ato,  a'u  cer- 
yddu  yn  Ilym  am  eu  hymddygiad  anghristionogol.  Yr  oedd  Mr. 
Charles  a  Mr.  Roberts  ar  eu  ftbrdd  i  Gymdeithasfa,  yr  hon  a  gynnelid 
yn  y  Capel  Newydd,  sir  Benfro.  Gorchymynodd  Mr.  Charles  i  flaenor- 
iaid  Llangeitho  ymddangos  ger  bron  y  Gymdeithasfa,  a  dywedodd  y 
byddai  efe  yno  yn  galw  sylw  at  eu  camymddygiad.  Hyny  hefyd  a 
wnaed ;  ac  ar  eu  hedifeirwch,  a'u  haddewid  bendant  nad  ymddygent  yn 
y  fath  fodd  byth  mwyach,  y  cawsant  eu  gollwng  ar  y  cerydd  a  gawsant. 
Y  mae  yr  holl  hanes  yn  brawf  cryf  o  grediniaeth  ddiysgog  Mr.  Charles 
yn  ordeiniad  y  Methodistiaid  fel  trefniad  priodol  ac  ysgrythyrol. 

NoDlAD  G.,  tudal.  233—235. 
Rhoddwn  i  mewn  yma  Iytliyr  a  anfonodd  Mr.  Daniel  Jones,  Liverpool^ 

y  pryd  hyny,  at  ei  dad,  Mr.  Ilobert  Jones,  Rhoslan.  Y  mae  yn  dal  cys- 
sylltiad  agos,  ac  yn  taflu  llawer  o  oleuni  ar  bwngc  yr  ordeinio,  fel  y 
safai  yn  y  Cyfundeb  tua  diwedd  1809,  a  dechreu  1810.  Cyhoeddwyd  ef 
yn  y  Dri/sorfa  ani  Rhagfyr,  1894,  tudal.  254,  255,  gan  y  Parch.  Henry 
Hughes,  Brynlíir  Station.  Anfonwyd  ef  gan  Daniel  Jones  at  ei  dad, 
Eobert  Jones,  gyda  chopi  o  lythyr  Mr.  Jones  (o  Ddinbych),  a  roddasom 
i  mewn  ar  y  tudalenau  233 — 235;  ac  yr  oedd  y  ddau  lythyr,  y  mae  yn 
amlwg,  yn  cael  eu  bwriadu  i  ennill  meddwl  Robert  Jones  yn  mhlaid  yr 
ordeiniad.  Dyma  y  llythyr — a  gofaler  am  ei  ddarlleu  mewn  cyssylltiad 
a  llythyr  Mr.  Jones  at  Mr.  Daniel  Jones: — 

'  Leepwl,  Chwefror  21ai/i,  1810. 
AT   Mr.    ROBERT   JONES,   TY  BAYLCYN. 
Fy  Anwyl  a  Pharchedig  Dad, 

Y  mae  yr  uchod  (llythyr  Jlr.  Jones,  o  Ddinbych,  at  Mr.  Daniel  Jones)  yn  attebiad 
c^-flawn  i'r  lljthyr  diweddaf  a  anfonasoch  ataf.  Gallaswn  ysgrifenu  Uawer  o  ddalenau 
ar  y  pwngc;  ond  yr  wyf  wedi  yfed  mor  helaeth  o  ysbryd  yr  anwyl  Robert  Roberts 
(Clynog),  yr  hwn  sydd  yn  awr  yn  ei  fedd,  ar  y  mater;  ac  yr  wyf  wedi  darllen  cynnifer 
o  lyfrau  duwiol  yn  dal  perth\'nas  â'r  pwngc,  fel  mai  llafur  ofer  ydyw  i  unrhyw  un  geisio 
ysgi-ifenu  ataf  a  dadleu  â  mi  er  ceisio  fy  argyhoeddi  o  wirionedd  yr  ochr  Avrthwvnebol. 
Gyda  golwg  arnaf  fi  fy  hun,  yr  wj^f  yn  hollol  argyhoeddedig  yn  fy  meddwl  am  yr 
angenrheidrwydd  i'r  eglwysi  gael  gweinj'ddiad  o'r  ordinhadau  o  fedydd  a  Swper  yr 
Arglwydd  yn  fwj-  mynych,  cyn  i  mi  erioed  glywed  am  John  Elias,  nac  adnabod  Mr. 
Jones,  Dinbych,  yn  neillduol.  Ac  yr  wj-f  yn  credu  yn  gadarn,  fel  y  dywedais  o'r 
blaen,  fod  pwy  bynag,  bydded  ef  y  neb  afyddo,  a  wrthwynebo  i'r  eglwysi  gael  yr  ordin- 
hadau  a  osodwyd  iddynt  gan  Grist,  yn  sicr  o  golli  ei  goron,  a  bydd  hyny  yn  ysmotyn  da 
ar  eu  henwau  a'u  cymmeriadau  am  oesoedd  i  ddyfod,  a  bydd  i  hyny  gael  ei  ysgrifenu  ar 

eu  beddau : — '  Yma  y  gorwedd ,  dyn  da,  a  gweinidog  da.      Oiid  efe  a 

wrthwynebodd  i  eglwysi  Crist,  ei  Feistr,  gael  yr  hyn  yr  oedd  Crist  ei  hun  wedi  ei  roddi 
i'w  eghvys.  O  ddyn  creulawn  ! ! ! '  Mi  a  obeithiaf  na  welir  fy  anwyl  dad  byth  yn  mys"' 
y  dosbarth  yma.    Amen.  Amen. 

Yr  wyf  yn  meddwl  yn  fynych  am  un  peth  yn  y  dyddiau  yma;  a  hyny  yw,  eia  bod  yn 
hj'w  mewn  oes  nodedig  iawn — oes  ag  y  mae  rhyddid  gwUidol,  a  chrefyddol,  yn  cael  ei 
gyhoeddi  mewn  llawer  gwlad  oedd  yn  ddyeithr  iddo  o'r  blaen;  yn  enwedig  y  mae 
rhyddid  crefyddol  yn  cael  ei  gyhoeddi  trwy  ranau  helaeth  o  Ewrop.  Ac  os  felly,  paham 
na  chyhoeddir  ef  hefyd  yn  ^ghymru  dlawd?  Os  ydych  chwi,  yn  sir  Gaernarfon,  a'r 
brodyr  yn  sir  Feirionydd,  yn  foddlawn  i  bethau  barhau  fel  y  maent,  paham  y  byddai 
raid  i  unrhyw  berson,  neu  bersonau,  wrthwynebu  i  sir  Fòn,  a  sir  Ddinbych,  a  sir  Fflint, 
i  wneyd  yr  hyn  y  maent  hwy  yn  weled  yn  oreu  er  lles  eu  pobl  ?  Gan  ein  bod  yn  by w 
niewn  gwlad  rj-dd,  paham  y  rhaid  i  ni  gaethiwo  y  naill  y  Ilall?  Mi  a  obeithiaf  y  bydd 
i  chwi  weled  rhesymoldel)  y  pethau  liyn. 

Gyda  golwg  ar  y  cŵynion  a  ddygwch  yn  ein  herbyn,  o  fod  j-n  '  f echgyn  penboethion, 
a'u  cyflyrau  cu  hunain  a'u  hardaloedd  yn  dra  isel  a  thruenus,'  rhaid  i  mi  addef  fy  mod  i 
j-n  ddi-gêl  jrn  pleidio  j'r  achos  o  waelod  fy  nghalon,  ac  â'm  holl  enaid.  Gellwch  fy 
ngalw  yn  'benboeth,'  neu  beth  a  fynoch.  Ond  dymunaf  ofyn: — A  oedd  Robert  Roberts 
(Clynog),  a'i  ardal  felly?  Xa:  dim  o'r  fath  peth  (iVb,  nci-cr).  A  ydyw  Ebenezer  Morris, 
a'i  ardal,  felly  ?  A  ydyw  John  Elias,  a'i  ardal,  f elly  ?  A  ydy w  3Ir.  Jones,  o  Ddinbych 
a'i  ardal,  felly  ?  A  ydyw  Leq)wl  felly  ?  Nac  ydynt,  nac  ydynt,  nac  ydynt  {No,  no,  no). 
Diolch  i'r  .tlrglwydd. 

O.Y. — Nis  gallaf  byth  anghofio  fy  ymddiddan  olaf  â'r  diweddar  anwyl,  anwyl,  Robert 
Roberts  (Clynog),  ar  y  mater  yma. 

Daniel  Jo.nes.' 

Y  mae  yn  amlwg  oddi  wrth  y  llythyr  uchod  ddarfod  i  ni  gamgym- 
meryd  pan  ddywedem  (tudal.  236)  y  gallai  nad  oedd  Daniel  Jones,  ar 
hyny  o  bryd,  yn  pleidio  yr  ordeiniad.    Arweiniwyd  ni  i  feddwl  felly  oddi 

wrth  lythyr  Mr.  Jones  ato  ar  yr  achos.  Nid  oeddym  wedi  gweled 
llythyr  Daniel  Jones  ar  y  pryd.  Yr  ydym  erbyn  hyn  yn  gweled  mai 
Mr.  Thomas  Edwards  yn  unig,  o'r  ddau  yr  anfonwyd  llythyr  Mr.  Jones 
atynt — canys  yr  oedd  y  llythyr  hwnw  yn  cael  ei  anfon  at  y  ddau — a 
barhäai  i  betruso  ynghylch  yr  achos  hwn  o  ordeiniad  gweinidogion  i'r 
Cyfundeb.  Y  mae  y  pethau  canlynol  hefyd  yn  amlwg  oddi  wrth  lythyr 
Mr.  Daniel  Jones  at  ei  dad: — 

1.  Yr  oedd  Robert  Eoberts,  Clynnog,  yn  bleidiol  i'r  Methodistiaid 
ordeinio  gweinidogion,  a  hyny  er's  tua  deng  mlynedd  cyn  i'r  ordeiniad 
gymmeryd  lle;  canys  bu  ef  iiirw  yn  1802. 

2.  Yr  oedd  Robert  Jones,  Ehoslan,  heb  ei  ennill  i  gymmeradwyo  y 
symmudiad  tua  diwedd  1809  a  dechreu  1810,  a  galwai  gefnogwyr  y  peth 
yn  '  fechgyn  penboeth,'  &c.  Dywed  Dr.  Thomas,  yn  Nghofiaut  Johi 
Jones,  tudal.  107,  fel  hyn:— '  Sicrhawyd  i  ni  gan  Mr.  Michael  Eoberts 
mai  llythyr  i  Mr.  Eobert  Jones,  ar  ol  rhyw  araeth  ofnadwy  (dyna  y  gair), 
gan  Mr.  Elias  yn  Nghymdeithasfa  Pwllheli,  yn  1809,  a  ennillodd  feddwl 
Mr.  Charles  i  gydsynio  â  dymuniad  cyffredinol  y  Cyfundeb  i  gael  neill- 
duo  gweinidogion  o'u  plith  eu  hunain  i'r  holl  waith,'  Oni  raid  fod  Dr. 
Thomas  yma  yn  methu  peth  gyda  golwg  ar  yr  amser,  o  leiaf,  yr  ennill- 
wyd  Mr.  Eobert  Jones  i  fod  yn  gefnogydd  i'r  ordeiniad? 

3.  Gellir  casglu  hefyd  oddi  wrth  y  llythyr  blaenorol  o  eiddo  Mr. 
Daniel  Jones,  fod  llawer  eraill,  heb  law  Mr.  Charles  a  Mr.  Eobert  Jones 
— a  chan  eu  dilyn  hwy,  yn  dcliau,  yn  y  peth  hwn — yn  siroedd  ]\Ieirionydd 
a  Chaernarfon,  heb  eu  henniU  i  bleidio  yr  ordeiniad  yn  nechreu  y 
flwyddyn  1810. 

4.  Ond  ar  y  llaw  arall,  gwelir  fod  siroedd  Dinbych  a  Fflint  — y  rhai  y 
l^ryd  hwnw  oeddynt  yn  un  Cyfarfod  ÜMisol — gan  gymmeryd  eu  harwain 
yn  ddiammheu  gan  Mr.  Jones  (Dinbych),  yn  gefnogwyr  selog  i  fater  yr 
ordeiniad.  Ac  y  mae  yr  un  peth  yn  amlwg  hefyd  am  sir  Fôn  oddi 
wrth  y  llythyr.  Yr  oedd  dylanwad  Mr.  John  Elias  wedi  ennill  y  wlad 
hono. 

5.  Yr  ydym  etto,  fel  y  dywedasom  ar  hyn  o'r  blaen,  yn  gryf  o'r  farn 
mai  gwaith  Mr.  Jones  yn  dechreu  gweinyddu  yr  ordinhadau  arwyddol, 
yn  ol  galwad  eglwys  Dinbych,  ac  yn  ol  caniatâd  Cyfarfod  Misol  siroedd 
Dinbych  a  Fflint,  a  ddygodd  bwngc  yr  ordeiniad  o  leiaf,  y  ^yryd  hivmv, 
i  aeddfedrwydd  ag  yr  oedd  yn  rhaid  i  bawb  petrusgar  symmud.  Y  mae 
mwy  o  rym  mewn  U7i  toeithred  nag  mewn  llawer  araeth  a  llawer  llythyr 
mewn  achosion  o'r  fath. 

NoDiAD  H.,  tudal.  247. 
Yr  ydym  erbyn  hyn  yn  gweled  mai  dyddiad  llythyr  y  Parch.  John 
Elias  at  y  brawd  o  flaenor  yn  Liverpool  ydoedd  Tachwedd  26ain,  1810; 
ac  felly,  nad  oeddym  yn  hollol  gywir  wrth  sylwi  ynglŷn  âg  ef  nad  oedd 
y  Methodistiaid,  pan  ysgrifenwyd  ef,  wedi  penderfynu  ordeinio  gwein- 
idogion.  Ond  ar  y  llaw  arall,  gwelir  fod  Mr.  Elias  yn  hollol  gefnogol  i 
waith  Mr.  Jones  yn  gweinyddu  yr  ordinhadau  cyn  ei  ordeiniad  yn  y 
Bala,  yn  1811.  Y  mae  llythyr  Mr.  Elias  yn  Methodistiaeth  Cymru,  cyf. 
ii.,  tudaL  602. 

NODIAD  L,  txidal.  251. 

Dywedasom  mai  chwech  o'r  'ofíeiriaid'  a  lynodd  wrth  y  Methodistiaid 
— tri  yn  y  Gogledd,  a  thri  yn  y  Deheudir.  Yr  ydym  yn  gweled  fod  y 
Parch.  John  Morgan  Jones,  yn  y  Tadau  Methodistaidd,  cyf.  ii.,  tudal. 
306—316,  yn  'hawHo  y  Parch.  WiUiam  Howells,  Llangan,  neu  'Howells, 
Longacre,'  fel  un  o'r  'otìeiriaid'  ddarfu  lynu  wrth  y  Methodistiaid.' 
Gwnelai  hyn  y  nifer  yn  saith,  yn  lle  chwech.  Ac  nid  oes  genym  ni 
ddim  gwrthwynebiad  i  hyny;  canys  yr  oedd  Mr.  Howells  yn  ddyn  da 
iawn,  pwy  bynag  a'i  pia.  Ond  rhaid  i  ni  addef  ein  bod  yn  methu  gweled 
pa  fodd  y  gellir  ei  gyfrif  yn  mysg  'y  rhai  a  lynodd.'  Addefa  Mr.  Mor- 
gan  Jones  'mai  o  fewn  cylch  yr  Eglwys  Sefydledig  yn  benaf  y  llafur- 
iodd  trwy  ystod  ei  oes.'  Drachefn,  dywed: — '  Yn  Hydref,  1811,  cawn  ef 
yn  troi  ei  gefn  ar  wlad  ei  enedigaeth,  ac  yn  cymmeryd  ciwradiaeth  yn 
Llundain.'  Dywedir  ei  fod  yn  bresennol  yn  y  Gymdeithasfa  yn  Llan- 
geitho,  yn  1814,  ac  mai  'efe  a  offrymodd  yr  urdd-weddi  ar  derfyn  y 
gwasanaeth  ordeinio.'  Ac  yna  chwanegir: — '  Mor  bell  ag  y  gwyddom 
dyma  y  tro  olaf  i'w  draed  sangu  daear  Cymru.'  Bu  Mr.  Howells  fyw 
yn  Llundain  o  1811  hyd  1832,  a  hyny  heb  ddim  cyssylltiad  o  gwbl 
rhyngddo  a'r  Methodistiaid  Calfinaidd  yn  Nghymru,  nac  yn  unman 
arall. 

Yr  unig  reswm  a  roddir  dros  ddyweyd  ei  fod  yn  un  o'r  'offeiriaid 
a  lynodd'  ydyw,  ei  fod  yn  cymmeradwyo  yr  ordeiniaid,  ac  yn  cydym- 
deimlo  â'r  Metliodistiaid  yn  eu  gwaith.  Ond  oni  ellir  dyweyd  hyn  am 
lawer  eraiU  na  feddylid  am  'hawlio'  unrhyw  gyssylltiad  rhyngddynt  â 
Methodistiaeth?  Fe  ddealHr  ein  bod  ni  yn  gwueyd  y  sylwadau  hyn 
gyda'r  parch  mwyaf  i  enw  a  hanes  Mr.  Howells. 

NODIAD  J.,  tudal.  344. 
Rhag  y  digwydd  i  neb  o'n  darllenwyr  fod  dan  yr  argraph  nad  oedd 
teimlad  caredig  yn  bodoli  rhwng  Mr.  Jones  a'r  Parch.  John  Elias,  o 
herwydd  y  gradd  o  wahaniaeth  oedd  rhwng  golygiadau  y  ddau  a'u  gil- 
ydd  ar  athrawiaeth  yr  lawn,  o  leiaf  ar  un  adeg  o  oes  Mr.  Ehas,  gallwn 
yìoa  sylwi  ein  bod  yn  credu  y  byddai  tynu  unrhyw  gasgUad  o'r  fath 
yn  gwbl  ammhriodol.  Gŵyr  pawb  y  gall  dynion  da  wahaniaethu  cryn 
lawer  mewn  barn,  ac  er  hyny,  goleddu  y  teimladau  goreu  tuag  at  eu 
gilydd.  Yr  oedd  llawer  gormod  o  dda  yn  y  ddau  ẃr  hyn  i  beidio 
caru  a  pharchu  eu  gilydd.  Os  sylwir  yn  fanwl  ar  yr  holl  hanes  a 
adroddasom  am  gyssylltiadau  Mr.  Jones  a  Mr.  EUas  á'u  gilydd,  gwelir 
yn  amlwg  fod  gan  y  cyntaf  baroh  mawr  a  diffuant  i'r  olaf.  Ac  ar  y 
llaw  arall,  cawn  Mr.  Elias,  yn  mheU  ar  ol  mtirwolaeth  Mr.  Jones,  yn  cyf- 
eirio  ato  mewn  geiriau  cwbl  weddaidd  a  pharchus.  Wrtli  sôn,  yn  yr 
hyn  a  ysgrifenodd  fel  Hunan-Gofiant,  am  amryw  w\t  da  a  defnyddiol  a 
lafuriasant  yn  yr  efengyl  yn  mysg  y  Methodistiaid,  dywed: — 'Cafodd  y 
diweddar  Barch.  Thomas  Jones,  o  Ddinbycli,  hefyd,  ddysgeidiaeth  for- 
euol  helaeth,  ac  yr  oedd  yn  ŵr  llafurus  a  defnyddiol  iawn  yn  ein  pUth,' 
<tc. — Cofiant  y  Parch.  John  Eliaa,  tudal.  112.  Er  i  Paul  orfod  'gwrth- 
wynebu'  Pedr  'yn  ei  wyneb,  am  ei  fod  i'w  feio,'  parchai  a  charai  y  ddau 
apostol  eu  gilydd.  Yr  un  modd,  yn  ddiammheu,  y  geUir  dy  weyd  am  Mr. 
Jones  a  Mr.  EUas. 


472 


COriANT  Y  PARCH.   THOMAS  JONES. 


NODIAD  K.,  tudal.  353. 

Am  olwg  cryno  a  chywir,  er  nad  manwl  a  helaeth,  ar  lafur  Mr.  Jones 
i  amddiffyn  athrawiaeth  yr  efengyl  yn  Nghyraru,  ac  yn  mysg  y  Method- 
istiaid,  yn  gystal  a  rhai  petliau  eraill  am  dauo,  cyfeiriwu  ein  darllenwyr 
at  ysgrifau  y  Parch.  Owen  Jones,  Llansanttìraid,  yn  y  Drymrfa  am 
Awst  a  Medi,  1893,  dan  y  penawd,  'Trydydd  Jubili  y  Cyfundeb,'  lle  y 
sonir  am  Mr.  Jones  fel  'un  o'r  dynion  cryfaf  ei  alluoedd  a  fagodd 
Cymru,'  ac  un  'a  saif  yn  gyfochrog'  a  Mr.  Charles  'mewn  rhai  ystyr- 
iaethau.' 

XoDiAD  L.,  tudal.  375. 

Ar  ol  ysgrifenu  ac  argi'aphu  y  sylwadau  ar,  a'r  dyfyniadau  a  wnaeth- 
om  o"r  pedair  Marwnad  a  gyhoeddwyd  am  Mr.  Jones,  yn  fuan  ar  ol  ei 
farwolaeth,  cawsom  afael  ar  un  arall.  Awdwr  hon  ydyw  y  Parch. 
Daniel  Jones,  Liverpool,  ar  ol  hyny  o  Ddinbych,  at  yr  liwn  y  cyfeiriasom 
amryw  weithiau  o'r  blaen.  Cyhoeddwyd  hi  yn  gyntaf  yn  1820;  ac  wedi 
hjmy,  argraphwyd  hi  yn  y  Drysorfa  am  íis  ^ledi,  1838,  tudal.  267,  268. 
Yr  oedd  gan  yr  awdwr  barch  diledryw  i  Mr.  Jones,  a  dengys  hyny  yn 
ei  Farwnad  iddo.  Rhoddwn  hi  yma  yn  llawn,  nid,  fe  allai,  ar  gyfrif  y 
farddoniaeth  sydd  ynddi,  ond  fel  disgriüad  pur  dda  o  Mr.  Jones,  a'i 
laf  ur : — 


'  Clywais  heddyw  newydd  cbwerw, 
Fod  gŵr  enwocaf  wedi  marw ; 

0  bob  newydd,  dyma  'r  chwerwa', 
Er  pan  gladdwyd  Charles  o'r  Bala! 
Nid  yw  coUi  cyfoeth  India 
Ddim  wrth  bwys  y  golled  yma  ! 

Cymry  cu,  oU  yn  llu, 

Htìb  allu  ymarbed, 
Sy  'n  och'neidio  wrtli  ystyried 
Nas  gall  ddirnad  maiiit  y  golled ! 

Coll'som  gyfaill  pur  fîyddlonaf, 
CoU'som  frawd  a  thad  aiiwylaf ; 
CoU'som  athraw  tra  rhagorol, 
CoU'soin  wir  weinidog  duwiol! 
CoUi  'r  enwog  Jones,  o  Ddinbiich — 
Ni  bu  'r  fath  goUed  ond  anfynych! 

Galar  du,  Gymry  cu, 

Sy  'n  (jìceddu  'n  awr  i  ni ; 
Nis  gall,  yn  wir,  un  galon  ddifri', 
Lai  iiag  wylo  am  ei  goUi  1 

Nis  gall  dynion  mwj'a'u  doniau 

Nodi  'n  Uawn  ei  ragoriaethau ; 

DeaU  cryf,  a  thynimer  rasol, 

Ynghyd  â  dysg  a'i  gwnai'n  ddef nyddiol; 

Ni  bu  ncb  o  fewn  y  dalaeth 

'N  fwy  ei  barch  yu  ei  gym'dogaeth: 
Yn  mhob  Ue,  cafodd  e', 
Nawdd  y  Ne'  yn  odiaeth ; 

Cafodd  ras  a  doniau  helaeth 

1  iawn  ddefnyddio  ei  ddysgeidiaeth. 


Yn  ei  ieu'ngctid,  Crist  a'i  galwodd, 
Yn  ei  winUan  fe'i  gosododd, 
Gras  a  doniau  'r  nef  a'i  dysgodd, 
Yn  ngwaith  ei  Arglwydd  fe  ragorodd; 
Cyflawn  ydoedd  fel  hanesydd, 
Cy wir  enwog  athrawiaethydd : 
Goreu  dawn,  eglur  iawn, 
"\Yir  hyddawn  roed  iddo, 
A  fîyddlondeb  i'w  ddefnyddio, 
Dros  ei  f^'wyd  heb  ddifíygio. 

Dyfal  chwiUai  'r  Ysgrythyrau, 
Ffynnon  dwyfol  athràwiaethau; 
Ehai  'n  a'i  dj-sgai  i  adnabod 
Duw  yn  Un,  a'r  Un  yn  Dkindod; 
Treiddiai  'n  ddwfn  i'r  wh'  wybodaeth 
O  Berson  Crist  a'i  iachawdwriaetli; 

Gwelai  'n  wir,  'n  oleu  gUr 

(Addefir  jti  gysson), 
Yn  mhethau  Duw,  nad  yw  y  doethion, 
Heb  yr  Ysbryd,  ond  ynfydion. 

Pan  esgynai  i'r  areithfa, 

O !  mor  esgud  fyddai  'r  dyrfa ! 

Duw  a  ddyrchai  ar  ei  ysbryd 

Lewyrch  grasol  ei  wynebpryd; 

Sylwedd  mawr  yr  hoU  g\sgodau 

A  bregetliai  'n  eglur  oleu : 

O  !  mor  gu,  uwch  ben  Uu, 
Yn  fynycli  bu  'n  traethu, 

AnchwiUadwy  olud  Iesü, 

Ei  anfeidrol  ras,  a'i  allu  ! 

Profai,  yn  yr  iaith  eglura', 
Farw  o  bawb  trwy  gamweiUl  Adda — 
Nas  gall  iieb  trwy  rinwedd  dynol 
Ennill  hawl  i  fj-wyd  nefol ; 
Traethai  hefyd  yn  ardderchog, 
Am  gyfiawnder  pur  i'r  euog  ! 

Daliai  'n  glir,  ddwyfol  wir, 

(Addefir  yn  hyrwydd) 
Na  chaiíf  neb  heb  wir  sancteiddrwydd 
Fyn'd  i'r  nef  i  ŵydd  yr  Arglwydd. 

Fe  lafuriodd  trwy  'sgrifenu, 
Fwy  na  nemawr  un  j-n  Nghymru; 
Trwy  ei  lafur,  yn  ei  lyfrau, 
<Jeir  athrawiaeth  well  na  gemau ; 
Bydd  ei  "sgrifeniadau  lawer 
O  fawr  werth  hyd  ddiwedd  amser ; 
Yma  cawn  enwog  ddawn, 
A  phur-Iawn  athrawiaeth, 
Ysgrythyrol,  gywir  odiaeth, 
A  gwir  fuddiol  hanesyddiacth. 


Enwog  ydoedd  mcwn  barddoniaeth, 
( )  ddawn  a  medr  hynod  helaeth ; 
Caiiodd  fìl  o  odlau  nefol 
O  fawl  i  Dduw  'n  dra  rhagorol; 
Canodd  lawer  cywydd  doniol, 
Ar  destynau  mwyaf  buddiol : 

Yn  ei  waith,  lafur  maith, 

Nefol-iaith  ddeheuol, 
Fe  geir  hymnau  3'sgrythyrol, 
Cywir,  iachus,  a  phrofiadol. 

Gorphen  wnaeth  ei  waith,  a'i  yrfa, 
Aeth  i  orphwys,  ac  i  wledda  ; 
Gormod  gorchwyl  i'r  angylion 
Fyddai  adrodd,  m.ewn  modd  cysson, 
JMaint  ei  wynfj'd  a'i  lawenydd, 
Gyda'r  Iesu  yn  dragy wydd : 

Moli  'r  Nèr,  mewn  iaith  bêr, 
Heb  flinder,  waith  liyfryd, 
Mae  ei  enaid,  mewn  pur  wynfyd, 
Gyda  'r  saint  yn  y  nefol-fyd ! 


■'JMhell  uwchlaw  yr  haulwen  oleu, 
Uwch  cyrhacddiad  pob  gofidiau, 
Dechrcu  mae  ar  gytìawn  fwyniant 

0  drag'wyddol  bwys  gogoniant ! 
Gorphwys  mae  ei  gorph  yn  dawel, 
Hyd  udganiad  yr  archangel : 

Defîry  ef,  gyda'r  llef , 
lôr  y  nef  a'i  cyfyd, 

1  fwynhau  mewn  corph  ac  ysbryd 
Annherfynol  berffaith  wynfyd !' 

Mewn  nodiadau  ynglŷn  â'r  farwnad  hon,  sonia  Mr.  Daniel  Jones  am 
ei  gwrthddrych  fel  'gŵr  o  ddeall  ac  anigyfîrediadau  ëang  iawn.  Prin  y 
coeliaf,'  meddai,  'fod  un  gŵr  yn  y  Dywysogaeth  yn  fwy  hyddysg  a 
<îhy wir  yn  yr  ieithoedd  Cymraeg,  Saesneg,  Groeg,  a  Lladin  nag  oedd  efe. 
Gwyddai  yr  Hehraer/  hefyd :  dysgodd  Rammadeg  yr  iaith  hono  mewn 
pythefnos  o  araser,  pan  oedd  ef  uwch  hiw  deugainmlwydd  oed.'  Dywed 
mai  'ar  ol  gweddíau  taerion'  y  byddai  Mr.  Jones  'yn  dwys  fyfjn-io  ac  yn 
dyfal-chwilio'  yr  Ysgrythyrau  Sanctaidd,  'ac  yn  enwedig  yr  Epistol  at 
yr  Hebreaid,'  a  bod  Ysbryd  yr  Arglwydd  'yn  llewyrchu  ar  ei  feddwl,' 
nes  y  byddai  ei  ysbryd  yntau,  yn  fynych,  fel  ysbryd  Moses,  pan  yn  dy- 
chwelyd  o'r  mynydd  sanctaidd.'  Dywed  fod  y  rhai  a'i  hadwaenent 
oreu  yn  gallu  canfod  hyn,  ac  yntau  ei  hun  yn  'dyst'  o  hyn  'er's  tros 
ddeugain  mlynedd.' 

NoDiAD  M.,  tudal.  401. 

"Wrth  sôn  am  lafur  llenyddol  Mr.  Jones,  dichon  y  dylasem  roddi  sylw 
i'r  hyn  a  dybir  a  wnaeth  er  cynnorthwyo  Mr.  Charles  i  gael  argraphiad 
neu  argraphiadau  cyv/ir  o'r  Beiljl  Cymraeg,  a  ddygid  alhm  gan  y  Feibl 
Gymdeithas.  Yr  adroddiad  sydd  gan  Mr.  Jones  am  hyn  yn  ei  Gofiant  i 
Mr.  Charlts  sydd  fel  y  canlyn : — 

'  Efe  (Mr.  Charles)  a  fu  mewn  llaf ur  mawr  a  maith,  yn  mlynyddoedd  olaf  ei  fywyd, 
yn  cyd-gymmharu  llawer  argraphiad  o'r  Beibl,  i'r  dyben  o  fod  er  cynnorthwy  i'r  gym- 
deithas  uchod  (y  Feibl  Gymdeithas)  at  gael  argraphiad,  neu  argraphiadau  newydd,  yn 

fwy  cywrahi  a  chywir.  Yn  y  llafur  hwn,  bu  yn  codi  yn  foreuol,  ac  yn  chwilio  yn  ddyfal, 
gyda  chyiinorthwy  rhai  eraiU  hefyd,  dros  amser  neu  amserau  maith.  AYrth  barotoi 
copi  at  yr  argraphiad  ar  yr  ystrydeb  [stereotypc)  i  Brifysgol  Caergrawnt,  yn  y  flwyddyn 
1804,  bu  yn  ddyfal  i  chwilio  pob  adnod,  a'r  attaliadau  oll,  gan  gymmharu  wyth  o 
argraphiadau  Cymreig  â  thri  a  gyfrifid  yn  mysg  y  rhai  goreu  yn  Saesneg,  tuag  at  gael 
argraphiad  cywir.  Ac  yn  ei  flynyddoedd  olaf,  1813  ac  1814,  pan  oedd  eu  hargraphiad 
wythplyg  (gan  argraphwyr  y  brenin)  yn  myned  yn  mlaen,  yr  oedd  Mr.  Charles  ar  waith 
ya  ddyfal  yn  adolygu  copi  iddynt  o'r  argraphiad  olaf  a  fuasai  yn  Rhydychain.  Ei 
ddymuniad  cryf  a  hiraethlawn  oedd  am  ei  gael  yn  gywrain,  ddigoll,  er  budd  i'w  gyd- 
wladwyr;  ac  yn  gyfattebol  yr  oedd  ei  lafur  a'i  fawr  ymdrech,  heb  geisio  na  chael  un 
wobr  gan  neb  o  ddynolryw.  Yn  y  gorchwyl  hwn,  efe  a  addefodd  ei  ddymuniad  am  gael 
byw  nes  ei  ddwyn  i  ben :  '  Yna,'  meddai  efe,  '  mi  a  fyddaf  foddlawu  i  osod  fy  mhen  i 
lawr,  a  marw.'  Cafodd  fyw  i  weled  ei  orpheniad;  dadganodd  ei  fawr  ddiolchgarwch  i'r 
Arglwydd  am  ei  arbediad  tirion  o  hono  i  gael  hyny ;  ac  yr  ydys  yn  tybied  mai  y  geiriau 
olaf  a  ysgrifenwyd  ganddo  oedd  y  rhai  hyn,  mewn  golygiad  ar  y  gwaith  hwn: — Y  mac 
tvcdì  ei  orphen.' — Cujiant  T.  Charlcs,  tudal.  200,  201. 

Gwelir  mai  am  Mr.  Charles  yn  unig  y  mae  Mr.  Jones  yn  sôn  ynglŷn  â 
pharotoi  copi  cywir  ar  gyfer  argraphiad  o'r  Beibl  Cymraeg,  oddi  gerth 
yr  hyn  a  awgrymir  yn  y  geiriau,  ''gycla  ch'i/nnorthwjj  rhai  eraill  hefyd.' 
Nid  ydyw  Mr  Jones  yn  sôn  dim  am  dano  ei  hun  ynglŷn  â'r  gwaith. 
Dywed  Mr.  Charles  Ashton  {Hanes  Llenyddiaeth  Gymreig,  tudal.  330)  fel 
Iiyn: — 'Cawn  iddo  (Mr.  Charles),  gyda  chynnorthwy  Thomas  Jones,  o 
Ddinbych  .  .  .  barotoi  copi  at  yr  argraphiad  ystrydeb  (stereotype), 
o'r  Beibl  ar  gais  y  Gymdeithas  Feiblau,'  ctc.  Nis  gwyddom  pa  faint  o 
bwys  sydd  i'w  roddi  ar  ddywediad  fel  hyn,  gan  nad  oes  gan  Mr.  Charles 
Ashton  ddim  prawf  pellach  na  'cawn'  am  gywirdeb  yr  hyn  a  ddywed 
am  ran  Mr.  Jones  yn  y  gwaith  dan  sylw.  Ond  mewn  llythyr  a  ysgrifen- 
odd  Mr.  Charles  at  Mr.  Jones  ya  1804,  a'r  hwn  sydd  yn  bresennol  o'n 
blaen  yn  llawysgrif  ei  awdwr,  ac  a  roddwyd  i  mewn  genym  eisoes  mewn 
cyfieithiad  (gwel  tudal.  138),  ceir  fel  y  canlyn: — '  ÍVe  have  just  finished 
the  first  part  of  the  Bihle.  I  hope  you  loill  do  ivhat  you  can  on  the  2  and  3^ 
as  soon  as  your  health  and  other  avocations  will  admit'  Ysgrifena  Mr. 
Charles  fel  hyn  Hydref  23ain,  1804.  Os  ydyw  yma,  fel  yr  ydym  yn 
tybio  ei  fod,  yn  cyfeirio  at  y  gwaith  o  barotoi  argraphiad  cywir  o'r 
Beibl  Cymraeg,  y  mae  yn  aralwg  y  bu  gan  Mr.  Jones  ran  mewn  cyn- 
northwyo  ei  gyfaill  o'r  Bala  gyda'r  gwaitii  gwerthfawr  hwnw,  fel  gyda 
llawer  iawn  o  bethau  eraill.  Y  mae  y  dyddiad  sydd  wrth  y  llythyr 
uchod  o  eiddo  Mr.  Charles  yn  atteb  yn  hollol  i'r  amser  y  dywed  Mr. 
Jones,  fel  y  gwelir,  fod  y  copi  at  argraphiad  Caergrawnt  yn  cael  ei 
barotoi.  Y  cwbl  a  allwn  ei  ddyweyd  ar  hyn  ydyw,  fod  yn  debyg  fod 
Mr.  Jones  wedi  cymmeryd  rhan  mewn  cynnorthwyo  Mr.  Charles  gyda 
y  gorchwyl  dan  sylw,  er  nad  oes  genym  ddefnyddiau  i  ddangos  swm  yr 
hyn  a  wnaed  ganddo. 

AöHTON,    Chaeles,   Dinas    Mawddwy :    ei 

gam-farn  am  T.  J.  fel  Duwinydd  ac  fel 

Awdwr,  397 ;  etto,  417. 
Awdwyr:  y  rliai  a  ddyfynir  gan  T.  J.,  90; 

etto,  ÖÜ4;  etto,  30«. 

B. 

Bala:  Cymdeithasfa  yno,  62;  ettc,  193; 
etto,  y  ddiweddaf  i  T.  J.  fod  ynddi,  27(). 

Beibl  Gymdetthas:  ei  sefydliäd,  131,  132; 
etto,  27G,  277;  etto,  .329—331. 

Berthen  Gron:  dechreuad  yr  achos  yno, 
23,  24 ;  Cyfarfod  Misol  cj-ntaf  siroedd 
Dinbych  a  Fflint  yn  cael  ei  gynnal  yno, 
77;  y  capel  cyntaf,  73;  T.  J.  yn  preg- 
etiiu  yno,  78. 

BONAPARTE,  Napoleon  :  ei  rwysg,  106,  111. 

BoNT  Uchel:  Daniel  Rowland  ynpregethu 
yno,  41;  adeiladu  ca]iel  yno,  73;  T.  J.  yn 
cerdded  yno  o  Ben  Uchaf,  78;  C'ymdeith- 
aafa  hynod,  a  T.  Charles  yrio,  82,  83. 

Breese,  John,  Liverpool :  liodiad,  29(;. 

Bryan,  John  :  gweinidog  Wesleyaidd,  162. 

Bücrley,  James,  Caerwys,  36. 

c. 

Caerwy'S:  dechreuad  yr  achos  Methodist- 
aidd  yno,  24 ;  tad  T.  J.  yn  gosod  tÿ — 
yr  hen  Gapel  Main — i'r  Alethodistiaid  i 
addoli  yno,  32 ;  T.  J.  yn  myned  i'r  seiat 
yno,  35,  36;  gorfoleddu  yno,  42;  anghyd- 
fod  yn  yr  eglwys,  43;  T.  J.  yn  dechreu 
pregethu  yno,  69;  llythyr  oddi  wrth 
T.  J.,  97—99;  llythyr  étto,  135;  Dr. 
"WiUiams,  Rotherham,  yn  pregethu  yno, 
Attodiad  B.;  cyfarfod  hynod  gyda  chen- 
hadon  y  Gymdeitliasfa,  357 — 359. 

Charles,  Dayid,  Caerfyrddin :  cyfeiriad 
ato,  329. 

Charles,  Mrs.,  y  Bala:  llythyr  T.  J.  ati, 
146—148. 

Charle.s,  Thomas,  y  Bala:  cyfarfyddiad 
T.  J.  âg  ef,  80 — 82 ;  ei  bregeth  hynod  yn 
yBont  Uchel,  82,  83;  llythyr  at  T,  J., 
113—115;   llythyr  T.  J.  ato,    115,   116; 


etto,  122,  123;  etto,  123,  124;  amrywr 
lythyrau  o  bob  tu,  125—128;  yn  Llan- 
dain,  131;  llythyr  T.  J.  ato,  136,  137; 
ei  lythyr  yntau  at  T.  J.,  138;  ei  amcan 
wrth  gylioeddi  yr  H>/ff,>rddH-r,  195,  196;. 
yn  gaUael  y  bwrdd  cynnnundel)  yn  Llan- 
geitho,  213,  214;  yinweliadau  T.  J.  âg 
ef,  a'i  farwolaeth,  2Ì4— 217;  hiraeth  T.  J. 
am  dano,  ac  yn  ysgiifenu  ei  (Tijfiant, 
217 — 220;  yn  annhueddol  i'r  ordeiniad, 
229 — 231;  \'n  boddloni,  ac  yn  ei  ddwyn 
oddi  amgylch,  248—250;  ei  dawelwch 
mewn  canlyniad,  251 — 254;  T.  J.  yn  ei 
gynnorthwyo  i  ddwyn  allan  argraphiadau 
o'r  Beibl  Cymraeg,  Atlodiad,  nodiad  H. ; 
ei  olygiad  ar  yr  lawn,  305;  ei  aihoddiad 
o'r  drafodaeth  vn  y  Gvmdeitiiasfa  ar  y 
Prynedigaeth,  329— 33Ì;  Marwnad  T.  J. 
iddo;  414,  415;  T.  J.  yn  diwygio  ei  ar- 
graphiad  cyntaf  o'r  Hiiffurddn-r,  439—444. 

Cleayer,  Esgob,  Llaneiwy :  ei  argraphiad 
Lladino  Catecism  Eiiliuìis  Locnr,  195. 

Cymdeithasfa:  golwg  ar'ni  yn  Ì782,  65. 

D. 

Dayies,  Daniel,  Ton,  Ystrad,  213. 

Dayies,  David,  Caerwys:  ei  hen  gofnod- 
ion,  241,  242. 

Davies,  Evan,  sir  Aberteifi:  yn  dadleu  dros 
yr  ordeiniad,  227,  228. 

Davies,  Gabriel,  Ba!a:  llythyratT.  J.,346. 

Dayies,  Howell,  sir  Benfro:  ei  farwol- 
aeth,  224. 

Dayies,  John,  Nantglyn :  yn  pregethu 
gyda  T.  J.  yn  Nghymdeithasfa'r  Bala  yn 
\m),  193;  yn  gwrtliwyncbu  Rhyddfrein- 
iad  y  l'abyddion,  204;  ei  ordciniad,  249, 
250;  yn  pregethu  yn  angladd  T.  J..  .367. 

Davies,  Ouen.  gweinidog  "Wesleyaidd  :  ei 
ddyfodiad  i  Gymru,  162;  ei  lyfr,  Aìnddi- 
ffiiniad  i'r  Methodistiaid  'Wedeiiaidd, 
174;  etto,  Ymddiddanìon  rliwmi  Hii- 
ffordd  a  Bcrmd,  Isl;  yn  cynllunió  i  gael 
papurleni  o  lyfr  T.  J.,  182  ;  yn  cyhoeddi 
Sijlirndau.  kc..  ac  yn  cael  atteb  byr,  185 
— 187;  un  llythyr  arall,  187. 

Davie.s,  ()\ve.\,  d.  d.,  Caernívrfon  :  yn  cy 
hceddi  Gicaith  Chribtmas  Evans,  164,  321. 

Davies,  Robert,  Nantglyn:  awdl  ar  farw- 
olaeth  8ior  iii. 

Davies,  yi' \VTí:v.(GwiUtnr  Mechain):  sylw- 
adau  ar  T.  J.  lel  bardd,  416,  417. 

Deddf  Goddefiad,  199 — 2i)l. 

DlN'inr'H:  clyforliad  T.  J.  yno,  192;  agwedd 

Metliodistiaeth  vno  ar  y  ])ryd,  194,  190; 

Cyindeithasfa,  yr  olaf  i  T.  d.,  35S ;  Cyf- 

arfod  ]\Iisol,  283—285. 
DuFF,  y  llong:  ei  hanes,  113,  114. 
Dyffhyn',  Llandyrnog:  dechreuad  yr  achos 

yno,  23,  24:  y  capel  cyntaf,  73;  í)r.  Wil- 

Ìiams,    Rotherham,    yn    aelod    yno,   31; 

llyfr  bedyddiadau,  241. 

E. 

EVANS,  EvAN,  Nant-y-glô,  214. 

EVANS,  JOHN,  New  Inn :  cyf eiriad  ato,  329. 

EvANS,  RoBERT,  Llanrwst :  crybwylliori  ara 
dano,  32 ;  T.  J.  yn  ei  wrandaw  yn  preg- 
ethu,  32,  33.; 

EvAN.s,  TiiOMAS,  Maes-y-coed.  Caerwys:  ei 
lythyr  at  Michael  Roberts,  289,  290 ;  am- 
ryw  grybwyllion  am  dano,  357 — 359. 

Edwards,  Dr.  Lewis,  ar  'Achosion  Moesol 
Di;iystr  F'fraingc,'  112;  sylw  ar  bechod, 
173;  ei  syniad  am  lawn  terfyiiol,  334; 
etto,  ar  Dduwinyddiaeth  y  Âletliodist- 
iaid,  348. 

Edwards,  Dr.  T.  Charles  :  ei  ofyniad  yn 
nghylch  tj'fiant  golygiadau  duwinyddol 
T.  J.,  IGG — IGS;  sylw  ar  ordeiniad  T.  J., 
255—258., 

Edwards,  Thomas,  Liverpool :  yn  wrth- 
wynebol  i'r  ordeiniad,  233—2.36. 

Elias,  John:  yn  pleidio  yr  ordeiniad,  227; 
llythj'r  i  Liverpool  ar  y  ijwngc,  247 ;  etto, 
Attodiad  H. ;  y  teimlad  da  rhyngddo  a 
T.  J.,  Attodiad  I.;  yn  cyfarfod  T.  J.  yn 
Llundain,  275,  276;  ei  olygiad  ar  yr 
lawn,  290;  ei  bregeth  ar  y  pwngc  yn 
Ngwrecsam  a  Dinbych,  332 — 335;  j'n 
tynu  ei  olygiad  yn  ol,  336,  337;  yn  j-s- 
grifenu  rhagymadrodd  i  bregethau  Hur- 
rion,  350 ;  ei  ymweliad  âg  eglwys  Caer- 
wys,  358,  359. 

Ellis,  Daviiì,  Helygain :  ei  rodd  at  addysg, 
127,  136,  137. 

Ellis.  .Tohn,  Llanfyllin  :  tystiolaeth  am  or- 
pheniad  cyfieithiad  Owaith  Gurnal,  357; 
ei  farwnad  i  T.  J.,  369. 

Ellis,  Robert,  Wyddgrug:  cyhuddo  T.  J. 
o  gymmysgu  gwenwyn  i'r  wlad,  271,  272. 

EvANS,  CHRISTMAS  :  yn  gwrthwynebu  Ar- 
miniaeth,  163;  ei  olygiad  ar  yr  lawn,  290; 
yn  dadleu  dros  lawn  cvd-bwj's,  neu  fas- 
nachol,  yn  ei  lyfr  ar  NeiUduolrwiidd  v 
Prìjnedi<iaeth,  308,  309;  T.  J.  yn  ei  atteb, 
309—314;  llythyr  at  T.  J.,  317;  etto, 
ymweled  â  T.  J.  yn  ei  dŷ,  317—319; 
yn  cyhoeddi  ci  \y{v,  Pryneàigaeth  o  fewn 
c.ijìch  Etholediyaetli,  319,  320;'dau  lythyr 
yn  cael  eu  hj-sgrifenu  at  T.  J.,  'óll,  322; 
ei  anwadalwch,  323 — 325;  ei  faddeugar- 
wch,  323,  324. 

EvANs.  Emrys,  Cotton  Hall,  Dinbych:  cry- 
bwyllion  am  dano,  367,  368. 

EvANS,  JoHN,  y  Bala  :  yn  Nghymdeithasfa 
1782,  65;  yn  yr  ordeiniad  cyntaf,  249, 

F. 

FOULRES,  J.Rhuthyn:sylwamT.J.,  190,191. 


G. 

Gee,  Thomas,  hynaf :  ei  ddyfodiad  at  T.jl 
i  Ruthyn,  153,  154  ;  yn  dyfod  gyda  T.  J. 
i  Ddinbj-ch,  194 ;  j-n  prynu  yr  argraph- 
wasg  gan  T.  J.,  210. 

Gurnal,  "William  :  T.  J.  yu  cj-hoeddi  y 
DrydeddRan  o'i  TFai7/í,,  103— 105;  etto, 
y  Bedwaredd  Ran,  154 — 156 ;  etto,  y 
Gyntaf ,  355,  356  ;  etto,  yr  Ail,  356,  357. 

GWAUNYSGOR :  T.  J.  yn  pregethu  i  chwar- 
euwyr  j'no,  84,  85. 

GwiLYM  Lletn  :  sylwadau  o'i  eiddo  am 
John  Lloyd,  Caerwys,  ac  Angharad 
Llwyd,  Rhyl,  Attodiad,  Nodiad  A. ;  etto, 
am  Edward  Parrj',  Bryn  Bugad,.  Nod.  C. 

GwRECSAM :  T.  J.  yno  yn  glaf  am  dri  mis, 
87;  eisteddfod,  415—419. 

H. 

Harris,  Howell  :  yn  gadael  Rhydj'chain  o 
herwydd  '  annhref n  '  y  Ue,  40 ;  wedi  gor- 
fod  cj-mmerj'd  sylw  o  bwngc  yr  ordeinio, 
227  ;  ëangder  ei  olygiadau,  326. 

HowE,  JoHN:  yn  gwrthod  cymmeryd  ei  ail 
ordeinio,  255. 

Howells,  "William,  Longacre :  a  ddarfu 
iddo  lynu  wrth  y  Methodistiaid,  Attod- 
iad,  Nodiad  J. 

HuGHES,  David,  Llanelli,  213,  214. 

HuGHES,  E. ,  Bodfari :  ymgeisydd  yn  eis- 
teddfod  Gwrecsam,  yn  1820,  416. 

HuGHES,  Henrt,  Brynkir:  ei  gyfieithiad  o 
Amddifftiniad  i'r  Methodist.  Cymreig,  426. 

HuGHES,  HUGH,  Abergele  :  crybwylliad  am 
dano,  143,  144. 

HuGHES,  James,  Llundain:  llythyr  at  T.J., 
347. 

HuMPHRETS,  JoHN,  Caerwys :  llythyr  T.  J. 
mewn  perthynas  iddo,  148, 149  ;  ei  berth- 
ynas  âg  awduriaeth  y  Gciriadur,  151 ;  yn 
cj'hoeddi  llyfr  Eliseus  Cole,  163  ;  ei  or- 
deiniad,  341;  englyn  i  T.  J.  o'i  eiddo, 
372  ;  fel  awdwr  Coliant  T.  J.,  446,  447. 

HuMPHRETS,  Thomas,  Pen-y-bryn,  Edeyrn: 
cyfieitliu  rhan  o  Waith  Gurnal,  103,  104. 


JoNES,   Ben.tamin,   Pwllheli :    yn    gwrth- 

wynebu  Arminiaeth,  163. 
JoNES,   W.   CoLLiNS :    argraphydd,   Caer- 

lleon,  120. 
JoNES,    David,    Llaneurgain  :    T.    J.    yn 

foddion  ei  argyhoeddiad,  85. 
JONEs,    David,   Llangan :  yn  pregethu  ac 

yn   cael   ei   erlid  yn  Rhuthyn,  141 ;  yn 

gwrthwynebu  yr  ordeiniad,  228  ;  ei  farw- 

olaeth,  224. 
JONES,  David,  Dolaubach.Llangeitho:  213. 
JONES,  Daniel,  Liverpool,    ar  ol  hyny   o 

Ddinbych  :  llythyr  T.  J.  ato,  233—237; 

ei  lythyr  yntau  at  ei  dad,  Robert  Jones, 

Rhoslan,  ar  bwngc  j'r  ordeiniad,  Attod- 

iad,  Nodiad  G.;  yn  pregethu  yn  nghladd- 

edigaeth  T.  J.,  367  ;  Älarwnad  o'i  eiddo 

i  T.  J.,  Attodiad,  Nodiad  L. 
JONES,  Edward:    tad    T.  J.,  disgrifiad  o 

hono,  18,  19  ;  yn  ymddiddan  â'i  fab,  38, 

39 ;  ei  farwolaeth,  129. 

JONEs,  EnWARi),  Bathafain  :  jii  dechreu 
achos  AVesleyaitld  yn  Rhuthyn,  lü'2. 

JON'E.s,  Eli/,abeth,  gwraig  gyntaf  T.  J., 
97 ;  ei  hafìechyd,  a'i  marwolaeth,  101, 
102  ;  ei  hewyllys  olaf,  102,  103. 

JoNES,  JoHN,  Gwrecsam,  283. 

JONEs,  JoHN,  Edeyrn  :  yn  wrthwj'nehol  i 
gyhoeddi  Ciiffcs  Ffydd,  1!)7,  a  350 ;  ei  or- 
deiniad,  25.3. 

JONES,  J.  MouGAN,  Cacrdydd  :  llythyr  o'i 
eiddo,  213,  214. 

JONES,  OwEN,  n.  A.,  Llansantfîraid  :  sylw- 
adau  o'i  eiddo  ar  T.  J.,  Attodiad,  Nod- 
iad  K. 

JoNEs,  RicHAHD,  o'r  Wem :  yn  wrthwyn- 
ebol  igyhoeddi  Ciiffes  Ffydd,  197,  a  350; 
Driich  II  Dadlcuwr  gan,  300,  301  ;  araeth 
wych  yn  Mangor,  345;  ei  ordeiniad,  .357. 

JoNES,  RoBERT,  argraphydd,  Dinliych  : 
tystiolaeth  o'i  eiddo,  357  ;  ei  Farwnad  i 
T.  J.,  3Ü9— 371. 

JONÉs,  RoBERT,  Rhoslan,  yn  cyhoeddi 
Gwaith  Gurncd,  103,  104 ;  yn  cefnogi  yr 
ordeiniad,  227  ;  prawf  ei  fod  wedi  bod  yn 
hir  yn  petruso,  Attodiad,  Nodiad  G. ;  yn 
cymmeryd  rhan  yn  yr  ordeiniad  cyntaf, 
250 ;  mewn  cyfarfod  yn  Mangor,  344, 
345  ;  yn  y  Gymdeithasfa  yn  1782,  65. 

JoNES,  Parch.  Thomas,  Dinbych :  ei  enedig- 
aeth,  17 ;  ei  daid,  18 ;  ei  dad,  18  ;  ei  fam, 
19  ;  ei  frawd,  19  ;  ei  chwaer,  a'i  disgyn- 
yddion,  19,  20  ;  ei  addysg,  yn  Nghaerwys, 
20,  21 ;  ei  gyrhaeddiadau  mewn  addysg 
pan  yr  ydoedd  yn  ddeng  mlwj'dd  oed, 
22,  23 ;  y  dylanwadau  crefyddol  oedd 
arno  pan  yn  fachgen,  23,  24  ;  yr  argraph- 
iadau  crefyddol  cyntaf  ar  ei  feddwl,  24, 
25  ;  ei  Iys-fam,  25  ;  yn  dechreu  gwran- 
daw  ar  y  Methodistiaid,  25  ;  Ilygredd  ei 
galon  yn  bygwth  tori  allan,  25  ;  tyner- 
wch  ei  gydw^-bod,  25  ;  dolenau  y  gadwen 
oedd  i'w  ddal,  2(> ;  nadroedd,  26;  gwrhydri 
peryglus,  27  ;  agwedd  ei  feddwl  at  gref- 
ydd  pan  tua  14eg  i  16eg  oed,  28,  29  ;  yn 
ammheu  bodolaeth  Duw  a  diafol,  nef  ac 
ufîern,  30  ;  yn  ceisio  gweddio  yn  y  dirgel, 
31  ;  yn  gwrandaw  Robert  Llwyd,  Robert 
Evans,  ac  Edward  Parry,  31 — 33 ;  Gair 
yr  Arglwydd  yn  gòni  ynddo,  .34;  gweled 
'  plà  ei  galon  '  am  y  tro  cyntaf ,  34,  35  ; 
helbul  meddwl  ynghylch  arfaeth  Duw  ac 
etholedigaeth,  35  ;  yn  myned  i'r  seiat  yn 
un  ar  bymtheg  ocd,  35  ;  yr  aberth  a  wnai 
wrth  ymuno  á"r  Methodistiaid,  37,  38  ;  ei 
dad  yn  ei  gymmhell  i  fod  yn  glerigwr,  ac 
yntau  yn  gwrthod,  .38  ;  Saith  MLYNEnn 
o  argyhoeddiad  yn  dechreu  arno,  .39 ; 
cyflawni  gorchwylion  hw.snionaidd,  40 ; 
'di-dduwiaeth  talgryf'  yn  ymosod  arno, 
41 ;  gwrandaw  Daniel  Rowland  yn  y  Bont 
Uchel,  41;  Duw  megys  yn  ymresymu 
âg  ef,  42  ;  trallod  mawr  ynghylch  cyflwr 
ei  enaid,  43  ;  yn  dyfod  i  ^wybod  am  y 
gwahaniaeth  barn  yn  m}'Sg  Cristionogion, 
43,  44 ;  cael  cynnygion  i  wellhau  t  i  sef- 
yllfa,  a'u  gwrthod,  44 ;  ei  ymroddiad  i 
lafur  am  wybodaeth  a  phrofìad  crefyddol, 
45 ;  yn  cael  ei  barotoi  i  fod  yn  seren  ddis- 


glaer.  45,  4G  ;  anghrediiiiaeth  mewn  lliw 
du,  46,  47  ;  afìechyd,  a'i  galon  yn  galed 
ynddo,  47  ;   llycheden  drom,  47  ;  golwg 
ar  Dduw  yn  hcddychu  gelynion,  48  ;  cael 
ei  ddwyn  i  olwg  eglur  ar  Grist,  48,  49  ; 
wedi  myned  o  dywyllwch  i  oleuni,  50  ;  ei 
brofiad  yn  ei  emynau,  51 — 55  ;  y  tir  a  en- 
nillasai  erbyn  ei  fod  yii  24ain  oed,  56,  .57 ; 
tair  blynedd  o  gymmhellion  i  bregethu, 
57;  bwriad   i   biiodi,  .57,  58;  ei  afiechyii 
a'i   wendid    corphorol,    .58,    139 ;    y   cym- 
mhellion  i  brcgethu  yn  cryfhau,  ac  yntau 
yn  eu  gwrthwynebu,  .59,  60;  cyfarthiad 
hyll   o   eiddo'r   fall,  60,  61  ;    cfrydiaeth 
Feiblaidd,  (il,  62;  Ilycheden  drom  arall, 
62  ;  myned  i  Gymdeithasfa  y  Bala  am  y 
tro  cyntaf,  63;   syrthio  i  fôr  o   ofidiaii. 
64  ;  tueddu  i  fyned  yn  glerigwr,  64  ;  ym- 
gynghori  â'r  Gymdeithasfa,  (J5  ;  breudd- 
wyd  dychrynlíyd,  66 ;  dechrpuad  ei  af- 
iechyd  a  barhaodd  am  2()ain  mlynedd,  66, 
67  ;  absennoldeb  Duw  o'r  enaid  fel  'poen 
yr  ysbrydion  yn  ngharchar,'a  '.Jonah'  yn 
cael  ei   fwrw   i'r   mûr,    67  ;  yn   dcchreu. 
pregethu,  69,  70  ;  agweild  Methodistiaetli 
yn   siroedd   Dinbycli   a  Ftlint  pan   dde- 
chreuodd  efe  bregethu,  72 — 74 ;  etto,  yn 
Ngogledd   Cymru,  74 — 7(5 ;   pregethu  yn 
ysgubor  Pen   Uchaf,  77  ;   cyfarfod  Tho- 
mas  Charles   y  tro  cyntaf,  8(J — 82  ;  etto 
gydag  ef  yn  y  Bont  Uchel,  82.  83 ;   yn 
ymroddi  i  hunan-ddiwylliant,  83;  ei  ym- 
ddangosiad  cyntaf  fel  awdwr — Marionad 
Ann  Piirry,  85,  86  ;  ei  Iyfr   duwinyddol 
cyntaf,  Siilwadau  ar  Dracíhawd,  kc.,  87 
— 91;   cywydd  i'r    '  Aderyn  Bronfraith,' 
91,    92;  englynion  ar  'Enedigaeth,  &c., 
lesu  Grist,'  92 — 94,1;   deuddeng  mlynedd 
o  dyfiant,  94,  95 ;  ei  briodas  gyntaf,  97  ; 
llythyr    i    (jaerwys,    97 — 99 ;    triniaeth 
law-feddygol,  101,  102  ;  cyhoeddi  y  dryd- 
edd    Ran    o    Waith    Gurnal,    103—105; 
Gair  ijn  ci  Aniser  at  Driiiolion  Cmnru, 
105—113  ;  Ilythyr  T.  Charles  ato,  'll3— 
115 ;  yn  cychwyn  y  Driisorfa   Ysbnjdol, 
a  llythyr  o'i  eiddo    at    T.  Charles.  11.5, 
116  ;  Ilythyr  y  cyhoeddwyr  at  y  Cymry, 
ynglỳn   â'r  Dmsorfa,  117,  118  ;  llythŷr 
T.  J.  a  T.  Charles  etto,  118,  119  ;  yn  cy- 
hoeddi  Geiriadur  Saesncg  a   Chymraeg, 
120;  llythyr  at  gyfaiU  yn  Nghaerwys, 
121,  122  ;  ei  afiechyd  yn  drwm  arno,  122  ; 
Ilythyr  prudd  at  T.  Cliarles,  122,  123  ; 
etto,,12.3,  124  ;  llythyr  T.  Charles,  ar  ol 
ei  adferiad  yn  achos  ei  fawd,  ato,  124 — 
126  ;  Ilythyr  arall  T.  Charlcs,  12») ;  atteb- 
iad   iddo,    126,    127 ;    Uythyr    etto   oddi 
wrth  T.  Charles,  127,  12S  ;  triniaeth  law- 
feddygol    etto,    a'i    brotìad,    128,    129; 
marwolaeth   ei   dad,   129,   130 ;  j^regethu 
ar  fin  y  fîordd   yn  Nannerch,  130,  131 ; 
yn  Lluiidain  yn  pregetliu  i'r  (îymry,  131; 
sefydliad  i   y     Feibl     (iymdeithas,     131  ; 
ei   ail   briodas,   134  ;  Ilythyr  i  Gaerwys, 
135  ;   yr    ysgolion   rhad  cylchynol,    136 ; 
Uytliyr  at  T.  (.Uiarles  yn  eu  cylch,  137  ; 
Ilythyr  T.  Charles  ato  yntau,  138  ;  marw- 
olaeth  ei  ail  wraig,  142,  143 ;  ei  drydedd 

brioilaa,  143,  144  ;  sefrdliad  argraphwasg 
y  Bala,  144—14!)  ;  êi  lythyr  at  Mrs. 
Charles,  14(') — 14S ;  ei  berthynas  âg  awdur- 
iacth  y  Gciriadiir,  149 — 152;  yn  sefydlu 
aigraphwasg  yn  Hhuthyn,  15:,' — 1;")4  ;  yn 
cyhoeddi  y  be'lwaredd  Ran  o  Waith 
Gurna/.  154 — lôC  ;  y  ddadl  à"r  Arminiaid, 
InSí,  157 ;  nad  oedd  yn  hoffi  dadleuon, 
15S,  101  ;  dyfodiad  y  Ẃesleyaid  i  Gyinru 
yn  achh-sur  y  ddadl,  1(51 — 1(53;  t'alfin- 
iaid  eraiU  wedi  ei  ragflaenu  yn  y  ddadl, 
1()3  ;  efe  yn  cyhoeddi  y  Drych  Athraio- 
iacthol,  a  golwg  ar  gynnwys  y  llyfr, 
IfiS — 174;  ffynnonellau  ei  dduwinydd- 
iacth,  165 — 1(58;  O.  Daries  yn  cyhoeddi 
Uythyr  ato,  174  ;  yntau  yn  cyhoeddi  ei 
YmcMiddanion  Crcfyddot,  174,  175; 
golwg  ar  gynnwys  y  llyfr,  175 — 181 ; 
Syìn-adau  ar  Lyfr  0.  Daries,  181 — 185; 
Attch  hyr  i  Bapurlen  0.  Daries,  186,  187  ; 
yn  cyhoeddi  llyfrau  eraiU  heb  fod  yn 
uniongyrchol  yn  v  ddadl,  188,  189 ;  yn 
Nghymdeithasfa  Llangeitho,  189 ;  ei 
lafur  mawr  am  bum  mlynedd,  189 — 191 ; 
yn  symmud  i  Ddinbych,  192  ;  ei  safle  yn 
y  Cyfundeb  ar  y  pryd,  192,  193 ;  yn 
pregethu  yn  Nghymdeithasfa  y  Baía, 
193  ;  yn  cyfìeithu  Catecism  Efilicys  Locgr 
o'r  Lladin  i'r  Gymraeg,  195 — 198;  yn 
gwrthwynebu  i'r  5[etliodistiaid  gyhoeddi 
Cyffcs  Ffydd,  19(5 ;  fel  gwladwr,  198—205; 
ei  lyfr,  Arhos  o  Ddioìchyarwch,  199 — 201; 
helynt  blin  ynghylch  deiseb  yn  erbyn 
rhyddfreiniad  v  Pabyddion,  202—205; 
yn  cyhoeddi  y  Mcrthyrdraeth,  206—210  ; 
etto  Hymnau  N'ciryddion,  211,  212;  yn 
y  Gymdeithasfa  yii  Llangeitho,  212 — 214; 
ymweliad  â  T.  Charles  yn  ei  gystudd, 
214,  215;  llythyr  T.  Charles  ato,  215; 
ymweliad  arall,  215,  216  ;  marwolaeth  ei 
gyfaiU,  ei  bregeth  yn  ei  angladd,  a'i  hir- 
aeth  am  dano,  216-— 218  ;  wedi  ysgrifenu 
Hunan-Goliant  ar  gais  T.  Charles,  218 ; 
llythyr  at  fab  T.  Charles,  219 ;  ac  yn 
ysgrifenu  ei  Gofiant,  219,  220 ;  mewn 
Cymdeithasfa  yn  Llangeitho,  220,  221 ; 
ei  berthynas  arl)enig  â  phwngc  yr  ordein- 
io,  231  ;  lly thyr  ar  y  mater,  232,  233 ; 
Uythyr  arall,  233 — 237  ;  ei  hanes  yn  bed- 
yddio  plentyn,  237 — 239 ;  ei  farn  a'i 
deimlad  yn  yr  achos,  239,  240;  yn  gwein- 
yddu  y  ddwy  sacrament,  240,  241;  am- 
ddiffyniad  iddo,  242 — 247 ;  hanes  ei  or- 
deiniad  ef,  gydag  eraill,  249,  250;  ei  adr- 
oddiad  am  yr  ordeiniad  yn  Nyhofiant  T. 
Charles,  251,  252 ;  ei  wasanaeth  mawr  yn 
yr  achos  hwn,  254,  255;  na  chafodd  ei 
ail  ordeinio,  255 — 258 ;  y  lle  a  gymmer- 
■odd  yn  v  ddadl  ar  Brynedigaeth,  259 — 
2()1 ;  ei  deimlad  wrth  orphen  Cofiant  T. 
Charles,  261,  262 ;  ei  symmudiad  i  Syrior 
Goch,  a'i  ofal  am  achos  crefydd  yn  y 
Bettwa,  2(52 — 264;  ei  Gán  Ymnstyngar, 
264,  265;  Henry  Rees  yn  was  iddo.  265, 
266;  T.  J.  yn  ei  deulu,  272—274 ;  yn  Llun- 
dain  yn  pregethu  i'r  Gymdeithas  Gen- 
hadol,  275;  yn  Nghymdeithasfa'r  Bala, 
276,  277;  ynpregethu  ynSyrior,  266,  277, 


278;  yn  dychwelyd  i  Ddinbych,  279» 
colled  H.  Rees,  ac  eglwy.s  y  Bettws,  ar  e^ 
ol,  280,  281 ;  yn  ci  amddiffyn  yn  y  Cyf- 
arfod  Misol,  283 — 285;  ei  deimlad  'yn 
wyneb  ymosodiadau  ar  Anfeidroldeb  "yr 
lawn,  283—288;  ei  olygiad  ar  yr  lawn, 
291;  yn  cyhoeddi  ei  lyfr,  Ymddiddanion 
ar  Bryncdiyaeth,  291;  ai  olygiadau  ar 
neillduolrwvdd  v  Prynedigaeth,  292 — 295; 
etto,  297— 299;" ei  olygiad  ar  Anfeidrol- 
deb  yr  lawn,  301 — 308;  cywydd  ar  yr  un 
testyn,  314 — 31(5 ;  ymdrafod  câ  Christmas 
Evans,  ac  ysgrifenu  llythvr  yn  achos  ei 
lyfr.  317 — 322;  ei  Ymddiddanion  ar 
Bryncdi'jacth,  y  llyfr  safonol  cyntaf,  gan 
y  Methodistiaid,  ar  yr  lawn, '325,  326;  ei 
dystiolaeth  am  olygiad  y  Tadau  Method- 
istaidd  ar  yr  lawn,  326,  327;  yn  cydolygu 
â  dadganiad  Cymdeithasfa  y  Bala,  yn 
1809,  ar  y  pwngc,  331;  myned  allan  o'r 
capel  rhag  gwrandaw  John  Elias,  334 ;  yn 
ymliw  âg  ef  yn  ei  dỳ,  335 ;  cynnyg  gadael 
y  Cyfundeb  yn  Nghymdeithasfa  Rhu- 
thyn,  336 ;  yn  tynu  allan  ddadganiad  ar  y 
Prynedigaeth,  337;  ymosodiadau  arno, 
337,  338 ;  llythyr  o'i  eiddo  at  Gymdeith- 
asfa  Llanrwst,  338,  339 ;  derbyn  Uythyr 
yn  ol,  339;  llythyr  at  gyfaill  ynglýn  â'i 
Ymddiddanion  ar  Bryncdiçjacth,'  339, 
340;  ei  bregeth  hynod  yn  Nghymdeith- 
asfa'r  Bala.  yn  181(;,  ar  yr  lawn.  340— .342; 
ysgrifenu  at  Gymdeithasfaoedd  Caernar- 
fon  a  Phwllheli,  a  derbyn  attebion  yn  ol, 
342,  343,  346 ;  amry w  ly thyrau  eraiU  ato 
mewn  perthynas  i'r  Prynodigaeth,  347, 
348;  sylw  Dr.  Lewis  Edwards  ar  hyn, 
348;  ei  wasanaeth  fel  duwinydd,  349;  yn 
gwrthwynebu  ffurfio  Cyffes  Ffydd,  350; 
ei  deimlad  yn  ystod  y  ddadl  ar  y  Pryn- 
edigaeth,  351 — 353;  y  dyddiau  yn  nesau 
iddo  i  farw,  354,  36(5;  cyhoeddi  y  Rhan 
gyntaf  o  Waith  Gurnaì,  354 — 356;  ym- 
roddiad  i  laf ur  cyn  y  nos,  356,  357 ;  gor- 
phen  cyfieithu  yr  ail  Ran  o  Waith  Gur- 
ncd,  356,  357;  cael  ei  bennodi  gan  y  Gym- 
deithasfa  i  ymweled  âg  eglwys  Caerwys, 
358;  ei  gystudd  olaf,  360 — 366;  ei  breg- 
eth  olaf ,  360 ;  Evan  Lewis,  a  J.  Roberts, 
Llangwm,  yn  ymweled  âg  ef,  361 — 3(53; 
ei  Sabbath  olaf,  365;  ei  gladdedigaeth, 
367;  pregethwyr  sir  Ddinbych  pan  y  bu 
farw,  368,  369;  Marwnadau  John  Ellis, 
Robert  Jones,  M.  Phillips,  a  Chaledfryn, 
309 — 375;  ei  bregethau  argraphedig,  377; 
ei  ymddangosiad  allanol,  378 :  ei  satìe  yn 
y  Cymdeithasfaoedd,  378,  379;  ei  gym- 
mhwysderau  naturiol  fel  pregethwr,  .378 
—381;  gwybodaeth  oang,  381,  382;  duw- 
ioldeb  a  duwiolfrydedd,  383;  ei  alwad 
gan  Dduw  i  bregethu,  a'i  ffydd  yn  yr 
ef engyl,  384 ;  pryder  am  iachawdwriaeth 
eneidiau,  385;  gwedd  gvfeiriol  a  dwys  ei 
bregethau,  385—387  ;  eí  lais,  387,  388  ;  ei 
ddull  o  gyfansoddi  ei  bregethau,  388; 
dyfyniadau  o'i  bregethau,  388 — 392 ;  dis- 
grifiad  byr  o  hono  fel  pregethwr,  392 
—395;  rhestr  o'i  weithiau,  396—406; 
golwg  ar  ei  hoU  weithiau,  406 ;  ei  gyf- 

ieithiadau,  406,  407  ;  ei  brif  lyfrau  duw- 
inyddol,  407,  408 ;  sylwadau  arno  fel 
bardd,  a  dyfyniadau,  408 — 438  ;  sylwadau 
J.  Humjìhreys  a  J.  Roberts  ar  T.  J.  fel 
bardd,  415 ;  yn  ymgeisydd  ar  Awdl  ar 
Faricolaeth  Sior  lil.,  41o— 419  ;  Uythyr  a 
«luchangerdd  at  T.  Cbarles,  422—42(3 ;  T. 
J.  f  el  emynydd,  427 — 438  ;  ei  gyssylltiad 
âg  awduriaeth  yr  Hufforddwr,  43'J — 144  ; 
■ei  HunanGofiunt,  44G,  447;  ei  weithiau 
a  gyhoeddwyd  wedi  ei  farwolaeth,  404 — 
406,  447  ;  yu  ŵr  duwiol  iawn,  407.  408  ; 
jsgrif  ddyddorol,  '  Y  deiliad  Ysbrydol,' 
448 — 452;  bywyd  o  hunan-ymwadiad, 
45-'5;  ei  rinweddau  cymdeithasol.  455; 
gwladwr  goleuedig  a  sylwgar,  455;  yn 
gyfaiU  cywir  a  gŵr  hael,  456 — 458;  yn 
gymmeriad  unplyg,  a  grym  ei  ewyllys, 
458—460;  ei  duedd  at  bruddglwyfni,  461 ; 
fel  DcwiNYDD  y  cofir  ef  yn  benaf  yn  y 
dyfodol,  462 — 164;  dau  amcan  wrth  ys- 
grifenu  ei  hanes,  464. 

L. 

Lewis,  Evan,  Dinbych  :  yn  ymweled  â  T. 

J.  yn  ei  gystudd  olaf,  361. 
Lewis,  Enoch,  Mostyn  Quay,  20. 
Lewis,  J.  Herbebt,  A.S.,  18,  20. 
Lewis,   Morgan  John,  New  Inn :  ei  or- 

deiniad,  246. 
Lewis,  Johx,  Pen  Uchaf,  Caerwys,  20. 
Llangeitho,  Cymdeithasfa  yn,  189  ;  etto, 

212 — 214;  etto,  220;  yr  ordeiniad  cyntaf 

yno,  213,  214  ;  Mr.  Charles  jn.  ceryddu 

blaenoriaid,  A  ttodiad,  Nodiad  F. 
Llangollen  :  y  capel  cyntaf  yno,  73. 
Lloyd,    John,    Caerwys :    athraw    T.    J., 

21—23  ;  Attodiad,  Nodiad  A. 
Lloyd,  ÄIary,  gwraig  T.  J.,  143,  144  ;  cry- 

bwyllion  am  dani,  366. 
Lloyd,  Simon,  b.  a.,  y  Bala:  yn  ymuno  â'r 

Methodistiaid,  225  ;  ar  ymweliad  âg  eg- 

Iwys  Caerwys,  357—359. 
Lloyd,   Thomas,   T.v  Mawr,  Abergele :  ei 

lyfr  cof nodion,  277,  278 ;  yn  ymweled  â 

T.  J.  yn  ei  gystudd  olaf,  363. 
Lloyd,  Thomas,  Abergele  :  H.  Rees  gydag 

ef  yn  yr  ysgol,  368  ;  erthygl  gan  H.  Rees 

arno  yn  y  Traethodydd,  387. 
Llwyd,  Angharad,  Rhyl:  Attodiad,  A. 
Llwyd,  Robebt,  Plas  Ashpool :  crybwyll- 

ion  am  dano,  31 :  T.  J.  yn  ei  wrandaw  yn 

pregethu,  31,  32. 
Lloyd,  M'illiam,  Caernarfon:  yn  ymuno 

â'r  MethodLstiaid,  225. 

M. 

:^Lvysmor,   A.:    ail  wraig  T.   J.,  134;    ei 

marwolaeth,  142,  143. 
MoRGAN',  JoHN,  Llanberis:  awdwr  traeth- 

awd  ar  Uììdeb  Crefyddol,  397. 
MoRRis,  Ebexezer,  yn  pleidio  yr  ordein- 

iad,  227 ;  ei  gwestiwn  i  T.  Charles  ar  y 

pwngc,  230,  231 ;  cyfeiriad  ato,  329;  rhan 

o  lythyr  at  T.  J.,  347. 
MoRYS,  Dafydd,  Lledrod :  Marwnad  T.  J. 

iddo  ;  ei  farwolaeth,  410 ;  dyfyniadau  o'r 

Farwnad,  413 ;  pregethwr  grymus,  413. 


N. 

Nannerch  :  T.  J.  vn  cael  ei  erlid  yno  am 

bregethu,  130,  13L 
Newmarket  :    yr    achos    Annibynol   yno, 

84. 

o. 

Ordeiniad  Gweinidogion:  sylw  ar  hyn, 
198;  parhàd  y  Cyfundeb  yn  dibynu  arno, 
222 — 224 ;  angen  yr  eglwysi  am,  225,  226; 
dechreu  dadleu  y  pwngc,  227;  y  gwa- 
haniaeth  rhwng  De  a  Gogledd,  229 ; 
hanes  yr  ordeiuiad  cj'ntaf  yn  y  Bala, 
248—250;  etto  yn  Llandeiló,  200;  can- 
lyniadau,  2.50— 2o5 ;  y  dull,  242—245. 

OwEN,  Dayid  0'Bkie.v,  Caernarfon,  ar 
gyssylltiad  T.  J.  âg  awduriaeth  yr  Hy- 
fforddwr,  4.39,  441—444. 

OwENS,  JoHN,  Berthen  Gron,  tad  Method- 
istiaeth  yn  sir  Fflint,  23,  24. 

OwEN,  Thomas  Ellis,  periglor  Llandy- 
frydog,  ^lón :  awdwr  dau  Iyfryn,  422 ; 
sylwadau  T.  J.  arnynt,  423 — 126. 


PaRRY,  Ann,  Bryn  Mulan  :  Marwnad  T.  J. 

iddi,  a'i  hanes,  85,  86;  etto,  396;  dyfyn- 

iadau,  408—410. 
Parry,  Edward,  Bryn  Bugad;  crybwyll- 

ion  am  dano,  33 ;  T.  J.  yn  ei  wrandaw  yn 

pregethu.  .S3;  nodiadau  Gwilym  Lleyn  a 

Morris  Davies  arno  fei  bardd,  Attodiad, 

Nodiad  C. 
PäRRY,    Moses,  Dinbych :   yn  gwrthwyn- 

ebu    Rhyddfreiniad   y   Pabyddion,   204; 

adroddiad  am  eglwysi  Dinb^ch  a'r  Bet- 

tws,  263;  crybw^-Ilion  am  dano,  367,  368. 
Pen  Uchaf:  cartref  T.  J..   17,  18;  T.    J. 

yn  pregethu  yn  vr  ysgubor  j'no,  76,  77; 

yn  dvfod  yn  eiddô  iddo,  129,  130. 
Phillip.s,  M.:  ei  farwnad  i  T.  J.,  371.  372. 
PiERCE,  JOHN,  Llanidloes  :  crybwyllion  am 

dano,    63;  T.    J.   yn   ei  wrandaw   yn  y 

Bala,  62—64, 
Pregethwyr  :  yn  siroedd  Dinbych  a  Fflint, 

yn  1783,  74,  75  ;  sir  Ddinbych,  1820,  368. 
Prys,  Robert,  Plas  "Winter  :  crybwyllion 

am  dano,  78,  79  ;  ciniaw  hynod,  79. 
PüM  PwNGC,  Y:  golwg  arnynt,  169—171. 

K. 

Rees,  Dayid,  Llanfynydd:  228,  344,  345. 

Rees,  Henry,  Liverpool :  yn  was  gyda  T. 
J.,  265,  266  ;  yn  drafaeliwr  drosto,  267  ; 
fel  marchogwr,  267,  268 ;  yn  cael  lle 
rhagorol  gan  T.  J.,  26.5,  272—273;  ya 
pregethu  i'r  gwartheg,  273;  yn  bardd- 
oni  i'r  'ysbryd,'  274  ;  ei  golled  am  ei  le, 
2íi0  ;  dysgu  pregethu  gyda  T.  J.,  281 ;  yn 
cael  ei  dderbyn  i'r  Cyfarfod  Misol,  283 — 
285  ;  sylw  ar  T.  J.  fel  pregethwr,  387. 

Rees,  Dr.  "WiLLiAM :  sylw  am  ei  frawd, 
Henry  Rees,  274. 

Reynolds,  Owen,  periglor  Aber,  ger  Ban- 
gor :  duchangerdd  iddo,  424. 

Rheolau  a  Dybenion  Cymdeithasaü 
Neilldüol:  119,  120;  Attodiad,  Nod.  D. 

Rhestr  o  weithiau  T.  J.  :  396— 40G. 

RHOSLLANEHCHUUr.ot;:  y  capel  cyntaf,  73. 

Rhcthyn:  syiiimudiaii  T.  J.  yno,  134; 
agwedcl  ]\lêthodÌ8tiaeth  yn  y  dref  a'r 
cylchoedd  ar  y  prrd,  140—142:  llafur  a 
llwyddiant  T.  J.  tra  y  hu  yno,  IS!)— 191. 

RhyÒdfheiniad  y  rAUYnmoN :  201— 205. 

Rhys,  Dafydd  "Willtam:  yn  pregethu  yn 
Henllys,  Llanfair  Talhaiarn,  33. 

Richard,  Ebexezer:  cyfeiriad  ato,  329; 
yn  Nghymdeithas-fa  rŵllheli,  345;  llythyr 
o'i  edido  at  T.  J. ,  34(),  347. 

RicHARDSON,  EvAN.  Caernarfon :  yn  wrth- 
wynebol  i  gyhoeddiad  Cijffcs  Fft/dd,  197 ; 
ei  ordeiniad,  249. 

ROBERTS,  JOHN,  LLanbrynmair ;  ei  olygiad 
ar  yr  lawn,  290 ;  etto.  yn  ei  lyfr,  Cinmìja- 
iad  Gostiiní/cdìí/,  295— 297;  "T.  J.  yn  ei 
atteb,  297 — 2!)9;  yn  cyhoeddi  ei  Galwad 
Ddtfrifol,  299—301;  ŷ  teimlad  da  oedd 
rhyngddo  a  T.  J.,  300,  322,  323. 

ROBERTS,  JOHN,  Llangwm ;  ei  wahardd  i 
weinyddu  %vrth  y  bwrdd  cymmundeb  yn 
Llangeitho,  213,  214;  yn  ymosod  ar  H. 
Rees  ar  ei  dderbyniad  i'r  Cyfarfod  Misol, 
2S3 — 285;  yn  ymweled  â  T.  J.  yn  ei 
gystudd  olaf,  361 — 3(53;  felawdwr  Cojiant 
T.  J.,  446,  447. 

ROBERTS,  MicHAEL,  Pwllheli:  llythyr  ato, 
289,  290 ;  cyfeiriad,  329 ;  ei  ordeiniad,  253. 

ROBERTS,  MoHRis,  Remsen,  America:  ad- 
roddiad  o"i  eiildo  o  bregeth  T.  J.  ar  yr 
lawn  yn  y  Bala,  341,  342;  sylw  o  eiddo 
awdwr  ei  Goiiant,  4G3. 

RoBERTS,  RoBERT,  Dolgellau :  sylw  ar  or- 
deiniad  mewn  eglwys,  245. 

ROBERTS,  RoBERT,  Clynnog :  yn  cefnogi  yr 
ordeiniad,  Attodiad,  Nodiad  G. 

RoBERTS,  Samcel  (S.R.):  yn  dwyn  cam- 
gyhuddiad  am  lyfr  T.  J.,  ei  Ymddiddan- 
ion  ar  Jiriincdinaeth,  209 — 271. 

RowLAND,  Ì)ANiEL.  Llangeitho :  T.  J.  yn 
ei  wrandaw  am  y  tro  cyntaf,  41 ;  ei  farw- 
olaeth,  224 ;  yn  cymmeryd  sylw  o  bwngc 
yr  ordeinio,  227;  yn  caniatau  i  eglwys 
ordeinio  gweinidog,  246;  T.  J.  yn  ei 
ddyfynu  ar  vr  lawu,  305;  ëangder  ei 
olygiad,  320 ;"  Marwnad  T  J.  iddo,  397 ; 
dvfyniadau  o  honi,  387,  410 — 413. 

RoŴLANDS,  R.  D.  {Anthropos):  ar  gyssyllt- 
iad  T.  J.  âg  awduriaeth  yr  Hyfforddwr, 
439—444. 

S. 

Sacnderson,  Robert:  ei  ddyfodiad  i'r 
liala,  144-14!1. 

SlDMOCTH.  Arglwydd:  yn  erbyn  rhyddid 
crefyddol,  199,  200. 

SiMNER,  EvAN,  Dinbych:  T.  J.  yn  ei  fed- 
yddio,  238. 

SiOR  III.:  T.  J.  yn  deyrngarol  iddo,  201; 
ei  awdl  ar  ei  farwolacth,  415 — 417;  dy- 
fyniadau  o  honi,  417—419. 


Tan-y-feon  :  y  capel  cyntaf  yno,  73. 


Taun,  Joseph:  ei  lythyr  at  T.  Charles, 
131,  132;  llythyr  at  T.  J.,  457. 

Thomas,  Owen,  Caerwys;  athraw  T.  J., 
21 ;  etto,  3(î. 

Thomas,  Dr.  OwEN :  ar  hanes  dadleuon  duw- 
inyddol  Cymru,  161;  sylwar  Ymddiddan- 
ion  CrcfiiddolT.  J.,  175;  etto,  179,  180; 
etto  ar  wrtliwynebiad  T.  J.  i  gyhoeihliad 
Ciiffcs  Ffiidd,  196;  etto  ar  yMcrthiir- 
dracth,  210;  adroddiad  o  olygiadau  .). 
Elias  ar  yr  lawn,  332,  333;  etto,  o  Gym- 
deithasfa  yn  Rhuthyn,  33() — 337  ;  etto,  o 
bregeth  T."  J.  yn  y  Bala,  341,  342;  etto,  o 
gyfarfod  yn  Mangor,  344,  345;  sylw  ar 
T.  J.  fel  pregethwr,  387;  etto.  arno  yn  y 
cyfarfod  eglwysig,  392;  etto,  ar  ei  lyfr, 
Yinddiddaniön  Crcfiiddol,  408;  etto,  ar 
T.  J.  fel  Cymreigiwr,"^439,  444;  etto,  arno 
fel  'gŵr  duwiol  iawn,'  447,  448. 

Treffynnon  :  T.  J.  yno  yn  yr  ysgol,  27 : 
Ffynnon  Gwenfîrewi,  27 ;  T.  J.  ar  ben 
uchaf  y  clochdy  yno.  27 ;  etto,  yn  ym- 
wthio  i  weled  chwareuon,  27,  28;  ei  gyr- 
haeddiadau  mewn  addysg  pan  yn  gadael 
yr  ysgol  yno,  28. 

Trysorfa  Ysbrydol:  ei  hanes,  115 — 119, 

w. 

Wesleyaid:  yn  dyfod  i  Gj-mru,  101 — 163. 

"Wesley,  John:  yn  pregethu  yn  Nghymru, 
162. 

Whitfield,  George:  gwahaniaeth  rhyng- 
ddo  â  "Weslej-,  223. 

AYiLRS,  Matthew:  ymgom  gyda  T.  J., 
275,  276. 

WiLLiAMS,  Dr.  Edward:  yn  yr  ysgol  gyda 
T.  J. ,  21 ;  sylwadau  T.  J.  arno,  22  ;  yn 
gwrthod  bod  yn  glerigwr,  23 ;  yn  diangc 
o  ysgol  yn  Llanelwy  o  herwyydd  tyner- 
wch  ei  gydwybod,  40;  ei  olygiadau  ar  yr 
lawn,  a'i  gyssylltiad  â  T.  J.,  Attodiad, 
Nodiad  B.;  yn  aelod  gyda'r  Methodist- 
iaid,  31. 

AYiLLiAMS,  Proffeswr  Hugh,  Bala:  Attod- 
iad,  Nodiad  E. 

WiLLiAMS.  JOHN,  Meidrim :  yn  hudo  H- 
Rees  ar  gyfeiliorn,  283 — 285. 

WiLLiAMS,  Peter:  ei  farwolaeth,  224. 

WiLLiAMS,  ^YiLLiAM  {Ccdcdfrijn):  Marwnad 
o'i  eiddo  i  T.J.,  372—375. 

WiLLiAMS,  ^YiLLlAM,  Pant-y-celyn :  ei 
farwolaeth,  224 ;  T.  J.  yn  ei  ddyfynu  ar 
athrawiaeth  yr  lawn,  304 ;  dylanwad  ei 
Hymnau,  325;  Mnrwnad  T.  J.  iddo,  397; 
dyfyniadau  o  honi,  410—413;  sylw  T.  J. 
arno  fel  bardd,  412. 

Wyddgrcg:  agwedd  Methodistiaeth  paa 
aeth  T.  J.  yno,  a'r  cynnydd  dilynol,  100;  y 
goUed  a  deimlid  wedi  ei  ymadawiad,  134. 

Wysne,  John,  Llanbedr:  ysgrif,  86. 

Y. 

YsooL  C.AERWYs;    21;  etto,  Rammadegol, 

2]^ 23. 

YsGOLiOM  Rhad  Cylchynol  :  136,  140. 
YsgolTreffynnOìs:  27—29;  etto,  3L 

